
JUSTIZIAREN TEORIA BAT 


John 

Rawls 

JUSTIZIAREN TEORIA BAT 

HiTZaURREa 

1. Justiziaren Teoria Bat, laburtuta 

irudika dezagun egoera bat non gizartekideok, hiritarrok, 
ados jartzen garen gure artean eratuko dugun gizarte antolatua go-
bernatuko duten printzipioen inguruan. Jo dezagun irudikaturiko 
edo balizko egoera hori, arrazoi jakinengatik, gizartea eratzeko 
behar dugun akordiorako egoera egokia eta onargarria dela, ale-
gia denok onartuko ditugula baldintza horietan adostuko ditugun 
printzipioak. Egoera irudikatu horretan hautatuko genituzkeen 
printzipioak egokiak eta bidezkoak izango lirateke, eta zalantzarik 
gabe gure benetako gizartearentzako printzipio zuzenak ere izan-
go lirateke. izan ere, balizko egoera horretan honako printzipioak 
adostuko genituzke: norberarentzako oinarrizko askatasunen siste-
ma, ahalik eta zabalena eta besteen askatasun sistema berdinekiko 
bateragarri (askatasun berdinen printzipioa), eta bestalde gizarteko 
kargu eta postuen aurrean guztien arteko aukera-berdintasun justua 
egotea eta baliabide urrien banaketan desberdintasunak onargarri 
izatea bakar bakarrik gizartean okerren daudenen ongizatea hobe-
tzeko balio dutenean (diferentziaren printzipioa). Printzipio ho-
riekin batera beste irizpide bat adostuko genuke printzipioen arte-
ko lehenespenaren inguruan: askatasuna, aukera-berdintasuna eta 
diferentzia. 

Egoera irudikatu horri Rawlsek jatorrizko kokapena deitzen 
dio, eta horretatik sortzen den justiziaren ikuskerari, justizia bidezkoa. 
Zergatik onartuko genituzke printzipio horiek gure gizartea eratzeko, 
haren konstituzioa, instituzio publikoak eta legeak eratzeko? Bada, 
funtsean hautu arrazionalak egingo genituzkeelako, kalkulu arrazio-
nal baten ondorioz saiatuko ginatekeelako ahalik eta ondoen ateratzen: 
askatasun betean berdinak izan, gutxieneko ongizateaz profitatu eta 
lehen mailako onaz edo ontasunaz disfrutatzeko benetako aukerak 

izan. Jatorrizko kokapenean parte-hartzaileek, gizartekideek, honako ezaugarriak dituzte: 

1) Berekoiak dira, beren interesak defenditzen dituzten hei-

nean.

2) Berdinak dira, guztiek daukate eskubide berdina printzipio-
ak eta ideiak proposatzeko denen artean eratu behar duten gizartearen 
inguruan. 

3) arrazionalak dira, baliabide edo tresna efikazak hartzen dituztelako dauzkaten helburuak lortzearren; eta helburu horien artean ontasunen edukitzea dago; ez dituzte hautatuko beren desioak beteko ez dituzten printzipioak. 

4) Modu berezi batean informatuta daude, gauza orokor asko dakitelako giza psikologiari, gizarteari, politikari, eta ekonomiari buruz, printzipio orokorren ezagutza orokorra dute; ez dira ezjakinak; badute gutxieneko informazioa eta jakintza, eta hori baliozkoa zaie oinarrizko printzipioak adosteko. 

5) Baina, ez dakite ezer beren buruaz, ez dakite nolakoak diren 
beren ezaugarri pertsonal bereziak, ez dakite nolakoak izango diren 
beraiek fisikoki, zer-nolako abileziak, trebeziak, dohainak, ahalmenak 
edo aberastasunak izango dituzten; ez dakite inteligenteak edo mote-
lak izango diren, txiro edo aberats, ezta zer arrazakoak izango diren 
ere, zer koloretakoak, zer sexutakoak, ez dakite osasuntsu eta sendo 
edo makal eta gaixo haziko diren, ezta zer gizarte-klasetakoak ere, 
ez dakite zer-nolako iritzi moralak defendituko dituzten. labur esan-
da, «ezjakintasun-estalki» bat dago (veil of ignorance) etorkizunaren 
inguruan, eta horren ondorioz, jatorrizko kokapen horretan, inork ez 
daki ezer bere patuaz edo egoera pertsonalaz. Jakin ere ez dakite zein 
gizartetan bizi behar duten, ezta nolako bizitza-planak, gogoak edo 
lehenespenak hautatu behar dituzten ere. 

onar dezakegu jatorrizko kokapen hori egokia izanen dela 
printzipioei buruzko akordio bat lortzeko. Posible da esatea egoera 
horretan aurkitzen den jendeak askatasunaren printzipioa aukeratuko 
duela lehen-lehenik eta, horren ondorioz, eratu beharreko gizartean 
pertsona bakoitzak ahalik eta askatasun maila altuena izanen duela, 
betiere aldameneko pertsona guztiak askatasun maila berdin-berdinaz 
profitatuko direlarik. Bigarrenik, jatorrizko kokapenean aurkitzen den 

jendeak desberdintasunaren printzipioa aukeratuko luke. Printzipio 
hori ondasun sozio-ekonomikoetan gertatzen diren desberdintasunei 
buruzkoa da. Printzipio horren arabera gizarte batean onargarria eta 
aldi berean derrigorrezkoa da jendearen artean desberdintasun so-
zio-ekonomikoak egotea, baldin eta desberdintasun horiek ekartzen 
badute gizartean egoera okerrenean dauden pertsonen maila sozio-
ekonomikoa -ongizatea- igotzea, bai behintzat desberdintasun ho-
riek egongo ez balira baino neurri handiagoan. Baina desberdintasun 
sozio-ekonomiko batzuek egoera okerrenean daudenen maila igotzen 
ez badute, orduan desberdintasun horiek ez dira onartu behar. Beraz, 
desberdintasuna onartzen da bakar-bakarrik egoera sozio-ekonomiko 
eskasago batean daudenen onurako denean. Eta horrexegatik da arra-
zionala hautua: agian gu izan gaitezke egoera txarragoan aurkitzen ga-
renok, eta orduan nahiko genuke gure ongizate-egoera hobetzea, ho-
rren ordaina pertsonen arteko desberdintasun maila bat onartzea izan 
behar bada ere. 

Jatorrizko kokapenak dakarren emaitza (akordioa edo adosta-
suna) nolakoa den ikusi beharko dugu: askatasun eta berdintasunaren 
arteko oreka. Halere, garrantzitsuena prozedura da. Prozedura kontratu 
sozial batean oinarritzen da. Kontratua egiten dutenek beren ezauga-
rriekiko itsu edo estalita egon behar dute, ezjakinak. Kontratugileek ez 
dakite ezer besteei buruz ere, hala guztientzat ona dena egiten saiatuko 
dira. Gutxieneko askatasunaren berdintasuna eta ongizate-baldintzak 
ziurtatu nahi ditu Rawlsek ezjakintasun osoaren bidez: printzipio ho-
riek adosteko eskatzen duena da izakiak arrazionalak izatea. 

Behin justiziaren printzipioak adostu direnean, orduan onartuko 
du ezjakintasunaren estalkia pixkanaka altxatzea. Horrela, justiziaren 
oinarria adostuta, konstituzioaren diseinua egin beharko da gizartean, 
eta horretarako, partaideek gauza gehiago jakitea izango dute: nolako 
gizartea den, zein historia duen, zein lurraldetan dagoen, etab. Kons-
tituzioan batez ere lehenengo printzipioa, askatasunen sistema, arau-
tuko dute. Hirugarren pausuan legegintzarako eskema ezarriko dute 
partaideek, batez ere gauza gehiago jakin ahal izango dute ekonomiaz, 
baliabideez, aberastasunaz…, eta orduan bigarren printzipioaren gara-
penari ekingo diote, baina oraindik ezagutza pertsonalak -haien nor-
tasuna eta ezaugarriak, bizitza-planak eta abar- estalita daude. lau-
garren pausu batean altxatuko da estalkia, eta orduan partaideek jakin 

ahal izango dute nor diren, zer nahi duten, zer suertatu zaien. Baina 
ordurako konstituzioa eta legeak eginak izango dituzte, adostuta; or-
durako lanpostuak eta karguak betetzeko baldintza guztiak erabakita 
izango dituzte; laugarren urrats horretan legeak aplikatuko dira gataz-
ka jakinei, gertakari zehatzei konponbidea emateko, zuzenbidearen eta 
justiziaren aplikazioaren aldia da: epaileena eta administrazioko ardu-
radunena (ikus. Justiziaren Teoria Bat, 31. atala). Horra hor, funtsean, 
Rawlsen teoria. 

2. Rawls eta Filosofia Politikoa 

John Rawls (Baltimore, 1921-2002) XX. mendeko filosoforik 
eraginkorrena izan da, filosofia praktikoaren arloan bederen, etika-
moralean, filosofia politikoan eta zuzenbidearen filosofian hain zuzen 
ere. A Theory of Justice edo Justiziaren Teoria Bat (hemendik aurrera 
Justiziaren Teoria erabiliko dugu) izeneko liburu mardula (1971; be-
rrikuspen nagusia itzulpenetarako 1975ean egina) mundu anglofonoko 
filosofo politikoen artean gehien landutako lana da zalantzarik gabe. 
John Rawlsen itzala filosofiaz gaindi hedatzen da gure planeta osora 
eta kanpora ere; izan ere, unibertsoko 16561 izarki edo asteroideak 
haren izena darama. Harvardeko katedradun honen ekarpen nagusiak 
filosofia politiko liberalean izan dira, besteak beste, orain ingelesezko 
izenkideekin lagunduta aipatuko ditugun honako ideia nagusien ingu-
ruan, gero 3. atalean garatuko ditugunak: 

- Justizia bidezkotasun gisa jotzen duen justiziaren ikuskera (Jus-
tice as Fairness): alegia, inpartzialtasuna, askatasuna (equal li-
berty principle), bidezko aukera-berdintasuna (fair equality of 

opportunities) eta diferentzia-printzipioa (difference principle). 

- Jatorrizko kokapena edo egoera (original position) eta ezjakintasun-estalkia (veil of ignorance). 

- oreka gogoetatsua (reflective equilibrium) 

- Gizarte ongi antolatua (well-ordered society) 

Filosofo akademiko gehienen ustez, Rawlsek berebiziko ekar-
pena eta bultzada eman dio filosofia politikoari. Justiziaren Teoria-
ren argitalpenak ezagutza arlo horren berpiztea ekarri zuen, ordura 
arte nahiko baztertua baitzegoen, pentsamenduaren historiari buruzko 
ikastaroetan edo etikaren eta hizkuntzaren azterketaren mendean. Etika 

utilitaristatik ekonomia politikora egindako ibilbide batzuek ere filo-
sofia politikoa estali egiten zuten, eta ikuspegi orokorretatik kanpo, 
zientzia edo soziologia politikoaren ikuspegi teorikoak ziren nagusi, 
baina filosofia politikoak zuzenbidearen filosofiaren magalean bizirik 
iraun zuen. Rawlsek irauli egin zuen mendekotasun-egoera hori, eta 
geroztik filosofia politikoaren nagusitasunaz jabetu gara. 

ikus dezagun, bada, zertan den Rawlsek ahanzturatik berres-
kuratutako filosofia politikoa. Filosofia politikoa, teoria politikoa eta 
zientzia politikoa gai berari buruzko hiru diskurtso bereiziak dira. 
«Politika da, aldi berean, gizartearen antolakuntza politikoa (insti-
tuzionala eta bestelakoa), gobernatzeko artea, gai eta arazo politikoen 
multzoa, erregimen politikoei buruzko teoria, eta afera horiek guztiak 
aztertzen dituen gizarte-zientzia edo diskurtso filosofikoa»1. Zientzia 
politikoaren hastapenak, diziplina bezala, Max Weber-en eskutik azal-
du ziren. Zientzialari politikoak informazioa ematen digu errealitate 
politikoari buruz: sistema politiko batek nola funtzionatzen duen, zer-
nolako erlazioa eta aldea dagoen politikaren eta beste arloen artean, 
hala nola erlijio, ekonomia, zientzia, demografia, geopolitika, antropo-
logia eta abarren artean. Politologoak ez digu proposamen politikorik 
egiten, ez ditu gure edo bere iritzi politikoak ezertarako kontuan har-
tzen. Teoria politikoa da korronte politiko ezberdinen edo proposamen 
politikoen eztabaida. Normalean teoria politikoak joera arautzailea 
hartzen du: eredu politiko bat landu eta horren defentsari ekiten dio. 

Filosofia politikoak hainbat alderdi ditu: arautzailea, azter-
tzailea, interpretatzailea. alderdi arautzailea teoria politikoarekin 
pareka daiteke; bertan proposamen politikoak egiten dira. Historian 
zehar teoriagile politikoen lanak filosofiatik arakatu dira; gehienbat 
Platon, aristoteles, san agustin, akinoko Tomas, Hobbes, locke, 
Rousseau, Montesquieu, Kant, Hegel, Marx, arendt, Habermas, Ha-
yek, Dworkin… bezalako filosofoek aztertu dituzte, eta zalantzarik 
gabe John Rawlsek. Baina filosofia politikoa ez da bakarrik gizarte 
idealaren ereduen proposamen normatibo edo arautzailea (joera arau-
tzailea). Hori historikoki alderdi garrantzitsuena izan daiteke, baina 
horrez gain, eta batez ere azken urteotan, kontzeptu politikoen az-
terketa ere egin da (joera analitiko-kontzeptuala) edo teoria politiko 

1 Julien Freund: «Politique» hitza. Les Notions Philosophiques izeneko hiztegian. Paris, 1990; 255. or. 

ezberdinen azterketa teoriko-formala (joera analitiko zabala), meta-
etikak etika araugilearekin egiten duen bezala: diskurtso eta arrazo-
namendu politikoaren analisia, bidezkotze politikoa, teoria politikoen 
oinarritze filosofikoa. Pentsamendu politikoaren historian edo filoso-
fia politikoaren bilakaeran hiru paradigma azaldu dira: aristotelesena, 
Hobbesena eta lockerena2. ikus ditzagun oso modu laburrean. 

1. «Gizakia animalia politikoa da» esan zuen aristotelesek; 
haren izaera horrelakoxea delako, soziala delako alegia eta ez hala-
beharrez, gizartean bizi da gizakia (zoon politikon). Hiritik, polis-
etik edo taldetik at gizakia jainko bat edo mamu bat izango litzateke. 
Gizakiaren garapena gizartean gauzatzen da; taldetik at biziko balitz, 
ez litzateke guztiz pertsona bezala osatuko. Hortaz, ez dago soziala 
ez den giza bizitzarik. Beraz, gizartean bizi diren pertsonei dagokie 
elkarbizitzarako arauak antolatzea, justizia gidari dutelarik. Baina, 
aldi berean, gizakumea pasioek eta grinek gidaturiko izakia da, eta 
horiek askotan arrisku bat sortzen diote gizarte-bizitzari. Beraz, gi-
zakien izaeran dago bai sozialtasuna eta baita grina basatia ere. Gi-
zartea zerbait naturala izaki, ez dago gizartea kentzerik, eta gizartean 
agertzen diren bereizketak, aldeak eta desberdintasunak ere natura-
lak dira. Pertsona taldearen barruan kokatzen denez, ez dauka zentzu 
gehiegirik norbanakoaren proiekzio politikoa proposatzea taldearen, 
gizartearen edo erkidegoarengandik abstrakzio eginda. Gizataldeari 
garrantzia ematen dioten pentsamendu-tradizioek, aristotelesi jarrai-
tuta, Hegelenganaino eta Gramscirenganaino iristen dira eta gaur egun 
komunitarismoaren familia zirriborrotsuan lerrotzen dira, geroxeago 
ikusiko dugun legez. 

2. Polis-aren naturaltasunaren ideia horien aurka Hobbes min-
tzatu zen Leviathanen. Filosofo horrek paradigma berri bat ekarri zuen 
bi ideia sinpletan adierazita: kontratu soziala eta gizartearen artifizial-
tasuna. Gizakia izaki soziala da bai, baina halabeharrez eta ez berez 
edo izaeraz. Posible da naturazko egoera bat irudikatzea (state of na-
ture), hau da, gizarte-aurreko egoera bat. Naturazko egoera horretan 
ez legoke ez legerik, ez aginterik, ez elkarlanik. animalien taldeen 

2 Zalantzarik gabe gehiegi sinplifikatzen ari gara hemen; sakontzeko, ikus John Gray, Liberalism; Milton Keynes, 1986; anthony arblaster, The Rise and Decline of Western Liberalism, oxford 1984, eta stephen Holmes, The Anatomy of Antiliberalism, Harvard 1993. 

antzerakoa litzateke egoera natural hori; Hobbesen hitzetan: bakartia, 
itzela, laburra, basatia. Hots, etengabeko borroka iraunkorra. Egoera 
hori jasanezina egingo litzaiguke gizakioi, eta halaxe egin zitzaien gure 
arbasoei. Horregatik, akordio baten ondorioz gizartea eratu zuten, or-
dena, gizarte zibila eta estatua eratuz. akordio hori kontratu sozial bat 
zen, eta horren ondorioz pertsonek, subjektu bilakatuta, taldeko bati 
eman zioten autoritatea, bake soziala berma eta mantendu zezan, ale-
gia agintea edo subirotasuna eman zioten ordena eta elkarlana ziurta-
tzearen truke. Hobbesekin jaio zen kontratu sozialaren filosofia, beste 
autore batzuek -bereziki Rousseauk eta Kantek- landuko zutena, eta 
Rawlsen teoriaren funtsean pisu berezia hartuko du jatorrizko koka-
penaren ideiarekin batera. Eta kontratu soziala tresna intelektual gisa 
erabil zitekeen bai gizarte erreala bidezkotzeko kontratu sozialaren 
gain oinarritzen zela interpretatzen bazen, bai gizartea kritikatzeko, 
nagusi ziren antolamenduak kontratu sozialaren ideiatik aldenduta 
zeudela interpretatzen zenean. Kontratu sozialaren teoria horiek bi al-
derdi zeukaten: alderdi interpretatzaile bat (gizarteak gizakien arteko 
kontratuen ondorioak direla dioena, alegia ez direla antolamendu natu-
ralak) eta alderdi arautzaile bat (gizartea bera kontratu sozialaren gain 
eratzearen beharra postulatzen zuena). alderdi bi horiek nahastuta ere 
azal daitezke, eta hori kritika dakioke batzuetan Rawlsi. Jatorrizko 
kokapena proposatzen digu halako kontratu sozial bat postulatzeko, 
eta horren arabera garatuko ditu gizarte ongi antolatuaren ezaugarri 
instituzionalak. 

3. Kontratu sozialaren bertsio batzuetan subjektua hiritar bi-
lakatzen da eta subiranoa pertsona edo instituzio jakin bat izan beha-
rrean hiritarrak berak, beren osotasunean, izango dira: herri-subirota-
suna. Halako kasuetan, eta pertsona guztiei askatasuna eta segurtasuna 
ziurtatzen zaizkienean, funtsezko eskubideen diskurtsoak eta teoriak 
azaltzen dira, locken edo Kanten liberalismoaren eskutik. Teoria ho-
rietatik ere edaten du Rawlsek. Baina kontratu sozialaren ideiaerekin 
batera, Hobbesek beste ideia nagusi bat baliatzen du, gizarte zibila-
ren artifizialtasuna alegia: gizartea artefakto edo eraikin bat bezala 
ikusten du. autore batzuek ez dute kontratu sozialaren ideia onartu; 
artifizialtasunaren ideia, aldiz, bai. Gizartea artifiziala da; ez da natu-
rala. Eta artifiziala delako, aldatu egin daiteke: bai erreformaren bidez 
(liberalismoa-utilitarismoa), hobetzeko eta gehiengoaren gehienezko 
alaitasuna ekartzeko, bai iraultzaren bidez (sozialismoa), gizarteki-

deak berdintsuagoak bilakatzeko eta aldeak berdintzeko, bai ezagutzen 
dugun gizartearekin zerikusirik ez duten ereduak antolatuz (anarkia 
eta utopia). Nahiz eta kontratu sozialaren ideia kritika politikoa egi-
teko tresna baliagarria izan (Rousseaurengan adibidez), halere ideia 
hori askotan gizartea legitimatzeko besterik ez zen erabiltzen, gizarte 
errealak kontratu sozial edo akordio baten gain eratu direla pentsa-
tzeko bidea ematen zuelako. Horregatik beste autore batzuek nahia-
go izan zuten gizarte idealaren ezaugarriak argi eta garbi finkatzea, 
benetako gizarte errealarekiko inolako loturarik gabe. Horrela utopia 
sozialak agertu ziren gizarte berria izango zenaren planoak eta arda-
tzak jartzeko. Rawlsen jatorrizko kokapenak badauka balizkota-
sunaren kutsua, ezjakintasunaren estalkiak nolabait artifizialtasuna 
dakarrelako. 

Filosofia politikoan lantzen diren arazo nagusien artean aska-
tasunaren eta desberdintasunaren gaiak daude, justiziaren muina di-
renak, eta horiekin lotuta gizartearen barne-arazo politiko anitz dago: 
pertsonen segurtasuna eta askatasuna, ordena soziala, gatazkarik eza, 
kontrol soziala, betebehar juridikoak, obedientziaren arazoa taldea-
ren barnean edo estatuaren eremuan, estatuak edo gizarte antolatuak 
norainoko esku-hartze ahalmena daukan norbanakoen eremuan, de-
sobedientzia zibila, aldaketa soziala edo ongizatea (gizarte-segurantza, 
hezkuntza, zergak), biolentziaren debekua, indarraren zilegizko era-
bilpenaren monopolioa; eta helburu horiek guztiak lortzeaz arduratzen 
diren erakundeak: polizia, sistema juridikoa eta judiziala, administra-
zioa. Gizartearen kanpo-arazoak ere lantzen dira filosofia politikoan, 
nahiz eta Rawlsen Justiziaren Teorian kanpoan geratu diren: gizartea-
ren segurtasuna eta osotasuna, gizartearen ongizate ekonomikoa, beste 
gizarteekiko harreman baketsuak eta ez hain baketsuak, nazioarteko 
gatazkak, eta gai horietaz aritzeko sortzen diren erakundeak: diploma-
zia, nazioarteko erakundeak, armada. 

Rawlsen ideiak filosofia politikotik beste arloetara ere hedatu 
dira jakina, eta ekonomia, zuzenbidearen teoria eta filosofia, zien-
tzia politikoa, konstituzio-zuzenbidea, soziologia eta teologia beza-
lako diziplinetatik lantzen dira, oraindik ere. Eta diskurtso arautzaile 
praktikoetan ere azaltzen da Rawls. Esate baterako, Estatu Batuetako 
auzitegi Gorenean, behin edo behin aipatu izan dira haren lanak epaie-
tan, eta politikariek autoritate gisa erabiltzen dute beren proposamen 

politikoen alde; eta hori ez da arrunta filosofoei dagokienez. Beraz, benetako pentsalari eraginkorraren aurrean gaude. 

Rawls ez da uste zitekeena bezain pentsalari oparoa izan. Ho-
rrelako ospea izateko ez zituen hainbeste liburu argitaratu. artikulu 
akademikoak bai, ordea; baina ez kopuru harrigarri batean. Hiru li-
buru nagusi argitaratu zituen Justiziaren Teoriaz gain: Liberalismo Po-
litikoa (Political Liberalism, New York, 1993), Justice as Fairness: A 
Restatement (2001) eta Herrien Zuzenbidea (The Law of Peoples, Har-
vard, 1999). Liberalismo Politikoan, Rawls saiatzen da bere kritikoei 
erantzuten, eta lehenago argitaratutako artikuluak bildu eta birlandu 
zituen. Herrien Zuzenbidean, justiziaren teoria eta bere bi printzipio 
nagusiak, alegia askatasun-printzipioa eta desberdintasun-printzipioa 
herrien arteko harremanetara eta nazioarteko ordenara proiektatzen 
ditu. azken liburu hori oso gaixo zelarik idatzi zuen, bihotza ahula 
zuela. Justice as Fairness: A Restatement liburuan, Justiziaren Teoria 
modu laburrago eta eskematikoago batean azaltzen du, batez ere bere 
opus magnumari buruzko hitzaldietarako prestatu zituen oharretatik 
abiatuta. Beraz, esan daiteke Rawlsek lan nagusi bat duela, Justiziaren 
Teoria alegia, eta lan hori arlo eta eremu ezberdinetara aplikatu zuela. 
Baina ia seiehun orrialdeetan ikusten dugu zeinen aberatsa eta zehatza 
den Rawlsen ezagutza. 

3. Justiziaren Teoriaren ideia nagusiak 

Bi ideia nagusi azaltzen dira, liberalismoaren muintzat jo dai-
tezkeenak: askatasuna eta ongizatea. Bi ideia horietatik bi printzipio 
arautzaile aterako dira. Bi printzipio horiek onartzen badira, gizarte 
ongi antolatua sortuko da, justiziaren teoria batek gidatuko duelako. 
Horren guztiaren ondorioa justiziaren teoria bat da, edukia daukana, 
justiziaren teoria materiala, ez dena ez formala ez prozesal hutsa. Bai-
na bi printzipio horien funtsatzea edo oinarritzea teoria formalaren 
bitartez lortzen da, kontratuaren bertsio berezi baten bidez: ezjakinta-
sunaren estalki batek dakarren jatorrizko kokapena. Badugu ezagutza 
teorikoa, baina ez ezagutza pertsonala: ez dakigu ezer gure edo beste 
pertsonen egoerari buruz, zozketa batean bezala, edozein egoeratan 
suerta gintezke, baina badakigu gizarteak eta naturak nola funtziona-
tzen duten. oso tresna intelektual eraginkorra da Rawlsek proposatzen 
diguna, kontratu sozialarekin zerikusia duena: ezagutza unibertsala 

daukagu, arrunta eta orokorra; baina izen propioen ezagutza erabat galdu dugu. Ezagutza, jakintza dosifikatu egingo da urrats ezberdinetan errelebantea dena eta hori bakarrik jakitea dugulako. 

Hobbes, locke, Rousseau eta Kant bezala, Rawls ere kontra-
tu sozialaren tradizioan kokatzen da, eta justiziaren teoriaren haren 
printzipioak jatorrizko kokapenetik eratortzen dira. Kontratu sozia-
lak ez dira historiako une jakin batean kokatzen, artifizialak edo iru-
dikatuak dira; ez dira toki eta une jakin batean gertatu, ezta gertatzen 
ere, utopiko eta ukronikoak dira: ezjakintasunaren estalkiaren atzetik 
erabakiko dira justiziaren printzipioak. Zentzu horretan ere artifiziala 
da estalkia, eta neurri batean kontraenpirikoa: estalkiak ez digu uzten 
nolakoak garen ikusten, eta horrela justiziaren teoriaren printzipioak 
adosterakoan ez gara gure aldeko interesen eta faktoreen arabera era-
bakitzen jarriko, teoria ez da kutsatuta egongo. inork ez daki zein den 
gizartean daukan lekua, zein leinutako edo klasetakoa den, ez daki 
zein den bere zortea ontasun naturalen banaketa horretan, ez du jakin-
go jaiotasunen eta trebezien zozketan zer tokatu zaion izatea: azkarra, 
geldoa, arina, zehatza, alferra, ederra, setatia, kementsua… are gehia-
go, gizartekideek ez dakite zein izango den haien onaren ikuskera; ez 
dute jakingo zeintzuk diren beren gogoak, beren zaletasunak, beren 
grinak. Ezin dugu jakin zer-nolako bizitza-planak izango ditugun: pi-
lota edo dantza gustatuko zaigun, parranda edo ehiza egitea… Hori 
bakarrik jakingo dugu justiziaren printzipioak eta gizartearen konsti-
tuzioa eta legearen funtsa erabakita daudenean. 

Gutaz ezer ez dakigulako denontzat bidezkoak izango diren 
printzipioak adostuko ditugu. Ez badakigu zer tokatu zaigun, saiatuko 
gara, badaezpada ere, inor ez oso aurreratuta suertatzea. inork ez luke 
abantailarik izan behar, gurekiko aldea handiegia ez izateko… gu ere 
ez ginateke atzeratuegi atera nahi izango. Nolako estrategia hartuko 
genuke jatorrizko kokapen horretan? okerren daudenen aldeko estra-
tegia behinik behin, gu ere talde horretan suerta gintezkeelako. He-
men Rawlsek maximin estrategia proposatzen digu: okerren daudenen 
ongizate-egoera hobetuko dituzten desberdintasunak onartu: gutxien 
izatea okerren daudenak eta gehienezko onura atera dezaten desber-
dintasunetatik. Balizko adostasun edo akordioa, edo kontratu hura 
askatasun osoz hartuko genuke. Berdintasun osoa ezarriko bagenu, 
behar bada, denak aterako ginateke galtzaile, ongizatearen ikuspegitik 

galerak izanda, nahiz eta hori bai, denak berdin egon. Garrantzitsuena 
ez da berdin izatea, askatasuna izatea eta ongi egotea da xedea, eta, 
ongi egoteko, aldeak beharrezkoak baldin badira, bejondeiola! 

Beraz, benetako jatorrizko kokapenean bageunde, horrelako 
printzipioak aukeratuko genituzke, libreak eta arrazionalak garelako. 
Printzipio bi horien arabera, eginbeharrak eta eskubideak ezarriko ge-
nituzke, eta gizarteko ontasunen banaketa -abantaila sozialak, lehen 
mailako onak, onura ekonomikoak, baliabideak- arautuko genuke. 
ikus ditzagun modu zehatzago batean Rawlsek proposatzen dizkigun 
printzipio biak. 

Justiziaren lehenengo printzipioa 

Pertsona guztiek dute eskubide bera oinarrizko askatasunek 
ahalik eta hedadura handien hartzen duten sistema baten kide izateko, 
eta sistema hori denentzako askatasun sistema berdintsuarekin batera-
garria izanen da. 

oinarrizko askatasunen artean honakoak ditugu: askatasun po-
litikoa, alegia botoa eman eta jasotzekoa, eta kargu politikoa izatekoa; 
adierazpen-askatasuna mintzatzeko, idazteko eta elkartzeko; pentsa-
mendu- eta kontzientzia-askatasuna; arrazoirik gabe atxilotua ez iza-
teko eskubidea eta jabetza-eskubidea. Egia esan oso formulazio kora-
pilotsua eskaintzen digu Rawlsek hiru ideia nagusi esaldi bakarrean 
uztartu nahirik, alegia (1) oinarrizko askatasun bera izateko eskubi-
dea izan behar dutela gizartekideek, askatasun berdina (2) askatasun 
horien multzo edo sistema ahalik eta gehien-sakonen-zabalen izatea 
eta (3) lagun hurkoaren oinarrizko askatasun-sistema berdinekiko 
bateragarri izatea (gainontzeko gizartekideen askatasun berberarekin 
bateragarri izatea, Kanten formula ezagunari jarraituz). oinarrizko 
askatasunen arteko tirabirak gerta litezke, eta horregatik ahalik eta as-
katasunik handiena bilatzen da; baina besteen askatasun gehienarekin 
bateragarria izateko, negoziatu egiten dira, ahalik eta oinarrizko aska-
tasun-sistemarik aberatsena lortzeko. askatasun pertsonala bermatuta 
daukagu jatorrizko kokapenean, ezin da trabatu hurkoaren askatasun 
berdina bermatzeko ez bada. liberalismo klasikoa horraino iristen 
zen, estatuaren aginteari eta botereari muga garbia jarriaz. 

Justiziaren Bigarren Printzipioa 

Behin askatasun-sistema bermatu ondoren, bigarren printzipioari ekingo genioke. 

0170 

John Rawls 
JUSTIZIAREN TEORIA BAT 

Desberdintasun ekonomiko eta sozialak honako baldintza bi hauek betetzeko moduan eratu behar dira: 

a) abantaila gutxien dituztenen onurarik handienerako eratuko dira, aurrezki justuen printzipioaren arabera, eta 

b) denentzat zabalik dauden kargu eta postuei lotuta egongo dira, aukera-berdintasun bidezkoaren baldintzetan. 

Pertsonei primary goods edo lehen mailako onak edo ontasunak 
bermatu behar zaizkie; esan nahi da, jatorrizko kokapenean aukera-
tuko genituzkeen printzipioen artean printzipio hau sartuko dugu, ale-
gia gutako bakoitzak lehen mailako onak izan beharko lituzke, gizar-
tearen ontasunen baldintzak eta oparotasunak kontuan hartuta jakina. 
Zer diren lehen mailako on edo ontasunak? Bada, bestelako desioak 
dituelarik ere, pertsona arrazional orok desioko lituzkeen onak. Prin-
tzipioz pertsona guztientzat berdinak izan beharko lirateke on horiek, 
baina desberdinak izanda okerren daudenentzat lehen mailako on ge-
hiago lortuko balira, bada orduan desberdintasun horiek onargarri eta 
onuragarri lirateke, bidezkoak lirateke. Gure kezka izango da okerren 
daudenen edo abantaila gutxien dituztenen egoera; haiei suertatu zaie 
horrela egotea; beste batzuek, aldiz, zorte handiagoa izan dute. orduan 
honako printzipio hau adostuko genuke: hobeto daudenen eta okerra-
go daudenen arteko desberdintasuna onartzea, baldin eta desberdinta-
sun horrek, alde edo diferentzia horrek, okerren daudenei onurak eta 
abantailak ekarriko badizkie, edo desberdintasunik edo diferentziarik 
ez balego baino on gehiago ekarriko badizkie. Baina, berdintasuna in-
posatuz, okerren daudenen egoera kaltetuko balitz, orduan berdinta-
sun berri horrek ez luke zentzurik izango. 

Jakina, desberdintasun-printzipio horrek dakarren ondorioa da 
desberdintasunak bidezkoak izan daitezkeela, eta hori gure intuizio-
en kontra doa. Zer gertatzen da gizabanako batek beste batek baino 
berezko trebezia, ausardia edo dohain gehiago izateagatik gizarteko 
bizitzan besteek baino ongizate edo lehen mailako on gehiago izatera 
iristen bada? Eta zer gertatzen da desberdintasun horiek jaraunspe-
nean edo oinordetzan lortuak izan badira, norberaren merituak ezer-
tarako kontuan izan gabe? Nola ziurtatuko dugu aukera-berdintasun 
bidezkoa? Rawlsen esanetan, gutxienez pertsona guztiei askatasun mai-
la berdina ziurtatzea onartuko genuke, eta besteen askatasunekin bate-
ragarri izanda, desberdintasun edo meritu edo zorte gehiago eduki iza-

nagatik ere, askatasunetan berdinak izango ginateke, eta berdin esango 
luke kargu eta postuetarako aukerak bermatzeko orduan. Hori lortuz 
gero, desberdintasunak onartuko ditugu bai, baina bakarrik sistemaren 
ikuspegitik onuragarriak direnean: desberdintasuna zuzentzeak kalte 
ekartzen dielako gizartean okerren daudenei eta desberdintasuna ego-
teak mesede ekartzen dielako. Hauxe da ikuskera orokorra: gizarteko 
lehen mailako on guztiak -askatasuna eta aukerak, diru-sarrerak eta 
aberastasuna eta norberarekiko begirunearen funtsak - modu berdin-
tsuan banatu behar dira printzipioz, salbu on horietako baten banaketa 
desberdinak abantaila gutxien dituztenen onurarako denean. Horrega-
tik Rawlsek berebiziko garrantzia ematen die bere lehenespen-printzi-
pioei: askatasunaren lehenespena eta justiziaren lehenespena efizien-
tziaren eta ongizatearen gainean. ikus ditzagun haren formulazioan. 

1. lehentasun-araua (askatasunaren lehentasuna) 

Justiziaren printzipioak ordena lexikalean mailakatu behar dira, eta, horregatik, oinarrizko askatasunak askatasunaren mesedetan bakarrik murriztu ahal dira. Bi kasu daude: 

a) hain hedatsua ez den askatasunak denek partekaturiko askatasun-sistema osoa indartu behar du; 

b) askatasun berdina baino txikiagoak askatasun txikiagoa duten guztiek onartzeko modukoa izan behar du. 

2. lehentasun-araua (justiziaren lehentasuna eraginkortasunaren eta ongizatearen aurrean) 

Justiziaren bigarren printzipioa eraginkortasunaren eta guztizko abantailak maximizatzearen printzipioen lexikalki aurrekoa da. Bi kasu daude: 

a) aukera-desberdintasunak aukera gutxiago dituztenen aukerak areagotu behar ditu; 

b) gehiegizko aurrezki-tasak, oro har, zailtasun hori jasaten ari direnen karga arindu behar du. 

Printzipioak modu intuitibo batean postula genitzake, behar 
bada justiziari buruzko gure lehenengo hausnarketak horrelakoak dira 
beti, intuitiboak, baina gero kontrastatu egin behar dira praktikarekin, 
errealitate enpirikoarekin. Jatorrizko kokapenean erabat zentzudunak 
diruditenak teoria sistematiko batean sartzen dira, eta lehen formula-
zioa praktikak emandako informazioarekin fintzen doa, teoria siste-

matikoaren beste elementuekiko oreka kritiko berezi batean sartzen 
denean ere koherentzia bila birformulatu egiten da. Jardunbide horri, 
metodologia berezi horri, Rawlsek reflective equilibrium izena ipini 
zion, eta, oreka gogoetatsu horri esker neurri batean, Rawlsek bere 
lekutxoa lortu du arrazonamenduaren edo epistemologiaren historian, 
izan ere haren metodologia teoria kritiko sozialaren «berreraikuntza 
kritikoa» izeneko metodologiaren atzetik baitago. 

4. Justiziaren Teoria Bat beste teoria batzuen 

artean: Rawlsen ikuspegia (utilitarismoaren itzala) 

Justiziaren diskurtsoak hiru kategoriatan sailka daitezke3: des-
kribatzaileak, azaltzaileak eta arautzaileak. ikerketa deskribatzaileak 
aktore sozialek dituzten justiziaren eta bidezkotasunaren pertzepzio 
eta joerak lantzen ditu; ikerketa azaltzaile edo interpretatzaileak, be-
rriz, deskribapen horien atzetik egon daitezkeen aldagaiak eta era-
ginak identifikatzen saiatzen dira, azalpen bat eman nahirik. Beste 
punta batean justiziaren ikuskera onargarriak proposatzen dituzten 
teoria arautzaileak daude. Dudarik gabe, atzetik osagai deskribatzaile 
eta azaltzailea izan dezakete, baina teoria horien interesa eta funtzioa 
bestelakoa da. adibidez, Rawlsen oreka gogoetatsuak intuizioak era-
biltzen ditu, eta introspekzio sinple batek sortzen ditu intuizio horiek, 
ez horrenbeste enpirikoki oinarritutako moral soziologikoak. Justizia-
ren teoria arautzaileek askotan horrelako intuizio edo usteak izaten 
dituzte, eta hein batean kulturalak dira uste horiek. Gainera, justiziaren 
teoria arautzaileak justiziaren teorien tradizio batean kokatzen dira, 
aurreko teoriek egindako galderei, ekarritako soluzioei eta sortutako 
erronka berriei heldu nahirik. 

Rawlsek berak bere Hitzaurrean dioenez, haren asmoa izan 
da tradizio anglosaxoian modu batera edo bestera luzaz nagusitu den 
utilitarismoari alternatiba sistematiko bat eskaintzeko moduko jus-
tiziaren ikuskera bat lantzea. «alternatiba hori aurkitu nahi izateko 
arrazoi nagusia, nire ustez, doktrina utilitaristak demokrazia konsti-
tuzionaleko instituzioentzat oinarri gisa duen ahultasuna da. Bereziki, 

3 Jon Elster, «The Empirical study of Justice», Recthstheorie, Beiheft 15, 1993, 157-169 or. 

ez dut uste utilitarismoak herritarren -pertsona libre eta berdinkide 
gisa- oinarrizko eskubide eta askatasunak behar bezala esplika di-
tzakeenik, eta hori instituzio demokratikoak esplikatzeko garrantzi-
rik handieneko baldintza da». Mundu anglofonoaren filosofia prakti-
koan utilitarismoa (eta pragmatismoa) korronte nagusia izan da, eta 
Rawlsek horrekin egin zuen talka, utilitarismoaren mende zegoela-
ko orduko filosofia politikoa. Funtsezko eskubideak oinarritzeko saio-
an benetako eragozpenak izan zituen utilitarismoak, eta, ondorioz, de-
mokraziaren instituzioak euskarri filosofiko sendorik gabe geratzen 
dira. Justiziaren onurak, besterik ez zitzaion geratzen, eta argumen-
tu nagusiak ekonomian edo teknikan aurkituko zituzten utilitaristek: 
ekonomia politikoak filosofia politikoa baztertzen zuen. Testuinguru 
ez anglofonoetan bilakaera ezberdina izan da nolabait, eta justiziaren 
teoriak askoz ere anitzagoak izan dira. Europar kontinentean esan dai-
teke utilitarismoaren eragina eskasa izan dela, eta marxismoak filo-
sofia praktikoaren eztabaidan puntua jartzen zuen bitartean, Kanten 
jarraitzaile berriek kontrapuntua jarri zuten, beste korronteen eragina 
baztertu barik -horra Nietzsche, diskurtsoaren kritika, etab.-; baina 
nekez ulertuko dugu Rawlsen teoria, korronte horiek denak ongi eza-
gutu arren4, utilitarismoa aintzat hartu gabe. 

Justizia da filosofia politikoan gehien lantzen den arazoa. 
Zentrala da, baina justiziaren gaia bera oso ikuspegi ezberdinetatik 
azter daiteke. Justiziari buruz egin diren diskurtsoen artean -azter-
keta soziologikoak zuzenbidearen soziologiatik edo kriminologiatik, 
psikologia sozialetik, soziologia politikotik, ekonomiatik, azterke-
ta linguistikoak, kontzeptualak, teorien egitura logikoa, eta baita ere 
proposamen arautzaileak politikatik edo etikatik- zaila da sailkapen 
bat egitea. Filosofia politikotik egin behar den lehenengo urratsa jus-
tizia eta justiziaren administrazioa berdintzen dituzten diskurtsoak 
baztertzea da, eta justiziaren teoria arautzailean jarri behar da arreta. 
Justiziaren teoriak orokorrak izan daitezke edo lokalak, hau da, arloz 
arlokoak. Baina gehienetan erakunde politiko edo juridikoak daude 
jokoan. Horrela, honako arlo hauek (Michael Walzer-ek Spheres of 

4 Nire uste apalean, M. Foucault eta diskurtsoaren kritika, marxzale estrukturalis-
tak (althusser); lukacs eta Gramsci, Bobbio, besteak beste dira Justiziaren Teor-
ian falta diren korronte adierazgarrienak. Europar kontinenteko filosofia poli-
tikoa anitzagoa izan da; dena den, Rawls tradizio anglosaxoian kokatuta egoteko 
nahiko irekia egon zen. 

Justice terminoa erabiltzen du justiziaren arlo ezberdinei buruz min-
tzatzerakoan) ikertu dira, besteak beste: ekonomia, ongizatea eta jus-
tizia banatzailea; zuzenbide penala eta justizia ordainkaria; estatuaren 
boterea eta justizia; nazioarteko harremanak eta justizia; prozedurazko 
justizia; justizia eta antolaketa politikoa (gutxiengoen tratua adibidez). 
Walzerren ustez arlo ezberdinetan justiziak esanahi eta egitura ezber-
dina izango du. 

Justizia eta zuzenbidea aztertzen dituzten lanen artean H.l.a. 
Hart5-ek egin zuena bereziki eraginkorra izan da oxford unibertsitate-
tik pasatako Rawlsengan. Harten interes nagusia da nola erabiltzen di-
ren hizkera arruntean «justizia» hitza eta harekin zerikusia duten beste 
terminoak. Hori eginez, posible izango da justizia hobeto ulertzea. Ez 
dago definizio itxi edo azterketa kontzeptual huts bat ematerik, baizik 
eta usuzko erabilpenen azterketa bat. Gauzak horrela, ikusten dugu 
nola bai abokatuok, bai jende arruntak zuzenbidezko erabakiak (le-
gezkoak edo epaiak) epaitzerakoan gehien erabiltzen dugun terminoa 
justizia dela: zuzenbide justuari edo injustuari buruz mintzatzen gara 
eta erabaki judizial bat justu edo injustutzat jotzen dugu. Behar bada 
justiziarekin batera beste irizpide batzuk ere erabiltzen ditugu; hala 
nola, efikazia, utilitatea. Haren ustez morala eta justizia ez dira gauza 
bera, eta hori hizkera arruntean ere ikusten da. adibidez, aita batek 
bere alaba krudelki tratatzen badu gauza txarra edo gaitza egiten duela 
esango dugu, bere alabarekiko obligazioa ez duelako errespetatzen. 
Moralean erabiltzen ditugun balio-terminoak aplikatuko dizkiogu aita 
horri: gaitza, gaiztoa, txarra. Baina aita horrek alaba bat bestea baino 
gogorrago zigortzen badu ekintza beragatik edo semea zigortzen badu 
semeak egin ez duen hoben batengatik aita hori injustuki edo bidegabe 
jokatzen ari dela esango dugu, baina ez ezmorala dela. lege batek 
gurasoei agintzen badie beren seme-alabak eskolaratzea esango dugu 
lege hori ona dela, eta lege batek gobernua kritikatzea debekatzen 
badu, berriz, txarra dela. Baina lege batek pertsona mota bati, adibidez 
zuriei edo jabeei bakarrik onartzen badie kritika hori, eta beste klase 
bateko kideei, berriz, kritika egitea debekatzen badie, orduan esango 
dugu lege hori txarra izateaz gain bidegabea ere badela. Beste adibide 
bat: lege batek zergak ezartzen baditu norberaren diru-ahalmenaren 

5 ikus, adibidez, Law, Liberty and Morality, stanford, 1963, euskarazko bertsioa Eleria aldizkarian, 15. alean, 2007. 

0220 

John Rawls 
JUSTIZIAREN TEORIA BAT 

arabera, orduan bidezkoa dela esango dugu, eta bidegabea aldiz, ez 
baldin badu hori kontuan hartzen. Badirudi, beraz, justizia kontzeptu 
erlazionala edo dialektikoa dela: pertsonen artean konparazioak egi-
ten ditugunean justizia agertzen zaigu. Pertsona taldeak edo pertsona 
motak tratatzen diren modua epaitzerakoan; ontasun bat edota zama 
bat pertsona ezberdinen artean banatu behar denean; kalte edo hoben 
bat egin denean eta kalte horren ordaina edo konpentsazioa eskatzen 
denean; eta modu deribatu batean esaten dugunean epaile bat bidezkoa 
dela edo prozedura bat bidezkoa dela edo pertsona bat bidegabe kon-
denatua izan dela; kasu horietan justiziaren ideia agertzen zaigu. Esan 
daiteke lege bat ona dela bidezkoa delako eta txarra dela bidegabea 
delako; baina ez dugu esaten bidezkoa dela moralaren arabera ona 
delako edo bidegabea dela moralki gaitza delako. Moralaren eremua 
justiziarena baino zabalagoa da. akaso Fairness edo bidezkotasuna 
proposatzerakoan Rawlsek horixe bera izan zuen gogoan. 

Justiziaren teoria ezberdinek alderdi horiei begiratzen diete. 
Hasteko, justizia banatzailea (distributive justice) dago. Justizia hitza 
erabiltzen dugu adibidez, onak edo ongiak (ontasunak) edo baliabide 
urriak banatu behar ditugunean. orduan justizia banatzailezko irizpi-
deak erabiltzen ditugu; eta banatzen dena ongi bat edo zama bat izan 
ordez, arreta, errespetua edo kontsiderazioa denean prozedurazko jus-
tizia agertzen zaigu. ontasunak edo baliabideak eta zamak edo obliga-
zioak banatzeko orduan, justizia izango da bidezko emaitza. Baina bi-
dezko emaitza zer den justizia banatzaileari buruzko teoria ezberdinen 
arabera erantzuten joango da: berdintasun osoa, berdintasun erlatiboa, 
merituaren araberako emaitza (norberari dagokiona eman). ikus ditza-
gun teoria ezberdinen erantzunak. 

Erantzun liberal klasikoa honakoa izan da: norberak lortzen, 
ekoizten edo produzitzen duena gordetzeko askatasuna izatea da bi-
dezkoa; hori da askatasun pertsonalaren funtsezko adierazpena. Es-
tatuaren oinarriak askatasuna behar du, bestela estatua paternalista 
bihurtzen da; beraz, estatuak norberaren askatasun hori errespetatu 
behar du, eta gainera, merkatu libreak lortuko du justiziazko oreka bat 
(merkatuaren esku ikusezinak oreka hori lortzen du adam smith-en 
edo alfred Hayek-en ustez). Erantzun berdintzaileak dioenez, aldiz, 
estatuak hiritarren arteko berdintasuna bermatu behar du (alaitasuna, 
sozialista utopikoak), eta bide horretan zilegi da pertsonek sortutako 

ontasunak eta ongiak birbanatzeari ekitea eta pertsona guztiei berdina 
ematea. Erantzun marxistak, bere aldetik, justizia ezabatu nahiko luke, 
hain zuzen ere justizia ez litzatekeelako beharrezkoa izango. Marxis-
mo zientifikoaren arabera gobernatutako gizartean baliabideen eska-
sia desagertuko litzateke. Marxen utopian, oparotasuna lortu eta ez da 
arrazoirik izango ontasunak eta ongiak birbanatzeko, gutako bakoitzak 
behar adina izango dugulako, eta horregatik justizia ez da beharrezkoa 
izango, baina oparotasuna erdietsi bitartean (Marxismoaren interpre-
tazio askoren ustez) estatuak ekoizpen-baliabideak monopolizatu egin 
beharko ditu eta birbanaketari ekin. Erantzun liberalaren egokitze 
baten ondorioz, ongizate-estatuaren erantzuna agertzen da (sozial-
demokrazia, edo sozialismo demokratikoa): askatasun pertsonalaren 
eremua onartzen du, baina askatasun hori ongizate-egoerarekin konbi-
natuz, birbanatze-mekanismoak aldarrikatuz eta askatasun pertsonala 
ziurtatuz. Rawls hortxe kokatzen da. 

Justizia banatzaileaz gain, justizia ordainkaria (retributive jus-
tice) dugu. Kalteren bat sortzen denean, kalte-ordaina eskatzen da. 
Kaltetuari ematen zaion erantzuna bidezkoa izanen da neurriz ba-
rrukoa edo ongi neurtua denean, ordainak konpondu nahi dena bai-
no kalte handiagoa ekartzen ez duenean eta kaltetuari behar bezalako 
konponketa eskaintzen zaionean. Kaltetua izan daiteke pertsona bat 
edo talde bat (gizartea) edo biak aldi berean; eta kaltea sor daiteke nahi-
ta edo nahigabe; kaltearekiko erantzukizuna ere ezberdina izan dai-
teke; erantzuna edo ordaina proportzionala, neurtua izateko, hainbat 
faktoreri begiratu behar zaie: kaltea nolakoa den, kaltearen inguruan 
borondatea egon den ala ez -mens rea-, kaltetua nor den eta zein jar-
duera izan duen kaltea jaso baino lehen eta kaltea jaso eta gero, or-
dainaren helburua zein den, etab. Problema nagusi horren inguruan 
zenbait teoria agertzen dira (Heller; 1987). Batzuek proposatzen dute 
ordainketaren munta eta garrantzia delitu edo kaltearen larritasun edo 
seriotasunaren araberakoa izatea: ez da kontuan hartzen delitua zein 
egoeratan egin den, baizik eta kaltea nolakoa izan den, eta kaltea larria 
baldin bada, orduan ordaina ere handiagoa izango da. Hor onartzen 
den balioa libertatea da: delitugilea libre zen delitua edo kaltea ez egi-
teko, askatasun horrek erantzukizuna dakar eta erantzuna edo ordaina 
zigorra da. Teoria hauek iraganari begira daude: egindako kaltea ordai-
narazi eta gizartearekiko eta biktimarekiko zorra kitatu. Beste teoria 
batzuek, aldiz, disuasioa baliatzen dute, alegia kaltea egiteko asmoa 

eta gogoa kentzea da helburua. Zigorra tresna bezala erabiltzea propo-
satzen dute delitu gehiago gerta ez daitezen; gizartea arriskutik babes-
tu egin behar omen da, eta horretarako zigorrak jarri behar direla uste 
da. Zigorrak etekin bat eman behar du, balizko delitugileak uxatzea. 
Hemen nagusitzen den balioa baliagarritasuna da: zigorrak zerbaiteta-
rako balio behar du; ez egindako delitua ordaintzeko, baina bai kalte 
gehiagorik ez izateko. Etorkizunari begira daude eta arriskuaren teo-
ria bat suposatzen dute. Baina prebentzioa areagotzen dutenez, orain-
dik egin ez den hobena zigortzera irits daitezke, baita kalterik gertatu 
gabe balizko kaltegilea zigortzera ere. azkenik teoria terapeutiko edo 
klinikoak azaltzen dira, kaltegile edo delitugilea gaixo bezala ikusten 
dutenak, zigorraren bidez sendatu beharrekoa. Kasu horietan ordai-
na tratamendua da, terapia. Hor onartzen den balioa zientziarena da 
(konduktismoa adibidez, edo psikiatria). Normaltasuna deliturik eza 
da, eta pertsona normalek ez diote gizarteari kalterik sortzen. Beraz, 
kaltegileak ez dira normalak eta tratamenduaren bidez sendatu edo 
normaldu egin behar dira. Jakina, problema larriak agertzen dira nor-
maltasun hori definitzean. irizpide zientifikoen abusua agerian gertatu 
da historian zehar. Teoria horien aldaera batek delitugilea bera biktima 
bezala ikusi izan du: delitugilearen inguru sozialak -pobrezia, biolen-
tzia, abusuak- sortzen du delitua, eta delitugilea gaixo patologikotzat 
ko beharrean gaixo sozialtzat jotzen da. Rawlsek ezer gutxi esaten 
digu justizia ordainkariaren inguruan (38. atalean, zigor penalen in-
guruan). 

azkenik, justiziaren hirugarren eite bat ere azter daiteke, proze-
durazko justizia (procedural justice) alegia. Bai ondasunak eta zamak 
banatzerakoan, bai kalte baten ordaina erabakitzen dugunean, justi-
zia emaitzaren kontu bat da: meritua edo beharra edo merezimendua 
kontuan hartuz emaitza bidezkoa sortzen bada, justizia gauzatu egiten 
da; baina horretaz aparte, kontuan hartzekoa da, halaber, behar horiek, 
merituak edo merezimendu horiek nola neurtu diren eta horien ara-
bera emaitza nola kalkulatu den. adibidez, alderdi guztiak aintzako-
tzat jo al ditugu? Pertsona guztien interesak neurtu al ditugu? alderdi 
guztiei eman diegu aukera entzunak izan daitezen? orduan beste eite 
bati begiratzen diogu, alegia prozedurari. Epaiketa bat bidezkoa (fair) 
dela esaten dugu prozeduraren ideia bat erabiliz: epaiaren emaitza 
ona edo txarra ez ezik, erabakia bera bidezko prozedura baten frui-
tua den, inpartzialtasuna zaindu ote den, alderdien berdintasun forma-

la, neutraltasuna, argumentuen ponderazioa... alderdi horiek guztiak 
neurtzen dira. Zentzu berean esaten dugu justiziazkoa dela legegileak 
jokoan dauden interes guztiei (eta ez batzuei bakarrik) entzutea eta 
horiei arreta ematea lege bat erabaki aurretik, eta era berean esaten 
dugu epaileak auzilari orori entzun behar diela erabakia hartu aurretik. 
Halako kasuetan, emaitzei begiratu gabe, justizia prozedurari lotzen 
zaio. Rawlsen meritu handia da emaitzen justizia bilatzen duela bi-
dezko prozedura bat jarraituz; bere teoriaren muina justizia banatzai-
lea da, baina horren bidezkotzea prozedura zuzen batean oinarritzen 
du. Neurri batean bigarren maila batean uzten du justizia ordaintzaile 
edo ordainkaria. 

Hiru alderdi edo arlo horietan (Spheres of Justice) azaltzen 
zaigu justizia arautzailea; gainera aplikazio ezberdinak ditu justiziak 
erakunde ezberdinetan. Justiziazko galdera bat izan daiteke erietxe ba-
tean zein gaixori eman lehentasuna; justiziazko galdera bat izan daite-
ke zein ikasle onartu goi-mailako eskola batean edo zeini diru-laguntza 
eman, edo espetxe batean nori eman behar zaizkion bisita-baimenak. 
Galdera horiei erantzuteko justiziazko irizpideak behar dira; agian, 
justizia deskribatzaileak aurkituko ditu soluzioak bilatzeko asmotan 
aktoreek praktikan erabiltzen dituzten irizpideak eta justizia interpre-
tatzaileak aurkituko ditu irizpide horien atzetik dauden azalpen fun-
tzionalak eta materialak, ekonomikoak, antropologikoak, politikoak, 
etab. Baina adierazpen horien guztien atzetik, ba ote dago oinarrizko 
ideiarik edo araurik? 

Batzuen ustez oinarrizko ideia, justizia arautzailearen oinarri-
zko araua, zera da: gizabanakoek badutela berdintasunerako eskubidea 
(egoera berdinean aurkitzen direnean berdin tratatuak izateko eskubi-
dea) edo ezberdintasunerako eskubidea (egoera adierazgarri ezberdi-
netan aurkitzen direnak ezberdin tratatu behar dira) egoera erlatibo 
baten aurrean, baina bereizketak egin behar direla bakar-bakarrik iriz-
pide onargarriak jarraituz, bestela bereizkeria dira. Diskriminazioa 
edo inpartzialtasuna eta justizia lotuta daude, eta horregatik Rawlsek 
proposatzen du bere teoria: justizia bidezkotasun gisa. Hori izango li-
tzateke justiziaren kontzeptu herrikoia (folk concept of justice); gero 
kontzeptu horrek ikusmolde ezberdinak izango ditu teoria bakoitzaren 
arabera kasu berdinak zeintzuk diren eta bakoitzaren hori zer den kasu 
bakoitzean. Justiziaren gutxieneko adierazpen hura erabat formala 

da: eduki aldetik hutsa da. «Bakoitzari dagokiona eman» edo «kasu 
berdinak berdin tratatzea, eta ezberdinak, modu ezberdinez» formu-
la hutsak dira, edukirik gabekoak. Justizia formalaren adierazpenak 
dira. Teoria bakoitzak, ikuskera bakoitzak formula horri eduki bat 
emango dio, justizia materiala proposatuz: norberari bere merezimen-
duen arabera eta bakoitzari bere erruen arabera; norberari bere klase 
edo leinuaren arabera; norberari bere gaitasunaren arabera; norberari 
bere beharren edo eskaeren arabera… Rawlsek ere bere edukia eman-
go dio formula horri, eta horregatik bere teoria justizia materialeko 
teoria bat da: norberari ahalik eta askatasunik handiena eta desber-
dintasunak onartu, baldin eta okerren daudenei ongizateko irabaziak 
ekartzen badizkie, betiere printzipio bi hauen mailakatzearen bitartez: 
garrantzitsuena askatasuna da, eta ondoren gutxieneko ongizatea. Era 
batean zein bestean erabakitzea oso garrantzitsua eta konplexua da, 
baina gutxienez prozedura onargarri bati jarraituz erabakitzen badugu, 
orduan badaukagu zerbait, eta horrexegatik da prozedurazko justizia 
hain funtsezko. 

Eta justizia formalean bi galdera bereizi beharrean gaude: erre-
gelaren formulazioa eta formularen aplikazioa. Posible da lege bi-
dezko bat bidegabe aplikatzea eta lege bidegabe bat legez eta bidez 
aplikatzea. Hain zuzen ere horrexegatik, pribilegioak eta immunita-
teak bidegabeak izan daitezke: berdinak diren kasuetan diskriminatu 
egiten bada eta kaltea sortzen denean konpentsaziorik ez badago, or-
duan kasu berdinak ez dira berdin tratatzen; adibidez, arrazoirik gabe-
ko aberastea delakoa ez bada egoera berdinetan berdin tratatzen edo 
berdin-berdinak diren intimitatearen bortxaketak gertatzen direnean 
konpentsazioa kasu batzuetan bakarrik ematen denean antzeko kasu-
etan ematen ez den bitartean. Beraz, gauza bat da arau edo erregela 
edo arau-esakune baten formulazioa (bidezkoa ala bidegabea izan dai-
tekeena) eta beste gauza bat arau-esakune baten aplikazioa (bidezkoa 
ala bidegabea izan daitekeena). 

Justizia formalak zerikusi zuzena du moral prozedurazkoa-
rekin; arauak formulatzerakoan, justizia formalak zenbait irizpide 
proposatzen ditu, besteak beste: unibertsalgarritasuna, orokorta-
suna, objektibotasuna eta inpartzialtasuna. Justizia formalaren apli-
kazioak beste irizpide formal batzuk ere baditu: aplikazioa kontsien-
tea edo iraunkorra izatea, arauak ematen dituen pausuak betetzea, 

auzian dauden pertsonei entzutea, hartzen den erabakiaren aldeko arrazoiak hornitzea. 

agnes Hellerrek6 esaten du modernitatean agertzen dela jus-
tizia dinamikoa. Honek prozedurazko balio bat onartzen du: arrazio-
naltasuna eta diskurtsoa, eta bi edukizko balio: bizitza eta askatasuna. 
Justiziaren aplikazioek berek bidezkoak behar dute izan, eta hor justi-
zia prozedurazkoaren lehenengo muina agertzen zaigu; baina gizarte 
estatikoetan aplikatzen diren irizpideak edo erregelak (arauak, for-
mulak) ez dira kritikatzen, ontzat jotzen dira, eta horregatik ez dira 
aldatzen. Ezbaian jar daitekeena da arau horien aplikazioa kasu jakin 
batean. Gizarte dinamikoetan, aldiz, erregelen aplikazioaz gain, erre-
gelak ere eztabaidatzen dira, ez dira kritikarik gabe onartzen, nahiz 
eta erregelek justizia prozedurazkoa errespetatu. Gizarte estatikoan 
(justizia estatikoan), justiziaren eremua justizia formalaren aplikazio-
ak agortzen du. Erabaki bat edo epai bat kritika daiteke erabaki ho-
rrek aurreko erregelaren bat gaizki aplikatzen duelako, edo ez duelako 
ezertarako aplikatzen; baina erregelak esaten duena ez da kolokan 
jartzen; ez da erregela alternatiborik proposatzen, horren aplikazio 
egokia baizik. Gizarte modernoetan, justiziak alderdi dinamiko bat 
hartzen du, zeinaren arabera aplikatu beharreko erregela bera kritikatu 
egiten den justizia materialaren irizpideen arabera, eta horrela sortzen 
dira justiziaren teoria ezberdinak eta haien arteko lehia eta kontrastea, 
eta gizarte anitzetan talde bakoitzak justiziaren teoria bati eusten dio. 
liberalismoaren arabera, ikuskera ezberdinen aurrean xedea eta hel-
burua da oinarrizko teoria komun bat adostea: Rawls azaltzen zaigu 
hor maisuki, Habermasekin batera, eta teoria hori aurkitzeko bidezko 
prozedura proposatzen du. 

Justiziaren Teorian, Rawlsek askatasunaren eta berdintasuna-
ren arteko uztarketa bilatzen du. Horretarako, justiziaren egoerak, 
mugaketak eta baldintzak azaldu behar ditu -alegia eskasia, altruis-
mo mugatua eta berekoikeria erlatiboa, norbera bere helburuekin 
baina elkarlanaren berri duela-, eta azaldu behar du, halaber, bal-
dintza horietan pertsonak, alderdiak, beren portaera gidatuko duten 
printzipioak erabakitzerakoan bidezko hautaketa-egoera batean nola 
kokatzen diren. Hume eta Kant uztartu egiten dira horrela. Rawlsek 
eskaintzen diguna da bidezko hautaketa-egoera bat lortzeko eredu 

6 Beyond Justice, oxford 1987 

bat: jatorrizko egoera edo kokapena eta bere ezjakintasunaren estal-
kia. Egoera horretan, gizartekideek guztientzat onargarri liratekeen 
justiziaren printzipioak aukeratuko lituzkete -Rawlsek proposatu-
riko printzipioak-, beste teoriek -utilitarismoak, libertarismoak-

proposatutakoen gainetik. 

Justiziaren Teorian Rawls saiatzen da askatasuna eta berdin-
tasuna adiskidetzen, eta horretarako justizia bidezkotasun gisa uler-
tuko du, justizia banatzailearen arazoa ebazteko soluzio ezaguna 
proposatuko du, kontratu sozialaren figura erabiliko du. onartzen 
du elkarlanerako prest gaudela, baina ez ditugula nahi elkarlanak 
dakartzan zamak eta bai, aldiz, onurak. Beste hitzetan esanda, ez 
gara guztiz eskuzabalak eta ezta guztiz zuhurrak ere; zentzudu-
nak eta arrazionalak gara. Badauzkagu helburuak, eta prest gaude 
hurkoekin batera lortzeko, denok onartuko ditugun printzipio ba-
tzuen arabera. Baina gure helburuak eta gogoak desberdinak izaten 
dira, bakoitzak bereak dituelako, eta hori horrela izanda, nola aur-
kituko ditugu denontzat onargarri diren printzipio horiek? Horreta-
rako, printzipio horiek aukeratzeko, egoera berezi batean kokatu be-
harra dago. Kokapen horretan ez genuke jakingo ezer gure benetako 
egoeraz, gure pertsona-izaeraz, gure dohainez, gure jatorriaz, gure 
ondasunez, etab. alegia, ezjakintasunaren estalki batek gure egoera 
pertsonal bereziari buruzko informazioa ezkutatuko liguke. Gure 
helburuez ere ezer gutxi jakingo genuke beraz, eta gauzak horrela, 
zer printzipio aukeratu? oinarrizko askatasunak denontzat berdinak 
nahiko genituzke: kontzientzia-askatasuna, adierazpen-askatasuna 
eta halakoak. Baina era berean, ziurtatu nahiko genuke askatasun 
horien bitartez gure helburuak, edozein izanda ere, lortuko geni-
tuzkeela. Guztiz txiro izango bagina, zertarako nahiko genukeen 
bilerarako askatasuna? Derrigorrean eskatu beharko genuke, beraz, 
bizitzan aukera berdinak izatea; agian ez genukeen berdintasun era-
batekoa eskatuko, ezinezkoa bailitzateke, baina gutxienez bai eska-
tuko genukeela gure oinarrizko askatasunek zerbaiterako balio iza-
tea, gure helburuak eta xedeak bilatzeko aukerak izatea. Gero. gure 
askatasuna erabiliz, gure bizitza-helburuak eta hautu arrazionalak 
aukeratzen joango ginateke. Hortxe agertzen da bigarren printzi-
pioa, desberdintasun printzipioa: gizartean leudekeen desberdinta-
sunak onargarri lirateke baldin eta gizartean okerren leudekeenen 
aldeko onurak ekarriko balituzkete, eta neurri horretan bakarrik. 

0290 

John Rawls 
JUSTIZIAREN TEORIA BAT 

Printzipio bi horiek -askatasunarena eta desberdintasunare-
na-gizarte-erakundeen oinarrizko egiturari aplikatu beharko litzaie-
ke: auzitegiei, merkatuei, konstituzioari, legegintzari. Printzipio bi 
horien artean lehenespen bat badago; alegia garrantzitsuena aska-
tasuna da, eta ondoren, hori ziurtatzen dugunean desberdintasunak 
onar ditzakegu. Gizarte ongi antolatu batean printzipiook onartuko 
lirateke, gizartekide guztien ongizatea lortzeari begira leudekeelako 
eta justiziaren ikuskera publikoak gidatuko lituzketelako. Justizia 
bidezkotasun gisa ulertzen duen teoria honek ekarpena egiten dio 
justiziaren teoria idealari eta bere oinarri teorikoan beste ekarpen 
asko hartzen ditu. 

5. Rawlsen eragina 

Zaila da Rawlsek izan duen eragina puztea. Berak finkatu du 
politikaren teoriari buruzko pentsamendu arautzailearen aztergaien 
zerrenda historia garaikidean. Neurri batean berak eman dio eredu 
liberal edo sozialdemokratari azken fineko oinarri arrazionala, neo-
liberalismoaren aurrean edo komunismoaren aurrean. Keynesek XX. 
mendeko ekonomiari edo Kelsenek zuzenbidearen teoriari egin zieten 
ekarpenaren parekoa dugu Rawlsek etika politikoari egindakoa. Filo-
sofia politikoaz gaindi hedatzen da haren eragina, eta haren ikuspegia 
benetan da aberats. amartya sen eta beste ekonomilaria asko Rawlsen 
teorietatik abiatu dira, eta aldi berean Rawlsek ekonomilarien ekar-
penak aintzat hartzen ditu bere eztabaidetan. aurreko paragrafoetan 
zertzelada nagusi batzuk, hori besterik ez dugu zirriborratu, baina 
Justiziaren Teoria liburu mardulean beste alderdi asko lantzen dira, 
irakurleak euskarazko bertsio honetan ikusiko duenez, teoria etikoan 
eta filosofia politikoan tradizionalki landu izan direnak, ekonomia 
politikoa bera ahaztu gabe (gogora dezagun ildo horretatik etikaren 
eta sentimenduen filosofiaren eskutik sortu zela ekonomia politikoa 
adam smith Glasgow Unibertsitateko Etika katedradunaren altzoan). 
liberalismoan ez ezik, sozialdemokraziaren teorian aurkitzen ditugu 
Rawlsen ildoak. 

Rawlsek bere liburuan filosofia garaikidearen eta oro har gi-
zarte-zientzien ezagutza sakona eta zabala erakusten digu, eta gizarte-
zientzien ekarpenak ere kontrolatzen ditu neurri handi batean, etiolo-

gia, ekonomia, administrazio-zientziak, psikologia, etab. Eta diziplina horietan guztietan badauka, apaltasunez, bere ekarpentxoa. Erlijioen teorian eta teologian ere badauzka gogoeta interesgarriak, eta euskal kulturaren eta historiaren ikuspegitik, aipagarriak dira loiolako inazio deunaren gogo-jardunen inguruko aipamenak. 

Rawls aintzakotzat jo gabe nekez ulertuko dugu gaur egungo 
diskurtso politikoa, eta Europar Batasunean eredu sozio-ekonomiko 
berezia aldarrikatzen duten pentsalari eta politiko frankok Rawls dute 
aita ponteko filosofikoa. Europar Batasuneko oinarrizko Eskubi-
deen Gutuna bera Rawlsen ideien garaipen gisa ikus liteke, Haber-
mas, Giddens eta beste autoreak baztertu gabe noski, baina horiek ere 
Rawls gabe ezin litezke konpreni. 

askatasunaren printzipioaren formulazioan Rawls hain berriz-
tatzaile izan ez bada ere eta azken finean beste filosofo batzuen arras-
toa jarraitu izan badu ere, hala nola lockena edo Kantena, bere biga-
rren printzipioarekin, edo diferentziaren printzipioarekin hain zuzen 
ere, eta printzipio hori askatasunaren mende jartzearekin, Rawls garai 
eta ideologia oso baten ikurra izatera iritsi da: sozialdemokraziaren 
oinarria, hots, merkatu-ekonomia eta ongizatearen estatu birbanatzai-
lea uztartzea. Desberdintasunek ekoizpena bultza dezakete pizgarriak 
eskaini dezaketelako: alegia gehiago produzitzeko eta edukitzeko go-
goa handiagoa izan liteke desberdintasunak onartuz desberdintasunik 
onartuko ez balitz baino, eta horren ondorioz ekonomia garatuko li-
tzateke eta okerren daudenen lehen mailako ongiak lortzeko aukerak 
areagotu egingo lirateke eta haien egoera modu nabarmenean hobetu. 
Baina diferentziak onartzen hasiko ginateke behin funtsezko askatasun 
pertsonalen sistema ahalik eta zabalena eta sakonena bermatuta izan 
ondoren. Erakunde publikoetan eta justiziaren teorian funtsezkoena 
askatasun pertsonala da. Rawlsi, beraz, ezin zaio egin marxzaleei egin 
ohi zaien kritika, hots askatasun pertsonala sakrifikatu egin duela ber-
dintasuna lortzearren. Horretan datza haren ekarpena. 

alta, neurri handi batean, Rawlsen merituak koska bat ere ba-
dakar: bere meritua izan da erakundeentzako filosofia politikoa egin 
izana, instituzioen justizia bat. Estatu-ereduarentzako justizia bat da, 
oso publikoa, oso konstituzionala, baina neurri batean gizarte-sarea 
eta etika pertsonala bigarren maila batean geratzen da. Justiziaren 
teoriak etika politikoa filosofia politikoaren mende utzi al du? Neu-

rri batean bai, sentimendu moralen teoria garatzen du, baina betiere 
gizarte ongi antolatu baten printzipioak eta erakundeak bidezkotze-
ko. Ezer gutxi esaten digu Rawlsek norbanakoaren hautuaz eta hautu 
horren arduraz. Trebezia, dohain eta ahalmen gehiago duen lagun ba-
tek, zergatik nahiko luke bere talentuaren ordaina materiala jasotzea; 
zergatik baliatuko litzateke desberdintasunaren pizgarriez? Eta horrek 
nola ekarriko du gizarte osoaren hazkunde ekonomikoa? Hazkunde 
horrek nola hobetuko du okerren daudenen egoera? Gauza eta azalpen 
asko erantzun gabe geratzen dira, baina garbi geratzen zaigu Rawlsen 
printzipioak erakundeak edo instituzioen justizia diseinatzeko irizpi-
deak direla eta estatua modu isolatu batean hartzen duela, munduan 
estatu eta gizarte ongi antolatu bakarra izango balitz bezala. Zirriborro 
bat azaltzen da Justiziaren Teoriaren 58. atalean non «nazioen» arte-
ko jatorrizko kokapen baten printzipioak proposatzen dituen, horien 
artean berdintasuna, autodeterminazioa, norbere buruaren defentsa 
eta akordioak betetzeko beharra. The Law of Peoples bere azkeneko 
liburuan, justiziaren teoria eta jatorrizko kokapena herrien elkarteari 
modu sakonago batean aplikatu zion eta justiziaren printzipioak erki-
dego edo herri ezberdinen artean garatu zituen. 

Desberdintasun-printzipioaren  formulazio  modernoago  bat 
aurkitzen dugu lekuko justiziaren edo sen onaren justiziaren ikuskera 
proposatu duen Jon Elster norvegiarrarengan: ikuskera hori justiziaren 
arazo jakinekin aritu behar izaten duten pertsonek sortzen dute, ez fi-
losofoek baizik eta abokatuek, ekonomilari-kudeatzaileek, eliteko era-
bakitzaileek, zuzendariek. Profesional horiek, ongizatearen inguruko 
gaiak erabakitzerakoan, honako printzipioak garatuko lituzkete; (1) 
taldearen ongizate osoa areagotu behar da; (2) helburu-1 hau albora 
utz daiteke pertsona guztiek gutxieneko ongizate maila lortuko dutela 
ziurtatzearren; (3) eskakizun-2 hau, berriz, alde batera utzi behar da 
gutxieneko maila horren azpian jauzitako lagunek beren hautuenga-
tik jauzi badira egoera horretan; (4) eta ñabardura-3 hau alde batera 
utzi behar da, eta mailaren azpian jauzitako pertsonak lagundu behar 
ditugu, baldin eta haien etorkizunerako planak egiteko aukerak edo 
pizgarriei eta abaguneei heltzeko gaitasun-eza beren pobrezia eta ga-
beziagatik pairatzen baldin badute. ikusten dugu nola Elster saiatzen 
den Rawlsen desberdintasunaren printzipioa pertsonen bizitza-hautue-
kin lotzen eta pertsonaren ardura nolabait berreskuratzen, erakundeek 
finkatutako printzipioez gain. 

6. Kritikak 

A Theory of Justice liburuak esan bezala filosofia politikoari 
bere duintasun akademikoa itzuli zion eta gai horrekiko interesa ber-
pizten lagundu zuen. Rawlsen ondoren arlo horretan murgildu den 
filosofo orok, neurri batean edo bestean, Rawlsen ideiekin aritu behar 
izan du, aldeko zein kontrako argumentuak finduz eta xehatuz. Ba-
tzuk oso kritiko, beste batzuk Rawls bera baino rawlszaleagoak, Els-
terren kasuan ikusi dugun bezala. izan ere, Rawlsek filosofo kritiko 
batzuekiko -komunitarista batzuekiko esate baterako- kontzesioak 
egin izanagatik, liberalista peto-petoek Rawlsen azken joera «komu-
nitarista» zaleak arbuiatu dituzte, eta liberalismoaren funtsetara itzul-
tzea aldarrikatu. 

Rawlsen liberalismoari kritikak egin zaizkio liberalismotik 
bertatik (libertarianismoa dei genezakeena, alegia Nozick-en kritika), 
baina batez ere komunitarismotik (sandel, Walzer, Macintyre eta Ta-
ylor), beste korronte nagusi batzuk ahaztu gabe, hala nola kontser-
badurismotik (neocons, liberal-republican), marxismotik (Cohen ba-
tez ere) edo feminismotik7. Kritikei Rawlsek erantzundako moduak 
adierazten du norainoko reflective equlibrium edo oreka gogoetatsua 
lortu duen bere liberalismoak, eta zeinen zaila bilakatu den kritika-
tzea, hain zuzen ere kritika asko, batez ere feminismotik eta komuni-
tarismotik egindakoak, egokitzat jo izan dituelako eta bere sistemaren 
hobekuntza edo fintzea ekarri dutelako. 

Rawlsen lankideak Harvardeko Unibertsitatean, Robert No-
zick filosofoak, justizia libertarioaren defentsari ekin zion Rawlsek A 
Theory of Justice argitaratu eta hiru urtera, Anarchy, State, and Utopia 
(1974) izeneko liburuan. Gaur egun filosofia politikoko ikastaroetan 
bi liburuok batera irakurri ohi dira. Nozicken ustez ezin da dirua edo 
ontasunak birbanatzeko neurririk hartu horrelako neurriek pertsona-
ren askatasuna errespetatzen ez dutelako. Anarkia, Estatua eta Uto-
pia liburuan Nozickek askatasuna berdintasunaren gain jartzen du: 
gizarteko kide batek dagozkion gauza onak eta ontasunak edukiko 

7 ikus Roger scruton, The Meaning of Conservatism, 2.argit, londres 1983; 
alan Buchanan, Marx and Justice, londres 1982; alison Jaggar, Feminist Poli-
tics and Human Nature, Brighton 1983; Elizabeth Frazer eta Nicola lacey, The 
Politics of Community: A feminist Critique of the Liberal-Communitarian De-
bate, londres 1993. 

ditu baldin eta horretarako tituluzko baldintza batzuk betetzen badira. Baldintza horiek ontasun horien historiari buruzkoak dira; 

1.- ontasuna norbaitek bidez eta legez eskuratu zuen, bere es-
kubideagatik, adibidez ordura arte ontasun hori inork ez zuelako es-
kuratu. 

2.- pertsona horrek ez bazuen daukan ontasuna zuzenean edo modu jatorrian eskuratu, orduan ontasuna dauka modu eratorri batean salerosketa edo bestelako eskurapen bidezko motaren baten ondorioz, adibidez akordio baten ondorioz. 

Baina baliteke ontasuna legez eta bidez eskuratua ez izana. or-
duan beharrezkoak egiten dira zuzenketa-printzipioak, hain zuzen ere 
eskurapena, modu zuzeneko edo modu eratorrikoa izan, legezko eta 
bidezko ez zelako izan. Teoria horrek ez du proposatzen inolako birba-
naketa-mekanismorik, ez baitu ontasunak edo zerbitzuak birbanatze-
rik ametitzen. Bidezkoa dena eskurapen edo transferentzia bidezkoen 
ondorioa da, edo beste zuzenketa zuzenen ondorioa da. Pertsona bati 
ezin zaio desjabetu (kendu) pertsona horrek legez eta bidez daukan 
ontasuna. Beraz, Nozickek proposatzen digunez, begiratu egin be-
harko genuke pertsonek dauzkaten ontasunak eta aberastasunak nola 
lortu diren. Haren ustez, ontasun horiek legez eta bidez lortu badira, 
jaberik ez zutelako, transakzio edo eskualdatze zuzen baten ondorio 
bezala, edo zuzenketa baten ondorioz, orduan gauza horiek eduki eta 
gordetzeko eskubidea dago eta estatuak ezin du eskurik sartu. Rawlsen 
teoriarekin alderatuz, Nozickenak nahiko kontserbadorea dirudi; baina 
edozein kasutan potentzial aurrerakoia badu, eskurapen zuzenak nola 
definitzen diren. Baina teoria mugatua da berez, justizia edukitze-
tituluetan kokatzen duelako, eta ez merituan edo beharrean edo me-
rezimenduan. Zuzenketak egiteko atzera begira bakarrik jartzen gara. 
Pertsona batzuk txirotasun-egoeran daude, eta gauzak ezin dituzte zu-
zenean eskuratu, gure gizarteko gauza gehienek jabea badaukatelako, 
eta txiroek ezin dute salerosketaren bidez gauza handirik eskuratu. 
Beraz, teoria horrek desberdintasunak betikotzeko arriskua du. Baina 
baliteke gizarte batean okerren dauden horiek modu bidegabe batean 
desjabetuak izan izana, edo gizarte horretan aberatsen direnek beren 
ontasunak historikoki modu bidegabe batean eskuratu edo lortu iza-
na, eta kasu horietan ziurrenik Nozickek zuzenketa exijitzeari zilegi 
iritziko lioke. 

Wolff marxismotik aritu da Rawlsi kritika egiten. Understan-
ding Rawls: A Critique and Reconstruction of A Theory of Justice 
berehala argitaratu zuen, Rawlsi status quoaren defentsa leporatzen 
ziola, ohiko praktikatik abiatu izanagatik eta kapitalismopean sor-
tzen diren harremanetan, jabego pribatuan edo merkatu-ekonomian 
sakoneko injustiziak daudelako, Rawlsek azaleratu ez dituena; baina 
ez dirudi Wolff Rawlsen teoria benetan aintzat hartzen duenik. izan 
ere, Justiziaren Teoriaren 42-43. ataletan garbi uzten du bere teoria 
marximoarekin bateragarri dela. Edo ikusi bestela bertan oinordetzaz 
proposatzen duena: alegia onargarria dela abantaila gutxien dituztenen 
alderako denean eta askatasunarekin eta aukera-berdintasun zuzenare-
kin bateragarri baldin bada. 

Feminismotik ere azaldu zaizkio kritikariak: Rawlsek ez omen zituen kontuan hartu familia-harremanetan edota generoaren arabera banatutako lanean sortzen diren sakoneko injustiziak eta hierarkiak. Baina Rawlsek bakarrik begiratzen zion gizartearen oinarrizko egiturari, eta gizartekideek ezjakintasunaren estalkiagatik ez lukete jakin beharko zein sexutakoak diren. 

Marxismo analitikotik8 datorren beste kritikari bat oxford Uni-
bertsitateko Jerry Cohen izan da, bere If You’re An Egalitarian, How 
Come You’re So Rich? (Harvard, 2000) liburuan9. Rawlsek banaketa-
desberdintasunak onartzen ditu baldintza eta muga batzuen barnean 

-lehen mailako onak, okerren daudenak hobera jotzea- eta Cohenek 
kargu hartzen dio printzipio hori gizarte-erakundeetara zabaltzen due-
lako. Pertsonek bene-benetan onartu eta berenganatuko balute berdin-
tasunaren printzipioa, alegia igualitarismoa besarkatuko balute Rawl-
sen diferentziaren ordez, desberdintasuna sortzen duten pizgarriak, 
jatorrizko kokapenean okerren daudenen egoera hobetzeko denean 
bakarrik onartuko ziren pizgarriak, ez lirateke beharrezkoak izango 
eta trebezia edo ahalmen gehiago dutenek ez lukete ordain materialik 
bilatuko. Cohenek Rawlsi leporatzen dio justiziaren teoria agintea du-
ten instituzio publikoei bakarrik aplikatu izana, eta pertsonaren hau-
tua, norberaren hautu arrazionala, justiziaren teoriatik at utzi izana. 
Cohenen ustez, hiritarrei bidezkoak izatea exijitzen badiegu, orduan 

8 «Hautu arrazionalaren marxismoa» ere deritzona, neurri handi batean Cohenek sortutako korrontea 

9 liburu hau Edinburgheko Unibertsitatean 1995.ean emandako «Gifford lectures» hitzaldi sortaren emaitza da. 

desberdintasunak sorturiko edo desberdintasuna sortzen duen pizga-
rria bera bidegabea bilakatzen da, pertsona zuzen batek ez lukeelako 
inolako desberdintasunarekin zerikusirik nahi izango, ezta bidegabe 
diren pizgarriekin ere. Eragozpen horiek sortzen dira jatorrizko koka-
penean gizakideek ezin dutelako jakin zein izango den beren bizimol-
de onaren ikuskera, eta, Rawlsen ustez ikuskera guztiek printzipioz 
berdin balio dutelako behin askatasun berdinaren printzipioa onartzen 
dutenean. 

Harvardeko beste lankide bat, Michael Walzer, aipatu dugu le-
hen. Walzerrek, Nozickekin batera, Rawlsi buruzko mintegi-ikastaro 
bat eman zuen, eta haren ondorioz filosofia politiko-komunitarista edo 
erkidegozalearen defentsari ekin eta justiziaren arloak bereizi zituen 
Spheres of Justice bere liburuan (New York, 1983). Walzerren ustez, 
justiziaren eite edo arlo ezberdin bakoitzak bere printzipio bereziak 
izango ditu. Horrela, gerta liteke on sozialak zati desberdinetan bai-
na bidezko moduan banatzea; hori gertatuko da arrazoi egokiengatik 
banatzen direnean, eta on sozial bat edukitzeak ez du biderik ematen 
beste onak lortzeko, ez badute behintzat on horrekiko berezko lotura-
rik. Walzerrek kolokan jartzen du Rawlsen azken fineko asmoa; hots, 
justiziaren teoria abstraktu hutsak ez du izango erkidego politiko baten 
erakundeen eta politiken diseinua gidatzeko eta epaitzeko gaitasunik, 
ez badu behintzat erkidego horretako gizartean erroturiko tradizioak 
eta balioak kontuan hartzen. 

lehenengo printzipioan Rawlsek eta liberalismoak pertsonak 
aske eta autonomoak direla aldarrikatzen dutenean, eta pertsonok kide 
garen erkidegoarenak baino lehenagokoak diren eskubideak ditugu-
la esaten dutenean, edo justiziaren printzipioez deliberatzeko orduan 
gure berezitasunez, gure dohain naturalez edo gure onaren ikuskera 
bereziez erantzi behar ditugula eta ezjakintasunarekin estali behar ga-
rela aldarrikatzen dutenean, estatu-ekintzaren oinarritze liberal horiek 
erkidego horretan erroturik dagoen bizimodu edo bizimoldearen ga-
rrantziari muzin egiten diote, azken finean kide horiek estatuarekiko 
dituzten betebeharrak bizimolde horiei lotuta daude. Hori da funtsean 
erkidegozaletasun edo komunitarismoaren kritika nagusia10. Erkide-

10 Komunitaristen kritiketan sakontzeko, eta Rawlsek haiei emandako erantzun gogoetatsua ezagutzeko, ikus s. Mulhall eta a. swift, Liberals and Communitarians, 2. ed. oxford 1996. 

gozalearen ikuspuntutik, pertsonaren eredu liberalak, hots gizakia 
bere onaren ikuskeratik aldenduta bezala aurkezten duen ereduak, 
funtsezko ideia bat ahazten du: pertsonak eratu egiten direla onaren 
ikuskera horien kariaz. Gizartearen ezaugarriek moldatuko dute gizar-
tekidearen beraren buru-ulermena eta haren onaren ikuskera. Bai, bai-
na Rawlsek askatasun pertsonalari ematen dio lehenespena, gizartearen 
kontzepzioen gainetik, eta horregatik bidezkotu dezake kontzientzia-
objekzioa eta desobedientzia zibila (ikus 55-59. atalak): «Konstituzio 
demokratikoaren sendotasunean sinetsi eta hura defendatzeko eginbe-
harra onartzen dudan arren, lege partikularrak betetzeko eginbeharrari 
bide egin dakioke iritzi kolektiboa nahikoa bidegabea den egoeretan 

(…) desobedientzia molde egokiak, adibidez, desobedientzia zibile-
ko ekintzak edo kontzientzia-objekzioa, indarrean jarritako programa 
politikoak demokratikoki zuzentzeko beharrezkoak eta arrazoizkoak 
direla pentsatzen den heinean, gure jokabidea bat dator konstituzio 
demokratikoa onartzearekin (45. atala, 364. orrialdea). 

Jose Ramon Bengoetxea Caballero 

UPV/EHU 

EDiZioRaKo EGilEaREN 
HiTZaURREa 

Plazer handia ematen dit Justiziaren teoria bat liburuaren be-
rrikusitako ediziorako hitzaurre hau egiteak. Jatorrizko lanari egin-
dako kritikak asko izan badira ere, oraindik onartzen ditut haren ildo 
nagusiak eta funtsezko doktrinak. Nik, jakina, espero litekeenez, jato-
rrizkoan gauza batzuk beste era batera egin izana nahi nuke, eta ora-
in zenbait berrikuspen garrantzitsu eginen nituzke. Baina Justiziaren 
teoria bat atzera berriro idatzi behar banu, ez nuke, autoreek batzuetan 
esaten duten bezala, liburu zeharo ezberdina idatziko. 

1975eko otsailean eta martxoan jatorrizko ingelesezko testua dezente berrikusi zen urte horretako alemanezko ediziorako. Nik dakidanez, berrikuspen horiek hurrengo itzulpen guztietan sartu ziren eta ordutik aurrera ez zen besterik gehitu. itzulpen guztiak, beraz, testu berrikusi beretik egin ziren. Testu berrikusi horrek nire ustez hobekuntza garrantzitsuak dauzkanez, orain arte itzulitako edizioak (zuzentasuna zaindu badute) jatorrizkoa baino hobeak izan dira. Berrikusitako edizio honek ondoko hobekuntzak dauzka. 

Berrikusketako puntu garrantzitsuenez eta eurok egiteko mo-
duaz ezer esan aurretik, Justiziaren teoria baten aurkezturiko justizia-
ren ikuskeraz, nik «justizia bidezkotasun gisa» deitzen diodan ikuske-
raz, esan nahi dut zerbait. ikuskera horri buruzko ideiak eta helburu 
nagusiak nire ikusirako demokrazia konstituzionalerako ikusmolde 
filosofiko bat dira. Espero dut bidezkotasun gisa ulerturiko justizia-
ri arrazoizko eta baliagarria, erabat konbentzitzeko modukoa ez bada 
ere, iritziko diotela iritzi politiko serioa dutenetarik askok, eta, be-
raz, justizia mota horrek tradizio demokratikoaren muin komunaren 
funtsezko zati bat adieraziko duela. 

ikuskera horren helburu eta ideia nagusiez lehenengo edizioaren 
hitzaurrean mintzatzen naiz. Hitzaurre horren lehenengo eta bigarren 

paragrafoan azaltzen dudanez, pentsamendu politikoaren tradizio an-
glosaxoian modu batera edo bestera luzaz nagusitu den utilitarismoari 
alternatiba sistematiko bat eskaintzeko moduko justiziaren ikuskera 
bat landu nahi nuen. alternatiba hori aurkitu nahi izateko arrazoi na-
gusia, nire ustez, doktrina utilitaristak demokrazia konstituzionaleko 
instituzioentzako oinarri gisa duen ahultasuna da. Bereziki, ez dut uste 
utilitarismoak herritarren -pertsona libre eta berdinkide gisa- oina-
rrizko eskubide eta askatasunak behar bezala esplika ditzakeenik, eta 
hori instituzio demokratikoak esplikatzeko garrantzirik handieneko 
baldintza da. Kontratu sozialaren ideiaren interpretazio orokorrago eta 
abstraktuagoa erabili nuen, horretarako jatorrizko kokapenaren ideiaz 
baliatuz. oinarrizko eskubide eta askatasunen eta euren lehentasuna-
ren esplikazio sinesgarriagoa lortzea zen bidezkotasun gisa ulerturiko 
justiziaren lehenengo helburua. Bigarren helburua esplikazio hori 
berdintasun demokratikoa ulertzearekin bateratzea zen, horrek aukera 
berdintasun justuaren printzipiora eta desberdintasun printzipiora ga-
ramatzalarik.11 

1975ean egin nuen berrikusketan jatorrizko edizioak zituen 
zenbait puntu ahul ezabatu nituen. oraintxe saiatuko naiz puntuok 
seinalatzen, nahiz eta beldur naizen, aldez aurretik testua apur bat 
ezagutu ezean, esanen dudanetik asko ez ote den ulertezin gertatuko. 
ardura hori albo batera utzita, punturik ahulenetako bat askatasunaren 
azalpenean zegoen, bertako akatsak H. l. a. Hart-ek utzi zituelarik 
agerian 1973ko azterlan kritikoan.12 11§ ataletik hasita, berrikusketak 
egin nituen Hartek aurkituriko zenbait zailtasun argitzeko. Esan behar 
da, hala ere, berrikusitako testuaren bertsioa, nahikoa hobea den arren, 
ez dela oraindik erabat gogobetegarria. Bertsio hobea aurkitu ahal da 
1982ko «The Basic Liberties and Their Priority» izeneko saiakera ba-
tean.13 saiakera horretan Harten objekzio garrantzitsuentzat nituenei 
erantzuten saiatzen naiz. Bertan esaten da oinarrizko askatasunek eta 

11 Printzipio bi horiei dagokienez, ikus ii. kapituluko 12-14§§. Printzipio bi horiexek, eta bereziki desberdintasun printzipioa, dira bidezkotasun gisa ulerturiko justiziari izaera liberala, edo sozial demokratikoa, ematen diotenak. 
12 ikus haren «Rawls on liberty and Priority», University of Chicago Law Review, 40 (1973), 534-555 or. 

13 ikus Tanner Lectures on Human Values (salt lake City: University of Utah Press, 
1982) iii. lib., 3-87 or., berriz argitaratua Viii. Konferentzia moduan John Rawlsen, 
Political Liberalism lanean (New York: Columbia University Press, 1993). 

euren lehentasunak herritar guztiei berdinki bermatzen dizkietela be-
ren ahalmen moral biak -justizia senerako ahalmena eta onaren ikus-
kerarako ahalmena- egokiro garatzeko eta oso-osoan eta behar den 
informazioarekin erabiltzeko funtsezkoak diren baldintza sozialak 
nik funtsezko kasu biak deitzen ditudanetan. labur-labur esanda, le-
henengo funtsezko kasua herritarren justizia sena erabiliz justiziaren 
printzipioak gizartearen oinarrizko egiturara aplikatzean datza. Biga-
rren funtsezko kasua herritarrek beren arrazoimen eta pentsamendu 
praktikoa onari buruzko ikuskera eratzeko, berrikusteko eta arrazio-
nalki bilatzeko erabiltzean datza. askatasun politiko berdinek, euren 
balio justua ere barne (36§ atalean sarturiko ideia), eta pentsamen-
du askatasunak, kontzientzia askatasunak eta elkartzeko askatasunak 
tinko segurtatu behar dute ahalmen moralen erabilpena librea, behar 
bezalako informazioarekin burutua eta eraginkorra izateko ahalbidea 
kasu bi horietan. askatasunaren azalpeneko aldaketa horiek aise ego-
kitzen dira, nire ustez, berrikusitako testuan aurkitzen dugun bidezko-
tasun gisa ulerturiko justiziaren esparruan. 

Jatorrizko edizioaren bigarren puntu ahul garrantzitsua lehen 
mailako ondasunen azalpena zen. Horiei buruz esaten zen pertsona 
arrazionalek beste ezer baino gehiago behar dituztenak direla, eta ho-
riek zer ziren eta zergatik Vii. kapituluko ontasunaren azalpenaren bi-
dez esplikatuko zen. Zorigaitzez, azalpen horrek ez du argitzen zerbait 
lehen mailako ondasuna izatea giza psikologiaren gertakari naturalen 
mende soilik dagoen ala bere baitan ideal bat duen pertsonaren ikus-
kera moral baten mende ere badagoen. anbiguotasun hori bigarren 
proposamenaren alde jarrita gainditu behar da: pertsonek bi ahalmen 
moral (arestian aipatuak) dituztela eta ahalmenok garatzean eta erabil-
tzean goragoko mailako interesak dituztela ikusi behar dugu. orain, 
lehen mailako ondasunen bereizgarri den elementua pertsonek herritar 
libre eta berdinkide gisa eta bizitza osoan zehar gizartean lankidetzan 
bete-betean diharduten kide normal gisa daukaten egoeran behar du-
tena da. Justizia politikora begirako pertsonarteko alderaketak herrita-
rren lehen mailako ondasunen zerrendaren arabera egin behar dira, eta 
ondasunok herritar gisa dituzten premiei, euren lehentasunen eta na-
hien kontrakoak direnei, erantzuten dieten elementutzat hartzen dira. 
15§ ataletik hasita, berrikusketak egin nituen iritzi aldaketa hori adie-
razteko, baina berrikusketok ez ziren heldu nik 1982an argitaraturiko 
«Social Unity and Primary Goods» izeneko saiakera batean emandako 

adierazpenaren mailara.14 oinarrizko askatasunen azalpenaren kasuan bezala, uste dut adierazpen hark eskatzen zituen aldaketak sar daitezkeela berrikusitako testuaren barruan. 

Beste berrikusketa asko ere egin ziren, bereziki iii. kapituluan, 
eta halaber, gutxiago baina, iV.ean. iii. kapituluan arrazoibidea argia-
go eta oker-ulertzeetatik aldenduago jartzen ahalegindu nintzen bes-
terik gabe. Berrikusketak gehiegi izan ziren hemen aipatzeko, baina 
ez dira, nik uste, modu garrantzitsuan aldentzen jatorrizko edizioaren 
ikuspegitik. iV. kapitulutik aurrera berrikusketa gutxi daude. V. kapi-
tuluan 44§ berrikusi nuen aurrezki justuei dagokienez, testua are ar-
giago jartzen ahaleginduz; eta iX. kapituluko 82§ atalaren lehenengo 
sei paragrafoak berridatzi nituen askatasunaren lehentasunaren aldeko 
arrazoiketan errakuntza garrantzitsu bat zuzentzeko;15 eta aldaketa ge-
hiago daude atal horren gainerakoan. agian behin identifikatuz gero 
nire ikusiz aldaketa garrantzitsu biak direnak, hau da, oinarrizko as-
katasunetakoa eta lehen mailako ondasunetakoa, argibide horiek aski 
dira berrikusketen izaera eta irispidea adierazteko. 

Nik orain Justiziaren teoria bat idatzi behar banu, bi gai daude 
lehen bezala jorratuko ez nituzkeenak. Batak jatorrizko kokapenetik 
(ikus iii. kapitulua) justiziaren bi printzipioen aldeko arrazoibidea 
(ikus ii. kapitulua) aurkezteko moduarekin du zerikusia. Hobeto za-
tekeen alderaketa biren arabera aurkeztea. lehenengoan parteek justi-
ziaren bi printzipioen -bat balira legez hartuta- eta printzipio berberen 
artean hautatu beharko lukete, baina aldaketa handi batekin: (batez 
besteko) onuragarritasunaren printzipioa desberdintasun printzipioare-
kin ordezten da. (ordezte horren ondoren printzipio biei ikuskera mis-
toa deitu nien, eta ikuskera horretan ulertzen da onuragarritasunaren 
printzipioa printzipio garrantzitsuagoen, hau da, askatasun berdinen 
printzipioaren eta aukera berdintasun justuaren printzipioaren, mugen 
barruan aplikatu behar dela). alderaketa bi horiek erabiltzeak meri-
tu bat dauka, oinarrizko askatasun berdinen eta euron lehentasunaren 

14 saiakera hori honako hauetan agertu da: Utilitarianism and Beyond, amartya 
sen eta Bernard Williams-ek argitaratuan (Cambridge: Cambridge University 
Press, 1982), 159-185 or.; eta John Rawlsen Collected Papers lanean ere, samuel 
Freeman-ek argitaratua (Cambridge, Mass.: Harvard University Press, 1999, 17. 
kap., 359-387 or.. 

15 Errakuntza horri dagokionez, ikus «Basic liberties and Their Priority», ibid., 83 zenb., 87 or., edo Political Liberalism, 84 zenb., 371 or. 

aldeko argudioak desberdintasun printzipioaren beraren argudioetatik 
bereiztearen meritua. oinarrizko askatasun berdinen aldeko argudioak 
lehen ikusian sendoagoak dira, desberdintasun printzipioaren aldekoek 
gogoeten oreka hauskorragoa inplikatzen dutenez gero. Bidezkotasun 
gisa ulerturiko justiziaren lehen mailako helburua erdietsita dago, be-
hin argi dagoenean printzipio biak onartuko liratekeela lehenengo al-
deraketan, edo baita onuragarritasunaren printzipioa barik bigarren al-
deraketako ikuskera mistoa onartzen den hirugarren alderaketa batean 
ere. Desberdintasun printzipioa garrantzitsua dela pentsatzen segitzen 
dut eta berorren alde nengoke oraindik ere, aurreko bi printzipioak 
betetzen dituen esparru instituzional bat segurutzat jota (bigarren al-
deraketan bezala). Baina hobe da aitortzea kasu hori ez dela hain naba-
ria eta ez dela segurua ez gutxiagorik bi printzipio garrantzitsuagoen 
aldeko arrazoibidearen indarra inoiz edukitzea. 

Nik orain eginen nukeen beste berrikusketa bat jabetza priba-
tuko demokrazia (V. kapituluan sartua) ongizate estatutik zorrozkiago 
bereizteko izanen litzateke.16 Bi ideia horiek erabat ezberdinak dira, 
baina biek onartzen dutenez jabetza pribatua produkzio ondasune-
tan, funtsean berdinak direla pentsatzera -oker, jakina- hel gintezke. 
Bien arteko alde handiagoa da honako hau, alegia. jabetza pribatuko 
demokraziaren oinarriko instituzioak saiatzen direla, beren merkatu 
lehiakorren (bideragarrien) sistemarekin, aberastasunaren eta kapita-
laren jabetza barreiatzen eta, horretara, gizartearen zati txiki bati eko-
nomia eta, zeharka, bizitza politikoa bera ere kontrolatzea galarazten. 
Jabetza pribatuko demokraziak ekiditen du hori, ez gutxiago daukate-
nei errenta birbanatuz aldi bakoitzaren amaieran, nolabait esatearren, 
baizik produkzio ondasunen eta giza kapitalaren jabetza (landuriko 
gaitasunak eta prestakuntzaz areagoturiko trebetasunak) zabal heda-
tzea segurtatuz; hori guztia eustazpian oinarrizko askatasun berdinak 
eta aukera berdintasun justua edukirik. ideia ez da istripu edo ezbeha-
rren batean asko galdu dutenei laguntza ematea soilik (hori egin behar 
da, baina), baizik herritar guztiak, elkarrenganako errespetua oinarri 
dutela baldintza berdin egokietan, beren arazoak konpontzeko eta gi-
zarte lankidetzan esku hartzeko moduko egoeran jartzea. 

16 «Jabetza pribatuko demokrazia» terminoa, baita ideia horren zenbait ezaugarri 
ere, hemendixe hartu ditut: J. E. Meade, Efficiency, Equality, and the Ownership 
of Property (londres: G. allen & Unwin, 1964); ikus bereziki V. kapitulua. 

Erreparatu hemen denboran zehar instituzio politikoen hel-
buruaz izan diren bi ikuskerei. ongizate estatuan helburua bizi-maila 
dezente batetik behera inor ez egotea da eta istripu eta ezbeharretan 
denek jasotzea babes neurriak, adibidez, langabeziako diru-laguntza 
edo osasun zerbitzuak. Errentaren birbanatzeak betetzen du helburu 
hori, aldi bakoitzaren amaieran laguntza behar dutenak identifika dai-
tezkeenean. Horrelako sistemak aberastasun kontuan injustizia handi 
eta jaraunsgarriak, askatasun politikoen balio justuarekin (ikus 36§) 
bateraezinak, permiti ditzake, baita desberdintasun printzipioa urrat-
zen duten errenta desberdintasun handiak ere. aukera berdintasun jus-
tua segurtatzeko nolabaiteko ahalegina egiten da, baina ez da behar 
bestekoa egiten edo bestela eraginkortasunik gabekoa da, aberasta-
sunean permititzen dituzten desberdintasunak eta influentzia politikoa 
kontuan hartuta. 

aitzitik, jabetza pribatuko demokrazian helburua da gizartea 
herritarrek pertsona aske eta berdinkide moduan denboran zehar 
lankidetzan jarduteko sistema justu gisa ulertzea eta errealitatean 
gauzatzea. Hartara, oinarrizko instituzioek hasieratik ipìni behar di-
tuzte herritarren eskuetan oro har, eta ez gutxi batzuenetan bakarrik, 
produkzio bitartekoak, gizartean lankidetzan bete-betean jardunen 
duten kideak izan daitezen. Enfasia honako hauetan jartzen da: kapi-
talaren eta baliabideen jabetza denboran zehar etengabe barreiatzean 
oinordetza eta ondare legeen bidez, hezkuntzaz eta prestakuntzarako 
zuzkidurez segurtaturiko aukera berdintasun justuan, etab., baita 
askatasun politikoen balio justuari eusten dioten instituzioetan ere. 
Desberdintasun printzipioaren indar guztia ikusteko, jabetza priba-
tuko (edo erregimen sozial liberaleko) demokraziaren testuinguruan 
aztertu beharko litzateke, eta ez ongizate estatuarenean: elkarrekiko-
tasunaren printzipioa da, gizartea herritar aske eta berdinkideen ar-
tean belaunaldi batetik hurrengora lankidetzan aritzeko sistema justu 
bezala ikusita. 

arestian (lerro gutxi batzuk gorago) egin dudan erregimen so-
zialistaren aipamenak zera gehitzera bultzatzen nau, alegia, bidezko-
tasun gisa ulerturiko justiziak ez duela erabakitzen zeinek gauzatuko 
dituen hobeto bere printzipioak, jabetza pribatuko demokrazia eraren 
batek ala erregimen sozialista liberalak. Galdera hori herrialde bakoi-
tzeko baldintza historikoek, tradizioek eta indar sozialek erantzuteko 

uzten da.17 Bidezkotasun gisa ulerturiko justiziak ikusmolde politiko 
gisa, hortaz, ez du barne hartzen produkzio bitartekoen jabetza pri-
baturako eskubide naturalik (bai, ordea, jabetza pertsonalerako es-
kubidea herritarren independentzia eta osotasunerako beharrezkoa 
den aldetik), ezta langileak jabe eta zuzendari dituzten enpresetarako 
eskubide naturalik ere. Eskaintzen du, ostera, justiziaren ikuskera bat, 
zeinaren argitan, herrialdearen zirkunstantzia partikularrak kontuan 
hartuta, gauza horiek arrazoiz erabaki daitezkeen. 

John Rawls 

1990eko azaroa 

17 ikus V. kapituluan 42§ ataleko azken paragrafo biak. 

Justiziaren teoria bat aurkezterakoan, duela dozena bat urte 
ingurutik hona idatzi ditudan artikuluetan adierazi ditudan ideiak 
ikuspegi koherente batean biltzen saiatu naiz. saiakera horietako gai 
nagusi guztiak aurkezten dira hemen berriro, xehetasun handiagoz 
normalean. Teoria biribiltzeko behar diren beste gaiak ere aztertzen 
dira. azalpenak hiru parte ditu. lehenengo parteak Justice as Fairness 
(1958) eta Distributive Justice: Some Addenda lanen eremua betetzen 
du askoz gehiago landuta; bigarren partea osatzen duten hiru kapitu-
luak, berriz, Constitutional Liberty (1963), Distibutive Justice (1967) 
eta Civil Disobedience (1966) gaiei dagozkie hurrenez hurren, baina 
hainbat gauza gehituta. azken parteko bigarren kapituluak The Sense 
of Justice laneko gaiak hartzen ditu. Parte horretako beste kapituluak 
ez doaz, zati gutxi batzuetan izan ezik, argitaraturiko saiakerekin pa-
raleloan. ideia nagusiak neurri handian berberak dira, halere puntu as-
kotan inkongruentziak kentzen eta arrazoibidea osotzen eta indartzen 
ahalegindu naiz. 

agian ondoren egiten dudan moduan azalduko dut ongien li-
buru honetan daukadan helburua. Filosofia moral modernoan luzaz 
nagusi izan den teoria sistematikoa utilitarismo eraren bat izan da. 
Horren arrazoi bat teoria hori hala irispidean nola dotoretasunean 
benetan itzelezkoa den doktrina intelektual bat eraiki duen idazle 
buruargi andana luze batek aldeztu izana da. Batzuetan ahantzi egiten 
dugu utilitarista handiak, Hume eta adam smith, Bentham eta Mill, 
goren mailako teorialari sozial eta ekonomialariak zirela; eta landu 
zuten doktrina morala euren interes zabalagoen premiei erantzuteko 
eta eskema orokor batean doitzeko egina zen. Haiek kritikatu zituz-
tenek perspektiba estuagotik egin zuten maiz. onuragarritasunaren 
printzipioaren iluntasunak seinalatu zituzten eta printzipio horren 

inplikazioen eta gure sentimendu moralen artean itxuraz dauden 
inkongruentziak nabarmendu zituzten. Baina ez zuten lortu, nik uste, 
ikusmolde moral bideragarri eta sistematikorik eraikitzea haren au-
rrez aurre jartzeko. Horren ondorioz, utilitarismoaren eta intuizionis-
moaren artean hautatzera beharturik gaude. seguruenik azkenerako 
onuragarritasunaren printzipioaren aldagai bat, zenbait ad hoc eratara 
muga intuizionistek zedarritu eta murriztua, hautatzen dugu. ikuspegi 
hori ez da irrazionala, eta ez dago ezer hoberik egin genezakeen ziur-
tasunik. Baina hori inola ere ez da ahaleginik egin gabe gelditzeko 
behar besteko arrazoia. 

Ni lockek, Rousseauk eta Kantek batik bat adierazitako kontra-
tu soziala orokortzen eta abstrakzio maila handiagora eramaten saiatu 
naiz. Horretara, teoria halatan gara daitekeela espero dut, non askoren 
ustez berori suntsitzen omen duten objekziorik nabarienen arriskutik 
libre egonen den. are gehiago, badirudi teoria horrek justiziaren azal-
pen sistematiko alternatibo bat eskaintzen duela, gailen den utilitaris-
mo tradizionala baino hobea dena, edo nik neuk horixe argudiatzen dut 
behintzat. ateratzen den teoria erabat kantiarra da izaeraz. argi esan 
behar dut, jakina, inolako originaltasunik ez daukadala azaltzen ditu-
dan ideietan. Funtsezko ideiak klasikoak eta oso ezagunak dira. Nire 
asmoa ideia horiek esparru orokor baten barruan euren indar guztia 
edonork hauteman ahal izateko moduan antolatzea izan da, horreta-
rako zenbait baliabide sinplifikatzaile erabiliz. liburu honekin lortu 
nahi dudan guztia erabat gauzatuta egonen da, baldin kontratu tradi-
zioan inplizitu dagoen justiziaren ikuskera alternatiboaren ezaugarri 
estruktural nagusiak argiago ikusten laguntzen badu eta ikuskera hori 
areago lantzeko bidea seinalatzen badu. iritzi tradizionaletarik ikuske-
ra horixe da, nik uste, gure justiziari buruzko iritzi ongi hausnartuetara 
gehien hurbiltzen dena eta gizarte demokratikorako oinarri moral ego-
kiena eskaintzen diguna. 

liburu mardula da hau, ez orrialdetan soilik. Horregatik, 
irakurleari gauzak errazteko, ohar batzuk eginen ditut orientabide 
gisa. Justiziaren teoriaren funtsezko ideia intuitiboak i. kapituluko 
66-67§§ ataletan aurkezten dira. Hortik zuzenean joan daiteke insti-
tuzioentzako justiziaren bi printzipioen azterketara ii. kapituluko 11-
17§§ ataletan, eta gero jatorrizko kokapenaren azalpenera iii. kapitu-
lu osoan. lehentasun arazoari buruzko 8§ atalari begiratu bat ematea 

beharrezko izan daiteke nozio hori oso ezaguna ez badugu. Gero, 
doktrinaren deskripziorik onena iV. kapituluko askatasun berdinari 
buruzko 33-35§§ ataletan eta askatasunaren lehentasunaren esanahia-
ri eta Kanten interpretazioari buruzko 39-40§§ ataletan ematen da. 
Horrainokoa liburu osoaren hirurena inguru litzateke eta teoriaren 
funtsezkoena hartuko luke. 

Bada, alabaina, arrisku bat: azken parteko arrazoibidea aztertu 
gabe, justiziaren teoria gaizki ulertzekoa. Bereziki honako atal hauek 
azpimarratu behar dira: Vii. kapituluko 66-67§§, balio moralari eta 
norberaren buruarekiko errespetuari eta kideko ideiei buruzkoak; Viii. 
kapituluko 77§, berdintasunaren oinarriari buruzkoa; 78-79§§, auto-
nomiari eta gizarte batasunari buruzkoak, 82§, askatasunaren lehen-
tasunari buruzkoa, eta 85-86§§, niaren batasunari eta kongruentziari 
buruzkoak, guztiak iX. kapitulukoak. atal horiek besteei gehituta, tes-
tu erdia baino nahiko gutxiagora baino ez dira heltzen. 

ataletako goiburuek, kapitulu bakoitzaren aurreko oharrek 
eta aurkibideak liburuaren edukietara eramanen dute irakurlea. Horri 
buruzko azalpenak sobera daudela begitantzen zait, eztabaida metodo-
logiko luzeak albo batera utzi ditudala esatea salbu. 9§ atalean teoria 
moralaren izaerari buruzko gogoeta bat dago, eta 4§ eta 87§ ataletan 
justifikazioari buruzko bat. 62§ atalean «onaren» esanahiari buruzko 
digresio labur bat ageri da. Noizbehinka iruzkin metodologikoak eta 
digresioak ageri dira, baina gehienbat justiziaren teoria funtsezko bat 
lantzen saiatzen naiz. Beste teoria batzuekin alderaketak eta kontras-
teak, eta han eta hemen ageri diren haiei buruzko kritikak, batez ere 
utilitarismoari egiten dizkiodanak, xede horrexetarako bitarteko gisa 
darabiltzat. 

iV-Viii. kapituluetako gehiena liburuaren parte oinarrizkoenen 
barruan ez sartzeak ez du esan nahi iradokitzen dudanik kapitulu ho-
riek periferikoak edo aplikazioak besterik ez direla. aitzitik, uste dut 
justiziaren teoria oro baloratzeko test garrantzitsu bat askotariko gai 
pilo bati buruz ditugun iritzi ongi hausnartuetan ordena eta sistema 
zein neurritan sartzen dituen ikustea dela. Horregatik, beharrezko da 
kapitulu horietako gaiak aztertzea, eta ateratako konklusioek, aldiz, 
aldarazi egiten dute proposaturiko iritzia. Baina, horri dagokionez, 
irakurlea gogoko duenari jarraitzeko eta bizikien interesatzen zaizkion 
problemak aztertzeko askeago da. 

0510 

John Rawls 
JUSTIZIAREN TEORIA BAT 

liburu hau idaztean zor asko egin ditut, testuan seinalatzen di-
tudanez gain. Zorrotako batzuk hementxe adierazi nahi nituzke. Es-
kuizkribuaren hiru bertsio pasa dira nire ikasleen eta kideen eskueta-
tik, eta mesede eskergaitza egin didate beren iradokizun eta kritikekin. 
Eskerrak eman beharrean nago allan Gibbard-i lehenengo bertsioari 
egindako kritikengatik (1964-1965). Hark ezjakintasunaren estal-

kiari, aurkeztuta zegoenez, jarritako objekzioak gainditzeko, onaren 
teoriaren bat aurkeztu beharra zegoen. Vii. kapituluan aztertzen den 
ikusmoldean oinarrituriko lehen mailako ondasunen nozioa da ondo-
rioa. Hari eta Norman Daniels-i eskertu behar diet nik utilitarismoaz, 
eginbehar eta obligazio indibidualen oinarri gisa, emandako azalpena-
rekiko zailtasunak seinalatu izana. Haien objekzioek eraman ninduten 
gai horren zati handi bat kentzera eta teoriaren zati horren trataera 
sinplifikatzera. David Diamond-ek indarrez jarri zizkion objekzioak 
nik berdintasunaz egindako azterketari, bereziki estatusak gai horre-
kin duen zerikusia aintzat ez hartu izanari. Nik azkenean norberaren 
buruarekiko errespetua sartu nuen lehen mailako ondasun moduan 
arazo horri eta beste batzuei aurre egiteko, gizartearen arazoa, gizar-
tea gizarte batasunen gizarte batasuna den aldetik, eta askatasunaren 
lehentasuna barne direla. Eztabaida probetxuzkoak ukan nituen Da-
vid Richards-ekin eginbehar eta obligazio politikoen arazoei buruz. 
Eginbidez gainekotasuna liburuko gai zentrala ez den arren, gai horri 
buruzko azalpenetan Barry Curtis-ek eta John Troyer-ek lagundu di-
date, hemen diodanari ere agian eragozpenak jarriko dizkioten arren. 
Michael Gardner eta Jane Eglish-i ere mila esker azken testuari egin 
ahal izan nizkion zenbait zuzenketagatik. 

Ez dut zorte makala izan, argitaraturik ditudan saiakerak az-
tertu dituztenengandik kritika baliozkoak hartzean.18 Zorretan nago 
Brian Barry, Michael lessnoff eta R. P. Wolff-ekin justiziaren printzi-

18 lehenengo paragrafoan aipaturiko ordenan, sei saiakeren erreferentziak hau-
exek dira: «Justice as Fairnes», The Philosophical Review, 57 lib. (1958); «Dis-
tributive Justice: Some Addenda», Natural Law Forum, 13 lib. (1968); «Con-
stitutional Liberty and the Concept of Justice», Nomos VI: Justice, argit.: C. J. 
Friedrich eta John Chapman (New York, atherton Press, 1963); «Distributive 
Justice», Philosophy, Politics, and Society, Third series, argit.: Peter laslett eta 

W. G. Runciman (oxford, Basil Blackwell, 1967); «The Justification of Civil 
Disobedience», Civil Disobedience, argit.: H. a. Bedau (New York, Pegasus, 
1969); «The sense of Justice», The Philosophical Review, 62 lib. (1963). 

pio bien formulazioari eta arrazoibideari buruz egindako analisienga-
tik.19 Haien konklusioak onartu ez ditudan parteetan ere arrazoibidea 
zabaldu beharra izan dut haien objekzioei aurre egiteko. Espero dut 
teoriak, orain aurkeztuta dagoen moduan, ez duela jada haiek seina-
laturiko zailtasunik edukiko, ezta John Chapman-ek formulaturikorik 
ere.20 Justiziaren bi printzipioen eta nik justiziaren ikuskera orokorra 
deitzen diodanaren arteko erlazioa s. i. Benn-ek proposaturikoaren 
antzekoa da.21 Esker ona agertu nahi diot berari, baita lawrence stern 
eta scott Boorman-i ere, norabide horretan egindako iradokizunenga-
tik. Zuzena iritzi nion Norman Care-k nire saiakeretan datorren teoria 
moralaren ikuskerari egindako kritiken funtsezko mamiari, eta jus-
tiziaren teoria haren objekzioak saihesteko moduan garatzen ahale-
gindu naiz.22 Hori egitean, Burton Dreben-engandik ikasi dut, zeinek 

W. V. Quin-en iritzia argitu zidan eta zera ikustera limurtu ninduen, 
alegia, esanahi eta analitikotasun kontzeptuek ez dutela teoria mora-
lean, nik ulertzen dudanez, funtsezko eginkizunik betetzen. Ez dago 
hemen eztabaidatu beharrik kontzeptuon egokitasuna beste gai filo-
sofiko batzuetarako; baina justiziaren teoria eurotatik aparte egiten 
saiatu naiz. Hartara, neure «outline for Ethics»23 lanaren ikuspuntuari 
jarraitu diot zenbait aldaketarekin. Esker ona agertu nahi nioke a. K. 

19 ikus Brian Barry, «on social Justice», The Oxford Review, (Trinity Term, 
1967), 29-52 or.; Michael lessnoff, «John Rawls’ Theory of Justice», Political 
Studies, 19 lib. (1971), 65-80 or.; eta R. P. Wolff, «a Refutation of Rawls’ Theo-
rem on Justice», Journal of Philosophy, 63 lib. (1966), 179-190 or. «Distributive 
Justice» (1967). «Distributive Justice» Wolffen artikulua agertu aurretik bukatu 
eta argitaratzera bidali zenez gero, sentitzen dut, oharkabean, haren aipamen bat 
gehitu ez izana probetan zegoenean. 

20 ikus John Chapman, «Justice and Fairness», in Nomos VI: Justice. 

21 ikus s. i. Benn, «Egalitarianism and the Equal Consideration of interests», Nomos IX: Equality, argit.: J. R. Pennock eta John Chapman (New York, atherton Press, 1967), 72-78 or. 

22 ikus Norman Care, «Contractualism and Moral Criticism», The Review of 
Metaphysics, 23 lib. (1969), 85-101 or. aintzat hartu nahi nituzke, halaber, 
hemen nire liburuari beste batzuek egindako kritikak, honako hauexek ditudala-
rik aipatu beharrekoak: R. l. Cunningham, «Justice: Efficiency or Fairness», 
The Personalist, 52 lib. (1971; Dorothy Emmett, «Justice», Proceedings of the 
Aristotelian Society, lib. osag. (1969); Charles Frankel, «Justice and Rational-
ity», in Philosophy, Science, and Method, argit.: sidney Morgenbesser, Patrick 
suppes eta Morton White (New York, st. Martin’s Press, 1969); eta Ch. Perel-
man, Justice (New York, Random House, 1967) bereziki 39-51 or. 

23 The Philosophical Review, 50 lib. (1951). 

sen-i ere justiziaren teoriari egindako azterketa eta kritika zorrotzen-
gatik.24 Eurei esker hobeto aurkeztu ahal izan ditut liburuaren zenbait 
zati. Haren liburua ezinbestekoa gertatuko zaie hautespen sozialaren 
teoria formalagoa, ekonomistek ulertzen duten moduan, ikertu nahi 
duten filosofoei. aldi berean, problema filosofikoak arreta handiz 
aztertzen dira. 

askok idatzi dituzte iruzkinak eskuizkribuaren bertsio ez-
berdinei buruz. Gilbert Harman-ek lehenengo bertsioari egindakoak 
funtsezkoak izan ziren, eta hainbat iritzi bertan behera uztera eta puntu 
askotan funtsezko aldaketak egitera behartu ninduten. Beste iruzkin 
batzuk Boldereko institutu Filosofikoan egon nintzenean (1966ko 
udan) hartu nituen, leonard Krimerman, Richard lee eta Huntington 
Terrell-ek igorrita; eta gero ere berriro Terrellek igorrita. saiatu naiz 
neure lana berorietara moldatzen, baita Charles Fried, Robert Nozick 
eta J. N. shklar-en oso iruzkin luze eta irakasgarrietara ere, guztiak 
izan ditudalarik laguntza handikoak neure lanean. onaren azalpena 
garatzean oso baliagarriak izan ditut J. M. Cooper, T. M. scanlon eta 

a. T. Tymoczko-ren oharrak eta Thomas Nagel-ekin hainbat egunez 
izan nituen solasaldiak, azken horrekin zorretan nagoelarik justiziaren 
teoriaren eta utilitarismoaren arteko erlazioak argitu izanagatik ere. 
Esker ona agertu behar diet R. B. Brandt eta Joshua Rabinowitz-i ere 
bigarren eskuizkribuan (1967-1968) hobekuntza asko egiteko balio 
izan didaten hainbat ideia eskaini zidatelako, baita N. J. Diggs, J. C. 
Harsanyi eta W. G. Runciman-i ere nirekin izandako gutun truke argi-
garriagatik. 

Hirugarren bertsioa idazten ari nintzela (1969-1970), Brandt, 
Tracy Kendler, E. s. Phelps eta amélie Rorty etenik gabeko aholku 
iturri izan nituen, eta haien kritikek laguntza handia izan ziren niretzat. 
Eskuizkribu horri buruz hainbat iruzkin eta iradokizun baliotsu hartu 
nituen aldaketak egiteko, Herbert Morris-ek eta lessnoff eta Nozickek 
eginak; zenbait huts egitetik libratu naute horiek, eta liburua askoz 
hobea izatea lortu dute. Bereziki esker ona agertu nahi diot Nozicki 
azken etapetan eman zizkidan etenik gabeko laguntza eta animuenga-
tik. Zoritxarrez, ni ez naiz izan kritika guztiak behar bezala lantzeko 
gai, eta ondo dakit zenbat hutsune gelditzen diren oraindik; baina nire 

24 ikus Collective Choice and Social Welfare (san Frantzisko, Holden-Day, 1970), bereziki 136-141, 156-170 or. 

zorren neurria ez du ematen izan zitekeenetik hain labur gelditu iza-
nak, baizik hasieratik hona egindako bide luzeak. stanfordeko ikerke-
ta aurreratuetarako Zentroak neure lana osotzeko leku ideala eskaini 
zidan. Neure esker onik sakonena adierazi nahi nioke 1969-1970ean 
eman zidan laguntzagatik, baita Guggenheim eta Kendall fundazioei 
ere 1964-1965ean emandakoagatik. Mila esker anna Tower eta Mar-
garet Griffin-i ere azken eskuizkribuan lagundu zidatelako. 

Horien guztien borondate onik gabe ezinen nukeen liburu hau sekula amaitu. 

John Rawls 

Cambridge, Massachusetts 

1971ko abuztua 

lEHENENGo PaRTEa. 
TEoRia 

i. KaPiTUlUa. 

JUsTiZia BiDEZKoTasUN Gisa 

sarrerako i. kapitulu honetan garatu nahi dudan justiziaren 
teoriari buruzko ideia nagusietako batzuen zirriborroa dagit. azalpena 
informala da eta gero etorriko diren arrazoiketa zehatzagoetarako 
bidea  prestatzeko  asmoz  egina.  Ezinbestez,  zenbait  alderditan 
elkarren gainean datozke, aldez bederen, oraingo azterketa eta geroko 
eztabaidak. Justiziak gizarte lankidetzan duen zeregina deskribatzetik 
hasten naiz, eta justiziaren lehen objektuaz ere, gizartearen oinarrizko 
egituraz alegia, azterketa laburtxo bat dagit. Gero bidezkotasun gisa 
ulerturiko justizian dagoen ideia nagusia aurkezten dut, kontratu 
sozialaren ikuskera tradizionala orokortzen eta abstrakzio maila 
handiagora  eramaten  duen  justiziaren  teoria  bat.  Gizartearen 
hitzarmena justiziaren printzipioei buruzko lehen adostasun batera 
eramateko  prestaturiko  argudioei  prozedura mugapenak  ezartzen 
dizkien hasierako egoera batekin ordezkatzen da. aztertzen ditut, 
halaber, argitzea eta kontrastea xede, justiziaren ikuskera utilitarista 
eta intuizionista klasikoak, eta ikuspegi horietatik bidezkotasun gisa 
ulerturiko justiziara dauden aldeak jorratzen ditut. ipar dudan helburua 
da gure tradizio filosofikoan luzaz nagusi izan diren doktrina horiekiko 
alternatiba bideragarria izanen den justiziaren teoria bat egitea. 

1. JUsTiZiaREN EGiNKiZUNa 

Justizia gizarte instituzioen lehenengo bertutea da, egia pentsa-
mendu sistemena den bezalaxe. Edozein teoria, dotoreena eta zehatz 
eta laburrena izanda ere, arbuiatu edo berrikusi egin behar da, egia-
zkoa ez baldin bada; era berean, legeak eta instituzioak, eraginkorre-
nak eta ongien taxutuak direlarik ere, aldatu edo abolitu egin behar 
dira, bidegabeak baldin badira. Pertsona bakoitzak justizian oinarri-
turiko bortxaezintasun bat dauka, gizarte osoaren ongizateak ere za-

paldu ezin duena. Horregatik, justiziak argi dio norbaitek askatasuna 
galtzea ezin dela justifikatu hortik beste batzuek on handiagoa beren-
ganatuko dutela eta. inola ere ez du onartzen askok jasotako aban-
taila ugariek gutxi batzuei ezarritako sakrifizioak konpentsa ditzaten. 
Horregatik, gizarte justuan herritar berdinkideen askatasunak behin 
betiko finkatutzat ematen dira; justiziak bermaturiko eskubideak ez 
dira negoziazio politikorako gai, ezta interes sozialen kalkuluetan sar-
tzekoak ere. Teoria oker batekin konformatu beharra justifikatzen duen 
gauza bakarra hoberik ez edukitzea da; antzera batean, bidegabekeria 
bat jasangarria izateko baldintza bakarra bidegabekeria handiagoa sai-
hesteko beharrezko izatea da. Giza jardueretako lehenengo bertuteak 
izaki, egia eta justizia absolutuak dira. 

Badirudi proposizio horiek justiziaren nagusitasunaz dauka-
gun konbikzio intuitiboa adierazten dutela. Dudarik ez, indar han-
diegiz adierazita daude. Edonola ere, ikertu nahi dut iritzi horiek eta 
horien antzeko beste batzuk zuzenak diren ala ez, eta, baiezkotan, 
nola azal daitezkeen. Horretarako beharrezko da baieztapen horiek 
interpretatu eta ebaluatzeko behar den argia emanen duen justizia-
ren teoria bat lantzea. Justiziaren printzipioen eginkizuna aztertzetik 
hasiko naiz. Demagun, ideiak finkatzeko, gizartea bere burua gutxi-
asko aski duen pertsonen elkartea dela eta pertsona horiek elkarre-
kiko harremanetan bete beharreko zenbait portaera arau onartzen 
dituztela eta gehienbat arauon arabera jokatzen dutela. Demagun, 
gainera, arau horiek bertan parte hartzen dutenen onura sustatzeko 
antolaturiko lankidetza sistema bat zehazten dutela. orduan, gizartea 
abantaila komunak lortzeko lanbide kooperatibo bat da bai, baina 
gatazkak, baita interes berdintasunak ere, tipikoki markaturik dago. 
interes berdintasun bat dago gizartean, gizarte elkarlanak bakoitzak 
bere ahaleginekin bakarrik biziz gero edukiko lukeena baino bizitza 
hobea guztientzat posible egiten duenez gero. interesengatiko gataz-
ka bat ere badago, gizakiak ez direnez gero aiherga euren elkarla-
nak sorturiko mozkin handiagoak banatzeko moduarekiko, bakoi-
tzak, bere xedeak lortu nahirik, parte txikiagoa barik handiagoa nahi 
baitu beretzat. Printzipio multzo bat behar da gizarte antolamendu 
ezberdinen artean abantailen banaketa hori erabakiko duena hau-
tatzeko eta banatuko diren zati egokiei buruzko akordioa sinatzeko. 
Printzipio horiek justizia sozialeko printzipioak dira: gizartearen oi-
narrizko instituzioetan eskubideak eta eginbeharrak esleitzeko mo-

dua eskaintzen dute eta gizarte lankidetzaren onura-kargen banaketa egokia definitzen dute. 

orain esan dezagun gizarte bat, edozein, ongi antolaturik dago-
ela, ez bakarrik bertako kideen onura areagotzeko eraturik dagoenean, 
baizik, horrez gain, justiziaren ikuskera publikoak eraginkorki arau-
turik dagoenean. Hau da, gizarte horretan: 1) bakoitzak onartzen ditu 
eta badaki besteek ere onartzen dituztela justiziaren printzipio berak, 
eta 2) oinarrizko gizarte instituzioek printzipio horiei eskuarki ongi 
erantzuten diete eta jendeak oro har badaki ongi erantzuten dietela. 
Kasu horretan, gizakiek elkarri gehiegizko eskariak proposa baliezaz-
kiekete ere, onartuko dute, hala ere, ikuspuntu komun bat euren erre-
klamazioei erantzutea lortzeko. Gizakiek nork bere interesera duten 
joerak beharrezko egiten baldin badu ere bata bestearen kontra adi eta 
zain egotea, guztiek duten justizia sen publikoak euren arteko elkarte 
segurua posible izatea dakar. Helburu eta asmo ezberdinak dituzten 
norbanakoen artean justiziaren ikuskera berdina partekatzeak herrita-
rren arteko adiskidetasunaren lokarriak ezartzen ditu; denek justizia 
nahi izateak mugatu egiten du beste xede batzuen bila ibiltzea. Pentsa 
daiteke justiziaren ikuskera publikoa giza elkarte ongi antolatuaren 
fundazio agiria dela. 

Ditugun gizarteak, jakina, oso gutxitan dira ongi antolatuak 
zentzu horretan, eztabaidan izaten baita zer den justua eta injustua. Per-
tsonak ez datoz bat euren elkartearen oinarrizko zehaztapenak definitu 
behar lituzketen printzipioei dagokienez. Hala ere, desadostasun hori 
gorabehera, esan genezake beren ikusmoldea dutela guztiek justiziari 
buruz. Hau da, ulertzen dute, eta baieztatzeko prest daude, printzipio 
multzo berezi bat behar dela oinarrizko eskubide-eginbeharrak eslei-
tzeko eta gizarte lankidetzaren onura-kargen banaketa egokitzat dutena 
erabakitzeko. Hartara, badirudi bidezkoa dela pentsatzea justizia kon-
tzeptua justiziaren ikuskera ezberdinetatik bestelakoa dela eta printzipio 
multzo ezberdin horiek, ikuskera ezberdin horiek, komun duten egin-
kizunak zehazten duela kontzeptu hori zein den.25 Justiziaren ikuskera 
ezberdinen alde daudenak, hala ere, bat etor daitezke, orduan, baiez-
tatzean instituzioak justuak direla oinarrizko eskubideak eta eginbeha-
rrak esleitzeko orduan pertsonen arteko bereizketa arbitrariorik egiten 

25 Hor honixe narraio: H. l. a. Hart, The Concept of Law (oxford, The Claredon Press, 1961), 155-159 or. 

ez dutenean eta arauek gizarte bizitzako abantailak lortzeko eskakizun 
lehiakorren artean oreka egokia ezartzen dutenean. Gizakiak bat etor 
daitezke instituzio justuen deskripzio horretan, bereizketa arbitrarioa 
eta oreka egokia bezalako nozioak, justizia kontzeptuak barruan da-
ramatzanak, zabalik gelditzen baitira bakoitzak berak onartzen dituen 
printzipioen arabera interpreta ditzan. Printzipiook ongi bereizten dute 
pertsonen arteko zein antzekotasun eta zein alde diren pisudunak es-
kubideak eta eginbeharrak esleitzeko, eta abantailen banaketa egokia 
zein den ere erabakitzen dute. argi dago justizia kontzeptuaren eta 
haren ikuskera ezberdinen arteko bereizketa horrek ez duela ebazten 
ezein arazo garrantzitsu. Justizia sozialaren printzipioen eginkizuna 
zein den argitzen lagundu besterik ez du egiten. 

Hala ere, nolabaiteko adostasun maila bat ez da baldintza baka-
rra giza komunitate bat bideragarria izan dadin. Funtsezko beste arazo 
sozial batzuk ere hantxe daude, bereziki koordinazio, eraginkorta-
sun eta egonkortasun arazoak. Hartara, norbanakoen proiektuak bata 
bestearekin lotu behar dira, haien jarduerak elkarrekin bateragarriak 
izan daitezen eta guztiak burutu ahal izan daitezen inoren itxaropen 
legitimorik gehienbat ustel atera gabe. are gehiago, proiektu horien 
gauzatzeak xede sozialak erdiestera eraman beharko luke eraginko-
rrak eta justiziarekin bateragarriak izanen diren bideetatik zehar. 
Eta azkenez, gizarte lankidetzako eskemak egonkorra izan behar du: 
gutxi-asko erregularki bete beharko da eta haren oinarrizko arauei 
gogo onez men egin beharko zaie; eta, arau-hausterik gertatuz gero, 
hantxe izan beharko dute hauste gehiago egotea galaraziko duten eta 
ordena berrezartzera joko duten indar egonkortzaileek. orain, begi-
bistakoa da hiru arazo horiek justiziarenarekin loturik daudela. Justua 
eta injustua denari buruzko adostasun neurriren bat egon ezean, zaila-
go izanen zaie norbanakoei, argi dago, euren proiektuak eraginkorki 
koordinatzea, denentzat onuragarriak diren akordioak iraun dirautela 
segurtatzeko. Mesfidantzak eta gaitzondoak jan egiten dituzte gizabi-
dearen lokarriak, eta susmoak eta etsaitasunak bestela ekidinen lukeen 
eran jokatzera tentatzen dute gizakia. Hartara, justiziaren ikuskeren 
eginkizun bereizgarria eskubide eta eginbeharrak zehaztea eta banake-
tako parte egokiak erabakitzea bada, ikuskera bakoitzak hori egite-
ko duen moduak eragina izan behar du eraginkortasun, koordinazio 
eta egonkortasun arazoetan. Eskuarki, ezin dugu ebaluatu justiziaren 
ikuskera bat banaketako eginkizunagatik soilik, garrantzitsuena izanik 

ere eginkizun hori justizia kontzeptua identifikatzeko. Haren lotura 
zabalagoak hartu beharko ditugu kontuan, zeren, nahiz eta justiziak, 
instituzioen bertuterik garrantzitsuena izaki, nolabaiteko lehentasuna 
ukan, egia baita beste hau ere, alegia, baldintza berdinetan, justiziaren 
ikuskera bat beste bat baino hobea dela ondorio orokor nahigarriagoak 
dituenean. 

2. JUsTiZiaREN XEDEa 

Gauza ezberdin askoz esaten da justuak edo injustuak direla: 
eta ez bakarrik legeez, instituzioez edo gizarte sistemez, baizik baita 
askotariko egintza partikularrez ere, erabakiak, judizioak eta egoz-
teak barne direla. Halaber, pertsonen jarrera eta joerez, baita per-
tsonez eurez ere, justuak eta injustuak direla esaten dugu. Gure gaia, 
alabaina, justizia soziala da. Guretzat justiziaren lehen gaia gizarte-
aren oinarrizko egitura da, edo, zehatzago, gizarte instituzio nagusiek 
oinarrizko eskubide eta eginbeharrak banatzeko eta gizarte lankide-
tzatik sorturiko abantailen hainbanaketa erabakitzeko duten modua. 
instituzio nagusiak aipatzean konstituzio politikoa eta antolamendu 
ekonomiko eta sozial nagusiak esan nahi ditut. Hartara, pentsamendu 
eta kontzientzia askatasunaren babes juridikoa, merkatu lehiakorrak, 
produkzio bitartekoen jabego pribatua eta familia monogamoa gizar-
te instituzio nagusien adibideak dira. instituzio nagusiek, batera eta 
sistema moduan hartuta, gizakien eskubide-eginbeharrak definitzen 
dituzte eta eragina dute haien bizitzarako itxaropenetan, hots, izatea 
eta egitea espero dezaketen edozertan. oinarrizko egitura da justizia-
ren lehen gaia haren efektuak oso sakonak direlako eta hasieratik pre-
sente daudelako. Hemen kontzeptu intuitiboa zera da, alegia, egitura 
horren barruan estatus desberdinak daudela, eta estatus desberdinetan 
jaiotako gizakiek bizimodu esperantza ezberdinak dituztela, sistema 
politikoak eta zirkunstantzia ekonomiko eta politikoek aldez bederen 
determinatuak. Hartara, gizartearen instituzioek hasierako posizio ba-
tzuen alde eta beste batzuen kontra egiten dute. Horiek desberdintasun 
bereziki sakonak dira. Ez bakarrik erabat hedatuak, baizik gizakiaren 
lehen aukeretan eragina dutenak ere badira; ezin dira, hala ere, jus-
tifikatu meritu edo demeritu nozioetara jota. Gizarte ororen oinarri-
zko egiturako desberdintasun agian ekidinezin horiexei aplikatu behar 
zaizkie lehenengo eta behin justizia sozialaren printzipioak. Printzi-

piook, bada, erregulatzen dituzte konstituzio politikoaren hautaketa eta sistema ekonomiko eta sozialaren elementu nagusiak. Edozein gizarte eskemaren justizia oinarrizko eskubideak eta eginbeharrak esleitzeko moduaren eta gizartearen sektore ezberdinetan dauden aukera ekonomikoen eta baldintza sozialen mende dago. 

Gure ikerketaren esparrua bi eratara mugaturik dago. lehenengo 
eta behin, justiziaren arazoaren kasu berezi batean dihardut. Ez dut az-
tergai instituzioen eta praktika sozialen justizia orokorra, ezta, bide ba-
tez izan ezik, nazioarteko zuzenbidearen ez estatuen arteko harremanen 
justizia ere (58 or.). Horregatik, justizia kontzeptua arrazoiz abantaila-
tsu edo desabantailatsutzat daukagun zerbaiten banaketa dagoen guztian 
aplikatzen dela uste izanez gero, orduan haren aplikazioaren zati bat 
bakarrik interesatzen zaigu. Ez dago arrazoirik aldez aurretik uste iza-
teko oinarrizko egiturarako printzipio baliozkoak direnek kasu guztieta-
rako balio dutela. Baliteke printzipio horiek balio modurik ez edukitzea 
elkarte pribatuen edo talde sozial txikiagoen arau eta praktiketarako. 
Garrantzirik gabekoak izan daitezke eguneroko bizitzako akordio infor-
mal eta ohituretarako; baliteke ez argitzea justizia, edo, agian hobeto 
esanda, nahitako lankidetza antolamenduen edo kontratuzko akordioak 
egiteko prozeduren bidezkotasuna. Baliteke nazioarteko zuzenbiderako 
baldintzek bestelako printzipioak behar izatea, euretara modu ezberdin 
samarrean heldu beharra izanik. Pozik geratuko naiz gizartearen oina-
rrizko egiturarako, oraingoz beste gizarteetatik isolaturiko sistema itxi 
legez hartuta, justiziaren ikuskera arrazoizko bat formulatu ahal bada. 
Kasu berezi horren esangura bistan dago eta ez du azalpenik behar. Bi-
dezkoa da uste izatea ezen, behin kasu horretarako baliozko teoria bat 
daukagunean, justiziaren gainerako arazoak maneiagarriagoak izanen 
direla teoria horren argipean. aldaketa egokiekin teoria horrek beste 
arazo horietako batzuetarako giltza eskainiko luke. 

Nire azterlanak duen beste muga bat da gizarte ongi antola-
tua erregulatuko luketen justiziaren printzipioak bakarrik aztertzen 
ditudala. Guztiek zuzentasunez jokatzen dutela eta instituzio justuei 
eusteko dagokiena egiten dutela suposatzen da. Humek esan zuenez, 
justizia bertute arretatsu eta jeloskorra den arren, guk, hala ere, gal-
de dezakegu nolakoa litzatekeen gizarte erabat justua.26 Horrexegatik 

26 ikus An Enquiry Concerning the Principles of Morals, iii. at. i. part., 3. paragr., argit.: l. a. selby-Bigge, 2. ed. (oxford, 1902), 184 or. 

jorratzen dut lehenbizi erabateko obedientziaren teoria deitzen duda-
na, obedientzia partzialarenaren kontrako gisa (25, 39§§). Bigarrenak 
injustizia tratatzeko moduan agintzen duten printzipioak aztertzen 
ditu. Honako hauek bezalako gaiak hartzen ditu: zigorraren teoria, ge-
rra justuaren doktrina, eta erregimen injustuei aurre egiteko dauden 
bideen justifikazioa, hots, desobedientzia zibiletik eta kontzientzia 
objekziotik erresistentzia militantera eta iraultzaraino doazen gaiak. 
sartzen dira, orobat, justizia konpentsatzaileko arazoak eta injustizia 
instituzionaleko era batek beste baten aldean duen garrantzia neurtze-
ko daudenak. Bistan da obedientzia partzialaren teoriako arazoak dire-
la larrien eta premiazkoenak. Eguneroko bizitzan aurre egin behar die-
gun arazoak dira. Teoria idealetik hasteko dudan arrazoia da nire ustez 
premiazko problema horiek sistematikoki ulertzeko oinarri bakarra 
eskaintzen duela. Desobedientzia zibilaren eztabaida, adibidez, teoria 
horrexen mende dago (55-59§). Nik neuk bederen ulerkuntza sakona-
gorik lortzeko beste modurik ez dagoela eta gizarte erabat justuaren 
izaera eta xedeak justiziaren teoriaren funtsezko zati direla uste izanik 
jardunen dut. 

orain, onartzen dut oinarrizko egituraren kontzeptua lanbro-
tsu samarra dela. Ez dago beti argi zein instituzio eta euren zein ezau-
garri sartu behar diren kontzeptu horretan. Baina goizegi da oraindik 
horretaz hemen kezkatzen hasteko. oinarrizko egituraren -berori 
intuitiboki ulertzen den legez- zati bat ziur denari aplikatzen zaiz-
kion printzipioak aztertzera joko dut orduan; gero printzipio horien 
aplikazioa hedatzen saiatuko naiz, egitura horren elementu nagusiak 
bide direnak barne hartzeraino. agian printzipiook erabat orokorrak 
izatea gerta liteke, hori ez da hain daitekeena baina. Nahikoa da jus-
tizia sozialeko kasurik garrantzitsuenei aplikatzeko modukoak iza-
tea. Beti gogoan izan beharreko puntua zera da: oinarrizko egiturari 
begirako justiziaren ikuskera bat edukitzea berez dela baliotsua. Ez 
litzateke ikuskera hori baztertu behar, berorren printzipioak orota-
rako baliozkoak ez direlako. 

Justizia sozialaren ikuskera bat, beraz, gizartearen oinarrizko 
egituraren banaketa alderdiak ebaluatzeko balioko duen eredu bat 
eskaintzen duen ikuskeratzat hartu behar da. Eredu hori, hala ere, 
ez da nahasi behar beste bertuteak definitzen dituzten printzipioe-
kin, zeren oinarrizko egitura eta gizarte antolamenduak oro har era-
ginkorrak edo eraginik gabekoak, liberalak edo ez, eta beste gauza 

asko, izan baitaitezke, justuak edo injustuak izatez gainera. oina-
rrizko egiturako bertute guztietarako printzipioak eta gatazka sortu 
orduan bertute bakoitzak duen pisua definituko dituen ikuskera oso 
bat justiziaren ikuskera bat baino gehiago da; eredu sozial bat da. 
Justiziaren printzipioak ikuskera horren zati bat baino ez dira, agian 
garrantzitsuena baina. Eredu soziala, berriz, gizartearen ikuskera ba-
tekin lotuta dago, gizarte lankidetzaren xedeak eta asmoak ulertzeko 
moduaren ikuskerarekin. Justiziaren ikuskera ezberdinak gizartea-
ren nozio desberdinen ondorioak dira, betiere giza bizitzaren behar 
eta aukera naturalei buruzko iritzi kontrajarriak atzeko aldean direla 
sorturikoak. Justiziaren ikuskera bat oso-osorik ulertzeko esplizitu 
egin behar dugu berorren jatorria den gizarte lankidetzaren ikuskera. 
Baina hori egitean begitartean eduki beharko genuke beti justiziaren 
printzipioen eginkizun berezia, baita printzipiook aplikatzen zaiz-
kion gai nagusia ere. 

atariko azalpen horietan eskakizun lehiakorren arteko oreka 
egoki gisa ulerturiko justiziaren kontzeptua bereizi egin dut euren ar-
tean erlazionaturiko printzipioen multzo bezala ulerturiko justiziaren 
ikuskeratik, oreka hori posible egiten duten gogoeta egokiak identi-
fikatzeko. Justiziari, gainera, eredu soziala izatea jarri diot ezaugarri, 
nahiz eta proposatuko dudan teoria, dudarik gabe, horren eguneroko 
esanahiak aditzera ematen duena baino askoz zabalagoa den. Teo-
ria hori ez da eskaintzen esanahi arrunten deskripzio moduan, bai-
zik gizartearen oinarrizko egiturarako zenbait banaketa printzipio-
ren esplikazio gisa. Uste dut oso samarra datekeen teoria etiko orok 
funtsezko problema horretarako printzipioak eduki behar dituela, eta 
printzipio horiexek, direnak direla, osatzen dutela teoria horretan jus-
tiziaren doktrina. Uste dut, hortaz, justizia kontzeptua beraren printzi-
pioek eskubideak eta eginbeharrak esleitzean eta abantaila sozialen 
banaketa egokia zehaztean duten eginkizunak definitzen duela. Justi-
ziaren ikuskera oro eginkizun horren interpretazio bat da. 

orain, nire ikuspegiak eman lezake ez datorrela bat tradizioare-
kin, nik baietz uste dut baina. aristotelesek justiziari ematen dion adie-
rarik espezifikoena, nondik datozen formulazio arruntak, pleonexiatik 
alde egitea da, hau da, inorena denaz, inoren ondasunez, sariez, en-
pleguaz edo antzekoez jabetuz, edo inori zor zaiona ukatuz -adibidez, 
agindutakoa betetzea, zorra ordaintzea, zor zaion errespetua erakustea, 

0660 

John Rawls 
JUSTIZIAREN TEORIA BAT 

etab.- norberarentzat abantailaren bat eskuratzetik alde egitea.27 Begi-
bistakoa da definizio hori ekintzei aplikatzeko egina dela, eta beraren 
arabera uste da pertsonak beren izaeraren elementu iraunkorren artean 
justiziaz jarduteko desio sendo eta eraginkorra duten neurrian direla jus-
tuak. Hala ere, aristotelesen definizioak pertsonari bete-betean dago-
kionaren eta zor zaionaren esplikazioa aurresuposatzen du argi eta gar-
bi. orain, uste dut eskubide horiek, oso maiz, gizarte instituzioetatik eta 
eurek sorrarazten dituzten itxaropenetatik datozela. aristoteles horrekin 
desadostasunean egon zenik uste izateko arrazoirik ez dago eta, benetan 
ere, eskakizun horien kontu emateko moduko justizia sozialaren ikuske-
ra dauka. Nik onartzen dudan definizioa kasurik garrantzitsuenera, hots, 
oinarrizko egituraren justiziara, zuzenean aplikatzeko pentsatuta dago. 
Ez dago inolako gatazkarik nozio tradizionalarekin. 

3. JUsTiZiaREN TEoRiaREN iDEia NaGUsia 

Nire helburua kontratu sozialaren teoria arrunta, lockeren, 
Rousseauren eta Kanten idazkietan, adibidez, aurkitzen dugunez, 
orokortzea eta goragoko abstrakzio mailara eramanen duen justiziaren 
teoriaren ikuskera bat aurkeztea da.28 Hori egiteko, jatorrizko kontratua 
ez dugu bururatu behar elkarte partikular batean sartzeko edo gobernu 
molde partikular bat ezartzeko behar dena legez. ideia nagusia, aitzi-
tik, da gizartearen oinarrizko egiturarako justiziaren printzipioak dire-

27 Nikomakorentzako Etika, (Klasikoak, s.a., 2001) itzul.: Javier aguirre, 
1129b-1130b5. Honako honen interpretazioari jarraitu diot: Gregory Vlastos, 
«Justice and Happiness in The Republic», in Plato: A Collection of Critical Es-
says, argit.: Vlastos (Garden City, N. Y. Doubleday and Company, 1971) 2. lib., 
70 or. eta h. aristotelesen justiziari buruzko azterketarako, ikus W. F. R. Hardie, 
Aristotle´s Ethical Theory (oxford, The Clarendon Press, 1968) X. kap. 

28 Testuak iradokitzen duen moduan honako hauexek izanen ditut kontuan, 
lockeren Gobernu zibilari buruzko bigarren tratatua (Klasikoak, s.a. 2003) 
itzul. Haritz Monreal, Rousseau-ren Gizarte-hitzarmena eta Kanten etikari bu-
ruzko lanak, Moralaren metafisikaren oinarriak lanetik hasita, kontratuaren defi-
nizioan behin betikoak. Handiosoa den arren, Hobbesen Leviathanek problema 
bereziak sortzen ditu. Panorama historiko orokorra dakarkigute J. W. Gouhug-ek 
The social contract, 2. ed. (oxford, The Clarendon Press, 1957) lanean eta otto 
Gierke-k, Natural Law and the Theory of Society lanean, Ernest Barker-ek itzulia 
sarrera batekin (Cambridge, The University Press, 1934). G. R. Grice-ren The 
Grounds of Moral Judgment lanean (Cambridge, The University Press, 1967) 
teoria funtsean etikotzat harturiko kontratuaren perspektiba bat aurki dezakegu. 
ikus, halaber, 19§, 30. oharra. 

0670 

John Rawls 
JUSTIZIAREN TEORIA BAT 

la jatorrizko akordioaren helburua. Beren interesak sustatzeko ardura 
duten pertsona arrazional eta libreek, hasierako berdintasun egoeran, 
beren elkartzearen funtsezko baldintzen definitzaile gisa onartuko li-
tuzketen printzipioak dira. Printzipio horiek geroko akordio guztiak 
erregulatu behar dituzte; gauza daitezkeen gizarte lankidetza motak 
eta ezar daitezkeen gobernu moldeak zehazten dituzte. Justiziaren 
printzipioen ikusmolde horri justizia bidezkotasun gisa deituko diot. 

Hartara, bada, imajinatu behar dugu gizarte lankidetzan en-
gaiatzen direnek oinarrizko eskubide eta eginbeharrak esleituko di-
tuzten eta onura sozialen banaketa erabakiko duten printzipioak auke-
ratzen dituztela baterako ekintza batean. Gizakiek aurretiaz erabaki 
behar dute nola arautuko dituzten elkarri egindako eskakizunak, eta 
zein izanen den euren gizartearen fundazio agiria. Nola lagun bakoi-
tzak, gogoeta eginda, bere ona zer den, hau da, berak arrazoiz bilatu 
beharreko xedeen sistema zein den erabaki behar duen, halaxe lagun 
talde batek ere behin betiko erabaki behar du eurentzat justua eta in-
justua zer den. Gizaki arrazionalek askatasun berdineko egoera hipo-
tetiko horretan eginen luketen hautuak -hautu arazo horrek soluzioa 
duela jota oraingoz- determinatzen ditu justiziaren printzipioak. 

Bidezkotasun gisa ulerturiko justizian jatorrizko berdintasun 
posizioa kontratu sozialaren teoria tradizionalean naturazko egoera 
denari dagokio. Jatorrizko kokapena ez dago pentsaturik, jakina, gau-
zen egoera historiko erreal gisa eta, askoz gutxiago, kulturaren egoera 
primitibo gisa. Egoera erabat hipotetiko gisa bururatzen da, justizia-
ren nolabaiteko ikuskerara daramana izateko moduan.29 Egoera ho-
rren funtsezko ezaugarrietako bat zera da: inork ez dakiela zein den 
gizartean duen lekua, klasea edo estatus soziala; inork ez daki zein 
den bere zoria berezko aktibo eta gaitasunen banaketan, bere adimen 
ahalmena, bere indarra, etab. Gainera suposatuko dut taldeko kideek 
eurek ez dituztela ezagutzen beren onari buruz dituzten iritziak ez 

29 Kantek argi dio jatorrizko akordioa hipotetikoa dela. ikus The Metaphysics of 
Morals, i. partea (Rechtslehre), bereziki 47 eta 52§§; eta «Concerning the Com-
mon saying: This May Be True in Theory but it Does Not apply in Practice» 
saiakeraren ii. partea in Kant´s Political Writings, argit.: Hans Reiss eta itultz.: 

H. B. Nisbet (Cambridge, The University Press, 1970), 73-87 or. ikus La Pensée politique de Kant, (Paris, Presses Universitaires de France, 1962), 326-335 or.; eta J. G. Murphy, Kant: The Philosophy of Right (londres, Macmillan, 1970), 109-112, 133-136 or., azalpen zabalagorako. 

beren joera psikologikoak. Justiziaren printzipioak ezjakintasunaren 
estalkiaren ostetik hautatzen dira. Horrek segurtatzen du ez berezko 
zoriaren emaitzek ez zirkunstantzia sozialen gorabeherek ez diotela 
inori ez abantailarik ez desabantailarik emanen printzipioak hautatze-
ko orduan. Denak antzera batean kokatuta daudenez eta inor ez denez 
gai bere egoera partikularraren aldeko printzipioak diseinatzeko, jus-
tiziaren printzipioak ekitatezko akordio edo hitzarmen baten emaitza 
izanen dira. izan ere, hasierako egoera eta parteen arteko erlazioen 
simetria horrelakoak izanik, hasierako egoera hori ekitatezkoa da per-
tsonen artean izaki moralak direnez, hau da, beren xedeak dituzten 
eta justizia sena izateko gaitasuna ere suposatuko diedan izaki arra-
zionalak direnez. Esan liteke jatorrizko kokapena hasierako status 
quo egokia dela eta, ondorioz, bertan lorturiko funtsezko akordioak 
ekitatezkoak direla. Horrexek esplikatzen du «justizia bidezkotasun 
gisa» esamoldearen egokitasuna: justiziaren printzipioak ekitatezkoa 
den hasierako egoera batean hitzartzen direlako ideia dakarkigu. Esa-
moldeak ez du esan nahi justizia eta bidezkotasuna gauza bera direnik, 
«poesia metafora gisa» esamoldeak ere poesia eta metafora kontzeptu 
berberak direnik adierazten ez duen moduan. 

Justizia bidezkotasun gisa, esan dudan moduan, pertsonek elka-
rrekin egin dezaketen hautapenik orokorrenetako batetik hasten da, 
hau da, gero etorriko diren instituzioen kritika eta erreforma guztiak 
erregulatu beharko dituen justiziaren ikuskeraren lehen printzipioak 
hautatzetik. Horregatik, justiziaren ikuskera bat hautatu ondoren, supo-
sa dezakegu konstituzio bat eta legebiltzar bat hautatuko dutela legeak 
promulgatzeko, betiere hasieran hitzarturiko printzipioen arabera. Gure 
gizarte egoera justua dateke, baldin hurrenez hurreneko akordio hipote-
tikoon bidez hura definitzen duten arauen sistema orokor bat hitzartzera 
heldu bagara. areago oraindik, jatorrizko kokapenak printzipio multzo 
bat determinatzen duela emanda (hau da, justiziaren berariazko ikuskera 
hautatu zela), orduan egia izanen da ezen, betiere gizarte instituzioren 
batek printzipio horiei erantzuten dienean, bertan engaiatuek elkarri 
esan ahal izanen dietela lankidetzan ari direla pertsona libreak eta ber-
dinkideak balira eta elkarrekiko harremanak ekitatezkoak balira onar-
tuko lituzketen baldintzetan. Guztiek ikusi ahal izanen lukete euren an-
tolamenduek ongi erantzuten dietela printzipioak hautatzeko gehienak 
ontzat jotako arrazoizko murrizketak ere barne sartzen dituen hasierako 
egoera batean onartuko zituzketen akordioei. Hori guztiek onartzeak 

dagozkion justiziaren printzipioen onarpen publikorako oinarria erai-
kiko luke. Ezein gizarte izan liteke, jakina, gizakiak euren borondatez, 
zentzu literalean, sartzen diren sistema bat; pertsona bakoitza jaiotzean 
egoera partikular batean dago gizarte jakin batean, eta egoera horren 
izaerak modu garrantzitsuan du eragina haren bizi-perspektibetan. Hala 
eta guztiz ere, justiziak bidezkotasun gisa dituen printzipioak betetzen 
dituen gizartea borondatezko sistemara hurbiltzen da, hori posible den 
neurrian, pertsona libre eta berdinkideek ekitatezkoak diren zirkuns-
tantzietan onartuko lituzketen printzipioak betetzen dituelako. Zentzu 
horretan, bertako kideak autonomoak dira eta onartzen dituzten obliga-
zioak nork bere buruari ezarritakoak. 

Bidezkotasun gisa ulerturiko justiziak duen ezaugarri bat da 
parteak hasierako egoeran arrazionalak eta elkarren ardurarik gabe-
koak direla pentsatzea. Horrek ez du esan nahi egoistak direnik, hau 
da, interesa gauza batzuetan baino ez duen jendea, hala nola, aberas-
tasunean, prestigioan eta boterean. Baina besteen interesen ardurarik 
ez duen jendetzat hartzen dira. areago, uste izan beharko dute euren 
helburu espiritualek ere aurkakotasuna aurki dezaketela, beste erlijio 
batzuetakoak direnen helburuek bezalaxe. areago, arrazionaltasun 
kontzeptua, ahal den neurrian, teoria ekonomikoaren zentzu hertsiki 
tradizionalean interpretatu behar da, zeinaren arabera jarritako hel-
buruetarako bitarteko egokienak erabiltzen diren. Neurri batean al-
datu eginen dut kontzeptu hori, geroago (25§) esplikatzen den mo-
duan, baina ahalegin handia egin behar da bertan nolanahiko elementu 
etiko eztabaidaturik ez sartzeko. Hasierako egoerak askok onarturiko 
akordioak izan behar ditu ezaugarri. 

Bidezkotasun gisa ulerturiko justiziaren ikuskera lantzean, egi-
teko nagusietako bat da jatorrizko kokapenean justiziaren zein printzi-
pio aukeratuko liratekeen zehaztea. Hori egiteko, nahikoa zehazki des-
kribatu behar dugu aipaturiko egoera, eta planteatzen duen hautaketa 
arazoa arretaz formulatu. Gaioi hurrengo kapituluetan helduko diet. 
Hala ere, ikus daiteke ezen, behin justiziaren printzipioak berdintasun 
egoeran egindako akordio batetik sortuak direla pentsatuz gero, zabalik 
gelditzen dela onuragarritasunaren printzipioa onartuko litzatekeen ala 
ez planteatzen duen auzia. lehen ikusian ez dirudi posible elkarren ber-
dinkide sentitzen diren pertsonak, nork bere eskakizunak besteei egiteko 
ahalmenarekin guztiak, bat etortzea, batzuek abantaila gehiago hartzen 

dituztelako besterik gabe, beste batzuei bizi-perspektiba urriagoak es-
kaintzen dizkien printzipio batean. Bakoitzak bere interesak eta onari 
buruz duen ikuskera bultzatzeko ahalmena babestu nahi dituenez gero, 
inork ez du arrazoirik beretzako galera iraunkor bat onartzeko, jendea 
oro har konformeago egote aldera. onginahizko bihozkada indartsu 
eta iraunkorrik ezean, ez luke onartuko oinarrizko egitura jakin bat, 
abantailen batura algebraikoa maximizatzen duelako besterik gabe, 
bere oinarrizko eskubide eta interesetan dituen ondorio iraunkorrak 
kontuan hartu gabe. Horrela, bada, badirudi onuragarritasunaren prin-
tzipioa bateraezina dela pertsona berdinkideen arteko denen one-
rako gizarte lankidetzarekin. Badirudi inkongruentea dela gizarte 
ongi antolatu baten baitan dagoen elkarrekikotasun inplizituarekin. 

Horren ordez, nik esanen dut pertsonek hasierako egoeran bi 
printzipio aski ezberdin aukeratuko lituzketela: lehenengoak berdin-
tasuna galdatzen du eskubideak eta eginbeharrak banatzean; alabaina, 
bigarrenak dio desberdintasun sozial eta ekonomikoak, adibidez, abe-
rastasuneko eta aginpideko desberdintasunak justuak bakar-bakarrik di-
rela, baldin denentzat, eta batez ere abantaila gutxien dituzten gizarteko 
kideentzat, onura konpentsatzaileak sortzen baldin badituzte. Printzi-
pio horiek kanpoan uzten dituzte batzuen nekeak justifikatzen dituzten 
instituzioak, arrazoi gisa neke horiek gainerakoen onak konpentsatzen 
dituela esanda. Batzuek gutxiago eduki behar izatea beste batzuek gero 
eta gehiago eduki dezaten komenigarria izan daiteke baina ez da justua. 
Hala ere, ez dago injustiziarik gutxi batzuek onura handiagoak esku-
ratzean, baldin horrekin gutxiago dutenen egoera hobetzen bada. ideia 
intuitiboa zera da: bakoitzaren ongizatea bizimodu onargarria eduki-
tzeko den-denek beharrezko duten lankidetza sistema baten mende da-
goenez gero, abantailen banaketak bertan parte hartzen duten guztien 
borondatezko lankidetza, gaizkien daudenena ere barne, sustatzeko 
modukoa izan behar lukeela. Badirudi aipaturiko printzipio biak ekita-
tezko oinarri bat direla eta berorren gainean gaituenek edo gizarte mai-
lan goren daudenek -eurotako inori buruz ez dagoelarik merezi zuela 
esaterik- besteen borondatezko lankidetza espero dezaketela, sistema 
gauzagarriren bat guztien ongizaterako beharrezko baldintza izanez 
gero.30 Behin dohain naturalen halabeharra eta zirkunstantzia sozialen 

30 intuiziozko ideia horren formulazioari dagokionez, allan Gibbard-ekin nago 
zorretan. 

gorabeherak abantaila politikoak eta ekonomikoak bilatzeko balio duten elementu moduan erabiltzea galarazten duen justiziaren ikuskera bat bilatzea erabakitzen dugunean, printzipio horiexetara heldu gara. ikuspuntu moraletik arbitrarioak diruditen gizarte munduko alderdiak albo batera uztearen emaitza adierazten dute. 

Printzipioak hautatzeko arazoa, hala ere, zaila da oso. Ez dut 
espero iradokiko dudan erantzunak denak konbentzituko dituenik. Ho-
rregatik, merezi du hasieratik ohartaraztea justiziak bidezkotasun gisa, 
beste kontratu ikuskera batzuek bezala, bi parte dituela: 1) hasierako 
egoeraren eta bertan planteatzen den hautaketa arazoaren interpre-
tazioa, eta 2) printzipio multzo bat, zeintzuetan, hala adierazten da, 
akordioa egonen den. Teoriaren lehenengo partea (edo haren aldaera-
ren bat) onar daiteke, baina bigarrena ez, edo alderantziz. Hasierako 
kontratu egoera kontzeptuak arrazoizkoa eman lezake, proposatzen di-
ren printzipio konkretuak arbuiatu arren. Nik benetan defendatu nahi 
dudana zera da, egoera horren ikuskera egokienak utilitarismoaren eta 
perfekzionismoaren kontrako justiziaren printzipioetara garamatzala 
eta, beraz, kontratu doktrinak ikuspegi horiekiko alternatiba bat ema-
ten digula. Hala ere, eztabaida daiteke nire iritzia, kontratu metodoa 
teoria etikoak aztertzeko eta azpian dituzten suposizioak azaltzeko 
modu baliagarria dela aitortuta ere. 

Justizia bidezkotasun gisa nik kontratu teoria deitu diodana-
ren adibide bat da. orain, baliteke objekzioak egotea «kontratu» ter-
minoaren eta antzeko esamoldeen kontra, baina uste dut hainbatean 
balioko duela. Berba askok konnotazio nahasgarriak dituzte, lehen 
ikusian nahasi gintzaketenak. «onuragarritasun» eta «uitilitarista» 

terminoak ez dira inola ere salbuespenak. iradokizun deitoragarriak 
ere sortzen dituzte, etsai kritikoek gustura esplotatu dituztenak; hala 
ere, aski argiak dira doktrina utilitarista aztertzeko prest daudenen-
tzat. Gauza berak gertatu beharko luke «kontratu» terminoarekin teo-
ria moralei aplikatuta. Gorago esan dudan moduan, hori ulertzeko 
kontuan izan behar da nolabaiteko abstrakzio maila inplikatzen duela. 
Bereziki, gogoratu behar da akordio egokiaren mamia ez dela gizarte 
jakin batean sartzea edo gobernu molde jakin bat hartzea, baizik zen-
bait printzipio moral onartzea. Gainera, horretarako konpromisoak hi-
potetiko hutsak dira: kontratu ikuspegiak zenbait printzipio hasierako 
egoera ongi definituan onartuko liratekeela baieztatzen du. 

Kontratuaren inguruko terminologiaren meritua honako ideia 
hau helaraztean datza, alegia, justiziaren printzipioak pertsona arra-
zionalek hautaturiko printzipio gisa burura daitezkeela eta horrela jus-
tiziaren ikuskerak esplika eta justifika daitezkeela. Justiziaren teoria 
hautaketa arrazionalaren teoriaren parte bat da, parte esanguratsuena. 
Bestalde, justiziaren printzipioak gizarte lankidetzan lorturiko aban-
tailekiko eskakizun gatazkagarriez dute zerikusia; zenbait pertsona 
edo talderen arteko harremanei aplikatzen zaizkie. «Kontratu» hitzak 
aniztasun hori eta abantailen banaketa egokia parte guztientzat onar-
garriak diren printzipioen arabera egin behar dela adierazten duen bal-
dintza iradokitzen ditu. Kontratuaren inguruko fraseologiak justiziaren 
printzipioen baldintza den izaera publikoa ere konnotatzen du. Harta-
ra, printzipio horiek akordio baten emaitza baldin badira, herritarrek 
badakite zein diren besteek bete behar dituzten printzipioak. Kontratu 
teorien bereizgarria printzipio politikoen izaera publikoa azpimarra-
tzea da. azkenez, kontratu doktrinak tradizio luzea du. Pentsaera ildo 
horrekiko lotura adierazteak ideiak definitzen laguntzen du eta jaiera 
naturalarekin bat dator. «Kontratu» hitzaren erabilerak, bada, zenbait 
abantaila ditu. Behar bezain kontuz erabilita, ez luke inor bide okerre-
ra eraman behar. 

azken ohar bat. Justizia bidezkotasun gisa ez da kontratu teoria 
osoa, argi baitago kontratuaren ideia sistema etiko gutxi-asko oso bat, 
hau da, bertute guztietarako eta ez bakarrik justiziarako printzipio-
ak dauzkan sistema bat hautatzera heda daitekeela. orain, gehienbat 
justiziaren printzipioak eta berarekin hertsiki erlazionaturiko beste 
batzuk bakarrik izanen ditut kontuan; ez dut, bada, bertuteak modu 
sistematikoan aztertzeko asmorik. Zalantzarik gabe, justizia bidezko-
tasun gisa aztertu eta nahiko ongi ateratzen bada, hurrengo urratsa 
«zuzentasuna bidezkotasun gisa» esamoldeak iradokitako ikuspegi 
orokorragoa ikertzea litzateke. Baina teoria zabalago horrek ere ez 
lituzke harreman moral guztiak hartuko, zeren emanen bailuke bes-
te pertsonekin ditugun harremanak bakarrik barne hartzen dituela eta 
kanpo uzten duela nola jokatu behar dugun animaliekin eta gainerako 
naturarekin. Ez da nire asmoa kontratuaren nozioak gai horietara iris-
teko bidea eskaintzen duela frogatzea, lehen mailako garrantzia du-
tenak diren arren, eta albo batera utzi beharko ditut. aitortu beharra 
daukagu bidezkotasun gisa ulerturiko justiziak eta adibidez adierazten 
duen ikuskera mota orokorrak esparru mugatua dutela. Zer neurritan 

berrikusi beharko diren horren konklusioak, behin beste gai horiek ulertuta, aurretiaz erabaki ezin den kontua da. 

4. JaToRRiZKo KoKaPENa 
ETa HaREN JUsTiFiKaZioa 

Gorago  esan  dut  jatorrizko  kokapena  hasieran  lorturiko 
funtsezko akordioak bidezkoak direla bermatzen duen hasierako status 
quo egokia dela. Horrexek sorrarazten du «justizia bidezkotasun gisa» 
esamoldea. argi dago, orduan, justiziaren ikuskera bat beste bat baino 
arrazoizkoagoa edo justifikagarriagoa dela esan nahi dudala, baldin 
hasierako egoeran dauden pertsona arrazionalek, justiziaren eginkizu-
na betetzeko, bigarren ikuskerako printzipioak barik lehenengokoak 
hautako balituzte. Justiziaren ikuskerak zirkunstantzia horietan dau-
den pertsonen onarpen mailaren arabera mailakatu beharko dira. Ho-
rrela ulertuta, justifikazioaren arazoa deliberamendu arazoa ebatzita 
konpontzen da: zeintzuk printzipio onartzea litzatekeen arrazionala 
bilatu behar dugu kontratu egoera kontuan hartuta. Horrek hautaketa 
arrazionalaren teoriarekin lotzen du justiziaren teoria. 

Justifikazioaren arazoaren ikuspegi hori onar dadin, hautaketa 
arazo horren izaera zehatz samar deskribatu beharra daukagu, jaki-
na. Erabaki arrazionalean datzan arazo batek behin betiko erantzuna 
parteen uste eta interesak eta elkarrekin dituzten harremanak zein di-
ren, zein alternatibaren artean aukeratu behar duten, zein prozeduraz 
erabakiko duten, etab., dakigunean bakarrik dauka. Zirkunstantziak 
modu ezberdinetan aurkezten direnez, haietan onartzen diren printzi-
pioak ere desberdinak izanen dira. Jatorrizko kokapenaren kontzeptua, 
azalduko dudan moduan, justiziaren teoria lantzeko erabilitako hasie-
rako hautaketa egoera horren interpretazio filosofikoki hobetsienaren 
kontzeptua da. 

Baina, nola erabaki behar dugu zein den interpretaziorik hobe-
tsiena? Uste dut, besteak beste, neurri handiko adostasuna dagoela 
justiziaren printzipioak zenbait baldintzarekin hautatu behar direlako 
iritzian. Hasierako egoeraren deskripzio partikular bat justifikatzeko, 
eskuarki onartzen diren presuntzio horiek jasotzen dituela frogatu be-
har da. Premisa ahul baina zabal onartuetatik hasita argudiatuko da, 
konklusio espezifikoagoetara heltzeko. Presuntzio horietariko bakoi-
tzak berez naturala eta onargarria izan beharko du; euretariko batzuek, 

gainera, gatzik ez berakatzik gabeak ere eman lezakete. Kontratu ikus-
pegiaren helburua zera erakustea da, alegia, presuntzio guztiok batera 
hartuta, muga esanguratsuak ezartzen dizkietela justiziaren printzipio 
onargarriei. Emaitza ideala baldintza horiek printzipio multzo bakarra 
determinatzea litzateke; baina kontent izanen naiz justizia sozialaren 
ikuskera tradizional nagusiak mailakatzeko behintzat balio badute. 

Ez gaituzte, bada, okerreko bidera eraman behar jatorrizko 
kokapenaren ezaugarri diren baldintza ezohiko samarrek. ideia, he-
men, hauxe besterik ez da: geure buruari argiro aurkeztea printzipioei 
buruzko arrazoibideei eta, beraz, printzipioei eurei, arrazoiz ezar 
dakizkiekeen murrizketak. Horrela, bada, zentzuzkoa eta eskuarki 
onargarria dela dirudi inor ez egotea posizio abantailatsu edo desa-
bantailatsuan kokaturik berezko zori edo zirkunstantzia sozialenga-
tik, printzipioak hautatzeko orduan. Zabal onartua dela dirudi, hala-
ber, ezinezkoa izan beharko lukeela printzipìoak norberaren kasuaren 
zirkunstantzietara egokitzeak. segurtatu beharra daukagu, gainera, ez 
joera eta xede partikularrek, ezta pertsonek beren onari buruz duten 
iritziek ere, eraginik ez izatea onarturiko printzipioetan. Helburua da 
besteen onarpenerako arrazoiz proposa daitezkeen printzipioak baz-
tertzea, arrakasta izateko probabilitate gutxien edukita ere, norberak 
justiziaren ikuspuntutik desegokiak diren zenbait gauza jakinez gero. 
Esate baterako, batek, bera aberatsa dela baldin badaki, arrazionala 
dela uste izan dezake laguntza sozialeko neurrietarako zenbait zerga 
bidegabeak direla deklaratzeko proposatzea; pobrea dela jakinez gero, 
kontrako printzipioa proposatuko luke segurutik. Nahi diren murriz-
ketak aurkezteko, denak informazio mota hori gabe dauden egoera 
bat imajinatu behar dugu. Kanpoan uzten da gizakiak elkarren kontra 
jartzen dituzten eta aurreiritziek gidatuta jokatzera bultzatzen dituzten 
gertakizunen ezagutza. Horretara ezjakintasunaren estalkiraino iristen 
gara berez-berez. Kontzeptu horrek ez du zailtasunik ekarri behar, bal-
din adierazi nahi dituen argudioekiko murrizketak gogoan baditugu. 
aldioro jar gaitezke jatorrizko kokapenean, nolabait esatearren, mu-
rrizketa horiekin bat datozen justiziaren printzipioen alde argudiatze-
ko prozedurari jarraituta jardunez. 

arrazoizkoa dela dirudi suposatzea jatorrizko kokapenean 
parteak berdinkideak direla, hau da, denek dituztela eskubide berak 
printzipioak hautatzeko prozeduran; bakoitzak proposamenak egin, 

arrazoiak besteen onarpenera aurkeztu eta horrelakoak egin ditzake. 
Bistan denez, baldintza horien xedea da gizakiek pertsona moral gisa, 
berentzako ona denaren ikuskera bat duten eta justizia sena edukitze-
ko gai diren izaki gisa duten elkarren arteko berdinkidetasuna adie-
raztea. Berdinkidetasunaren oinarritzat ondoko alderdi bietan duten 
antzekotasuna hartzen da. Helburuen sistemak ez daude mailakaturik 
duten balioari dagokionez; eta gizaki bakoitzari suposatzen zaio ba-
duela hautaturiko edozein printzipioren arabera gauzak ulertzeko eta 
jarduteko gaitasuna. Baldintza horiek, ezjakintasunaren estalkiarekin 
batera, honelaxe definitzen dituzte justiziaren printzipioak: beren inte-
resak sustatzeko ardura duten pertsona arrazionalek onartuko lituzke-
ten printzipioak, betiere balekite, jakin, euretariko inork, berdinkide 
izaki, ez lukeela besteekiko abantailarik ez desabantailarik izanen ger-
takizun sozial eta naturalengatik. 

Bada, hala ere, beste alderdi bat jatorrizko kokapenaren des-
kripzio partikularren bat justifikatzean. alderdi hori hauxe ikustean 
datza: ea hauta litezkeen printzipioak justiziaz ditugun konbikzio-
ekin ongi doazen edo ea konbikziook modu onargarrian zabaltzen 
dituzten. Kontura gaitezke ea printzipio horiek aplikatzeak gizarte-
aren oinarrizko egiturari buruz orain modu intuitiboan egiten ditugun 
judizio berak, konfiantzarik handienaz baiesten ditugunak, egitera 
eramanen gintuzkeen; edo ea, gure oraingo judizioak ezbaian dau-
den edo zalantzaz adierazten diren kasuan, printzipio horiek gogoeta 
egin ondoren onar dezakegun soluzioren bat eskaintzen diguten. Ba-
dira arazo batzuk modu jakin batean ebatzi beharrekotzat ditugunak 
segurtasun osoz. adibidez, ziur gaude intolerantzia erlijiosoa eta 
arrazagatiko diskriminazioa injustuak direla. Uste dugu gai horiek 
kontu handiz aztertuak ditugula eta gure ustez judizio inpartziala 
dena erdietsi dugula, geure interesekiko gehiegizko arretak nekez 
desitxuratua. Konbikzio horiek behin-behineko puntu finkoak dira, 
gure ustez justiziaren ikuskera orotan baieztatu beharrekoak. Bai-
na segurtasun txikiagoa dugu aberastasuna eta agintea nola banatu 
behar diren ebazteko orduan. Horretan, zalantzak ezabatzeko bide 
baten bila ibil gaitezke. orduan, hasierako egoeraren interpretazio 
baten baliozkotasuna haren printzipioek gure konbikzio tinkoenetara 
moldatzeko eta orientabidea non behar hantxe emateko duten ahal-
menetik egiazta dezakegu. 

Egoera horren deskripzio hobetsienaren bilaketan ertz bietatik 
lan eginen dugu. Egoera hori gehienek partekaturiko baldintza ahal 
dela ahulak erakusteko moduan deskribatzetik hasiko gara. orduan 
ikusiko dugu ea baldintza horiek printzipio multzo esanguratsu bat 
sortzeko bezain sendoak diren. Ezezkotan, beste premisa batzuk, mai-
la berean arrazoizkoak, bilatuko ditugu. Baiezkotan, berriz, printzipio 
horiek justiziari buruz ditugun konbikzio ongi hausnartuei badagoz-
kie, orduan askoz hobeto. Baina pentsatzekoa da desadostasunak iza-
nen direla. Kasu horretan aukera eginen dugu. Hasierako egoeraren 
txostena alda dezakegu edo ditugun judizioak berrikustera jo, zeren 
behin-behingoz puntu finkotzat hartu ditugun judizioak ere berraz-
tergarriak dira eta. atzera eta aurrera eginez, batzuetan kontratuaren 
zirkunstantzien baldintzak aldatuz, beste batzuetan geure judizioak 
atzera bota eta printzipioetara moldatuz, uste dut azkenerako hasie-
rako egoeraren deskripzio bat aurkituko dugula, arrazoizko 

baldintzak adieraziko dituena eta, horrekin batera, gure judizio 
behar bezala ukitu eta moldatuei egokituko zaizkien printzipioak sor-
tuko dituena. Egoera horri oreka gogoetatsua deituko diot.31 oreka da, 
azkenean gure printzipioak eta judizioak bat datozelako; eta gogoeta-
tsua da badakigulako zein printzipiori doitzen zaizkien gure judizioak 
eta zein premisatatik eratorriak diren. oraingoz dena dago ongi. Baina 
oreka hori ez da ezinbestez egonkorra. aldatu egin daiteke kontratu 
egoerari ezarri beharko litzaizkiokeen baldintzen azterketa berri baten 
ondorioz edo geure judizioak berrikustera eraman gintzaketen kasu 
partikularren eraginez. Hala ere, oraingoz, ahal duguna egin dugu 
justizia sozialari buruz ditugun konbikzioak koherente bihurtzeko eta 
justifikatzeko. Jatorrizko kokapenaren ikuskera bat erdietsi dugu. 

Nik ez dut, jakina, prozesu hori burutuko. Hala ere, aurkeztuko 
dudan jatorrizko kokapenaren interpretazioa gogoeta bide hipotetiko 
horrexen emaitza dela pentsa dezakegu. izan, eskema baten barruan, 
hala printzipioei buruzko arrazoizko baldintza filosofikoak nola guk 
justiziari buruz ongi hausnarturiko judizioak moldatzeko ahalegina da. 
Hasierako egoeraren interpretaziorik hobetsienera iristeko, ez da igaro-

31 Printzipioak eta ongi hausnarturiko judizioak elkarrekin doitzeko prozesua 
ez da filosofia moralarena soilik. ikus Nelson Goodman, Fact, Fiction and Fore-
cast (Cambridge, Mass., Harvard University Press, 1955) 65-68 or., inferentzia 
induktibo eta deduktiboaren justifikazioaren printzipioei buruzko ohar paralelo 
batzuetarako. 

tzen ikuskera orokorren edo konbikzio partikularren berezko ebidentzia 
zentzu tradizionalean eskatzen den ezein puntutatik. Ez dut esan nahi 
proposaturiko justiziaren printzipioak beharrezko egiak edo egiotatik 
erator daitezkeenak direnik. Justiziaren ikuskera bat ezin daiteke premi-
sa nabarietatik edo printzipioei buruzko ikuskeretatik deduzitu; aitzitik, 
haren justifikazioa gogoeta askok batak besteari euste kontua da, eta 
ikuspegi koherente batean elementu guztiak elkarrekin doitze kontua. 

azken iruzkin bat. Esan nahi dut justiziaren zenbait printzipio 
justifikaturik daudela, hasierako berdintasun egoeran beraiekiko ados-
tasuna legokeelako. Behin eta berriz esan dut jatorrizko kokapen hori 
hipotetiko hutsa dela. Bidezko da, bada, galdetzea, adostasun hori, 
burutu, inoiz burutu ez bada, zergatik egon beharko genukeen printzipio 
horiez, moralez edo bestelakoez, arduraturik. Erantzuna hauxe da: jato-
rrizko kokapenaren deskripzioan sarturiko baldintzak benetan onartzen 
ditugunak direla. Edo onartzen ez baditugu, agian gogoeta filosofikoak 
limurtu gintzake hori egitera. Kontratuaren egoeraren alderdi bakoitza 
eta guztiak oinarritzeko zimentarriak eman daitezke. orduan eginen du-
guna da ikuskera bakar batean bildu ongi aztertu ondoren arrazoizkotzat 
hartzeko prest gauden printzipioei jarritako hainbat kondizio. Murriz-
keta horiek gizarte lankidetzari jarritako ekitatezko mugatzat hartzeko 
prest gaudenak dira. Horregatik, jatorrizko kokapenaren ideiari so egi-
teko modu bat da baldintza horien esanahia laburbiltzen duen eta bero-
rien ondorioak ateratzen laguntzen digun azalpenerako baliabide gisa 
ikustea. Beste alde batetik, ikuskera hori bere lanketa iradokitzen duen 
nozio intuitibo bat ere bada, halatan, non bera gidari dugula erlazio mo-
ralak hobeto interpretatu ahal izateko balioko digun ikuspuntua argiago 
definitzera heltzen garen. Gure helburuak urrunetik ikusteko gai eginen 
gaituen ikuskera behar dugu: jatorrizko kokapenaren nozio intuitiboak 
egin beharko du hori guretzat.32 

5. UTiliTaRisMo KlasiKoa 

Utilitarismo era asko daude eta haren teoriak aurrera jarraitu du 
azken urteotan. Ez ditut hemen aztertuko era horiek, ezta kontuan har-
tuko gaur egungo azterlanetan aurkitzen ditugun dotorezia finak ere. 

32 Henrry Poincaré-k ohartarazten du: «il nous faut une faculté qui nos fasse voir le but de loin, et, cette faculté, c´est l’intuition». La Valeur de la science (Paris, Flammarion, 1909), 27 or. 

Nire xedea da pentsaera utilitaristari oro har eta, beraz, beraren bertsio 
ezberdin guztiei alternatiba bat eskainiko dien justiziaren teoria bat 
lantzea. Uste dut ezen, funtsean, kontratuaren eta onuragarritasunaren 
ikuspuntua berbera dela kasu horietan guztietan. ondorioz, justizia bi-
dezkotasun gisa intuizionismoaren, perfekzionismoaren eta utilitaris-
moaren aldagai ezagunekin erkatuko dut, modurik sinpleenean, azpian 
dituzten aldeak erakusteko. Helburu hori gogoan, hemen deskribatuko 
dudan utilitarismo mota doktrina klasiko tradizionalari dagokiona da, 
bere formulaziorik argien eta ulerterrazena agian sidgwick-en lanetan 
hartzen duena. ideia nagusia hauxe da: gizarteko instituzio garrantzi-
tsuenak bertako kide guztien artean gogobetetzeen balantze netorik 
handiena erdiesteko moduan antolaturik daudenean, orduantxe dago-
ela gizartea behar bezala eraturik eta, beraz, orduantxe dela justua.33 

33 Henry sidgwicken The Methods of Ethics, 7. ed. (londres, 1907) hartuko 
dut teoria moral utilitaristaren garapenaren laburbilpen moduan. Haren Princi-
ples of Political Economy (londres, 1883) lanaren iii. liburuak doktrina hori 
justizia sozial eta ekonomikoaren arazoetara aplikatzen du eta a. C. Pigou-
ren The Economics of Welfare (londres, Macmillan, 1920) lanaren aitzinekoa 
da. sidgwicken Outlines of the History of Ethics, 5. ed. (londres, 1902) lanak 
tradizio utilitaristaren historia labur bat aurkezten du. Beraren tesiari segi dieza-
iokegu onartuz, modu arbitrario samarrean baina, historia hori sahftesbury-ren 
An Inquiry Concerning Virtue and Merit (1711) eta Hutcheson-en An Inquiry 
Concerning Moral Good and Evil (1725) lanetan hasten dela. Bigarrena izan 
zen, dirudienez, onuragarritasunaren printzipioa definitu zuen aurrena. Inquiry 
lanean, iii. at., 8§, hauxe dio: «Ekintzarik onena ahalik jende gehienari zorion-
tasunik handiena dakarkiena da; eta txarrena, modu berean, miseria dakarkiena. 
lehen mailako garrantzia duten XViii. mendeko beste lan batzuk hauexek dira: 
Humeren A Treatise of Human Nature (1739) eta An Inquiry Concerning the 
Principles of Morals (1751), adam smithen A Theory of the Moral Sentiments 
(1759), eta Bentham-en The Principles of Morals and Legislation (1789). Horiei 
honako hauexek gehitu behar dizkiegu: J. s. Millen lanak, batez ere Utilitarian-
ism (1863), eta F. Y. Edgeworth-en Mathematical Psychics (londres, 1888). 

Utilitarismoari buruzko eztabaidak beste joera bat hartu du azken urteotan, koor-
dinazio arazoa eta horrekin erlazionaturiko publizitate arazoak dei diezaiokegu-
nei begira jartzean. Garapen hori honako idazki hauekin hasten da: R. F. Har-
rod, «Utilitarianism Revised», Mind, 45 lib. (1936), J. D. Mabott, «Punishment», 
Mind, 48 lib. (1939), Jonathan Harrison, «Utilitarianism, Universalisation and 
our Duty to Be Just», Proceedings of the Aristotelian Society, 53 lib. (1925-53), 
eta J. o. Urmson, «The interpretation of the Philosophy of J. s. Mill», Philo-
sophical Quartely, 3 lib. (1953). ikus, halaber, J. J. C. smart, «Extreme and Re-
stricted Utilitarianism», Philosophical Quartely, 6 lib. (1956) eta An Outline of 
a system of Utlitarian Ethics (Cambridge, The University Press, 1961). arazoon 

0790 

John Rawls 
JUSTIZIAREN TEORIA BAT 

lehenbizi zera ikusi behar dugu, alegia, badela benetan ere 
gizartean pentsatzeko modu bat, aise daramana jendea justiziaren 
ikuskerarik arrazionalena utilitarista dela pentsatzera. Hori egiaz-
tatzeko kontuan izan behar dugu gizaki bakoitza, bere interesen 
alde dagoelarik, aske dela bere galeren eta irabazien arteko oreka 
bilatzeko. Hartara, une batean sakrifizio bat onar dezakegu, gero 
abantaila handiagoa izateko. oso egokiro jokatzen dugu, beste inor 
kaltetzen ez badugu bederen, geuretzat onurarik handiena eskura-
tzen eta geure arrazoizko xedeak ahalik gehien sustatzen saiatzen 
garenean. orain, zergatik gizarte batek ez du jokatu behar hain zu-
zen ere printzipio bera taldeari aplikatuz eta, beraz, gizaki batentzat 
arrazoizkoa dena giza elkarte batentzat ere arrazoizkoa dela pentsa-
tuz? Pertsona baten ongizatea bere bizitzan zeharreko hainbat une-
tan sentitzen dituen gogobetetze guztiez osatua dago, eta halatsu 
gizartearen ongizatea ere bertako kide diren guztien desio sistemak 
betez eraiki behar da. Norbanakoarentzako printzipioa bere ongiza-
tea, bere desio sistema, ahalik gehien sustatzea denez gero, gizar-
tearentzako printzipioa taldearen ongizatea ahalik gehien sustatzea 
da, hots, bertako kideen desioek osatzen duten desio sistema oroko-
rra ahalik neurririk handienean betetzea. Norbanakoak bere orain-
go eta geroko irabaziak bere oraingo eta geroko galerekin oreka-
tzen ditu; halaxe gizarteak ere atseginak eta atsekabeak norbanakoen 
artean oreka ditzake. Eta horrela, gogoeta horiek eginda, berez-berez 
lortzen da onuragarritasunaren printzipioa: gizarte bat behar bezala 
antolaturik dago gogobetetzeen ahalik balantze netorik handiena lor-
tzen duenean. Gizakien elkarte baten hautaketaren printzipioa gi-
zaki baten hautaketaren printzipioaren hedapen gisa ulertzen da. 

azterlan baterako, ikus David lyons, Forms and limits of Utilitarianism (oxford, 
The Clarendon Press, 1965) eta allan Gibbard, «Utilitarianism and Coordina-
tion» (tesia, Harvard University, 1971). lan horiek planteaturiko problemak, oso 
garrantzitsuak izanda ere, albo batera utzi beharko ditut, ez baitaude zuzenean 
bideraturik aztertu nahi ditudan banaketa arazo elementalenetara. 
azkenez, aipatu behar ditugu hemen J. C. Harsanyi-ren saiakerak, bereziki 
«Cardinal Utility in Welfare Economics and in the Theory of Risk-Taking», 
Journal of Politic Economy, 1953,  eta «Cardinal Welfare, individualistic 

Ethics and interpersonal Comparisons of Utility», Journal of Political Economy, 
1955, eta R. B. Brandt, «some Merits of one Form of Rule-Utilitarianism», 
University of Colorado Studies (Boulder, Colorado, 1967). ikus beherago 

27-28§§. 

Justizia soziala zuhurtzia arrazionalaren printzipioa da, taldearen ongizatearen ikuskera kolektiboari aplikatuta (30§).34 

Beste gogoeta batek erakargarriago bihurtzen du ideia hori. 
Etika kontzeptu nagusi biak on eta justu kontzeptuak dira; pertsona 
moralki prestuaren kontzeptua, nire ustez, horiexetatik eratorria da. 
Teoria etiko baten egitura, orduan, oinarrizko nozio horiek definitu 
eta konektatzeko moduak determinatzen du zati handi batean. orain, 
badirudi biok erlazionatzeko biderik sinpleena teoria teleologikoek 
hartzen dutena dela: ona justutik erabat aparte definitzen dute, eta 
gero justua ona maximizatzen duena dela esanez definitzen dute.35 Ze-
hatzago esanda, justuak honako instituzio edo ekintza hauek izanen 
dira: posible diren alternatiben artean ahalik onik handiena, edo be-
hintzat beste instituzio edo alternatibek benetako posibilitate moduan 
aurkezten duten adina on, ekarriko dutenak (klausula hori beharrezkoa 
da klase maximoak elementu bat baino gehiago dituen kasuan). Teo-
ria teleologikoek erakarmen intuitibo sakona dute, beren baitan arra-
zionaltasunaren ideia daukatela ematen baitu. Bidezko da pentsatzea 
arrazionaltasuna zerbait maximizatzea dela eta, moralean, ona maxi-
mizatzea. Benetan tentagarria da begi-bistakotzat jotzea gauzak ahalik 
onik handienera eramateko moduan antolatu beharko liratekeela. 

Funtsezkoa da gogoan izatea teoria teleologikoan ona justutik 
erabat aparte definitzen dela. Horrek bi gauza esan nahi ditu. lehenik, 
teoriak guk zein gauza diren onak erabakitzeko egiten ditugun ongi 

34 Puntu horretan ikus, halaber, D. P. Gauthier, Practical Reasoning (oxford, 
Clarendon Press, 1963), 126h. or. Testuak «Constitutional liberty and the Con-
cept of Justice», Nomos VI: Justice, argit.: C. J. Friedrich and J. W. Chapman 
(New York, atherton Press, 1963), lanean. 124h. or. aurkitzen den ideia lantzen 
du, eta lan hori ere, aldiz, justizia goi mailako erabaki administratibotzat duen 
ideiarekin dago erlazionaturik. ikus»Justice as Fairness», Philosophical Rew-
iew, 1958, 185-187 or. atal hori esplizituki baieztatzen duten zenbait aipamen 
utilitaristarako, ikus 30§, 37 oharra. integrazio sozialeko printzipioa integrazio 
pertsonaleko printzipiotik bereizi beharra dagoela R. B. Perry-k adierazten du 
General Theory of Value (New York, longmans, Green and Company, 1926) 
lanean, 674-677 or. Hori aintzat ez hartzearen errakuntza egozten die Emile 
Durckeim-i eta antzeko ideiak dituzten beste batzuei. Perryk integrazio sozialaz 
duen ikuskera onginahizko asmo nagusi eta partekatu batetik sortua da. ikus 
beherago 24§. 

35 Hor W. F. Frankena-k Ethics (Englewood Cliffs, N.J., Prentice Hall, inc., 
1963) lanean, 13 or., teoria teleologikoez ematen duen definizioa hartzen dut. 

hausnarturiko judizioen (balio judizioen) kontu ematen du, sen onak 
intuitiboki bereiz ditzakeen judizioetatik at dagoen klase moduan, eta 
orduan justua ona gorago zehaztu dugun moduan maximizatzea de-
lako hipotesia proposatzen du. Bigarrenik, teoriak gauzen ontasunaz 
irizten uzten digu justua dena ezertarako aipatu gabe. adibidez, baldin 
on bakarra plazera dela esaten bada, orduan uste izan daiteke plazerak 
identifikatu eta beren balioagatik mailaka daitezkeela, justua denaren 
edo normalean justua dela pentsatuko genukeenaren eredurik supo-
satzen ez duten arauen arabera. Baldin gauza onak banatzea ere onen 
artean, goi mailako on gisa agian, sartzen bada, eta teoriak ahalik onik 
handiena (besteen artean banatzeko ona barne) sortzera bideratzen 
bagaitu, orduan ez daukagu ikuskera teleologikorik hitzaren zentzu 
klasikoan. Banaketaren problema zuzentasunaren kontzeptuaren pean 
sartzen da norberak intuitiboki ulertzen duen moduan, eta, beraz, teo-
riak ez du onaren definizio independenterik. Teoria teleologiko kla-
sikoen argitasun eta soiltasun teoriok gure judizio moralak bi motatan 
banantzetik dator neurri handian, bata bereiz definitzen delarik eta 
bestea printzipio maximizatzaile baten bidez harekin lotzen. 

Doktrina teleologikoak argiro desberdinak dira, onaren ikuske-
ra zehazteko dituzten modu ezberdinen arabera. ona kultura molde 
ezberdinetan gizakiaren bikaintasuna dela uste bada, perfekzionismoa 
dei daitekeena daukagu. aristotelesengan eta Nietzscheregan aurkitzen 
dugu, besteak beste, kontzeptu hori. ona plazera dela definituz gero, 
hedonismoa daukagu; zoriontasuna dela onartuz gero, eudemonismoa, 
eta horrela. onuragarritasunaren printzipioa bere molde klasikoan 
ulertuko dut, hau da, desioaren asetzea bezala edo, hobeto, desio arra-
zionalaren asetzea bezala. Hori ados dago aipaturiko ikuskerarekin 
funtsezko puntuetan, eta uste dut beraren interpretazio zuzena eskain-
tzen duela. Gizarte lankidetzaren zehaztapen egokiak norbanakoen 
desio arrazionalen guztizko asetzerik handiena -uneko zirkunstantzie-
tan- lortuko duen zernahik finkatzen ditu. Ez dago ukatzerik ikuskera 
horren hasierako onargarritasuna eta erakargarritasuna. 

Justiziaren ikuskera utilitaristaren ezaugarririk txundigarriena 
zera da, ez duela axola nola banatzen den norbanakoen artean gogo-
betetze horien guztizkoa; norbanakoak bere gogobetetzeak denboran 
zehar nola banatzen dituen ere ez du axola, zeharka ez bada bederen. 
Kasu bakoitzean banaketa egokia asebetetzerik handiena dakarrena da. 

0820 

John Rawls 
JUSTIZIAREN TEORIA BAT 

Gizarteak bere asetzeko bitartekoak esleitu behar ditu, direnak direla, 
eskubideak eta eginbeharrak, aukerak eta pribilegioak, eta aberastasun 
era ezberdinak, maximo hori erdiesteko, ahal badu. Baina, berez, ez 
dago beste edozein baino hobea den gogobetetzeen banaketarik, ba-
naketa berdinagoa lokarriak haustea baino nahiago den kasuan izan 
ezik.36 Egia da badirudiela sen oneko justiziaren manu batzuk, bereziki 
askatasunen eta eskubideen babesari buruzkoak, edo merezimenduren 
baten eskakizuna adierazten dutenak, argudio horren kontra daudela. 
Baina utilitarismoaren ikuspuntutik manu horien eta itxuraz duten zo-
rroztasunaren azalpena esperientziak hertsiki errespetatuak izan behar 
luketela erakutsitako manuak izatean datza, salbuespenezko zirkuns-
tantzietan bakarrik utzi behar direlarik bete gabe, horretara abantailen 
guztizkoa maximizatzea lortuz gero.37 Hala ere, beste manu guztiak 
bezalaxe, justiziarenak ere gogobetetzeen balantzerik handiena erdies-
teko xede bakarretik datoz. Hartara, printzipioz ez dago arrazoirik ba-
tzuen irabazi handiagoek ez ditzaten beste batzuen galera txikiagoak 
konpentsa, edo garrantzitsuago dena, askok partekaturiko on handiago 
batek gutxi batzuen askatasunaren urratzea zuzena izatea eragin ez de-
zan. Baina zera gertatzen da sinpleki, alegia, ia baldintza guztietan, zi-
bilizazio egoera aurreratu samarretan bederen, abantailen guztizkorik 
handiena ez dela horretara lortzen. sen oneko justiziaren manuen zo-
rroztasunak, dudarik gabe, badu nolabaiteko baliagarritasuna gizakiek 
injustiziara eta gizartearentzat kaltegarriak diren ekintzetara duten be-
rezko joera mugatzeko, baina utilitaristak zorroztasun hori moralaren 
lehen printzipio gisa baieztatzea errakuntza bat dela uste du. izan ere, 
gizakiarentzat arrazionala den bezalaxe bere desio sistema betetzea, 
gizartearentzat zuzena da bertako kide guztientzat erdietsitako gogo-
betetzeen balantze netoa maximizatzea. 

Utilitarismora heltzeko biderik naturalena (horretarako bide 
bakarra ez baina) gizartearentzat oro har gizaki baten hautaketa arra-
zionalaren printzipioa hartzea da. Behin hori onartuta, aise ulertzen 
da pentsaera utilitaristan behatzaile inpartzialak duen lekuari eta sin-
patiari ematen zaien garrantzia. izan ere, behatzaile inpartzialaren 
ikuskeraren eta gure irudimena gidatzeko identifikazio sinpatikoa 
erabiltzearen bidez aplikatzen zaio gizarteari norbanakoaren printzi-
pìoa. Behatzaile hori pertsona guztien nahiak desio sistema koherente 

36 Puntu horri buruz ikus sidgwick, The Methods of Ethics, 416h or. 
37 ikus J. s. Mill, Utilitarianism, V. kap., azken bi paragrafoak. 

batean behar bezala antolatzen bururatzen dugu; eta eraiketa horren 
bidez pertsona asko bat bihurtzen dira. sinpatia eta irudimeneko ahal-
men idealez jantzia, behatzaile inpartziala besteen desioekin bereak 
balitu bezala identifikatzen den eta beroriek esperimentatzen dituen 
norbanako erabat arrazionala da. Hartara, desio horien intentsitatea 
miatzen du eta desio sistema bakarrean dagokien balioa esleitzen die, 
eta gero legegile ideala desio horien asetzea maximizatzen saiatuko 
da, gizarte sistemaren arauak horrexetara doituz. Gizartearen ikuskera 
horren arabera, norbanakoak banaka beste horrenbeste lerro balira be-
zala hartzen dira eta euretan zehar eskubideak eta eginbeharrak eslei-
tuko dira, eta gogobetetze bitarteko urriak banatuko dira desioen ahalik 
asetze handiena ekarriko duten arauen arabera. legegileak harturiko 
erabakiaren izaera, beraz, ez da merkantzia hori edo bestea ekoiztuz 
bere irabaziak nola maximizatu erabakitzen duen enpresaburuarene-
tik edo ondasun sorta hura edo bestea erosiz bere gogobetetzea nola 
maximizatu erabakitzen duen kontsumitzailearenetik ezberdina. Kasu 
biotan pertsona bakar bat dago, eta pertsona horren desio sistemak 
zehazten du bitarteko urrien esleipen onena zein izanen den. Eraba-
ki egokia, funtsean, administrazio eraginkor baten kontua da. Gizarte 
lankidetzaren ikuskera hori norbanakoaren hautaketaren printzipioa 
gizartera hedatzearen eta, orduan, hedapen hori funtzionamenduan ja-
rri eta behatzaile inpartzialaren irudimenezko ekintzen bidez pertsona 
guztiak bakar bat izatea lortzearen ondorioa da. Utilitarismoak ez du 
seriotasunez hartzen pertsonen arteko desberdintasuna. 

6. ERlaZioNaTURiKo KoNTRasTE BaTZUK 

Filosofo askok iritzi diote, eta sen oneko gauza dela dirudi, guk 
printzipio kontu moduan bereizten ditugula askatasunaren eta zuzen-
tasunaren eskakizunak, alde batetik, eta gizarte ongizatea oro har are-
agotu nahia, bestetik; eta nolabaiteko lehentasuna, erabateko balioa ez 
bada ere, lehenengoari ematen diogula. Pentsatzen da gizarteko kide 
bakoitzak justizian, edo batzuek diotenez, zuzenbide naturalean oina-
rrituriko bortxaezintasun bat duela, besteen ongizaterako ere ezeztatu 
ezin daitekeena. Justiziak ukatu egiten du batzuek on handiagoa parte-
katzeak beste batzuek askatasuna galtzea justifikaturik uzten duenik. 
Pertsona ezberdinen galera eta irabaziak pertsona batenak balira be-
zala hartzen duen arrazoiketa bazter uzten da. Gizarte justuan, beraz, 

oinarrizko askatasunak bermatutzat jotzen dira, eta justiziak segurtaturiko eskubideak tratu politikoaren edo gizarte interesen kalkuluaren mende jartzerik ez dago. 

Justizia bidezkotasun gisa justiziaren lehentasunari buruzko 
sen oneko konbikzio horiek esplikatzen saiatzen da, jatorrizko koka-
penean hautatuko liratekeen printzipioen ondorioa direla erakutsiz. Ju-
dizio horiek hobespen arrazionalak eta parte kontratugileen hasierako 
berdinkidetasuna islatzen dituzte. Utilitaristak hori aitortzen duen 
arren, hertsiki hitz eginda, haren doktrina ez dator bat justizia senti-
mendu horiekin, eta sen oneko justiziaren manuek eta zuzenbide na-
turaleko nozioek, bigarren mailako arau izaki, mendeko balioa baino 
ez dutelakoan dago; gizarte zibilizatuaren baldintzetan horiek gehien-
etan betetzeak eta berorien urratzeak salbuespenezko zirkunstantzietan 
soilik onartzeak gizarte onura handia dakarrelako dira sortuak. Manu 
horiek baieztatzeko eta eskubide horietara jotzeko darabilgun gehiegiz-
ko ahaleginari berari ere nolabaiteko onuragarritasuna aitortzen dio-
gu, zeren gizakiok onuragarritasunak onetsi gabeko moldeetan beraiek 
urratzera daukagun joera naturalari kontrapisua jartzeko balio baitute. 
Behin hori ulertu dugunean, printzipio utilitaristaren eta justiziarekiko 
konbentzimendu horien indarraren artean itxuraz dagoen desberdin-
tasuna ez da jada korapilo filosofikoa. Hartara, kontratu doktrinak 
justiziaren lehentasunaz ditugun konbikzioak eskuarki egokitzat har-
tzen ditu; utilitarismoak, ordea, sozialki onuragarri den irudipen gisa 
esplikatzen ditu. 

Bigarren kontrastea hauxe da: utilitaristak gizaki baten hau-
taketaren printzipioa gizartera hedatzen du, justiziak bidezkotasun 
gisa, ordea, kontratu ikuspegia izaki, gizarte hautaketaren printzipioak 
eta, beraz, justiziaren printzipioak jatorrizko akordio baten xede direla 
uste du. Ez dago arrazoirik uste izateko gizakien elkarte bat erregulatu 
beharko luketen printzipioak gizon bakar baten hautaketaren printzi-
pioaren hedapen bat baino ez direla. aitzitik, baldin edozer erregu-
latzeko printzipio egokia gauza horren izaeraren mende dagoela eta 
xede sistema bereiziak dituzten pertsona ezberdinen aniztasuna giza 
elkarteen funtsezko ezaugarria dela onartzen badugu, ez genuke es-
pero behar gizarte hautaketaren printzipioak utilitaristak izatea. Egia 
esateko, honaino esan dugun ezerk ez du frogatu parteek jatorrizko 
kokapenean ez zuketela onuragarritasunaren printzipioa hautatuko gi-

zarte lankidetzaren mugak definitzeko. Gai korapilotsua da hori, eta 
geroago aztertuko dut. Erabat posible da, orain arte dakigunetik, mo-
taren bateko onuragarritasunaren printzipioa onartzea eta, horregatik, 
kontratu teoriak azkenean utilitarismoaren justifikazio sakonagoren 
eta zeharkakoagoren batera eramatea. izan ere, horrelako desbideratze 
bat iradokitzen dute batzuetan Bentham-ek eta Edgeworth-ek, nahiz eta 
ez duten garatzen modu sistematikoan, eta, nik dakidanez, sidgwicken 
lanetan, ostera, ez dugu horrelakorik aurkitzen.38 oraingoz beste barik 
suposatuko dut jatorrizko kokapenean pertsonek printzipio utilitarista 
arbuiatu eginen luketela eta, haren ordez, gorago labur adierazitako 
arrazoiengatik, aipaturiko justiziaren printzipio biak onartuko lituzke-
tela. Edonola ere, kontratuaren teoriaren ikuspuntutik, ezin da heldu 
gizarte hautaketaren printzipiora, zuhurtzia arrazionalaren printzipioa 
behatzaile inpartzialak eraikitako desio sistemara hedatuz besterik 
gabe. Hori egitea norbanakoen aniztasuna eta desberdintasuna serio ez 
hartzea eta justiziaren oinarria gizakiek adostasunez onarturikoa dela 
ez aitortzea da. Hemen anomalia kurioso bat suma genezake. Utilita-
rismoan teoria indibidualista balitz bezala pentsatu ohi da eta, izan ere, 
bada horretarako arrazoirik. Utilitaristak libertatearen eta pentsamen-
du askatasunaren defendatzaile gartsuak izan ziren, eta gizartearen ona 
norbanakoek eskuraturiko abantailek osatzen dutela pentsatzen zuten. 
Hala ere, utilitarismoa ez da indibidualista, bertara hausnarketa bide 
naturalenetik heltzen denean bederen; eta hori, desio sistema guztiak 
bakar batean biltzean, gizarteari gizaki bakar baten hautaketa sistema 
aplikatzearen ondorioa da. Eta, hartara, ikusten dugu bigarren kontras-
tea lehenengoarekin erlazionaturik dagoela, bat-egite hori eta bertan 
oinarrituriko printzipioa direlako justiziak segurtaturiko eskubideak 
interes sozialen mende uzten dituztenak. 

orain aipatuko dudan azken kontrastea hauxe da: utilitarismoa 
teoria teleologikoa da, justizia bidezkotasun gisa, ordea, ez. Defini-
zioz, bada, bigarrena teoria deontologikoa da, ona justiziatik aparte es-
pezifikatzen ez duena, edo justua onaren maximizatze gisa ulertzen ez 

38 Benthami dagokionez, ikus The Principles of International Law, 1. saiakera 
in The Works of Jeremy Bentham, argit.: John Bowring (Edinburgo, 1838-1843, 
11 lib), 537 or.; Edgeworthi dagokionez, ikus Mathematical Psychics, 52-56 or., 
eta «The Pure Theory of Taxation», lanaren lehenengo orrialdeak, Economic 
Journal, 7. lib. (1987), non argudio bera aurkezten den laburrago. ikus beher-
ago, 28§. 

duena. (ohartarazi beharra dago teoria deontologikoak ez-telelogiko 
bezala definitzen direla, eta ez instituzioen eta ekintzen zuzentasuna 
euren ondorioetatik aparte bereizten duten teoria horietako bat mo-
duan. arreta merezi duten doktrina etiko guztiek kontuan hartzen di-
tuzte ondorioak justua zer den erabakitzean. Norbaitek horrela eginen 
ez balu, irrazionala, eroa, litzateke). Justizia bidezkotasun gisa biga-
rren motako teoria deontologikoa da. izan ere, onartzen baldin bada 
jatorrizko kokapenean pertsonek askatasun berdinaren printzipioa 
hautatuko luketela eta desberdintasun ekonomiko eta sozialak denen 
interesekoetara murriztuko lituzketela, ez dago arrazoirik instituzio 
justuek ona maximizatuko dutela pentsatzeko. (Hor, utilitarismoarekin 
batera, suposatzen dut ona desio arrazionala betetze bezala definitzen 
dela). Ez da ezinezkoa, jakina, onik handiena sortzea, baina kasua-
litatea litzateke. Gogobetetzeen balantze netorik handiena erdiesteko 
arazoa ez da inoiz sortzen justiziak bidezkotasun gisa duen plantea-
menduan; printzipio maximo hori ez da ezertarako erabiltzen. 

Bada beste puntu bat horrekin lotua. Utilitarismoan edozein de-
sio asetzeak badu balioa berez, eta balio hori kontuan hartu beharko da 
justua zer den erabakitzean. Gogobetetzeen balantze netorik handie-
na kalkulatzean, berdin dio, zeharka izan ezik bederen, zertarako den 
desioa.39 instituzioak gogobetetzeen guztizkorik handiena erdiesteko 
moduan antolatu behar ditugu; ez dugu galdetuko haien jatorriaz edo 
kalitateaz, baizik haien asetzeak ongizate osoari nola eraginen liokeen 
soilik. Gizarte ongizatea norbanakoen pozik egote edo ez egote mai-
len mende dago zuzenean eta soilik. Hartara, baldin gizakiek elkar 
baztertzean, beren buruarekiko errespetua areagotzeko besteak aska-
tasun txikiagora behartzen nolabaiteko plazera hartzen badute, orduan 
desira horien asetzea aztertu egin behar da gure erabakietan, duten 
intentsitatearen arabera eta abar, beste nahiak bezala. Gizarteak de-
sio horiek betetzen ez uztea edo ezabatzea erabakitzen badu, sozialki 
suntsigarriak izateko joera dutelako eta beste bide batzuetatik ongizate 
handiagoa lor daitekeelako da. 

Justizian bidezkotasun gisa, bestalde, pertsonek askatasun ber-
dinaren printzipioa onartzen dute aldez aurretik eta hori euren xede 
partikularrak ezagutu barik egiten dute. inplizituki ados daude, beraz, 
beren onari buruz dituzten ikuskerak justiziaren printzipioek eskatzen 

39 Bentham, The Principles of Morals and Legislation, i. kap., iV. at. 

dutenera moldatzeko edo behintzat printzipiook hausten dituzten es-
kakizunekin presionatzen ez ibiltzeko erabakian. Besteak askatasun 
urriagoko egoeran ikusita gozatzen duen norbanakoak ulertzen du ez 
duela gozamen horretarako inolako eskubiderik. Besteen gabezietatik 
bereganatzen duen plazera txarra da berez: berak jatorrizko kokape-
nean onartuko zukeen printzipio bat haustea behar duen gogobetetze 
bat da. Zuzentasunaren printzipioek, baita justiziarenek ere, mugak 
jartzen dituzte zein gogobetetzek duen balioa erabakitzeko orduan; 
norberaren onaren zein ikuskera den arrazoizkoa esateko orduan ere 
gauza bera. Planak egitean eta norberaren helburuak erabakitzean, gi-
zakiek kontuan izan behar dituzte muga horiek. Horregatik, bidezkota-
sun gisa ulerturiko justizian ez dira gizakien jauginak eta joerak, dire-
nak direla, emandakotzat hartzen, eta orduan haiek asetzeko modurik 
onena bilatzen da. aitzitik, justiziaren printzipioek hasieratik muga-
tzen dituzte haien desioak eta jomugak, gizakien xede sistemek erres-
petatu behar dituzten mugak zehaztuz. Hori adierazteko esan dezake-
gu bidezkotasun gisa ulerturiko justizian zuzentasunaren kontzeptua 
onarenaren aurretik dela beti. Gizarte sistema justuak norbanakoek 
beren helburuak garatzeko duten eremua mugatzen du, eta eskubide 
eta aukeren esparrua eskaintzen du, baita betetzeko bitartekoak ere, 
euron bidez helburuok ekitatez erdiesten saiatu ahal izateko. Justizia-
ren lehentasuna esplikatzeko, aldez bederen, justizia hautsi beharra 
duten interesek baliorik ez dutela esan behar da. Hasteko, merezimen-
durik ez izaki, ezin dituzte haren eskakizunak zapaldu.40 

Bidezkotasun gisa ulerturiko justizian justuak onarekiko duen 
lehentasuna ikusmoldearen ezaugarri nagusi bihurtzen da. Zenbait 
irizpide ezartzen dizkio oinarrizko egitura osoaren diseinuari; antola-
mendu horiek ez dute sortu behar justiziaren bi printzipioen -hau da, 
hasieratik eduki zehatza eman zaien printzipioen- kontrako joerarik 
ez jarrerarik, eta instituzio justuak egonkorrak izatea segurtatu behar 
dute. Horretara, hasierako muga batzuk jartzen dira ona zer den eta 
zein izaera molde den moralki baliotsua, baita gizakiek nolako per-
tsona klaseak izan beharko luketen ere, erabakitzen denerako. orain 

40 Zuzentasunaren lehentasuna ezaugarri nagusi bat da Kanten etikan. ikus, adibidez, The Critique of Practical Reason, Kants Gessamelte Schriften, Preussische Akademie der Wissenschaften (Berlin 1913) 5. liburuko ii. kap., i. lib, 62-65 or. «Theory and Practice» (titulua laburtzeko) lanean, Political Writings, 67h or. aurki daiteke horri buruzko baieztapen argi bat. 

justiziaren edozein teoriak mota horretako mugak ezarriko ditu, hau 
da, inguruko zirkunstantzietan lehen printzipioak beteko badira beha-
rrezko diren mugak. Utilitarismoak kanpo uzten ditu, bultzatuak edo 
onartuak izanez gero, egoeraren ikusian gogobetetzeen balantze neto 
txikiagora eramanen luketen desioak eta joerak. Baina murrizketa hori 
formala da hein handian, eta, zirkunstantzien ezagutza zehatzik ez ba-
dago, ez dute argiegi seinalatzen zein diren desio eta joera horiek. Hori 
ez da, berez, utilitarismoaren kontrako objekzioa. Doktrina utilitarista-
ren ezaugarri bat besterik ez da gertakari naturaletan eta giza bizitzako 
gertakizunetan oinarri dezentea hartzea, gizarte justuan izaera mora-
leko zein molde bultzatu behar diren zehazteko. Bidezkotasun gisa 
ulerturiko justiziak duen moral ideala sakonkiago sartuta dago teoria 
etikoaren lehen printzipioetan. Hori eskubide naturalen ikuspuntua-
ren ezaugarria da (kontratu tradizioa) onuragarritasunaren teoriarekin 
konparatuta. 

Bidezkotasun gisa ulerturiko justiziaren eta utilitarismoaren 
arteko kontraste horiek azaltzean, doktrina klasikoa baino ez dut go-
goan ukan. Hau da, Bentham eta sidgwicken eta Edgeworth eta Pigou 
ekonomialari utilitaristen iritzia. Humek defendaturiko utilitarismoak 
ez luke balioko nire helbururako; ez da, hertsiki hitz eginda, utilitaris-
ta. lockeren kontratu teoriaren kontra erabiltzen dituen argudioetan, 
adibidez, Humek defendatzen du fideltasunak eta mendekotasunak 
biek dutela oinarria onuragarritasunean eta, beraz, ez dela ezer au-
rreratzen obligazio politikoa jatorrizko kontratu batean oinarrituz. 
lockeren doktrinak, Humeren ustez, beharrezkoa ez den ihesbide bat 
planteatzen du: berdin jo daiteke onuragarritasunera zuzenean.41 Baina 
Humek onuragarritasun hitzarekin, dirudienez, gizartearen interes eta 
premia orokorrak adierazi nahi ditu. Fideltasunaren eta mendekota-
sunaren printzipioak onuragarritasunetik datoz, jendeak oro har prin-
tzipio horiek errespetatu ezean gizarte ordena mantentzea ezinezko 
den zentzuan. Baina gero Humek uste du gizaki bakoitza ere irabaz-
teko moduan dagoela, epe luzera izanen duen abantailaren ikuspuntu-
tik, legea eta gobernua onuragarritasunean oinarrituriko printzipioe-
tara egokitzen direnean. Ez da ezer aipatzen batzuen irabaziek beste 
batzuen desabantailek baino gehiago balio izateari buruz. Badirudi, 

41 «of the original Contract», Essays: Moral, Political, and Literary, argit.: T. 

H. Green eta T. H. Grose, i. lib. (londres, 1875) 454h or. 

bada, Humek onuragarritasuna nola edo halako guztien onarekin bat 
egiten duela; instituzioek denen interesei, epe luzera bederen, eran-
tzuten dienean betetzen dituzte haren eskariak. orain, baldin Humeren 
interpretazio hori egokia bada, ez dago inolako gatazkarik justiziaren 
lehentasunarekin, ezta bateraezintasunik ere lockeren kontratu doktri-
narekin. izan ere, lockek eskubide berdinei ezartzen dien eginkizuna 
hain zuzen ere zera segurtatzea da, naturazko egoeratik desbideratze 
onargarri bakarrak eskubide horiek errespetatzen dituztenak eta guz-
tien onerako balio dutenak izanen direla. argi dago lockek onesten 
dituen naturazko egoeraren eraldaketa guztiek betetzen dutela baldin-
tza hori, eta halakoak direla, non beren xedeak sustatzeko arduraz da-
biltzan gizaki guztiek onartuko lituzketen berdintasun egoera batean. 
Humek inon ere ez du auzitan jartzen murrizketa horien egokitasuna. 
lockeren kontratu doktrinari egiten dion kritikak ez du ukatzen, onar-
tu ere egiten duela dirudi eta, haren oinarrizko planteamendua. 

Bentham, Edgeworth eta sidgwickek formulaturiko ikusmol-
de klasikoaren meritua zera da, argi eta garbi hautematea zer dagoen 
jokoan, hau da, justiziaren printzipioen eta printzipio horietatik erato-
rritako eskubideen lehentasuna. arazoa zera ebaztea da: ea gutxi ba-
tzuei desabantailak ezartzea beste batzuek jasotako abantaila kopuru 
handiagoarekin konpentsatuta gelditzen den; edo ea justiziaren pisuak 
guztiontzako askatasun berdina galdatzen duen eta pertsona bakoi-
tzaren interesei dagozkien desberdintasun ekonomiko eta sozialak 
bakarrik onartzen dituen. Utilitarismo klasikoaren eta bidezkotasun 
gisa ulerturiko justiziaren arteko kontrasteen barruan diferentzia bat 
dago gizartearen azpiko ikuskeretan. Batean, ongi antolaturiko gizar-
tean pentsatzen dugu denen abantailarako lankidetza sistema bezala, 
pertsonek ekitatezkoa litzatekeen hasierako egoera batean aukeratu-
riko printzipioek erregulaturiko gizarte batean; bestean, gizarte ba-
liabideen administrazio eraginkorrean pentsatzen da, behatzaile inpar-
tzialak emandakotzat onarturiko desio sistema indibidual askorekin 
eraikitako desio sistema betetzeko. Utilitarismo klasikoarekin beraren 
adar naturalenean erkaketa egiteak dakar kontraste hori. 

7. iNTUiZioNisMoa 

ohi den baino era orokorragoan eginen dut intuizionismoari 
buruzko gogoeta, hau da, honako hau dioen doktrinatzat hartuta: 

lehen printzipioen familia laburtezin bat dagoela, bata bestearen on-
doan baloratu beharrekoak direlarik, gure ustez zein balantze den jus-
tuena galdetuz geure buruari. Behin orokortasun maila bat erdietsi du-
gunean, intuizionistak esaten du ez dagoela jada goi mailako irizpide 
konstruktiborik elkarren lehian ageri zaizkigun justiziaren printzipioei 
dagokien garrantzia emateko. Printzipio moralen konplexutasunak 
printzipio kopuru ezberdina galdatzen duen arren, ez dago euren kon-
tu emanen duen edo bakoitzari bere balioa esleituko dien eredu baka-
rrik. Teoria intuizionistek, orduan, bi ezaugarri dituzte: lehenengoa, 
elkarrekin gatazkan egon daitezkeen lehen printzipio anitzez osatuta 
daude eta mota ezberdineko kasu partikularretan soluzio ezberdinak 
eman ditzakete; eta bigarrena, ez daukate metodo espliziturik, ezta 
lehentasun araurik ere printzipio horiek elkarrekin alderatuz balora-
tzeko: intuitiboki haztatu behar ditugu gutxi gorabehera egokiena zein 
den jakiteko. Edo lehentasun araurik baldin badago, arauok judizio 
bat mamitzera heltzeko garrantzirik ez duten edo funtsezko laguntza 
emateko gauza ez diren elementutzat jotzen dira.42 

42 Mota horretako teoria intuizionistak autore eta lan hauexetan aurki daitezke: 
Brian Barry, Political Argument (londres, Routledge and Kegan Paul, 1965) 
ikus bereziki 4-8, 386h or.; R. B. Brandt, Ethical Theory, (Englewood Cliffs, 

N.J., Prentice-Hall, ink. 1959) 404, 426, 429h or., non onuragarritasunaren prin-
tzipioa berdintasun printzipioarekin konbinatzen den; eta Nicolas Rescher, 
Distributive Justice, (New York, Bobbs-Merrill, 1966), 35-41, 115-121 or., 

non antzeko murrizketak sartzen diren batez besteko eraginkorraren kontzep-
tuaren bidez. Robert Nozick-ek problemotako batzuk eztabaidatzen ditu, mota 
horretako intuizionismoa garatzen duenean «Moral Complications and Moral 
structures»azterlanean, Natural Law Forum, 13. lib, (1968). 
intuizionismoak zentzu tradizionalean zenbait tesi epistemologiko sartzen ditu, 
adibidez, ebidentziarekin eta printzipio moralen beharrizanarekin erlazionatuak. 
Puntu horretan lanik esanguratsuenak hauexek dira: G. E. Moore, Principia 
Ethica (Cambridge, The University Press, 1903) bereziki i. eta Vi. kap.; H. a. 
Pichard-en saiakera eta hitzaldiak Moral Obligation lanean (oxford, The Claren-
don Press, 1949), bereziki lehenengo saiakera: «Does Moral Philosophy Rest on 
a Mistake?» (1912); W. D. Ross, The Right and the Good, (oxford, The Claren-
don Press, 1930), bereziki i. eta ii. kap., eta The Foundations of Ethics (oxford, 
The Clarendon Press, 1939). ikus, halaber, Richard Price-ren hamazortzigarren 
mendeko tratatua: A Review of the Principals Questions of Morals, 3. ed., 1787, 
argit.: D. D. Raphael (oxford, The Clarendon Press, 1948). Mota horretako in-
tuizionismo klasikoari buruzko eztabaida bat irakurri nahi izanez gero, ikus H. 

J. McCloskey, Meta-Ehics and Normative Ethics (The Hague, Martinus Nijhoff, 
1969). 

Beste tesi batzuk elkartu ohi dira intuizionismoarekin, adibidez, 
justu eta on kontzeptuak aztergarriak ez direla dioena, edo printzipio 
moralek, egokiro formulatzen direnean, eskakizun moral legitimoei 
buruzko proposizio nabariak adierazten dituztela baieztatzen duena, 
eta beste hainbat. Baina albo batera utziko ditut gai horiek. Doktri-
na epistemologiko berezi horiek ez dira intuizionismoaren osagai, nik 
ulertzen dudan moduan. agian hobe litzateke intuizionismoari zentzu 
zabal horretan pluralismoa deitzea. Hala ere, justiziaren ikuskera bat 
pluralista izan daiteke, guk haren printzipioak intuizioz neurtu beha-
rrik ukan gabe. Beharrezko lehentasun arauak eduki ditzake. Prin-
tzipioak baloratzeko orduan gure judizio ongi hausnartura zuzenean 
jotzea nabarmentzeko, egokia bide da intuizionismoa era orokorrago 
horretan bururatzea. ikuskera hori noraino dagoen lotuta zenbait teo-
ria epistemologikorekin, hori beste kontu bat da. 

orain, horrela ulertuta, intuizionismo mota asko daude. Ez 
bakarrik gure eguneroko mota horretako nozioak, baizik agian doktri-
na filosofiko gehienak ere intuizionismoan sartzen dira. Zenbait iri-
tzi intuizionista bata bestetik bereizteko modu bat euren printzipioen 
orokortasun maila kontuan hartzea da. sen oneko intuizionismoak 
manu talde berariazko samarren taxua hartzen du, talde bakoitza jus-
tiziaren problema partikular bati aplikatzen zaiolarik. Manu talde bat 
soldata justuen arazoari aplikatzen zaio, beste bat zergei, beste bat 
zigorrei, eta horrela. soldata justuaren noziora heltzeko, esate bate-
rako, elkarren lehian ari diren zenbait irizpide baloratu beharko di-
tugu, adibidez, gaikuntza, trebakuntza, esfortzua, erantzukizuna eta 
enpleguaren arriskuak, eta lekuren bat utzi beharko diegu premiei 
ere. inork ezin erabaki dezake printzipio horietako bakar batez ba-
liatuta, eta berorien artean nolabaiteko konpromisoa bilatu beharra 
egonen da. soldatak erabakiko dituztenak instituzioak izatea ere es-
kakizun horiek baloratzeko modu bat da. Hala ere, balorazio horiek 
interes sozial ezberdinen eragina izan ohi dute normalean eta, beraz, 
jendearen botere eta eragimen indar erlatiboena. Baliteke, beraz, ba-
lorazio hori ez egokitzea soldata justuari buruzko ezein ikuskera-
tara. Hori daitekeena da oso, interes ezberdinak dituzten pertsonek 
segurutik euren xedeak sustatzen dituzten irizpideak azpimarratuko 
dituztenez gero. Gaitasun eta prestakuntza hobea dutenek abileziari 
eta trebakuntzari balio handiagoa ematera joko dute; abantaila ho-
riek ez dituztenek, ordea, beharrizanak ematen duen eskubidea az-

pimarratuko dute. Baina justiziari buruzko gure eguneroko ideietan 
ez du eragina gure egoerak bakarrik; ohiturak eta nagusi diren itxa-
robideek ere bortizki ezartzen diete euren kolorea. Eta zein irizpidez 
mamitu behar dugu ohituraren beraren justiziari eta itxarobide ho-
rien legitimitateari buruzko judizioa? interes lehiakorrei buruzko de 
factoko ebazpen sinple batetik eta dauden hitzarmenen eta ezarritako 
itxarobideen mende egotetik harago joanen den elkar ulertzeko eta 
akordioa lortzeko neurriren bat erdiets dadin, beharrezko da eskema 
orokorragora jotzea, manuen oreka zehazteko, edo oreka muga es-
tuagoen barruan sartzeko bederen. 

Hartara, justiziaren arazoak gizarte politikaren helburu ba-
tzuekiko erreferentzian azter ditzakegu. ikuspegi hori ere, alabaina, 
intuizioan oinarritua dateke, normalean hainbat helburu ekonomiko 
eta sozial baloratzeko moldea hartzen du eta. adibidez, demagun 
esleitzeko eraginkortasuna, denentzako enplegua, errenta nazional 
handiagoa eta berorren berdintasun handiagoko banaketa gizarte 
helburutzat onartzen direla. orduan, helburu horiei egin nahi zaien 
balorazioa eta instituzioen antolaketa egintzat jota, soldata justuei 
buruzko manuek, zerga ezarpen justuak eta gainerako neurriek 
bakoitzak behar duen garrantzia hartuko dute. Eraginkortasun eta 
ekitate handiagoak lortzeko, soldaten ordainketan trebezia eta esfor-
tzua azpimarratzeko ondorioa izanen lukeen politika bat bete liteke, 
beharrizanari buruzko manua beste era batera tratatuko litzatekeela-
rik, gizarte laguntzen bidez agian. Gizarte helburuen ikuspegi intui-
zionistak oinarri bat ematen du ekitatezko soldatak ezarriko diren 
zergak kontuan hartuta zehazteak zentzurik duenentz erabakitzeko. 
Talde batean manuak baloratzeko daukagun moldea beste talde ba-
tean daukagun moldera doitu behar dugu. Horrela jokatuta, justiziari 
buruz ditugun judizioetan koherentzia apur bat sartzeko adina egin 
dugu; interesen arteko de factoko konpromisotik harago egin eta 
ikuspuntu zabalagoa geureganatu dugu. Berriro intuiziora jo beharra 
izanen dugu, jakina, hain zuzen ere politikaren goi mailako xedeak 
baloratzean. Xedeoi balio ezberdinak esleitzea ez da inola ere izanen 
aldaketa hutsala egitea, sakonetik elkarren kontra dauden konbikzio 
politikoei dagokiena izanen baita maiz. 

ikuskera filosofikoen printzipioak motarik orokorrenekoak 
dira. Gizarte politikaren xedeen kontua emateaz gain, printzipio ho-

riei esleituriko garrantziak, ondorioz, xedeon balantzea erabaki be-
harko luke. Hori argitzeko, azter dezagun ikuskera xume samar bat, 
ezaguna baina, dikotomia batzaile-banatzailean oinarritua. Prin-
tzipio bi ditu: gizartearen oinarrizko egiturak, lehenik, ahalik onik 
handiena, gogobetetzeen balantze netorik handienaren zentzuan, 
ekartzeko, eta, bigarrenik, gogobetetzeok berdintasunez banatzeko 
planifikaturik egon behar du. Printzipio biok, jakina, ceteris pari-
bus klausulak dira. lehenengo printzipioak, onuragarritasunaren 
printzipioak, eraginkortasun eredu gisa jarduten du kasu horretan, 
gu ahalik guztizkorik handiena ekoiztera premiatuz, baldintza ber-
dinetan; bigarren printzipioak, ostera, justizia eredu gisa balio du, 
guztizko ongizatearen bilaketa mugatuz eta abantailen banaketan 
aldeak gutxituz. 

ikuskera hori intuizionista da, ez duelako inolako lehentasun 
araurik ematen printzipio bi horiek bata bestearekin nola orekatu era-
bakitzeko. Printzipio biok onartu arren, pisu arras ezberdinak eman da-
kizkieke. Dudarik gabe susma daiteke, eta bidezkoa da hori, nola balo-
ratuko lituzketen, baloratu, gehienek. izan ere, guztizko gogobetetzeen 

Guztizko ongizatea
Guztizko ongizatea

1 iRUDia
2 iRUDia

eta berdintasun maila ezberdinen konbinazio ezberdinetan, guk prin-
tzipio horiei segurutik pisu ezberdinak emanen genizkieke. adibidez, 
guztizko gogobetetze handia baina desberdinki banatua agertuz gero, 
segurutik pentsatuko genuke berdintasuna gehitzea premiazkoagoa 
litzatekeela, guztizko ongizatea ekitatez banaturik legokeen kasuan 
baino. Hau modu formalagoan aurkez daiteke ekonomialarien indi-

ferentzia kurbak erabilita.43 Demagun neurtu ahal dugula oinarrizko 
egituraren antolamenduek zein puntutaraino erantzuten dieten printzi-
pio horiei, eta guztizko ongizatea X ardatz positiboan eta berdintasuna 
Y ardatz positiboan irudikatzen ditugula. (Bigarrenak goren muga 
berdintasun hobezinean daukala suposa daiteke). oinarrizko egitura 
batek printzipio horiei zein neurritan erantzuten dien planoko puntu 
baten bidez irudika daiteke orain. 

argi ikus daiteke beste baten ipar-ekialdean dagoen edozein 
puntuk antolamendu hobea irudikatzen duela: neurketa bietan da 
hobea. adibidez B puntua a puntua baino hobea da 1 irudian. indife-
rentzia kurbak maila berean justutzat dauden puntuak konektatuz for-
matzen dira. Hartara, 1 irudiko i kurba bertan kokaturiko a puntuaren 
berdintzat jotako puntuek osatzen dute; ii kurba B puntuaren berdin-
tzat dauden puntuek osatzen dute, eta horrela hurrengoetan ere. suposa 
dezakegu kurba horiek eskuinerantz jaisten direla zeiharrean eta, hala-
ber, ez dutela elkar gurutzatzen, bestela irudikatzen dituzten judizioak 
inkongruenteak lirateke eta. lerroaren makurdurak edozein puntutan 
berdintasunaren eta guztizko gogobetetzearen balio erlatiboak adie-
razten ditu puntuak irudikaturiko konbinazioan. indiferentzia kurba 
batean zeharreko makurdura aldakorrak printzipioen premia erlatiboa 
beroriei ematen zaien erantzun handiago edo txikiagoaren arabera al-
datzen dela erakusten du. Horrela 1 irudiko edozein indiferentzia kur-
batan zehar mugituta, ikusten dugu berdintasuna gutxitu ahala gero eta 
gehikuntza handiagoa behar dela gogobetetzeen guztizkoan, berdinta-
sunaren beherakada berria konpentsatzeko. 

areago oraindik, balorazio hagitz ezberdinak koherenteak dira 
printzipio horiekin. Demagun 2 irudiak lagun arras ezberdin biren ju-
dizioak irudikatzen dituela. Etengabeko lerroak berdintasunari balio 
erlatiboki handia ematen dionaren judizioak irudikatzen ditu; lerro 
etenak, ordea, guztizko ongizateari balio erlatiboki handia ematen 
dionaren judizioak irudikatzen ditu. Hartara, lehenengo pertsonak D 
Cren maila berean jartzen du; bigarrenak, ordea, D C baino gorago 

43 Tresna hori ikuskera intuizionistak argitzeko erabili nahi izanez gero, ikus 
Barry, Political Argument, 3-8 or. Eskariaren teoriaz edo ongizatearen ekono-
miaz ari den ia edozein liburuk ekarriko du horren azalpenen bat. Deskripzio 
ulerterraz bat hementxe aurki dezakegu: W. J. Baumol, Economic Theory and 
Operations Analysis, 2. ed. (Englewood Cliffs, N.J., Prentice-Hall, ink., 1965), 
iX. kap. 

kokatzen du. Justiziaren ikuskera horrek ez dio mugarik jartzen balo-
razio egokitzat hartu beharrekoari buruzko iritziei; eta, beraz, pertsona 
ezberdinei printzipioen balantze ezberdinetara heltzen uzten die. Hala 
ere, ikuskera intuizionista hori, hausnarketa baten ondoren egindako 
gure judizioei dagokiena izanez gero, ez litzateke inola ere garrantzi-
rik gabekoa. Gutxienez ere justizia sozialari buruzko gure judizioen 
irizpide esanguratsuak, itxurazko ardatzak, nolabait esatearren, zehaz-
tuko lituzke. intuizionistak espero du ezen, behin ardatz edo printzipio 
horiek zehaztuz gero, gizakiek gutxi-asko antzera batean haztatuko 
dituztela, inpartzialak direnean eta beren interesekiko gehiegizko ar-
duraren eraginpean jokatzen ez dutenean bederen. Eta, horrela ez bada 
ere, behintzat ados jarri ahal izanen dute eskemaren batean, eta bera-
ren bidez balioak esleitze kontuan akordiora iritsi. 

Funtsezkoa da konturatzea intuizionistak ez digula ukatzen 
printzipio lehiakorrak guk nola baloratzen ditugun edo beste edozei-
nek hori nola egiten duen deskribatzea, berdin ez ditugula baloratzen 
suposatuta. intuizionistak balio horiek indiferentzia kurben bidez iru-
dikatzeko posibilitatea bermatzen du. Balio horien deskripzioa ezagu-
tuta, aurreikus daitezke eginen diren judizioak. Zentzu horretan judizio 
horiek egitura koherente eta zehatza dute. alega daiteke, jakina, balio-
ak esleitzean beste eredu batzuek edo xede bat ahalik ongien gauzatu 
nahiak gidatuta jokatzen dugula, konturatu gabe. agian esleitzen ditu-
gun balioak eredu horiek aplikatzera edo xede hori erdiestera joanen 
bagina aterako liratekeenak dira. onartzen dugu egindako printzipio-
en balantze oro horrelaxe interpreta daitekeela. Baina intuizionistak 
aldarrikatzen du ez dagoela, egon, horrelako interpretaziorik. Balio 
horien azpian ikuskera etiko adierazgarririk ez dagoela baieztatzen du 
indarrez. irudi geometriko batek edo funtzio matematiko batek deskri-
ba ditzake, baina ez dago haien arrazoizkotasuna ezarriko duen iriz-
pide moral konstruktiborik. intuizionismoak baieztatzen du justizia 
sozialari buruzko judizioetan azkenean lehen printzipio askotara heldu 
behar dugula, zeintzuei buruz horrela baino hala baloratzea egokiago 
deritzogula besterik ezin dugun esan. 

Gauzak horrela, ez dago ezer intrintsekoki irrazionalik doktri-
na intuizionista horretan. Egiazkoa izan daiteke, izan ere. Ezin dugu 
ziurtzat jo justizia sozialari buruz ditugun judizioek printzipio etiko 
onargarrietatik oso-osoan ateratakoak izan behar dutenik. intuizionis-

tak, aitzitik, uste du gertakari moralen konplexutasunak desafio egiten 
diela gure judizioen azalpen erabatekoa emateko egiten ditugun aha-
leginei eta printzipio lehiakor anitz behar dituela. indartsu baieztatzen 
du printzipio horietatik haratago joateko ahaleginak edo hutsalak di-
rela, justizia soziala nori berea, zor zaiona, ematea dela esaten denean 
bezala, edo faltsutasunera eta gain-sinplifikaziora garamatzatela, dena 
onuragarritasunaren printzipioarekin konpontzen denean gertatzen 
den moduan. intuizionismoari aurka egiteko bide bakarra, beraz, ongi 
hausnartu ondoren gure ustez printzipio anitzei eman behar zaizkien 
balioak babesten dituzten irizpide etiko onargarriak proposatzea da. 
intuizionismoa ezeztatzeko bide bat haren tesien arabera existitzen ez 
diren irizpide konstruktiboak aurkeztea da. Egia da printzipio etiko 
onargarriaren nozioa lanbrotsua dela, tradiziotik eta sen onetik har-
turiko adibide asko erraz eman daitezkeen arren. Baina alferrekoa da 
gai hori abstraktuan eztabaidatzea. intuizionistak eta hura kritikatzen 
duenak ezinen dute auzia ebatzi, bigarrenak azalpen sistematiko bat 
aurkezten ez duen artean. 

Galde liteke ea teoria intuizionistak teleologikoak ala deontolo-
gikoak diren. Mota horietako batekoak zein bestekoak izan daitezke, 
eta ikuskera etiko orok intuizioaz fidatu beharko du segurutik puntu 
askotan. adibidez, esan daiteke, Moore-k esan zuen bezala, begikota-
sun pertsonala eta gizakien elkar ulertzea, edertasunaren sorkuntza eta 
kontenplazioa, eta ezagutza jasotzea eta baloratzea direla gauza onik 
garrantzitsuenak, plazerarekin batera.44 Eta halaber baiezta daiteke 
(Moorek egin ez zuen bezala) horiexek direla on intrintseko bakarrak. 
Balio horiek norberak justutzat duenetik aparte espezifikatzen dire-
nez gero, mota perfekzionistako teoria teleologiko bat dugu aurrean, 
baldin justua onaren maximizazio modura definitzen bada. Hala ere, 
onik handiena zerk eragiten duen ebaluatzean, teoriak defenda dezake 
on horiek intuizioaren bidez konparatu behar direla bata bestearekin: 
esan dezake hemen ez dagoela funtsezko irizpiderik norantz jo jaki-
teko. Maiz, hala ere, teoria intuizionistak deontologikoak izaten dira. 
Ross-en behin betiko aurkezpenean, gauza onak balio moralaren ara-
bera banatzea (banaketa justizia) sustatu beharreko onen barruan sar-
tzen da; eta onik handiena sortzeko printzipioa, lehen printzipio bezala 

44 ikus Principia Ethica, Vi. kap. Mooreren doktrinaren izaera intuizionistari haren batasun organikoaren printzipioek eusten diote (27-31 or.). 

kokatuta dagoen arren, printzipio horietako beste edozeinen moduan 
pisatu beharko da, intuizioaren bidez, lehen ikusiko beste printzipio 
batzuen eskakizunak aurrean direla.45 ikuskera intuizionisten ezauga-
rri bereizgarria ez datza, orduan, teleologikoak edo deontologikoak 
izatean, baizik gure ahalmen intuitiboei ematen dieten goi mailako le-
kuan, irizpide etiko konstruktibo eta onargarriek gidatuta jokatu gabe. 
intuizionismoak dio lehentasunaren arazorako irtenbide baliagarri eta 
espliziturik ez dagoela. Gai horrixe buruzko azterketa labur bat eginen 
dut orain. 

8. lEHENTasUNaREN aRaZoa 

ikusi dugu intuizionismoak honako galdera hau planteatzen 
duela, hots, noraino den posible justuari eta injustuari buruz egiten 
ditugun judizioen azalpen sistematikoa ematea. Bereziki esaten du 
ez dagoela erantzun konstruktiborik ematerik justiziaren printzipìo 
lehiakorrei balioak esleitzeak planteatzen duen arazoari. Horretan 
bederen geure ahalmen intuitiboez fidatu beharra daukagu. Utilitaris-
mo klasikoa ere, jakina, intuiziora jotzea ekiditen saiatzen da. Prin-
tzipio bakar bateko eta azken eredu bakar bateko ikuskera da; balio-
en doikuntza, teorian bederen, onuragarritasunaren printzipiora jota 
konpontzen da. Millek pentsatzen zuen eredu bakar bat behar dela, 
zeren bestela ez bailegoke arbitrorik irizpide lehiakorren artean eraba-
kia hartzeko, eta sidgwickek zabal argudiatu zuen onuragarritasuna-
ren printzipioa dela betekizun hori bere gain har lezakeen bakarra. 
Biok diote gure judizio moralak inplizituki utilitaristak direla, manuen 
arteko gatazka baten aurrean, edo lanbrotsuak edo zehaztugabeak di-
ren nozioen aurrean, utilitarismoaz baliatzea beste alternatibarik ez 
daukagun zentzuan. Millek eta sidgwickek uste dute uneren batean 
printzipio bakarra behar dugula, gure judizioak zuzen eta sistematiza 
ditzan.46 Doktrina klasikoaren alderik erakargarrienetako bat, dudarik 
gabe, lehentasunari aurpegi emateko eta intuizioaren mende ez geldi-
tzen ahalegintzeko duen modua da. 

45 ikus W. D. Ross, The Right and the Good, 21-27 or. 

46 Milli dagokienez, ikus A System of Logic, Vi. lib., Xii. kap., 7 at.; eta Utilitarianism, V. kap., 26-31 parag., non argudio hori sen onean oinarrituriko justiziaren manuekin erlazionaturik azaltzen den. sidgwicki dagokionez, ikus The Methods of Ethics, adibidez, iV. lib., ii. eta iii. kap., iii. liburuko argumentuaren zati handi bat laburbiltzen dutenak. 

0980 

John Rawls 
JUSTIZIAREN TEORIA BAT 

Gorago ohartarazi bezala, ez dago ezer nahitaez irrazionalik 
lehentasun arazoak konpontzeko intuiziora jotzean. aitortu beharra 
daukagu balitekeela printzipioen aniztasunetik harago joateko modu-
rik ez egotea. Justiziaren ikuskera orok, zalantzarik gabe, intuiziora jo 
beharko du neurri batean. Hala ere, ahal dugun guztia egin beharko 
genuke geure judizioetara zuzenean gutxiagotan jotzeko. izan ere, gi-
zakiek azken printzipioak desberdinki baloratzen badituzte, maiz egin 
bide duten bezala, orduan justiziaz dituzten ikuskerak desberdinak 
dira. Balioak esleitzea justiziaren ikuskeraren funtsezko osagaia da, 
eta ez xumeetako bat. Ezin badugu esplikatu nola zehaztu behar diren 
baliook irizpide etiko arrazoizkoekin, orduan akabo eztabaida arra-
zionalerako bitartekoak. Justiziaren ikuskera intuizionista ez da, esan 
daiteke, ikuskera erdi besterik. ahal dugun guztia egin beharko ge-
nuke lehentasun arazorako printzipio esplizituak formulatzeko, nahiz 
eta intuizioarekiko mendekotasuna guztiz kentzerik ez dagoen. 

Bidezkotasun gisa ulerturiko justizian intuizioaren eginkizuna 
mugatu egiten da hainbat eratara. auzia, oro har, nahikoa zaila denez, 
iruzkin gutxi batzuk eginen ditut hemen, esanahi osoa argiro geroago 
arte atzemanen ez badiegu ere. lehenengo puntua justiziaren printzi-
pioak jatorrizko kokapenean hautatuko liratekeenak izatearekin lotuta 
dago. Hautatzeko egoera baten emaitza dira. Gauzak horrela, arrazio-
nalak izanik, jatorrizko kokapenean daudenek aitortzen dute aintzat 
hartu beharko luketela printzipio horien lehentasuna, zeren, elkarri 
egindako eskakizunak baloratzeko hitzarturiko arauak ezarri nahi bal-
din badituzte, printzipioak beharko dituzte balioak esleitzeko. Ezin 
dute pentsatu lehentasunari buruz dituzten judizio intuitiboak guz-
tienak berdinak izanen direnik; gizartean dituzten posizio ezberdinak 
kontuan hartuta, ez dira, ziur, berdinak izanen. Hartara, nik suposa-
tzen dut jatorrizko kokapenean parteak ahalegintzen direla justiziaren 
printzipioak nola baloratu behar diren ebazteko akordioren bat egiten. 
orain, printzipioak hautatzeko nozioaren balioaren zati bat da haiek 
lehenik onartzearen azpian dauden arrazoiak haiei balioak esleitzeko 
oinarri bat ere izan daitezkeela. Bidezkotasun gisa ulerturiko justizian 
justiziaren printzipioak nabaritzat hartzen ez direnez gero, hautatuak 
izan behar izatean baitute justifikazioa, haiek onartzeko oinarrietan 
aurki genezake beraiek baloratzeko gidargi edo mugaren bat. Jatorriz-
ko kokapena kontuan hartuta, argi utz daiteke lehentasun arau batzuk 
beste batzuk baino nahiago izateko modukoak direla, hain zuzen ere 

hasieran printzipioak onartzeko dauden arrazoi berengatik. Justizia-
ren eginkizuna eta hasierako hautatzeko egoeraren ezaugarri bereziak 
azpimarratuz, lehentasunaren arazoa errazago konpontzekoa izan dai-
teke. 

Bigarren posibilitatea ondoz ondoko ordena lexikala deituko 
diodanean jar daitezkeen printzipioak aurkitzeko gai izatea da.47 (Ter-
mino egokia «lexikografiko» da, baina berba potoloegia deritzot). 
ordena hori bigarren printzipiora pasa aurretik lehenengoa betetze-
ra, hirugarrena aztertzen hasi aurretik bigarrena betetzera, eta horrela 

47 «lexikografiko» hitza horrelako ordenaren adibiderik ezagunena hiztegi bate-
ko hitzena izatetik dator. Hori hobeto ikusteko, letren ordez zenbakiak jarri, hau 
da, «a»ren ordez 1, «b»ren ordez 2, eta horrela, eta gero ateratzen diren zenbaki 
ilarak ezkerretik eskuinera ordenatu, loturak etetea beharrezko denean bakarrik 
eskuinera mugituta. Eskuarki, ordena lexikala ezin du irudikatu balio errealeko 
onuragarritasun funtzio jarraikiak; horrelako mailaketak jarraitasunaren ustea 
hausten du. ikus i. F. Pearce, A Contribution to Demand Analysis (oxford, The 
Clarendon Press, 1946), 22-27 or.; eta a. K. sen, Collective Choice and Social 
Welfare (san Frantzisko, Holden-Day, 1970), 34h or. Erreferentzia gehiagorako, 
ikus H. s. Houthakker, «The Present state of Consumption Theory», Econome-
trica, 29 lib. (1961), 710h or. 

Filosofia moralaren historian agertzen da noizbehinka ordena lexikalaren ikus-
pegia, ez da esplizituki aztertzen baina. adibide argi bat hementxe aurki daiteke: 
Hutcheson, A System of Moral Philosophy (1975). Mota bereko plazerak al-
deratzean, euren intentsitatea eta iraupena erabil ditzagun proposatzen du, eta 
mota ezberdineko plazerak alderatzean euren iraupena eta maila batera izan 
behar ditugu kontuan. Mota altuagoko plazerek mota baxuagokoek baino balio 
handiagoa ukan lezakete, handia izan arren bigarren horien intentsitatea eta irau-
pena. ikus l. a. selby-Bigge, British Moralists, i. lib. (oxford, 1897), 421-423 
or. J. s. Millen ikuspuntu ezaguna Utilitarianism, ii. kap., 6-8 paragrafoetan 
Hutchesonen antzekoa da. Bidezkoa da, halaber, balio moralei balio ez-moralen 
aurreko maila ematea. ikus, adibidez, Ross, The Right and the Good, 149-154 or. 
Eta, jakina, justiziaren nagusitasuna 1§ atalean aipatu bezala, eta zuzentasunaren 
lehentasuna Kanten lanetan aurkitzen dugun bezala, ordenatzeko modu bereko 
kasuak dira. Ekonomian, onuragarritasunaren teoria eskarien egitura hierarkikoa 
eta gogapen moralen lehentasuna aintzat hartzetik hasi zen. argi dago hori lan 
honetan: W. s. Jevons, The Theory of Political Economy (londres, 1871), 27-
32 or. Jevons-ek Hutchesonen antzeko ikuskera azaltzen du eta ekonomiala-
riak burutzen duen onuragarritasunaren kalkuluaren erabilpena sentimenduen 
beherengo mailara mugatzen du. Eskarien hierarkia eta horrek onuragarrita-
sunaren teoriarekin duen erlazioa aztertzeko, ikus Nicholas Georgescu-Roegen, 
«Choice, Expectations, and Measurability», Quarterly Journal of Economics, 68 
lib. (1954), bereziki 510-520 or. 

hurrengoetan ere, behartzen gaituen ordena da. Printzipio bat, edo-
zein delarik ere, ezin da jokoan sartu harik eta bere aurrekoak osorik 
bete arte edo aplikatzerik ez eduki arte. ondoz ondoko ordenak, be-
raz, printzipioak baloratu beharra ekiditen du; aurrean daudenek balio 
absolutua, nolabait esatearren, dute atzetik datozkienekiko, eta tinko 
diraute salbuespenik gabe. Uste izan dezakegu hierarkizazio hori prin-
tzipio maximo baldintzatuen segida baten antzekoa dela. izan ere, 
uste izan dezakegu ordena horretako printzipio oro maximizatu egin 
beharko dela, betiere aurreko printzipioak erabat bete direnean. Kasu 
garrantzitsu berezi gisa, mota horretako ordena bat proposatuko dut, 
askatasun berdinaren printzipioa desberdintasun ekonomiko eta sozia-
lak erregulatzen dituen printzipioaren aurretik jarriz. Horrek esan nahi 
du gizartearen oinarrizko egiturak aberastasun eta aginpideko desber-
dintasunak aurreko printzipioak galdaturiko askatasun berdinekin ko-
herenteak izanen diren moduak erabiliz konpondu beharko dituela. Ez 
dirudi, egia esan, ordena lexikal edo ondoz ondokoaren kontzeptua, 
lehen ikusian, oso etorkizun onekoa denik. Benetan ere, badirudi gure 
moderazioaren eta irizmen onaren kontrako hobena dela. areago ora-
indik, aurresuposatzen du ordena barruko printzipioak oso mota be-
rezikoak direla. adibidez, aurreko printzipioak aplikazio mugatua bai-
no eduki ezean eta bete daitezkeen eskakizun zehatzak ezarri ezean, 
osteko printzipioak ez dira inoiz jokoan sartuko. Hartara, askatasun 
berdinaren printzipioak aurreko posizioa har lezake, bete, demagun, 
ahal denez gero. onuragarritasunaren printzipioa lehenen balego, os-
tera, osteko irizpide guztiak alferreko bihurtuko lituzke. ahaleginduko 
naiz agerian jartzen printzipioen ondoz ondoko ordenak, zirkunstan-
tzia sozial batzuetan bederen, lehentasunaren arazoari gutxi gorabehe-
rako irtenbidea eskaintzen diola. 

azkenez, intuizioen mende egon beharra urri daiteke galde-
ra mugatuagoak planteatuz eta zuhurtziazko judizioen ordez judizio 
moralak erabiliz. Horrela, ikuskera intuizionistaren printzipioei aurre 
egiten ari zaien batek ihardets dezake deliberatzeko gidargirik gabe 
ez lukeela jakinen zer esan. Esan dezake, adibidez, ez lukeela uka-
nen onuragarritasun osoa gogobetetzeen banakuntzan lortu beharreko 
berdintasunarekin orekatzeko ahalbiderik. izan ere, beren irizmenean 
konfiantza edukitzeko, horretan sartzen diren nozioak abstraktue-
giak eta orokorregiak izateaz gain, zer esan nahi duten interpretatze-
ko zailtasun itzelak dituzte. Dikotomia batzaile-banatzailea, dudarik 

gabe, ideia erakargarria da, baina maila horretan gobernaezina ere bai. 
Justizia sozialaren arazoa ez du behar bezain zati txikietan zatikat-
zen. Bidezkotasun gisa ulerturiko justizian intuiziora jotzea bi erata-
ra planteatzen da. lehenik, gizarte sisteman posizio bat aukeratzen 
dugu bertatik sistema juzgatzeko, eta gero galdetzen dugu ea, posizio 
horretan kokaturik dagoen eta taldea ordezkatzen duen gizaki baten 
ikuspuntutik, arrazionala litzatekeen oinarrizko egituraren antolamen-
du hori beste bat baino hobetzat edukitzea. Zirkunstantzia batzuetan, 
desberdintasun sozial eta ekonomikoak abantailarik gutxieneko posi-
zioan dagoen talde sozialak epe luzera dituen itxarobideetatik juzga-
tu beharko dira. Talde horren espezifikazioa, jakina, ez da oso zeha-
tza, eta gure zuhurtziazko judizioek ere, dudarik gabe, esparru handi 
samarra ematen diote intuizioari, zeren agian ez baikara gai judizio 
horiek determinatzen dituen printzipioa formulatzeko. Hala ere, gal-
dera askoz mugatuagoa planteatu dugu eta zuhurtzia arrazionaleko ju-
dizio bat etiko batekin ordezkatu dugu. sarritan nahikoa argi egoten 
da nola erabaki beharko genukeen. intuizioarekiko fidantzia ikuskera 
intuizionistako dikotomia batzaile-banatzailekotik izaeraz ezberdina 
eta hangoa baino askoz txikiagoa da. 

lehentasunaren arazoa bideratzean, egitekoa judizio intuiti-
boarekiko fidantzia gutxitzea da, eta ez zeharo kentzea. Ez daukagu 
arrazoirik uste izateko intuiziora, edonolakora, jotzea erabat ekidin 
genezakeela edo hori egiten saiatu behar genukeela. Helburu praktikoa 
hartan konfiantza arrazoiz jartzeko moduko akordio bat erdiestea da, 
justizia kontzeptu komun bat eduki ahal izateko. Gizakiek lehenta-
sunari buruz egiten dituzten judizio intuitiboak antzekoak baldin ba-
dira, orduan ez du axola, praktikan bederen, gizakiok ezin formulatu 
izatea konbikzio horiek esplikatzen dituzten printzipioak, baldin exis-
titzen badira. Kontrako judizioek, alabaina, zailtasun bat sortzen dute, 
eskakizunak esleitzeko oinarria, neurri horretan, iluna delako. Har-
tara, gure helburuak honako hau izan beharko du, alegia, justiziaren 
ikuskera bat formulatzea, intuiziora, etikora zein zentzuzkora, indar-
tsuen jota ere, justiziari buruz ditugun judizioak bat etortzea lortzeko 
joera izanen duena. ikuskera hori existitzen bada, existitu, orduan, ja-
torrizko kokapenaren ikuspuntutik, arrazoi indartsuak leudeke berori 
onartzeko, arrazionala baita koherentzia handiagoa ezartzea justiziari 
buruz ditugun konbikzio komunei. izan ere, gauzei hasierako egoera-
ren ikuspuntutik so egiten diegunean, lehentasunaren arazoa ez da jada 

01020 

John Rawls 
JUSTIZIAREN TEORIA BAT 

izanen nola bideratu jazotako eta aldatu ezinen diren gertakari mora-
len konplexutasuna. arazoa hori barik beste hau da, hots, proposamen 
arrazoizko eta normalean onargarriak formulatzea, judizioetan gura 
den akordioa lortzeko. Kontratu doktrinan gertakari moralak jatorriz-
ko kokapenean hautatuko liratekeen printzipioek erabakitzen dituzte. 
Printzipio horiek justizia sozialaren ikuspuntutik zein gogoeta diren 
egokiak zehazten dute. Printzipiook hautatzea jatorrizko kokapenean 
dauden pertsonei dagokienez gero, eurei dagokie gertakari moralen 
sinpletasuna edo konplexutasuna zein neurritakoa izan behar duen era-
bakitzea ere. Jatorrizko akordioak adierazten du zenbateraino dauden 
konpromisorako eta sinplifikaziorako prest, justiziaren ikuskera ko-
mun baterako beharrezko diren lehentasun arauak ezartze aldera. 

lehentasunaren arazoa modu konstruktiboan tratatzeko era bi 
ikuskatu ditut, esan nahi baita, printzipio bakar orohartzaile baten bi-
dez, edo ordena lexikalean jarritako printzipio anitzen bidez. Beste 
era batzuk ere badira, dudarik ez, baina ez dut aztertuko zein izan li-
tezkeen. Teoria moral tradizionalak gehienbat printzipio bakarrekoak 
edo intuizionistak dira, halatan, non ondoz ondoko ordenamendua 
lortzea nahikoa nobedade den lehen urratserako. Gauza argia dirudien 
arren ordena lexikala, eskuarki, ezin dela hertsiki egokia izan, hurbil-
pen argi-ekarlea izan daiteke bereziak izanik ere esanguratsuak diren 
zenbait baldintzaren pean (82§). Horrela, justiziaren ikuskeren egitura 
orokorragoa seinala dezake eta adostasun handiagoa aurkitzeko ba-
lioko duten norabideak iradoki. 

9. ZENBaiT aZalPEN TEoRia MoRalaRi BURUZ 

oker-ulertzeak ekidite aldera, badirudi aholkagarria dela teoria 
moralaren izaera pitin bat aztertzea. oreka gogoetatsuan ongi haus-
narturiko judizioaren kontzeptua eta berori sartzeko arrazoiak azalduz 
eginen dut hori.48 

Demagun pertsona bakoitzak, adin batetik gora eta adimen al-
detik behar bezainbateko ahalmenaren jabe izanik, justizia sena ga-
ratzen duela baldintza sozial normaletan. Gauzak justuak edo injus-
tuak direla juzgatzeko eta judiziook arrazoietan oinarritzeko gaitasuna 

48 atal honetan honako lan honetan planteatzen den ikuspuntuari jarraitzen diot: 
«outline of a Procedure for Ethics», Philosophical Review, 60. lib. (1951). 

geureganatzen dugu. Gainera, eskuarki iritzi horiexen arabera jokatu 
nahi izaten dugu eta besteek ere horrela egitea espero izaten dugu. 
argi dago gaitasun moral hori izugarri konplexua dela. Hori ikusteko, 
nahikoa da konturatzea zenbat judizio eta zenbat klasetakoak egiteko 

-amaigabekoa izan daitekeen kopurua- gai garen. Guk sarri zer esan ez jakiteak eta batzuetan geure gogoa ezbaian aurkitzeak ez dute gutxitzen daukagun ahalmenaren konplexutasuna. 

orain, lehenengo une batean pentsa genezake teoria morala 
(eta ikuspuntu honen behin-behinekotasuna azpimarratu nahi dut) 
geure ahalmen morala deskribatzeko ahalegina dela; edo, gure gaia-
ren kasuan, uste izan dezakegu justiziaren teoria batek gure justizia 
sena deskribatzen duela. Deskripzio horren bidez ez dugu eskaini nahi 
instituzioei eta ekintzei buruz formulatzeko prest gauden judizioen ze-
rrenda bat besterik gabe, euroi eusteko arrazoiekin batera, arrazoiok 
eskaintzen direnean. Hori baino areago behar dena da printzipio mul-
tzo bat formulatzea, gure usteekin eta zirkunstantzien ezagutzekin 
konbinatuta, judizio horiek eta oinarri dituzten arrazoiak formulatzera 
eramanen gintuzkeena, printzipio horiek modu kontziente eta buru-
tsuan aplikatu nahi izanez gero. Justiziaren ikuskera orok ezaugarriak 
ezartzen dizkio gure sentiberatasun moralari, egiten ditugun egune-
roko judizioak haren printzipioekin ados badaude. Printzipio horiek 
dagozkion judizioetara heltzen den argudioaren premisen zati bezala 
balio dezakete. Ez dugu ulertzen gure justizia sena, harik eta, kasu 
pilo bat hartzen duen era sistematikoan, printzipio horiek zer diren 
jakin arte. 

Puntu horretan baliagarria da erkaketa bat egitea gure ama hiz-
kuntzako perpausekiko daukagun gramatikaltasun sena deskribatzea-
rekin.49 Kasu horretan helburua da ongi eraturiko perpausak bereizteko 
gaitasunari ezaugarriak ezartzea, horretarako hiztun natiboak egiten 
dituen bereizketa berak eginez. Hori lortzeko, jakina da gure ezagu-
tza gramatikaleko ad hoc arau esplizituak oso atzean uzten dituzten 
eraikuntza teorikoak behar direla. antzerako egoera gertatzen da, 
segurutik, filosofia moralean. Ez dago arrazoirik uste izateko gure 
justizia senari ezaugarriak ohiko sen oneko manuek ezartzen dizkio-
tela, edo sen hori ikasteko printzipio nabarienetatik eratorria dela. 

49 ikus Noam Chomsky, Aspects of the Theory of Syntax (Cambridge, Mass., The M.i.T. Press, 1965), 3-9 or. 

ahalmen moralen esplikazio egoki batek, dudarik gabe, eguneroko 
bizitzan aipatzen diren arau eta ereduak baino askoz harago doazen 
printzipioak eta eraikuntza teorikoak ukan beharko ditu; areago ora-
indik, baliteke matematika gutxi-asko sofistikatuak ere behar izatea. 
Hartara, ez dirudi jatorrizko kokapenaren eta printzipioei buruzko 
akordio baten ideia konplikatuegia edo premiagabea denik. Nozio 
horiek, izan ere, sinple samarrak dira eta printzipio gisa soilik balio 
lezakete. 

Honainokoan, alabaina, ez dut ezer esan ongi hausnarturiko ju-
dizioez. Une honetan, iradoki bezala, gure ahalmen moralei segurutik 
desitxuratzerik gabe hedatzea bermatzen dieten judizio gisa sartzen 
dira. Hartara, gure judizioetarik zein aintzat hartu behar ditugun era-
bakitzean, arrazoiz hauta genitzake batzuk eta bazter utz beste ba-
tzuk. adibidez, alde batera utz genitzake zalantzekin formulaturiko 
edo konfiantzazkoak ez ditugun judizioak. Era berean, bazter utz 
genitzake asaldatuta edo estu eta larri gaudela edo aldez edo moldez 
euretatik geuretzako onura atera nahirik gabiltzanean sorturikoak. 
Daitekeena da judizio horiek guztiak okerrekoak izatea edo geure inte-
resekiko gehiegizko arretaren harrak jota egotea. ongi hausnarturiko 
judizioak justizia sena erabiltzeko baldintza onetan sortuak dira, eta, 
beraz, errakuntza justifikatzeko aitzakia eta azalpen ohikoenek balio 
ez duten zirkunstantzietan adieraziak. suposatzen da, orduan, judizioa 
formulatzen duenak erabaki egokira heltzeko gaitasuna, aukera eta 
nahia dituela (edo behintzat horretara ez heltzeko nahirik ez duela). 
areago oraindik, judizio horiek identifikatzen dituzten irizpideak ez 
dira arbitrarioak. Nolanahiko judizio arrazoituak bereizten dituztenen 
antzekoak dira, izan. Eta behin justizia sena berekin pentsamenaren 
erabilera dakarren buru ahalmentzat hartzen dugunean, judizio ego-
kiak deliberatzeko eta juzgatzeko oro har onak diren baldintzetan sor-
tuak dira. 

orain oreka gogoetatsuaren nozioa hartuko dut aztergai. ideia 
horren beharra honelaxe sortzen da: filosofia moralaren behin-be-
hineko helburuaren arabera, esan liteke justizia bidezkotasun gisa 
honako hau baieztatzen duen hipotesia dela, alegia, jatorrizko koka-
penean aukeratuko liratekeen printzipioak gure judizio ongi haus-
nartuei dagozkien berak direla eta, beraz, printzipiook gure justizia 
sena deskribatzen dutela. interpretazio hori, alabaina, sinplifikatu-

egia da. Gure justizia sena deskribatzean, aitortu behar da daitekeena 
dela ongi hausnarturiko judizioak, dudarik gabe, zenbait irregular-
tasun eta distortsioren eraginpean izatea, aldeko zirkunstantzietan 
formulatuak izan arren. lagun bati bere justizia senaren esplikazio 
intuitiboki erakargarri bat eskaintzen bazaio (zenbait presuposizio 
arrazoizko eta natural jasotzen dituen bat, esan dezagun) berrazter 
ditzake bere judizioak, bere printzipioekin bat etor daitezen lortze-
ko, teoria lehendik dituen judizioetara doi-doi egokitzen ez bada 
ere. Hori egiteko joera berezia ukanen du, baldin bere jatorrizko 
judizioetan duen konfiantzari azpijana egiten dioten desbideratze-
etarako esplikazioren bat kausitzen badu eta baldin eskaintzen zaion 
ikuskerak orduan onar dezakeen judizio bat sortzen badu. Filosofia 
moralaren ikuspuntutik, lagun baten justizia senaren esplikaziorik 
onena ez da justiziaren edozein ikuskera aztertu aurretik formula-
turiko judizioetara egokitzen dena, baizik oreka gogoetatsu baten 
ondoren egindako judizioei dagokiena. ikusi dugun moduan, egoera 
hori, pertsona batek proposaturiko zenbait ikuskera baloratu eta 
bere judizioak berraztertu eta haietako batekin bat etorri edo bere 
hasierako konbikzioei (eta dagokien ikuskerari) eutsi ondoren er-
diesten da. 

Hala ere, oreka gogoetatsuaren interpretazio ezberdinak dau-
de, berorren deskripzio ezberdinen arabera nozioa aldatu egiten da 
eta. Hartara, lehendik ditugun judizioei gutxi-asko dagozkien des-
kripzioak (desadostasun txikiak salbu) aurkezten bazaizkigu, nozio 
bat ukanen dugu; eta gure judizioak beraietara egokitu ahal izateko, 
deskripzio posible guztiak aurkezten bazaizkigu, dagozkien argudio 
filosofiko guztiekin batera, orduan beste nozio bat ukanen dugu. 
lehenengo kasuan pertsona batek, bera den moduan hartuta gutxi 
gorabehera, daukan justizia sena deskribatzen ari izanen ginateke; 
bigarren kasuan, ostera, pertsonaren justizia senak aldaketa erra-
dikala izan lezake edo ez. Filosofia moralean, argi eta garbi, bigarren 
motako oreka gogoetatsua interesatzen zaigu. Benetan ere zalantzan 
jar daiteke egoera hori inoiz erdiets daitekeenik, zeren, deskripzio 
posible guztien eta argudio filosofikoki egoki guztien ideia ongi 
definituta ere (kontu eztabaidagarria nonbait), guztiak banan-banan 
eztabaidatzerik ez dugu. Gehienez ere egin genezakeena da filosofia 
moralaren tradizioan zehar ezagun ditugun justiziaren ikuskerak eta 
burura etor dakigukeen beste edozein aztertu, eta gero aintzat hartu. 

Horixe da neurri dezentean eginen dudana, zeren justizia bidezko-
tasun gisa aurkeztean berorren printzipioak eta argudioak jada eza-
gunak diren iritzi gutxi batzuekin alderatuko baititut. oharron argi-
tan justizia bidezkotasun gisa zer den zera esanez uler daiteke, hots, 
jatorrizko kokapenean arestian aipaturiko printzipio biak hautatuko 
liratekeela, justiziaren beste ikuskera tradizionalak baino, adibidez, 
onuragarritasunaren eta perfekzioaren ikuskerak baino hobetzat har-
tuta, eta printzipio horiek gogoeta egin ondoko gure ongi hausnartu-
riko judizioei gehiago dagozkiela alternatiba onartuei baino. Hartara, 
bidezkotasun gisa ulerturiko justiziak ideal filosofikotik gertuagora 
garamatza, bertaraino heltzen ez bada ere. 

oreka gogoetatsuaren esplikazio horrek zenbait galdera ge-
higarri iradokitzen ditu berehala. adibidez, ba al da oreka gogoeta-
tsurik (ideal filosofikoaren zentzuan)?. Hala baldin bada, bakarra al 
da? Bakarra izanda ere, erdietsi al daiteke? agian abiapuntu ditugun 
judizioek edo gogoetaren bilakabideak berak (edo biok) eragina dute 
azkenean erdiesten dugun atseden puntuan, horrelakorik inon bada. 
Hala ere, alferrekoa litzateke hemen gai horiez espekulatzea. Gure 
irispidetik kanpo daude. Ez diot neure buruari galdetuko ea lagun 
baten ongi hausnarturiko judizioei ezaugarriak ezartzen dizkien prin-
tzipioak eta beste lagun batzuenei ezartzen dizkienak berberak diren. 
Ziurtzat joko dut bitarik bat, edo printzipio horiek judizioak oreka 
gogoetatsuan sortzen dituzten pertsonengan berdintsuak direla, edo, 
horrela ez bada, euren judizioak eztabaidatuko ditudan doktrina tradi-
zionalen enborreko adar nagusi gutxi batzuen artean banatuta daudela. 
(izan ere, pertsona bat elkarren kontrako ikuskeren artean erdibituta 
egon daiteke). Baldin, azkenean, gizakiek dituzten justiziaren ikuske-
rak ezberdinak direla gertatzen bada, nola diren ezberdinak zehaztea 
garrantzirik handieneko kontua da. Ez daukagu, bistan denez, jakite-
rik nola aldatuko diren ikuskera horiek, ezta aldatuko direnentz ere, 
harik eta euren egituraren esplikazio hobea eduki arte. Eta orain ez 
daukagu, gizaki baten edo giza talde homogeneo baten kasurako ere. 
Pertsona (ikasi) baten justizia senaren ezaugarriak ezagutzeko gai iza-
nez gero, justiziaren teoriarako hasiera on baten jabe izan gintezke. 
Gizaki bakoitzak bere baitan ikuskera moral baten forma osoa duela 
uste izan genezake. Hartara, liburu honen helburuetarako, irakurlearen 
eta autorearen ikuspuntuak bakarrik dute garrantzia. Besteen iritziak 
gure geure ideiak argitzeko bakarrik erabiltzen dira. 

azpimarratu nahi dut justiziaren teoria, bere hasierako etapetan 
gutxienez, hain zuzen ere horixe dela, teoria bat. sentimendu moralen 
teoria bat da (XViii. mendeko izenburu bat gogoratuz), gure ahalmen 
moralak edo, zehazkiago, gure justizia sena gobernatzen duten prin-
tzipìoak azaltzen dituena. Gertakarien artean bada klase bat definitua 
dena, mugatua da baina, zeinarekin susmaturiko printzipioak, hau da, 
oreka gogoetatsuan ongi hausnarturiko judizioak, kontrasta daitezkeen. 
Justiziaren teoria oro beste teoria batzuek dituzten arau metodiko be-
rek gobernatuta dago. Definizioak eta esanahiaren azterketak ez dute 
leku berezirik: definizioa teoriaren egitura orokorra adierazteko era-
biltzen diren tresnetako bat baino ez da. Behin egitura osoa landu de-
nean, definizioek ez dute estatus desberdinik, eta zutik iraunen dute 
edo teoriarekin batera eroriko dira. Edonola ere, ez dago, bistan denez, 
logikako egietan eta definizioetan soilik oinarrituko den justiziaren 
teoria sendorik garatzerik. Kontzeptu moralen analisia eta a prioriko 
kontzeptuak, tradizionalki ulertuak izan arren, oinarri mengelegia 
dira. Filosofia moralak gerta litezkeen supostuak eta gertakari oroko-
rrak nahi bezala erabiltzeko askatasuna ukan behar du. Ez dago beste 
modurik oreka gogoetatsuan ongi hausnarturiko judizioen esplikazioa 
emateko. Horixe da britainiar idazle klasiko gehienek sidgwicken bi-
tartez onartu izan duten gaiaren ikuskera. Ez dut arrazoirik ikusten 
bide horretatik aldentzeko.50 

Gainera, gure ikuskera moralen esplikazio zehatza aurkitze-
ko gai bagara, orduan esanahi eta justifikazio arazoen konponketa 
errazago gerta daiteke. Euretariko batzuk, gainera, ez dira jada arazo 
izanen. ohar gaitezen, adibidez, zein harrigarriro sakondu ahal izan 

50 Uste dut ikuspuntu hori, funtsean, aristotelesek Nikomakorentzako Etika la-
nean duen prozedurakoa dela. ikus, W. F. R. Hardie, Aristotle´s Ethical Theory, 
iii. kap., bereziki 37-45 or. sidgwickek filosofia moralaren historiaz duen pen-
tsaera ere gogoratzen dugu, «gogoz eta argi eta garbi, arrazoiaren lehen intuizio 
horiek, beroriek zientifikoki aplikatuz gero, gizateriaren pentsaera morala sis-
tematizatu eta zuzendu ahal izateko balio dezaketenak» baieztatzeko ahalegin 
mordo gisa. The Methods of Ethics, 373h or. Ziurtzat jotzen du gogoeta filo-
sofikoak geure judizio ongi hausnartuak berraztertzera eramanen gaituela, 
eta, haren doktrinan intuizionismo epistemologikoko elementuak badaude ere, 
ez zaie elementuoi balio handirik ematen, gogoeta sistematikoetan oinarri-
tuta ez daudenean. sidgwicken metodologiaren azalpen bat eskuratzeko, ikus 

J. B. schneewind, «First Principles and Common sense Morality in sidgwick´s Ethics», Archiv für Geschichte der Philosophie, 45 Bd. (1963). 

den logikako eta matematikako enuntziatuen esanahiaren eta justifika-
zioaren ulermenean Frege eta Cantor-ek lorturiko aurrerapenez geroz-
tik. logikaren funtsezko egiturak eta multzoen teoria eta matematika-
rekin duten erlazioa ezagutzeak zeharo aldatu du zientzion filosofia, 
ez analisi kontzeptualak ez ikerketa linguistikoak lortu ezinen zuketen 
moduan aldatu ere. Horretarako, aski da ohartzea teoriak hiru talde-
tan banatzeak, batean erabakigarriak eta osoak, bestean erabakiezinak 
eta osoak, eta hirugarrenean ez osoak ez erabakigarriak direnak jarriz, 
ekarri dituen ondorioez. logikan eta matematikan esanahi eta egia 
arazoak guztiz aldatuta gelditu dira kontzeptu horiek argitzen dituzten 
sistema logikoak aurkitu izanaren ondorioz. Behin ikuskera moralen 
funtsezko edukia hobeto ulertzea lortzen denean, antzerako eraldaketa 
bat gerta daiteke. Baliteke beste biderik ez egotea judizio moralen esa-
nahi eta justifikazioari buruzko galderentzako erantzunak aurkitzeko. 

Gure funtsezko ikuskera moralen azterlanak duen leku printzi-
pala azpimarratu nahi dut, bada. Hala ere, azterlan horren konplexuta-
suna aitortzearen korolarioa da gure egungo teoriak primitiboak direla 
eta akats larriak dituztela onartzea. sinplifikazioekin jasanberak izan 
beharra daukagu, baldin gure judizioen ildo orokorrak agerian jartzen 
badizkigute eta euretara hurbiltzen laguntzen badigute. Kontra-adibi-
deen bidezko objekzioak tentuz egin beharko dira, zeren agian ezin 
esanen baitigute jada dakiguna besterik, hau da, gure teoria oker dago-
ela nonbait. ardura duena da zenbat aldiz eta noraino dagoen oker ja-
kitea. Teoria guztiak dituzte errakuntzak punturen batean edo bestean. 
Benetako arazoa, une batean, proposaturiko iritzien artean orokorrean 
hurbilpen onena zein den jakitea da. Hori miatzeko, teoria lehiakideak 
neurri batean bederen ulertzea beharko da segur aski. Horrexegatik 
saiatu naiz justiziaren ikuskerak euren oinarrizko ideia intuitiboekiko 
erreferentziaz sailkatzen eta eztabaidatzen, horiexek baitira haien ar-
tean dauden alde nagusiak agerian jartzen dituztenak. 

Justizia bidezkotasun gisa aurkeztean utilitarismoarekin kon-
trastatuko dut. Zenbait arrazoirengatik eginen dut hori: aldez azaltze-
ko baliabide moduan, eta aldez ikuspegi utilitaristaren aldaera ezber-
dinek beren mende ukan dutelako luzaz gure tradizio filosofikoa eta 
egun ere horretan segitzen dutelako. Eta nagusitasun horrek iraun egin 
du utilitarismoak hain erraz sorrarazten dituen errezeloak gorabehera. 
Gauzen egoera berezi horren esplikazioa, ene aburuz, hauxe da, alegia, 

argitasun eta sistematizazio kontuan bertute alderagarriak dituen eta, 
aldi berean, errezelo horiek arinduko dituen beste teoria konstrukti-
borik proposatu ez izana. intuizionismoa ez da konstruktiboa, perfek-
zionismoa onartezina da. Nire aierua da kontratu doktrinak, behar be-
zala landuta, bete dezakeela hutsune hori. Justizia bidezkotasun gisa 
norabide horrexetan egindako ahalegin bat dela uste dut. 

Kontratu teoriak, nik aurkeztuko dudan moduan, jakina, egin 
berri ditugun ohar kritikoak bete behar ditu. Ez da salbuespen bat 
dauden teoria moralen ezaugarri den primitibismoan. Erdiragarria da, 
adibidez, ikustea zein gauza gutxi esan daitekeen orain lehentasun 
arauez; eta kasu garrantzitsu batzuetarako ordena lexikalak nahiko 
ongi balio lezakeen arren, uste dut ez dela erabat gogobetekoa izanen. 
Hala ere, tresna sinplifikatzaileak erabiltzeko aske gara, eta horixe 
egin dut nik sarri. Justiziaren teoria honelaxe ikusi beharko genuke: 
arazoei buruz judizioa emateko orduan gure sentiberatasun morala bi-
deratzeko eta gure ahalmen intuitiboen aurrean arazo mugatuagoak 
eta maneiatzen errazagoak jartzeko diseinaturiko molde orientatzai-
le moduan. Justiziaren printzipioek gogoeta batzuk moralki egokitzat 
identifikatzen dituzte, lehentasun arauek lehentasun egokia seinala-
tzen dute, lehentasunak gatazkan ageri direnean, eta jatorrizko kokape-
naren ikuskerak gure deliberamenduak informatu behar dituen azpiko 
ideia definitzen du. Eskemak, oro har, gogoeta baten ondoren, gure 
pentsamenduak argitu eta ordenatzen dituela ematen baldin badu eta 
desadostasunak murriztera eta bata bestetik gero eta gehiago urrunduz 
doazen konbikzioak hurbiltzera jotzen badu, orduan arrazoiz eska dai-
tekeen guztia egin du. sinplifikazio ugariak, benetan laguntzen bide 
duen egitura baten zati moduan ulertuta, behin-behinekoz justifikatu-
tzat har daitezke. 

JUsTiZiaREN PRiNTZiPioaK 

Justiziaren teoria bi parte nagusitan zati daiteke: 1) hasierako 
egoeraren interpretazioa eta bertan hautatzeko eskuragarri dauden 
printzipioen formulazioa, eta 2) printzipio horietatik zein hauta-

tuko den erabakiko duen arrazoibidea. Kapitulu honetan instituzioei 
aplikatzeko justiziaren printzipio bi eta norbanakoentzat zenbait prin-
tzipio eztabaidatuko dira eta zer esan nahi duten azalduko. oraingoz, 
teoriaren lehenengo partearen alderdi bataz soilik ariko naiz. Hurren-
go kapitulura arte ez diot ekinen hasierako egoeraren interpretazioari 
eta ez naiz hasiko hemen aztergai diren printzipioek benetan onartuak 
izan beharko luketela demostratzeko arrazoibidea azaltzen. askotariko 
gaiak eztabaidatuko dira: instituzioak justiziaren subjektu gisa eta jus-
tizia formal kontzeptua; hiru motatako prozedurazko justizia; onaren 
teoriaren lekua; eta justiziaren printzipioak zein zentzutan diren ber-
dintasunezkoak, besteak beste. Kasu bakoitzean helburua printzipioen 
esanahia eta aplikazioa esplikatzea da. 

10. iNsTiTUZioaK ETa JUsTiZia FoRMala 

Justizia sozialaren printzipioen lehenengo xedea gizartearen 
oinarrizko egitura da, gizarte instituzio garrantzitsuenak lankide-
tzako proiektu baten barruan antolatzea. ikusi dugu printzipio horiek 
instituziootan eginen den eskubide eta eginbeharren esleipena gidatu 
beharko dutela eta gizarte bizitzan onura eta kargen banaketa egokia 
erabaki beharko dutela. instituzioentzako justiziaren printzipioak ez 
dira nahasi behar norbanakoei eta euren egintzei zirkunstantzia par-
tikularretan aplikatzen zaizkienekin. Printzipio mota bi horiek aztergai 
ezberdinei aplikatzen zaizkie eta bereiz aztertu behar dira. 

orain, instituziotzat nik arau sistema publiko bat ulertzen dut, 
karguak eta postuak definitzen dituena euren eskubide eta eginbeha-

rrekin, euren botere eta immunitateekin, etab. arauok ekintza mota 
batzuk onargarritzat eta beste batzuk debekatutzat jotzen dituzte; eta 
zehapen eta defentsak, etab., ezartzen dituzte arauak hausten direne-
rako. instituzioen edo gizarte praktika orokorragoen adibide gisa, erri-
tuak eta jokoak, prozesu judizialak eta parlamentuak, merkatuak eta 
jabego sistemak aipa ditzakegu. Bi eratara burura daiteke instituzioa: 
lehenik, objektu abstraktu gisa, hau da, arau sistema baten bidez adie-
razitako jokabide molde posible gisa; eta, bigarrenik, arauok zehaztu-
riko ekintzen burutzapen gisa zenbait pertsonaren pentsamenduan eta 
jokabidean une eta toki jakin batean. anbiguotasun bat dago, bada, 
justua edo injustua zer den erabakitzeko orduan, instituzioa burutzapen 
gisa ala instituzioa objektu abstraktu gisa. Badirudi hobe dela esatea 
instituzioa buruturiko eta eraginkorki eta inpartzialki administraturiko 
errealitate gisa dela justua edo injustua. instituzioa objektu abstraktu 
gisa justua edo injustua da beraren burutzapen oro justua edo injustua 
litzatekeen zentzuan. 

instituzioa une eta leku batean existitzen da, berak zehazturiko 
ekintzak erregularki burutzen direnean, instituzioa definitzen duen 
arau sistema bete beharrari buruzko adostasun publiko baten arabera. 
Hartara, instituzio parlamentarioak arau sistema batek definitzen ditu 
(edo ezberdintasunei bide ematen dien sistemon talde batek). arauok 
jokamolde batzuk zerrendatzen dituzte, lege proiektu bat bozkatzeko 
ekitaldi parlamentario batetik hasi eta ordena mozio bat proposatzeko 
eraraino. Zenbait arau orokor mota eratzen dira plan koherente baten 
barruan. instituzio parlamentario bat une eta leku batean existitzen 
da, jende batek ekintza egokiak burutzen dituenean eta jarduera ho-
rietan galdatzen zaion moduan ari denean, guztien jokabidea denek 
bete behar dituzten arauen araberakoa izanen dela baieztatuz egindako 
akordioa onartuta.51 

instituzioa eta, beraz, gizartearen oinarrizko egitura arau siste-
ma publiko bat dela esatean, esan nahi dut bertan parte hartzen duen 
orok arau horiek eta eurok definitzen duten jardueran bakoitzak duen 
parte hartzea akordio baten ondorioa balira jakinen lukeen huraxe da-
kiela. instituzioren batean parte hartzen duenak badaki arauek zer es-

51 arauak eta sistema legalak noiz existitzen diren aztertzeko, ikus H. l. a Hart, 
The Concept of Law (oxford, The Clarendon Press, 1961), 59h, 106h, 109-114 
or. 

katzen dieten berari eta besteei. Badaki, halaber, besteek ere badakite-
la hori eta badakitela berak ere badakiela, etab. Egia esateko, baldintza 
hori ez da beti betetzen benetako instituzioen kasuan, baina zentzuzko 
suposizio sinplifikatzailea da. Justiziaren printzipioak zentzu horretan 
publiko gisa ulerturiko gizarte antolamenduei aplikatu behar zaizkie. 
instituzio baten zati baten arauak zati horretakoek bakarrik ezagutzen 
dituztenean, uste izan dezakegu akordio bat dagoela zati horretakoek 
eurentzako arauak egin ditzaketela baieztatzen duena, betiere arauok 
xede eskuarki onartuak erdiesteko direnean eta besteengan eragin kal-
tegarririk ez dutenean. instituzioaren arauen izaera publikoak bertan 
parte hartzen dutenek zera jakitea segurtatzen dute, alegia, zer muga-
pen espero dezaketen elkarrengandik norberaren jokabidean eta zer-
nolako ekintzak diren onargarriak. oinarri komun bat dago elkarrekiko 
esperantzak zehazteko. areago, gizarte ongi antolatuan, justiziaren 
ikuskera partekatu batek eraginkorki erregulaturikoan, adostasun pu-
blikoa dago justua edo injustua zer den erabakitzen duena. Geroago 
egiazkotzat joko dut justiziaren printzipioak publikoak izatekotan hau-
tatzen direla (23§). Baldintza hori normala da kontratu teorian. 

Beharrezko da ohartzea instituzio baten osagai diren arauen 

-hots, eskubideak, eginbeharrak, etab., ezartzen dituztenen- eta ins-
tituziotik helburu partikularretarako etekinik handiena ateratzeko 
erabilitako estrategien eta maximen arteko bereizketaz.52 arrazoizko 
maximak eta estrategiak norbanakoek eta taldeek, euren interesen 
eta usteen eta besteen proiektuekiko aieruen ikuspuntutik, zein ekin-
tza onargarri erabakiko dituzten ikusteko egindako analisian oinarri-
tzen dira. Estrategiok eta maximok ez dira, izan, instituzioaren zati. 
instituzioa aztertzen duen teoriaren osagai dira, esate baterako, poli-
tika parlamentarioaren teoriarena. Normalean instituzioaren teoriak, 
jokoenak bezalaxe, osagai dituen arauak emandakotzat hartzen ditu, 
boterea nola banatzen den aztertzen du eta bertan parte hartzen dute-
nek beren egokierez segur aski nola baliatuko diren azaltzen. Gizarte 
antolamenduen plangintza eta erreformak egitean, jakina, egin ahal 
diren planak eta taktikak aztertu behar dira, baita euron bidez bultzatu 

52 instituzioei eta osagai dituzten arauei dagokienez, ikus J. R. searle, Speech acts (Cambridge, The University Press, 1969), 33-42 or. ikus halaber G. E. M. anscombe, «on Brute Facts», analysis, 18 lib. (1958); eta B. J. Diggs, «Rules and Utilitarianism», American Philosophical Quarterly, 1 lib. (1964), non arauen zenbait interpretazio aztertzen diren. 

nahi diren jokamoldeak ere. idealki, arauak gizakiek, euren interes na-
gusiek hartaratuta, xede sozialki nahigarriak sustatzeko moduan eratu 
beharko lirateke. Euren arrazoizko proiektuek gidaturiko norbanakoen 
jokabideak ahalik neurri handienean koordinatua behar luke, beraiek 
bilatu gabekoak eta are aurreikusi gabekoak izan arren, justizia so-
zialaren ikuspuntutik onenak diren emaitzak erdiesteko. Benthamek 
koordinazio hori interesen identifikazio artifiziala dela uste du. adam 
smithek, berriz, esku ikusezin baten lana dela.53 Horixe da legegile 
idealaren helburua legeak promulgatzean, eta moralistarena legeon 
erreforma galdatzean. Hala ere, norbanakoek buruturiko taktikak eta 
estrategiak, instituzioak ebaluatzeko funtsezkoak diren arren, ez dira 
beraiek definitzen dituzten arau sistema publikoen zati. 

Bereiz ditzakegu, halaber, bata bestetik arau bakar bat (edo 
arau talde bat), instituzio bat (edo bere zati garrantzitsu bat) eta gi-
zarte sistemaren, oro har, oinarrizko egitura. Hori egiteko arrazoia da 
antolamendu bateko arau bat edo batzuk injustuak izan daitezkeela, 
instituzioa bera injustua izan gabe. Era berean, instituzio bat injustua 
izan daiteke, gizarte sistema oro har ez izan arren. litekeena da, ez 
bakarrik arauek eta instituzioek banaka berenez behar adina garrantzi 
ez edukitzea, baizik, instituzio edo gizarte sistema baten egituraren 
barruan, itxuraz injustizia bat dena beste batek konpentsatzea. osoa ez 
da parte injustuetako bat bakarrik baleuka litzatekeen bezain injustua. 
areago oraindik, uler daiteke gizarte sistema bat injustua izan daite-
keela, bere instituzioetako bat bera ere, bereiz hartuta, injustua ez izan 
arren: haiek sistema bakarrean konbinaturik egoteko duten moduaren 
ondorioa da injustizia. instituzio batek beste batzuek ukatzen edo baz-
ter uzten dituzten itxarobideak susta ditzake eta justifikatzen ditue-
la eman. aipaturiko bereizketak nahikoa nabariak dira. instituzioak 
ebaluatzean testuinguru zabalagoan edo estuagoan ikus ditzakegula 
besterik ez dute islatzen. 

ohartarazi beharra dago badirela justizia kontzeptua eskuar-
ki aplikatzen ez zaien instituzioak. Erritu bat, esate baterako, ez da 
normalean justu edo injustutzat hartzen, nahiz eta hori horrela ez den 

53 «interesen identifikazio artifiziala» esaldia Elie Halévy-k Benthami buruz 
egindako lanetik hartua da: La Formation du radicalisme philosophique, 1 lib. 
(Paris, Felix alcan, 1901), 20-24 or. Esku ikusezinari dagokionez, ikus The 
Wealth of Nations, argit.: Edwin Cannan (New York, The Modern library, 1937), 
423 or. 

hainbat kasu imajina daitezkeen, adibidez, lehen semearen edo gerra 
presoen sakrifizio errituala. Justiziaren teoria orokor orok kontuan 
izan beharko luke normalean justu edo injustu moduan bururatzen ez 
diren errituak eta beste praktika batzuk noiz jarri behar diren mota ho-
rretako kritikaren mende. segurutik pertsonen artean zenbait eskubide 
eta balio banatzea sartu beharko lukete nolabait. Nik ez diot ekinen, 
hala ere, ikerketa zabalago horri. Gure egitekoa gizartearen oinarrizko 
egitura eta haren instituzio nagusia eta, beraz, justizia sozialeko kasu 
estandarrak aztertzea da. 

orain, demagun badela nolabaiteko oinarrizko egitura eta ha-
ren arauek erantzuten dietela justiziaren nolabaiteko ikuskera bati. 
Guk geuk haren printzipioak ez onartu egin genezake; areago orain-
dik, gorrotagarriak eta injustuak iritzi geniezaieke. Baina justiziaren 
printzipioak dira, sistema horretan justiziaren eginkizuna hartzen du-
ten zentzuan: oinarrizko eskubide eta eginbeharren esleipena zuzki-
tzen dute eta gizarte lankidetzari dagozkion abantailen banaketa era-
bakitzen. Demagun, gainera, justiziaren ikuskera hori zabal onartua 
dela gizartean eta epaileek eta beste funtzionarioek inpartzialtasunez 
eta koherentziaz administratzen dituztela instituzio horiek. Hau da, 
antzeko kasuak antzera batean tratatzen dira, dagozkien antzekotasun 
eta aldeak bertan dituzten arauek identifikatzen dituztenak izanik. 
agintariek beti betetzen eta egokiro interpretatzen dute arau zuzena 
instituzioek definitzen duten moduan. legeen eta instituzioen admi-
nistrazio inpartzial eta koherente horri, direnak direla haren funtsezko 
printzipioak, justizia formala dei diezaiokegu. Justiziak beti berdinta-
sun motaren bat adierazten duela pentsatzen badugu, orduan justizia 
formalak galdatzen du legeak eta instituzioak, euren administrazioan, 
berdintasunez (hau da, modu berean) aplika dakizkien haiek definitu-
riko klaseetakoak direnei. sidgwickek azpimarratzen duen moduan, 
berdintasun mota hori inplizituki dago lege edo instituzioaren no-
zioaren baitan, arau orokorren sistema gisa pentsatuta dagoenean.54 
Justizia formala printzipioei atxikitzea da edo, norbaitek esan duen 
bezala, sistemari obeditzea.55 

54 The Methods of Ethics, 7. ed. (londres, Macmillan, 1907), 267 or. 

55 ikus Ch. Perelman, The Idea of Justice and the Problem of Argument, J. 
Petrie-ren itzulpena (londres, Routledge and Kegan Paul, 1963, 41 or. De la Jus-
tice lanaren itzulpenaren lehen bi kapituluak osorik egokiak dira hemen, baina 
bereziki 36-45 or. 

Nabaria da -gehitzen du sidgwickek- zuzenbidea eta instituzio-
ak berdintasunez aplika daitezkeela, eta, hala ere, injustuak izan. an-
tzeko kasuak antzera batean tratatzea ez da funtsezko justiziaren berme 
nahikoa. Hori oinarrizko egitura egiteko erabilitako printzipioen mende 
dago. Ez dago kontraesanik pentsatzean esklabo edo kasta gizarte bat, 
edo diskriminazio molderik arbitrarioenak onesten dituen bat, inpartzial-
tasunez eta koherentziaz administratzen dela, hori nekez gerta daiteke 
baina. Hala ere, justizia formalak edo justiziak erregulartasun gisa, kan-
po uzten ditu injustizia mota esanguratsuak. izan ere, baldin instituzioak 
justu samarrak direla suposatzen bada, orduan garrantzi handikoa da 
agintariak inpartzialak izatea eta planteamendu pertsonal, diruzale edo 
desegokien eraginik ez izatea kasu partikularrei erantzun behar diete-
nean. Justizia formala, instituzio juridikoen kasuan, itxarobide legiti-
moak bultzatu eta segurtatzen dituen legearen inperioaren alderdi bat 
baino ez da. injustizia mota bat da epaileak edo aginpidea duten bes-
te batzuk, auziak erabakitzean, arau egokiei edo haien interpretazioari 
ez atxikitzea. Bere izaera eta joeren eraginez ekintza injustuak egiteko 
prest dagoen heinean da injustua laguna. areago oraindik, legeak eta 
instituzioak injustuak diren kasuan ere, sarri hobe izaten da legeok ko-
herentziaz aplikatzea. Hartara, euren mendekoak badakite zer galdatzen 
zaien bederen, eta horren arabera beren burua babesten saia daitezke; 
injustizia are handiagoa legoke, ostera, baldin jada desabantailako 
egoeran daudenak arbitrarioki tratatuak balira arauek nolabaiteko se-
gurtasuna ematen dieten kasu partikularretan. Bestalde, kasu partiku-
larretan, hobe litzateke partzialtasunez tratatuak direnen karga arintzea, 
indarrean dauden arauetatik aldenduz. Zein neurritan dugun hori egite-
ko justifikazioa, bereziki indarrean dauden instituzioekiko fede onean 
oinarrituriko itxarobideen kontura, justizia politikoaren auzi korapilo-
tsuetako bat da. oro har, esan litekeen guztia da justizia formalaren eta 
sistemarekiko obedientziaren eskakizunen indarra instituzioen funtsezko 
justiziaren eta beraien erreformarako posibilitateen mende dagoela. 

Batzuen iritziz, funtsezko justiziak eta justizia formalak bate-
ra joateko joera dute, eta, beraz, neurri handian injustuak diren insti-
tuzioak sekula, edo ia sekula, ez dira inpartzialtasunez eta koheren-
tziaz administratuak izaten.56 antolamendu injustuen alde daudenek, 

56 ikus lon Fuller, The Morality of Law (New Haven, Yale University Press, 1964), iV. kap. 

beraietatik etekinak eskuratzen dituztenek eta besteen eskubide eta as-
katasunak mespretxuz ukatzen dituztenek nekez, esan ohi da, utziko 
dute legearen inperioarekiko dituzten eskrupuluek beren kasu partiku-
larretako interesei oztoporik jar diezaieten. legeen zehaztasun falta 
ekidinezinak eta euren interpretazioari uzten saion tarte zabalak justi-
ziarekiko leialtasunak bakarrik arin lezakeen arbitrariotasuna bultza-
tzen dute erabakiak hartzeko orduan. Hartara, esaten da ezen, justi-
zia formala, legearen inperioa eta itxarobide legitimoekiko errespetua 
aurkitzen ditugun tokian, oso daitekeena dela funtsezko justizia ere 
aurkitzea. arauak inpartzialtasunez eta koherentziaz betetzeko nahia, 
antzeko kasuak antzera batean tratatzekoa eta arau publikoak aplika-
tzearen ondorioak onartzekoa hertsiki loturik daude besteen eskubi-
de eta askatasunak aintzat hartzeko eta gizarte lankidetzaren kargak 
eta onurak ekitatez partekatzeko nahiarekin edo behintzat horretarako 
prest egotearekin. Desio batak bestearekin elkartuta egoteko joera du. 
argudio hori onargarria da, izan, baina ez dut hemen aztertuko, zeren 
ezin baita egokiro baloratu, harik eta jakin arte zein diren justiziaren 
funtsezko printzipio arrazoizkoenak eta zer-nolako baldintzetan hel-
tzen diren gizakiak printzipiook baieztatzera eta euron arabera bizi-
tzera. Behin printzipioon edukia eta arrazoian eta giza jarreretan du-
ten oinarria ulertzen ditugunean, funtsezko justizia eta justizia formala 
elkarri lotuta dauden ala ez erabakitzeko moduan izanen gara. 

11. JUsTiZiaREN PRiNTZiPio Bi 

orain jatorrizko kokapenean, nire ustez, akordioa lortuko luke-
ten justiziaren printzipio biak adieraziko ditut behin-behineko eran. 
Printzipioon lehenbiziko formulazioa behin-behinekoa da. aurrera 
egin ahala, zenbait formulazio aztertuko ditut eta urratsez urrats hur-
bilduz joanen naiz askoz geroago emanen dudan azken adierazpene-
ra. Uste dut hori egiteak azalpena modu naturalean burutzea ekarriko 
duela. 

Printzipio bien lehenbiziko adierazpena ondokoa da: 

lehenengoa: pertsona bakoitzak oinarrizko askatasun berdinen 
sistemarik zabalena, besteentzako askatasun eskema berdintsuarekin 
bateragarria izanen dena, edukitzeko eskubide berdina izanen du. 

Bigarrena: desberdintasun sozial eta ekonomikoak halatan an-
tolatu behar dira, non a) denen abantailarako izatea arrazoiz espero 

ahal izanen den, eta b) denentzat zabalik izanen diren postu eta karguei loturik egonen diren. 

Esamolde anbiguoegiak daude bigarren printzipioan, zehazki «denen abantailarako» eta «denentzat zabalik». Euren zentzua zehazkiago formulatzeak printzipioaren formulazio berria ekarriko du 13§ atalean. Printzipio bien azken formulazioa 46§ atalean ematen da, eta 39§ atalak lehenengo printzipioaren azalpena dakar. 

Printzipio horiek, esan dudan bezala, lehenengo eta behin gi-
zartearen oinarrizko egiturari aplikatzen zaizkio, eta eskubide eta 
eginbeharren esleipena gobernatzen dute eta abantaila sozial eta eko-
nomikoen banaketa erregulatzen. Beraien formulazioak aurresuposa-
tzen du ezen, justiziaren teoria baten xedeetarako, uste izan daiteke-
ela egitura sozialak bi parte gutxi-asko ezberdinak dituela, lehenen-
go printzipioa parte batari aplikatzen zaiolarik eta bigarrena besteari. 
Hartara, ongi bereizten ditugu oinarrizko askatasun berdinak defini-
tzen eta segurtatzen dituzten gizarte sistemaren alderdiak, alde bate-
tik, eta desberdintasun sozial eta ekonomikoak zehazten eta ezartzen 
dituzten alderdiak, bestetik. orain, funtsezkoa da ohartzea oinarrizko 
askatasunak askatasunon zerrenda baten bidez ematen direla. Euron 
artean hauexek dira garrantzitsuak: askatasun politikoa (bozkatzeko 
eta kargu publikoetarako hautagai izateko eskubidea) eta adierazpen 
eta batzar eskubidea; kontzientzia askatasuna eta pentsamendu aska-
tasuna; pertsonaren askatasuna, zeinak opresio psikologikotik, eraso 
fisikotik, eta zatikatua izatetik (pertsonaren osotasuna) libre izateko 
eskubideak barne hartzen dituen; jabetza pertsonalerako eskubidea eta 
atxiloketa arbitrariotiko askatasuna, legearen inperioaren kontzeptuak 
definituta dagoen moduan. askatasunok berdinak izan beharko dute 
lehenengo printzipioaren arabera. 

Bigarren printzipioa, lehenengo hurbilketan, errentaren eta 
aberastasunaren banaketari aplikatzen zaio, baita agintean eta erantzu-
kizunean desberdintasunak ezartzen dituzten erakundeen proiektuari 
ere. aberastasunaren eta errentaren banaketak berdina izaterik behar 
ez badu ere, denen abantailarako izan behar du, eta, aldi berean, agin-
te eta erantzukizuneko postuek denen irispidekoak izan behar dute. 
Bigarren printzipioa postuak denentzat zabalik edukita aplikatzen da, 
eta, orduan, mugapen hori kontuan izanda, desberdintasun sozial eta 
ekonomikoak denek onura jasotzeko moduan eratzen dira. 

01180 

John Rawls 
JUSTIZIAREN TEORIA BAT 

Printzipio horiek ondoz ondoko ordenan jarri beharko dira, 
lehenengo printzipioa bigarrenaren aurretik dela. ordenamendu 
horrek esan nahi du lehenengo printzipioak babesturiko oinarrizko 
askatasun berdinen urratzeak ezin direla abantaila sozial eta eko-
nomiko handiagoekin justifikatu ez konpentsatu. askatasun horiek 
aplikazio eremu zentral bat dute, zeinaren barruan mugapenak eta 
konponketak jasan dezaketen, betiere beste oinarrizko askatasunen 
batekin talka egiten ez dutenean. Elkarrekin talka egitean mugatuak 
izan daitezkeenez gero, askatasun horietako ezein ez da absolutua; 
baina sistema bakar bat egiteko pentsatuta daudenez, sistema horrek 
denentzat berdina izan behar du. Zaila da, eta ezinezkoa ere agian, 
askatasun horiek erabat zehaztea gizarte jakin baten zirkunstantzia 
sozial, ekonomiko eta teknologiko partikularretatik aparte. Hipote-
sia da asma daitekeela horrelako zerrenda baten tankera orokorra 
aipaturiko justiziaren ikuskerari eusteko moduko zehaztasunez. Ze-
rrendan ez leudekeen askatasunak, adibidez, zenbait jabetza mota 
(produkzio bitartekoena, kasu) edukitzeko eskubidea edo kontratu 
askatasuna laissez-faireko doktrinak ulertzen duen moduan, ez dira, 
jakina, oinarrizkoak eta, beraz, ez daude lehenengo printzipioaren 
lehentasunak babestuta. azkenez, bigarren printzipioari dagokionez, 
aberastasunaren eta errenten banaketak eta aginte eta erantzukizune-
ko postuenak bat etorri beharko dute hala oinarrizko askatasunekin 
nola aukera berdintasunarekin. 

Printzipio biak dira nahikoa zehatzak edukiz eta euron onarpena gero azaltzen eta justifikatzen saiatuko naizen zenbait suposizioren mende dago. oraingoz, ohartzea komeni da printzipio horiek justiziaren ikuskera orokorrago baten kasu bereziak direla, eta ikuskera hori honelaxe adieraz daiteke: 

Balio sozial guztiak -askatasuna eta aukera, errenta eta abe-
rastasuna, eta norberaren buruarekiko errespetuaren oinarri sozialak-
berdintasunez banatu behar dira, balio horietako baten, edo guztien, 
banaketa ezberdina denen abantailarako denean izan ezik. 

injustizia, orduan, denei on egiten ez dieten desberdintasunetan 
datza. ikuskera hori, jakina, zehaztasunik gabekoa da eta interpreta-
tzea behar du. 

lehen urrats gisa, demagun gizarte baten oinarrizko egiturak 
zenbait lehen mailako ondasun, hau da, gizaki arrazional orok, ustez, 

behar dituenak, banatzen dituela. ondasunok normalean erabili egi-
nen dira zerbaitetarako, zeinahi delarik ere pertsonaren bizi-proiek-
tua. Errazago azaltzeko, demagun gizartearen eskura dauden lehen 
mailako ondasun nagusiak eskubideak, askatasunak, aukerak, erren-
ta eta aberastasuna direla. (Geroago, Hirugarren Partean, norberaren 
buruarekiko errespetuak leku garrantzitsua ukanen du). Horiek lehen 
mailako ondasun sozialak dira. lehen mailako beste ondasunak, osa-
suna eta sendotasuna, adimena eta irudimena kasu, berezko onda-
sunak dira; oinarrizko egiturak euren jabetzan eragina duen arren, 
ez daude horren zuzenean haren kontrolpean. imajina dezagun, or-
duan, hasierako akordio hipotetiko bat, non oinarrizko ondasun so-
zial guztiak berdintasunez banatzen diren: mundu guztiak eskubide 
berdintsuak ditu eta errenta eta aberastasuna berdintasunez banatzen 
dira. Gauzen egoera horrek hobekuntzak baloratzeko erreferentzia 
puntu bat eskaintzen du. aberastasuneko desberdintasun batzuek eta 
aginteko alde batzuek hasierako egoera hipotetiko horretan denen-
tzat hobekuntzak ekarriko balituzte, orduan ikuskera orokorrarekin 
bat letozke. 

Gauzak horrela, litekeena da, teoriaz bederen, gizakiak, beren 
funtsezko askatasunetako bati uko egitean, hortik sorturiko etekin so-
zial eta ekonomikoekin behar bezainbatean konpentsaturik ateratzea. 
Justiziaren ikuskera orokorrak ez du murrizketarik ezartzen onargarri 
diren desberdintasun motei dagokienez; guztien egoera hobe dadin 
besterik ez du galdatzen. Ez dugu burura ekarri beharrik esklabotasun 
egoera onartzea bezalako kontu drastikorik. imajina dezagun, ostera, 
jende bat zenbait eskubide politikori uko egiteko prest dagoela, horren 
etekin ekonomikoak esanguratsuak direnean. Hori printzipio biek baz-
tertzen duten truke mota da; ondoz ondoko ordenan jarrita daudelarik, 
ez dute lagatzen oinarrizko askatasunen eta etekin ekonomiko eta so-
zialen artean trukerik egiten, zirkunstantzia aringarrietan izan ezik (26 
eta 39§§). 

Justiziaren ikuskera orokorra gehienbat alde batera utziko dut 
eta printzipio biak, ostera, ondoz ondoko ordenan aztertuko ditut. 
Prozedura horren abantaila zera da, lehentasunen gaia hasieratik 
aintzat hartzen dela eta berori egituratzeko printzipioak aurkitzeko 
ahalegina egiten dela. arretaz aztertu beharra izanen dugu askata-
sunak, printzipioen ordena lexikalak definitzen duen moduan, aban-

taila sozial eta ekonomikoekiko duen balio absolutua zer-nolako bal-
dintzetan datekeen arrazoizkoa. Hitzetik hortzera, goragokoa izate 
horrek ertzeko kontua eta kasu bereziegia dirudi; baina lehen ikusian 
eman lezakeena baino justifikazio hobea dauka. Edo, edonola ere, 
horrexen alde nago ni (82§). Gainera, funtsezko askatasun eta es-
kubideen eta onura ekonomiko eta sozialen arteko bereizketak gizar-
te sisteman zatiketa garrantzitsu bat iradokitzen duen lehen mailako 
ondasunen arteko aldea seinalatzen du. Egindako bereizketak eta 
proposaturiko ordena, jakina, kasurik onenean ere hurbilpenak bes-
terik ez dira. Badira segur aski horiek huts ematen duten zirkunstan-
tziak. Hala ere, funtsezkoa da justiziaren arrazoizko ikuskera baten 
ildo nagusiak argi eta garbi deskribatzea; eta, edonola ere, baldintza 
ezberdinetan, printzipio biok ondoz ondoko ordenan erabilita nahiko 
zerbitzu ona egin dezakete. 

Printzipio biok instituzioei aplikatzeak zenbait ondorio dauzka. 
lehenengo eta bat, printzipiook aipatzen dituzten eskubideak eta 
oinarrizko askatasunak oinarrizko egituraren arau publikoek defini-
tuta daude. Gizakiak aske izatea gizartearen instituzio nagusiek eza-
rritako eskubide eta eginbeharrek erabakita dago. askatasuna molde 
sozialen eredu moduko bat da. lehenengo printzipioak hauxe soilki 
galdatzen du, alegia, arau mota batzuk, oinarrizko askatasunak defi-
nitzen dituztenak, denei berdintasunez aplika dakizkion eta askata-
sunik zabalena, denentzako askatasun berdintsuarekin bateragarria, 
lortzeko ahalbidea berma dezaten. oinarrizko askatasunak mugatzeko 
eta hain hedagarriak ez izatea lortzeko arrazoi bakar bat dago: bestela 
eskubideok elkar oztopatuko luketela. 

Horrez gain, printzipioek pertsonak aipatzen dituztenean edo 
desberdintasunen batetik denek irabaziak eskuratzea galdatzen dute-
nean, aipua oinarrizko egiturak ezarritako postu sozial edo kargu ez-
berdinak dituzten ordezkariekikoa da. Hartara, bigarren printzipioa 
aplikatzean, uste dut posible dela ongizaterako itxarobidea esleitzea 
postu horien jabe diren norbanakoei. itxarobide horrek haien bizi-
perspektibak seinalatzen ditu, beraien gizarte mailatik ikusten diren 
moduan. Eskuarki, ordezkarien itxarobideak oinarrizko egituran egi-
ten den eskubide eta eginbeharren banaketaren mende daude. itxarobi-
deak elkarrekin loturik daude: postu batean ordezkari den gizakiaren 
perspektibak gehituz, beste postu batzuetan ordezkari diren gizakien 

perspektibak gehitzen edo gutxitzen ditugu segur aski. Molde insti-
tuzionalei aplikatzen zaizkienez gero, bigarren printzipioa (edo haren 
lehenengo partea, hobeto esanda) ordezkari diren norbanakoen itxa-
robideez ari da. Geroago eztabaidatuko dudan bezala (14§), printzipio 
bata ez bestea ez zaizkio aplikatzen beren izen propioekin identifika 
daitezkeen norbanako partikularrei egindako ondasunen banaketari. 
Berak ezagutzen dituen pertsona behartsuei ondasun batzuk nola eslei-
tu pentsatzen ari denaren egoera ez da sartzen printzipioen esparruan. 
oinarrizko antolamendu instituzionalak erregulatzeko dira. Ez dugu 
uste izan behar antzekotasun handirik dagoenik, justiziaren ikuspun-
tutik, pertsona bereziei egindako ondasun banaketa administratiboaren 
eta gizartearen proiektu egokiaren artean. Gure sen oneko intuizioak 
lehenengo kasuan gida eskasa izan daitezke bigarrenerako. 

orain, bigarren printzipioak azpimarratzen du pertsona bakoi-
tzak onura jaso behar duela oinarrizko egiturako desberdintasun onar-
garrietatik. Horrek esan nahi du egitura horrek definituriko gizaki or-
dezkari apropos bakoitzarentzat arrazoizkoa izan behar duela, gauzak 
ongi doazela ikusten duenean, desberdintasunekin dituen perspektibak 
desberdintasunik gabe dituenak baino nahiago izatea. Ezin daiteke jus-
tifikatu alderik errentan edo aginpide edo erantzukizuneko karguetan, 
postu batean daudenen desabantailak beste batean daudenen abantaila 
handiagoekin konpentsatzen direla arrazoituta. askoz gutxiago kon-
pentsa daitezke horretara askatasunen urratzeak. Bistakoa da, alabai-
na, hainbat era daudela denek abantailak edukitzeko, hasierako ber-
dintasun akordioa erreferentzia puntutzat hartuz gero. Nola hautatuko 
dugu, orduan, posibilitate horien artean? Printzipioak konklusio ze-
hatz bat emateko moduan espezifikatu beharko dira. oraintxe ekinen 
diot arazo horri. 

12. BiGaREN PRiNTZiPioaREN iNTERPRETaZioaK 

aipatua dut jada ezen, «denen abantaila» eta «denentzat berdin 
zabalik» esamoldeak anbiguoak direnez gero, bigarren printzipioaren 
bi parteek zentzu natural bi dituztela. Zentzu horiek bata bestearekin 
lokabeak direnez, printzipioak lau esanahi ukan ditzake. askatasun 
berdinaren printzipioak, lehenengoak, beti zentzu bera duela supo-
satuz, orduan bi printzipioen lau interpretazio ditugu, ondoko taulan 
adierazten direlarik: 

«Denen abantaila» 

«Berdinki zabalik»
Eraginkortasunaren
Desberdintasun

printzipioa
printzipioa

Berdintasuna
askatasun
aristokrazia

gaitasunetara
Naturaleko
Naturala

zabalik dauden lanbide gisa
sistema

Berdintasuna
Berdintasun
Berdintasun

ekitatezko
liberala
Demokratikoa

aukera berdintasun gisa 

ordenan zirriborratuko ditut hiru interpretaziook: askatasun 
naturaleko sistema, berdintasun liberala eta berdintasun demokra-
tikoa. Zenbait alderditan segida hori intuitiboena da, baina aristokra-
zia naturalaren bidezko segida ez da interesik gabekoa, eta zenbait 
iruzkin labur eginen ditut berari buruz. Justizia bidezkotasun gisa 
lantzean, zein interpretazio hobetsi erabaki behar dugu. Nik berdin-
tasun demokratikoarena hautatuko dut, hurrengo atalean esplikatuko 
dudalarik zer esan nahi duen nozio horrek. Jatorrizko kokapenean 
interpretazio hori onartzearen aldeko argudioa ez da hasiko hurrengo 
kapitulura arte. 

lehenengo interpretazioari (edozein segidatan) askatasun na-
turaleko sistema deituko diot. Formulazio horretan bigarren printzi-
pioaren lehenengo partea instituzioei edo, kasu horretan, gizartearen 
oinarrizko egiturari aplikatzeko moduan moldaturiko eraginkor-
tasunaren printzipio gisa ulertzen da; eta bigarren partea gizarte 
sistema ireki gisa ulertzen da, non, esaldi tradizionala erabiltzea-
rren, lanbideak gaitasunetara zabalik dauden. interpretazio guztie-
tan suposatzen dut askatasun berdineko lehen printzipioa bete dela 
eta ekonomia, oro har, merkatu libreko sistema bat dela, nahiz eta 
produkzio bitartekoak jabetza pribatukoak zein ez-pribatukoak izan 
daitezkeen. askatasun naturaleko sistemak baieztatzen du, orduan, 
eraginkortasunaren printzipioa betetzen duen oinarrizko egiturak, 
non enpleguak eurak eskuratzeko gaitasuna eta lehiatu nahia dute-
nentzat zabalik egonen diren, banaketa justura eramanen duela. Uste 
da eskubideak eta eginbeharrak horrela esleitzeak aberastasuna eta 
errenta, agintea eta erantzukizuna, ekitatez banatuko duen sistema 
bat ekarriko duela, edozein delarik ere erabilitako banaketa moldea. 

01230 

John Rawls 
JUSTIZIAREN TEORIA BAT 

Doktrinak beste interpretazioetara ere badaraman justizia prozesal hutsaren elementu garrantzitsu bat ere badauka. 

Hona helduta, digresio labur bat egin beharra dago eraginkor-
tasunaren printzipioa azaltzeko. Printzipio hori Pareto-ren optima-
litatearena (ekonomialariek deitzen dioten moduan) baino ez da, 
oinarrizko egiturari aplikatzeko moduan formulatuta.57 «optimali-
tate» terminoaren ordez «eraginkortasuna» erabiliko dut beti, lite-
ralki egokia delako eta lehenengo terminoak kontzeptua izatez den 
baino zabalagoa dela iradokitzen duelako.58 Bestalde, printzipio hori 
hasieran ez zen instituzioei aplikatzekoa, sistema ekonomikoaren 
konfigurazio partikularrei baizik, adibidez, kontsumitzaileen arteko 
ondasun banaketari edo produkzio moldeei. Printzipioak dio konfi-
gurazio bat eraginkorra dela, betiere konfigurazio hori, zenbait per-
tsona (bat bederen) aberasteko moduan, aldi berean beste pertsona 
batzuei (bati bederen) kalterik egin gabe, aldatzea ezinezko denean. 
Hartara, zenbait norbanakoren artean egindako salgaien stock baten 
banaketa eraginkorra da, baldin norbanako horietako baten zirkuns-
tantziak, beste inor kalteturik atera gabe, hobetzen dituen salgai ho-
rien birbanaketa egiterik ez badago. Produkzioaren antolaketa era-
ginkorra da, baldin produkzio faktoreak salgai batzuetatik gehiago, 
eta besteetatik ez gutxiago, produzitzeko moduan aldatzeko erarik ez 
badago. izan ere, salgai batetik gehiago produzitu ahal bagenu beste 
batetik gutxiago produzitu gabe, salgaien stock handiagoa pertsona 

57 Printzipio horren azalpenak prezioen teoriari edo aukera sozialari buruzko 
ia lan guztietan daude. argitasun handiko bat hauxe dugu: T. C. Koopmans, 
Three Essays on the State of Economic Science (New York, McGraw-Hill, 1957) 
41-66 or. ikus, halaber, a. K. sen, Collective Choice and Social Welfare (san 
Francisco, Holden-Day ink., 1970) 21h or. lan horiek liburu honetan ditugun 
helburuek eskatzen duten guztia -eta gehiago- dakarte eta azken lanak dago-
kien arazo filosofikoei egiten die aurre. Eraginkortasunaren printzipioa Vilfredo 
Paretok sartu zuen bere Manuel d´économie politique lanean (Paris, 1909, Vi. 
kap., 53§ eta eranskina, 89§). Pasarte garrantzitsuenen itzulpena hementxe dugu: 

a. N. Page, Utility Theory: A Book of Readings (New York, John Wiley, 1968) 
38h or. indiferentzia kurben kontzeptu paraleloa honako honetan daukagu: F. 

Y. Edgeworth, Mathematical Psychics (londres, 188) 20-29 or.; baita Pageren lanean ere, 160-67 or. 

58 Horri buruz ikus Koopmans, Three Essays on the State of Economic Science, 49 or. Koopmansek ohartarazten du «esleipen eraginkortasuna» [allocative efficiency] bezalako termino bat izen egokiagoa zatekeela. 

batzuen zirkunstantziak hobetzeko erabil daiteke besteenak gaizkia-
gotu gabe. Printzipioaren aplikazio horiek argi erakusten dute be-
netan dela eraginkortasunaren printzipioa. ondasunen banaketa bat 
edo produkzio sistema bat ez da eraginkorra, sistema hori norbanako 
batzuentzat hobetzeko moduak daudenean, beste batzuentzat txarra-
go izatea eragin gabe. Jatorrizko kokapenean parteek printzipio hori 
antolamendu ekonomiko eta sozialak ebazteko onartzen dutela supo-
satuko dut. (ikus ondoko eztabaida eraginkortasunaren printzipioari 
buruz). 

ERaGiNKoRTasUNaREN PRiNTZiPioa 

Demagun salgaien stock finko bat dagoela x1 eta x2 deituko 
diegun lagun biren artean banatzeko. Demagun orain aB lerroak 
halako puntuak irudikatzen dituela, non, x1-en irabazia dagokion 
mailan emanda, ez dagoen inolako ahalbiderik x2-k kurbak seina-
laturiko  puntuarekiko  hobekuntza  edukitzeko  moduan  salgaiak 
banatzeko. Kontuan hartu D puntua = (a,b). orduan, x1 a mailan 
mantenduz, x2-ren alde egin daitekeen onena b maila da. 3 irudian 
o puntuak, jatorriak, inolako salgairik banatu aurreko posizioa iru-
dikatzen du. aB lerroko puntuak puntu eraginkorrak dira. aBko 
puntu bakoitzak Paretoren irizpideari erantzuten diola ikus daiteke: 
ez dago pertsona baten egoera beste batena gaizkiagotu gabe hobe-
tzen duen birbanaketarik. Hori argi uzten du aB kurba eskuinerantz 
makurtzen dela ikusteak. ondasunen kopurua finkoa denez, per-
tsona batak irabazi ahala besteak galdu egiten duela suposatzen da. 
(suposizio hori, jakina, erori egiten da abantaila positiboen kopuru 
bat produzitzen duen lankidetza sistema den oinarrizko egituraren 
kasuan). Eskuarki oaB esparrua multzo konbexutzat hartzen da. 
Horrek esan nahi du ezen, edozein puntu pare emanda, puntu biok 
elkartzen dituen lerro zuzenaren gaineko puntuak multzoan ere ba-
daudela. Zirkuluak, elipseak, karratuak, triangeluak, etab., multzo 
konbexuak dira. 

argi dago puntu eraginkor asko daudela, eta aB lerroko puntu guztiak ere halakoxeak dira. Eraginkortasunaren printzipioak ez du berez salgaien banaketa partikular bat eraginkor bakartzat hautatzen. Banaketa eraginkorren artean bat hautatzeko beste printzipio bat behar da, hots, justiziaren printzipio bat. 

3 iRUDia 

Puntu bi hartuta, bata bestearen ipar-ekialdean baldin badago, 
puntu hori goragokoa da mailaz eraginkortasunaren printzipioaren 
arabera. ipar-mendebaldean edo hego-ekialdean dauden puntuak ezin 
daitezke erkatu. Hartara, 4 irudian C D baino mailaz goragokoa da, 
eta D F baino goragokoa, aB lerroko ezein puntu da, ordea, bata bes-
tea baino mailaz ez goragokoa ez beheragokoa. Puntu eraginkorren 
klasea ezin daiteke mailakatu. are a eta B muturretako puntuak, non 
parteetako batak dena daukan, aBko beste puntuak bezain eraginko-
rrak dira. 

Ezin esan daiteke aB lerroko edozein puntu oaB barruko pun-
tu guztiak baino mailaz goragokoa denik. aBko puntu bakoitza bere 
hego-mendebaldean dituen barruko puntuak baino goragokoa da soil-

-soilik. Hartara, D puntua D a eta b puntuekin lotzen duten puntuzko 
lerroek seinalaturiko laukizuzenaren barruan dauden puntu guztiak 
baino mailaz goragokoa da. D puntua ez da E puntua baino goragokoa. 
Puntu horiek ezin daitezke ordenatu. C puntua, alabaina E baino go-
ragokoa da mailaz, baita itzaleztaturik ageri den eta E puntua izkinan 
duen alde txiki horretakoak diren aBko puntu guztiak ere. 

Bestalde, baldin 45°-ko lerroa ekitatezko banaketaren lekua 
adierazteko hartzen badugu (horrek ardatzen interpretazio kardinal 
pertsonartekoa suposatzen du, aurreko oharretan suposatu ez dena), 
eta hori erabaki oinarri gehigarri moduan hartzen bada, orduan, dena 
kontuan hartuta, D puntua C eta E baino hobetzat hartzekoa izan dai-

teke, lerro horretatik hurrago dagoelako. are erabaki liteke barruko 
puntu bat, F kasu, puntu eraginkorra den C baino hobetzat hartu be-
harko litzatekeela. izan ere, bidezkotasun gisa ulerturiko justizian, 
justiziaren printzipioak lehentasuna dute eraginkortasun kontuekiko 
eta, beraz, oro har hitz eginda, banaketa justuak irudikatzen dituz-
ten barruko puntuak, eskuarki, banaketa injustuak irudikatzen dituz-
ten puntu eraginkorrak baino hobetzat joko dira. 4 irudiak, jakina, 
egoera arrunt sinplea irudikatzen du eta ezin dakioke aplikatu oina-
rrizko egiturari. 

4 iRUDia 

orain, eraginkortasunaren printzipioa gizaki ordezkarien itxa-
robideei erreferentzia eginez aplika dakioke oinarrizko egiturari.59 
Hartara, esan genezake eskubide eta eginbeharren antolamendu bat 
oinarrizko egituran eraginkorra bakar-bakarrik dela, baldin ezinezkoa 
bada arauak aldatzea eta eskubideen eta eginbeharren eskema birde-
finitzea, gizaki ordezkariren baten itxarobideak (batenak gutxienez) 
gehitzeko moduan, aldi berean beste gizaki ordezkariren baten itxa-
robideak (batenak gutxienez) murriztu gabe. aldaketa horiek, jakina, 
beste printzipioekin kongruenteak izan behar dute. Hau da, oinarrizko 

59 Paretoren irizpidea arau publikoen sistemei aplikatzeko, ikus J. M. Buchanan, «The Relevance of Pareto optimality», Journal of Conflict Resolution, 6 lib (1962), baita berak Gordon Tullock-ekin egindako liburua ere, The Calculus of Consent (ann arbor, The University of Michigan Press, 1962). Printzipio hori eta beste batzuk instituzioei aplikatzean honako lan honen puntuetako bati jarraitu diot: «Two Concepts of Rules», Philodophical Rewiew, 64 lib. (1955). Hori egiteak printzipioen erabilera publikotasunaren ondorioez mugatzearen abantaila du, besteak beste. ikus 23§, 8 oharra. 

egitura aldatzean ezin dugu urratu askatasun berdinaren printzipioa 
edo postu irekien betekizuna. alda daitezkeenak dira errentaren eta 
aberastasunaren banaketa eta aginpide edo erantzukizuneko postu-
etan daudenen jarduera kooperatiboak arautzeko modua. askatasuna-
ren eta irispidearen mugapenekin bat etorririk, lehen mailako ondasun 
horien banaketa molda daiteke, norbanako ordezkarien itxarobideak 
aldatzeko moduan. oinarrizko egituraren antolamendu bat eraginko-
rra da, banaketa hori beste ezelan aldatzerik ez dagoenean norbaiten 
perspektibak mailaz jasotzeko eta aldi berean beste inorenak ez jais-
teko moduan. 

Badira, hala suposatuko dut, oinarrizko egituraren hainbat anto-
lamendu eraginkor. Beraietako bakoitzak gizarte lankidetzaren aban-
tailen banaketa bat zehazten du. arazoa euron artean bat aukeratzea 
da, banaketa eraginkor horietatik bat justu moduan ere bereiziko duen 
justiziaren ikuskera bat aurkitzea. Hori egitea lortu badugu, eraginkor-
tasun hutsetik harago joan izanen gara, baina eraginkortasunarekin 
bateragarri den eran. Normala da gizarte sistema eraginkorra den hei-
nean banaketaz arduratzeko arrazoirik ez dagoelako ideia probatzea. 
Kasu horretan antolamendu eraginkor guztiak maila berean justuak 
deklaratzen dira. iradokizun hori, jakina, lekuz kanpo legoke ondasun 
partikularrak pertsona ezagunei banatze kasuan. inork ez luke uste 
izanen justiziaren ikuspuntutik interesik gabeko kontua denik giza tal-
de bateko edozeinek dena edukitzea. Baina badirudi iradokizuna oina-
rrizko egiturari dagokionez ere maila berean arrazoigabea dela. Har-
tara, baliteke baldintza batzuetan morrontza esanguratsuki aldatzerik 
ez egotea, adibidez, lurjabeen ordezkari den beste gizaki baten itxa-
robideak murriztu gabe, eta kasu horretan morrontza eraginkorra da. 
Hala ere, gerta daiteke halaber baldintza beretan lan libreko sistema 
bat aldatzerik ez egotea, adibidez, langile libreen ordezkari den beste 
gizaki baten itxarobideak murriztu gabe, eta antolamendu hori ere era-
ginkorra litzateke maila berean. Modu orokorragoan hitz eginda, de-
magun gizarte bat zenbait klasetan egokiro banaturik dagoen guztian, 
posible dela haren ordezkarietako edozeini dagokionez maximizatzea. 
Maximo horiek gutxienez postu eraginkor asko ematen dituzte, ez bai-
tago euretako ezeinetatik alde egiterik besteen itxarobideak areagotze-
ko, maximoa definitzeko erreferentzia gisa hartu den ordezkariarenak 
gutxitu gabe. Hartara, puntu horietako bakoitza eraginkorra da, baina 
seguruenik ez dirateke guztiak justuak. 

orain, gogoeta horiek beti jakin izan duguna baino ez dute age-
rian jartzen, hau da, eraginkortasunaren printzipioak ezin duela berak 
bakarrik justiziaren ikuskera gisa balio.60 Horregatik, nolabaiteko osa-
garriren bat aurkitu beharko zaio. orain, askatasun naturaleko sisteman 
eraginkortasunaren printzipioa mugatu egiten dute oinarriko instituzio 
batzuek; muga horiek betetzen direnean, hortik ateratzen den banake-
ta eraginkor oro justutzat onartzen da. askatasun naturaleko sistemak 
ondoren azalduko den bezalatsu hautatzen du banaketa eraginkor bat. 
Demagun teoria ekonomikotik dakigula, merkatu ekonomia lehiakor 
bat definitzen duten ohiko suposizioen arabera, errenta eta aberasta-
suna eraginkorki banatuko direla, eta aldi jakin batean ateratzen den 
banaketa eraginkorra aktiboen hasierako banaketak determinaturik 
dagoela, hau da, errentaren eta aberastasunaren eta berezko gaitasun 
eta trebetasunen hasierako banaketak. Hasierako banaketa bakoitzare-
kin emaitza eraginkor zehatz batera helduko da. Hartara, gertatuko da 
ezen, baldin emaitza justutzat eta ez-eraginkortzat soilik onartu behar 
badugu, aktiboen hasierako banaketa determinatzeko oinarria onartu 
behar dugula. 

askatasun naturaleko sisteman hasierako banaketa gaitasunei 
irekita dauden lanbideen ikuskeran inplizitu dauden antolamenduek 
erregulaturik dago (gorago definitu dugun moduan). antolamendu 
horiek askatasun berdineko oinarria (lehenengo printzipioak zehazten 
duen legez) eta merkatu libreko ekonomia aurresuposatzen dituzte. 
aukera berdintasun formala galdatzen dute, gizarte posizio abantaila-
tsuetara iristeko denek legezko eskubide berdinak edukitzeko mo-
duan. Baina, berdintasuna edo antzekotasuna zaintzeko ahaleginik, 
beharrezko diren oinarriko instituzioak mantentzeko behar den hei-
nean izan ezik, egiten ez denez gero, aktiboen hasierako banaketan 
edozein alditarako eragin handia dute gertakizun natural eta sozialek. 
adibidez, errentaren eta aberastasunaren banaketa, ateratzen dena, 
berezko aktiboen -hau da, berezko gaitasun eta trebetasunen- aldez 
aurreko banaketak metatzearen ondorioa da, aktibook denboraren 

60 Hori eskuarki onartua da ongizate ekonomian, eraginkortasuna ekitatearekin 
orekatu behar dela esaten denean kasu. ikus, adibidez, Tibor scitovsky, Welfare 
and Competition (londres, George allen and Unwin, 1952), 60-69 or. eta i. M. 

D. little, A Critique of Welfare Economics, 2. ed. (oxford, The Clarendon Press, 
1957) Vi. kap., 112-116 or. ikus sen-en oharrak eraginkortasunaren printzipio-
aren mugei buruz: Colective Choice and Social Welfare, 22, 24-26, 83-86 or. 

joanean zirkunstantzia sozialen eta halabeharreko gertakizunen, hala 
nola, ezbeharren eta zorte onaren eraginez garatu edo garatu gabe gel-
ditu diren heinean eta euron erabilera aldeztu edo oztopatu den neu-
rrian. intuitiboki, askatasun naturaleko sistemaren injustiziarik nabar-
menena da sistema horrek banaketako zatiak ikuspuntu moraletik hain 
arbitrarioak diren faktore horien behar ez bezalako eraginaren pean 
uzten dituela. 

Printzipio bien interpretazio liberala, aurrerantzean deituko 
diodan bezala, hori zuzentzen saiatzen da, gaitasunetara zabalik be-
har duten karguen eskakizunari aukera berdintasun justuaren printzi-
pio gehigarria erantsiz. ideia horretan da postuek zabalik egon behar 
dutela ez bakarrik zentzu formalean, baizik beraiek erdiesteko ekita-
tezko aukera denek edukitzeko moduan. Ez dago guztiz argi zer esan 
nahi duen horrek, baina esan genezake gaitasun eta trebetasun berdin-
tsuak dituztenek bizi-perspektiba berdintsuak ukan behar lituzketela. 
Zehatzago esanda, berezko gaitasunen banaketa dagoela suposatuta, 
gaitasun eta trebetasun maila berean daudenek eta eurok erabiltzeko 
gogo on bera dutenek arrakasta izateko perspektiba berak ukan behar 
lituzkete, edozein delarik ere euren hasierako posizioa gizarte siste-
man. Gizartearen sektore guztietan, oro har, kultura eta arrakastarako 
perspektiba berak beharko genituzke maila berean motibaturik eta 
dohainez jantzirik daudenentzat. Gaitasun eta desio berak dituztenen 
itxarobideek ez lukete izan behar euren klase sozialaren eraginik.61 

Printzipio bien interpretazio liberala, bada, gertakizun sozia-
lek eta berezko zorteak banaturiko parteetan duten eragina arintzen 
saiatzen da. Helburu hori lortzeko, gizarte sistemari baldintza estruk-
tural berriak ezarri behar zaizkio. Merkatu librearen antolamenduak 
instituzio politiko eta juridikoen esparruan egin behar dira, gertaera 
ekonomikoen joera orokorrak erregula ditzaten eta aukera berdinta-
sun justurako behar diren baldintza sozialak manten ditzaten. Esparru 
horren elementuak nahiko ezagunak dira, nahiz eta agian mereziko 
lukeen gogoratzea jabetzaren eta aberastasunen gehiegizko metaketak 
ekiditeak eta hezkuntzarako aukera berdinak denentzat mantentzeak 

61 Definizio hori sidgwickek The Methods of Ethics lanean, 285 or., egiten 
duen iradokizunari jarraituta eratua da. ikus, halaber, R. H. Tawney, Equqlity 
(londres, George allen and Unwin, 1931), ii. kap., ii. at.; eta B. a. o. Williams, 
«The idea of Equality» in Philosophy, Politics, and Society, argit.: Peter laslett 
and W. G. Runciman (oxford, Basil Blackwell, 1962), 125h or. 

duten garrantzia. Ezagutza eta abilezia kulturalez jabetzeko aukerek ez lukete egon behar norberaren klase posizioaren mende, eta, hartara, eskola sistemak, pribatuak zein publikoak, klase hesiak behera botatzeko pentsatua behar luke. 

ikuskera liberala askatasun naturaleko sistema baino hobetzat 
jotzeko modukoa dela badirudi ere, intuitiboki akastun ageri da. Bes-
teak beste, ezin hobeto funtzionatuko balu ere gertakizun sozialen era-
gina kenduz, hala ere, ez luke ekidinen aberastasunaren eta errentaren 
banaketa trebetasun eta gaitasunen berezko banaketak determinatzea. 
oinarriko antolamenduek uzten dituzten mugen barruan, banaturiko 
zatiak loteria naturalaren emaitzaren arabera erabakitzen dira; eta 
emaitza hori arbitrarioa da ikuspegi moraletik. Ez dago arrazoi gehia-
gorik errentaren eta aberastasunaren banaketa berezko gaitasunen ara-
bera erabakitzeko, zorte historiko eta sozialaren arabera erabakitzeko 
baino. areago oraindik, aukera berdintasunaren printzipioa akatsekin 
izan ezik gauzatzerik ez dago, nolabaiteko familia indarrean dagoen 
artean bederen. Berezko gaitasunek noraino gara daitezkeen eta fruitua 
eman dezaketen, hori edozertariko baldintza sozialen eta klase jarre-
ren eraginpean dago. Horretan ahalegin bat egiteko, lortzen saiatzeko, 
eta, beraz, ohiko zentzuan arrakasta merezitzeko gogoa bera ere fami-
liaren zorionaren eta zirkunstantzia sozialen mende dago. Praktikan 
ezinezkoa da dohain berdintsuak dituztenei kulturarako eta lorpene-
tarako aukera berdinak segurtatzea, eta, horregatik, hori aintzat har-
tuko duen eta loteria naturalaren ondorio arbitrarioak arinduko dituen 
printzipioren bat onartzeko desioa ukan dezakegu. ikuskera liberalak 
horretan huts egiteak justiziaren printzipio bien beste interpretazio bat 
bilatzera bultzatzen gaitu. 

Berdintasun demokratikoaren ikuskera jorratzen hasi aurretik, 
aristokrazia naturalarenaz esan beharko genuke zerbait. ikuspuntu 
horri buruz ez da aukera berdintasun formalak eskaturikotik harago 
doakeen ahaleginik egiten gertakizun sozialak erregulatzeko, baina be-
rezko dohain handiagoz jantzitako pertsonen abantailak mugatu egin 
behar dira gizarteko sektore pobreagoen ona areagotzen duten aban-
tailak bultzatuz. ideal aristokratikoa sistema ireki bati aplikatzen zaio, 
ikuspuntu juridikotik bederen, eta berak fabore egiten dienen egoera 
abantailatsuagoa honako kasu honetan bakarrik hartzen da justutzat, 
alegia, behean daudenek, goikoei gutxiago emanez gero, gutxiago 

daukatenean.62 Hartara, noblesse oblige delakoaren ideia eramaten da aristokrazia naturalaren ikuskerara. 

orain, bai ikuskera liberala eta bai aristokrazia naturalarena 
biak dira ezegonkorrak. izan ere, gertakizun sozialek edo berezko 
zoriak bakoitzari banatu beharreko zatiak erabakitzeko duten eragi-
narekin konforme ez gaudenean, gogoeta egin ondoren, bataren zein 
bestearen eraginaz kezkatuta egon beharra daukagu. ikuspuntu mora-
letik, biek ematen dute maila berean arbitrarioak. Hartara, askatasun 
naturaleko sistematik urrundu arren, ezin gara ikuskera demokratikoa 
ez den beste ezeinekin konforme izan. ikuskera horixe da orain azal-
du behar dudana. Eta, gainera, aurreko oharretako bat bera ere ez da 
ikuskera horren aldeko argudioa, kontratu teorian argudio guztiak, 
hertsiki hitz eginda, jatorrizko kokapenean arrazoiz onartu beharre-
koa litzatekeenaren arabera egin behar baitira. Hemen printzipio bien 
aldeko interpretaziorako bidea prestatzen ari naiz, irizpideok, bereziki 
bigarrena, ertzekotzat jo ez ditzan irakurleak. Behin saiatzen garenean 
euron interpretazio bat kausitzen, denak berdintasunez pertsona moral 
gisa tratuko dituena eta gizarte lankidetzako onura eta kargetan giza-
kiek duten partea euren zori sozialetik edo loteria naturalean duten 
zortetik neurtuko ez duena, orduan interpretazio demokratikoa izanen 
da lau alternatiben artean aukerarik onena. iruzkinok eginda, ikusmol-
de horrixe ekinen diot orain. 

13. BERDiNTasUN DEMoKRaTiKoa ETa 

DEsBERDiNTasUN PRiNTZiPioa 

interpretazio demokratikoa, irudiak iradokitzen duen moduan, 
aukera berdintasun justuaren printzipioa desberdintasun printzipioare-
kin konbinatuz erdiesten da. Printzipio horrek eraginkortasunaren 
printzipioaren indeterminazioa ezabatzen du, posizio partikular bat 
hautatzean, oinarrizko egiturako desberdintasun ekonomiko eta so-

62 ideal aristokratikoaren formulazio hori santayanak aristokraziari buruz egiten 
duen azalpenetik dator, hain zuzen ere Reason and Society laneko iV. kapituluan 
(New York, Charles scribner, 1905), 109h or. Honako hau dio adibidez: «erregi-
men aristokratiko bat onurak irradiatuz eta zenbat eta gutxiago eman goikoei be-
hekoek gutxiago erdietsiko dutela demostratuz bakarrik justifika daiteke». Zor-
retan nago Robert Rodes-ekin honako hauek ikusarazi dizkidalako: aristokrazia 
naturala justiziaren bi printzipioen interpretazio posible bat dela eta sistema feu-
dal bat ere saia daitekeela desberdintasun printzipioa betetzen. 

zialak bertatik juzgatzeko. askatasun berdinak eta aukera berdintasun 
justuak galdatzen duten instituzioen esparrua ezarritzat jota, hobekien 
kokaturikoen itxarobide gorenak honako baldintza hau betez gero 
bakarrik izanen dira justuak, alegia, baldin abantaila gutxien duten 
gizarteko kideen itxarobideak hobetzen dituen eskema baten osagai 
gisa funtzionatzen badute. intuiziozko ideia zera da, ordena sozialak 
ez dituela sortu eta segurtatu behar hobeki kokaturikoen perspektiba 
erakargarrienak, baldin hori egitea zoritxarrekoenen abantailarako ez 
bada. (ikus segidan datorren desberdintasun printzipioaren azterketa). 

DEsBERDiNTasUN PRiNTZiPÌoa 

Demagun indiferentzia kurbek maila berean justutzat harturiko 
banaketak irudikatzen dituztela. orduan, desberdintasun printzipioa 
berdintasun handiko ikuskera da, zeren, beraren arabera pertsona biak 
hobeto jarriko dituen banaketa lortu ezean (sinpleago azaltzeko bi 
pertsonen kasura mugatu dugu), elkarren bestena banatzea hobetsiko 
baita. indiferentzia kurbek 5 irudian irudikaturiko forma hartzen dute. 
Kurbok 45°-ko lerroaren gainean angelu zuzenetan elkar ebakitzen 
duten lerro bertikal eta horizontalez eginak dira (berriro ere ardatzen 
interpretazio pertsonarteko eta kardinala suposatzen delarik). Pertsona 
bataren egoera gehien hobetuta ere, desberdintasun printzipioaren ara-
bera ez da irabazirik egonen, besteak ere irabaziak eskuratu ezean. 

Demagun x1 oinarrizko egituran onura gehien jasotzen duen 
gizaki ordezkaria dela. Haren itxarobideak gehitzen diren heinean gu-
txien jasotzen duen x2-renak ere gehitu egiten dira. Demagun 6 irudiko 
oP kurbak x1-en itxarobide handiagoek x2-renei egindako ekarpena 
irudikatzen duela. o puntuak, jatorriak, lehen mailako ondasun sozial 
guztiak elkarren bestena banatzen diren egoera hipotetikoa irudika-
tzen du. orain, oP kurba 45°-ko lerroaren azpian dago beti, x1 beti 
posizio hobean dagoelako. Horregatik, indiferentzia kurben zati egoki 
bakarrak lerro horren azpikoak dira eta horregatik 6 irudiaren goial-
deko ezker aldea ez da marrazturik agertzen. argi dagoenez, desber-
dintasun printzipioa ez da erabat betetzen, harik eta oP kurba ukitzen 
duen indiferentzia kurbarik gorenarekin tangente izan arte. 6 irudian 
hori a puntuan gertatzen da. 

ohar bedi ekarpen kurba, oP kurba, eskuinerantz doala gora, 
zeren oinarrizko egiturak definituriko gizarte lankidetza alde bientzat 

abantailatsua dela suposatzen baita. Kontua ez da jada ondasun stock finko bat kartak balira bezala nahastea; eta ez da ezer galtzen etekinen pertsonarteko konparazio zehatzik egiterik ez badago. Nahikoa da onura gutxien jasotzen duen pertsona identifikatu eta haren arrazoizko hobespena zein den erabaki ahal izatea. 

5 iRUDia
6 iRUDia

7 iRUDia
8 iRUDia

Desberdintasun printzipioarena baino berdintasun gutxiagoko 
perspektiba bat, nahiz eta agian onargarriagoa lehen ikusian, banaketa 
justuetarako (edo kontuan harturiko gauza guztietarako) indiferentzia 
kurba suabe eta jatorrirantz konbexuak (7 irudian agertzen diren mo-
duan) lituzkeena litzateke. Gizarte ongizatearen funtzioetarako indife-
rentzia kurbak horrelaxe irudikatzen dira maiz. Kurben forma horrek 
adierazten du ezen, pertsona batak besteekiko abantailak eskuratzen 
dituenean, haren geroko onurak gero eta balio txikiagokoak direla 
ikuspuntu sozialetik. 

Utilitarista klasiko bati, bestalde, berdin dio nola banatzen den 
mozkinen kopuru konstantea. Hark loturak hausteko soilik jotzen du 

berdintasunera. Pertsona bi baino ez badaude eta ardatzen pertsonarteko 
interpretazio kardinala suposatzen bada, utilitaristaren banaketetarako 
indiferentzia lerroak 45°-ko lerroarekiko perpendikularrak diren lerro 
zuzenak dira. Hala ere, x1 eta x2 gizaki ordezkariak direnez, euren iraba-
ziak bakoitzak ordezkatzen duen pertsona kopuruaren arabera baloratu 
beharko dira. x2-k, segurutik, x1-ek baino pertsona gehiago ordezkatzen 
dituenez, indiferentzia kurbak horizontalago bihurtuko dira, 8 irudian 
ikusten den moduan. abantaila gehien jasotako kopuruaren eta gutxien 
jasotakoenaren arteko proportzioak erabakiko du lerro zuzen horien 
inklinazioa. lehengo oP ekarpen kurba bera marrazten bada, ikusiko 
dugu banaketarik onena ikuspuntu utilitaristatik oP kurba bere maxi-
mora heltzen den b puntutik haratago dagoen puntu batean lortzen dela. 
Desberdintasun printzipioaren arabera b puntua, a-ren ezkerrean dagoe-
na beti, aukeratu behar denez gero, utilitarismoak, baldintza berdinetan, 
desberdintasun handiagoak permititzen ditu. 

Desberdintasun printzipioa argitzeko har dezagun errentaren 
banaketa gizarte klaseen artean. Demagun errenta taldeek norbanako 
ordezkariekin korrelazioan daudela, zeintzuen itxarobideen arabera 
banaketa erabaki ahal izanen dugun. Gauzak horrela, jabetza priba-
tuko demokrazian enpresaburuen klaseko kide izanik hasten denak, 
adibidez, gaitu gabeko langile klasean hasten denak baino perspekti-
ba hobeak izanen ditu. Badirudi hori segur aski horrelaxe izanen dela 
orain dauden injustizia sozialak kentzen direnean ere. Zerk, orduan, 
justifika lezake hasierako desberdintasun hori bizi-perspektibetan? 
Desberdintasun printzipioaren arabera itxarobideetako aldea gaizkien 
dagoen gizaki ordezkariaren alde, aipaturiko kasuan gaitu gabeko 
langile ordezkariaren alde, badago bakarrik justifika daiteke. Des-
berdintasuna itxarobideetan bakar-bakarrik da onargarria, baldin des-
berdintasunak gutxitzeak langile klasea are egoera txarragoan jartzen 
badu. suposa daitekeenez, bigarren printzipioko postu irekien baldin-
tza gehigarria eta orotariko askatasunaren printzipioa kontuan hartu-
ta, enpresaburuei permititzen zaizkien itxarobide handiagoek langile 
klasearen itxarobideak areagotuko dituzten gauzak egitera bultzatzen 
dituzte. Haien perspektiba hobeek pizgarri gisa jokatzen dute, eta, har-
tara, prozesu ekonomikoa eraginkorragoa da, berrikuntzak bizkorrago 
datoz, etab. Ez dut esanen noraino den egiazkoa hori guztia. Kontua da 
horrelako zerbait argudiatu behar dela, desberdintasun horiek desber-
dintasunaren printzipìoaz justifikatuko badira. 

orain zenbait ohar eginen ditut printzipio horri buruz. lehe-
nengo eta behin, berori aplikatzean bi kasu bereizia behar dira bata 
bestetik. lehenengo kasuan, abantaila gutxien dutenen itxarobideak 
benetan maximizatzen dira (betiere, jakina, aipaturiko mugen mende). 
Hobeto daudenen itxarobideetako ezein aldaketak hobe dezake gaiz-
kien daudenen egoera. antolamendurik onenak sistema erabat justua 
deitu dudana erdiesten du. Bigarren kasuan, hobeto dauden guztien 
itxarobideek gaizkien daudenen ongizatea ekartzen laguntzen dute 
bederen. Esan nahi baita ezen, haien itxarobideak gutxituz gero, aban-
taila gutxien dutenen perspektibak segurutik behera eginen luketela. 
Hala ere maximoa lortu barik dago oraindik. abantaila gehien dute-
nen itxarobideek gora egiteak ere beherengoen itxarobideak gorago 
altxatuko lituzkete. Eskema horri buruz esanen dut oro har justua dela, 
antolamendu justurik onena ez bada ere. Edozein eskema injustua da, 
itxarobide handienetako bat edo gehiago gehiegizkoa denean. itxa-
robide horiek behera eginen balute, txiroenen egoerak hobera eginen 
luke. antolamendu bat zein injustua den, hori itxarobiderik handienen 
gehiegizkotasuna norainokoa den eta justiziaren beste printzipioen, 
adibidez, aukera berdintasun justuaren urratzearen mende zenbaterai-
no dagoen neurtuta erabakitzen da; baina ez naiz ahaleginduko injus-
tizia mailak neurtzen. azpimarratu beharrekoa zera da, desberdinta-
sun printzipioa, hertsiki hitz eginda, printzipio maximizatzailea dela, 
baina antolamendurik onenera heltzen ez diren kasuen artean bereiz-
keta esanguratsua dagoela. Gizarte orok hobeto daudenen ekarpen 
marjinalak negatiboak diren egoerak ekiditen saiatu behar luke, zeren, 
baldintza berdinetan, hori ekarpenak positiboak direnean sistemarik 
onenera ez heltzea baino huts handiagoa dela baitirudi. Klaseen arteko 
are alde handiagoak denen abantailaren printzipioa urratzen du, baita 
berdintasun demokratikoa ere (17§). 

Beste puntu bat ondoren aipatuko dudana da. ikusi dugu as-
katasun naturaleko sistema eta ikuskera liberala eraginkortasunaren 
printzipiotik haratago doazela oinarriko instituzio batzuk eratuz eta 
gainerakoa justizia prozesal hutsari utziz. ikuskera demokratikoak 
dio justizia prozesal hutsera jo daitekeen arren hein batean bederen, 
aldez aurreko interpretazioek hori egiteko duten moduak gehiegizko 
tartea uzten diela gertakizun natural eta sozialei. Baina konturatu 
beharra dago desberdintasun printzipioa bateragarria dela eraginkor-
tasunaren printzipioarekin. izan ere, lehenengoa erabat bete denean, 

benetan ezinezkoa da gizaki ordezkari bat aberatsago egitea beste 
bat behartsuago egin gabe, beste hori guk itxarobideak maximizatu 
behar dizkiogun abantaila gutxieneko gizaki ordezkaria delarik. Har-
tara, justizia eraginkortasunarekin koherente izateko moduan defini-
tu behar da, printzipio biak betetzen direnean bederen. oinarrizko 
egitura injustua bada, jakina, printzipio horiek hobeto dauden ba-
tzuen itxarobideak urri ditzaketen aldaketak baimenduko dituzte; eta 
horregatik ikuskera demokratikoa ez dator bat eraginkortasunaren 
printzipioarekin, baldin printzipio hori denen perspektibak hobetuko 
dituzten aldaketak bakarrik egiten lagako den zentzuan hartzen bada. 
Justiziak lehentasuna du eraginkortasunarekiko eta zentzu horretan 
eraginkorrak ez diren zenbait aldaketa galdatzen ditu. sistema erabat 
justua eraginkorra ere baden zentzuan bakarrik existitzen da kohe-
rentzia. 

Jarraian, desberdintasun printzipioaren esanahiari dagokion 
konplikazio bat ikusiko dugu. Ziurtzat jo izan da printzipìo hori be-
tez gero denek ateratzen dutela onura. Bakoitzaren egoera hasierako 
berdintasunezko antolamenduarekin konparaturik hobetzen bada, 
zentzu horretan begi-bistakoa da hori horrela dela. Baina argi dago 
ezer ez dagoela hasierako antolamendu hori identifikatu ahal iza-
tearen mende; benetan ere, gizakiak egoera horretan zein neurritan 
dauden ongi jakiteak ez du funtsezko garrantzirik desberdintasun 
printzipioa aplikatzean. Guk besterik gabe txiroenen itxarobideak 
maximizatzen ditugu, behar diren mugak jarrita. Hori egitea guztien-
tzako hobekuntza den neurrian, orain arte suposatu dudan moduan, 
berdintasun hipotetikotik aterako direla kalkulatzen diren irabaziak 
ez datoz kasura, eta agian zehaztu ezinezkoak dira. Egon daiteke, 
hala ere, beste zentzu bat, zeinetan denek jasotzen dituzten abantailak 
desberdintasun printzipioa betetzen denean, zenbait suposizio egiten 
baditugu bederen. Demagun itxarobideetako desberdintasunak kate 
mailak bezala loturik daudela, hau da, abantaila batek beherengo po-
sizioko itxarobideei gora eragiteko ondorioa baldin badu, orduan bi-
tarteko posizio guztietako itxarobideei ere gora eragiten diela. Esate 
baterako, enpresaburuen itxarobide handiagoek onura badakarkiote 
gaitu gabeko langileari, onura dakarkiote erdi gaituari ere. Konturatu 
ezen kateadurak ez dioela ezer gutxien mesedetuek irabazirik jaso-
tzen ez duten kasuari buruz, eta horrek, beraz, ez du esan nahi ondo-
rio guztiak batera mugitzen direnik. Demagun, gainera, itxarobideak 

ere hertsiki elkartuta daudela, hau da, ezein pertsona ordezkariren 
itxarobideak gehitzerik ez gutxitzerik ez dagoela aldi berean beste 
baten itxarobideak, bereziki abantaila gutxien dituenarenak, gehitu 
edo gutxitu gabe. Ez dago lokatasunik, nolabait esatearren, itxarobi-
deak elkartuta egoteko eran. orain, suposizio horiekin, bada zentzu 
bat, zeinetan denek ateratzen duten onura desberdintasun printzipioa 
betetzen denean. izan ere, noranzko bietan egindako konparazioan 
hobeto dagoen gizaki ordezkariak irabazi egiten du eskaintzen zaiz-
kion abantailei esker, eta gaizkien dagoenak ere irabazi egiten du 
hain zuzen ere desberdintasun horiek egiten dioten ekarpenari esker. 
Badaiteke, jakina, baldintzok ez betetzea. Baina kasu horretan hobe-
to daudenek ez lukete ukan behar beto eskubiderik txiroenek eskura 
ditzaketen onurak galarazteko. abantaila gutxien dutenen itxarobi-
deak maximizatzen jarraitu behar dugu. (ikus ondoren eginen dugun 
kateadurari buruzko eztabaida). 

KaTEaDURa 

sinplifikatzeko, demagun hiru gizaki ordezkari daudela. x1 me-
sedetuena izanen da, x3 txiroena, x2 bitartean ukanen dutelarik. x1-en 
itxarobideak ardatz horizontalean zehar markatuko dira eta x2-renak 
eta x3-renak ardatz bertikalean zehar. Mesedetuenek beste taldeei egi-
ten dieten ekarpena adierazten duten kurbak jatorrian hasten dira ber-
dintasunaren posizio hipotetiko gisa. areago oraindik, mesedetuenari 
ateratzen lagatzen zaion irabazi maximo bat dago, suposatzen delarik 
ezen, desberdintasun printzipioak hori egiten utziko balu ere, sistema 
politikoan eta antzekoetan askatasunaren lehentasunarekin bateraezi-
nak diren ondorio injustuak leudekeela. 

Desberdintasun printzipioak puntu bat aukeratzen du, non x3-
rentzako kurbak goren maila hartzen duen, adibidez a puntua 9 iru-
dian. 

Kateadurak esan nahi du x3 kurbak eskuinerantz gora egiten 
duen edozein puntutan x2 kurbak ere gora eginen duela, 9 eta 10 iru-
dietako a eta b puntuen ezkerreko tarteetan gertatzen den bezala. Ka-
teadurak ez dio ezer x3 kurbak eskuinerantz behera egiten duen kasuari 
buruz, 9 irudiko a puntuaren eskuineko tartean bezala. x2 kurbak gora 
zein behera egin dezake (puntuzko x´2 lerroak adierazten duen mo-
duan). Ez da gertatzen kateadurarik 10 irudiko eskuinaldean. 

9 iRUDia
10 iRUDia

x2 eta x3 kurbak, biak, gorantz doazen tarteek ekarpen positiboen tarteak definitzen dituzte. Eskuinerago dagoen guztiak batez besteko itxarobidea (batez besteko onuragarritasuna, baldin onuragarritasuna itxarobideez neurtzen bada) gehitzen du, eta eraginkortasunaren printzipioa ere betetzen du aldaketa irizpide gisa; hau da, eskuinera dauden puntuek guztien egoera hobetzen dute. 

9 irudian batez besteko itxarobideak a puntutik gorago igo daitezke, txiroenen itxarobideak behera egin arren. (Hori talde ezberdinen garrantziaren mende dago). Desberdintasun printzipioak kanpo uzten du hori, eta a puntua aukeratzen du. 

Elkartasun hertsiak x2 eta x3 kurbetan segmentu horizontalik ez 
dagoela esan nahi du. Puntu bakoitzean bi kurbok gorantz edo behe-
rantz doaz. irudikaturiko kurba guztiak hertsiki elkartuak dira. 

Ez dut aztertuko noraino den daitekeena kateadura eta hertsiki 
elkartuta egotea gertatzea. Desberdintasun printzipioa ez dago erlazio 
horiek betetzearen mende. Hala ere, posizio mesedetuenen ekarpenak 
gizarte guztira zabaltzen direnean eta sektore partikularretara muga-
tzen ez direnean, badirudi uste izatekoa dela ezen, baldin abantaila gu-
txien dutenek onura ateratzen badute, bitartean daudenek ere hala egi-
nen dutela. Gainera, onuren zabalkunde handiak oinarrizko egituran 
adibidez adierazitako instituzioen ezaugarri bi ditu alde: lehenengoa, 
denek komun dituzten zenbait funtsezko interes sustatzeko ezarriak 
dira, eta bigarrena, karguak eta postuak denentzat irekita daude. Har-
tara, daitekeena dela dirudi ezen, baldin aginteak eta legegileen eta 
epaileen botereek, esate baterako, txiroenen egoera hobetzen baldin 
badute, herritarrena oro har ere hobetzea. Kateadura maiz sor daite-
ke, justiziaren beste printzipioak betez gero. Hori horrela bada, or-
duan ikus genezake ekarpen positiboen aldean (posizio mesedetuetan 
dauden guztien abantailek zori gaiztokoenen perspektibak areagotzen 

dituzten aldean) antolamendu erabat justua lortzeko mugimendu orok 
guztien itxarobideak hobetzen dituela. Zirkunstantzia horietan, ez-
berdintasunaren printzipioak eraginkortasunaren printzipioak eta ba-
tez besteko onuragarritasunak dituzten ondorio praktiko berdintsuak 
dauzka (onuragarritasuna lehen mailako ondasunez neurtzen bada). 
Kateadura inoiz edo behin baino gertatzen ez bada, antzekotasun ho-
rrek, jakina, ez du garrantzirik. Baina oso daitekeena dela dirudi, gi-
zarte sistema justu baten barruan, onuren zabalkunde orokorra maiz 
gertatzea. 

Bada beste konplikazio bat. Elkartasun hertsia desberdinta-
sun printzipioa sinplifikatzeko suposatzen dugu. aise burura daite-
ke, praktikan duen probabilitatea edo garrantzia zeinahi delarik ere, 
abantaila gutxien dutenek inola ere ez dituztela hartzen ongien dau-
denen itxarobideetan izandako aldaketen eraginik, nahiz eta aldaketok 
beste batzuei onura ekarri. Horrelako kasuan elkartasun hertsiak huts 
egiten du, eta egoerari erantzuteko printzipio orokorrago bat adieraz 
genezake honelaxe: n ordezkari egoki dituen oinarrizko egitura ba-
tean lehenbizi gaizkien daudenen ordezkariaren ongizatea maximiza-
tu behar da; bigarrenik, gaizkien daudenen ordezkariaren ongizatea 
berdin geldituta, bigarren gaizkien daudenen ordezkariaren ongizatea 
maximizatu behar da, eta horrelaxe ongien daudenen ordezkariaren-
gana heldu arte, zeinaren ongizatea, gainerakoena maximizatu ondo-
ren maximizatu beharko den (n-1). Desberdintasun printzipio lexikala 
dei dakioke horri.63 Nik, hala ere, uste dut kasu errealetan printzipio 
hori apenas litzatekeela egokia, zeren, abantaila gehien dutenen onura 
posible handiagoak esanguratsuak direnean, izanen baita seguruenik 
abantaila gutxien dutenen egoera hobetzeko eraren bat ere. oinarrizko 
egiturako instituzioak gobernatzen dituzten lege orokorrek printzipio 
lexikala behar duen kasurik ez sortzea bermatzen dute. Horregatik, nik 
printzipio lexikala erarik sinpleenean erabiliko dut, eta, beraz, azken 
ataletan esandakoaren emaitza bezala, bigarren printzipioa ondoren 
adierazten den moduan irakurri beharko da: 

Desberdintasun sozial eta ekonomikoak halako moldez antolatu beharko dira, non a) abantaila gutxien dutenen onurarik handienerako izanen baitira, b) aukera berdintasun justuko baldintzetan denentzako zabalik egonen diren kargu eta postuekin lotuta egonik. 

63 Gai horri buruz, ikus sen, Collective Choice and Social Welfare, 138n or. 

azkenez, iruzkin bat terminologiari buruz. Ekonomiak agian 
nahi izanen du desberdintasun printzipioa irizpide maximin moduan 
aipatzea, baina nik kontu handiz ekidin dut izen hori. irizpide maxi-
mina ziurgabetasun handia dagoenean hautatzeko arau gisa ulertzen 
da eskuarki (26§), baina desberdintasun printzipioa justiziaren printzi-
pioa da. Ez da gomendagarria hain ezberdinak diren gauza birentzat 
izen bera erabiltzea. Desberdintasun printzipioa oso irizpide berezia 
da: lehenengo eta behin gizartearen oinarrizko egiturari aplikatzen 
zaio itxarobideak lehen mailako ondasunen zerrenda batez kalkulatu 
behar zaizkien norbanako ordezkarien bidez (15§). Gainera, desber-
dintasun printzipioari irizpide maximina deitzeak iradoki dezake, oker 
nonbait, printzipio horren aldeko argudio nagusia, jatorrizko koka-
penetik, arrisku beldur handi bat suposatzetik datorrela. Bada, izan, 
erlazio bat desberdintasun printzipioaren eta suposizio horren artean, 
baina ez da ertzeko jarrerarik eskatzen arriskuaren aurrean (28§); eta 
edonola ere arrisku beldurrari inolako lekurik ematen ez dioten go-
goeta asko daude desberdintasun printzipioaren alde. Hobe da, beraz, 
«irizpide maximin» terminoa ziurgabetasunean hautatzeko araua adie-
razteko soilik erabiltzea. 

14. aUKERa BERDiNTasUN JUsTUa ETa 

JUsTiZia PRoZEsal HUTsa 

orain bigarren printzipioaren bigarren partea iruzkindu nahi 
dut, aurrerantzean aukera berdintasun justuaren printzipio liberala dei-
tuko dioguna. Ez da, bada, nahasi behar gaitasunei irekita dauden pos-
tuen nozioarekin; eta, gainera, ez da ahantzi behar ezen, desberdinta-
sun printzipioarekin lotuta dagoelarik, haren ondorioak bi printzipioak 
batera hartuta duten interpretazioarenetatik zeharo ezberdinak direla. 
Bereziki, aurrerago (17§) saiatuko naiz agerian jartzen printzipio horri 
ezin zaiola jarri gizarte meritukratikora daramalako objekzioa. Hemen 
beste zenbait gai aztertu nahi ditut, bereziki justizia prozesal hutsare-
kin duen erlazioa. 

lehenik, hala ere, ohartarazi nahi nuke postu irekiak galda-
tzeko arrazoiak ez direla bakarrik, ezta nagusiki ere, eraginkortasun 
arrazoiak. Nik ez dut esan postuek irekiak izan beharko dutela, baldin 
antolamendu batetik denek onura ateratzea nahi bada. izan ere, posible 
izan liteke denen egoera hobetzea postuei zenbait botere edo onura 

atxikiz, talde batzuk berorietatik kanpo gelditu arren. irispidea mu-
rriztuta egon arren, karguek, hala ere, goi mailako gaitasunak erakar 
ditzakete eta jende hori hobeto lan egitera bultzatu. Baina postu ire-
kien printzipioak debekatu egiten du hori. Printzipio horrek honako 
konbikzio hau adierazten du, alegia, postu batzuk denentzako justua 
den oinarri baten gainean irekita ez baleude, kanpoan gelditurikoek 
gaizki trataturik sentitzeko eskubidea luketela, nahiz eta postuok har-
tu ahal izan dituztenen esfortzu handiagoetatik onura jaso. Kexatzeko 
eskubide osoa izanen lukete, ez bakarrik karguen sariez gabeturik leu-
dekeelako, baizik eginbehar sozialak trebeziaz eta zintzo burutzetik 
datorren norberaren burua janzterik ez luketelako. Giza ongiaren era 
nagusietako batez gabeturik geratuko lirateke. 

orain, oinarrizko egitura justiziaren lehen helburua dela esan 
dut. Teoria etiko orok, jakina, aitortzen du oinarrizko egituraren ga-
rrantzia justiziaren helburu gisa, baina teoria guztiek ez dute era berean 
aitortzen oinarrizko egituraren garrantzia. Bidezkotasun gisa uler-
turiko justizian gizartea denen abantailarako eraturiko enpresa koo-
peratibo moduan aditzen da. oinarrizko egitura jarduera eskema bat 
definitzen duten arauen sistema publiko bat da eta jarduerok gizakiak 
elkarrekin jardutera eramaten dituzte, halatan jardutera eraman ere, 
non onura kopuru handiagoa sortuko duten, eta aldi berean bakoitzak 
irabazkinetan bere partea izateko eskubidea onarturik ukanen duen. 
Bakoitzak zer eginen duen, pertsona horrek zer egiteko eskubidea 
duen zehazten duten arau publikoen mende dago, eta pertsona horrek 
zer egiteko eskubidea duen, egiten duenaren mende dago. ateratzen 
den banaketa bakoitzaren eskakizunei erantzunez iritsiko da, eta es-
kakizunok pertsonek beren gain hartzen dituzten lanen arabera zehaz-
tuko dira itxarobide legitimo guztien argipean. 

Gogoeta horiek banaketako zatien gaia justizia prozesal hutse-
ko kontu moduan tratatu beharrekoa delako ideia iradokitzen dute.64 
ideia intuitiboa zera da, alegia, gizarte sistema halatan egituratzea, 
non, dena delakoa izanik ere beraren emaitza, justua izanen den beti, 
maila baten barruan mantentzen den heinean behintzat. Justizia pro-

64 Justizia prozesalari buruzko eztabaida orokorrerako, ikus Brian Barry, Political Argument (londres, Routledge and Kegan Paul, 1965), Vi. kap. Ekitatezko zatiketari buruz, ikus R. D. luce eta Howard Raiffa, Games and Decicions (New York, John Wiley and sons, ink., 1957), 363-368 or.; eta Hugo steinhaus, «The Problem of Fair Division», Econometrica, 16 lib. (1948). 

zesal hutsaren nozioa hobeto ulertzen da justizia prozesal perfektu 
eta inperfektuarekin konparazioa eginez. lehenengoa argitzeko har 
dezagun zatiketa justuaren kasu sinpleagoa. Pastel bat banatu behar 
da zenbait lagunen artean: banaketa justua elkarren bestenakoa dela 
emanda, zein da, inon bada, emaitza hori emanen duen prozedura? 
Teknizismoak alde batera utzita, soluzioa lagun batek pastela zatitu 
eta bere partea azken hartzea da, besteei aurretik hautatzen utzita. la-
gun horrek zati berdinetan zatituko du pastela, horixe delako berak 
ahalik zatirik handiena hartzeko bidea. adibide horrek justizia pro-
zesal perfektuaren bi ezaugarri bereizgarriak argitzen ditu. lehenik, 
banaketa justuaren irizpide independentea dago, hots, erabiliko den 
prozeduratik aparte eta hura baino lehenago definituriko irizpidea. Eta 
bigarrenik, aurki daiteke nahi den emaitza segurtasunez ekarriko duen 
prozedura. Hor, jakina, zenbait suposizio egiten dira, hala nola, auke-
raturiko lagunak pastela zati berdinetan zati dezakeela, ahalik zatirik 
handiena eskuratu nahi duela, etab. Baina albo batera utz ditzakegu 
xehetasun horiek. Funtsezko kontua da arau independente bat dago-
ela zein emaitza den justua erabakitzeko, baita emaitza horretara hel-
duko garela bermatzen duen prozedura bat ere. aski argi dago justizia 
prozesal perfektua oso urria izan ohi dela, ezinezkoa ez bada, interes 
praktiko handiko kasuetan. 

Justizia prozesal inperfektua epaiketa kriminal bateko adibidez 
adierazten da. lortu nahi den emaitza da akusatua egozten zaion deli-
tua egin badu soilik errudun deklaratua izatea. Epaiketako prozedura 
kasuaren egia bilatu eta ezartzeko egina da. Baina badirudi ezinezkoa 
dela emaitza zuzenera beti eramateko moduko arau juridikoak egitea. 
Epaiketen teoriak zera aztertzen du, alegia, proba eta antzekoen zein 
arau prozesal diren, zuzenbidearen beste xede batzuekin bateraga-
rriak izanik, helburu hori lortzeko ongien balio lezaketenak. arrazoiz 
espero daiteke kausei audientzia emateko antolamendu ezberdinek, 
zirkunstantzia ezberdinetan, emaitza zuzenak ematea, ez beti baina bai 
.gehienetan. Epaiketa, orduan, justizia prozesal inperfektuko kausa bat 
da. legeari arduraz jarraitu arren eta prozedura ekitatez eta egokiro 
eraman arren, okerreko emaitzara hel daiteke. Gizaki errugabea erru-
duntzat jo dezakete, eta erruduna libre utzi. Kasu horietan justiziaren 
errakuntzaz mintzo gara: injustizia ez da giza akatsetik sortzen, baizik 
arau juridikoen helburuari porrot eragiten dioten zirkunstantzien hala-
beharreko konbinazio batetik. Justizia prozesal inperfektuaren ezau-

garri bereizgarria, behar bezalako emaitzarako irizpide independentea 
egon arren, segurtasunez bertara eramateko prozedura gauzagarririk 
ez egotea da. 

Justizia prozesal hutsa, aitzitik, behar bezalako emaitzarako 
irizpide independenterik ez dagoenean sortzen da: horren ordez be-
har bezalako edo ekitatezko prozedura bat dago, halakoa, non emai-
tza ere, dena delakoa, behar bezalakoa edo ekitatezkoa den, betie-
re prozedura behar bezala bete denean. Zori jokoek argitzen dute 
egoera hori. Zenbait lagunek apustu garbi mordo bat burutzen badu-
te, azken apustuaren ondoren egiten den diru banaketa, nolanahikoa 
delarik ere, garbia da, edo zikina ez bederen. Hemen emantzat jotzen 
dut apustu garbiak aurretik irabazteko esperantzarik ematen ez dute-
nak, borondatez eginak eta inoren aldetiko tranparik gabekoak dire-
la. apustuen prozedura inpartziala da, eta euretara libreki sartzen da 
norbanakoa baldintza garbietan. Hartara, oinarriko zirkunstantziek 
definitzen dute prozedura inpartziala. orain, apustu garbi mordo 
batetik edozein diru banaketa atera daiteke, non batura norbanako 
guztiek hasieran jarritako horniduraren baliokidea den. Zentzu ho-
rretan banaketa horiek guztiak bidezkoak dira. Justizia prozesal hu-
tsaren ezaugarri bereizgarri bat emaitza justua ateratzeko prozedura 
egiatan bete behar izatea da; izan ere, kasu horietan ez dago irizpide 
independenterik, beraren arabera emaitza jakin bat justua dela jakin 
ahal izateko. argi dago ezin dugula esan gauzen egoera partikular 
bat justua denik, prozedura inpartzial bat beteta lor zitekeelako. Hori 
urrunegi lihoake. ia ondasun banaketa guztiak justuak, edo inpar-
tzialak, direla esateko bidea emanen luke, joko garbien emaitza gisa 
sortuak izan zitezkeelako. apustuaren azken emaitza garbia izatea, 
edo ez zikina, egiten duena zori joko garbi mordo baten ondoren sor-
tua izatea da. Bidezko prozedurak benetan betetzen denean bakarrik 
pasatzen du emaitzara bere bidezkotasuna. 

Horregatik, justizia prozesal hutsaren nozioa banaketako zatiei 
aplikatzeko, beharrezko da instituzioen sistema justu bat inpartzial-
ki ezartzea eta administratzea. atzealdean oinarrizko egitura justua, 
konstituzio politiko justua eta instituzio ekonomiko eta sozialen anto-
lamendu justua barne hartzen duena, edukita bakarrik esan dezakegu 
behar den prozedura justua daukagula. liburu honen bigarren partean 
deskribatuko dut beharrezko ezaugarriak dituen oinarrizko egitura bat 

(43§). Beraren instituzioak azalduko ditut eta justiziaren printzipio biekin lotuko. 

aukera justuaren printzipioaren eginkizuna lankidetza sistema 
justizia prozesal hutsekoa dela segurtatzea da. Hori bete ezean, ezin 
zaio utzi banaketa justiziari horren ardura, ezta eremu mugatu batean 
ere. orain, justizia prozesal hutsaren abantaila praktikoa zera da, ez 
dela beharrezko zirkunstantzien amaigabeko ezberdintasunaren eta 
pertsona partikularren posizio erlatibo aldakorren arrastoari jarraitzea. 
Xehetasun horiek aintzat hartu beharrekoak balira sortuko liratekeen 
konplexutasun eskergei aurre egiteko printzipioak definitu beharrak 
sortzen duen arazoa ekiditen da. Errakuntza da arreta norbanakoen 
posizio erlatibo aldakorretan jartzea, eta aldaketa bakoitza, banan 
ikusitako kontu bakartzat hartuta, berez justua izan dadin galdatzea. 
oinarrizko egituraren antolamendua da juzgatu behar dena, ikuspuntu 
orokorretik juzgatu ere. Ezin gara haren kontra kexatu, baldin posizio 
partikularren batean dagoen ordezkariren baten ikuspuntutik hura kri-
tikatzeko prest ez bagaude. Hartara, printzipio biak onartzea honako 
hau ulertzea da, hots, informaziorik asko eta eguneroko bizitzako kon-
plikazio asko justizia sozialeko kontuetarako desegokitzat jota alde 
batera utzi beharko direla. 

Justizia prozesal hutsean, beraz, abantailen banaketa ez da eba-
luatuko onura baliagarrien hornidura bat norbanako ezagunen desio 
eta premia jakinen aurrez aurre jarrita. Ekoizturiko ondasunen ba-
naketa arau sistema publikoaren arabera eginen da, eta sistema horrek 
zehazten du zer ekoiztuko den, zenbat ekoiztuko den, eta zer-nolako 
bitartekoak erabiliz ekoiztuko den. Eskakizun legitimoak zein diren 
ere erabakitzen du, eta eurei erantzutetik aterako da azkenean banake-
ta. Hartara, bada, horrelako justizia prozesalean banaketaren egokita-
suna sorburu duen lankidetza sistemaren justizian eta norbanako parte 
hartzaileen eskakizunei erantzutean oinarritzen da. Banaketa ezin da 
juzgatu bera sortzen duen sistematik aparte edo norbanakoek jarri-
tako itxarobideen argitan fede onez egin dutenetik aparte. abstraktuan 
galdetzen bada ea desio eta lehentasun ezagunak dituzten norbanako 
konkretu batzuei egindako gauzen hornidura jakin baten banaketa bat 
beste bat baino hobea den ala ez, galdera horrek ez dauka erantzunik 
eta kito. Printzipio bien ikuskerak banaketa justiziaren lehen mailako 
problema ez du esleitze justizia gisa ulertzen. 

Esleitze justizia, aitzitik, ondasun multzo jakin bat premia eta 
desio zehatzak dituzten zenbait norbanakoren artean banatu behar de-
nean aplikatzen da. Esleitu beharreko ondasun multzoa ez dute norba-
nako horiek ekoiztu, eta euren artean ez dago inolako lankidetza erla-
ziorik. Banatu beharreko gauzei buruz aldez aurreko eskakizunik ez 
dagoenez, bidezkoa da gauzok nahi eta premien arabera banatzea, eta 
are gogobetetzeen balantze netoa maximizatzea. Justizia eraginkorta-
sun mota bat bihurtzen da, berdintasunari lehentasuna eman ezean. 
Egokiro orokortuta, esleipenaren ikuskerak ikuspegi utilitarista kla-
sikora garamatza. izan ere, ikusi dugun moduan, doktrina horrek jus-
tizia behatzaile inpartzialaren onginahiarekin berdintzen du, eta azken 
hori, berriz, gogobetetzeen balantze handiena sustatzeko instituzioek 
egindako diseinurik eraginkorrenarekin. Hemen ohartarazi beharre-
koa da utilitarismoak oinarrizko egitura ez duela justizia prozesal hu-
tsaren eskema gisa ulertzen. izan ere, utilitaristak, hasieran bederen, 
arau independentea du banaketa guztiak juzgatzeko, zehazki, ea go-
gobetetzeen balantze netorik handiena sortzen duten ikustea. Haren 
teorian, instituzioak antolamendu gutxi-asko akastunak dira helburu 
hori lortzeko. Hartara, dauden desio eta hobespenak eta etorkizunean 
segurutik izanen duten bilakaera kontuan hartuta, estatuburuaren hel-
burua da jada zehazturiko helmugara gehien hurbilduko diren eskema 
sozialak ezartzea. antolamendu horiek eguneroko bizitzako oztopo 
eta muga ekidinezinen mende daudenez gero, oinarrizko egitura justi-
zia prozesal inperfektuko kasu bat da. 

oraingoz, bigarren printzipioaren bi parteak lexikalki ordena-
turik daudela suposatuko dut. Hartara, ordena lexikal bat daukagu bes-
te baten barruan. ikuskera bereziaren abantaila da forma zehatza duela 
eta zenbait galderaren ikerketa iradokitzen duela: adibidez, zein supo-
sizioren arabera, horrelakorik bada, aukeratuko da ordena lexikala? 
Gure ikerketari noranzko zehatza ematen zaio eta ez da jada orokor-
tasunetara mugatuta gelditzen. aipaturiko zati banaketaren ikuskera, 
jakina, sinplifikazio handi bat da, bistan denez. Justizia prozesal hu-
tsaren ideia darabilen oinarrizko egituraren ezaugarriak argiro zehaztu 
nahi ditu. Hala eta guztiz ere, konbinatu ahal diren kontzeptu xumeak 
bilatzen saiatu beharko genuke justiziaren ikuskera arrazoizko bat es-
kaintzeko. oinarrizko egituraren, ezjakintasunaren estalkiaren, ordena 
lexikalaren, txiroenen posizioaren eta justizia prozesal hutsaren no-
zioak horrexen adibideak dira guztiak. Ezin daiteke espero berenez 

eurotako batek ere funtzionatzea, baina egokiro elkartuz gero zerbitzu 
ona egin dezakete. arazo moral guztietarako, edo gehienetarako ere, 
aterabideak daudela uste izatea gehiegikeria da. agian gutxi batzuei 
bakarrik erantzun dakieke behar bezala. Dena den, jakituria soziala 
instituzioak zailtasun gaindiezinak sarri ez sortzeko moduan eratzean 
eta printzipio argi eta sinpleen beharra onartzean datza. 

15. lEHEN MailaKo oNDasUN soZialaK 

iTXaRoBiDEEN oiNaRRi Gisa 

Balio beza aurrekoak justiziaren bi printzipioen eta adieraz-
ten duten ikuskera prozesalaren formulazio eta azalpen gisa. Geroa-
goko kapituluetan xehetasun gehiago aurkeztuko ditut, ikuskera hori 
gauzatzen duen instituzioen antolamendu bat deskribatuz. oraingoz, 
alabaina, aurre egin beharreko atariko gai batzuk ditugu. itxarobideei 
buruzko azterketa batetik hasiko naiz eta nola ebaluatu behar diren 
aztertuko dut. 

Gaiaren garrantzia utilitarismoarekin erkatuz atera daiteke. 
onuragarritasunaren  printzipioak,  oinarrizko  egiturari  aplikatzen 
zaionean, posizio egoki guztietan itxaroten diren onuragarritasunen 
batura algebraikoa maximizatzea galdatzen digu. (Printzipio klasikoak 
posizio horietan dauden pertsonen kopuruaren bidez baloratzen ditu 
itxarobideok, batez besteko printzipioa pertsonen frakzioaren bidez. 
Bakoitzari dagokion posizioa zerk definitzen duen ikustea hurrengo 
atalerako utzita, argi dago utilitarismoak onuragarritasunaren neurri 
doi samarra suposatzen duela. Beharrezko ez da bakarrik norbanako 
ordezkari bakoitzarentzat funtsezko neurri bat edukitzea, zeren, horrez 
gain, pertsona guztien eskalak elkarrekin erlazionatzeko metodo bat 
aurresuposatzen baita, batzuen irabaziek besteen galerak gainditzen 
dituztela esan behar badugu. Ez da arrazoizkoa zehaztasun handia es-
katzea; kalkulu horiek, hala ere, ezin daitezke utzi gure intuizio librea-
ren mende. are gehiago, nozio etikoetan eta bestelakoetan oinarrituta 
egon behar dute, aurreiritzia eta norberaren interesa ez aipatzearren, 
horiek zalantza-balantzan ipiniko bailukete kalkuluon balioa. ongi-
zateari buruzko pertsonarteko alderaketak deitzen ditugunak egite 
hutsak ez du esan nahi alderaketon oinarriak ulertzen ditugunik edo 
ontzat eman behar ditugunik. Gaiok ebazteko, judizio horien kontu 
eman behar dugu eta azpian dituzten irizpideak adierazi. (49§). Justi-

zia sozialeko gaietan, alderaketa horietarako zenbait oinarri objektibo 
aurkitzen saiatu beharko genuke, gizakiek ezagut eta onar ditzaketen 
oinarriak. Uste dut utilitarismoaren kontrako benetako objekzioa bes-
te nonbait dagoela. Pertsonarteko alderaketak egin badaitezke ere, al-
deraketok lortzen saiatzea merezi duten balioak islatu behar dituzte. 
Pertsonarteko alderaketei buruzko eztabaidak benetako arazoa, hau 
da, ea lehenik zoriontasun osoa (edo batez bestekoa) maximizatu be-
har den ala ez, iluntzeko joera du. 

Desberdintasun printzipioa pertsonarteko alderaketetarako oin-
arri objektiboak bi eratara ezartzen saiatzen da. lehenengo eta be-
hin, abantaila gutxien duen ordezkaria identifikatu ahal izanez gero, 
hortik aurrera ongizateari buruzko judizio ordinalak baino ez ditugu 
beharko. Badakigu zein posiziotatik juzgatu behar den gizarte sistema. 
Ez dio axola zenbateraino dagoen ordezkari hori besteak baino egoera 
txarragoan. Ez da agertuko neurketa kardinalaren zailtasun gehiago-
rik, beste alderaketa pertsonartekorik behar ez denez gero. Desber-
dintasun printzipioak, orduan, gutxiago galdatzen die gure ongizateari 
buruzko judizioei. Ez dugu inoiz kalkulatu beharko neurri kardinal bat 
barne hartzen duen abantailen baturarik. Beherengo posizioa aurkitze-
ko pertsonarteko alderaketa kualitatiboak egiten dira, gainerakoentzat, 
ordea, ordezkari baten judizio ordinalak dira aski. 

Bigarrenik, desberdintasun printzipioak sinplifikazio bat sar-
tzen du pertsonarteko alderaketen oinarrirako. alderaketok lehen 
mailako ondasun sozialen itxarobideen arabera egiten dira. Nik itxa-
robideok ordezkari batek itxaron ditzakeen ondasunen zerrenda gisa 
definitzen ditut, definitu. Gizaki baten itxarobideak beste batenak bai-
no handiagoak dira, baldin zerrenda hori haren posizio berean dagoen 
beste batena baino handiagoa bada. orain, lehen mailako ondasunak, 
jada seinalatu dudan legez, gizaki arrazional batek, nahi izan ditzakeen 
beste gauza guztiez gainera, eduki nahi dituela uste diren gauzak dira. 
Norbanako arrazional batek dituen proiektuak xeheki zein diren kon-
tuan hartu gabe, suposatzen da badirela gauza batzuk, zeintzuetatik 
hark gutxiago eduki baino gehiago eduki nahiago lukeen. ondasun ho-
rietatik gehiago edukiz gero, gizakiek, eskuarki, arrakasta handiagoa 
segurta dezakete beren asmoak betetzean eta beren xedeak sustatzean, 
direnak direla xedeok. lehen mailako ondasun sozialak, kategoria 
zabaletan aurkeztuta, eskubideak, askatasunak eta aukerak dira, baita 

errenta eta aberastasuna ere. (lehen mailako ondasun hagitz garran-
tzitsu bat norberaren balioaren sentipena da; baina hori, sinplifikatze-
ko, alde batera utziko dut askoz geroagora arte, 67§). Bistakoa dirudi 
gauza horiek oro har bete-betean sartzen direla ondasunen deskripzio-
an. oinarrizko egiturarekin duten loturaren ikusian dira ondasun so-
zialak; askatasunak eta aukerak instituzio nagusien arauez zehazten 
dira eta beraiek erregulatzen dituzte errentaren eta aberastasunaren 
banaketa. 

lehen mailako ondasunak azaltzeko onartzen dugun onaren 
teoria Vii. kapituluan aurkeztuko da osoagoan. Ezaguna dugun teoria 
bat da, aristotelesenganaino garamatzana, eta antzeko zerbait onar-
tzen dute beste gai batzuetan hain desberdinak diren Kant eta sidgwick 
bezalako filosofoek ere. Kontratu doktrina eta utilitarismoa onartzen 
dutenen artean ere ez dago eztabaidan. ideia nagusia da pertsonaren 
ona berarentzat, zirkunstantzia aldeko samarretan, epe luzera bizi-
proiekturik arrazionalena denak determinatzen duela. Gizakia proiek-
tu hori arrakastaz, gutxi-asko, aurrera eramateko bidean dabilenean da 
zoriontsu. Bi hitzetan esateko, ona arrazoizko desioa betetzea da. su-
posatu behar dugu, beraz, norbanako bakoitzak bizi-proiektu arrazio-
nal bat daukala, aurre egin behar dien baldintzen arabera egindakoa. 
Proiektu hori norbanako horren interesak harmoniaz lortu ahal izateko 
dago pentsaturik. Jarduerak hainbat desio oztoporik tartekatu gabe be-
tetzeko moduan programatuta daude. Bertara heltzeko, edo arrakasta 
nekezago edukiko duten edo xedeen hain gauzatze zabala eskaintzen 
ez duten beste proiektu batzuk atzera botatzen dira. Eskura dauden 
alternatibak beti kontuan, proiektu arrazionala hobetu ezin daitekee-
na da; ez dago beste proiekturik, dena kontuan hartuta, hobesgarria 
litzatekeenik. 

ikus ditzagun zenbait zailtasun. Problema bat, argi dago, le-
hen mailako ondasunen zerrenda egiteak dakarrena da. Justiziaren bi 
printzipioak lexikalki ordenaturik daudela suposatuz gero, problema 
hori asko sinplifikatzen da. oinarrizko askatasunak berdinak dira beti 
eta aukera berdintasun justua dago; ez dago askatasun eta eskubideok 
beste balio batzuen aurrez aurre jarri beharrik. Beren banaketan des-
berdinak diren lehen mailako ondasun sozialak agintearen eskubideak 
eta eskumenak, errenta eta aberastasuna dira. Baina zailtasunak ez 
dira hasiera batean ematen duten bezain handiak, desberdintasun prin-

tzipioaren izaeragatik. arduratu behar gaituen zerrendaren problema 
bakarra abantaila gutxien dituen taldearekin sortzen zaiguna da. Beste 
ordezkari batzuek dituzten lehen mailako ondasunak doitu egiten dira, 
zerrenda hori, ohiko mugapenen mende, jakina, dagoena, areagotze-
ko. Ez da beharrezko posizio mesedetuenen balioa xehetasunez kal-
kulatzerik, betiere ziur baldin badakigu mesedetuenak direla. Baina 
maiz hori errazean dago, zeren askotan berdintasunik gabe banatzen 
diren lehen mailako ondasun bakoitzetik haiek gehiago hartzen dute 
eta. Mesedetuenei egindako ondasun banaketak txiroenen itxarobi-
deetan duen eragina zer-nolakoa den baldin badakigu, hori nahikoa 
da. Zerrendaren problema, neurri handian, abantaila gutxien dutenen-
tzako lehen mailako ondasunak baloratzean bestetan ez datza. Talde 
hori ordezkatzen duen norbanakoaren ikuspuntua geure egin eta geure 
buruari hark, arrazoiz jokatuta, lehen mailako ondasun sozialen zein 
konbinazio nahiago lukeen galdetuz saiatzen gara hori egiten. Hori 
egitean, aitortu beharra daukagu, balioespen intuitiboez fidatzen gara. 
Baina hori guztiz ekiditerik ez dago. 

Beste zailtasun bat ondokoa da. Honako eragozpen hauxe jar 
daiteke, alegia, itxarobideak inola ere ez liratekeela definitu behar 
lehen mailako ondasunen zerrenda gisa, baizik ondasun horiek era-
biliz proiektuak gauzatzen direnerako itxaroten diren gogobetetzeak 
direla esanez. azken batean, proiektu horiek gauzatzean erdiesten dute 
gizakiek zoriona, eta itxarobideen kalkulua ez litzateke oinarritu behar 
eskura dituzten ondasunetan. Bidezkotasun gisa ulerturiko justiziak, 
hala ere, ikuspuntu ezberdina hartzen du. izan ere, ez da arduratzen 
pertsonek eskura dituzten eskubide eta aukerak erabiltzeko duten mo-
duaz, lortzen dituzten gogobetetzeak neurtzeko eta are gutxiago maxi-
mizatzeko helburuz. onaren ikuskera ezberdinen meritu erlatiboak 
ebaluatzen ere ez da saiatzen. Horren ordez, suposatzen da gizarteko 
kideak pertsona arrazionalak direla, onari buruz dituzten ikuskerak 
beren egoerara moldatzeko gai direnak. Ez dago alderatu beharrik 
pertsona ezberdinen ikuskeren balioa, behin justiziaren printzipioekin 
bateragarriak direla suposatu denean. Denek daukate bermatuta bakoi-
tzak gogoko duen edozein bizi-proiektu betetzeko askatasun berdina, 
betiere justiziak eskatzen duena urratu ezean. Gizakiak lehen mailako 
ondasunetan partaide dira honako hau dioen printzipioaren arabera, 
alegia, batzuek gehiago eduki dezaketela, baldin ondasunok gutxiago 
dutenen egoera hobetzeko moduan eskuratzen badituzte. Behin anto-

lamendu guztia eratuta eta abian denean, ez da galderarik eginen guztizko gogobetetzeaz edo perfekzioaz. 

Merezi du ohartzea itxarobideen interpretazio horrek, benetan 
ere, gizakien egoerak alderatzeko akordio bat adierazten duela, nor-
malean, uste denez, beren proiektuak burutzeko denek behar dituzten 
gauzak bakarrik kontuan hartuta. Horixe da, hala dirudi behintzat, mo-
durik gauzagarriena pertsona arrazionalek onar dezaketen neurri ko-
mun, objektibo eta publikoki aintzat hartua ezartzeko. Ezinen litzateke 
egon, ordea, antzeko adostasunik zoriona balioesteko moduari buruz, 
baldin zoriona, adibidez, gizakiek zentzuzko proiektuak burutzean du-
ten arrakasta kontuan izanda definituz gero, eta are gutxiago proiektu 
horien balio intrintsekoari buruz. orain, itxarobideak lehen mailako 
ondasunetan oinarritzea beste tresna sinplifikatzaile bat asmatzea da. 
Esan nahi nuke bidenabar sinplifikazio horrek eta beste batzuek ere 
nolabaiteko azalpen filosofikoren bat eramaten dutela lagun, hori 
hetsiki beharrezko ez bada ere. Presupostu teorikoek, jakina, sinpli-
fikatu baino zerbait gehiago egiten dute; ulertu nahi ditugun gertaka-
riak esplikatzen dituzten funtsezko elementuak identifikatu behar 
dituzte. antzera batean, justiziaren teoria baten parteek gizarte egi-
turaren oinarrizko ezaugarri moralak adierazi behar dituzte, eta hori-
etako batzuk alde batera utziak izan direla ematen badu, komeni da hori 
horrela ez dela segurtatzen saiatzea. arau hori betetzen saiatuko naiz. 
Baina, horrela ere, justiziaren teoriaren zindotasuna agertzen da hala 
dituen ondorioetan nola premisen lehen ikusiko onargarritasunean. 
Egia esan, alferrekoa da horiek banantzea eta, horregatik, saihestezina 
da arazo instituzionalen eztabaida, Bigarren Partean bereziki, lehen 
ikusian filosofikoa ez dela eman lezakeen arren. 

16. GaiaRi DaGoZKioN PosiZio soZialaK 

Justiziaren  bi  printzipioak  gizartearen  oinarrizko  egiturari 
aplikatzean norbanako ordezkari batzuen posizioa hartzen da eta haiek 
gizarte sistema nola ikusten duten aztertzen da. Egoera horietan dau-
denen perspektibak ikuspuntu orokor egoki bat finkatzen du. Baina, 
egia esan, posizio sozial guztiak ez dira gaiari dagozkionak. izan ere, 
ez daude baserritarrak soilik, baizik esne produkzioan diharduten ba-
serritarrak, garia hazten dutenak, latifundistak eta horrela beste mila 
lanbide eta talde. Ezin dugu eratu teoria koherente eta erabilgarririk, 

horrenbeste posizio kontuan hartu behar baditugu. Horrenbeste eska-
kizun lehiakor kontuan hartzerik ez dago. Horregatik, besteak baino 
oinarrizkoagotzat joko ditugun zenbait posizio identifikatu beharra 
daukagu, gizarte sistema juzgatzeko ikuspuntu egokia emanen digu-
tenak. Hartara, posizio horiek aukeratzea justiziaren teoriaren osagai 
bihurtzen zaigu. Zein printzipiotan oinarrituta, bada, identifikatu be-
harko ditugu? 

Galdera horri erantzuteko justiziaren funtsezko arazoa eta bi 
printzipioek hari aurre egiteko duten modua izan beharko ditugu kon-
tuan. Justiziaren lehen helburua, azpimarratu dudan moduan, gizarte-
aren oinarrizko egitura da. Horren arrazoia horren ondorioak oso 
sakon eta sarkorrak, eta jaiotzatik presente daudenak, izatean datza. 
Egitura horrek hasierako leku batzuen alde eta beste batzuen kontra 
egiten du gizarte lankidetzaren mozkinen banaketan. Desberdintasun 
horiexek dira bi printzipioek erregulatu beharko dituztenak. Behin 
printzipiook bete direnean, beste desberdintasun batzuk sor daitezke, 
gizakien borondatezko ekintzek eragindakoak elkartze libreko prin-
tzipioaren arabera. Hartara, gaiari dagozkion posizio sozialak hasie-
rako leku behar bezala orokortu eta metatuak dira, nolabait esatearren. 
ikuspuntu orokorra zehazteko posizio horiek aukeratzean, printzipio 
biok gertakizun naturalen eta zorte sozialaren arbitrariotasuna arintzen 
ahalegintzen direlako ideiari jarraiki jokatzen da. 

orduan, zera suposatzen dut, hots, pertsona bakoitzak, funtsean, 
gaiari dagozkion posizio bi dituela: herritartasun berdinekoa eta 
errentaren eta aberastasunaren banaketan duen lekuak finkaturikoa. 
ordezkari egokiak, beraz, herritar ordezkariak eta desberdinki bana-
turiko lehen mailako ondasunekiko itxarobide ezberdinak dituztenen 
ordezkariak dira. Beste posizioetara norberaren borondatez sartzen 
dela suposatzen dudanez, oinarrizko egitura zer den ikusteko ez dugu 
kontuan hartu behar posizio horietan dauden gizakien ikuspuntua. 
Hori egin beharrean, hasierako lekuak deritzenetan daudenen hobes-
penetara egokitu beharko dugu eskema osoa. 

orain, oinarrizko egitura, ahal den neurrian, herritartasun berdi-
neko posiziotik balioetsi beharko da. Posizio hori askatasun berdinaren 
printzipioak eta aukera berdintasun justuaren printzipioak finkatzen 
dute. Printzipio biok betetzen direnean, denok gara herritar berdinki-
deak eta denok daukagu posizio hori. Zentzu horretan, herritartasun 

artean sorturiko esleipen problemak ikuspuntu horrexetara joz ebazten 
dira. Gai horiek iV. kapituluan jorratuko ditut. Baina hemen ohartu 
beharra dago politika sozialeko gai asko posizio horrexetatik azter dai-
tezkeela. izan ere, badira gai batzuk denen interesei dagozkienak, eta 
banaketako ondorioek ez dute beraiekiko zerikusi modurik. Kasu ho-
rietan interes komuneko printzipioa aplika daiteke. Printzipio horren 
arabera, instituzioak denek beren xedeak berdintasunez sustatzeko be-
har diren baldintzak bermatzean lortzen duten mailaren arabera edo 
denei onura ekarriko dieten partekaturiko xedeak sustatzean erdiesten 
duten eraginkortasun mailaren arabera mailakatzen dira. Hartara, or-
dena publikoa eta segurtasuna mantentzeko arrazoizko erregulazio-
ak, edo osasun publikoa zaintzeko neurriek, interes komuna zaintzen 
dute, zentzu horretan. Horrexetarako balio dute defentsa nazionale-
rako ahalegin kolektiboek ere gerra justu batean. iradoki liteke osasun 
eta segurtasun publikoa mantentzeak edo gerra justu batean garaipena 
erdiesteak banaketan ondorioak dituztela: itxarobide handiagoek di-
tuztenek onura handiagoa jasotzen dute, galtzeko gehiago daukatenez 
gero. Baina desberdintasun sozial eta ekonomikoak justuak baldin 
badira, ondorio horiek albo batera utz daitezke eta interes komuneko 
printzipioa aplikatu. Herritartasun berdinaren printzipioaren ikuspun-
tua da orduan erakoa. 

ordezkarien definizioa ez da hain gogobetegarria desberdinta-
sun sozial eta ekonomikoak neurtzeko. izan ere, besteak beste, norba-
nako horiek nortzuk diren errenta eta aberastasun mailetatik zehaztuz 
gero, nik uste dut lehen mailako ondasun sozial horiek aginpidean eta 
erantzukizunean dauden desberdintasunekin nahikoa loturik egonen 
direla. Hau da, nik uste dut aginpide politiko handiagoa dutenak, esate 
baterako, edo zenbait elkartetan erantzun handiagoa dutenak, beste 
alderdi batzuei dagokienez ere hobeto daudenak direla. oro har, uste 
dut hori suposatzea nahikoa segurua dela gure helburuetarako. Hor-
txe dago hautatu beharreko ordezkarien kopuru zehatzaren arazoa ere, 
baina hori ez da erabakigarria, desberdintasun printzipioak posizio be-
rezi bakoitzeko ordezkari bat aukeratzen duelako. Zailtasunik handi-
ena talderik zorigabeena nola definitu asmatzean datza. 

ideiak zehazteko, har ditzagun abantaila gutxien duten pertso-
natzat hiru kontingentzia klaseetako bakoitzak gutxien mesedetzen 

dituenak. Hori horrela, talde horretan hauexek sartuko dira: jatorriz 
abantaila gutxiago duten familia eta klaseetakoak direnak, euren be-
rezko dohainek (praktikan) arrakasta lortzeko modurik eskaintzen ez 
dietenak, eta bizitzan zehar duten patua eta zortea kontra izan dute-
nak, hori guztia maila normalean (beherago esaten den moduan) eta 
lehen mailako ondasunetan oinarrituriko neurri egokiekin. Praktikan 
zenbait zehaztapen beharko dira dudarik gabe, baina abantaila gutxien 
dutenen definizio sinple horrek egokiro adierazten du kontingentzia-
ren problemarekiko lotura eta oraingoz nahikoa izan behar luke ditu-
gun helburuetarako. orain suposatuko dut denek dituztela beharrizan 
fisikoak eta gaitasun psikologikoak maila normalean, halatan non 
ez den sortzen osasun zainketako eta buru gaitasuneko problemarik. 
Kasu zail horiek kontuan hartzeak, justiziaren teoriatik harago eraman 
gintzaketen problemak aztergai goizegi sartzeaz gain, gure pertzepzio 
morala desbidera dezake, gugandik urrun dauden eta duten patua iku-
sita errukia eta larritasuna sorrarazten dizkiguten pertsonengan pen-
tsaraziz. Justiziaren lehen problema, eguneroko bizitzan gizartean era-
bateko partaide eraginkorrak izanik, euren bizitza guztian elkartekide 
direnei dagokie. Hartara, desberdintasun printzipioa gizarte lankide-
tzan engaiaturiko herritarrei aplikatu behar zaie; eta printzipioak kasu 
horretan huts eginen balu, kasu guztietan huts eginen bide luke. 

orain, badirudi ez dagoela nolabaiteko arbitrariotasuna saihes-
terik talderik txiroena identifikatzean. Posibilitate bat posizio sozial 
partikular bat hautatzea da, gaitu gabeko langilearena adibidez, eta 
orduan txiroentzat gutxi gorabehera posizio horretan, edo beherago, 
daudenek dituzten errenta eta aberastasuna dauzkatenak hartzea. Bes-
te irizpide bat errenta eta aberastasun erlatiboen arabera erabakitzea 
litzateke posizio soziala kontuan hartu gabe. adibidez batez bestekoa 
baino gutxiago dutenak abantaila gutxien duen sektoretzat har litezke. 
irizpide hori banaketaren beheko erdiaren mende dago soilik, eta 
duen abantaila da gutxien daukatenen eta erdi inguruko herritarraren 
artean dagoen distantziara begira jartzen gaituela.65 Badirudi irizpi-
de batak zein besteak hartzen dituela orotariko kontingentziek egoera 
txiroenean jarri dituztenak eta oinarri bat eskaintzen duela minimo 
sozial arrazoizko bat zein mailatan jar litekeen zehazteko eta, bertatik 

65 Definizio horretarako, ikus M. J. Bowman-en azterketa Fuchs-en irizpideari 
buruz «Poverty in an affluent society» saiakeran in Contemporary Economic Is-
sues, argit.: N.W. Chamberlain (Homewood, iii., R. D. irwin, 1969), 53-56 or. 

abiatuta, beste neurri batzuekin batera, gizarteak desberdintasun prin-
tzipioa bete ahal izateko. Prozedura oro, hein batean bederen, ad hoc 
dugu nahitaez. Hala ere, punturen batean gogoeta praktikoak alegatze-
ko eskubidea daukagu, zeren argudio filosofikoek, edo bestelakoek, 
bereizketa zehatzagoak egiteko duten gaitasuna agortu eginen baita 
lehentxeago edo geroxeago. Nik suposatzen dut jatorrizko kokapenean 
dauden pertsonek ulertzen dituztela kontuok eta, beraz, desberdinta-
sun printzipioa beste alternatibekin alderatuta neurtzen dutela.66 

Bidezkotasun gisa ulerturiko justiziak, hartara, gizarte sistema 
herritartasun berdineko posiziotik eta errenta eta aberastasun maila 
ezberdinetatik baloratzen du. Batzuetan, hala ere, beste posizio batzuk 
ere kontuan hartu beharra egon liteke. Baldin, adibidez, berezko ezau-
garri finkoetan oinarrituriko oinarrizko eskubide desberdinak badau-
de, desberdintasun horiek gaiari dagozkion posizioak zehaztuko di-
tuzte. Ezaugarriok aldatzerik ez dagoenez, beraiek definitzen dituzten 
posizioak hasierako lekutzat hartzen dira oinarrizko egituran. sexua 
oinarri duten bereizketak mota horretakoxeak dira, baita arraza eta 
kulturarekin lotuak ere. Hartara, baldin, adibidez, gizonak oinarrizko 
eskubideen esleipenean mesedeturik ateratzen badira, desberdintasun 
hori desberdintasun printzipioak (eskuarki ulertzen den moduan) justi-
fikatzen du, baldin emakumeen abantailarakoa eta beraien ikuspuntu-
tik onargarria bada, eta ez bestela. antzeko baldintzak aplikatzen dira 
kasta sistema edo desberdintasun etniko eta arrazagatikoak justifika-
tzeko (39§). Desberdintasunok gaiari dagozkion posizioak ugaltzen 
dituzte eta printzipio bien aplikazioa konplikatzen dute. Bestalde, ho-
rrelako desberdintasunak oso gutxitan, edo inoiz ere ez, dira txiroenen 
abantailarako, eta, horregatik, gizarte justu orotan normalean gaiari 
dagozkion posizioen kopuru txikiagoa izanen da nahikoa. 

Gauzak horrela, funtsezkoa da gaiari dagozkion posizioen pers-
pektibatik egindako judizioek egoera partikularragoetan aurkeztu ohi 
ditugun eskakizunei kasurik ez egitea. Denek ez dute beti jasotzen 
printzipio biek galdatzen dutenaren onura, baldin ditugun posizio be-
rezienen ikuspegitik pentsatzen badugu geure buruarengan. Eta gaiari 
dagozkion posizioen ikuspuntuak lehentasuna ukan ezean, eskakizun 
lehiakorren kaosa ukanen dugu oraindik. Hartara, printzipio biek adie-
razten dute praktikan gure interesak euretako batzuei balio berezia ema-

66 scott Boormanekin nago zorretan puntu hori argitu izanagatik. 

01550 

John Rawls 
JUSTIZIAREN TEORIA BAT 

nez ordenatzeko adostasuna. adibidez, industria jakin batean sarturik 
daudenek merkataritza librea euren interesen kontrakoa dela egiztatzen 
dute sarri. agian industria horrek ezin du prosperatu arantzeletan edo 
bestelako murrizketetan laguntzarik jaso gabe. Baina herritar berdin-
kideen edo abantaila gutxien dutenen ikuspuntutik merkataritza librea 
nahigarria bada, justifikaturik dago, interes zehatzagoak aldi batean 
kalteturik gertatu arren. izan ere, aurretiaz ados egon beharra daukagu 
justiziaren printzipìoekin eta euren aplikazio koherentearekin zenbait 
posizioren ikuspuntutik. Behin gizaki ordezkarien egoera hertsiki-
ago definituz gero, ez dago interes guztien babesa aldioro bermatzeko 
modurik. Zenbait printzipio eta eurak aplikatzeko modu bat aintzat 
hartuz gero, ondorioak onartu beharrean aurkitzen gara. Horrek ez du 
esan nahi, jakina, merkataritza librearen zorroztasunei kontrolik gabe 
ibiltzen laga behar zaienik, zorroztasunok biguntzeko antolamenduak, 
aitzitik, kontuan izan beharko baitira ikuspuntu orokor egokitik. 

Gaiari dagozkion posizio sozialek zehazten dute, orduan, zein 
ikuspuntutatik aplikatu behar zaizkion justiziaren bi printzipioak oina-
rrizko egiturari. Horrela, denen interesak hartzen dira kontuan, pertso-
na bakoitza herritar berdinkidea baita eta guztiek baitute beren lekua 
errentaren eta aberastasunaren banaketan edo bereizketen oinarri diren 
berezko ezaugarri finkoen eremuan. Justizia sozialaren teoria koheren-
te bat edukitzeko, gaiari dagozkion posizioen hautaketaren bat behar 
da, eta hautatzen direnek beren lehen printzipioekin ados izan beharko 
dute. Hasierako lekuak deritzenak hautatuz, halabehar naturalen eta 
zirkunstantzia sozialen ondorioak arintzeko ideia burutzen da. inork 
ez du jaso behar onurarik gertakizun horietatik, denen ongizaterako 
izanen den eran izan ezik. 

17. BERDiNTasUNERaKo JoERa 

Egiten ari naizen printzipio biei buruzko azterketa amaitu nahi dut printzipiook justiziaren berdintasunezko ikuskera zein zentzutan adierazten duten azalduz. Halaber, aurrea hartu nahi nioke aukera justuaren printzipioak gizarte meritukratikora daramala dioen objekzioari. Hori egiteko bidea prestatu asmoz, aurkeztu dudan justiziaren ikuskeraren zenbait alderdi nabarmenduko ditut. 

lehenik, ikus dezakegu desberdintasun printzipioak nolabai-
teko balioa ematen diela konpentsazio printzipioak bereziki aintzat 

hartzen dituen gogoetei. Printzipio horrek merezi gabeko desberdin-
tasunek konpentsazioa behar dutela baieztatzen du; eta jaiotzako eta 
berezko dohainetako desberdintasunak merezi gabekoak direnez gero, 
konpentsatu egin beharko dira nolabait.67 Hartara, printzipioak dio, 
pertsona guztiak berdintasunez tratatzeko eta denei benetako aukera 
berdintasuna eskaintzeko, gizarteak arreta handiagoa eman beharko 
diela berezko dohain gutxiago dutenei eta posizio sozial ez hain al-
dekoetan jaiotakoei. ideia da kontingentzien joera berdintasunerantz 
zuzentzea. Printzipio hori betetzeko, baliabide handiagoak erabil dai-
tezke adimenez argiagoak direnen hezkuntzan barik hain argiak ez di-
renenean, beraien bizitzako aldi batzuetan bederen, adibidez, eskolako 
lehen urteetan. 

orain, konpentsazio printzipioa ez du inork, nik dakidala be-
hintzat, ordena sozialaren helburu bakar gisa proposatu. onar daiteke 
printzipio hori, horrelako printzipio gehienak bezala, lehen ikusiko 
printzipioa dela, beste batzuekin konparatuta baloratu behar dena. 
adibidez, batez besteko bizi-maila hobetzeko edo guztien ona areago-
tzeko printzipioen aurrean baloratu behar dugu.68 Baina, direnak direla 
aintzat hartzen ditugun beste printzipioak, kontuan hartu beharko dira 
konpentsazioaren eskakizunak. Uste da guk justiziaz dugun ikuske-
raren osagaietako bat dela. orain, desberdintasun printzipioa ez da, 
jakina, konpentsazio printzipioa. Ez du galdatzen gizartea desaban-
taila guztiak berdintzen saiatzea, denak, ekitatezko oinarri berarekin, 
lasterketa berean norgehiagoka aritzea espero balitz bezala. Baina des-
berdintasun printzipioak baliabideak sartuko lituzke, hezkuntzan kasu, 
txiroenen epe luzerako itxarobideak hobetzea lortzeko moduan. Xede 
hori gaituenei arreta handiagoa emanda erdiesten bada, onargarri da 
horrela jokatzea; bestela ez. Eta erabaki hori hartzean, hezkuntzaren 
balioa ez da eraginkortasun ekonomikotik eta ongizate sozialetik baka-
rrik neurtu beharko. Maila berean da garrantzitsua, garrantzitsuagoa 
ez bada, hezkuntzak duen beste eginkizun bat, alegia, pertsonak bere 
gizartearen kulturaz gozatzeko eta bertako kontu eta arazoetan parte 
hartzeko gai egitea eta, horretara, norbanako bakoitzari bere balioaren 
sentipen segurua ematea. 

67 ikus Herbert spiegelberg, «a Defense of Human Equality», Philosophical Rewieu, 53 lib. (1944), 101, 113-123 or.; eta D. D. Raphael, «Justice and liberty», Proceedings of the Aristotelian Society, 51 lib. (1950-1951), 187h or. 68 ikus, adibidez, spielberg, 120h or. 

Hartara, desberdintasun printzipioa konpentsazio printzipioaren 
berdina ez den arren, erdiesten ditu bigarrenaren helburuetako batzuk. 
Halatan eraldatzen ditu oinarrizko egituraren xedeak, non instituzio-
en eskema osoak ez dituen jada azpimarratzen eraginkortasun soziala 
eta balio teknokratikoak. Desberdintasun printzipioa, izan ere, akor-
dio bat da: berezko gaitasunen banaketa, zenbait alderditan, abantaila 
komuntzat hartzeko eta banaketaren osagarritasunek posible egindako 
onura sozial eta ekonomiko handiagoetan parte hartzeko akordioa. 
Natura alde ukan dutenek, direnak direla, galtzen atera direnen egoera 
hobetzen duten neurrian soilik erdietsi dezakete probetxua beren zor-
te onetik. Berezko abantailak dituztenek ezinen dute irabazirik esku-
ratu dohain gehiago dituztelako soilik, baizik beren trebakuntza eta 
hezkuntzaren kostuak ordaintzeko eta beren dohainak zorte eskasagoa 
izan dutenen laguntzan ere erabiltzeko. inork ez du merezi bere be-
rezko gaitasun handiagoa, ezta gizartean hasierako leku hobea ere. 
Baina, jakina, hori ez da arrazoia bereizketa horiek alde batera uzteko 
eta are gutxiago ezabatzeko. aitzitik, oinarrizko egitura kontingen-
tzia horiek zorterik txarrena izan dutenen onaren alde jokatzeko eran 
antola daiteke. Hartara desberdintasun printzipiora goaz berez-berez, 
baldin gizarte sistema halatan eratu nahi badugu, non inork ez duen 
ezer irabaziko ez galduko berezko dohainen banaketan izandako leku 
arbitrarioagatik edo gizartean izandako hasierako posizioagatik, aban-
taila konpentsatzailerik eman edo hartu gabe. 

ohar horien argitan, eza eman diezaiokegu honako hau diote-
nen baieztapenari: instituzioen ordenamendua beti dela akastuna, gai-
tasunen banaketa eta zirkunstantzia sozialak kontingentzia gisa injus-
tuak direlako eta injustizia horrek ezinbestez jarraitu behar duelako 
giza antolamenduan. Gogoeta hori, batzuetan, injustiziari ezikusi egi-
teko aurkezten da, injustizia onartzeari uko egitea heriotza onartzeko 
ezgai izatearen parekoa balitz bezala. Banaketa naturala ez da ez justua 
ez injustua; eta pertsonak gizartera posizio partikular batean jaiotzea 
ere ez da injustua. Gertakari naturalak besterik ez dira horiek. Justua 
eta injustua instituzioek gertakari horiekin duten jokatzeko modua da. 
aristokrazia eta kasta gizarteak injustuak dira, kontingentzia horiek 
gizarte klase gutxi-asko itxi eta pribilegiatuetako kide izateko oinarri 
gisa jartzen dituztelako. Gizarte horien oinarrizko egiturak bere egiten 
du naturan aurkitzen dugun arbitrariotasuna. Baina gizakiek ez dute 
nahitaez etsi behar kontingentzia horien aurrean. Gizarte sistema ez 

da giza kontroletik kanpo dagoen ordena aldaezin bat, giza ekintzaren egitura bat baizik. Bidezkotasun gisa ulerturiko justizian gizakiak bat datoz naturaren gorabeherez eta zirkunstantzia sozialez baliatzeari dagokionez, hori egitea denen onerako denean soilik. Printzipio biak zoriaren arbitrariotasunari aurre egiteko era justua dira; eta printzipio bi horiek betetzen dituzten instituzioak justuak dira, beste alderdi batzuetan, dudarik gabe, hobegarriak izan arren. 

Beste puntu bat da desberdintasun printzipioak elkarrekikota-
sunaren ikuskera adierazten duela. Elkarren arteko onuraren printzi-
pioa da. lehen ikusian, hala ere, ematen du halako joera injustu bat 
duela txiroenen alde. arazo hori era intuitiboan aztertzeko, demagun, 
sinplifikatzearren, bi talde baino ez daudela gizartean, bata bestea 
baino nabarmenki zori onekoagoa. ohiko mugapenak kontuan izan-
da (lehenengo printzipioaren eta aukera berdintasunaren lehentasunak 
zehazturikoak), gizarteak talde bataren zein bestearen itxarobideak 
maximiza litzake, baina ez bienak, zeren helburu bakar bati dagokio-
nez bakarrik maximiza baitezakegu aldi berean. argi dagoela dirudi 
gizarteak ez lukeela egin behar ahal duen guztia hasieran abantaila 
gehiago dituztenen alde; hartara, baldin desberdintasun printzipioa 
errefusatzen badugu, gutxi gorabehera itxarobide bien batez bestekoa 
den balioa maximizatzea izanen dugu nahiago. Baina zori onenekoari 
balioren bat ematean, berezko eta gizarteko kontingentziak jada bes-
teek baino gehiago alde ukan dituenen irabaziak berenez balioztatzen 
ari gara. . inork ez du aldez aurreko eskubiderik horretara onurak ja-
sotzeko, eta, horregatik, batez besteko balio bat maximizatzea, nola-
bait esateko, zori onenekoen alde bi bider egitea da. Hartara, abantaila 
gehien dutenek, arazoa ikuspuntu orokorretik ikustean, onartuko dute 
denen ongizatea gizarte lankidetzako eskema sozial baten mende da-
goela, berori gabe inork ezinen bailuke ukan bizitza gogobetegarririk; 
onartuko dute, halaber, eskemaren zehaztapenak arrazoizkoak badira 
bakarrik espero dezaketela denen nahitako lankidetza. Hartara, euren 
burua neurri batean jada konpentsaturik ikusten dute inork (ezta berek 
ere) aldez aurreko eskubidez galdatu ezin dituen abantailekin. Uko 
egiten diote batez besteko balio orekatu bat maximizatzeko ideiari, eta 
desberdintasun printzipioa oinarrizko egitura erregulatzeko ekitatezko 
oinarritzat hartzen dute. 

Horren kontra argudia daiteke egoera hobean daudenek merezi 
dituztela beste lankidetza eskema batzuen barruan berengana litzake-

ten abantaila handiagoak, abantailok besteei ere onura ekartzeko zein 
ez ekartzeko eran eskuratuak izan. orain, egia da ezen, arau publikoen 
esparru gisa lankidetza sistema justu bat eta horrek sorturiko itxarobi-
deak suposatuta, beren baldintzak hobetzeko asmoz sistemak sarituko 
duela iragarritakoa egin dutenek beren itxarobideak beteta ikusteko 
eskubidea dutela. Zentzu horretan zori onekoagoek beren egoera ho-
berako eskubidea dute; euren eskakizunak instituzioek ezarritako itxa-
robide legitimoak dira eta komunitatea beharturik dago itxarobideoi 
erantzutera. Baina merezitakoaren zentzu hori emandako eskubide-
arena da. abian den lankidetzak eskema baten existentzia aurresuposa-
tzen du eta ez du zerikusirik eskema desberdintasun printzipioaren ala 
beste printzipio baten arabera diseinatua izan behar duen planteatzen 
duen arazoarekin. (48§). 

Ez da, bada, zuzena euren garapena posible egin duten berezko 
dohain handiagoak eta goi mailako izaera dituzten norbanakoek ora-
indik onura gehiago eskuratu ahal izatea besteentzat abantailarik ez 
dakarten jokaerez baliatuz. Ez dugu merezi berezko dohain banaketan 
daukagun lekua, ezta gizartean egokitu zaigun hasierako lekua ere. 
Geure gaitasunak lantzen ahalegina egiteko ahalbidea ematen digun goi 
mailako izaera merezi dugun ala ez ere gisa berean da problematikoa; 
izan ere, izaera hori txikitan familia eta zirkunstantzia sozial zori one-
koak edukitzearen mende dago zati handi batean, inork ez daukalarik 
horiek galdatzeko eskubiderik. Hor ez dago merituaren nozioa aplika-
tzerik. Egia da abantaila gehien dutenek beren berezko dohainetarako 
eskubidea dutela, beste edozeinek duen bezala; eskubide hori lehenen-
go printzipioan sartzen da, pertsonaren osotasuna babesten duen oina-
rrizko askatasunean hain zuzen. Eta, hartara, abantaila gehien dutenek 
gizarte lankidetzako ekitatezko sistema justu baten arauen arabera 
eskura dezaketen zernahitarako eskubidea dute. Gure problema da es-
kema hori, gizartearen oinarrizko egitura, nola diseinatu. ikuspuntu 
orokor egoki batetik, desberdintasun printzipioak onargarria ematen 
du abantaila gehiago zein abantaila gutxiago dutenentzat. Esandakotik 
ezer, jakina, ez da, hertsiki hitz eginda, printzipioaren aldeko argudioa, 
kontratu teorian argudioak jatorrizko kokapenaren ikuspuntutik egiten 
direnez gero. Baina gogoeta intuitibo horiek printzipioa bera eta zein 
zentzutan den berdintasunezkoa argitzen laguntzen dute. 

lehenago ohartarazi dut (13§) gizarteak hobeto daudenek gai-
zkien dudenei egindako ekarpenak negatiboak diren guneak ekiditen 

saiatu behar lukeela. Ekarpen kurbaren goranzko alderdian bakarrik 
(gorena ere, jakina, barne dela) jardun behar luke. Kurbaren segmentu 
horretan beti betetzen da elkarren arteko onuraren irizpidea. are gehia-
go, berezko sen bat dago, non interes sozialen harmonia lortzen den; 
ordezkariek ez dituzte irabaziak elkarren lepotik eskuratzen, onartzen 
diren abantaila bakarrak elkarren artekoak direnez gero. Egia esate-
ko, ekarpen kurbaren forma eta inklinazioa, aldez bederen, berezko 
dohainen loteriak erabakitzen du, eta, neurri horretan, ez da ez justua 
ez injustua. Baina demagun 45 graduko lerroak interesen harmonia 
hobezina irudikatzen duela; ekarpen kurba horretan zehar (lerro zuzen 
bat kasu horretan) berdin irabazten dute denek. orduan, badirudi jus-
tiziaren printzipio bien gauzatze koherenteak kurba interesen harmo-
nia hobezinaren idealetik gertuagora altxatzeko joera duela. Gizartea 
maximoz haratago doanean, kurbaren beheranzko aldean jarduten du 
eta jada ez dago interesen harmoniarik. Mesedetuenek irabazten duten 
heinean, abantaila gutxien dutenek galdu egiten dute, eta alderantziz. 
Hartara, interesen harmoniaren ideala naturak eman dizkigun baldin-
tzetan gauzatzeko eta elkarren arteko onuraren irizpidea betetzeko, 
ekarpen positiboen aldean egon behar dugu. 

Desberdintasunaren printzipioaren beste meritu bat haurride-
tasunaren printzipioaren interpretazio bat eskaintzen digula da. as-
katasunarekin eta berdintasunarekin alderatuta, haurridetasunaren 
ideiak garrantzi txikiagoko lekua izan du teoria demokratikoaren 
baitan. Uste izan da ez dela kontzeptu zehazki politikoa, eta berez 
ez duela eskubide demokratiko bat bera ere zehazten, baizik adi-
menaren jarrera batzuk eta zenbait jokamolde transmititzen dituela, 
eurok barik eskubideok adierazitako balioak bistatik aldenduko li-
tzaizkigukeelarik.69 Edo, horrekin erlazio hertsian, esaten da haurri-
detasunak estimu sozialean halako berdintasun bat adierazten duela, 
ohitura publikoetan eta begirune eta fidelkeria faltan agertzen de-
na.70 Dudarik ez, haurridetasunak barne hartzen ditu gauza horiek, 
baita halako gizabidezko adiskidetasun sen bat eta solidaritate sozial 
bat ere, baina horrela ulertuta ez du betekizun zehatzik adierazten. 
azpiko ideiari dagokiokeen justiziaren printzipio bat aukeratu beha-

69 ikus J. R. Pennock, Liberal Democracy: Its Merits and Prospects (New York, Rinehart, 1950), 94h or. 

70 ikus, R. B. Perry, Puritanism and Democracy (New York, The Vanguard Press, 1944), XiX. kap, 8 at. 

rra daukagu oraindik. Badirudi, hala ere, desberdintasun printzipioa 
badagokiola haurridetasunaren esanahi naturalari: zehazki, abantaila 
handiagoak eduki nahi ez izateko ideiari, hori hain ongi ez daude-
nen onurarako izan ezean. Familia, ikuskera idealean eta praktikan 
ere sarri, abantailen kopurua maximizatzeko printzipioa arbuiatzen 
den elkarte bat dugu. Familiako kideek, eskuarki, ez dute nahi iza-
ten irabazirik eskuratzerik, horrekin gainerakoen interesei erantzu-
tea sustatu ezean. Bada, desberdintasunaren printzipioaren arabera 
jokatu nahi izateak ondorio horixe dauka. Zirkunstantzia hobeetan 
daudenek berentzako abantaila handiagoak nahi dituzte, baina beti-
ere horrek hain zori onekoak ez direnei ere onura dakarkien eskema 
bati jarraituta jokatuz, ez bestela. 

Batzuetan uste da haurridetasunaren idealak gizarte zabale-
ko kideen artean errealismoz bederen espero ezin daitezkeen senti-
menduzko lokarriak barne hartzen dituela. Eta horixe da segurutik 
beste arrazoi bat, teoria demokratikoak puntu horri buruz erakutsi 
duen jokaera axolagabea esplikatzen duena. askok uste izan dute 
ez dagokiola bere-bere lekurik arazo politikoetan. Baina, desber-
dintasun printzipioaren eskakizunak barne sartuta ulertzen bada, 
ez da gauzatu ezin daitekeen ikusmoldea. Badirudi guk konfian-
tza handienaz justutzat ditugun instituzioek eta politikek betetzen 
dituztela haurridetasunaren eskakizunak, behintzat haiek onartzen 
dituzten desberdintasunek txiroenen ongizaterako laguntza ema-
ten duten zentzuan. Dena dela, ni haurridetasuna onargarria dela 
azaltzen saiatuko naiz V. Kapituluan. interpretazio horren arabera, 
orduan, haurridetasunaren printzipioa jarraibide erabat gauzagarria 
da. Behin hori onartuta, askatasun, berdintasun eta haurridetasuna-
ren ideia tradizionalak justiziaren bi printzipioen interpretazio de-
mokratikoarekin elkar ditzakegu honelaxe: askatasuna lehenengo 
printzipioari dagokio, berdintasuna lehenengo printzipioko ber-
dintasunaren ideiari eta, horrekin batera, baita aukera berdintasun 
justuari ere, eta haurridetasuna desberdintasun printzipioari. Horre-
tara, haurridetasunaren ikuskerari leku bat aurkitu diogu printzipio 
bien interpretazio demokratikoaren baitan, eta ikusi dugu eskakizun 
zehatzak ezartzen dizkiola gizartearen oinarrizko egiturari. Ez dira 
ahantzi behar haurridetasunaren beste alderdiak; baina hark justi-
zia sozialaren ikuspuntutik duen funtsezko esanahia desberdintasun 
printzipioak adierazten du. 

orain, ohar horien argitan begi-bistakoa dirudi printzipio bien 
interpretazio demokratikoak ez gaituela eramanen gizarte meritukra-
tikora.71 Gizarte ordenamendu mota horrek gaitasunetara zabalik dau-
den lanbideen printzipioari darraio eta aukera berdintasuna gizakien 
indarrak askatu eta diru oparotasunaren eta nagusitasun politikoaren 
bila jarduteko bide moduan erabiltzen du. Desberdintasun nabarme-
na dago goiko eta beheko klaseen artean hala bizitzeko bitartekoetan 
nola aginte antolatzailearekiko eskubide eta pribilegioetan. Gizarte 
mailarik txiroenen kultura pobretu egiten da; elite gobernatzaile eta 
teknokratikoak, ordea, oinarri segurua du boterea eta aberastasuna 
lortzeko xede nazionalen zerbitzuan. aukera berdintasunak hauxe 
esan nahi du: eragimena eta posizio soziala erdiesteko borroka per-
tsonalean zori txarragoa izan dutenak atzean uzteko aukera berdina 
edukitzea.72 Hartara, gizarte meritukratikoa arrisku bat da justiziaren 
printzipioen beste interpretazioentzat, baina ez ikusmolde demokra-
tikoarentzat. izan ere, ikusi berri dugun moduan, desberdintasun prin-
tzipioak funtsezko eran aldatzen ditu gizartearen helburuak. ondorio 
hori are nabariago bihurtzen da ohartzen garenean behar denean kon-
tuan hartu behar dugula norberaren buruarekiko errespetua lehen mai-
lako ondasun funtsezkoa dela eta ongi antolaturiko gizartea gizarte 
batasunen gizarte batasuna dela.(79§). Hortik ondorioztatzen da aha-
leginak egin behar direla txiroenek beren balioaren sena ukan dezaten, 
eta horrek mugatu egiten ditu justiziak onartzen dituen hierarkia eta 
desberdintasun mailak. Hartara, hezkuntzarako baliabideak ez dira es-
leituko ahalmen produktibo gisa eman dezaketenaren arabera soilik 
edo ezinbestez, baizik herritarren bizitza pertsonal eta soziala aberas-
teko duten balioaren arabera ere, herritar horien artean txiroenak ere 
sartuta. Gizarte batek aurrera egin ahala, azken esan duguna gero eta 
garrantzitsuago bihurtzen da. 

azalpenok aski izan behar dute printzipio biek instituzio-
entzako adierazten duten justizia sozialaren ikuskera zirriborratze-
ko. Norbanakoentzako printzipioez jardun aurretik, beste kontu bat 

71 Gizarte meritukratikoaren arazoa Michael Young-en fantasiaren gaia da, The Rise of Meritocracy (londres, Thames and Hudson, 1958). 

72 Gai hau lantzeko, ikus asko zor diedan autore hauexek: John schaar, «Equa-
lity of opportunity and Beyond», Nomos IX: Equality, argit.: J. R. Pennok and 

J. W. Chapman (New York, atherton Press, 1967); eta B. a. o. Williams, «The idea of Equality», 125-129 or. 

aipatu behar dut. Honaino berezko dohainen banaketa naturaren 
egintza dela suposatu dut, hori aldatzeko, ezta kontuan hartzeko ere, 
ahaleginik egin gabe. Baina, neurri bateraino, banaketa horrek gizar-
te sistemaren eragina hartzen du. kasta sistemak, adibidez, gizartea 
populazio biologiko bereizietan zatitzeko joera du; gizarte ireki ba-
tek, ordea, ahalik dibertsitate genetikorik handiena bultzatzen du.73 
Gainera, politika eugenesikoak, esplizituak gutxi-asko, erabil dai-
tezke. Ez dut aztertuko eugenesiako gairik, eta justizia sozialaren 
arazo tradizionaletara mugatuko naiz. ohartu behar genuke, alabai-
na, beste batzuen gaitasunak mugatzen dituzten politikak proposa-
tzeak normalean ez dakarkiela zori txarrekoagoei abantailarik. ai-
tzitik, desberdintasun printzipioa onartuz, gaitasun handiagoetan de-
nen onerako erabili beharko den kapital sozial bat ikusiko dute. Hala 
ere, berezko dohain handiagoak edukitzeak bakoitzaren interesak 
ere sustatuko ditu. Horrek norbanakoa gai eginen du berak nahien 
duen bizi-proiektua betetzeko. Jatorrizko kokapenean, beraz, par-
teek euren ondorengoentzat dohain genetiko onenak segurtatu nahi 
izanen dituzte (eurenak aldaezinak direla suposatuta). Horri buruz 
arrazoizko politikak burutu izana ondorengo belaunaldiek aurrekoei 
zor dieten zerbait da, hots, belaunaldien arteko kontu bat. Hartara, 
denborarekin, gizarteak berezko dohainen maila orokorrari eusteko 
bederen eta akats larrien zabalkundea prebenitzeko urratsak egin be-
har ditu. Neurri horiek parteek beren ondorengoen onerako nahita 
onarturiko printzipioak izanen dituzte beti gidari. Beste behin ere 
gai zail eta espekulatibo hori aipatzen badut, desberdintasun prin-
tzipioak justizia sozialeko arazoak nola alda ditzakeen seinalatzeko 
da. Trebetasunen goiko muga bat balego, susma genezake epe luzera 
askatasun berdineko mailarik handiena lukeen gizarte bat erdietsiko 
genukeela, bertako kideak gaitasun berdin handienaren jabe izanen 
liratekeelarik. Baina ez diot pentsamendu horri gehiago ekinen. 

18. NoRBaNaKoENTZaKo PRiNTZiPioaK: 

BiDEZKoTasUNaREN PRiNTZiPioa 

Honaino instituzioei edo, zehazkiago, gizartearen oinarrizko 
egiturari aplikatzen zaizkion printzipioak aztertzen ibili naiz. argi 

73 arazo hori aztertzeko, ikus Theodosius Dobzhansky, Mankind Evolving (New Haven, Yale University Press, 1962), 242-252 or. 

dago, alabaina, beste mota bateko printzipioak ere hautatu beharko 
direla, justua denari buruzko teoria osoak norbanakoentzako printzi-
pioak ere barne hartzen dituenez gero. izan ere, hurrengo orrialdeko 
diagramak adierazten duen moduan, beharko dira, gainera, nazioar-
teko zuzenbiderako printzipioak, eta, jakina, baita lehentasun arauak 
ere, printzipioek elkarren kontra dihardutenean bakoitzari bere balioa 
esleitzeko. Ez naiz ariko nazioarteko zuzenbiderako printzipioez, bi-
denabar izan ezik (58§); eta ez naiz saiatuko norbanakoentzako prin-
tzipioen azterketa sistematikorik egiten ere. Baina mota horretako zen-
bait printzipio justiziaren edozein teoriaren funtsezko osagai dira. atal 
honetan eta hurrengoan printzipio horietako batzuen esanahia azaltzen 
da, baina beroriek aukeratzeko arrazoien azterketa geroagorako uzten 
da (51-52§§). 

Hurrengo orrialdeko diagrama eskematiko hutsa da, eta ez du 
iradoki nahi zuhaitzaren beheragoko aldean dauden kontzeptuekin 
loturiko printzipioak goiko aldean daudenetatik eratorriak direnik. 
Diagramak justua denari buruzko ikuskera osoa eduki aurretik aukera-
tu beharreko printzipio motak adierazten ditu besterik gabe. Erromatar 
zenbakiek zera adierazten dute, printzipio mota guztiek zein ordena-
tan aintzat hartu behar diren jatorrizko kokapenean. Hartara, lehenbizi 
oinarrizko egiturarako printzipioei buruz bat etorri beharko da, gero 
norbanakoentzako printzipioei buruz, eta ondoren nazioarteko zu-
zenbiderako printzipioei buruz. azkenez, lehentasun arauak zehaz-
tuko dira, lehenbizi behin-behinekoz aukeratu ahal izanen badugu ere, 
geroago berrikusketak egitekotan. 

orain, printzipioak aukeratzeko zaindu beharreko ordenak 
hainbat arazo planteatzen ditu, nik aintzat hartuko ez ditudanak. Ga-
rrantzizkoa da printzipioak segida zehatz batean hartzea; ordena ho-
rretarako arrazoiak justiziaren teoriaren parte zailenekin lotuta daude. 
argitzeko: eginbehar naturaletako asko oinarrizko egiturakoak baino 
lehenago aukeratu litezkeen arren, printzipioak inolako funtsezko eran 
aldatu gabe, segidak kasu bakoitzean obligazioek forma sozialetarako 
printzipioak aurresuposatzen dituztela islatzen du. Eta eginbehar na-
tural batzuk ere aurresuposatzen dituzte printzipio horiek, adibidez, 
instituzio justuak aldezteko eginbeharra. Horregatik sinpleago dela 
dirudi norbanakoentzako printzipio guztiak oinarriko egiturarakoen 
aurretik aukeratzea. 

Arrazoibide praktikoa 

balio kontzeptua
justu kontzeptua
balio moral kontzeptua

(iii) nazioarteko zuzenbidea
(i) gizarte sistemak eta
(ii) norbanakoak

instituzioak

justizia
eraginkortasuna
betekizunak
(iic) baimenak

desberdindu
eginbidez

gabeak
gainekoak

(iib) obligazioak
(iia) eginbehar naturalak

ongintza

adorea

errukia

zuzentasuna
positiboak
negatiboak

fideltasuna

justizia bultzatzea
minik ez ematea

elkar laguntzea
errugabeari gaitzik ez

elkar errespetatzea
egitea

(iV) lehentasun arauak 

printzipio instituzionaletarako
printzipio indibidualetarako

instituzioentzako printzipioak lehenago hautatzeak justizia ber-
tutearen izaera soziala erakusten du: praktika sozialarekin duen lotura 
estua, idealistek hain maiz erreparatua. Bradley-k dioenean norba-
nakoa abstrakzio hutsa dela, interpreta daiteke, haren ideia asko okertu 
beharrik gabe, esan nahi duela pertsona baten obligazio eta eginbeha-
rrek instituzioen ikuskera morala aurresuposatzen dutela, eta beraz, 
instituzio justuen edukia definitu beharko dela norbanakoentzako 
betekizunak ezarri aurretik.74 Eta hori zera esatea da, kasurik gehie-
netan obligazio eta eginbeharrekiko printzipioak oinarrizko egiturari 
buruzkoen ondoren ezarri beharko direla. 

Beraz, justua denari buruzko ikuskera osoa taxutzeko, jatorriz-
ko kokapenean parteek ordena zehaztu batean aukeratu behar dituzte, 
ez bakarrik justiziaren ikuskera bat, baizik baita justu kontzeptuaren 
baitan dauden oinarrizko kontzeptu bakoitzarentzako printzipioak 
ere. Kontzeptu horiek, nire ustez, erlatiboki gutxi dira eta erlazio ze-
hatz bat dute elkarrekin. Hartara, instituzioentzako printzipioez gain, 
adostasun bat lortu beharko da ekitatea eta fideltasuna, elkarrekiko 
errespetua eta ongintza bezalako nozioetarako printzipioei buruz, 
norbanakoei aplikatzen zaizkienean, baita estatuen jokabiderako prin-
tzipioei buruz ere. intuiziozko ideia honako hau da: zerbait justua, 
ekitatezkoa edo onuragarria delako kontzeptua jatorrizko kokapenean 
mota bereko gauzei aplikagarritzat hartuko liratekeen printzipioekin 
bat-etortze kontzeptuarekin ordezka daiteke edo bi kontzeptuok gauza 
bera dira. Justu kontzeptu hori ez dut ulertzen «justu» terminoaren 
esanahiaren analisi bat eskaintze zentzuan, termino hori normalean 
testuinguru moraletan erabiltzen den moduan. Ez du izan nahi justu 
kontzeptuaren analisi bat, hitza zentzu tradizionalean hartuta. aitzi-
tik, bidezkotasun gisa adituriko justiziaren nozio zabalagoa dauden 
ikuskeren ordezkapen gisa ulertu behar da. Ez dago esan beharrik 
berdintasun bat dagoela esanahian «justu» hitzaren (eta bertatik erato-
rrien) -ohiko erabileran- eta justu hitzaren kontratu kontzeptu ideala 
adierazteko behar diren esamolde landuagoen artean. Hemen ditugun 
helburuetarako, onartzen dut honako hau adierazten duen ikuspuntua, 
alegia,. analisi egoki bat hobeto ulertzen dela ordezko onargarri bat es-
kaintzen badu, desio batzuk aseko dituena, aldi berean iluntasunak eta 

74 ikus F. H. Bradley, Ethical Studies, 2. ed. (oxford, The Clarendon Press, 1927), 163-189 or. 

nahasmenak ekidinda. Beste hitz batzuekin, azaltzea eliminatzea da: 
adierazteko problematikoa den kontzeptu batekin hasten gara, nahiz 
eta balio duen bazter utzi ezin ditugun zenbait xedetarako. azalpenak 
zailtasunetatik erlatiboki libre dauden beste bide batzuetatik erdiesten 
ditu xede horiek.75 Hartara, baldin bidezkotasun gisa ulerturiko justi-
ziaren edo, orokorkiago, bidezkotasun gisa ulerturiko zuzentasunaren 
teoria oreka gogoetatsuan pentsaturiko gure judizioekin bat badator, 
eta azterketa artatsu baten ondoren esan nahi dugun guztia esateko 
ahalmena ematen badigu, orduan ohiko esaldiak kendu eta beste esal-
di batzuk erabiltzeko modua eskaintzen digu. Horrela adituta, esan 
daiteke bidezkotasun gisa ulerturiko justiziak eta bidezkotasun gisa 
ulerturiko zuzentasunak justizia edo justu kontzeptuaren definizioa 
edo esplikazioa ematen dutela. 

Norbanakoei aplikatzen zaien printzipio bati helduko diot 
orain, bidezkotasunaren printzipioari. Printzipio hori erabiltzen saia-
tuko naiz obligazioak diren eta, gainera, eginbehar naturaletatik ezber-
dinak diren betekizunen kontu emateko. Printzipioak dio pertsona bati 
bere eginkizuna instituzio baten arauek definitzen duten moduan bete 
dezan galda dakiokeela bi baldintza hauexek betetzen badira: lehen-
engoa, instituzioa justua (edo ekitatezkoa) izatea, hau da, justiziaren 
printzipio biak betetzen dituena; bigarrena, norberak antolamenduaren 
onurak nahita onartzea edo norberaren interesak sustatzeko eskaintzen 
dituen aukerei probetxua ateratzea. ideia nagusia hauxe da: zenbait 
pertsona denentzat onuragarri den ekintza kooperatibo batean arau 
batzuen mende engaiatzen direnean, euren askatasuna, beraz, mugatuz 
denentzako abantailak lortzeko beharrezko den neurrian, orduan mu-
gapen horiek onartu dituztenek eskubidea dute euren onespen horreta-
tik onurak jaso dituztenei antzeko onarpena galdatzeko.76 Ez dugu ate-
ra behar irabazirik besteen lan kooperatibotik geuri dagokigun lanaren 
partea egin gabe. Justiziaren printzipio biek zehazten dute zein den 
bakoitzak jaso beharreko ekitatezko partea oinarrizko egiturakoak di-
ren instituzioen kasuan. Hartara, antolamenduok justuak izanez gero, 
pertsona bakoitzak ekitatezko partea jasotzen du, denek (norberak ere) 
beren lan partea egiten dutenean. 

75 ikus W. V. Quine, Word and Object (Cambridge, Mass, M. i. T. Press, 1960), 257-262, puntu horretan berari narraio eta. 

76 ikus H. l. a. Hart, «are There any Natural Rights?», Philosophical Rewiew, 64 lib. (1955), 185h or. 

orain, definizioz, bidezkotasunaren printzipioak zehazturiko 
betekizunak obligazioak dira. Horrelaxe sortzen dira obligazio guztiak. 
Garrantzizkoa da, hala ere, ohartzea bidezkotasunaren printzipioak bi 
parte dituela: lehenengoak aztergai diren instituzioek edo praktikek 
justuak izan behar dutela ezartzen du, bigarrenak galdatzen diren bo-
rondatezko ekintzen ezaugarriak zehazten ditu. lehenengo parteak 
borondatezko ekintzok obligazioak sor ditzaten behar diren baldintzak 
formulatzen ditu. Bidezkotasunaren printzipioaren arabera, ez da posi-
ble instituzio injustuek, edo behintzat injustizia jasangarriaren mugak 
(oraindik definitzeke daudenak) gainditzen dituzten instituzioek inor 
ezertara behartzea. Bereziki, ezin da eduki gobernu era autokratiko eta 
arbitrarioekin lotzen gaituen obligaziorik. adostasun ekintzetatik edo 
bestelakoetatik, modu batera zein bestera adierazitakoetatik, obliga-
zioak sortzeko behar den oinarririk ez dago. obligaziozko loturek ins-
tituzio justuak aurresuposatzen dituzte, edo behintzat zirkunstantziak 
kontuan hartuta arrazoizko neurrian justuak direnak. Errakuntza bat 
da, beraz, bidezkotasun gisa ulerturiko justiziaren eta oro har kontratu 
teorien kontra argudiatzea, esanez horien ondorioa herritarrak erre-
gimen injustuen mende egotera behartuta geratzea dela, erregimenok 
hertsaduraz lortzen dutelako herritarren onespena edo disimulu han-
diagoko bideetatik beraien onarpen tazitua. lockek bereziki jaso ditu 
kritika erratu horiek, zeintzuek ez duten aintzat hartzen oinarriko bal-
dintzen beharra.77 

obligazioek  badituzte  beste  betekizun  moral  batzuetatik 
bereizten dituzten ezaugarri batzuk. izan ere, obligazioak gure bo-
rondatezko ekintzen ondorioz sortzen dira; ekintzok guk harturiko 
konpromiso esplizitu edo tazituak izan daitezke, hala nola, kontra-
tuak eta promesak, baina ez derrigorrean, onurak onartzen direnean 
esate baterako. Gainera, obligazioen edukia, instituzio edo praktika 
batek finkatzen du beti, haren arauek zehazten dutelarik zer egin be-
har duen bakoitzak. Eta, azkenez, obligazioak norbanako zehatzek 
bete beharrekoak dira, zehazki, dena delako antolamenduari eus-

77 lockek dio konkistak ez duela eskubiderik ematen, ezta bortizkeriak eta 
egindako kalteak ere, «legearen izenaz, lege antzez edo lege formez itxuratuta 
egon arren». Second Treatise of Gobernement 176, 20 parag. ikus Hanna Pi-
tkin-en lockeri buruzko lana: «obligation and Consent», American Political 
Science Review, 59 lib. (1965), bereziki 994-997 or., zeina nik funtsean onartzen 
dudan. 

teko elkarlanean ari direnek.78 Ezaugarrion adibide argigarri gisa, 
har dezagun erregimen konstituzional batean hautagai izanik par-
te hartzeko eta (hautatua izanez gero) kargu publiko bat betetzeko 
ekintza politikoa. Ekintza horrek karguko eginbeharrak betetzeko 
obligazioa sortzen du, eta eginbeharrok obligazioaren edukia era-
bakitzen dute. Hemen eginbeharrez, eginbehar moral gisa barik, 
zenbait posizio instituzionali loturiko egiteko eta erantzukizun gisa 
ari naiz. Hala ere, gerta daiteke pertsona batek eginbehar horiek 
betetzeko arrazoi moral bat (printzipio moralen batean oinarritua) 
edukitzea, norbait bidezkotasunaren printzipioak horretara behar-
turik dagoenean, esate baterako. Kargu publiko bat hartu duena ere 
beharturik dago bere herrikideen aurrean, beraien konfiantza bilatu 
baitu eta beraiekin batera elkarlanean ari baita gizarte demokratikoa 
aurrera ateratzen. antzera batean, obligazioak hartzen ditugu geure 
gain ezkontzen garenean edo aginte judizialeko, administratiboko 
eta antzeko postuak onartzen ditugunean. obligazioak geuregana-
tzen ditugu promesen eta akordio tazituen bidez, eta jokoetan parte 
hartzen dugunean ere, arauen arabera eta gizalegez jokatzeko obli-
gazioa hartzen dugu. 

Ene ustez, bidezkotasunaren printzipioak bere baitan hartzen 
ditu obligazio horiek guztiak. Kasu garrantzitsu bi daude, hala ere, 
problematiko samarrak direnak, eta hauexek dira: obligazio poli-
tikoa, karguren bat dutenei barik herritar arruntari aplikatzen zaion 
moduan, eta emandako hitza betetzeko obligazioa. lehenengo ka-
suan ez dago argi zein den galdatzen den burutu beharreko ekintza, 
ezta nork burutu behar duen ere. Ez dute, ene aburuz, obligazio po-
litikorik, hertsiki hitz eginda, herritarrek oro har. Bigarren kasuan, 
esplikatu beharra dago nola sortzen diren obligazio fiduziarioak 
praktika justu bati probetxua ateratzetik. Kasuari dagokion praktika-
ren izaera aztertu beharra daukagu. Gaiok beste leku batean eztabai-
datuko ditut (51-52§§). 

78 obligazioen eta eginbehar naturalen artean bereizketa egitean honako hauek izan ditut oinarri: H. l. a. Hart, «legal and Moral obligation» in Essays in Moral Philosophy, argit.: a. i. Melden (seattle, University of Washington Press, 1958), 100-105 or.; C. H. Whiteley, «on Duties», Proceedings of the Aristotelian Society, 53 lib. (1952-53); H. l. a. Hart eta R. B. Brandt, «The Concepts of obligation and Duty», Mind, 73 lib. (1964). 

19. NoRBaNaKoENTZaKo PRiNTZiPioaK: 

EGiNBEHaR NaTURalaK 

Bidezkotasunaren printzipioak obligazio guztiak esplikatzen 
baditu ere, eginbehar natural asko daude, positiboak eta negatiboak. Ez 
dut eginen eginbeharrok printzipio bakar baten pean jartzeko ahalegi-
nik. onartu beharra dut batasun falta horrek lehentasun arauak gehiegi 
azpimarratzeko arriskua dakarkidala, baina alde batera utzi beharko 
dut arrisku hori. ondoren datozenak eginbehar naturalen adibideak 
dira: besteei laguntzeko eginbeharra, premian edo arriskuan daude-
nean, betiere hori geuretzako gehiegizko arrisku edo galerarik gabe 
egin ahal dugunean; inori minik ez emateko edo kalterik ez egiteko 
eginbeharra; eta beharrezko ez den sufrimendurik inori ez eragiteko 
eginbeharra. Eginbeharrotako lehena, elkarri laguntzekoa, eginbehar 
positiboa da, beste bati ona den zerbait egiteko eginbeharra baita; 
azken bi eginbeharrak, ostera, negatiboak dira, txarra den zerbait ez 
egitea galdatzen digutelako. Eginbehar positiboen eta negatiboen ar-
tean intuizioz bereizketa egitea kontu argia izaten da kasu askotan, 
baina zail bihurtzen da maiz. Ez dut inolako ahaleginik eginen hori az-
pimarratzen. Bereizketa lehentasunaren problemarekin lotuta bakarrik 
da garrantzitsua, onargarria dela ematen baitu uste izatea, bereizketa 
argia denean, eginbehar negatiboek positiboek baino balio handiagoa 
dutela. Baina ez diot oraingoz gai horri gehiago ekinen. 

orain, obligazioekin kontrastean, eginbehar naturalen ezau-
garria da gure nahitako ekintzak kontuan izan gabe aplikatzen zaiz-
kigula. areago oraindik, ez dute nahitaezko loturarik instituzioekin 
edo praktika sozialekin; euren edukia ez dute definitzen antolamendu 
horien arauek. Hartara, guk krudelak ez izateko eginbehar naturala 
daukagu, baita besteei laguntzeko eginbeharra ere, ekintza horieta-
rako konpromisoa hartuta egon edo ez. Ez digu balio defentsa edo 
estakurutzat esatea ez dugula krudelak edo mendekatiak ez izateko 
edo besteei laguntzeko hitzik eman. Jakina, inor ez dugula hilen hitz 
ematea, adibidez, barregarri izateraino litzateke erredundantea norma-
lean, eta errakuntza litzateke promes horrek lehen jada ez zegoen obli-
gazio moral bat ezartzen duela iradokitzea. Horrelako promesak, inoiz 
ukatekotan, agian zentzua luke norbaitek arrazoi bereziengatik hiltze-
ko eskubidea duenean, gerra justu batean sorturiko egoeraren batean 
akaso. Eginbehar naturalen beste ezaugarri bat da pertsonei dagozkien 

kontua direla, euren erlazio instituzionaletatik aparte; pertsona moral 
gisa kontuan harturiko gizaki guztien artean sortzen dira. Zentzu ho-
rretan, eginbehar naturalak ez dagozkie norbanako jakin batzuei baka-
rrik, esate baterako, antolamendu sozial batean lankidetzan dihardu-
tenei, baizik pertsonei oro har. Ezaugarri berezi horrexek iradokitzen 
du «natural» adjektiboaren egokitasuna. Nazioarteko zuzenbidearen 
xedeetako bat estatuen jokabidean eginbeharron aintzatespena segur-
tatzea da. Horrek garrantzi berezia du gerran erabili ohi diren bitarte-
koen murrizketarako, zenbait zirkunstantziatan norberaren defentsa-
rako gerrak justifikatuak izan daitezkeela suposatuta (58§). 

Bidezkotasun gisa ulerturiko justiziaren ikuspegitik, eginbehar 
natural funtsezko bat justizia ezartzeko eginbeharra da. Eginbehar ho-
rrek eskatzen digu existitzen diren eta aplikatzen zaizkigun instituzio 
justuei eustea eta euren arauak betetzea. Behartzen gaitu, halaber, ora-
indik ezartzeke dauden antolamendu berriak sustatzera, hori geuretzat 
kostu handiegirik barik egin daitekeenean bederen. Hartara, baldin gi-
zartearen oinarrizko egitura justua bada, edo dauden zirkunstantzietan 
arrazoiz espero daitekeen bezain justua bederen, denek dute dagoen 
sisteman norberari dagokion partea betetzeko eginbehar naturala. 
Denak daude instituzio horiei lotuta norberaren nahitako ekintzez, 
gauzatzekoez edo bestelakoez, aparte. Hartara, eginbehar naturala-
ren printzipioak kontratu ikuspuntutik datozenak diren arren, ez dute 
aurresuposatzen baiespen argi ez taziturik, ezta nahitako ekintzarik 
ere, aplikatu ahal izan daitezen. Pertsonentzako printzipioak, insti-
tuzioei aplikatzen zaizkienak bezalaxe, jatorrizko kokapenean aintzat 
hartuko liratekeenak dira. Printzipiook akordio hipotetiko baten on-
dorio gisa ulertzen dira. Euren formulazioak agerian jartzen baldin 
badu ezein ekintza lotesle, adostasunezko edo bestelako, ez dela euren 
aplikagarritasunaren oinarria, orduan baldintzarik gabe aplikatzen 
dira. obligazioak nahitako ekintzen mendekoak izatearen arrazoia bi-
dezkotasunaren printzipioaren bigarren parteak ematen du, baldintza 
hori ezartzen baitu. Ez du inolako zerikusirik bidezkotasun gisa ulertu-
riko justiziaren kontratu izaerarekin.79 izan ere, behin printzipio multzo 

79 Puntu horiek argitzeagatik, zorretan nago Robert amdur-ekin. lotura poli-
tikoak adostasunezko ekintzetatik eratortzea nahi duten iritzi batzuk hementxe 
aurki daitezke: Michael Walzer, Obligations: Essays on Disobedience, War and 
Citizenship (Cambridge, Mass, Harvard University Press, 1970)) bereziki ix-xvi, 
7-10, 18-21, eta 5 kap.; eta Joseph Tussman, Obligation and the Body Politic 

osoa, justua denari buruzko ikusmolde osoa, daukagunean, jatorrizko kokapeneko ikuskera ahantz dezakegu eta printzipio horiek beste batzuk aplikatuko genituzkeen bezalaxe aplika ditzakegu. 

Ez dago ezer inkoherenterik, ez eta harrigarririk ere, bidezko-
tasun gisa ulerturiko justiziak baldintzarik gabeko printzipioak onar-
tzean. Nahikoa da agerian jartzea jatorrizko kokapenean parteak ados 
jarriko liratekeela eginbehar naturalak definitzen dituzten printzipioei 
buruz, zeintzuk formulatu ondoren baldintzarik gabekotzat jotzen di-
ren. ohartarazi behar dugu ezen, bidezkotasunaren printzipioak loka-
rri bat ezarri lezakeenez dauden antolamendu justuekin, printzipio 
horrek hartzen dituen obligazioek justizia ezartzeko eginbeharrean 
sorburua duen eta jada presente dagoen lotura bati euskarria eman 
diezaioketela. Hartara, pertsona batek instituzio bati men egiteko eta 
bere partea egiteko hala eginbehar naturala nola obligazioa ukan le-
zake. Hemen ikusi beharreko gauza bat zera da, instituzio politikoekin 
lotuta egoteko era ezberdinak daudela. Gehienetan justizia ezartzeko 
eginbehar naturala da funtsezkoena, herritarrak oro har behartzen 
dituelako eta aplikatzeko nahitako ekintzarik behar ez duelako. Bi-
dezkotasunaren printzipioak, bestalde, kargu politikoren bat hartu du-
tenak edo egoera hobean egonik, sistemaren barruan beren interesak 
areagotu dituztenak bakarrik behartzen ditu. orduan, noblesse oblige 
delakoaren beste zentzu bat sortzen da: hau da, pribilegiatuagoak di-
renek sistema justu batera are gogorrago lotuko dituzten obligazioak 
berenganatzen dituztela. 

Ezer gutxi esanen dut norbanakoentzat dauden bestelako prin-
tzipioez. izan ere, ekintza baimenduak garrantzirik gabeko ekintza 
klaseak ez diren arren, justizia sozialera mugatu behar dut eztabai-
da. ohar daiteke, hala ere, eskakizunak zehazten dituzten printzipio 
guztiak aukeratu direnean, beste ezer ez dela behar ekintza baimen-
duak definitzeko. Hori horrela da, ekintza baimenduak egiteko edo 
ez egiteko aske garen ekintzak direlako. obligaziorik ez eginbehar 
naturalik urratzen ez duten ekintzak dira. Ekintzok aztertzean ikus-

(New York, oxford University Press, 1960). azken horri buruz, ikus Hanna Pit-
kin, «obligation and Consent i», 997h or. adostasunaren teoria sakonago az-
tertzeko, Pitkinez gain, ikus alan Gewirth, «Political Justice», in Social Justice, 
argit.: R. B. Brandt (Englewood Cliffs, N. J. Prentice-Hall, ink., 128-141 or.; eta 

J. P. Plamenatz, Consent, Freedom, and Political Obligation, 2. ed. (londres, oxford University Press, 1968). 

puntu moraletik esanguratsuak direnak nabarmendu nahi nituzke eta 
eginbeharrekin eta obligazioekin duten erlazioa azaldu. Ekintzotako 
asko moralki ez onak ez txarrak edo garrantzirik gabekoak dira. Bai-
na euron artean eginbidez gaineko ekintzen klase interesgarria dago. 
onginahi eta errukizko ekintzak dira, norberaren buruari uko egitez 
eta heroitasunez beteak. on da ekintza horiek egitea; baina ez da gure 
eginbeharra ez obligazioa. inori ez zaizkio galdatzen, nahiz eta nor-
malean galdagarriak liratekeen, egilearentzat galerarik edo arriskurik 
ekarri ezean. Eginbidez gaineko ekintzaren bat burutzen duena ez da 
eginbehar naturaletan erabil dezakeen exentzioaz baliatzen. izan ere, 
erraz egin ahal izanez gero edozein on handi egiteko eginbehar natu-
rala daukagun arren, eginbehar horretatik aske gelditzen gara egiteak 
kostu handia dakarkigunean. Eginbidez gaineko ekintzek garrantzi 
handiko arazoak sortzen dituzte teoria etikorako. adibidez lehen iku-
sian badirudi utilitarismo klasikoak ezin dituela esplikatu. Badirudi 
agian beharturik gaudela besteei on handiagoa dakarkieten ekintzak 
egitera, edozein delarik ere horrek guri dakarkigun kostua, abantailen 
guztizkoa egin ditzakegun beste ekintza batzuen abantailen guztizkoa 
baino handiagoa denean. Ez dago ezer eginbehar naturalen formula-
zioaren barruan dauden exentzioei dagokienik. Hartara, bidezkotasun 
gisa ulerturiko justiziak eginbidez gainekoen artean sartzen dituen 
ekintzetako batzuk onuragarritasunaren printzipioak galdatu egin li-
tzake. Ez diot, hala ere, gai horri gehiago ekinen. Eginbidez gaineko 
ekintzak aipatu baditut, gaia osorik aintzat hartzearren izan da. orain 
hasierako egoera nola ulertu behar den ikusi behar dugu. 

JaToRRiZKo KoKaPENa 

Kapitulu honetan hasierako egoeraren interpretazio hobetsie-
na aztertuko dut. interpretazio horri jatorrizko kokapena deituko diot. 
Justiziaren ikuskeren aldeko arrazoibidea zirriborratuz eta alternati-
bak nola agertzen diren azalduz hasiko naiz, parteek ikuskera tradi-
zionalen zerrenda jakin batetik hautatu beharko dutelarik. Gero hasie-
rako egoeraren ezaugarri diren baldintzak deskribatuko ditut izenburu 
hauexen pean: justiziaren zirkunstantziak, justu kontzeptuaren muga 
formalak, ezjakintasunaren estalkia, parte kontratugileen arrazional-
tasuna. Kasu bakoitzean saiatuko naiz azaltzen interpretazio hobe-
tsienerako harturiko ezaugarriak zergatik diren arrazoizkoak ikus-
puntu filosofikotik. Hurrengo, justiziaren bi printzipioetara eta batez 
besteko onuragarritasunaren printzipiora daramaten arrazoitzeko ildo 
naturalak jorratuko ditut, eta gero justiziaren ikuskera horien abantaila 
erlatiboak izanen ditut aztergai. Justiziaren ikuskeren artean dauden 
ezberdintasunak argitzeko helburuz, onuragarritasunaren printzipioari 
beste begirada bat eman eta amaituko da kapitulua. 

20. JUsTiZiaREN iKUsKEREN alDEKo 

aRRaZoiBiDEaREN iZaERa 

Bidezkotasun gisa ulerturiko justiziaren ideia intuitiboa justizia-
ren printzipioak hasierako egoera egokiro zehaztuan egindako jatorri-
zko akordio baten xedetzat hartzea da. Printzipio horiek beren interesak 
aurrera ateratzen ari diren pertsona arrazionalek berdintasun posizio 
horretan beren elkarteko oinarrizko baldintzak ezartzeko onartuko li-
tuzketenak dira. Demostratu beharko da, orduan, justiziaren bi printzi-
pioak jatorrizko kokapenak planteatzen duen arazoaren soluzioa direla. 
Hori egiteko, ezarri behar da ezen, parteen zirkunstantziak, ezagutzak, 
sinesteak eta interesak kontuan hartuta, printzipio horietan oinarrituriko 

01750 

John Rawls 
JUSTIZIAREN TEORIA BAT 

akordioa biderik onena dela, pertsona bakoitzak bere xedeak segurtatu ahal izateko baliagarri dituen alternatibak ikusita. 

orain, inork ezin du, bistan denez, nahi duen guztia lortu; beste 
lagun batzuk ere hantxe izate hutsak eragozten du hori. Erabat onena 
edonorentzat beste guztiek berarekin bat egitea da, berak onari buruz 
duen ikuskera, dena delakoa, sustatzeko lanean; edo hori gertatu 
ezean, beste guztiei justiziaz jardun dezaten galdatzea, baina berak, 
nahi duen guztian, hori egitetik libre gelditzeko eskumena edukita. 
Besteek baldintza horietan elkartzea inoiz onartuko ez luketenez, ho-
rrelako jokabide egoistak errefusatu eginen lirateke. Badirudi, ostera, 
justiziaren bi printzipioak arrazoizko proposamena direla. izan ere, 
gustatuko litzaidake demostratzea printzipio horiek besteei dagozkien 
eskakizunei, nolabait esatearren, edonork eman liezaiekeen erantzunik 
onena direla. Zentzu horretan, justiziaren ikuskera hori hautatzea ja-
torrizko kokapenak planteaturiko problemari eman dakiokeen soluzio 
bakarra da. 

Horrela argudiatzean teoria sozialean ohikoa den prozedura da-
rabilgu. Hau da, egoera sinplifikatu bat deskribatzen da, non helburu 
batzuk dituzten eta elkarrekin nolabait erlazionaturik dauden norba-
nako arrazionalek zenbait ekinbideren artean bat aukeratu behar duten 
zirkunstantziez duten ezagutzaren arabera. Norbanako horiek eginen 
dutena, beraz, euren sineste eta interesei, euren egoerari eta aurrean 
dituzten aukerei buruz egindako suposizio horietatik, arrazoibide her-
tsiki deduktibo baten bidez, eratorriko da. Haien jokabidea, Pareto-
ren esanetan, gustuen eta oztopoen emaitza da.80 Prezioaren teorian, 
esate baterako, merkatu lehiakorren oreka egoera baten emaitzatzat 
hartzen da, non norberaren interesak aldezten dituzten norbanako as-
kok errazen utz dezaketena ematen baitiete besteei nahien dutenaren 
truke. oreka gogo oneko salerosleen arteko akordio libreen emaitza 
da. Pertsona bakoitzarentzat egoerarik onena besteek ere beren inte-
resak aldezteko duten eskubide eta askatasunarekin bateragarri den 
truke librearen bidez erdiets dezakeena da. arrazoi horrexegatik da 
gauzen egoera hori, zirkunstantzietan aldaketarik egon ezean, iraunen 
duen oreka. inork ez du egoera hori aldatzeko sustagarririk. Egoera 

80 Manuel d´économie politique (Paris, 1909) iii. kap., 23§. Paretok hauxe 
dio: «l´equilibre résulte précisément de cette opposition des goûts et des 
obstacles». 

01760 

John Rawls 
JUSTIZIAREN TEORIA BAT 

horretatik irteteak berriro bertara itzultzeko joera martxan jartzen badu, orduan egonkorra da oreka. 

Noski, egoera bat orekakoa, are oreka egonkorrekoa, izateak 
ez du esan nahi bidezkoa edo justua denik. Zera soilik esan nahi du, 
gizakiek norberaren posizioaz egiten duten balorazioa kontuan izan-
da, eraginkorki jokatuko dutela berari eusteko. Dudarik gabe, baliteke 
gorroto eta etsaitasunezko balantze bat oreka egonkorra izatea; egin 
daitekeen aldaketa oro txarrerako izanen dela pentsa dezake bakoi-
tzak. Nork bere buruaren alde egin dezakeen onena agian injustizia 
gutxiagoko egoera bat lortzea da, onura handiagokoa barik. ore-
kako egoeren ebaluazio morala egoerok eragiten dituzten oinarriko 
zirkunstantzien mende dago. Puntu horrexetan bereganatzen ditu ja-
torrizko kokapenak teoria moralaren bereizgarri diren ezaugarriak. 
izan ere, prezioaren teoriak, adibidez, merkatuaren mugimenduak 
eraginean ari diren benetako joerei buruzko suposizioen bidez es-
plikatu nahi ditu; hasierako egoeraren interpretazio filosofiko hobe-
tsienak, ordea, printzipioak hautatzeko ezarri beharrekotzat arrazoiz 
jotzen diren baldintzak sartzen ditu. Teoria sozialarekin kontrastean, 
helburua zera da, egoera horri halako ezaugarriak ezartzea, non auke-
ratuko liratekeen printzipioak, liratekeenak liratekeela, onargarriak 
liratekeen ikuspuntu moraletik. Jatorrizko kokapena honelaxe defi-
nitzen da, alegia, status quo bat, non lortzen den akordio oro bidezkoa 
den. Gauzen egoera bat da, non parteak pertsona moral gisa berdinta-
sunez ordezkaturik dauden eta emaitza ez dagoen gertakizun arbitra-
rioek edo indar sozialen balantze erlatiboak baldintzaturik. Hartara, 
bidezkotasun gisa ulerturiko justizia gai da justizia prozesal hutsaren 
ideia hasieratik erabiltzeko. 

argi dago, orduan, jatorrizko kokapena egoera hipotetiko hutsa 
dela. Ez da beharrezko egoera horren antzeko ezer inoiz gertatzea, 
nahiz eta dituen mugapenak apropos praktikan jarriz parteen iritziak 
simula ditzakegun. Jatorrizko kokapenaren ikuskerak ez du esplikatu 
nahi giza jokaera, gure judizio moralen kontu ematen duen eta guk 
justizia sena edukitzea esplikatzen laguntzen duen neurrian izan ezik. 
Bidezkotasun gisa ulerturiko justizia gure sentimendu moralen teoria 
bat da, sentimenduok oreka gogoetatsuan egindako gure judizio ongi 
hausnartuetan agertzen diren moduan ikusita. Uste izatekoa da sen-
timendu horiek eragina dutela, neurri batean, gure pentsamendu eta 

ekintzetan. orduan, bada, jatorrizko kokapenaren ikuskera jokaeraren teoriaren zati bat den arren, ezin da hortik inola ere atera errealitatean antzeko egoerarik dagoenik. Beharrezko dena da egoera horretan onartuko liratekeen printzipioek behar bezalako eginkizuna izatea gure arrazoiketa eta jokaera moralean. 

ohartu beharra dago, halaber, printzipio horien onarpena ez dela 
susmatzen probabilitate lege psikologiko gisa. idealki, dena den, esan 
nahi nuke horiexek onartzea dela jatorrizko kokapenaren deskribapen 
osoarekin koherentea den aukera bakarra. argudioak, azken batean, 
hertsiki deduktiboa izan nahi du. Pertsonek jatorrizko kokapenean ba-
dute nolabaiteko psikologia bat, beraien uste eta interesei buruz supo-
sizioak egiten direnez gero. suposizio horiek, beste premisa batzuekin 
batera, hasierako egoera horren deskribapenean agertzen dira. Baina 
argi dago premisa horietatik ateratako argudioak erabat deduktiboak 
izan daitezkeela, politika eta ekonomiako teoriek frogatzen duten mo-
duan. Halako geometria moral bat-edo egiten saiatu behar genuke izen 
horrek dituen zehaztasun konnotazio guztiekin. Zoritxarrez nik ema-
nen dudan arrazoibidea labur geldituko da horretan, erabat intuitiboa 
baita. Hala eta guztiz ere, funtsezkoa da erdietsi nahi genukeen ideala 
gogoan izatea. 

azken oharra. Esan dudan moduan, hasierako egoeraren inter-
pretazio asko egon daitezke. ikuskera hori ezberdina izanen da, parte 
kontratugileek, euren sineste eta interesak, baliagarri dituzten alterna-
tibak, etab., ikusteko dauzkaten modu desberdinen arabera. Justizia 
bidezkotasun gisa ikuskera horietako bat baino ez da. Hala ere, justi-
fikazioaren arazoa, ahal den neurrian, konponduta dago honako hau 
demostratuz gero, alegia, printzipioen aukerari jartzeko askok arra-
zoizkotzat jotzen dituzten baldintzak ondoen adierazten dituen eta, 
aldi berean, oreka gogoetatsuan ongi hausnarturiko judizioen ezauga-
rri den ikuskerara daraman hasierako egoeraren interpretazio bakar bat 
baino ez dagoela. interpretazio hobetsien edo estandar horri jatorrizko 
kokapena deituko diot. susma genezake justiziaren ikuskera bakoitze-
ko hasierako egoeraren interpretazio bat dagoela, non haren printzipio-
ak soluzio hobetsia diren. Hartara, adibidez, hala onuragarritasunaren 
printzipio klasikora, nola batez besteko onuragarritasunaren printzi-
piora daramaten interpretazioak daude. aurrera egin ahala hasierako 
egoeraren aldaketa horiek aipatuz joanen gara. Kontratu teorien proze-

durak, orduan, metodo analitiko orokor bat eskaintzen digu justiziaren 
ikuskeren azterlan konparatibo bat egiteko. Printzipioak aukeratzeko 
beharko litzatekeen kontratu egoeraren baitako baldintzak jarri nahi 
dira. Horretara, ikuskera horietan agintzen bide duten azpiko zenbait 
suposizio formulatzen dira. Baina baldin interpretazio bakar bat bada 
filosofikoki hobetsiena, eta haren printzipioek gure ongi hausnartu-
riko judizioei ezaugarriak jartzen badizkiete, justifikaziorako proze-
dura bat ere badaukagu. Ezin da aldez aurretik jakin interpretazio hori 
existitzen den ala ez, baina zer bilatu behar den bederen, badakigu. 

21. alTERNaTiBEN aURKEZTEa 

Utz ditzagun orain metodoari buruzko oharrok eta goazen ja-
torrizko kokapena deskribatzera. Egoera horretan dauden pertsonei 
aurrean zabaltzen zaizkien alternatibetatik hasiko naiz. idealki, jakina, 
gustatuko litzaidake esatea justiziaren ikuskera posible guztien artean 
hautatu behar dutela. Bistan dagoen zailtasun bat zera erabakitzea da, 
alegia, jatorrizko kokapenean daudenek ikuskera horien artean bat 
aukeratu ahal izateko ikuskeroi nola ezarri behar zaizkien ezaugarriak. 
ikuskerok defini daitezkeela bermatuta ere, ez dago inola ere segur-
tatzerik parteek aukerarik onena eginen luketenik; hobetsiak behar 
luketen printzipioak aintzat hartu gabe utz daitezke. izan ere, baliteke 
onena den alternatibarik ez egotea: ez da pentsaezina justiziaren ikus-
kera bakoitzeko hobea den beste bat dagoela. onena den alternatiba 
bat balego ere, badirudi zaila litzatekeela parteek onen hori edo are 
ikuskera onargarrienak ezagutzeko behar lituzketen adimen ahalme-
nak deskribatzea. Hautatzeko arazoa gainditzeko soluzioak aski argiak 
izan daitezke gogoeta artatsu baten ondoren; beste kontu bat da parteak 
euren deliberamenduez aukera horiek sortzeko moduan deskribatzea. 
Hartara, justiziaren bi printzipioak guk ezagutzen ditugun ikuskera 
guztien goitikoak izan daitezkeen arren, agian egon liteke orain arte 
formulatu gabeko printzipio multzo bat are hobea dena. 

arazo hori aztertzeko ondoko prozedurara joko dut. Emantzat 
joko dut justiziaren ikuskera tradizionalen zerrenda labur bat, adibi-
dez, lehenengo kapituluan eztabaidatu zirenak, justiziaren bi printzi-
pioek iradokitako beste posibilitate batzuekin batera. orduan supo-
satuko dut zerrenda hori parteei aurkezten zaiela eta zerrendaturiko 
ikuskeren artean guztien adostasunez zein den onena erabaki dezaten 

eskatzen zaiela. suposa genezake erabaki horretara pareka alderaketa 
mordo bat eginez helduko direla. orduan agerian jarriko litzateke aipa-
turiko bi printzipioak direla hobesgarriak, behin denak beste alter-
natiba ororen gainetik bi horiek hautatzean bat datozenean. Kapitulu 
honetan nagusiki justiziaren bi printzipioen eta onuragarritasunaren 
printzipioaren mota bien artean (klasikoa eta batez besteko onuraga-
rritasuna) egin beharreko aukeraz ariko naiz. Geroago, perfekzionis-
moarekin eta teoria mistoekin eginen diren erkaketak aztertuko dira. 
Modu horretan, zerrendaturiko aukera guztien artean bi printzipioak 
aukeratuko liratekeela frogatzen saiatuko naiz. 

orain, aitortzen dut hori ez dela jokatzeko modu onargarriegia. 
Hobe litzateke justiziaren ikuskera bakar onenerako beharrezko eta 
aski diren baldintzak zehaztu ahal izatea eta ondoren baldintza ho-
riek betetzen dituen ikuskera bat aurkeztea. Denborarekin egin liteke 
hori, baina orain ez dut ikusten nola saihestu metodo landu gabeak 
eta apriorizkoak. areago oraindik, prozedura horiek erabiltzeak gure 
problemaren soluzio orokorrera bidera gintzake. Gerta daiteke, adibi-
dez, alderaketa horiek burutzen ditugun neurrian, parteen arrazoiketak 
oinarrizko egituraren ezaugarri batzuk onargarritzat hartu eta bereiz-
tea, eta ezaugarriok propietate natural maximo eta minimoak eduki-
tzea. Demagun, esate baterako, jatorrizko kokapenean dauden pertso-
nek arrazionaltzat dutela askatasun berdinik handiena duen gizartea 
hobestea. Demagun, gainera, abantaila ekonomiko eta sozialek denon 
onerako ekarpena egitea nahiago duten arren, azpimarratzen dutela 
limatu egin behar dituztela gertakizun sozialen eraginez gizakiek har-
turiko abantailak eta desabantailak. Baldin bi ezaugarri horiek egoki 
bakarrak badira, eta baldin lehenengo ezaugarriaren maximo naturala 
askatasun berdinaren printzipioa bada eta desberdintasun printzipioa 
(aukera berdintasun justuak mugatua) bigarrenaren maximo naturala, 
orduan, lehentasun arazoa albo batera utzita, printzipio biok dira so-
luziorik onena. Justiziaren ikuskera posible guztien ezaugarriak seina-
latu eta euren zerrenda bat egiterik ez edukitzea, edo parteak ikuskero-
tan pentsatzera beharturik aurkitzeko moduan deskribatu ezin izatea, 
ez da konklusio hori ateratzeko oztopo. 

Ez litzateke onuragarri espekulazio horietan jarraitzea. orain 
arte ez da ahaleginik egin soluziorik onena zein litzatekeen aurkitzeko 
arazo orokorraren inguruan. Eginen dudan arrazoiketa guztian ondoko 

zerrendan ageri diren justiziaren ikuskeren artean printzipio biak hau-
tatuko liratekeela frogatuko duen argudio ahulagora mugatuko naiz. 

a. Justiziaren bi printzipioak (ondoz ondoko ordenan) 

1. askatasun berdin handienaren printzipioa 

2.
(a) aukera berdintasunaren (berdintasun justuaren) printzipioa

(b) Desberdintasun printzipioa

B. ikuskera mistoak. ordeztu goragoko a2 ondoko batekin: 

1. Batez besteko onuragarritasunaren printzipioa, edo 

2. Batez besteko onuragarritasunaren printzipioa, mugapen haue-

tako baten mende; behin dela 

(a) Minimo sozial bati eustea, edo 

(b) Guztizko banaketa zabalegia ez izatea; edo 

3. Batez besteko onuragarritasunaren printzipioa, betiere B2ko mu-

getako baten eta aukera berdintasun justuaren printzipioaren 

mende 

C. ikuskera teleologiko klasikoak 

1. onuragarritasunaren printzipio klasikoa 

2. Batez besteko onuragarritasunaren printzipioa 

3. Perfekzioaren printzipioa 

D. ikuskera intuizionistak: 

1. Guztizko onuragarritasuna banaketa berdinaren printzipioare-

kin orekatu 

2. Batez besteko onuragarritasuna konpentsazioaren printzipioare-

kin orekatu 

3. lehen ikusiko printzipioen zerrenda bat orekatu (modu ego-

kian) 

E. ikuskera egoistak (ikus 23§, non azaltzen den ikuskera egoistak 

zergatik ez diren, hertsiki hitz eginda, alternatibak: 

1. lehenengo pertsonako diktadura: mundu guztiak egon behar du 

neure zerbitzura 

2. Pribilegiatua: denek jardun behar dute zuzentasunez, neuk izan 

ezik, horrela ez jardutea erabakitzen badut 

3. orokorra: denek ekin diezaiokete gogokoen duten moduan be-

ren interesak aurrera ateratzeari. 

Teoria tradizionalon merituak, seguru asko, aski dira eurok mai-
lakatzeko ahalegina justifikatzeko. Eta, edonola ere, mailakatze horren 
azterketa gai orokorrean orientatzeko modu baliagarria da. orain, ba-
liteke ikuskera horietako bakoitzak alderdi sendoak eta alderdi ahulak 
edukitzea; aukeratzen den edozein alternatibak alde eta kontrako arra-
zoiak izanen ditu. ikuskera jakin bat kritikagarria izatea ez da ezinbestez 
ikuskera horren kontrako argudio erabakigarria, zenbait ezaugarri onar-
garri edukitzea ere nahitaez berorren alde ez doan moduan. Jatorrizko 
kokapenean dauden pertsonen erabakia, ikusiko dugun moduan, zenbait 
ikuspuntu neurtzearen mende dago. Zentzu horretan, intuizioari egiten 
zaion dei bat dago justiziaren teoriaren oinarrian. Hala ere, dena haz-
tatu denean, argi eta garbi gera daiteke norantz okertzen den arrazoien 
balantza. Baliteke kasuari dagozkion arrazoiak jatorrizko kokapenaren 
deskripzioaren bidez halatan faktoretan bereiziak eta analizatuak izatea, 
non justiziaren ikuskera bat beste guztiak baino hobesgarriago gertatuko 
baita. Horren aldeko argudioa ez da, hertsiki hitz eginda, froga, oraindik 
ez behintzat; baina, Millek dioenez, entelegua determinatzeko gauza di-
ren gogoetak aurkez ditzake.81 

ikuskeren zerrenda berez esplikatzen diren horietakoa da 
neurri handian. iruzkin labur gutxi batzuk, hala ere, lagungarri izan 
daitezke. ikuskera bakoitza modu sinple samarrean adierazita dago, 
eta bakoitzak baldintzarik gabe balio du, hau da, direnak direla gi-
zartearen zirkunstantziak edo egoera. Printzipiootako bat bera ere 
ez dago baldintza sozialen edo bestelakoen mende. orain, horren 
arrazoi bat sinpletasunari eustea da. Erraza litzateke ikuskeren talde 
bat formulatzea, eurotako bakoitza zirkunstantzia bereziak sortzen 
badira bakarrik aplikatzeko pentsatua, baldintza ezberdin horiek oso 
zehatzak eta elkarren baztertzaileak izanik. adibidez, kulturaren fase 
batean ikuskera batek balio dezake, beste fase batean, ordea, beste 
batek. ikuskera talde hori justiziaren ikuskera bat balitz moduan har 
daiteke; pare ordenatuen multzo bat litzateke, pare bakoitza justizia-
ren ikuskera bat izanik, aplikatzen den zirkunstantzietara egokitua. 
Baina mota horretako ikuskerak ere gure zerrendan sartuz gero, ara-
zoa oso konplikatu, eta agian heldu ezinezko, bihurtuko litzaiguke. 
areago oraindik, bada arrazoi bat mota horretako alternatibak baz-
tertzeko, zeren normala baita galdetzea zein azpiko printzipiok de-

81 Utilitarianism, i. kap, 5 parag. 

daitekeen ikuskera etiko batek baldintza bakoitzerako egokiak diren 
printzipioak zehazten dituela. izan ere, baldintzarik gabeko printzi-
pio horixe da pare ordenatuen multzoak adierazten duen ikuskera 
definitzen duena. Hartara, ikuskera talde horiek zerrendan onartzea, 
haien oinarria estaltzen duten alternatibak sartzea litzateke. Hortaz, 
arrazoi horregatik ere baztertu eginen ditut. Era berean nahigarria 
da jatorrizko kokapenari halako ezaugarriak ezartzea, non parteek 
baldintzarik gabe balioko duten printzipioak hautatu beharra izanen 
baitute, direnak direla zirkunstantziak. Hori Kantek bidezkotasun 
gisa ulerturiko justiziaz egiten duen interpretazioarekin lotzen da. 
Baina gai hori geroagorako utziko dut (40§). 

azkenez, puntu nabari bat. Printzipio bien edo, egia esan, 
ikuskera ororen aldeko edozein argudio alternatiba zerrendaren ba-
tekiko erlatiboa da. Zerrenda aldatuz gero, argudioak, eskuarki, bes-
telakoa izan beharko du. Horrexen antzeko ohar bat aplikatzen zaie 
jatorrizko kokapenaren ezaugarri guztiei ere. Hasierako egoeraren 
hainbat eta hainbat aldaketa dira eta, beraz, geometria moraleko 
hainbat eta hainbat teorema. Eurotako gutxi batzuk baino ez dira 
interes filosofikoa dutenak, zeren aldaketarik gehienak, ikuspuntu 
moraletik, kasura ez datozenak baitira. albo arazoak saihesten saia-
tu behar dugu, aldi berean argudioaren premisa bereziak bistatik 
galdu barik. 

22. JUsTiZiaREN ZiRKUNsTaNTZiaK 

Justiziaren zirkunstantziak deskriba daitezke esanez giza lan-
kidetza hala posible nola beharrezko egiten duten baldintzak direla.82 
Hartara, hasieran ohartarazi nuen moduan, gizartea denen abantaila-
rako enpresa kooperatiboa bada ere, interes gatazka du ezaugarri inte-
res berdintasunarekin batera. interes berdintasuna dago gizartean, ze-
ren gizarte lankidetzak posible egiten baitu denek edukitzea bakoitzak 
bere kabuz eta ahaleginez bakarrik bizitzen saiatuta ukanen lukeena 
baino bizimodu hobea. interes gatazka ere badago, zeren gizakiei axo-

82 Nire testuak Humeren honako lan hauei jarraitzen die: «A Treatise of Human nature, iii. lib., ii. pt., ii. at., eta An Enquiry Concerning the Principles of Morals iii. at., i. pt. Baina ikus, halaber, H. l. a. Hart, The Concept of Law (oxford, The Clarendon Press, 1961), 189-195 or., eta R. lucas, The Principles of Politics (oxford, The Clarendon Press, 1966), 1-10 or. 

la baitzaie nola banatzen diren euren lankidetzak sorturiko etekinak, 
euretariko bakoitzak bere xedeak betetzeko nahiago duelarik etekinon 
zati handiagoa jasotzea zati txikiagoa baino. Hartara, printzipioak 
behar dira abantailen zatiketa erabakiko duten antolamendu sozia-
len artean hautatzeko eta banaketako zati egokiei buruzko akordioa 
izenpetzeko. Betekizun horiexek zehazten dute justiziaren eginkizuna. 
Behar horiek sorrarazten dituzten azpiko baldintzak dira justiziaren 
zirkunstantziak. 

Baldintzok bi motatan bana daitezke. lehenik, giza lankide-
tza hala posible nola beharrezko egiten duten zirkunstantzia objek-
tiboak ditugu. Hartara, norbanako asko elkarrekin bizi dira aldi 
berean lurralde geografiko jakin batean. Norbanako horiek berdin-
tsuak dira, oro har, beren gaitasun fisko eta mentaletan; edo be-
hintzat alderagarriak dira euretariko inor gainerakoak menderatzeko 
gai ez den zentzuan. Erasoek zauriak egiten dizkiete eta besteen 
indar bateratuaren eraginez beren proiektuak zeharo blokeaturik 
ikus ditzakete guztiek. azkenez, neurriko urritasunaren baldintza 
dago, askotariko egoerak hartzen dituena. Baliabide naturalak eta 
bestelakoak ez dira lankidetza proiekturik behar ez izateko bezain 
ugariak, eta baldintzak ere ez dira enpresa emankor orok nahitaez 
porrot egin behar izateko bezain gogorrak. Kide guztientzako aban-
tailatsuak diren antolamenduak gauzagarriak dira, baina antolamen-
duok ematen dituzten etekinak labur gelditzen dira gizakiek plan-
teaturiko eskakizunei erantzuteko. 

Zirkunstantzia subjektiboak lankidetzako subjektuei, hau da 
elkarrekin lanean diharduten pertsonei, dagozkien alderdiak dira. 
Hartara parteek beharrizan eta interes berdintsuak, edo era askotara 
osagarriak diren beharrizan eta interesak, dituzte, halatan, non euren 
artean guztientzako abantailatsua den lankidetza posible den, baina, 
hala ere, bakoitzak bere bizi-proiektuak edukita. Proiektuok, edo ona-
ren ikuskerok, xede eta helburu ezberdinak edukitzera eta baliabide 
natural eta sozial eskuragarriei buruz eskakizun gatazkagarriak egitera 
eramaten ditu. areago oraindik, proiektuotan ageri diren interesak be-
renez interesak direnik suposatzen ez den arren, bere onaren ikuskera 
aintzat hartu beharrekotzat eta bere aldeko eskakizunak betean eran-
tzun beharrezkotzat dituen subjektuaren interesak dira. suposatzen 
dut, gainera, gizakiek gabetasunak dituztela ezagutzari, pentsaerari eta 

irizmenari dagokienez. Euren ezagutza, ezinbestez, ez-osoa da, euren 
arrazoimena, oroimena eta arreta gaitasuna mugatuak dira beti, eta 
irizmena urduritasunak, aurreiritziek eta norberaren gauzekiko ardu-
rak okertuta ukan ohi dute maiz. akatsotako batzuk huts moraletatik, 
norberekoikeriatik eta utzikeriatik sortuak dira; baina, neurri handian, 
gizakien egoera naturalaren osagai dira. aurrekoaren ondorioz, norba-
nakoek bizi-proiektu desberdinak edukitzeaz gain, sineste filosofiko 
eta erlijioso ezberdinak dituzte, baita doktrina politiko eta sozial des-
berdinak ere. 

orain, baldintzon konstelazio horri justiziaren zirkunstan-
tziak deituko diot. Humek egiten duen horien azalpena bereziki ar-
gitsua da eta arestian egindako laburpenak ez dio ezer funtsezko-
rik gehitzen hark egindako azterketa osoagoari. sinpletasunagatik, 
(zirkunstantzia objektiboen artean) neurriko urritasunaren baldintza 
azpimarratzen dut maiz, eta interes gatazkarena (zirkunstantzia sub-
jektiboen artean). Hartara, esan daiteke, labur nonbait, justiziaren 
zirkunstantziak pertsonek, neurriko urritasun baldintzetan, abantaila 
sozialen banaketaren inguruan eskakizun gatazkagarriak aurkezten 
dituzten guztietan sortzen direla. Zirkunstantziok izan ezean, ez le-
goke justizia bertuterako aukerarik, hain zuzen ere bizia kentzeko 
edo gorputza zauritzeko mehatxurik ez balego, adore fisikorako be-
tarik ez legokeen bezalaxe. 

Zenbait gauza argitu beharra dago. lehenengo eta behin, supo-
satuko dut, jakina, jatorrizko kokapenean pertsonek badakitela justi-
ziaren zirkunstantzia horiek badirela. Jakintzat hartzen dituzte beren 
gizartearen baldintzetan. Beste suposizio bat da parteak norberak onaz 
duen ikuskera ahalik ongien sustatzen saiatuko direla eta, hori egitean, 
ez direla aldez aurreko lotura moralez elkarri ezer egitera beharturik 
egonen. 

Hala ere, honako galdera hau sortzen da, hots, ea jatorrizko 
kokapenean pertsonek hirugarrenekiko, adibidez, beren ondorengo 
hurrenekiko, obligaziorik eta eginbeharrik duten. Badituztela esatea, 
justizia arazoak belaunaldien artean ere planteatzeko modu bat litza-
teke. Hala ere, bidezkotasun gisa ulerturiko justiziaren helburua jus-
tiziazko eginbehar eta obligazio guztiak beste baldintza arrazoizko 
batzuetatik eratortzea da. Hartara, posible izanez gero, ekidin egin 
behar da aterabide hori. Beste aterabide batzuk ditugu zabalik. Mo-

tibazioari buruzko suposizio bat egin dezakegu eta parteek eskaki-
zun lerro jarraitu bat irudikatzen dutela pentsatu. adibidez, suposa 
dezakegu familia buruak direla eta, horregatik, gutxienez euren on-
dorengo hurrenen ongizatea areagotzeko gogo bizia dutela. Edo eska 
daiteke parteak printzipioetan bat etortzea, betiere aurreko belaunaldi 
guztiak printzipio berberak onartu izana nahi izanik. akordio horiek 
egokiro konbinatuta, uste dut belaunaldien kate guztia bat daitekeela, 
eta bakoitzaren interesak behar bezala kontuan hartuko dituzten prin-
tzipioei buruzko adostasuna lor daitekeela. (24§, 44§). Hori horrela 
bada, asmatu egin dugu arrazoizko baldintzetatik beste belaunaldien-
ganako eginbeharrak ateratzean. 

ohartzea komeni da ez dudala egin suposizio murriztailerik 
parteen onari buruzko ikuskerei dagokienez, epe luzerako arrazoizko 
proiektuak direla salbu. Proiektu horiek subjektu baten helburuak 
eta interesak zehazten dituzten heinean, ez dira aurretiaz helburu eta 
interes egoistatzat edo norberekoitzat jotzen. Hori horrela den ala 
ez, pertsonak lortu nahi dituen xede moten mende dago. Pertsona 
baten azken helburuak aberastasuna, gizarte maila, eragimena eta 
prestigio sozialagatiko laudorioak baldin badira, orduan segur aski 
hark onari buruz duen ikuskera egoista dateke. Hark interes nagu-
siak bere baitan ditu eta ez dira, beti izan behar luketen moduan, 
ni baten interesak.83 Ez dago, beraz, inkoherentziarik suposatzean 
ezen, behin ezjakintasunaren estalkia kenduta, parteak konturatuko 
direla sentimenduzko eta estimuzko loturak dituztela eta besteen 
interesak sustatu eta beren helburuak erdietsi nahi dituztela. Baina 
jatorrizko kokapenean elkarrekiko desinteresaren postulatua egiten 
da, hain zuzen ere justiziaren printzipioak suposizio gogorren mende 
ez daudela segurtatzeko. Ez da ahantzi behar jatorrizko kokapenak 
zabal onarturiko baldintzak, baina, hala ere, ahulak, sartzen dituela. 
Justiziaren ezein ikuskerak ez luke, beraz, suposatu behar sentimen-
du naturalen lotura hedatsurik. Teoriaren oinarrian, ahalik gutxien 
suposatzen ahalegindu beharra dago. 

azkenez, suposatuko dut parteak jatorrizko kokapenean 
elkarrekiko interesik gabekoak direla: ez daude prest beren intere-
sak besteen alde sakrifikatzeko. Horretan nire asmoa justizia ara-

83 Puntu horri buruz, ikus W. T. stace, The Concept of Morals (londres, Macmillan, 1937), 221-223 or. 

zoak sortzen diren kasuetan gizakien jokabidea eta motiboak mo-
delatzea da. santuen eta heroien ideal espiritualak beste edozein 
interes bezain erabat elkarren aurkakoak izan daitezke. ideal ho-
rien bilaketan sor daitezkeen gatazkak gatazkarik tragikoenak izan 
daitezke. Hartara, justizia praktikako bertutea da, interes lehiako-
rrak dauden tokian eta pertsonek elkarri presioa eginez beren es-
kubideak baliarazteko eskumenarekin sentitzen direnean erabil-
tzekoa. ideal komun batean ados dauden santuen elkarte batean, 
horrelako komunitaterik inon balitz, ez legoke justiziari buruzko 
eztabaidarik. Bakoitzak norberekoikeriarik gabe lan eginen luke 
euren erlijio komunak zehazturiko xede bera erdiesteko, eta xede 
horrekiko erreferentziak (xedea argi eta garbi erabakita dagoela 
emanda) erabakiko luke eskubideekiko arazo oro. Baina gizarteak 
justiziaren zirkunstantziak ditu ezaugarri. Baldintza horien azal-
penak ez du giza motibazioaren aparteko teoriarik behar. Haren 
helburua, hori barik, jatorrizko kokapena deskribatzean norba-
nakoen elkarrekiko erlazioak islatzea da, justiziari buruzko gaien 
eszenatokia diren erlazioak. 

23. JUsTU KoNTZEPTUaREN 

MUGa FoRMalaK 

Pertsonek jatorrizko kokapenean duten egoerak zenbait muga 
islatzen ditu. irekita dituzten alternatibak eta euren zirkunstantzien 
ezagutza hainbat eratara mugatuta daude. Mugok justu kontzeptua-
ren muga gisa aipatuko ditut, printzipio etiko guztiak, eta ez jus-
tiziarenak bakarrik, hautatzeko balio dutelako. Parteek beste ber-
tuteentzako printzipioak bereizi beharra balute ere, mugok berdin 
aplikatuko lirateke. 

lehenik alternatibei jarritako mugak aztertuko ditut. Badira 
zenbait baldintza formal, parteei aurkezturiko zerrendan sartuta dau-
den justiziaren ikuskerei, dirudienez bederen, arrazoiz ezar dakizkie-
keenak. Ez dut esan gura baldintza horiek justu kontzeptutik, eta are 
gutxiago moralitatearen esanahitik datozenak direnik. Ekidin egiten 
dut horrelako puntu erabakigarrietan kontzeptuen analisira jotzea. 
Muga asko daude justu kontzeptuarekin arrazoiz elkar daitezkeenak, 
eta euren artean hautaketa ezberdinak egin daitezke, eta behin betiko-
tzat har daitezke teoria partikular baten barruan. Edozein definizioren-

meritua bertatik ateratzen den teoriaren zuzentasunaren mende dago; definizioak, berez, ezin du funtsezko arazorik ebatzi.84 

Baldintza formalon komenigarritasuna justiziaren printzipioek 
duten eginkizunetik dator, hau da, pertsonek instituzioei eta elkarri 
egiten dizkieten eskakizunak ebazteko eginkizunetik. Justiziaren prin-
tzipioek beren eginkizuna, oinarrizko eskubide eta eginbeharrak es-
leitu eta abantailen banaketa erabakitzekoa, bete behar badute, orduan 
baldintza horiek erabat naturalak izanen dira. Euretako bakoitza aski 
ahula da, eta justiziaren ikuskera tradizionalek ongi erantzuten dietela 
suposatzen dut. Baldintzok, hala ere, egoismo era guztiak kanpo uzten 
dituzte, beherago diodan bezala, eta horrek erakusten du ez direla in-
dar moralik gabekoak. Horrek are beharrezkoago egiten du baldintzak 
ez daitezen definizioen edo kontzeptu azterketen bidez justifika, bai-
zik baldintzok osagaietako bat dituen teoriaren arrazoizkotasunaren 
bidez soilik. Bost izenburu ezagunen pean jarri ditut. 

lehenik, printzipioek orokorrak izan behar dute. Hau da, intui-
zioz izen berezitzat edo deskripzio zehaztzat hartuko litzatekeen ezer 
erabili gabe formulatu ahal izanen dira. Hartara, haiek formulatzeko 
erabilitako predikatuek propietate eta erlazio orokorrak adierazi behar 
dituzte. Zoritxarrez, badirudi zailtasun filosofiko sakonak daudela, 
gai horien azalpen onargarrirako bidea eragozten dutenak.85 Ez naiz 
saiatuko horiek hemen aztertzen. Justiziaren teoria bat aurkeztean, 

84 Moralitate kontzeptuaren zenbait interpretazio honako lan hauetan aurki 
daitezke: W. K. Frankena, «Recent Conceptions of Morality» in Morality and the 
Language of Conduct, argit.: H. N. Castañeda eta George Nakhnikian (Detroit, 
Wayne state University Press, 1965), eta «The Concept of Morality», Journal of 
Philosophy, 63 lib. (1966). saiakerotako lehenak erreferentzia asko dauzka. Tes-
tuko azalpena honako lan honetatik hurbilena da agian: Kurt Baier, The Moral 
Point of View (ithaca, N. Y. Cornell University Press, 1958), Vii. kap. Baierri 
narraio publikotasun baldintzak azpimarratzean (hark ez du termino hori era-
biltzen, baina inplizitu dago haren irakaskuntza unibertsalaren baldintzan, 195h 
or.), xedea eta eduki materiala ordenatuz (nahiz eta kontratuaren perspektiban 
azken baldintza ondorio gisa datorren), ikus 25§ eta 16 oin-oharra . Honako 
hauek ere ikus daitezke: R. M. Hare, The Language of Moralas (oxford, The 
Clarendon Press, 1952), W. D. Falk, «Morality, self, and others» hau ere in Mo-
rality and the Language of Conduct, eta P. F. strawson, «social Morality and 
individual ideal», Philosophy, 36 lib. (1961). 

85 ikus, adibidez, W. V. Quine, Ontological Relativity and Other Essays (New 
York, Columbia University Press, 1969) 5 kap., «Natural Kinds» izenekoa. 

edonork du propietate eta erlazio orokorrak definitzeko arazoa saihes-
tu eta arrazoizkoa dirudienari jarraitzeko eskubidea. Gainera, parteek 
beren buruaz edo beren egoeraz berariazko informaziorik ez dutenez, 
ez dute beren burua inola ere identifikatzerik. Norbaitek besteen ados-
tasuna lortu ahal izanez gero ere, ez du jakinen nola moldatu printzi-
pioak bere alde. Parteak ezinbestez beharturik aurkitzen dira printzi-
pio orokorrak onartzera, nozio hori hemen modu intuitiboan ulertzen 
delarik. 

Baldintza horren naturaltasuna, aldez bederen, lehen prin-
tzipioek gizarte ongi antolatu ororen fundazio gutun publiko gisa 
betiko balio izateko gauza izan behar izatean datza. Baldintzarik 
gabekoak direnez, beti balio dute (justiziaren zirkunstantzietan) eta 
beraien ezagutza eskuragarri ukan behar dute belaunaldi orotako 
norbanakoek. Hartara, printzipiook ulertzeko, ez da gauza partikular 
kontingenteen ezagutzarik behar, eta are gutxiago norbanakoekiko 
eta elkarteekiko erreferentziarik. Tradizionalki, baldintza horien 
probarik argiena ideia hauxe da: justua dena Jainkoaren nahiarekin 
ados dagoena da. Baina, eutsi, doktrina horri printzipio orokorretan 
oinarrituriko arrazoibideak eusten dio normalean. adibidez, lockek 
esaten zuen moralaren funtsezko printzipioa ondokoa dela: pertso-
na bat beste batek kreatu baldin badu (zentzu teologikoan), orduan 
pertsona horrek bere kreatzaileak ezarri dizkion aginduak bete behar 
ditu.86 Printzipio hori erabat orokorra da, eta, lockeren ikuspegia-
ren araberako munduaren izaera emanda, Jainkoa hartzen du agintari 
moral legitimotzat. orokortasun baldintza ez da urratzen, lehen iku-
sian bestera eman dezakeen arren. 

Bigarrenik, printzipioek aplikazioan unibertsalak izan behar 
dute. Denontzat balio behar dute, pertsona moralak garelako. Horre-
gatik, suposatzen dut pertsona bakoitzak uler ditzakeela printzipiook 
eta bere deliberamenduetan erabili. Horrek muga maximo bat ezartzen 
die hala ukan lezaketen konplexutasun mailari nola ezartzen dituzten 
bereizketen mota eta kopuruari. areago oraindik, edozein printzipio 
baztertu eginen litzateke, bere baitan kontraesankorra eta ustela balitz 
edonork beraren arabera jarduteko. Era berean, printzipio baten ara-
bera jardutea besteek beste baten arabera jokatzen dutenean bakarrik 
arrazoizkoa balitz, hori ere onartezina litzateke. Printzipioak denek 

86 ikus Essays on the Laws of Nature, argit.: W. von leyden (oxford, The Clarendon Press, 1954), laugarren saiakera, bereziki 151-157 or. 

betez gero sortuko liratekeen ondorioak kontuan izanda hautatu beharko dira. 

Definitu diren moduan, orokortasuna eta unibertsaltasuna bal-
dintza ezberdinak dira. adibidez, egoismoak diktadura pertsonalaren 
moldean (mundu guztiak egon behar du neure -edo Periklesen- in-
teresen zerbitzura) betetzen du unibertsaltasuna, baina ez orokorta-
suna. Printzipio horren arabera denek jardun ahal izanen balute ere 
eta kasu batzuetan emaitzak hain txarrak ez izan diktadorearen intere-
sen arabera, pertsona izenordainak (edo izenak) lehenengo printzipioa 
urratzen du. Bestalde, gerta daiteke printzipio orokorrak unibertsalak 
ez izatea. Norbanako klase mugatu batentzat balio izateko asmatuak 
izan daitezke, adibidez ezaugarri biologiko edo sozial bereziak, hala 
nola, ilearen kolorea edo gizarte maila jakin bat, etab., dituztenentzat. 
Egiazki, norbanakoek beren bizitzan zehar berei bakarrik dagozkien 
obligazioak eta eginbeharrak hartzen dituzte beren gain. Hala ere, 
eginbehar eta obligazio ezberdin horiek guztiontzat, pertsona moralak 
garelako, balio duten lehen printzipioen ondorioa dira; eskakizun ho-
rien eratorbideak oinarri komuna du. 

Hirugarrena publikotasun baldintza da, kontratu ikuspuntutik 
berez sortzen dena. Parteek justiziaren ikuskera publikorako prin-
tzipioak hautatzen ari diren ustez jokatzen dute.87 Uste dute printzi-

87 Publikotasuna nabariki sartuta dago Kanten lege moralari buruzko nozioan, 
baina espreski jorratzen duen leku bakarra Perpetual Peace, ii. eranskina, da; 
ikus Political Writings, argit.: Hans Reiss eta itzul.: H. B. Nisbet (Cambridge, 
The University Press, 1970) 125-130 or. Badira, jakina, hortik kanpo ere beste 
adierazpen labur batzuk. Esate baterako, The metaphysics of Morals izeneko la-
nean, i. part. (Rechtslehre), 43§, hauxe dio: «Zuzenbide Publikoa unibertsalki 
publiko egin behar diren legeen guztizko batura da, zuzenbidezko estatua sortze-
ko». «Theory and Practice» lanean oin-ohar batean aipamen hauxe dagi: «Estatu 
batean ezin da tazituki edo azpikeriaz eskubiderik sartu salbuespen sekretuz, 
eta askoz gutxiago jendeak konstituzioaren osagaitzat duen eskubiderik, zeren 
konstituzio hori osatzen duten lege guztiak borondate publikotik sorturikotzat 
jo behar baitira. Hartara, konstituzio batek errebelamendua zilegitzat balu, pu-
blikoki deklaratu beharko luke eskubide hori eta argi utzi beharko luke nola 
gauza litekeen». Political Writings, 136 eta 84n or., hurrenez hurren. Uste 
dut Kantek pentsatzen duela baldintza hori gizartearen justiziaren ikuskerari 
aplikatu behar zaiola. ikus, halaber, 4 oharra, 51§, beherago, eta Baier, gorago 
5 oharrean aipatua. Ezagutza komunaren eta akordioarekin duen erlazioa honako 
lan honetan aurki daiteke: D. K. lewis, Convention (Cambridge, Mass, Harvard 
University Press, 1969), bereziki 52-60, 83-88 or. 

pio horiei buruz denek jakinen dutela euren onarpena akordio baten 
emaitza balitz jakinen luketen guztia. Hartara, beraien onarpen uni-
bertsalaren ezagutza orokorrak ondorio nahigarriak izan beharko ditu 
eta gizarte lankidetzaren egonkortasuna bultzatu. Baldintza horren eta 
unibertsaltasunaren arteko aldea zera da, bigarrenak printzipioak de-
nek zuhurtziaz eta erregulartasunez betetzen dituztela kontuan izanda 
baloratzera garamatzala. Baina daitekeena da denek ulertzea eta bete-
tzea printzipio bat, baina, hala ere, hori zabal ezagutua edo esplizituki 
aintzat hartua ez izatea. Publikotasun baldintzaren eginkizuna parteek 
justiziaren ikuskerak gizarte bizitzako konstituzio moral publikoki 
onartu eta erabat eraginkor gisa baloratzea da. Publikotasun baldintza 
argiro dago inplizitu Kanten inperatibo kategorikoaren doktrina ba-
rruan, arrazoidun izakiak garenez, xedeen erreinu bateko lege gisa 
indarrean jartzeko prest geundekeen printzipioen arabera jokatzea 
galdatzen digun heinean. Kantek erreinu hori bere fundazio gutun pu-
blikoan printzipio moral horiexek izanen zituen erkidego etiko gisa 
bururatzen zuen. 

Beste baldintza bat da justua denaren ikuskera orok eskakizun 
gatazkagarrien ordenamendu bat ezarri behar duela. Behar hori ikus-
keraren printzipioek eskakizun lehiakorren arazoa konpontzeko duten 
eginkizunetik sortzen da zuzenean. Zailtasuna dago, hala ere, ordena-
mendutzat zer hartu behar den erabakitzeko. Nahigarria da, dudarik 
gabe, justiziaren ikuskera erabat osoa izatea, hau da, sor daitezkeen 
eskakizun guztiak (edo praktikan segurutik sortuko diren guztiak) or-
denatzeko gai dena. ordenamendu horrek, oro har, iragankorra behar 
luke izan: baldin, adibidez, oinarrizko egituraren lehenengo antola-
mendua bigarrena baino justuagotzat sailkatzen bada, eta bigarrena 
hirugarrena baino justuagotzat, orduan lehenengoa hirugarrena baino 
justuagoa izanen da. Baldintza formalok aski naturalak dira, nahiz eta 
ez beti errazak betetzeko.88 Baina gudu baten emaitza epaia emateko 
modu bat al da? azken batean, gatazka fisikoek eta armetara jotzeak 
ordenamendua sortzen dute; eskakizun batzuk beste batzuei nagusi-
tzen zaizkie. ordenamendu horri jar dakiokeen eragozpen nagusia ez 
da iragangaitza izan daitekeela, baizik zuzentasunaren eta justiziaren 

88 ordenamendu eta hobespen erlazioen planteamendu baterako, ikus a. K. sen, 
Collective Choice and Social Welfare (san Frantzisko, Holden-Day inc., 1970) 

i. eta i*. kap.; eta K. J. arrow, Social Choice and Individual Values, 2. ed. (New York, John Wiley, 1963), ii. kap. 

printzipioak indarrera eta maltzurkeriara jotzeko onartzen direla. Hortaz, uste dut bakoitzari bere indar mehatxuaren arabera ematea ez dela inola ere justiziaren ikuskera. Ez du ezartzen ordenamendurik behar den zentzuan, hau da, pertsonei eta euren egoerari dagozkien zenbait alderditan oinarrituriko ordenamendurik, alderdiok euren egoera sozialarekin edo besteak beldurrarazteko eta hertsatzeko duten ahalmenarekin zerikusirik ez dutenak direlarik.89 

Bosgarren eta azken baldintza behin betiko izaera edukitzearena 
da. Parteek printzipìoen sistema apelazio auzitegi goren gisa baloratu 
behar dute arrazoiketa praktiko kontuan. Ez dago goragoko araubi-
derik eskakizunen aldeko argudioak bideratzeko; printzipio horietarik 
abiaturik egindako arrazoiketa ona eztabaidaezina da. Bertute guz-
tientzako printzipioak dituen teoria orokor osoaren arabera pentsatzen 
badugu, orduan teoria horrek gaiari dagozkion gogoeta guzti-guztiak 
eta dagozkien balioak zehazten ditu, eta beraren eskakizunak erabaki-
garriak dira. Gogoeta horiek zuzenbidearen eta ohituraren eskakizu-
nak gainditzen dituzte, baita arau sozialenak ere, oro har. instituzioak 

89 ikus, R. B. Braithwaite, Theory of Games as a Tool for the Moral Philosopher 
(Cambridge, The University Press, 19555). aurkezten duen analisian gertatzen 
da Matthewren eta lukeren artean jotzeko denbora banatzeko neurri justua haien 
hobespenen mende daudela, eta hobespenak, aldiz, jotzeko erabili nahi dituzten 
instrumentuekin erlazionaturik daudela. Matthewk lukekiko abantaila handia 
daukanez, Matthew tronpeta-jotzaileak biek batera jotzea ez batak ez besteak 
jotzea baino nahiago baitu, luke pianistak, ordea, kakofonia baino isiltasuna 
nahiago duelarik, Matthewk hogeita sei gautan jotzeko eskubidea du eta lukek 
hamazazpitan. Egoera alderantzizkoa balitz, abantaila lukeren alde legoke. ikus 
36h or. Baina zera suposatzea besterik ez daukagu, alegia, Matthew jazz zale 
amorratua dela eta bateria jotzen duela eta luke sonatak jotzen dituen biolinista 
dela, eta kasu horretan zuzena litzateke adieraztea, analisi horretan oinarrituta, 
Matrhewk nahi duen guztian jo lezakeela, lukek jotzea edo ez jotzea ez zaiola 
axola emanda. Hor, jakina, gaizki dago zer edo zer. Hor falta dena ikuspuntu mo-
raletik onargarria litzatekeen status quo baten definizio egokia da. Egin ezin du-
guna zera da, alegia, jakintzat eman zenbait gertakizun eta lehentasun indibidual 
batzuk eta justizia (edo bidezkotasun) kontzeptua negoziazio teoriekin argitzea 
espero izan. Jatorrizko kokapenaren ikuskera status quo egokiaren arazoari aurre 
egiteko diseinaturik dago. Braithwaiteren analisiari antzeko eragozpena honako 
lan honetan ere aurki daiteke: J. R. lucas: «Moralists and Gamesmen», Phi-
losophy, 34 lib. (1959), 9h or. Beste analisi bat irakurtzeko, ikus sen, Collective 
Choice and Social Welfare, 118-123 or., zeinak dioen J. F. Nash-ek «The Bar-
gaining Problem» lanean, Econometrica, 18 lib. (1950), ematen duen soluzioa 
ere era bertsuan akastuna dela. 

zuzentasunaren eta justiziaren printzipioek agintzen duten moduan 
antolatu eta errespetatu beharko ditugu. Printzipio horietatik ateratako 
konklusioek ere zuhurtziaren eta norberaren interesaren gogapenak 
gainditzen dituzte. Horrek ez du esan nahi printzipiook norberaren 
sakrifizioa azpimarratzen dutenik, zeren parteek justuari buruzko 
ikuskera formulatzean beren interesak ahalik ondoen hartzen baitituz-
te kontuan. Zuhurtzia pertsonalaren eskakizunek balorazio egokia jaso 
dute jada printzipioen sistema osoaren barruan. Eskema osoa behin 
betikoa eta azkena da, berak definituriko arrazoiketa praktikoaren pro-
zedura dagokion konklusiora heldu denean arazoa konponduta dagoen 
zentzuan. Dauden antolamendu sozialen eta norberaren interesaren 
eskakizunak behar bezala aintzat hartuak izan dira. Ezin ditugu azke-
nean berriro aztertu, emaitza gogoko ez dugulako. 

Justuari buruzko ikuskeraren baldintza horiek batera hartuta, 
bada, honelaxe laburbiltzen dira: justuari buruzko ikuskera printzipio 
multzo bat da, formaz orokorrak eta aplikazioan unibertsalak eta apela-
zio auzitegi goren gisa publikoki onartu beharrekoak direnak, pertsona 
moralen eskakizun gatazkagarriak mailaz maila ordenan jartzeko. Jus-
tiziaren printzipioak betetzen duten eginkizun berezia eta aplikatzen 
zaizkien subjektuak kontuan hartuz identifikatzen dira. orain, bost 
baldintzek berenez ez dute kanpoan uzten justiziaren ikuskera tradizio-
naletako bat bera ere. Konturatu, hala ere, jada zerrendaturiko egois-
moaren aldaerak bazter uzten dituztela. orokortasun baldintzak hala 
diktadore pertsonala nola pribilegiatua kanpo uzten du, kasu biotan 
izen berezi bat, izenordain bat edo deskripzio zehatz bat behar baita, 
dela diktadorea zehazteko, dela pribilegiatuaren ezaugarriak adieraz-
teko. orokortasunak, alabaina, ez du egoismo orokorra kanpo uzten, 
pertsona bakoitzak bere xedeak aurrera ateratzeko bere ustez egokiena 
den edozer egin lezake eta. Printzipioa hemen modu erabat orokorrean 
adieraz daiteke. Egoismo orokorra onartezin bihurtzen duena mailaz 
mailako ordenamendu baldintza da, zeren denek baldin badute nor-
beraren helburuak nahi duten moduan aurrera ateratzeko eskubidea, 
edo denek beren interesak sustatu behar badituzte, ez dago eskakizun 
gatazkagarrien inolako mailaz mailako ordenamendurik eta emaitza 
indarrak eta maltzurkeriak erabakiko dute. 

Egoismo motak, orduan, ez dira agertzen parteei aurkezturiko 
zerrendan; muga formalek baztertuta gelditzen dira. Hori, jakina, ez 
da konklusio txundigarria, bistakoa baita pertsonek jatorrizko koka-

penean, ikuskera bat edo bestea hautatzean, hobeto joka dezaketela 
beren buruaren alde. Behin galdetzen dutenean zein printzipiotan bat 
etorri behar duten denek, ezein egoismo molde ezin da inola ere be-
netan kontuan hartu. Horrek jada genekiena berretsi besterik ez du 
egiten, hau da, egoismoa logikoki koherentea den arren -eta zentzu 
horretan ez da irrazionala-, bateraezina badela intuitiboki ikuspun-
tu moraltzat daukagunarekin. Egoismoaren esangura filosofikoki ez 
da justuari buruzko ikuskera alternatibo bat, ikuskera horietako edo-
zeini egindako desafio bat baizik. Bidezkotasun gisa ulerturiko jus-
tizian hori guk egoismo orokorra desakordio puntu gisa interpretatu 
ahal izatean islatzen da. 

24. EZJaKiNTasUNaREN EsTalKia 

Jatorrizko kokapenaren ideia halako prozedura bat ezartzea da, 
non elkarrekin akordaturiko edozein printzipio justua izanen den. Hel-
burua teoriaren oinarri gisa justizia prozesal hutsa erabiltzea da. aldez 
edo moldez, gizakiak egoera desberdinetan eta zirkunstantzia natural 
eta sozialak beren onurarako ustiatzeko tentazioan jartzen dituzten be-
rariazko gertakizunen ondorioak deuseztatu behar ditugu. orain, hori 
egiteko, parteak ezjakintasun estalki baten atzean kokaturik daudela 
suposatzen dut. Ez dakite alternatiba batek ez besteak zer-nolako era-
gina izanen duten euren kasu partikularrean, eta beharturik aurkitzen 
dira printzipioak gogoeta orokorretan soilik oinarrituta ebaluatzera.90 

Emantzat jotzen da, orduan, parteek ez dituztela gertakari par-
tikular mota batzuk ezagutzen. lehenengo eta behin, inork ez daki 

90 Ezjakintasunaren estalkia hain baldintza naturala da, non askori otu behar 
izan zaion antzeko zerbait. Testuko formulazioa inplizitu dago, nik uste, Kanten 
inperatibo kategorikoari buruzko doktrinan, hala prozedura irizpide hori defini-
turik dagoen eran nola Kantek berori erabiltzeko duen moldean. Hartara, Kantek 
dioenean guk geure maximoa, naturaren lege unibertsala balitz, kasua zein 
izanen litzatekeen kontuan izanda analizatu behar dugula, ezinbestez suposatu 
behar du guk ez dakigula zein den irudizko natura sistema horren barruan dau-
kagun lekua. ikus, adibidez, hark judizio praktikoaz egiten duen azterketa The 
Critique of Practical Reason lanean, academy Edition, 5 lib., 68-72 or. infor-
mazioari dagokionez, antzeko muga aurkitzen dugu honako honetan: J. C. Har-
sanyi, «Cardinal Utility in Welfare Economics and in the Theory if Risk-taking», 
Journal of Political Economy, 61 lib. (1953). Hala ere, Harsanyiren tesian beste 
alderdi arrunt ezberdin batzuk daude, eta muga teoria utilitarista bat garatzeko 
darabil. ikus 27§-ko azken paragrafoa. 

zein den berak gizartean duen lekua, klase maila edo kategoria soziala; 
ez du ezagutzen berezko talentuen eta trebetasunen banaketan izanen 
duen zortea ere, ezta bere adimen maila ez indarra, ez antzekorik ere. 
Era berean inork ez du ezagutzen onari buruz berak duen ikuskera, ez 
bere bizi-proiektuaren xehetasunak, ez bere psikologiaren ezaugarri 
partikularrak ere, hala nola, arriskuari dion beldurra edo optimismora 
edo pesimismora duen joera. areago oraindik, suposatzen dut parteek 
ez dituztela ezagutzen beren gizartearen zirkunstantzia partikularrak 
ere. Hau da, ez dute ezagutzen euren gizarteak duen egoera ekono-
mikoa edo politikoa, edo erdietsi ahal izan duen zibilizazio edo kultura 
maila. Pertsonek jatorrizko kokapenean ez dute zein belaunalditakoak 
diren argituko dien informaziorik ere. Ezagutzari jarritako muga zaba-
lok egokiak dira, aldez bederen, zeren belaunaldien artean eta euron 
barruan justizia sozialeko galderak eta arazoak sortzen baitira, adibi-
dez, zein den kapital aurreztearen kopuru egokia, edo baliabide natu-
ralen eta natur ingurumenaren kontserbazioaren arazoa. Hortxe dago, 
teorikoki bederen, arrazoizko politika genetiko baten arazoa ere. Jato-
rrizko kokapenaren ideia osotzeko, kasu horietan ere ez dute parteek 
jakin beharko zein diren elkarren aurka jarriko dituzten gertakizunak. 
Hautatuko dituzten printzipioek, eurak, edozein belaunaldikoak dire-
larik ere, haien ondorioekin bizitzeko prest egonik onartuko dituzte-
nak izan beharko dute. 

orduan, posible den neurrian, parteek gertakari partikularretatik 
ezagutzen duten bakarra hauxe da: euren gizartea justiziaren zirkuns-
tantzien pean eta horrek berarekin daraman guztiaren pean dagoela. 
segurutzat jotzen da ezagutzen dituztela giza jendarteari buruzko 
gertakari orokorrak. Ulertzen dituzte arazo politikoak eta teoria eko-
nomikoaren printzipioak; ezagutzen dituzte gizarte antolamenduaren 
oinarriak eta giza psikologiaren legeak. Egiazki, justiziaren printzi-
pioetan eragina duten gertakari orokor guztiak ezagutzen dituztela 
suposatzen da. Ez dago mugarik informazio orokorrari dagokionez, 
hau da, teoria eta lege orokorrei dagokienez, zeren justiziaren ikuske-
rek erregulatu behar dituzten gizarte lankidetzako sistemen ezaugarri-
etara moldatu beharra baitute, eta, horregatik, ez dago gertakari horiek 
alde batera uzteko arrazoirik. Justiziaren ikuskera ororen kontrako ob-
jekzioa litzateke, adibidez, honako hau, alegia, gizakiek, psikologia 
moralaren legeen ikusian, bertan oinarrituta jarduteko inolako gogorik 
ez izatea, euren gizarteko instituzioek eurok bete arren, zeren kasu 

horretan gizarte lankidetzaren egonkortasuna segurtatzeko zailtasunak 
leudeke eta. Justiziaren edozein ikuskeraren ezaugarri garrantzitsu bat 
bere sostengua sorrarazi behar lukeela da. Beraren printzipioek ha-
lakoak behar lukete izan, non, behin gizartearen oinarrizko egituran 
sartuta, gizakiek dagokien justizia sena berenganatzera eta haren prin-
tzipioen arabera jarduteko gogoa garatzera joko luketen. Kasu horre-
tan justiziaren ikuskera egonkorra litzateke. Mota horretako informa-
zio orokorra onargarria da jatorrizko kokapenean. 

Ezjakintasunaren estalkiaren nozioak zenbait zailtasun sortzen 
ditu. Norbaitek eragozpena jar lezake esanez ia informazio partikular 
guztia kanpo uzteak zail bihurtzen duela jatorrizko kokapena aipa-
tzean zer esan nahi den atzematea. Horregatik, lagungarri izan daiteke 
ohartzea pertsona bat edo gehiago edozein unetan sar daitekeela po-
sizio horretara, edo, agian hobeto esanda, egoera hipotetiko horretako 
deliberamenduak simula ditzakeela, muga egokien arabera arrazoituz 
besterik gabe. Justiziaren ikuskera baten alde argudiatzean, ziur jakin 
behar dugu zilegi diren alternatiben artekoa dela eta betetzen dituela 
hitzarturiko muga formalak. Ezin da haren aldeko gogoetarik propo-
satu, bazterturik gelditzen den ezagutza motarik ez ukanik, hori egi-
tea arrazionala den kasuetan izan ezik. Printzipioen ebaluazioa euren 
onarpen publikoaren eta aplikazio unibertsalaren ondorio orokorren 
arabera egin behar da, denek beteko dituztela ziurtzat jota. Jatorrizko 
kokapenean justiziaren ikuskera jakin bat hautatuko litzatekeela esatea 
zenbait baldintza eta muga beteko lituzkeen arrazoizko deliberamen-
dua konklusio jakin batera iritsiko litzatekeela esatea da. Beharrezko 
izatera, ondorio horren argudioa modu formalagoan formula liteke. 
Hemendik aurrera, hala ere, jatorrizko kokapenaren terminoetan 
mintzatuko naiz. Baliagarriagoa eta iradokitzaileagoa da, eta agerian 
jartzen ditu bestela aintzat hartu gabe aise gera litezkeen funtsezko 
ezaugarriak. 

ohar horiek erakusten dute jatorrizko kokapena ez dela iruditu 
behar une jakin batean bizi daitezkeen guztiak hartzen dituen batzar 
orokor gisa, eta askoz gutxiago garai batean bizi daitezkeen guztien 
batzar gisa. Ez da bizi diren eta bizi litezkeen pertsona guztien bilera. 
Jatorrizko kokapena aipaturiko modu horietako batean bururatuz gero, 
ikuskera hori ez litzateke jada intuizioarentzako gidari natural bat eta 
ez luke zentzu argirik. Edozein kasutan ere, jatorrizko kokapena edo-
zein unetan edonor haren perspektibaz jabetu ahal izateko moduan 

01960 

John Rawls 
JUSTIZIAREN TEORIA BAT 

interpretatu behar da. Berdin izan behar du noiz hartzen den eta nork hartzen duen ikuspuntu hori: mugek beti printzipio berak hautatuak izateko modukoak izan behar dute. Ezjakintasunaren estalkia baldintza giltzarria da hori gerta dadin. informazioa baliagarria dela ez eze, uneoro berdina dela ere ziurtatzen du. 

Protesta liteke esanez ezjakintasunaren estalkiaren baldintza 
irrazionala dela. Baten batek argudia lezake, dudarik ez, printzipioak 
eskura dagoen ezagutza guztiaren argitan hautatu behar direla. Zenbait 
ihardespen ditu argudio horrek. Hemen teoriaren bat formulatu nahi 
bada, egin behar diren sinplifikazioak azpimarratzen dituztenetara 
mugatuko naiz. (Jatorrizko kokapenaz Kantek egiten duen interpre-
tazioan oinarriturikoak geroago emanen ditut, 40§ atalean. Hasteko, 
parteen arteko diferentziak eurentzat ezezagunak direnez eta denak 
maila berean arrazionalak eta egoera berean daudenak direnez, argu-
dio berek konbentzituko dute haietako bakoitza. Horregatik akordioa 
jatorrizko kokapenean ausaz aukeraturiko pertsona baten ikuspuntutik 
ikus dezakegu. Edozeinek, behar den moduko gogoeta egin ondoren, 
justiziaren ikuskera bat beste bat baino nahiago baldin badu, beste 
guztiek ere gauza bera eginen dute eta guztien adostasuna lortu ahal 
izanen da. Zirkunstantziak bizitasun handiagoz ikusteko, irudi gene-
zake artekari eginen duen arbitro baten bidez elkarrekin komunika-
tzeko galdatzen zaiela parteei, eta arbitroak iragarri behar duela zein 
alternatiba iradoki diren eta zein arrazoi eman diren euren alde. ar-
bitro horrek koalizioak egiteko ahalegin oro debekatzen du, eta elkar 
ulertzera heldu direnean ematen die informazioa parteei. Baina arbitro 
hori sobera dago, egon, partaideen deliberamenduak antzekoak izanen 
direla suposatzen da eta. 

Hortik ondorio hagitz garrantzitsu bat sortzen da: parteek ez 
dutela negoziatzeko oinarririk, negoziatu hitzaren ohiko zentzuan. 
inork ez du ezagutzen gizartean duen egoera ez bere berezko gaita-
sunak, eta horregatik inor ez dago printzipioak bere abantailarako 
moldatzeko moduan. irudi genezake kontratugileetako batek alde 
egiteaz mehatxatzen dituela besteak, baldin bere aldeko printzipioak 
onartzen ez badituzte. Baina, nola daki zein diren bere interesetarako 
bereziki balio dioten printzipioak? Gauza bera gertatzen da koali-
zioen osaketari dagokionez: talde batek besteen desabantailarako 
elkartzea erabaki nahi balu, ezinen luke jakin nola egin bere burua-

ren alde printzipioak hautatzean. Euren proposamenarekin guztiak 
ados egotea lortuko balute ere, ez lukete ziur jakinen proposamen 
hori euren aldekoa denentz, ezinen bailukete beren buruak identi-
fikatu ez izenez ez deskripzioz. Konklusio horrek huts ematen duen 
kasu bakarra aurreztearena da. Jatorrizko kokapenean pertsonek ba-
dakitenez garaikideak direla (abiapuntutzat orainaldia hartuta), beren 
belaunaldiaren alde egin lezakete beren ondorengoen alde sakrifizio-
ak egiteari uko eginez; gerokoentzat aurrezteko eginbeharrik inork 
ez duelako printzipioa aintzat hartzen dute besterik gabe. aurreko 
belaunaldiek aurreztu dute edo ez; parteek ez dute hori aldatzeko 
ezer egiterik. Hartara, ezjakintasunaren estalkiak ez du balio nahi 
den emaitza segurtatzeko. Horregatik, belaunaldi arteko justiziaren 
gaiari heltzeko, motibazioaren suposizioa aldatu eta beste muga bat 
gehitzen dut (22§). aldaketa horiekin, ezein belaunaldik ere ez du 
bere kausa sustatzeko bereziki pentsaturiko printzipioak formula-
tzeko modurik, eta aurrezkiaren printzipioei buruz muga esangura-
tsuak erator daitezke (44§). Zeinahi delarik ere pertsona batek den-
boran duen kokapena, bakoitza denen ordez hautatzera beharturik 
dagoke.91 

Jatorrizko kokapenean informazio partikularrari jartzen zaiz-
kion mugek, bada, funtsezko garrantzia dute. Eurak barik ezinen ge-
nuke landu justiziaren inolako teoria zehatzik. Justizia berari buruz 
akordio batera heldu gintezkeen zerbait dela dioen formula zehaztuga-
be batekin konformatu beharko genuke, akordioaren beraren edukiari 
buruz askorik, edo agian ezer, esateko gai izan gabe. Justu kontzeptu-
aren muga formalak, printzipioei zuzenean aplikatzen zaizkienak, ez 
dira aski gure helbururako. Ezjakintasunaren estalkiak posible egiten 
du justiziaren ikuskera partikular bat aho batez hautatzea. Ezagutzari 
jarritako muga horiek gabe, jatorrizko kokapeneko negoziazioen pro-
blema konpondu ezinezkoa izateraino litzateke konplikatua. Teorikoki 
soluzio bat balego ere, ez ginateke, oraingoz behintzat, soluzio hori 
aurkitzeko gai. 

Ezjakintasunaren estalkiaren nozioa inplizitu dago, nik uste, 
Kanten etikan (44§). Hala ere, parteen ezagutza definitzeko eta za-
balik dituzten alternatiben ezaugarriak zehazteko arazoa aintzat hartu 

91 Rousseau, Gizarte-hitzarmena, ii. lib., iV. kap. 5 parag. 

gabe utzi da maiz, kontratu teorietan euretan ere. Batzuetan delibera-
mendu morala definitzen duen egoera hain modu zehaztugabean aur-
kezten da, non ez dagoen jakiterik nola aterako den. Hartara, Perry-ren 
doktrina kontratu doktrina da funtsean: integrazio sozialak eta per-
tsonalak printzipio erabat ezberdinei jarraitu behar diete, bigarrenak 
zuhurtzia arrazionalaren arabera jokatu behar du, lehenengoak bo-
rondate oneko pertsonen akordioaren arabera. Badirudi utilitarismoa 
arbuiatzen duela lehenago iradokitako arrazoi berengatik gehienbat: 
hau da, pertsona bati dagokion hautaketa printzipioa behar ez bezala 
gizarteak aurre egin beharreko hautaketetara hedatzen du. Jokabide 
zuzenaren ezaugarria da helburu sozialak ondoen bultzatzen dituena 
izatea, helburuok akordio gogoetatsu baten ondoren formulatuak lira-
tekeelarik, parteek zirkunstantzien ezagutza zehatza dutela eta besteen 
interesekiko onginahiz beteriko ardurak mugitzen dituela emanda. Ez 
da ahaleginik egiten, alabaina, horrelako akordioaren emaitzak zehatz-
mehatz adierazteko. azalpen askoz landuagorik gabe, jakina, ezin da 
konklusiorik atera.92 Ez dut hasi nahi hemen inor kritikatzen; hori ba-
rik, batzuetan kasura ez datozen xehetasunak-edo eman lezaketenen 
beharra azaldu nahi nuke. 

orain, ezjakintasunaren estalkiaren aldeko arrazoiak sinpleta-
sun hutsetik harago doaz. Jatorrizko kokapena nahi dugun soluzioa 
erdiesteko moduan definitu nahi dugu. Xehetasunen ezagutza onar-
tuz gero, orduan emaitza gertakizun arbitrarioen eraginpean gelditzen 
da. Gorago ohartarazi dugunez, bakoitzari bere mehatxu indarraren 
arabera ematea ez da justizia printzipioa. Jatorrizko kokapenak jus-
tuak izanen diren akordioak eman behar baditu, parteek ekitateari 
dagokion moduan kokatuta egon eta berdintasunez tratatuak izan be-
harko dute. Munduko arbitrariotasuna hasierako kontratu egoeraren 
zirkunstantziak moldatuz zuzendu beharko da. areago oraindik, prin-
tzipioak hautatzean guztien adostasuna galdatuz gero informazio osoa 
dagoenean ere, zenbait kasu nahiko argi baino ezinen dira erabaki. 
Zirkunstantzia horietan guztien adostasunean oinarrituriko justiziaren 
ikuskera benetan ere ahula eta hutsala litzateke. Baina behin ezagutza 
kanpo utziz gero, guztien adostasuna galdatzea ez dago lekuz kanpo, 
eta adostasuna lortu ahal izatea garrantzi handiko kontua da. Hobetsi-

92 ikus, R. B. Perry, The General Theory of Value (New York, longmans, Green and Company, 1926), 674-682 or. 

tako justiziaren ikuskerak benetako interes elkarketa adierazten duela esateko aukera ematen digu. 

azken iruzkin bat. ia beti suposatuko dut parteek informazio 
orokor guztia daukatela. Gertakari orokor guztietarako irispidea za-
balik izanen dute. Konplikazioak saihesteko egiten dut nagusiki hori. 
Hala ere, justiziaren ikuskerak gizarte lankidetzaren baldintzen oinarri 
publikoa izan behar du. Elkar ulertzeak printzipioen konplexutasuna-
ri zenbait muga jartzea eskatzen duenez, ezagutza teorikoaren erabi-
lerari ere mugak jarri beharra egon daiteke jatorrizko kokapenean. 
orain, argi dago oso zaila litzatekeela gertakari orokor mota ezber-
dinen konplexutasuna sailkatzea eta mailetan jartzea. Ez naiz ahale-
ginduko horrelakorik egiten. Hala ere, konplexutasun horietako bati 
aurre egiten diogunean, benetan aitortzen diogu eraikuntza teoriko 
korapilotsua. Hartara, arrazoizko dela dirudi esatea ezen, baldintza 
berdinetan, justiziaren ikuskera bat beste bat baino hobetzat hartzekoa 
dela, gertakari orokor nabariki sinpleagoetan oinarriturik dagoenean 
eta beraren hautaketa ez dagoenean teorikoki definituriko posibilitate 
mordo handi baten argitan landutako kalkuluen mende. Nahigarria da 
justiziaren ikuskera publiko ororen oinarriak nahitaez begi-bistakoak 
izatea zirkunstantziak uzten dutenean. Uste dut gogoeta horrek justi-
ziaren printzipio biei onuragarritasun irizpidearen aurretiko lehenta-
suna ematen diela. 

25. PaRTEEN aRRaZioNalTasUNa 

Une orotan suposatu dut jatorrizko kokapenean pertsonak arra-
zionalak direla. Baina halaber onartu dut ez dutela ezagutzen onari 
buruz duten ikuskera. Horrek esan nahi du ezen, bizi-proiektu arrazio-
nal bat dutela badakiten arren, ez dakitela zein diren proiektu horren 
xehetasunak, hau da, zein diren sustatu behar dituzten xede eta interes 
partikularrak. Nola erabaki lezakete, orduan, justiziaren zein ikuske-
ra izanen den euren aldekoagoa? Edo igartzea beste erremediorik ez 
dutela suposatu behar ote dugu? Zailtasun horri aurre egiteko ontzat 
ematen dut aurreko kapituluan azaletik aipaturiko onaren azalpena 
onartzen dutela: normalean lehen mailako ondasun gehiago edukitzea 
gutxiago edukitzea baino nahiago izanen dutela suposatzen dute. Ger-
ta daiteke, jakina, behin ezjakintasunaren estalkia kenduta, euretako 

batzuek, arrazoi erlijioso edo bestelakoengatik, ondasun horietatik 
gehiago ez nahi izatea. Hala ere, jatorrizko kokapeneko ikuspuntu-
tik, parteei dagokienez arrazionala da ondasunon zati handiagoa nahi 
dutela suposatzea, ez baitaude gehiago hartzera beharturik, gura ez 
badute. Hartara, bada, parteek beren xede partikularrei buruz informa-
ziorik ez badute ere, badute alternatibak mailakatzeko adina ezagutza. 
Badakite oro har beren askatasunak babesten, beren aukerak areago-
tzen eta beren helburuak sustatzeko bitartekoak areagotzen ahalegindu 
behar dutela. Euren deliberamenduak, onaren teoriaren eta psikologia 
moralaren gertakari orokorren gidaritzapean, ez dira jada aieru hutsak. 
Erabaki arrazionala har dezakete hitzaren ohiko zentzuan. 

Hemen aipatzen den arrazionaltasun kontzeptua teoria sozia-
lean ohikoa den estandarra da, funtsezko ezaugarri baten salbuespena-
rekin.93 Hartara, ohikoa da pentsatzea pertsona arrazional batek hobes-
pen mordo koherente bat duela aurrean dituen aukeren artean. aukera 
horiek, bere helburuak zenbateraino sustatu, halaxe mailakatzen ditu; 
desio gehien beteko dion proiektuari helduko dio, ez gutxien beteko 
dionari, eta, aldi berean, arrakastaz burutzeko probabilitate gehien 
eskaintzen dionari. suposizio berezi bat ere egiten dut, hots, norba-
nako arrazionalak ez duela bekaizkeriarik. Ez da berentzako galera 
bat onartzeko prest dauden horietakoa, baldin besteei ere galera bada-
torkie. Ez da lur jota gelditzen besteek lehen mailako ondasun sozial 
gehiago dituztela jakitean edo hautematean. Edo behintzat hori horrela 
da, beraren eta besteen arteko aldea muga jakin batzuetatik gorakoa ez 
denean edo dauden desberdintasunak injustizian oinarrituak direla edo 
ezein helburu sozial konpentsatzailetarako balio ez duen kasualitate 
huts baten ondorio direla uste ez duen heinean. (80§). 

93 arrazionaltasunaren nozio horretarako, ikus gorago, 23§, 9 oharrean, sen eta 
arrowren aipamenak. Horretarako beste lan honetan planteatzen den eztabaida 
ere egokia da: i. M. D. little, The Critique of Welfare Economics, 2. ed. (oxford, 
Clarendon Press, 1957), ii. kap. Ziurgabetasunean egiten den hautaketa arrazi-
onalari buruz, ikus beherago, 26§, 18 oharra. H. a. simons-ek arrazionaltasun 
kontzeptu klasikoen mugak eta teoria errealistago baten beharra jorratzen ditu 
«a Behavioral Model of Rational Choice» lanean, Quartely Journal of Econom-
ics, 69 lib. (1955). ikus, halaber, beraren saiakera Surveys of Economic Theory, 

3. lib. (londres, Mamillan, 1967). Planteamendu filosofikorako ikus Donald Da-
vidson, «actions, Reasons, and Causes», Journal of Philosophy, 60 lib. (1963); 

C. G. Hempel, Aspects o Scientific Explanation (New York, The Free Press, 
1965) 463-486 or.; Jonathan Benett, Rationality (londres, Routledge and Kegan 
Paul, 1964) eta J. D. Mabbot, «Reason and Desire», Philosophy, 28 lib. (1953). 

Parteak ez dituela bekaizkeriak mugitzen suposatzeak zenbait 
galdera sortzen ditu. agian beste suposizio batzuk ere egin beharko 
genituzke, adibidez, ez dutela beste sentimendu batzuen, hala nola, 
lotsaren eta umiliazioaren eraginik ere (67§). orain, justiziaren azal-
pen onargarri batek azkenean gai horiek ere aztertu beharko ditu, bai-
na oraingoz konplikazio horiek alde batera utziko ditut. Gure proze-
durari jar dakiokeen beste objekzio bat da irrealegia dela. Gizakiek 
eduki dauzkate sentimendu horiek. Justiziaren ikuskera batek nola utz 
dezake hori kontuan hartu gabe? Problema horri aurre egiteko, jus-
tiziaren printzipioen aldeko argudioa bi partetan zatituko dut. lehe-
nengo partean, bekaizkeriarik ez dagoela suposatuta deduzitzen dira 
printzipioak; bigarrenean, aldiz, erdietsitako ikuskera, giza bizitzaren 
zirkunstantziak ikusita, gauzagarria denentz aztertzen dugu. 

Horrela jokatzeko arrazoi bat bekaizkeriak denok gaiztoagoak 
egiteko joera duela da. Zentzu horretan desabantaila bat da kolektibo 
guztiarentzat. Bekaizkeriarik ez dagoela suposatzea zera suposatzea 
adina da, printzipioak hautatzean, gizakiek pentsatuko dutela bakoi-
tzak berez nahikoa den bizi-proiektua duela. Beren balioaren sen se-
gurua daukate, halatan, non beren helburuetako bat bera ere bertan 
behera uzteko gogorik ez duten, besteek eurenak sustatzeko bitarteko 
gutxiago ukan arren. suposizio horrexen arabera landuko dut justizia-
ren ikuskera bat, zer gertatzen den ikusteko. Gero, saiatuko naiz age-
rian jartzen ezen, hautaturiko printzipioak praktikan jartzen direnean, 
bekaizkeria eta beste sentimendu suntsikor batzuk segurutik indar-
tsuak ez izateko moduko antolamendu sozialetara eramaten gaituztela. 
Justiziaren ikuskerak jarrera antisozialak sortzen dituzten baldintzak 
ezabatzen ditu. Egonkorra da, beraz, bere baitatik. (80-81§§). 

Elkarrekiko desinteresatua den arrazionaltasunaren suposizio-
ak, orduan, hauxe dio: jatorrizko kokapenean dauden pertsonak euren 
xede sistemak ahalik indartsuen bultzatzen dituzten printzipioak aur-
kitzen saiatzen dira. Eta hori lehen mailako ahalik ondasun sozial ge-
hien eurentzat irabazten ahaleginduz egiten dute, horrek onaz duten 
ikuskera, dena delakoa delarik, modurik eraginkorrenean sustatzeko 
gai egiten dituenez gero. Parteek ez dute bilatzen elkarri mesede egi-
tea, ezta kalte egitea ere; ez die eragiten ez maitasunak ez gorrotoak. 
Besteengandik etekina ateratzea ere ez dute bilatzen; ez dira ez bekaiz-
tiak ez harroputzak. Joko baten terminoetan esanda, esan genezake 

ahalik puntuazio absoluturik handiena lortzen ahalegintzen direla. 
Beren aurkariei ez diete opa puntuazio handi ez txikirik, eta ez dute 
maximizatu ez minimizatu nahi beren arrakasten eta besteenen arteko 
aldea. Jokoaren ideia ez da egiazki aplikatzen, parteen ardura ez baita 
irabaztea, baizik ahalik punturik gehien eskuratzea, beren xede siste-
maren arabera. 

Bada beste suposizio bat ere arauak hertsiki betetzea berma-
tzeko. Parteak justizia sena edukitzeko gai direla eta hori ezagutza 
publikoko kontua dela suposatzen da. Baldintza horrek jatorrizko 
kokapenean egindako akordioaren osotasuna segurtatzen du. Ez 
du esan nahi parteek beren deliberamenduetan justiziaren ikuskera 
partikularren bat aplikatzen dutenik, horrek motibazioaren supo-
sizioaren helburua eragotziko luke eta. Horrek, aitzitik, zera esan 
nahi du, alegia, parteek elkarrengan konfiantza izan eta ziurtzat jo 
dezaketela azkenean hitzarturiko printzipioen arabera gauzak ulertu 
eta jokatuko dutela. Behin printzipioak onartuta, parteek espero de-
zakete elkarrengandik denak beraietara egokitzea. akordioa lortzean 
jakinen dute euren ekintza ez dela alferrekoa: beren justizia senak 
segurtatzen die hautaturiko printzipioak errespetatuak izanen direla. 
Funtsezkoa da, hala ere, konturatzea suposizio horrek oraindik uzten 
diela gizakiei justiziaren ikuskera ezberdinen arabera jarduten. Giza 
psikologiako gertakari orokorrak eta ikasketa moraleko printzipioak 
dira parteek aztertu behar dituzten gai egokiak. Justiziaren ikuskera 
zehatz batek bere euskarria sortzea, edo egonkortasuna edukitzea, 
daitekeena izatetik urrun badago, hori ez da aintzat hartu gabe utzi 
behar. izan ere, orduan, justiziaren beste ikuskera bat har daiteke 
hobetzat. suposizioak parteek justiziarako gaitasuna zentzu formal 
hutsean dutela besterik ez dio: gaiari dagokion oro kontuan hartuta, 
psikologia moraleko gertakari orokorrak ere barne, parteak hautatu-
riko printzipioei atxikiko zaizkie azkenean. arrazionalak dira par-
teak, euren ustez bete ezinen duten edo zailtasun handiz soilik bete 
ahal izanen duten akordioetan parte hartuko ez duten heinean. Bes-
teak beste, oso kontuan dituzte konpromisoak galdatzen dituen es-
fortzuak (29§). Hartara, justiziaren ikuskerak baloratzean, jatorriz-
ko kokapenean dauden pertsonek suposatu behar dute berek ontzat 
hartzen dutena hertsiki beteko dela. Euren akordioaren ondorioak 
oinarri horrexen gainean atera beharko dira. 

Parteen arrazionaltasun eta motibazioari buruz arestian egindako azalpenekin, jatorrizko kokapenaren deskripzioa gehienbat osoa da. Deskripzio hori hasierako egoeraren elementuen eta euron aldaeren ondoko zerrendan laburbil dezakegu. (asteriskoek jatorrizko kokapena osatzen duten interpretazioak seinalatzen dituzte) 

1.
Parteen izaera (22§)

*a. Jarraipena duten pertsonak (familia buruak edo lerro genetikoak)

b. norbanakoak

c. elkarteak (estatuak, elizak, beste erakunde korporatiboak)

2.
Justiziaren xedea (2§)

*a gizartearen oinarrizko egitura

erakunde korporatiboen arauak

nazioarteko zuzenbidea

3.
alternatiben aurkezpena (21§)

*a. zerrenda laburragoa (edo luzeagoa)

b. posibilitateen ezaugarri orokorrak

4.
sartzeko aldia (24§)

*a. noiznahi (adin nagusira helduta) bizirik dauden pertsonak 

b. pertsona erreal guztiak (noizbait bizi izandakoak) aldi berean pertsona posible guztiak aldi berean 

5. 
Justiziaren zirkunstantziak (22§) 

*a. Humeren baldintzak: neurriko urritasunarenak 

b. a-koak gehi ertzeko beste batzuk 

6. 
Printzipioentzako baldintza formalak (23§) 

*a. orokortasuna, unibertsaltasuna, publikotasuna, mailakako ordena eta behin-betikotasuna. 

b. a-koak ken publikotasuna 

7. 
Ezagutzak eta sinesteak (24§) 

*a. ezjakintasunaren estalkia 

b. informazio osoa 

ezagutza partziala 

8. 
Parteen motibazioa (25§) 

*a. elkarrekiko desinteresa (altruismo mugatua) 

b. solidaritate sozialeko eta borondate oneko elementuak 

c. altruismo perfektua 

9.  arrazionaltasuna (25, 28§§) 

*a. bitarteko eraginkorrak erabiltzea xedeak lortzeko itxarobide bateratuekin eta probabilitatearen interpretazio objektiboarekin a-n bezala, baina itxarobide bateraturik gabe eta behar ez besteko arrazoiaren printzipioa erabiliz 

10. akordioaren baldintza (24§) 

*a. guztien adostasuna betiko 

b. gehiengoaren onarpena, edo antzeko zerbait, aldi mugatu bate-
rako 

11. Betetzearen baldintza (25§) 

*a. zeharo betetzea 

b. betetze partziala maila ezberdinetan 

12. akordiorik ez dagoen puntua (23§) 

*a. egoismo orokorra 

naturazko egoera 

Printzipioen hautaketa aztertzera jo dezakegu orain. Baina eki-
din beharreko oker-ulertze batzuk aipatuko ditut lehenbizi. lehenengo 
eta behin, parteak jatorrizko kokapenean norbanako teorikoki defini-
tuak dira. Haien adostasunerako oinarriak kontratu egoeraren deskri-
pzioaren eta lehen mailako ondasunei dagokienez dituzten lehen es-
penen bidez ezartzen dira. Hartara, justiziaren printzipioak onartuko 
direla esatea pertsona horiek gure azalpenean deskribatzen den mo-
duan motibatuta egonik erabakiko dutela esatea da. Jakina, jatorrizko 
kokapena eguneroko bizimoduan simulatzen saiatzen garenean, hau 
da, arrazoiketa moral baten arabera eta beraren mugek galdatzen du-
ten moduan jarduten saiatzen garenean, segurutik konturatuko gara 
gure deliberamendu eta judizioek gure joera eta jarrera partikularren 
eragina dutela. seguruenik zail eginen zaigu geure askotariko joera 
eta gaitzerizkoak zuzentzen ahalegintzea, egoera idealizatu horretako 
baldintzei atxikitzeko. Baina horietako ezerk ez dio inolako eraginik 
egiten jatorrizko kokapenean ezaugarri horiek dituzten pertsona arra-
zionalek erabakiren bat hartuko luketelako iritziari. Proposamen hori 
justiziaren teoria barrukoa da. Beste kontu bat da gizakiek zenbate-
raino har dezaketen beren gain eginkizun hori beren arrazonamendu 
praktikoa erregulatzean. 

Pertsonek jatorrizko kokapenean besteen interesetan intere-
sik ez dutela suposatzen denez (hirugarrenen ardura ukan dezaketen 

arren), justizia bidezkotasun gisa teoria egoista dela pentsa liteke. Ez 
da, jakina, gorago aipaturiko hiru egoismo motetako bat, baina baten 
batek pentsa lezake, schopenhauer-ek Kanten doktrinaz pentsatzen 
zuen bezala, hala ere egoista dela.94 orain, hori ikuskera okerra da. izan 
ere, jatorrizko kokapenean parteek elkarrekiko interesik eza ezaugarri 
izateak ez dakar berekin bizimodu arruntean, edo gizarte ongi anto-
latu batean, hitzarturiko printzipioei eusten dieten pertsonak elkarre-
kiko interesik gabekoak direnik. argi dago justiziaren printzipioek eta 
obligazioen eta eginbehar naturalen printzipioek besteen eskubideak 
eta eskakizunak kontuan hartzea galdatzen digutela. Eta justizia sena 
muga horiek aintzat hartzeko gurari eraginkorra da normalean. Per-
tsonen motibazioa jatorrizko kokapenean ez da nahasi behar bizimodu 
arruntean justiziaren printzipioak onartzen dituzten eta dagokien jus-
tizia sena duten pertsonen motibazioarekin. afera praktikoetan, nor-
banakoak ezagutzen du bere egoera eta, nahi izanez gero, bere alde 
erabil ditzake kontingentziak. Bere justizia senak jatorrizko kokape-
nean onartuko liratekeen zuzentasunaren printzipioen arabera jardute-
ra bultzatuko balu, haren desioak eta helburuak ez lirateke segur aski 
egoistak. Borondatez onartuko lituzke ikuspuntu moral horrek adiera-
zitako mugak. orokorkiago hitz eginda, parteen motibazioak jatorriz-
ko kokapenean ez du determinatzen zuzenean jendearen motibazioa 
gizarte justu batean. izan ere, azken kasuan suposatzen dugu bertako 
kideak oinarrizko egitura justu batean hazi eta bizi direla, printzipio 
biek galdatzen duten bezalaxe; eta gero zer-nolako onaren ikuskerak 
eta zer-nolako sentimendu moralak berenganatuko dituzten aztertzen 
saiatzen gara (Wiii. Kap.). Parteen elkarrekiko desinteresak zeharka 
soilik determinatzen ditu beste motibazioak, hau da, printzipioekiko 
akordioan dituen ondorioen bidez. Printzipio horiexek dira, psikolo-
giaren legeekin batera (instituzio justuen baldintzetan funtzionatzen 
duten moduan), ongi antolaturiko gizarteko herritarren helburuak eta 
sentimendu moralak moldatu eta itxuratzen dituztenak. 

Behin kontratu teoria baten ideia kontuan hartuta, tentagarria 
da pentsatzea ez dituela guk nahi ditugun printzipioak sortuko, baldin 
parteek, neurri batean bederen, onginahiak edo elkarren interesetan 
duten interesen batek bultzatuta jokatzen ez badute. Perryk, lehen aipa-

94 ikus On the Basis of Ethics (1840), itzul.: E.F. J. Payne (New York, The liberal arts Press, ink., 1965, 89-92 or. 

tu dudanez, uste du arau eta erabaki zuzenak ongi hausnarturiko eta 
inpartzialtasunaren eta borondate onaren aldeko zirkunstantzietan 
egindako akordioz erdietsitako xedeak sustatzen dituztenak direla. 
orain, elkarrekiko desinteresaren eta ezjakintasunaren estalkiaren 
konbinazioak onginahiaren xede bera lortzen du neurri handian. izan 
ere, baldintzen konbinazio horrek jatorrizko kokapenean pertsonak 
besteen ona kontuan hartzera behartzen ditu. Bidezkotasun gisa uler-
turiko justizian, orduan, borondate onaren ondorioak elkarrekin lan 
egiten duten hainbat baldintzaren bidez lortzen dira. Justiziaren ikus-
kera hori egoista den inpresioa jatorrizko kokapenaren elementuetako 
bat bakarrik kontuan hartzean sustaturiko irudipena da. areago ora-
indik, suposizio bi horiek abantaila eskergak dituzte onginahiaren eta 
ezagutzaren abantailen aldean. ohartarazi dudan moduan, azken aipa-
turiko elementu hori hain da konplikatua, non ez digun ematen teoria 
zehatzik lantzeko aukerarik. Neurri gabeko informazioak sorturiko 
konplikazioak gaindiezinak izateaz gain, motiboei buruzko suposizio-
ak argitu beharra dago. adibidez, zenbaterainokoa da onginahizko de-
sioen indar erlatiboa? labur esanda, elkarrekiko desinteresa ezjakinta-
sunaren estalkiarekin konbinatzeak sinpletasunaren eta argitasunaren 
abantailak ditu, eta aldi berean lehen ikusian suposizio moralki erakar-
garrienek diruditenen ondorioak segurtatzen ditu. 

azkenez, parteek eurek ere proposamenak egiten dituztela 
pentsatuz gero, ez dute bultzagarririk printzipio funsgabeko edo ar-
bitrarioak iradokitzeko. adibidez, inork ez luke arren eta arren pro-
posatuko pribilegio bereziak eman behar zaizkiela sei oineko altuera 
doi-doi dutenei edo egun eguzkitsuan jaiotakoei. Eta inork ez luke, 
ezta ere, proposatuko oinarrizko eskubideek pertsonaren azalaren ko-
lorearen edo ilearen tankeraren mende egon behar dutela dioen printzi-
pioa. inork ezin du esan printzipio horiek bere abantailarako direnentz. 
areago oraindik, printzipio horietako bakoitza norberaren jarduteko 
askatasunari jarritako muga da, eta muga horiek ez dira onartu be-
har arrazoiren bat eduki barik. imajina genitzake, egia da, ezaugarri 
horiek bidezkoak diren zirkunstantzia bereziak. Gerta liteke egun 
eguzkitsuan jaiotakoak izaera zoriontsuaren jabe izatea, eta agintari-
tza postu batzuetarako hori tasun esanguratsua da. Bereizketa horiek, 
hala ere, ez lirateke inoiz proposatuko lehenengo printzipioetan, ze-
ren lotura arrazionalen bat ukan beharko bailukete zabal definituriko 
giza interesen sustapenarekin. Parteen arrazionaltasunak eta jatorriz-

ko kokapenean duten egoerak bermatzen dute printzipio etikoek eta 
justiziaren ikuskerek eduki orokor hori edukitzea.95 Nahitaez, orduan, 
sexuagatiko edo arrazagatiko diskriminazioak aurresuposatzen du ba-
tzuek berentzako onuragarri den lekua daukatela gizarte sisteman, 
leku hori beren alde ustiatzeko desio bizia dutelarik. Ekitatezkoa 
den hasierako egoeran berdintsu kokaturiko pertsonen ikuspuntutik, 
doktrina arrazista esplizituaren printzipioak ez dira injustuak soilik. 
irrazionalak ere badira. Horregatik esan genezake ez direla inondik ere 
ikuskera moralak, errepresiorako bitarteko garbiak baizik. Ez daukate 
lekurik justiziaren ikuskera tradizionalen arrazoizko ezein zerrenda-
tan.96 Baieztapen hori, jakina, ez da inola ere definizio baterako gaia. 
Hori barik jatorrizko kokapenaren ezaugarri diren baldintzen, bereziki 
parteen arrazionaltasunaren eta ezjakintasunaren estalkiaren ondorio 
bat da. Justuari buruzko ikuskerek nolabaiteko eduki bat edukitzea eta 
printzipio arbitrarioak eta funsgabeak alde batera uztea teoriatiko in-
ferentzia bat da. 

26. JUsTiZiaREN Bi PRiNTZiPioETaRa DaRaMaN 

aRRaZoiBiDEa 

atal honetan eta hurrengo bietan justiziaren bi printzipioen eta 
batez besteko onuragarritasunaren printzipioaren arteko hautaketari 
helduko diot. aukera bion artean arrazoizko hobespena erabakitzea da 
agian justizia bidezkotasun gisa tradizio utilitaristari aurkezturiko al-
ternatiba bideragarri moduan garatzean daukagun arazo nagusia. atal 
hau printzipio bien aldeko ohar intuitibo batzuk aurkeztuz hasiko dut. 
Halaber aztertuko dut labur, aipaturiko printzipioen defentsa eztabai-
daezina izanen bada, egin behar den argudioaren egitura kualitatiboa. 

Kontuan har dezagun orain jatorrizko kokapenean dagoen ba-
ten ikuspuntua. Ez dauka han beretzat abantaila berezirik lortzeko 

95 Konklusio horietara heltzeko beste era bat bilatu nahi izanez gero, ikus 
Philippa Foot, «Moral arguments», Mind, 67 lib. (1958); «Moral Beliefs», Pro-
ceedings of the Aristotelian Society, 59 lib. (1958-1959); eta R. W. Beardsmore, 
Moral Reasoning (New York, schocken Books, 1969) bereziki iV. kap. Eduki-
aren arazoa honako lan honetan eztabaidatzen da labur: G. F. Warnock, Contem-
porary Moral Philosophy (londres, Macmillan, 1967) 55-61 or. 

96 antzeko iritzi bat ezagutzeko, ikus B. a. o. Williams, «The idea of Equality», Philosophy, Politics, and Society, Bigarren saila, argit.: Peter laslett eta W. G. Runciman (oxford, Basil Blackwell, 1967), 113 or. 

modurik. Ez dauka, bestalde, desabantaila apartekorik onartzeko arra-
zoirik ere. lehen mailako ondasun sozialen banaketan ekitatezko zatia 
baino ezer gehiago espero izatea arrazoizko ez duenez eta gutxiagore-
kin konformatzea arrazionala ez denez, lehen urrats moduan berdinta-
sunezko banaketa galdatzen duen justiziaren printzipio bat onartzea da 
zentzuzkoena. Printzipio hori hain da, izan ere, begi-bistakoa parteen 
simetria kontuan izanda, non berehala otuko litzaiokeen edonori. Har-
tara, parteek denentzako oinarrizko askatasun berdinak eta, era berean, 
aukera berdintasun justua eta errentaren eta aberastasunaren berdinta-
sunezko banaketa galdatzen duen printzipio batekin hasten dira. 

Baina oinarrizko askatasunen lehentasunari eta aukera berdin-
tasun justuari tinko eutsita ere, ez dago arrazoirik onarpen hori behin 
betikoa izan dadin. Gizarteak kontuan hartu behar ditu eraginkorta-
sun ekonomikoa eta antolaketaren eta teknologiaren eskakizunak. 
Errentan eta aberastasunean desberdintasunak eta, era berean, agin-
tean eta ardura mailetan aldeak badaude, baina, hasierako berdintasun 
egoerarekin alderatuta, hobera egitea dakartenak, zergatik ez ontzat 
hartu? Pentsa liteke norbanakoen ideala elkar zerbitzatu nahi izatea 
dela. Baina parteek elkarrekiko interesik ez dutela suposatzen denez, 
eurek desberdintasun ekonomiko eta instituzional horiek onartzea jus-
tiziaren zirkunstantzietan gizakiek dituzten aurkakotasun erlazioen 
aitorpena besterik ez da. Ez dute besteengatik kexatzeko arrazoirik. 
Hartara, parteek, besteak hobeto daudela jakiteak edo hautemateak lur 
joarazita egonik bakarrik jarriko lizkieke euren arteko alde horiei era-
gozpenak; baina bekaizkeriak bultzatuko ez balitu bezala erabakitzen 
dutela suposatzen dut. Hartara, oinarrizko egiturak ontzat joko lituzke 
desberdintasunok, guztien egoera hobetzen duten heinean, abantaila-
rik gutxien dituztenena ere barne, betiere desberdintasunok askatasun 
berdinarekin eta aukera berdintasuna justuarekin bateragarriak badira. 
Parteak lehen mailako ondasun sozial guztien berdintasunezko ba-
naketatik hasten direnez gero, onura gutxiago jasotzen dutenek badu-
te, nolabait esatearren, halako beto eskubide bat. Hartara desberdinta-
sun printzipiora iristen gara. Konparazioaren oinarri gisa berdintasuna 
hartuta, gehiago irabazi dutenek gutxiago irabazi dutenekiko justifika-
garri diren baldintzetan egin behar dute hori. 

Mota horretako arrazoiketa baten bidez, orduan, parteek jus-
tiziaren printzipio bietara irits daitezke ondoz ondoko ordenan. Ez 

naiz hemen saiatuko ordena hori justifikatzen, baina ondoko azal-
penek ideia intuitiboa helaraz dezakete. Nik suposatzen dut parteek 
norberaren burua funtsezko helburu eta interesak dituen pertsona 
aske moduan ikusten dutela, eta horren izenean zilegi deritzotela 
elkarri eskakizunak egiteari gizartearen oinarrizko egituraren di-
seinuari buruz. interes erlijiosoa adibide historiko ezaguna da; per-
tsonen segurtasunarekiko interesa beste bat. Jatorrizko kokapenean 
pertsonek ez dakite zer-nolako molde bereziak hartuko dituzten in-
teres horiek; baina suposatzen dute badituztela interes horiek, eta 
euron babeserako beharrezko diren oinarrizko askatasunak lehenen-
go printzipioak babestuta daudela. interes horiek segurtatu beharra 
dutenez, lehenengo printzipioa bigarrenaren aurretik jartzen dute. 
Printzipio bion defentsa pertsona askearen nozioa zehatzago anali-
zatuz sendoago daiteke. orokorki esanda, parteek uste dute maila 
goreneko interesa dutela euren beste interesak, oinarrizkoak barne, 
eratu eta erregulatzeko gizarte instituzioek erabiliko duten moduari 
dagokionez. Ez dira sentitzen ezinbestez beharturik une jakin ba-
tean eduki lezaketen interes multzo bat lortu nahirik ibiltzera, eta 
ez dira eginkizun horrekin identifikatzen, interes horiek (betiere 
onargarriak izanez gero) sustatzeko eskubidea eduki gura luketen 
arren. Pertsona askeek, aitzitik, beren buruak beren azken xedeak 
aldatzeko gauza diren eta gai horietan beren askatasuna zaintzeari 
oroz gaineko lehentasuna ematen dioten izaki moduan ikusten dituz-
te. Horregatik, printzipioz askatasun osoz bila edo arbuia ditzaketen 
azken helburuak edukitzeaz gain, xedeokiko jatorrizko konpromisoa 
eta leialtasun etengabea ere libreak izanen diren baldintzetan eratu 
eta tinkotu behar dira. Printzipio biek baldintza horiei eusten dien 
gizarte molde bat segurtatzen dutenez, gizakiek onuragarritasunaren 
printzipioa baino lehenago onartuko lituzkete adostasunez. akordio 
horrexen bidez bakarrik ukan dezakete parteek beren maila goreneko 
interesa, pertsona aske gisa, bermatuta dagoen segurtasuna. 

askatasunaren lehentasunak esan nahi du ezen, oinarrizko as-
katasunak era daitezkeen guztian, askatasun txikiagorik edo desberdi-
nik ezinen dela ongizate ekonomikoaren hobekuntza bategatik trukatu. 
Zirkunstantzia sozialek oinarrizko eskubide horiek benetan ezartzen 
lagatzen ez dutenean bakarrik muga daitezke eskubideok; eta orduan 
ere jada murrizketa horiek justifikatzeko modurik eskaintzen ez duten 
baldintzetarako bidea zabaltzeko beharrezkoak diren neurrian soilik 

justifika daitezke murrizketok. askatasun berdinen ukazioa zibiliza-
zioaren baldintzak aldatzea funtsezkoa denean bakarrik justifika dai-
teke, betiere aldi baten buruan askatasunok eduki ahal izanen ditugula 
aurreikusita. Hartara, printzipio bien ondoz ondoko ordena onartzean, 
parteak suposatzen ari dira euren gizartearen baldintzek, direnak dire-
la, ez dutela eragozten askatasun berdinak egiazki gauzatzea; edo hori 
egin ezean, zirkunstantziak, hala ere, behar bezain aldekoak direla, 
halatan, non lehenengo printzipioaren lehentasunak aldaketarik pre-
miazkoenak seinalatzen baititu eta oinarrizko askatasun guztiak bete-
betean eratzeko aukera ematen duen gizarte egoerarako biderik ego-
kiena zein den adierazten baitu. Printzipio biak ondoz ondoko ordenan 
erabat gauzatzea ordenamendu horren epe luzerako joera da, baldintza 
egoki samarretan behintzat. 

ohar horietatik ematen du printzipio biak justiziaren ikuskera 
onargarri bat badirela behintzat. Kontua, hala ere, da euren alde siste-
matikotasun handiagoz nola argudiatu. Horretan badira zenbait gauza 
egin daitezkeenak. instituzioentzat dituzten ondorioak aurki daitezke 
eta funtsezko politika sozialerako dituzten inplikazioez ohar gaitezke. 
Horretara, balioa neurtzen diegu gure justiziari buruzko judizio ongi 
hausnartuekin alderatuz. Horrixe buruzkoa da liburu honen ii. Partea. 
Baina jatorrizko kokapeneko ikuspegitik erabakigarriak diren prin-
tzipioon aldeko argudioak aurkitzen ere saia gaitezke. Hori nola egin 
daitekeen ikusteko, onuragarria da pentsatzea tresna heuristiko gisa 
printzipio biok justizia sozialaren arazoari eman dakiokeen maximin 
soluzioa direla. Erlazioa dago printzipio bien eta ziurgabetasunean 
hautatzeko maximin arauaren artean.97 Begi-bistakoa da hori, kontuan 
izanda printzipio biak edozein pertsonak bertan izanen duen lekua 
bere etsaiak esleitu beharko liokeen gizartea diseinatzeko aukeratuko 
lituzkeenak direla. Maximin arauak diosku alternatibak eduki lezake-
ten emaitza txarrenen arabera mailakatu behar ditugula: beste alterna-
tiben emaitzarik txarrena baino hobea den emaitzarik txarrena daukan 

97 Ziurgabetasunean hautatzeko arau horren eta beste batzuen azalpen ulerte-
rraz bat hementxe aurki daiteke: W. J. Baumol, Economic Theory and Operations 
Analysis, 2. ed. (Englewood Cliffs, N. J. Prentice Hall, ink., 1965) 24 kap. Bau-
molek arau horien interpretazio geometrikoa ematen du, desberdintasun prin-
tzipioak argitzeko 13§ atalean erabilitako diagrama barne. ikus 558-562 or. -
ikus, halaber, R. D. luce eta Howard Raiffa, Games and Decisions (New York, 
John Wiley and sons, ink., 1957) Xii. kap., hobeto informatzeko. 

alternatiba aukeratu beharko dugu.98 Pertsonek jatorrizko kokapenean 
ez dute suposatzen, jakina, gizartean dagokien hasierako lekua gogo 
gaiztoko aurkari batek erabakitzen duenik. Beherago ohartarazten du-
dan moduan, ez dute arrazoitu beharko premisa faltsuetatik abiatuta. 
Ezjakintasunaren estalkiak ez du ideia hori urratzen, informaziorik eza 
ez baita informazio faltsua. Baina, parteak euren burua kontingentzia 
horretatik babestera beharturik egonez gero, justiziaren printzipio biak 
hautatu behar izateak argi esplikatzen du zein zentzutan den ikuskera 
hori maximin soluzioa. analogia horrek iradokitzen du ezen, baldin 
jatorrizko kokapena halatan deskribatu bada, non arau horrek adieraz-
ten duen jarrera kontserbadorea hartzea parteentzat arrazionala den, 
benetan ere argudio eztabaidaezina era daitekeela printzipio horien 
alde. argi dago maximin araua ez dugula, eskuarki, ziurgabetasunean 
hautatzeko gida egokia. Baina ezaugarri bereziak dituzten egoeretan 
balio du. Nire helburua, orduan, printzipio bien justifikazio on bat lor 

98 ikus irabazi eta galeren beheko taula. Estrategia joko bat ez den egoera bateko 
irabazi eta galerak irudikatzen ditu. inor ez dabil erabakia hartzen duen per-
tsonaren kontra jokatzen; lor daitezkeen edo lor ez daitezkeen zenbait zirkun-
stantzia posibleri aurre egiten ari zaie. Zein zirkunstantzia dauden, hori ez dago 
aukeratzea dagokion pertsonak erabakitzen duenaren mende edo bere jokaldia 
egin aurretik erabakitzearen mende. Taulako zenbakiek diru balioak (ehun dolar 
unitateko) adierazten dituzte hasierako egoeraren batekin konparazioan. irabazia 

(g) norbanakoaren erabakiaren (d) eta zirkunstantzien (c) mende dago. Hartara, g = f (d,c). Hiru erabaki posible eta hiru zirkunstantzia posible daudela jota, irabazi eta galera taula hauxe eduki dezakegu: 

Zirkunstantziak 

Erabakiak
c1
c2
c3

ed1
-7
8
12

d2
-8
7
14

d3
5
6
8

Maximin arauak hirugarren erabakia har dezagun galdatzen du, zeren kasu horre-
tan gerta daitekeen txarrena bostehun dolar irabaztea baita, eta hori beste erabaki 
bien emaitzarik txarrena baino hobea da. azken erabaki bietako bat aukeratzen 
badugu, zortziehun edo zazpiehun dolar gal ditzakegu. Hartara, d3-ren hautake-
tak f (d,c) maximizatzen du c-ren balioagatik, eta f minimizatzen du emandako 
d-gatik. «Maximin» terminoak maximun minimoruma esan nahi du: eta arauak 
gure arreta proposaturiko edozein ekintzabidetan gerta daitekeen txarrenera eta 
horren arabera erabakitzera bideratzen du. 

daitekeela argi uztea da, jatorrizko kokapenak ezaugarri berezi horiek goren mailan dituela oinarri hartuta. 

orain, badirudi ezohiko arau hori onargarri bihurtzen duten 
egoerek hiru ezaugarri nagusi dituztela.99 lehenik, arauak zirkunstan-
tzia posibleen probabilitateak kontuan hartzen ez dituenez, arrazoiren 
batek egon behar du probabilitate horiei buruzko iritziak zorrozki ez-
tabaidatzeko. lehen ikusian, badirudi hautatzeko araurik naturalena 
erabaki bakoitzari dagokion dirua irabazteko itxarobidea kalkulat-
zea eta, orduan, perspektibarik onenak dituen ekintzabidea hartzea 
dela. (itxarobide hori honelaxe definitzen da: demagun gij-k zenba-
kiak adierazten dituela irabazi eta galeren taulan, non i lerro indizea 
den eta j zutabe indizea; eta izan bedi pj, [j = 1,2,3], zirkunstantzien 
probabilitateak, eta Σpj = 1. orduan i-garren erabakirako itxarobidea 
Σ pjgij-ren berdina da. orduan, bada, egoerak halakoa izan behar du, 
non probabilitateak ezagutzea ezinezkoa datekeen, edo onenean ere 
guztiz dudazkoa. Kasu horretan arrazoizkoa da probabilitateen kal-
kuluari buruz eszeptikoa izatea, beste irtenbiderik ez egotea gertatu 
ezean, bereziki erabakia besteen aurrean justifikatu beharrekoa izate-
rainoko funtsezkoa bada. 

Maximin arauak iradokitzen duen bigarren ezaugarria hauxe 
da: hautatzen duen pertsonak onari buruz halako ikuskera du, non 
ezer gutxi axola zaion, ezertxo axola bazaio, maximin araua bete-
ta segurtasunez eskuratzen duen sari minimoaren gainetik oraindik 
gehiago irabaztea. Ez dio merezi abantaila bat gehiago eskuratzeko 
arriskuan jartzea, batez ere beretzat garrantzitsua den zerbait galtzea 
gerta dakiokeenean. azken zehaztapen horrek hirugarren ezaugarrira 
garamatza: arbuiaturiko alternatibek nekez onar daitezkeen emaitzak 
dituzte. Egoerak arrisku larriak inplikatzen ditu. Ezaugarriok, jakina, 
eragin handiagoa dute elkarrekin konbinatuta. Maximin araua bete-
tzeko egoera paradigmatikoa hiru ezaugarriok goren mailan gauzatzen 
direnean sortzen da. 

Berrikus dezagun labur-labur jatorrizko kokapenaren izaera, 
aipaturiko hiru ezaugarri bereziak gogoan ditugula. Hasteko, ezjakin-
tasunaren estalkiak bazter uzten du probabilitateen ezagutza oro. Par-

99 Hemen honako lan honetara jotzen dut: William Fellner, Probability and Profit, (Homewood, iii., R. D. irwin, ink., 1965) 140-142 or., non ezaugarri horiek aztertzen diren. 

teek ez dute inolako oinarririk beren gizartearen izaera izan daitekeena 
ez berek bertan izanen duten lekua erabakitzeko. Ez dute, beraz, pro-
babilitateen kalkulurako oinarririk. Beste hau ere kontuan izan behar 
dute, alegia, egiten duten printzipioen hautaketari besteek arrazoizkoa 
iritzi behar diotela, bereziki euren ondorengoek, euren eskubideetan 
eragin sakona izanen baitu hautaketa horrek. Gogoramen horien in-
darra areagotu egiten du parteek gizartearen eratze posibleen berri 
modurik ez izateak. Hainbat zirkunstantzia posibleren probabilitateak 
kalkulatzeko gai ez izateaz gain, ez dute zehazterik zein diren zirkuns-
tantzia posibleak, eta askoz gutxiago zirkunstantziak zerrendatzerik 
eta erabil daitekeen alternatiba bakoitzaren emaitzak aurreikusterik. 
Erabakitzen dutenek zenbaki taulen bidezko ilustrazioek iradokitzen 
digutena baino askoz iluntasun handiagoan daude. Horrexegatik hitz 
egin dut maximin arauarekiko erlazioaz soilik. 

Printzipio bien aldeko zenbait motatako argudioek argitzen 
dute bigarren ezaugarria. Hartara, guk frogatu ahal badugu printzipio 
horiek justizia sozialaren teoria bideragarri bat eman dezaketela eta 
ikuskera hori arrazoizko eraginkortasun eskakizunekin bateragarria 
dela, orduan ikuskera hori minimo onargarri bat bermatzeko modukoa 
da. Gogoeta eginez gero, ohartuko gara ez dagoela aukera askorik zer-
bait hobea lortzen saiatzeko. Horregatik arrazoibidearen zati handi 
bat, bereziki Bigarren Partean, printzipio biak ikuskera onargarri bat 
direla frogatzea da, horretarako printzipiook justizia sozialeko arazo 
nagusiei aplikatuz. Xehetasunok helburu filosofiko bat dute. Gaine-
ra, pentsamendu ildo hori praktikan erabakigarria da, askatasunaren 
lehentasuna ezartzerik baldin badugu. izan ere, lehentasun horrek zera 
inplikatzen baitu, hots, pertsonek jatorrizko kokapenean ez dutela ira-
bazi gehiagoren bila ibiltzeko gogorik oinarrizko askatasun berdinen 
kontura. Printzipio biek ondoz ondoko ordenan segurtatzen duten mi-
nimoa ez da parteek, abantaila ekonomiko eta sozial handiagoak esku-
ratzeagatik, arriskuan ipini nahi duten saria. (33-35§§). 

azkenez, hirugarren ezaugarria indarrean dago, justiziaren 
beste ikuskerek parteek jasanezin aurkituko lituzketen instituzioetara 
eraman lezaketela suposatu ahal dugunean. adibidez batzuetan esan 
izan da zenbait baldintzatan onuragarritasunaren printzipioak (mota 
guztietakoak), esklabotza eta joputza ez bada, askatasunaren urratze 
sakonak bederen justifikatzen dituela onura sozial handiagoak lortze-

agatik Ez dugu hemen eskakizun horren egia aztertu beharrik. orain-
goz baieztapen horrek justiziaren zenbait ikuskerak parteak onartzeko 
prest ez dauden ondorioak nola ontzat jo ditzaketen argitzeko baka-
rrik balio du. Eta minimo onargarri bat segurtatzen duen justiziaren 
bi printzipioen alternatiba eskura edukirik, badirudi haien aldetik zen-
tzu gutxikoa dela, irrazionala ez bada, baldintza horiek ez gauzatzeko 
arriskuan jartzea. 

Honainokoa, bada, maximin araua arau baliagarri duten egoeren 
ezaugarrien eta justiziaren bi printzipioen aldeko argudioek ezaugarri 
horiek barne hartuta geratzeko ukan dezaketen moduaren eskema la-
burra izan da. Hartara, ikuspuntu tradizionalen zerrendak (21§) era-
baki posibleak adierazten baditu, printzipio horiek arauaren arabera 
hautatuko lirateke. Jatorrizko kokapenak oso goi mailan erakusten 
ditu ezaugarri berezi horiek, justiziaren ikuskera baten hautaketaren 
funtsezko izaera kontuan izanda. Maximin arauari buruz egindako 
azalpenen bidez jatorrizko kokapenean hautaketaren arazoaren egitura 
argitzea besterik ez da gura. atal hau amaitzeko, desberdintasunaren 
printzipioaren kontra segurutik eginen den eta arazo garrantzitsu ba-
tera garamatzan objekzio bat hartuko dut kontuan. objekzioak hauxe 
dio: abantaila gutxien dauzkatenen perspektibak maximizatu (ohiko 
mugekin) beharko ditugunez, badirudi abantailarik gehien dauzkate-
nen itxarobideen gehitze edo gutxitze handien justizia gaizkien daude-
nen perspektibetan aldaketa txikiak sortzearen mende egon daitekeela. 
argitzeko: alderik handienak onartzen dira aberastasunean eta erren-
tan, baldin egoera txarrenean daudenen itxarobideei mailarik txikie-
nean gora eragiteko beharrezkoak badira. Baina aldi berean abantai-
larik gehien dauzkatenen aldeko antzeko desberdintasunak debekatu 
egiten dira, egoera txarrenean daudenek galerarik txikiena dutenean. 
Hala ere, harrigarria dirudi ongien kokatuen itxarobideak, esate bate-
rako, bilioi bat dolarretan gehitzearen justizia abantaila gutxien dute-
nen perspektibak penny batean gehitzearen edo gutxitzearen mende 
egoteak. objekzio hori maximin arauarekin sortzen den ondoko zailta-
sunaren antzekoa da. ikus hurrengo galeren eta irabazien taula: 

0
n

1/n
1

n zenbaki natural guztientzako. Zenbaki txiki samarrentzat arra-
zoizkoa bada bigarren errenkada aukeratzea, segurutik beste puntu bat 

dago segida barruan, non zentzugabekoa den lehenengo errenkada ez aukeratzea, arauaren kontra. 

Erantzunaren zati bat da desberdintasun printzipioa ez dela 
horrelako posibilitate abstraktuei aplikatzeko pentsatua. Esana dudan 
moduan, justizia sozialaren arazoa ez datza zenbait lagunen artean 
zerbaiten, dela diru, ondasun edo dena delakoaren, zenbait kopuru ad 
libitum banatzean. Eta itxarobideak ez dira ordezkari batengandik bes-
tearengana konbinazio posible guztietan pasa daitekeen inolako subs-
tantziaz eginak. objekzioak kontuan dituen posibilitateak ezin dira 
kasu errealetan sortu; posibilitate errealen multzoa hain da mugatua, 
non kanpo uzten diren.100 Horren arrazoia da printzipio biak elkarri 
hertsiki loturik daudela, gizartearen oinarrizko egiturari osoan hartuta 
aplikatzen zaion justiziaren ikuskera bakar gisa. askatasun berdina-
ren eta aukera berdintasun justuaren printzipioen funtzionamenduak 
eragozten du kasu horiek gertatzea, zeren abantailarik gehien dauzka-
tenen itxarobideak gaizkien daudenen egoera hobetzeko beharrezko 
diren heinean bakarrik areagotzen ditugu. abantailarik gehien dauzka-
tenen itxarobide handiagoek ustez trebakuntzako kostuak ordaintzen 
dutenez edo antolaketako premiei erantzuten dietenez gero, hori egin-
da denen abantaila lortzen laguntzen dute. Ezerk bermatzen ez duen 
arren desberdintasunak ez direla esanguratsuak izanen, haiek gutxitze-
ko joera iraunkorra dago, gero eta talentu prestatu gehiago eta aukera 
gehiago dagoelako. Beste printzipioek ezarritako baldintzek ziurta-
tzen dute segur aski sortuko diren desberdintasunak gizakiek iraganean 
maiz toleratu izan dituztenak baino askoz txikiagoak izanen direla. 

Konturatu behar dugu, halaber, desberdintasun printzipioak 
beste printzipio batzuen funtzionamendua soilik barik, gizarte insti-
tuzioen halako teoria bat ere suposatzen duela. Bereziki, V. Kapituluan 
aztertuko dudan moduan, printzipio hori ekonomia lehiakor batean 
(jabetza pribatuarekin edo gabe), klase sistema ireki batekin, gehiegiz-
ko desberdintasunak ez direla arau izanen dioen ideian oinarritzen da. 
Gaitasun naturalen banaketa eta motibazioaren legeak direnak direla-
rik, desberdintasun handiek ez dute luzaro iraunen. orain, hemen na-
barmendu beharreko puntua da ez dagoela inolako eragozpenik lehen 
printzipioen hautaketa ekonomia eta psikologiako gertakari orokorren 
gainean oinarritzeko. ikusi dugun moduan, suposatzen da jatorrizko 

100 Puntu horri dagokionez s. a. Marglin-ekin nago zorretan. 

02160 

John Rawls 
JUSTIZIAREN TEORIA BAT 

kokapenean parteek ezagutzen dituztela giza jendarteari buruzko 
datu orokorrak. Ezagutza hori euren deliberamenduetako premisetan 
sartzen denez, haien printzipio hautaketa gertakari horiekin erlazio-
naturik dago. Funtsezkoa dena, jakina, premisa horiek egiazkoak eta 
aski orokorrak izatea da. Maiz jartzen da objekzio moduan, adibidez 
utilitarismoak esklabotza, joputza eta askatasunaren beste urratze ba-
tzuk onar ditzakeela. instituzio horiek justifikatzea edo ez justifika-
tzea kalkulu aktuarialek instituziook zoriontasun balantze handia 
sortzen duten ala ez duten erakustearen mende jartzen da. Horri uti-
litaristak ihardesten dio gizartearen izaera halakoa dela, non kalkulu 
horiek normalean aipaturiko askatasun ukapenen kontra dauden. 

Kontratu teoria bat dator, orduan, utilitarismoarekin justiziaren 
funtsezko printzipioak gizartean dagoen gizakiari buruzko gertakari 
naturalen mende daudela baieztatzean. Horien mende egotea jatorriz-
ko kokapenaren deskripzioaren bidez egiten da esplizitu: parteek 
ezagutza orokorraren argitan hartzen dute erabakia. Horrez gain, ja-
torrizko kokapeneko elementuek gauza asko aurresuposatzen dituzte 
giza bizitzaren zirkunstantziez. Filosofo batzuek uste izan dute lehen 
printzipio etikoek sor litezkeen suposizio guztiekiko independenteak 
izan behar luketela, eta logikako egiak eta kontzeptuen analisiaren bi-
dez horietatik eratorritako beste batzuk baino ez liratekeela jakintzat 
eman behar. ikuskera moralek mundu posible guztietarako balio behar 
lukete. orain, ikuspegi horrek filosofia morala kreazioaren etikaren 
ikerketa bihurtzen du: jainko edo jainkosa ahalguztidun batek mundu 
posible guztietarik onena zein den erabakitzeko egin ditzakeen haus-
narketen azterketa. Naturaren gertakari orokorrak ere aukeratu egin 
behar dira. Benetan ere interes erlijioso naturala daukagu kreazioaren 
etikari buruz. Baina badirudi horrek gainditu egiten duela gizakiaren 
ulermena. Kontratu teoriaren ikuspuntutik hori eta pertsonek jato-
rrizko kokapenean beren buruez ez beren munduaz ezer ez dakitela 
suposatzea gauza bera dira. Nola, orduan, har dezakete erabakirik? 
Hautaketa problema bat ongi definiturik egoteko, alternatibek lege na-
turalen eta beste murrizketa batzuen bidez ongi mugatuta egon behar 
dute, eta erabakitzen dutenek aurretiaz euren artean hautatzeko jau-
gin zehatzak eduki behar dituzte. Horrelako egitura definiturik gabe, 
planteaturiko arazoa zehaztu gabe gelditzen da. Horregatik, ez dugu 
zalantzan jarri behar justiziaren printzipioak hautatzeak gizarte ins-
tituzioen nolabaiteko teoria suposatzen duela. izan ere, ez dago ger-

takari orokorrei buruzko suposizioak ekiditerik, parteek alternatibak mailakatzeko oinarritzat hartzen duten ikuskeraren bat gabe jarduterik ez dagoen bezalaxe. suposizio horiek egiazkoak eta egokiro orokorrak baldin badira, dena dago ordenan, zeren elementu horiek gabe eskema osoa zentzugabea eta hutsa litzateke eta. 

azalpen horietatik begi-bistara agertzen zaigu hala gertakari 
orokorrak nola baldintza moralak direla beharrezko justiziaren lehen 
printzipioen aldeko arrazoibidean ere. (Beti izan da, jakina, agerikoa 
bigarren mailako arau moralak eta judizio etiko partikularrak ger-
takarietan oinarrituriko premisen eta printzipio arau-emaileen mende 
daudela). Kontratu teorietan, baldintza moralok hasierako kontratu 
egoeraren deskripzio baten forma hartzen dute. argi dago, halaber, 
justiziaren ikuskera batera iristeko lan banaketa dagoela gertakari 
orokorren eta baldintza moralen artean, eta banaketa hori ezberdina 
izan daiteke teoria batetik bestera. lehenago seinalatu dudan legez, 
printzipioak ezberdinak dira nahi den ideal morala beren baitaratzen 
duten neurrian. Utilitarismoaren ezaugarria da gertakari orokorretan 
oinarrituriko argudioei leku gehiago uztea. Utilitaristek, objekzioei 
aurre egiteko, gizartearen eta giza izaeraren legeek gure judizio ongi 
hausnartuen arabera jasanezinak liratekeen kasuak baztertu egiten di-
tuztela baieztatzeko joera dute. Bidezkotasun gisa ulerturiko justiziak, 
aitzitik, justiziaren idealak, normalean ulertzen diren moduan, bere 
lehen printzipioen barruan txertatzen ditu modu zuzenagoan. ikuske-
ra hori gutxiago oinarritzen da gertakari orokorretan, justiziari buruz 
ditugun judizioekin bat etortzea bilatzen duenean. Horrela, ahalik ka-
surik gehienetan segurtatzen du egokitzapen hori. 

Bi arrazoi daude idealak lehen printzipioen barruan txertatze 
hori justifikatzen dutenak. lehenengo eta behin, begi-bistakoa da 
nahi diren ondorioetara daramatzaten utilitaristaren suposizio es-
tandarrak segurutik soilik izan litezkeela egiazkoak, edo are duda-
zkoak izan litezkeela. are gehiago, euren esanahi osoa eta aplikazioa 
ustezkoak izan daitezke oso. Eta gauza bera esan daiteke onuraga-
rritasunaren printzipioaren euskarri diren suposizio orokor guztiei 
dagokienez ere. Jatorrizko kokapenaren ikuspuntutik zentzugabea 
izan daiteke hipotesi horietaz fidatzea, eta, horregatik, askoz zen-
tzuzkoagoa da ideala hautaturiko printzipioetan berariaz txertatzea. 
Hartara, badirudi parteek nahiago dutela beren askatasunak bereha-

la segurtatu, zalantzazko kalkulu espekulatibo aktuarialak izan dai-
tezkeenen mende utzi baino. azalpenok tinkoago berretsirik geldi-
tzen dira, ikustean zein nahigarria den justiziaren ikuskera publiko 
batera heltzeko argudio teoriko korapilotsuak ekiditea (24§). Prin-
tzipio bien aldeko arrazoibidearekin alderatuta, irizpide utilitarista-
ren oinarriek argi eta garbi gainditzen dute muga hori. Baina, horrez 
gain, benetako abantaila bat dago pertsonek honako hau behin betiko 
esatean elkarri, alegia, onuragarritasunaren kalkulu teorikoak beti 
denentzako askatasun berdinaren alde aterako balira ere (hemengo 
kasua hori dela suposatuta), ez dutela nahi gauzak bestelakoak izan 
zitezen. Bidezkotasun gisa ulerturiko justizian ikuskera moralak 
publikoak direnez, printzipio biak aukeratzea horrelakoxe zerbait 
esatea da, izan. Eta adierazpen kolektibo horren onurek printzipioon 
alde egiten dute, suposizio utilitaristak egiazkoak balira ere. Gaiok 
zehatzago aztertuko ditut publikotasunarekin eta egonkortasunare-
kin lotuta (29§). Hemen aipatu beharreko puntua da ezen, eskuarki, 
teoria etikoak gertakari naturaletara jo badezake ere, arrazoi pisu-
tsuak behar direla justiziari buruzko konbikzioak lehen printzipio-
etan txertatzeko munduko kontingentzien atzemate teorikoki osoak 
benetan galdatzen duen baino modu zuzenagoan. 

27. BaTEZ BEsTEKo oNURaGaRRiTasUNaREN 

PRiNTZiPioRa DaRaMaN aRRaZoiBiDEa 

orain batez besteko onuragarritasunaren printzipioaren arra-
zoibidea aztertu nahi dut. Printzipio klasikoa geroago eztabaidatuko 
da (30§). Kontratu teoriaren merituetako bat zera da, agerian jar-
tzen duela printzipio horiek ikuskera nabarmenki ezberdinak direla, 
ondorio praktikoetan oso bat etorri arren. azpian dituzten suposizio 
analitikoak oso ezberdinak dira, hasierako egoerari buruzko interpre-
tazio desberdinekin lotzen diren zentzuan. Baina lehenbizi onuraga-
rritasunaren esanahiari buruz esanen dut zerbait. Desioa betetzearen 
zentzu tradizionalean ulertzen da; eta pertsonarteko konparazioak 
onartzen ditu, behean bederen erants daitezkeenak. suposatzen dut, 
halaber, onuragarritasuna arriskua inplikatzen duten hautaketetatik 
ateko prozeduraren baten bidez neurtzen dela, gogobetetze maila ez-
berdinen arteko aldeak, esan dezagun, mailakatzeko gaitasuna postu-
latuz. suposizio tradizionalak dira horiek; eta gogorrak diren arren, ez 

ditut hemen kritikatuko. ahal den neurrian, doktrina historikoa bere baldintzetan aztertu nahi dut. 

oinarrizko egiturari aplikaturik, printzipio klasikoak galda-
tzen du instituzioak benetako ordezkariak diren pertsonen itxarobi-
deen batura absolutua maximizatzeko antolaturik egotea. Batura 
horretara itxarobide bakoitza dagokien posizioan dauden pertsona 
kopuruaz baloratuz eta gero batuketa eginez iristen da. Horrela, bal-
dintza berdinetan, gizartean pertsona kopurua bikoiztean, guztizko 
onuragarritasuna ere bikoiztu egiten da. (ikuspegi utilitaristaren ara-
bera, jakina, neurtzen diren itxarobideak gozaturiko eta aurreikusi-
tako guztizko gogobetetzeak dira. Ez dira, bidezkotasun gisa uler-
turiko justizian bezala, lehen mailako ondasunen zerrenda hutsak). 
Batez besteko onuragarritasunaren printzipioak, ordea, gizarteari 
guztizko onuragarritasuna barik, batez bestekoa (per capita) maxi-
mizatzea galdatzen dio. iritzi modernoagoa dirudi horrek: Millek 
eta Wicksell-ek defendatu zuten; eta oraintsu beste batzuek oinarri 
berria eman diote.101 ikuskera hori oinarrizko egiturari aplikatzeko, 
instituzioek ordezkari indibidualen itxarobideak guztizko baturaren 
portzentajearen arabera maximizatzeko moduan eratuta egon be-
har dute. Batura hori kalkulatzeko itxarobideak dagokion posizioan 
dagoen gizartearen zatiaz biderkatuko ditugu. Hartara, ez da egia, 
zirkunstantziak berdinak izanik, komunitate batek bere kidegoa 
bikoizten duenean onuragarritasuna ere bikoiztu egiten dela. aitzi-

101 Milli eta Wickselli dagokienez, ikus Gunnar Myrdal, The Political Ele-
ment in the Development of Economic Theory, itzul.: Paul streeten (londres, 
Routledge and Kegan Paul, ltd., 1953) 38h or. J. J. C. smart-ek An Outline of a 
System of Utilitarian Ethics lanean (Cambridge, The University Press, 1961) 18 
or., gaia bukatu gabe uzten du, baina printzipio klasikoa baieztatzen du berdinke-
ta haustea beharrezko den kasuan. Batez besteko doktrina argi proposatzen duten 
batzuk hauexek ditugu: J. C. Harsanyi, «Cardinal Utility in Welfare Economics 
and the Theory of Risk Taking», Journal of Political Economy, 61 lib. (1953) 
eta «Cardinal Welfare, individualistic Ethics, and interpersonal Comparisons of 
Utility», Journal of Political Economy, 63 lib. (1955); eta R. B. Brandt, «some 
Merits of one Form of Rule Utilitarianism» in University of Colorado Studies 
(Boulder, Colo., 1967), 39-65 or. Baina ikus Brandten ikuspegiari buruzko iritzia 
29§, 31 oharrean. Harsanyiri buruzko azterlan bat nahi izanez gero, ikus P. K. 
Pattanaik, «Risk, impersonality, and the social Welfare Function», Journal of 
Political Economy, 76 lib. (1968), eta sen, Collective Choice and Social Welfare, 
141-146 or. 

tik, posizio ezberdinetan portzentajeak aldatzen ez diren bitartean, onuragarritasunak berdina izaten segituko du. 

onuragarritasunaren printzipiootako zein hobetsiko litzateke 
jatorrizko kokapenean? Galdera horri erantzuteko, ohartu beharra 
daukagu arestian aipaturiko aldagai biek emaitza berera garamatza-
tela, baldin populazioak tamaina berean badirau. Baina populazioa 
aldatuz gero, aldea egonen da. Printzipio klasikoak galdatzen du ezen, 
instituzioek familien tamainan, ezkontzeko adinean eta horrelakoetan 
eragina duten heinean, guztizko onuragarritasunik handiena erdieste-
ko moduan antolatuta egon behar dutela. Horrek zera dakar berekin, 
alegia, pertsonako batez besteko onuragarritasuna behar bezain asti-
ro jaisten den bitartean norbanakoen kopuruak gora egiten duenean, 
populazioa mugarik gabe haztera bultzatu behar litzatekeela, por-
tzentajeak behera zenbat egin duen kontuan izan gabe. Kasu horretan 
pertsona kopuru handiagoak eransten dituen onuragarritasunen batura 
per capitako partearen beherakada konpentsatzeko bezain handia da. 
Justiziazko eta ez hobespenezko arrazoiengatik, batez besteko ongiza-
te txikia galda liteke. (ikus hurrengo irudia). 

PoPUlaZioaREN HaZKUNDE MUGaGaBEa 

Populazioaren  hazkundea  mugagabea  izan  dadin  baldin-
tza formala zera da, y = F(x) kurba, non y batez besteko per capi-
ta onuragarritasuna den eta x populazioaren tamaina, lauagoa iza-
tea xy = c hiperbole angeluzuzena baino, zeren xy = guztizko 

onuragarritasuna, eta guztizko hori irudikatzen duen angeluzuzenaren azalera hazi egiten baita x haztean, betiere y = F(x) kurba xy = c baino lauagoa denean. 

orain, badirudi printzipio klasikoaren ondorio horrek agerian 
jartzen duela parteek arbuiatu eginen luketela batez besteko onura-

garritasunaren printzipioaren mesedetan. Printzipio biak baliokideak 
lirateke, baldin -eta soilik baldin- suposatzen bada batez besteko 
ongizatea behar bezain agudo jaisten dela (edonola ere puntu batera-
ino), bien artean gatazka larririk ez egoteko moduan. Baina suposi-
zio horrek eztabaidagarria dirudi. Jatorrizko kokapeneko pertsonen 
ikuspuntutik, arrazionalagoa lirudike balio mugaren bati buruz ados 
jartzea batez besteko ongizateari balio horren gainetik eusteko. Par-
teek beren interesak sustatzea dutenez helburu, inondik ere ez dute 
gogobetetzeen batura osoa maximizatzeko gogo modurik. Uste dut, 
beraz, justiziaren printzipio biei aurkez dakiekeen alternatiba utili-
tarista onargarriena batez besteko onuragarritasunaren printzipioa 
dela, eta ez klasikoa. 

Nik orain parteek batez bestekoaren printzipiora nola heltzen 
diren hartu nahi dut kontuan. Zirriborratuko dudan arrazoiketa erabat 
orokorra da eta, zuzena izatekotan, zeharo saihestuko luke arazo bat, 
hots, alternatibak nola aurkeztu. Batez besteko onuragarritasunaren 
printzipioa hartuko litzateke arrazoizko hautagai bakartzat. imajina 
dezagun egoera bat, non norbanako arrazional bakar batek aukeratu 
ahal duen zenbait gizartetarik zeinetan bizi nahi duen.102 Zehatzak 
izateko, demagun lehenik gizarte horietako kideek hobespen berbe-
rak dituztela guztiek. Eta demagun, gainera, hobespen horiek kidea 
funtsezko onuragarritasuna definitzeko gai egiten dutela. areago 
oraindik,demagun gizarte bakoitzak baliabide berak eta berezko 
gaitasunen banaketa bera dituela. Hala ere, pentsa dezagun gaitasun 
ezberdinak dituzten norbanakoek errenta ezberdinak dituztela, eta 
gizarte bakoitzak birbanaketako politika bat daukala, puntu batetik 
harago bultzatuz gero, pizgarriak gutxitzen eta, beraz, produkzioa 
jaitsarazten duena. Demagun gizarte horietan politika ezberdinak 
bultzatzen direla, orduan nola erabakiko luke norbanakoak zein gi-
zartetan sartu? Bere gaitasunak eta interesak zehazki ezagutzen ba-
ditu eta gizarteoi buruzko informazio zehatza badu, aurreikus dezake 
gizarte horietako bakoitzean ia ziur ukanen duen ongizatea. orduan, 
oinarri horien gainean, erabaki dezake. Ez luke inolako probabilitate 
kalkulurik egin beharrik. 

102 Hemen honako lan honen lehen etapei narraie: W. s. Vickrey, «Utility, strat-
egy, and social Decision Rules», Quarterly Journal of Economics, 74 lib. (1960) 
523h or. 

Baina kasu hori nahiko berezia da. alda dezagun urratsez 
urrats, jatorrizko kokapenean dagoen pertsonaren kasuaren gero eta 
antzekoagoa izan dadin. Demagun lehenik, orduan, kandidatua ez da-
goela seguru bere dohainek gizarte ezberdinetan betetzeko emanen 
dioten gaitasunaz. Bere hobespenak beste edozeinek dituen berberak 
direla uste badu, itxaroten duen bere ongizatea maximizatzen saia-
tzea erabaki lezake. Gizarte jakin baterako duen perspektiba honelaxe 
kalkulatuko luke: onuragarritasun alternatibo gisa gizarte horretako 
kide ordezkarienak hartuz eta postu bakoitzerako probabilitate gisa, 
berriz, berori lortzeko dituen aukerez egiten duen kalkulua baliatuz. 
Haren itxarobidea, orduan, kide ordezkarien onuragarritasunen batura 
ongi neurtuaren bidez zehazten da, hau da, ∑ piui formularen bidez, 
non pi i-garren postua eskuratzeko duen probabilitatea den eta ui dago-
kion gizaki ordezkariaren onuragarritasuna. Hark, orduan, perspekti-
barik onena eskaintzen dion gizartea hautatuko du. 

Beste aldaketa batzuek areago hurbiltzen dute egoera jatorrizko 
kokapena izanen litzatekeenera. Demagun kandidatu hipotetikoak ez 
dakiela ezer bere trebetasunez ez gizarte bakoitzean segurutik izanen 
duen lekuaz. suposatzen da oraindik, hala ere, haren hobespenak gi-
zarte horietako jendearen berberak direla. orain, demagun probabili-
tate ildoetatik arrazoitzen segitzen duela, edozein norbanako izateko 
probabilitate bera daukala baieztatuz (hau da ordezkari bakoitzaren 
taldekoa izateko duen probabilitatea gizaki horrek ordezkatzen duen 
gizartearen zatiaren berdina dela). Kasu horretan haren perspekti-
bak gizarte bakoitzeko batez besteko onuragarritasunaren berdinak 
dira oraindik. aldaketa horiek, azkenerako, hark gizarte bakoitzean 
aurreikusitako irabaziak gizarte horien batez besteko ongizatearen 
arabera jarri dituzte. 

Honaino suposatu dugu norbanako guztiek hobespen bertsuak 
dituztela, gizarte berekoak izan edo ez. onari buruz dituzten ikuske-
rak berdintsuak dira. Behin suposizio hagitz murriztaile hori kenduta, 
azken urratsa egin eta hasierako egoeraren aldagai batera iristen gara. 
inork ez daki ezer, esan dezagun, gizarte horietako kideen edo eraba-
kiko duen pertsonaren hobespen partikularrei buruz. Hala gertakariok 
nola gizarteon egituraren ezagutza baztertu egin dira. Ezjakintasuna-
ren estalkia erabatekoa da orain. Hala ere, oraindik imajina daiteke 
etorri berri hipotetikoak lehen bezala arrazoituko lukeela. suposatuko 

du beste edozein kideren berdina izateko probabilitate bera dagoela, 
haren gizarte maila, interes eta gaitasunekin. Beste behin ere, haren 
perspektibak hobeenak izanen dira batez besteko onuragarritasun 
maila altuena duen gizartean. Hori segidan azaltzen den moduan ikus 
dezakegu. Demagun n gizarte bateko pertsonen kopurua dela. Eta de-
magun haien ongizate mailak u1, u2, ..., un direla. orduan guztizko onu-
ragarritasuna ∑ui da eta batez bestekoa ∑ui/n. suposaturik kide batek 
edozein pertsona izateko aukera bera duela, haren perspektiba hauxe 
da: 1/n u1 +1/n u2 + ... 1/n un edo ∑ui/n. Perspektibaren balioa batez 
besteko baliagarritasunaren berdin-berdina da. 

Hartara, baliagarritasunaren pertsonarteko konparazioen ara-
zoa albo batera uzten badugu eta parteak arriskuari beldurrik ez dioten 
eta probabilitateak kalkulatzean behar ez besteko arrazoiaren printzi-
pioaren arabera (aurreko kalkuluek azpian duten printzipioa) jokatzen 
duten norbanako arrazional gisa ikusten baditugu, orduan hasierako 
egoeraren ideiak batez bestekoaren printzipiora garamatza berez-be-
rez. Hori hautatuz, parteek itxaroten duten ongizatea maximizatzen 
dute ikuspuntu horretatik ikusten den moduan. Kontratu teoria mota 
batek ikuspegi klasikoaren gainetik batez bestekoaren printzipioaren 
alde egiteko argudioak ematen ditu. izan ere, nola bestela har zezakeen 
indarra batez bestekoaren printzipioak? azken batean ez da, hertsiki 
hitz eginda, doktrina teleologiko bat, tesi klasikoan den moduan, eta, 
horregatik, ona maximizatzearen ideiak duen erakarmen intuitiboaren 
zati bat falta du. segurutik batez bestekoaren printzipioa defendatzen 
duena kontratu teoriara jotzeko prest dago, neurri horretan bederen. 

aurreko azterketan suposatu dut onuragarritasuna desioak 
betetzearen zentzu tradizionalean ulertzen dela, eta pertsonarteko 
funtsezko konparazioak posible direla. Baina onuragarritasunaren no-
zio hori bertan behera utzi du gehienbat azken hamarkadotako teo-
ria ekonomikoak; zehaztugabeegia dela eta portaera ekonomikoa es-
plikatzeko orduan ez duela funtsezko eginkizunik betetzen pentsatu 
izan da. onuragarritasuna, gaur egun, eragile ekonomikoen hautake-
tak adierazteko modu gisa ulertzen da, eta ez gogobetetzearen neurri 
gisa. Gaur egun onartzen den funtsezko onuragarritasun mota nagusia 
arriskuak inplikatzen dituzten perspektiben arteko hautaketetan oina-
rritzen den Neuman-Morgenstern interpretaziotik eratorria da.(49§). 
Nozio tradizionalak ez bezala, interpretazio horrek kontuan hartzen 

ditu ziurgabetasunarekiko jarrerak eta ez du bilatzen pertsonarteko 
konparazioetarako oinarririk eskaintzerik. Hala eta guztiz ere, posible 
da oraindik batez besteko onuragarritasunaren printzipioa mota horre-
tako neurria erabiliz: suposatzen da jatorrizko kokapenean, edo an-
tzeko egoeran, parteek Neuman-Morgenstern onuragarritasun funtzioa 
dutela eta beraren arabera kalkulatzen dituztela beren perspektibak.103 
ardura neurri batzuk, jakina, hartu behar dira; adibidez, onuragarri-
tasun funtzio horiek ezin dute kontuan hartu ikuspuntu mota guztiak; 
aitzitik, parteek euren ona sustatzen duenari buruz egiten dituzten ba-
lioespenak islatu behar dituzte. Beste arrazoi batzuen eragina balute, 
orduan ez geneukake teoria teleologikorik. 

Hala ere, murrizte horiek betetzen badira, formula daiteke edo-
zein pertsona normalek jatorrizko kokapenean ukanen lukeen arris-
kuarekiko beldur maila handia kontuan izanen lukeen batez besteko 
onuragarritasunaren teoria bat; eta zenbat eta handiagoa izan arriskua-
rekiko beldurra, orduan eta desberdintasun printzipioaren antz handia-
goa luke onuragarritasunaren printzipio mota horrek, auzitan dagoena 
mozkin ekonomikoen ebaluazioa denean gutxienez. Printzipio bi ho-
riek, jakina, ez dira berdinak, euren artean desberdintasun garrantzitsu 
asko daudenez gero. Baina antzekotasun hauxe dute: perspektiba be-
har bezain orokorretik, arriskuak eta ziurgabetasunak, ikuspegi bio-
tan, egoera txarragoan daudenen abantailei garrantzi handiagoa ema-
tera eramaten dute. De fakto, arriskuarekiko beldur arrazoizkoa hain 
handia izan daiteke behin jatorrizko kokapeneko erabakiaren arrisku 
eskergak guztiz ebaluatu direnean, non balorazio utilitarista, ondorio 
praktikoetarako, desberdintasun printzipiotik hurbil-hurbil egon dai-
tekeen, bigarrenaren sinpletasuna bere alde erabakigarria izatea egi-
teraino (49§). 

103 Hori nola egin daitekeen J. C. Harsanyik erakutsi zuen. ikus haren «Car-
dinal Utility in Welfare Economics and the Theory of Risk Taking», Journal of 
Political Economy, 61 lib. (1953), eta «Cardinal Welfare, individualistic Ethics, 
and interpersonal Comparisons of Utility», Journal of Political Economy, 63 lib. 
(1955). Formulazio horrek dituen zailtasun batzuen azalpenerako, ikus P. K. Pa-
ttanaik, Voting and Collective Choice (Cambridge, The University Press, 1971) 9 
kap., eta a. K. sen, Collective Choice and Social Welfare, 141-146 or. onuraga-
rritasunaren nozio tradizionalen eta Neuman-Morgenstern nozioen arteko kon-
trastearen deskripzio bat lan honexetan aurki daiteke: Daniel Ellsberg, «Classic 
and Current Notion of ‘Measurable Utility’», Economic Journal, 64 lib. (1963). 

28. ZENBaiT ZailTasUN 

BaTEZ BEsTEKoaREN PRiNTZiPioaREN 

iNGURUaN 

Justiziaren printzipio bien aldeko argudioei heldu aurretik, 
batez besteko onuragarritasunaren printzipioari dagokionez dauden 
zenbait zailtasun aipatu nahi nituzke. lehenik, alabaina, itxurazkoa 
baino ez dela gertatuko den objekzio bat seinalatu behar dugu. ikusi 
dugun moduan, printzipio hori hasierako egoerako ikuspuntutik bere 
perspektibak maximizatzeko beharrezko diren aukera guztiez balia-
tzeko prest dagoen norbanako arrazional bakar baten etika gisa begiets 
daiteke. (Probabilitateen aldeko oinarri objektiborik ez badago, behar 
ez besteko arrazoiaren printzipioaren bidez kalkulatzen dira.). orain, 
tentagarria da printzipio horren kontra argudiatzea esanez gizarteko 
kide guztiek arriskua egiatan eta berdin onartzen dutela aurresuposa-
tzen duela. Esan beharko litzateke une jakin batean denek ados jarri-
ta benetan onartu behar izan zutela arrisku beretan jartzea. argi eta 
garbi dagoenez hori ez zela gertatu, printzipioa desegokia da. Har de-
zagun muturreko kasu bat: esklabo-jabe bat, bere esklaboak protestan 
jarri zaizkiolarik, bere egoera justifikatzen saiatzen da alegatuz ezen, 
lehenik eta behin, euren gizartearen zirkunstantziak direnak izanik, 
esklabotzako erakundea de fakto beharrezko dela batez besteko zo-
riontasunik handiena sortzeko; eta, bigarrenik, ezen hasierako kontra-
tu egoeran batez bestekoaren printzipioa hautatuko zukeela, gero jus-
tifikazio osoz esklabotzat hartua izateko arriskuan jarri arren. orain, 
gehiegi pentsatu gabe esklabo-jabearen argudioa arbuiatzera jartzen 
gara desegokitzat jota, ankertzat ez bada. Pentsa daiteke ez duela axola 
hark zer hautatuko zukeen. Norbanakoak arrisku errealak dituen justi-
ziaren ikuskera batean ados etorri ezean, ikuskera horren eskakizunek 
ez dute inor behartzen. 

Hala ere, kontratu teoriaren arabera, esklabo-jabearen argu-
dioaren taxu orokorra egokia da. Errakuntza bat litzateke esklaboek hari 
bere argudioak desegokiak zirela esanez erantzutea, hautatzeko bene-
tako betarik ez zelako egon, ezta arrisku probabilitate berak ere gau-
zen bilakaerari zegokionez. Kontratu doktrina, jakina, hipotetiko hutsa 
da: justiziaren ikuskera bat adostasunez onartua izanez gero jatorrizko 
kokapenean, haren printzipioak aplikatu behar dira. Ez da objekzioa 
akordio hori sekula ez gertatu izana, ezta gerora sekula ez gertatzea 

ere. Ezin dugu erabili bi zentzuetan: alde batetik, justiziaren teoria ezin 
dugu hipotetikoki interpretatu, norbanakoen eginbehar eta obligazioak 
esplikatzeko adostasun beta egokiak aurkitu ezin direnean, eta, bestetik, 
ezin ditugu arriskuak dakartzaten egiazko egoerak azpimarratu, nahi ez 
ditugun justiziaren printzipioak baztertzeko.104 Hartara bidezkotasun 
gisa ulerturiko justizian esklabo-jabearen argudioa ezeztatzeko modua 
berak arrazoitzat erabilitako printzipioak jatorrizko kokapenean arbuia-
tuak izanen ziratekeela frogatzea da. alternatiba bakar bat daukagu: ha-
sierako egoeraren alde ezberdinez (aldeko interpretazioaren arabera) ba-
liatzea arrazoien balantzea justiziaren bi printzipioen alde dagoela argi 
uzteko. Hurrengo atalean lan horixe egiten hasiko naiz. 

Batez bestekoaren printzipioari dagokion zailtasuna jada aipa-
tua dut maximin araua printzipio bien aldeko argudioak eratzeko tres-
na heuristiko gisa aztertu dudanean. Hori norbanako arrazionalak pro-
babilitateak kalkulatzeko ukan behar duen moduari dagokio. arazo 
hori sortzen da ez dirudielako hasierako egoeran oinarri objektiborik 
dagoenik suposatzeko bakoitzak besteek adinako aukera duela nornahi 
izatera heltzeko. Hau da, suposizio hori ez dago norberaren gizarte-
aren ezaugarri ezagunetan oinarrituta. 

Batez bestekoaren printzipiora daraman arrazoibidearen lehen-
biziko faseetan etorri berri hipotetikoak badu bere gaitasunen eta be-
rak hautagai dituen gizarteen egituren nolabaiteko ezagutza bat. Haren 
probabilitate kalkulua informazio horrexetan oinarritzen da. Baina 
azken faseetan ezertxo ere ez daki gertakari partikularrez (justiziaren 
zirkunstantziek inplikaturikoez izan ezik). Norbanakoen perspektiben 
eraikuntza fase horretan behar ez besteko arrazoiaren mende soilik 
dago. Printzipio hori, informaziorik ez dagoenean, emaitzei probabili-
tateak esleitzeko erabiltzen da. inolako ebidentziarik ez daukagunean, 
kasu posibleak maila berean daitezkeenak dira. Hartara, laplacek 
arrazoitu zuen ezen, barruan bola beltzak eta gorriak proportzio ez-
berdinetan dituzten bi kutxatatik bolak atera behar baditugu, baina ez 
badakigu zein kutxa den aurrean daukaguna, orduan hasieran suposatu 
beharra daukagula kutxa horietako bakoitzetik bola gorria edo bel-

104 Ni neu ere erratuta egon naiz gai horretan. ikus «Constitutional liberty and 
the Concept of Justice», Nomos VI: Justice, argit.: C. J. Friedrich and J. W. Chap-
man (New York, atherton Press, 1963), 109-114 or. Eskerrak eman behar dizkiot 

o. H. Harman-i puntu hori argitzeagatik. 

02270 

John Rawls 
JUSTIZIAREN TEORIA BAT 

tza ateratzeko aukera berdina dagoela. ideia da aurreneko probabili-
tate horiek esleitzeko oinarri den ezjakintasun egoerak txanpon jakin 
bat inpartziala dela frogatzeko ebidentzia pilo bat eskaintzen digun 
egoerak bezalako problema mota berdina aurkezten duela. Printzi-
pioaren erabilerak daukan ezaugarri bereizgarria zera da, informa-
zio mota ezberdinak hertsiki probabilitate moldea denaren barruan 
sartzeko eta, ezagutzarik ez daukagunean ere, probabilitateei buruz 
inferentziak ateratzeko aukera ematen digula. Hala ere, lortzen diren 
lehenengo probabilitateak teoria bakar baten eta, era berean, zorizko 
laginketan oinarrituriko aukeren kalkuluen zati dira. inolako informa-
ziorik gabeko muturreko kasuak ez du problema teorikorik plantea-
tzen.105 Ebidentziak metatu ahala, aurreneko probabilitateak berrikusi 
egiten dira nolabait, eta behar ez besteko arrazoiaren printzipioak se-
gurtatzen du ez dela posibilitaterik hasieratik baztertuko. 

orain suposatuko dut parteek printzipio horren bidez soilik 
erdietsitako probabilitateak baztertu egiten dituztela. suposizio hori 
onargarria da, jatorrizko akordioak duen funtsezko garrantzia eta nor-
beraren erabakia beraren eragina jasoko duten norberaren ondorengoen 
aurrean arduraz harturiko moduan ager dadin bakoitzak duen desioa 
ikusita. arrisku handietan jartzeko uzkurrago egoten gara ondoren-
goengatik, gugatik geugatik baino; eta ziurgabetasun horiek ekiditeko 
beste biderik ez dagoenean bakarrik egoten gara horretarako prest, edo 
bestela irabazi posibleak, informazio objektibo baten arabera kalkula-
tuak, hain handiak direnean, non gure ondorengoek arduragabekeria 
hutsa iritziko dioten guk aurrean izandako aukerari uko egin izanari, 
onartzea geure kalterako izan zitekeen arren. Parteek justiziaren prin-
tzipio bien alternatiba dutenez, albo batera utz ditzakete neurri handian 
jatorrizko kokapeneko ziurgabetasunak. Berma ditzakete beren aska-
tasunen babesa eta, beren gizarteak permititzen dizkien baldintzetan, 
arrazoiz baloratuta gogobetegarritzat jotzeko moduko bizi-maila. izan 
ere, hurrengo atalean frogatuko dudan moduan, eztabaidagarria da ea 

105 ikus William Fellner, Probability and Profit, 27h or. Behar ez besteko arrazoiaren printzipioak bere molde klasikoan, jakina denez, zailtasunak dakartza. ikus J. M. Keynes, A Treatise on Probability (londres, Macmillan, 1921), iV. kap. Rudolf Carnap-ek bere Logical Foundations of Probability lanean, 2. ed. (Chicago: University of Chicago Press, 1962) duen helburua logika induktiboko sistema bat eraikitzea da, beste bitarteko teoriko batzuk aurkituz printzipio klasikoak egin nahi zuena egiteko. ikus 344h or. 

02280 

John Rawls 
JUSTIZIAREN TEORIA BAT 

batez bestekoaren printzipioa hautatzeak perspektiba hoberik benetan 
eskaintzen duen, behar ez besteko arrazoiaren printzipioan oinarrituta 
egotea albo batera utzita ere. Badirudi, orduan, ezjakintasunaren estal-
kiaren ondorioa printzipio bion aldekoa dela. Justiziaren ikuskera hori 
hobeto egokitzen zaio erabateko ezjakintasuneko egoerari. 

Badira, izan ere, gizarteari buruzko suposizioak, zuzenak iza-
tera, parteei probabilitate berdinak lituzketen kalkulu objektiboetara 
iristeko aukera emanen lieketenak. Hori egiaztatzeko, Edgeworth-en 
printzipio klasikoaren aldeko argudio bat batez besteko onuragarrita-
sunaren aldeko argudio bihur daiteke.106 Haren arrazoibidea, moldatu, 
ia printzipio orokor oro sostengatzeko molda daiteke. Edgeworthen 
ideia zenbait arrazoizko suposizio formulatzea da, zeintzuen bidez 
beren interesen ardura besterik ez duten parteentzat arrazionala li-
tzatekeen onuragarritasunaren ereduaren onarpena ontzat jotzea po-
litika sozialak ebaluatzeko printzipio politiko gisa. Printzipio horren 
beharrizana prozesu politikoa lehiakorra ez delako sortzen da, eraba-
ki horiek ezin baitira merkatuak har ditzan utzi. Beste metodoren bat 
aurkitu behar da interes dibergenteak elkartzeko. Edgeworthek uste du 
beren interesen ardura besterik ez duten parteak bat etorriko lirateke-
ela onartzean onuragarritasunaren printzipioa dela nahi den irizpidea. 
Hark, dirudienez, uste du une askotan onuragarritasuna maximizatze-
ko politika dela epe luzera edozein norbanakori segurutik onura gehien 
ekarriko diona. Printzipio hori zerga eta jabego legediari, etab., kohe-
rentziaz aplikatzeak emaitza onenak emanen lituzke, haren kalkuluen 
arabera, edozein pertsonaren ikuspuntutik. Horregatik, printzipio hori 
onartzean, beren interesen arduraz diharduten parteek behar adinako 
segurtasunez dakite azkenean ez luketela ezer galduko eta hobetu aha-
lean hobetuko lituzketela beren perspektibak. 

Edgeworthen ideiaren akatsa beharrezko diren suposizioak, 
oinarrizko egituraren kasuan bereziki, erabat irrealak izatean datza.107 

106 ikus F. Y. Edgeworth, Mathematical Phisichics (londres, 1888) 52-56 or., eta honako lan honen lehen orrialdeak: «The Pure Theory of Taxation», Economic Journal, 7 lib. (1897). ikus orobat R. B. Brandt, Ethical Theory (Englewood Cliffs, N. J., Prentice Hall, ink., 1959), 376h or. 

107 Hor Edgeworthi erantzuteko i. M. D. little-ren argudio batez baliatzen naiz, 
hain zuzen ere bere Critique of Welfare Economics, 2. ed. (oxford, The Claren-
don Press, 1957) lanean darabilenaz J. R Hicks-en proposamen baten kontra. 
ikus 93h, 113h or. 

suposizio horiek formulatu baino ez,argi ikusten da zein onargarri-
tasun urrikoak diren. suposatu behar dugu prozesu politikoa osatzen 
duten erabakien ondorioak ez direla gutxi-asko bereiziak soilik, bai-
zik maila bertsukoak beren emaitza sozialetan, eta emaitzok, bestalde, 
ezin dira oso handiak izan edonola ere, zeren bestela ondorio horiek 
ezinen lirateke bereiziak izan. are gehiago, suposatu beharra dago edo 
gizakiak ausaz mugitzen direla gizarte posizio batetik bestera, irabazi 
eta galerak orekatzeko behar bezain luzaz bizi izanik, edo bestela me-
kanismoren bat dagoela, segurtatzen duena onuragarritasunaren prin-
tzipioaren gidaritzapeko legeriak ekitatez banatzen dituela bere mese-
deak denboran zehar. Baina argi dago gizartea ez dela mota horretako 
prozesu estokastikoa; eta politika sozialeko gai batzuk beste batzuk 
baino funtsezkoagoak dira, eta horrek abantailen banaketa instituzio-
nalean aldaketa handi eta iraunkorrak dakartza maiz. 

Har dezagun, adibidez, bere kanpo merkataritzako politikan 
aldaketa historikoak ikusten ari den herri baten kasua. Galdera da ea 
kenduko dituen nekazaritza produktuen inportazioari jarritako tarifa 
zaharrak, horretara industria berrietan langileentzat jaki merkeagoak 
eskuratu ahal izateko. oinarri utilitaristetan aldaketak justifikaturik 
egoteak ez du esan nahi horrek ez duela eragin iraunkorrik izanen lur-
jabeen eta industrialen klaseetako posizio erlatiboetan. Edgeworthen 
arrazoibideak erabaki ugarietako bakoitzak banaketa zatietan eragin 
erlatibo txikia eta denbora laburrekoa duenean eta zorizkotasuna se-
gurtatuko duen mekanismo instituzionalen bat dagoenean bakarrik 
balio du. suposizio errealekin jokatuta, beraz, haren arrazoiketak ge-
hienez ere ezarri dezakeena zera da, onuragarritasunaren printzipio-
ak mendeko leku bat duela legegintza eredu moduan politikako arazo 
txikiagoetarako. Baina horrek argi diosku printzipioak huts ematen 
duela justizia sozialeko arazo nagusiei dagokienez. Gizartean hasieran 
daukagun lekuaren eta gure sortzetiko dohainen, baita ordena soziala 
sistema bakar bat izatearen eragin sarkor eta jarraitua da justiziaren 
arazoaren lehenengo ezaugarria eta behinena. suposizio matematikoki 
erakargarriek ez gaituzte eraman behar uste izatera gizakien posizio 
sozialen gorabeherak eta euren egoeren asimetriak berdindu eginen 
direla azkenean. aitzitik, guk geure justiziaren ikuskera hautatu behar 
dugu, erabat konturatuta hori ez dela eta ezin izan dela kasua. 

Badirudi, orduan, ezen, baldin batez besteko onuragarri-
tasunaren printzipioa onartu behar bada, parteek behar ez besteko 

arrazoiaren printzipioan oinarrituta egin beharko dutela beren arra-
zoiketa. Batzuek laplazeren araua deitu dutenaren arabera jardun 
beharko dute parteek ziurgabetasunean hautatzeko. Posibilitateak 
modu naturalez identifikatzen dira eta bakoitzari probabilitate bera 
esleitzen zaio. Gizarteari buruzko gertakari orokorrik ez da es-
kaintzen esleipenoi eusteko; parteek beren probabilitate kalkulu-
ekin jarraitzen dute, informazioa akitu ez balitz bezala. orain ezin 
dut hemen probabilitate kontzeptua aztertu, baina ohar batzuk, bai, 
egin nahi nituzke.108 lehenik, harrigarri gerta daiteke probabilita-
tearen esanahia filosofia moraleko problema gisa agertzea, bereziki 
justiziaren teoriaren eremuan. Hori, hala ere, kontratu doktrinaren 
ezinbesteko ondorioa da, doktrina horren arabera filosofia morala 
hautaketa arrazionalaren zati baita. Hasierako egoera nola definitzen 
den ikusita, probabilitateari buruzko gogoetak ezinbestekoak dira. 
Ezjakintasunaren estalkiak zuzenean garamatza ziurgabetasun osoko 
egoeran egindako hautaketaren arazora. Posible da, jakina, parteak 
ezin altruistagotzat jotzea eta arrazoiketak pertsona bakoitzaren po-
sizioan daudela seguru baleude bezala egiten dituztela suposatzea. 
Hasierako egoeraren interpretazio horrek zeharo kentzen du arrisku 
eta ziurgabetasun elementua (30§). 

Hala ere, bidezkotasun gisa ulerturiko justizian ez dago arazo 
hori guztiz saihesteko modurik. Funtsezko kontua zera da, hautatu-
riko printzipioak arriskuarekiko jarrera berezien mende egon daite-
zen inola ere ez onartzea. arrazoi horrexegatik hain zuzen ezjakin-
tasunaren estalkiak ere alde batera uzten du joera horien ezagutza: 
parteek ez dute ezagutzen arriskuetan jartzeko ezohiko beldurrik 
ukanen duten ala ez. Justiziaren ikuskera baten hautaketak, posible 
den neurrian, aukerak modu batera edo bestera hartu orduan norba-
nakoek dituzten hobespen berezien eraginik edukiko ez duen arris-
kuen onarpenaren ebaluazio arrazional baten mende egon beharko 
du. Gizarte sistema batek, jakina, askotariko joera horietatik pro-
betxua atera dezake, baldin joerok xede komunetarako bete-betean 

108 William Fellneren, Probability and Profit lanak, 210-233 or, bibliografia baliagarria dakar iruzkin laburrekin. Bayesiar ikuspuntua deritzonaren garapenari dagokionez, bereziki garrantzitsua da l. J. savage, The Foundations of Statistics (New York, John Wiley and sons, ink., 1954). literatura filosofikorako gida bat nahi izanez gero, ikus H. E. Kyburg, Probability and Inductive Logic (Riverside, N. J. Macmillan, 1970). 

02310 

John Rawls 
JUSTIZIAREN TEORIA BAT 

erabiltzeko gai diren instituzioak badauzka. Baina idealki bederen 
gizartearen oinarrizko plangintzak ez du egon behar horrelako jarre-
ren mende (81§). Horregatik, ez da justiziaren bi printzipioen aldeko 
argudioa printzipiook ikuspuntu bereziki kontserbadorea erakustea 
jatorrizko kokapenean arriskuetan jartzeari buruz. Demostratu behar 
dena zera da: egoera horren ezaugarriak bakarrak izanik, arrazionala 
edonorentzat onuragarritasunaren printzipioa barik printzipio ho-
riexek onartzea dela, betiere bere funtsezko interesak segurtatzeko 
gaitasunari buruzko ziurgabetasunari dion beldurra maila normala-
ren barruan egonez gero. 

Bigarrenik, probabilitate judizioek, erabaki arrazional baten 
zimentarri izan behar badute, oinarri objektiboa eduki behar dutela 
soil-soilik suposatu dut, hau da, gertakari partikularren ezagutzan (edo 
arrazoizko usteetan) oinarrituta egon behar dutela. Froga horiek ez 
dira eratu behar maiztasun erlatiboen txostenen modura, baina emai-
tzaren baitan eragina duten joeren indar erlatiboa kalkulatzeko oina-
rriak eskaini behar lituzkete. arrazoi objektiboak eduki beharra are 
premiazkoagoa da, kontuan izanez gero hautaketak jatorrizko kokape-
nean duen funtsezko esangura, alde batetik, eta parteek beren erabakia 
besteen aurrean ongi oinarriturik ager dadin nahi dutela, bestetik. Ho-
rregatik, jatorrizko kokapenaren deskripzioa osotzeko, suposatuko dut 
parteek alde batera uzten dituztela gertakarien ezagutzan oinarriturik 
ez dauden eta gehienbat, ez soilik baina, behar ez besteko arrazoiaren 
printzipiotik eratorriak diren probabilitateen kalkuluak. arrazoi objek-
tiboen beharrizana ez dago, dirudienez, eztabaidan teorialari neobaye-
siarren eta ideia klasikoagoetara atxikita ageri direnen artean. Haien 
arteko eztabaidagaia zera da: sen onean oinarrituriko probabilitate 
kalkulu intuitibo eta zehaztugabeak eta horrelakoak probabilitatearen 
teoriaren aparatu formalean zenbateraino sartu behar diren, eta ea ez 
litzatekeen hobeto horiek ad hoc eran erabiltzea, informazio hori kon-
tuan hartzen ez duten metodoen bidez erdietsitako konklusioak doi-
tzeko.109 Puntu horretan neobayesiarrek argudio sendoa dute. Dudarik 
gabe, hobe da, ahal denean, geure ezagutza intuitiboa eta sen onaren 
bihozkadak era sistematikoan erabiltzea, eta ez irregularki eta kontro-
lik gabe. Baina horretariko ezerk ez du ezertan aldatzen probabilitate 

109 ikus Fellner, Probability and Profit, 48-67 or., eta luce eta Raiffa, Games and Decisions, 318-334 or. 

judizioek gizarteari buruzko gertakari ezagunetan oinarri objektiboren 
bat eduki behar dutela dioen baieztapena, baldin oinarri arrazionalak 
izanen badira jatorrizko kokapeneko situazio berezian erabakiak har-
tzeko. 

Hemen aipatuko dudan azken zailtasunak arazo sakon bat so-
rrarazten du. Behar bezala konpondu ezin dudan arren, ez litzateke 
aintzat hartu barik gelditu behar. arazoa batez bestekoaren printzi-
pioaren aldeko arrazoibidearen azken urratseko itxarobidearen berezi-
tasunetik sortzen da. Kasu normaletan itxarobideak neurtzen direnean, 
alternatiben onurak (ui-a, Σpiui formulan) hobespenen eskema bakar 
batetik eratortzen dira, hain zuzen ere hautaketa egiten duen norba-
nakoarenetik. onurak pertsona horrentzat alternatibek beraren balio 
taularen arabera duten balioa adierazten dute. Baina gure kasuan onu-
rak pertsona desberdinen hobespenetan oinarritzen dira. Zenbat per-
tsona ezberdin, hainbat onura. argi dago, jakina, arrazoiketa horrek 
pertsonarteko konparazioak aurresuposatzen dituela. Baina oraingoz 
alde batera utzita horiek definitzeko arazoa, hemen erreparatu beha-
rreko puntua zera da, uste dela norbanakoak bere helburutzat duen hel-
bururik ez balu bezala hautatzen duela. Beren xedeen eta trebetasunen 
sistema eta gizarte maila duten hainbat pertsonatariko edozein izateko 
arriskua hartzen du. Zalantzan jar dezakegu itxarobide horrek zen-
tzurik ote duen. Berorren kalkuluetara heltzeko erabilitako helburuen 
inolako eskemarik ez dagoenez, beharrezko batasuna falta du. 

arazo hori argitzeko, bereizi egin behar ditugu egoera objek-
tiboak ebaluatzea, alde batetik, eta pertsonaren alderdiak, bestetik: 
gaitasunak, izaerako bereizgarriak, helburu sistemak. orain, gure 
ikuspuntutik nahiko erraza izaten da maiz beste baten egoera, haren 
gizarte mailak, aberastasunak, eta horrelakoek, edo lehen mailako on-
dasunei dagokienez dituen perspektibek adierazia, ebaluatzea. Haren 
larruan sartzen gara, geure izaera eta hobespenekin (ez harenekin) eta 
geure proiektuek zer-nolako eragina jasoko luketen ondorioztatzen 
dugu. Harago joan gaitezke. Neur genezake zer balio lukeen guretzat 
beste baten lekuan egoteak, haren bereizgarri eta helburuak, batzuk 
bederen, edukita. Gure bizi-proiektua ezagututa, erabaki dezakegu ea 
arrazoizkoa genukeen bereizgarri eta helburu horiek edukitzea, eta, 
beraz, ea gomendagarria genukeen beroriek garatu eta bultzatzea, 
ahal izanez gero. Baina geure itxarobideak eraikitzean, nola balora-

tu beharko dugu beste baten bizimodua eta azken helburuen sistema? 
Geure helburuen ala haren helburuen arabera? Kontratu argudioak 
geure ikuspuntutik erabaki behar dugula suposatzen du: beste baten 
bizimoduak eta xedeen gauzapenak (haren zirkunstantzia guztiak) gu-
retzat duten balioa ez da, aldez aurretik eraikitako itxarobideak supo-
satzen zuen moduan, harentzat duten balioa. are gehiago, justiziaren 
zirkunstantziek balio horiek oso ezberdinak direla inplikatzen dute. 
Gatazkak dakartzaten eskakizunak sortzen dira, ez bakarrik jendeak 
gauza berdintsuak nahi dituelako desio berdintsuak asetzeko (adibi-
dez elikagaiak eta arropak oinarrizko beharrizanetarako), baizik onari 
buruz dituzten ikuskerak desberdinak direlako ere; eta lehen mailako 
ondasun oinarrizkoek guretzat duten balioa beste batzuentzat dutena-
rekin alderagarria izan daitekeen arren, ez dago gauza bera esaterik 
gure azken helburuak betetzeko duten balioari buruz. Parteek, jakina, 
ez dakite zein diren beren azken helburuak, baina badakite helburu 
horiek, oro har, elkarren aurkakoak direla eta ezin zaiela ezarri neu-
rri komun onargarririk. Beste batentzat haren zirkunstantzia guztiek 
duten balioa ez da guretzat duten bera. Hartara, batez besteko onura-
garritasunaren printzipioaren aldeko arrazoibideko azken urratsaren 
itxarobidea ezin da zuzena izan. 

Beste era batera ere formula genezake zailtasuna. Batez bes-
tekoaren printzipioaren aldeko arrazoibideak itxarobide bateratua 
definitu behar du nolabait. Demagun, orduan, parteak bat datozela 
pertsonarteko konparazioak zenbait arauren arabera egitea onartzean. 
arauok onuragarritasunaren printzipioaren esanahiaren zati bihurtzen 
dira, hain zuzen ere lehen mailako ondasunen zerrenda baten erabil-
pena desberdintasun printzipioaren zati den bezala. Hartara, pentsa 
liteke konparazio arauok (izendatuko ditudan moduan) adibidez, jen-
dearen gogobetetzea determinatzen duten zenbait lege psikologikotik 
eratorriak direla, parametro batzuk kontuan izanda, hala nola, hobes-
pen eta desioen indarra, berezko gaitasunak eta tasun fisikoak, dituen 
ondasun pribatu eta publikoak, etab. onartzen da parametro berdinak 
ezaugarri dituzten norbanakoek gogobetetze bera dutela; eta behin 
konparazio arauok onartuta, batez besteko gogobetetzea defini dai-
teke, eta suposatzen da parteek horrela ulerturiko beren gogobetetze 
itxarobidea maximizatzen dutela. Horrela, denek uste dute onuragarri-
tasun funtzio sakon bera dutela, nolabait esatearren, eta besteek erdie-
tsitako gogobetetzeak beren itxarobideen zati legitimo modura ikusten 

dituzte, jatorrizko kokapeneko perspektibatik ikusten diren moduan. Denentzat balio du itxarobide bateratu berak, eta (laplaceren araua erabilita) hortik batez besteko onuragarritasunaren printzipioan bat etortzea ondorioztatzen da. 

Funtsezkoa da ohartzea arrazoibide horrek pertsonaren ikus-
kera berezia aurresuposatzen duela. Pentsatzen da parteek ez dutela 
mailarik goreneko interes zehatzik ez funtsezko helbururik, euron ara-
bera nolako pertsonak izan nahi duten erabakitzeko. Ez dute, nolabait 
esatearren, borondate modu zehatzik. Pertsona xumeak dira, esan ge-
nezake: zenbait konparazio arauren arabera, era berean daude prest 
beren onaren definizio moduan arau horiek beren edo beste edonoren 
azken xedeen burutzapenari ematen dioten edozein balorazio onar-
tzeko, nahiz eta balorazio horiek berek dituzten funtsezko interesek 
galdatzen dituztenen kontra egon. Baina suposatu dugu parteek izae-
ra eta borondate zehatza dutela, nahiz eta beren helburu sistemaren 
berariazko izaera zein den ez jakin. Parteak, nolabait esatearren, zirt 
edo zarteko pertsonak dira: mailarik goreneko interesak eta funtsezko 
xedeak dituzte, eta eurok kontuan hartuta erabaki litzakete eurentzat 
onargarriak liratekeen bizimoldea eta mendeko helburuak. interes eta 
helburu horiexek, direnak direla, babesten ahalegindu behar dute. Ba-
dakitenez lehenengo printzipioak babesturiko oinarrizko askatasunek 
segurtatuko dituztela interes horiek, onuragarritasunaren printzipioa 
barik justiziaren bi printzipioak onartu behar dituzte. 

laburbiltzeko: baieztatu dut batez bestekoaren printzipioaren 
aldeko arrazoibideak oinarri duen itxarobidea akastuna dela bi alder-
ditan. lehenik: jatorrizko kokapenean probabilitate berdinak onartze-
ko oinarri objektiborik ez dagoenez gero, ezta, egia esan, beste ezein 
probabilitate banaketa ere, probabilitate horiek horixe baino ez dira: 
probabilitateak. Behar ez besteko arrazoiaren printzipioaren mende 
daude soilik, eta ez dute arrazoi bereizirik eskaintzen onuragarrita-
sunaren printzipioa onartzeko. aitzitik, probabilitate horietara jotzea 
printzipio hori hitzartzeko zeharkako era bat da, izan. Bigarrenik: ar-
gudio utilitaristak suposatzen du parteek ez dutela izaera edo boron-
date zehatzik, azken interes argi eta garbirik ez babestu nahi duten 
beren onaren ikuskera berezirik ez duten pertsonak direla. orduan, 
bada, bi alderdiok batera hartuta, arrazoibide utilitarista itxarobide ba-
ten adierazpide formal hutsa izatera heltzen da, baina esanahi egokirik 

ez duen itxarobide batena. Probabilitate argudioak eta pertsonarteko 
konparazioak jatorrizko kokapeneko zirkunstantziek eurok erabiltze-
ko baldintzak kendu eta handik oso gerora erabiltzen jarraituko bage-
nu bezala da. 

29. JUsTiZiaREN PRiNTZiPio BiEN alDEKo 

aRRaZoi NaGUsiETaKo BaTZUK 

atal honetan publikotasun eta behin betikotasun baldintzak 
erabiliko ditut justiziaren bi printzipioen aldeko argudio nagusietako 
batzuk eskaintzeko. abiapuntu moduan honako hau erabiliko dut, ale-
gia, akordio bat baliozkoa izan dadin parteek bera betetzeko gai izan 
behar dutela kasuari dagozkion eta aurreikusgarriak diren zirkunstan-
tzia guztietan. aplikatu ahal izanen den nolabaiteko berme arrazional 
batek egon behar du nonbait. Ekarriko ditudan argudioak maximin 
araua betetzeko arrazoiek iradokitzen duten eskema heuristikoan sar-
tzen dira bete-betean. Hau da, ziurgabetasun handiko egoera batean 
printzipio biak justiziaren ikuskera minimo egokia direla frogatzen 
laguntzen dute. onuragarritasunaren printzipioaren bidez lor litekeen 
beste edozein abantaila arrunt problematikoa da; gauzak txarto joanez 
gero ekarriko lituzkeen desabantailak, ordea, jasanezinak lirateke. He-
mentxe dauka kontratu kontzeptuak eginkizun erabakigarria: baldintza 
gisa bere publikotasuna iradokitzen du eta mugak jartzen dizkio hi-
tzartu daitekeenari. 

Printzipio bien aldeko lehenengo arrazoia konpromisoak gal-
datzen dituen esfortzuak esamoldeaz gorago izendatu dudanaren bi-
dez azal daiteke. Nioen (25§) parteek justiziarako ahalmena dutela, 
euren egitekoa ez dela alferrekoa izanen segurta dakiekeen zentzuan. 
suposaturik dena, psikologia moraleko gertakari orokorrak ere barne, 
kontuan hartu dutela, onarturiko printzipioak guztiek errespetatuko 
dituzten konfiantza eduki dezakete elkarrengan. Hartara, kontuan har-
tzen dituzte konpromisoak galdatzen dituen esfortzuak. Ezinen dute 
izenpetu onartu ezin dituzten ondorioak ekar litzakeen akordiorik. Eta 
zailtasun handiz soilik onar litzaketenak ekidin eginen dituzte. Jato-
rrizko akordioa behin betikoa eta betiko egina denez, ez dago bigarren 
aukerarik. Gerta daitezkeen ondorioen larria ikusita, konpromisoaren 
zamaren kontua bereziki latza da. Pertsonak behin betiko hautatzen 
ditu bere bizi-perspektibak gobernatu beharko dituzten ereduak. area-

go oraindik, akordioren bat izenpetzean hura betetzeko gai izan behar 
du, zirkunstantziarik zailenak gertatuz gero ere. Bestela ez dugu fede 
onez jokatu. Parteek, beraz, konturik handienaz neurtu behar dute be-
ren konpromisoei zirkunstantzia orotan eusteko gai izanen direnentz. 
Galdera horri erantzutean, jakina, giza psikologiaren ezagutza oroko-
rra baino ez dute. Baina informazio hori aski da esfortzurik handiena 
justiziaren zein ikuskerak inplikatzen duen esateko. 

Horri dagokionez, justiziaren printzipioek abantaila zehatz 
bat dute. Parteek beren oinarrizko eskubideak babestu ez ezik, beren 
buruak gertakizun okerrenen kontra segurtatu ere egiten dituzte. Ez 
dute beren bizitzan zehar askatasun galerarik onartu behar izateko 
arriskurik beste batzuek gozatuko duten on handiagoren mesedetan, 
zirkunstantzia errealetan konpromiso hori betetzeko gai ez izatea ere 
gerta dakiekeelarik. Egiazki nonbait ere, galde diezaiokegu geure 
buruari horrelako akordioa fede onez egiterik ote dagoen. Horrelako 
hitzarmenek gainditu egiten dute giza izaeraren gaitasuna. Nola jakin 
lezakete parteek, edo behar bezain ziur egon, horrelako akordioa bete 
ahal dutela? Ezin dute, ez dago dudarik, beren konfiantza psikologia 
moralaren ezagutza orokorrean oinarritu. izan ere, jatorrizko koka-
penean hautaturiko edozein printzipiok sakrifizio handia galda die-
zaioke norbaiti. instituzio argiro injustuen -onartzea merezi ez duten 
printzipioetan oinarriturikoen- onuradunei gogor egin dakieke egin 
beharreko aldaketetara moldatzea. Baina kasu horretan jakinen dute 
ezinen zuketela beren posizioa mantendu. Edonola ere, justiziaren 
printzipioek alternatiba bat eskaintzen dute. Kandidatu posible guz-
tiak antzeko arriskuetan jarriko balira, konpromisoak galdatzen dituen 
esfortzuen arazoa alde batera utzi beharko litzateke. Hori ez da kasua, 
eta horren argitan ikusita printzipio biek nabarmenki hobeak dirudite. 

Bigarren gogoetak publikotasun baldintza aipatzen du, akor-
dioei ezarritako mugekin batera. arrazoibidea egonkortasun psiko-
logikoaren arazoaren baldintzetan aurkeztuko dut. Gorago esan dut 
justiziaren ikuskera baten aldeko puntu sendo bat zera dela, bere sos-
tengua berak sortzea. Gizartearen oinarrizko egiturak bere printzipioak 
luzaz betetzen dituela publikoki ezaguna denean, akordio horien pean 
dauden pertsonek printzipio horien arabera jarduteko eta beroriek ere-
duz adierazten dituzten instituzioetan dagozkien egitekoak betetzeko 
gogoa areagotzera jotzen dute. Justiziaren ikuskera bat egonkorra da, 

gizarte sisteman duen gauzatzeari buruzko onarpen publikoak dago-
kion justizia sena sortzeko joera duenean. orain, hori gertatzea, jaki-
na, psikologia moralaren legeen eta giza motiboen baliagarritasuna-
ren mende dago. Gaiok geroago aztertuko ditut (75-76§§), oraingoz 
ohar gaitezke badirudiela onuragarritasunaren printzipioak justiziaren 
bi printzipioek baino gehiago behar duela besteen interesekin iden-
tifikatzea. Hartara, bi printzipiook ikuskera orokorragoa dirateke, 
identifikazio hori lortzea zaila den heinean. Printzipio biak betetzen 
direnean, pertsona bakoitzaren oinarrizko askatasunak segurtaturik 
daude, eta desberdintasun printzipioak definituriko sentipen bat dago, 
beraren arabera gizarte lankidetzatik denek jasotzen dutelarik onura. 
Horregatik, gizarte sistemaren onarpena eta betetzen dituen printzi-
pioak lege psikologiko baten bidez esplika genitzake, alegia, jendeak 
bere ona bermatzen duen oro maite izatera, babestera eta bultzatzera 
jotzen duela dioen legearen bidez. Denen ona bermatzen denez, denek 
hartzen dute eskemari eusteko joera. 

onuragarritasunaren printzipioa betetzen denean, alabaina, ez 
dago denek onura jasoko duten bermerik. sistemarekiko fideltasunak 
eska dezake norbaitzuek, bereziki txiroenek, zenbait abantailari uko 
egitea kolektiboaren on handiagoaren mesedetan. Horregatik, siste-
ma ez litzateke eginkorra, sakrifizioak egin behar dituztenak berenak 
baino interes zabalagoekin indar handiz bat etorri ezean. Baina hori 
lortzea ez da gauza erraza. aipaturiko sakrifizioak ez dira larritasun 
sozialeko aldietan, denek edo batzuek denen onagatik esku bat bota 
behar dutenean, eskatzen diren horietakoak. Justiziaren printzipioak 
gizarte sistemaren oinarrizko egiturari eta bizi-perspektiben zehazta-
penari aplikatzen zaizkio. onuragarritasunaren printzipioak eskatzen 
duena hain zuzen ere perspektiba horiexen sakrifizioa da. Zori txarre-
koagoak izan arren, onartu beharko dugu besteentzako abantaila han-
diagoak lortzea behar besteko arrazoia dela guk geure bizitan zehar 
itxarobide urriagoak edukitzeko. Muturreko eskakizuna da hori du-
darik gabe. izan ere, gizartea bertako kideen ona sustatzeko eraturiko 
sistematzat daukagunean, ia erabat sinestezina dirudi herritar batzuek, 
printzipio politikoetan oinarrituta, besteen mesedetan bizi-perspektiba 
urriagoak onartuko dituztela espero izateak. Begi-bistakoa da, orduan, 
zergatik nabarmentzen duten utilitaristek sinpatiaren eginkizuna mo-
rala ikastean eta zergatik ematen dioten onginahiari leku printzipala 
bertute moralen artean. Haien justiziari buruzko ikuskera ezegonkor-

tasunak mehatxatuta dago, sinpatia eta onginahia zabal eta indar han-
diz landu ezean. arazoa jatorrizko kokapeneko ikuspuntutik ikusita, 
parteek onuragarritasunaren printzipioa arbuiatu eta ordena soziala 
elkarrekiko abantailen oinarrian eratzeko ideia errealistagoa onartuko 
lukete. Ez daukagu, jakina, suposatu beharrik eguneroko bizimoduan 
pertsonek inoiz ez dutela elkarren alde sakrifiziorik egiten, zeren, ai-
tzitik, maiz egiten baitituzte maitasunak eta sentimenduzko loturek 
eraginda. Baina ekintza horiek ez ditu justizia kontu gisa galdatzen 
gizartearen oinarrizko egiturak. 

Gainera, printzipio bion onarpen publikoak gizakiek beren 
buruari dioten errespetuari sostengu hobea ematen dio, eta horrek, 
aldiz, gizarte lankidetzaren eraginkortasuna areagotzen du. ondorio 
biok printzipio horiek onartzeko arrazoiak dira. argi dago arrazionala 
dela gizakiek beren buruarekiko errespetua segurtatzea. Norberaren 
balioaren sena behar dugu, onari buruz dugun ikuskera nahi bezala 
lortu gura badugu, hori egitean atsegina hartuta, gainera. Norberaren 
buruarekiko errespetua ez da hainbeste bizi-proiektu arrazional baten 
zati, norberaren proiektua burutzea merezi duen sentipena baizik. ora-
in, geure buruarekiko errespetua, normalean, besteen errespetuaren 
mende dago. Gure ahaleginak besteek errespetatzen dituztela senti-
tzen ez badugu, zail dugu, ezinezko ez badugu, geure helburuak aurre-
ra ateratzea merezi duela segurtatzen digun konbentzimenduari eustea 
(67§). arrazoi horrexegatik onartuko lukete elkarrekiko errespetuaren 
eginbehar naturala, batak bestea gizalegez tratatzea eta euren ekintzen 
arrazoiak azaltzeko prest egotea eskatzen dien eginbeharra, bereziki 
besteen eskakizunak alde batera uzten dituztenean (51§). areago, su-
posa liteke beren burua errespetatzen dutenek besteak ere seguruago 
errespetatuko dituztela, eta alderantziz. Norberaren buruarekiko mes-
pretxuak besteak mespretxatzera garamatza eta haien ona mehatxatzen 
du bekaizkeriak egiten duen moduan. Elkarrekiko errespetua elkarri 
laguntzea da. 

Hartara, justiziaren ikuskeraren ezaugarri nahigarri bat gizakien 
elkarrekiko errespetua publikoki adierazten duena izatea da. Horrela 
gizakiek beren balioaren sena segurtatzen dute. orain, bi printzipioek 
helburu horixe lortzen dute. izan ere, gizarteak printzipio horiek be-
tetzen dituenean, bakoitzaren ona elkarren arteko onuraren eskema ba-
tean sartzen da eta gizaki bakoitzaren ahaleginak instituzioetan aintzat 

hartuak izateak euskarri finkoa eskaintzen dio gizakien autoestimuari. 
askatasun berdinaren ezarpena eta desberdintasun printzipioaren lana 
efektu horiek eragitera bideratuta daude. Printzipio biak baliokideak 
dira, seinalatu dudan moduan, aspektu batzuetan berezko gaitasunen 
banaketari begira abantaila kolektibo gisa, halatan, non zori onekoe-
nak galtzaile atera direnei lagunduz bakarrik jasoko duten onura (17§). 
Ez diot parteak ideia horren propietate etikoaren bultzadaz mugitzen 
direnik. Baina badira arrazoiak haiek printzipio hori onar dezaten. 
izan ere, desberdintasunak elkarren onurarako eratuz eta naturaren 
kontingentziei eta zirkunstantzia sozialei probetxua ateratzeari uko 
eginez askatasun berdinetako esparru batean, pertsonek elkarri dioten 
errespetua adierazten dute gizartearen eraketan bertan. Horrela beren 
buruarekiko errespetua segurtatzen dute, arrazionala den moduan. 

Hori planteatzeko beste modu bat zera esatea da, printzipioek 
gizartearen oinarrizko egituran islatzen dutela gizakiek batak bestea 
bitarteko moduan barik berenez xede gisa tratatzeko duten gogoa. Ezin 
dut hemen aztertu Kanten iritzia.110 Hori egin ordez, libreki interpreta-
tuko dut kontratu doktrinaren argitan. Gizakiak berenez xede gisa eta 
inoiz ere ez bitarteko huts moduan tratatzeko ideiak, argi dago, azalpen 
bat behar du. Nola trata dezakegu pertsona oro xede gisa eta sekula ere 
ez bitarteko huts gisa? Zalantzarik gabe, ezin dugu esan hori denak 
printzipio orokor berekin tratatzea dela besterik gabe, zeren interpreta-
zio horrek kontzeptua justizia formalaren baliokide izatea eginen bai-
luke. Kontratu interpretazioan gizakiak berenez xede gisa tratatzeak 
haiek jatorrizko berdintasun egoera batean onartuko lituzketen prin-
tzipioen arabera tratatzea inplikatzen du gutxienez. Hori horrela da, 
egoera horretan gizakiek ordezkaritza berdina ukanen luketelako be-
ren burua xedetzat duten pertsona moral moduan, eta beraiek onartuko 
lituzketen printzipioak pertsona gisa egindako eskakizunak babesteko 
arrazionalki pentsatuak izanen lirateke. Kontratu tesiak, kontratu tesia 
denez, zentzu bat zehazten du, zeinaren arabera gizakiak xede gisa, eta 
ez bitarteko huts gisa, tratatu behar diren. 

Baina galdera bat sortzen da, alegia, ea existitzen den ideia 
hori adierazten duen printzipio substantiborik. Baldin parteek, gizaki 

110 ikus The Foundations of the Metaphysics of Morals, Kants Gesam-melten 
Schriften-en iV. liburukiaren 427-430 or., Preussische akademie der Wissens-
chaften (Berlin, 1913), non inperatibo kategorikoaren bigarren formulazioa 

sartzen den. 

bakoitzaren bere buruarekiko errespetua zaintzeko interesa segurta-
tzeko, nozio hori beren gizartearen oinarrizko egituran ageri-agerian 
adierazi nahi balute, zein printzipio aukeratuko lituzkete? Bada, ba-
dirudi justiziaren printzipio biek lortzen dutela helburu hori: denek 
dituzte oinarrizko askatasun berdinak eta desberdintasun printzipioak 
interpretatzen du gizakiak bitarteko gisa soilik tratatzearen eta bere-
nez xede gisa ere tratatzearen artean dagoen aldea edo ezberdintasuna. 
Pertsonak berenez xede gisa ikustea gizartearen oinarrizko eraketan 
denen itxarobideak hobetzen laguntzen ez duten abantailei uko egitean 
ados egotea da. aitzitik, pertsonak bitarteko gisa ikustea beste hau da, 
alegia, berez jada zori txarrenekoak direnei beste batzuen itxarobide 
handiagoen mesedetan bizi-perspektiba are txikiagoak ezartzeko prest 
egotea. Hartara, bada, ikusten dugu desberdintasun printzipioak, ha-
sieran muturreko samarra ematen badu ere, arrazoizko interpretazioa 
duela. Baldin, gainera, suposatzen badugu euren instituzioetan ager-
tzen den moduan elkar eta beren burua errespetatzen dutenen arteko 
gizarte lankidetza segurutik eraginkorragoa eta harmoniatsuagoa iza-
nen dela, itxarobideen maila oro har, kalkulatu ahal dugula emanda, 
bestela pentsatu baino handiagoa izan daiteke justiziaren bi printzi-
pioak betez gero. onuragarritasunaren printzipioaren abantaila puntu 
horretan ez da hain argia. 

onuragarritasunaren printzipioak, segurutik, zori txarrekoa-
goek, beste batzuen mesedetan, bizi-perspektiba are urriagoak onar-
tzea galdatzen du. Ez da beharrezko, ez, sakrifizio horiek egin behar di-
tuztenek beren eskakizunak arrazionalizatzea beren balioaren estimua 
txikiagotuz. Doktrina utilitaristatik ez da ondorioztatzen norbanako 
batzuen itxarobideak urriagoak direnik, euren helburuak hutsalak edo 
garrantzi txikikoak direlako. Baina parteek psikologia moraleko ger-
takari orokorrak hartu behar dituzte kontuan. Gauza naturala dateke 
geure buruarekiko errespetuan galera bat izan dugula, geure helburuak 
betetzeak duen balioaren sena ahuldu egin zaigula nabaritzea, lehena-
gotik ere zori txarrekoenak garenean. Hori bereziki daitekeena da gi-
zarte lankidetza norbanakoen onerako antolatuta dagoenean. Hau da, 
abantailarik handienak dituztenek ez dute erreklamatzen eurak behar-
beharrezkoak direla orok zaindu beharreko zenbait balio erlijioso edo 
kultural salbatzeko. Ez gara ari hemen molde tradizionaleko doktrina 
bat ez perfekzionismoaren printzipioa aztertzen, onuragarritasunaren 
printzipioa baizik. Kasu horretan, bada, gizakien norberaren burua-

rekiko errespetua elkar nola baloratzen duten ikusita neur daiteke. 
Parteek onuragarritasunaren irizpidea onartzen badute, ez dute izanen 
besteek desberdintasunak denen onerako izan daitezen antolatzeko eta 
oinarrizko askatasunak denei bermatzeko harturiko konpromiso pu-
blikoak beren buruarekiko errespetua zaintzeko emanen dien euska-
rria. Gizarte publiko utilitarista batean gizakiei, abamtaila gutxien di-
tuztenei bereziki, zailago eginen zaie beren balioan konfiantza izatea. 

Utilitaristak erantzun lezake ezen batez besteko onuragarrita-
suna maximizatzean, gai horiek jada kontuan hartzen ari direla. Bal-
din, adibidez, askatasun berdinak gizakien norberaren buruarekiko 
errespeturako beharrezko badira eta haiek bermatzean batez besteko 
onuragarritasuna handiagoa bada, orduan, jakina, ezarri egin behar 
dira. Honaino, dena ongi. Baina kontua da begitartean eduki behar 
dugula publikotasunaren baldintza. Horrek galdatzen du batez beste-
ko onuragarritasuna maximizatzean honako baldintza hauxe zertzea, 
alegia, printzipio utilitarista gizartearen oinarrizko fundazio gutun 
moduan publikoki onartzea eta betetzea. Egiterik ez duguna zera da, 
gizakiak justiziaren printzipio ez-utilitaristak onartzera eta aplikatzera 
bultzatuz jaso batez besteko onuragarritasuna. Baldin, edozein arra-
zoirengatik, utilitarismoaren onarpen publikoak autoestimua nolabait 
galtzea badakar berekin, ez dago atzerabide hori ekiditeko modurik. 
Eskema utilitaristaren kostua saihestezina da, gure baldintzak direnak 
direla. Hartara, demagun batez besteko onuragarritasuna benetan han-
diagoa litzatekeela, justiziaren printzipio biak publikoki bermatuko 
eta gauzatuko balira oinarrizko egituran. aipaturiko arrazoiengatik, 
pentsa daiteke horixe dela kasua. Printzipio horiek, orduan, perspe-
ktibarik erakargarriena ordezkatuko lukete, eta, arestian azterturiko bi 
arrazoibideen arabera, bi printzipioak onartuko lirateke. Utilitaristak 
ezinen luke ihardetsi benetan egiten ari garena batez besteko onuraga-
rritasuna maximizatu dela. Egiatan, parteek justiziaren bi printzipioak 
hautatuko zituzketen. 

Konturatu behar dugu, orduan, utilitarismoak, nik definitu beza-
la, ideia hauxe helarazten duela, alegia, onuragarritasunaren printzipioa 
dela gizarteak justiziari buruz duen ikuskera publikorako printzipio 
egokia. Eta hori frogatzeko jatorrizko kokapenean irizpide horixe hau-
tatuko zatekeela argudiatu behar da. Nahi badugu, hasierako egoeraren 
aldagai ezberdin bat defini dezakegu, non motibazioen suposizioa zera 

den, parteek batez besteko onuragarritasuna maximizatzen duten prin-
tzipioak onartu nahi dituztela. aurreko azalpenek adierazten dute hala 
eta guztiz ere bi printzipioak aukera daitezkeela. Baina hori horrela 
bada, errakuntza da printzipio horiei -eta beroriek agertzen dituen teo-
riari- utilitarista deitzea. Motibazioen suposizioak berez ez du deter-
minatzen teoria osoaren izaera. izan ere, justiziaren printzipioen aldeko 
argudioa indartu egiten da, baldin motibazioen suposizio ezberdinen 
arabera hautatuak balira. Horrek adierazten du justiziaren teoria tinko 
oinarriturik dagoela eta ez dela suposizio horietan izandako aldaketa 
txikiekiko sentibera. Guk jakin nahi duguna da ea justiziari buruzko 
zein ikuskera den guk hausnarketa orekatsuan ongi pentsatuta erdietsi 
dugun judizioaren ezaugarria eta zeinek balio duen gehien gizartearen 
moral publikoaren oinarria izateko. ikuskera hori onuragarritasunaren 
printzipioak ematen duela defenditu ezean, inor ez da utilitarista.111 

Konpromisoko esfortzuak eta publikotasun baldintza, biak 
ere atal honetan jorratu ditugunak, garrantzitsuak dira. lehenengoa 
honexetatik sortzen da, alegia, akordio batean onar daitekeen gauza 
klasea, eskuarki, arrazionalki hauta daitekeen gauza klasean, nahiz 
eta neurri txikiagoan, sartuta egotetik. arriskuan jartzea erabaki de-
zakegu, aldi berean, gauzak gaizki ateraz gero, hasierako egoerara 
itzultzeko eginahalak egiteko asmo sendoa edukita. Baina akordioa 
egiten badugu, emaitza onartu beharra daukagu; eta konpromiso bat 
fede onez hartzean, ez bakarrik betetzen saiatu, baizik arrazoiz uste 
izan behar dugu bete dezakegula. Kontratu baldintzak, hortaz, zoriz 
jokatzea kanpo uzten du neurri batean. Ezin da printzipiorik hitzartu, 
printzipio horrek norberak onartu ezinen duen ondorioren bat benetan 
eduki ahal izanez gero. Publikotasun baldintzari buruz ez dut iruzkin 
gehiagorik eginen, hauxe esatea salbu, alegia, lehen printzipioetako 
idealak (26§, azkenean) sinpletasunarekin (49§) eta egonkortasunare-
kin uztartzearen komenigarritasunarekin lotzen dela. Egonkortasuna 

111 Horregatik, Brandtek gizartearen kode morala publikoki onartu behar dela 
eta ikuspuntu filosofikotik koderik onena batez besteko onuragarritasuna maxi-
mizatzen duena dela defendatzen badu ere, ez dio onuragarritasunaren prin-
tzipioak kodekoa bertakoa izan behar duenik. izan ere, ukatu egiten du morali-
tate publikoaren barruan apelazio auzitegi gorena onuragarritasuna izan behar 
duenik. Hartara, testuko definizioaren arabera, haren ikuspegia ez da utilitarista. 
ikus «some Merits of one Forme of Rule Utilitarianism», University of Colo-
rado Studies (Boulder, Colo., 1967), 58h or. 

geroago aztertuko da arrazoibidearen bigarren partea deitu diodan zatian (79-82§). 

Printzipio bien aldeko arrazoibidearen taxuketak dio arrazoien 
balantza printzipio bion alde dagoela batez besteko onuragarritasuna-
ren printzipioaren aurretik eta, iragankortasuna kontuan izanda, bai-
ta doktrina klasikoaren aurretik ere. Hartara parteen akordioa zen-
bait gogorakizun haztatu eta neurtzearen mende dago. arrazoiketa 
informala da eta ez da froga, eta intuiziora dei bat dago justiziaren 
teoriaren oinarri moduan. Hala ere, seinalatu dudan moduan (21§), 
dena kontuan hartu eta gero, argi gera daiteke arrazoien balantza no-
rantz jaisten den. Hori horrela bada, orduan, jatorrizko kokapenak 
eguneroko bizimoduan printzipioak justifikatzeko erabiltzen diren 
arrazoizko baldintzak bere baitan hartzen dituen neurrian, justiziaren 
printzipioak akordioz onartuko liratekeelako ustea erabat sinesgarria 
da. Horregatik, printzipio horiek justiziaren ikuskera bat adieraz de-
zakete, bera publikoki onartzean pertsonei elkarri fede ona aitortzeko 
aukera emanen liekeena. 

lagungarri izan liteke orain batez besteko onuragarritasunaren 
aurretik justiziaren printzipio bien alde dauden arrazoi nagusiak ze-
rrendatzea. 

onuragarritasunaren printzipioaren aldeko arrazoibidetik (27§) 
argi dago ezen printzipioen orokortasunaren, aplikazioaren unibertsal-
tasunaren eta informazio mugatuaren baldintzak ez direla berenez 
nahikoak printzipio horiek beharrezkoak izan daitezen. Jatorrizko 
kokapenera, beraz, suposizio berriak sartu beharko dira. Hartara, su-
posatu dut parteek uste dutela eurak, ahal izanez gero, zaindu beharre-
ko funtsezko interesak dituzten pertsonak direla eta, pertsona libreak 
izaki, xede horiek berrikusi eta aldatzeko askatasunari eusteko goren 
mailako interesa dutela. Parteak, hala esatearren, interes zehatzak, eta 
ez interes posible guztietarako ahalmen hutsak, dituzten pertsonak 
dira, nahiz eta interes horien izaera zehatza eurek ez ezagutu. Hel-
buru horiek -direnak direla- sustatzeko aldeko baldintzak segurta-
tzen ahalegindu behar dute (28§). interesen eskala eta askatasunaren 
lehentasunarekin duen erlazioa geroago aztertuko ditut (39§ eta 82§), 
baina oinarrizko askatasunen aldeko arrazoibidearen izaera orokorra 
pentsamendu eta kontzientzia askatasunaren kasuarekin argitzen da 
(33-35§). 

Gainera, ezjakintasunaren estalkiak (24§) zera esan nahi duela 
interpretatzen da, ez bakarrik parteek ez dutela beren helburu eta xede 
partikularren ezagutzarik (onaren teoria xumean sartuta dagoena sal-
bu), baizik informazio historikorik ere ez dutela. Ez dituzte ezagutzen, 
eta ezin dituzte zerrendatu, inguruan ukan litzaketen zirkunstantziak, 
ezta beren gizarteak eskura ukan dezakeen teknika multzoa ere. Ez 
dute, beraz, oinarri objektiborik probabilitateen banaketa bat beste bat 
baino seguruagotzat jotzeko, eta behar ez besteko arrazoiaren printzi-
pioa ekartzerik ez dago muga hori saihesteko. Gogoeta horiek, parteek 
funtsezko interes zehatzak dituzten ideiatik eratorriekin batera, hauxe 
inplikatzen dute, hots, onuragarritasunaren printzipioaren aldeko ar-
gudioak eraikitako itxarobidea indar eskasekoa eta beharrezko bata-
sunik gabea dela (28§). 

30. UTiliTaRisMo KlasiKoa, 

iNPaRTZialTasUNa ETa oNGiNaHia 

orain utilitarismo klasikoa justiziaren bi printzipioekin aldera-
tu nahi dut. ikusi dugunez, parteek jatorrizko kokapenean printzipio 
klasikoa arbuiatu eta batez besteko onuragarritasuna maximizatze-
aren alde jarriko lirateke. Beren interesak sustatzeko ardura dutenez, 
ez dute nahi gogobetetzeen guztizkoa (edo balantze netoa) maximiza-
tu. antzeko arrazoiengatik nahiago izanen lituzkete justiziaren bi prin-
tzipioak. Kontratu ikuspuntutik, orduan, printzipio klasikoa aipaturiko 
bi alternatibak baino beherago dago mailadian. Horregatik, eratorbide 
erabat ezberdina eduki behar du, bera baita historian zehar utilitaris-
mo mota garrantzitsuena. Tesi hori azaldu zuten utilitarista handiek 
ez zuten, ez, uste izan berori aukeratuko zenik nik jatorrizko koka-
pena deitu dudanean. Euretariko batzuek, bereziki sidgwickek, batez 
bestekoaren printzipioa onartu zuten alternatibatzat eta bestea arbuia-
tu.112 Tesi klasikoa behatzaile sinpatiadun inpartzialaren kontzeptuare-
kin hertsiki erlazionaturik dagoenez, kontzeptu horixe aztertuko dut 
doktrina tradizionalaren oinarri intuitiboa argitzeko. 

Hume eta adam smith gogora dakarzkigun ondoko definizioa 
aztertuko dugu. Zerbait, gizarte sistema bat kasu, justua da, behatzai-
le idealki arrazional eta inpartzialak ikuspuntu orokorretik onetsiko 
lukeenean, baldin dagozkion zirkunstantzien erabateko ezagutza balu. 

112 Methods of Ethics, 415h or. 

Zuzentasunez antolaturiko gizartea behatzaile ideal horren onespena 
hartzen duena da.113 orain, zenbait problema egon daitezke definizio 
horretan, adibidez ea onespenaren eta dagokion ezagutzaren nozioak 
zirkulartasunik gabe azal daitezkeen. Baina alde batera utziko ditut 
noziook. Funtsezko puntua hemen hauxe da: honaino ez dagoela talka-
rik definizio horren eta bidezkotasun gisa ulerturiko justiziaren artean. 
izan ere, demagun justu kontzeptua honako hau esanez definitzen 
dugula, alegia, zernahi justua da, baldin jatorrizko kokapenean bere 
klaseko gauzei aplikatzeko hautatuko liratekeen printzipioak betetzen 
baditu, eta ez bestela. Gerta daiteke behatzaile idealki arrazional eta 
inpartzial batek gizarte sistema bat, baldin kontratu eskeman onartu-
riko justiziaren printzipioak beteko balitu bakarrik onestea. Definizio 
biak izan daitezke egiazkoak gauza berei buruz. Posibilitate hori ez 
du baztertzen behatzaile idealaren definizioak. Definizio horrek be-
hatzaile inpartzialari buruz berariazko suposizio psikologikorik ez 
dagienez gero, ez du eskaintzen baldintza idealetan hark egindako 
onespenen azalpenik. Definizio hori onartzen duena libre da justizia 
bidezkotasun gisa onartzeko xede horretarako: besterik gabe ontzat 
hartzen du behatzaile ideal batek gizarte sistemak justiziaren bi prin-
tzipioak beteko lituzketen neurrian onartuko lituzkeela. Funtsezko 
desberdintasun bat dago, orduan, justuari buruzko bi definizio horien 
artean. Behatzaile inpartzialaren definizioak ez du formulatzen zu-
zentasunaren eta justiziaren printzipioak atera ahal izateko moduko 
suposiziorik.114 Definizio hori, horretarako barik, eztabaida moralaren 

113 ikus Roderick Firth, «Ethical absolutism and the ideal observer», Philos-
ophy and Phenomenological Research, 12 lib. (1952); eta F. C. sharp, Good 
and Ill Will (Chicago, University of Chicago Press, 1950), 156-162 or. Humeren 
azalpenerako, ikus Treatise of Human Nature, argit.: l. a. selby-Bigge (ox-
ford, 1888) iii. liburua, iii. part., i. atala, bereziki 574-584 or.; eta adam smithi 
dagokionez, The Theory of moral sentiments, in l. a. selby-Bigge, British Mor-
alists, i. lib. (oxford, 1897), 257-277 or. azterketa orokor bat hementxe aurki 
daiteke: C. D. Broad, «some Reflections on Moral-sense Theories in Ethics», 
Proceedings of the Aristotelian Society, 45 lib. (1944-45). ikus orobat W. K. 
Kneale, objectivity in Morals», Philosophy, 25 lib. (1950). 

114 Horregatik, Firthek baieztatzen du, adibidez, behatzaile idealak zenbait in-
teres orokor dituela, partikularrik ez baina, eta interes horiek, izan, beharrezkoak 
direla, behatzaile horrek erreakzio moral esanguratsurik edukiko badu. Baina 
ezer zehatzik ez da esaten behatzaile ideal baten onespen eta gaitzespenak nola 
zehaztuko liratekeen kalkulatzeko ahalmenik ematen ez diguten interes horien 
edukiari buruz. ikus «Ethical absolutism and the ideal observer», 336-341 or. 

bereizgarri diren zenbait ezaugarri nabarmentzeko pentsaturik dago, hala nola, gu gogoeta arretatsu baten ondoko geure judizio ongi hausnartuetara jotzen saiatzea eta horrelakoak. Kontratu definizioa haratago doa: judizio horiek esplikatuko dituzten printzipioetarako oinarri deduktiboa ematen ahalegintzen da. Hasierako egoerako baldintzen eta parteen motibazioaren bidez helburu hori erdiesteko beharrezko diren premisak esplikatu nahi dira. 

orain, behatzaile inpartzialaren definizioa kontratu ikuspuntu-
arekin osa badaiteke ere, badira hari oinarri deduktiboa emateko bes-
te era batzuk ere. Demagun, adibidez, behatzaile inpartziala erabateko 
sinpatiadun izakia dela pentsatzen dugula. orduan onuragarritasunaren 
printzipio klasikoaren eratorbide natural bat dago ondoko gogoeten ara-
bera. instituzio bat justua da, esan dezagun, baldin behatzaile idealki 
sinpatiadun eta inpartzial batek instituzio hori zirkunstantzia horietan 
lor daitekeen beste edozein instituzio baino indar handiagoz onesten 
badu. sinpletasunagatik, suposa dezakegu, Humek batzuetan egiten 
duen legez, onespena plazer mota berezi bat dela, instituzioen lana eta 
lan horrek euretan engaiaturik daudenen zorionerako dakartzan ondo-
rioak ikustean bizitasun handiago edo txikiagoz sortzen dena. Plazer 
berezi hori sinpatiaren emaitza da. Humek ematen duen azalpenean 
sinpatia, literalki, besteak sentitzen ikusten ditugun poztasun eta plaze-
rak geure esperientzian birsortzea da.115 Hartara, behatzaile inpartzialak 
gizarte sistema ikustean haren eragina jasotzen dutenek sentitzen du-
ten plazeraren guztizko netoaren proportzioan sentitzen du plazer hori. 
Haren onespenaren indarra aztergai den gizarteak daukan gogobetetze 
multzoaren neurrikoa da, eta, beraz, hura neurtzen du. Haren onespen 
adierazpenak, beraz, onuragarritasunaren printzipio klasikoaren arabera 
emandakoak izanen dira. izan ere, Humek dioen legez, sinpatia ez da 
sentimendu indartsua. Norberaren interesak sinpatia edukitzeko behar 
dugun gogo egoera eragotz dezake, baina horrez gain, norberaren inte-
resak haren aginduak gainditzera jotzen du gure ekintzak erabakitzeko 
unean. Horrela ere, gizakiek beren instituzioak ikuspuntu orokorretik 
ikusten dituztenean, Humek uste zuen sinpatia dela funtzionatzen duen 
printzipio psikologiko bakarra, eta berak gidatuko dituela, gutxienez, 
gure judizio moral ongi hausnartuak. Hala ere, sinpatia, ahulena izanda 

115 ikus A Treatise of Human Nature, ii. liburua, i. part., Xi. at., eta iii. liburua, 

i. part., i. at., bakoitzaren lehenengo zatiak, eta Vi. at. l. a. selby-Biggeren edizioan hori guztia 316-320, 575-580 eta 618h orrialdeetan dator. 

ere, oinarri komun bat da gure iritzi moralak adostasunera ekartzeko. Gizakiek sinpatiarako duten berezko gaitasunak, egokiro hedaturik, justiziaren ikuskera komun bati buruz elkar ulertzea lortu ahal izateko behar duten perspektiba ematen die. 

Horrela ondoko tesira heltzen gara. Behatzaile sinpatiadun, 
arrazional eta inpartziala perspektiba orokorra hartzen duen pertso-
na da: bere interesak jokoan jartzen ez dituen posizio bat hartzen du 
eta behar den informazio guztia eta arrazoitzeko ahalmena dauzka. 
Horrela kokaturik, neurri bereko sinpatia du gizarte sistemak ukitzen 
dituen guztien nahi eta gogobetetzeekiko. Pertsona bakoitzaren intere-
sei modu berean erantzutean, behatzaile inpartzialak bere burua bes-
teekin sinpatiaz identifikatzeko duen ahalmena askatzen du eta per-
tsona bakoitzaren egoera pertsona horrek bizi duen moduan ikusten 
du. Hartara, pertsona bakoitzaren lekuan banan-banan imajinatzen du 
bere burua, eta hori guztiekin egin duenean, haren onespenaren inda-
rra sinpatiaz erantzun dien gogobetetzeen balantzeak erabakitzen du. 
Behin egoera horretan izandako pertsona guztien lekuan jarri denean, 
haren onespenak guztizko emaitza adieraziko du. sinpatia bitarteko 
dela imajinaturiko penek sinpatia bitarteko dela imajinaturiko plaze-
rak indargabetzen dituzte, eta onespenaren azken bizitasuna sentipen 
positiboen guztizko netoaren araberakoa da. 

asko irakasten du ohartzeak sinpatiadun behatzailearen eta 
jatorrizko kokapena definitzen duten baldintzen artean kontraste bat 
dagoela. sinpatiadun behatzailearen definizioaren osagaiak, hots, 
inpartzialtasuna, behar den informazioaren jabetza eta irudimenez 
besteekin identifikatzeko ahalmenak, berezko sinpatiaren erantzun 
oso eta zehatza segurtatzeko dira. inpartzialtasunak aurreiritziek eta 
norberaren interesek eragiten dituzten desitxuratzeak eragozten ditu; 
ezagutzek eta besteekin identifikatzeko gaitasunak besteen jomugak 
zehazki eta osorik ulertuko direla bermatzen dute. aise uler dezakegu 
definizioaren zentzua, ikusten dugunean haren osagaiak adiskidetasun 
sentimenduaren lanari tarte zabala uzteko pentsatuak direla. Jatorriz-
ko kokapenean, aitzitik, parteek, elkarrenganako sinpatia eduki beha-
rrean, ez dute elkarrekiko interesik; hala ere, beren berezko dohainak 
eta egoera soziala ezagutzen ez dutenez, beren akordioak modu oroko-
rrean ikustera beharturik daude. Kasu batean erabateko ezagutzak eta 
sinpatiaren bidez besteekin identifikatzeak gogobetetzeen guztizko 

netoaren kalkulu zuzenera garamatzate; bestean, ordea, elkarrekiko interesik ezak ezjakintasunaren estalkiaren pean justiziaren printzipio bietara garamatza. 

orain, aipatu dudan moduan, utilitarismo klasikoak, bere zen-
tzu batean, ezin du serio hartu pertsonen arteko desberdintasuna (5§). 
Gizaki baten hautaketa arrazionalaren printzipioa hautaketa sozialaren 
printzipiotzat ere hartzen da. Nola heltzen den ikuspuntu horretara? 
Hori, orain ikus dezakegunez, honako hauen ondorioa da, hots, beha-
tzaile idealaren justuari buruzko definizioari oinarri deduktiboa eman 
nahi izatearena eta gizakiak euren judizio moraletan akordiora ekar-
tzeko dauden bitarteko bakarrak beraiek sinpatiarako duten berezko 
gaitasunak ematen dituela suposatzearena. sinpatiadun behatzaile 
inpartzialaren onespenak justiziaren eredu gisa hartzen dira, eta horrek 
despertsonalizaziora darama kontua, desira guztiak desira sistema be-
rean batzera.116 

116 Nik ezagutzen dudan tesi horren azalpen esplizituen eta garatuena hementxe 
aurkitzen da: C. i. lewis, The Aanlysis of Konowledge and Valuation (la salle, 
iii., open Court Publishing Co., 1946). 18. kapituluaren 13 atal guztia horrixe 
dagokiona da. lewisek hauxe dio: «Pertsona bat baino gehiagorentzako balioa 
beraien balioaren esperientzia guztiak pertsona bakar batenean sartuta baleude 
bezala baloratu behar da.» 550 orrialdea. Hala ere, lewisek ideia hori balio 
sozialaren deskripzio enpirikoa emateko erabiltzen du; hark justuari buruz duen 
teoria ez da ez utilitarista ez enpirikoa. J. J. C. smartek, inpartzialtasuna zorion-
tasuna maximizatzeko eragozpena delako ideiari ihardetsiz, puntu hori argitzen 
du honako hau galdetzean: «niretzat zentzuzko gauza baldin bada dentistaren-
gana joateko mina hautatzea hagineko mina ekiditeko, zergatik ez da izanen 
zentzuzkoa nik Jonesentzat nire dentistarenganako osteraren antzeko mina auke-
ratzea, horixe bada nik daukadan bide bakarra Robinsoni nire hagineko minaren 
pareko mina ekiditeko?», An Outline of a System of Utilitarian Ethics, 26 or. Bes-
te iruzkin labur bar dago honako lan honetan: R. M. Hare, Freedom and Reason 
(oxford, The Clarendon Press, 1963), 123 or. 

idazle klasikoen artean desio guztiak sistema bakarrean bat egitea ez dago, nik 
dakidala, argi adierazita. Baina badirudi inplizituki adierazita dagoela Edge-
worthek «zeruko mekanikaren» eta «mekanika sozialaren» artean egiten duen 
konparazioan eta bigarrenak egunen batean lehenengoaren ondoan bere lekua 
izanen duelako ideian, biak printzipio maximo batean, «moralaren eta zientzia 
fisikoen pinakulu gorenean» bat eginda egonik. Hauxe dio: «Nola partikula mu-
gatu zein aske bakoitzak kosmos material batean dituen mugimenduak meta-
turiko guztizko energiaren maximo baten pean dauden etengabe, halaxe arima 
bakoitzaren mugimenduak, modu egoistan isolatuta zein sinpatiaz elkartuta 
egon, plazeraren energia handiena, unibertsoaren maitasun jainkotiarra, so-

Bidezkotasun gisa ulerturiko justiziaren ikuspuntutik ez dago 
arrazoirik uste izateko pertsonek jatorrizko kokapenean ados jarri eta 
sinpatiadun behatzaile inpartzialaren onespenak justizia eredu gisa 
onartu behar dituztenik. akordio horrek onuragarritasunaren printzi-
pio klasikoaren desabantaila guztiak dauzka, haren baliokidea baita. 
Hala ere, parteak altruista perfektuak direla, hau da, behatzaile ho-
rren onespenekin doi-doi adosten diren nahiak dituzten pertsonak, 
pentsatuz gero, orduan, jakina, printzipio klasikoa onartuko litzateke. 
Zenbat eta handiagoa izan sinpatiaz hartzen den zoriontasun balantze 
netoa, orduan eta hobeto beteko ditu bere desioak altruista perfektuak. 
Hartara, espero gabeko konklusio honexetara heltzen gara: onuragarri-
tasunaren batez besteko printzipioa bere perspektibak maximizatzen 
saiatzen den (eta arriskuari beldurrik ez dion) norbanako arrazional 
partikular baten etika da, doktrina klasikoa, ordea, altruista perfektuen 
etika. Kontraste harrigarria benetan! Printzipio horiei jatorrizko koka-
penaren ikuspuntutik so eginda, ikusten dugu ideia multzo ezberdinak 
dituztela azpian. Motiboei buruzko elkarren aurkako suposizioetan 
oinarrituta egoteaz gain, arriskuak norberaren gain hartzeko nozioa 
ikuskera bataren osagaia da, baina ez bestearena. ikuskera klasikoan 
norbanako bakoitzaren esperientzietan zehar, banan-banan, lewisek 
dioen moduan, bizi beharko bagenu bezala hautatzen dugu, eta gero 
emaitza batzen dugu.117 Norbera zein pertsona bilakatuko den eraba-
kitzeko arriskuan jartzearen ideia ez da agertzen. Horregatik, jato-

rraraz dezakete». Mathematical Psychics, 12 or. sidgwick beti da neurtuagoa eta 
doktrinaren iradokizunak baino ez daude The Methods of Ethics lanean. Hartara, 
uneren batean, suposa dezakegu dioela ezen on unibertsalaren nozioa norbanako 
guztien onetatik eraikita dagoela, norbanako bakar baten ona (on osoa) haren 
egoera kontzienteen denbora serieetan elkarren ondoren sortzen diren on guz-
tietatik eraikitzen den bezalaxe (382 or.). interpretazio hori geroago dioen hon-
exek berresten du: «Baldin, orduan, edonork, hipotetikoki, arreta bere baitara 
bildu eta ona berez eta ia ekidin ezinik plazer gisa bururatzen badu, arrazoiz 
ondoriozta dezakegu nahi den beste antzeko izakiren ona, direnak direla euren 
arteko erlazioak, ezin dela izan funtsean ezberdina kualitatiboki». 405 orrialdea. 
sidgwickek beste hau ere uste du, alegia, zuhurtzia arrazionalaren axioma ez 
dela onginahi arrazionalarena baino arazo gutxiagokoa. arrazoi berarekin galde 
dezakegu zergatik izan behar dugun gure etorkizuneko sentimenduen eta besteen 
sentimenduen ardura bera. 418h or. Ziur asko erantzun bera pentsatu zuen kasu 
bietarako: gogobetetzeen guztizkorik handiena lortu behar da. azalpen horiek 
ikuspuntua berdina dela iradokitzen dute. 

117 ikus The Analysis of Knowledge and Valuation, 47 or. 

rrizko kokapenaren kontzeptuak beste ezertarako balio ez balu ere, 
tresna analitiko baliagarria litzateke. onuragarritasunaren printzipio 
ezberdinek maiz antzeko ondorio praktikoak eduki litzaketen arren, 
ikuskera horiek suposizio nabarmenki desberdinetatik eratorriak dire-
la ikus dezakegu. 

Bada, hala ere, altruismo perfektuaren ezaugarri berezi bat, 
aipatzea merezi duena. altruista perfektuak besteren batek desio be-
reiziak, edo lehen mailakoak, baditu soilik bete ditzake bere desioak. 
Hori argitzeko, demagun ezen, zer egin behar den erabakitzean, denek 
bozkatzen dutela besteek nahi dutena egitearen alde. Horrela, bistan 
denez, ezer ez da ebatzi; egon ere, ez dago ezer erabakitzeko. izan 
ere, justiziako arazo bat sor dadin gutxienez bi pertsonak besteak egin 
nahi duenetik desberdina den zerbait egin nahi izatea behar da. Ezin 
da, beraz, suposatu parteak besterik gabe altruista perfektuak direnik. 
interes bereiziak eduki behar dituzte, gatazka ekar ditzaketenak. Bi-
dezkotasun gisa ulerturiko justiziak moldatu egiten du gatazka hori, 
jatorrizko kokapenean elkarrekiko desinteresa dagoela suposatuz. 
Hori gehiegizko sinplifikazioa izatea gerta daitekeen arren, oinarri ho-
rren gainean arrazoiz eska daitekeen bezainbateko justiziaren ikuskera 
zabala gara daiteke. 

Zenbait filosofok printzipio utilitarista onartu dute, sinpatiadun 
behatzaile inpartzialaren ideia inpartzialtasunaren interpretazio ego-
kiena dela uste dutelako. izan ere Humek uste izan zuen printzipio ho-
rrexek eskaintzen duela judizio moralak bateratu eta koherente bihurtu 
ahal izateko behar den perspektiba bakarra. orain, judizio moralek 
inpartzialak izan behar dute; baina bada hori lortzeko beste modu bat. 
Judizio inpartziala, esan dezakegu, jatorrizko kokapenean hautatuko 
ziratekeen printzipioekin bat datorrena da. Pertsona inpartziala prin-
tzipio horiexen arabera aurreiritzirik gabe juzgatzeko gai egiten duten 
egoera eta izaera dauzkana da. inpartzialtasuna sinpatiadun behatzai-
learen ikuspuntutik definitu beharrean, auzilarien euren ikuspuntutik 
definitzen dugu. Eurak dira euren justiziari buruzko ikuskera behin eta 
betiko aukeratu behar dutenak jatorrizko berdintasun posizioan. Elka-
rri egindako eskakizunei buruzko ebatziak zein printzipioren arabera 
hartuko diren erabaki behar dute, eta kideen artean juzgatuko duena 
euren ordezkaria da. Doktrina utilitaristaren akatsa da inpartzialtasuna 
inpertsonaltasunarekin nahastea. 

aurreko azalpenek berez garamatzate galdetzera ea justiziaren 
zein teoria mota aterako litzatekeen sinpatiadun behatzailearen ideia 
onartu bai, baina behatzaile horri desio guztiak sistema bakarrean bat 
egitearen ezaugarria esleituko ez bagenio. Humeren ikuskerak ongina-
hiz jokatzeko modus operandi bat eskaintzen du; baina hori ote da po-
sibilitate bakarra? orain, maitasunak bere elementu nagusien artean, 
argi eta garbi, beste pertsonaren ona sustatu nahia dauka, pertsona 
horrek bere buruari dion maitasun arrazionalak galdatuko lukeen mo-
duan. sarri askotan nahiko argi egoten da nola gauzatuko litzatekeen 
nahi hori. Zailtasuna zera da, zenbait pertsonaganako maitasuna na-
hasmendura doala euren eskakizunek gatazka dakartenean. Doktrina 
klasikoa errefusatzen badugu, zer agintzen du, orduan, gizateriaga-
nako maitasunak? Ezertarako ez du balio esateak egoera onginahiak 
agintzen digun bezala juzgatu behar dugula. Norberaren buruarekiko 
interesak okerrera desbideratzen gaituela suposatzen du horrek. Gure 
arazoa beste nonbaiten datza. onginahiak porrot egiten du, bere maita-
sun ugariak berak helburu dituen hainbat pertsonengan elkarren aurka 
dauden neurrian. 

Honako hau adierazten duen ideia erabil genezake hemen, 
alegia, pertsona onberak norbaitek gizarteko kide guztiengan, no-
labait esatearren, zatikatu behar lukeela baleki hautatuko lituzkeen 
printzipioak izan behar dituela gidari.118 Hau da, imajinatu behar du 
ohikoetatik ezberdinak diren bizimoduak eta esperientziak dituzten 
pertsona askoren artean zatitu behar duela. Esperientziak eta oroitza-
penak pertsona bakoitzari dagozkionak izanik geldituko dira; eta ez 
da izanen desioen eta oroitzapenen bat egiterik pertsona batenetan. 
Norbanako partikular bat literalki pertsona asko bilakatuko denez 
gero, ez zaio axola nor izanen den asmatzea; beste behin ere ez da 
sortzen arriskuak norberaren gain hartzeko arazorik. orain, hori ja-
kinda (edo hori uste izanda), justiziaren zein ikuskera hautatuko du 
lagunak norbanako horiek osaturiko gizarte batentzat? Pertsona ho-
rrek beste guztiak bere burua maite duen bezala maite dituela supo-
satzen dugunez, agian hautatuko lituzkeen printzipioak onginahiaren 
helburuen ezaugarri dirateke. 

118 ideia hori honako lan honetan aurki daiteke: Thomas Nagel, The Possibility of Altruism (oxford, The Clarenon Press, 1970), 140h or. 

Zatikatzearen ideian sor daitezkeen identitate pertsonaleko ara-
zoak albo batera utzita, bi gauzak dirudite begi-bistakoak. lehenengo 
eta bat, ez dago oraindik argi zer erabakiko lukeen lagunak, egoerak 
ez baitu bat-batean erantzunik ematen. Baina, bigarrenik, badirudi jus-
tiziaren bi printzipioak orain onuragarritasunaren printzipio klasikoa 
baino aukera erlatiboki onargarriagoa direla. azken aipaturiko printzi-
pioa ez da jada hobespen naturala, eta horrek iradokitzen du pertso-
nek pertsona batengan bat egitea dela benetan tesi klasikoaren sustrai-
etan dagoena. Egoera ilun egoteko arrazoia maitasuna eta onginahia 
bigarren mailako nozioak izatean datza: lehenagotik dagoen norba-
nako maitatuen ona areagotzea bilatzen dute. on horien eskakizunek 
talka egiten badute, onginahiak ez daki jada nola jokatu, behintzat 
norbanako horiei pertsona bereizi gisa dagokienez. Goragoko mailako 
sentimendu horiek ez dute zuzentasunaren printzipiorik aipaturiko 
gatazkak ebazteko. Horregatik, gizakien bizitza eta esperientziak be-
reizitzat hartzeko pertsonen arteko bereizketari eutsi nahi dion giza-
teriaganako maitasunak justiziaren bi printzipioak erabiliko ditu bere 
helburuak zehazteko, bultzatu nahi dituen askotariko onak elkarren 
aurka daudenean. Hori zera esatea baino ez da, alegia, maitasun hori 
gidatzen duena norbanakoek berek hasierako egoera ekitatezko batean 
hitzartuko luketena dela, horrek pertsona moral moduan ordezkaritza 
berdina emanen lieketelarik. orain argi ikusten dugu zergatik ez li-
tzatekeen ezer lortuko jatorrizko kokapenean parteek onginahia dutela 
esanda. 

Bereizi beharra daukagu, hala ere, gizateriaganako maitasuna 
justizia senetik. Ezberdintasuna ez datza biok printzipio desberdinak 
edukitzean gidari, biok baitute justizia egiteko guraria. Ez da hori ez-
berdintasunaren arrazoia, baizik gizateriarenganako maitasunean na-
barmen ageri direla desio horren intentsitatea eta sarkortasuna, baita 
eginbehar natural guztiak, justiziarenez gain, betetzeko, eta are beraien 
eskakizunetatik haratago joateko, duen azkartasuna ere. Gizateriaga-
nako maitasunak justizia senak baino arlo zabalagoa hartzen du eta 
eginbidez gaineko ekintzak egitera bultzatzen du, justizia senak, ordea, 
ez. Hartara, ikus dezakegu parteen elkarrekiko desinteresa suposa-
tzeak ez duela eragozten onginahiaren eta gizateriaganako maitasuna-
ren arrazoizko interpretazioa bidezkotasun gisa ulerturiko justiziaren 
barruan. Parteek elkarrekiko desinteresa dutela eta lehen mailako gu-
rari gatazkagarriak dituztela suposatzetik abiatu izanak oraindik ere 

gauza askotarako azalpen zabala eraikitzen uzten digu. izan ere, behin 
zuzentasunaren eta justiziaren printzipioak eskuan ditugunean, bertute 
moralak definitzeko erabil daitezke, beste edozein teoriatan bezalaxe. 
Bertuteak sentimenduak dira, hau da, goragoko mailako desio batek, 
dagozkien printzipio moralen arabera jarduteko desioak gure kasuan, 
erregulaturiko jaugin eta joera taldeak. Nahiz eta bidezkotasun gisa 
ulerturiko justizia jatorrizko kokapeneko pertsonak norbanako gisa, 
edo, zehazkiago, hari jarraitu gisa, hartzetik hasten den, hori ez da 
oztopo pertsonen komunitate bat elkartuta edukitzeko balio duten go-
ragoko mailako sentimendu moralak esplikatzeko. Hirugarren Partean 
berriro jorratuko ditut gaiok. 

azalpen horiekin bukatzen da gure eztabaidaren alde teorikoa. 
Ez dut eginen kapitulu luze hau laburtzeko ahaleginik. onuragarrita-
sun mota bien gainetik justiziaren bi printzipioen aldeko hasierako ar-
gudioak ongi azaldu ondoren, printzipiook instituzioei nola aplikatzen 
zaizkien eta gure judizio ongi hausnartuekin nola adosten diren ikus-
teko garaia da. Horrelaxe bakarrik ulertu ahal izanen dugu argitasun 
handiagoz zein den beraien esanahia eta ea beste ikuskera batzuekin 
alderatuta hobekuntzarik dakarten. 

iV. KaPiTUlUa. 

asKaTasUN BERDiNa 

Bigarren Parteko hiru kapituluetan nire helburua justiziaren 
printzipioen edukia argitzea izanen da. Horretarako, printzipio ho-
riek beteko dituen oinarrizko egitura bat deskribatuko dut, eta bertatik 
sortzen diren eginbehar eta obligazioak aztertuko ditut. Egitura ho-
rretako instituzio nagusiak demokrazia konstituzionalekoak dira. Ez 
diot antolamendu horiek direnik justuak diren bakarrak. Nire asmoa 
hori barik honako hau agerian jartzea da, hots, justiziaren printzipioek, 
orain arte instituzio motetatik aparte aztertu direnek, ikuskera politiko 
bideragarri bat definitzen dutela eta gure judizio ongi hausnartueta-
ra hurbilpen bat direla, baita beraien hedapen bat ere. Kapitulu hau 
instituzioentzako printzipioak nola aplikatuko diren argitzen duen lau 
etapako sekuentzia bat formulatuz hasiko dut. oinarrizko egituraren 
zati bi deskribatzen dira labur-labur eta askatasun kontzeptua defini-
tzen da. ondoren, askatasun berdinaren hiru arazo eztabaidatzen dira: 
kontzientzia askatasun berdina, justizia politikoa eta eskubide politiko 
berdinak eta pertsonaren askatasun berdina, eta legearen inperioare-
kin duen erlazioa. Gero askatasunaren lehentasunaren esanahiaz ariko 
naiz, eta, bukatzeko, Kanten jatorrizko kokapenari buruzko interpre-
tazioaren analisia eginen dut. 

31. laU ETaPaKo sEKUENTZia 

Begi-bistakoa da nolabaiteko esparru bat behar dela justiziaren 
bi printzipioen aplikazioa sinplifikatzeko. izan ere, har ditzagun herri-
tarrak egin behar dituen hiru judizio. lehenik, legeriaren eta politika 
sozialen justizia juzgatu behar du. Baina badaki bere iritziak ez direla 
beti bat etorriko besteenekin, zeren gizakien judizioak eta usteak se-
guruenik ezberdinak izanen baitira, euren interesak jokoan daudenean 
batik bat. Horregatik, bigarrenik, herritarrak justiziari buruz dauden 

iritzi ezberdinengatik sorturiko gatazkak konpontzeko zein antolamen-
du konstituzional den justua erabaki behar du. Pentsa dezakegu pro-
zesu politikoa erabaki sozialak hartzen dituen makina baten modukoa 
dela, makina hori ordezkarien eta euron hautesleen ikuspuntuekin 
elikatzen denean. Herritarrak uste izanen du makina hori diseinatzeko 
era batzuk beste batzuk baino justuagoak direla. Hartara, justiziaren 
ikuskera oso batek, ez bakarrik legeak eta politikak baloratu, baizik 
lege gisa zein iritzi politiko jarriko den indarrean erabakitzeko pro-
zedurak mailakatu ere ahal ditu. Hirugarren problema bat ere bada 
oraindik. Herritarrak konstituzio jakin bat justutzat onartzen du eta 
uste du zenbait prozedura tradizional egokiak direla, esate baterako, 
gehiengoaren erabakiarena, behar bezala mugatuta. Hala ere, prozesu 
politikoa, kasurik onenean, justizia prozesal inperfektukoa denez, he-
rritarrak segurtatu beharra dauka gehiengoaren erabakiak zein kasutan 
bete beharko diren eta zeinetan atzera bota ahal izanen diren, lotesleak 
ez direlako. labur esanda, eginbehar eta obligazio politikoen oinarriak 
eta mugak zehazteko gai izan behar du. orduan, bada, justiziaren teo-
riak hiru arazo motari gutxienez aurre egin behar die, eta horrek adie-
razten du baliagarria izan daitekeela pentsatzea printzipioak zenbait 
etapako sekuentzia batean aplikatzen direla. 

Hona helduta, bada, jatorrizko kokapenaren elaborazio bat sar-
tzen dut arrazoibidean. Honaino suposatu izan dut ezen, behin justi-
ziaren printzipioak hautatu direnean, parteek gizartean duten lekura 
itzultzen direla eta aurrerantzean gizarte sistemari egiten dizkien es-
kakizunak printzipio horien bidez juzgatzen dituztela. Baina, bitarteko 
etapak sekuentzia zehatz batean gertatzen direla imajinatzen badugu, 
sekuentzia horrek aurre egin beharko diegun konplikazioei iskin egi-
teko eskema bat eman diezaguke. Etapa bakoitzak ikuspuntu egoki bat 
izan beharko du, bertatik arazo mota batzuk jorratzeko.119 Hartara, su-
posatzen dut ezen, parteek jatorrizko kokapenean justiziaren printzi-
pioak onartu ondoren, biltzar konstituziogilea egitera joko dutela. Han 
politika moldeen justiziari buruzko erabakiak hartu eta konstituzio bat 
aukeratu beharko dute: ordezkariak dira, hala esatearren, batzar ho-

119 lau etapako sekuentziaren ideia Estatu Batuetako Konstituzioak eta bere historiak iradokitakoa da. sekuentzia hori teorikoki nola interpreta eta justizia prozesalarekin nola erlaziona daitekeen azalduz egindako ohar batzuk aurkitzeko, ikus K. J. arrow, Social Choice and Individual Values, 2. ed. (New York, John Wiley and sons, 1963), 89-91 or. 

rren aurrean. aldez aurretik hautaturiko justiziaren printzipioen mu-
gen barruan, gobernuaren botere konstituzionaletarako eta herritarren 
oinarrizko eskubideak zaintzeko sistema bat prestatu beharko dute. 
Etapa horrexetan baloratu beharko dute ikuspegi politiko desberdinen 
arazoari aurre egiteko prozeduren justizia. Justiziaren ikuskera ego-
kia adostasunez onartu dutenez gero, ezjakintasunaren estalkia aldez 
bederen jasota dago. Batzarrean dauden pertsonek ez dute, jakina, in-
formaziorik norbanako partikularrei buruz: ez dute ezagutzen beren 
gizarte maila, ez berezko dohainei dagokienez zein mailatan dauden, 
ezta onari buruz duten ikuskera ere. Baina teoria sozialaren printzi-
pioak ulertzeaz gain, orain beren gizarteari buruzko gauza orokorrak 
ere ezagutzen dituzte, hau da, haren zirkunstantziak eta baliabideak, 
haren garapen ekonomiko eta politikoaren maila, etab. Ez daude jada 
mugatuta justiziaren zirkunstantzietan inplizitu dagoen informaziora. 
Ezagutza teorikoa, baita beren gizarteari buruzko gauza orokorren 
ezagutza ere, dutenez gero, konstituzio justu egokiena hautatu behar 
dute, justiziaren printzipioak betetzen dituena eta legeria justu eta era-
ginkorrera eramateko onena dena.120 

Honaino helduta, bi problema bereizi behar ditugu. idealki, 
konstituzio justua emaitza justua segurtatzeko antolaturiko prozedura 
justua litzateke. Prozedura konstituzioak gobernaturiko prozesu po-
litikoa litzateke, emaitza, aldiz, indarrean jarritako legeria, eta justi-
ziaren printzipioek, berriz, irizpide bereizi bat definituko lukete hala 
prozedurarako nola emaitzarako. Justizia prozesal perfektu horren 
bila ari garela (14§), lehenengo problema prozedura justua diseina-

120 Garrantzitsua da lau etapako sekuentzia eta haren biltzar konstituziogile-
ari buruzko ikuskera ongi bereiztea teoria sozialean aurki daitekeen eta honako 
lan honetan ereduz adierazia izan den motako hautaketa konstituzionaletik: J. 

M. Buchanan eta Gordon Tullock, The Calculus of Consent, (ann arbor, Uni-
versity of Michigan Press, 1963). lau etapako sekuentziaren ideia teoria moral 
baten zatia da, eta konstituzio errealen funtzionamenduaren deskripzioari ez 
dagokiona, eragile politikoek justiziaren ikuskera horren eragina jasotzen duten 
neurrian izan ezik. Kontratu doktrinan, justiziaren printzipioak jada hitzartuak 
izan dira, eta gure arazoa eurak aplikatzen lagunduko digun eskema bat formu-
latzea da. Helburua konstituzio justuari dagozkion ezaugarriak ezartzea da, eta 
ez zein konstituzio mota hartu edo hitzartu beharko litzatekeen asmatzea, bizitza 
politikoari buruzko suposizio gutxi-asko errealistetan (nahiz eta sinpifikatuetan) 
oinarrituta, eta askoz gutxiago teoria ekonomikoaren bereizgarria den moldeko 
suposizio indibidualetan oinarrituta. 

tzea da. Hori egiteko, konstituzioak hiritar berdinkideen askatasunak 
bere baitan hartu eta babestu behar ditu. askatasunon barruan hauexek 
sartzen dira: kontzientzia askatasuna eta pentsamendu askatasuna, as-
katasun pertsonala eta eskubide politiko berdinak. sistema politikoa, 
demokrazia konstituzional motaren bat litzatekeela suposatzen duda-
na, ez litzateke prozedura justua, baldin askatasun horiek bere baitan 
hartuko ez balitu. 

Edozein prozedura politiko bideragarrik, jakina, emaitza injus-
tua eman lezake. izan ere, ez dago prozedura arau politikoen eske-
marik, legeria injusturik ez dela indarrean jarriko bermatuko duenik. 
Erregimen konstituzional baten kasuan, edo, egia esan, edozein go-
bernu eratan, ezin gauza daiteke justizia prozesal perfektuaren ideala. 
Erdiets daitekeen eskemarik onena justizia prozesal inperfektuarena 
da. Hala ere, eskema batzuek beste batzuek baino joera handiagoa 
dute lege injustuak sortzeko. Bigarren problema da, beraz, bai jus-
tuak eta bai bideragarriak diren antolamendu prozesalen artetik orde-
na juridiko justu eta eraginkor batera eramateko probabilitate gehien 
dituztenak hautatzea. Hori, beste behin ere, Benthamek formulaturiko 
interesen identifikazio artifizialaren formula da; alde bakarra da gure 
kasuan arauek (prozedura justua) justiziaren printzipioekin onuraga-
rritasunaren printzipioarekin baino hobeto bat etorriko den legeria 
(emaitza justua) emateko moduan eginda egon behar dutela. arazo 
hori zuhurtziaz konpontzeko, sistemako kideek ukan ditzaketen us-
teak eta interesak ezagutu behar dira, baita dituzten zirkunstantzietan 
arrazionaltzat ukanen dituzten taktika politikoak ere. suposatzen da, 
bada, ordezkariek ezagutzen dituztela horiek guztiak. Norbanako par-
tikularrez, ezta beren buruez ere, informaziorik ukan ezean, horrek ez 
dio jatorrizko kokapenaren ideiari eragiten. 

Konstituzio justu bat lantzean, suposatzen dut aldez aurretik 
hautaturiko justiziaren bi printzipioek lortu nahi den emaitzaren ere-
du bereizi bat definitzen dutela. Eredu hori ez badaukagu, proiektu 
konstituzionalaren arazoa ez dago ongi planteatuta, zeren erabaki 
hori konstituzio justu bideragarriak aztertuz (teoria sozialean oina-
rrituta, esan dezagun, zerrendatuz) eta orduko zirkunstantzietan 
besteek baino antolamendu justu eta eraginkorragoa ekarriko duena 
bilatuz hartzen baita. orain, une honetan legegintzako etapara hel-
du gara, sekuentzian hurrengo urratsa egiteko. legeen eta politiken 

justizia ikuspuntu horrexetatik ebaluatu beharko da. Proposaturiko 
legeak legegile ordezkariaren posiziotik juzgatuko dira, eta legegile 
horrek, beti bezala, ez du bere buruaren ezer zehatzik jakinen. le-
geek, ez bakarrik justiziaren printzipioak, baizik konstituzioan eza-
rritako muga guztiak ere bete beharko dituzte. Biltzar konstituziogi-
leko etaparen eta legebiltzarrekoaren artean aurrera eta atzera ibiliz 
topatzen da konstituziorik onena. 

Gauzak horrela, legeria justua ala injustua den jakiteko arazoan, 
bereziki politika ekonomiko eta sozialei dagokienez, iritzi ezberdinta-
sun arrazoizkoak aurkitu ohi ditugu. Kasu horietan judizioak sarri as-
kotan doktrina espekulatibo politiko eta ekonomikoen mende eta, oro 
har, teoria sozialen mende egoten dira. Maiz lege edo politika jakin 
bati buruz gehienez ere esan genezakeena da argiro injustua ez dela. 
Desberdintasun printzipioa modu zehatzean aplikatzeak espero gene-
zakeena baino informazio gehiago edukitzea eskatzen du, eta, edo-
nola ere, lehenengo printzipioaren aplikazioak galdatzen duena baino 
gehiago. Maiz argi eta garbi egoten dira askatasun berdinak urratzen 
diren kasuak. Urratze horiek injustuak izatez gain, argi eta garbi ikus 
daiteke injustuak ere badirela: injustizia instituzioen egitura publikoan 
ageri da. Baina gauzen egoera hori konparatiboki oso gutxitan gerta-
tzen da desberdintasun printzipioak erregulaturiko politika sozial eta 
ekonomikoetan. 

orduan, bakoitza justizia sozialeko arazo ezberdinetan ari den 
etapen arteko lan banaketa bat imajinatzen dut. Banaketa hori oina-
rrizko egituraren zati biei dagokie gutxi gorabehera. askatasun ber-
dinaren lehenengo printzipioa lehen mailako eredua da biltzar konsti-
tuziogilearentzat. Haren eskakizun nagusiak hauexek dira: pertsonaren 
funtsezko askatasunak eta kontzientzia askatasuna eta pentsamendu 
askatasuna babestuta egotea eta prozesu politikoa oro har prozedura 
justua izatea. Hartara, konstituzioak herritartasun berdineko estatus 
komun seguru bat ezartzen du eta justizia politikoa burutzen du. Bi-
garren printzipioa legegintzako etapan hasten da jardunean. Politika 
sozial eta ekonomikoek honako hau helburu izan dezaten agintzen 
du, alegia, abantaila gutxien dituztenenen epe luzerako itxarobideak 
maximizatzea, aukera berdintasun justuaren baldintzetan eta denen-
tzat askatasun berdinak segurtatuz. Une horretan gertakari orokor eko-
nomiko eta sozialen eremu osoa abiarazten da. oinarrizko egituraren 

bigarren zatiak gizarte lankidetza eraginkor eta denentzako onuraga-
rrirako beharrezko diren molde politiko, ekonomiko eta sozialen ez-
berdintasunak eta mailaketak hartzen ditu. Hartara, justiziaren lehe-
nengo printzipioak bigarrenarekiko duen lehentasuna biltzar konsti-
tuziogileak legegintzako etaparekiko duen lehentasunean islatzen da. 

azken etapa epaileek eta administratzaileek arauak kasu par-
tikularrei aplikatzeko eta herritar guztiek arauak betetzeko etapa da. 
Etapa horretan denek dute gertakari guztietara iristeko modua. Ez zaio 
inolako mugarik jartzen ezagutzari, etapa horretan arau sistema guztia 
hartzen delako eta pertsonei beren ezaugarri eta zirkunstantzien ara-
bera aplikatzen zaielako. Hala ere, guk ez ditugu ikuspuntu horretatik 
erabakiko eginbehar eta obligazio politikoen oinarriak eta mugak. Hi-
rugarren arazo mota hori obedientzia partzialaren teoriakoa da, eta be-
raren printzipioak jatorrizko kokapenaren ikuspuntutik aztertzen dira 
teoria idealarenak hautatu ostean (§39). Behin horiek ditugunean, gure 
egoera partikularra azken etapako perspektibatik ikus dezakegu, adibi-
dez, desobedientzia zibilaren eta kontzientzia objekzioaren kasuetan 
bezala (§57-59). 

lau etapako sekuentzian ezagutza norberarenganatzea ondoan 
azaltzen den moduan egiten da gutxi gorabehera. Hiru gertakari mota 
bereiziko ditugu: teoria sozialaren (eta, kasura etorriz gero, beste teoria 
batzuen) lehenengo printzipioak eta euren ondorioak; gizarteari buruzko 
gertakari orokorrak, hala nola, gizartearen tamaina eta ekonomi gara-
pen maila, haren egitura instituzionala eta ingurune naturala, etab; eta, 
azkenez, norbanakoei buruzko gertakari partikularrak, hala nola, haien 
gizarte maila, berezko dohainak eta interes bereziak. Jatorrizko kokape-
nean parteek ezagutzen dituzten gertakari partikular bakarrak justizia-
ren zirkunstantzietatik inferi daitezkeenak dira. Teoria sozialaren lehen 
printzipioak ezagutzen badituzte ere, historiaren ibilbidea itxita dute; 
ez dute informaziorik jakiteko gizarteak zenbat aldiz hartu duen molde 
hori edo bestea, edo nolako gizarte motak dauden une hartan munduan. 
Hurrengo etapetan, hala ere, ezagugarri dituzte beren gizarteari buruzko 
gertakari orokorrak, baina ez beren egoeraren xehetasunik. Ezagutzari 
jarritako mugak laxa daitezke, justiziaren printzipioak jada hautatuak 
direnez gero. informazio emaria aurrean den justiziaren arazoari prin-
tzipio horiek zuhurtziaz aplikatzeko behar denak erabakitzen du eta-
pa bakoitzean, eta aldi berean, segurutik, aurreiritziak eta distortsioak 

sortuko dituen eta gizakiak elkarren kontra ipiniko dituen ezagutza oro baztertu egiten da. Printzipioen aplikazio arrazional eta inpartzialaren nozioak definitzen du onargarria den ezagutza mota. azken etapan, argi dago, ez da egonen ezjakintasunaren estalkiari eusteko ezelako arrazoirik, eta murrizketa guztiak kenduko dira. 

Funtsezkoa da gogoan izatea lau etapako sekuentzia justiziaren 
printzipioak aplikatzeko baliabide bat dela. Bidezkotasun gisa ulertu-
riko justiziaren teoriaren osagai bat da, eta ez biltzar konstituziogileek 
eta legebiltzarrek errealitatean duten jarduteko moduaren azalpena. 
ikuspuntu mordo bat ezartzen du, euretatik begiratuta justiziako as-
kotariko problemak konpontzeko, eta ikuspuntu bakoitzak aurreko 
etapetan harturiko mugak heredatzen ditu. Hartara, konstituzio justua 
bigarren etapako murrizketak onartzera behartuta dauden ordezkari 
arrazionalek beren gizarterako hartuko luketena da. Eta era bertsuan 
lege eta politika justuak legegintzako etapan indarrean jarriko lirate-
keenak dira. Froga hori, jakina, zehaztugabea da maiz: ez dago beti 
argi zenbait konstituzioren artean, edo zenbait antolamendu ekono-
miko eta sozialen artean, zein aukeratu beharko litzatekeen. Baina hori 
horrela denean, justizia ere neurri berean da zehaztugabea. onartu-
riko eremuaren barruan dauden instituzio guztiak dira justuak maila 
berean, eta horrek esan nahi d~ hautatuak izan litezkeela; teoriaren 
muga guztiekin bateragarriak izan daitezke. orduan, bada, politika so-
zial eta ekonomikoko gai askotan justizia prozesal ia hutsaren noziora 
jo beharko dugu atzera: legeak eta politikak justuak dira, onarturiko 
eremuaren barruan dauden heinean eta legebiltzarrak, konstituzio jus-
tuak baimendutako moldez, indarrean jarri dituen neurrian. Zehaztu-
gabetasun hori justiziaren teorian ez da berez akatsa. Espero behar 
genukeena da. Bidezkotasun gisa ulerturiko justiziak merezi duen teo-
ria de~a erakutsiko du, baldin justiziaren eremua jada dauden teoriek 
baino gure ongi hausnarturiko judizioekin hobeto adosten den eran 
definitzen badu, eta gizarteak saihestu behar dituen gaitzik larrienak 
argiago nabarmentzen baditu. 

32. asKaTasUN KoNTZEPTUa 

Justiziaren lehenengo printzipioa aztertzean, gai hori hain maiz 
aldrebestu duen askatasunaren esanahiari buruzko eztabaida saihesten 
ahaleginduko naiz. askatasun positiboaren eta negatiboaren aldekoen 

artean askatasuna nola definitu behar den erabakitzeko dagoen ezta-
baida alde batera utziko dut. Uste dut debate hori, gehienbat, ez dela 
definizioei buruzkoa, baizik askatasun ezberdinen balioari buruzkoa 
elkarrekin bat ez datozenean. Hartara, defendatu nahi izan liteke, 
Constant-ek egin zuen moduan, modernoen askatasuna deritzona an-
tzinakoen askatasuna baino balio handiagokoa dela. askatasun mota 
biok giza jomugetan sakonki erroturik dauden arren, pentsamendu eta 
kontzientzia askatasuna, pertsonaren askatasuna eta askatasun zibilak 
ez lirateke sakrifikatu behar askatasun politikoaren, afera politikoetan 
maila berean parte hartzeko askatasunaren mesedetan.121 arazo hori, 
argi eta garbi, funtsezko filosofia politikokoa da, eta berorri erantzuteko 
zuzentasunaren eta justiziaren teoria bat behar da. Definizioari buruzko 
gaiek, kasurik onenean ere, laguntzaile eginkizuna ukan dezakete. 

Horregatik, hauxe suposatuko dut besterik gabe, alegia, edozein 
askatasun hiru elementurekiko erreferentziaz esplika daitekeela, ele-
mentuok galdera hauexei erantzunez zehatz daitezkeelarik: zein diren 
aske diren eragileak, zein murrizketa eta mugatatik diren aske eta zer 
egiteko edo ez egiteko diren aske. askatasunaren esplikazio osoek hiru 
puntu horiei buruzko informazio egokia ematen dute.122 sarri askotan 
gai batzuk argi daude testuingurutik eta ez da behar azalpen osorik. 
askatasunaren deskripzio orokorrak, orduan, ondoko taxua dauka: 
pertsona hori edo bestea (horiek edo besteak) aske da (edo ez da aske) 
mugapen (edo mugapen multzo) horretatik edo bestetik hori eta bes-
tea egiteko (edo ez egiteko). Elkarteak, pertsona naturalak bezalaxe, 
askeak edo ez-askeak izan daitezke, eta mugapenak legez ezarritako 
eginbehar eta debekuetatik hasi eta iritzi publikotik eta presio sozia-
letik sorturiko eragin hertsatzaileetaraino heda daitezke. Gehienetan 

121 ikus Constanten Ancient and Modern Liberty saiakera (1819). Horri buruz 
hark dituen ideiak Guido de Ruggiero-k eztabaidatzen ditu honako lan honetan: 
The History of European Liberalism, itzult.: R. C. Collingwood (oxford, The 
Clarendon Press, 1927), 159-164, 167-169 or. azalpen orokor bat aurkitzeko, 
ikus isaiah Berlin, Four Essays on Liberty, (londres, oxford University Press, 
1969) bereziki hirugarren saiakera eta sarrerako XXXVii-lXiii or.; eta G. G. 
MacCallum, «Negative and Positive Freedom», Philosophical Review, 76 lib. 
(1967). 

122 Hemen honako lan honi narraio: MacCallum, «Negative and Positive Freedom». ikus, halaber, Felix oppenheim, Dimensions of Freedom (New York, st. Martin’s Press, 1961) bereziki 109-118, 132-134 or., non askatasun sozialaren definizio hirukoitza datorren. 

askatasuna murrizketa konstituzional eta juridikoekin lotuta aztertuko 
dut. Kasu horietan askatasuna instituzioen egitura bat da, eskubideak 
eta eginbeharrak definitzen dituzten arau publikoen sistema bat. Es-
parru horretan daudela, pertsonak zerbait egiteko askatasunez dira, 
zenbait mugapenetatik aske direnean zerbait egiteko edo ez egiteko 
eta euren egite edo ez egite hori beste pertsona batzuen interferen-
tziatik babestuta dagoenean. Baldin, adibidez, kontzientzia askatasuna 
legeak definiturikotzat badaukagu, orduan norbanakoek oinarrizko as-
katasun hori daukate aske direnean beren interes moral, filosofiko edo 
erlijiosoak sustatzeko, ezein praktika erlijioso edo bestelakotan parte 
hartzera edo parte ez hartzera behartuko dituen muga legalik gabe, eta 
besteek ez interferitzeko eginbehar legala dutenean. oinarrizko aska-
tasun ororen ezaugarria eskubide eta eginbeharren egitura korapilotsu 
samar bat da. Ez bakarrik zilegi izan behar zaie norbanakoei zerbait 
egitea, baizik gobernuak eta beste pertsonek haien ekintzari oztoporik 
ez jartzeko legezko eginbeharra ukan behar dute. Ez ditut eskubide eta 
eginbeharrok xehetasunez azalduko, baina, hala ere, guk behar dugu-
nerako behar bezain ongi ulertzen ditugula suposatuko dut. 

Zenbait gauza argitu nahi nituzke labur-labur. lehenik, go-
goan izan behar dugu oinarrizko askatasunak osotasun gisa ebaluatu 
beharko direla. askatasun horietako bakoitzaren balioa, normalean, 
besteen zehaztapenaren mende dago. Bigarrenik, suposatzen dut ezen, 
arrazoiz aldekotzat jo daitezkeen baldintzetan, beti daukagula era bat 
askatasunok guztien aplikazio nagusiak aldi berean segurtatzeko eta 
interesik funtsezkoenak babesteko moduan definitzeko; edo, gutxie-
nez, hori posible izateko moduan definitzeko, betiere printzipio biak 
eta datxezkien lehentasunak zintzo betez gero. azkenez, oinarrizko as-
katasunen zehaztapena eginda, suposatzen da gehienbat argi gelditzen 
dela instituzio edo lege batek oinarrizko askatasun bat mugatzen duen 
ala erregulatu besterik ez duen egiten. adibidez, ordena arau batzuk 
beharrezkoak dira eztabaida erregulatzeko; galdetzeko eta debatitzeko 
zenbait arrazoizko prozedura onartu ezean, adierazpen askatasunak 
bere balioa galtzen du. Bestalde, zenbait iritzi erlijioso moral edo po-
litiko edukitzeko edo aldezteko debekua askatasunaren murrizketa da 
eta hartakotzat hartuta juzgatu behar da.123 Hartara, biltzar konstituzio-

123 ikus alexander Meiklejohn, Free Speech and Its Relation to Self-Govern-
ment (New York, Harper and Brothers, 1948). i. kap., 6 at. 

02650 

John Rawls 
JUSTIZIAREN TEORIA BAT 

gile bateko ordezkari gisa, edo legebiltzar bateko kide gisa, parteek 
askatasunak nola zehaztu behar diren erabaki behar dute, askatasun 
sistema osorik onena eman dezaten. Erregulazioaren eta murrizketa-
ren arteko ezberdintasunaz ohartu beharko dira, baina puntu askotan 
oinarrizko askatasun bat beste batekin orekatu beharko dute, adibidez, 
adierazpen askatasuna ekitatezko epaiketarako eskubidearekin. aska-
tasunen antolamendurik onena jartzen zaizkien muga guztien mende 
dago. 

Horregatik, denentzako berdinak diren askatasunak muga ba-
daitezke ere, muga horiek askatasun berdinaren esanahiak eta justi-
ziaren printzipio bien ondoz ondoko ordenak adierazitako zenbait 
irizpideren mendean daude. lehen ikusian, lehenengo printzipioaren 
aurka egiteko bi modu daude. askatasuna desberdina da hala pertsona 
klase batek beste batek baino askatasun handiagoa duenean nola aska-
tasunak izan behar lukeen hedadurarik ez duenean. orain, herritar ber-
dinkideen askatasun guztiek berberak izan behar dute gizarteko kide 
bakoitzarentzat. Hala ere, askatasun berdinetako batzuk beste batzuk 
baino hedadura handiagokoak izan daitezke, beraien hedadurak erka 
daitezkeela emanda. Modu errealistagoan, askatasun bakoitza bere es-
kalan bederen neur daitekeela suposatzen bada, orduan askatasunak 
luzatu edo laburtu egin daitezke elkarrekiko duten eraginaren arabera. 
lehenengo printzipioak babesturiko oinarrizko askatasun oro askata-
sunaren beraren mesedetan bakarrik muga daiteke, hau da, askatasun 
bera edo beste oinarrizko askatasun bat behar bezala babesturik egotea 
segurtatzeko eta askatasunen sistema bakarra ahalik ondoen doitzeko 
bakarrik. askatasun eskema osoaren doikuntza askatasun partikula-
rren definizioaren eta hedaduraren mende soilik dago. Eskema hori, 
jakina, ordezkari den herritar berdinkidearen ikuspuntutik ebaluatu 
beharko da beti. Biltzar konstituziogilearen edo legebiltzarraren etapa-
ren ikuspuntutik (kasuari dagokion bezala), galdetu beharra daukagu 
hark, arrazoiz erabakita, zein sistema hobetsiko lukeen. 

azken puntu bat. Pobreziaren eta ezjakintasunaren eta, oro har, 
baliabiderik ezaren ondorioz sorturiko norberaren eskubide eta auke-
rei probetxua ateratzeko ezintasuna sartzen dute batzuetan askatasuna-
ren erabateko murrizketen artean. Baina nik ez dut hori eginen, baizik 
gauza horiei buruz pentsatuko dut ondorioak dituztela askatasunaren 
balioan, lehenengo printzipioak definitzen dituen eskubideek norba-

nakoentzat duten balioan. Hori ulertuta, eta oinarrizko askatasunaren 
sistema osoa azaldu dugun moduan egina dela suposatuta, ohar gai-
tezke zati biko oinarrizko egiturak askatasuna eta berdintasuna bate-
ratzeko aukera ematen duela. Hartara askatasuna eta askatasunaren 
balioa jarraian azaltzen den moduan bereizten dira: askatasuna herritar 
berdinkideen askatasunen sistema osoak adierazten du, askatasunaren 
balioa pertsonentzat eta taldeentzat, ordea, haiek sistemak zehazturiko 
eremuan beren xedeak sustatzeko duten gaitasunaren mende dago. 
askatasuna askatasun berdin gisa berbera da guztientzat; askatasun 
berdina baino txikiagoa edukitzearren konpentsatu beharra bezalako 
arazorik ez da sortzen. Hala ere, askatasunaren balioa ez da denen-
tzat berdina. Batzuek aginpide eta aberastasun handiagoak dituzte, 
eta, ondorioz, beren helburuak lortzeko bitarteko gehiago. askata-
sunaren balio txikiagoa, hala ere, konpentsatuta dago, zeren gizarte-
ko kide zorigabeagoek beren helburuak lortzeko duten ahalmena are 
txikiagoa bailitzateke, baldin desberdintasun printzipioa betetzen den 
kasu guztietan dauden desberdintasunak onartuko ez balituzte. Baina 
askatasunaren balio txikiagoagatik konpentsatzea ez da nahasi behar 
askatasun desberdina konpentsatzearekin. Printzipio biak batera har-
tuta, oinarrizko egitura denek konpartitzen duten askatasun berdinaren 
eskema osoak abantaila gutxien dituztenentzat duen balioa maximi-
zatzeko moduan antolatu beharko da. Horrexek definitzen du justizia 
sozialaren helburua. 

askatasun kontzeptuari buruzko azalpen horiek zoritxarrez 
abstraktuak dira. Etapa honetan ez luke ezertarako balioko askatasun 
ezberdinak sistematikoki sailkatzeak. Horren ordez, euron arteko des-
berdintasunen ideia aski argia daukagula suposatuko dut, eta zenbait 
kasu aztertu ahala, gaiok poliki-poliki argituz joanen direla. Hurrengo 
ataletan justiziaren lehenengo printzipioa kontzientzia askatasun eta 
pentsamendu askatasunarekin, askatasun politikoarekin eta pertsona-
ren askatasunarekin lotuta aztertuko dut, askatasunok legearen inpe-
rioak babestuta dauden neurrian. aplikazio horiek askatasun berdinen 
esanahia argitzeko eta lehenengo printzipioari beste oinarri batzuk 
eskaintzeko aukera ematen digute. areago oraindik, kasu bakoitzak 
askotariko eskubideak mugatzeko eta doitzeko irizpideen erabilera ar-
gitzen du eta, hartara, askatasunaren lehentasunaren esanahia adibidez 
adierazten du. azpimarratu beharra dago, hala ere, oinarrizko askata-
sunen analisia ez dela eskaintzen askatasun bat, oinarrizkoa izan edo 

ez, mugatzeko noiz gauden justifikaturik erabakitzen duen irizpide zehatz gisa. Ez dago modurik gure baloratzeko senean konfiantza apur bat jarri beharra ekiditeko. Beti bezala, helburua justiziaren halako ikuskera bat formulatzea da, non, gure gaitasun intuitiboetan euskarria izan dezakeen arren, gure justiziari buruzko judizio ongi hausnartuak berarekin bat etor daitezen lagunduko duen (8§). lehentasun arau guztiek helburu horixe bultzatu behar dute gure ikuspegi moralaren zenbait funtsezko ezaugarri estruktural zehaztuz. 

33. KoNTZiENTZia asKaTasUN BERDiNa 

aurreko kapituluan ohartarazi dut justiziaren printzipioen ezau-
garri erakargarrietako bat askatasun berdinei babes segurua berma-
tzean datzala. lehenengo printzipioaren aldeko argudioa zehatzago az-
tertu nahi dut kontzientzia askatasunerako oinarriak kontuan hartuz.124 
orain arte parteek eskakizun lerro jarraituak ordezkatzen dituztela eta 
beren ondorengo hurbilen ardura dutela suposatu izan badugu ere, ez 
dugu azpimarratu ezaugarri hori. Halaber, ez dut azpimarratu parteek 
suposatu behar dutela, beste alternatibarik ez dagoenean izan ezik, 
arriskuan ezin jar ditzaketen interes moral, erlijioso edo filosofikoak 
dituztela. Esan daiteke uste dutela bete ahal izateko aske irautea eska-
tzen dieten obligazio moral edo erlijiosoak dituztela. Bidezkotasun 
gisa ulerturiko justiziaren ikuspuntutik, jakina, obligazio horiek nor-

124 Eskubide berdinaren kontzeptua, jakina, oso ezaguna da modu batera edo 
bestera eta justiziaren analisi askotan agertzen da, are idazleek beste gaietan ez-
berdintasun handiak badituzte ere. Hartara, askatasunerako eskubide berdinaren 
kontzeptua Kantekin elkartu ohi da -ikus The Metaphisical Elements of Justice, 
itzul: John ladd (New York, The library of liberal arts, 1965), baina edonork 
esan dezake J. s. Mill-en On Liberty lanean [Euskaraz: Askatasunaz, itzul.: al-
berto Gabikagojeaskoa (Klasikoak s. a., 2004)] eta haren beste idazki batzuetan 
aurki daitekeela, baita beste pentsalari liberal askorenetan ere. H. l. a. Hartek 
antzeko zerbaiten alde egin du honako lan honetan: «are There any Natural 
Rights?», Philosophical Review, 64 lib. (1955); baita Richard Wollheim-ek ere 
«Equality» sinposiumean, Proceedings of Aristotelian Society, 56 lib, (1955-
1956). askatasun berdinaren printzipioak nik erabiliko dudan zentzuan, hala ere, 
ezaugarri bereziak har litzake bera osagai duen teoria kontuan izanda. Bereziki, 
instituzioen egitura bat inposatzen du abiagunetzat hartzeko, lehentasun arauek 
hori egiten lagatzen duten neurrian soilik (39§). Gogoramen berdinaren printz-
ipiotik oso urrun dago, ideia intuitiboa tolerantzia erlijiosoaren printzipioa forma 
sozial baterantz orokortzea denez gero, hartara instituzio publikoetan askatasun 
berdinera iristen delarik. 

berak norberaren buruari ezarritakoak dira; ez dira justiziaren ikuskera 
horrek ezarritako loturak. Kontua hori barik zera da, alegia, jatorrizko 
kokapenean pertsonek ez dutela beren burua pertsona partikular isola-
tu moduan ikusten. aitzitik, suposatu behar dute ahalik ongien zaindu 
behar dituzten interesak dituztela eta hurrengo belaunaldiko zenbait 
kiderekin lokarriak dituztela, haiek ere antzeko eskakizunak eginen 
dituztelarik. Behin parteek puntu horiek kontuan hartzen dituztenean, 
justiziaren printzipioen defentsa asko indartzen da, oraintxe agerian 
jartzen saiatuko naizen moduan. 

Kontzientzia askatasun berdinaren arazoa jada konponduta 
dago. Gure justiziari buruzko judizio ongi hausnartuen puntu finka-
tuetako bat da. Baina, horrexegatik hain zuzen, askatasun berdinaren 
printzipioaren aldeko argudioaren izaera argitzen du. arrazoibidea 
kasu horretan orokortu egin daiteke beste askatasun batzuei aplika-
tzeko, nahiz eta ez beti indar berarekin. Kontzientzia askatasunera 
itzulita, bada, begi-bistakoa dirudi parteek beren askatasun erlijioso 
eta morala oso-osorik segurtatuko duten printzipioak hautatu behar di-
tuztela. Ez dakite, jakina, zein diren beren konbikzio erlijiosoak edo 
moralak, edo zein den beren obligazio moral edo erlijiosoen edukia 
berek interpretatzen dituzten bezala. Jakin, ez dakite beren burua obli-
gazio horiek dituen subjektu gisa ikusten dutenik ere. Jakiteko posibi-
litatea nahikoa da argudiorako, nahiz eta suposizio gogorragoa eginen 
dudan. Gainera, parteek ez dakite euren iritzi erlijioso edo moralek 
zer atarramentu izanen duten euren gizartean, ea, adibidez, gehien-
goarenak ala gutxiengoarenak izanen diren. Dakiten bakarra da be-
raiek horrela interpretatzen dituzten obligazioak dituztela. Erabaki 
behar duten arazoa da zein printzipio hartu beharko duten herritarren 
askatasunak euren funtsezko interes erlijioso, moral eta filosofikoei 
dagokienez erregulatzeko. 

orain, bada, badirudi kontzientzia askatasun berdina dela ja-
torrizko kokapenean pertsonek ezagut lezaketen printzipio bakarra. 
Ezin dute arriskuan jarri beren askatasuna, nagusi den doktrina erli-
jioso edo moralak, hala nahi izanez gero, beste batzuk jazartzea edo 
zanpatzea onartuz. Bermaturik ere (eztabaidagarria dena) seguruenik 
norbera gehiengoan sartuko dela (gehiengorik bada), horrela arriska-
tzeak erakutsiko luke norberak ez duela norberaren konbikzio erlijioso 
edo moralak serio hartzen, edo ez duela asko baloratzen norberaren 

sinesteak aztertzeko askatasuna. Parteek, bestalde, ezinen dute onura-
garritasunaren printzipioa ere onartu. Kasu horretan haien askatasuna 
interes sozialen kalkuluaren mendean egonen litzateke eta askatasun 
horren mugak baimenduko lituzkete, horrek gogobetetzeen balantze 
neto handiagoa ekarriz gero. Utilitarista, jakina, ikusi dugun moduan, 
saia daiteke, bizitza sozialeko gertakari orokorretatik argudiatzen 
ezen, abantailen kalkuluak behar bezala egiten direnean, ez dituztela 
inoiz justifikatzen muga horiek, kultur baldintza lagungarri samarre-
tan behintzat. Baina parteek horretaz konbentziturik geldituko balira 
ere, era berean beren askatasuna zuzenean berma lezakete askatasun 
berdinaren printzipioa onartuta. Ez da ezer irabazten hori ez egiteaz 
eta, kalkulu aktuarialaren emaitza argia ez den heinean, asko da gal 
daitekeena. Benetan ere, parteek eduki dezaketen ezagutza orokorra-
ren interpretazio errealista egiten badugu (ikus 26§, amaiera), printzi-
pio utilitarista errefusatu beharra izanen da. Gogoetok are indar han-
diagoa dute, kalkulu horiek (horrela izenda baditzakegu) praktikara 
eramatean lituzketen konplexutasuna eta lausotasuna kontuan hartuta. 

Gainera, hasierako askatasun berdinari buruzko akordioa behin 
betikoa da. obligazio moral eta erlijiosoak aintzat hartzen dituen norba-
nakoak erabat bete beharrekotzat dauzka, beraiek betetzea bere beste in-
teresak sustatzeko bitarteko gehiago edukitzearen mende jarri ezin duen 
zentzuan. onura ekonomiko eta sozial handiagoak ez dira behar besteko 
arrazoi askatasun berdina baino txikiagoa onartzeko. askatasun des-
berdina onartzea, dirudienez, honako kasu honetan bakarrik da posible, 
alegia, askatasunaren beraren ikuspuntutik zentzugabeki izan ezik erre-
fusa ezin daitekeen mehatxu hertsatzaileren bat badugu aurrean. Esate 
baterako, egoera jakin batean gerta daiteke pertsona baten erlijioa edo 
iritzi morala toleratzea, hark protestarik ez egitekotan, askatasun berdi-
na erreklamatzeak eraginkorki aurka egin ezin izateko moduko errepre-
sioa ekarriko duenean. Baina jatorrizko kokapenaren perspektibatik ez 
dago doktrina ezberdinen balio erlatiboa zein den jakiteko modurik eta, 
beraz, ez da sortzen horrelako gogoetarik. Ezjakintasunaren estalkiak 
askatasun berdinari buruzko akordiora darama; eta obligazio erlijioso 
eta moralen indarrak, jendeak interpretatzen dituen bezala ulertuta, ba-
dirudi bi printzipioak ondoz ondoko ordenan ipintzea galdatzen duela, 
kontzientzia askatasunari aplikatzen zaizkionean bederen. 

askatasun berdinaren printzipioaren kontra esan daiteke sek-
ta erlijiosoek, adibidez, ezin dutela onartu beren elkarrekiko eska-

kizunak mugatzen dituen printzipiorik. izan ere, lege erlijioso eta 
jainkotiarrekiko obligazioak absolutuak izaki, ezin da onartu, ikus-
puntu erlijiosotik, fede ezberdineko pertsonen arteko inondiko elkar 
ulertzerik. Egia da gizakiek maiz doktrina horretan sinetsiko balute 
bezala jokatu izan dutela. Hala ere, ez dago horren kontra argudiatu 
beharrik. aski da onartzea ezen, hitzar daitekeen printzipìorik badago, 
askatasun berdinarenak izan behar duela. Pertsona jakin batek bene-
tan sinets lezake besteek berak dituen sinesteak eta lehen printzipioak 
onartu behar dituztela, eta hori egin ezean, errakuntza larrian daudela 
eta salbaziorako bidea galtzen dutela. Baina obligazio erlijiosoak eta 
lehen printzipio filosofiko eta moralak ulertzeak agerian ipintzen du 
ezin dugula espero besteek askatasun urriagoarekin konforme gera-
tzea. askoz gutxiago eska diezaiekegu euren eginbehar erlijiosoen edo 
obligazio moralen interprete gisa onar gaitzaten. 

Konturatu behar dugu orain lehenengo printzipioaren aldeko 
arrazoi horiek beste euskarri bat ere hartzen dutela, behin parteek 
hurrengo belaunaldiarekiko duten ardura kontuan hartzen denean. 
Beren ondorengoentzat askatasun bertsuak lortu nahi dituztenez eta 
askatasun horiek ere askatasun berdinaren printzipioak segurtatzen di-
tuenez, ez dago belaunaldien arteko gatazkarik. areago oraindik, hu-
rrengo belaunaldiak printzipio horren hautaketari eragozpenak bakar-
bakarrik jarri liezazkioke, baldin beste ikuskera batek, esate baterako, 
onuragarritasunarenak edo perfekzioarenak eskainitako perspektibak 
hain erakargarriak balira, non jatorrizko kokapeneko pertsonek hura 
errefusatzean ez zituzketen beren ondorengoak modu egokian kontuan 
hartu beharko. Hori hauxe ohartaraziz adierazi dezakegu, alegia, bal-
din aita batek, adibidez, berak askatasun berdinaren printzipioa onar-
tuko lukeela esanen balu, semeak ezinen lukeela esan hori egitean hura 
(aita) beraren (semearen) interesak gaizki zaintzen dabilenik. Beste 
printzipioen abantailak ez dira hain handiak, eta, eman, zalantzaga-
rriak eta aieruzkoak ematen dute. aitak ihardets lezake ezen, printzi-
pioen hautaketak besteen askatasuna ukitzen duenean, erabakiari, ahal 
bada, arrazoizko eta erantzukizunez hartua iritzi behar diotela beste 
horiek adinera iristean. Besteen ardura dutenek haien ordez hautatu 
behar dute haiek nahi izanen dutena kontuan izanda, helduarora hel-
tzean gura izanen dituzten beste gauzetan pentsatu gabe. Beraz, lehen 
mailako ondasunen analisiari jarraikiz, parteek suposatzen dute beren 
ondorengoek askatasuna babesturik edukitzea nahi izanen dutela. 

Puntu honetan besteen izenean harturiko erabakien gidari izan 
behar duen paternalismoaren printzipioari heltzen diogu (39§). Beste 
batzuen ordez haiek ere, ezaguera eta arrazionalki erabakitzeko adina 
balituzte, gauza bera hautatuko luketela uste izateko arrazoiak eduki-
ta hautatu behar dugu. administrariek, tutoreek eta ongileek horrelaxe 
jokatu behar dute, baina, normalean euren tutoretzapekoen eta onura-
dunen egoera eta interesak zein diren badakitenez, zehazki kalkula de-
zakete maiz zer nahi duten edo zer nahiko duten. Jatorrizko kokapenean 
pertsonek, alabaina, beren ondorengoez ez dakite beren buruez dakiten 
baino gehiago, eta, beraz, kasu horretan ere lehen mailako ondasunen 
teorian jarri behar dute konfiantza. Hartara, aitak esan dezake bera ar-
duragabea litzatekeela, beren ondorengoen eskubideak askatasun ber-
dinaren printzipioa hartuz bermatuko ez balitu. Jatorrizko kokapeneko 
ikuspegitik, suposatu behar du euren onagatik egin zuela esanen dutela. 

Kontzientzia askatasuna adibidetzat hartuta, bidezkotasun gisa 
ulerturiko justiziak askatasun berdinaren aldeko argudio sendoak es-
kaintzen dizkigula agertzen saiatu naiz. antzeko arrazoibidea aplikatzen 
da, uste dut, beste kasu batzuetan ere, konbentzitzeko indar bera beti ez 
badu ere. alta, ez dut ukatzen beste ikuspegi batzuetatik ere konbentzi-
tzeko indarra duten argudioak ekar daitezkeenik. Millek ulertzen duen 
moduan ulertuz gero, onuragarritasunaren printzipioak askatasunari 
eusten dio. Millek balio kontzeptua gizakiaren erreferentziaz definitzen 
du, gizakia aurrera egiten duen izaki gisa hartuta. ideia horrekin giza-
kiek hautatzeko askatasunaren aldeko baldintzetan ukanen lituzketen 
interesak eta jarduerak adierazi nahi ditu. izan ere, hautaketa irizpidea 
hartzen du baloratzeko: jarduera biren artean bata bestea baino hobea 
da, baldin biok egiteko gai direnek eta biotako bakoitza askatasun bal-
dintzetan burutu dutenek bata hartzen badute hobetzat.125 

125 Millen onuragarritasunari buruzko definizioa, gizakiaren interes iraunko-
rretan -gizakia aurrera egiten duen izaki gisa hartuta- oinarritua, hementxe 
kausi daiteke: Askatasunaz. i. kap., 11 parag. Hasieran honelaxe irakurri nuen 
pasartea; «gizaki baten interes iraunkorrak», hainbat ediziori jarraituz. Eske-
rrak eman behar dizkiot David spitz-i esan didalako Millek ia ziur «gizakia» 
[man] eta ez «gizaki bat» [a man] idatzi zuela, eta, horregatik, azken aldaera 
hori, lehenengotako edizio merke batetik zetorrena, ziur asko moldiztegiko 
hutsa da. Horrexen arabera berrikusi dut testua. Balioaren hautaketa irizpideari 
dagokionez, ikus Utilitarianism, ii. kap., 2-10 parag. interpretazio hori G. a. 
Paul-i entzun diot, eta berarekin zorretan nago egindako oharrengatik. 

Printzipio hori erabiliz, Millek funtsean hiru arrazoi dakartza 
instituzio libreen alde. lehenik, beharrezkoak dira gizakien gaita-
sunak eta ahalmenak garatzeko, izaera sendo eta kementsuko giza-
kiak sorrarazteko. Gizakiek, euren gaitasunak biziki landu eta euren 
izaerak bizkortu ezean, ez dute izanen egiteko gai diren baliozko jar-
dueretan engaiatzerik eta eurok burutzerik. Bigarrenik, askatasunezko 
instituzioak eta eurek permititzen dutena esperimentatzeko aukera 
beharrezkoak dira, neurri batean bederen, gizakiek jarduera ezberdi-
nen artean eginen dituzten hobespenak arrazionalak eta informatuak 
izanen badira. Gizakiok ez daukagu beste modurik jakiteko zeintzuk 
gauza egin ditzakegun eta zeintzuk diren gehien merezi dutenak. Har-
tara, baldin balioa, gizateriaren interes aurrerakoien arabera kalkula-
tua, bilatzea arrazionala izanen bada, hau da, giza ahalmenen eta be-
har bezala landuriko hobespenen ezagutzak gidatua, zenbait askatasun 
ezinbestekoak dira. Bestela gizateriak onuragarritasunaren printzipioa 
betetzeko ahalegina itsuka eginen luke. askatasuna kentzea segur aski 
beti da irrazionala. Gizateriaren ahalmen orokorrak ezagutuko balira 
ere (ez da hori gertatzen), pertsona bakoitzak bere burua aurkitu behar 
du, eta horretarako askatasuna aldez aurretiko beharrezko baldintza 
da. azkenez, Millek uste du gizakiok nahiago dugula askatasunezko 
instituzioetan bizi. Esperientzia historikoak erakusten du gizakiek 
aske izan nahi dutela, gogogabekerian eta etsipenean amore eman ez 
duten guztian; eta aske bizi direnak, berriz, inoiz ez diote beren aska-
tasunari uko egin gura. Gizakiak askatasunaren eta kulturaren kargen-
gatik kexu izan daitezkeen arren, ororen gainetiko gogo bizia dute nola 
biziko diren berek erabakitzeko eta beren aferak berek konpontzeko. 
Hartara, Millen hautaketa irizpidearen arabera, instituzio libreak beren 
baitan dute balioa, arrazionalki hobetsitako bizimoldeen oinarrizko al-
derdi gisa.126 

alta, horiek argudio sendoak dira, eta edonola ere zirkunstan-
tzia batzuetan askatasun berdin asko, eta agian gehienak, justifika di-
tzakete. Nabariki segurtatzen dute aldeko baldintzetan askatasun mai-
la handi samarra balioa arrazionalki bilatzeko aurrebaldintza bat dela. 
Baina Millen baieztapenek eurek ere, biribilenak izanda ere, ez dute, 
dirudienez behintzat, justifikatzen denontzako askatasun berdina. 

126 Hiru oinarri horiek Askatasunaz, iii. kapituluan daude. Ez dira nahasi behar Millek beste testu batzuetan, adibidez ii. kapituluan, non instituzio libreen ondorio onuragarriak gomendatzen dituen, azaltzen dituen arrazoiekin. 

ohiko suposizio utilitaristen antzekoak behar ditugu oraindik. Norba-
nakoen artean nolabaiteko antzekotasuna suposatu behar dugu, esate 
baterako, gizakien -izaki aurrerakoi gisa-jarduera eta interesetarako 
gaitasun berdina eta, gainera, oinarrizko eskubideen balio marjinala 
gutxitzearen printzipioa, norbanakoei esleitzen zaizkienean. suposizio 
horiek gabe giza xedeetan aurrera egitea bateragarria izan daiteke zen-
bait pertsonak opresioa jasatearekin, edo behintzat askatasun murriz-
tua besterik bermaturik ez edukitzearekin. Edozein gizartek erantzutea 
lorturiko interesen balio intrintsekoaren guztizkoa edo balantze netoa 
maximizatzea helburutzat hartzen duen guztian, ziur asko ohartuko da 
batzuei askatasuna ukatzea justifikaturik dagoela xede bakar horren 
izenean. Herritar berdinkideen askatasunak ez daude seguru printzipio 
teleologikoetan oinarritzen direnean. Euren aldeko arrazoibideak kal-
kulu eskasak eta premisa eztabaidagarriak eta ziurtasunik gabekoak 
ditu oinarri. 

are gehiago, ezer ez da irabazten pertsona guztiek balio in-
trintseko bera dutela esatearekin, behintzat hori aipaturiko suposizio-
ak onuragarritasunaren printzipioaren osagai balira legez erabiltzeko 
modu bat besterik ez bada. Hau da, printzipio hori suposizio horiek 
egiazkoak balira moduan aplikatzen da. Hori egiteak, egiatan, badu 
bere meritua: argi onartzearena konfiantza handiagoa dugula askata-
sun berdinaren printzipioan, tesi utilitaristak edo perfekzionistak hori 
deduzitzeko erabiliko lituzkeen premisetan baino. Konfiantza hori 
edukitzeko arrazoia, kontratu ikuspegiaren arabera, askatasun berdinak 
oinarri ezberdina izatean datza. Ez dira balio intrintsekoaren guztizkoa 
maximizatzeko edo gogobetetzeen balantze handiena erdiesteko bide 
bat. Balioaren guztizkoa norbanakoen eskubideak moldatuz maximi-
zatzeak ez du hemen lekurik. aitzitik, eskubide horiek herritarrek, 
pertsona moral moduan behar bezala ordezkatuak izatean, onartuko 
lituzketen lankidetza printzipioak betetzeko esleitzen dira. Printzipio 
horiek definitzen duten ikuskera ez da ezer maximizatzekoa, justizia-
ren eskakizunei, dena kontuan hartuta, ahalik ongien erantzutearen 
zentzu hutsalean izan ezik bederen. 

34. TolERaNTZia ETa iNTEREs KoMUNa 

Bidezkotasun gisa ulerturiko justiziak, arestian ikusi dugunez, 
argudio sendoak eskaintzen ditu kontzientzia askatasun berdinaren 

alde. suposatuko dut argudio horiek egokiro heda daitezkeela aska-
tasun berdinaren printzipioari eusteko. Horregatik, parteek arrazoi 
sendoak dituzte printzipio horrez baliatzeko. argi dago gogorakizun 
horiek askatasunaren lehentasuna defenditzeko ere garrantzitsuak di-
rela. Biltzar konstituziogilearen ikuspegitik, argudio horiek askatasun 
morala, pentsamendu eta sinesmen askatasuna eta praktika erlijio-
sorakoa bermatuko dituen erregimena hautatzera garamatzate, nahiz 
eta guztiak erregula ditzakeen, beti bezala, estatuak, ordena publiko 
eta segurtasun arrazoiengatik. Estatuak ezin du alderdikeriaz erlijio 
partikular baten alde egin, ezta zigorrik edo eskubide galtzerik ezarri 
ere erlijioren bateko kide egiten direnei. Estatu konfesionalaren no-
zioa errefusatu egiten da. alderantziz, elkarte partikularrek bertako 
kideek nahi duten moduan antola ditzakete beren erakundea eta beren 
barne biziera eta araubidea, betiere bertako kideek kide izaten jarrai-
tuko duten ala ez erabakitzeko benetako askatasuna edukita. legeak 
babesten du leku sakratuen immunitatea, apostasia delitutzat hartzen 
eta, are gutxiago zigortzen, ez den zentzuan, erlijiorik ez edukitzea 
zigortzen ez den bezalaxe. Horrela, estatuak askatasun morala eta er-
lijiosoa zaintzen ditu. 

Kontzientzia askatasuna -mundu guztiak onartzen du- orde-
na publikoarekiko eta segurtasunarekiko interes komunak mugatuta 
dago. Muga hori erraz ondoriozta daiteke kontratu teoriaren ikus-
puntutik. lehenengo eta behin, muga hori onartzeak ez du inplika-
tzen interes publikoak interes moral eta erlijiosoen gainetik daudenik 
ezein zentzutan; eta onarpen horrek, gainera, ez du galdatzen gober-
nuak gai erlijiosoak berdin zaizkion gauza legez ikustea edo sineste 
filosofikoak gizartetik kentzeko eskubidea beretzat hartzea, estatu 
aferekin talka egiten dutenean. Gobernuak ez du elkarteak legitimo 
edo ez-legitimo deklaratzeko aginpiderik, arteari eta zientziari dago-
kienez ere aginpiderik ez duen bezalaxe. Gai horiek ez daude haren 
eskuduntzaren barruan, konstituzio justu orotan zehazturik agertzen 
den moduan. aitzitik, justiziaren printzipioak kontuan izanda, estatua 
berdinkideak diren herritarrek osaturiko elkarte bezala ulertu behar 
da. Estatua ez da doktrina filosofiko eta erlijiosoez arduratzen, baizik 
norbanakoek egiten duten beren interes moral eta espiritualen bilaketa 
erregulatzen du, hasierako berdintasun egoera batean beraiek ere ados 
etorri eta onartuko lituzketen printzipioen arabera. Bere botereak ho-
rrela erabiliz, gobernuak herritarren ordezkari moduan jokatzen du eta 

haien justiziari buruzko ikuskera publikoaren eskakizunei erantzuten 
die. Horregatik, orotarako eskuduntza duen estatu laikoaren nozioa ere 
ukatu egiten da, justiziaren printzipioetatik honako hau ondorioztatzen 
denez gero: gobernuak ez duela, moral edo erlijio kontuetan, ez es-
kubiderik ez eginbeharrik berak edo gehiengoak (edo beste edonork) 
egin nahi duena egiteko. Haren eginbeharra askatasun moral eta erli-
jioso berdinerako baldintzak bermatzera mugatzen da. 

Hori guztia onartuta, orain begien bistakoa dirudi gobernuak, 
ordena eta segurtasun publikoko interes komunaren izenean askata-
suna mugatzean, jatorrizko kokapenean hautatuko litzatekeen printzi-
pio baten arabera jokatzen duela. izan ere, posizio horretan dagoen 
bakoitzak onartzen du baldintza horiek urratzea denen askatasunerako 
arriskua dela. Horixe da ondorioa, behin ulertzen denean ordena pu-
blikoa zaintzea beharrezko baldintza dela norberak bere xedeak, di-
renak direla (muga batzuen barruan egonez gero), erdiets ditzan eta 
bere obligazio erlijioso eta moralak berak ulertzen dituen moduan 
bete ditzan. Kontzientzia askatasunari estatuaren ordena publikoare-
kiko interesaren hegi maiz zehaztugabean jartzen zaion muga interes 
komunaren printzipiotik, hau da, besteen berdinkidea den herritar or-
dezkariaren interesaren printzipiotik sorturiko muga da. Gobernuaren 
eskubidea ordena publikoa eta segurtasuna zaintzeko ahalmena ematen 
duen eskubidea da, hau da, gobernuak eduki behar duen eskubide bat, 
baldin bakoitzak bere interesak bilatzeko eta bere obligazioak berak 
aditzen dituen moduan betetzeko baldintzak inpartzialki segurtatzeko 
duen eginbeharra burutu nahi badu. 

areago oraindik, kontzientzia askatasuna bakar-bakarrik mu-
gatu behar da, hori ez egiteak gobernuak zaindu behar duen ordena 
publikoa kaltetuko duela espero izatea arrazoizkoa denean. itxarobi-
de horrek denentzako arrazoizkoak diren froga eta arrazoibideetan 
oinarrituta egon beharko du. Eskuarki zuzentzat jotzen diren behake-
ta arruntetan eta pentsamendu eretan (ikerketa zientifiko arraziona-
leko metodoak ere barne, eztabaidagarriak ez direnean) euskarrituta 
egon beharko dute. orain, denek ezarri eta ezagutu ahal duten horre-
tan jarritako konfiantza bera ere justiziaren printzipioetan oinarrituta 
dago. Ez du inplikatzen doktrina metafisiko ez ezagutzaren teoria 
berezirik. izan ere, irizpide horrek denek onar dezaketena izatea es-
katzen du. askatasuna munduaren ezagutza eta ulertze komun bate-

kiko erreferentziaz soilik mugatzeko akordioa adierazten du. Eredu 
hori onartzeak ez du inoren askatasun berdina urratzen. Bestalde, 
eskuarki onarturiko arrazoibideetatik irteteak batzuen iritziak bes-
teenen aldean leku pribilegiatua edukitzea suposatuko luke, eta hori 
onartuko lukeen printzipioa ez litzateke denen akordioz onartuko ja-
torrizko kokapenean. areago oraindik, ordena publikoaren segurta-
sunerako ondorioek ez luketela litezkeenak soilik eta zenbait kasutan 
are daitezkeenak izan behar, baizik zentzuz pentsa daitekeen neu-
rrian ziurrak eta berehalakoak izan behar luketela baieztatzean ere 
ez da ezein teoria filosofiko inplikatuta gelditzen. Baldintza horrek 
pentsamendu eta kontzientzia askatasunari denen akordioz eman be-
har zaion goi maila adierazten du. 

Hemen ongizateko konparazio pertsonartekoak egiteko me-
todoarekin analogia bat seinala dezakegu. alderaketa horiek arrazoiz 
espero daitezkeen lehen mailako ondasunen zerrendan oinarritzen dira 
(15§), lehen mailako ondasunak ustez denek nahi dituztenak direla-
rik. Konparazio oinarri hori parteek justizia soziala lortzeko hitzar de-
zaketena da. Ez du behar gizakien zoriontasun ahalmenaren kalkulu 
zorrotzik, eta askoz gutxiago haien bizi-proiektuen balio erlatiboare-
nik. Ez dugu zalantzan jarri behar nozio horiek esanguratsuak dire-
nik; baina instituzio justua diseinatzeko desegokiak dira. Era bertsuan, 
parteak bat datoz honako hau erabakitzeko publikoki onarturiko iriz-
pideetan, alegia, zerk duen garrantzia euren askatasun berdina ordena 
publikoarekiko interes komunerako eta besteen askatasunerako kalte-
garriak diren bideetatik bilatzen dela frogatzeko. Frogaren printzipio 
horiek justizia lortzeko onartzen dira; ez dira aplikatu nahi esanahi eta 
egia arazo guztiei. Zenbateraino diren baliozkoak filosofian eta zien-
tzian, hori beste kontu bat da. 

Kontzientzia askatasunaren aldeko argudio horien ezaugarri 
bereizgarria guztiak justiziaren ikuskera batean oinarrituta egotean 
datza. Tolerantzia ez dator behar praktikoetatik edo estatu arrazoieta-
tik. askatasun moral eta erlijiosoa askatasun berdinaren printzipiotik 
ondorioztatzen da; eta printzipio horren lehentasuna onartuz gero, as-
katasun berdinak ukatzeko arrazoi bakarra injustizia are handiagoa eta 
askatasun galera handiagoa saihestea da. areago oraindik, argudioak 
euskarria ez dauka ezein doktrina metafisiko edo filosofiko berezi-
tan. Ez du aldez aurretik suposatzen egia guztiak sen onak onarturiko 

pentsamenduaren bidez ezar daitezkeenik; eta ez du baieztatzen dena 
denik, nolabaiteko zentzu definigarri batean, eraikuntza logiko bat, 
ikerketa zientifiko arrazionalaren bidez ikus edo froga daitekeenetik 
kanpo dagoena. sen ona eskatzen dute, dudarik ez, arrazoiketa mol-
de zabal konpartituak eta denek ulertzeko moduko gertakariek, baina 
suposizio handiago horiek ekiditeko moduan eraikita dago. Bestalde, 
askatasunaren alde egite horrek ez garamatza eszeptizismora filosofia 
kontuan edo axolagabetasunera erlijio kontuan. agian eman litezke 
premisa gisa doktrina horietako bat edo gehiago dituzten kontzientzia 
askatasunaren aldeko argudioak. Ez dago zertan harriturik horretaz, 
zeren argudio ezberdinek konklusio bera ukan baitezakete. Baina ez 
dugu horri ekiten jarraitu beharrik. askatasunaren defentsa gutxienez 
bere argudiorik sendoena bezain sendoa da: ahulak eta faltsuak hobe 
ahantzi. Kontzientzia askatasuna ukatuko luketenek ezin dute beren 
jokabidea eszeptizismo filosofikoa eta erlijioarekiko axolagabetasuna 
gaitzetsiz justifikatu, ezta interes sozialak eta estatu aferak arrazoi gisa 
aipatuz ere. askatasuna mugatzea askatasunaren beraren alde egiteko, 
hau da, are okerrago litzatekeen askatasunaren inbasio bat galarazte-
ko, beharrezko denean baino ez dago justifikaturik. 

Biltzar konstituziogileko kideek, orduan, askatasun berdina 
bermatuko duen konstituzioa hautatu behar dute, eskuarki onarturiko 
argudio moldeek erregulatua eta argudio horiek ordena publikoko 
funtsezko kontuekin talka egiten dutenean bakarrik mugatua. aska-
tasuna askatasunerako beharrezko diren baldintzek gobernatzen dute. 
orain, printzipio elemental horren indarrez soilik, iraganeko garaietan 
intolerantziarako onarturiko oinarri asko oker jarritakoak dira. Horrela 
Tomas akinokoak, adibidez, heretikoentzat heriotza zigorra justifika-
tu zuen, fedea hondatzea, fedea arimaren bizia baita, bizitzen iraute-
ko beharrezko den dirua faltsifikatzea baino larriagoa dela arrazoi-
tuta. Beraz, baldin bidezko bada faltsifikatzaileak eta beste kriminal 
batzuk heriotzara kondenatzea, a fortiori era berberean tratatu behar 
dira heretikoak.127 Baina Tomas akinokoak oinarritzat hartzen dituen 
premisak ezin dira ezarri komunzki onarturiko arrazoitzeko moldeen 
bidez. Dogma gaia da fedea arimaren bizia dela eta heresia, hau da, 
eliz agintetiko desbideraketak, zanpatzea beharrezko dela arimen sal-
baziorako. 

127 Summa Theologica, ii-ii, q. 11, art. 3. 

Era berean, tolerantzia mugatuaren alde ematen diren arrazoiak 
printzipio horren kontra doaz. Hartara, Rousseauk uste zuen jendeak 
ezinezko izanen zuela kondenatutzat zituenekin baketan bizitzea, 
haiek maitatzea beraiek zigortu zituen Jainkoa gorrotatzea litzateke-
elako. Uste zuen beste batzuk kondenatutzat zituztenek torturatu edo 
konbertitu egin behar zituztela beste horiek, eta, beraz, horrelako kon-
bikzioak predikatzen dituzten sektek bake zibila zainduko duten espe-
rantzarik edukitzerik ez dagoela. Rousseauk ez zituen, orduan, tole-
ratuko elizatik kanpo salbaziorik ez dagoela dioten erlijioak.128 Baina 
Rousseauk duen sineste dogmatiko horren ondorioak ez ditu esperien-
tziak berresten. a prioriko argudio psikologiko bat, onargarria izan 
arren, ez da nahikoa tolerantziaren printzipioa bertan behera uzteko, 
zeren justiziak ordena publikoaren eta norberaren askatasunaren urra-
tzea esperientzia komunak tinko ezarrita egon behar duela aldezten 
baitu. alde handia dago, hala ere, tolerantzia mugatuaren alde zeuden 
lockerengandik eta Rousseaurengandik horrelakorik onartzen ez zu-
ten Tomas akinokoarengana eta protestante erreformatzaileengana.129 
lockek eta Rousseauk askatasuna euren ustez ordena publikorako 
argiak eta begien bistakoak ziren ondorioetan oinarrituta mugatzen 
zuten. Katolikoak eta ateoak ez baziren toleratu behar, hori pertsona 
horiek gizarte zibileko obligazioak beteko zituztela espero izaterik ez 
bide zegoelako zen. segur aski esperientzia historiko handiagoak eta 
bizitza politikoaren posibilitate zabalagoen ezagutzak sinestaraziko 
zieten erratuta zeudela edo, gutxienez, euren baieztapenak zirkunstan-
tzia berezietan soilik zirela egiazkoak. Baina Tomas akinokoarentzat 
eta protestante erreformatzaileentzat intolerantziaren oinarriak eurak 
ziren sinesgai, eta ezberdintasun hori tolerantziari benetan jarritako 
mugak baino funtsezkoagoa da. izan ere, askatasuna ukatzea sen onak 
erakusten duen moduan ordena publikora joz justifikatzen denean, beti 
argudia liteke mugak oker ezarri zirela, esperientziak ez duela benetan 
justifikatzen murrizketa. askatasuna kentzea printzipio teologikoetan 
edo sinesgaietan oinarritzen bada, ordea, ez dago arrazoibiderako le-

128 Gizarte-hitzarmena, iV. liburua, Viii. kap. 

129 Protestante erreformatzaileen iritziak aurkitzeko, ikus J. E. E. D. (lord) 
acton, «The Protestant Theory of Persecution» in The History of Freedom and 
Other Essays (londres, Macmillan, 1907). lockeri dagokionez, ikus A Letter 
Concerning Toleration, The Second Treatisse of Government lanarekin batera da-
torrena, argit.: J. W. Gough (oxford, Basil Blackwell, 1946) 156-158 or. 

kurik. iritzi batak onartzen du jatorrizko kokapenean hautatuko ziratekeen printzipioen lehentasuna; besteak ez, ordea. 

35. iNTolERaNTEa TolERaTZEa 

azter dezagun orain ea justiziak intolerantea toleratzea galda-
tzen duen eta, hala bada, zer-nolako baldintzatan. Egoera ezberdin as-
kotan sortzen da arazo hori. Estatu demokratikoetako alderdi politiko 
batzuek askatasun konstituzionalak kentzera daramatzaten doktrinen 
alde egiten dute, horretarako boterea dutenean. Beste behin ere hor 
ageri dira askatasun intelektuala errefusatzen dutenak baina, hala ere, 
unibertsitatean postuak dituztenak. Tolerantziak horrelako kasuetan 
justiziaren printzipioekin bat ez datorrela edo, edonola ere, ez dela 
beroriek galdatua eman lezake. Tolerantzia erlijiosoarekin lotuta az-
tertuko dut gaia. arrazoibide hori, dagozkion aldaketekin, beste kasu 
batzuetara ere zabal daiteke. 

Zenbait arazo bereizi beharra dago. arazo bat da ea sekta in-
tolerante batek, toleratua ez bada, kexatzeko eskubiderik duen; beste 
bat, ea zer-nolako baldintzatan duten sekta toleranteek intoleranteak 
direnak ez toleratzeko eskubidea; eta, azkenez, beste bat, noiz duten 
horiek ez toleratzeko eskubidea, zer-nolako xedeak erdiesteko erabil 
dezaketen eskubide hori. lehenengo arazotik hasita, badirudi sekta 
intoleranteak ez duela askatasun berdina ukatzen zaionean kexatzeko 
eskubiderik. Behintzat horixe ondorioztatzen da, onartzen badin bada 
inork ez duela besteen jokabideari eragozpenak jartzeko eskubiderik, 
jokabide hori antzeko zirkunstantzietan norberak besteekiko ekintzak 
justifikatzeko erabiliko lituzkeen printzipioen araberakoa izanez gero. 
Edozein pertsonak kexatzeko duen eskubidea hark berak onartzen 
dituen printzipioen urratzeetara mugatzen da. Kexua beste bati fede 
onez zuzenduriko protesta da. alde biek onartzen duten printzipioaren 
urratzea aldarrikatzen du. orain, gizaki intoleranteak esanen du berak 
fede onez diharduela eta ez duela beretzat besteei ukatzen dien ezer 
eskatzen. Haren ikuspuntua da, suposatuko dugu, Jainkoak obeditua 
izan behar duela eta egia denok onartu behar dugula oinarritzat hartuta 
jokatzen ari dela bera. Printzipio hori erabat orokorra da, eta berorren 
arabera jokatzean ez du bere kasuan salbuespenik egiten. Berak arazoa 
ikusten duenez, beste batzuek errefusatzen duten printzipio zuzenaren 
arabera jokatzen ari da. 

Horri ihardesteko esan behar da ezen, jatorrizko kokapeneko 
ikuspuntutik, herritarrak oro har behartzen dituen egia erlijiosoaren 
interpretaziorik ezin onar daitekeela, ez eta doktrina teologikoko 
arazoak ebazteko eskubidea duen autoritate bat egotea hitzartu ere. 
Pertsona bakoitzak bere obligazio erlijiosoak zein diren erabakitzeko 
eskubide berdina galdatu behar du. Ezin besterendu du eskubide hori, 
beste pertsona edo autoritate instituzional bati emanez. Gizakiak, izan 
ere, bere askatasuna darabil beste norbait autoritate gisa onartzea era-
bakitzean, autoritate hori hutsezintzat duenean ere, zeren hori egitean 
ez du bere kontzientzia askatasun berdina inola ere bertan behera uz-
ten zuzenbide konstituzionaleko gai moduan. Justiziak segurtaturiko 
askatasun hori, izan ere, preskribaezina da: pertsona aske da beti fe-
dez aldatzeko, eta eskubide hori ez dago pertsona horrek hautatzeko 
ahalmena erregulartasunez eta zuhurtziaz erabili izanaren mende. ikus 
dezakegu gizakiek kontzientzia askatasun berdina edukitzea batera-
garria dela gizaki guztiek Jainkoari obeditu eta egia onartu beharko 
luketelako ideiarekin. askatasunaren arazoa gizakiek beren erlijioaren 
izenean elkarri egiten dizkieten eskakizunak erregulatzeko balioko 
duen printzipio bat hautatzea da. Jainkoaren nahia bete eta egia aintzat 
hartu behar dela onartzeak ez du oraindik definitzen epaiaren prin-
tzipioa. Jainkoaren borondatea bete behar izatetik ez da ondoriozta-
tzen ezein pertsonak edo instituziok aginpiderik ez duenik beste batek 
bere obligazio erlijiosoak ulertzeko duen moduari oztopoak jartzeko. 
Printzipio erlijioso horrek ez du justifikatzen norbaitek politikan edo 
legean askatasun gehiago galdatzea beretzat. instituzioei erreklama-
zioak egiteko eskubidea ematen duten printzipio bakarrak jatorrizko 
kokapenean hautatuko liratekeenak dira. 

Demagun, orduan, sekta intoleranteak intolerantziaz kexatzeko 
eskubiderik ez duela. Ezin dugu esan, hala ere, sekta toleranteek in-
toleranteak gizartetik kentzeko eskubidea dutenik, besteek kexatzeko 
eskubidea eduki dezakete eta. Eskubide hori eduki dezakete ez into-
lerantearen defentsan kexatzeko eskubide gisa, baizik justiziaren prin-
tzipioren bat urratzen den guztian eragozpenak jartzeko eskubide gisa. 
izan ere, askatasun berdina behar besteko arrazoirik gabe ukatzen den 
guztian urratzen da justizia. arazoa, beraz, hauxe da, hots, ea beste 
norbaitekin intolerantea izatea arrazoi nahikoa den ala ez norbaiten 
askatasuna mugatzeko. Gauzak sinplifikatzeko, demagun sekta tole-
ranteek intoleranteak ez toleratzeko eskubidea dutela zirkunstantzia 

batean bederen, esan nahi baita, beraiek zintzo eta arrazoiz uste dute-
nean intolerantzia beren segurtasunerako beharrezkoa dela. Eskubide 
hori honexetatik dator zuzenean, alegia, jatorrizko kokapena nola de-
finitzen den kontuan izanda, norberaren burua zaintzeko eskubideari 
dagokionez denek ados izatetik. Justiziak ez du eskatzen gizakiak ego-
nean egotea, besteek bizitzako oinarriak suntsitzen dizkieten bitartean. 
Gizakientzat inoiz ez litzatekeenez onuragarri, ikuspuntu orokorretik, 
norberaren burua zaintzeko eskubideari uko egitea, arazo bakarra, 
orduan, da ea toleranteak intolerantea menderatzeko eskubidea duen 
ala ez, besteen askatasun berdinen kontra berehalako arriskurik ez da-
goenean. 

Demagun, modu batera edo bestera, sekta intolerante bat gizar-
te ongi antolatu batean justiziaren bi printzipioak onartuta agertzen 
dela. Nola jokatu beharko dute gizarte horretako herritarrek hori iku-
sita? Ez lukete, ez, sekta hori gizartetik kendu beharko, besterik gabe 
sekta intoleranteko kideak ezinen liratekeelako kexatu eta eurak bai. 
aitzitik, konstituzio justua dutenez, herritar guztiek haren alde egiteko 
justiziazko eginbehar naturala dute. Ez gaude eginbehar horretatik li-
bre, besteak bidegabeki jokatzeko prest badaude ere. Baldintza zorro-
tzagoa behar da: gure interes legitimoen kontrako arrisku handi sama-
rrak behar dira. Hartara, herritar justuek konstituzioa bere askatasun 
berdin guztiekin babesteko eginahalak egin beharko lituzkete, askata-
suna bera eta euren askatasuna arriskuan ez egon arte. intoleranteak 
besteen askatasuna errespetatzera behar ditzakete, pertsona orori galda 
diezaiokeelako jatorrizko kokapenean onartuko lituzkeen printzipioek 
ezarritako eskubideak errespeta ditzan. Baina konstituzioa bera segu-
rua denean, ez dago arrazoirik intoleranteari askatasuna ukatzeko. 

intolerantea toleratzearen arazoa printzipio biek erregulatu-
riko gizarte ongi antolatuaren egonkortasunarenarekin loturik dago 
zuzenean. Hori jarraian azaltzen den eran ikus genezake. Pertsonak 
herritartasun berdineko posiziotik biltzen dira elkarte erlijioso ezber-
dinetara, eta posizio beretik zuzendu behar dituzte elkarrekin dituzten 
eztabaidak. Gizarte libreko herritarrek ez lukete batak bestea justizia 
senerako ezgaitzat jo behar, askatasun berdinaren onerako beharrezko 
izan ezean behintzat. Gizarte ongi antolatuan sekta intoleranteren bat 
agertzen bada, besteek gogoan izan beharko lukete euren instituzioei 
datxekien egonkortasuna. intoleranteen askatasunak askatasunean bi-

zitako sinesmenera limur ditzake. limurtze horrek honako hau adie-
razten duen printzipio psikologikoan du oinarria, alegia, beren aska-
tasunak konstituzio justu batek babestuta dituzten eta haren onurak 
jasotzen dituzten herritarrek, baldintza berdinetan, beren leialtasuna 
agertuko diotela handik lasterrera (72§). Horrela, sekta intolerante 
bat agertzen bada ere, behintzat baldin hasieran bere nahia zuzenean 
ezartzeko adina indarrik ez badu edo printzipio psikologikoak bere 
lana egiteko denbora ukan baino azkarrago hazten ez bada, bere in-
tolerantzia galtzeko eta kontzientzia askatasuna onartzeko joera iza-
nen du. instituzio justuen egonkortasunaren ondorioa da hori, zeren 
egonkortasunak esan nahi baitu ezen, injustiziarako joerak sortzen 
direnean, beste indar batzuk agertzen eta martxan jartzen direla an-
tolamendu osoaren justiziari eusteko. sekta intolerantea, jakina, hain 
handia izan liteke hasieran edo hain azkar haz liteke, non egonkorta-
sunaren aldeko indarrek ezinen duten askatasunera bideratzerik lor-
tu. Egoera horrek filosofiak berak bakarrik ebatzi ezin duen dilema 
praktiko bat sortzen du. Konstituzio justu batean intolerantearen li-
bertatea mugatu behar den ala ez askatasuna babesteko, hori zirkuns-
tantzien mende dago. Justiziaren teoriari konstituzio justua dagokio 
soilik, ekintza politikoaren xedea, zeina kontuan izanda hartu beharko 
diren gero erabaki praktikoak. Xede horren bilaketan, ez da ahantzi 
behar instituzio libreen berezko sendotasuna, eta ez da uste izan behar 
beraietatik aldentzeko joerak kontrolaezinezkoak direnik edo beti ga-
raile ateratzen direnik. Konstituzio justuari datxekion egonkortasuna 
ezaguturik, gizarte ongi antolatuko kideek uste dute intolerantearen 
askatasuna kasu berezietan bakarrik mugatu behar dela, askatasun ber-
dina bera babesteko beharrezkoa denean. 

Konklusioa, beraz, hauxe da, hots, sekta intoleranteak intole-
rantziaz kexatzeko eskubiderik ez badu ere, haren askatasuna toleran-
teak bere segurtasuna eta askatasunezko instituzioena arriskuan da-
goela zintzo eta arrazoiz uste duenean bakarrik murriztu behar dela. 
Toleranteak kasu horrexetan bakarrik jarri beharko lizkioke mugak 
intoleranteari. Justuak justiziaren printzipioei jarraitu behar die, eta 
ez injustuak kexatzeko eskubiderik ez izateari. azkenez, kontuan izan 
behar da ezen, konstituzio justua babesteko intolerantearen askata-
suna mugatzen denean ere, hori ez dela askatasuna maximizatzearen 
izenean egiten. Batzuen askatasunak ez dira murrizten besteentzako 
askatasun handiagoa posible egiteko besterik gabe. Justiziak debekatu 

egiten du arrazoiketa molde hori askatasunari buruz, guztizko abantailei buruz egiten duen bezalaxe. intolerantearen askatasuna bakarrik da mugatu behar dena, eta hori askatasun berdinaren mesedetan egiten da, intoleranteek eurek ere jatorrizko kokapenean onartuko lituzketen printzipioak dituen konstituzioaren manupean. 

arrazoibideak atal honetan eta aurrekoetan iradokitzen du as-
katasun berdinaren printzipioa onartzea kasu murriztaile moduan ikus 
daitekeela. Gizakiak, euren arteko desberdintasunak handiak izan 
arren eta arrazoimenaren bidez elkarrengana nola bildu inork ez ja-
kin arren, ados jar daitezke, jatorrizko kokapeneko ikuspuntutik, prin-
tzipio horretan, ezein printzipiotan ados jar badaitezke. Historikoki 
tolerantzia erlijiosoarekin sortzen den ideia hori beste gai batzuetara 
ere heda daiteke. Hartara, suposa dezakegu pertsonek jatorrizko koka-
penean badakitela konbikzio moralak dituztela, nahiz eta, ezjakinta-
sunaren estalkiagatik, konbikzio horiek zein diren ez jakin. Ulertzen 
dute ezen onartzen dituzten printzipioek usteok ezeztatuko dituztela 
gatazka sortzean; baina bestela ez dute beren iritziak berrikusi edo be-
raiei uko egin beharrik, printzipio horiek iritzioi eusten ez dietenean. 
Hartara, justiziaren printzipioek elkarren aurkako moraltasun moten 
arteko arazoa konpon dezakete, erlijio lehiakideen arteko polemikak 
erregulatzen dituzten bezalaxe. Justiziak ezartzen duen esparruan, 
gizartearen zati ezberdinek printzipio ezberdinak dituzten ikusmolde 
moralak edo printzipio berdinen oreka desberdina adierazten dituzten 
ikuskerak har ditzakete. Horretan funtsezkoa zera da, konbikzio ezber-
dinetako pertsonek oinarrizko egiturari gatazka dakarten eskakizunak, 
printzipio politikoko gai gisa, egiten dizkiotenean, eskakizun horiek 
justiziaren printzipioen bidez ontzat edo txartzat hartzea. Jatorrizko 
kokapenean hautatuko ziratekeen printzipioak dira moral politikoaren 
muina. Printzipiook pertsonen arteko lankidetzaren baldintzak zehaz-
tu ez ezik, beraiek dituzten erlijio, sineste moral eta kultura molde 
ezberdinen arteko adiskidetze itun bat definitu ere egiten dute. Justizi-
aren ikuskera horrek orain zati handi batean negatiboa baldin badirudi, 
beste alde positiboago bat ere baduela ikusiko dugu. 

36. JUsTiZia PoliTiKoa ETa KoNsTiTUZioa 

orain justizia politikoa hartu nahi dut aztergai, hau da, kons-
tituzioaren justizia, eta oinarrizko egituraren zati horretan askatasun 

berdinak duen esanahia zirriborratu. Justizia politikoak bi alde ditu, 
konstituzio justua justizia prozesal inperfektuko kasu bat izatetik 
sortuak. lehenik, konstituzioak prozedura justua izan behar du, as-
katasun berdinaren baldintzak beteko dituena; eta bigarrenik, kons-
tituzioa akordio justu bideragarri guztiak legegintza sistema justu eta 
eraginkor bilakatzeko moduan egituratu behar da. ikuspegi bi horien 
arabera baloratu behar da konstituzioaren justizia, zirkunstantziek per-
mititzen dutenaren argitan, balorazio horiek batzar konstituziogilearen 
ikuspuntutik eginik. 

askatasun berdinaren printzipioari -konstituzioan zehazturiko 
prozedura politikoari aplikatzen zaionean- parte hartzearen (parte 
hartze berdinaren) printzipioa deituko diot. Printzipio horrek herritar 
guztiek bete behar dituzten legeak ezartzen prozesu konstituzionalean 
parte hartzeko eta haren emaitza erabakitzeko eskubide berdina izatea 
galdatzen du. Bidezkotasun gisa ulerturiko justizia ideia hauxe oinarri 
hartuta hasten da, hots, printzipio komunak, beharrezkoak eta denen 
abantailarako izateko, pertsona bakoitza bidezki ordezkatuko duen 
egokiro definituriko hasierako berdintasun egoerako ikuspuntutik 
landu behar direla. Parte hartzearen printzipioak nozio hori jatorriz-
ko kokapenetik konstituziora, arauak egiteko arau sozialen sistema 
gorenera, eramaten du. Estatuak lurralde jakin batean aginpide behar-
tzaile nagusia erabiliko badu eta, horretara, gizakiek bizitzan dituzten 
perspektibetan eragina izanen badu, orduan prozesu konstituzionalak 
jatorrizko kokapeneko ordezkaritza hori babestu behar du, bideragarri 
den azken punturaino. 

oraingoz uste dut demokrazia konstituzionala parte hartzearen 
printzipioa betetzeko moduan antola daitekeela. Baina zehatzago jakin 
behar dugu zer galdatzen duen printzipio horrek aldeko zirkunstan-
tzietan, ertzeraino eramaten denean, nolabait esatearren. Eskakizun 
horiek, jakina, ezagunak dira, Constantek modernoen askatasunarekin 
kontrastean antzinakoen askatasuna deitu zuena barne. Hala ere, ga-
rrantzizkoa da ikustea nola sartzen diren askatasunok parte hartzea-
ren printzipioan. Dauden baldintzetara egin beharreko moldaketak eta 
moldaketok erregulatzen dituen arrazoibidea hurrengo atalean azter-
tuko ditut. 

Erregimen konstituzionaleko zenbait elementu gogoratuz has 
gaitezke. lehenik eta behin, oinarrizko politika sozialak erabakitzen 

dituen agintea aldi mugatu baterako hautaturiko eta azken batean hau-
tesleen aurrean erantzule den ordezkaritzadun gorputz batek dauka. 
ordezkari den gorputz horrek kontsultako ahalmen hutsa baino gehia-
go dauka. legeak egiteko ahalmena duen legegintzako gorputz bat da, 
eta ez exekutiboak bere ekintzak azaltzen dizkien eta iritzi publikoaren 
egoera hautemateko darabilen gizartearen sektore ezberdinetako or-
dezkarien foro bat. Eta alderdi politikoak ere ez dira gobernuari beren 
aldeko eskakizunak egiten dizkioten interes talde hutsak; alderantziz, 
kargua irabazteko laguntza lortu nahi badute, onura publikoaren ikus-
molderen bat eskaini behar dute. Konstituzioak, jakina, alde anitzetan 
muga dezake botere legegilea; eta arau konstituzionalek mugatzen di-
tuzte gorputz parlamentario gisa burutzen dituzten ekintzak. Baina, 
unea iritsita, hautesleen gehiengo argia bere helburuak erdiesteko gai 
da, zuzenketa konstituzionalen bidez, hala behar izanez gero. 

Burutik sano dauden heldu guztiek dute, eskuarki onarturiko 
zenbait salbuespenekin, afera politikoetan parte hartzeko eskubidea, 
eta «hautesle batek boto bat» manua bete egiten da ahal den guztian. 
Hauteskundeak garbiak eta libreak dira, eta aldizka egiten dira. iritzi 
publikoaren neurketa esporadiko eta ustekabekoak, plebiszituen eta 
bestelakoen bidez eta zenbait kasutan karguan daudenei komeni zaie-
nean egindakoak, ez dira aski ordezkaritzadun erregimen baterako. 
Babes konstituzional sendoak dituzte zenbait askatasunek, bereziki 
adierazpen eta bilera askatasunak, baita elkarte politikoak eratzeko 
askatasunak ere. oposizio leialaren printzipioa onarturik dago; iritzi 
politikoen arteko talkak, eta beraietan eragina duketen interesen eta ja-
rreren artekoak, giza bizimoduko baldintza normal moduan onartzen 
dira. Guztien adostasunik eza da justiziaren zirkunstantzietako bat, ze-
ren desadostasuna printzipio politiko berei jarraitu nahi dieten gizaki 
zintzoen artean ere izaten baita. oposizio leialaren ikusmolderik eta 
hura adierazi eta babesten duten arau konstituzionalekiko atxikimen-
durik gabe, demokraziaren politika ezin da behar bezala gidatu edo ez 
du luzaro irauterik. 

Parte hartzearen printzipioak definitzen duen askatasun ber-
dinari buruzko hiru puntuk azterketa eskatzen dute, honako hauexek 
direlarik zehazki: haren esanahia, haren hedadura eta haren balioa 
areagotzen duten neurriak. Esanahiaren arazoarekin hasita, «hautesle 
batek boto bat» manuak, hertsiki ulertzen denean, esan nahi du boto 

bakoitzak balio bertsua duela hauteskundeen emaitza erabakitzeko. 
Eta horrek, aldiz, galdatzen du, kide bakoitza hauteskunde barruti ba-
tekoa dela suposatuta, legebiltzarreko kideek (boto banarekin) hautes-
le kopuru bera ordezkatzen dutela. suposatuko dut, halaber, aipatu-
riko manuak legegintza barrutiak sortzea behar duela, aldez aurretik 
konstituzioak zehazturiko eta, ahal den neurrian, prozedura inpar-
tzialez aplikaturiko zenbait arau orokorren laguntzaz. Babes horiek 
beharrezko dira hauteskunde barrutiak inork ere bere alde abantaila 
ateratzeko moduan banatzea galarazteko, zeren hala engainuz joka-
tzeak nola tamaina desproportzionatuko hauteskunde barrutiak egiteak 
dute eragina botoaren balioan. Behar diren arau eta prozedurak batzar 
konstituziogilearen ikuspuntutik hartu behar dira, non inork ez zuen 
kaltegarri ikusi hauteskunde barrutiak zehaztea. alderdi politikoek 
ezin dituzte mugak beren abantailarako jarri, boto estatistikak kontuan 
izanda; barrutiak horrelako informaziorik eduki aurretik adostasunez 
onarturiko irizpidez zehazten dira. Beharrezko izan daiteke, jakina, 
zenbait zorizko elementu sartzea, barrutiak zehazteko irizpideak, du-
darik gabe, neurri batean arbitrarioak direnez gero. agian ez dago bes-
te era justurik gorabehera horiei erantzuteko.130 

Parte hartzearen printzipioak herritar guztiek kargu publiko-
etara iristeko ahalbide berdina, zentzu formalean bederen, izan behar 
dutela ere badio. Herritar bakoitzak alderdi politikoetan sartzeko, hau-
teskundeetara aurkezteko eta aginte karguak eskuratzeko eskubidea 
dauka. Hala ere, baldintza batzuk bete behar dituzte, hala nola, adina, 
bizilekua, etab. Baina baldintzok karguko obligazioekin arrazoizko 
mailan erlazionaturik egon behar dute; suposatzen da murrizketa ho-
riek denen interesaren aldekoak direla eta ez dutela pertsonarik edo 
talderik bidegabeki diskriminatzen, denak era bertsuan ukitzen dituz-
telarik bizitzaren bilakabide normalean. 

askatasun politiko berdinari dagokion bigarren puntua beraren 
hedadura da. Zer-nolako hedadurarekin definitu behar dira askatasun 
horiek? lehen ikusian, ez dago argi hedadurak hemen zer esan nahi 
duen. askatasun politikoetako bakoitza zabalago edo estuago defini 
daiteke. agian modu arbitrarioan, baina, hala ere, tradizioaren arabe-
ra, suposatuko dut askatasun politiko berdinaren hedaduran aldaketa 
nagusia konstituzioak duen gehiengoaren mailan datzala. Uste dut 

130 Problema hori aztertzeko, ikus W. s. Vickrey, «on Prevention of Gerrymandering», Political Science Quarterly, 76 lib. (1961). 

beste askatasunen definizioa finkatuta dagoela gutxi-asko. Hartara, 
askatasun politiko zabalena muga konstituzionalik ez duten erabaki 
politiko garrantzitsu guztietarako gehiengoaren arau garbia deritzo-
na (gutxiengoak gehiengoari ez gaina hartu ez oztoporik jarri ezin 
dion prozedura) darabilen konstituzioak ezartzen du. Konstituzioak 
gehiengoaren norainokoa eta agintea mugatzen dituenean, behin dela 
neurri mota batzuetarako gehiengo zabalagoak galdatuz edo lege-
biltzarraren botereak murrizten dituen eskubideen deklarazio baten 
bidez, edo beste era batera, orduan askatasun politikoak hedadura 
txikiagoa dauka. Konstituzionalismoaren baliabide tradizionalek -bi 
ganberako parlamentu sistema, botereen banantzea berrikusketa eta 
orekatzeekin batera, eskubideen deklarazioa berrikusketa judizia-
larekin- mugatu egiten dute parte hartzearen printzipioaren irispi-
dea. Hala ere, uste dut antolamendu horiek bat datozela askatasun 
politiko berdinarekin, betiere denei antzeko murrizketak aplikatzen 
bazaizkie eta ezarritako mugak gizarteko sektore guztiei era berdi-
nean badagozkie. Eta horrek gertagarri dirudi, baldin askatasun po-
litikoaren balio justuari eusten bazaio. arazo nagusia, beraz, parte 
hartze justuak norainoko hedadura eduki behar duen jakitean datza. 
Gai hori hurrengo atalerako utziko dut. 

askatasun politikoaren baliora itzulita orain, konstituzioak par-
te hartzeko eskubideak gizarteko kide guztientzat areagotzeko beha-
rrezko diren urratsak egin behar ditu. Prozesu politikoan parte hartze-
ko eta bertan eragina izateko aukera justua bermatu behar du. Hemen 
bereizketa gorago (12§) egindakoaren antzekoa da; idealki, gaitasun 
eta motibazio berdintsuak dituztenek aginte politikoko postuak lor-
tzeko aukera bertsua eduki beharko lukete, euren klase ekonomiko eta 
soziala kontuan izan gabe. Baina nola segurtatu askatasun horien balio 
justua? 

Jakintzat eman genezake erregimen demokratikoak iritzi eta bi-
lera askatasuna eta pentsamendu eta kontzientzia askatasuna behar di-
tuela. Eskubide horiek ez dira justiziaren lehenengo printzipioak gal-
datuak bakarrik, baizik, Millek esan zuen bezala, behar-beharrezkoak, 
afera politikoak modu arrazionalean aurrera eroanen badira. antola-
mendu horiek arrazionaltasuna bermatzen ez badute ere, gauza ziurra 
dirudi beroriek gabe jokabiderik arrazoizkoenari uko eginen zaiola 
interes berezietarako bilaturiko politiken mesedetan. Foro publikoak 

02880 

John Rawls 
JUSTIZIAREN TEORIA BAT 

librea eta denentzat zabalik dagoena, etengabeko saioan gainera, izan 
behar badu, denek izan beharko lukete bera erabiltzeko gai. Herritar 
guztiek ukan behar lituzkete gai politikoei buruzko informazioa jaso-
tzeko aukerak. Proposamenek beren ongizatean nolako eragina izanen 
duten eta beren on publikoari buruzko ikuskera zein politikak sustatuko 
duen baloratu ahal izateko moduko posizioan egon beharko lukete. 
Gainera, eztabaida politikoaren gai zerrendara proposamen alternati-
boak gehitzeko aukera justua eduki beharko lukete.131 Parte hartzearen 
printzipioak babesten dituen askatasunek beren baliotik asko galtzen 
dute, baliabide pribatu handiagoak dituztenei euren abantailak deba-
te publikoaren bilakaera kontrolatzeko erabiltzen lagatzen zaienean. 
izan ere, desberdintasun horiek legeriaren garapenean eragin handia-
goa edukitzeko ahalmena eman diete egoera hobean daudenei. Garaia 
helduta, segurutik indar handiagoa hartuko dute gizarte arazoak eraba-
kitzeko, normalean onartzen dituzten gaietan bederen, esan nahi baita, 
euren zirkunstantzia hobeak bultzatzen dituzten gauzetan. 

Pauso konpentsatzaileak eman beharra dago, beraz, askatasun 
politiko guztien balio justua zaintzeko. sistema ezberdinak erabil dai-
tezke. Esate baterako, produkzio bideen jabetza pribatua libre den gi-
zartean, jabetza eta aberastasuna zabal banatuta eduki behar dira, eta 
gobernuak dirua jarriko du oinarri egonkorraz debate publiko librea 
bultzatzeko. Gainera, alderdi politikoek ez dute loturarik eduki behar 
interes ekonomiko pribatuekin, eta horretarako behar adinako diru 
sarrerak esleituko zaizkie sistema konstituzionalean parte hartzeko. 
(Haien subentzioak. adibidez, iragandako hauteskunde ezberdinetan 
lorturiko bozka kopuruaren araberako formula batean oinarrituta egon 
daitezke, edo beste antzeko batean). Beharrezko da alderdi politikoak 
eskari pribatuekiko autonomoak izatea, hots, foro publikoan adierazi 
gabeko eta on publikoaren ikuskerarekin lotuta askatasunez eztabai-
datu gabeko eskariekiko autonomoak. Baldin antolamendu gastuei 
gizarteak erantzuten ez badie eta alderdi politikoek behar duten dirua 
gizartean eta ekonomian hobeto dauden interesatuei eskatu behar ba-
zaie, talde horien eskabideei gehiegizko arreta eskaini beharko zaie. 
Eta hori are seguruago gertatzen da, gizartean abantailarik gutxien di-
tuzten kideak, baliabiderik ez daukatelako justiziaz zor zaien eragina 

131 ikus R. a. Dahl, A Preface to Democratic Theory (Chicago, University of Chicago Press, 1956) 67-75 or., berdintasun politikoa lortzeko behar diren baldintzen azterketarako. 

izatea eraginkorki galarazi zaielarik, apatian eta erresuminean erortzen direnean. 

Historian zehar gobernu konstituzionalaren akats nagusiene-
tako bat izan da askatasun politikoaren balio justua segurtatzen huts 
egin izana. Ez dira eman beharrezko ziren zuzenketako pausoak, eta, 
egia esanda, aintzat hartu ere ez dira egin. Berdintasun politikoarekin 
bateragarriak ez diren jabetzaren eta aberastasunaren banaketan dau-
den desberdintasunak eskuarki toleratu ditu lege sistemak. Baliabide 
publikoak ez dira erabili askatasun politikoaren balio justua segurta 
dadin behar diren instituzioak mantentzeko. akatsa funtsean prozesu 
politiko demokratikoa, kasurik onenean ere, norgehiagoka erregulatua 
izatean datza; teorian ere ez ditu prezioaren teoriak merkatu benetan 
lehiakorrei esleitzen dizkien ezaugarriak. Gainera, injustiziek sistema 
politikoan dituzten ondorioak merkatuaren inperfekzioak baino la-
rriagoak eta iraunkorragoak dira. Botere politikoa azkar metatzen da 
eta injustu bihurtzen da; eta estatuaren aparatu hertsatzailea eta legea 
erabiliz abantailak lortzen dituztenek beren faboreko egoera segurta 
dezakete maiz. Hartara, sistema ekonomiko eta sozialeko injustiziek 
azpijana egin diezaiokete baldintza historiko hobeetan izan zitekeen 
berdintasun politiko orori. sufragio unibertsala ez da behar besteko 
kontrapisua; izan ere, alderdiak eta hauteskundeak fondo publikoz 
barik ekarpen pribatuz finantzatuak direnean, foro politikoak nagusi 
diren interesdunen desiren hain eragin handia dauka, non arau konsti-
tuzional justu bat ezartzeko beharrezko diren neurriak nekez aurkez-
ten baitira behar bezala. Gai horiek, alabaina, soziologia politikokoak 
dira.132 Zera agerian jartzeko aipatzen ditut hemen, alegia, gure ezta-
baida justiziaren teoriaren osagaia dela, eta ez dugula sistema poli-
tikoaren teoriatzat hartu behar. antolamendu ideal bat deskribatzeko 
bidean gara, benetako instituzioak juzgatzeko eredu bat definitzen 
duen eta bertatik aldentzeak justifikatzeko zeri eutsi behar zaion sei-
nalatzen duen konparazio bat. 

Parte hartzearen printzipioari buruz azaldutakoa laburbilduz, 
esan dezakegu konstituzio justu batek kargu eta aginte politikoak 
eskuratzeko norgehiagoka leialerako era bat ezartzen duela. Xede 

132 Nire iruzkinak honako lan honetan oinarritzen dira: F. H. Knight, The Eth-
ics of Competition and Other Essays (New York, Harper and Brothers, 1935) 
293-305 or. 

sozialak sustatzeko pentsaturiko on publikoaren eta politiken ikus-
pegiak aurkeztean, talde lehiakideek herritarren onespena bilatzen 
dute prozedura arau justuen arabera, pentsamendu eta bilera aska-
tasuneko panorama batean, non askatasun politikoaren balio justua 
segurtaturik dagoen. Parte hartzearen printzipioak hautesleek biziki 
bilatzen dituzten interesei erantzun egokia ematera behartzen ditu 
agintean daudenak. ordezkariak ez dira beren hautesleen ahaldundu 
hutsak, zuhurtzia apur bat badutelako eta legeak indarrean jartzean 
beren irizmena erabiliko dutela espero delako. Gizarte ongi anto-
latuan, hala ere, beren hautesleak ordezkatu behar dituzte zentzu 
substantiboan; lehenbizi legeria justu eta eraginkorra onesten aha-
legindu behar dute, horixe baita herritarraren lehenbiziko interesa 
gobernuan, eta ondoren beren hautesleen beste interes batzuk atera 
behar dituzte aurrera, justiziarekin bateragarriak diren heinean.133 
Justiziaren printzipioak ordezkarien zerbitzu orriaz eta haiek beraren 
alde ematen dituzten arrazoiez iritzia izateko erabiltzen diren irizpi-
de nagusien artean daude. Konstituzioa egitura sozialaren oinarria, 
beste instituzioak erregulatu eta kontrolatzen dituen arau sistema 
gorena denez, denek dute hark ezartzen duen prozedura politikora 
iristeko modua. Parte hartzearen printzipioa betetzen denean, denek 
dute herritar berdinkidearen estatus komuna. 

azkenez, oker-ulertzea ekiditeko, gogoan izan behar genuke 
parte hartzearen printzipioa instituzioei aplikatzen zaiela. Ez du de-
finitzen herritartasunaren ideala, ezta denak arazo politikoetan par-
te hartzera behartuko dituen obligazioa ezartzen ere. Norbanakoen 
eginbehar eta obligazioak beste arazo bat dira, geroago aztertuko du-
dana (ikus Vi. kapitulua). Funtsezkoa dena zera da, konstituzioak afera 
publikoetan parte hartzeko eskubide berdinak ezartzea eta askatasun 
horien balio justuari eusteko neurriak hartzea. ongi gobernaturiko es-
tatuan pertsonen ehuneko txiki batek bakarrik eman liezaioke denbora 
asko politikari. Beste era asko daude gizakion ongizatea bultzatzeko. 
Baina ehuneko hori, handiago zein txikiago izan, gizartearen sektore 
guztietatik ateratakoa izanen da seguru asko. interes komunitate eta 
bizitza politikoko zentro ugariek beren aferak zainduko dituzten kide 
gogotsuak ukanen dituzte. 

133 ikus H. F. Pitkin, The Concept of Representation (Berkeley, University of California Press, 1967) 221-225 or.; niri neuri asko lagundu didan ordezkaritzaren analisi bat dator bertan. 

37. PaRTE HaRTZEaREN PRiNTZiPioaRi JaRTZEN 

ZaiZKioN MUGaK 

Parte hartzearen printzipioari buruz aurreko orrialdeetan egin-
dako azalpenetik argi dago hiru bide daudela printzipio horren aplika-
zioa mugatzeko. Konstituzioak parte hartzeko askatasun hedatsuagoa 
edo laburragoa defini dezake; askatasun politikoetan desberdintasunak 
onar ditzake; eta baliabide sozial handiagoak edo txikiagoak erabil 
daitezke herritar ordezkariei askatasunon balioa segurtatzeko. Muga 
mota horiek ordenan aztertuko ditut, askatasunaren lehentasunak duen 
esanahia argitzeko. 

Parte hartzearen printzipioaren norainokoa konstituzionalis-
moaren mekanismoek gehiengoaren (soilaren) gobernuaren murrizke-
tan iristen duten maila dela esanda definitzen da. Mekanismo horiek 
honako hauek mugatzeko balio dute: gehiengoaren gobernuaren nora-
inokoa, gehiengoen azken aginpidearen mende dauden gai motak eta 
gehiengoaren helburuak praktikan jartzeko beharko den abiadura. 

Eskubideen deklarazioak erabat aparta ditzake zenbait askata-
sun gehiengoaren erregulaziotik, eta botereen banaketak berrikusketa 
judizialarekin legeriaren aldaketarako pausoen erritmoa geldiro de-
zake. arazoa, orduan, mekanismo horiek justiziaren bi printzipioekin 
nola batera daitezkeen ikustea da. Ez dugu galdetuko ea baliabideok 
egokiak diren, baizik zer-nolako arrazoibidea behar duten. 

Hasteko, kontuan izan behar dugu parte hartzearen printzi-
pioaren hedadurari jarritako mugek denongan dutela eragin berdina. 
Horregatik, murrizketa horiek askatasun politiko desberdinak baino 
errazago justifikatzen dira. Denok eduki ahal bagenu askatasun han-
diagoa, denok galduko genuke modu berean, baldintza beretan bede-
ren; eta askatasun urriago hori beharrezkoa ez dena bada eta giza era-
ginen bat dela medio ezarria ez bada, kasu horretan askatasun eskema 
irrazionala da, injustua baino areago. askatasun desberdina, «gizaki 
batek boto bat» manua urratzen denean bezala, beste kontu bat da eta 
justizia arazoa sortzen du berehala. 

Une batez suposaturik gehiengoaren gobernuari jarritako mu-
gek herritar guztiengan dutela eragina, konstituzionalismoaren me-
kanismoen justifikazioa ziur asko beste askatasunak babesten dituela 
ikustean datza. Konponbiderik onena askatasun sistema osorako on-

dorioez ohartuz lortzen da. ideia intuitiboa egokia da hemen. Esan 
dugu prozesu politikoa justizia prozesaleko kasu inperfektu bat dela. 
Mekanismo tradizional ezberdinen bidez gehiengoaren gobernua mu-
rrizten duen konstituzioak lege bilduma justuagora garamatzala uste 
da. Gehiengoaren printzipioak, puntu bateraino, beharrizan praktiko 
moduan oinarritzat balio behar duenez, arazoa zera aurkitzea litzateke, 
une bakoitzeko zirkunstantzietan zer-nolako mugek ematen dituzten 
askatasunaren xedeak aurrera ateratzeko emaitza hobeak. Gaiok, jaki-
na, justiziaren teoriatik kanpo gelditzen dira. Ez dugu aztertu beharrik 
mekanismo konstituzionaletatik zein den eraginkorra haren helburuak 
lortzeko, edo haiek ongi funtziona dezaten azpiko baldintza sozialik 
beharrezko den. Nabarmendu behar den puntua da, murrizketa ho-
riek justifikatzeko, honako hau mantendu behar dugula, alegia, biltzar 
konstituzionalean ordezkari den herritarraren ikuspuntutik, parte har-
tzeko askatasun laburragoa beste askatasunen segurtasun eta hedadura 
handiagoek behar bezainbatean konpentsatuta gelditzen dela. Mugarik 
gabeko gehiengoaren gobernua askatasun horien kontrakoa dela uste 
da maiz. Xedapen konstituzionalek gehiengoa bere nahiaren erabilera 
atzeratzera bultzatzen du, eta hobeto pentsatu eta arrazoituriko eraba-
kiak hartzera behartzen. Esan ohi da prozedura mugek, horretara eta 
beste modu askotara, gehiengoaren printzipioaren akatsak arintzen di-
tuztela. Justifikazioak askatasun berdin handiagoa eskatzen du. Ezein 
kasutan ere ez da aipatzen onura ekonomiko eta sozial konpentsatzai-
lerik. 

liberalismo klasikoaren dogmetako bat da askatasun poli-
tikoak kontzientzia askatasuna eta pertsonaren askatasuna baino ga-
rrantzi intrintseko txikiagokoak direla. askatasun politikoen eta beste 
askatasun guztien artean hautatu beharra bagenu, askoz hobea litzate-
ke bigarrenak aintzat hartuko lituzkeen eta legearen inperioari eutsiko 
liokeen subirano on baten gobernua. iritzi horren arabera parte har-
tzearen printzipioaren meritu nagusia gobernuak gobernatuen eskubi-
deak eta ongizatea errespeta ditzan segurtatzean datza.134 Zorionez, 
hala ere, sarri askotan ez dugu izaten askatasun ezberdinen guztizko 
garrantzi erlatiboa baloratu beharrik. Normalean, jardunbidea zera 
da, abantaila berdinen printzipioa aplikatzea, askatasun sistema osoa 
egokitzeko. Ez dugu bertan behera utzi behar oso-osoan parte hartzea-

134 ikus isaiah Berlin, Four Essays on Liberty, 130, 165 or. 

ren printzipioa, ezta haren eragin mugagabea onartu ere. Hori barik, 
printzipio horren norainokoa honako puntu honetaraino zabaldu edo 
mugatu behar genuke, alegia, botere politikoa dutenen gaineko kontro-
laren galera marjinaletik sorturiko arriskuak mekanismo konstituzio-
nalen erabilpen handiagoak erdietsitako askatasunaren segurtasuna 
orekatzen duen punturaino. Erabakia ez da dena edo ezer ez egitea. 
askatasun ezberdinen hedaduran eta definizioan dauden aldaketa txi-
kiak bata bestearekin alderatu eta neurtu behar ditugu. askatasunaren 
lehentasunak ez ditu kentzen aldaketa marjinalak askatasun sistema 
barruan. areago, onartzen du, beharrezkotzat galdatu ez baina, aska-
tasun batzuk, hala nola, parte hartzearen printzipioak gerizatuak, hain 
funtsezkoak ez izatea, euren eginkizun nagusia gainerako askatasunak 
babestea delako. askatasunen balioari buruzko iritzi ezberdinek, ja-
kina, eragina izanen dute pertsona ezberdinek askatasunaren eskema 
osoa nola eratu behar den erabakitzeko orduan duten pentsatzeko eran. 
Parte hartzearen printzipioari balio handiagoa ematen diotenak prest 
egonen dira pertsonaren askatasunetan arrisku handiagoetan sartzeko, 
hau da, askatasun politikoari hedadura handiagoa emateko. idealki, 
ez da horrelako gatazkarik sortuko, eta posible litzateke, aldeko bal-
dintzetan edonola ere, prozedura konstituzional bat aurkitzea, parte 
hartzearen balioari behar adinako irispidea emanen liokeena beste as-
katasunak arriskuan jarri barik. 

Gehiengoaren gobernuaren kontra esaten da batzuetan ezen, 
mugatua izan arren, ez duela desioen indarra kontuan hartzen, zeren 
gehiengo horrek albo batera utz bailitzake gutxiengoaren sentimen-
du indartsuak. Kritika hori errakuntza batean dago oinarrituta, alegia, 
desioen indarra legeria indarrean jartzeko orduan kontuan hartzekoa 
dela uste izatean (ikus 54§). aitzitik, justiziako arazoak sortzen diren 
guztian, ez dugu sentimenduen indarra ukan behar kontuan, ordena 
juridikoaren ahalik justiziaren handiena bilatu baizik. Edozein pro-
zedura ontzat edo txartzat jotzeko funtsezko irizpidea beraren ondo-
rioak izan daitezkeenen justizia da. antzeko erantzuna eman daiteke 
gehiengoaren gobernuaren egokitasunari buruz, botoak berdintsu ba-
natuta daudenean. Dena dago emaitzaren justizia probablearen mende. 
Gizarteko sektore ezberdinek arrazoizko konfiantza badute elkarren-
gan eta justiziaren ikuskera bera badaukate, gehiengo soilen gober-
nuak arrakastaz jardun dezake. akordio tazitu hori falta den neurrian, 
gehiengoaren printzipioa justifikatzea zailago gertatzen da, politika 

justuak burutzeko probabilitate txikiagoa dagoelako. Hala ere, behin 
gizartean barna mesfidantza eta etsaitasuna zabaltzen direnean, bali-
teke fidatzeko moduko prozedurarik ez egotea. Ez dut jarraitu gura 
gai horiek jorratzen. Gehiengoaren gobernuari buruzko ohiko pun-
tuok aipatzen baditut, antolamendu konstituzionalen neurketa, beti, 
justiziaren batez besteko balantzean datzala nabarmentzeko baino ez 
da. Justiziaren inguruko gaiak jokoan daudenean, desioen indarra ez 
da kontuan hartu behar. legegileek, jakina, gauzak dauden moduan, 
kontuan izan behar dituzte jendearen sentimendu indartsuak. Jendea-
ren sumindura senak, irrazionalena izanda ere, mugak jarriko dizkio 
politikoki lorgarria denari, eta herriaren iritziek eragina izanen dute 
muga horien barruan legea betearazteko estrategietan. Baina estrate-
gia kontuak ez dira justizia kontuekin nahasi behar. Kontzientzia as-
katasuna eta pentsamendu eta bilera askatasuna bermatuko lituzkeen 
eskubideen deklarazioa eraginkorra izanez gero, erabiltzeko hartuko 
litzateke. Eskubideok, euron kontrako sentimendua indartsuena izan-
da ere, indarrean jarriko lirateke. Kontrako jarreren indarrak ez dauka 
zerikusirik eskubidearen gaiarekin, askatasuna antolatzeko eraren bi-
deragarritasunarekin baizik. 

askatasun politiko ezberdina justifikatzeko ere era bertsuan 
jokatu behar da. Biltzar konstituzionalean herritar ordezkariak duen 
ikuspuntua hartzen da, eta askatasunaren eskema osoa hark ikusten 
duen moduan ebaluatzen dugu. Baina kasu horretan ezberdintasun 
garrantzitsu bat dago. arrazoiketa orain askatasun politiko txikiena 
dutenen ikuspegitik egin behar dugu. oinarrizko egiturako desberdin-
tasunak egoerarik desabantailatsuenean daudenen aurrean justifikatu 
behar dira beti. Horrek lehen mailako ondasun ororen kasuan balio du, 
eta bereziki askatasunaren kasuan. Horregatik lehentasun arauak gal-
datzen du guk frogatzea abantaila gutxien dituztenek onartuko lukete-
la eskubide ezberdintasuna, murrizketa horrek ekarritako euren beste 
askatasunen babes handiagoaren truke. 

agian desberdintasun politiko nabariena «pertsona batek boto 
bat» manuaren urratzea da. Hala ere, oraintsu arte autorerik gehienek 
arbuiatu egiten zuten sufragio unibertsal berdina. izan ere, pertsonak 
ez ziren inola ere ordezkaritzaren subjektutzat hartzen. Maiz interesak 
ziren ordezkatu behar zirenak, Whigek eta Toryek gorantz zetorren 
erdiko klasearen interesei lurjabeen eta elizgizonen interesen artean 

02950 

John Rawls 
JUSTIZIAREN TEORIA BAT 

lekurik eman behar zitzaien ala ez erabakitzeko orduan elkarren artean 
zituzten aldeekin. Beste batzuen aburuz, eskualdeak dira ordezka-
tu behar direnak, edo kultura moldeak, norbait gizarteko baserri eta 
hiri elementuen ordezkaritzaz mintzo denean bezala. lehen ikusian 
ordezkaritza mota horiek injustuak dirudite. «Gizaki batek boto bat» 
manutik noraino aldentzen diren ikusteak euren injustizia abstraktu-
aren neurria ematen du, eta agertu behar duten arrazoi konpentsatzai-
leen sendotasuna seinalatzen du.135 

Horiek horrela, askotan gertatzen da askatasun politiko berdi-
naren kontra daudenek euren iritziaren justifikazioak aurkezten di-
tuztela. Prest daude behinik behin argudiatzeko desberdintasun poli-
tikoa askatasun urriena dutenen onerako dela. Gauzak argitzeko har 
dezagun Millen ideia bat, zera adierazten duena hain zuzen, adimen 
eta hezkuntza aberatsagoko pertsonek boto gehiago eduki beharko li-
tuzketela, euren botoak eragin handiagoa izateko.136 Millek uste zuen 
kasu horretan askotariko botoa giza bizitzaren ordena naturalarekin 
bat datorrela, zeren pertsonek denen interesak jokatzen dituen enpresa 
komun bat administratzen dutenean, onartzen dute ezen, hitza guz-
tiek ukan behar badute ere, denen iritziak ez duela maila berekoa izan 
beharrik. Jakitunagoaren eta adituagoaren iritziak balio handiagoa 
eduki behar luke. Horrelako xedapena denen interesen aldekoa da eta 
justiziari buruzko giza sentipenarekin bat datorrena. afera nazionalak 
horrelakoxe arazoak dira, denei batera dagozkienak. Botoa benetan 
denek eduki beharko balute ere, interes publikoa kudeatzeko gaita-
sun handiagoa dutenek iritzi garrantzitsuagoa eduki beharko lukete: 
haien eragimenak eurak ezikasien legeria klasistatik babesteko bezain 
handia izan beharko luke, baina ez legeria klasista euren alde inda-
rrean jartzeko bezain handia. idealki, goi mailako jakituria eta iritzia 
dutenek justiziaren eta denon onaren aldeko indar iraunkor gisa jardun 
beharko lukete, indar hori, berez beti ahula izan arren, balantza maiz 
behar den aldera bultza dezakeena izanen litzatekeelarik, indar handia-
goak baztertzen badira. Mill konbentzituta zegoen antolamendu mol-
de horretatik denak, balio txikiagoko botoak zituztenak ere, irabazten 

135 ikus J. R. Pole, Political Representation in England and the Origin of the 
American Republic (londres, Macmillan, 1966), 535-537 or. 
136 Representative Government, argit.: R. B. McCallum, eta horrekin batera 
Askatasunaz (Klasikoak s. a. 2004), Viii. kapituluaren bigarren erdiaren zati 
handi bat. 

aterako zirela. arrazoibide hori, jakina, adierazita dagoen bezala, ez 
doa bidezkotasun gisa ulerturiko justiziaren ikusmolde orokorretik ha-
ratago. Millek ez dio esplizituki ezikasientzako onurak lehenengo eta 
behin euren beste askatasunen segurtasun handiagoa kontuan izanda 
balioetsi behar direnik, nahiz eta haren arrazoibideak argi iradoki hark 
hori horrela dela pentsatzen zuela. Edonola ere, Millen iritzia aska-
tasunaren lehentasunak ezarritako murrizketak bete egin behar direla 
bada, horrelaxe azaldu behar da arrazoibide hori. 

Ez dut kritikatu nahi Millen proposamena. Berari buruzko azal-
pena gauzak argitzeko asmoz dagit. Haren iritziak honako hau ikusteko 
gai egiten gaitu, alegia, zergatik ez den hartzen batzuetan berdintasun 
politikoa kontzientzi askatasun edo pertsonaren askatasun berdinak 
bezain funtsezkotzat. suposatzen da gobernuak denen ona lortu nahi 
duela, hau da, maila bertsuan denen abantailarako diren baldintzei 
eutsi eta helburuak erdietsi nahi dituela. suposizio hori egiazkoa den 
neurrian eta gizaki batzuek benetan jakituria handiagoko eta iritzi 
hobekotzat jo daitezkeen heinean, besteak prest daude haiengan kon-
fiantza jartzeko eta beraien iritziari balio handiagoa emateko. ontzi 
bateko bidaiariek kapitainari gogoz uzten diote norabidea erabakitzen, 
uste baitute hura eurak baino adituagoa dela eta okerrik gabe iristea 
eurek bezainbatean nahi duela. Kapitainak, kasu horretan, bi gauza 
ditu: bidaiarien interes berdina eta berori lortzeko trebetasun eta eza-
gutza nabariki handiagoak. orain, estatuaren ontzia itsasoko ontziaren 
antzekoa da zenbait aldetan: eta hori horrela den neurrian, askatasun 
politikoak bidaiarien berezko onak, nolabait esatearren, definitzen di-
tuzten askatasunen pean daude. azalpen horiek onartuta, askotariko 
botoa erabat justua izan daiteke. 

autogobernurako  oinarriak,  noski,  ez  dira  instrumentalak 
soilik. askatasun politiko berdinak, balio justua segurtatzen zaionean, 
eragin sakona ukan behar du bizitza zibilaren kalitate moralean. He-
rritarren arteko harremanei oinarri segurua ematen zaie gizartearen 
ageriko konstituzioan. Denak ukitzen dituena denei dagokiela dioen 
Erdi aroko maxima serio hartu eta on publiko deklaratu behar da. 
Horrela ulerturiko askatasun politikoa ez dago pentsatuta norberaren 
burua meneratzeko desioa asetzeko, eta askoz gutxiago norberaren 
botere gosea asetzeko. Bizitza politikoan parte hartzeak ez du norba-
nakoa bere buruaren jabe egiten, baizik besteei bezalako aukera berdi-

na ematen dio oinarrizko gizarte baldintzak nola antolatu behar diren 
erabakitzeko. Eta ez dio erantzuten besteei agintzeko egarriari ere, 
zeren bakoitzari bere eskakizunak leuntzeko galdatzen baitzaio, de-
nek justutzat dutena aintzat hartuta. Kontsultatzeko eta besteen iritziak 
eta interesak kontuan hartzeko borondate publikoak herritarren arte-
ko adiskidetasunerako oinarriak ezartzen ditu eta kultura politikoaren 
ethosa moldatzen du. 

Bestalde, eskubide politiko berdinek dagokien balioa duten le-
kuan, autogobernuaren ondorioa da herritar arruntaren autoestimua eta 
politikako lehiakortasun sena areagotzea. Bere balioaz duen kontzien-
tzia, bere komunitateko elkarte txikietan garatua, berretsi egiten da 
gizarte osoaren konstituzioan. Botoa emanen duela espero denez, iritzi 
politikoak edukiko dituela ere espero da. Haren eragin politikoaren 
emaitza materialek ez dituzte gidatzen iritziak egiten ematen dituen 
denbora eta gogoetak. aitzitik, berez atsegin egiten zaion jarduera da, 
gizartearen ikuskera zabalagora eta bere ahalmen intelektual eta mora-
len garapenera eramaten duena. Millek esan zuen moduan, bereetatik 
ezberdinak diren interesak balioestera dago deitua, eta bere jauginek 
barik justiziaren eta denon onaren ikuskerak gidatuta jokatzera.137 Bere 
iritziak besteei esplikatu eta justifikatu beharra duenez, besteek onar 
litzaketen printzipioetara jo behar du. Gainera, Millek gehitzen du 
heziketa hori beharrezkoa dela herritarrak izaera publikoaren jabe egi-
teko, eginbehar eta obligazio politikoetarako baiezkotasunezko sena 
berenganatuko badute, hau da, legeei eta gobernuari men egiteko gogo 
on hutsetik harago doan sena. Gizarte sektore handiagoetara zabaltze-
ko joera duten sentimendu horiek gabe, gizakiak mundutik aparte eta 
bakarturik gelditzen dira beren elkarte txikiagoetan, eta gerta dakieke 
euren adiskidetasun lokarriak familiatik edo lagun talde txikitik ha-
rago ez hedatzea. Herritarrek ez dute batak bestea ikusten denon on 
publikoa zertan datzan argitzeko elkarlanean jardun lezaketen elkarte-
kide gisa; horrela barik lehiakide gisa edo bestela norberaren xedeak 
erdiesteko oztopo gisa ikusten ditu bakoitzak besteak. Gogoeta horiek 
guztiak Millek eta beste batzuek egin dituzte ezagun. argi utzi dute 
askatasun politikoa ez dela bidea soilik. askatasun horiek gizakiei be-
ren balioa estimatzeko sena sendotzen diete eta sentiberatasun intelek-

137 Representative Government, 149-151, 209-211 or. (orrialdeok iii. kapituluaren amaierari eta Viii.aren hasierari dagozkie). 

tual eta morala areagotzen. Gainera, eginbehar eta obligazio senaren oinarria ezartzen dute, instituzio justuen egonkortasunerako beharbeharrezkoa. Gaiok giza ontasunarekin eta justizia senarekin duten lotura Hirugarren Parterako utziko dut. Han puntu horiek justiziaren baliagarritasunaren ideiaren pean batuko ditut. 

38. lEGEaREN iNPERioa 

orain pertsonaren eskubideak legearen inperioak babestuta 
dauden aldetik aztertu nahi ditut.138 Nire asmoa, lehen bezala, ez da 
nozio horiek justiziaren printzipioekin lotzea bakarrik, askatasunaren 
lehentasunaren zentzua argitzea ere baizik. Gorago (10§) seinalatu 
dut justizia formal kontzeptua, arau publikoen administrazio erregu-
larra, legearen inperio bilakatzen dela sistema juridikoari aplikatzen 
zaionean. Ekintza injustu mota bat epaileek eta agintean dauden beste 
batzuek arau egokia ez aplikatzea edo araua zuzen ez interpretatzea 
da. Horrekin lotuta, argigarriagoa da eroskeria edo ustelkeria, edo 
arerio politikoak zigortzeko sistema juridikoaz abusatzea bezalako 
lege-hauste larrietan barik, prozesu judizialean zenbait talderen kontra 
diskriminazio eraginkorra sortzen duten aurreiritziek eta alderdikeriak 
eragindako gertakarien itxuraldatze sotiletan pentsatzea. legearen ku-
deaketa erregular eta inpartzialari, eta zentzu horretan justuari, «jus-
tizia erregulartasun gisa» dei diezaiokegu. «Justizia formala» baino 
esamolde iradokitzaileagoa da. 

orain, legearen inperioak, argi dago, lotura estua du askata-
sunarekin. Hori sistema juridiko baten nozioa eta erregulartasun gisa 
ulerturiko justizia definitzen duten manuekin duen barru-barruko lotu-
ra gogora ekarrita ikus dezakegu. sistema juridikoa pertsona arrazio-
nalentzat egindako arau publikoen ordena hertsatzaile bat da, beraien 
jokabidea erregulatzeko eta gizarte lankidetzarako esparru bat sortze-

138 azterketa orokor baterako, ikus lon Fuller, The Morality of Law (New 
Haven, Yale University Press, 1964) ii. kap. Printzipioetan oinarrituriko eraba-
kien kontzeptua lege konstituzionalean honako lan honetan jorratzen da: Herbert 
Wechsler, Principles, Politics, and Fundamental Law (Cambridge, Harvard Uni-
versity Press, 1961). ikus otto Kirchenheimer, Political Justice (Princeton, Prin-
ceton University Press, 1961) eta J. N. shklar, Legalism (Cambridge, Harvard 
University Press, 1964) ii. partea, forma judizialen erabileraz eta gehiegizko 
erabileraz. Gaiaren azterketa filosofikoa nahi izanez gero, ikus J. R. lucas, The 
Principles of Politics (oxford, The Clarendon Press, 1966), 106-143 or. 

ko helburuz taxutua. arauok justuak direnean, itxarobide legitimoeta-
rako oinarria jartzen dute. arauok pertsonek elkarrengan konfiantza 
edukitzeko eta euren esperantzak betetzen ez direnean erreklamazioak 
egin ahal izateko oinarriak dira. Erreklamazio horien oinarriak za-
lantzazkoak badira, halakoxeak dira gizakien askatasunen mugak ere. 
Beste arau batzuek ere, jakina, badituzte ezaugarri horiek. Jokoetako 
edo elkarte pribatuetako arauak ere antzera batean pertsona arraziona-
lentzat eginak dira euren jarduerak eratzeko. arau horiek bidezkoak 
edo justuak direnez gero, behin gizakiek antolamendu horietan sartu 
eta ematen dituzten onurak onartzen dituztenean, hortik sortzen diren 
obligazioak itxarobide legitimoetarako oinarria dira. sistema juridikoa 
hartzen duen eremu zabalak eta dituen ahalmen erregulatzaileek be-
reizten dute beste elkarteetatik. Zehazten dituen organo konstituzio-
nalek eskubide legal esklusiboa dute eskuarki gutxienez ertz-ertzeko 
hertsadura motak erabiltzeko. Elkarte pribatuek erabil dezaketen her-
tsadura motak hertsiki mugaturik daude. Gainera, ordena juridikoak 
azken aginpidea du ongi zehazturiko edozein lurraldetan. sistema juri-
dikoa erregulatzen dituen jardueren ezberdintasun zabalak eta babestu 
behar dituen interesen funtsezko izaerak ere definiturik agertzen da. 
Ezaugarri horiek hauxe soilik islatzen dute, hots, legeak beste jarduera 
guztien jokaleku den oinarrizko egitura definitzen duela. 

ordena  juridikoa  pertsona  arrazionalentzat  egindako  arau 
publikoen sistema bat denez gero, esplikatu ahal ditugu legearen in-
perioarekin loturiko justiziaren manuak. Manu horiek sistema juri-
dikoaren ideia bete-betean bereganatuko lukeen edozein arau sistemak 
beteko lituzkeenak dira. Horrek ez du, jakina, esan nahi dauden legeek 
manu horiek nahitaez kasu guztietan betetzen dituztenik. Hala ere, 
esakune horiek, legeak, ustez, gehienbat bederen hurbildu behar zaiz-
kion nozio ideal batetik sortuak dira. Justiziatik desbideratzeak nor-
malean hedatuegiak badira, galdera serio hauxe sor daiteke: lege siste-
ma jakin bat diktadore baten interesak edo despota onbera baten idea-
la sustatzeko eraturiko arau multzo baten kontrakoa den ala ez. Maiz 
ez da egoten galdera horrentzako erantzun argirik. ordena juridikoa 
arau publikoen sistema gisa ikustearen garrantzia gu legaltasunaren 
printzipioarekin loturik dauden manuak deduzitzeko gai egitean da-
tza. Gainera, esan dezakegu ezen, baldintza berdinetan, ordena juridiko 
bat beste bat baino justizia handiagoz administraturik dagoela, baldin 
legearen inperioaren manuak hobeto betetzen baditu. askatasunerako 

oinarri irmoagoa eta lankidetza sistemak antolatzeko bitarteko era-
ginkorragoak segurtatuko ditu. Hala ere, manu horiek arauen -direnak 
direla - administrazio inpartzial eta erregularra besterik bermatzen ez 
dutenez, injustiziarekin bateragarriak dira. oinarrizko egiturari muga 
ahul samarrak ezartzen dizkiote, baina inondik ere erdeinagarriak ez 
direnak. 

Has gaitezen eginbeharrak egin ahal izatea inplikatzen duela 
dioskun manuarekin. Manu horrek sistema juridikoen zenbait ezauga-
rri nabari zehazten ditu. lehenik, legearen inperioak agintzen eta de-
bekatzen dituen ekintzek gizakiek beteko eta ekidinen dituztela arra-
zoiz espero izateko modukoak izan behar dute. Pertsona arrazionalek 
beren jokabidea antola dezaten egindako arau sistema pertsonok egin 
dezaketenaz eta egin ez dezaketenaz arduratzen da. Ez du ezartzen 
egin ezin dena egiteko eginbeharrik. Bigarrenik, eginbeharrak egin 
ahal izatea inplikatzen duela adierazten duen nozioak legeak indarrean 
jartzen dituztenek eta aginduak ematen dituztenek ekintza horiek fede 
onez egiten dituzten ideia suposatzen du. legegileek eta epaileek, eta 
sistemako beste agintariek, legeei men egin dakiekeela uste izan behar 
dute, eta segurutzat jo behar dute emandako nolanahiko aginduak bete 
daitezkeela. Gainera, agintariek fede onez jardun beharraz gain, euren 
dekretuen pean daudenek ere fede on hori halakotzat hartu behar dute. 
legeak eta aginduak, bete eta gauza daitezkeenak direla eskuarki si-
nesten bada bakarrik onartzen dira lege eta agindu gisa. Hori zalantzan 
badago, agintarien ekintzek ziur asko jokabidea antolatzea ez datekeen 
beste helbururen bat izanen dute. azkenez, manu horrek adierazten du 
berori gauzatzeko ezintasuna defentsarako argudio gisa, edo zirkuns-
tantzia aringarri gisa behinik behin, onartu behar duela sistema juri-
dikoak. arauak indarrean jartzean, arauok gauzatzeko ezintasuna ezin 
du aplikaezinezkotzat jo. askatasunak zama jasanezina luke gainean, 
baldin zigorrak bete beharra, normalean, gure egiteko edo ez egiteko 
ahalaren barruan dauden ekintzetara mugatuko ez balitz. 

legearen inperioak antzeko kasuak antzera batean tratatzea gal-
datzen duen manua ere inplikatzen du. Gizakiek ezinen lukete beren 
ekintzak arauez erregulatu, manu hori beteko ez balitz. Nozio horrek, 
egia esan, ez garamatza urrunegi. izan ere, suposatu beharra daukagu 
antzekotasun irizpideak arau legalek eurek eta eurak interpretatzeko 
erabiltzen diren printzipioek ematen dituztela. Hala ere, kasu berdin-

tsuetan erabaki berdintsuak hartzea galdatzen duen manuak epaileen 
eta bestelako agintarien eskumena esanguratsuki mugatzen du. Manu 
horrek haiek pertsonen artean, kasuei dagozkien arau legalen eta prin-
tzipioen erreferentziaz, egiten dituzten bereizketak justifikatzera be-
hartzen ditu. Edozein kasu partikularretan, arauak konplexuak izanik 
interpretazioa behar badute, gauza erraza izan liteke erabaki arbitrarioa 
justifikatzea. Baina kasuak gehitu ahala, zailago da alderdikeriazko 
erabakiak justifikatzeko argudioak taxutzea. Koherentziaren beharrak 
indarrean dirau, jakina, arau guztien interpretazioari eta justifikazioei 
maila guztietan dagokienez. azkenerako, epai diskriminatzaileak jus-
tifikatzeko argudio arrazoituak formulatzea zailago bilakatzen da, eta 
hori egiteko ahaleginek konbentzitzeko indarra galtzen dute. Manu ho-
rrek ekitate kasuetan ere balio du, hau da, ezarritako arauak aurreikusi 
gabeko larrialdiren bat sortzen duelako, salbuespena egin behar de-
nean. Baina baldintza honexekin: salbuespenezko kasuok bereizten di-
tuen marra argirik ez dagoenez, puntu batera heltzen gara, non, inter-
pretazioko kasuetan legez, edozein desberdintasunek aldea dakarren. 
Kasu horietan, aginpidezko erabakiaren printzipioa aplikatzen da, eta 
nahikoa da aurreko epaiaren edo orduantxe iragarritakoaren pisua.139 

«legerik gabe deliturik ez» (nullum crimen sine lege) manua 
eta inplikatzen dituen betekizunak ere sistema juridikoaren ideiaren 
ondorioa dira. Manu horrek honako hauek galdatzen ditu: legeak 
ezagutuak eta berariaz promulgatuak izatea, beraien esanahia argi ze-
hazturik egotea, estatutuak orokorrak izatea, hala adierazpenean nola 
helburuan, eta ez izatea norbanako partikularren kalterako erabiliak 

-horiek beren izenekin ager daitezke (gaiztaginen zerrendak)-, delitu 
larrienak bederen hertsiki taxutuak egotea eta, azkenez, lege penalak 
atzeraeraginezkoak ez izatea aplikatzen zaizkienen kaltetan. Beteki-
zun horiek jokabidea arau publikoz erregulatzearen nozioaren barruan 
daude inplizitu. izan ere, esate baterako, estatutuak argiak ez badira 
agintzen eta debekatzen dutenari dagokionez, herritarrek ez dakite 
nola jokatu behar duten. Gainera, noizean behin gaiztaginen zerren-
dak eta atzeraeraginezko legeak egon badaitezke ere, horiek ez dute 
izan behar nagusi edo sistemaren ezaugarri eta bereizgarri, beste zer-
baitetarako izan behar baitute. Tiranoak aurretik jakinarazi gabe alda 

139 ikus lon Fuller, Anatomy of the Law (New York, The New american library, 1969) 182 or. 

ditzake legeak eta bere mendekoak zigortu (hitz egokia hori bada) lege 
horien arabera, plazera ematen diolako ikusteak zenbat denbora behar 
duten ezartzen dizkien zigorrak betez lege berriak zer diren ulertzeko. 
Baina arau horiek ez lirateke inolako sistema juridikorik, ez lukete-
lako balioko itxarobide legitimoei oinarria eskainiz gizarte portaera 
antolatzeko. 

azkenez, justizia naturalaren nozioa definitzen duten manuak 
daude. Prozesu judizialaren zuzentasuna zaintzeko ildo nagusiak di-
ra.140 legeak pertsona arrazionalak gidatzeko badira, auzitegiek arau 
horiek egokiro aplikatzeaz eta indarrean jartzeaz arduratu behar dute. 
arretaz beteriko ahalegina egin behar da arau-hausteren bat egin den 
erabakitzeko eta dagokion zigorra ezartzeko. Hartara, lege sistemak 
epaiketak eta audientziak ongi antolatuta egon daitezen neurriak hartu 
behar ditu; ikerketa prozedura arrazionalak bermatuko dituzten froga 
arauak eduki behar ditu. Prozeduretan ezberdintasunak badaude ere, 
legearen inperioak behar bezalako prozesu motaren bat galdatzen du, 
hau da, sistema juridikoaren beste xedeekin, hala nola, urratzeren bat 
egin den eta zein zirkunstantziatan jakitearekin, bateragarria den egia 
ezagutzeko arrazoiz diseinaturiko prozesu bat. adibidez, epaileek in-
dependenteak eta inpartzialak izan behar dute, eta inork ezin du bere 
kasua epaitu. Epaiketek garbiak eta irekiak izan behar dute, baina 
publikoaren aldarriak epaian eraginik izan gabe. Justizia naturalaren 
manuak ordena juridikoak inpartzial eta erregular iraunen duela se-
gurtatzeko dira. 

orain, legearen inperioak askatasunarekin daukan lotura nahiko 
argia da. askatasuna, esan dudan bezala, instituzioek zehazturiko es-
kubide eta eginbeharrek osaturiko multzoa da. askatasun ezberdinek, 
hala nahi badugu, egitea erabaki genezakeen gauzak zehazten dituzte, 
beraietan, askatasunaren izaerak hori komenigarri izatea egiten due-
nean, besteek ez dutelarik tartean sartu behar.141 Baina «legerik gabe 

140 Justizia naturalaren adiera hori tradizionala da. ikus H. l. a. Hart, The Con-
cept of Law (oxford, The Clarendon Press, 1961), 156, 202 or. 
141 Eztabaida daiteke ideia horrek eskubide guztietarako balio duen ala ez, adibi-
dez erreklamatu gabeko gauza bat norberak jasotzeko eskubiderako. ikus Hart, 
Philosophical Review aldizkarian, 64 lib., 179 or. Baina agian balio du hemen 
nahi dugunerako. Nahiz eta oinarrizko eskubide batzuk antzera batean esku-
men eskubideak diren, deitu diezaiekegun bezala -adibidez asunto publikoetan 
parte hartzeko eskubidea eta erabaki politikoetan eragina izatekoa-, aldi berean 

deliturik ez» manua urratzen bada, adibidez, legeak lausoak eta ze-
haztasunik gabekoak direlako, guk egiteko askatasuna daukaguna ere 
lausoa eta zehaztasunik gabekoa da maila berean. Gure askatasunaren 
mugak dudazkoak dira. Eta askatasuna, hori horrela den heinean, bera 
erabiltzeko arrazoizko beldurrak murrizturik dago. Mota berdineko 
ondorioak datoz, antzeko kasuak antzera batean tratatzen ez badira, 
prozesu judizialak bere funtsezko zuzentasuna galtzen badu, legeak 
zerbait egiteko ezintasuna defentsa argudiotzat onartzen ez badu, etab. 
legaltasunaren printzipioak oinarri tinkoa du, bada, pertsona arrazio-
nalek eurentzat ahalik askatasun berdinik handiena ezartzeko egiten 
duten akordioan. askatasun horiek edukiko eta erabiliko diren kon-
fiantzari eusteko, ongi antolaturiko gizarte bateko herritarrek legearen 
inperioa mantentzea nahi izanen dute normalean. 

Konklusio berera hel gaitezke modu zertxobait ezberdinean. 
arrazoizkoa da uste izatea ongi antolaturiko gizartean ere gobernua-
ren botere hertsatzaileak beharrezkoak direla maila bateraino gizarte 
lankidetzaren egonkortasunerako. izan ere, gizakiek badakiten arren 
justiziaren ideia komun bat konpartitzen dutela eta bakoitzak dauden 
akordioei atxikita jardun nahi duela, baliteke, hala ere, besteengan 
konfiantza osorik ez edukitzea. susma dezakete batzuk ez direla da-
gokien eginbeharra egiten ari, eta, orduan, berek ere berena ez egi-
teko tentazioa eduki dezakete. Tentazio horiez gehienak ohartzeak 
azkenerako eskema apurtzea ekar dezake. Besteak beren eginbehar eta 
obligazioak betetzen ari ez diren susmoa areagotu egiten du ikusteak, 
arauen aginpidezko interpretazioa eta betearaztea falta denean, berezi-
ki erraza dela obligaziook ez betetzeko estakuruak aurkitzea. Hartara, 
baldintza ideal samarretan ere, zaila da, adibidez, errentaren gaineko 
zerga sistema onik imajinatzea jendearen borondatean oinarrituta. Zi-

bakoitzak nolabaiteko era batean jokatzeko eginbeharra du. Eginbehar hori bi-
dezko jokabide politikoetako bat da, nolabait esatearren, eta berori ez betetzea 
interferentzia mota bat da. ikusi dugunez, konstituzioaren helburua esparru bat 
ezartzea da, non ekitatez bilaturiko eta dagokien balioan harturiko eskubide poli-
tikoek legeria justu eta eraginkorrera eraman gintzaketen. orduantxe interpreta 
genezake egokiro lerrootan zeharreko testuan dagoen adierazpena. Puntu horri 
buruz ikus Richard Wollheim, «Equality», Proceedings of the Aristotelian Soci-
ety, 56 lib. (1955-1956), 29h or. Beste era batera esanda, eskubide hori berriro 
defini daiteke esanez zirkunstantzia zehatzetan zerbait egiten saiatzeko eskubi-
dea dela, betiere zirkunstantziok besteen lehiakidetasun justuari bidea libre uz-
ten diotelarik. Bidegabekeria interferentzia era berezia izaten da. 

gor kolektiboetan oinarrituriko arauen interpretazio publiko baimen-
duaren eginkizuna ezegonkortasun horixe gainditzea da hain zuzen 
ere. Gobernuak, zigor sistema publikoa betearaziz, besteak ez direla 
arauak betetzen ari pentsatzeko arrazoiak kendu egiten ditu. arrazoi 
horrexegatik bakarrik ere botere hertsatzailea duen subiranoa, hala 
uste da, beti da beharrezkoa, nahiz eta gizarte ongi antolatuan zigorrak 
ez diratekeen handiak eta balitekeen inoiz ere ez ezartzea. Hala ere, 
makineria penal eraginkorra indarrean egoteak pertsonen elkarrekiko 
segurtasuna bermatzeko balio du. Proposamen hori eta atzean daukan 
arrazoibidea Hobessen tesitzat jo ditzakegu.142 (42§). 

Horiek horrela, zigor sistema hori ezartzean, batzar konsti-
tuzionalean dauden parteek ongi neurtu behar dituzte haren desaban-
tailak. Desabantaila mota bi daude gutxienez: bata, sistema hertsa-
tzailea zerga bidez mantentzeak dakarren kostua; bestea, herritar 
ordezkariaren askatasunerako dakarren arriskua, zigor horiek ha-
ren askatasunean eragin injustua izateko duten posibilitatea kontuan 
hartuz neurtua. sistema hertsatzailea ezartzea baldintza honexen 
pean bakarrik da arrazionala, alegia, baldin desabantaila horiek eze-
gonkortasunak sorturiko askatasun galera baino gaitz txikiagoak 
badira. Hori horrela dela suposatuta, antolamendurik onena arrisku 
horiek minimizatzen dituena da. argi dago ezen, baldintza berdine-
tan, askatasunerako arriskuak gutxiago direla legea legaltasunaren 
printzipioaren arabera inpartzialtasunez eta erregularki administra-
tzen denean. Mekanismo hertsatzailea beharrezkoa bada ere, bistan 
dago funtsezkoa dela haren eragiketen noranzkoa zehatz-mehatz de-
finitzea. Herritarrek, mekanismo horrek zer zigortzen duen jakinda 
eta gauza horiek beren egiteko edo ez egiteko ahalmenaren barruan 
daudela jakinda, horren arabera egin ditzakete beren proiektuak. Ja-
kinarazitako arauak betetzen dituenak ez du inoiz izan behar bere 
askatasuna urratua izanen den beldurrik. 

argi dago, aurreko azalpenetatik, zigor penalen zerrenda bat 
behar dugula, mugatuena bada ere, teoria idealean bertan ere. Giza 
bizitzako baldintzak direnak direnez gero, horrelako xedapen ba-

142 ikus Leviathan, 13-18 kap., itzul.: Jesus Naberan (Klasikoak s.a., 1995). Halaber, Warrender, The political Philosophy of Hobbes (oxford, The Clarendon Press,1957) iii. kap; eta D. P. Gauthier, The Logic of Leviathan (oxford, The Clarendon Press,1969), 76-89 or. 

tzuk beharrezkoak dira. Esana dut zigor horiek justifikatzen dituzten 
printzipioak askatasunaren printzipiotik eratorriak izan daitezkeela. 
ikusmolde idealak argi erakusten du kasu horretan nola eratu behar 
den eskema ez-ideala; eta horrek funtsezkoa teoria ideala den susmoa 
egiaztatzen du. Halaber ikusten dugu erantzukizunaren printzipioa ez 
dela oinarritzen zigorra lehenengo eta behin ordainarazteko edo sala-
tzeko delako ideian. aitzitik, askatasunaren beraren onerako dela 
onartzen da. Herritarrak legea zertan datzan jakiteko gai ez badira eta 
haren ildo nagusiak kontuan hartzeko benetako aukera ematen ez ba-
zaie, ez litzaieke aplikatu behar zigor penalik. Printzipio hori honako 
honexen ondorioa da besterik gabe, alegia, sistema juridikoa pertso-
na arrazionalentzat, euren lankidetza arautzeko eta askatasunari da-
gokion balioa emateko, egindako arau publikoen agintetzat hartzea-
rena. Uste dut erantzukizunaren ikuspegi horrek zuzenbide penalak 
mens rea izenburupean onartzen dituen justifikazioak eta defentsak 
esplikatzeko eta erreforma juridikorako gida gisa erabiltzeko balio de-
zakeela. Hala ere, ez dut puntu horiek hemen aztertzerik.143 Nahikoa 
da kontuan izatea teoria idealak zigor penalen zerrenda bat behar due-
la baliabide egonkortzaile gisa, eta obedientzia partzialaren teoria nola 
landu behar den seinalatzen duela. Zehazki, askatasunaren printzipio-
ak erantzukizunaren printzipìora garamatza. 

obedientzia partzialaren teorian sortzen diren dilema moralak 
ere askatasunaren lehentasuna gogoan izanda ikusi behar dira. Har-
tara, egoera malurusak imajina ditzakegu, non bete beharreko legea-
ren inperioaren manuak indar gutxiagoz azpimarratzea onargarri izan 
daitekeen. adibidez, ertzeko kasu batzuetan pertsonek «bete beharrak 
bete ahal izatea inplikatzen du» manuaren kontrako zenbait delituren 
erantzuletzat har daitezke. Demagun antagonismo zorrotzen ondorioz 
elkarren kontrako sektetako kideak armak biltzen eta talde armatuak 
antolatzen ari direla borroka zibilerako prestatzeko. Egoera horri 
aurre egiteko, gobernuak su armak edukitzea debekatzen duen lege 
bat aldarrika dezake (edukitzea ordurako delitua ez dela emanda). 
Eta legeak zehatz dezake erruduntasun froga nahikoa dela salatuaren 
etxean edo etxaldean armak aurkitu izana, han besteren batek ipini 
zituela berak frogatu ezean bederen. Baldintza hori bete ezean, asmo 

143 Gai horietarako, kontsulta H. l. a. Hart, Punishment and Responsabil-
ity (oxford, The Clarendon Press,1968), 173-183 or., horrixe jarraitu baitiot 
hemen. 

falta eta norberak armak dituela ez jakitea, edo norberaren burua zaintzeko arauekiko adostasuna alegatzeak ez du balio. Defentsa normal horiek legea eraginik gabea izatea eginen lukete, eta ezinezko bihurtuko lukete indarrean jartzea. 

orain, lege horrek «bete beharrak bete ahal izatea inplikatzen 
du» manua hausten badu ere, herritar ordezkariak onar dezake askata-
sun galera txikiago gisa, ezarritako zigorrak gogorregiak ez badira be-
deren. (Hemen suposatzen dut kartzelaratzea, adibidez, askatasunaren 
murrizketa drastikoa dela, eta ezarritako zigorraren gogorra kontuan 
hartu behar da). Egoera legegintzako etapatik ikusita, erabaki daiteke 
talde paramilitarrak eratzea, lege bat onesteak eragotz dezakeena, as-
koz ere arrisku handiagoa dela herritar normalaren askatasunerako, 
armak edukitzearen hertsiki erantzuletzat hartua izatea baino. Herri-
tarrek lege hori gaitz bietarik txikientzat eduki lezakete, etsita onartuz 
ezen, egin ez dituzten gauzen erruduntzat hartuak izan litezkeen arren, 
euren askatasunerako arriskuak beste edozein aukeratan handiagoak 
liratekeela. Desadostasun garratzak dauden bitartean, ez dago zenbait 
injustizia, deitzen ohi diegun moduan, gertatzea ekiditeko modurik. 
Egin daitekeen guztia injustizia horiek ahalik modurik justuenean mu-
gatzea da. 

Konklusioa, beste behin ere, zera da: askatasuna murrizteko ar-
gudioak askatasunaren printzipiotik bertatik datozela. Maila bateraino 
edonola ere, askatasunaren lehentasunak obedientzia partzialaren teo-
riara darama. Hartara, azaldutako egoeran, batzuen onura handiagoa 
ez da orekatu besteen onura txikiagoarekin. Eta askatasun txikiagoa 
ere ez da onartu etekin ekonomiko eta sozialen mesedetan. aitzitik, 
berorren truke eskatu dena guztien ona izan da herritar ordezkaria-
ren oinarrizko askatasun berdinen gisan. Zorigaiztoko zirkunstantziek 
eta batzuen asmo injustuek gizarte ongi antolatuan kideek daukaten 
askatasuna baino askoz txikiagoa edukitzera behartzen dute. ordena 
sozialeko injustizia orok bere ordaina pagatu beharra du; haien ondo-
rioak ezin dira zeharo indargabetuta gelditu. legaltasunaren printzi-
pioa aplikatzean askatasunek zehazten dituzten eskubide eta eginbehar 
guzti-guztiak ukan behar ditugu kontuan, eta, ondorioz, beraien eska-
kizunak egokitu. Batzuetan printzipio horren manuen urratze batzuk 
onartzera beharturik egoten gara, ekidin ezin diren oker sozialek eka-
rritako askatasun galerak arinduko baditugu, eta, baldintzek lagatzen 

duten neurrian, ahalik injustiziarik txikiena lortzen saiatu beharra iza-
ten dugu. 

39. asKaTasUNaREN lEHENTasUNa ZER DEN 

DEFiNiTZEN 

aristotelesek dio gizakien ezaugarri bat justuaren eta injustua-
ren sena edukitzea dela, eta justizia ulertzeko era komun bat eduki-
tzeak polis bat egiten duela.144 antzera batean esan daiteke, gure ez-
tabaidaren ikuspegitik, bidezkotasun gisa ulerturiko justizia ulertze-
ko era komun batek demokrazia konstituzional bat egiten duela. izan 
ere, saiatu naiz frogatzen, lehenengo printzipioaren aldeko argudioak 
aurkeztu ondoren, erregimen demokratiko bateko oinarrizko askata-
sunak justiziaren ikuskera horrexek segurtatzen dituela tinkotasunik 
handienaz. Kasu bakoitzean konklusio ezagunetara heltzen gara. Nire 
helburua hauxe adieraztea izan da, alegia, justiziaren printzipioak gure 
judizio ongi hausnartuekin bat etortzeaz gain, askatasunerako argudio-
rik sendoenak dakarzkigutela. Printzipio teleologikoek, aitzitik, kasu-
rik onenean ere askatasunerako, edo askatasun berdinerako bederen, 
zalantzazko oinarriak eskaintzen dituzte. Eta kontzientzia askatasuna 
eta pentsamendu askatasuna ez lirateke oinarritu behar eszeptizismo 
filosofiko edo etikoan, ezta interes erlijioso eta moralekiko axolaga-
betasunean ere. Justiziaren printzipioek, alde batetik, dogmatismoaren 
eta intolerantziaren eta, bestetik, erlijioa eta morala hobespen huts 
moduan ikusten dituen erredukzionismoaren arteko bide egoki bat 
markatzen dute. Eta, justiziaren teoria premisa bigun eta zabal ontzat 
emandakoetan oinarritzen denez, eskuarki onartua izatea lor dezake. 
segur aski gure askatasunak irmoen oinarrituta, noiz eta pertsonek, 
bata bestearengandik alde justuarekin kokatuta daudelarik, ezer hi-
tzartzerik edukiz gero, hitzar ditzaketen printzipìoetatik eratorriak 
direnean daude. 

Kontu handiagoz aztertu nahi dut orain askatasunaren lehenta-
suna. Ez dut hemen emanen lehentasun horren aldeko argudiorik (ge-
roago, 82§ atalean, ariko naiz horretan); hori barik, orain horren zen-
tzua argitu nahi dut aurreko adibideen ikusian besteak beste. Zenbait 
lehentasun mota daude ezberdindu beharrekoak. askatasunaren lehen-
tasuna esatean askatasun berdinak justiziaren bigarren printzipioare-

144 Politics, i. liburua., ii. kap, 1253a15 

kiko duen lehentasuna esan nahi dut. Printzipio biok ordena lexikalean 
daude, eta, beraz, askatasunaren eskakizunei lehenago erantzun behar 
zaie. Hori lortzen ez den bitartean, ez dago beste printzipiorik erabil-
tzerik. Justuak onarekiko duen lehentasuna edo aukera berdintasunak 
desberdintasunaren printzipioarekiko duena ez da orain gure ardura. 

aurreko adibide guztiek argi uzten duten moduan, askatasuna-
ren lehentasunak esan nahi du askatasuna askatasunaren beraren me-
sedetan bakarrik murritz daitekeela. Mota biko kasuak daude. oina-
rrizko askatasunak bi eratakoak izan daitezke: edo ez hain hedatsuak, 
nahiz eta berdinak izan, edo desberdinak. askatasuna hain hedatsua 
ez bada, herritar ordezkariak hori, ongi begiratuta, bere askatasuna-
ren aldekoa dela aurkitu beharko du; eta, askatasuna desberdina bada, 
askatasun urriagoa dutenen askatasuna hobeto segurtatu beharko da. 
Kasu biotan justifikazioa askatasun berdinen sistema osoaren errefe-
rentziaz egin behar da. Hainbat aldiz seinalatu ditut jada lehentasun 
arau horiek. 

Bada, alabaina, beste desberdintze bat ere, askatasunaren mu-
rrizketa justifikatzen edo desenkusatzen duten zirkunstantzia mota bi-
ren artean egin beharrekoa. lehenik, murrizketa giza bizitzako muga 
eta halabehar naturaletatik edo gertakizun historiko edo sozialeta-
tik etor daiteke. Mugapenon justiziari buruz ez da arazorik sortzen. 
adibidez, gizarte ongi antolatu batean eta aldeko zirkunstantzietan 
ere, pentsamendu eta kontzientzia askatasunari arrazoizko arautzeak 
ezartzen zaizkio eta parte hartzearen printzipioa murriztu egiten da he-
daduran. Mugapenok bizitza politikoko baldintza gutxi-asko iraunko-
rretatik ateratzen dira; besteak giza izaeraren ezaugarri ezberdinetara 
egindako doikuntzak dira, haurren askatasun txikiagoan ikusten den 
moduan. Kasu horietan, mugapen horietako batzuei erantzuteko modu 
egokia topatzea da arazoa. 

Bigarren motako kasuan, badago injustizia, edo antolamendu 
sozialetan edo norbanakoen jokabidean. arazoa injustiziari erantzute-
ko bide egokia topatzea da. Mota horretako injustiziak, jakina, esplika-
zio asko ukan litzake, eta injustiziaz dihardutenek maiz helburu noble-
ren bat erdiesten dabiltzan uste osoarekin jokatzen dute. intoleranteen 
eta elkarren kontra diharduten sekten adibideek argi uzten dute hori 
posible dela. Baina gizakiek injustiziara duten jaidura ez da komuni-
tate bizitzan agertzen den joera iraunkorra; hori gutxi-asko erakunde 

sozialen mende dago zati handi batean, eta bereziki erakundeok jus-
tuak edo injustuak izatearen mende. Gizarte ongi antolatuak gizakiek 
injustiziarantz duten jaugina ezabatzera edo kontrolatzera bederen du 
joera (ikus Viii. eta iX. kapituluak), eta, horregatik, behin gizarte hori 
ezarri denean, elkarren kontra dabiltzan sekta intoleranteek posibili-
tate gutxi dituzte existitzeko edo arrisku izateko. Justiziak injustiziari 
aurre egiteko egiten digun eskakizunari nola erantzun arazo bat da, eta 
beste bat, oso ezberdina, giza bizitzako muga eta gertakizun ekidinezi-
nekin nola moldatu ongien. 

Kasu mota biok arazo ezberdinak planteatzen dituzte. Gogoratu 
beharra dago obedientzia hertsia jatorrizko kokapeneko akordioetako 
bat dela; justiziaren printzipioak eskuarki men eginen zaiela suposatu-
ta hautatzen dira. Hutsegite oro salbuespentzat jotzen da (25§). Prin-
tzipiook ordena lexikalean jarriz, aldeko baldintzetarako egokia den 
justiziaren ikuskera bat hautatzen dute eta horrela dagokion unean gi-
zarte justua erdiets daitekeela onartzen dute. ordena horretan eratuta, 
printzipioek sistema erabat justua definitzen dute; teoria idealekoak 
dira eta erreforma sozialaren martxa gidatzeko helburua hartzen dute. 
Baina printzipiook helburu horretarako baliokoak direla onartuta ere, 
galdetu beharra daukagu oraindik nola aplikatzen zaizkien instituzioei 
ez hain aldeko baldintzetan, eta injustiziako kasuetarako gidaritza mo-
durik eskaintzen ote duten. Printzipioak eta euren ordena lexikala ez 
lirateke onartuko egoerok gogoan izanda, eta, horregatik, baliteke jada 
balio ez izatea. 

Ez nabil arazo horiei erantzun sistematiko bat eman nahirik. 
Kasu berezi bat edo beste hartzen dira aztergai geroago (ikus Vi. kapi-
tulua). ideia intuitiboa justiziaren teoria parte bitan zatitzea da. lehen-
bizikoak, edo parte idealak, obedientzia hertsia eta aldeko zirkunstan-
tzietan gizarte ongi antolatuaren ezaugarri diren printzipioak lantzen 
ditu. oinarrizko egitura erabat justuaren ikuskera eta giza bizitzako 
ohiko mugen barruan dagozkion pertsonen eginbehar eta obligazioak 
garatzen ditu. Nire ardura nagusia teoriaren parte horrixe buruzkoa da. 
Teoria ez-ideala, bigarren partea, justiziaren ikuskera ideala hautatu 
ondoren lantzen da; orduantxe bakarrik galdatzen dute parteek zer-no-
lako printzipioak hartu behar diren hain aldeko ez diren baldintzetan. 
Teoriaren zatitze horrek, seinalatu dudan moduan, azpiparte nahikoa 
ezberdin bi ditu. Bata muga naturaletara eta gertakizun historikoetara 

moldaketak egiteko printzipioez arduratzen da, eta bestea injustiziari erantzuteko printzipioez. 

Justiziaren teoria osorik ikusita, parte idealak erdiesten saiatu 
behar dugun gizarte justuaren ikuskera aurkezten du. Ditugun insti-
tuzioak ikuskera horren argitan juzgatu behar dira, eta injustu alda-
rrikatu behar dira behar adina arrazoirik gabe bertatik aldentzen diren 
neurrian. Printzipioen ordena lexikalak idealaren zein elementu diren 
erlatiboki premiazkoagoak zehazten du, eta ordena horrek iradokitzen 
dituen lehentasun arauek kasu ez-idealetara ere aplikatu behar dira. 
Hartara, zirkunstantziek lagatzen duten heinean, injustiziak saihesteko 
eginbehar naturala daukagu, larrienetatik hasita, justizia perfektutik 
zenbat aldentzen diren ikusita neurtuko ditugularik. ideia hori, jakina, 
oso zehaztasun gutxikoa da. idealetik zenbat aldentzen diren neurtze-
ko lana intuizioari uzten zaio gehienbat. Hala ere, gure irizmena orde-
na lexikalak seinalaturiko lehentasunak gidatzen du. Justua denaren 
irudi argi samarra badaukagu, justiziari buruz ditugun konbikzio ongi 
hausnartuak gehiago hurbilduko dira irudi horretara, nahiz eta ezinen 
dugun zehazki formulatu nola burutzen den elkarketa hori. Hartara, 
justiziaren printzipioek gauzen egoera ideal baten teoriakoak diren 
arren, eskuarki guk nahi dugunerako egokiak dira. 

Teoria ez-idealaren parte ezberdinek zenbait adibidez -jada 
eztabaidatu ditugunak batzuk- argi daitezke. Egoera mota bat heda-
dura txikiagoko askatasuna inplikatzen duena da. Desberdintasunik 
ez dagoenez, baina denek askatasun zabalagoa barik hertsiagoa ukan 
beharko dutenez, arazoa ordezkari den herritar berdinkidearen ikus-
pegitik azter daiteke. Justiziaren printzipioak aplikatzean gizaki or-
dezkari horren interesetara jotzea interes komunaren printzipiora 
jotzea da. (Nik uste dut denon ona zentzu egokian denontzat onura 
berdina dakarten baldintza orokorretan datzala). aurreko adibide ba-
tzuek hedadura txikiagoko askatasuna inplikatzen dute: pentsamendu 
eta kontzientzia askatasuna ordena publikoarekin bateragarriak diren 
erak erabiliz arautzea eta gehiengoaren arauaren norainokoa mugatzea 
kategoria horrexetakoak dira (34§, 37§). Muga horiek giza bizitzako 
baldintza iraunkorretatik sortzen dira, eta, horregatik, kasu horiek 
muga naturalez arduratzen den teoria ez-idealaren partekoak dira. 
intolerantearen askatasunak murriztea eta borrokan ari diren sekten 
bortizkeria mugatzea adierazteko erabilitako adibide biak, injustizia 

inplikatzen dutenez, teoria ez-idealaren obedientzia partzialaren par-
tekoak dira. lau kasuotako bakoitzean, hala ere, arrazoibidea herritar 
ordezkariaren perspektibatik dator. ordena lexikalaren ideiari jarrai-
tuz, askatasunaren hedadurari jarritako mugak askatasunaren beraren 
onerako dira eta askatasun txikiagoa baina denontzat berdina dakarte. 

Bigarren motako kasua askatasun desberdinarena da. Batzuek 
besteek baino boto gehiago edukiz gero, askatasun politikoa desber-
dina da; eta gauza bera gertatzen da batzuen botoei balio handiagoa 
ematen bazaie, edo gizartearen sektore batek botoa emateko eskubi-
derik ez badauka. Egoera historiko askotan justifika zitekeen askata-
sun politiko txikiagoa. agian Burke-k ordezkaritzari buruz eman zuen 
errealismo urriko esplikazioak badu nolabaiteko baliozkotasuna ha-
mazortzigarren mendeko gizartearen testuinguruan.145 Horrela baldin 
bada, horrek askatasun guztiak maila berean ez daudela islatzen du, 
zeren garai hartan askatasun politiko ezberdina, mugapen historikoen-
gatik, onargarria izan zitekeen arren, joputza eta esklabotza eta into-
lerantzia erlijiosoa ez ziren, ordea, onargarriak. Muga horiek ez dute 
justifikatzen kontzientzia askatasunaren eta pertsonaren osotasuna 
definitzen duten eskubideen galera. Zenbait askatasun politikoren eta 
aukera berdintasun justurako eskubideen auzia ez da hain premiazkoa. 
lehenago aipatu dudan moduan (11§), beharrezkoa izan liteke aska-
tasun horietako batzuei uko egitea hain zorionekoa ez den gizarte bat 
oinarrizko askatasun guztiak bete-betean erabili ahal izanen dituen gi-
zarte bilakarazteko. oraingoz aldatu ezin diren baldintzetan, agian ez 
da izanen modurik askatasunon benetako erabilera ezartzeko; baina 
ahal den neurrian garrantzitsuenak gauzatu behar dira lehenik. Edo-
nola ere, printzipio bien ordena lexikala onartzeko, ez gaude behar-
turik oinarrizko askatasunen bideragarritasuna zirkunstantzien men-
de dagoela ukatzera. Hala ere, ziurtatu behar dugu aldaketarako egin 
behar den bidea askatasun horien murrizketa jada ezin justifikatzeko 
moduko gizarte baldintzak lortzera eramanen gaituena izanen dela. 
askatasunok lortzea da, nolabait esatearren, sistema justu baten epe 
luzerako joera. 

aurreko azalpenetan ontzat jo dut askatasun txikiagoa dute-
nek izan behar dutela beti konpentsatuak. Egoera haien ikuspuntutik 

145 ikus H. F. Pitkin, The Concept of Representation, Viii. kap., Burkeren ideiaren berri aurkitzeko. 

ebaluatu behar da beti (biltzar konstituzionaletik edo legebiltzarretik 
aurreikusitako moduan). orain, baldintza horrexek egiten du praktikan 
gauza ziurra izatea esklabotza eta joputza, euron ohiko eretan, giza-
kia injustizia are okerragoetatik libratzen dutenean bakarrik direla 
toleragarriak. Egon daitezke iragapen kasuak, zeintzuetan esklabotza 
une horretan indarrean dagoen praktika baino hobea den. adibidez, 
demagun lehenago gerretan arerioak preso hartu beharrean beti he-
riotza ezarri izan dieten estatu hiriek, hitzarmenez, gatibuak esklabo 
bihurtzea erabakitzen dutela. Ezin dugu esklabotza zilegitzat eduki 
batzuen onura handiagoak besteen galerak baino balio handiagoa du-
tela oinarritzat hartuta, baina baliteke aipaturiko baldintzetan, gerran 
harrapatuak izateko arriskua denek dutenez, esklabotza hori ordura 
arte erabilitako praktikak baino injustizia txikiagoa izatea. Gutxienean 
ere, horrela ikusitako esklabotza (demagun) ez da jaraunspenezkoa, 
eta estatu hiri berdintsuetako hiritar libreek onartua da. Konponbideak 
defendagarria dirudi ezarritako instituzioen hobekuntza gisa, eskla-
boak gogorregi tratatzen ez badira. Denbora pasa ahala, praktika hori 
segurutik bertan behera utziko da, zeren, gerra presoen trukea nahiago 
izatekoa baita, eta preso harturiko komunitateko kideen itzulera eskla-
boen zerbitzua baino hobetzat joko da. Baina azalpenotako bat bera 
ere, edonola ere irudizkoak denak, ez doa jaraunspenezko esklabotza 
edo joputza justifikatzera horretarako muga naturalak edo historikoak 
aipatuz. Gainera, ezin dugu hemen arrazoi gisa erabili esklabotzako 
soluzio horiek beharrezkoak edo abantaila handikoak direla goragoko 
kultura moldeetarako. Gero arrazoituko dudan bezala, perfekzioaren 
printzipioari ezezkoa emanen litzaioke jatorrizko kokapenean (50§). 

Paternalismoaren arazoak merezi du eztabaidaren bat hemen, 
askatasun berdinaren aldeko argudioan aipatu denez gero, eta askata-
sun txikiagoa dagokiolako. Jatorrizko kokapenean parteek uste dute 
gizartean kideak arrazionalak direla eta beren aferak kudeatzeko gai 
direla. Horregatik ez dute onartzen beren buruekiko eginbeharrik, hori 
ez dutelako beharrezko beren ona areagotzeko. Baina behin ikuskera 
ideala aukeratu dutenean, seguru egon nahiko dute euren ahalmenak 
garatu barik eta euren interesak aurrera atera barik gelditzeko posi-
bilitatearen kontra, haurren kasuan bezala; edo, ezbehar edo istripu-
ren bat bitarteko dela, euren onaren aldeko erabakirik hartzeko gai 
ez direla gelditzeko posibilitatearen kontra, oker fisiko serioekin edo 
burutik eginda geratzen direnen kasuan bezala. arrazionala da, hala-

ber, beren aldetik, beren burua beren jaugin irrazionaletatik babestea, 
horretarako egintza ergelak ekiditeko nahikoa motibo eskainiko dien 
zigor sistemaren bati baiezkoa emanez eta beren zuhurtziarik gabeko 
jokabidearen zorigaiztoko ondorioak konpontzeko pentsaturiko zen-
bait inposizio onartuz. Kasu horietarako parteek honako hau zehazten 
duten printzipio batzuk hartzen dituzte, alegia, besteak noiz dauden 
baimendurik euren alde jarduteko eta, behar izanez gero, une horretan 
dituzten desioei kasurik ez egiteko; eta hori, batzuetan, beren onaren 
alde arrazionalki jarduteko duten gaitasunak huts egin lezakeela edo 
guztiz desager litekeela aitortuz egiten dute146 . 

Hartara, paternalismoaren printzipioak parteek jatorrizko koka-
penean onartuko lituzketenak dira, hain zuzen ere beren burua ahul-
tasunetik eta arrazoimenaren eta nahimenaren akatsetatik babesteko. 
Baimena ematen zaie eta galdatu ere egiten zaie besteei gure izenean 
jarduteko eta geure senean bageunde geuk eginen genukeena egiteko. 
Baimen hori geure buruen kargu hartu ezin dugunean bakarrik jar-
tzen da indarrean. Erabaki paternalistak norbanakoaren nahi eta inte-
res finkoen arabera hartu behar dira, irrazionalak ez badira, edo, ho-
riek zein diren jakin ezean, lehen mailako ondasunen arabera. Zenbat 
gutxiago dakigun edozein pertsonari buruz, haren alde geure alde jar-
dunen genukeen bezalaxe jarduten dugu hobeto jatorrizko kokapena-
ren ikuspuntutik. Hark segur aski nahi dituen gauzak, direnak direla, 
harentzat eskuratzen saiatzen gara. Gauza izan behar dugu argudiatze-
ko norbanako horrek, ahalmen arrazionalak garatzen edo berreskura-
tzen dituenean, onartuko duela beraren izenean hartu dugun erabakia 
eta gurekin bat etorriko dela beraren alde egin genezakeen onena egin 
dugulako ustean. 

Beste pertsonak, behar den unean, bere egoera onartu beharra 
ez da, hala ere, inondik ere nahikoa, ezta baldintza hori kritika arra-
zionalera zabalik ez badago ere. Hartara, imajina ditzagun beren arra-
zoimenaren eta nahimenaren jabe oso-osoan diren bi pertsona, sineste 
erlijioso edo ideia filosofiko ezberdinak dituztenak, eta demagun pro-
zesu psikologikoren baten eraginez bata bestearen iritzira konbertitzen 
direla, prozesua beren nahiaren kontra inposatzen zaien arren. Unea 

146 arazo horren azterketa bat nahi izanez gero, ikus Gerald Dworkin, «Paternalism», Morality and the Law-n datorren saiakera bat, argit.: R. a. Wasserstrom (Belmont, Calif, Wadsworth Publising Co., 1971), 107-126 or. 

iritsita, demagun, biek onartuko dituzte kontzienteki beren sineste be-
rriak. Ez zaigu oraindik lagatzen bioi tratamendu hori ezartzen. Beste 
baldintza bi dira beharrezko: arrazoimenaren edo nahimenaren akats 
edo arrazoimen falta nabariak justifikatuta egon behar du esku-hartze 
paternalistak; eta justiziaren printzipioek eta ezagutzen diren norba-
nakoaren helburu eta nahi iraunkorrek, edo lehen mailako ondasunen 
kalkuluak, gidatu behar dute esku-hartzearen bidean. Neurri paterna-
listen hasierari eta norabideari jarritako murrizketok jatorrizko koka-
peneko presuntzioen ondorio dira. Parteek beren pertsona osotasuna 
eta beren azken helburu eta sinesteak, direnak direla, bermatu nahi 
dituzte. Printzipio paternalistak gu geure irrazionaltasunetik babeste-
ko dira, eta ez dira ulertu behar inola ere norberaren konbikzio eta 
izaerari erasoak egiteko baimena balira bezala, geroago onespena lor-
tzeko esperantza eskaintzen duten heinean. orokorragoan, hezkuntza 
metodoek ere errespetatu behar dituzte muga horiek (78§). 

Badirudi bidezkotasun gisa ulerturiko justiziaren indarra gauza 
bik sortzen dutela: desberdintasun guztiak abantaila gutxien dutenen 
aurrean justifikatu beharrak eta askatasunaren lehentasunak. Muga 
bi horiexek bereizten dute justizia mota hori intuizionismotik eta teo-
ria teleologikoetatik. aurreko eztabaida kontuan hartuta, justiziaren 
lehenengo printzipioa birformula dezakegu eta lehentasun arau egokia 
erants diezaiokegu. aldaketak eta eransketak, nik uste, berez esplika-
tzen dira. Printzipioa, orain, ondoan agertzen den moduan enuntzia-
tzen da. 

lEHENENGo PRiNTZiPioa 

Pertsona bakoitzak oinarrizko eskubideen sistema osorik hedatsuenerako eskubidea ukan behar du, eta sistema hori denentzako askatasun sistema berdintsuarekin bateragarria izanen da. 

lEHENTasUN aRaUa 

Justiziaren printzipioak ordena lexikalean mailakatu behar dira. eta, horregatik, askatasuna askatasunaren beraren alde egiteko bakarrik murritz daiteke. Bi kasu daude: a) hain hedatsua ez den askatasunak denek konpartituriko askatasun sistema osoa indartu behar du, eta b) askatasun berdina baino urriagoak askatasun urriena duten herritarrentzat onargarria izan behar du. 

agian merezi du errepikatzea oraindik beste argudio bat eman behar dudala lehentasun arauaren alde, hainbat kasu garrantzitsutan berrikusi dudan arren. Badirudi nahikoa ongi adosten dela gure konbikzio ongi hausnartuekin. Baina argudio hori, jatorrizko kokapeneko ikuspegitik, Hirugarren Parterako utziko dut, non kontratu doktrinaren indar guztia jar daitekeen agerian (82§). 

40. BiDEZKoTasUN Gisa UlERTURiKo 

JUsTiZiaREN iNTERPRETaZio KaNTiaRRa 

askatasun berdinaren printzipioaren edukia eta hark defini-
tzen dituen eskubideen lehentasunaren esanahia izan ditut aztergai ge-
hienbat. Egoki dela esanen nuke hemen azpimarratzea badela justizia 
kontzeptuaren interpretazio kantiar bat, printzipio horren sorburu dena. 
interpretazio hori Kantek duen autonomiaren nozioan oinarritzen da. 
Errakuntza bat da, ene ustez, etika kantiarrean orokortasunak eta uni-
bertsaltasunak duten lekua nabarmentzea. Printzipio moralak orokorrak 
eta unibertsalak direla ez da gauza berria harengan; eta, ikusi dugun 
moduan, baldintza horiek, edonola ere, ez garamatzate oso urrun. Ezin 
daiteke teoria moralik eraiki hain oinarri mengelaren gainean, eta, beraz, 
Kanten doktrinari buruzko eztabaida nozio horietara mugatzea hutsal 
bihurtzea da. Haren iritziaren benetako indarra beste nonbait datza.147 

147 Bereziki ekidin beharreko ideia zera da, Kanten doktrinak, goren jota ere, 
teoria utilitarista baterako edo beste edozein teoriarako elementu orokorrak edo 
formalak eskain ditzakeela. ideia hori honako lan hauetan aurki genezake: sidg-
wick, The Methods of Ethics. 7. ed. (londres, Macmillan, 1907), hitzaurrearen 
xvii eta xx or.; eta F. H. Bradley, Ethical Studies, 2. ed. (oxford, Clarendon 
Press, 1927), iV. saiakera; eta Hegelenganaino gutxienez jo genezake atzera. Ez 
da galdu behar bistatik iritzi horren irispide luzea, eta azken lanak hartu behar 
dira aintzat. Zoritxarrez ez dago iruzkinik Kanten teoria moral osoari buruz; 
agian ezinezkoa da horrelakorik idaztea. Hala ere honako lan klasiko hauek, 
alegia, H. J. Paton, The Categorical Imperative (Chicago, Univesity of Chica-
go Press, 1948), eta l. W. Beck, Commentary on Kant´s Critique of Practical 
Reason (Chicago, Univesity of Chicago Press, 1960), eta beste batzuek beste 
idazki batzuei buruzko azterlanekin osatu beharra dute. ikus horretarako M. J. 
Gregor, Laws of Freedom (oxford, Basil Blackwell, 1963, The Metaphisics of 
Morals lanaren azalpen bat, eta J. G. Murphy, Kant: The Philosophy of Right, lan 
laburra, (londres, Macmillan, 1970). Horrez gain, The Critique of Judgment, 
Religion within the Limits of Reason, eta idazki politikoak ezin dira bazter utzi 
haren doktrina aldrebestu barik. azkenez, ikus Kant´s Political Writings, argit.: 
Hans Reiss eta itzultz.: H. B. Nisbet (Cambridge, The University Press, 1970). 

izan ere, alde batetik, Kant printzipio moralak hautaketa arra-
zionalaren xede diren ideiarekin hasten da. Printzipiook lege morala 
definitzen dute, zeinaren arabera gizakiek beren jokabidea arrazionalki 
bideratu nahi duten komunitate etiko batean. Filosofia morala egoki-
ro definituriko erabaki arrazional kontzeptuaren eta haren emaitzaren 
ikerketa bilakatzen da. ideia horrek berehalako ondorioak ditu. izan 
ere, behin printzipio moralak xedeen erresuma baterako legeria gisa 
ulertzen ditugunean, argi dago printzipio horiek denentzat onargarriak 
ez ezik, publikoak ere izan behar dutela. azkenez, Kantek suposatzen 
du legeria moral hori gizakiek izaki arrazional aske eta berdinkide mo-
duan jokatzeko moduko baldintzetan hitzartu behar dela. Jatorrizko 
kokapenaren deskripzioa ikuskera horixe interpretatzeko ahalegina da. 
Nik ez dut nahi hemen interpretazio horren alde egin Kanten testuan 
oinarrituta. Batzuek segur aski beste era batera interpretatu nahiko 
dute. ondoko azalpenak agian hobeto ulertuko dira bidezkotasun gisa 
ulerturiko justizia Kantengan eta Rousseaurengan kontratu tradizioak 
lortu zuen erpinarekin erlazionatzeko iradokizun gisa. 

Kantek esan zuen, nire ustez, pertsonak autonomiaz jarduteko, 
haren jardunaren printzipioek berak hautatuak izan behar dutela, izaki 
arrazional aske eta berdinkide moduan duen izaeraren adierazpenik 
egokiena burutuz. Jardutean oinarri dituen printzipioak ez ditu hartzen 
bere gizarte mailagatik edo bere berezko dohainengatik, edo bera bizi 
den gizarte mota konkretua edo nahi dituen gauzak kontuan hartuta. 
Horrelako printzipioetan oinarriturik jokatzea heteronomiaz jokatzea 
da. Horiek horrela, ezjakintasunaren estalkiak jatorrizko kokapeneko 
pertsonei printzipio heteronomoak hautatzeko gai eginen lituzkeen 
ezagutza kentzen die. Parteek pertsona arrazional aske eta berdinkide 
gisa heltzen dira elkarrekin hautatzera honako hauxe bakarrik jakin-
da, hots, justiziaren printzipioen beharra sortzen duten zirkunstantziak 
daudela. 

Printzipio horien aldeko argudioak, jakina, Kanten ikuskerari 
zenbait alde gehitzen dizkio. Esate baterako, hautaturiko printzipio-
ak gizartearen oinarrizko egiturari gehitzekoak direlako ezaugarria 
eransten diote; eta egitura horren ezaugarri diren premisak justiziaren 
printzipioak ateratzeko erabiltzen dira. Baina nik uste dut gehikuntza 
horiek nahikoa naturalak direla, eta Kanten doktrinatik hur samar dau-
dela, behintzat haren idazki etiko guztiak osotasun gisa ikusiz gero. 

orduan, justiziaren printzipioen aldeko arrazoibidea zuzena dela su-
posaturik, esan dezakegu ezen, pertsonek printzipio horietan oinarri-
tuta dihardutenean, eurek pertsona arrazional eta independente gisa ja-
torrizko berdintasun egoeran hautatuko lituzketen printzipioen arabera 
jokatzen ari direla. Haien egintzen printzipìoak ez daude gertakizun 
natural edo sozialen mende, eta ez dituzte islatzen euren bizi-proiek-
tuaren xehetasunen norakoa edo beroriek motibatzen dituzten nahiak. 
Printzipio horien arabera jokatuz, giza bizitzaren baldintza orokorren 
pean dauden pertsona arrazional aske eta berdinkideen izaera adie-
razten dute. izan ere, norberak mota berezi bateko izaki gisa duen 
izaera adieraztea izaera hori elementu determinatzaile erabakigarria 
balitz hautatuko liratekeen printzipioetan oinarrituta jardutea da. Par-
teen hautaketak jatorrizko kokapenean, jakina, egoera horretako mu-
rrizketak jasanen ditu. Baina guk, gertakizunen bilakaera arruntean, 
justiziaren printzipioetan oinarrituta ohartuki dihardugunean, nahita 
onartzen ditugu jatorrizko kokapeneko mugak. Hori egiteko arrazoi 
bat, hori egiten duten eta egin nahi duten pertsonentzat, norberaren 
izaera adieraztea da. 

Justiziaren printzipioak inperatibo kategorikoen antzekoak dira. 
inperatibo kategorikoa Kantek pertsona bati, izaki arrazional aske eta 
berdinkide gisa, duen izaerari jarraiki aplikatzen zaion jokabide prin-
tzipio gisa ulertzen du. Printzipioa baliozkoa izateko ez dago desio 
edo helburu partikularrik eduki beharrik. inperatibo hipotetikoak, ai-
tzitik, hauxe egiten du: zenbait urrats ematera bideratzen gaitu xede 
jakin bat erdiesteko bitarteko eraginkor gisa. Desioa gauza partikular 
bat zein gauza orokorragoak, hala nola sentimendu edo plazer atsegin 
mota batzuk, erdiestekoa izan, dagokion inperatiboa hipotetikoa da. 
Horren aplikagarritasuna norberak gizaki arrazionala izateko beha-
rrezko baldintza ez den helburu bat edukitzearen mende dago. Justi-
ziaren printzipio bien aldeko argudioak ez du suposatzen parteek xede 
partikularrik 

dutenik, baizik lehen mailako ondasunak nahi dituztela soilik. 
Gauza horiek nahi izatea arrazionala da, hortik aparte beste edozer 
nahi izanik ere. Hartara, giza izaera halakoa izaki, horiek nahi izatea 
arrazional izatearen zati bat da; eta gizaki bakoitzak onari buruzko 
nolabaiteko ikuskera bat duela suposatzen den arren, inork ez daki 
ezer haren azken xedeei buruz. Parteek lehen mailako ondasunak na-

hien izatea, orduan, arrazionaltasunari eta giza bizitzako baldintzei 
buruzko suposizio orokorragoetatik soilik deduzitzen da. Justiziaren 
printzipioetan oinarrituta jokatzea inperatibo kategorikoetan oinarritu-
ta jokatzea da, gure helburu partikularrak zeinahi izanik ere, aplikatu 
egiten zaizkigun zentzuan. Horrek hauxe besterik ez du islatzen, hots, 
kontingentzia horiek ez direla haiek deduzitzeko premisa moduan 
agertzen. 

Kontuan izan genezake, halaber, elkarrekiko desinteresa moti-
batzen duen suposizioa Kanten autonomi nozioaren parekoa dela eta 
baldintza horretarako beste arrazoi bat ematen duela. Honaino, suposi-
zio hori justiziaren zirkunstantzien ezaugarriak markatzeko eta parteen 
arrazoibidea gidatuko duen ikusmolde argi bat emateko erabili izan da. 
ikusi dugu, halaber, onginahi kontzeptuak, bigarren mailako nozioa 
izaki, ez lukeela ezer konponduko. orain erants dezakegu elkarrekiko 
desinteresaren suposizioak azken helburuen sistema batean askatasuna 
aintzat hartzea duela xede.148 onari buruzko ikuskera bat onartzeko 
askatasuna ikuskera horietan aldez aurreko mugarik ezartzen ez duen 
doktrinaren batetik deduzituriko printzipioek bakarrik mugatzen dute. 
Jatorrizko kokapenean elkarrekiko desinteresa suposatzeak dakar ideia 
hori. Ziurtzat jotzen dugu parteek eskakizun ezberdinak dituztela, zen-
tzu orokor egokian. Haien xedeak modu konkreturen batean murriz-
tuko balira, hori askatasunari egindako murrizketa arbitrario moduan 
agertuko litzateke hasieran. Gainera, parteak altruistak edo mota jakin 
bateko plazeren atzetik dabiltzan pertsonak direla pentsatuz gero, or-
duan hautaturiko printzipioak bakar-bakarrik aplikatuko litzaizkieke, 
argudioak frogatuko lukeen neurrian, euren askatasuna altruismoare-
kin edo hedonismoarekin bateragarriak diren hautaketetara murriztuta 
leukaketen pertsonei. argudioak baieztatzen duen moduan, justiziaren 
printzipioek bizi-proiektu arrazionalak, zeinahi 

delarik ere euren edukia, dituzten pertsona guztiak ukitzen di-
tuzte, eta printzipio horiek askatasunari jarri beharreko mugak adie-
razten dituzte. Hartara, esan daiteke onari buruzko ikuskerei jarritako 
mugak gizakiek nahi izan dezaketenari aldez aurreko mugarik jartzen 
ez dion kontratu egoeraren interpretazio baten emaitza direla. arrazoi 
asko daude, beraz, elkarrekiko desinteresa dakarren premisaren alde. 
Premisa hori ez da justiziaren zirkunstantziei buruzko errealismo kon-

148 Puntu horretan Charles Fried-ekin nago zorretan. 

tua soilik edo teoria erabilgarri bihurtzeko era bat bakarrik. Kanten autonomiaren ideiarekin lotuta ere badago. 

Bada, hala ere, argitu beharreko zailtasun bat. sidgwickek 
dauka zailtasun hori ongi adierazita.149 autore horrek seinalatzen du 
Kanten etikan ez dagoela ezer txundigarriagorik gizakiak bere egiazko 
nortasuna lege moralean oinarrituta diharduenean errealizatzen due-
lako ideia baino, bere ekintzak desira sentsualen edo interes akziden-
talen eraginez erabakitzea onartzen badu, ordea, naturaren legearen 
mende jokatzen duelarik. Hala ere, sidgwicken iritziz, ideia horrek ez 
du inolako baliorik. Hark uste du Kanten iritziz santuen eta iruzurtien 
bizitzak hautaketa librearen emaitza direla maila berean (ni noumena-
laren aldetik) eta lege kausalen subjektua (ni fenomenal gisa). Kan-
tek ez du inoiz azaltzen zergatik ez duen iruzurtiak bizitza gaiztoan 
bere nortasun berezi eta libreki hautatua adierazten, santuak bizitza 
zintzoan bere nortasun berezi eta libreki hautatua adierazten duen 
bezalaxe. sidgwicken objekzioa erabakigarria da, nik uste, onartzen 
baldin badugu, Kanten azalpenak, dirudienez, onartzen duen moduan, 
ni noumenalak edozein printzipio multzo koherente hauta lezakeela 
eta, printzipio horien arabera jokatzea, direnak direla printzipiook, na-
hikoa dela gure hautaketa izaki arrazional aske eta berdinkidearena 
dela adierazteko. Kanten ihardespena izanen litzateke ezen, oinarrizko 
printzipioen multzo koherente batean oinarrituta jardutea ni noumena-
lak harturiko erabaki baten emaitza litzatekeen arren, ni fenomenala-
ren ekintza horrek guztiak ez duela adierazten erabaki hori izaki arra-
zional aske eta berdinkide batena denik. Hartara pertsona batek bere 
egiazko nortasuna nortasun hori bere ekintzetan errealizatuz adieraz-
ten badu, eta nortasun hori beste edozeren gainetik errealizatu nahi 
badu, orduan daukan izaki aske eta berdinkidearen izaera adierazten 
duten printzipioetan oinarrituta jardutea hautatuko du. Kantek ez zuen 
erakutsi lege moralean oinarriturik jarduteak gure izaera modu identi-
fikagarrietan adierazten duenik eta aurkako printzipioetan oinarriturik 
jarduteak ez duela hori egiten. 

akats hori onura bihurtzen du, nik uste, jatorrizko kokapeneko 
ikuskerak. Funtsezkoa zera da, arrazoibide bat behar dugula frogatuko 
duena pertsona arrazional aske eta berdinkideak zein printzipio, ba-

149 ikus The Methods of Ethics, Eranskina, «The Kantian Conception of Free Will» ( Mind-etik hartua, 13 lib., 1888) 511-516 or, bereziki 516 or. 

ten bat badago, hautatuko lituzkeen, eta printzipio horiek praktikan 
aplikagarriak izan behar dute. arazo horri erantzun zehatz bat eman 
behar zaio, sidgwicken objekzioari aurre eginen bazaio. Jatorrizko 
kokapena alde askotan izaki noumenalek mundua ikusteko duten pers-
pektibaren antzekoa den ikuspuntu gisa ulertu behar dela iradokiko 
nuke. Parteek izaki noumenal bezala askatasun osoa dute nahi dituzten 
printzipioak hautatzeko; baina erresuma adigarriko kide arrazional eta 
berdinkide gisa duten izaera adierazteko desioa ere badute hautatzeko 
askatasun horrexekin hain zuzen, hau da, munduari modu horretara so 
egin eta perspektiba hori gizarteko kide moduan duten bizitzan adieraz 
dezaketen izaki gisa. Erabaki behar dute zein printzipiok, eguneroko 
bizitzan kontzienteki bete eta euren arabera jokatuz gero, agertzen du-
ten ongien askatasun hori euren erkidegoan eta erakusten duten argien 
gertakizun naturalekiko eta halabehar sozialekiko duten lokabetasuna. 
orain, bada, baldin kontratu doktrinaren argudioa zuzena baldin bada, 
printzipio horiek, dudarik gabe, lege morala definitzen dutenak dira 
edo, zehazkiago esanda, justiziaren printzipioak definitzen dituzte-
nak instituzioentzat eta norbanakoentzat. Jatorrizko kokapenaren des-
kripzioa izaki noumenalen ikuspuntuaren antzekoa da, hau da, izaki 
arrazional aske eta berdinkidea izateak esan nahi duenaren ikuspun-
tuaren antzekoa. Horrelako izaki moduan daukagun izaera, berori 
hautaketa determinatzen duten baldintzetan islatzen denean hautatuko 
genituzkeen printzipioen arabera dihardugunean agertzen da. Hartara, 
gizakiek beren askatasuna, natura eta gizarteko gertakizunekiko duten 
lokabetasuna, jatorrizko kokapenean onartuko lituzketen moldeetan 
jokatuz erakusten dute. 

Egokiro ulertuta, justiziaz jarduteko desioa geu garena edo izan 
gaitezkeena, hau da, izaki arrazional aske eta berdinkideak eta hauta-
tzeko askatasuna dutenak garela, adierazteko desiotik dator. Horrexe-
gatik, hain zuzen, dio Kantek, nire ustez, lege moralaren arabera ez 
jarduteak lotsa sorrarazten digula, eta ez errudun garen sentimendua. 
Eta hori uste egokia da, zeren harentzat injustuki jardutea izaki arra-
zional aske eta berdinkide gisa daukagun izaera adierazten ez duen 
eran jardutea baita. Horrelako ekintzak, beraz, norberaren buruarekiko 
errespetuaren eta norberaren balioaren estimuaren kontrako erasoak 
dira, eta galera horren esperientzia lotsa da (67§). Beheragoko mai-
lakoak bagina bezala jokatu dugu, geure lehen printzipioak gertakizun 
naturalek erabakiko liguketen izakiak bagina bezala. Kanten doktri-

na morala lege eta erru doktrinatzat daukatenak gaizki ulertzen dute 
Kant. Kanten helburu nagusia Rousseauren ideia bat sakonduz justi-
fikatzea da, zehazki, askatasuna geure buruari ematen diogun lege ba-
ten arabera jardutean datzalako ideia. Eta horrek ez garamatza agindu 
zorrotzezko moraltasunera, elkarren errespetua eta autoestimua nagu-
si dituen etikara baizik.150 

Jatorrizko kokapena Kantek autonomiaz eta inperatibo katego-
rikoaz duen ikuskeraren prozedurazko interpretazio gisa ikus daiteke, 
teoria enpiriko baten esparruan. Xedeen erreinua erregulatzen duten 
printzipioak egoera horretan hautatuko liratekeenak dira, eta egoera 
horren deskripzioak printzipio horien arabera jarduteak pertsona arra-
zional aske eta berdinkide gisa daukagun izaera zein zentzutan adie-
razten duen esplikatzeko gai egiten gaitu. Nozio horiek ez dira jada 
transzendental hutsak eta giza jokabidearekin lotura esplikagarririk 
gabekoak, zeren jatorrizko kokapenaren prozedurazko ikuskerak lo-
tura horiek egiteko ahalbidea ematen baitigu. Kanten iritzietatik, jaki-
na, aldendu egin naiz zenbait puntutan. Ezin ditut hemen eztabaidatu 
gaiok, baina bi gauza izan beha dira kontuan. Pertsonak norbanako 
noumenal gisa egiten duen hautaketa, nire ustez, hautaketa kolekti-
boa da. Norbanako hori berdinkidea izatearen garrantzia hautaturiko 
printzipioek beste norbanakoentzat onargarriak izan behar izatean 
datza. Guztiak direnez era bertsuan aske eta arrazionalak, guztiek 
eduki behar dute maila bereko hitza erkidego etikoko printzipio pu-
blikoak hartzean. Horrek esan nahi du izaki noumenal gisa denek 
onartu behar dituztela printzipiook. iruzurtiaren printzipioak hitzar-
tu ezean, ezin dute hautaketa libre hori adierazi, norbanako bakar bat 
printzipiook hartzearen aldeko sutsuena izan arren. Geroago saiatuko 
naiz argiro definitzen zein zentzutan den adostasunezko akordio hori 
baita gizabanako bakar baten izaeraren adierazpenik onena ere (85§). 
akordio horrek inola ere ez ditu aintzat hartu gabe uzten pertsonaren 
interesak, hautaketaren izaera kolektiboak itxuraz kontrakoa eman le-
zakeen arren. Baina hori oraingoz albo batera utziko dut. 

150 ikus B. a. o. Williams, «The idea of Equality», in Philosophy, Politics and 
Society, Bigarren seriea, argit.: Peter laslett eta W. G. Runciman (oxford, Basil 
Blackwell, 1962) 115h or. interpretazio hori baieztatzeko, ikus Kanten hezkun-
tza moralari buruzko azalpenak Arrazoimen Praktikoaren Kritika lanean, ii. pt. 
ikus halaber Beck, A Commentary on Kant´s Critique of Practical Reason, 233-
236 or. 

Bigarrenik, honaino suposatu dut parteek badakitela giza bi-
zitzako baldintzen pean daudela. Justiziaren inguruabarretan egonik, 
urritasun ez handiak eta erreklamazio lehiakorrak bezalako mugapeni 
aurre egin behar dieten gizakiekin bizi dira munduan. Giza askatasuna 
murriztapen natural horiexen argipean hautaturiko printzipioek erre-
gulatu behar dute. Hartara, justizia bidezkotasun gisa giza justiziaren 
teoria bat da, eta beraren premisen artean pertsonen eta eurok naturan 
duten lekuaren inguruko funtsezko gertakariak daude. Muga horien 
pean ez dauden adimen puruen (Jainkoa eta aingeruak) askatasuna teo-
ria horren irispidetik kanpo dago. Kantek esan nahi izan zezakeen bere 
teoria izaki arrazional guztiei, halakoak direnez, aplikatzen zaiela, eta, 
beraz, gizakiek munduan duten gizarte egoerak ez duela inolako ze-
reginik justiziaren lehenengo printzipioak erabakitzeko orduan. Hori 
horrela baldin bada, horixe da bidezkotasun gisa ulerturiko justiziaren 
eta Kanten teoriaren artean dagoen beste ezberdintasun bat. 

Baina interpretazio kantiarrak ez du helburu Kanten benetako 
doktrina interpretatzea, justizia bidezkotasun gisa baizik. Kanten 
ikuspegian hainbat dualismo sakon dira nabarmen, bereziki hauexek: 
beharrezkoa eta kontingentea, forma eta muina, arrazoia eta desira, 
noumenoak eta fenomenoak. askoren ustez, dualismo horiek, berak 
ulertu zituen moduan, bertan behera uztea haren teorian bereizgarria 
dena bertan behera uztea da. Ez naiz ni iritzi horretakoa. Haren ikus-
kera moralak egitura berezi bat du, argiago bereiz daitekeena dualismo 
horiek hark emandako zentzuan ulertu barik, birmoldatzen direnean 
eta euren indar morala birformulatzen denean teoria enpiriko baten 
eremu barruan. Nik interpretazio kantiarra deitu diodanak hori zelan 
egin daitekeen adierazten du. 

V. KaPiTUlUa. 

BaNaKETa ZaTiaK 

Kapitulu honetan justiziaren bigarren printzipioa hartzen dut 
aztergai eta estatu moderno baten osaketan haren eskakizunak bete-
tzen dituen instituzioen antolamendu bat deskribatuko dut. Justiziaren 
printzipioek ekonomia politikoko doktrinaren zati gisa balio dezaketela 
ohartaraziz hasiko naiz. Tradizio utilitaristak azpimarratu du aipaturiko 
aplikazioa, eta kontu hori zer moduz joan zaien ikusi behar dugu. Na-
barmenduko dut, halaber, printzipio horiek gizarte instituzioen nolabai-
teko ideal bat daukatela beren baitan, eta hori garrantzizkoa izanen da 
Hirugarren Partean komunitatearen balioak aztertzen ditugunean. Egin 
beharko ditugun eztabaidetarako prestakuntza moduan, zenbait iruzkin 
labur eginen ditut sistema ekonomikoei, merkatuen eginkizunari eta ho-
rrelakoei buruz. Gero aurrezpenaren eta belaunaldien arteko justiziaren 
arazo zailera joko dut. Funtsezko puntuak modu intuitiboan elkartuko 
ditut eta ondoren aldiagatiko lehenespenaren eta beste lehentasun kasu 
batzuen arazoari buruzko ohar batzuk datoz. Horren ondoren agerian 
jartzen saiatuko naiz banaketa zatien analisiak justiziaren sen oneko 
manuek zein leku daukaten esplika dezakeela. aztertuko ditut, halaber, 
perfekzionismoa eta intuizionismoa banaketa justiziaren teoria gisa eta, 
hartara, beste iritzi tradizional batzuekiko kontrastea burutuko dut neu-
rri bateraino. azalpenean zehar, zabalik uzten da jabetza pribatuko eko-
nomiaren eta sozialismoaren arteko aukera; justiziaren teoriaren ikus-
puntutik soilik ikusita, badirudi zenbait oinarrizko egitura ezberdinek 
betetzen dituztela haren printzipioak. 

41. JUsTiZia KoNTZEPTUa EKoNoMia 

PoliTiKoaN 

Nire helburua kapitulu honetan zera ikustea da, bi printzipioek 
nola diharduten ekonomia politikoaren ikusmolde gisa, hau da, antola-

mendu eta politika ekonomikoak, baita atzean dituzten instituzioak ere, 
ebaluatzeko arau gisa. (ongizate ekonomia horrexetara definitzen da 
maiz.151 Nik ez darabilt hitz hori, «ongizate» terminoak inplizitu doan 
ikusmolde morala utilitarista dela iradokitzen duelako. «Hautaketa 
soziala» esamoldea askoz hobea da, nahiz eta berorren konnotazioak 
urriegiak direla uste dudan). Ekonomia politikoaren doktrina orok jus-
tiziaren ikuskeraren batean oinarriturik dagoen interpretazio bat eduki 
behar du barruan. Herritarren gogoetak gidatzeko da, politika sozial 
eta ekonomikoko gaiak aztertzen ari direnean. Herritarrak biltzar kons-
tituzionaleko edo legegintza faseko perspektiba hartu behar du eta jus-
tiziaren printzipioak nola aplikatu behar diren bilatu. iritzi politikoa 
erakunde politikoa oro har sustatzen duen guztiaz arduratzen da, eta 
abantaila sozialen banaketa justurako arauren bat eskatzen du. 

Hasieratik azpimarratu dut bidezkotasun gisa ulerturiko jus-
tizia gizartearen oinarrizko egiturari aplikatzen zaiola. Justizia mota 
hori molde sozialak, sistema itxi gisa ikusita, mailakatzeko ikuskera 
bat da. oinarriko antolamendu horiei buruzko erabakiren bat hartzea 
funtsezkoa da, eta ezin da saihestu. izan ere, legeria sozial eta ekono-
mikoaren ondorio metagarria oinarrizko egitura zehaztea da. Gainera, 
gizarte sistemak bertako herritarrek eduki ditzaketen nahiak eta xe-
deak itxuratzen ditu. Eta nolako pertsonak izan nahi duten eta nolako 
pertsonak diren ere berak erabakitzen du aldez bederen. Hartara, sis-
tema ekonomikoa ez da gizakiek dituzten nahi eta beharrei erantzute-
ko mekanismo bat soilik, etorkizuneko nahiak sortu eta moldatzekoa 
ere bai. Gizakiek beren oraingo desioak asetzeko elkarrekin lan egi-
teko orain duten erak eragina du geroago izanen dituzten desioetan, 
eta markatuko du zer pertsona mota izanen diren. Gai horiek, jakina, 
nabari-nabariak dira eta beti izan dira onartuak. Marshall eta Marx be-
zalako ekonomista ezberdinek azpimarratu zituzten.152 antolamendu 

151 ongizate ekonomia horrelaxe definitzen dute K. J. arrow-k eta Tibor scitovsky-k beren lan honetako sarreran: Readings in Welfare Economics (Homewood, iii., Richard D. irwin, 1969) 1 or. Beste azalpen batzuk ezagutzeko, ikus abram Bergson, Essays in Normative Economics (Cambridge, Harvard University Press, 1966), 35-39, 60-63, 68h or.; eta a. K. sen, Collective Choice and Social Welfare (san Frantzisko, Holden-Day, 1970), 56-59. 

152 Puntu horren eta printzipio politikoetan dituen ondorioei buruzko azalpenik nahi izanez gero, ikus Brian Barry, Political Argument (londres, Routledge and Kegan Paul, 1965), 75-79 or. 

ekonomikoek ondorio horiek dituztenez, eta ukan ere egin behar di-
tuztenez, instituzio horiek hautatzeak gizakien onaren eta instituzioek 
berori erdiesteko dituzten proiektuen ikuspegi bat edukitzea suposa-
tzen du. Hautaketa hori, beraz, oinarri moral eta politikoen eta, orobat, 
ekonomikoen gainean egin behar da. Eraginkortasun arrazoiak eraba-
kitzeko oinarri bat baino ez dira, eta, maiz, oinarri erlatiboki txikia 
horretarako. Erabaki horri, jakina, ezin zaio argi eta garbi aurre egin; 
ez-egitez har daiteke. Maiz status quoan inplizitu dagoen ikuskera mo-
ral eta politikoan pentsatu gabe ematen dugu baietza, edo gauzak indar 
sozial eta ekonomiko lehiakideek eskaintzen dituzten soluzioen bidez 
konpon daitezen lagatzen ditugu. Baina ekonomia politikoak ikertu 
egin behar du problema hori, nahiz eta ateratzen den konklusioa izan 
hobe dela gertaeren bilakaerari erabakitzen uztea. 

Gauzak horrela, lehen ikusian eman lezake gizarte sistemak 
giza desioetan eta gizakiek beren buruez duten iritzian duen eraginak 
eragozpen erabakigarria jartzen diola kontratu ikuspegiari. Pentsa 
liteke justiziaren ikuskera hori gizartean dauden norbanakoen hel-
buruetan oinarritzen dela eta ordena soziala helburu horiek gida-ildo 
dituzten pertsonek hautatuko lituzketen printzipioen bidez erregula-
tzen duela. Nola zehatz lezake, orduan, doktrina horrek arkimedesen 
puntu bat, bertatik oinarrizko egitura ebaluatu ahal izateko? Eman 
lezake instituzioak oinarri perfekzionista edo apriorizkoen gainean 
lorturiko pertsonaren ikusmolde ideal baten argitan juzgatzea beste 
alternatibarik ez dagoela. Baina, jatorrizko kokapenaren eta beraren 
interpretazio kantiarraren planteamendua argi dugun heinean, ezin 
dugu aintzat hartu gabe utzi egoera horren izaera berezia, ezta bertan 
hartzen diren printzipioen irispidea ere. suposizio orokorrenak baka-
rrik egiten dira parteen helburuei buruz, hau da, interes handia dutela 
lehen mailako ondasunetan, gizakiek ustez nahi dituzten gauzetan, 
direnak direla. Noski, ondasun horien teoria premisa psikologikoen 
mende dago, eta premisok zuzenak ez izatea gerta daiteke. Baina, 
edonola ere, askotariko xedez osaturiko bizi-proiektu arrazionalen 
parte gisa normalean nahi izaten den ondasun mota bat definitu nahi 
da. Horregatik, parteek ondasun horiek gura dituztela suposatzea eta 
suposizio horretan oinarriturik justiziaren ikuskera bat sortzea ez da 
ikuskera hori instituzioen antolamendu partikular batek sorraraz di-
tzakeen giza interesen eredu batekin lotzea. Justiziaren teoriak, hori 
bai, onaren teoria bat behar du, baina muga zabalen barruan horrek 

ez du aurretik juzgatzen gizakiek nolako pertsonak izan nahi duten erabakitzeko egiten duten hautaketa. 

Hala eta guztiz ere, behin justiziaren printzipioak deduzitzen 
direnean, kontratu doktrinak ezartzen dizkio, hori bai, zenbait muga 
onaren ikuskerari. Mugok justiziak eraginkortasunarekiko duen lehen-
tasunetik eta askatasunak abantaila sozial eta ekonomikoekiko duen 
lehentasunetik datoz (ondoz ondoko ordena zaintzen dela jota). izan 
ere, gorago seinalatu dudan moduan (6§) lehentasun horiek esan nahi 
dute berez injustuak diren gauzekiko desirek edo antolamendu justua 
urratuz izan ezik ase ezin diren desirek ez dutela inolako baliotasunik. 
Desira horiek asetzeak ez du baliorik, eta gizarte sistemak aurre egin 
beharko lieke. Gainera, kontuan hartu behar da egonkortasunaren ara-
zoa ere. sistema justuak bere euskarria sortu behar du. Horrek esan 
nahi du bertako kideengan dagokien justizia sena eta justizia arra-
zoiengatik bere arauen arabera jarduteko desio eraginkorra sorraraz-
teko moduan antolaturik egon behar duela. Hartara, egonkortasunaren 
baldintzak eta justiziaren printzipioekin bat ez datozen desirei aurre 
egiteko irizpideak muga gehiago jartzen dizkiete instituzioei. Erakun-
deok justuak ez ezik, euretan parte hartzen dutenengan justiziaren ber-
tutea bultzatzeko moduan eratuak izan behar dute. Zentzu horretan, 
justiziaren printzipioek pertsonaren ideal partzial bat definitzen dute, 
antolamendu sozial eta ekonomikoek errespetatu behar dutena. azke-
nez, balio diguten printzipioetan idealak sartzeko argudioak agerian 
jarri duen moduan, printzipio biek zenbait instituzio galdatzen dituz-
te. oinarrizko egitura ideal bat edo erreformak helmuga izan beharko 
lukeen oinarrizko egitura definitzen dute. 

Gogoeton ondorioa da bidezkotasun gisa ulerturiko justizia ez 
dagoela, nolabait esatearren, mementoko desio eta interesen mende. 
arkimedesen puntu bat ezartzen du gizarte sistema baloratzeko aprio-
rizko gogapenetara jo barik. Gizartearen helburua epe luzera eta ildo 
nagusietan kideen mementoko desio eta behar partikularrak kontuan 
hartu gabe jartzen da, eta justiziaren ikuskera ideala definitzen da, ins-
tituzioek justizia sustatu eta bertute horrekin bateraezinak diren nahi 
eta xedeei aurre egin behar dietenez gero. aldaketaren erritmoa eta 
aldi bakoitzean behar diren erreforma konkretuak unean uneko bal-
dintzen mende daude. Baina justiziaren ikuskera, gizarte justuaren 
molde orokorra eta horrekin bateragarria den pertsonaren ideala ez 

daude horrelako baldintzen mende. Ez dago galdetzerik ea gerta daite-
keen gizakiek nagusiaren edo mendekoaren eginkizuna betetzeko di-
tuzten desioak behar bezain handiak ez izatea eta, horregatik, instituzio 
autokratikoak onartzea, edo gizakiek besteen praktika erlijiosoez du-
ten pertzepzioa kontzientzia askatasuna ez permititzeko bezain kezka-
garria ez izatea. Ez daukagu aukerarik galdetzeko ea, baldintza alde-
ko samarretan, instituzio teknokratiko baina autoritarioen mozkinak 
oinarrizko askatasunak sakrifikatzea justifikatzeko bezain handiak 
izan litezkeen. azalpen horiek, jakina, justiziaren printzipioak hau-
tatzeko erabilitako suposizio orokorrak egokiak direla onartzen dute 
aurretik. Baina, egokiak baldin badira, printzipio horiek horrelako ara-
zoak jada konponduta dauzkate. Molde instituzional batzuk justiziaren 
ikuskeraren barruan sartuta daude. ikuspegi hori perfekzionismoare-
kin bat dator mementoko desioen bilaketa mugatzen duen pertsonaren 
ideal bat ezartzean. Horretan, justizia bidezkotasun gisa eta perfekzio-
nismoa, biak ala biak, utilitarismoaren kontrakoak dira. 

orain, utilitarismoak desioen kalitateari dagokionez bereizketarik egiten ez duenez eta gogobetetze guztiek balioren bat dutenez, eman lezake ez daukala 

desio sistemen edo pertsonaren idealen artean hautatzeko iriz-
piderik. Edonola ere, ikuspuntu teorikotik hori ez da zuzena. Utilita-
ristak beti esan lezake ezen, gizarte baldintzak eta gizakien interesak 
direnak direlarik eta antolamendu instituzional alternatibo horren edo 
bestearen arabera nola garatuko diren kontuan harturik, desioen eredu 
bat beste bat baino gehiago bultzatzeak gogobetetzeen balantze neto 
handiagora (edo batez besteko altuagora) eraman dezakeela. Horre-
tan oinarrituta, utilitaristak pertsonaren idealen artean hautua egiten 
du. Jarrera eta desio batzuek, gizarte lankidetza emankorrarekin hain 
bateragarriak ez izaki, guztizko (edo batez besteko) zoriontasuna 

gutxitzeko joera dute. orokorrean hitz eginda, bertute moralak guz-
tizko ongizaterik handiena erdiesteko balioko duten uste osoa eskuar-
ki sorrarazten diguten jarrerak eta desio eraginkorrak dira. Hartara, 
errakuntza litzateke aldarrikatzea onuragarritasunaren printzipioak 
ez duela eskaintzen pertsonaren idealen artean hautatzeko oinarririk, 
printzipio hori praktikan aplikatzea oso zaila izan daitekeen arren. 
Hala eta guztiz ere, hautaketa mementoko desioen eta zirkunstantzia 
sozialen eta etorkizunean duten jarraipenaren mende dago. Hasierako 

baldintza horiek eragin indartsua ukan dezakete bultzatu beharreko 
gizakien onaren ikuskeran. Kontrastea da hala bidezkotasun gisa uler-
turiko justiziak nola perfekzionismoak bakoitzak bere aldetik ezartzen 
dutela pertsonaren eta oinarrizko egituraren ikuskera ideal bat, halatan 
ezarri ere, non zenbait desira eta joerari nahitaez aurre egiteaz gain, 
hasierako zirkunstantzien ondorioa ere azkenean desagertu eginen 
den. Utilitarismoarekin ez dugu ziur jakiterik zer gertatuko den. idea-
lik ez dagoenez haren lehen printzipioan sartuta, abiapuntu dugunak 
eragina izan lezake jarraitu beharreko bidean. 

laburbildurik, funtsezko puntua da ezen, bidezkotasun gisa 
ulerturiko justiziaren ezaugarriak ezaugarri, justiziaren printzipioek 
ez daudela unean uneko desioen edo garaian garaiko baldintza so-
zialen mende. Hartara, gai gara oinarrizko egituraren ikuskera bat 
eta berarekin bateragarria den pertsonaren ideal bat deduzitzeko, 
hain zuzen ere instituzioak baloratzeko arau moduan erabiltzeko eta 
aldaketa sozialaren norabide orokorra markatzeko eredu gisa balio 
dezakeena. arkimedesen puntua aurkitzeko ez dago printzipio aprio-
rizkoetara edo perfekzionistetara jo beharrik. Zenbait desio orokor, 
hala nola, lehen mailako ondasun sozialak eskuratzeko desioak, supo-
satutzat jota eta hasierako egoera ongi definituan eginen litzatekeen 
akordioa oinarritzat hartuta, erdiets genezake mementoan dauden 
zirkunstantziekiko lokabetasun beharrezkoa. Jatorrizko kokapenari 
guztien adostasuna posible izateko moduko ezaugarriak jartzen zaiz-
kio; edozein kideren deliberamenduak denek berez egiten dituztenak 
dira. Gainera, desio berak balio du ongi antolaturiko eta justiziaren 
printzipioek eraginkorki erregulaturiko gizarteko herritarren judi-
zioetarako. Denek dute justizia sen bertsua eta zentzu horretan ongi 
antolaturiko gizartea homogeneoa da. argudio politikoak adostasun 
moral horrexetara jotzen du. 

Pentsa liteke guztien adostasunaren presuntzioa idealismoaren 
filosofia politikoaren ezaugarri berezia dela.153 Kontratu ikuspegian 
erabiltzen den legez, hala ere, guztien adostasunaren suposizioan ez 
dago bereziki idealista den ezer. Baldintza hori jatorrizko kokapenaren 
ikusmolde prozesalaren osagai bat da eta argudioei jartzen zaien muga 
bat. Hartara, justiziaren teoriaren edukia moldatzen du, hau da, gure 

153 iradokizun hori hementxe aurki daiteke: K. J. arrow, Social Choice and In-
dividual Values, 2. ed. (New York, John Wiley and sons, 1963) 74h, 81-86 or. 

judizio ongi hausnartuekin ados etorri beharreko printzipioak. Humek 
eta adam smithek ere suposatzen dute ezen, baldin gizakiek ikuspuntu 
jakin bat, behatzaile inpartzialarena, hartu beharko balute, konbikzio 
bertsuetara iritsiko liratekeela. Gizarte utilitarista bat ere izan daiteke 
ongi antolatua. Tradizio filosofikoak gehienbat, instituzioak ere barne, 
suposatu izan du badagoela arazo moraletan guztien adostasuna espe-
ro izateko moduko perspektiba egokiren bat, behintzat kasu bakoitzari 
dagokion informazio bertsua eta behar bestekoa duten pertsona arra-
zionalen artean. Edo, guztien adostasuna ezinezkoa bada, judizioen 
arteko desberdintasunak asko gutxitzen dira behintzat, behin ikuspegi 
hori hartuz gero. Teoria moral ezberdinak nik hasierako egoera dei-
tu diodan ikuspuntu horren interpretazio ezberdinetatik sortzen dira. 
Zentzu horretan, pertsona arrazionalen artean guztien adostasuna in-
plizitu dago beti filosofia moralaren tradizioan. 

Bidezkotasun gisa ulerturiko justiziaren bereizgarria hasierako 
egoerari, guztien adostasunaren baldintza agertzen den eremuari, jar-
tzen dizkion ezaugarriak dira. Jatorrizko kokapenari kantiar interpre-
tazioa eman dakiokeenez, justiziaren ikuskera horrek idealismoarekin 
antzekotasunak eduki ditzake. Kant Rousseauren borondate orokorra-
ren ideiari oinarri filosofikoa ematen saiatu zen. Justiziaren teoria, 
berriz, Kantek xedeen erresumaz eta autonomiaren eta inperatibo ka-
tegorikoaren nozioez duen ikuskeraren interpretazio prozesal natural 
bat aurkezten saiatzen da (40§). Hartara, Kanten doktrinaren azpiko 
egitura bere oinarri metafisikoetatik banatzen da, eta, hartara, argiago 
ikusi ahal da eta eragozpenetatik libre samar aurkeztu. 

Badu beste antzekotasun bat idealismoarekin: bidezkotasun gisa 
ulerturiko justiziak leku printzipala du komunitatearen balioarentzat, 
eta hori nola gertatzen den interpretazio kantiarraren mende dago. Hi-
rugarren Partean aztertuko dut puntu hori. Funtsezko ideia hauxe da: 
balio sozialak eta instituzio , komunitate eta elkarte jarduerak bere 
oinarri teorikoan indibidualista den justiziaren ikuskera baten bidez 
esplikatu nahi ditugula. argitasun arrazoiengatik, besteak beste, ez 
dugu oinarria zehaztu gabeko komunitate kontzeptu batean jarri nahi, 
ezta suposatu ere gizartea osotasun organiko bat dela, bere-bere bizi-
tza bat duena, bertako kide guztiek beren arteko harremanetan dutene-
tik ezberdina eta goragoko mailakoa. Hartara, jatorrizko kokapeneko 
kontratu ikuskera lantzen da lehenbizi. Nahikoa sinplea da, eta plan-

teatzen duen hautaketa arrazionalaren arazoa erlatiboki zehatza da. 
ikuskera horretatik abiatuta, oso indibidualista eman lezakeen arren, 
azkenean komunitatearen balioa esplika dezakegu. Bestela, justiziaren 
teoriak ezin du arrakastarik ukan. arrakasta lortzeko, jada garaturiko 
teoriaren parteekin erlazionatuko duen norberaren buruarekiko erres-
petua den lehen mailako ondasunarekiko erreferentzia bat beharko 
dugu. Baina oraingoz arazo horiek utzi eta justiziaren bi printzipioek 
oinarrizko egituraren alde ekonomikoetan duten beste inplikazio ba-
tzuk aztertzera joko dut. 

42. ZENBaiT iRUZKiN sisTEMa EKoNoMiKoEZ 

Funtsezkoa da gogoan izatea gure gaia justiziaren teoria dela 
eta ez ekonomia, elementalena ere. Ekonomia politikoko zenbait ara-
zo moral besterik ez dagokigu. adibidez, honelakoxe galderak eginen 
ditut: zein da denboran zehar aurrezteko proportzio egokia, nola an-
tolatu beharko lirateke oinarrizko zerga eta jabetza instituzioak, edo 
zein mailatan ipini behar da minimo soziala? Galderok egitean nire 
asmoa ez da teoria ekonomikoak instituzio horien funtzionamenduaz 
dioena azaltzea eta askoz gutxiago zerbait eranstea. Hemen hori egin 
nahi izatea lekuz kanpo legoke dudarik gabe. Teoria ekonomikoaren 
zenbait alde aipatuko ditut, justiziaren printzipioen edukia argitzeko 
soilik. Teoria ekonomikoa desegokiro erabiltzen bada edo doktrina 
onartua zuzena ez bada, espero dut horrek ezer ekartzea justiziaren 
teoriaren kaltetan. Baina, ikusi dugun moduan, printzipio etikoak 
gertakari orokorren mende daude, eta, horregatik, oinarrizko egitu-
rarako justiziaren teoria orok antolamendu horien azalpen bat eska-
tzen du. suposizio batzuk egin eta haien ondorioak zehaztu beharra 
dago, ikusmolde moralak aztertuko baditugu. suposizio horiek nahi-
taez zehaztasunik gabekoak eta sinplifikatuegiak izanen dira, baina 
horrek baliteke inportantzia gehiegirik ez edukitzea, baldin justizia-
ren printzipioen edukia aurkitzen laguntzen badigu eta pozik uzten 
bagaitu, zirkunstantzia ezberdin askotan desberdintasun printzipioak 
konklusio onargarrietara eramanen gaituelako. labur esanda, politika 
ekonomikoko gaiak bidezkotasun gisa ulerturiko justiziaren norabide 
ibilgarria aurkitzeko soilik eztabaidatzen dira. Gaiok instituzio ekono-
mikoen justiziari buruzko iritziak atondu nahian ari den herritarraren 
ikuspuntutik aztertzen ditut. 

oker-ulertzeak ekiditeko eta arazo nagusietako batzuk seina-
latzeko, sistema ekonomikoei buruz zenbait aipamen eginez hasiko 
naiz. Politika ekonomikoak zerikusi handia du sektore publikoarekin 
eta jarduera ekonomikoa arautzen duten oinarrizko instituzioen molde 
egokiarekin, zergekin eta jabetza eskubideekin, merkatuen egiturare-
kin, etab. sistema ekonomikoak gauza asko arautzen ditu: zer ekoiz-
ten den eta zer-nolako bitartekoz, ekoizpenok nork jasotzen dituen eta 
zer-nolako kontribuzioen truke, eta baliabide sozialen zenbateko zatia 
erabiltzen den aurrezpenerako eta ondasun publikoen zuzkidurarako. 
idealki, alde horiek guztiak justiziaren bi printzipioak betetzeko mo-
duan antolatu beharko lirateke. Baina galdetu beharra daukagu hori 
posible den eta printzipio horiek zehazki zer eskatzen duten. 

Hasteko, lagungarri izanen dugu sektore publikoaren bi alderdi 
bereiztea; bestela jabetza pribatuko ekonomiaren eta sozialismoaren 
arteko desberdintasuna ez da argi gelditzen. lehenengo alderdiak 
produkzio bideen jabetzarekin du zerikusia. Desberdintasun klasikoa 
da sozialismoan sektore publikoaren tamaina (estatuaren jabetzako 
enpresek, estatuaren funtzionarioek edo langile batzordeek zuzen-
duek, ekoizturiko guztizko barne produktuaren proportzioaren arabera 
neurtua) askoz handiagoa dela. Jabetza pribatuko ekonomian jabetza 
publikoko enpresen kopurua ustez txikia da eta betiere kasu berezieta-
ra mugatua, hala nola, zerbitzu publikoetara eta garraioetara. 

sektore publikoaren bigarren ezaugarri erabat ezberdina on-
dasun publikoetarako guztira erabilitako baliabide sozialen propor-
tzioa da. ondasun publikoen eta pribatuen arteko desberdintasunak 
zenbait problema sortzen ditu, baina funtsezko ideia da ondasun pu-
blikoak bi ezaugarri dituela bereizgarri: zatiezintasuna eta publiko-
tasuna.154 Hau da, asko dira, jendetza nolabait esatearren, ondasun 
hori nahi dutenak, baina berenganatu nahi badute, denek kantitate 
berean berenganatu behar dute. Ekoizturiko kantitatea ezin da banatu 
ondasun pribatuak bezala, eta norbanakoek ezin dituzte nahi beste 
erosi. ondasun publikoen artean mota ezberdinekoak daude duten 
zatiezintasun mailaren eta garrantzi publikoaren arabera. ondasun 
publikoaren ertzeko kasua gizarte guztiaren artean erabat zatiezina 

154 ondasun publikoen azterketa bat aurkitzeko, ikus J. M. Buchanan, The Demand and Supply of Public Goods (Chicago, Rand McNally, 1968) bereziki iX. kap. lan horrek eranskin bibliografiko baliagarriak dauzka. 

denean gertatzen da. ohiko adibide bat nazioaren defentsa da atze-
rriko eraso (justifikaziorik gabeko) baten kontra. Herritar guztiek 
maila berean izan behar dute ondasun horren partaide; ezin zaie 
eman babes ezberdina bakoitzaren nahiaren arabera. Zatiezintasuna-
ren eta publikotasunaren ondorioa kasu horietan hauxe da: ondasun 
publikoen zuzkidura prozesu politikoaren bidez antolatu behar dela, 
eta ez merkatuaren bidez. Hala ekoiztu behar den kantitatea nola ha-
ren finantzazioa legeriaz erabaki behar dira. Banaketa problemarik 
ez dagoenez, herritar guztiek kantitate bera jasotzen baitute, banake-
ta kosturik ez dago. 

Ezaugarri bi horietatik ondasun publikoen zenbait ezaugarri 
datoz. lehenbizi, aprobetxategiaren arazoa dago.155 Publikoa han-
dia eta norbanako asko dituena denean, tokatzen zaion partea egitea 
saihesten saiatzeko tentazioa sortzen zaio pertsona bakoitzari. Hori 
gertatzen bada, gizaki bakar batek egiten duena egin, haren ekintzak 
ez duelako ekoizturiko kantitatean eragin esanguratsurik edukiko ger-
tatzen da. Besteen ekintza kolektiboa modu batera edo bestera jada 
emandako ekintzatzat dauka. ondasun publikoa ekoizten bada, hark 
hortik jasoko duen onura ez da txikiagoa izanen ekarpenik egin ez 
duelako. Ekoizten ez bada, haren ekintzak ez zukeen egoera aldatuko 
edonola ere. Herritarrak, atzerritarren inbasioa gertatu delarik, babes 
bera hartzen du, zergak ordaindu baditu zein ez baditu. Horregatik, 
ertzeko kasuan ez dago espero izaterik merkataritza hitzarmenik eta 
borondatezkorik burutuko denik. 

Hortik dator ondasun publikoen antolamendu eta finantzazioa 
estatuak hartu behar izatea bere gain eta ordainketara behartzen du-
ten arauak jarri behar izatea indarrean. Herritar guztiak beren partea 
gogo onez ordaintzeko prest baleude ere, ziur asko besteek ere euren 
partea ordainduko duten segurtasuna dutenean bakarrik ordainduko 
lukete. Hartara, behin herritarrak kolektiboki, eta ez besteen ekin-
tzak emantzat hartzen dituzten norbanako isolatu gisa, jardutea hi-
tzartu dutenean, hitzarmena betetzera behartzeko lana gelditzen da 
oraindik. Justizia senak eskema justuak sustatzera eta euretan toka-
tzen zaigun partea betetzera behartzen gaitu, besteek, gehiengoak 

155 ikus Buchaman, V. kap; eta halaber, Mancur olson, The Logic of Collective Action (Cambridge, Harvard University Press, 1965) i. eta ii. kap., non arazo hori erakundeen teoriarekin lotuta aztertzen den. 

behintzat, eurena beteko dutela uste dugunean. Baina zirkunstantzia 
normaletan arrazoizko segurtasuna, horretan, arau lotesle bat era-
ginkorki indarrean jarrita badago bakarrik eman daiteke. ondasun 
publikoa denen onerako dela eta hura antolatzeko denak ados egonen 
direla emanda, hertsaduraren erabilpena erabat arrazionala da giza-
ki bakoitzaren ikuspuntutik. Gobernuaren jarduera tradizionaletako 
asko, justifikatu ahal diren heinean, horrelaxe esplika daitezke.156 
Estatuak arauak indarrean jartzeko premiak hantxe iraunen du de-
nek justizia sen berak bultzatuta dihardutenean ere. ondasun publiko 
funtsezkoen ezaugarri bereizgarriek akordio kolektiboak behar di-
tuzte, eta akordiook errespetatuko diren segurtasun irmoa eman be-
har zaie denei. 

ondasun publikoen egoeraren beste alde bat kanpokotasuna-
rena da. ondasunak publikoak eta zatiezinak direnean, haien pro-
dukzioak beste batzuei irabaziak eta galerak ekarriko dizkie, onda-
sun horiei buruz ebazten dutenek edo ekoiztea erabakitzen dutenek 
kontuan hartuko ez dituztenak. Hartara, ertzeko kasuan, baldin on-
dasun publikoen kostuari erantzuteko herritarretariko batzuek baka-
rrik ordaintzen badituzte zergak, gizarte osoak jasotzen du harturiko 
neurrien eragina. Hala ere, gerta daiteke zerga horiek onartzen dituz-
tenek ondorio horiek kontuan ez izatea, eta, orduan, kostu publikoen 
zenbatekoa ezberdina litzateke seguruago irabazi guztiak eta galera 
guztiak kontuan sartuko balira izanen litzatekeenetik. Eguneroko ka-
suetan zatiezintasuna partziala da eta publikoa urriagoa. Gaixotasun 
kutsakorren baten kontrako txertoa hartu duenak besteei laguntzen 
die bere buruari legez; eta babes hori lortzeak ordainik ez badakar-
kio ere, lekuko komunitatearentzat hobea izanen da abantaila guztiak 
kontuan hartuz gero. Eta, jakina, hortxe ditugu kalte publikoen kasu 
nabarmenak ere, adibidez, industriek ingurumena zikintzen eta hi-
gatzen dutenean gertatzen direnak. Kostu horiek ez ditu normalean 
kontuan hartzen merkatuak, halatan, non ekoizturiko produktuak 
euren kostu sozial marjinalen erabat behetik saltzen diren. Desados-
tasuna dago kontu pribatuen eta sozialen artean, merkatuak erregis-
tratzen ez duena. legearen eta gobernuaren funtsezko egiteko bat 
beharrezko zuzenketak eratzea da. 

156 ikus W. J. Baumol, Welfare Economics and the Theory of State (londres, longmans, Green, 1952), i., Vii.-iX., Xii. kap. 

Begi-bistakoa da, beraz, zenbait ondasun funtsezkoren za-
tiezintasunak eta publikotasunak, eta sortzen dituzten kanpoko-
tasunek eta tentazioek, estatuak antolatu eta indarrean jarritako 
akordio kolektiboak behar dituztela. arau politikoa gizakiek beren 
interesera eta injustiziara duten joeran bakarrik oinarritzen dela azal-
azaleko ideia bat baino ez da. izan ere, gizaki zintzoen artean ere, 
ondasunak norbanako askoren artean zatiezinak direnean, bakarka 
erabakitzen dituzten ekintzek ez dute ekarriko gehienen ona. Ebatzi 
kolektiboren bat behar da, eta bakoitzak akordio hori beteko den se-
gurtasuna behar du, bere partea gogo onez beteko badu. Komunitate 
handian ez da espero izatekoa bakoitzak besteen zintzotasunarekiko 
duen konfiantza maila legearen aplikazioa beharrezkoa ez izateko 
modukoa izatea. Gizarte ongi antolatuan ezartzen diren zigorrak, 
dudarik gabe, arinak dira, eta baliteke sekula ere ez aplikatzea. Hala 
ere, mekanismo horiek hantxe izatea giza bizitzako baldintza norma-
la da, kasu horretan ere. 

aurreko azalpenetan bereizketa egin dut isolamendu eta segur-
tasun arazoen artean.157 lehenengo arazo mota honako zirkunstantzia 
honetan planteatzen da, alegia, norbanako askok bakarka harturiko 
erabakien emaitza norbanako guztientzat beste ekinbide bat baino txa-
rragoa denean, nahiz eta, besteen jokabidea jakintzat jota, pertsona 
bakoitzaren erabakia erabat arrazionala izan. Hori, sinpleki, atxilotua-
ren dilemaren kasua da, Hobbesen naturazko egoera delarik horren 
adibide klasikoa.158 isolamenduaren arazoa egoera horiek identifika-

157 Bereizketa hori honako lan honetatik jasotakoa da: a. K. sen, «isolation, 
assurance and the social Rate of Discount», Quarterly Journal of Economics, 
81 lib. (1967). 

158 atxilotuaren dilema (autorea a. W. Tucher dela uste da) ez lankidetzakoa ez 
zero baturakoa ez den bi pertsonentzako joko baten ilustrazioa da; ez da lanki-
detzakoa, akordioak lotesleak (edo aplikagarriak) ez direlako; eta zero baturakoa 
ez da, pertsona batek irabazten duena besteak galtzen duen jokoa ez delako. 
Hartara, imajinatu bi atxilotu prokuradore nagusiaren aurrera eraman dituztela 
eta galdeketa bakoitzari bere aldetik egiten diela. Biek dakite batak ez besteak 
aitortzen ez badu, kondena laburra jasoko dutela delitu arin bategatik eta urte-
bete pasako dutela kartzelan; baina badakite, halaber, batak aitortu eta gaizkidea 
salatzen badu, salatzailea askatu eginen dutela eta besteak hamar urteko konde-
na astuna jasoko duela; eta biek aitortzen badute, bosna urte hartuko dituztela. 
Egoera horretan, elkarrekiko interesik gabeko motibazioa dutela emanda, bien 
jokabide arrazoizkoena litzatekeena -inork ere ez aitortzea- problematikoa da. 

tzea eta zera bilatzea da, hots, zein egiteko kolektibo lotesle litzate-
keen egokiena denen ikuspuntutik. segurtasunaren problema ezberdi-
na da; hor arazoa lankideei denen akordioa burutzen ari dela segurta 
tzea da. Pertsona bakoitzak ekarpena egiteko duen borondatea besteen 
ekarpenaren mende dago. Horregatik, denen ikuspuntutik bera barik 
lortuko litzatekeen egoera baino maila altuagokoa edo hobea bederen 
den eskeman konfiantza publikoa mantentzeko, multak eta zigorrak 
administratzeko mekanismoren bat ezarri beharra dago. Hementxe be-
tetzen du funtsezko eginkizuna subirano eraginkor bat egote hutsak, 
edo gehienek haren eraginkortasunean sinesteak berak ere. 

azken puntu bat ondasun publikoez. Euron produkziorako era-
bilitako baliabide sozialen proportzioa produkzio bideen jabetza pu-
blikoaren arazotik ezberdina denez, ez dago nahitaezko loturarik bi 
horien artean. Jabetza pribatuko ekonomiak errenta nazionalaren zati 
handi bat erabil dezake helburu horietarako; gizarte sozialistak, ordea, 
zati txiki bat, eta alderantziz. Mota askotako ondasun publikoak dau-
de, ekipamendu militarretatik osasun zerbitzuetaraino. ondasunok es-
leitzea eta finantzatzea politikoki hitzartu ondoren, gobernuak sektore 
pribatuko edo jabetza publikoko enpresei eros diezazkieke. Ekoiztu-

Egoera hori irabazi eta galeren ondoko koadroan ikus daiteke (zenbakiak kartzela urteak dira): 

Bigarren atxilotua 

lehenengo atxilotuaaitortu
ez duenaaitortu
duena

aitortu ez duena
1,1
10,0

aitortu duena
0,10
5,5

Norberaren burua babesteko, norberaren interesak ahalik gehien bultzatzeko ez bada, bakoitzak behar adina motibo du aitortzeko, besteak zernahi eginda ere. Bakoitzaren ikuspuntutik erabaki arrazionala denak biak kalteturik ateratzen diren egoerara daramatza. 

arazoa, argi dago, planik onena bermatzeko bitartekoak aurkitzean datza. seinala 
genezake ezen, atxilotuek balekite utilitaristak direla edo justiziaren printzipioak 
baietsiko balituzte (atxilotuei aplikazio murriztuak eginda), haien problema kon-
pondu eginen litzatekeela. ikuspegi biok kasu horretan konponbiderik egokiena 
aldeztuko lukete. Gaion azterketa bat, estatuaren teoriarekin lotuta, nahi izanez 
gero, ikus W. J. Baumol, gorago 6 oharrean aipatu dugun moduan. atxilotuaren 
dilemaren jokoaren azalpen bat topatzeko, ikus R. D. luce eta Howard Raiffa, 
Games and Decisions (New York, John Wiley and sons, 1957), V. kap., bereziki 
94-102 or. D. P. Gauthier, «Morality and advantage», Philosophical Review, 
76 lib. (1967) lanak filosofia moralaren ikuspuntutik jorratzen du arazoa. 

riko ondasun publikoen zerrenda eta kalte publikoak mugatzeko era-
bilitako prozedurak dagokien gizartearen mende daude. Ez da logika 
instituzionaleko arazoa, soziologia politikokoa baizik, instituzioek 
abantaila politikoen balantzean duten eragina ere barne dela. 

sektore publikoaren bi alde laburki aztertu ditugularik, gusta-
tuko litzaidake amaitzeko zenbait iruzkin egitea iradoki nahian anto-
lamendu ekonomikoak zenbateraino egon daitezkeen prezioak, eska-
riak eta eskaintzak libreki erabakita diharduen merkatu sistema baten 
mende. Zenbait kasu bereizi behar dira. Erregimen guztiak normalean 
merkatuaz baliatuko dira ekoiztu diren kontsumo gaiak mugatzeko. 
Beste edozein prozedura, administratze aldetik, erabilgaitza da, eta 
kasu berezietan bakarrik jo beharko da beste mekanismo batzuetara. 
Baina merkatu libreko sisteman produktuen ekoizpena, hala produktu 
motari nola kantitateari buruzko kontsumitzaileen aukerek, merkatuan 
egiten dituzten erosketetan agertzen direnek, aginduta erabakitzen da. 
Normaletik gorako irabazia ematen duten salgaiak kantitate handia-
goetan ekoiztuko dira, gehiegizko produkzioa murriztu beharra edu-
ki arte. Erregimen sozialistetan plangileen lehentasunek edo erabaki 
kolektiboek garrantzi handiagoa dute produkzioaren nondik norakoa 
erabaki orduan. Hala jabetza pribatuko sistemetan nola sistema sozia-
listetan normalean lanbidea eta lanlekua libreki aukeratzen lagatzen 
da. sistema autoritarioetan bakarrik mugatzen da ageri-agerian aska-
tasun hori. 

azkenez, oinarrizko ezaugarri bat honako hau egiaztatzeak 
erakusten digu: zenbateraino erabiltzen den merkatua aurrezki tasa 
eta inbertsioen norakoa eta, orobat, kontserbaziorako eta geroko be-
launaldien ongizateari egin dakizkiokeen kalte konponezinak era-
gozteko gastatuko den aberastasun nazionalaren zatia erabakitzeko. 
Horretan hainbat posibilitate daude. Ebazpen kolektiboak erabaki de-
zake aurrezki tasa, eta inbertsioen norakoa, ostera, fondoak eskura-
tzeko norgehiagoka aritzen diren enpresa indibidualen esku uzten da 
gehienbat. Hala jabetza pribatuko sistemetan nola sistema sozialiste-
tan ardura handia erakusten da kalte atzeraezinak prebenitzeko, natura 
baliabideak ahalik gutxien urritzeko eta ingurumena zaintzeko. Baina, 
hala ere, baliteke sistema biotako batek edo besteak gaizki jokatzea. 

Begi-bistakoa  da,  orduan,  ez  dagoela  funtsezko  loturarik 
merkatu libreak eta jabetza pribatuak egiten duten produkzio bideen 

erabileren artean. Prezio lehiakorrak baldintza normaletan justuak 
edo bidezkoak diren ideia gutxienez Erdi aroko garaietara arte doa-
kigu.159 Merkatu ekonomia zentzu batean sistemarik onena den ideia 
arreta handiz ikertu dutenak ekonomista burgesak deritzenak izan ba-
dira ere, lotura hori gertakizun historiko bat da, non erregimen sozia-
listek, teorian bederen, probetxua atera diezaieketen sistema horren 
abantailei.160 abantailotako bat eraginkortasuna da. Baldintza batzue-
tan prezio lehiakorrek hautesten dituzte ekoiztu behar diren salgaiak 
eta esleitzen dituzte salgaiok ekoizteko baliabideak, halatan, non ez 
dagoen modu hoberik enpresek produkzio metodoak edo kontsumi-
tzaileen erosketatik sortzen den salgai banaketa aukeratzeko. Ez dago 
ondoriozko eraketa ekonomikoaren birmoldaketarik, kontsumitzaile 
bat hobeto egotea (bere lehentasunen arabera) dakarrenik beste bat 
okerrago egotea ekarri barik. Ez da jada posible alde bientzat onu-
ragarria izanen den negoziorik; eta gura ditugun produktuak gehiago 
ekoizteko produkzio prozesurik ere ezin izanen da gauzatu, beste pro-
dukturen batean murrizketarik sortu gabe. izan ere, hori horrela ez 
balitz, norbanako batzuek egoera abantailatsuagoa lortu ahal izanen 
lukete, galerarik inork ere eduki gabe. oreka orokorraren teoriak es-
plikatzen du ezen, baldintza egokiak egonez gero, prezioek emandako 
informazioak eragile ekonomikoak emaitza hori erdiestera bideratu-
riko jokamoldeak erabiliz jardutera eramaten dituela. lehiakortasun 
perfektua eraginkortasunerako prozedura perfektua da.161 Behar di-
ren baldintzak, jakina, oso bereziak dira eta inoiz gutxitan gertatzen 
dira, inoiz gertatzen badira, bizitza errealean. Gainera, merkatuaren 
errakuntzak eta akatsak handiak izaten dira sarri eta esleipen sailak 
moldaketa konpentsatzaileak egin behar ditu (ikus 43§). Murrizketa 
monopolistez, informazio faltaz, kanpoko ekonomiez eta gehiegizko 

159 ikus Mark Blaug, Economic Theory in Retrospect, berrikusitako edizioa 
(Homewood, iii., Richard D. irwin, 1968). ikus bibliografia, 36h or., bereziki R. 

a. de Roover-en artikuluak. 

160 Gai horren azterketa bat, literaturarekiko erreferentziekin, aurkitu nahi izan-
ez gero, ikus abram Bergson, «Market socialism Revisited», Journal of Politic 
Economy, 75 lib. (1967). ikus halaber Jaroslav Vanek, The General Theory of a 
Labor Managed Economy (ithaca, Cornell University Press, 1970). 
161 lehiakortasunaren eraginkortasunari buruz, ikus W. J. Baumol, Eco-
nomicTheory and Operations Analysis, 2.ed. (Englewoods Clifs, N. J. Prentice-
Hall, 1965) 355-371 or.; eta T. C. Koopmans, Three Essays on the State of Eco-
nomic Science (New York, McGraw-Hill, 1957), lehenengo saiakera. 

gastuez ohartu eta akatsok zuzendu egin behar dira. Eta merkatuak on-
dasun publikoen kasuan oso-osoan huts egiten du. Baina kontu horiek 
ez gaituzte arduratu behar orain. antolamendu idealizatu horiek eure-
kin zerikusia duen justizia prozesal hutsaren nozioa argitzeko aipatzen 
dira. ikusmolde ideala, orduan, dauden antolamenduak baloratzeko 
eta egin beharreko aldaketak zehazteko oinarri gisa erabil daiteke. 

Merkatu sistemaren beste abantaila bat, esanguratsuagoa, da 
oinarrian behar diren instituzioak egonez gero, askatasun berdine-
kin eta aukera berdintasun justuarekin bateragarria dela. Herritarrek 
karrerak eta lanbideak askatasunez hautatzeko aukera dute. Ez dago 
inolako arrazoirik lanaren antolamendu zentralizatu eta nahitaezkoa 
ezartzeko. Benetan ere, sistema lehiakorretan irabazietan sortzen den 
ezberdintasunik ez dagoenean, zail da ikustea nola saihets daitezkeen, 
zirkunstantzia normaletan, askatasunarekin bateragarriak ez diren 
gizarte autoritarioen alde batzuk. Gainera, merkatu sistemak botere 
ekonomikoaren erabilera deszentralizatzen du. Enpresen barne izae-
ra zeinahi izanda ere, direla enpresa pribatuak zein estatuaren jabe-
tzakoak, enpresaburuek zein langileen hautaketaz izendaturiko geren-
teek zuzenduak, ziurtzat jotzen dituzte outputen eta inputen prezioak, 
eta horren arabera egiten dituzte beren planak. Merkatuak benetan 
lehiakorrak direnean, enpresak ez dira prezio gerretan ez bestelako 
borroketan hasten merkatuko boterea berenganatzeko. Demokratikoki 
harturiko erabaki politikoaren arabera, gobernuak giro ekonomikoa 
erregulatzen du zenbait elementu kontrolpean hartu eta doituz, hala 
nola, inbertsioaren guztizkoa, interes tasa, diru kantitatea, etab. Ez da 
behar goitik beherako plangintza handiegirik. Kontsumitzaileak eta 
enpresak libre dira nork bere aldetik erabakiak hartzeko, ekonomiaren 
baldintza orokorren pean. 

Merkatu antolamenduek instituzio sozialistekin ukan behar 
duten adostasuna kontuan hartzean, funtsezkoa da prezioen esleipen 
eta banaketa funtzioak bata bestetik bereiztea. lehenengoa prezioak 
eraginkortasun ekonomikoa lortzeko erabiltzearekin dago erlaziona-
tuta, bigarrena pertsonek beren ekarpenaren truke jaso behar duten 
diru sarrerak erabakitzeko prezioek duten zereginarekin. Erregimen 
sozialistekin erabat bateragarria da interes tasaren bat ezartzea inber-
tsio proiektuen artean baliabideak esleitzeko eta kapitala eta baliabide 
natural urriak, hala nola, lurrak eta basoak erabiltzeagatiko errenta-

mendu gastuak konputatzea. Egin ere, horixe egin behar da, produkzio 
bide horiek ahalik modurik onenean erabiliko badira. izan ere, aktibo 
horiek giza esfortzurik gabe zerutik eroriko balira ere, emankorrak li-
rateke, beste faktore batzuekin konbinatzen direnean produkzio han-
diagoa erdiesten den zentzuan. Hortik ez da ondorioztatzen, hala ere, 
aktibo horien jabe gisa kalkulu horien baliokideak diren diru kopuruak 
hartuko dituzten pertsona pribatuek egon behar dutenik. aitzitik, kon-
tabilitate prezio horiek jarduera ekonomikoen programa eraginkorra 
egiteko balio duten adierazleak dira. Mota guztietako lanen kasuan 
izan ezik, sozialismoan prezioak ez dagozkie norbanako pribatuei or-
dainduriko sarrerei. aitzitik, aktibo natural eta kolektiboei esleituriko 
errenta estatuari dagokio, eta euren prezioek, beraz, ez dute banaketa 
funtziorik.162 

Beharrezko da, beraz, merkatu instituzioak hala jabetza priba-
tuko erregimenekoak nola erregimen sozialistakoak direla onartzea eta 
esleipen eta banaketa funtzioen artean bereizketa egitea. sozialismoan 
produkzio bideak eta baliabide naturalak jabetza publikokoak direnez, 
banaketa funtzioa murriztu egiten da neurri handian; jabetza pribatuko 
sisteman, ordea, prezioak gehiago edo gutxiago helburu bietarako era-
biltzen dira. sistema bi horietatik eta bion bitartean dauden hainbat 
sistema motatatik zeinek erantzuten dien ongien justiziaren galdape-
nei ezin da, nik uste, aurretiaz erabaki. Ez dago segurutik galdera horri 
erantzun orokorrik ematerik, hori herrialde bakoitzaren tradizio, ins-
tituzio eta indar sozialen eta, orobat, zirkunstantzia historiko berezien 
mende baitago neurri handian. Justiziaren teoriak ez ditu kontu horiek 
barne hartzen. Baina teoria horrek ezar ditzake era eskematikoan al-
daketa batzuk onartzen dituen sistema ekonomiko justuaren ildo na-
gusiak. Kasu jakin batean, orduan, judizio politikoa praktikan ongien 
funtzionatuko duten aldaketen arabera moldatuko da. Justiziaren ikus-
kera edozein balorazio politikoren zati bat da; baina bera bakarrik ez 
da nahikoa. 

ondoko ataletan deskribatzen den eskema idealak maiz erabil-
tzen ditu merkatu antolamenduak. Horrelaxe bakarrik, nik uste, bide-
ra daiteke banaketaren arazoa justizia prozesal hutseko kasu bezala. 

162 Prezioen esleipen eta banaketa funtzioen arteko bereizketaren azterketarako, ikus J. E. Meade, Efficiency, Equality and the Ownership of Property (londres, George allen and Unwin, 1964) 11-26 or. 

Gainera, eraginkortasunaren abantailak eskuratzen ditugu eta lanbidea 
hautatzeko askatasun garrantzitsua babesten dugu. Hasieratik supo-
satzen dut erregimena jabetza pribatuko demokrazia dela, kasu hori 
segurutik hobeto ezagutzen delako.163 Baina, lehen esan bezala, ez dut 
aurretik juzgatu nahi erregimenaren hautaketa kasu partikularretan. 
Eta, jakina, horrek ez du esan nahi produkzio bideen jabetza pribatua 
duten erregimen errealek injustizia handiak pairatzen ez dituztenik. 
Justua den jabetza pribatuko sistema ideal bat egoteak ez du esan nahi 
sistema molde historikoak justuak direnik, ezta toleragarriak direnik 
ere. Eta, jakina, horixe bera esan behar da sozialismoari dagokionez 
ere. 

43. BaNaKETa JUsTiZiaRaKo 
oiNaRRiKo iNsTiTUZioaK 

Banaketa justiziaren arazo nagusia gizarte sistema bat hautat-
zea da. Justiziaren printzipioak oinarrizko egiturari aplikatzen zaizkio, 
eta bertako instituzio garrantzitsuak eskema batean nola konbinatzen 
diren erregulatzen dute. Horiek horrela, ikusi dugun moduan, bi-
dezkotasun gisa ulerturiko justiziaren ideiak justizia prozesal hutsaren 
nozioa erabiltzen du egoera partikularretako gertakizunak zuzentzeko. 
Gizarte sistema ondoriozko banaketa justua izateko moduan diseinatu 
behar da, gertatzen dena gertatu. Xede hori erdiesteko, prozesu sozial 
eta ekonomikoa instituzio politiko legal egokien inguruan jarri beharra 
dago. oinarriko instituzio horien egituraketa egokirik gabe banaketa 
prozesuaren emaitza ez da justua izanen, oinarriko bidezkotasuna falta 
delako. sostenguko instituzio horiek behar bezala antolaturiko estatu 
batean izan litezkeen bezala deskribatuko ditut labur-labur. antola-
mendu horiek ohikoak dira, baina baliagarria izan daiteke ikustea nola 
datozen bat justiziaren bi printzipioekin. Erregimen sozialistarako al-
daketak geroago aztertuko dira laburki. 

lehenengo eta behin, suposatzen dut oinarrizko egitura herritar 
berdinkideen askatasunak segurtatzen dituen konstituzio justu batek 
erregulaturik dagoela (aurreko kapituluan deskribatu den moduan). 
Kontzientzia askatasuna eta pentsamendu askatasuna emantzat jo-
tzen dira, eta askatasun politikoaren balio justuari eutsi egiten zaio. 

163 Jabetza pribatuko demokrazia esamoldea Meadegandik hartua da, ibid., V. kapituluaren izenburua. 

Prozesu politikoa, zirkunstantziek lagatzen duten heinean, zenbait 
gobernu molderen artean bat hautatzeko eta legeria justua indarrean 
jartzeko prozedura justu moduan eramaten da. suposatzen dut, hala-
ber, aukera berdintasun justua dagoela (ez berdintasun formal hutsa). 
Horrek esan nahi du ezen, ohiko kapital sozial orokor motak man-
tentzeaz gain, gobernua gaitasun eta motibazio berdintsuak dituzten 
herritarrei hezkuntzarako eta kulturarako aukera berdinak segurta-
tzen saiatzen dela, eskola pribatuei diru-laguntzak luzatuz edo eskola 
sistema publikoa ezarriz. Jarduera ekonomikoetan eta lanbidea hau-
tatzeko askatasunean ere aukera berdintasuna aplikatzen eta azpima-
rratzen du. Hori enpresen eta elkarte pribatuen jokabidea ikuskatuz 
eta egoera nahigarriagoei murrizketa monopolistak eta oztopoak jar 
diezazkieten eragotziz lortzen du. azkenez, gobernuak minimo sozial 
bat bermatzen du, familiei luzaturiko subentzioen eta gaixotasun eta 
desenpleguagatiko diru-laguntza berezien bidez, edo sistematikoki-
ago, errentaren gaineko zerga negatiboa deritzon errentaren osagarri 
mailakatuaren bidez. 

oinarriko instituzio horiek ezartzean gobernua lau adarretan 
zatitutzat har daiteke.164 adar bakoitzean zenbait agentzia edo jarduera 
daude, baldintza sozial eta ekonomiko jakin batzuk zaintzeko ardura 
dutenak. adar horiek ez zaizkio gainjartzen gobernuaren ohiko an-
tolamenduari, funtzio ezberdin moduan ulertu behar baitira. Esleipen 
adarra, adibidez, prezio sistemari praktikan lehiakor iraunarazteko eta 
arrazoirik gabeko merkatu boterea sortzea eragozteko da. Botere hori 
ez da existitzen merkatuak eraginkortasun baldintzen, errealitate geo-
grafikoaren eta kontsumitzaileen lehentasunen arabera lehiakorragoak 
egiterik ez badago. Esleipen adarrak beste eginkizun bat ere badauka: 
eraginkortasunetik desbideratze agerikoenak, prezioek onura eta kostu 
sozialak doi-doi neurtu ezin izateak eraginak, identifikatu eta zuzen-
tzekoa, zerga eta diru-laguntza egokien bidez, eta jabetza eskubideetan 
aldaketak eginez. Horretarako, zerga eta diru-laguntza egokiak ezarri 
behar dira, edo jabetza eskubideen definizioaren hedadura berraztertu 
behar da. Egonkortze adarra, bestalde, arrazoizkoa datekeen guztizko 
enplegua lortzen saiatzen da, lan egin nahi dutenek lana aurkitu ahal 
izanen duten zentzuan, baita lanbide hautaketa librea eta finantzen za-

164 Gobernuaren adarren ideiarako, ikus R. a. Musgrave, The Theory of Public Finance (New York, McGraw-Hill, 1959), i. kap. 

baltzea ere eskari indartsu eta eraginkor batek bultzatuak izanen diren zentzuan ere. Bi adar horiek batera merkatu ekonomiaren eraginkortasunari oro har eusteko dira. 

Minimo soziala transferentzia adarraren ardura da. Geroago az-
tertuko dut zein mailatan jarri behar den minimo hori; baina oraingoz 
aski dirateke ohar orokor batzuk. Funtsezko ideia da adar horretako la-
nek beharrizanak hartzen dituztela kontuan eta balio egokia esleitzen 
dietela beste eskakizunekiko. Prezio sistema lehiakorrak ez ditu ain-
tzat hartzen beharrizanak, eta, beraz, ezin da banaketako mekanismo 
bakarra izan. lan banaketa bat egin behar da gizarte sistemako parteen 
artean, justiziaren sen oneko manuei erantzunez. instituzio ezberdinek 
eskakizun desberdinei egin behar diete aurre. Behar bezala erregula-
turiko merkatu lehiakorrek lanbide hautaketa librea segurtatzen dute 
eta baliabideen erabilera eraginkorrera eta kontsumitzaileentzat sal-
gaiak esleitzera eramaten dute. Merkatu horiek balio bat ematen diete 
irabazi eta soldatekin erlazionaturiko manu konbentzionalei; transfe-
rentzia adarrak, ostera, nolabaiteko ongizate maila bat bermatzen du 
eta beharrizanei konponbidea aurkitzeko eskakizunei erantzuten die. 
azkenean, sen oneko manu horiek aztertuko ditut, baita instituzio ez-
berdinen testuinguruan nola sortzen diren ere. Gaiari dagokion pun-
tua da hemen zenbait manuk instituzio jakinekin lotzeko joera dutela. 
oinarriko sistemarentzat osotasun gisa gelditzen da manu horiek 
nola orekatu behar diren erabakitzea. Justiziaren printzipioek egitu-
ra osoa erregulatzen dutenez, manuen oreka ere erregulatzen dute, 
oro har, orduan, oreka horrek aldaketak izanen ditu azpiko ikuskera 
politikoaren arabera. 

argi dago banaketa zatien justizia oinarriko instituzioen eta 
guztizko errenta, soldatak eta beste errenta batzuk gehi transferentziak 
esleitzeko duten moduaren mende dagoela. Eragozpen gogorra jar-
tzen zaio, arrazoiz, guztizko errenta lehiakorki erabakitzeari, horrek 
beharrizanei konponbidea aurkitzeko eta bizi-maila egokia lortzeko 
eskakizunei entzungor egiten baitie. legegintzako etapako ikuspun-
tutik, arrazoizkoa da norberaren burua eta norberaren ondorengoak 
merkatuaren gorabehera horietatik babestea. Noski, uste izatekoa da 
desberdintasun printzipioak galdatzen duela hori, baina behin transfe-
rentzien bidez minimo egokia lortzen denean, erabat justua izan daite-
ke gainerako guztizko errenta prezio sistemak erabakitzea, suposatuta 

eraginkor samarra eta murrizketa monopolistetatik libre dagoena dela 
eta arrazoi gabeko kanpokotasunak kendu direla. Gainera beharriza-
nen inguruko eskakizunei erantzuteko modu hori eraginkorragoa dela 
eman lezake, soldata maila minimoen eta horrelakoen bidez errenta 
erregulatzen saiatzea baino. Hobe da adar bakoitzari elkarrekin batera-
garriak diren egitekoak bakarrik esleitzea. Merkatua beharrizanen in-
guruko eskakizunei erantzuteko gai ez denez, horiei beste antolamen-
du baten bidez erantzun behar zaie. Justiziaren printzipioak betetzea, 
orduan, honexen mende dago, hots, abantailarik gutxien dituztenen 
guztizko errenta (soldatak gehi transferentziak) euren epe luzerako 
itxarobideak (askatasun berdinaren eta aukera berdintasun justuaren 
mugekin bateragarriak) maximizatzeko modukoa izatearen mende. 

azkenez, banaketa adarra daukagu. adar horren egitekoa ba-
naketa zatietan gutxi gorabeherako justizia segurtatzea da, horretarako 
zergak ezarriz eta jabetza eskubideetan beharrezko moldaketak egi-
nez. adar horren bi alderdi bereiz daitezke. lehenik, oinordetza eta 
dohaintza zergak ezartzen ditu, eta murrizketak egiten dizkie jarauns-
pen eskubideei. Zerga eta erregulazio horien helburua ez da errenta 
publikoak sortzea (gobernuari baliabideak uztea), baizik aberastasuna-
ren banaketa mailaka eta etengabe zuzentzea eta askatasun politikoari 
eta aukera berdintasun justuari dagokienez kaltegarriak diren botere 
metaketak eragoztea. adibidez, printzipio progresiboa aplika daiteke 
onuraduna hiltzean.165 Hori eginez, jabetzaren barreiatze zabala bul-
tzatuko litzateke, beharrezko baldintza bide dena askatasun berdinen 
balio justuari eutsiko bazaio. oinordetzan aberastasun ezberdina har-
tzea ez da berez injustuago adimen ezberdina heredatzea baino. Egia 
da lehena segurutik errazago jar daitekeela gizartearen kontrolpean; 
baina funtsezko kontua hemen da, ahal den neurrian, batean zein 
bestean oinarrituriko desberdintasunek desberdintasun printzipioa 
bete behar dutela. Hartara, oinordetza onargarria da, baldin sorturiko 
desberdintasunak zorigabeenen abantailarako eta askatasunarekin eta 
aukera berdintasun justuarekin bateragarriak badira. Gorago definitu 
dugun moduan, aukera berdintasun justuak instituzio multzo bat esan 
nahi du, berdintsu motibaturik dauden pertsonentzat hezkuntzarako 
eta kulturarako aukera berdintsuak segurtatuko dituena, eta lanpos-
tuak eta lanbideak, eginbehar eta lanetarako behar diren gaitasunak 

165 ikus Meade, Efficiency, Equality and the Ownership of Property, 56h or. 

eta ahaleginak arrazoizko eran kontuan izanda, denentzat zabalik edu-
kiko dituena. instituzio horiexek jartzen dira arriskuan aberastasuneko 
desberdintasunak muga batetik gorakoak direnean; eta askatasun poli-
tikoak bere balioa galtzeko joera hartzen du, eta herriaren ordezkaga-
rri diren gobernuek ordezkagarriak itxuraz soilik izatera jotzen dute. 
Banaketa adarraren zergak eta dekretuak desberdintasunek aipaturiko 
muga gaindi dezaten eragozteko dira. Muga hori non dagoen, jakina, 
teoriak, sen onak eta susmo hutsak gidaturiko judizio politikoko kon-
tua da, neurri handi batean bederen. arazo mota horri buruz justizia-
ren teoriak ez du ezer berezirik esateko. Duen helburua da oinarriko 
instituzioak erregulatu behar dituzten printzipioak formulatzea. 

Banaketa adarraren bigarren aldea zerga sistema bat da, jus-
tiziak galdatzen dituen errenta publikoak biltzeko egitekoa duena. 
Baliabide sozialak gobernuari utzi behar zaizkio ondasun publikoak 
zaindu eta desberdintasun printzipioa betetzeko beharrezko diren 
transferentzia ordainketak egin ahal ditzan. arazo hori banaketa ada-
rrari dagokio, zergen karga bidezki partekatu behar denez eta adar 
horrek konponbide justuak ezartzeko ardura duenez gero. Hainbat 
konplikazio alde batera utzita, merezi du ohartzea gastuarekiko pro-
portzionala den zerga sistema onenaren osagai izan daitekeela.166 alde 
batetik, errentaren gaineko zerga (nolanahikoa) baino hobea da, jus-
tiziaren sen oneko manuen mailan, pertsonak ondasunen biltegi ko-
munetik ateratzen duen kantitatearen arabera ezartzen baitu zerga, eta 
ez ekartzen duen kantitatearen arabera (errenta bidezki eskuratua dela 
suposatuta). orobat, guztizko kontsumoarekiko (urtekoarekiko kasu) 
proportzionala den zergak salbuespenak eduki dezake zainpekoentzat, 
etab.; eta mundu guztia era berean tratatzen du (errenta bidezki esku-
ratua dela suposatuta berriz ere). Horregatik, hobe izan daiteke tasa 
progresiboak honako hauetarako beharrezko direnean bakarrik erabil-
tzea, alegia, oinarrizko egituraren justizia zaintzeko justiziaren lehe-
nengo printzipioari eta aukera berdintasun justuari dagokienez, eta ho-
rrela dagozkien instituzioak azpitik janda utziko lituzketen jabetza eta 
botere metaketak eragozteko. arau horri jarraitzeak politika kontuan 
bereizketa garrantzitsu bat seinalatzen lagun lezake. Eta zerga propor-
tzionalak eraginkorragoak ere badirela gertatzen bada, esate baterako, 

166 ikus Nicholas Kaldor, An Expenditure Tax (londres, George allen and Unwin, 1955). 

pizgarriak gutxiago eragozten dituztelako, horrek zergon beharrezko-
tasuna ekar lezake, plan egingarriren bat diseinatu behar izanez gero. 
Gorago esan bezala, horiek judizio politikoko kontuak dira, eta ez dira 
justiziaren teoriaren osagai. Eta, edonola ere, horrelako zerga propor-
tzionala ongi antolaturiko gizarterako plan ideal moduan aztertzen ari 
gara, printzipio bien edukia argitzeko helburuz. Hortik ez da ondo-
rioztatzen ezen, ditugun instituzioen injustizia hortxe dugunez gero, 
errentaren gaineko zerga progresibo izugarriak eurak ere ez daude-
nik justifikaturik gauza guztiak kontuan hartzen direnean. Praktikan, 
zenbait konponbide injustu edo hobegarriren artean hautatu beharra 
izaten dugu normalean; eta orduan teoria ez-idealera jotzen dugu in-
justiziatik gutxien duen sistema aurkitzeko. Batzuetan sistema horrek 
sistema erabat justu batek arbuiatu eginen lituzkeen neurriak eta po-
litikak edukiko ditu. Bi okerrek zuzen bat egin dezakete, konponbide 
baliagarri onenak akatsen oreka bat, injustizia konpentsatzaileen ego-
kitze bat, eduki lezakeen zentzuan. 

Banaketa adarraren alde biak justiziaren bi printzipioetatik da-
toz. oinordetzaren gaineko eta errentaren gaineko zergak mailakako 
tasetan (beharrezko denean) ezartzeak eta jabetza eskubideen defini-
zio legalak jabetza pribatuko demokraziako askatasun berdineko ins-
tituzioak eta eurok ezartzen dituzten eskubideen balio justua segurtatu 
behar dituzte. Gastuaren (edo errentaren) gaineko zerga proportziona-
lek ondasun publikoetarako, transferentzia adarrerako eta hezkuntzan 
eta antzekoetan aukera berdintasun justua indarrean jartzeko errenta 
publikoak segurtatu behar dituzte. Ezein unetan ere ez da aipatu zergak 
ezartzeko irizpide tradizionalik, hala nola, zergak jasotako etekinen 
edo ordaintzeko ahalmenaren arabera ezarri behar direnik.167 sen one-
ko manuei buruzko erreferentzia, gastuaren gaineko zergekin lotuta, 
bigarren mailako gogoeta da. irizpideon irispidea justiziaren printzi-
pioek erregulatzen dute. Behin onartzen denean banaketa zatien ara-
zoa oinarriko instituzioak taxutzean datzala, maxima konbentzionalek 
ez dute beren kabuzko indarrik, zenbait kasu ongi mugatutan egokiak 
izan daitezkeen arren. Kontrakoa uste izatea behar bezain zabala ez 
den ikuspuntua hartzea litzateke (ikus beherago 47§). Begi-bistakoa 
da, halaber, banaketa adarraren proiektuak ez duela behar ezein utili-

167 Zergak ezartzeko irizpideei buruz, ikus Musgrave, The Theory of Public Finance, iV. eta V. kap. 

taristaren suposizio estandarrik norbanakoen onuragarritasunei buruz. 
oinordetzaren gaineko zergak eta errentaren gaineko mailakako zer-
gak, adibidez, ez daude oinarrituta norbanakoek printzipio marjinal 
beherakorra betetzen duten antzeko onuragarritasun funtzioak dituz-
ten ideian. Banaketa adarraren helburua ez da, jakina, gogobetetzeen 
balantze netoa maximizatzea, baizik oinarriko instituzio justuak ezar-
tzea. onuragarritasun funtzioen osaerari buruzko dudak ez dagozkio 
darabilgun gaiari. arazo hori utilitaristena da, ez kontratu teoriarena. 

Honaino esan dut gobernuaren adarren helburua erregimen de-
mokratikoa indarrean jartzea dela, non lurra eta kapitala jende askok 
daukan, nahiz eta segurutik ez kantitate berdinean. Gizartea ez dago, 
bada, sektore txiki batek produkzio baliabideen jabetza kontrolatzeko 
moduan zatiturik. Hori gertatzen denean eta banaketa zatiek justizia-
ren printzipioak betetzen dituztenean, sozialismoak merkatu ekono-
miari egin ohi dizkion kritika askori egiten zaie aurre. Baina argi dago 
ezen, teorian edonola ere, erregimen sozialista liberalak erantzun ahal 
diela justiziaren bi printzipioei. Produkzio bideak jabetza publikokoak 
direla eta enpresek, langile kontseiluek edo eurek izendaturiko or-
dezkariek zuzenduta dihardutela suposatzea besterik ez daukagu. 
Konstituzioaren arabera harturiko erabaki kolektiboek determinatzen 
dituzte ekonomiaren ezaugarri orokorrak, hala nola, aurrezki tasa eta 
funtsezko ondasun publikoetarako erabiliko den gizarte produkzioaren 
proportzioa. ondoriozko egoera ekonomikoa ikusita, merkatu inda-
rrek erregulaturiko enpresek lehen bezala jokatzen dute. oinarriko 
instituzioek, bereziki banaketa adarraren kasuan, tankera ezberdina 
hartuko duten arren, printzipioz ez dago arrazoirik banaketa zati jus-
tuak ez erdiesteko. Justiziaren teoria ez da berez erregimen era biotako 
ezeinen aldekoagoa. ikusi dugun moduan, gizarte konkretu batentzat 
zein sistema den onena esateko erabakia gizarte horren zirkunstantzia, 
instituzio eta tradizio historikoen mende dago. 

sozialista batzuek merkatu instituzio guztiei jartzen dizkie-
te eragozpenak esanez intrintsekoki apalgarriak direla, eta gizakiek 
gehienbat ardura altruistek bultzatuta jarduteko moduko ekonomia 
ezartzea espero izan dute. lehenengoari dagokionez, merkatua ez 
da, ez, konponbiderik onena; baina benetan ere, beharrezko oina-
rriko instituzioak badaude, soldatadun esklabotza deritzonaren alder-
di txarrenak kendu egiten dira. arazoa, hortaz, alternatiba posibleak 

alderatzean datza. Ez dirudi sozialki erregulaturiko sisteman (goitik 
zuzendurikoan nahiz elkarte industrialek egindako akordioek gida-
tuan) burokraziak garatu beharko lukeen jarduera ekonomikoaren 
kontrolak, ongi pentsatuta, justuago izan beharko lukeenik, prezio-
en bidez buruturiko kontrolak baino (beharrezko egitura suposatuta 
beti bezala). Noski, sistema lehiakorra inpertsonala eta automatikoa 
da bere funtzionamenduaren xehetasunetan; haren emaitza partiku-
larrek ez dute adierazten norbanakoen erabaki kontzientea. Baina, 
alderdi askotan, hori antolamenduaren abantaila bat da; eta merkatu 
sistema erabiltzeak ez darama berekin arrazoizko giza autonomiarik 
eza. Gizarte demokratikoak prezioetan fidatzea hauta lezake hori egi-
tearen abantaila ikusita, eta gero justiziak galdatzen dituen oinarriko 
instituzioak indarrean edukitzea. Erabaki politiko hori, eta, orobat, 
inguruko antolamendu horien erregulazioa, ondotxo arrazoitua eta 
librea izan daiteke. 

Gainera, justiziaren teoriak muga zehatza jartzen dio motiba-
zio sozial eta altruistari. suposatzen du norbanakoek eta taldeek es-
kakizun lehiakorrak proposatzen dituztela, eta justiziaz jokatu gura 
badute ere, ez daudela prest beren interesak bertan behera uzteko. Ez 
dago azaldu beharrik suposizio horrek ez duela esan nahi gizakiak 
egoistak direnik hitzaren ohiko zentzuan. aitzitik, denek beren ongi-
zate osoa eskura dezaketen gizartea, non eskakizun gatazkagarririk 
ez dagoen eta denen beharrak jarduera plan harmoniatsu batean her-
tsapenik gabe batuta agertzen diren, zentzu batean justiziatik harata-
go doan gizartea da. Kendu egin ditu zuzentasunaren eta justiziaren 
printzipioetara jo behar izateko motiboak.168 Niri ez zait interesatzen 
kasu ideal hori, nahigarriena izan badaiteke ere. Kontuan izan behar 
genuke, hala ere, kasu horretan ere justiziaren teoriak zeregin teo-
riko garrantzitsua duela: norbanakoen helburu eta desioen berezko 
koherentzia behartua edo artifiziala izan barik, on idealarekin bat 
datorren harmonia egokia adierazten duena izan dadin behar diren 
baldintzak zehazten ditu. Ezin dut jarraitu gaiok aztertzen. Gauzarik 
garrantzitsuena da justiziaren printzipioak erregimen mota zeharo 
ezberdinekin bateragarriak direla. 

168 Batzuek Marxen gizarte erabat komunistari buruzko ikuskera zentzu horre-
xetan justiziatik haratago dagoen gizarte gisa ulertu dute. ikus R. C. Tucker, The 
Marxian Revolutionary Idea (New York, W. W. Norton. 1969) i. eta ii. kap. 

azken gai bat dago kontuan hartu beharrekoa. Demagun jus-
tiziaren bi printzipioei buruz gorago eman dugun azalpena nahikoa 
dela gure helburuetarako, eta justiziaren bi printzipioek gobernu jar-
duera zehatz batera eta jabetzaren definizio legaletara garamatzate-
la, eta aldi berean baita zergen programa batera ere. Kasu horretan, 
gastu publikoen guztizkoa eta errenta publikoen beharrezko iturriak 
ongi zehazturik daude, eta errentaren eta aberastasunaren banaketa, 
zeinahi delarik ere, justua da. (ikus beherago 44 eta 47§§). Hortik ez 
da ondorioztatzen, hala ere, herritarrek ez luketela erabakiko gastu 
publiko gehiago egitea. Baldin herritar kopuru behar bezain handiak 
uste badu ondasun publikoen onurak merkatuaren bidez eskuraga-
rriak diren ondasunenak baino handiagoak direla, komenigarri da 
gobernuak ondasun horiek plazaratzea. Errentaren eta aberastasuna-
ren banaketa justua dela suposatzen denez, printzipio gidatzailea al-
datu egiten da. Demagun, orduan, gobernuaren bosgarren adar bat 
dagoela, truke adarra, interes sozial ezberdinak eta jendeak zenbait 
ondasun publikori dagokienez dituen lehentasunak gogoan hartzen 
dituen kidego ordezkari berezi bat dena. Konstituzioak gobernuaren 
jarduerek, justiziak galdatzen duenetik aparte, aurreikusten dituzten 
lege proiektuak bakarrik kontuan hartzeko ahalmena ematen du, eta 
jarduera horiek Wicksell-en guztien adostasunaren irizpidea betetzen 
dutenean bakarrik burutu behar dira.169 Horrek esan nahi du ez dela 
gastu publikorik onetsiko, baldin aldi berean haren kostuei erantzu-
teko bitartekoak hitzartzen ez badira, aho batez edo hortik hur be-
deren. Jarduera publiko berriren bat proposatzen duen mozio orok 
kostuak banatzeko soluzio alternatibo bat edo gehiago edukitzea be-
har da. Wicksellen ideia honako hau da, hots, ondasun publikoa ba-
liabide sozialen erabilera eraginkorra baldin bada, zerga estrak mota 
ezberdineko zerga-ordaintzaileen artean banatzeko guztien onespena 
lortuko duen sistemaren batek egon behar duela nahitaez. Gisa horre-
tako proposamenik ez badago, iradokitako gastua galerak dakartza-

169 irizpide hori Knut Wicksellek ezarri zuen bere Finanztheoritische Untersu-
chungen lanean (Jena, 1896). Gehienbat itzulita dago «a New Principle of Just 
Taxation» lanean eta Clasics in the Theory of Public Finance liburuan sartuta, 
argit.: R. a. Musgrave eta a. T. Peacock (londres, Macmillan, 1958), 72-118 or., 
bereziki 91-93 or., hortxe adierazten baita printzipioa. Berari buruzko zailtasun 
batzuk aurkitzeko, ikus Hirafumi shibata, «a Bargaining Model of the Pure 
Theory of Pubic Expenditure», Journal of Political Economy, 79 lib. (1971), 
bereziki 27h or. 

ten horietakoa da, eta ez litzateke egin behar. Hartara, truke adarrak 
eraginkortasunaren printzipioaren bidez lan egiten du eta, merkatu 
mekanismoa apurtzen denean, ondasun eta zerbitzu publikoak anto-
latzen dituen merkataritza kidego bat sortzen du. Hala ere, esan behar 
da ideia hori aurrera ateratzeko bidean oztopo asko agertzen dire-
la. Botoak eskuratzeko estrategiak eta lehentasunen ezkutatzea albo 
batera utzita ere, boterea negoziatzean agerturiko iritzi desberdinek, 
errentaren ondorioek eta antzekoek emaitza eraginkorra lortzea era-
gotz dezakete. agian gutxi gorabeherako konponbidea da lor daite-
keen bakarra. Nik, alabaina, albo batera utziko ditut arazo horiek. 

Zenbait iruzkin egin beharra dago oker-ulertzeak ekiditeko. le-
henik, Wicksellek nabarmentzen duen moduan, guztien adostasunaren 
irizpideak suposatzen du dagoen errentaren eta aberastasunaren ba-
naketa justua dela, baita egiten den jabetza eskubideen definizioa ere. 
Baldintza garrantzitsu hori gabe, eraginkortasunaren printzipioaren 
akats guztiak lituzke, zeren gastu publikoen kasurako printzipio ho-
rixe adierazi besterik ez baitu egiten. Baina baldintza hori betetzen 
denean, orduan guztien adostasunaren printzipioa sendoa da. Herritar 
batzuk beste batzuek nahi dituzten baina eurek nahi ez dituzten onu-
rak ordaintzera behartzeko estatuaren aparatua erabiltzeak ez du jus-
tifikazio hoberik, herritar horiek beste batzuei euren gastu pribatuak 
ordaintzera behartzeak baino. Hartara, orain onuraren irizpìdea aplika 
daiteke lehen posible ez bazen ere, eta askotariko gastu publikoak nahi 
dituztenek truke adarra erabili beharra dute behar diren zergak hitzar 
ote daitezkeen ikusteko. Truke aurrekontuaren tamaina, aurrekontu 
nazionalarekin kontrastean, azkenean onartzen diren gastuek zehazten 
dute. Teorian, komunitateko kideak elkar daitezke ondasun publikoak 
erosteko, haien balio marjinalak ondasun pribatuena berdintzen duen 
punturaino. 

Kontuan izan behar da truke adarrak aparteko kidego ordezka-
ria daukala. Horretarako arrazoia zera nabarmentzea da, sistema ho-
rren oinarria onuraren printzipioa dela, eta ez justiziaren printzipioa. 
oinarriko instituzioen ikuskerak justiziari buruz ditugun ongi haus-
narturiko judizioak eratzen lagundu behar digutenez, ezjakintasunaren 
estalkia legegintzako etapari aplikatzen zaio. Truke adarra merkatari-
tza konponbide soila da. Ez dago murrizketarik informazioan (siste-
ma eraginkorrago bihurtzeko behar direnak izan ezik), hori herritarrek 

ondasun publiko eta pribatuez egiten dituzten balioztatzeak ezagu-
tzearen mende dagoenez gero. Kontuan izan behar dugu, halaber, truke 
adarrean ordezkariek (eta herritarrek beren ordezkarien bidez) beren 
interesek oso egokiro bultzatuta jokatzen dutela. Beste adarrak deskri-
batzean, ordea, suposatzen dugu justiziaren printzipioak informazio 
orokorrean oinarrituta bakarrik aplikatzen zaizkiela instituzioei. Kal-
kulatzen saiatzen gara legegile arrazionalek, ezjakintasunaren esta-
lkiak mugatuek eta zentzu horretan inpartzialek, zer jarriko luketen 
indarrean justiziaren ikuskera gauzatzeko. legegile idealek ez dute 
botoa beren interesen alde ematen. Hertsiki hitz eginda, orduan, truke 
adarraren ideia ez da lau etapako segidaren osagai. Hala ere, nahas-
mendua egon daiteke alde batetik oinarriko instituzio justuak sosten-
gatzeko beharrezko diren gobernuaren jardueren eta gastu publikoen 
eta, bestetik, onura printzipiotik datozen jardueren artean. adarren 
arteko bereizkuntza gogoan dugula, bidezkotasun gisa ulerturiko jus-
tiziaren ikuskera, nire ustez, onargarriago bihurtzen da. Zaila da maiz, 
noski, gobernuaren jarduera mota bien artean bereizkuntza egitea, eta 
badirudi zenbait ondasun publiko agian kategoria biotakoak direla. 
albo batera utziko ditut hemen arazo horiek; bereizkuntza teorikoa 
oraingo helburuetarako aski argia izatea espero dut. 

44. BElaUNalDiEN aRTEKo 

JUsTiZiaREN aRaZoa 

orain belaunaldien arteko justiziaren arazoa jorratu behar 
dugu. Ez dago azpimarratu beharrik problema horrek planteatzen di-
tuen zailtasunak. azterketa zorrotz eta ia ezinezkoa gainditu beharrean 
jartzen du edozein teoria etiko. Hala ere, bidezkotasun gisa ulerturiko 
justiziaren azalpena ez litzateke osoa gai garrantzitsu horren analisirik 
gabe. arazoa, testuinguru horretan, galdera bat oraindik erantzun gabe 
dagoelako sortzen da, eta galdera da ea gizarte sistema bere osota-
sunean, ekonomia lehiakorra, dagozkion oinarriko instituzioek ingu-
ratua, justiziaren bi printzipioak betetzeko moduan egituratu ahal den. 
Erantzunak, minimo soziala non jartzen den, halakoxea izan beharko 
du. Baina hori ere beste problema batekin lotzen da, hots, oraingo be-
launaldia bere ondorengoen eskakizunak errespetatzera zenbateraino 
dagoen beharturik planteatzen duenarekin. 

Honaino ez dut ezer esan minimo sozialaren zenbaterainokoaz. 
sen onak esanen luke maila egokia herrialdearen batez besteko aberas-
tasunaren araberakoa dela eta, baldintza berdinetan, minimo horrek gora 
eginen duela batez bestekoa hazten denean. Edo esan genezake maila 
egokia ohiko itxarobideek erabakitzen dutela. Baina iradokizun horiek 
guztiek ez gaituzte konforme uzten. lehenengoa ez da behar bezain ze-
hatza, ez baitiosku zenbaterainoko minimoa den batez besteko aberas-
tasunaren araberakoa eta aintzat hartu gabe uzten dituelako arazoari da-
gozkion beste alderdi batzuk, banaketa kasu; bigarrenak, berriz, ez digu 
ematen irizpiderik ohiko itxarobideak arrazoizkoak noiz diren esateko. 
Behin desberdintasun printzipioa onartzen denean, alabaina, minimoa, 
soldatak kontuan hartuta, abantaila gutxien dituen taldearen itxarobi-
deak maximizatuko dituen puntuan jarri behar da. Transferentzien kan-
titatea moldatuta (adibidez, errentagatiko ordainketa osagarrien zenba-
tekoa), abantaila gutxien dituztenen perspektibak, euren lehen mailako 
ondasunen indizea (soldaten eta transferentzien bidez neurtuak) gehi 
edo gutxi daitezke, nahi den emaitza lortzeko moduan. 

lehen ikusian desberdintasun printzipioak oso minimo altua 
galdatzen duela eman lezake. Guk, jakina, imajinatzen dugu hobe-
to daudenen aberastasun handiagoa murriztu egin behar dela denek 
errenta berdintsua edukitzeraino. Baina hori uste okerra da, zirkuns-
tantzia berezietan balio lezakeen arren. Desberdintasun printzipioa 
aplikatzean itxarobide egokia txiroenen epe luzerako perspektibak ge-
roko belaunaldienganaino hedatuko direla pentsatzea da. Belaunaldi 
bakoitzak kulturan eta zibilizazioan egindako aurrerapenei eutsi eta 
ezarritako instituzio justuak ukigabe zaindu ez ezik, aldi bakoitzean 
benetako kapital meta egoki bat aurreztu ere egin behar du. aurrezki 
hori hainbat gauzatarako izan daiteke, makinerian eta beste produkzio 
bide batzuetarako inbertitzetik irakaskuntzarako eta hezkuntzarako 
erabiltzeraino. inbertsioa zenbatekoa izanen litzatekeen esanen li-
gukeen aurrezki justuen printzipioa erabil daitekeela suposaturik une 
batez, zehaztu ahal izanen da minimo sozialaren maila. Demagun, 
sinplifikatzeko, minimoa gastu (edo errenta) proportzionalen gaineko 
zergen bidez ordainduriko transferentziez doitu dela. Kasu horretan, 
minimoa jasotzeak kontsumoak (edo errentak) ezarrita daukan zerga 
gehitzea dakar. segurutik frakzio hori handitu ahala puntu batera iris-
ten da, zeinaren ostean bitarik bat gertatzen den: edo aurrezki egoki-
rik egiterik ez dago edo zerga handiagoek hainbesteraino eragozten 

dute ekonomiaren eraginkortasuna, non abantaila gutxien dituztenen 
perspektibak oraingo belaunaldian hobetu barik behera egiten hasten 
diren. Edozein kasutan, erdietsi da minimo egokia. Desberdintasun 
printzipioa bete da, eta ez da eskatzen beste hazkuntzarik. 

Minimo soziala nola zehaztu argitu nahian egindako iruzkin-
horiek belaunaldien arteko justiziaren arazora eraman gaitu. aurrezki 
justuen printzipioa topatzea da arazoaren alderdi bat.170 Hori horrela, 
uste dut ez dela posible, oraingoz bederen, aurrezki tasak ukan behar 
lituzkeen muga zehatzak markatzea. Kapital metaketaren eta zibiliza-
zio eta kultura maila igotzearen karga nola partekatu behar den belau-
naldien artean? Badirudi galdera horrek ez duela erantzun zehatzik. 
Hortik ez da ondorioztatzen, hala ere, ezin direla zenbait muga etiko 
esanguratsu formulatu. Esan dugun moduan, teoria moral orok pro-
grama politikoak baloratzeko balio duten ikuspuntuak markatzen ditu; 
eta maiz argi egon daiteke emandako erantzuna ez dela zuzena, beste 
doktrina alternatiborik eskura ez eduki arren. Hartara, begi-bistakoa 
dirudi, adibidez, onuragarritasunaren printzipio klasikoak okerreko 
bidetik garamatzala belaunaldien arteko arazoetan. izan ere, biztan-
leriaren tamaina aldakorra dela uste badugu eta kapital produktibitate 
marjinal altua eta epe luzera defendatzen baditugu, guztizko onura-
garritasuna maximizatzeak gehiegizko metaketa tasara eraman lezake 
(etorkizun hurbilean bederen). ikuspuntu moraletik norberaren garaia-

170 arazo hori maiz eztabaidatu dute ekonomistek hazkunde ekonomikoaren 
teoriaren testuinguruan. Gaiaren azalpen bat aurkitzeko, ikus a. K. sen, «on 
optimizing the Rate of saving», Economic Journal, 71 lib. (1961); James Tobin, 
National Economic Policy (New Haven, Yale University Press, 1966), iX. kap.; 
eta R. M. solow, Growth Theory (New York, oxford University Press, 1970), V. 
kap. Dokumentazio zabalagorako, ikus F. P. Ramsey, «a Mathematical Theory 
of saving», Economic Journal, 38 lib. (1928), arrow eta scitovski, Readings in 
Welfare Economics lanean berrinprimatua; T. C. Koopmans, «on the Concept of 
optimal Economic Growth» (1965) in Scientific Papers of T. C. Koopmans (Ber-
lin, springer Verlag, 1970). sukamoy Chakravarty, Capital and Development 
Planning (Cambridge, M. i. T. Press, 1969) gai arau-emaileei buruzko azterketa 
teoriko bat da. Baldin, helburu teorikoekin, gizarte ideala hazkunde egoera egon-
kor bat (agian zero) daukana dela eta aldi berean justua dela pentsatzen bada, 
orduan aurrezkiaren arazoa hazkunde bide hori (edo, bat baino gehiago izanez 
gero, bide bat) zaintzeak eta, behin hori lortuta, beharrezko antolamenduen jus-
tiziari eusteak sorturiko kargak banatzeko balioko duen printzipio bat hautatzea 
da. Testuan, hala ere, nire asmoa ez da ideia hori defendatzea; nire azterketa 
maila primitiboagoan dago. 

ren lehentasunean oinarrituta geroko ongizatea gutxiesteko arrazoirik 
ez dagoenez, konklusioa da geroko belaunaldien abantaila handiagoak 
oraingo sakrifizioak konpentsatzeko bezain handiak izanen direla. 
Hori egia izan daiteke; baina, horretarako, posible izan behar da ka-
pital gehiagorekin eta teknologia hobearekin biztanleria handi sama-
rra sostengatzea. Hartara, doktrina utilitaristak belaunaldi pobreagoei 
sakrifizio handiak eskatzera eraman gintzake, hobeto egonen diren 
ondorengo belaunaldiek abantaila handiagoak ukan ditzaten. Baina 
abantailen kalkulu hori, batzuen galerak besteen irabaziekin orekatzen 
dituena, are gutxiago justifikaturik bide dago belaunaldien kasuan ga-
raikideenean baino. aurrezki justuen printzipio zehatzik definitzerik 
ez edukita ere, horrelako puntua ekiditeko gai izan behar genuke. 

orain, kontratu doktrinak arazoari jatorrizko kokapenaren ikus-
puntutik so egiten dio eta parteei aurrezkien printzipio egokia hartzea 
galdatzen die. argi bide dago justiziaren bi printzipioek, dauden be-
zala, puntu horretara egokitu beharra dutela. izan ere, desberdintasun 
printzipioa belaunaldietan zehar aurrezteari aplikatzen zaionean, ho-
rrek zera dakar, batere ez aurreztea, edo zirkunstantzia sozialak be-
har bezainbatean hobetzeko eta askatasun berdin guztiak eraginkorki 
erabili ahal izateko adina ez aurreztea. aurrezki justuen printzipioari 
jarraitzean, belaunaldi bakoitzak ekarpena egiten die ondorengoei eta 
ekarpena jasotzen du aurrekoengandik.Ez dago modurik ondorengo 
belaunaldiek egoera ez hain onetan dauden aurreko belaunaldiei la-
guntza eman diezaieten. Hartara, desberdintasun printzipioak ez du 
balio belaunaldien arteko justiziaren gaian eta aurrezkiaren arazoa 
bestela tratatu behar da. 

Batzuek uste izan dute belaunaldien zori ezberdinak injustuak 
direla. Herzen-ek dio giza garapena bidegabekeria kronologikoa dela, 
geroago bizi direnek aurrekoen lanaren onura jasotzen baitute prezio 
bera ordaindu gabe. Eta Kantek uste zuen txundigarria zela aurreko 
belaunaldiek beren zama ondorengoen mesedetan soilik eramatea eta 
azken belaunaldiak bakarrik izatea guztiz osaturiko eraikinean bizitze-
ko zori ona.171 iritzi horiek erabat naturalak dira, baina ez dute oinarri-

171 alexander Herzenen oharra isaia Berlin-ek Franco Venturi-ren liburu bati 
egindako sarreratik hartuta dago, liburu hori Roots of Revolution da (New York, 
alfred Knopf, 1960) XX. or. Kanti dagokionez, ikus «idea for a Universal His-
tory with a Cosmopolitan Purpose», in Political Writings, argit.: Hans Reiss eta 
itzul.: H. B. Nisbet (Cambridge, The University Press, 1970), 44 or. 

rik, zeren, belaunaldien arteko harremanek, oso bereziak diren arren, ez dakarte zailtasun gaindiezinik. 

Gertakari naturala da belaunaldiek denboran zehar hedatzea eta 
benetako onura ekonomikoek norabide bakarra izatea ibai horretan. 
Egoera hori aldaezina da, eta, beraz, ez da sortzen justizia arazorik. 
Justua edo injustua dena instituzioek mugapen naturalei aurre egiteko 
duten modua da, baita aukera historikoak aprobetxatzeko duten era 
bateko edo besteko eraketa ere. Dudarik ez, belaunaldi guztiek onu-
raren bat hartu behar badute (agian azkenekoak izan ezik), parteek 
belaunaldi bakoitzak aurrekoengandik zor zaiona hartuko duela eta 
ondorengoei dagokien zatia utziko diela segurtatuko duen aurrezkien 
printzipioren bat hitzartu behar dute. Belaunaldien arteko truke ekono-
miko bakarrak, nolabait esatearren, birtualak dira, hau da, jatorrizko 
kokapenean, aurrezki justuen printzipioa onartzen denean, egin dai-
tezkeen doikuntza konpentsatzaileak. 

orain, problema horren aurrean daudenean, parteek ez dakite 
zein belaunalditakoak diren eurak edo, gauza bera dena, zein zibili-
zazio etapatara heldu den euren gizartea. Ez daukate modurik esateko 
nolakoa den: txiroa edo erlatiboki aberatsa, gehienbat nekazaritzakoa 
edo jada industrializatua, etab. Ezjakintasunaren estalkia erabatekoa 
da horri dagokionez. Baina jatorrizko kokapenaren lehen interpreta-
ziotzat orainaldia hartzen dugunez gero (24§), parteek badakite garai-
kideak direla, eta, geure hasierako suposizioak aldatzen ez baditugu, 
ez dute arrazoirik inolako aurrezkirik hitzartzeko. aurreko belaunal-
diek baliteke aurreztu izana edo ez: parteek ez dute inola ere horri 
buelta ematerik. Hori horrela, arrazoizko emaitza erdiesteko, supo-
satzen dugu, lehenik, parteek beren hurrengo ondorengoez bederen 
arduratzen diren familia lineak ordezkatzen dituztela; eta, bigarrenik, 
onartzen den printzipioak parteek aurreko belaunaldi guztiek bete iza-
na nahi izateko modukoa izan behar du (22§). Baldintzapen horiek, 
ezjakintasunaren estalkiarekin batera, belaunaldi bakoitzak guztien 
ardura izanen duela segurtatzeko dira. 

aurrezki justuen printzipio batera (edo, hobeto esanda, prin-
tzipio horren mugetara) iristean, parteek beren buruari galdetu behar 
diote etapa bakoitzean zenbat aurrezteko prest egonen diren, betie-
re suposaturik beste belaunaldi guztiek ere irizpide horrexen arabera 
aurreztu dutela edo aurreztuko dutela. aurrezteko borondate hori zi-

bilizazioaren edozein fasetan kontuan hartu behar dute, jakinik propo-
satzen dituzten tasek metaketa oro erregulatu behar dutela. Funtsezkoa 
da azpimarratzea aurrezkien printzipioa aurrerapen maila bakoitze-
rako tasa egoki bat (edo tasa sorta bat), ezartzen duen arau bat dela, 
hau da, tasen programa bat ezartzen duen arau bat. Etapa ezberdineta-
rako tasa ezberdinak ezarriko dira segurutik. Jendea pobrea izanik au-
rrezten zail dagoenean, aurrezki tasa baxuagoa galdatu beharra dago; 
gizarte aberatsagoan, ordea, aurrezpen handiagoak espero daitezke 
arrazoiz, benetako aurrezki karga txikiagoa baita. azkenean, behin 
instituzio justuak tinko ezarri eta oinarrizko askatasunak eraginkorki 
gauzatu direnean, eskatzen den metaketa zerora jaisten da. Horra hel-
duta, gizarteak instituzio justuei iraunaraziz eta euren oinarri materiala 
zainduz betetzen du bere justizia eginbeharra. aurrezki justuen prin-
tzipioa gizarteak justiziaren printzipio bezala aurreztu behar duenari 
aplikatzen zaio. Bertako kideek beste helburu batzuetarako aurreztu 
nahi badute, hori beste kontu bat da. 

Ezinezko da oso zehatza izatea onartu beharko liratekeen tasen 
programari (edo tasa sortari) dagokienez: iritzi intuitibo horietatik ge-
hien espero izan genezakeena muturreko neurri batzuk kanpo uztea 
da. Hartara, suposa dezakegu parteek ez dituztela ezarriko oso tasa 
altuak lehenbiziko metaketa etapetan, zeren, tasak geroago ezarriz 
gero hortik onura aterako balukete ere, tasa horiek fede onez onartu 
beharko dituzte, euren gizartea pobrea izatea gertatuz gero. Konpro-
miso orok eskatzen dituen esfortzuak lehen bezalaxe aplikatzen dira 
hemen (29§). Bestalde, belaunaldi guztiek beren aurrezkia ekarri nahi 
izanen dute (zirkunstantzia bereziak aparte utzita), gure aurrekoek be-
ren ekarpena egin badute, geure onerako izanen denez gero. azalpen 
horiek muga zabalak ezartzen dizkiete aurrezkien arauei. Muga horiek 
apur bat gehiago zehazteko, demagun parteek galdetzen dutela albo 
belaunaldiek elkarrengandik zer espero izatea litzatekeen arrazoizko 
aurrerapen etapa bakoitzean. aurrezkien programa justua ezartzen 
saiatuko lirateke, beren hurrengo ondorengoentzat aurrezteko prest 
leudekeen kopurua beren aurreko belaunaldiari galdatzeko eskubidea 
bide duten kopuruarekin orekatuz. Hartara, adibidez, gurasoak dire-
la imajinaturik, kalkulatu beharko dute zenbat apartatu behar duten 
euren seme-alaba eta bilobentzat, horretarako euren guraso eta aitona-
amonei, euren ustez, zenbat galdatzeko eskubidea duten kontuan har-
tuta. alderdi bietatik justua bide den kalkulura iristean -zirkunstantzia 

batzuetan egin beharreko hobekuntzak kontuan hartuta-, orduantxe 
zehazten da zenbatekoa den etapa horretarako tasa (edo tasa sorta). 
Behin hori etapa guztietarako egin denean, aurrezki justuen printzi-
pioaren definizioa lortzen da. Parteek, jakina, beti izan behar dute 
kontuan metaketa prozesuaren helburua, hau da, oinarrizko askatasun 
guztiak gauzatu ahal izateko aukera eskainiko duten instituzio justu 
eraginkorrak ezartzeko behar adinako oinarri materiala duen gizarte 
mota lortzea. Eta aurrezkien printzipioak baldintza horiek betetzen ba-
ditu, ezein belaunaldik bota ahal izanen dio beste ezeini ezeren erru-
rik, denboran bata bestetik urrunen egonda ere. 

aldiagatiko lehenespen arazoa eta lehentasun kontuak albora 
utziko ditut hurrengo ataletara heldu arte. oraingoz, kontratu doktrina-
ren zenbait ezaugarri seinalatu nahi ditut. lehenik, nahiz eta begi-bis-
takoa den aurrezki justuen printzipioa ezin dela demokratikoki erabaki 
hitzez hitz, jatorrizko kokapeneko ikuskera emaitza beretara heltzen 
da. inork ez dakienez bera zein belaunalditakoa den, arazoa bakoitza-
ren perspektibatik ikusten da eta onarturiko printzipioak konponbide 
egokia adierazten du. Jatorrizko kokapenean belaunaldi guztiak daude 
birtualki ordezkatuak, betiere printzipio bera hautatuko litzatekeenez 
gero. Erabaki idealki demokratikoa aterako da, belaunaldi bakoitzaren 
eskakizunetara doitzen dena eta, beraz, denak ukitzen dituena denen 
ardurakoa dela dioen manua betetzen duena. Gainera, begien bistakoa 
da belaunaldi bakoitza, lehenengoa agian salbu, irabazten ateratzen 
dela aurrezki tasa arrazoizkoa mantentzen denean. Metaketa prozesua, 
behin hasi eta aurrera eramaten denean, hurrengo belaunaldi guztien 
onerako da. Belaunaldi bakoitzak hurrengoari aurrezki justuen prin-
tzipio batek definituriko kapital errealaren baliokide justua helarazten 
dio. Gogoan izan behar da hemen kapitala ez direla fabrikak eta ma-
kinak eta horrelakoak bakarrik, baizik baita ezagutzak eta kultura eta, 
orobat, teknikak eta trebetasunak ere, instituzio justuak eta askatasuna-
ren balio justua posible izatea egiten dutenak. Baliokide hori aurreko 
belaunaldiengandik harturikoaren ordainetan da, eta gero datozenak 
gizarte justuagoan bizimodu hobeaz gozatzeko gai egiten ditu. 

Kontratu doktrinaren beste ezaugarri bat gizarte justua metake-
taren bilakaeraren helburu gisa definitzea da. Ezaugarri hori oinarrizko 
egitura justuaren ikuskera ideala jatorrizko kokapenean hautaturiko 
printzipioetan sartuta egotetik dator. Horretan, justizia bidezkota-

sun gisa ikuspegi utilitaristatik bestelakoa da (41§). aurrezki justuen 
printzipioa belaunaldiek gizarte justua gauzatu eta babesteko lanean 
bakoitzak berari dagokion zatiaren ekarpena egin dezan egindako 
akordio moduan ikus daiteke. aurrezkien prozesuaren xedea aurretik 
zehazten da, nahiz eta ildo nagusiak besterik bereizterik ez dagoen. 
Zirkunstantzia partikularrek, sortu ahala, determinatuko dituzte beren 
mementoan alde zehatzagoak. Baina, edonola ere, ez gaude beharturik 
mugagabeki maximizatzen segitzera. Egia esan, arrazoi horrexegatik 
hitzartzen da aurrezkien printzipioa instituzioentzako justiziaren prin-
tzipioen ostean, nahiz eta printzipio horrek desberdintasun printzipioa 
mugatzen duen. Printzipio horiek zeren alde ahalegindu behar dugun 
esaten digute. aurrezkien printzipioa instituzio justuak mantendu eta 
areagotzeko berezko eginbehar aldez aurretik onartuaren interpreta-
zio bat da, jatorrizko kokapenean erdietsia. Kasu horretan problema 
etikoa gizartearen historia osoan zehar belaunaldi guztiak justiziaz 
tratatzeko moduko bide bat hitzartzean datza. Jatorrizko kokapenean 
justizia pertsonek justua deritzotenak definitzen du, hala kasu horre-
tan nola besteetan. 

Gizartearen azken etaparen esangura ez litzateke, hala ere, 
gaizki ulertu behar. Belaunaldi guztiek gauzen egoera justua, bertara 
iritsita gehiago aurreztu beharrik ez izatea dakarrena, lortzeko dago-
kien partea egin behar badute ere, ez da pentsatu behar egoera hori 
denik prozesu guztiari esangura eta baliagarritasuna ematen dizkion 
bakarra. aitzitik, belaunaldi guztiek dituzte euren helburuak. Ez dira 
bata bestearen mendekoak norbanakoak diren baino gehiago, eta ezein 
belaunaldik ere ez du beste ezeinek baino eskubide oinarrituagorik. 
Jendearen bizitza une historiko batean hedaturiko lankidetza proiektu 
bat da, eta garaikideen lankidetza erregulatzen duen justiziaren ikus-
kera berak gobernatu behar du. 

azkenez, azkeneko etapa, aurrezkiari dagokionez, ez da opa-
rotasun handikoa. Baieztapen horrek merezi du agian aintzat hartzea. 
aberastasun gehigarria baliteke soberakoa ez izatea helburu batzu-
etarako; eta benetan ere batez besteko errenta baliteke, absolutuki hitz 
eginda, oso altua ez izatea. Justiziak ez du galdatzen lehenengo be-
launaldiek aurreztea ondorengoak aberatsagoak izan daitezen. au-
rrezkia instituzio justuak eta askatasun berdinak bete-betean gauza-
tzea lortzeko baldintza moduan behar da. Metaketa gehigarria egiten 

saiatu behar bada, beste arrazoi batzuengatik da. Errakuntza da uste 
izatea gizarte on eta justuak bizi-maila material altu baten ondorioa 
izan behar duela. Gizakiek nahi dutena zentzua duen lan bat egitea 
da beste batzuekin libreki elkartuta, eta elkarte horiek euren arteko 
harremanak erregulatuko dituzte oinarrizko instituzio justuen espa-
rruan. Egoera hori erdiesteko ez da behar aberastasun handirik. izan 
ere, aberastasuna, maila batetik gora, benetako oztopoa da, zentzurik 
gabeko distrakzioa kasurik onenean, utzikeriarako eta hustasunerako 
tentazio bat ez bada. (Zentzua duen lana definitzea, jakina, besterik 
gabe ere arazoa da. Justiziako problema ez den arren, 79§ atalean gai 
horri buruzko aipamen batzuk egiten dira). 

orain aurrezki justuen printzipioa justiziaren bi printzipioekin 
elkartu behar dugu. Hori egiteko, printzipio hori belaunaldi bakoitzean 
abantailarik gutxien dituztenen ikuspuntutik definitzen dela suposa-
tzen dugu. Denboran zehar hedatzen den talde horren ordezkariak dira 
doikuntza birtualen bidez metaketa tasa zehazten dutenak. Hartara, 
desberdintasun printzipioaren aplikazioa eraginkorki mugatzen saia-
tzen dira. Edozein belaunalditan maximizatu behar dira haien itxarobi-
deak, betiere onarturiko aurrezkiak aparteko pilotxoan uzteko baldin-
tza beteta. Hartara, desberdintasun printzipioa osoan hartuta aurrez-
kien printzipioak mugatuta ageri da. Justiziaren lehenengo printzipioa 
eta aukera berdintasunaren printzipioa belaunaldien arteko desberdin-
tasunaren printzipioaren aurrekoak dira; aurrezkien printzipioak, or-
dea, mugatu egiten du belaunaldien arteko tartea. 

Zorigabeagoen aurrezkia, jakina, ez dago eurek inbertsio pro-
zesuan parte hartuz egin beharrik. aitzitik, hori normalean haiek me-
taketa egokirako behar diren konponbide ekonomiko eta bestelakoak 
onestean datza. aurrezkia honelaxe lortzen da: geroko belaunaldietan 
abantaila gutxien dituztenen bizi-maila hobetzeko diseinaturiko pro-
grama politikoak erabaki politiko gisa onartuz, eta, beraz, mementoan 
eskura daitezkeen irabaziei uko eginez. antolamenduoi eutsiz gero lor 
daiteke behar den aurrezkia, eta ezein belaunalditan abantaila gutxien 
dituztenen ordezkari den inor ezinen da kexatu beste batek bere partea 
egiten ez duelako. 

Nahikoa da, beraz, honainokoa aurrezki justuen printzipìoaren 
ezaugarri  nagusietako  batzuen  zirriborro  labur  bat  aurkezteko. 
orain ikus genezake belaunaldi ezberdinetako pertsonek elkarrekiko 

eginbehar eta obligazioak dituztela garaikideek euren artean dituzten 
bezalaxe. oraingo belaunaldiak ezin du berak nahi duena egin, zeren 
jatorrizko kokapenean garai ezberdinetako pertsonen arteko justizia 
definitzeko hautaturiko printzipioei men egi behar die eta. Gainera, 
gizakiek instituzio justuak mantendu eta areagotzeko berezko eginbe-
harra dute, eta, horretarako, beharrezko da zibilizazioa hobetzea maila 
bateraino. Eginbehar eta obligazioon dedukzioa kontratu doktrinaren 
aplikazio behartu samarra dela eman lezake hasieran. Hala ere, obli-
gazio horiek onartuak lirateke jatorrizko kokapenean, eta, horrela, bi-
dezkotasun gisa ulerturiko justiziak bere baitan hartzen ditu gai horiek 
guztiak, bere oinarrizko ideian aldaketarik ukan gabe. 

45. alDiaGaTiKo lEHENEsPENa 

suposatu dut ezen, jatorrizko kokapenean dauden pertsonek, 
aurrezkien printzipio bat aukeratzean, ez dutela aldi hutsagatiko lehe-
nespenik. suposizio horretarako arrazoiak ikusi behar ditugu. Norba-
nakoaren kasuan aldi hutsagatiko lehenespena baztertzea arrazional 
izatearen ezaugarri bat da. sidgwickek dioenez, arrazionaltasunak gure 
bizitzaren parte guztiekiko ardura inpartziala inplikatzen du. Zerbait 
denborako une ezberdinetan kokatuta egotea, lehenagokoa edo geroa-
gokoa izatea, ez da berez oinarri arrazionala zerbait hori gehiago edo 
gutxiago aintzat hartzeko. oraingo edo etorkizun hurbileko abantaila 
bat, jakina, gehiago aintzat har daiteke, haren segurtasuna edo proba-
bilitatea ikusita, eta kontuan hartu beharko litzateke nola aldatuko den 
gure egoera eta abantailoz gozatzeko gaitasuna. Baina aipaturikoetatik 
ezerk ez du justifikatzen oraingo onura txikiagoa geroko handiagoa 
baino nahiago izatea, denboran hurbilago daukagulako besterik ga-
be172 (64§). 

Gauzak horrela, sidgwickek pentsatu zuen on unibertsalaren 
eta on indibidualaren nozioak berdintsuak direla funtsezko alderdi-
etan. Esan zuen pertsona baten ona denboran elkarren ondoren doa-
zen uneetako on ezberdinak konparatu eta integratuz eraikitzen den 
bezalaxe eraikitzen dela on unibertsala ere, hain zuzen ere norbanako 
ezberdin askoren ona konparatu eta integratuz. Parteen erlazioak 

172 ikus The Methods of Ethics, 7. ed. (londres, Macmillan, 1907), 381 or. aldiagatiko lehenespena Ramseyk ere arbuiatzen du, ikus «a Mathematical Theory of saving». 

03610 

John Rawls 
JUSTIZIAREN TEORIA BAT 

osoarekiko eta bata bestearekiko antzekoak dira kasu bakoitzean, eta 
onuragarritasunaren printzipio eransgarrian oinarrituta daude.173 Gi-
zartearentzako aurrezki justuen printzipioak ezin du aldi hutsagatiko 
lehenespen hutsaren eraginik jaso, arestian esan dugun moduan per-
tsonak eta belaunaldiak denborako une ezberdinetan kokatuta egoteak 
ez baitu berez justifikatzen modu ezberdinean tratatzea. 

Bidezkotasun gisa ulerturiko justizian justiziaren printzipioak 
pertsona batek egindako hautaketa arrazionalaren printzipioen luza-
pena ez direnez, aldi hutsagatiko lehenespenaren kontrako argudioak 
beste era batekoa izan behar du. arazoa jatorrizko kokapenera jota 
konpontzen da; baina perspektiba horretatik ikusten dugunean ara-
zoa, konklusio berera heltzen gara. Ez dago arrazoirik parteek den-
borako kokagune hutsari inolako baliorik emateko. Zibilizazio maila 
bakoitzerako aurrezki tasa bat aukeratu behar dute. Hurbilagoko eta 
urrunagoko aldien arteko bereizketa egiten badute, esate baterako, 
geroko  egoerak  orain  garrantzi  txikiagokoa  dirudielako,  orduan 
oraingo egoerak garrantzi txikiagokoa emanen du etorkizunean. 
Nahiz eta orain erabakiren bat hartu beharra egon, ez dago orain ge-
roarekiko egon daitekeen gutxiespena erabiltzeko arrazoi gehiagorik, 
gero oraingoarekiko dagokeen gutxiespena erabiltzeko dagoen baino. 
Egoera simetrikoa da eta aukera bata bestea bezain arbitrarioa da.174 
Jatorrizko kokapenean pertsonek, ezjakintasunaren estalkia dutelarik, 
aldi bakoitzeko ikuspuntua hartzen dutenez gero, simetria hori argi 
agertzen zaie eta ez dute onartuko hurbilago dauden aldiei balio han-
diagoa edo txikiagoa ematen dien printzipiorik. Horrelaxe bakarrik 
hel daitezke akordio sendo batera ikuspuntu guztietatik, zeren aldi 
hutsagatiko lehenespenaren printzipioa onartzea denboran ezberdinki 
kokaturik dauden pertsonei beren eskakizunak zirkunstantzia horrexe-
tan soilik oinarrituriko balio desberdinak erabiliz baloratzeko baimena 
ematea baita. 

Zuhurtzia  arrazionalaren  kasuan  bezala,  aldi  hutsagatiko 
lehenespena arbuiatzea ez da zalantzak eta zirkunstantzia aldakorrak 
kontuan hartzearekin bateraezina; eta ez gaitu behartzen interes tasa 
bat erabiltzera (ez ekonomia sozialistan ez jabetza pribatuko ekono-
mian) inbertsiorako jarritako fondoak mugatzeko. Murrizketa, aitzitik, 

173 Methods of Ethics, 382 or. ikus, halaber, 30§, 37 oharra. 
174 ikus sen, «on optimizing the Rate of savings», 482 or. 

da justiziaren lehenengo printzipioek ez digutela uzten belaunaldiak 
ezberdinki tratatzen, lehenagokoak edo geroagokoak izatean soilik 
oinarrituta. Jatorrizko kokapena, horretan, gu printzipio egokira era-
mateko moduan definituta dago. Norbanakoaren kasuan, aldi hutsa-
gatiko lehenespena irrazionala da: esan nahi du ez dituela une guztiak 
bizitza baten parte moduan baloratzen. Gizartearen kasuan, aldi hutsa-
gatiko lehenespena injustua da: esan nahi du (jarri ohi den adibidea 
erabilita, geroa gutxiesten denean kasu) oraingoak beren denborako 
kokaguneaz aprobetxatzen direla beren interesen alde egiteko. 

Kontratu ikuspuntua bat dator, orduan, sidgwickekin aldiaga-
tiko lehenespena ez onartzean hautaketa sozialerako oinarri moduan. 
oraingoak, gogapen horiez baliatuta, injustuak izan daitezke euren 
aurrekoekin eta ondorengoekin. orain, bada, baieztapen horrek prin-
tzipio demokratikoen kontrakoa eman lezake, batzuetan esaten baita 
printzipio horiek diotela oraingo belaunaldiaren desioek erabaki behar 
dutela politika soziala. Noski, lehenespen horiek baldintza egokietan 
argitu eta egiaztatu behar direla suposatzen da. Etorkizunerako aurrez-
ki kolektiboak ondasun publikoaren alderdi asko ditu, eta isolamen-
du eta segurtasun problemak ere sortzen dira kasu horretan.175 Baina, 
zailtasun horiek gaindituta daudela eta oraingo belaunaldiaren iritzi 
kolektiboa beharrezko baldintzetan ezagutu dela suposatuta, pentsa 
daiteke estatuaren ikuspegi demokratikoak ez duela onesten gober-
nuak geroko belaunaldien mesedetan esku sartzea, iritzi publikoa na-
barmenki erratuta dagoenean ere. 

iritzi hori zuzena izatea edo ez izatea berori interpretatzeko 
moduaren mende dago. Konstituzio demokratiko baten deskripzio 
gisa ez dago horri eragozpenik jartzerik. Behin borondate publikoa 
legerian eta programa politikoetan argi adierazita dagoenean, gober-
nuak ezin du aintzat hartu gabe utzi, demokratikoa izateari utzi gabe. 
Ez du ahalmenik egin beharreko aurrezki kopuruari buruz hautesleek 
dituzten iritziak baliogabetzeko. Erregimen demokratikoa justifikatu-
rik egonda gobernuak botere hori edukitzeak, ongi pentsatuta, nor-
malean injustizia handiagora eramanen luke. Xedapen konstituzio-
nalen artean erabaki beharra daukagu, legeria justu eta eraginkorra 

175 ikus sen, ibid., 479 or.; eta s. a. Marglin, «The social Rate of Discount and the optimal Rate of investment», Quarterly Journal of Economics, 77 lib. (1963), 100-109 or. 

zein neurritan ekarriko duten kontuan izanda. Demokrata, izan ere, 
konstituzio demokratikoa irizpide hori betetzen duena dela uste duena 
da. Hark justiziari buruz duen ikuskerak geroko belaunaldien eska-
kizun justuei erantzuteko hornidura ere badauka bere baitan. Baldin, 
arrazoi praktikoengatik, erregimen bat hautatzean hautesleriak azken 
hitza balu ere, hori gobernuak haren nahiak ezeztatzeko ahalmena 
edukitzea baino egokiagoa delako da. Hala ere, konstituzio justua, are 
aldeko baldintzetan, justizia prozesal inperfektuko kontua denez, per-
tsonek oker hautatzea gerta daiteke. atzera bueltarik ez duten kalteak 
eraginez, beste gobernu molde batekin ekidin ahal izanen ziratekeen 
oker larriak betikotu ahal dituzte beste belaunaldi batzuen kontra. Gai-
nera, injustizia erabat nabaria eta frogagarria izan daiteke erregimen 
demokratikoaren azpian dagoen justiziaren ikuskeraren beraren bidez. 
ikuskera horren zenbait printzipio esplizituki, gutxi-asko, ager dai-
tezke konstituzioan, eta botere judizialaren kalitatezko iritziak, hura 
interpretatzean, maiz aipa ditzake. 

Kasu horietan, ez dago arrazoirik demokrata dena borondate 
publikoaren kontra ez jartzeko desobedientzia molde egokiez balia-
tuta, edo gobernuko funtzionario bat hura saihesten ez saiatzeko. 
Konstituzio demokratikoaren sendotasunean sinetsi eta hura defen-
datzeko eginbeharra onartzen dudan arren, lege partikularrak bete-
tzeko eginbeharrari paso egin dakioke iritzi kolektiboa nahikoa in-
justua den egoeretan. aurrezki mailari buruzko erabaki publikoak ez 
du sakrosantutik ezer; eta aldiagatiko lehenespenaren inguruan duen 
aurreiritziak ez du errespetu berezirik merezi. izan ere, talde kalte-
tuak, geroko belaunaldiak, han ez egoteak eztabaidagarri bihurtzen 
du dena. Ez zaio demokrata izateari uzten, norberak beste gobernu 
era bat hobea litzatekeela uste izan eta norberaren ahaleginak xede 
horretara bideratu ezean. Hori uste izan barik, desobedientzia molde 
egokiak, adibidez, desobedientzia zibileko ekintzak edo kontzientzia 
objekzioa, indarrean jarritako programa politikoak demokratikoki 
zuzentzeko beharrezkoak eta arrazoizkoak direla pentsatzen den hei-
nean, gure jokabidea bat dator konstituzio demokratikoa onartzeare-
kin. Hurrengo kapituluan xehetasun gehiagoz aztertuko dut gai hori. 
oraingoz funtsezko puntua da etorkizunerako hornidurari buruzko 
borondate publikoa, beste erabaki sozialak bezala, justiziaren prin-
tzipioen pean dagoela. aztergai dugun kasuaren ezaugarri bereziek 
ez dute salbuespen bihurtzen. 

Kontuan izan behar dugu aldi hutsagatiko lehenespena lehen-
engo printzipio gisa arbuiatzea bateragarria dela etorkizuna gutxies-
teak bestelako irizpide akastunak gehi ditzakeela onartzearekin. 
adibidez, aipatua dut onuragarritasunaren printzipioak lehenengo 
belaunaldiei gehiegizko nekeak ezarriko dizkieten aurrezki tasa 
arrunt altuetara eraman gintzakeela. ondorio hori etorkizunean bi-
ziko direnen ongizatea gutxietsita zuzen daiteke nolabait. Etorki-
zuneko belaunaldien ongizatea aintzat hartzen ez bada, ez da behar 
lehen adina aurrezterik. Era berean, badago galdaturiko metaketa al-
datzerik, eskaturiko onuragarritasun funtzioan parametroak egokituz. 
Ez dut hemen arazo horiek aztertzerik.176 Zoritxarrez, mekanismo 
horiek printzipio okerren ondorioak leundu baino egiten ez dutelako 
iritzia besterik ezin dut adierazi. Egoera ikusmolde intuizionistan 
onuragarritasun maila berdintasun printzipio batekin konbinatzean 
aurkitzen dugunaren antzekoa da zenbait alderditan (ikus 7§). Han 
berdintasun irizpide egokiro baloratuak onuragarritasun irizpidea 
zuzentzeko balio du, ezein printzipìo, bakarrik hartuta, onargarria ez 
litzatekeenean. Hartara, antzera batean, aurrezki tasa egokia aldiaren 
gainetik onuragarritasun soziala maximizatzen duena (osoa maximi-
zatzen du) delako ideiatik abiatuta, emaitza onargarriagoa lor gene-
zake, baldin geroko belaunaldien ongizateari balio txikiagoa ematen 
badiogu; eta gutxiespen egokiena biztanleriaren hazkundearen abia-
duraren, kapitalaren produktibitatearen eta horrelakoen mende egon 
daiteke. Zenbait parametro doitzen ditugu, gure iritzi intuitiboekin 
bete-betean bat datorren konklusiora heltzeko moduan. Belaunaldien 
arteko justizia erdiesteko, onuragarritasunaren printzipioan zenbait 
moldaketa egin behar direla aurki dezakegu. Noski, aldiagatiko 
lehenespena sartzea hobekuntza bat izan liteke horrelako kasuetan; 
baina uste dut printzipio hori horrela aipatzea ikusmolde okerretik 
hasi garen seinale dugula. aldea dago oraingo egoeratik lehenago 
aipaturiko ikuspegi intuizionistara. Berdintasun printzipioak ez be-
zala, aldiagatiko lehenespenak ez du erreferentzia etiko intrintseko-
rik. Bigarrena ad hoc soilki sartzen da, onuragarritasun irizpidearen 
ondorioak arintzeko. 

176 ikus Chacravarty, Capital and Development Planning, 39h, 47, 63-65, 249h 
or. solow-k, Growth Theory, 79-87 or., problema matematikoaren azalpen bat 
eskaintzen du. 

46. BEsTE ZENBaiT lEHENTasUN KasU 

aurrezki justuen arazoak justiziaren lehentasunari buruzko 
beste kasu batzuk argitzeko balio dezake. Kontratu doktrinaren ezau-
garri bat da edozein belaunaldiri ondorengo belaunaldien ongizaterako 
galda dakiokeen aurrezki kopuruari muga bat ezartzen diola. aurrez-
ki justuen printzipioak metaketa tasari jarritako muga gisa dihardu. 
Belaunaldi bakoitzak berari dagokion partea egin behar du instituzio 
justuak eta askatasunaren balio justua erdiesteko beharrezko diren bal-
dintzetara hel dadin; baina ezin zaio hortik gorako ezer galdatu. orain, 
horri eragozpena jar dakioke esanez abantaila kopurua oso handia de-
nean eta epe luzera garapenak ekarriko dituenean, aurrezki tasa altua-
goak eska daitezkeela. Batzuk haratago joan daitezke eta esan justizia-
ren bigarren printzipioa urratzen duten aberastasuneko eta aginpideko 
desberdintasunak justifika daitezkeela, baldin hortik etorritako onura 
sozial eta etekin ekonomikoak nahikoa handiak badira. Beren iritzia-
ri eusteko adibideak aipa ditzakete, zeintzuetan badirudien horrelako 
desberdintasunak eta metaketa tasak onartzen ditugula ondorengo be-
launaldien ongizatearen mesedetan. Keynesek azaltzen du, adibidez, 
lehen Mundu Gerra aurrean bildutako kapital metaketa izugarria ezin 
izanen zela lortu aberastasuna berdintasunez banatuta zukeen ezein 
gizartetan.177 XiX. mendeko gizartea -dio berak- errenta handiagotua 
segurutik gutxien kontsumituko zutenen eskuetan ipintzeko moduan 
antolaturik zegoen. aberats berriak ez ziren gastu handietarako hezi-
takoak, eta berehalako kontsumoaren plazeraren aurretik jartzen zuten 
inbertsioak ematen duen boterea. aberastasunaren banaketan zegoen 
desberdintasuna izan zen hain zuzen ere kapital bilketa azkarra eta 
guztien bizi-mailaren hobekuntza gutxi-asko etengabea posible egin 
zituena. Gertakari horixe da, Keynesen aburuz, sistema kapitalistaren 
justifikazio nagusia ekarri zuena. aberatsek beren aberastasun es-
kuratu berria gastatu izan balute, erregimen hori jasanezintzat jo eta 
arbuiatu eginen zen. izan ere, ongizate maila eta kultura jasotzeko, 
bada Keynesek deskribatzen dituenak baino bide eraginkorrago eta 
justuagorik. Zirkunstantzia berezietan bakarrik, zirkunstantzia horien 
barruan klase kapitalistaren gastu urritasuna, aristokraziaren grina 
guztiei amore emateko joerari kontrajarria, sartuta, lor dezake gizar-

177 ikus J. M. Keynes, The Economic Consequences of the Peace (londres, Macmillan, 1919), 18-22 or. 

teak inbertsio fondoak, aberatsei eurentzako gauzetan oneski gasta 
dezaketela uste dutena baino gehiago emanez. Baina funtsezko kon-
tua hemen da Keynesen justifikazioak, premisak sendoak izan edo ez, 
langile klasearen egoera hobetzeko den neurrian bakarrik balio due-
la. Haien zirkunstantziek zailak diruditen arren, Keynesek segurutik 
uste zuen ezen, sisteman injustizia nabarmenak egon zitezkeen arren, 
ez zegoela benetako posibilitaterik injustiziok erauzi eta abantaila 
gutxien zituztenen baldintzak hobetzeko. Beste antolamendu molde 
batzuekin langilearen egoera are okerrago zatekeen. Ez dugu aztertu 
beharrik ideiok egiazkoak diren. Nahikoa da konturatzea ezen, pentsa 
zitekeenaren kontra, Keynesek ez dioela txiroen urritasunak geroko 
belaunaldien ongizate handiagoak justifikatzen dituenik. Eta hori 
bat dator justizia eraginkortasunaren eta abantaila gehiago lortzearen 
aurretik jartzearekin. aurrezki kontuan justiziaren mugak urratzen 
direnean, demostratu behar da zirkunstantziak halakoak direla, non 
haiek gainditzeak injustiziak jota daudenei are injustizia handiagoa 
egitera eramanen gintuzkeela. Kasu hori jada askatasunaren lehenta-
suna izenburuarekin eztabaidaturikoen antzekoa da (ikus 39§). 

argi dago Keynesek buruan dituen desberdintasunek aukera 
berdintasun justuaren printzipioa ere hausten dutela. Hartara, pentsatu 
beharra daukagu zer argudiatu behar den irizpide hori urratzea jus-
tifikatzeko eta nola formulatu behar den lehentasun arau egokia.178 
idazle askok baieztatzen dute aukera berdintasun justuak ondorio 
larriak ukanen lituzkeela. Uste dute nolabaiteko gizarte egitura hie-
rarkikoren bat eta denean eragina duten ezaugarrien jabe den gober-
natzaile klase bat funtsezkoak direla denon onerako. Botere politikoa 
euren gizartearen tradizio konstituzionaletan esperientzia duten eta 
haurtzarotik tradiziook onartzeko hezitakoak diren pertsonen eskuan 
egon behar luke, euren maila seguruko pribilegioek eta erosotasunek 
diru gosea moteldu dieten pertsonen eskuan. Bestela, apustua handiegi 
bihurtzen da eta kulturan eta konbikzioetan urri dabiltzanak borrokan 
hasten dira bata bestearekin estatuko boterea euren xede ziztrinetarako 
kontrolatu nahian. Hartara, Burke-k uste zuen gobernatzaileen geru-
zako itzal handiko familiek, jokabide politikoan duten jakituriaren 

178 Paragrafo honetan eta hurrengo batzuetan, zorretan nago Michael lessnoff-
ekin. ikus haren Political Studies, 19 lib. (1971), 75h or. lehentasun arauen azal-
pena eta azterketa, bai hemen eta bai 39§ atalean, haren ohar kritikoei esker 
hobetuta geratu dira. 

bidez, ongizate orokorrerako ekarpenak egiten zituztela belaunaldiz 
belaunaldi.179 Eta Hegelek uste zuen aukera berdintasunari jarritako 
mugak, hala nola premutasuna, funtsezkoak direla lurjabeen klasea 
segurtatzeko, bereziki egokia izaki klase hori erabaki politikorako, 
estatuarekiko lokabe delako, etekina bilatzen duelako eta gizarte zibi-
leko askotariko gertagarriengatik.180 Familia pribilegiatuek eta jabetza 
banaketek interes unibertsalaren ikuspegi argiagoa hartzeko presta-
tzen dituzte eurek babestuak, gizarte osoaren onerako. Ez dago, jakina, 
zurrunki geruzaturiko sistema baten alde jarri beharrik; esan daiteke, 
aitzitik, gobernatzaile klasea sendoa izan dadin, funtsezkoa dela ezo-
hiko dohainak dituzten pertsonak bertan sartzeko eta erabat onartuak 
izateko aukera izatea. Baina baldintza hori aukera berdintasun justua 
ukatzearekin bateragarria da. 

orain, bada, aukera berdintasun justuak desberdintasun prin-
tzipioarekiko duen lehentasunarekin koherentea izateko, ez da na-
hikoa argudiatzea, Burkek eta Hegelek egin bide dutenez, aukera 
berdintasunari egindako zenbait murrizketari gizarte osoak, abantai-
la gutxien dituztenak ere barne, onura ateratzen diela. Horrez gain, 
aldarrikatu behar dugu desberdintasun horiek kentzeko ahaleginak 
eragozpenak jarriko lizkiekeela gizarte sistemari eta eragiketa eko-
nomikoei, hainbesterainokoak jarri ere, non epe luzera abantaila 
gutxien dituztenen aukerak are mugatuagoak liratekeen. aukera 
berdintasun justuaren lehentasunak, askatasunaren lehentasunaren 
kasu paraleloan legetxe, esan nahi du aukera gutxiago dituztenei 
abaguneak ematea eskatu behar dugula. Baieztatu behar dugu horre-
la bestela edukiko luketen baino alternatiba nahigarriagoen eremu 
zabalagoa irekitzen zaiela. 

Ez diet gehiago ekinen konplikazio horiei. Kontuan izan be-
har dugu, hala ere, ezen, nahiz eta familiako barne bizitzak eta kultu-
rak agian beste edozerk adinako eragina duen haurraren motibazioan 
eta hezkuntzaren onura hartzeko gaitasunean eta, beraz, haren bizi-
perspektibetan, eragin horiek ez direla nahitaez bateraezinak aukera 
berdintasun justuarekin. Justiziaren bi printzipioak betetzen dituen 

179 ikus Reflections on the Revolution in France (londres, J. M. Dent and sons, 1910), 49 or.; eta John Plamenatz, Man and Society (londres, longmans, Green, 1963), 1 lib., 346-351 or. 

180 Philosophy of Right, 306§, itzul.: T. M. Knox (oxford, The Calrendon Press, 1941), 199 or. 

gizarte ongi antolatuan ere, familia oztopo izan daiteke norbanakoen 
arteko aukera berdintasunerako. izan ere, lehen esan dudan moduan, 
bigarren printzipioak bizi-perspektiba berdinak baino ez ditu galda-
tzen gizartearen sektore guztietan gaitasun eta motibazio berdintsuak 
dituztenentzat. sektore bereko familien artean aldeak badaude hau-
rraren helburuak taxutzeko moduan, orduan erdiets daiteke sektoreen 
arteko aukera berdintasun justua, baina norbanakoen artean aukera 
berdinik ez. Posibilitate horrek aukera berdintasunaren nozioa noraino 
eraman daitekeen galdearazten digu; baina horri buruzko iruzkinak 
geroagorako utziko ditut (77§). Hemen hauxe bakarrik esanen dut, 
hots, desberdintasun printzipioa eta berak iradokitzen dituen lehenta-
sun arauak onartzeak aukera berdintasun hobezina erdiesteko premia 
txikiagoa izatea dakarrela. 

Ez dut aztertuko ea argudio sendorik dagoen klase egitura hie-
rarkikoaren mesedetan aukera berdintasun justuaren printzipioa ain-
tzat hartu gabe uzteko. Horrelakoak ez dira justiziaren teoriako gaiak. 
Garrantzizkoa dena da ezen, gogoeta horiek batzuetan itxuraz egois-
tak eta hipokritak izan daitezkeen arren, behar bezalako taxua hartzen 
dutela zera aldarrikatzen dutenean (zuzen edo oker): komunitateko se-
ktore txiroenen aukerak are mugatuagoak izanen liratekeela aipaturiko 
desberdintasunak kenduz gero. Baieztatu behar dugu ez direla injus-
tuak, justiziaren printzipioak erabat gauzatzea lortzeko baldintzarik ez 
dagoenez gero. 

lehentasun kasu horiek kontuan hartu ditugularik, orain instituzioentzako justiziaren printzipio bien azken adierazpena aurkeztu nahi dut. osorik aurkezteko, adierazpen hagitz zehatza eginen dut, aurreko formulazioak ere barne dituena. 

lEHENENGo PRiNTZiPioa 

Pertsona bakoitzak oinarrizko askatasun berdinen ahalik heda-
dura handieneko sistema osorako eskubide berdina izan behar du, eta 
sistema hori denentzako askatasun sistema berdintsuarekin bateraga-
rria izanen da. 

BiGaRREN PRiNTZiPioa 

Desberdintasun ekonomiko eta sozialak honako baldintza bi hauek betetzeko moduan eratu behar dira: 

a) abantaila gutxien dituztenen onurarik handienerako izatea, aurrezki justuen printzipioaren arabera, eta 

b) denen kargu eta postuei dagozkienak izatea, aukera berdintasun justuaren baldintzetan. 

lEHENENGo lEHENTasUN aRaUa 
(asKaTasUNaREN lEHENTasUNa) 

Justiziaren printzipioak ordena lexikalean mailakatu behar dira, eta, horregatik, oinarrizko askatasunak askatasunaren mesedetan bakarrik murriztu ahal dira. Bi kasu daude: 

a) hain hedatsua ez den askatasunak denek partekaturiko askatasun sistema osoa indartu behar du; 

b) askatasun berdina baino txikiagoak askatasun txikiagoa duten guztiek onartzeko modukoa izan behar du. 

BiGaRREN lEHENTasUN aRaUa (JUsTiZiaK 

ERaGiNKoRTasUNaREKiKo ETa oNGiZaTEaREKiKo 

DUEN lEHENTasUNa) 

Justiziaren bigarren printzipioa eraginkortasunaren eta guzti-
zko abantailak maximizatzearen printzipioen lexikalki aurrekoa da. Bi 
kasu daude: 

a) aukera desberdintasunak aukera gutxiago dituztenen aukerak areagotu behar ditu; 

b) gehiegizko aurrezki tasak, gauzak ongi pentsatuta, zailtasun hori jasaten ari direnen karga arindu behar du. 

iruzkin moduan, aipaturiko printzipioak eta lehentasun arauak, 
zalantzarik gabe, osagabeak dira. Beste aldaketa batzuk egin beharko 
dira segur aski, baina ez dut gehiago konplikatuko printzipioen adie-
razpena. Nahikoa da konturatzea ezen, teoria ez-idealera heltzen ga-
renean, printzipio bien ordena lexikalak eta ordena horrek inplika-
tzen dituen balorazioek kasu askotan nahikoa arrazoizkoak diruditen 
lehentasun arauak iradokitzen dituztela. Zenbait adibidez saiatu naiz 
arau horiek nola erabil daitezkeen argitzen eta euren onargarritasuna 
seinalatzen. Hartara, teoria idealean justiziaren printzipioen mailake-
tak printzipio horien aplikazioa islatu eta egoera ez-idealetara gida-
tzen du. Mailaketa horrek lehenbizi aurre egin behar zaien mugapenak 

zein diren zehazten du. Teoria ez-idealaren kasu muturrekoen eta ko-
rapilatsuenetan lehentasun arauek huts eginen dute, dudarik gabe; eta 
aise gerta daiteke guk erantzun gogobetegarririk aurkitzerik ez izatea. 
Baina horietan pentsatzen hasteko eguna ahalik gehien atzeratzen eta 
gizartea horrelakorik sekula ez gertatzeko moduan antolatzen saiatu 
behar dugu. 

47. JUsTiZiaREN MaNUaK 

orain osoturik dago justiziaren bi printzipioak betetzen dituen 
instituzio sistemaren zirriborroa. Behin aurrezki tasa kalkulatu eta ta-
sen eskala egokia zehazten denean, minimo sozialaren maila doitzeko 
irizpide bat daukagu. ondasun publikoetatik eskuraturiko transferen-
tzien eta etekinen guztizkoa beharrezko aurrezkiekin eta askatasun 
berdinak mantentzearekin koherenteak diren txiroenen perspektibak 
hobetzeko moduan antolatu behar da. oinarrizko egitura horrela taxu-
tzen denean, ondoriozko banaketa, dena delakoa, justua (edo injustua 
ez bederen) izanen da. Bakoitzak bere itxarobide legitimoen oinarri 
diren arauen sistema publikoaren arabera jasotzeko eskubidea duen 
errenta osoa (irabaziak gehi transferentziak) hartzen du. 

orain, gorago ikusi dugunez (14§), banaketa justiziaren ikuske-
ra horren ezaugarri nagusi bat da bere baitan justizia prozesal hutsaren 
elementu garrantzitsu bat daukala. Ez da ahaleginik egiten ondasun 
eta zerbitzuen banaketa justua norbanakoen lehentasunei eta eskakizu-
nei buruzko informazioan oinarrituta zehazteko. Horrelako ezagutza, 
ikuspuntu orokor egoki batetik, gaiarekin zerikusirik gabekotzat jo-
tzen da; eta edonola ere, pertsonek, arrazoiz espero daitekeen heinean, 
onartuko dituzten printzipioekin konpondu ezin diren konplikazioak 
dakartza. Baina, justizia prozesal hutsak arrakasta izanen badu, be-
harrezko da, esan dudan moduan, inguruan instituzio justuen sistema 
bat ezarri eta inpartzialki administratzea. Justizia prozesal hutsean 
uste osoa jartzeak oinarrizko egiturak bi printzipioak bete ditzan gal-
datzen du. 

Banaketa zatien deskripzio hori ideia baten lanketa baino ez 
da, eta ideia hori da errenta eta soldatak justuak izanen direla, behin 
prezio lehiakorren sistema bideragarri bat egokiro antolatzen eta oina-
rrizko egitura justu batean sartzen denean. Baldintza horiek aski dira. 
ondoriozko banaketa oinarrizko justiziaren adibide bat da, joko justu 

baten emaitzen antzekoa. Baina ikusi beharra daukagu ea ikusmolde hori guk justua eta injustua denari buruz ditugun ideia intuitiboekin bat datorren. Batez ere galdetu behar dugu noraino datorren bat sen oneko justiziaren manuekin. Ematen du bazter utzi ditugula nozio horiek guztiak. orain erakutsi nahi dut justifika daitezkeela eta euren mendeko lekua esplika daitekeela. 

arazoa ondoko eran azal daiteke. Millek zuzen argudiatzen 
zuen sen oneko manuen mailan gauden bitartean, ez dagoela justizia 
maximok inola elkarretaratzerik. Esate baterako, soldaten kasuan, 
«bakoitzari bere ahaleginen arabera» eta «bakoitzari bere ekarpenaren 
arabera» manuak elkarren kontrakoak dira zein bere aldetik hartuta. 
Gainera, balioren bat eman nahi badiegu, ez digute eskaintzen bakoi-
tzaren merituak baloratzeko modu zehatzik. Hartara, sen oneko ma-
nuek ez dute adierazten soldata justu edo bidezkoen teoria zehatzik.181 
Hortik ez dator, hala ere, Millek uste bide zuen moduan, ikuskera go-
gobetegarria printzipio utilitarista hartuta bakarrik idoro daitekeenik. 
Goragoko printzipio bat behar da, noski; baina bada beste alternati-
barik onuragarritasunarenaz aparte. areago oraindik, daitekeena da 
manuotako bat, edo manuon konbinazio bat, lehen printzipio baten 
mailara jasotzea, honako hau esaten denean bezala: bakoitzari bere 
beharrizanen arabera.182 Justiziaren teoriaren ikuspuntutik, justiziaren 
bi printzipioek definitzen dute goragoko irizpide zuzena. Horregatik, 
arazoa zera ikustea litzateke, hots, sen oneko justiziaren manuak ongi 
antolaturiko gizartean agertuko liratekeen eta nola hartuko luketen da-
gokien balioa. 

azter dezagun soldaten kasua oinarrizko egitura justuak ingu-
raturiko ekonomia erabat lehiakorrean. Demagun enpresa bakoitzak 
(jabetza pribatu nahiz publikokoak) ordaintzen dituen soldatak epe 
luzeko eskaintzaren eta eskariaren indarretara moldatu behar ditue-
la. Enpresak ordaintzen dituen soldatak ezin dira izan ordaindu ahal 
dituen baino handiagoak, ezta hainbat lagunek, handik kanpo dituz-
ten aukerak ikusita, beren trebetasunak enpresa horri ez eskaintzeko 
bezain txikiak ere. oreka badago, lan ezberdinen erakargarritasun er-

181 Utilitarianism, V. kap., 30 par. 

182 Manu hori Marxek aipatzen du bere Gothako programaren kritika lanean, in Karl Marx: Idazlan hautatuak (Klasikoak, s. a., 2005, itzul.: Xabier Mendiguren Bereziartu). 

latiboa berdina izanen da, dena kontuan izanda. Erraza da, orduan, 
ikustea nola sortzen diren justiziaren manu ezberdinak. Manuok es-
kaintzaren edo eskariaren aldetik, edo bietatik, zein ezaugarri diren 
esanguratsuak esaten digute. Enpresa baten langile-eskaria lan es-
kuaren produktibitate marjinalak determinatzen du, hau da, ekoizten 
dituen salgaien salmenta prezioarekin neurturiko lan unitate baten 
ekarpenaren balio netoak. Enpresari egindako ekarpen horren balioa 
azkenean merkatuaren baldintzetan datza, hots, kontsumitzaileak sal-
gai ezberdinengatik ordaintzeko prest dauden kopuruan. Esperientziak 
eta prestakuntzak, berezko gaitasunak eta trebetasun bereziek saria 
lortzera daramate gizakia. Enpresak ezaugarri horiek dituztenei ge-
hiago ordaintzeko prest egoten dira, haien produktibitatea handiagoa 
delako. Horrek esplikazioa eta balioa ematen dizkio bakoitzari bere 
ekarpenaren arabera eman behar zaiola dioen manuari, eta, kasu berezi 
moduan, honako arau hauek ditugu: bakoitzari bere prestakuntzaren 
edo esperientziaren arabera eman behar zaiola, eta antzekoak. Baina, 
halaber, eskaintzaren aldetik ikusita, baldin geroago beren zerbitzuak 
eskainiko dituztenak prestakuntzaren eta gerorapenaren kostuak beren 
gain hartzeko prest agertzen badira, horiei saria eman behar zaie. Era 
bertsuan, segurtasunik edo egonkortasunik gabeko enplegua inplika-
tzen duten lanak, edo baldintza arriskutsu edo neketsu desatseginetan 
burutu behar direnak, hobeto ordainduak izan ohi dira. Bestela ez dago 
inor topatzerik lan horiek egiteko. Zirkunstantzia horietatik honako 
printzipio hauek sortzen dira: bakoitzari bere ahaleginaren arabera 
edo jasan behar dituen arriskuen arabera, etab. Nahiz eta norbanakoek 
berezko gaitasun berdina dutela suposatzen den, hala ere, jarduera 
ekonomikoaren eskakizunetatik sortzen dira arau horiek. Produkzio 
unitateen eta lan bila ari direnen helburuak kontuan izanda, zenbait 
ezaugarri beharrezkotzat jotzen dira. Uneoro, enpresek soldata kon-
tuan dituzten praktikek manuok onartzeko joera dute eta, moldake-
tarako denbora hartuta, merkatuko baldintzetatik ondorioztatzen den 
balioa esleitzen diete. 

Horrek guztiak nahiko kontu argia dirudi. Garrantzitsuagoak 
dira beste puntu batzuk. izan ere, alde batetik, justiziaren ikuskera ez-
berdinek sen oneko manu berak sortuko dituzte segurutik. Hartara, 
onuragarritasunaren printzipioaren araupean jokatzen duen gizartean 
arestian aipaturiko arau guztiak onartuko lirateke segurutik. Eragile 
ekonomikoen helburuak nahiko antzekoak diren heinean, manuok 

aplikatzera jotzen da, eta soldata kontuko praktikek esplizituki kon-
tuan hartuko dituzte manuok. Bestalde, manuoi ematen zaien balioa 
ez da izanen, eskuarki, beti bera. Hortxe aldentzen dira bata bestetik 
justiziaren ikuskerak. soldata kontuko praktikak beste era batzueta-
ra bideratzeko joera izateaz gain, gertaera ekonomikoen joerak epe 
luzera beste ibilbide bat hartuko du seguruenik. oinarriko instituzio 
taldea ikuskera ezberdinek gobernaturik dagoenean, merkatuko in-
darrak, zeintzuetara moldatu behar duten enpresek eta langileek, ez 
dira berdinak izanen. Eskaintzaren eta eskariaren oreka desberdinak 
manu ezberdinak desberdinki orekatzea ekarriko du. Hartara, justi-
ziaren ikuskeren arteko kontrastea ez da agertzen sen oneko arauen 
mailan, baizik denboran zehar arauoi ematen zaien garrantzi erlatibo 
eta aldakorrean. inoiz ere ezin da funtsezkotzat jo oreka justu edo bi-
dezkoaren nozio ohiko edo konbentzionala, zeren oinarriko sistema 
eta unean uneko baldintzek eskatzen dituzten moldaketak erregulatzen 
dituzten printzipioen mende egonen baita nozio hori. 

adibide batek argi dezake puntu hori. Demagun gizarte baten 
oinarrizko egiturak aukera berdintasun justua bermatzen duela eta bi-
garren gizarte batenak, ostera, ez duela hori egiten. orduan, lehen-
engo gizartean bakoitzari bere ekarpenaren arabera, bakoitzari bere 
prestakuntzaren eta hezkuntzaren araberako era berezian eman behar 
zaiola dioen manuari balio askoz txikiagoa emanen zaio segur aski. 
Hori segurutik egia izanen da, pertsonek, gertakariek iradokitzen di-
guten moduan, berezko gaitasun desberdinak dituztela suposatzen ba-
dugu ere. Horren arrazoia lehenengo gizartean, prestakuntzaren eta 
hezkuntzaren onura askoz pertsona gehiagok hartu dutelarik, norba-
nako kualifikatuen eskaintza askoz handiagoa izatean datza. sartzeko 
murrizketarik edo hezkuntzarako maileguetarako (edo diru-lagun-
tzetarako) kapitalen merkatuan akatsik ez dagoenean, dohain handia-
goak dituztenek eskuratzen duten saria askoz txikiagoa da. Errentarik 
baxuena eta errentarik altuena duten klaseen arteko aldeak txikiago-
tzeko joera du: eta joera hori are indartsuagoa da desberdintasun prin-
tzipioa betetzen denean. Hartara, bakoitzari bere prestakuntzaren eta 
hezkuntzaren arabera eman behar zaiola dioen manuari balio txikiagoa 
ematen zaio lehenengo gizartean, bigarrenean baino, eta bakoitzari 
bere ahaleginaren arabera dioen manuari balio handiagoa. Justiziaren 
ikuskera orok, jakina, baldintza sozialak aldatzen direnean, manuen 
oreka egokia ere aldatzea eskatzen du. Denboran zehar, haren printzi-

pioen aplikazio koherenteak gizarte egitura mailaka birmoldatzen du, halatan, non merkatu indarrak ere aldatu egiten diren, manuen balioa ere, beraz, birmoldatu egiten delarik. Ez dago ezer aldaezinik unean uneko orekan, egokia izan arren. 

Gainera, funtsezkoa da gogoan izatea sen oneko arauek duten 
mendeko lekua. Hori egitea zaila da batzuetan, zeren, eguneroko bi-
zitzan ohikoak eta ezagunak ditugularik, normala baita arauok gure 
pentsamenduan euren mendekotasunak justifikatzen ez duen gorenta-
suna edukitzea. Manuotako bat bera ere ezin da egiantzez jaso lehen 
printzipio izateraino. Horietako bakoitza instituzio partikularren bati 
loturiko ezaugarri egokiren bati erantzunez sortu da seguruenik, ezau-
garri hori askoren artean bat besterik ez delarik eta instituzio horiek 
mota berezikoak direlarik. Horietako bat lehen printzipio gisa har-
tzeak kontuan hartu beharreko beste gauza batzuei jaramonik ez egi-
tera eramanen gaitu seguru. Eta manu guztiak edo asko lehen printzi-
pio gisa tratatzen badira, ez da irabazten argitasun sistematikoan. sen 
oneko printzipioak okerreko orokortasun mailan daude. lehen prin-
tzipio egokiak aurkitzeko, euren bila ibili behar da. Printzipio batzuek 
hasieran oso orokorrak ematen dute, eman. adibidez, bakoitzari bere 
ekarpenaren arabera eman behar zaiola dioen manuak banaketa kasu 
asko hartzen ditu ekonomia erabat lehiakorrean. Banaketaren pro-
duktibitate marjinalaren teoria onartuta, produkzio-eragile bakoitzak 
errenta bat jasotzen du produkzioari gehitzen dionaren arabera (pro-
dukzio bideen jabetza pribatua suposatuta). Zentzu horretan, langileak 
bere lanaren emaitzaren balio osoa hartzen du, ez gehiago ez gutxiago. 
lehen ikusian justua deritzogu horri. Geure lanaren emaitzen jabetza-
rako daukagun berezko eskubidearen ideia tradizionalari erantzuten 
dio horrek. Horregatik autore batzuentzat ekarpenari buruzko manua 
egokia da justiziaren printzipio gisa.183 

Erraza da, hala ere, ikustea hori ez dela kasua. lanaren pro-
duktu marjinala eskaintza-eskarien mende dago. lagunak bere lana-
rekin egiten duen ekarpena aldatu egiten da enpresek egindako haren 
trebetasunen eskariaren arabera, eta hori ere aldatu egiten da enpresen 
produktuen eskariaren arabera. Norbanakoaren ekarpenean eragina 
du, halaber, gaitasun berdintsuen eskaintza lagun gutxik edo askok 

183 J. B. Clark aipatzen da maiz adibide gisa. Baina ikus, hala ere, J. M. Clarken azalpena The Development of Economic Thought lanean, argit.: H. W. spiegel (New York, John Wiley and sons, 1952) 598-612 or. 

egiteak. Horregatik, ezin dugu uste izan banaketari buruzko manuari 
jarraitzeak emaitza justura garamatzanik, azpiko merkatu indarrak 
eta islatzen dituzten aukeren eskuragarritasuna egokiro erregulaturik 
ez badaude. Eta horrek inplikatzen du, ikusi dugun moduan, oina-
rrizko egitura, osotasun gisa, justua dela. Ez dago, bada, modurik 
justiziaren manuei balio egokia emateko, justiziaren printzipioek 
eskatzen dituzten inguruko antolamenduak egin ezean. Zenbait ins-
tituziok gorentasun berezia eman diezaiekete manu batzuei, ekono-
mia lehiakor batek, adibidez, banaketari buruzko manuari garrantzia 
ematen dionean bezala. Baina, edozein manuk bakarka duen onura 
kontuan hartuta, ezin da ondoriorik atera azken banaketaren justi-
ziari buruz. Manuen guztizko balioa sistema osoak ematen du. Har-
tara, beharrizanari buruzko manua transferentzia adarrerako uzten 
da; soldatei buruzko manu moduan ez du inolako baliorik. Banaketa 
zatien justizia neurtzeko, oinarriko antolamenduen funtzionamendu 
osoa, adar bakoitzetik datorren errenta eta aberastasun proportzioa 
ukan behar dugu kontuan.184 

sen oneko manuei buruz aurrean esandakoei eta justizia pro-
zesal hutsaren ideiari eragozpenak jar dakizkieke esanez ez dagoela 
ekonomia erabat lehiakorrik lortzerik. Produkzio-eragileek inoiz ez 
dituzte hartzen euren produktu marjinalak, eta baldintza moderno-
etan, nolanahi ere, industriak laster gelditzen dira hiruzpalau enpre-
sa handiren mende. lehia, onenean ere, inperfektua da, eta pertso-
nek euren ekarpena baino gutxiago jasotzen dute, eta zentzu horretan 
esplotatuak dira.185 Horri erantzuteko esan daiteke, lehenik, edonola 
ere egokiro erregulaturiko ekonomia lehiakorra, oinarriko instituzio 
aproposekin, eskema ideal bat dela, justiziaren bi printzipioak nola 
gauza daitezkeen erakusten duena. Printzipio horien edukia argitzeko 
balio du, eta hala jabetza pribatuko ekonomia orok nola erregimen 
sozialista orok justiziaren ikuskera hori bete ahal izateko moduko bide 
bat eskaintzen du. Jakintzat joz dauden baldintzak inoiz ez direla su-
posizio idealetara heltzen, badaukagu ideiaren bat justua denari buruz. 

184 Hartara, J. B. Clarken errakuntza Marxi emandako erantzunean oinarriko justiziaren arazoa behar bezala kontuan ez hartu izanean datza. ikus J. M. Clark, ibid., 610h or. Esplotazioaren kontzeptu marxista erabateko lehiarekin bateragarria da, jabetza erlazioen egitura jakin baten emaitza denez gero. 
185 Esplotazioaren definizio horretarako, ikus a. C. Pigou, The Economics of Welfare, 4. ed. (londres, Macmillan, 1932) 549-551 or. 

Gainera, egoera hobean gaude dauden akatsen larritasuna ebaluatzeko eta idealera hurbiltzeko erarik onena zein den erabakitzeko. 

Bigarren puntua ondokoa da. Merkatuaren akatsek pertsonak 
esplotatzeko duten modua oso berezia da, hau da, ekarpenari buruzko 
manua urratu egiten da, eta hori prezio sistema jada eraginkorra ez 
delako gertatzen da. Baina arestian ikusi dugun moduan, manu hori 
bat baino ez da bigarren mailako arau askoren artean, eta benetan ga-
rrantzia duena sistema osoaren funtzionamendua da, eta akats horiek 
nolabait konpentsatuta egotea. Gainera, betetzen ez dena funtsean 
eraginkortasunaren printzipioa denez, esan genezake komunitate osoa 
dela esplotatua. Baina lekuz kanpo dago, egon, hemen esplotazioaren 
nozioa. oinarriko sistemako injustizia sakona inplikatzen du eta ez du 
zerikusi modurik merkatuen eraginkortasunik ezarekin.186 

azkenez, ikusirik bidezkotasun gisa ulerturiko justizian era-
ginkortasunaren  printzipioak  mendeko  lekua  duela,  merkatuaren 
hobezintasunetik aldentze saihestezinak ez dira bereziki kezkagarriak. 
Garrantzitsuagoa da eskema lehiakorrak elkartze librearen eta lanaren 
aukera indibidualaren printzipioari bide ematea aukera berdintasun 
justuko testuinguruan, eta kontsumitzaileei uztea helburu pribatu-
ekin produzitu behar diren gaien erregulazioa erabakitzen. oinarrizko 
aurrebaldintza bat da antolamendu ekonomikoak askatasunerako eta 
elkartze librerako instituzioekin bateragarriak izatea. Hartara, merka-
tuek arrazoizko mailan lehiakorrak eta irekiak baldin badira, justizia 
prozesal hutsaren nozioa bete daiteke praktikan. Beste ideal tradizio-
nal batzuk baino praktikara eramangarriagoa dirudi, askotariko irizpi-
de posibleak ikuskera koherente eta bideragarri batean koordinatzeko 
esplizituki pentsatua baita. 

48. iTXaRoBiDE lEGiTiMoaK 
ETa MEREZiMENDU MoRala 

Badu sen onak halako joera bat uste izatera errenta eta abe-
rastasuna, eta gauza onak oro har, merezimendu moralaren arabe-
ra banatu behar direla. Justizia bertutearen araberako zoriontasuna 
da. ideal hori oso-osoan sekula erdiesterik ez dagoela aitortzen den 
arren, banaketa justiziaren ikuskera egokia da, lehen ikusiko prin-
tzipio moduan bederen, eta gizarteak, zirkunstantziek uzten duten 

186 ikus Mark Blaug, Economic Theory in Retrospect, 434h or. 

heinean, ideal hori gauzatzen saiatu behar luke.187 orain, bidezkota-
sun gisa ulerturiko justiziak errefusatu egiten du ikuskera hori. Prin-
tzipio hori ez litzateke hautatuko jatorrizko kokapenean. Badirudi ez 
dagoela egoera horretarako behar den irizpidea definitzeko modurik. 
Gainera, bertutearen araberako banaketaren nozioak ez du bereizten 
merezimendu moralaren eta itxarobide legitimoen artean. Hartara, 
egia da ezen, pertsonek eta taldeek akordio justuetan parte hartzen 
dutenean, batzuek besteekiko eskubideak berenganatzen dituztela, 
publikoki onarturiko arauek zehaztuak. lorturiko akordioek eman-
dako adorearekin hainbat gauza eginda, orain zenbait eskubide di-
tuzte, eta eskakizun horiei erantzuteko banaketa zati justuak dauzka-
te. sistema justu batek, beraz, erantzuten dio gizakien eskubide den 
orori; sistema horrek gizarte instituzioetan oinarrituriko euren itxa-
robide legitimoak betetzen ditu. Baina euren eskubide izanik galda 
dezaketena ez da euren balio intrintsekoarekiko proportzionala ez 
balio horren mende dagoena. oinarrizko egitura erregulatzen eta 
norbanakoen eginbehar eta obligazioak zehazten dituzten justiziaren 
printzipioek ez dute aipatzen merezimendu moralik, eta banaketa za-
tiak ez dira merezimenduaren araberakoak izaten. 

analisi hori sen oneko printzipioei eta justizia prozesalean 
duten eginkizunari buruz gorago egindako azalpenak egiaztatzen du 
(47§). Esate baterako, soldatak zehaztean, ekonomia lehiakorrak ekar-
penaren printzipioari ematen dio garrantzia. Baina, ikusi dugun mo-
duan, norberaren ekarpena zenbatekoa den (norberaren produktibitate 
marjinalaren arabera kalkulaturik) eskaintza-eskarien mende dago. 
Pertsonaren balio morala, ziur, ez da aldatzen antzeko gaitasunak 
askok edo gutxik eskaintzen dituztelako edo berak ekoitz dezakeena 
askok edo gutxik behar dutelako. inork ez du uste, norbaiten gaita-
sunen eskari txikiagoa dagoenean edo trebetasunak hondatu direnean 
(kantarien kasuan, adibidez), haren merezimendu moralek ere behera 
egiten dutenik. Hori guztia begien bistakoa da erabat, eta aspalditik 

187 ikus, esate baterako, W. D. Ross, The Right and the Good (oxford, The Clarendon Press, 1930), 21, 26-28, 35, 57h or. antzera batean, leibniz «on the Ultimate origin of Things» lanean (1697) justiziaren legeaz mintzo da, zeinak «adierazten duen bakoitzak [norbanako bakoitzak] unibertsoaren perfekzioan eta norberaren zoriontasunean bere bertutearen eta denon onarekiko duen borondate onaren proportzioan parte hartzen duela», Leibniz, argit.: P. P. Wiener (New York, Charles scribner’s sons, 1951), 353 or. 

onartua.188 Gorago (17§) onarturiko zerbait islatzen du sinpleki, hots, gure judizio moralen puntu seguruetariko bat zera dela, inork ez duela merezi aktibo naturalen banaketan duen lekua, gizartean izan duen hasierako lekua merezi duen baino gehiago. 

Gainera, ez dago bertute sari-ekarlerik aldarrikatzen duen jus-
tiziaren manurik. Gaitasun natural urriek irabazitako sariak, adibidez, 
prestakuntzako kostuei erantzuteko eta ikasteko esfortzuak bultza-
tzeko dira, baita trebetasunak interes komuna ongien sustatuko duten 
lekura bideratzeko ere. ateratzen diren banaketa zatiak ez dira balio 
moralekin lotzen, zeren aktibo naturalen hasierako dohaintza eta txi-
kitan eurok areagotzeko eta elikatzeko gertakizunak arbitrarioak baiti-
ra ikuspuntu moraletik. Merezimendu moral sari-ekarletik intuitiboki 
hurbilen bide dagoen manua ahaleginaren edo, hobeto agian, ahalegin 
kontzientearen araberako banaketarena da.189 Beste behin ere, alabai-
na, argi dagoela dirudi pertsona bat egiteko prest dagoen ahaleginari 
haren beraren berezko gaitasun eta trebetasunek eta zabaltzen zaizkion 
alternatibek asko eragiten diotela. Gaitasunez jantzienak, baldintza 
berdinetan, seguruenik ahalegin kontzienterik handienak eginen di-
tuztenak dira, eta badirudi ez dagoela haien zorte hobea gutxitzeko 
modurik. Merezimendu sari-ekarlearen ideia ezin gauzatuzkoa da. 
Eta, seguru asko, beharrizanari buruzko manua azpimarratzen den 
heinean, balio morala bazter uzten da. oinarrizko egiturak ere ez du 
justiziaren manuak orekatzeko joerarik, eszenatoki ostean beharrezko 
elkarrekikotasuna lortzeko. Hori beste helburuak erabat zehazten di-
tuzten justiziaren bi printzipioek erregulatzen dute. 

Konklusio berera hel daiteke beste bide batetik. aurreko azal-
penetan ez dugu esplikatu balio moralaren nozioa pertsona baten itxa-
robide legitimoetan oinarrituriko eskubideetatik ezberdina denez. De-
magun, orduan, nozio hori definitu eta agerian jartzen dugula ez duela 
inolako korrelaziorik banaketa zatiekin. ongi antolaturiko gizarte bat 
bakarrik hartu behar dugu kontuan, hau da, instituzio justuak dituen 
eta hori publikoki onartua den gizarte bat. Bertako kideek ere justizia 
sen sendoa eta dauden arauak betetzeko eta elkarri dagokiona emateko 
gogo eraginkorra dute. Kasu horretan suposa dezakegu denek dutela 

188 ikus F. H. Knight, The Ethics of Competition (New York, Harper and Brothers, 1935) 54-57 or. 

189 ikus Knight, ibid., 56n or. 

balio moral berdina. Nozio hori orain justizia senaren arabera definitu dugu esanez jatorrizko kokapenean aukeratuak izanen liratekeen printzipioen arabera jarduteko gogoa dela (72§). Baina begi-bistakoa da ezen, horrela ulertuta, pertsonen balio moral berdinak ez duela inplikatzen banaketa zatiak ere berdinak direnik. Justiziaren printzipioek norberak hartzeko eskubidea duela diotena hartu behar du bakoitzak, eta horiek ez dute berdintasunik galdatzen. 

Funtsezko puntua zera da, balio moral kontzeptuak ez dakarre-
la berekin banaketa justiziaren lehen printzipìorik. Eta hori horrela da 
ezin daitekeelako hori sartu, harik eta lehenago justiziaren eta eginbe-
har eta obligazio naturalen printzipioak onartuak izan arte. Printzipio 
horiek eskuan ditugunean, balio moralak justizia zentzua duela esan 
daiteke; eta, geroago aztertuko dudan moduan (66§), bertuteen ezau-
garria dagozkien printzipioen arabera jarduteko gogo eta joera edu-
kitzea dela esan daiteke. Hartara, balio moral kontzeptua zuzentasun 
eta justizia kontzeptuen ondokoa da, eta ez du inolako eginkizunik ba-
naketa zatien benetako definizioan. Kasua benetako jabetza arauen eta 
lapurreta eta ebasketako legearen artean dagoen erlazioaren antzekoa 
da. Delitu horiek eta inplikatzen duten demerituak lehenago aparte-
ko xede sozialetarako eraturiko jabetzako instituzioa suposatzen dute. 
Gizarte batentzat merezimendu morala saritzea lehen printzipio gisa 
hartuta bere burua antolatzea, jabetzako instituzioa lapurrak zigortze-
ko edukitzea bezala da. Bakoitzari bere bertutearen arabera emateko 
irizpidea, beraz, ez litzateke izanen hautatua jatorrizko kokapenean. 
Parteek onari buruz berek dituzten ikuskerak sustatu nahi dituztenez 
gero, ez dute arrazoirik beren instituzioak halatan antolatzeko, non 
banaketa zatiak merezimendu moralak erabakiko lituzkeen, haren de-
finiziorako aurreko arau bat aurkituko balute ere. 

Gizarte ongi antolatuan norbanakoek produktu sozialaren zati 
baterako eskubideak berenganatzen dituzte, lorturiko akordioek eman-
dako adorearekin hainbat gauza eginda. sortzen diren itxarobide legi-
timoak, nolabait esatearren, bidezkotasun printzipioaren eta justiziaz-
ko eginbeharraren beste aldea dira. izan ere, nola lagunak akordio 
justuei eusteko eta berari dagokion partea egiteko obligazioa duen 
bertan duen posizioa onartu duenean, halaxe sistemako eginbeharrak 
burutu eta bere partea bete duen lagunak besteen aldetik horren ara-
bera tratatua izateko eskubidea dauka. Besteak beharturik daude haren 

itxarobide legitimoak betetzera. Hartara antolamendu ekonomiko jus-
tuak daudenean, norbanakoen eskakizunak praktika horietan egokitzat 
hartzen diren arau eta manuetara jota (zein bere balioarekin) ebazten 
dira. ikusi dugun moduan, ez da zuzena esatea banaketa zati justuek 
norbanakoak euren balio moralaren arabera saritzen dituztela. Baina 
esan dezakeguna da, esaldi tradizionalean, sistema justuak pertsona 
bakoitzari zor zaiona ematen diola: hau da, bakoitzari sistemak be-
rak eskubide gisa zehazten diona ematen diola. instituzioentzako eta 
pertsonentzako justiziaren printzipioek erakusten dute justua dela hori 
egitea. 

Horiek horrela, kontuan ukan beharko litzateke ezen, pertsona-
ren eskubideak indarrean dauden arauek erregulaturik dauden arren, 
zerbaiterako eskubidea izatea ongi bereizi dezakegula zerbait hori 
merezi izatetik ohiko zentzuan, ez zentzu moralean.190 adibidez, kirol 
ekitaldi bat bukatzean, maiz esaten dugu galtzaileek irabaztea merezi 
zutela. Horrekin ez dugu esan nahi irabazleek ez dutenik txapela al-
darrikatzeko eskubiderik, edo sorturiko oker oro irabazleari leporatu 
behar zaionik. Esan nahi duguna da talde galtzaileak maila altuagoan 
gauzatu dituela jokoak eskatzen dituen eta kirolari erakargarritasuna 
ematen dioten trebetasunak eta gaitasunak. Galtzaileek, beraz, bene-
tan merezi zuten irabaztea, baina zorte txarragatik, edo partida galtzea 
ekarri zuten beste gertakizun batzuengatik, galdu egin zuten. Horren 
antzera, antolamendu ekonomikorik onenek ere ez gaituzte beti era-
maten nahi ditugun emaitzetara. Norbanakoek planteatzen dituzten 
eskakizunak aldendu egiten dira ezinbestez gehiago edo gutxiago sis-
temaren proiektuaren barruan zeudenetatik. litekeena da egoera aban-
tailatsuetan dauden pertsona batzuek nahi diren gaitasunak eta trebe-
tasunak besteek baino maila altuagoan ez edukitzea. Hori guztia aski 
nabaria da. Horrek hemen zera esan nahi du, eginda dauden akordioek, 
pertsonen jokaera eta gauzen bilakaera kontuan hartuta, errespetatzera 
behartzen gaituzten eskakizunak zirkunstantzia idealagoetan plantea-
tuko ziratekeen eskakizunetatik bereiz daitezkeen arren, horrek guz-
tiak ez duela inplikatzen banaketa zatiek balio moralen araberakoak 
izan behar luketenik. Gauzak modurik onenean gertatzen direnean ere, 
banaketak eta bertuteak ez dute bat etortzeko inolako joerarik. 

190 Hori Joel Feinberg-en, Doing an deserving lanetik hartu dut (Princeton, Princeton University Press, 1970) 64h or. 

Dudarik gabe, batzuek baiezta lezakete oraindik banaketa za-
tiek balio moralaren parekoak izan behar luketela, hori posible den 
neurrian bederen. Pentsa lezakete ezen, hobeto daudenek goragoko 
izaera morala eduki ezean, haien abantaila handiagoak gure justizia 
senari egindako irain bat direla. orain, bada, iritzi hori banaketa jus-
tizia betiere justizia ordainarazlearen kontrakoa dela uste izatearen 
ondorio izan daiteke. Egia da arrazoizko neurrian ongi antolaturiko 
gizartean lege justuak urratzeagatik zigortuak direnek normalean txa-
rra den zerbait egin dutela. Hori horrela da, hain zuzen ere zuzenbide 
penalaren helburua oinarrizko eginbehar naturalei, hau da, besteei be-
ren bizian edo osasunean kalte egitea edo askatasuna edo ondasunak 
kentzea debekatzen digutenei, eustea delako, eta zigorrak xede hori 
lortzen laguntzeko dira. Ez dira jokamolde batzuei kostu bat jartzeko 
eta horretara gizakien jokabidea elkarrentzako onura ateratzera bi-
deratzeko pentsaturiko zerga eta karga sistema huts bat. askoz hobe 
litzateke lege penalak debekaturiko ekintzak inork inoiz ez egitea.191 
Hartara ekintza horiek egiteko jaugina izaera gaiztoaren seinalea da, 
eta gizarte justu orotan zigor legalak akats horiek erakusten dituztenek 
bakarrik jasoko dituzte. 

argi dago abantaila ekonomiko eta sozialen banaketa zeharo 
ezberdina dela. antolamendu horiek ez dira, nolabait esatearren, zu-
zenbide penalaren kontra-kontrakoak, halatan, non batak zenbait de-
litu zigortzen dituen eta besteak, ostera, balio morala saritzen duen.192 
Banaketa zati desberdinen funtzioa prestakuntzako eta hezkuntzako 
kostuei erantzutea, pertsonak ikuspuntu sozialetik beharrezkoen diren 
postuetara erakartzea, etab., dira. suposaturik denek onartzen dutela 
justizia senak behar bezala erregulaturiko interes motibatzaile indi-
bidual edo kolektiboaren komenigarritasuna, bakoitzak euren intere-
sei ongien dagozkien gauzak egitea erabakitzen du. soldatetako eta 
errentetako aldeak eta postuetako eskupekoak aipaturiko hautaketetan 
eragina izateko dira, azken batean eraginkortasuna eta justizia irabaz-
le atera daitezen. ongi antolaturiko gizarteetan ez luke egon behar 
zuzenbide penalaren beharrik, segurtasun arazoak beharrezko eginen 
lukeen neurrian izan ezik. Justizia penalaren arazoa gehienbat obe-
dientzia partzialaren teoriari dagokio, eta banaketa zatien kontua, os-

191 ikus H. l. a. Hart, The Concept of Law (oxford, The Clarendon Press, 1961), 39 or; eta Feinberg, Doing and Deserving, V. kap. 

192 Puntu horretarako, ikus Feinberg, ibid., 62, 69n or. 

tera, obedientzia hertsiaren teoriari eta, beraz, sistema ideala kontuan izateari. Banaketa justizia eta justizia ordainarazlea elkarren kontrakotzat edukitzea zeharo oker ibiltzea da, eta banaketa zatientzat benetan dutenetik ezberdina den justifikazioa iradokitzen du. 

49. iKUsKERa MisToEKiN alDERaKETa 

Justiziaren printzipioak utilitarismoarekin maiz alderatu baditut 
ere, ez dut oraindik ezer esan ikuskera mistoei buruz. Gogoratuko da 
nonbait ikuskera mota horiek justiziaren bigarren printzipioa onuraga-
rritasun kontzeptuarekin eta beste irizpide batzuekin ordeztuz defini-
tzen direla (21§). alternatiba horiexek hartu behar ditut orain aztergai, 
bereziki askoren iritzirako hasieran baldintza zorrotz samarrak inpo-
satzen bide dituzten justiziaren printzipioak baino arrazoizkoagoak 
izan daitezkeelako. Baina azpimarratu beharra dago berehala ikuskera 
misto guztiek onartzen dutela lehenengo printzipioa eta, beraz, aitor-
tzen dutela askatasun berdinen lehen mailako lekua. ikuspegi horietako 
bat bera ere ez da utilitarista, zeren, onuragarritasunaren printzipioak 
bigarren printzipioa, edo haren zati bat, hala nola desberdintasun prin-
tzipioa ordezten badu ere, onuragarritasunaren printzipioak mendeko 
lekua edukitzen jarraitzen du. Hartara, bidezkotasun gisa ulerturiko 
justiziaren helburu nagusietako bat doktrina utilitarista klasikoari al-
ternatiba bat aurkeztea den neurrian, helburu hori erdietsi egiten da, 
azkenean justiziaren bi printzipìoak barik ikuskera mistoa onartzen 
badugu ere. Gainera, lehenengo printzipioaren garrantzia kontuan 
izanda, badirudi kontratu teoriaren ezaugarri nagusia mantendu egiten 
dela alternatiba horietan. 

Gauzak horrela, azalpen horietatik bistakoa da ikuskera mistoen 
kontra argudiatzea onuragarritasunaren printzipioaren kontra argudia-
tzea baino zailago dela. ideia utilitaristaren aldagai baten alde dauden 
idazle askok, beren ideia interes sozialen orekatze eta harmonizatze 
moduan adierazten badute ere, argiro aurresuposatzen dute sistema 
konstituzional finko bat, oinarrizko askatasunak maila minimo batera-
ino bermatzen dituena. Hartara, defendatu, doktrina mistoren bat de-
fendatzen dute, eta, horregatik, askatasunetik datozen argudio sendoak 
ezin dira lehen bezala erabili. Problema nagusia, orduan, zera zehaztea 
da, hots, onuragarritasunaren printzipioaren gainean oinarrituriko zer 
esan daitekeen bigarren printzipioaren alde, biak daudenean askatasun 

berdinaren printzipioak mugatuta. onuragarritasunaren araua arbuiatzeko arrazoiak aztertu beharra daukagu kasu horretan ere, nahiz eta argi dagoen arrazoi horiek ez direla doktrina klasikoak eta batez bestekoak arbuiatzeko daudenak bezain erabakigarriak izanen. 

Kontuan har ditzagun lehenbizi justiziaren printzipioetatik hur 
samar dagoen ikuskera misto bat; zehazki, desberdintasun printzipioa 
minimo sozial batek mugaturiko batez besteko onuragarritasunaren 
printzipioarekin ordezten denean -beste guztia aldatu barik geldituta -
sortzen den ideia. orain hemen aurkitzen dugun zailtasuna doktrina 
intuizionistetan oro har daukagun bera da: nola hautatu behar den eta 
zirkunstantzia aldakorretara moldatu minimo soziala. Printzipio biak 
darabiltzan edonork eman lezake batez besteko onuragarritasuna maxi-
mizatzearen eta minimo sozial egokia mantentzearen arteko oreka aur-
kitzen dabilela. Haren judizio ongi hausnartuak bakarrik -ez judizio 
horietarako dituen arrazoiak- kontuan baditugu, haren balorazioak ne-
kez bereizi ahal izanen dira ikuskera misto horiei jarraituz diharduen 
nornahiren balorazioetatik. Minimo sozialaren maila erabakitzean, 
badago, suposatzen dut, zabaltasun bat baldintza aldakorretan emaitza 
hori ateratzeko. Nola dakigu, orduan, ikuspegi misto hori hartzen duen 
pertsonak ez duela benetan oinarri hartzen desberdintasun printzipioa? 
Pertsona horrek, jakina, ez du printzipio hori aipatzen, eta norbaitek 
hori egiten duela iradokiz gero, ukatu ere egin dezake. Baina gertatzen 
da ezen batez besteko onuragarritasunaren printzipioa mugatzen duen 
beharrezko minimoari jartzen zaion mailak, hain zuzen ere, irizpide 
horri jarraituta jokatuz gero sortuko liratekeen ondorio beretara gara-
matzala. Gainera, pertsona hori ez da gai azaltzeko zergatik aukera-
tzen duen minimo hori, aukeratzen duen moduan; arrazoizkoena deri-
tzon erabakia hartzen duela esan dezake gehienez ere. orain, urrunegi 
joatea da pertsona hori benetan desberdintasun printzipioa erabiltzen 
ari dela esatea, haren judizioak beste arauren bati dagozkionak izan 
baitaitezke. Hala ere, egia da hark justiziaz duen ikuskera zein den 
oraindik zehazteke dagoela. Minimo egokia erabakitzeko isil-gordean 
gelditzen den tarteak ebazteke uzten du gaia. 

antzeko gauzak esan daitezke beste teoria misto batzuei buruz 
ere. Hartara, erabaki genezake batez besteko printzipioa mugatzea, 
banaketan zenbait baldintza jarriz behin soilik edo behin hautaturiko 
minimo egokiren bati lotuta. adibidez, desberdintasun printzipioa ho-

nako honekin ordez genezake, alegia, batez besteko onuragarritasuna 
maximizatzeko irizpidearekin, horri ateratzen den banaketaren desbi-
deratze normalaren frakzioren (edo multiploren) bat kenduta.193 Desbi-
deratze hori denek onuragarritasun bera erdiesten dutenean denez txi-
kiena, irizpide horrek batez besteko printzipioak baino txiroenekiko 
ardura handiagoa erakusten du. orain, bada, ikuspegi horren ezaugarri 
intuizionistak ere argiak dira, zeren galdetu beharra baitaukagu nola 
hautatu behar den desbideratze normalaren frakzioa (edo multiploa) 
eta parametro hori nola aldatu behar den batez bestekoarekin berare-
kin. Beste behin ere desberdintasun printzipioa egon daiteke atzeal-
dean. Horrelako ikuspegi mistoa hainbat xede erdiestera gidatzen 
gaituzten beste ikuskera intuizionista batzuen parekoa da. izan ere, 
ikuspegi horrek defendatzen du, nolabaiteko oinarri bat mantentzen 
den bitartean, batez besteko ongizate handiagoa eta banaketa justua-
goa xede nahigarriak direla. instituzio bat beste bat baino hobetzat 
hartzekoa da, kasu bakoitzean hobea baldin bada. 

Hala ere, iritzi politiko ezberdinek desberdinki baloratzen di-
tuzte xede horiek, eta berorien balioa erabakitzeko irizpideak behar 
ditugu. Gertatzen da ez gatozela eskuarki bat gauza askotan mota 
horretako xedeak onartzeko orduan. aitortu beharra daukagu ezen, 
arrazoizko neurrian osoa den justiziaren ikuskeran, helburuen balo-
razio nahiko zehatza dagoela. Eguneroko bizimoduan maiz sen oneko 
manuak eta helburu politikoak zerrendatzearekin konformatzen gara, 
arazo partikularretan egoerako gertakari orokorren argitan neurtu be-
har ditugula gehituz. Horrek aholku praktikoa dirudien arren, ez du 
adierazten justiziaren ikuskera artikulaturik. Esaten zaigu, esan, aha-
lik ondoen erabili behar dugula geure judizioa, ildo nagusi moduan 
erabilitako xede horien esparruan. Egoera bakoitzean hobesgarriak 
diren politikak bakarrik dira argiro nahigarriagoak. Desberdintasun 
printzipioa, aitzitik, ikuskera erlatiboki zehatza da, zeren helburuen 
konbinazio guztiak txiroenen perspektibak sustatzeko duten indarra-
ren arabera sailkatzen ditu eta. 

Hartara, desberdintasun printzipioa lehen ikusian ikuskera 
berezi samarra dela dirudien arren, justiziaren beste printzipio ba-
tzuekin batzen denean, atzealdean dagoen eta gure eguneroko judi-

193 Horrelako planteamendu baterako, ikus Nicholas Rescher, Distributive Justice (New York, Bobbs-Merill, 1966) 35-38 or. 

03850 

John Rawls 
JUSTIZIAREN TEORIA BAT 

zioetan adierazten diren balorazioak kontrolatzen dituen irizpidea 
izan daiteke, baloraziook zenbait printzipio mistoren bidez aldera-
tuz gero. Behe mailako arauek gidaturiko intuizioan oinarritzeko 
daukagun ohiturak irizpide horien indarra azaltzen duten printzipio 
oinarrizkoagoen existentzia ilun lezake. Hori bai, justiziaren bi prin-
tzipioek eta bereziki desberdintasun printzipioak banaketa justiziari 
buruzko gure judizioak esplikatzen dituzten ala ez, printzipio horien 
ondorioak zehatz samar garatuz eta iradokitzen dizkiguten balora-
zioak onartzeko prest noraino gauden konturatuz bakarrik erabaki 
daiteke . segurutik ez da gatazkarik izanen ondorio horien eta gure 
ongi hausnarturiko konbikzioen artean. Ziur asko puntu seguruak 
diren judizio horiekin ere, aurreikus daitezkeen zirkunstantzietan 
berrikusi gura izaten ez ditugun horiekin, ez da gatazkarik izanen. 
Bestela, printzipio biak ez dira guztiz onargarriak, eta berrikuspenen 
bat egin behar da. 

Baina agian gure eguneroko iritziek ez dute ezer zehatzik es-
kaintzen elkarren aurkako xedeak neurtzeko arazoari buruz. Hori ho-
rrela bada, galdera nagusia da ea baietsi ahal dugun printzipio biek 
adierazten duten justiziari buruz dugun ikuskeraren zehaztapen askoz 
doiagoa. Betiere puntu seguru batzuk zaintzen badira, justiziaz dugun 
ikuskera osotzeko eta beste kasu batzuetara hedatzeko modurik onena 
zein den erabaki behar dugu. Baliteke justiziaren bi printzipioak gure 
konbikzio intuitiboen hain kontrakoak ez izatea, sen onak kasik ezagu-
tu ere egiten ez dituen eta erabaki gabe uzten dituen problemei printzi-
pio erlatiboki zehatza eskaintzen dietenez gero. Hartara, guk desber-
dintasun printzipioari hasieran arraroa iritzi arren, haren inplikazioei 
buruzko gogoetak, egokiro zedarriturik dagoenean, eraman gintzake 
sinestera gure judizio ongi hausnartuekin bat datorrela edo, bestela, 
konbikzio horiek egoera berrietara proiektatzen dituela. 

azalpen horien ildotik jota, ohartu ahal gara gizarte demokra-
tikoaren konbentzio politiko bat interes komunera jotzea dela. Ezein 
alderdi politikok aitortzen du publikoki ezein talde sozial onarturen 
desabantailarako legeria lortzeko presionatzen ari denik. Baina nola 
ulertu behar da konbentzio hori? Eraginkortasunaren printzipioa bai-
no zerbait gehiago da, ziur, eta ezin dugu suposatu gobernuak denen 
interesetan eragin berdina duenik. ikuspuntu bat baino gehiagori da-
gokionez maximizatzea ezinezkoa denez, gauza naturala da, gizarte 

demokratiko baten izaera kontuan izanda, maximizatzeko abantaila 
gutxien dituztenen ikuspuntua aukeratzea eta euren epe luzeko pers-
pektibak bultzatzea, askatasun berdinekin eta aukera berdintasun jus-
tuarekin bateragarri izan behar duen modurik onenean. Badirudi guk 
uste osoz justutzat ditugun programa politikoak gutxienez norabide 
horrexetan doazela, horiek moztuz gero, gizartearen sektore hori oke-
rrago egonen litzatekeen zentzuan. Politika horiek justuak dira denak, 
nahiz eta erabat justuak ez diren. Desberdintasun printzipioa, beraz, 
demokraziaren konbentzio politikoaren arrazoizko luzapen gisa uler 
daiteke, behin justiziaren ikuskera osoa, arrazoizko neurrian osoa, 
hartzeko beharrizanari aurre egiten diogunean. 

ikuskera mistoek ezaugarri intuizionistak dituztela aditzera 
ematean, ez dut esan nahi hori haien kontrako eragozpen erabakiga-
rria denik. iradoki dudanez (7§), printzipioen konbinazio horiek balio 
praktiko handikoak dira zalantzarik gabe. inork ez du dudan jartzen 
ikusmolde horiek arau onargarriak identifikatzen dituztela, euretara 
jota neurri politikoak baloratu ahal izateko modukoak, eta oinarriko 
instituzio egokiak edukiz gero, konklusio sendoetara eraman gintzake-
te. adibidez, ikuskera mistoak batez besteko ongizatea ken desbidera-
tze normalaren frakzio (edo) multiplo bat maximizatzen duela onar-
tzen duenak segurutik aukera berdintasun justua bultzatuko du, zeren 
bai baitirudi denek aukera berdin gehiago edukitzean batez bestekoak 
gora egiten duela (eraginkortasuna areagotuz), eta desberdintasunak, 
behera. Kasu horretan desberdintasun printzipioaren ordezkoak biga-
rren printzipioaren beste parteari eusten dio. Gainera, begien bistakoa 
da, uneren batean, geure judizio intuitiboetan oinarritu beharra dauka-
gula nahitaez. ikuskera mistoek duten zailtasuna da judizio horietara 
goizegi jo lezaketela eta desberdintasun printzipioari alternatiba argi-
rik aurkeztu gabe gera daitezkeela. Balio (edo parametro) egokiak es-
leitzeko prozedurarik egon ezean, litekeena da balioa justiziaren prin-
tzipioen bidez zehaztea, printzipio horiek, jakina, onartu ezin ditugun 
konklusioetara ez bagaramatzate. Hori gertatuz gero, orduan hobe izan 
daiteke, intuiziora jo arren ere, ikuskera misto bat hartzea, bereziki 
hura erabiltzeak gure konbikzio ongi hausnartuetara ordena eta ados-
tasuna badakartza. 

Desberdintasun printzipioaren aldeko beste puntu bat da erraz 
samar interpreta eta aplika daitekeela. segurutik, batzuentzat, iriz-

pide mistoen erakargarritasunaren zati bat desberdintasun printzi-
pioaren eskakizun latz samarrak ekiditeko bide bat izatean datza. 
Gauza erraz samarra da txiroenen interesak zerk bultzatuko dituen 
jakitea. Talde hori bere lehen mailako ondasunen zerrendaren bidez 
identifika daiteke, eta politika arazoak egoera egokian legokeen or-
dezkari aproposak zer hautatuko lukeen galdetuz konpon daitezke. 
Baina onuragarritasunaren printzipioari eginkizun bat ematen zaion 
heinean, batez besteko (edo guztizko) ongizatearen ideiaren zehaz-
tasunik eza problematikoa da. Beharrezko da ordezkari ezberdi-
nentzako onuragarritasun funtzioen kalkulu batera iristea eta euren 
artean pertsonarteko kidetasun bat sortzea, etab. Hori egitean plan-
teatzen diren arazoak hain dira handiak eta hurbilpenak hain dira 
zehaztasunik gabekoak, non sakonetik elkarren kontrakoak diren iri-
tziek pertsona ezberdinentzat maila berean onargarriak direla eman 
dezaketen. Norbaitek aldarrika dezake talde baten irabaziak beste 
baten galerak baino handiagoak direla, eta beste batzuek, ordea, hori 
ukatu. inork ezin esan dezake azpiko zein printzipiok esplikatzen 
dituzten ezberdintasun horiek edo nola konpon daitezkeen. Errazago 
dute posizio sozial indartsuagoetan daudenek beren interesak bide-
gabeki bultzatzea, argiro muga orotatik kanpo daudela inork esan 
gabe. Hori guztia, jakina, begien bistakoa da, eta beti aitortu izan 
da printzipio etikoak lausoak direla. Hala ere, ez dira guztiak maila 
berean zehaztu gabeak, eta justiziaren bi printzipioek abantaila handi 
bat daukate: argiago daude beraien eskakizunak, baita beraiek bete-
tzeko egin behar den guztia ere. 

agian pentsa liteke onuragarritasunaren printzipioaren lauso-
tasuna ongizatea nola neurtu eta nola gehitu hobeto esplikatuz gaindi 
daitekeela. Ez ditut azpimarratu nahi problema tekniko maiz eztabaida-
tuak, utilitarismoari jar dakizkiokeen garrantzitsuenak beste maila ba-
tean daude eta. Baina gai horien aipamen labur batek kontratu doktrina 
argituko du. orain, hainbat era daude onuragarritasunaren pertsonarte-
ko neurria ezartzeko. Euretako bat (gutxienez Edgeworthengana atze-
ra eginda) norbanakoa onuragarritasun maila kopuru mugatu bat baino 
gehiago bereizteko gai ez dela suposatzea da.194 Esan ohi da pertsona 
diskriminazio maila berekoak diren alternatiben aurrean indiferente 

194 ikus a. K. sen, Collective Choice and Social Welfare (san Frantzisko, Holden-Day, 1970), 93h or.; Edgeworthi dagokionez, ikus Mathematical Psychics (londres, 1888), 7-9, 60h or. 

gelditzen dela, eta edozein bi alternatibaren arteko onuragarritasune-
ko desberdintasunaren funtsezko neurria haien artean dauden maila 
bereizgarrien kopuruak zehazten duela. ateratzen den funtsezko eska-
la bakarra da, izan behar duen moduan, transformazio lineal positibo 
batera bideratua. Pertsonen artean neurria ezartzeko, suposatu behar 
da albo mailen arteko desberdintasuna norbanako guztientzat berbera 
eta maila guztien artean berbera dela. Pertsonarteko elkarrekikotasun 
arau horrekin erabat errazak dira kalkuluak. alternatibak alderatzean 
haien artean norbanako bakoitzarentzat zenbat maila dauden ikusten 
dugu, eta orduan batuketa egiten dugu, faktore positiboak eta negati-
boak kontuan izanda. 

Funtsezko  onuragarritasunaren  ikuskera  horrek  zailtasun 
ezagunak ditu. albo batera utzita begien bistakoak diren problema 
praktikoak eta pertsona baten diskriminazio mailen detekzioa bene-
tan baliagarriak diren alternatiben mende dagoela, badirudi ezinezkoa 
dela maila batetik bestera aldatzearen onuragarritasun soziala norba-
nako guztientzat berbera den ustea justifikatzea. alde batetik, proze-
dura horrek modu berberean baloratuko lituzke norbanakoek modu 
ezberdinean, batzuek besteek baino sakonkiago, sentitzen dituzten 
diskriminazioen kopuru bera inplikatzen duten aldaketak; bestalde, 
berriz, garrantzi handiagoa leukakete diskriminazio gehiago egiten 
bide dituzten norbanakoek izandako aldaketek. seguru asko ez da 
onargarria jarreren indarra gutxiestea eta, bereziki, bereizketak egite-
ko gaitasuna, izaeraren eta trebakuntzaren arabera sistematikoki alda 
daitekeena, gehiegi baloratzea.195 Benetan ere, arbitrarioa dirudi pro-
zedura guztiak. Hala ere, badu meritu bat: onuragarritasunaren printzi-
pioak segurutik suposizio etikoak dituela, beharrezko onuragarritasun 
neurria ezartzeko aukeraturiko metodoan inplizituki sartuta. Zorion-
tasun eta ongizate kontzeptua ez dago aski zehazturik, eta funtsezko 
neurria zehazteko ere neurri hori erabiliko duen teoria moralera begi-
ratu beharra daukagu. 

antzeko zailtasunak planteatzen dira Neumann-Morgenster-
nen definizioan ere.196 Demostra daiteke ezen, baldin lagun batek 

195 Zailtasun horiei buruz, ikus sen, ibid., 94h or; eta W. s. Vickrey, «Utility, strategy, and social Decision Rules», Quarterly Journal of Economics, 74 lib. (1960), 519-522 or. 

196 Horren inguruan, ikus Baumol, Economic Theory and Operations Analysis, 512-528 or.; eta luce eta Raiffa, Games and Decisions, 12-38 or. 

perspektiba arriskutsu ezberdinen artean egiten duen hautaketak 
zenbait postulatu betetzen baditu, orduan alternatibei dagozkien 
onuragarritasun kopuruak daudela, halatan, non esan daitekeen ha-
ren erabakiek espero den onuragarritasuna maximizatzen dutela. la-
gun horrek kopuru horien itxarobide matematikoak gidaturik balebil 
bezala hautatzen du; eta onuragarritasun esleipen horiek bakarrak 
dira, transformazio lineal positiboraino. Ez da baiesten, jakina, per-
tsonak berak darabilenik onuragarritasun esleipenik bere erabakiak 
hartzean. Kopuru horiek ez dituzte gidatzen haren hautaketak, eta 
ez dute segurtatzen deliberatzeko prozedura indibidualik. Hala ere, 
pertsona batek perspektiben artean dituen lehentasunek baldintza 
batzuk betetzen dituztela kontuan izanda, matematikari begiraleak 
kalkula ditzake, teorian bederen, lehentasun horiek deskribatzen di-
tuzten kopuruak, esperotako onuragarritasuna definituriko zentzuan 
maximizatuz. Horregatik, hausnarketa horren benetako bilakabideak 
ez dakar lagunak konfiantza jartzeko moduko emaitzarik edo irizpi-
derik; eta ez da iradokitzen onuragarritasun kopuruak alternatiben 
zein ezaugarriri dagozkion edo zein ezaugarri adierazten duen sei-
nalatzen duen ezer. 

orain, pertsona bakoitzarentzat funtsezko onuragarritasun bat 
jar dezakegula suposaturik, nola ezarri behar da pertsonarteko neu-
rria? ohiko proposamen bat zero-bat manua da: zero balioa pertso-
naren ahalik egoerarik txarrenari ematen diogu eta bat balioa beraren 
egoerarik onenari. lehen ikusian justua dirudi horrek, agian beste era 
batera adierazten duelarik bakoitzak bat, eta ez bat baino gehiago, ba-
lio duelako ideia. Hala ere, badira beste proposamen batzuk simetria 
konparagarria dutenak, adibidez, zero balioa alternatibarik txarrenari 
eta bat balioa alternatiba guztien onuragarritasunen baturari ematen 
diona.197 aipaturiko bi manuek ematen dute maila berean justuak, 
zeren lehenengoak denentzat onuragarritasun maximo berdina eska-
tzen baitu, eta bigarrenak batez besteko onuragarritasun berdina; hala 
ere, manuok erabaki sozial ezberdinetara eraman gintzakete. Gainera, 
proposamen horiek pertsona guztiek gogobetetze gaitasun berdinak 
dituztela postulatzen dute, eta horrek pertsonarteko neurri bat defi-
nitzeko soilik ordaindu beharreko prezio nabarmena dirudi. Manuok 
argiro zehazten dute ongizate kontzeptua modu berezian, zeren nozio 

197 ikus sen, Collective Choice and Social Welfare, 98 or. 

arruntak aldaketetarako bidea ematen duela baitirudi, kontzeptuaren 
interpretazio ezberdin bat sen onarekin bestea bezain bateragarria edo 
bateragarriagoa izanen litzatekeen zentzuan. Hartara, adibidez, zero-
bat arauak inplikatzen du ezen, baldintza berdinetan, onuragarritasun 
sozial handiagoa datorrela jendea desio xumeak eta erraz betetzekoak 
edukitzeko heztetik, baita pertsona horiek eskuarki eskakizun sines-
garriagoak eginen dituztela ere. Horiek gutxiagorekin konformatzen 
dira eta, beraz, behar duten onuragarritasun handienetik hurbil egonen 
dira. ondorio horiek onartu ezin baditugu, baina hala ere ikuspegi uti-
litaristari eutsi nahi badiogu, pertsonarteko beste neurriren bat aurkitu 
beharko dugu. 

Bestalde, kontuan izan behar dugu, Neumann-Morgensternen 
postulatuek pertsonek arriskuaren esperientziaz, jokoaren benetako 
prozesuaz, gozatzerik ez dutela suposatzen badute ere, euretatik ate-
ratzen den neurriak ziurgabetasuneranzko jarreren eragina duela, 
probabilitate banaketa orokorrak definitzen duen moduan.198 Hartara, 
erabaki sozialetan onuragarritasunaren definizio hori erabiltzen bada, 
arriskuetan sartzeari buruzko gizakien sentimenduek eragina izanen 
dute maximizatu behar den ongizate irizpidean. Beste behin ere ikus-
ten dugu pertsonarteko alderaketak definitzen dituzten konbentzioek 
ustekabeko ondorio moralak dituztela. lehen bezala, onuragarrita-
sunaren neurriak ikuspuntu moraletik arbitrarioak diren gertakizunen 
eragina du. Egoera hori bidezkotasun gisa ulerturiko justiziarenetik 
oso ezberdina da, Kanten hari buruzko interpretazioak, beraren prin-
tzipioetan idealak sartuta egoteak eta beharrezko pertsonarteko alde-
raketetarako hura lehen mailako ondasunen mende egoteak erakusten 
duten moduan. 

Badirudi, orduan, printzipio utilitaristaren lausotasuna ez dela 
behar bezala kentzen onuragarritasunaren neurri zehatzagoren batera 
joz. aitzitik, pertsonarteko alderaketetarako behar diren konbentzioak 
aztertu direnean, ikusten dugu alderaketak definitzeko metodo ezber-
dinak daudela. Hala ere, metodo horiek ikusmolde nabarmenki des-
berdinak suposatzen dituzte eta seguruenik ondorio erabat desberdi-
nak dituzte. arazo moral bat da jakitea definizio eta elkarrekikotasun 
arau horietarik zein den egokia, egokirik badago, justiziaren ikuskera 

198 ikus arrow, Social Choice and Individual Values, 10 or; eta sen, ibid., 
96h or. 

03910 

John Rawls 
JUSTIZIAREN TEORIA BAT 

baterako. Horixe da esan nahi dena, nire ikusiz, pertsonarteko alde-
raketak balio judizioen mende daudela esaten denean. Begien bistakoa 
bada ere onuragarritasunaren printzipioaren onarpena teoria moraleko 
kasu bat dela, ez da hain gauza nabaria ongizatea neurtzeko prozedu-
rek berek antzeko problemak planteatzen dituztenik. Prozedura horie-
tako bat baino gehiago daudenez, hautaketa neurriari ematen zaion 
erabileraren mende dago; eta horrek esan nahi du azkenean arrazoi 
etikoak erabakigarriak izanen direla. 

Maine-ren iruzkinak presuntzio utilitarista estandarrei buruz 
oso ongi datoz hemen. iradokitzen du presuntzio horien oinarriak 
argiak direla, behin ikusten dugunean legegintzako lan arau bat bai-
no ez direla, eta Benthamek ere horrelaxe ikusten zituela.199 Gizarte 
jendetsu eta homogeno samar bat eta legeria moderno indartsu bat 
suposatuta, legegintza eskala handian gida dezakeen printzipio baka-
rra onuragarritasunaren printzipioa da. Pertsonen arteko desberdin-
tasunak, benetakoenak ere, aintzat ez hartzeko beharrizanak denak 
modu berdinean aintzat hartzeko araura eta antzekotasun postulatu 
marjinaletara garamatza. Pertsonarteko alderaketetarako konben-
tzioak ere segurutik irizpide berarekin juzgatu behar dira. Kontratu 
doktrinak dio ezen, behin hori ikusten dugunean, onena ongizatea 
neurtu eta batzeko ideia erabat bertan behera uztea dela ere ikusiko 
dugula. Jatorrizko kokapenaren ikuspegitik begiratuta, hori ez da 
justizia sozialaren ikuskera bideragarri baten osagai. Justiziaren bi 
printzipioak hori baino hobesgarriagoak eta askoz aplikaerrazagoak 
dira. Dena kontuan hartuta, badira oraindik arrazoiak desberdintasun 
printzipioa, edo bigarren printzipioa osorik, hautatzeko onuragarri-
tasunaren printzipioaren ordez, ikuskera misto baten testuinguru mu-
rriztuan bertan ere. 

50. PERFEKZioaREN PRiNTZiPioa 

Honaino ezer gutxi esan dut perfekzioaren printzipioaz. Bai-
na, iritzi mistoak jada aztergai izan ditudalarik, orain kontzeptu horixe 
aztertzea gustatuko litzaidake. aldaera bi ditu: lehenengoan, teoria 
teleologiko baten printzipio bakarra daukagu, zeinak gizartea insti-

199 azalpen horiek lan honexetan aurkitzen dira: H. s. Maine, The Early History of Institutions (londres, 1897), 399h or. 

tuzioak antolatzera eta pertsonen eginbehar eta obligazioak zehaztera 
bideratzen duen, giza bikaintasunak arteetan, zientzian eta kulturan 
erdietsitako lorpenak maximizatzeko. Printzipioa, jakina, zenbat eta 
gorago jarri ideala, orduan eta exijentzia handiagokoa da. Nietzschek 
batzuetan sokrates eta Goethe bezalako gizon handien biziei ematen 
dien balio absolutua ezohikoa da. Batzuetan esaten du gizateriak eten-
gabe ahalegindu behar duela norbanako handiak sortzen. Espezimen 
gorenen onerako lan eginez geure biziei ematen diegu balioa.200 Bi-
garren aldaerak, aristotelesengan, besteak beste, aurkitzen dugunak, 
eskakizun handiagoak ditu. 

aipaturiko doktrina moderatuago hori teoria intuizionista ba-
tean perfekzioaren printzipio bat zenbait ereduren artean hautaturiko 
eredu moduan onartzen duena da. Printzipioa beste batzuekin alde-
ratu behar da intuizioaren bidez. orduan, ikuspegi hori noraino den 
perfekzionista, hori bikaintasun eta kultura eskakizunei ematen zaien 
balioaren mende dago. Baldin, adibidez, defendatzen bada, grezia-
rrek filosofian, zientzian eta artean erdietsi zituzten lorpenak be-
renez justifikatzen dutela antzina buruturiko esklabotzako praktika 
(lorpen horietarako praktika hori beharrezko zela uste izanik), ikus-
kera hori, dudarik ez, erabat perfekzionista da. Perfekzioaren exijen-
tziek ezereztu egiten dituzte askatasunaren eskakizunak. Bestalde, 
irizpide hori erregimen konstituzional batean aberastasunaren eta 
errentaren birbanaketa mugatzeko erabil dezakegu. Kasu horretan 
berdintasunezko ideien kontrapisu gisa erabiltzeko balio du. Hartara, 
esan daiteke banaketak berdintasun handiagokoa izan behar lukeela, 
baldin hori funtsezkoa bada txiroenen oinarrizko beharrizanei eran-
tzuteko eta hobeto daudenen gozamen eta plazerak bakarrik gu-
txitzen baditu. Baina zorigabeenen zoriontasun handiagoak ez du, 

200  ikus honako lan honetan aipatzen diren pasarteak: G. a. Morgan, What Ni-
etzsche Means (Cambridge, Harvard University Press, 1941) 40-42, 369-376 or. 
Bereziki ziztatzailea da Nietzscheren honako adierazpen hau: «Gizateriak eten-
gabe egin behar du lan gizaki aparteko handiak sortzen; horixe, eta ez besterik, 
da egitekoa ... zeren hauxe baita koska: nola gorde lezake zure biziak, norbana-
koaren biziak baliorik handiena, esanahi sakonena? ... Espezimenik bitxien eta 
balio handikoenen onerako biziz bakarrik». Untimely Meditations: Hirugarren 
saiakera: Schopenhauer hezitzaile gisa, 6 at., honako obra honetatik hartua: J. R. 
Hollingsdale, Nietzsche: The Man and His Philsophy (Baton Rouge, louisiana 
state University Press, 1965) 127 or. 

03930 

John Rawls 
JUSTIZIAREN TEORIA BAT 

eskuarki, justifikatzen balio kulturalak zaintzeko beharrezko diren 
gastuak murriztea. Bizimolde horiek balio intrintseko handiagoa 
dute azken aipatuen gozameneko plazerak baino, zabal hedatuta 
egon arren. Baldintza normaletan, aparte gorde behar da baliabide 
sozialen zati minimo bat, perfekzioaren xedeak sustatzeko. salbues-
pen bakarra behar horiek oinarrizko beharrizanei erantzuteko eska-
rien kontra doazenean gertatzen da. Hartara, zirkunstantzia hobeak 
daudenean, perfekzioaren printzipioak balio handiagoa hartzen du, 
desio gehiago bete ahal izateak baino. Zalantzarik gabe, askok era 
intuizionista horrexetan onartu dute perfekzionismoa. 

interpretazio mordo baterako aukera ematen du, eta teoria per-
fekzionista hertsiak baino askoz kontzeptu arrazoizkoagoa adierazten 
bide du.201 

Perfekzioaren printzipioa zergatik arbuiatu behar den aztertu 
aurretik, justiziaren printzipioen eta teoria teleologiko mota bien artean 

-perfekzionismoa eta utilitarismoa- dagoen erlazioari buruz zerbait 
esatea gustatuko litzaidake. idealari begirako printzipioak definitzeko 
esan genezake beharrizanari begirakoak ez diren printzipioak direla.202 
Hau da, ez dituzte hartzen arazoari dagokion ezaugarri bakartzat guz-
tizko beharrizan-asetzea eta asetze hori pertsonen artean banatzen den 
era. orain, bereizketa horren arabera, justiziaren printzipioak eta per-
fekzioaren printzipioa (edozein aldaeratan) idealari begirako printzi-
pioak dira. Ez dira aldentzen desioen helburuetatik, eta gogobetetzeak 
maila berean biziak eta atsegingarriak direnean balio berdinekoak 
direla defendatzen dute (horixe da Benthamen baiespenaren esanahia 
orratz-jolasa [«pushpin»] poesia bezain ona dela dioenean). ikusi du-
gun moduan (§41), justiziaren printzipioen baitan nolabaiteko ideala 

201 Horrelako iritzi bat aurkitzeko, ikus Bertrand de Jouvenal, The Ethics of 
Redistribution (Cambridge, The University Pres, 1951). ikus, halaber, Has-
tings Rashdall, The Theory of Good and Evil (londres, oxford University Press, 
1907), i. lib, 235-243 or., zeinak printzipio gisa defendatzen duen norbanako 
baten onak beste edozeinen onak adina balio duela, perfekzioaren irizpidea 
egokia delarik pertsonen onak berdinak noiz diren erabakitzeko. Bizi-maila 
altuagorako gaitasuna gizakiak ezberdinki tratatzeko oinarria izaten da. ikus 
240-242 or. antzeko ideia dago inplizitu beste lan honetan ere: G. E. Moore, 
Principia Ethica, Vi. kap. 

202 Definizioa honako lan honetatik hartua da: Barry, Political Argument, 
39h or. 

dago sartuta, eta printzipioekin bateraezinak diren desirak asetzeak ez 
du inolako baliorik. Gainera, geure izaeraren zenbait ezaugarri indartu 
behar ditugu, bereziki justizia sena. Hartara, kontratu doktrina per-
fekzionismoaren antzekoa da, doktrina horrek ere gogobetetzeen ba-
lantze netoa eta bera banatzeko modua baino zerbait gehiago kontuan 
hartzen baitu. izan ere, justiziaren printzipioek aipatu ere ez dute egi-
ten ongizatearen kantitatea edo banaketa, askatasunei eta beste lehen 
mailako ondasunei buruz baino ez direlarik ari. aldi berean, pertsona-
ren ideal bat definitzea lortzen dute, horretarako aldez aurretiko giza 
bikaintasunaren araua aipatu gabe. Kontratu ikuspegia, beraz, perfek-
zionismoaren eta utilitarismoaren bitartean dago. 

Ea eredu perfekzionista hartu behar den planteatzen duen gal-
derara itzulita, lehenengo eta behin ikuskera hertsiki perfekionista izan 
behar dugu kontuan, hor arazoak nabariagoak dira eta. orain, bada, 
ideia bat edukitzeko, irizpide horrek lorpen mota ezberdinak sailka-
tzeko eta euren balioen batura egiteko moduren bat eskaini behar digu. 
Balorazio hori, jakina, baliteke oso zehatza ez izatea, baina oinarriz-
ko egiturari dagozkion erabaki nagusiak gidatzeko heinean bederen 
izan beharko du zehatza. Puntu horrexetan, hain zuzen, erakusten du 
zailtasuna perfekzioaren printzipioak. izan ere, pertsonek jatorrizko 
kokapenean elkarren interesen ardurarik ez duten arren, badakite inte-
res moral eta erlijiosoak eta beste xede kultural batzuk dituztela (edo 
ukan ditzaketela), arriskuan jarri ezin dituztenak. Gainera, suposatzen 
da onaren ikuskera ezberdinak defendatzen dituztela eta uste dutela 
besteen aurrean beren interesen alde presioa egiteko eskubidea dutela, 
nork bere helburuak aurrera ateratzeko. Parteek ez dute konpartitzen 
onaren ikuskera bera, beraren arabera euren boterearen gauzatzea edo 
euren desiren asetzea ebaluatu ahal izateko. Ez dute instituzioen artean 
hautaketa egiteko printzipio moduan erabil daitekeen hitzarturiko per-
fekzio irizpiderik. Horrelako araua onartzea, izan ere, askatasun erli-
jioso edo bestelako txikiagora, edo agian norberaren xede espiritualak 
aurrera ateratzeko askatasuna galtzera ere, garamatzan printzipio bat 
onartzea litzateke. Bikaintasun araua arrazoizko neurrian argi bada-
go, parteek ez dute modurik jakiteko euren eskakizunak beharbada ez 
direla behera etorriko perfekzioa maximizatzeko jomuga altuagoaren 
aurrean. Horregatik badirudi pertsonek jatorrizko kokapenean honako 
hauxe bakarrik hitzar dezaketela, alegia, guztiek eduki behar dutela 
ahalik askatasun berdinik handiena, besteentzako askatasun bertsuare-

kin bateragarria. Ezin jarri dute arriskuan beren askatasuna, justizia-
ren printzipio teleologiko baten bidez zerk izan behar duen maximiza-
tua definituko duen balio arau bat erabiltzeko baimena emanez. Kontu 
hori pertsonarteko alderaketak egiteko oinarri moduan lehen mailako 
ondasunen zerrenda batean bat etortzetik erabat desberdina da. Ze-
rrenda horrek, edonola ere, bigarren mailako zeregina du, eta lehen 
mailako ondasunak gizakiek beren xedeak, direnak direla, erdiesteko 
eskuarki behar izaten dituzten gauzak dira. ondasunok behar izateak 
ez du pertsona bat bestetik bereizten. Baina, jakina, ondasunok zerren-
da bat erdiesteko onartzeak ez du bikaintasun araurik ezartzen. 

Gauza nabaria da, bada, askatasun berdinaren printzipiora gara-
matzan argudio berak perfekzioaren printzipioa arbuiatzea galdatzen 
duela. Baina, argudio hori egitean, ez dut defendatzen bikaintasun iriz-
pideek ez dutela oinarri arrazionalik eguneroko bizitzako ikuspuntu-
tik. Dudarik gabe, arte eta zientzietan ahalegin sortzaileak neurtze-
ko arauak daude, pentsamenduaren estilo eta tradizio partikularretan 
bederen. oso sarri argi baino argiago egoten da pertsona baten lana 
beste batena baino kalitate handiagokoa dela. Benetan ere, pertsonen 
askatasunak eta ongizateak, euren jardueren eta lanen bikaintasuneta-
tik neurtzen direnean, oso balio ezberdina daukate. Hori egia da lana-
ren burutze errealean ez ezik, baita burutze potentzialean ere. Balio 
intrintsekoari buruzko alderaketak, jakina, egin daitezke; eta, perfe-
kzio araua justiziaren printzipio bat ez den arren, balio judizioek leku 
garrantzitsua dute giza arazoetan. Ez dira ezinbestez eskubideak eslei-
tzeko oinarri erabilgarriak ez izateko bezain lausoak. argudioa, izan, 
da parteek ez dutela perfekzioaren printzipioa hartzeko arrazoirik, ja-
torrizko kokapeneko baldintzak kontuan izanda. 

Perfekzionismoaren etikara iristeko, parteek aldez aurretik 
eginbehar naturalen bat onartu dutela uste izan behar dugu, hala nola, 
nolabaiteko estilo eta dotorezia estetikoko nortasuna garatzeko eta arte-
en ezagutza eta lanketa sustatzeko eginbeharra. Baina uste horrek 
drastikoki aldatuko luke jatorrizko kokapenaren interpretazioa. Na-
hiz eta bidezkotasun gisa ulerturiko justiziak gizarte ongi antolatuan 
bikaintasunaren balioak aintzat hartzen lagatzen duen, giza perfekzio-
ak elkartze librearen printzipioen mugen barruan bilatu behar dira. la-
gunak beren interes artistiko eta kulturalak sustatzeko elkartzen dira, 
komunitate erlijiosoak eratzen dituzten bezalaxe. Ez dute estatuaren 

aparatu hertsatzailea askatasun handiagoa edo banaketa zati handia-
goak berenganatzeko erabiltzen, euren jarduerek balio intrintseko 
handiagoa dutela eta. Perfekzionismoa arbuiatu egiten da printzipio 
politiko gisa. Hartara, arteak, zientziak eta kultura oro har sustatzeko 
beharrezko diren baliabide sozialak emandako zerbitzuen ordain justu 
moduan irabazi behar dira, edo herritarrek borondatez egin nahi dituz-
ten ekarpenetatik atera, betiere justiziaren bi printzipioek erregulatu-
riko erregimen baten barruan. 

Kontratu doktrinan, orduan, herritarren askatasun berdinak ez 
du aurresuposatzen pertsona ezberdinen xedeak balio intrintseko bera 
dutenik, ezta haien askatasuna eta ongizatea balio berekoak direnik 
ere. Hala ere, postulatzen da parteak pertsona moralak direla, xede 
sistema koherente bat eta justizia senerako gaitasuna dituzten norba-
nako arrazionalak. Behar diren erabaki ahalmenak dituztenez, sobera 
legoke gehitzea pertsona moralki berdinkideak direla. Esan genezake, 
nahi izanez gero, gizakiek duintasun bera dutela, horrekin esan gu-
rarik guztiek betetzen dituztela hasierako kontratu egoeraren inter-
pretazioak adierazitako nortasun moralerako baldintzak. Eta horretan 
berdinkideak izanik, guztiak tratatu behar dira justiziaren printzipioek 
eskatzen duten moduan (77§) Baina horrelako ezerk ez du inplika-
tzen haien jarduerak eta lorpenak bikaintasun berekoak direnik. Hori 
pentsatzea nortasun moralaren nozioa balio kontzeptuan sartzen diren 
perfekzio ezberdinekin konbinatzea da. 

Esan berri dut pertsonek balio bera edukitzea ez dela beha-
rrezko askatasun berdinerako. Halaber, kontuan izan behar da balio 
bera edukitzea ez dela nahikoa ere. Batzuetan esaten da oinarrizko 
eskubideetako berdintasuna pertsonak bizimolde altuagoetarako ber-
din gai izatearen ondorio dela; baina ez dago argi zergatik izan behar 
duen horrek horrela. Balio intrintsekoa balio kontzeptuan sartzen den 
nozioa da, eta askatasun berdina edo beste edozein printzipio egokia 
izatea zuzentasunaren ikuskeraren mende dago. orain, perfekzio iriz-
pideak behin eta berriz dio eskubideak oinarrizko egituran guztizko 
balio intrintsekoa maximizatzeko moduan esleitu behar direla. Norba-
nakoek dauzkaten eskubide eta aukeren eiteak, seguruenik, eragina du 
ezkutuan dituzten ahalmen eta bikaintasunak gauzatzean lortzen duten 
mailan. Baina hortik ez dator ondorio gisa oinarrizko askatasunen ba-
naketa berdina soluziorik onena denik. 

Egoera utilitarismo klasikoarenaren antzekoa da: arauzko supo-
sizioekin paraleloan doazen postulatuak behar ditugu. Hartara, norba-
nakoen gaitasun ezkutuak antzekoak izan arren, eskubideen esleipena 
balio marjinala (kasu honetan bikaintasunerako irizpideaz kalkulatua) 
gutxitzeko printzipioak gobernatuta egon ezean, eskubide berdinak ez 
lirateke segurtaturik geldituko. Benetan ere, baliabide oparoak eduki 
ezean, guztizko balioa gehitu egin liteke oso eskubide desberdinen eta 
gutxi batzuen aldeko aukeren bidez. Hori egitea ez da injustua ikus-
puntu perfekzionistatik, giza bikaintasun gehiago sortzeko beharrezko 
izanez gero. orain, balio marjinala gutxitzeko printzipioa benetan ere 
eztabaidagarria da, nahiz eta agian ez balio berdinaren printzipioa be-
zainbeste. Ez dago arrazoi modurik uste izateko talentu handiko per-
tsonak sustatu eta lantzeko emandako eskubide eta baliabideek, nor-
malean, gero eta gutxiago ekartzen dutela guztizkora, gaiari dagokion 
eskalako muga jakin batetik harago. Ekarpen hori, aitzitik, hazi egin 
daiteke (edo konstante iraun) mugarik gabe. Perfekzioaren printzipio-
ak, beraz, ez du askatasun berdinentzako oinarri segururik eskaintzen, 
eta seguruenik asko urrunduko litzateke desberdintasun printzipiotik. 
Berdintasunerako beharrezko diren presuntzioek ez dirudite egiatan 
gertatzeko modukoak. askatasun berdinerako oinarri tinkoa aurkitze-
ko, badirudi printzipio teleologiko tradizionalak, hala perfekzionistak 
nola utilitaristak, arbuiatu egin behar ditugula. 

Honaino, azalpen guztian perfekzionismoa printzipìo baka-
rreko teoria teleologiko gisa aipatu dut. aldaera horretan zailtasunak 
nabariagoak dira. Forma inutizionistak askoz onargarriagoak dira, eta 
perfekzio eskakizunak moderazioz balioesten direnean, ez da izaten 
erraza iritzi horien kontra argudiatzea. Justiziaren bi printzipioekiko 
desadostasuna askoz txikiagoa da. Hala ere, antzeko problemak sor-
tzen dira, zeren, ikuspegi intuizionistako printzipio bakoitza hautatu 
egin behar delarik, kasu horretan segurutik ondorioak hain larriak iza-
nen ez diren arren, ez baitago lehen bezala justizia sozialaren arau gisa 
printzipio bat onartzeko oinarririk. Horrez gain, bikaintasun arauak 
zehaztugabeak dira printzipio politiko moduan, eta euren aplikazioak 
arazo publikoetara segurtasunik gabekoa eta idiosinkrasiaduna izan 
behar du nahitaez, tradizio eta pentsamendu komunitate txikiago-
etan arau horiek oso arrazoiz aipa eta onar ditzaketen arren. arrazoi 
horrexegatik, besteak beste, galdatzen digu bidezkotasun gisa ulertu-
riko justiziak agerian jartzeko zein jokamoldek oztopatzen dituzten 

besteen oinarrizko edo bestelako askatasunak, edo obligazioen edo 
eginbehar naturalen bat urratzen duten, jokamoldeoi muga jarri ahal 
izan aurretik. izan ere, konklusio horretara daramaten argudioek huts 
egiten dutenean, hain zuzen, izaten dugu irizpide perfekzionistetara 
ad hoc jotzeko tentazioa. Esaten denean, adibidez, mota konkretu 
bateko sexu harremanak apalgarri eta lotsagarriak direla eta, horre-
gatik, debekatu egin behar liratekeela, horretan dabiltzanen onerako 
soilik bada ere, direnak direla euren desirak, justiziaren printzipioen 
araberako arrazoizko argudiorik eman ezin delako esaten da askotan 
hori. Horren ordez, bikaintasun nozioetara jotzen dugu berriro. Bai-
na, kasu horietan, segurutik hobespen estetiko sumagaitzen eta egokia 
denari buruzko sentimendu pertsonalen eragina izaten dugu; eta nor-
banakoen, klaseen eta taldeen arteko aldeak sarri askotan sakonak eta 
bateraezinak izaten dira. Ziurgabetasun horiek irizpide perfekzionista 
akasten eta askatasun indibiduala arriskuan jartzen dutenez, hobe dela 
dirudi egitura zehatzagoa duten justiziaren printzipìoak erabat segu-
rutzat jotzea.203 Hartara, perfekzionismoa, bere forma intuizionistan 
ere, arbuiatu eginen litzateke, justizia sozialaren oinarri bideragarririk 
zehazten ez duelako. 

azkenerako, jakina, perfekzio araurik gabe jardutearen ondo-
rioak onargarriak diren ala ez egiaztatu beharko genuke, zeren lehen 
ikusian ematen baitu bidezkotasun gisa ulerturiko justiziak ez diela 
behar adinako tarterik uzten idealari begirako gogapenei. Puntu ho-
netara helduta, hauxe bakarrik esan nezake, alegia, arte eta zientzie-
tarako fondo publikoak truke adarraren bidez atera daitezkeela (43§). 
Kasu horretan, ezin zaie mugarik jarri herritarrek beren buruei behar 
diren zergak ezartzeko ukan ditzaketen arrazoiei. ondasun publiko ho-
rien merituak printzipio perfekzionistetan oinarrituz ebalua ditzakete, 
zeren gobernuaren makineria hertsatzailea, kasu horretan, isolamendu 
eta segurtasun arazoak gainditzeko bakarrik erabiltzen baita, inori ez 

203 Puntu horren argigarri da moraltasunaren hertsapenak deritzenei buruzko 
eztabaida, moraltasunak maiz moraltasun sexualaren adiera hertsia duelarik. ikus 
Patrick Devlin, The Enforcemen of Morals (londres oxford University Press, 
1965), eta H. l. a. Hart, Law, Liberty and Morality (stanford, Calif., stanford 
University Press, 1963), zeinak gai horretan jarrera ezberdinak agertzen dituen. 
azterketa sakonagorako, ikus Brian Barry, Political Argument 66-69 or.; Ronald 
Dworkin, «lord Devlin and the Eforcement of Morals», Yale Law Journal, 75 
lib. (1966); eta a. R. louch, «sins and Crimes», Philosophy, 43 lib. (1968). 

zaiolarik zergarik ezartzen norberak onartu barik. Bikaintasun iriz-
pideak ez du hemen balio printzipio politiko gisa, eta, beraz, gizarte 
ongi antolatuak, berak nahi badu, bere baliabideen zati itzel bat mota 
horretako gastuetarako erabil dezake. Baina, kulturarako eskakizunei 
horrela aurre egin badakieke ere, justiziaren printzipioek ez dute per-
mititzen unibertsitateak eta institutuak edo opera eta antzerkia suben-
tzionatzea, instituzio horiek intrintsekoki balio handikoak direlako eta 
bertan dabiltzanak konpentsaziozko ordainik jasotzen ez duten beste 
batzuen lepotik mantentzea, batzuetan neurri esanguratsuan gainera, 
beste erremediorik ez dutelako. Horietarako zergak ordaindu beharra 
baldintza bat betez gero bakarrik justifikatzen da, hau da, baldin ho-
rrek askatasun berdinak segurtatzen dituzten eta abantailarik gutxien 
dituztenen epe luzerako interesak modu egokian aurrera ateratzen 
dituzten baldintza sozialak sustatzen baditu. Badirudi horrek justizia 
gutxien eztabaidatzen zaien diru-laguntzak baimentzen dituela, eta, 
beraz, horrelako kasuetan ez dago perfekzioaren printzipioaren pre-
mia nabaririk. 

azalpenokin bukatzen dut justiziaren printzipioak instituzioei 
nola aplikatu behar zaizkien azaldu nahirik egindako analisia. Badira, 
argi dago hori, kontuan hartu beharreko beste gai batzuk ere. Beste 
perfekzionismo era batzuk ere posible dira, eta arazo bakoitza labur 
baino ez da aztertu. azpimarratu behar dut nire asmo bakarra hauxe 
adieraztea dela, kontratu doktrinak ongi balio dezakeela ikusmolde 
moral alternatibo gisa. instituzioentzako dituen ondorioak ikusten di-
tugunean, konturatzen gara gure sen oneko konbikzioekin bere lehia-
kideak baino hobeto adosten bide dela eta arrazoizko eran hedatzen 
dela ebazteke dauden beste kasu batzuetara. 

EGiNBEHaRRa ETa oBliGaZioa 

aurreko bi kapituluetan instituzioei dagozkien justiziaren 
printzipioez egin dut gogoeta. orain norbanakoei aplikatzen zaizkien 
eginbehar eta obligazio naturalaren printzipioak hartu nahi ditut hiz-
pide. lehen bi ataletan, printzipiook jatorrizko kokapenean hautatu 
behar izateko arrazoiak eta gizarte lankidetza egonkor bat lortzean 
duten eginkizuna aztertzen dira. Promesei buruzko gogoeta labur bat 
eta leialtasunaren printzipioa ere sartzen ditut hor. Halere, gehienbat 
testuinguru konstituzional baten barruan aztertuko ditut aipaturiko 
printzipioen inplikazioak eginbehar eta obligazio politikoaren teo-
riarako. Horixe dela dirudi justiziaren teoria baten bilaketan duten 
zentzua eta edukia azaltzeko modurik egokiena. Zehazki, desobe-
dientzia zibilaren arazo bereziaren azterketa bat egiten da, gehien-
goaren gobernuaren arazoarekin eta lege injustuei obeditzeko moti-
boekin lotuta. Desobedientzia zibila beste ez-betetze mota batzuekin 
alderatzen da, hala nola kontzientzia objekzioarekin, berak erregi-
men demokratiko ia justu baten egonkortzearen alde duen eginkizun 
berezia nabarmentzeko. 

51. EGiNBEHaR NaTURalaREN PRiNTZiPioEN 

alDEKo aRGUDioaK 

aurreko kapitulu batean (18-19§) norbanakoei aplikatzen zaizkien eginbehar eta obligazio naturalaren printzipioak azaldu ditut laburki. orain ikusi behar dugu zergatik hautatu beharko liratekeen printzipio horiek jatorrizko kokapenean. izan ere, instituzioekiko zein lokarri ditugun eta elkarren meneko nola bihurtzen garen definitzen dutenez, zuzentasunaren ikuskera baten funtsezko zatia osatzen dute. Bidezkotasun gisa ulerturiko justiziaren ikuspegia ez da osoa izanen aipaturiko printzipio horiek azaldu arte. 

Justiziaren teoriaren ikuspuntutik, eginbehar natural garrantzi-
tsuena instituzio justuak mantendu eta sustatzea da. Eginbehar horrek 
bi parte ditu: lehenengo eta behin, obeditu eta dagokigun partea bete 
beharra daukagu instituzio justuetan, eurok existitzen direnean eta 
aplikatzen zaizkigunean; eta bigarrenik, antolamendu justuak ezar-
tzen 

lagundu behar dugu, horrelakorik ez dagoenean, gure aldetik 
neke handirik gabe egin daitekeenean behintzat. ondorioz, gizartearen 
oinarrizko egitura justua baldin bada, edota arrazoiz espero daitekee-
nik justuena zirkunstantziak kontuan hartuta, denek daukate exijitzen 
zaiena egiteko eginbehar naturala. Denak daude horretara behartuta, 
bakoitzaren borondatezko egintza, burutzapen eta bestelako zernahiz 
gain. Baina, hortaz, arazoa da ea zergatik hautatu behar den printzipio 
hori eta ez besteren bat. Demagun, instituzioen kasuan gertatzen den 
bezala, ez dagoela modurik parteek proposa daitezkeen printzipio guz-
tiak azter ditzaten. Posibilitate ezberdinak ez daude argiro definituta, 
eta agian ez dago haien artean hautaketa posible hoberik. Eragozpen 
horiek ekiditeko, jo dezagun, lehen bezala, printzipio tradizionalen 
eta oso ezagunen zerrenda mugatu batean oinarrituta egin behar dela 
hautaketa. irtenbidea errazteko, hemen alternatiba utilitarista besterik 
ez dut aipatuko, argitasuna eta alderaketa lortzeko helburuarekin, eta 
arrazoibidea laburki ematearren. 

orain, norbanakoentzako printzipioen hautaketa neurri handi 
batez errazten du instituzioentzako printzipioak ebatzi izanak. alter-
natiba egingarriak, berez, justiziaren printzipio biak batera gogoan 
hartzen direnean, eginbeharraren eta obligazioaren ikuskera koheren-
teak direnetara murriztuta geratzen dira.204 Murrizketa horrek bereziki 
garrantzitsua izan behar du gure lokarri instituzionalak definitzen di-
tuzten printzipioekin konexioan. Horrela, demagun jatorrizko koka-
penean diren norbanakoek, justiziaren printzipio bietan adostasunera 
iritsita, onuragarritasunaren printzipioa (edo horren aldaeraren bat) 
hautatzera jotzen dutela norbanakoen ekintzetarako arautzat. suposi-
zio horretan kontraesanik ez badago ere, onuragarritasunaren printzi-
pioa hautatzeak zuzentasunaren ikuskera inkoherente batera eramanen 
gintuzke. instituzioentzako eta norbanakoentzako arauak ez dira bata 

204 Puntu hori argitu didana allan Gibbard izan da, eta zorretan nago bera-
rekin. 

04020 

John Rawls 
JUSTIZIAREN TEORIA BAT 

bestearekin egokiro ahokatzen. Hori bereziki gauza argia da justizia-
ren printzipioek arauturiko gizarte posizio batean dagoen pertsona-
ren egoeretan. Pentsa dezagun, adibidez, alderdi politiko ezberdinen 
artean botoa zeini eman erabakitzen ari den herritarraren kasua, edo 
lege jakin baten alde egin behar ote duen bere buruari galdetzen dion 
legegilearen kasua. Jakintzat ematen da pertsona horiek justiziaren 
printzipio biak instituzioentzat eta onuragarritasunaren printzipioa 
norbanakoentzat hautatu dituen gizarte ongi antolatu bateko kideak 
direla. Nola jokatu behar dute? Herritar edo legegile arrazional gisa, 
badirudi lagunak justiziaren printzipio biei hobeto dagokien alderdia-
ren edo legearen alde egin beharko lukeela. Horrek esan nahi du ego-
kitasun horren arabera eman beharko lukeela botoa, eta besteak ere 
gauza bera egitera bultzatu, etab. instituzioak existitzeak publikoki ai-
torturiko arauen araberako zenbait portaerazko jarraibide eskatzen diz-
kio norbanakoari. instituzioentzako printzipioek, beraz, antolamendu 
horietan leku bat duten pertsonen ekintzetan ondorioak dituzte. Baina 
pertsonok gogoan izan behar dute, orobat, euren ekintzak onuragarri-
tasunaren printzipioak gobernatzen dituela. Kasu horretan, garaipena-
rekin edo aldarrikapenarekin gogobetetzeen balantze netoa (edo batez 
bestekoa) seguruago maximizatzen duen alderdia edo legea bultzatu 
beharko luke herritar edo legegile arrazionalak. Norbanakoentzako 
arau gisa onuragarritasunaren printzipioa hautatzeak kontrako no-
rabideetara garamatza. Gatazka hori ekiditeko beharrezkoa da, norba-
nakoak, postu instituzionala duenean behintzat, justiziaren printzipio 
biekin modu egokian bat datorren printzipio bat hautatzea. ikuspuntu 
utilitarista egoera ez-instituzionaletan baino ez da bateragarria jadanik 
egin diren antolamenduekin. Nahiz eta onuragarritasunaren printzi-
pioak leku bat izan dezakeen behar bezala mugaturiko testuinguru ja-
kin batzuetan, baztertuta geratzen da eginbeharraren eta obligazioaren 
deskribapen orokorretik. 

Errazena, beraz, justiziaren bi printzipioak erabiltzea da nor-
banakoentzako zuzena denaren ikuskeraren osagai gisara. Printzipio 
horiei erantzuten dieten antolamenduak bultzatzen eta sustatzen di-
tuen elementu bezala defini dezakegu eginbehar naturala; horrela ins-
tituzioentzako irizpideekin bat datorren printzipio bat lortzen dugu. 
Bada oraindik beste galdera bat: jatorrizko kokapenean diren parteek 
hobeto ez ote luketen jokatuko instituzio injustuei obeditzeko exijen-
tzia zenbait ekintza borondatezkoren baldintzapean jarriko balute, hala 

04030 

John Rawls 
JUSTIZIAREN TEORIA BAT 

nola aurretik antolamendu horien onurak onartu izana, edo haiei lotze-
ko promesa egin edo konpromisoa adierazi izana. lehen ikusi batean, 
horrelako baldintzadun printzipio bat bateragarriagoa dela dirudi kon-
tratu ideiarekin, ideia horrek kontsentimendu askean eta askatasuna-
ren babesean jartzen duen enfasia kontuan hartuta. Baina, egiatan, ez 
da ezer aurreratzen baldintza horrekin. Bi printzipioen ordena lexikala 
ikusirik, jada bermatuta dago askatasun berdinak erabat beteko dire-
la. Ez dago ideia horri buruzko argudioa sakonago azaldu beharrik. 
Gainera, parteek badituzte arrazoi guztiak instituzio justuen egonkor-
tasuna bermatzeko, eta hori egiteko modu errazen eta zuzenena haiei 
laguntzeko eta obeditzeko exijentzia onartzea da, gure borondatezko 
ekintzak kontuan hartu gabe. 

azalpen horiek ondasun publikoei buruzko aurreko analisia go-
goratuz indar daitezke (42§). aipatu dugu ezen, gizarte ongi antolatu 
batean, herritarrek normalean duten justiziaren egiazko sentimendu-
aren ezagutza publikoa, izatez, akordio justuak egonkortzen laguntzen 
duen indar sozial handia dela. isolamenduaren arazoa konponduta da-
goenean eta ondasun publikoak sortzeko eskala handiko sistema jus-
tuak daudenean ere, ezegonkortasunera daramaten bi joera mota ego-
ten dira. Norberaren interesaren ikuspegitik, pertsona bakoitzak berari 
dagokion egitekoari ihes egiteko tentazioa dauka. Edonola ere, onda-
sun publikoaren onura hartzen du, eta haren zerga-ordainketaren balio 
sozial marjinala beretzat gastaturiko diru marjinala baino handiagoa 
izan arren, horren zati txiki baten onura besterik ez da berarentzat. 
Norberaren interesetik sortzen diren joera horiek lehen motako eze-
gonkortasunera daramate. Baina, justizia senaren izenean predikatu 
arren gizakiek halako ekintza kooperatibo bat buru dezaten, besteek 
ere beren partea beteko duten sinestean oinarrituta, herritarrek beren 
ekarpena ez egiteko tentaldia izan dezakete, uste dutenean, edo arra-
zoiz sumatzen dutenean, beste batzuk ere ez direla berena egiten ari. 
Besteen zintzotasunari buruzko susmoetatik sortzen diren joera horiek 
bigarren motako ezegonkortasunera daramate. Ezegonkortasun hori 
bereziki handia da arauei atxikitzea arriskutsua denean eta besteak ez 
zaizkienean arauoi atxikitzen. oztopo horixe da desarme itunak akas-
ten dituena; elkarrenganako mesfidantza dagoenean, pertsona justuak 
eurak ere etengabeko etsaitasunezko egoerara kondenatuta daude. iku-
si dugunez, segurtasunaren arazoa lehen motako tentazioak kenduz 
egonkortasuna mantentzean datza, eta, hori instituzio publikoen bidez 

egiten denez, bigarren motako ezegonkortasunak ere desagertu egiten dira, gizarte ongi antolatu batean bederen. 

oharron zentzua zera da: gure lokarri politikoak obligazioaren 
printzipio batean oinarritzeak segurtasunaren arazoa korapilatu eginen 
lukeela. Herritarrak ez litzaizkioke atxikiko konstituzioari berari ere, 
nahiz eta justua izan, haren onurak onartu ezean eta onurok onartzen 
jarraitzeko ahalegina egin ezean. Gainera, onarpen horrek, nola edo 
hala, borondatezkoa izan behar du. Baina zer esan nahi du horrek? 
Zaila da justifikazio gogobetegarririk aurkitzea guk jaiotzean eta bi-
zitzen hastean topatzen dugun sistema politikoaren kasuan.205 Baina 
justifikazio hori eman ahal izanen balitz ere, herritarrek elkarri gal-
dezka ekinen liokete ea benetan behartuta ote dauden ala hori euren 
ustea baino ez den. antolamendu justuetara denok lotuta gauden kon-
bentzimendu publikoa ez litzateke hain irmoa izanen, eta subiranoaren 
hertsatze botereetan konfiantza handiagoa beharko litzateke egonkor-
tasuna erdiesteko. Baina ez dago arrazoi bat ere halako arriskuetan 
sartzeko. Beraz, jatorrizko kokapenean dauden parteek justiziazko 
obligazio naturala onartzen dutenean jardun ohi dute ondoen. Justizia 
sen publiko eta eraginkorraren balioa kontuan hartuta, garrantzizkoa 
da pertsonen eginbeharrak definitzen dituen printzipioa xumea eta ar-
gia izatea eta antolamendu justuen egonkortasuna bermatzea. supo-
satzen dut, beraz, ados jar daitekeela justiziazko eginbehar naturala 
hautatzean onuragarritasunaren printzipioaren ordez, eta hori norba-
nakoentzat justiziaren teoriaren ikuspegitik funtsezko exijentzia dela 
onartzean. obligazioaren printzipioak, berriz, teoria horrekin batera-
garriak izan arren, ez dira benetako alternatibak, eginkizun osagarria 
betetzen duten printzipioak baizik. 

Badira, jakina, beste eginbehar natural batzuk ere. Horietako 
batzuk gorago aipatu ditugu (19§). Guztiak aztertu beharrean, argiga-
rriagoa litzateke kasu gutxi batzuk jorratzea, lehenago aipatu gabeko 
elkarrenganako errespetua izateko eginbeharretik hasita. Eginbehar 
hori besteari izaki moral gisa, hau da, justizia sen bat eta onaren ikus-
kera bat duen izaki gisa zor zaion errespetua erakusteko eginbeharra 

205 Ez dut onartzen osorik Humek: «of the original Contract» lanean aurkezten 
duen arrazoibidea, baina uste dut zuzena dela, oro har, herritarren eginbehar 
politikoetara aplikatzeko. ikus, Essays: Moral, Political, and Literary, argit.: T. 

H. Green and T. H. Grose (londres, 1875), i. lib., 450-452 or. 

da. (Kasu batzuetan ezaugarri horiek baliteke potentzialitateak baino ez izatea, baina oraingoz albo batera utziko dut arazo hori; ikus 77§). Elkarrenganako errespetua modu ezberdinez erakusten da: besteen egoera euren ikuspuntutik, beren onari buruz duten ikuskeraren perspektibatik, ikusteko daukagun gogoa erakutsiz, eta gu geure ekintzak burutzeko ditugun arrazoiak emateko prest egonez, ekintzok besteen interesetan eragin handia duten guztian.206 

Modu bi horiek nortasun moralaren bi aldeei dagozkie. Behar 
den guztian, arrazoiak azaldu behar zaizkie dagozkienei; arrazoiok 
fede onez eskaini behar dira, arrazoi sendoak direla sinetsita, denek 
onartzeko moduko justiziaren ikuskerak, guztien ona kontuan har-
tzen duenak, definituak direnez gero. Hartara, bestea pertsona moral 
gisa errespetatzea zera da, hark dituen helburuak eta interesak bera-
ren ikuspuntutik ulertzen saiatzea eta, halaber, pertsona horri bere 
jokabideari jarritako mugak ulertzeko gai eginen duten gogoetak 
eskaintzea. Besteak, demagun, bere ekintzak denek onar litzaketen 
printzipioetan oinarrituta erregulatu nahi dituenez, informatuta egon 
behar du murrizketa horiek esplikatzen dituzten gertakariez. Errespe-
tua besteari mesede txikiak eta kortesiazko detaileak gogo onez es-
kainiz ere erakusten da, ez balio materialik dutelako, baizik bestearen 
sentimenduen eta jomugen jakitun garela adierazteko modu egokia 
delako. orain, eginbehar hori onartu beharraren arrazoia da parteek, 
nahiz eta jatorrizko kokapenean besteen interesen ardurarik ez izan, 
badakitela gizartean beren kideen estimua segurtatu behar dutela. 
Euren buruenganako errespetuak eta euren xede sistemaren balioan 
duten konfiantzak eraginda, ezin jasan dute besteen aihergatasuna 
eta are gutxiago erdeinua. Guztiei dakarkie, beraz, onura elkarrekiko 
errespetua sakonki aintzat hartzen duen gizartean bizitzeak. Horrek 
norberaren interesetan duen kostua norberaren balio senerako daka-
rren euskarriaren aldean txikia da. 

antzerako arrazoiak daude beste eginbehar naturalen alde ere. 
Har dezagun, adibidez, elkarri laguntzeko eginbeharra. Kantek irado-
kitzen du, eta beste batzuek ere bai berari jarraikiz, eginbehar hori pro-
posatzeko arrazoia dela sor daitezkeela egoerak non besteen laguntza 

206 Errespetuaren nozioari buruz, ikus B. a. o. Williams, «The idea of Equa-
lity», Philosophy, Politics, and Society, Bigarren saila, argit.: Peter laslett and 

W. o. Runciman (oxford, Basil Blackwell, 1962), 118h or. 

beharko dugun, eta printzipio hori ez onartzeak haien laguntzarik gabe 
gelditzea ekarriko ligukeela.207 Egoera berezietan onurarik ez dakar-
kiguten gauzak egin beharra izaten dugun arren, ongi pentsatuz gero, 
epe luzera bederen normalean irabazten aterako gara segurutik. Kasu 
bakoitzean laguntza behar duen pertsonarentzako abantailak ondo bai-
no hobeto konpentsatzen du laguntzen diotenen galera, eta suposaturik 
onuraduna izateko aukerak laguntza eman behar duena izateko auke-
rak baino askoz urriagoak ez direla, aldekoa dugu, zalantzarik gabe, 
printzipìoa. Baina ez da hori elkarri laguntzeko eginbeharraren aldeko 
argudio bakarra, ezta garrantzitsuena ere. Eginbehar hori onartzeko 
motibo nahikoa eguneroko bizimoduaren kalitatean duen eragina da. 
Zirkunstantzia zailetan beste batzuk laguntzera etor dakizkigun zain 
egon gaitezkeen gizarte batean bizi garela jende guztiak jakitea bera 
bakarrik ere balio handikoa da. Ez dute kontua asko aldatzen guk, gau-
zak hala gertatuta, laguntza hori sekula ez behar izateak eta batzuetan 
guri laguntza eskatzeak. Baliteke onuren balantzeak, hertsiki ulertuta, 
garrantzirik ez edukitzea. Printzipioaren lehen mailako balioa ez da 
neurtzen guk mementoan hartzen dugun laguntzaren arabera, baizik 
besteen asmo onetan ditugun uste on eta konfiantza senaren arabera 
eta, beraz, besteak behar baditugu, beti hantxe izanen ditugula jakiteak 
ematen digun segurtasunaren arabera. izan ere, imajinatzea baino ez 
dago zer izanen litzatekeen gizartea, publikoki jakinen balitz eginbe-
har hori errefusatu egin dela. Hartara, eginbehar naturalak printzipio 
bakar baten kasu bereziak ez diren arren (edo nik behintzat horixe 
suposatu dut), antzeko arrazoiek eusten diete, dudarik gabe euretako 
askori, adierazten dituzten azpiko jarrerak kontuan hartzen direnean. 
Eginbeharron arabera jarduteko gogorik txikienik ez duen gizarte ba-
teko bizitza irudikatzen saiatzen bagara, ikusiko dugu gizarte horrek 
gizakiekiko ezaxola, erdeinua ez bada, adieraziko lukeela, eta horrek 
ezinezko bihurtuko luke norberaren balioaren sena. 

Edozein eginbehar natural kontuan hartuta, hura onartzearen 
aldeko arrazoiak nahikoa nabariak dira. Begien bistakoa da bederen 
zergatik den hobe eginbeharrok edukitzea horrelako obligaziorik ez 

207 ikus The Foundations of the Metaphysics of Morals, academy edition, 4. lib., 423 or. azterketa osoagoa honako lan honetan: The Metaphysics of Morals, ii. pt. (Tugendlehre), 30§, 6 lib., 451h or. Kantek hor dio ongintzako eginbeharrak (berak deitzen dion moduan) publikoa izan behar duela, hau da, lege unibertsala. ikus 30§, 8 oharra. 

edukitzea baino. Haien definizioa eta egituraketa sistematikoa naha-
si samarrak diren arren, dudarik gabe ezagutuko genituzke. Benetako 
zailtasuna eginbeharrok xehekiago espezifikatzean eta lehentasun ara-
zoetan datza: nola orekatu behar dira eginbeharrok euren artean edo 
obligazioekin talka egiten dutenean, eta eginbidez gaineko ekintzen 
bidez erdiets daitekeen onarekin? Ez dago begi-bistako araurik ara-
zook ebazteko. Ezin dugu esan, adibidez, eginbeharrak eginbidez gai-
neko ekintzak edo obligazioak baino lexikalki lehenagokoak direnik. 
Ez dugu printzipio utilitaristara jotzerik ere gauzak artezteko. Pertso-
nek dituzten obligazioak hain sarri izaten dira elkarren kontrakoak, 
non norbanakoentzat onuragarritasunaren araua onartzea beste izanen 
litzatekeen; eta, ikusi dugun moduan, 

hori kanpo gelditzen da, zuzentasunaren ikuskera inkoherente 
batera eramanen gintuzkeelako. Ez dakit nola ebatz daitekeen proble-
ma hori, ezta arau baliagarri eta praktikoak formulatuko lituzkeen so-
luzio sistematikorik posible den ere. orduan oinarrizko egiturarako 
teoria sinpleagoa bide litzateke. arau orokorren eskema zabal bate-
kin gabiltzanez, zenbait multzokatze prozeduratan oinarritu ahal gara 
egoera partikularren elementu nahasleei garrantzia kentzeko, behin 
epe luzerako ikuspegia hartzen dugunean. liburu honetan, beraz, ez 
naiz saiatuko lehentasun arazo horiek orokortasun osoan jorratzen. 
Hemen eginen dudana zera da, zenbait kasu berezi aztertu desobedien-
tzia zibilarekin eta kontzientzia objekzioarekin konexioan, erregimen 
ia justu batekotzat joko ditudan zirkunstantzietan. Gai horien azalpen 
gogobetegarri bat kasurik onenean ere hasiera bat baino ez da, baina 
aurre egin beharko diegun oztopo moten ideia bat emanen digu eta 
dagozkien galderetan gure judizio intuitiboak bideratzen lagunduko 
digu. 

Une honetan egoki bide da ohartzea beste gauzak berdinak di-
rela hartzen den eginbehar baten (lehen ikusiko eginbeharra ere esaten 
zaiona) eta gauza guztiak kontuan izanda hartzen den eginbehar baten 
arteko bereizketa ezagunaz. (antzeko bereizketak balio du obligazioei 
dagokienez ere). Nozio horren formulazioa Ross-i zor diogu eta berari 
jarraituko diot ildo nagusietan.208 Hartara, demagun jatorrizko koka-
penean hautatuko litzatekeen printzipio sistema osoa ezagutzen dela. 

208 ikus Right and the Good (oxford, The Clarendon Press, 1930), 18-33, 41h 
or. 

sistema horrek instituzioentzako eta norbanakoentzako printzipioak 
edukiko ditu, baita, jakina, printzipio horiek balioesteko lehentasun 
arauak ere, kasu batzuetan elkarren aurkako aldeei mesede egiten die-
tenean. suposatzen dut, halaber, zuzentasunaren ikusmolde oso hori 
mugatua dela: printzipio eta lehentasun arau kopuru mugatu batek 
osatua. Nahiz eta zentzu batean printzipio moralen kopurua (insti-
tuzioen eta norbanakoen bertuteak) infinitua edo mugarik gabe han-
dia izan, ikuskera gutxi gorabehera osoa da, hau da, hartzen ez dituen 
gogorakizun moralak gehienbat garrantzi txikikoak dira. Normalean, 
aintzat hartu gabe utz daitezke errakuntza arrisku handirik gabe. Jus-
tifikatzen ez diren arrazoi moralen garrantzia hutsaren hurrengo bi-
hurtzen da, zuzentasunaren ikuskera osokiago lantzen denean. Bestal-
de, ikuskera oso (mugatua, baina definituriko zentzuan osoa) horren 
aldamenean beraren osotasuna baieztatzen duen printzipio bat dago, 
eta, nahi badugu, baita egileari berak egin ditzakeen ekintza guztien 
artean, sistema osoaren argitan (lehentasun arauak ere barne), egokia 
(edo onena) bide den ekintza burutzeko agintzen dion printzipio bat 
ere. Hemen imajinatzen dut lehentasun arauak aski direla printzipioen 
talkak konpontzeko, edo behintzat balioak behar bezala eslei daitezen 
bidea markatzeko. oraindik ez gaude, jakina, arau horiek kasu gutxi-
tarako besterik zehazteko moduan; baina judizio horiek egitea lortzen 
dugunez gero, badira arau baliagarriak (ikuspegi intuizionista zuzen 
egon eta deskripzioak baino egon ezean). Nolanahi ere, sistema osoak 
eskuragarri ditugun eta arazoari dagozkion arrazoi (sistemaren prin-
tzipioek zehazturiko) guztien argitan jardutera bultzatzen gaitu, aurki 
ditzakegun edo aurkitzea lortzen dugun punturaino. 

orain, gogoeta horiek buruan, 
«baldintza berdinetan,» edo 

«gauza guztiak kontuan izanda» esaldiek (eta antzeko esamoldeek) 
aditzera ematen dute zenbateraino dagoen judizioa printzipio sistema 
osoan oinarriturik. Printzipio batek, bera bakarrik hartuta, ez du es-
kaintzen aurrekariaren baldintzak betetzen direnean nola jokatu behar 
dugun zehazteko beti balio duen adierazpen unibertsalik. lehen prin-
tzipioek, ostera, egoera moralei dagozkien ezaugarriak bereizten di-
tuzte, halakoak bereizi ere, non ezaugarri horiek adibidez adierazteak 
laguntza, baita arrazoia ere, ematen duen nolabaiteko judizio etikoa 
egiteko. Judizio zuzena zuzentasunaren ikuskera osoak identifikatu 
eta markaturiko ezaugarri egoki guztien mende dago. Kasuaren alde 
bakoitza aztertu dugula alegatzen dugu, esaten dugunean zerbait gure 

eginbeharra dela gauza guztiak kontuan izanda, edo aditzera ematen 
dugunean badakigula (edo uste izateko arrazoiak ditugula) zein den 
ikerketa zabal horren emaitza. Beharren batez, ordea, baldintza berdi-
netan eginbeharra (lehen ikusiko eginbeharra deritzona) dela esatean, 
adierazten ari gara printzipio batzuk baino ez ditugula kontuan hartu, 
arrazoien eskema zabalago baten parte batean soilik oinarrituta egiten 
ari garela judizioa. Normalean ez dut seinalatuko zerbait pertsona ba-
ten eginbeharra (edo obligazioa) «baldintza berdinetan» izatearen eta 
haren eginbeharra «gauza guztiak kontuan izanda» izatearen arteko 
bereizketa. Normalean testuinguruan oinarritu ahal izanen gara zer 
esan nahi den ateratzeko. 

Uste dut azalpen horiek ongi adierazten dutela Rossen lehen 
ikusiko eginbeharrari buruzko kontzeptuen funtsezko mamia. Garran-
tzizko kontua da «baldintza berdinetan» edo «gauza guztiak kontuan 
izanda» (eta, jakina, «lehen ikusiko») bezalako gehigarriek ez dutela 
esaldi isolatu gisa, eta are gutxiago ekintzen predikatu gisa, funtziona-
tzen. Hori barik, esaldien arteko erlazioa adierazten dute, judizioaren 
eta beraren arrazoien arteko erlazioa; edo, arestian esan dudan bezala, 
judizioaren eta beraren arrazoiak definitzen dituen printzipio sistema-
ren zati baten edo sistema osoaren arteko erlazioa adierazten dute.209 
interpretazio horrek aintzat hartzen du Rossen nozioak adierazten 
duena. izan ere, hark nozio hori lehen printzipioak halatan plantea-
tzeko moduan azaltzen du, non definitzen dituzten arrazoiei kasu par-
tikularretan elkarren aurkako ekintza ildoei eusten uzten dieten, egin 
ere maiz egiten duten moduan, gu kontraesanean nahasi gabe. Kanten 
pentsamenduan aurkitzen den -edo hala uste du behintzat Rossek-
doktrina tradizional bat pertsonei aplikatzen zaizkien printzipioak bi 
taldetan banatzean datza, obligazio perfektukoak eta inperfektukoak 
bereiziz, eta lehenengo motakoak bigarren motakoak baino lexikal-
ki lehenagoko gisa (neure terminoa erabilita) sailkatzean. Hala ere, 
obligazio inperfektuek (hala nola, ongintzakoa, adibidez) perfektuei 
(leialtasunekoa, adibidez) beti bidea eman behar dietela oro har faltsua 
izateaz gain, obligazio perfektuak talka eginez gero ere, ez daukagu 

209 Hor honako lan honi narraio: Donald Davidson, «How is Weakness of the 
Will Possible?» in Moral Concepts, argit.: Joel Feinberg (londres, oxford Uni-
versity Press), ikus 109 or. 105-110 orrialdeetan dagoen analisi guztia egokia da 
horrako. 

erantzunik.210 agian Kanten teoriak uzten du irtenbideren bat, baina, 
edozelan ere, albo batera lagatzen dut arazo hori. Komenigarri da Ro-
ssen nozioa erabiltzea horretarako. oharrok, jakina, ez dute onartzen 
lehen printzipioak begi-bistakoak direla baieztatzen duen haren iritzia. 
Tesi hori printzipio horiek ezagutzeko moduari eta onartzen duten 
deribazio motari buruzkoa da. arazo horrek ez du zerikusirik beste 
hau planteatzen dutenarekin, alegia, printzipioek nola dirauten arrazoi 
sistema bakarrean elkartuta eta eginbehar eta obligazioei buruzko ju-
dizioei sostengua ematen. 

52. BiDEZKoTasUNaREN PRiNTZiPioaREN 

alDEKo aRGUDioaK 

Eginbehar naturalaren askotariko printzipioak dauden arren, 
obligazio guztiak bidezkotasunaren printzipiotik sortzen dira (18§ ata-
lean esan bezala). Gogoratu behar da printzipio horrek dioela pertsona 
bat berari dagokion partea, instituzioaren arauak zehaztua, egitera be-
harturik dagoela, sistemaren onurak nahita onartu dituenean edo bere 
interesak aurrera ateratzeko sistemak eskaintzen dituen aukerez balia-
tu denean, betiere baldin instituzio hori justua edo bidezkoa bada, hau 
da, justiziaren bi printzipioak betetzen baditu. lehen esan dudan mo-
duan, ideia intuitiboa hemen da zenbait pertsona denentzako abantai-
lak dakartzan abentura kooperatibo batean enbarkatzen direnean arau 
batzuen arabera eta, hartara, norberaren askatasuna nahita murrizten 
dutenean, murrizketon mende jarri direnek eskubidea dutela euren 
mendetasun horretatik onura atera dutenek antzeko jokaera erakuts 
diezaieten.211 Ez dugu besteen esfortzu kooperatibotik onurarik atera 
behar guk geuk geure partea egin gabe. 

Ez da ahaztu behar bidezkotasunaren printzipìoak bi parte di-
tuela: batak obligazioak nola geureganatzen ditugun azaltzen du, hau 
da, zenbait gauza borondatez eginda; besteak delako instituzioa jus-
tua, erabat justua ez bada ere, izateko baldintza ezartzen du orduan 
dauden zirkunstantzietan arrazoiz espero daitekeen bezain justua. Bi-
garren klausula horren helburua obligazioak oinarriko baldintza ba-

210 ikus Right and the Good 18h or., eta The Foundations of Ethics (oxford, The Clarendon Press, 1939), 173, 187 or. 

211 Horri dagokionez honako honekin nago zorretan: H. l. a. Hart, «are There any Natural Rights?», Philosophical Review, 64 lib. (1955), 185h or. 

tzuk betetzen badira bakarrik sortuko direla segurtatzea da. instituzio 
nabariki injustuak onartzeak, edo beraien kontra ez ateratzeak, ez du 
obligaziorik sortzen. Eskuarki onartua da indarrez ateratako prome-
sak inolako baliorik gabekoak direla ab initio. Baina, era bertsuan, 
antolamendu sozial injustuak eurak ere estortsio edo are bortizkeria 
mota bat dira, eta horien aurrean amore emateak ez du obligaziorik 
sortzen. Horren arrazoia da oinarrizko posizioan parteek hori horrela 
dela esanen luketela. 

Printzipio horren deribazioa aztertu baino lehen, aurretiko 
kontu bat zuzendu behar da. objekzio bat jar daiteke esanez ezen, 
eginbehar naturalaren printzipioak eskura ditugunez gero, ez dago-
ela bidezkotasunaren printzipioen beharrik. obligazioak justiziazko 
eginbehar naturalaren bidez esplika daitezke, zeren, norbait sistema 
instituzional batez baliatzen denean, hango arauak aplikatzen zaiz-
kio eta justiziazko eginbehar bat sortzen da eta. orain, bada, argu-
dio hori, segurutik, aski sendoa da. obligazioak, hala nahi badugu, 
justiziazko eginbehar naturalera jota esplika ditzakegu. Horretarako 
nahikoa da borondatezko ekintzak gure eginbehar naturalak libreki 
hedatzen dituzten ekintza gisa ulertzea. Nahiz eta aipaturiko eskema 
ez zaigun aldez aurretik aplikatzen, eta eskema horri azpiak jaten 
ez saiatzea beste eginbeharrik ez dugun arren, orain geure egintzen 
bidez hedatu egin ditugu eginbehar naturalaren loturak. Baina ego-
kia bide da honako instituzio mota bi hauek bata bestetik bereiztea: 
euren barruan jaioak garenez eta gure jardueraren eremu osoa erre-
gulatzen dutenez gero ezinbestez aplikatzen zaizkigun instituzioak 
eta euron alderdiak, alde batetik, eta geure xedeak erdiesteko zen-
tzuzko bitarteko gisa zenbait gauza askatasunez egin ditugulako 
aplikatzen zaizkigunak, bestetik. Hartara, konstituzioari men egite-
ko edo jabetza eskubidea arautzen duten legeak (justuak direla jota) 
betetzeko eginbehar naturala daukagu, baina, ostera, merezimenduz 
eskuraturiko lanpostu bateko lanak egiteko edo parte hartzen dugun 
elkarteetako edo jardueretako arauei jarraitzeko obligazioa daukagu. 
Batzuetan arrazoizkoa da eginbeharrak eta obligazioak modu ezber-
dinean baloratzea, hain zuzen ere modu berean sortzen ez direlako 
talka egiten dutenean. Kasu batzuetan bederen, obligazioak norbera-
ren gain libreki hartzeak eragina izan behar du nahitaez haien balo-
razioan, beste behar moral batzuekin talka egiten dutenean. Egia da, 
halaber, gizartean lekurik onenean dauden kideek besteek baino pro-

babilitate handiagoa dutela obligazio politikoak edukitzeko, eginbe-
har politikoez aparte. izan ere, askogatik dira pertsona horiek postu 
politikoak lortzeko eta sistema konstituzionalak eskaintzen dituen 
aukerez baliatuz abantailak berenganatzeko gaienak. Horregatik are 
hertsikiago lotuta daude instituzio justuen eskemara. Horretaz ohar-
tzeko eta lotura asko libreki geure egiten ditugula nabarmentzeko, 
oso baliagarria da bidezkotasunaren printzipioa. Printzipio horrek 
eginbeharra eta obligazioa hobeto bereizteko gai eginen gintuzke. 
Hartara, «obligazio» terminoa bidezkotasunaren printzipiotik dato-
zen betekizun moraletarako gordetzen da, eta beste betekizunei, or-
dea, «eginbehar naturalak» deitzen zaie. 

azken ataletan bidezkotasunaren printzipioa gai politikoekin 
loturik aipatzen denez, promesekin duen erlazioa aztertuko dut he-
men. orain, leialtasunaren printzipioa hitzemateko praktika sozialera 
aplikaturiko bidezkotasunaren printzipioaren kasu berezi bat baino ez 
da. Horren aldeko argudioa promes egitea arau sistema publiko batek 
zehazturiko ekintza bat dela ohartzetik hasten da. arau horiek, insti-
tuzioen kasuan eskuarki gertatzen den legez, konbentzio konstitutibo 
multzo bat dira. Jokoetako arauek bezalaxe, zenbait jarduera zehazten 
eta zenbait ekintza mugatzen dituzte.212 Promesaren kasuan, funtsezko 
araua «promes dagit X egitea» esaldia gobernatzen duena da. Eta gu-
txi gorabehera honelaxe ulertzen ohi da: norbaitek «promes dagit X 
egitea» esaten badu zirkunstantzia egokietan, egin egin behar du X, 
egitetik salbuesten duen baldintzarik egon ezean. arau hori promes 
egiteko arautzat har genezake; praktika osorako balio duen arautzat 
eduki genezake. Ez da, izatez, printzipio moral bat, konstitutibo bat 
baizik. Horretan lege arauen, estatutuen eta jokoetako arauen parekoa 
da; horiek bezala, gizartean existitzen da erregulartasunez, gutxi-asko, 
erabiltzen denean. 

Promes egiteko arauak zirkunstantzia egokiak eta hitza bete-
tzetik salbuesteko baldintzak nola zehazten dituen, halaxe erabaki-
tzen du berak adierazten duen praktika justua den ala ez. adibidez, 
behartzen gaituen promesa egiteko erabat kontziente izan eta egoera 
mental egokian egon behar dugu eta hitz operatiboen esanahia eta 

212 arau konstitutiboei dagokienez, ikus J. R. searle, Speech Acts (Cambridge, 
The University Press, 1969), 33-42 or. Promesa iii. kapituluan jorratzen da, be-
reziki 57-62 or. 

promes egiteko nola erabiltzen diren, etab, ezagutu. Gainera hitzok 
libreki eta nahita esan behar dira, norbera mehatxu edo hertsapen 
pean egon gabe eta negoziatzeko egoera, arrazoiz ikusita, bidezkoa, 
nolabait esatearren, izateko moduko baldintzetan. inor ez dago be-
harturik emandako hitza betetzera hitz operatiboak lo dagoela esan 
baditu, edo haluzinazioak baditu, edo promes egitera behartu badu-
te, edo kasuari dagokion informazioa engainuz ezkutatu badiote. 
oro har, promesa sortzen duten eta promesa betetzetik salbuesten 
duten baldintzak parteen askatasun berdina zaintzeko moduan de-
finitu behar dira, baita promes egiteko praktika gizakiek alde guz-
tien onerako akordio kooperatiboak sortu eta finkatu ahal izateko 
arrazoizko bitarteko izatea lortzeko moduan ere. Ez dago konplika-
zio guztiak hemen kontuan hartzerik, eta hori ekidinezina da. aski 
bedi ohartzea promes egiteko praktikari ere justiziaren printzipio-
ak aplikatzen zaizkiola, beste instituzio batzuei aplikatzen zaizkien 
moduan. Horregatik, baldintza egokiei zenbait mugapen jarri behar 
zaizkie askatasun berdina segurtatzeko. Zeharo irrazionala litzateke 
jatorrizko kokapenean lo gaudela edo indarrez hartaratuta esandako 
hitzek behartu egiten gaituztela onartzea. inolako zalantzarik gabe, 
hori hain da irrazionala, non posibilitate hori eta beste batzuk baz-
tertzera jotzen dugun, promes egite kontzeptuarekin (haren esana-
hiarekin) bateraezinak direlako. Hala ere, ez daukat promes egitea 
definizioz justua den praktikatzat, zeren horrek ilundu egiten baitu 
promes egiteko arauaren eta bidezkotasunaren printzipiotik datorren 
obligazioaren artean dagoen ezberdintasuna. aldaera asko dituzte 
promesek, kontratu legeak dituen legetxe. Praktika hori, pertsonek 
edo taldeek ulertzen duten bezala, justua den ala ez justiziaren prin-
tzipìoek erabaki behar dute. 

azalpen horiek aurrekari ditugula, bi definizio sar ditzakegu. 
lehenik, fede oneko promesa promes egiteko arauaren arabera sortzen 
dena da, adierazten duen praktika justua denean. Behin norbaitek dio-
enean «promes dagit X egitea» praktika justuak definituriko zirkuns-
tantzia egokietan, fede oneko promesa egin du. Gero, leialtasunaren 
printzipioa fede oneko promesak bete egin behar direla dioen printzi-
pioa da. Funtsezkoa da, gorago esan den bezala, promes egiteko araua 
eta leialtasunaren printzipioa bata bestetik bereiztea. araua konben-
tzio konstitutibo bat baino ez da, eta leialtasunaren printzipioa, ostera, 
printzipio moral bat da, bidezkotasunaren printzipioaren ondorio bat. 

izan ere, demagun badela promes egiteko praktika justu bat. orduan, 
promes egitean, hau da, «promes dagit X egitea» hitzak zirkunstantzia 
egokietan esatean, arau horixe aipatzen dugu ohartuki eta akordio jus-
tu baten onurak onartzen ditugu. Demagun ez dagoela promes egiteko 
obligaziorik; aske gara egiteko edo ez egiteko. Baina hipotesi moduan 
praktika justua denez, bidezkotasunaren printzipioa aplikatzen da eta 
arauak dioen bezalaxe jardun beharra dago, hau da, egin egin behar 
da X. Promesak betetzeko obligazioa bidezkotasunaren printzipioaren 
ondorio bat da. 

arestian esan dut promes egitean praktika sozial bat aipatzen 
dugula eta berak dakartzan onurak onartzen ditugula. Zein dira onu-
rok eta nola funtzionatzen du praktikak? Galdera horri erantzuteko, 
demagun promes egiteko arrazoi normala lankidetza proiektu txi-
kiak edo transakzioen jarraibide bereziren bat eratu eta egonkortzea 
dela. Promesen eginkizuna Hobbesek subiranoari egozten zionaren 
antzekoa da. Nola subiranoak gizarte lankidetzako sistema zigor ze-
rrenda eraginkor bati eutsiz mantendu eta egonkortzen duen, halaxe 
gizakiek, akordio hertsatzailerik ez dutenez, beren arriskudun ekin-
tza pribatuak elkarri hitz emanda eratzen eta egonkortzen dituzte. 
Maiz zaila izaten da arriskudun ekintza horiek abiaraztea eta man-
tentzea. Hori bereziki nabaria da itunen kasuan, hau da, pertsona 
batak besteak baino lehenago bete behar duenean berari dagokiona. 
izan ere, pertsona horrek pentsa dezake besteak ez duela bere par-
tea beteko, eta, horregatik proiektua ez da sekula martxan jartzen. 
Bigarren klaseko ezegonkortasuna dauka, nahiz eta bigarren jardun 
behar duen pertsonak gero bere partea bete. Gauzak horrela, egoera 
horietan baliteke lehenengo jardun behar duen parteari segurtasuna 
emateko modurik ez egotea berari promes eginda izan ezik, hau da, 
geure buruari gero geure partea betetzeko obligazioa ezarrita. Ho-
rrelaxe bakarrik lor daiteke proiektua segurua izatea, bien lanki-
detzari onura atera ahal izateko modukoa. Promes egiteko praktika 
horrexetarako existitzen da hain zuzen; eta, hartara, normalean be-
tekizun moralak ezartzen zaizkigun katetzat hartzen ditugun arren, 
batzuetan geure buruari guk geuk nahita ezarriak izaten dira geure 
onerako. Hartara, promes egitea obligazio bat sorrarazteko asmo 
publikoarekin buruturiko ekintza da, zeinaren existentziak zirkuns-
tantzia haietan norberaren xedeen alde eginen duen. obligazio hori 
existitzea eta existitzen dela jakin dadin nahi dugu, eta, halaber, 

besteek lokarri hori onartzen dugula eta betetzen saiatzen garela jakin dezaten nahi dugu. Praktikaz baliatu garelarik, bada, arrazoi horregatik, hitzemandakoa betetzeko obligazioa daukagu bidezkotasunaren printzipioaren arabera. 

Promesak (edo itunak) lankidetza era ezberdinak abiarazi 
eta finkatzeko nola erabiltzen diren azalduz egindako azterketan 
Prichard-i jarraitu diot neurri handian.213 Haren tesiak funtsezko 
puntu guztiak hartzen ditu. Beti suposatu izan dut, hark egiten duen 
moduan, pertsona bakoitzak badakiela, edo behintzat arrazoiz uste 
duela, besteek justizia sena dutela, eta, beraz, baita beren fede oneko 
obligazioak betetzeko desira normalean eraginkorra ere. Elkarrenga-
nako konfiantza hori barik, berbak esate hutsez ez da ezer lortzen. 
Gizarte ongi antolatuan, hala ere, ezagutza hori hantxe dago: bertako 
kideek promesak egiten dituztenean alde biek onartzen dute obli-
gazioa beren gain hartzeko asmoa dutela, eta obligazio hori beteko 
den arrazoizko ustea dute. Bien aldetiko onarpen horixe eta ezagu-
tza komun horixe dira akordioa abiarazteko eta zaintzeko ahalbidea 
ematen dutenak. 

Ez dago gehiago iruzkindu beharrik noraino diren abantaila 
kolektibo handi bat justiziaren ikuskera komuna edukitzea (bidezkota-
sunaren eta eginbehar naturalaren printzipioak barne) eta jendeak oro 
har jakitea gizakiak ikuskera horren arabera jarduteko prest daudela. 
seinalatu dut jada zenbat abantaila lortzen diren segurtasunaren ara-
zoaren ikuspuntutik. Era berean nabaria da ezen, elkarrenganako uste 
ona eta konfiantza ukanez gero, gizakiek printzipio horiekiko duten 
onarpenak izugarri areagotzen duela alde bientzako onuragarri di-
ren lankidetza proiektuen irispidea eta balioa. Jatorrizko kokapeneko 
ikuspegitik, bada, argiro arrazoizkoa da parteek adostasunez onartzea 
bidezkotasunaren printzipioa. Printzipio hori arriskudun ekintza ho-
riek segurtatzeko erabil daiteke, hautatzeko askatasunarekin bateraga-
rriak diren bitartekoez baliatuz eta betekizun moralak premiarik gabe 
ugaritu gabe. aldi berean, bidezkotasunaren printzipioa kontuan izan-
da, ikusten dugu zergatik existitu behar duen promes egiteko praktika 
obligazioa libreki ezartzeko era bezala, hori alde bien onerako denean. 
soluzio hori, argi dago, denen onerakoa da. suposatuko dut gogora-

213 ikus H. a. Prichard, «The obligation to Keep a Promise», (c. 1940) in Moral Obligation (oxford, The Clarendon Press, 1949), 169-179 or. 

pen horiek aski direla bidezkotasunaren printzipioaren aldeko argudio 
moduan. 

Eginbehar eta obligazio politikoen arazoari heldu aurretik, 
zenbait puntu gehiago azalduko ditut. lehenik, promesen azterketak 
erakutsi bezala, kontratu doktrinak dio instituzioen existentzia hutse-
tik ez dela betekizun moralik ondorioztatzen; promes egiteko arauak 
berak ere ez du berez betekizun moralik sortzen. obligazio fiduzia-
rioen kontua emateko, bidezkotasunaren printzipioa hartu behar dugu 
premisa moduan. Hartara, teoria etiko gehienekin batera, bidezkotasun 
gisa ulerturiko justiziak eginbehar naturalak eta obligazioak printzipio 
etikoen indarrez sortzen direla mantentzen du. Printzipio horiek jato-
rrizko kokapenean hautatuko liratekeenak dira. orduko zirkunstantziei 
dagozkien gertakariekin batera, irizpide horiexek dira gure obligazio 
eta eginbeharrak erabakitzen dituztenak eta arrazoi moral moduan 
zerk balio duen zehazten dutenak. arrazoi morala (sendoa) printzipio 
horietako batek edo gehiagok judizio baten oinarri dela dioskutena da. 
Erabaki moral zuzena printzipio sistema horrek agindutakoen arabe-
rakoena dena da, dagozkionak bide diren gertakari guztiei aplikatzen 
zaienean. Hartara printzipio batek ontzat jotako arrazoia sostengatu, 
baztertu edo are baliogabetu (ezereztu) egin dezakete beste printzipio 
batek edo gehiagok ontzat jotako arrazoiek. Hala ere, suposatzen dut 
gertakari guztietatik, zentzu batean segurutik mugagabeak direnetatik, 
printzipioen kopuru mugatu edo neurgarri bat hautatzen dela edozein 
kasu konkretutan eragina duen printzipio gisa, eta, horrela, sistema 
guztiak judizio bat erdiesteko gai egiten gaitu, gauza guztiak kontuan 
hartuta. 

aitzitik, betekizun instituzionalak eta oro har praktika sozia-
letatik datozenak dauden arauen eta euron interpretazioaren bidez 
ziurta daitezke. adibidez, herritar gisa ditugun eginbehar eta obligazio 
legalak legeak ezartzen ditu, ezagut dezakegun punturaino. Joko ba-
tean ari diren lagunei aplikatu beharreko arauak jokoaren araudiaren 
araberakoak dira. Betekizun horiek eginbehar eta obligazio moralekin 
loturik dauden ala ez, hori beste kontu bat da. Hori horrelaxe da, baita 
epaileek eta bestek legea interpretatu eta aplikatzeko erabilitako arauak 
zuzentasunaren eta justiziaren printzipioen antzekoak edo haiek berak 
badira ere. Gerta daiteke, adibidez, gizarte ongi antolatu batean auzite-
giek justiziaren bi printzipioez baliatzea pentsamendu eta kontzientzi 

askatasuna arautzen duten eta legeen aldetik babes justua bermatzen 
duten konstituzioaren parteak interpretatzeko.214 Kasu horretan argi 
dagoen arren ezen, legeak bere arauak betez gero, moralki behartu-
rik gaudela, baldintza berdinetan, legea betetzera, hala ere, legeak 
eskatzen duena eta justiziak galdatzen duena gauza ezberdinak dira. 
Promes egiteko araua eta leialtasunaren printzipioa (bidezkotasuna-
ren printzipiotik sorturiko kasu berezi gisa) bat egiteko joera bereziki 
indartsua da. lehen ikusian irudi dakiguke gauza bera direla; baina 
bata dauden konbentzio konstitutiboek definitzen dute, bestea, ordea, 
jatorrizko kokapenean hautatuko liratekeen printzipioek esplikatzen 
dute. Horretara, bada, bi arau mota bereiz ditzakegu. «Eginbehar» eta 
«obligazio» terminoak mota bion testuinguruan erabiltzen dira; baina 
erabilera horretan sorburua duten anbiguotasunak garbitzeak erraza 
izan behar luke. 

azkenez, gustatuko litzaidake ohartaraztea arestian egin dugun 
leialtasunaren printzipioaren azterketak Prichardek planteaturiko pro-
blemari erantzuten diola. Hark bere buruari galdetzen zion nola den 
posible, aurreko promesen batera edo akordioak betetzeko akordio-
ren batera jo gabe, ondoko hau esplikatzea, alegia, berba jakin batzuk 
esatean (konbentzio batez baliatuz) laguna zerbait egitera beharturik 
gelditzea, batez ere behartzen duen ekintza publikoki burutzen due-
nean obligazioa sorrarazteko asmoz eta asmo ori denek ezagutzea 
nahi izanda. Edo Prichardek adierazi zuen moduan esanda: zer da 
fede oneko akordioak egotean inplizitu dagoen zerbait hori, akordio-
ak betetzeko akordioaren antz handia duena, baina, hertsiki hitz egin-
da, hori izan ezin duena (akordio hori egin ez denez gero)?215 orain, 
arau publiko konstitutiboen sistema justu gisa promes egiteko praktika 
justu bat egotea eta bidezkotasunaren printzipioa aski dira obligazio 
fiduziarioen teoria baterako. Eta ez batak ez besteak inplikatzen du 
akordioak betetzeko aurretik egindako benetako akordiorik. Bidezko-
tasunaren printzipioa onartzea gauza hipotetiko hutsa da; printzipio 
hori ezagutua izatea baino ez dugu behar. Gainerakoan, behin egintzat 
jotzen dugunean promes egiteko praktika justua indarrean dagoela, 
ez dio axola nola ezarrita, bidezkotasunaren printzipioa nahikoa da, 
jada deskribaturiko zirkunstantzia egokiak badaude, berari onura ate-

214 Puntu horri dagokionez, ikus Ronald Dworkin, «The Model of Rules», University of Chicago Law Review, 35 lib. (1957), bereziki 21-29 or. 
215 ikus «The obligation To Keep a Promise», 172, 1778h or. 

rako diotenak behartzeko. Hartara, Prichardek aldez aurretiko akordio 
bat dela uste duen baina ez den zerbait horri dagokiona geure hitza 
emateko praktika justua da bidezkotasunaren printzipioari buruzko 
akordio hipotetikoarekin batera. Printzipio horrek, jakina, beste teo-
ria etiko batean ukan lezake sorburua, jatorrizko kokapenaren kon-
tzeptua erabili gabe. oraingoz, ez dut mantendu beharrik ez dagoela 
lokarri fiduziarioak bestela esplikatzerik. aitzitik, demostratu nahi 
dut bidezkotasun gisa ulerturiko justiziak ere jatorrizko akordio baten 
nozioa erabiltzen duen arren, gai dela, hala ere, Pricharden arazoari 
erantzun egokia emateko. 

53. lEGE iNJUsTUaK BETETZEKo EGiNBEHaRRa 

Duda izpirik gabe, ez dago inolako zailtasunik esplikatzeko 
zergatik bete behar ditugun konstituzio justu baten pean indarrean 
jarritako lege justuak. Kasu horretan eginbehar naturalaren printzi-
pioek eta bidezkotasunaren printzipioak ezartzen dituzte behar diren 
eginbeharrak eta obligazioak. Herritarrak oro har justiziazko eginbe-
harrak behartzen ditu, eta postu eta kargu estimatuenak hartu dituz-
tenak, edo zenbait aukera beren interesen alde egiteko aprobetxatu 
dituztenak, horrez gain, bidezkotasunaren printzipioak behartzen 
ditu dagokien partea egitera. Benetako arazoa da nolako zirkuns-
tantziatan eta noraino gauden beharturik antolamendu injustuei men 
egitera. orain, batzuetan esan ohi da horrelako kasuetan inoiz ere ez 
gaudela obeditzera beharturik. Baina hori ez da egia. legearen injus-
tizia ez da, eskuarki, behar besteko arrazoia lege hori ez betetzeko, 
legeriaren balio legala (indarrean dagoen konstituzioak definitua) ez 
den bezalaxe harekin ados egoteko behar besteko arrazoia. Gizartea-
ren oinarrizko egitura, uneko zirkunstantzien egoeratik baloratuta, 
arrazoizko neurrian justua denean, onartu beharra daukagu lege in-
justuak bete beharrekoak direla, betiere injustiziaren muga batzuk 
gainditzen ez dituztenean. Muga horiek bereizi nahi ditugunean 
eginbehar eta obligazio politikoen arazo sakonagora gerturatzen gara. 
Zailtasuna hemen, aldez bederen, kasu horietan printzipioen gatazka 
egotean datza. Printzipio batzuek lege injustuak betetzea aholkatzen 
digute; beste batzuek, ordea, kontrakoa. Hartara, eginbehar eta obli-
gazio politikoen exijentziak lehentasun egokien ikuskeraren bidez 
orekatu behar dira. 

Bada, hala ere, beste arazo bat. ikusi dugunez, justiziaren prin-
tzipioak (ordena lexikalean) teoria idealekoak dira (39§). Jatorrizko 
kokapenean dauden pertsonek suposatzen dute berek onartzen dituz-
ten printzipioei, direnak direla, denek hertsiki men eginen dietela eta 
beteko dituztela. Hartara, ateratzen diren justiziaren printzipioak gi-
zarte erabat justua definitzen dituztenak dira, aldeko baldintzak egon-
da. Hertsiki men eginen zaiela suposatuta, nolabaiteko ikuskera ideal 
batera heltzen gara. antolamendu injustuak jasan behar ote diren eta, 
baiezkotan, zein zirkunstantziatan galdetzen hasten garenean, beste-
lako arazo bat daukagu aurrean. aurkitu beharra daukagu muga na-
turalak birdoitzen barik injustiziari aurre egiten ari garen kasuei nola 
aplikatzen zaien, aplikatzen baldin bazaie, justiziaren ikuskera ideala. 
arazo horien azterlana teoria ez-idealaren obedientzia partzialaren 
parteari dagokio. Bertan honako gai hauek, besteak beste, sartzen 
dira: zigorraren eta justizia konpentsatzailearen teoria, gerra justua eta 
kontzientzia objekzioa, desobedientzia zibila eta erresistentzia mili-
tantea. Gai horiek bizitza politikoko nagusien artean daude, eta, hala 
ere, gaurdaino bidezkotasun gisa ulerturiko justizia ez zaie zuzenean 
aplikatzen. Ez naiz saiatuko gai horiek orokorrean jorratzen. izan ere, 
obedientzia partzialaren zati bat baino ez dut kontuan hartuko, zehaz-
ki, desobedientzia zibilaren eta kontzientzia objekzioaren arazoa. Eta 
berorretan ere suposatuko dut testuingurua justiziatik hurbil dagoen 
egoera batekoa dela, hau da, gizartearen oinarrizko egitura ia justua 
duen testuingurua daukan egoera batekoa, dauden zirkunstantzietan 
arrazoiz itxaron daitekeena behar bezala kontuan hartuta. Benetan 
berezia den kasu hori ulertzeak problema zailagoak argitzen lagun 
dezake. Hala ere, desobedientzia zibila eta kontzientzia objekzioa az-
tertzeko, aurretik eginbehar eta obligazio politikoei buruzko zenbait 
puntu jorratu behar ditugu. 

alde batetik, begien bistakoa da dauden antolamenduak onar-
tzeko daukagun eginbeharra edo obligazioa kasurik egin gabe utz 
daitekeela batzuetan. Betekizun horiek zuzentasunaren printzipioen 
mende daude, zeintzuek egoera batzuetan justifika dezaketen desobe-
dientzia. Desobedientzia justifikaturik egotea legeen eta instituzioen 
injustiziaren neurriaren mende dago. lege injustuak ez dira guztiak 
maila berekoak, eta gauza bera esan daiteke programa politikoei eta 
instituzioei dagokienez ere. Bestalde, modu bitara sor daiteke injusti-
zia: dauden antolamenduak gutxi-asko justuak diren publikoki onar-

turiko ereduetatik neurri ezberdinean aldentzen direnak izan daitezke; 
edo antolamendu horiek gizarteak justiziaz duen ikuskerarekin, edo 
nagusi den klaseak duenarekin, bat datozenak izan daitezke, baina 
ikuskera hori berori ere arrazoigabea eta, kasu askotan, nabariki in-
justua izan liteke. ikusi dugun moduan, justiziaren ikuskera batzuk 
beste batzuk baino arrazoizkoagoak dira (ikus 49§) Justiziaren bi prin-
tzipioek eta elkarrekin erlazionaturik dauden eginbehar eta obligazio 
naturalen printzipioek zerrendakoen artean iritzirik arrazoizkoena de-
finitzen dute, baina beste printzipio batzuk ez dira arrazoigabeak. izan 
ere, zenbait ikuskera misto benetan egokiak dira helburu helburu. arau 
orokor gisa, justiziaren ikuskera bat jatorrizko kokapenean hura onar-
tzeko eman daitezkeen arrazoien indarraren arabera da arrazoizkoa. 
irizpide hori, jakina, erabat naturala da, baldin jatorrizko kokapenak 
printzipioen hautaketari ezarri behar zaizkion eta gure judizio ongi 
hausnartuen parekoa izatera daramaten baldintza ezberdinak bere bai-
tan hartzen baditu. 

Dauden instituzioek injustuak izateko dituzten bi modu horiek 
bereiztea nahikoa erraza da; baina gure eginbehar eta obligazio poli-
tikoei nola eragiten dieten azalduko duen teoria bideragarriren bat as-
matzea beste kontu bat da. legeak eta programa politikoak publikoki 
onarturiko ereduetatik aldentzen direnean, gizartearen justizia senera 
jotzea segurutik posible da neurri batean. Beherago adierazten dut bal-
dintza hori beharrezko dela desobedientzia zibila burutzeko. Hala ere, 
baldin nagusi den justiziaren ikuskera urratzen ez bada, orduan oso 
ezberdina da egoera. Jarraitu beharreko ekintzaren bilakaera onartu-
riko doktrinaren arrazoizkotasun neurriaren eta bera aldatzeko erabili 
daitezkeen bitartekoen mende dago hein handian. Zalantzarik gabe, 
bizi daiteke ikuskera misto eta intuizionista ezberdinekin, baita iritzi 
utilitaristekin ere hertsikiegi interpretatzen ez ditugunean. Beste kasu 
batzuetan, halere, hala nola, gizartea klase interes kaxkarren mende 
erregulaturik dagoenean, han nagusi den ikuskerari eta nolabaiteko 
arrakasta aginduz-edo justifikatzen dituen instituzioei aurka egitea 
beste biderik ez dugu. 

Bigarrenik, aztertu behar dugu, justiziatik hurbileko egoera ba-
tean, ea zergatik daukagun normalean lege injustuak, eta ez lege justuak 
bakarrik, betetzeko eginbeharra. autore batzuek ideia hori zalantzan 
jarri duten arren, uste dut gehienek onartu eginen luketela; gutxi ba-

tzuek bakarrik uste dute justiziatik aldentze orok, txikiena izanda ere, 
deuseztatu egiten duela dauden arauak betetzeko eginbeharra. Nola, 
orduan, esplikatu hori? Justiziazko eginbeharrak eta bidezkotasunaren 
printzipioak instituzioak justuak direla aurresuposatzen dutenez, beste 
esplikazioren bat beharko da.216 Hori horrela, erantzun ahal diogu gal-
dera horri, baldin justiziaren printzipioak gutxi-asko betetzen dituen 
erregimen konstituzional bideragarria daukan erregimen ia justu bat 
postulatzen badugu. Hartara, gizarte sistema gehienbat ongi antolatua 
dela suposatzen dut, nahiz eta, jakina, ez izan ezin hobeto antolatua, 
zeren kasu horretan ez bailitzateke lege injustuak betetzeko arazorik 
sortuko. suposizio horien arabera, gorago justizia prozesal inperfek-
tuaren adibide gisa egindako konstituzio justu baten azalpenak (31§) 
erantzun bat eskaintzen du. 

Gogoratu behar da konbentzio konstituzionalean parteen hel-
burua konstituzio justuen artean (askatasun berdinaren printzipioa be-
tetzen dutenak) legeria justu eta eraginkorrera ondoen eramanen due-
na aurkitzea dela, betiere delako gizarteko gertakari orokorrak ikusita. 
Konstituzioa, zirkunstantziek lagatzen duten neurrian, emaitza justua 
segurtatzeko pentsaturiko prozedura justu baina inperfektutzat dago. 
inperfektua da, ez dagoelako haren arabera indarrean jarritako legeak 
justuak izanen direla bermatuko duen prozesu politiko bideragarririk. 
afera politikoetan ez dago justizia prozesal justurik erdiesterik. Gaine-
ra, prozesu konstituzionalak, neurri handian, bozketa molderen batean 
oinarritua izan behar du. Nik, sinpletzearren, suposatzen dut gehien-
goaren gobernuaren aldaera bat, egokiro zehaztua, premia praktiko bat 
dela. Hala ere, gehiengoak (edo gutxiengoen koalizioak) erratu egin 
daitezke, ezagutza eta judizio faltagatik ez bada, ikuspegi mugatu eta 
norberekoien ondorioz. Hala ere, instituzio justuei eusteko daukagun 
eginbehar naturalak lege eta programa politiko injustuei men egitera, 
edo behintzat bitarteko ilegalez euren kontra ez egitera, behartzen gai-
tu, betiere injustiziaren muga batzuk gainditzen ez dituztenean. Konsti-
tuzio justua aldeztu behar dugularik, haren funtsezko printzipioetako bat 

216 Ez nuen hori seinalatu nire honako saiakera honetan: «legal obligation and 
the Duty of Fair Play» in Law and Philosophy, argit.: sidnei Hook (New York, 
New York University Press, 1964). atal honetan akats hori zuzentzen saiatu naiz. 
Hemen adierazten dudan ideia ezberdina da, hemen justiziazko eginbehar natu-
rala justizia politikoko printzipio nagusia delako herritarrentzat oro har, eta bi-
dezkotasunaren printzipioak, ordea, bigarren mailako eginkizuna du. 

onartu behar dugu: gehiengoaren gobernuarena. Estatu ia justu batean, hortaz, lege injustuei men egin beharra daukagu, konstituzio justua aldezteko daukagun eginbeharraren ondorioz. Gizakiak diren modukoak direlarik, maiz ukanen dute eginbehar hori gauzatu beharra. 

Kontratu doktrinak berez bultzatzen gaitu geure buruari gal-
detzera ea nola onar genezakeen injustutzat dauzkagun legeei men 
egitera garamatzan gobernu konstituzionalik. Honako hau galde ge-
nezake: nola da posible, aske eta oraindik katerik gabe gaudela, guk 
geure iritziaren kontra egin eta beste batzuena bete dezakeen proze-
dura bat arrazionalki onartzea?217 Behin konbentzio konstituzionala-
ren ikuspuntua onartzen dugunean, erantzuna aski argia da. lehenik, 
onartuak izateko aukerarik duten prozedura bideragarri arrunt urrien 
artean ez dago bat bera ere gure alde erabakiko duenik. Eta bigarrenik, 
prozedura horietako bat onartzea inolako akordiora ez heltzea baino 
hobe da. Egoera jatorrizko kokapenekoaren antzekoa da, non parteek 
uko egiten dioten oportunismo egoista oro espero izateari: alternatiba 
hori pertsona bakoitzaren hautagairik onena (edo bigarren onena) da 
(gehienen mugapena albo batera utzita), baina, jakina, ez da beste ino-
rentzat onargarria. antzera batean, nahiz eta konbentzio konstituzio-
naleko etapan parteek justiziaren printzipioetan konfiantza izan, gauza 
batzuetan elkarri amore eman beharra dute eregimen konstituzional 
bat martxan jartzeko. asmorik onena izanda ere, haiek justiziari buruz 
dituzten iritziek talka egin behar dute elkarrekin. Konstituzio bat hau-
tatzean eta, beraz, gehiengoaren gobernu molderen bat onartzean, bes-
teen ezagupenen eta justizia senaren akatsak jasateko arriskua onar-
tzen dute, lege prozedura eraginkor baten abantailak eskuratzeko. Ez 
dago erregimen demokratiko bat aurrera eramateko beste biderik. 

Hala ere, gehiengoaren gobernuaren printzipioa onartzen 
dutenean, parteek lege injustuak baldintza batzuetan soilik jasatea 
hitzartzen dute. Gutxi gorabehera hitz eginda, epe luzera injustizia-
ren karga bidezki, gutxi asko, banatuko litzateke gizarte talde ez-
berdinen artean eta politika injustuen nekeak ez lirateke inoiz ere 
astunegiak. Horregatik, urte askotan injustizia jasandako aspalditiko 

217 «libre eta oraindik kate gabe» metafora K. J. arrow-k egindako i. M. D. little-ren berrikusketa kritikotik hartua da: Social Choice and Individual Values, in The Journal of Political Economy, 60 lib (1952), 431 or. Nire oharrak hor littleri jarraituz egindakoak dira. 

gutxiengoentzat problematikoa da obeditu beharra. Eta benetan ere 
ez zaigu galdatzen geure eta besteen oinarrizko askatasunen uka-
zioa onartzea, betekizun hori ezin egon baitzitekeen jatorrizko koka-
penean justiziazko eginbeharrari ematen zaion esanahiaren baitan, 
ezta konbentzio konstituzionalean gehiengoaren eskubideez duten 
ideiarekin bat etorri ere. Horren ordez, agintaritza demokratikoaren 
pean jartzen dugu geure jokabidea, baina sistema konstituzional ba-
ten akats saihestezinak bidezki konpartitzeko beharrezko den neu-
rrian soilik. Zailtasun horiek onartzea giza bizitzako zirkunstantziek 
ezartzen dizkiguten mugak onartzea eta euren barruan lan egiteko 
prest egotea da, besterik ez. Hori ikusita, gizarte antolamenduen 
akatsak eurei men ez egiteko aitzakia erraz moduan ez aipatzeko gi-
zabidezko eginbehar naturala daukagu, baita arauetan dauden ekidin 
ezinezko ihesbideak norberaren interesak aurrera ateratzeko ez era-
biltzekoa ere. Gizabidezko eginbeharrak instituzioen akatsen behar 
besteko onarpena ezartzen digu, baita eurei probetxua ateratzeko 
orduan zenbait muga ere. Eginbehar horren nolabaiteko onarpenik 
gabe, elkarrenganako uste ona eta konfiantza hausteko arriskuan di-
tugu. Horregatik, justiziatik hurbil dagoen egoeran bederen, norma-
lean lege injustuei men egiteko eginbeharra daukagu (eta batzuek 
obligazioa ere bai), injustizia maila batzuk gainditzen ez badituzte. 
Konklusio hori ez da lege justuei men egiteko eginbeharra daukagula 
dioskuna baino askoz sendoagoa. Hala ere, urrats bat gehiago egiten 
du, egoeren eremu zabalagoa hartzen duelako, eta, garrantzitsuagoa 
dena, gure eginbehar politikoa zein den jakiteko egin behar ditugun 
galderen ideia bat ematen du. 

54. GEHiENGoaREN GoBERNUaREN EsTaTUsa 

aurreko azalpenetatik argi gelditzen da gehiengoaren gober-
nuaren prozedurak, ongien definitu eta mugaturik egonda ere, mende-
ko leku bat betetzen duela prozedurazko mekanismo gisa. Horren jus-
tifikazioa konstituzioak erdietsi nahi dituen xedeetan datza oso-osorik 
eta, beraz, justiziaren bi printzipioetan. Nik ontzat jo dut gehiengoaren 
gobernu eraren bat legeria justu eta eraginkor bat bermatzeko erabil 
daitekeen biderik onen bezala dagoela justifikaturik. Bateragarria da 
askatasun berdinarekin (36§) eta halako naturaltasun bat dauka; izan 
ere, gutxiengoaren gobernua permititzen bada, ez dago irizpide argi-

04240 

John Rawls 
JUSTIZIAREN TEORIA BAT 

rik nork erabaki behar duen hautatzeko, eta berdintasuna hausten da. 
Gehiengoaren gobernuaren funtsezko parte bat prozedurak oinarriko 
justiziaren baldintzak bete behar izatea da. Kasu horretan, baldintza 
horiek askatasun politikoarenak dira -adierazpen eta bilera askata-
suna, afera publikoetan parte hartzeko eta bitarteko konstituzionalak 
erabiliz legeriaren bilakaeran eragina izateko askatasuna- baita aska-
tasun horien balio justuaren bermea ere. oinarri hori ez dagoenean, ez 
da betetzen justiziaren lehenengo printzipioa; baina dagoenean ere, ez 
dago legeria justua indarrean jarriko den ziurtasunik.218 

Ez du balio, hortaz, gehiengoak nahi duena dela zuzena dioen 
ikuspegiak. izan ere, justiziaren ezein ikuskera tradizionalek defen-
ditu du doktrina hori, beti mantendu izan baitute bozketaren emaitza 
printzipio politikoen mendean dagoela. Nahiz eta zenbait zirkunstan-
tziatan gehiengoak (egokiro definitu eta mugatuak) legeak egiteko es-
kubide konstituzionala edukitzea justifikaturik dagoen, horrek ez du 
esan nahi indarrean jarritako legeak justuak direnik. Gehiengoaren go-
bernuaren muinari buruzko eztabaidak gai hauexek ditu xede: gober-
nu hori ongien nola definitzen den eta ea mugapen konstituzionalak 
guztizko justizia balantzea sendotzeko mekanismo eraginkor eta arra-
zoizkoak diren. Mugapen horiek berenari eutsi nahi dioten gutxien-
goek erabil ditzakete maiz beren abantaila bidegabeei ere eusteko. 
Judizio politikoko arazoa da hori, eta ez dagokio justiziaren teoriari. 
aski da kontuan izatea ezen, herritarrek normalean beren jokabidea 
aginte demokratikoaren mendean jartzen dutenean, hau da, bozketaren 
emaitzak behartzen duen araua ezartzen duela onartzen dutenean, bal-
dintza berdinetan, ez dutela beren judizioa jartzen haren mendean. 

orain gehiengoaren gobernuaren printzipioak justiziaren teo-
riaren osagai den prozedura idealean zein leku duen aztertu nahi dut. 

218 Gehiengoaren gobernuaren azterketa sakonagorako, ikus Herbert Mc-
Closkey, «The Fallacy of Majority Rule», Journal of Politics, ii. lib (1949), 
eta J. R. Pennock, Liberal Democracy (New York, Rinehart, 1950), 112-114, 
117h or. Gehiengoaren printzipioaren ezaugarri erakargarri batzuk hautaketa 
sozialaren ikuspuntutik hementxe aurki daitezke: a. K. sen, Collective Choice 
and Social Welfare (san Frantzisko, Holden -Day, 1970), 68-70, 71-73, 161-
186 or. Prozedura horrek duen arazo bat gehiengo ziklikoak onar ditzakeela da. 
Baina justiziaren ikuspuntutik akats nagusia askatasuna urratzea permititzen 
duela da. ikus, halaber, sen, 79-83, 87-89 or., non liberalismoaren paradoxa 
aztertzen den. 

Konstituzio justua zera esanez definitzen da, ordezkari arrazionalek, 
justiziaren bi printzipioek gidatuta, konbentzio konstituzionalean hi-
tzartuko luketen konstituzioa dela. Edozein konstituzio justifikatzen 
dugunean, baldintza horietan onartuko litzatekeela agerian jartzeko 
arrazoiak aurkezten ditugu. antzera batean, lege eta programa politiko 
justuak legegile arrazionalek, konstituzio justu batek mugatuta eta jus-
tiziaren printzipioak kontzienteki jarraibidetzat hartzen saiatuta, lege-
gintzaldian indarrean jarriko lituzketenak dira. legeak eta neurri po-
litikoak kritikatzen ditugunean, prozedura ideal hori erabilita ez zirela 
horiek aukeratuko azaltzen saiatzen gara. orain, legegile arrazionalak 
eurak ere maiz konklusio ezberdinetara helduko liratekeenez gero, 
baldintza idealetan bozkatu beharra dago. informazioko murrizketek 
ez dute akordioa bermatuko, zeren, maiz, gertakari sozialen joerak an-
biguoak eta ebaluatzeko zailak izanen dira eta. 

lege edo neurri politiko bat nahikoa justua da -edo behintzat 
ez injustua-, baldin, prozedura idealak nola funtzionatuko lukeen 
imajinatzen saiatzen garenean, prozedura horretan parte hartzen du-
ten eta bertako akordioak betetzen dituzten pertsona gehienak lege 
edo programa horren alde egonen liratekeela ondorioztatzen badugu. 
Prozedura idealean, erdietsitako erabakia ez da konpromiso bat, ez da 
beren xedeak aurrera atera nahirik dabiltzan elkarren aurkako parteen 
arteko tratu bat. legegintzako eztabaida interesengatiko borroka gisa 
barik, justiziaren printzipioek definituriko programa politikorik onena 
aurkitzeko ahalegin gisa ulertu behar da. suposatzen dut, hortaz, jus-
tiziaren teoriaren zati legez, legegile inpartzialaren nahi bakarra ho-
rretarako onena den erabakia hartzea dela, ezagutzen dituen gertakari 
orokorrak kontuan hartuta. Bere iritzia soilik kontuan hartuta eman 
behar du botoa. Bozketaren emaitzak iritzi bat ematen du justiziaren 
ikuskerarekin ongien lotzen denari buruz. 

Gehiengoaren iritziak zuzena izateko duen probabilitateaz gal-
detuz gero, bistakoa da prozedura idealak baduela antzekotasunen bat 
aditu talde baten ideiak bateratzearekin judiziorik onena erdiesteko.219 
Hemen adituak legegile arrazionalak dira, perspektiba objektiboa 

219 Puntu horri buruz, ikus K. J. arrow, Social Choice and Individual Values, 2. ed. (New York, John Wiley and sons, 1963), 85h or. legegintzako eztabaidaren noziorako, nozio hori ikerketa objektibo gisa ikusita, eta ez interesen arteko borroka gisa, ikus F. H. Knight, The Ethics of Competition (New York, Harper and Brothers, 1935) 96, 345-347 or. Kasu biotan ikus oin-oharrak. 

hartzeko gai direnak, inpartzialak direlako. legegile ordezkari batek 
egindako judizio zuzenaren probabilitatea zuzena ez den judizio ba-
tena baino handiagoa baldin bada, gehiengoaren botoa zuzena izateko 
probabilitatea, legegile ordezkariak harturiko erabaki zuzenaren pro-
babilitatea gehitzen den moduan, gehitu egiten den iradokizuna Con-
dorcet-enganaino doakigu.220 Hartara tentazioa eduki genezake uste 
izateko ezen, baldin pertsona arrazional asko saiatuko balira prozedura 
idealaren baldintzak simulatzen eta beren arrazoiketak eta eztabaidak 
horren arabera eginen balituzte, gehiengo handi batek, edonola ere ia 
ziur, arrazoi ukanen lukeela. Uste okerra litzateke hori. Ziur egon behar 
dugu probabilitate handiagoa dagoela legegile ordezkariak judizio zu-
zena egiteko zuzena ez dena egiteko baino; baina ez hori bakarrik, zeren 
pertsona ezberdinen botoak independenteak ez direla ere argi baitago. 
Haien iritziek eztabaidaren bilakaeraren eragina jasoko dutenez, proba-
bilitateei buruzko arrazoiketa mota sinpleagoak ez dira aplikatzen. 

Hala ere, guk normalean uste izaten dugu pertsona askoren arte-
ko eztabaida ideala seguruago helduko dela konklusio zuzenera (behar 
izanez gero bozketa eginda), euretako nornahik bere kabuz egindako 
hausnarketak baino. Zergatik den hori horrela? Eguneroko bizitzan bes-
teekin iritziak trukatzeak partzialtasuna gainditzen laguntzen digu eta 
ikuspegia zabaltzen digu; gauzak beste ikuspuntu batetik ikustera era-
maten gaitu eta gure ikuspegiaren mugez konturatzera. Baina prozesu 
idealean ezjakintasunaren estalkiak legegileak inpartzialak direla esan 
nahi du. Eztabaidatik datozen onurak legegile ordezkariak ere ezagu-
tzetan eta arrazoitzeko gaitasunean mugatuak izatean dautza. Euretako 
inork ez daki besteek dakiten guztia, eta ezin ditu egin denek batera 
lortzen dituzten dedukzio guztiak. Eztabaida informazioa konbinatzeko 
eta argudioen irispidea luzatzeko bide bat da. Denborarekin bederen, 
eztabaida komunak, hala dirudi, gauzak hobetzeko ondorioa dauka. 

Hartara, justizia gaietan deliberamendu publikoaren eraketa 
ideal bat, ongi planifikaturiko arau multzo bat, formulatzen ahalegin-
tzea den arazora heltzen gara, horrek taldearen ezagutzeko eta arra-
zoitzeko ahalmen eraginkorragoak bultzatzeko eta judizio zuzena er-
diesteko edo hartara hurbiltzeko bederen balio digularik. Ez diot, hala 
ere, arazo horri ekinen. Puntu garrantzitsua da hemen prozedura idea-

220 ikus Duncan Black, Theory of Committee and Elections, 2. ed. (Cambridge, The University Press, 1963) 159-165 or. 

lizatua justiziaren teoriaren osagai dela. Haren ezaugarri batzuk aipatu 
ditut, zer esan gura duen argitzeko neurri batean bederen. Zenbat eta 
zehaztuagoa izan prozedura horrez daukagun ikuskera, aldeko bal-
dintzetan burutzen dela suposatuta, orduan eta sendoagoa izanen da 
lau etapako sekuentziak gure hausnarketari ematen dion orientazioa. 
izan ere, guk orduan zehazkiago ikusten dugu nola baloratu behar di-
tugun legeak eta neurri politikoak gizarteko gertakari orokorren argi-
tan. Maiz ongi uler dezakegu legegintzako etapako deliberamenduek, 
behar bezala eramaten direnean, nolako emaitza izanen duten jakin 
nahirik egindako galderaren zentzu intuitiboa. 

Prozedura ideala gehiago argitzen da merkatu prozesu idealare-
kin kontrastean dagoela ohartuz gero. Hartara, lehia perfektuari buruzko 
suposizio klasikoak mantentzen direla eta kanpoko ekonomiarik edo 
desekonomiarik, eta horrelakorik, ez dagoela jota, konfigurazio ekono-
miko eraginkorra sortzen da. Merkatu prozedura ideala perfektua da era-
ginkortasunari dagokionez. Merkatu prozesu idealaren berezitasun bat, 
legegile arrazional eta inpartzialek zuzenduriko prozedura politikoak ez 
duena, da merkatuak emaitza eraginkorra lortzen duela, bakoitzak bere 
probetxua bilatu arren ere. izan ere, eragile ekonomikoek ustez bederen 
horrelaxe jokatzen dute beti. Euren gogobetetzeak eta etekinak maximi-
zatzeko erostean eta saltzean, kontsumitzaileak eta enpresak ez dabiltza 
esaten zein den, ikuspuntu sozialetik, taxuketa ekonomiko eraginkorre-
na, aktiboen hasierako banaketa kontuan izanda. aitzitik, beren xedeak 
aurrera ateratzen ari dira arauek uzten dieten heinean, eta ematen duten 
iritzi oro nork bere ikuspuntutik ematen du beti. sistema osoa da, nola-
bait esatearren, eraginkortasuna baieztatzen duena, eta iritzi hori enpre-
sen eta kontsumitzaileen jarduerek eskainitako informazio iturri ezber-
din ugarietatik ateratzen da. sistemak erantzun bat ematen du, nahiz eta 
pertsonek arazoari buruz inolako iritzirik ez ukan eta maiz zer esan nahi 
duen ere ez jakin. 

Horregatik, merkatuen eta hauteskundeen artean antzekota-
sunak ageri diren arren, merkatu prozesu ideala eta legegintza proze-
dura ideala ezberdinak dira alderdi erabakigarrietan. Xede ezberdinak 
erdiesteko pentsatuak dira: lehenengoak eraginkortasuna lortu nahi du 
eta bigarenak, ahal den neurrian, justizia. Eta merkatu ideala proze-
su perfektua da bere helburuari dagokionez, baina legegintza ideala 
bera ere prozedura inperfektua da. Badirudi ez dagoela legeria justu 

bat lortzeko prozedura gauzagarriaren ezaugarriak zehazteko modu-
rik. Horren ondorio bat da ezen, herritarra indarrean jarritako neurri 
politikoei men egitera beharturik egon baliteke ere, ez dagoela, bal-
dintza berdinetan, neurri politikoak justuak direla pentsatzera, eta oker 
jokatuko luke bere iritzia bozketara eramanen balu. Baina merkatu 
sistema perfektuan, eragile ekonomikoak, iritzirik badauka, pentsatu 
beharko du ateratako emaitza benetan eraginkorra dela. Kontsumitzai-
leak edo enpresak nahi zuen guztia ez lortu arren, ontzat jo beharko 
du ezen, hasierako banaketa kontuan izanda, egoera eraginkorra lortu 
dela. Baina ezin da eskatu legegintza prozesuaren emaitzaren onar-
pen paralelorik justiziako arazoei dagokienez, zeren, jakina, nahiz eta 
konstituzio errealek, ahal den neurrian, legegintza prozedura idealak 
hartzen dituen erabaki berak hartzeko diseinatuak izan beharko luke-
ten, praktikan justua denera heldu ezinik gelditzen dira. Hori ez da 
gertatzen, ditugun merkatuetan gertatzen den moduan, euren kontra-
partida idealera egokitzen ez direlako bakarrik, baizik, horrez gain, 
kontrapartida hori prozedura inperfektu batena delako. Konstituzio 
justuak herritarrengandik eta legegileengandik justiziaren printzipioak 
aplikatzean ikuspegi zabalagoa hartuko dutela eta zuhurtasuna erabi-
liko dutela espero behar du neurri bateraino. Badirudi ezen, prozesua 
emaitza justu batera eramateko moduan erregulatzeko, ezin dakiekeela 
horiei ikuspuntu estu edo talde-interesduna hartzen utzi. oraingoz be-
deren ez dago konstituzio justuei buruzko teoriarik, konstituzioak le-
geria justura daramaten prozedura direla ulertzen duenik, legeria hori 
eraginkortasuna daukaten merkatu lehiakorrei dagokiena izanik. Eta 
badirudi horrek inplikatzen duela teoria ekonomikoa benetako pro-
zesu konstituzionaletara aplikatzeak muga handiak dituela, jokabide 
politikoak gizakien justizia senaren eragina duen heinean, edozein gi-
zarte bideragarritan izan behar duen moduan, eta legeria justua lehen-
engo xede soziala den neurrian (76§). Teoria ekonomikoa, zalantzarik 
gabe, ez dator bat prozedura idealarekin.221 

221 Demokraziaren teoria ekonomikoari buruz, ikus J. a. schumpeter, Capita-
lism, Socialism, and Democracy, 3. ed. (New York, Harper and Brothers, 1950), 
21-23 kap., eta anthony Downs, An Economic Theory of Democracy (New York, 
Harper and Brothers, 1957). Demokraziaren ikuskera pluralistari, prozesu poli-
tikoa interes ezberdinen arteko norgehiagokak erregulatzen duela uste den neu-
rrian, antzerako eragozpena jar dakioke. ikus R. a. Dahl, A Preface to Demo-
cratic Theory (Chicago, University of Chicago Press, 1956, eta oraintsuago, Plu-
ralist Democracy in the United States (Chicago, Rand McNally, 1967). 

Beste kontraste batek egiaztatzen du arestian aipaturikoa. 
Merkatu prozesu idealean balio bat ematen zaio desioaren indar erla-
tiboari. Pertsona batek bere errentaren zatirik handiena nahien dituen 
gauzetan gasta dezake, eta, horrela, beste erosleekin batera, baliabi-
deak nahien dituen gauzetarako erabiltzea sustatzen du. Merkatuak 
zorrozki mailakaturiko birdoitzeak egiten lagatzen du hobespenen 
guztizko balantzeari eta desio batzuen nagusitasun erlatiboari eman-
dako erantzun gisa. Horri dagokion ezer ez dago legegintza prozedura 
idealean. legegile arrazional bakoitzak bere ustez justiziaren prin-
tzipioekin ongien bat egiten duten lege eta programen alde bozkatu 
behar du. Ez zaie ematen edo ez litzaieke eman behar balio berezirik 
konfiantza handiagoz defenditzen diren iritziei, edo, gutxiengoan dau-
dela balekite, horrek atsekabe handia sortuko liekeenen botoei (37§). 
Bozkatzeko arau hori, jakina, bada bururagarria, baina ez dago arra-
zoirik prozedura idealean arau hori onartzeko. Pertsona arrazional eta 
inpartzialen artean ere, beren iritzian konfiantzarik handiena dutenak 
ez dira, dirudienez, seguruago arrazoi dutenak. Batzuk besteak bai-
no sentiberagoak izan daitezke kasuaren konplexutasunekiko. legeria 
justua erdiesteko irizpidea definitzean, pertsona bakoitzak, baldintza 
idealetan, printzipio egokiak aplikatzeko ahal duen guztia egiten due-
nean erdietsitako iritzi kolektibo hausnartuaren balioa azpimarratu 
behar dugu. Desioaren indarra edo konbikzioaren sendotasuna lekuz 
kanpo daude justiziazko arazoak sortzen direnean. 

Utz ditzagun jada legegintza prozesu idealaren eta merkatu 
prozesu idealaren arteko ezberdintasunak. orain gehiengoaren go-
bernuaren prozeduraren erabilpena aztertu nahi dut soluzio politikoak 
erdiesteko bide den aldetik. ikusi dugunez, gehiengoaren gobernua 
aurretik justiziaren printzipioen bidez zehazturiko zenbait xede gau-
zatzeko bitartekorik bideragarrientzat hartzen da. Batzuetan, alabaina, 
printzipio horiek ez digute argi eta zehatz adierazten zer galdatzen du-
ten. Hori ez da beti gertatzen euren nabaritasuna konplikatua eta anbi-
guoa, edo aztertzeko eta ebaluatzeko zaila delako. Printzipioen euren 
izaerak zabalik uzten du hainbat aukeratarako bidea, alternatiba bakar 
bat seinalatu beharrean. aurrezki tasa, adibidez, zenbait mugaren ba-
rruan zehazten da beti; aurrezki justuen printzipioaren ideia nagusia 
zenbait ertz kanpo uztea da. azkenerako, desberdintasun printzipioa 
aplikatzean abantaila gutxien dituztenen perspektibetan norberaren 
buruarekiko errespetua den lehen mailako ondasuna sartu nahi izaten 

dugu; eta bide asko ditugu balio hori aintzat hartzeko desberdintasun 
printzipioaren arabera. ondasun horrek eta berarekin erlazionaturiko 
beste batzuek nolako garrantzia izan behar duten zerrenda barruan, 
hori gizarte bakoitzaren ezaugarri nagusiei so eginda eta legegintzako 
etapako ikuspegitik gizarte horretan gaizkien dauden kideek arrazoiz 
nahi dutena kontuan hartuta erabaki behar da. Horrelako kasuetan, 
hortaz, justiziaren printzipioek aurrezki tasari edo norberaren burua-
rekiko errespetuari gainditu behar ez duten nolabaiteko esparru bat 
ezartzen diete. Baina ez dute esaten esparru horretako zein puntu hau-
tatu behar den. 

Horrelako egoeretan erabaki politikoaren printzipioa aplikatzen 
da: bozkatzen den legea, jakin dezakeguneraino, justiziaren printzipio-
en arabera jokatzen saiatzen diren legegile arrazionalek kontzienteki 
aldez dezaketen lege sortaren barruan badago, orduan gehiengoaren 
erabakia agindua da, behin betikoa ez baina. Justizia prozesal ia 
hutsezko egoera dugu aurrean. legegintzako etapako eztabaidaren 
benetako bilakaeran oinarritu beharra daukagu programa politiko bat 
hautatzeko zilegi diren mugen barruan. Kasu horiek ez dira justizia 
prozesal hutsekoak, emaitzak ez duelako literalki definitzen erresultatu 
zuzena. Hauxe besterik ez da gertatzen, hots, harturiko erabakiarekin 
ados ez daudenek ezin dutela beren argudioa konbentzitzeko moduko 
eran aurkeztu justiziaren ikuskera publikoaren barruan. argi eta garbi 
definitzerik ez dagoen arazoa da. Praktikan, alderdi politikoek jarrera 
ezberdinak erakutsiko dituzte, dudarik gabe, horrelako gaien aurrean. 
Proiektu konstituzionalaren helburua zera segurtatzea da, ahal izanez 
gero, alegia, klase sozialen interesek ez dezatela muga onartuez kanpo 
harturiko erabaki politikoaren zentzua alda. 

55. DEsoBEDiENTZia ZiBilaREN DEFiNiZioa 

orain eginbehar eta obligazio naturalen edukia argitu gura dut 
desobedientzia zibilaren teoria baten zirriborroa eginez. Jada seinalatu 
dudan moduan, teoria hori gizarte ia justuaren kasu berezirako baka-
rrik da pentsatua, gehienbat ongi antolaturik egon arren, justiziaren 
urratze larriak gertatzen diren gizarterako. Justiziatik hurbileko egoera 
batek erregimen demokratikoa beharrezko duela suposatzen dudanez, 
teoria legitimoki eraturiko aginte demokratikoari egindako desobe-
dientzia zibilaren eginkizunaz eta egokitasunaz ari da. Ez zaie aplika-

tzen beste gobernu moldeei, ezta, intzidentalki izan ezik, bestelako 
disidentzia eta oposizio motei ere. Ez dut aztertuko protesta molde 
hori, esan nahi baita, ekintza eta erresistentzia militantearekin batera, 
sistema ustel eta injusturen bat eraldatzeko edo are gainazpikatzeko 
taktika gisa erabiltzen dena. Kasu horretan ez dago inolako zailtasunik 
ekintza horretarako. Xede horretara daraman edozein bitarteko justi-
fikaturik badago, orduan indarkeriarik gabeko oposizioa dudarik gabe 
dago justifikaturik. Desobedientzia zibilaren arazoa, nik interpreta-
tuko dudan legez, estatu demokratiko gutxi-asko justuetan bakarrik 
sortzen zaie konstituzioaren legitimitatea aitortu eta onartzen duten 
herritarrei. arazoa eginbehar arteko talkan datza. Zein puntutan uzten 
dio bete beharrekoa izateari legebiltzarreko gehiengoak (edo gehiengo 
horrek onarturiko ekintza exekutiboen bidez) indarrean jarritako le-
geei men egiteko eginbeharrak, norberaren askatasunak defenditzeko 
eskubidea eta injustiziari kontra egiteko eginbeharra ikusita? Galde-
ra horrek gehiengoaren gobernuaren izaera eta mugak barne hartzen 
ditu. Horregatik, desobedientzia zibilaren arazoa test erabakigarria da 
demokraziaren oinarri moralaren edozein teoriarentzat. 

Desobedientzia zibilaren teoria konstituzionalak hiru parte 
ditu. lehenik, aipaturiko disidentzia mota definitzen du eta aginte de-
mokratikoari erakutsitako beste oposizio motetatik bereizten du. Mota 
horiek auzitegien aurrera proba kasuak jasotzeko egindako adierazpen 
legaletatik eta lege-urratzeetatik ekintza militanteetara eta erresisten-
tzia antolaturaino doaz. Teoriak posibilitate espektro horren barruan 
desobedientzia zibilak zein toki duen zehazten du. ondoren, ongi azal-
tzen ditu desobedientzia zibilaren arrazoiak, baita erregimen (gutxi-
asko) demokratikoetan horrelako ekintza zein baldintzatan dagoen 
justifikaturik ere. azkenez, teoriak sistema konstituzionalen barruan 
desobedientzia zibilak duen eginkizuna esplikatu behar du eta gizarte 
askeetan protesta molde horren egokitasuna argitu. 

Gaioi heldu aurretik, ohar bat. Ez genuke asko espero behar 
desobedientzia zibilaren teorietatik, ez eta zirkunstantzia berezieta-
rako landutakoetatik euretatik ere. Benetako kasuak zuzenean erabaki 
lezaketen printzipio zehatzak lekuz kanpo daude, argiro gainera, es-
kuartean dugun gaian. aitzitik, teoria baliagarriak bai definitzen du 
desobedientzia zibilaren arazoa enfokatu ahal izateko moduko pers-
pektiba bat; kasuari dagozkion aztergaiak identifikatzen ditu eta eurei 

dagokien balioa ematen laguntzen digu kasurik garrantzitsuenetan. Gaioi buruzko teoriaren batek, hausnarketa egin ondoren, gure ikuspegia argitzen duela eta gure judizioak koherenteagoak bihurtzen dituela iruditzen bazaigu, orduan teoria hori aintzat hartzekoa da. Teoriak, oraingoz, guk berak egitea espero duguna egin du, hau da, gizarte demokratikoaren oinarrizko printzipioak onartzen dituztenen konbikzio kontzienteen arteko desberdintasuna gutxitu. 

Desobedientzia zibila honelaxe definituz hasiko naiz: ekin-
tza publiko, indarkeriarik gabekoa, kontziente eta politikoa, legearen 
aurkakoa, gobernuaren legean edo programa politikoetan aldaketa 
eragiteko helburuz burutu ohi dena.222 Horrela jokatuz komunita-
tearen gehiengoaren justizia senera jotzen dugu eta gure iritzi ongi 
hausnartuan gizaki libre eta berdinkideen arteko gizarte lankidetza-
ren printzipioak ez direla betetzen ari aldarrikatzen dugu. aipaturiko 
definizioaren aurretiko glosa bat da ez dela beharrezko desobedien-
tzia zibileko ekintzak protestatzen den legea haustea.223 onartu egi-
ten du batzuek zuzeneko eta zeharkako desobedientzia zibila deitu 
diotena. Eta hori definizio orok egin behar du, zeren batzuetan arra-
zoi indartsuak izaten baitira injustutzat dagoen legea edo politika ez 
urratzeko. aitzitik, trafikoko ordenantzak edo egoitza bortxatzearen 
kontrako legeak desobedi genitzake, norberaren kasua aurkezteko 
bide moduan. Hortaz, gobernu batek traizioaren kontrako lege ze-
haztugabe eta zorrotz bat promulgatzen badu, ez litzateke jokabide 

222 Hor H. a. Bedau-k desobedientzia zibilari buruz ematen duen definizioari 
lotzen natzaio. ikus haren «on Civil Disobedience», Journal of Philosophy, 58 
lib. (1961), 653-661 or. seinalatu behar da definizio hori Thoreau-ren saiakeran 
proposaturiko esanahia baino hertsiagoa dela, hurrengo atalean agertzen dudan 
moduan. antzeko deskripzio bat aurki genezake Martin luther Kingen «le-
tter from Birmingham City Jail» (1963), honako honek berrinprimatuan: H. a. 
Bedau, argit., Civil Disobedience (New York, Pegasus, 1969) 72-89 or. Testuan 
desobedientzia zibilaren teoria horrelako ikuskera eskema zabalagoan sartzen 
saiatzen da. oraintsuko idazle batzuek ere zabalago definitu dute desobedientzia. 
adibidez, Howward Zinn-ek, Disobedience and Democracy (New York, Ran-
dom House, 1968), 119h or., honelaxe definitzen du: «lege-hauste deliberatu eta 
diskriminatua, garrantzi sozial handiko helbururen batekin». Ni neu nozio mu-
rritzagoaren aldekoa naiz. Horrekin ez dut esan nahi desadostasun era hori 
bakarrik dagoenik justifikaturik estatu demokratikoetan. 

223 Glosa hori eta hurrengoa hemendixe hartuta daude: Marshall Cohen, «Civil Disobedience in a Constitutional Democracy», The Massachusetts Review, 10 lib. (1969), 224-226, 218-221 or., hurrenez hurren. 

egokia norberak traizioa egitea, lege horren kontra objektatzeko, eta, 
edonola ere, zigorra arrazoiz onartzeko prest geundekeena baino as-
koz handiagoa izan liteke. Beste kasu batzuetan ez dago modurik 
gobernuaren politika zuzenean urratzeko, adibidez, atzerriko gaiei 
buruzkoa denean, edo herrialdearen beste alde bati dagokiona de-
nean. Bigarren glosa da desobedientzia zibileko ekintza legearen 
kontrakotzat hartzen dela, behintzat bertan inplikatuek erabaki kons-
tituzional baterako proba kasuren bat aurkezten soilik ari ez diren 
zentzuan; prest daude, egon ere, legeari kontra egiteko, lege hori be-
rretsia izan arren. Erregimen konstituzionaletan, jakina, auzitegiak 
azkenean disidenteen alde jar daitezke eta objektatzen den legea edo 
neurri politikoa inkonstituzional deklaratu. Maiz gertatzen da, hor-
taz, ez dela ziur-ziur jakiten disidenteen ekintza ilegal deklaratu den 
ala ez. Baina hori elementu nahasle bat baino ez da. lege injustuen 
kontra protesta egiteko desobedientzia zibila baliatzen dutenak ez 
daude prest amore emateko, auzitegiak beraiekin ados ez daudene-
tan, kontrako erabakiarekin gusturago geldituko ziratekeen arren. 

Kontuan izan behar da, halaber, desobedientzia zibila ekintza 
politikoa dela, ez bakarrik botere politikoa duen gehiengoarengana 
bideratzen den zentzuan, baizik printzipio politikoek, hau da, konsti-
tuzioa eta instituzioak oro har erregulatzen dituzten justiziaren prin-
tzipioek gidatu eta justifikaturiko ekintza delako. Desobedientzia zi-
bila justifikatzeko ez dugu jotzen moral pertsonaleko printzipioetara 
edo doktrina erlijiosoetara, horiek gure eskakizunekin bat etorri eta 
euron alde egon arren; eta esan barik doa desobedientzia zibila ezin 
dela oinarritu taldearen edo norberaren interesetan bakarrik. aitzitik, 
ordena politikoaren azpian dagoen denek konpartituriko justiziaren 
ikuskerara jotzen dugu. suposatzen da ezen, arrazoizko neurrian jus-
tua den erregimen demokratikoan, justiziaren ikuskera publiko bat 
dagoela eta herritarrek berori kontuan izanik erregulatzen dituztela 
beren afera politikoak eta interpretatzen dutela konstituzioa. ikuske-
ra horretan dauden oinarrizko printzipioak aldi luzez eta deliberatuki 
urratzeak, batez ere funtsezko askatasun berdinak hausteak, mende-
tasunera edo erresistentziara bultzatzen du. Desobedientzia zibilean 
jardunez gutxiengo batek gehiengoa zera pentsatzera behartzen du, 
bere ekintzak lehen bezala interpretatu nahi ote dituen, ala, justizia 
sen komuna kontuan hartuta, gutxiengoaren eskakizun legitimoak 
onartu nahi dituen. 

Beste puntu bat da desobedientzia zibila ekintza publikoa dela. 
Printzipio publikoetara zuzendua ez ezik, publikoan egiten dena ere 
bada. ageri-agerian agertzen da abisu argiarekin; ez da ezkutua edo 
sekretua. Hitzaldi publikoarekin aldera daiteke, eta, hitz egiteko modu 
bat, konbikzio politiko sakon eta kontziente baten adierazpena izanik, 
foro publikoan burutzen da. Horregatik, besteak beste, desobedientzia 
zibila ez da indarkeriazkoa. indarkeriaren erabilera saihesten saiatzen 
da, bereziki pertsonen kontrakoa, ez indarra erabiltzea printzipioz go-
rroto duelako, norberaren auziaren azken adierazpena delako baizik. 
segurutik kalteak eta zauriak eraginen dituzten indarkeriazko ekin-
tzetan parte hartzea bateragaitza da desobedientzia zibilarekin errekla-
mazio bide gisa. Zenbaitetan, deiak bere helburua erdiesten ez badu, 
bortxazko erresistentzian pentsa daiteke gero. Hala ere, desobedientzia 
zibila konbikzio kontziente eta sakonei ahotsa ematean datza; oharta-
razten eta aholkatzen duen artean, ez da berez mehatxua. 

Desobedientzia zibila indarkeriarik gabekoa da beste arrazoi 
bategatik. legearekiko desobedientzia legearekiko leialtasunaren mu-
gen barruan adierazten du, bigarrenaren muturreko ertzean badago 
ere.224 legea hautsi egiten da; baina legearekiko leialtasuna ekintzaren 
izaera publiko eta indarkeriarik gabekoak eta norberaren jokabidearen 
ondorio legalak onartzeko borondateak adierazita gelditzen da.225 le-
gearekiko leialtasun horrek gehiengoari zera frogatzen laguntzen du, 
ekintza, benetan ere, politikoki kontzientea eta zintzoa eta publikoaren 
justizia senera bideratua dela. Erabat irekiak eta indarkeriarik gabe-
koak izatea norberaren zintzotasunaren froga ematea da, zeren ez 
baita erraza besteei sinestaraztea gure ekintzak kontzientziakoak dire-
la, batzuetan gu geu ere ez garelarik horretaz seguru izaten. Dudarik 

224 Puntu horren azterketa osoagorako, ikus Charles Fried, «Moral Causation, Harvard Law Review, 77 lib (1964), 1268h or. Ekintza militantearen nozioa argitzearren, eskerrik asko Gerald loeve-ri. 

225 Desobedientzia zibila zabalago definitzen dutenek baliteke deskripzio hori 
ez onartzea. ikus, adibidez, Zinn, Disobedience and Democracy, 27-31, 39, 119h 
or. are gehiago, ukatu egiten du hark desobedientzia zibila indarkeriarik gabe-
koa izan behar duela. izan ere, norberak ez du zigorra justua denik, hau da, jus-
tifikatu gabeko ekintza bategatik merezia denik onartzen. Hala ere, norbera prest 
dago ondorio legalak pairatzeko legearekiko leialtasunagatik, hori beste kontu 
bat delarik. Bada hemen zabaltasun bat, zeren akusazioari kontra egin baitakioke 
auzitegian, hori egoki izatea gertatuz gero. Baina bada puntu bat, zeinaz hara-
tago desadostasuna jada ez den desobedientzia zibila hemen definitu bezala. 

gabe, posible da imajinatzea sistema legal bat, non legea injustua dela 
kontzienteki sinestea desobedientziaren justifikazio gisa onartzen den. 
onestasun handiko gizakiek, elkarrenganako konfiantza osoarekin, 
lor dezakete sistema horrek funtzionatzea. Baina, gauzak gertatzen di-
ren moduan, eskema hori segurutik ezegonkorra izanen da justiziatik 
hurbileko egoeran ere. Prezio bat ordaindu beharra daukagu besteei 
sinestarazteko gure ekintzek, gure iritzi kontu handiz aztertuan, behar 
bezainbateko oinarri morala dutela komunitatearen konbikzio poli-
tikoetan. 

Desobedientzia zibila halatan definitua izan da, non, alde ba-
tetik, protesta legalaren eta proba kasuak sortzearen eta, bestetik, 
kontzientzia objekzioaren eta erresistentzia forma ezberdinen artean 
dagoen. Posibilitate ezberdin horien barruan, desadostasun molde ho-
rixe adierazten du legearekiko leialtasunaren mugan. Desobedientzia 
zibila, horrela ulertuta, ekintza militantetik eta oztopoak jartzetik ar-
giro ezberdina da; indarkeriazko erresistentzia antolatutik urrun dago. 
Militantea, adibidez, askoz sakonagotik da indarrean dagoen siste-
ma politikoaren kontrakoa. Ez du hartzen ia justutzat edo arrazoizko 
neurrian justutzat; uste du edo urrun aldentzen dela berak aitortzen 
dituen printzipioetatik edo justiziaren okerreko ikuskeraren arabera 
dabilela. Bere ekintza kontzientziakoa dela uste badu ere, ez du jo-
tzen gehiengoaren (botere politiko efektiboa dutenen) justizia senera, 
haien justizia sena okerrekoa edo eraginik gabekoa dela uste baitu. 
aitzitik, asaldatze eta erresistentzia ekintza militanteen eta antzekoen 
bidez nagusi den justiziari buruzko ikuspegiari eraso egin nahi dio edo 
gura duen norabideko mugimendua sorrarazi. Horregatik, militantea 
zigorrak saihesten saia daiteke, legea urratu izanaren ondorio legalak 
onartzeko prest ez dagoenez gero; hori inolako konfiantzarik ematen 
ez dioten indarren eskuetan jokatzen jartzea ez ezik, bera aurka daukan 
konstituzioaren legitimitatearen onarpena adieraztea litzateke. Zentzu 
horretan, ekintza militantea ez dago legearekiko leialtasunaren mugen 
barruan, lege antolamenduarekiko aurkakotasun sakonagoa adierazten 
baitu. oinarrizko egitura hain injustua dela edo aitorturiko idealetatik 
hain urrun dagoela uste da, non aldaketa erradikal edo are iraultzaile-
rako bidea prestatu beharra dagoen. Eta hori egin beharreko errefor-
ma funtsezkoen kontzientzia publikoarengan sorraraziz egin behar da. 
Zirkunstantzia batzuetan, hortaz, ekintza militantea eta bestelako erre-
sistentzia batzuk justifikaturik daude zalantzarik gabe. Hala ere, ez 

ditut kasu horiek aztertuko. Esan dudan moduan, nire helburua hemen 
mugatua da: desobedientzia zibilari buruzko kontzeptu bat definitzea 
eta erregimen konstituzional ia justuetan duen eginkizuna ulertzea. 

56. KoNTZiENTZia oBJEKZioaREN DEFiNiZioa 

Desobedientzia zibila kontzientzia objekziotik bereizi badut 
ere, azken nozio hori azaltzeke daukat. oraintxe eginen dut. aitortu 
beharra dago, alabaina, bi ideia horiek bereiztea, desobedientzia zibi-
lari ohi den baino definizio hertsiagoa ematea dela; izan ere, ohikoa 
da desobedientzia zibila legea kontzientzi arrazoiz ez betetzeko beste 
edozein era baino zentzu zabalagoan ulertzea, estalia ez denean eta 
indarra erabiltzea inplikatzen ez duenean bederen. Thoreauren saiake-
rak esanahi tradizionala bederen, eta agian behin betikoa, adierazten 

du.226 

Kontzientzia objekzioa manu legal bati edo agindu administra-
tibo gutxi-asko zuzeneko bati men ez egitea da. objekzioa da, zeren 
agindu bat zuzentzen zaigu, eta, egoera halakoa izaki, agintariek ba-
dakite guk onartzen dugun ala ez. adibide tipikoak estatu paganoak 
agindutako jaiera ekintzak burutzeari kristauek jarritako objekzioa, 
edo bandera agurtzeari Jehovaren lekukoek jarritakoa ditugu. Beste 
adibide batzuk dira bakezaleek soldadutza egin nahi ez izatea edo sol-
daduren batek nabarmenki lege moralaren kontrakotzat daukan agindu 
bat, gerra garaian aplikatzen den moduan, ez betetzea. Edo, Thoreauren 
kasuan bezala, zerga bat ordaintzeari egindako ukoa, ordaintzeak beste 
baten kontrako injustiziaren egile bihurtuko lukeelako. Gure ekintza 
agintariek ezagutzen dutela suposatzen da, kasu batzuetan ezkutatu 
nahi izaten dugun arren. Ezkutatu ahal dugunean, kontzientzia ihesaz 
ari gara eta ez kontzientzia objekzioaz. Esklabo iheslarien kontrako 
legearen urratzeak kontzientzia iheseko kasuak dira.227 

Badira aldeak kontzientzia objekzioaren (edo ihesaren) eta des-
obedientzia zibilaren artean. lehenik, kontzientzia objekzioa ez da 
gehiengoaren justizia senari dei egiteko era bat. Ekintza horiek, jaki-
na, ez dira eskuarki sekretuak edo ezkutukoak izaten, ezkutatzea maiz 

226 ikus Henry Thoreau, «Civil Disobedience», M. a. Bedauk (ed.) berrinprimatua, Civil Disobedience, 27-48 or. azterketa kritiko baterako, ikus Bedauren oharrak, 15-26 or. 

227 Zehaztapen horiei dagokienez, Burton Dreben-ekin nago zorretan. 

ezinezkoa da eta. Kontzientzia arrazoiengatik uko egiten diogu, beste-
rik gabe, agindu bat betetzeari edo manu bati men egiteari. Ez ditugu 
aipatzen komunitatearen konbikzioak, eta zentzu horretan kontzien-
tzia objekzioa ez da foro publikoan buruturiko ekintza. obeditzeari 
uko egiteko prest daudenek aitortzen dute balitekeela elkar ulertzeko 
oinarririk ez egotea; desobedientziara ez dute beren auzia azaltzeko 
bide gisa jotzen. aitzitik, une egokiaren zain egoten dira desobeditze-
ko premiarik sortuko ez den esperoan. Ez dira desobedientzia zibilean 
dihardutenak bezain optimistak, eta ez dute izaten legeak edo politikak 
aldatuko diren esperantzarik. Baliteke egoerak euren kasua planteatze-
ko denborarik ez ematea, edo bestela baliteke gehiengoak euren eska-
kizunak onartzeko sentiberatasunik ez erakustea. 

Kontzientzia objekzioa ez da ezinbestez printzipio politiko-
etan oinarritzen; ordena konstituzionalarekin bat ez datozen printzi-
pio erlijiosoetan edo bestelakoetan ukan dezakete euskarria. Desobe-
dientzia zibilean komunzki onarturiko justiziaren ikuskerara jotzen 
da; kontzientzia objekzioak, ordea, beste oinarri batzuk ukan ditzake. 
Esate baterako, lehen kristauek inperioko ohitura erlijiosoak bete-
tzeari emandako ezetza justizia arrazoiengatik barik euren konbikzio 
erlijiosoen kontrakoak zirelako justifikatzen zituztela suposatuz gero, 
haien argudioa ez litzateke politikoa, bakezalearen argudioak ere ez 
liratekeen bezala, erregimen konstituzionalak azpian duen justiziaren 
ikuskerak norberaren buruaren defentsako gerrak bederen onartzen 
dituela suposatuz gero. Kontzientzia objekzioa, hala ere, egon daite-
ke printzipio politikoetan oinarriturik. lege jakin bat betetzeari uko 
egin geniezaioke, hura betetzea planteatu ere ezin izaterainoko injus-
tua dela pentsatzen badugu. Horixe litzateke kasua, baldin, esate ba-
terako, legeak beste bat esklabotzapean edukitzera behartuko bagintu, 
edo haren antzeko patua pairaraziko baligu. Horiek printzipio politiko 
onartuen urratze nabariak lirateke. 

Kontu zaila da behar den ekinbidea aurkitzea, batzuek prin-
tzipìo politikoek galdaturikoak bide diren zenbait ekintza burutzeari 
uko egin orduan printzipio erlijiosoetara jotzen dutenean. Gerra justu 
batean, horrelako gerrak badirela jota, immunitatea al du bakezaleak 
soldadutzaren aurrean? Edo ba al du estatuak desobedientzia horri 
zigorrik ezartzeko eskubiderik? Bada halako tentazio bat legeak beti 
kontzientziak agindutakoa bete behar duela esateko; baina hori ezin 

04380 

John Rawls 
JUSTIZIAREN TEORIA BAT 

da zuzena izan. intoleranteen kasuan ikusi dugunez, legezko ordenak 
gizakiaren interes erlijiosoen bilaketa erregulatu behar du eta, hartara, 
askatasun berdinaren printzipioa bete; eta dudarik gabe debekatu egin 
behar ditu zenbait praktika erlijioso, hala nola giza sakrifizioak, ertze-
ko kasu bat aipatzearren. Ez erlijiotasuna ez kontzientzia dira praktika 
hori babesteko lain. Justiziaren teoria orok, bere ikuspuntutik, teoria 
horrekin ados ez daudenak tratatzeko modua landu behar du. Gizarte 
ongi antolatuaren edo justiziatik hurbilekoaren helburua justiziaren 
instituzioak zaindu eta indartzea da. Erlijio jakin bati esan nahi duen 
guztia adieraztea ukatzen bazaio, hori, ustez, adierazpen hori besteen 
askatasunen urratzea delako gertatzen da. Eskuarki, aurkako ikusmol-
de moralei uzten zaien tolerantzia maila, askatasun sistema justu baten 
barruan leku berdina zenbateraino ematen zaien ikusita neurtzen da. 

Bakezaletasuna, tolerantzia hutsez barik, errespetuz tratatu be-
har baldin bada, horren esplikazioak bakezaletasuna justiziaren prin-
tzipioekin arrazoizko neurrian bat etortzea izan behar du, salbuespen 
nagusia bakezaleek gerra justuan parte hartzeaz duten jarrera dela-
rik (egoera batzuetan autodefentsako gerrak justifikaturik daudela 
suposatuta). Komunitateak onarturiko printzipio politikoek halako 
kidetasun bat dute bakezaleek dituzten doktrinekin. Biek gorrotatzen 
dituzte gerra eta indarra erabiltzea, eta biek sinesten dute gizakiak 
pertsona moral gisa maila berdinekoak direla. Eta nazioek, bereziki 
potentzia nagusiek, justifikaziorik gabe gerran sartzeko eta disiden-
tzia ezabatze aldera estatuaren aparatua martxan jartzeko duten joera 
kontuan izanda, bakezaletasunari eskainitako errespetuak herritarrak 
gobernuek beraien izenean egin ohi dituzten ezbeharrez ohartarazteko 
balio du. Euren iritziek oinarri sendorik ez dutenean ere, bakezaleek 
adierazten dituzten abisuek eta protestek justiziaren printzipioak, oro 
har, ezbaian eta kolokan barik tinko geratzea ekar dezakete. Bakezale-
tasunak, doktrina zuzenetik aldentze natural gisa, konpentsatu egiten 
du, dirudienez, aitortzen dutenaren neurrian bizi ez diren pertsonen 
ahultasuna. 

Kontuan izan behar da, hala ere, ez dagoela, jakina, benetako 
egoeretan alde nabarmenik desobedientzia zibilaren eta kontzientzia 
objekzioaren artean. Gainera, ekintza (edo ekintza segida) berak bion 
elementu nabariak ukan ditzake. Bataren eta bestearen kasu argi as-
koak ere badaude, eta bion arteko kontrastea desobedientzia zibila-

ren eta gizarte demokratikoan duen eginkizunaren interpretazioa argi 
jartzeko bitartekotzat hartzen da. Dei politikoak egiteko modu berezia 
denez, normalean ez da justifikatzen esparru legalaren barruan beste 
pauso batzuk eman arte. Kontzientzia objekzio legitimoko kasu na-
barietan, aitzitik, baldintza hori ez da betetzen. Gizarte librean inor 
ezin da behartu, lehen kristauak behartu zituzten moduan, askatasun 
berdina urratzen duten ekintza erlijiosoak burutzera, eta soldaduak ere 
ez du bete behar agindu berez gaiztorik, helegitearen zain dagoen bi-
tartean. Baieztapen horiek justifikazioaren arazora garamatzate. 

57. DEsoBEDiENTZia ZiBilaREN JUsTiFiKaZioa 

arestian aipaturiko aldeak gogoan ditudala, desobedientzia 
zibila zein zirkunstantziatan justifikatzen den aztertuko dut. Erraza-
go izan dadin, norberaren gizarteko instituzioetara eta, beraz, gizarte 
jakin bateko barne injustizietara mugatuko dut neure azterketa. Mu-
rrizketa horren izaera hertsi samarra nasaitu eginen da pitin bat kon-
trastea dakarren kontzientzia objekzioaren arazoa gerrari aplikaturiko 
lege moralarekin loturik jorratuz. Desobedientzia zibilean jarduteko 
arrazoizko baldintzak diruditenak zehaztetik hasiko naiz, eta gero 
baldintza horiek desobedientzia zibilak justiziatik hurbileko egoeran 
duen lekuarekin lotuko ditut modu sistematikoagoan. Zerrendaturiko 
baldintzak, jakina, presuntzio gisa hartu behar dira; dudarik gabe, iza-
nen dira egoerak, non baldintza horiek ez diren agertuko, eta horietan 
beste argudio batzuk beharko dira desobedientzia zibilaren alde. 

lehen puntua desobedientzia zibilerako motibo egokiak diren 
bidegabekeriei dagokie. orain, desobedientzia hori komunitatearen 
justizia senera bideraturiko ekintza politikotzat badaukagu, orduan 
arrazoizko dela dirudi, baldintza berdinetan, desobedientzia injustizia 
argi eta garbiko kasuetara mugatzea, eta batez ere beste injustizia ba-
tzuk kentzeko bidea zarratzen duten kasuetara. Horregatik, presuntzio 
bat dago desobedientzia zibila justiziaren lehenengo printzipioaren 
eta askatasun berdinaren printzipioaren urratze larrietara, eta bigarren 
printzipioaren bigarren partearen eta aukera berdintasun justuaren 
printzipioaren hauste nabarmenetara murriztearen alde. Ez da, jakina, 
beti erraza printzipio horiek noiz betetzen diren esatea. oinarrizko as-
katasunak bermatzen dituztela pentsatzen badugu ere, sarri argi dago 
ez direla askatasunok errespetatzen. azken batean, zenbait betekizun 

hertsi ezartzen dituzte, instituzioetan ageri-agerian adierazi behar dire-
nak. Hartara, zenbait gutxiengori bozkatzeko edo kargu bat betetzeko 
eskubidea, edo zerbaiten jabetza izateko edo leku batetik bestera ibil-
tzeko eskubidea ukatzen zaienean, edo zenbait talde erlijioso errepri-
mituak direnean eta beste batzuei hainbat aukera ukatzen zaizkienean, 
injustizia horiek guztientzat bistakoak izan daitezke. Publikoki sartuta 
daude antolamendu sozialen praktika onartuan, hitzetan ez badaude. 
Bidegabekeria horien egiaztapenak ez du behar aurretik ondorio insti-
tuzionalen informazio handiko azterketa egiterik. 

Desberdintasun printzipioaren urratzeak, ordea, egiaztatzeko 
zailagoak dira. askotariko iritziak egon ohi dira, elkarren kontrakoak 
baina arrazionalak hala ere, printzipio hori betetzen den ala ez ze-
hazteko orduan. Horren arrazoia da lehenbizi instituzioei eta politika 
ekonomiko eta sozialei aplikatzen zaiela. Haien artean egin beharreko 
hautaketa uste teoriko eta espekulatiboen eta informazio estatistikoen 
eta bestelakoen ugaritasunaren mende dago, hori guztia judizio zo-
rrotzarekin eta bihozkada argiarekin lotuta. arazoon konplexutasuna 
ikusita, zaila da norberaren interesaren eta aurreiritziaren eragina ze-
haztea; eta geure kasuan hori egin ahal izanda ere, besteak gure fede 
onaz konbentzitzea beste kontu bat da. Horregatik, lege fiskalen kon-
tra, adibidez, oinarrizko askatasun berdinari erasotzeko edo berori la-
burtzeko eginak izan ezean, ez da normalean protestarik eginen des-
obedientzia zibilaren bidez. Justiziaren ikuskera publikora jotzea ez 
da behar bezain argia. Hobe da gaiok prozesu politikoak ebatz ditzan 
uztea, betiere beharrezko oinarrizko askatasunak segurtaturik badau-
de. Kasu horretan arrazoizko konpromisoren batera hel daiteke. as-
katasun berdinaren printzipioaren urratzea da, hortaz, desobedientzia 
zibilerako motiborik egokiena. Printzipio horrek erregimen konsti-
tuzionalean herritartasun berdineko estatusa definitzen du eta ordena 
politikoaren oinarrian dago. Erabat betetzen denean, presuntzioa da 
beste injustiziak, segurutik iraunkorrak eta esanguratsuak izan arren, 
ez direla kontrol orotatik libratuko. 

Desobedientzia zibilerako beste baldintza bat ondokoa da. 
Demagun jada egin zaizkiola fede onez dei normalak gehiengo poli-
tikoari eta huts eman dutela. Zuzenketa eskatzeko bitarteko legalek ez 
dute balio izan. Hartara, adibidez, dauden alderdi politikoak gutxien-
goaren eskakizunekiko aiherga edo kasu egiteko uzkur agertu dira. le-

geak indargabetzeko ahaleginak ez dira aintzat hartu eta protesta eta 
manifestazio legalek ez dute arrakastarik izan. Desobedientzia zibila 
azken baliabidea denez, seguru egon behar dugu behar-beharrezkoa 
dela. ohartu, hala ere, ez dela esan bitarteko legalak agortu direnik. 
Edonola ere, dei normal gehiago egin daitezke; adierazpen librea beti 
da posible. Baina iraganeko ekintzek gehiengoa zirkinik egin gabe edo 
apatiko gelditzen dela erakutsi badute, arrazoiz pentsa daiteke beste 
edozein ahalegin alferrekoa izanen dela, eta, horrela, desobedientzia 
zibil justifikaturako behar den bigarren baldintza betetzen da. Baldin-
tza hori, alabaina, presuntzio bat da. Kasu batzuk hain muturrekoak 
izan daitezke, non badaitekeen lehenbizi oposizio politikoaren bitarte-
ko legalak bakarrik erabili beharrik ez egotea. Baldin, adibidez, lege-
biltzarrak askatasun berdinaren eskandaluzko urratze bat dekretatuko 
balu, gutxiengo ahul eta babesgabe baten erlijioa debekatuz esate bate-
rako, ezinen genuke espero, dudarik ez, sekta horrek legeari prozedura 
politiko normalez aurre egitea. izan ere, desobedientzia zibila ere bi-
gunegia izan daiteke, behin gehiengoa asmo neurrigabe injustuen eta 
etsaitasun nabarmenezkoen konbiktu gelditu denean. 

Kontuan hartuko dudan hirugarren eta azken baldintza kon-
plikatu samara izan daiteke. aurreko baldintza biak desobedientzia 
zibila justifikatzeko sarri nahikoa diren arren, hori beti horrela ez 
izatetik sortzen da hirugarrena. Zenbait zirkunstantziatan justiziazko 
eginbehar naturalak nolabaiteko neurritasun bat galda dezake. ondoko 
azalpenean ikus dezakegu hori. Gutxiengo jakin baten desobedientzia 
zibila justifikaturik badago, orduan oso antzeko zirkunstantzietan bes-
te edozein gutxiengorena ere justifikaturik legoke. aurreko baldintza 
biak oso antzeko zirkunstantzien irizpide gisa erabiliz, esan dezakegu 
ezen, baldintza berdinetan, bi gutxiengo antzera batean justifikaturik 
daudela desobedientzia zibilera jotzean, baldin denboraldi berean mai-
la bereko injustizia pairatu badute eta euren dei politiko maila berean 
egiazko eta normalak alferrekoak izan badira. Hala ere, bururagarria 
da, nekez gertatzekoa bada ere, talde asko egon daitezkeela, desobe-
ditzaile zibilak izateko justifikazio berdina dutenak (azaldutako zen-
tzuan); baina guztiek jokatuko balute horrela, desordena larriak sortuko 
lirateke, konstituzio justuaren eraginkortasunari seguru asko azpijana 
eginen lioketenak. Hemen suposatzen dut muga batzuk daudela des-
obedientzia zibila, mugon barruan legearekiko eta konstituzioarekiko 
errespetua -guztiontzako ondorio deitoragarriak ekarriz- hautsi gabe 

gauzatu ahal izateko. Desadostasun era horiek tratatzeko auzitegi pu-
blikoek duten ahalmenak ere muga bat du; desobeditzaile zibilak diren 
taldeek egin nahi duten deia aldrebestua izan daiteke eta gehiengoari 
justizia senera dei egiteko duten asmoa adierazi gabe gelditu. arrazoi 
horietako bategatik edo biengatik, desobedientzia zibilaren eraginkor-
tasunak protesta molde gisa, puntu batetik gora, behera egiten du; eta 
hori ikusten dutenek kontuan izan behar dituzte muga horiek. 

soluzio ideala, ikuspuntu teorikotik, gutxiengoek elkar lagun-
tzeko aliantza politikoa egitea litzateke, desadostasun orokor maila 
erregulatzeko. Egoera horren izaera kontuan hartzeko: talde asko dau-
de eta euretako bakoitzak desobedientzia zibilean jarduteko eskubide 
berdinak ditu. Gainera, denek erabili nahi dute eskubide hori, kasu 
bakoitzean indar berdinekoa delarik; baina denek egiten badute hori, 
kalte iraunkorra egin dakioke konstituzio justuari, zeinari, denen ustez, 
justiziazko eginbehar bat zor zaion. Bestalde, eskakizun sendo asko 
egonik, denek batera onar daitekeena gainditzen dutenean, plan justu-
ren bat erabaki beharra dago, guztiak ekitatez aintzat hartuko dituena. 
Zatiezinak eta kopuru finkokoak diren ondasunak erreklamatzen di-
ren kasu sinpleetan, soluzio justua errotazio edo zozketa sistema bat 
izan daiteke, balio berdineko eskakizunak gehiegi direnean.228 Baina 
horrelako mekanismoa erabat irreala da kasu horretan. Egokia bide 
dena injustizia pairatzen ari diren gutxiengoen adostasun politikoa da. 
instituzio demokratikoekiko duten eginbeharra beren ekintzak koordi-
natuz bete lezakete halatan, non, beren eskubidea erabiltzeko aukera 
denek ukan arren, desobedientzia zibilaren mugak gaindituko ez di-
ren. Horrelako aliantza bat eratzen, egia esan, ez dago erraz; baina, 
zuzendaritza onarekin, ez dirudi ezinezkoa. 

228 akordio bidezkoren bat behar deneko baldintzen azterketa bat aurkitzeko, 
ikus Kurt Baier, The Moral Point of View (ithaca, N. Y., Cornell University Press, 
1958), 207-213 or.; eta David lyons, Forms and Limits of Utilitarianism (oxford, 
The Clarendon Press, 1965), 160-176 or. lyonsek errotazio sistema justu baten 
adibidea dakar, eta seinalatzen du ezen (funtzionamenduko kostuez aparte) pro-
zedura horiek arrazoizko neurrian eraginkorrak izan daitezkeela. ikus 169-171 
or. onartzen ditut haren lanaren konklusioak, honako baieztapen hau ere barne, 
alegia, bidezkotasunaren nozioa ezin dela onuragarritasunarekin parekatuz esp-
likatu, 176h or. Merezi du hemen aipatzea lehenago egindako azterketa hau ere: 

C. D. Broad, «on the Function of False Hypotheses in Ethics», International Journal of Ethics, 26 lib. (1916), bereziki 385-390 or. 

aurrean dugun egoera, egia esan, berezia da, eta erabat lite-
keena da horrelako gogoetak ez izatea desobedientzia zibil justifika-
tuarentzat oztopo. seguru asko ez daude aipaturiko desadostasun 
moldean jarduteko antzerako eskubidea duten eta aldi berean beren 
konstituzio justuarekiko eginbeharra onartzen duten talde asko. Kon-
tuan izan behar dugu, hala ere, gutxiengo kaltetuak bere eskakizuna 
beste nornahirena bezain baliozkoa dela pentsatzeko tentazioa dauka-
la, eta, horregatik, talde ezberdinenek desobedientzia zibilera jotze-
ko dituzten arrazoiak maila berean onak badira ere, jokabide zuhurra 
izanen da maiz taldeon eskakizunak bereiztezintzat jotzea. irizpide 
hori onartuta, daitekeenagoa dela dirudi imajinaturiko zirkunstantzia 
gertatzea. Horrelako kasua irakasbidea ere bada, agerian jartzen baitu 
desadostasunerako eskubideen erabilera, eskubide guztien erabilera 
bezala, batzuetan eskubide berbera duten beste batzuek mugatua ger-
tatzen dela. Eskubide hori denek erabiliko balute, ondorio kaltegarriak 
sortuko lirateke denentzat, eta, horregatik, ekitatezko soluzioren bat 
bilatu beharra dago. 

Demagun hiru baldintzen argitan geure kasua desobedientzia 
zibilaren bidez defenditzeko eskubidea daukagula. Protestaz salatzen 
dugun injustizia hiritartasun berdinari dagozkion askatasunen edo 
aukera berdintasunaren urratze garbia da, eta, urratze hori gutxi-asko 
eztabaidatua izan delarik denboraldi luze batez oposizio politiko nor-
mal baten aurrean, bidezkotasunaren auziak planteaturiko konplikazio 
guztiak atera dira. Baldintza horiek ez dira oso zehatzak; hirugarrenei, 
errugabeei, nolabait esateko, egindako kalteen posibilitatea ere kon-
tuan hartu beharra dago. Baina puntu nagusiei erantzuten dietela uste 
dut. Hortxe dago oraindik ere, jakina, eskubide hori erabiltzea jokabi-
de egokia edo zuhurra ote den zalantza. Eskubidea finkatu dugularik, 
libre gara orain, lehen ez bezala, gai horiek auzia erabaki dezaten uzte-
ko. Geure eskubideen barruan jokatzen ari izan gaitezke, baina zuhur-
tziarik gabe, hala ere, baldin gure jokabideak gehiengoaren mendeku 
latza eragiteko baino balio ez badu. Justiziatik hurbileko egoeran, ja-
kina, desadostasun legitimoaren mendekuzko errepresioa nekez gerta 
daiteke, baina garrantzitsua da ekintza komunitate zabalagoari egokiro 
dei egiteko moduan eratua izatea. Desobedientzia zibila foro publikoan 
egiten den mintzaldi molde bat denez, ardura handiz jokatu behar da 
ongi ulertua izan dadin. Hartara, desobedientzia zibilerako eskubi-
dearen erabilerak, beste edozein eskubiderenak bezalaxe, ongi landua 

izan behar du geure xedeak edo babestu nahi ditugunenak aurrera atera 
ahal izateko. Justiziaren teoriak ez du ezer berezirik gogoeta praktiko 
horiei buruz esateko. Edozelan ere, estrategia eta taktika kontuak kasu 
bakoitzaren zirkunstantzien mende daude. Baina justiziaren teoriak 
esan behar du zein puntutan planteatu behar diren arazo horiek. 

Gauzak  horrela,  desobedientzia  zibilaren  justifikazioaren 
azalpenean ez dut aipatu bidezkotasunaren printzipioa. Justiziazko 
eginbehar naturala erregimen konstituzionalarekin ditugun loturen 
lehen mailako oinarria da. Gorago esan dugunez (52§), gizartean on-
gien dauden kideek bakarrik dute segurutik obligazio politiko argi 
bat eginbehar politiko baten kontrako gisa. Hobeto kokaturik daude 
kargu publikoak berenganatzeko eta errazago gertatzen zaie sistema 
politikoari onura ateratzea. Eta horrela jokatuta, konstituzio justu 
baten alde egiteko obligazioa berenganatzen dute herritarrekiko oro 
har. Baina desobedientzia zibilerako motibo potolorik falta ez zaien 
mendean harturiko gutxiengoetako kideek ez dute, eskuarki, mota 
horretako obligazio politikorik ukanen. Horrek ez du esan nahi, hala 
ere, bidezkotasunaren printzipioak ez dituela haien kasuan obligazio 
garrantzitsuak sortuko.229 izan ere, bizitza pribatuko betekizun asko 
printzipio horrexetatik etorriak izateaz gain, printzipio hori pertso-
nak edo taldeak xede politiko komunetarako elkartzen direnean jar-
tzen da benetan indarrean. Elkarte pribatu ezberdinetan bildu gare-
nok elkarrekiko obligazioak geureganatzen ditugun bezalaxe, ekintza 
politikoan parte hartzen dutenek erantzun beharreko elkarrekiko lo-
turak berenganatzen dituzte. Hartara, disidenteek herritarrekiko oro 
har duten obligazio politikoa problematikoa den arren, euren artean, 
hala ere, leialtasun eta fideltasunezko lokarriak garatzen dira, beren 
auzia aurrera ateratzen saiatzen diren bitartean. Eskuarki, konsti-
tuzio justuaren peko elkartze libreak obligazioak sorrarazten ditu, 
taldearen xedeak legitimoak baldin badira eta antolamendua justua. 
Hori egia da hala elkarte politikoetan nola bestelakoetan. obligazio 
horiek garrantzi handia dute eta modu askotara mugatzen dute nor-
banakoek egin dezaketena. Baina konstituzio justuak agindutakoari 
men egiteko obligaziotik ezberdinak dira. Desobedientzia zibilari 
buruz egin ditudan gogoetak justiziazko eginbeharrari buruzkoak 

229 obligazio horien azterketa bat aurkitzeko, ikus Michael Walzer, Obligations: Essasys on Disobedience, War, and Citizenship (Cambridge, Harvard University Press, 1970) iii. kap. 

dira soil-soilik; ikuspegi osoagoak beste betekizun horiek zein leku duten azaldu beharko luke. 

58. KoNTZiENTZia oBJEKZioaREN JUsTiFiKaZioa 

Desobedientzia  zibilaren  justifikazioa  aztertzean,  gauzak 
errazteko, suposatu dut protestaz salaturiko lege eta politikak afera 
nazionalei dagozkienak direla. Bidezkoa da galdetzea ea nola aplika-
tzen zaion atzerri politikari eginbehar politikoaren teoria; horretarako 
justiziaren teoria nazioarteko zuzenbidera hedatu beharra dago. Hori 
nola egin daitekeen adierazten saiatuko naiz. ideiak zehazteko, zenbait 
gerra ekintzatan parte hartzeari edo soldadutzara joateari egindako 
kontzientzia objekzioaren justifikazioa hartuko dut kontuan laburki. 
suposatuko dut uko hori arrazoi politikoetan, eta ez erlijiosoetan edo 
bestelakoetan, oinarritua dela; hau da, justifikazio moduan aipatzen 
diren printzipioak konstituzioak azpian duen justiziaren ikuskeraren 
printzipioak dira. Gure arazoa, hortaz, estatuen jokabidea erregulatzen 
duten printzipio politiko justuak kontratu doktrinarekin erlazionatzea 
eta nazioarteko zuzenbidearen oinarri morala ikuspuntu horrexetatik 
esplikatzea da. 

Demagun jada deduzitu ditugula justiziaren printzipioak, gizar-
teei, unitate gisa, eta oinarrizko egiturari aplikatzen zaizkien moduan. 
imajina dezagun, halaber, norbanakoei aplikatzen zaizkien eginbehar 
naturalaren eta obligazioaren printzipio ezberdinak onartu direla. Har-
tara, jatorrizko kokapenean pertsonek zuzentasunaren printzipioak 
onartu dituzte, euren gizarteari eta eurei aplikatzen zaizkien moduan. 
Puntu horretara helduta, jatorrizko kokapenaren interpretazioa zabaldu 
egin genezake eta pentsatu parteek estatuen arteko eskakizun gatazka-
garriak ebazteko funtsezko printzipioak hautatu behar dituzten nazio 
ezberdinen ordezkariak direla. Hasierako egoeraren ikuskera azkenera 
arte jarraituta, ordezkari horiek hainbat eratako informaziorik gabe 
daudela suposatzen dut. Badakiten arren giza bizitzaren zirkunstan-
tzia normaletan bizi diren nazio ezberdinak ordezkatzen dituztena, ez 
dakite ezer beren gizartearen zirkunstantzia partikularrei buruz edo 
beste nazioekin alderatuta eurenak dituen botere eta indarrari buruz, 
eta beren gizartean zein leku duten ere ez dakite. Beste behin ere parte 
kontratatzaileei, kasu horretan estatuen ordezkariei, beren interesak 
babesteko hautaketa arrazionala egin dezaten behar duten adina eza-

gutza baino ez zaie permititzen, eta sekula ere ez ongien daudenek be-
ren egoera bereziari onura ateratzeko dutena beste. Jatorrizko kokapen 
hori justua da nazioen artean; patu historikoaren kontingentziak eta 
aurreiritziak ezeztatzen ditu. Estatuen arteko justizia jatorrizko koka-
penean, horrela ulertuta, hautatuko liratekeen printzipioek erabakitzen 
dute. Printzipio horiek printzipio politikoak dira, beste nazioekiko po-
litikak gobernatzen dituztelako. 

ohar bat baino ezin dut egin onartuko liratekeen printzipioei 
buruz; baina edonola ere, ez legoke ezustekorik, hautaturiko prin-
tzipioak, nire ustez, ezagunak lirateke eta.230 . Nazioarteko zuzenbi-
dearen oinarrizko printzipìoa berdintasun printzipioa da. Estatu gisa 
antolaturik dauden herri independenteek zenbait oinarrizko eskubide 
berdin dituzte. Printzipio hori erregimen konstituzional batean herri-
tarrek dituzten eskubide berdinen printzipioaren antzekoa da. Nazio-
en berdintasunaren ondorio bat autodeterminazio printzipioa da, herri 
orok, kanpoko botereen esku-sartzerik gabe, bere aferak erabakitzeko 
duen eskubidea. Beste ondorio bat erasoen aurka autodefentsarako es-
kubidea da, eskubide hori zaintzeko defentsarako aliantzak eratzeko 
eskubidea barne. Beste printzipio bat da itunak errespetatu egin be-
har direla, betiere estatuen arteko harremanak gobernatzen dituzten 
beste printzipioekin bateragarriak izanez gero. Hortaz, autodefentsako 
itunak, behar bezala interpretatuak, bete egin behar dira, baina justi-
fikatu gabeko erasoan elkar laguntzeko akordioak baliogabeak dira ab 
initio. 

Printzipio horiek nazioek gerrarako motibo justua edo, esamol-
de tradizionalaren arabera, jus ad bellum noiz duten definitzen dute. 
Baina badira nazioek gerra egiteko erabil ditzaketen bitartekoak, haien 
jus in bello, erregulatzen dituzten printzipioak ere.231 Gerra justuan 
ere zenbait indarkeria molde hertsiki onartezinak dira; eta edozein he-
rrialderen gerrarako eskubidea eztabaidagarria eta dudazkoa denean, 
erabil ditzakeen bitartekoen mugak zorrotzagoak dira. autodefentsa 
legitimoko gerran, beharrezko direnean, onargarriak diren ekintzak 

230 ikus J. l. Brierly, The Law of Nations, 6. ed. (oxford, The Clarendon Press, 
1963), bereziki iV-V. kap. lan horrek guk hemen behar dugun guztia dakar. 
231 oraintsuko azterketa bat aurkitzeko, ikus Paul Ramsey, War and the Chris-
tian Conscience (Durham, N. C., The Duke University Press, 1961); eta, halaber, 

R. B. Potter, War and Moral Discourse (Richmond, Va., John Knox Press, 1969). Bigarrenak saiakera bibliografiko baliagarri bat dakar, 87-123 or. 

hertsiki baztertu beharrekoak dira egoera dudazkoagoa denean. Ge-
rraren helburua bake justua da, eta, horregatik, erabiltzen diren bi-
tartekoek ez dute deuseztatu behar bake posibilitatea, ezta norberaren 
edo gizateriaren segurtasuna arriskuan jarriko duen giza biziarekiko 
erdeinua bultzatu ere. Gerrako jokabidea xede horrexetara mugatu eta 
moldatu behar da. Estatuen ordezkariek aitortu behar dute euren in-
teres nazionala, jatorrizko kokapenetik ikusten den moduan, hobeto 
lortzen dela gerrarako bitartekoei jarritako muga horiek onartuz. Hori 
horrela bada, estatu justuaren interes nazionala jada onartuak izan di-
ren justiziaren printzipioek definiturik dagoelako da. Horregatik, ho-
rrelako nazioak, batik bat, bere instituzioak eta posible egiten dituzten 
baldintzak mantendu eta zaindu nahi izanen ditu. Nazio hori ez du 
mugiarazten munduko botereak ez loria nazionalak, eta ez du gerrarik 
eginen etekin ekonomikoa lortzeko edo inoren lurraldeak eskuratzeko 
helburuz. Xede horiek gizartearen interes legitimoa definitzen duen 
justiziaren ikuskeraren kontrakoak dira, estatuen jokabide errealean 
xede nagusiak badira ere. Presuntzio horiek onartutzat jota, arra-
zoizkoa bide da suposatzea giza bizitza babesten duten eginbehar na-
turalak beren baitan hartzen dituzten debekuak hautatuko liratekeela. 

orain, baldin kontzientzia objekzioak gerratean printzipio ho-
rietara jotzen badu, ikusmolde politikoan oinarritzen da, eta ez ideia 
erlijiosoetan edo bestelakoetan nahitaez. Uko egiteko era hori ekintza 
politikoa ez izatea balitekeen arren, foro publikoan burutzen ez de-
nez gero, konstituzioaren azpian dagoen eta beraren interpretazioan 
agintzen duen justiziaren teoria berean oinarritzen da. Gainera, lege 
antolamenduak berak ere itunen bidez onartzen du nazioarteko zu-
zenbidearen printzipio horietako behintzat batzuen baliozkotasuna. 
Horregatik, soldaduren bati zilegi ez den gerra ekintzaren baten esku 
hartzeko agintzen bazaio, uko egin diezaioke obeditzeari, baldin arra-
zoiz eta kontzienteki uste badu gerrako jokabideari aplikatzen zaiz-
kion printzipioak argi eta garbi hausten direla. Esan dezake, gauza 
guztiak kontuan izanda, besteen kontrako injustizia eta oker larri baten 
egile ez bihurtzeko duen eginbehar naturala obeditzeko duen eginbe-
harraren gainetik dagoela. Ez dut hemen aztertzerik zerk eragiten duen 
printzipio horien urratze nabaria. aski dugu konturatzea kasu batzuk 
oso ezagunak ditugula. Funtsezko puntua da justifikazioak kontratu 
doktrinak esplika ditzakeen printzipio politikoak aipatzen dituela. Jus-
tiziaren teoria gara daiteke, nik uste, kasu horri erantzuteko. 

Galdera ezberdin samarra da ea gerra jakin batean indar arma-
tuetan sartu behar dugun ala ez. Erantzuna segurutik gerraren xedearen 
eta bertako portaeraren mende dago. Egoera zehazteko, demagun erre-
klutatzea indarrean dagoela eta norbanakoak soldadutza egiteko le-
gezko eginbeharra bete behar duen ala ez pentsatu behar duela. orain, 
suposatuko dut ezen, erreklutatzea, hiritartasun berdinaren oinarrizko 
askatasunen mozte drastikoa izaki, ezin justifika dezakeela segurtasun 
nazionalarena bezain larria izatera heltzen ez den ezein premiak.232 
Gizarte ongi antolatuan (edo ia justua denean) premia horiek instituzio 
justuak mantentzeko xedeak erabakitzen ditu. Erreklutatzea askata-
sunaren beraren defentsarako beharrezko bada soilik da onargarria, 
askatasun horretan delako gizarteko herritarren askatasunak ez ezik, 
beste gizarte batzuetako pertsonenak ere sartzen direlarik. Horrega-
tik, baldin erreklutaturiko armada seguruago justifikaziorik gabeko 
inbasioak egiteko tresna izanen ez bada, eduki dezake justifikazioa 
horrexetan bakarrik oinarrituta, nahiz eta erreklutatzeak herritarren 
askatasun berdinak hausten dituen. Baina, edonola ere, askatasuna-
ren lehentasunak (ordena serialak dirauela suposaturik) galdatzen du 
erreklutatzea askatasunaren segurtasunerako behar den neurrian baino 
ez erabiltzea. legegintzako ikuspegitik behatuta (arazo horretarako 
etapa egokia), soldadutzarako deiaren mekanismoa motibo horrexega-
tik bakarrik defenda daiteke. Herritarrek defentsa nazionalaren karga 
partekatzeko modu justu bezala onartzen dute neurri hori. Edonork 
aurre egin beharreko arriskuak, jakina, gertakari akzidental eta his-
torikoen emaitza dira aldez bederen. Baina gizarte ongi antolatuan, 
edonola ere, gaitz horiek kanpotik sortuak dira, hau da, justifikaziorik 
gabeko kanpotiko erasoetatik. instituzio justuek ezinezko dute injus-
tizia horiek guztiz ezabatzea. Gehienez ere egin lezaketena ondokoak 
segurtatzen ahalegindu, alegia, ezarritako zoritxar horiek pairatzeko 
arriskuak gizarteko kide guztien artean neurri bertsuan partekatzen 
direla eta soldadutzara deituak direnak hautatzean ekidin daitekeen 
klase aurreiritzirik ez dagoela. 

imajina dezagun, bada, erreklutatzea indarrean duen gizarte 
demokratiko bat. lagunak kontzientzia arrazoiengatik uko egin die-
zaioke indar armatuetan sartzeko duen eginbeharrari gerra konkretu 

232 R. G. albritton-ekin nago zorretan paragrafoko gai hori eta beste batzuk argitzeagatik. 

batean, gatazkaren xedeak injustuak direla eta. Gerta daiteke gerra-
rekin objektiboki bilatzen dena etekin ekonomikoa edo botere na-
zionala izatea. Herritarren oinarrizko askatasuna ezin moztu daiteke 
xede horiek erdiestearren. Eta gainera, jakina, injustua eta nazioar-
teko zuzenbidearen kontrakoa da arrazoi horiengatik beste gizarteen 
askatasunari eraso egitea. Horregatik, kasu horretan ez dago gerrarako 
kausa justurik, eta horrek argi jartzen du herritarra justifikaturik da-
goela bere legezko eginbeharra betetzeari uko egiten dionean. Hala 
nazioarteko zuzenbidea nola bere gizarteko justiziaren printzipioak 
alde ditu jokaera horretan. Batzuetan bada uko egiteko beste motibo 
bat ere, gerraren xedean barik bertan erabilitako jokabidean oinarritua. 
Herritarrak alega dezake ezen, behin argi dagonean gerrako lege mo-
rala erregulartasunez hausten ari dela, soldadutzari ezezkoa emateko 
eskubidea daukala, bere eginbehar naturala errespetatzen duela segur-
tatzeko eskubidea daukala arrazoitzat ipinita. Behin indar armatuetan 
sartuta eta gerrako lege moralaren kontrako ekintzak burutzea agintzen 
zaion egoeran aurkitzen denean, baliteke obeditzeko aginduari ezetz 
esateko kapaz ez izatea. izan ere, baldin gatazkaren helburuak aski 
dudazkoak badira eta agindu nabarmenki injustuak hartzeko proba-
bilitatea aski handia bada, soldadutzari uko egiteko eskubidea ez ezik 
eginbeharra ere ukan dezakegu. Estatuek, batik bat estatu handi eta 
boteretsuek, gerra egitean dituzten helburuak eta bertan duten jokabi-
dea, jakina, zirkunstantzia batzuetan hain segurutik dirateke injustuak, 
non beharturik egoten garen ondorioztatzera aurreikus daitekeen etor-
kizunean soldadutzari uko egin beharko diogula erabat. Horrela uler-
tuta, sor daitekeen pazifismo mota bat posizio erabat arrazoizkoa izan 
daiteke: gerra justuaren posibilitatea onartzen da, baina ez oraingo 
zirkunstantzietan.233 

Behar dena, hortaz, ez da pazifismo orokorra, baizik zenbait 
zirkunstantziatan, ongi bereizita, gerran parte hartzeari kontzientzia 
objekzioa aurkeztea. Estatuak ez dira pazifismoa onartzeko eta berari 
estatus berezi bat emateko uzkur agertu. Edozein gerratan eta edozein 
baldintzatan gerran parte hartzeari uko egitea iritzi atenporala, doktri-
na sektarioa izatera kondenatua, edukitzea da. Horrek ez du estatuaren 
agintea zalantza handiagoan jartzen, apaizen zelibatuak ezkontzaren 

233 ikus Nuclear Weapons and Christian Conscience, argit.: Walter stein 
(londres, The Merlin Press, 1965), horrelako doktrinaren azalpena gerra 

nuklearrarekin lotuta aurkitzeko. 

santutasuna jartzen duen baino.234 Bakezaleak bere aginduetatik sal-
buetsiz, estatuak halako eskuzabaltasun bat erakusten duela eman le-
zake. Baina herrien arteko justiziaren printzipioetan, gatazka konkre-
tuei aplikatzen zaizkien moduan, oinarrituriko kontzientzia objekzioa 
beste kontu bat da. izan ere, uko hori gobernuaren pretentsioei egiten 
zaien laidoa da, eta, zabaltzen denean, ezinezkoa gerta daiteke gerra 
injustuan jarraitzea. Estatuaren botereak maiz izaten dituen harrapa-
tu gurako helburuak eta gizakiok gobernuen gerra egiteko erabakia 
onartzera daukagun joera kontuan izanda, are beharrezkoagoa da esta-
tuaren exijentziei kontra egiteko borondate zabal hedatua. 

59. DEsoBEDiENTZia ZiBilaREN EGiNKiZUNa 

Desobedientzia zibilaren teoria ororen hirugarren helburua sis-
tema konstituzionalean duen eginkizuna eta estatu demokratikoarekin 
daukan lotura azaltzea da. Beti bezala, delako gizartea ia justua dela 
suposatzen dut; eta horrek inplikatzen du era bateko edo besteko go-
bernu demokratikoa duela, injustizia larriak eduki ditzakeen arren. 
suposatzen dut, halaber, gizarte horretan justiziaren printzipioak ge-
hienbat publikoki onartuak direla pertsona aske eta berdinkideen arte-
ko borondatezko lankidetzaren funtsezko baldintza gisa. Desobedien-
tzia zibilean jardutean, gehiengoaren justizia senera jotzen eta gure 
uste zintzo eta ongi hausnartuan lankidetza libreko baldintzak urra-
tuak izan direla ezagutzera ematen saiatzen gara. Besteei dei egiten 
ari gatzaizkie arazoa berriz azter dezaten, eta geure egoeran jartzeko 
eta eurek etengabe inposatzen dizkiguten baldintzak guk onartzea ez 
espero izateko eskatzen diegu. 

orain, dei horren indarra gizarteaz berdinkideen arteko lanki-
detza sistema gisa daukagun ikuskera demokratikoaren mende dago. 
Gizarteaz bestelako iritzia badaukagu, protesta mota hori lekuz kanpo 
egon daiteke. Esate baterako, baldin uste badugu oinarrizko legeak na-
turaren ordena islatu behar duela eta subiranoak jainkozko zuzenbidez 
gobernatzen duela Jainkoaren ordezkari hautatu gisa, orduan haren 
menekoek erregutzaileen eskubidea besterik ez dute. adierazi dezake-
te beren kausa, baina, euren eskariak ezezkoa jasoz gero, ez dute des-
obeditzerik. Hori egitea azken agintari moral legitimoaren (eta ez legal 
hutsaren) kontra jaikitzea litzateke. Horrek ez du esan nahi subiranoa 

234 Puntu hori hemendixe hartu dut: Walzer, Obligations, 127 or. 

ezin dela oker egon, baizik haren menekoek ez dutela egoera zuzen-
du behar, eta besterik ez. Baina behin gizartea berdinkideen arteko 
lankidetza sistema gisa ulertu denean, injustizia larriez kalteturikoek 
ez dute men egin beharrik. Benetan ere, desobedientzia zibila (kon-
tzientzia objekzioa bezalaxe) sistema konstituzionala egonkortzeko 
mekanismoetako bat da, nahiz eta definizioz mekanismo ilegala izan. 
Hauteskunde libre eta erregularrekin eta antzeko gauzekin eta kons-
tituzioa (ez ezinbestez idatzia) interpretatzeko ahalmena duen botere 
judizial independentearekin batera, desobedientzia zibilak, behar be-
zalako moderazioz eta zentzuz erabilita, instituzio justuak mantentzen 
eta sendotzen laguntzen du. legearekiko leialtasunaren barruan injus-
tiziari aurre eginez, desobedientzia zibilak justiziatik aldentzeak ekidi-
teko eta sortzen direnean zuzentzeko balio du. Jendea oro har desobe-
dientzia zibil justifikatuan parte hartzeko prest egoteak egonkortasuna 
dakar gizarte ongi antolatura, edo ia justua den gizartera. 

Beharrezko da doktrina horri jatorrizko kokapeneko pertso-
nen ikuspuntutik behatzea. Elkarrekin erlazionaturiko bi problema 
dira aztertu beharrekoak. lehenengoa hauxe da: printzipioak norba-
nakoentzat hautatu direlarik, beroriek ezarri behar dituztela eginbehar 
eta obligazio naturalen indarra eta, bereziki, konstituzio justuari eta 
haren oinarrizko prozedura bati, gehiengoaren gobernuarenari, men 
egiteko eginbeharraren indarra baloratzeko ildo nagusiak. Bigarren 
arazoa egoera injustuak edo printzipio justuei men egitea partziala 
baino ez deneko egoerak konpontzeko arrazoizko printzipioak aurki-
tzean datza. orain, badirudi ezen, gizarte ia justu baten ezaugarri diren 
suposizioak kontuan hartuta, parteek onartuko lituzketela desobedien-
tzia zibila noiz den justifikatua zehazten duten presuntzioak (aurretik 
eztabaidatuak). Taldeek jakinen lukete irizpide horiek zehatz-mehatz 
azaltzen dutela noiz den egokia desadostasun molde hori. Hori egiteak 
eginbehar naturalak kasu berezi garrantzitsu batean duen pisua seina-
latuko luke, eta justizia gizartearen bidez egitea areagotzera joko luke, 
gizakien autoestimua eta elkarrenganako errespetua indartuz. Kon-
tratu doktrinak nabarmentzen duen moduan, justiziaren printzipioak 
berdinkideen arteko borondatezko lankidetzaren printzipioak dira. 
Norbaiti justizia ukatzea edo lagun hori berdinkidetzat (geure moduko 
pertsonatzat, zeinaren aurrean, berdintasun egoera justu batean hauta-
tuko genituzkeen printzipioetan oinarrituta, geure ekintzak mugatzeko 
prest geundekeen) hartu nahi ez izatea da, edo berezko zortea eta hala-

beharreko zirkunstantziak norberaren onerako erabili nahia agertzea. 
Kasu batean zein bestean nahita egindako injustiziak mendetasunera 
edo erresistentziara bultzatzen gaitu. Mendetasunak injustizia betiko-
tzen dutenen erdeinua sortzen du eta haien jokaera sendotzen; erresis-
tentziak, ordea, komunitateko lokarriak hausten ditu. Baldin, apelazio 
politiko arrazoizkoak modu normalean egiteko denbora egokia igaro 
ondoren, herritarrek, oinarrizko eskubideen urratzea gertatzean, beren 
desadostasuna desobedientzia zibilaren bidez adieraziko balute, aska-
tasun horiek, hala dirudi behintzat, kili-kolo barik seguruago geratuko 
lirateke. Horregatik, parteek desobedientzia zibil justifikatua zehazten 
duten baldintzak onartuko lituzkete, legearekiko leialtasunaren mu-
gen barruan konstituzio justuaren egonkortasunari eutsiko dion azken 
mekanismo bat ezartzeko bide gisa. Jokaera molde hori, hertsiki hitz 
eginda, legearen kontrakoa den arren, erregimen konstituzionala man-
tentzeko modu moralki egokia da. 

azterketa osoagoa eginez gero, kontzientzia objekzioa justi-
fikatzen dituzten baldintzei buruz ere (testuingurua estatu ia justua-
rena dela suposatuta berriz ere) segurutik mota bereko azalpena eman 
ahal izanen litzateke. Ez ditut, hala ere, baldintza horiek hemen az-
tertuko. aitzitik, azpimarratu nahi nuke desobedientzia zibilaren teo-
ria konstituzionalak justiziaren ikuskera batean soilik duela oinarria. 
Publikotasuna eta indarkeriarik eza bezalako ezaugarriak ere hortxe 
oinarrituta esplikatzen dira. Eta gauza bera gertatzen da kontzientzia 
objekzioaren esplikazioari dagokionez ere, horrek kontratu doktrina 
gehiago lantzea behar badu ere. Ezein kasutan ere ez dira printzipio 
politikoak besterik aipatu; ikusmolde erlijiosoak edo bakezaleak ez 
dira funtsezkoak. Desobedientzia zibilean parte hartzen dutenek maiz 
horrelakoxe konbikzioek bultzatuta jokatu izan badute ere, ez dago 
beharrezko loturarik konbikzioon eta desobedientzia zibilaren artean. 
izan ere, ekintza politikoan jarduteko era hori komunitatearen justizia 
senera jotzeko modu gisa uler daiteke, berdinkideen arteko lankide-
tzaren printzipio onartuetara jotzeko era gisa. Gizalegezko bizitza-
ren oinarri moralera jotzea delarik, ekintza politikoa da, ez erlijiosoa. 
Gizakiek elkarri betetzeko galdatzen dizkioten sen oneko justiziaren 
printzipioetan oinarritzen da, eta ez elkarri onartzeko eskatu ezin dio-
ten fede eta maitasun erlijiosoko baieztapenetan. Ez dut esan nahi, 
jakina, politikoak ez diren ikuskerek ezertarako balio ez dutenik. Be-
rretsi ahal dute gure iritzia, baita beste arrazoi batzuengatik justuak 

direla dakigun bideetatik daramagun jarduera lagundu ere. Hala ere, 
konstituzioak azpian dituenak ez dira printzipio horiek, baizik justizia-
ren printzipioak, pertsona aske eta berdinkideen arteko lankidetzaren 
funtsezko baldintzak. Desobedientzia zibilak, definitua izan den mo-
duan, ez du oinarri sektariorik behar, gizarte demokratikoaren ezauga-
rri den justiziaren ikuskera publikotik ateratako ondorioa da eta. Ho-
rrela ulertuta, desobedientzia zibilaren ikusmoldea gobernu librearen 
teoriaren osagai bat da. 

Erdi aroko konstituzionalismoaren eta gaur egungoaren arte-
ko desberdintasun bat lehenengoan legearen nagusitasuna eraturiko 
kontrol instituzionalez segurtatua ez egon izana da. Bere iritzi eta 
ediktuetan komunitatearen justizia senaren kontra egiten zuen gober-
natzaileari jar zekiokeen galga gizarte osoaren edo zati baten erresis-
tentzia eskubidera mugatzen zen gehienbat. Eskubide hori berori ere 
ez zen, antza, komunitatearen ekintza gisa ulertzen; errege injustua 
kendu egiten zen eta kito.235 Erdi aroan, hortaz, ez zegoen gobernu 
konstituzional modernoak duen oinarrizko ideiarik, ez zegoen azken 
agintea duen herri subiranoaren eta hauteskundeez, parlamentuez eta 
beste tresna konstituzionalez finkaturiko aginte horren instituziona-
lizazioaren ideiarik. Gauzak horrela, gobernu konstituzionalaren 
ikuskera modernoa Erdi arokoaren gainean eraikitzen den beza-
laxe, desobedientzia zibilaren teoriak demokrazia konstituzionalaren 
ikuskera legal hutsa osatu egiten du. legearen kontrakoak direla egia 
izan arren, hala legarekiko leialtasuna nola erregimen demokratiko 
ororen funtsezko printzipio politikoetara deia adierazten duten bitar-
tekoak erabiliz, agintari demokratiko legitimoarekin bat ez etortzeko 
balio dezaketen arrazoiak formulatzen saiatzen da desobedientzia zi-
bila. Horregatik, konstituzionalismo era legalei, disidenteek ipar di-
tuzten printzipioak kontuan hartuta konstituzio demokratikoaren hel-
buruak hausten ez dituzten protesta ilegaleko zenbait molde erants 
dakizkieke. 

Desobedientzia zibilaren teoria horren kontra norbaitek esan 
lezake irreala dela. Gehiengoak justizia sena duela suposatzen du, eta 
norbaitek ihardets dezake sentimendu moralek ez dutela indar politiko 
handiegirik. Gizakiak askotariko interesek, botere goseak, ospeak, 

235 ikus J. H. Franklin, ed., Constitutionalism and Resistence in the Sixteenth Century (New York, Pegasus, 1969), sarreran, 11-15 or. 

aberastasunak eta horrelakoek mugiarazten dituzte. Beren eskaki-
zunen aldeko argudio moralak asmatzeko orduan argiak diren arren, 
egoera baten eta bestearen artean haien iritziak ez dira ongi sartzen 
justiziaren ikuskera koherente batean. aitzitik, haien iritziak behar 
direnerako piezak dira, interes jakin batzuk bultzatzeko kalkulatuak. 
ideia horrek, dudarik gabe, egiatik asko dauka, eta gizarte batzuetan 
besteetan baino egiazkoagoa da. Baina funtsezko arazoa justizia se-
naren kontra dauden joeren indar erlatiboa da, eta, orobat, sen hori 
ondorio garrantzitsuren bat lortzeko bitartekotzat aipatu ahal izateko 
bezain indartsua den jakitea. 

iradokizun gutxi batzuek onargarriago egin lezakete aurkeztu-
riko azalpena. lehenik, azalpen guztian zehar gizarte ia justua dugu-
la aurrean suposatu izan dut. Horrek inplikatzen du gizarte horretan 
erregimen konstituzionala eta publikoki onarturiko justiziaren ikus-
kera bat daudela. Edozein egoera konkretutan, jakina, norbanakoek 
eta taldeek bi horien printzipioak urratzeko tentazioa eduki lezakete, 
baina printzipioon aldeko sentimendu kolektiboak nahiko indar handia 
du egokiro erabiltzen denean. Printzipio horiek pertsona aske eta ber-
dinkideen arteko lankidetzarako beharrezko baldintzak direla baiez-
tatu ohi da. injustizia egiten dutenak argi identifikatu eta komunitate 
handitik apartatu ahal izanez gero, gizarteko gehienen konbikzioek 
behar adina pisu ukan dezakete. Edo, elkarren kontra ari diren parteak 
berdintsuak badira, tarteko ez direnen justizia sentimendua izan daite-
ke faktore erabakigarria. Edonola ere, horrelako zirkunstantziarik ez 
badago, desobedientzia zibilean zentzutasunez jokatzea problematikoa 
da oso. izan ere, horretan dabiltzanek gizartearen zati handienaren jus-
tizia senera jo ahal izan ezean, gehiengoak neurri errepresiboagoak 
hartzea gerta daiteke, abantailen kalkuluak horrantz seinalatuz gero. 
auzitegiek kontuan hartu behar lukete protestan ari denaren ekintza 
desobedientzia erabat zibila dela eta justifikagarria dela (edo behin-
tzat hala dirudiela) konstituzioak azpian dituen printzipio politikoak 
aintzat hartuta, eta hori oinarri harturik legezko zigorra laburtu eta 
kasu batzuetan kendu.236 Baina justu kontrakoa gerta daiteke behar den 
inguruabar egokirik ez dagoenean. aitortu beharra daukagu, orduan, 
desobedientzia zibil justifikagarria justizia senak neurri dezentean 

236 azterketa orokor bat nahi izanez gero, ikus Ronald Dworkin, «on not Pro-
secuting Civil Disobedience», The New York Review of Books, 1968, ekainak 6. 

erregulaturiko gizartean bakarrik dela normalean desadostasun molde arrazoizko eta eraginkorra. 

oker-ulertzeren bat egon daiteke justizia senak funtzionatzeko 
omen duen moduari buruz. Uste izan dezakegu sentimendu hori prin-
tzipioen deklarazio zintzoetan edo norberari sakrifizio handi samarra 
eskatzen dioten ekintzetan adierazten dela. Baina hori uste izatea ge-
hiegi eskatzea da. Komunitatearen justizia sena, aitzitik, gehiengoak 
gutxiengoa erreprimitzeko eta legeak agintzen duen moduan desobe-
dientzia zibila zigortzeko pausuak ematera ezin jo izatean agertzen da. 
Beste gizarte batzuetan ikus daitezkeen jardunbide ankerrak ez dira 
benetako alternatibatzat hartzen. Hartara, justizia senak eragina du, 
guretzat maiz ezezagunak diren bideetatik, bizitza politikoaz dugun 
interpretazioan, ekintza bideez dugun pertzepzioan, besteen protesta 
justifikatuei ezezkoa emateko daukagun gogoan, etab. Botere handiago 
ukan arren, gehiengoak bere jarrera bertan behera utzi eta disidenteen 
proposamenak onar ditzake. Justizia egiteko gogoak ahuldu egiten dio 
bere abantaila injustuak defendatzeko gaitasuna. Justizia sena indar 
politiko funtsezkoagotzat hartuko da, eragina izateko dituen molde so-
tilak eta bereziki zenbait jarrera sozial defendaezin bihurtzeko daukan 
eginkizuna aintzat hartzen direnean. 

aurreko azalpenetan suposatu izan dut gizarte ia justuan justi-
ziaren printzipio beren onarpen publikoa dagoela. suposizio hori, zo-
rionez, behar baino handiagoa da. alde handi samarrak izan daitezke, 
izan, herritarrek justiziaz dituzten ikusmoldeetan, betiere ikusmolde 
horiek jendea iritzi politiko berdintsuetara eramanez gero. Eta hori 
posible da, premisa ezberdinek konklusio berera eraman gintzakete-
lako. Kasu horretan adostasun hertsia barik gainjarria esan dakiokeena 
dago. Eskuarki, agerturiko justiziaren ikuskeren gainjartzea nahikoa 
da desobedientzia zibila desadostasun politikoko era arrazoizko eta 
tentuzkoa izan dadin. Gainjartze horrek, jakina, ez du hobezina izan 
beharrik; nahikoa du elkarrekikotasun baldintza betetzea. alde biek 
uste izan behar dute ezen, euren justiziari buruzko ikuskerak bata bes-
tetik urrunen egonda ere, euren ikuspegiak iritzi beraren aldekoak di-
rela bizi duten egoeran, eta bata bestearen lekuan jarriz gero ere iritzi 
beraren aldekoak liratekeela. azkenean, hala ere, puntu batetik gora 
iritzian bat-etortze beharrezkoa hautsi egiten da eta gizartea funtsezko 
afera politikoetan iritzi ezberdinak aldezten dituzten parte gutxi-asko 

desberdinetan banatzen da. adostasun hertsiki zatikatuko kasu horre-
tan, ez dago jada desobedientzia zibilerako oinarririk. Esate baterako, 
demagun tolerantzian sinesten ez eta, boterea balute, besteak tolera-
tuko ez lituzketenek askatasun urriagoa dutelako protesta egin nahi 
dutela, askatasun berdinaren printzipioa aldezten duen gehiengoaren 
justizia senera jota. Printzipio hori onartzen dutenek, ikusi dugun mo-
duan, intoleranteak, instituzio libreen segurtasunak uzten dien pun-
turaino bederen, toleratuko lituzketen arren, mindu eginen lirateke 
eginbehar hori gogorarazten dietenak intoleranteak izatean, zeren ho-
riek, posizioak trukatuz gero, beren nagusitasuna ezarriko bailukete. 
Gehiengoak ikusten du euren askatasun berdinarekiko leialtasuna xede 
bidegabeetarako darabiltzatela beste batzuek. Egoera horrek beste be-
hin ere erakusten du sen oneko justizia sena balio kolektibo handia 
dela, askoren lankidetza behar duena indarrean irauteko. intoleranteak 
oportunistatzat hartuko dira, instituzio justuen abantailak, euroi eus-
teko eurei dagokien partea egin gabe, jasotzea bilatzen duten pertso-
natzat. Justiziaren printzipioak onartzen dituztenek beti printzipiook 
bide-erakusle dituztela jokatu behar badute ere, hala gizarte zatikatuan 
nola talde egoismoak darabilen gizartean ez dago desobedientzia zi-
bilerako baldintzarik. Hala ere, adostasun hertsia ez da beharrezkoa, 
zeren maiz maila bateko adostasun gainjarriak ere uzten baitu elkarre-
kikotasun baldintza betetzen. 

Desobedientzia zibilera jotzeak, jakina, arrisku jakinak ditu. 
Molde konstituzionalak eta euren interpretazio judiziala eratzeko arra-
zoi bat da justiziaren ikuskera politikoaren irakurketa publiko bat eta 
beraren printzipioak gizarte arazoetara aplikatzeko moduaren azalpen 
bat ezartzea. Puntu bateraino hobe da legea eta bere interpretazioa 
finkaturik egotea, zuzen finkaturik egotea baino. Horregatik, aurreko 
azalpenaren kontra esan daiteke ez duela zehazten nork esan behar 
duen noiz diren zirkunstantziak desobedientzia zibila justifikatzeko 
modukoak. Horrek anarkiara bultzatzen gaitu, guztiok nork bere ka-
buz erabakitzera eta printzipio politikoen interpretazio publikoa alde 
batera uztera akuilatuz. Horri eman behar zaion erantzuna da nork bere 
erabakia hartu behar duela. Normalean pertsonek laguntza eta aholkua 
eskatu eta agintean daudenek esandakoa onartzen duten arren arra-
zoizkoak deritzenean, berak dira beti beren egintzen erantzule. Ezin 
dugu geure erantzukizuna saihestu eta erruaren karga beste batzuei 
pasa. Hori egia da konstituzio demokratikoarekin bateragarria date-

keen eginbehar eta obligazio politikoaren edozein teoriatan. Herritarra 
autonomoa da, nahiz eta egiten duenaren erantzule izan (78). Guk nor-
malean legeari men egin behar diogula uste izaten dugu, eta hori gure 
printzipio politikoek normalean konklusio horrexetara eramaten gai-
tuztelako da. Justiziatik gertuko egoeran, egia esan, legea betetzearen 
aldeko presuntzioa dago, kontrakoa egiteko arrazoi sendorik ez bada-
go. Norbanakoen erabaki libre eta arrazoizko ugariak ongi moldatzen 
dira elkarrekin ongi antolaturiko erregimen politikoan. 

Baina, nahiz eta pertsona bakoitzak bere kabuz erabaki behar 
duen ea zirkunstantziek desobedientzia zibila justifikatzen duten ala 
ez, hortik ez da ateratzen bakoitzak gogoak ematen dion moduan era-
baki behar duela. Erabakiak ez ditugu hartu behar geure interes per-
tsonalak edo leialtasun politikoak, hertsiki interpretatuak, kontuan 
hartuta. autonomiaz eta erantzukizunez jokatzeko herritarrak kons-
tituzioaren azpian dauden eta bera interpretatzeko orduan gidatzaile 
izan behar ditugun printzipioei begiratu behar die. Printzipio horiek 
unean uneko zirkunstantzietan nola aplikatu behar diren jakiten saia-
tu behar du. ongi hausnartu ondoren konklusio gisa desobedientzia 
zibila justifikaturik dagoela ateratzen badu eta horren arabera badi-
hardu, kontzientziaz jokatzen du. Eta, oker joka dezakeen arren, ez du 
gogoak eman diona egin. Eginbehar eta obligazio politikoaren teoriak 
bereizketa horiek egiteko aukera ematen digu. 

Badira paralelismo batzuk zientzietan erdietsitako interpretazio 
eta konklusio orokorrekin. Haietan ere denak dira autonomoak eta, 
hala ere, erantzuleak.Teoriak eta hipotesiak publikoki onarturiko prin-
tzipioen bidez erdietsitako ebidentziaren argitan ebaluatu behar ditu-
gu. Egia da badaudela autoritatea berenganatzen duten obrak, baina 
horiek beren kabuz erabakitzen duten pertsona askoren adostasuna 
laburbiltzen dute. Erabakitzeko azken agintaririk eta, era berean, de-
nek onartu beharreko interpretazio ofizialik ez egoteak ez garamatza 
nahasmendura; aitzitik, hori aurrerapen teorikorako baldintza bat da. 
arrazoizko printzipioak onartzen eta aplikatzen dituzten herritar ber-
dinkideek ez dute behar ezarritako nagusirik euren gainean. Nork era-
baki behar duen galdetzen duenari hauxe erantzun behar zaio: denek 
erabaki behar dute, norberaren buruarekin kontsultatuz; eta zentzuz, 
gizalegez eta zorte onez jardunez gero, kontua behar bezala joan ohi 
da maiz. 

Gizarte demokratikoetan, hortaz, onartzen da herritar bakoitza 
justiziaren printzipioez egiten duen interpretazioaren eta haien argi-
tan harturiko jokabidearen erantzule dela. Gu moralki onartzera beti 
behartzen gaituen printzipio horien interpretazio legalik edo sozial-
ki onetsitakorik ezin egon daiteke, ezta auzitegi gorenetik edo lege-
biltzarretik etorria bada ere. Egia esanda, organismo konstituzional 
bakoitzak, legebiltzarrak, exekutiboak eta auzitegiek nork bere inter-
pretazioa aurkezten dute konstituzioaren eta beraren espiritua osatzen 
duten ideal politikoez.237 Kasu konkretuak erabakitzean azken hitza 
auzitegiak daukan arren, hura ere ez dago konstituzioaz egiten duen 
interpretazioa berrikustera behar dezaketen eragin politiko indar-
tsuetatik libre. auzitegiak arrazoiekin eta argudioekin aurkezten du 
bere doktrina; hark justiziaz duen ikuskerak, iraunen badu, herritar 
gehienak konbentzitu beharko ditu bere balioaz. azken apelazio auzi-
tegia ez da ez auzitegia, ez exekutiboa, ez legebiltzarra, hautesleria 
osoa baizik. Desobedientzia zibilean dihardutenek kidego horrexeta-
ra jotzen dute modu berezian. Ez dago anarkia arriskurik, herritarrek 
justiziaz dituzten ikuskeren artean funtzionatzen duen adostasuna da-
goen bitartean eta desobedientzia zibilera jo ahal izateko baldintzak 
errespetatzen diren artean. Gizakiek adostasun hori erdiets dezaketela 
eta muga horiek errespeta ditzaketela oinarrizko askatasun politikoak 
mantentzen direnean, hori erregimen demokratikoetan inplizitu da-
goen suposizioa da. Ez dago borroka banatzailearen arriskua zeharo 
ekiditeko modurik, eztabaida zientifiko sakona sortzeko posibilitatea 
baztertzerik ez dagoen bezalaxe. alabaina, baldin desobedientzia zibil 
justifikatuak herritarren arteko konkordia mehatxatzen duela badirudi, 
horren erantzukizuna ez dute protestatzen dutenek, beren nagusikeriaz 
oposizio hori justifikatzen dutenek baizik. izan ere, estatuaren aparatu 
hertsatzailea instituzio nabarmenki injustuei eusteko erabiltzea legez 
kontrako indarra erabiltzeko modu bat da, gizakiek eskubide osoz au-
rre egin diezaioketena. 

azalpen horiekin justiziaren printzipioen edukiari buruzko az-
terketaren amaierara heldu gara. Parte horretan zehar nire helburua 
printzipio horiek betetzen dituzten instituzioen eskema bat deskriba-
tzea eta eginbehar eta obligazioak nola sortzen diren seinalatzea izan 

237 Nik asko zor diodan ikuspegi horren aurkezpen bat aurkitzeko, ikus a. M. 
Bickel, The Least Dangerous Branch (New York, Bobbs-Merrill, 1962) bereziki 

V. eta Vi. kap. 

da. Hori guztiori beharrezkoa da ikusteko ea hemen planteaturiko jus-
tiziaren teoria gure iritzi ongi hausnartuekin bat datorren eta iritziok 
modu onargarrian hedatzen dituen. Egiaztatu beharra daukagu ea 
ikusmolde politiko bideragarria definitzen duen eta gure hausnarketak 
dagozkigun arazo moral oinarrizkoenetara zuzentzen dituen. azalpena 
alde horretan hagitz abstraktua da oraindik, baina espero dut orientabi-
deren bat eman izanen nuela, justiziaren printzipioak praktikan nola 
aplikatzen diren argitzeko lagungarria. Ez dugu, hala ere, ahantzi be-
har aurkezturiko teoriaren hedadura mugatua dela. Gehienbat ikuske-
ra ideala garatzen saiatu naiz, eta teoria ez-idealaren kasu ezberdinak 
lantzean behin bakarrik azaldu ditut. lehentasun arauek, jakina, kasu 
askotan jarraitu beharreko bidea iradokitzen dute, eta baliagarriak izan 
daitezke, urrunegi eramaten ez badira. Hala ere, xehe samar aztertu-
riko teoria ez-idealeko gai bakarra desobedientzia zibila da, justizia-
tik hurbileko egoera baten kasu berezian. Teoria idealak ikertzea me-
rezi du, nonbait, eta hori, nik uste izan dudanez, justiziaren teoriaren 
funtsezko partea delako eta parte ez-idealerako ere funtsezkoa delako 
da ezinbestez. Ez dut gaioi ekiten jarraituko. oraindik ere justiziaren 
teoria osotu beharra daukagu eta horretarako giza pentsamenduan eta 
sentimenduan erroturik eta gure xede eta nahiei loturik nola dagoen 
ikusiko dugu. 

azken zati honetan, honexetara jarraituko dut. lehenengo eta 
behin, dagoeneko lehen mailako ondasunak eta jatorrizko kokapeneko 
pertsonen interesak definitzeko erabili den onaren teoria aurkeztuko 
dut zehaztasun gehiagorekin. ondoko argudioak aurkezteko ikuspegi 
zabalagoa behar denez, teoria horri oinarri sendoagoa eman beharra 
dago. Hurrengo kapituluak batik bat psikologia morala eta justizia se-
naren lorpena hartuko ditu gaitzat. Gaiok aztertu ondoren, bidezko-
tasun ulerturiko justiziaren egonkortasun erlatiboa eztabaidatzeko 
moduan aurkituko gara, zera defendatuz azken kapituluan: definitu 
beharko den zentzu batean, justizia eta ontasuna kongruenteak direla, 
behintzat gizarte ongi antolatuaren zirkunstantzietan. azkenez, azal-
duko dut justiziaren teoria nola erlazionatzen den balio sozialekin eta 
komunitatearen onarekin. Batzuetan, zati honetan, azalpenaren hari 
nagusia ez dela hain argia eta gai batetik bestera iragatean jauzi handi 
samarrak egiten direla eman dezake. lagungarri gerta daiteke gogoan 
izatea zati honen helburu nagusia egonkortasunaren eta kongruentzia-
ren arazoak konpontzeko bidea leuntzea eta gizartearen balioak eta 
justiziaren ontasuna azaltzea dela. 

60. oNaRi BURUZKo TEoRiaREN PREMia 

orain arte oso gutxitan aipatu dut ontasun kontzeptua. Pertsona 
baten ona berarentzat bizi-proiektu arrazionalenak, hainbatean aldeko 
diren zirkunstantzietan, ebazten duena dela iradokitzean aipatu nuen 
laburki kontzeptu hori (15§). liburuan zehar suposatutzat eman dut 
ezen gizarte ongi antolatuko herritarrek beren onari buruz dituzten 
ikuskerak bat datozela onarpen publikoa duten zuzentasunaren prin-
tzipioekin, eta lehen mailako ondasun ezberdinentzat leku egoki bat 
barne hartzen dutela. Baina ontasun kontzeptua zentzu xumean baizik 

ez dut erabili. Eta, egin, onari buruzko bi teoriaren arteko bereizketa eginen dut. Hori egiteko arrazoia zera da: bidezkotasun ulerturiko justizian, zuzentasunaren printzipioak onarenarekiko lehentasuna duela. Teoria teleologikoetan ez bezala, zerbait ona da jada existitzen diren zuzentasunaren printzipioekin bateragarriak 

diren bizimoldeei doitzen zaienean soilik. Baina printzipiook 
xedatu, ontasunaren nozioren baten mendean xedatu behar ditugu, 
zeren jatorrizko kokapeneko parteen motiboei buruzko suposizioak 
behar baititugu. Hipotesi horiek ez dutenez arriskuan jarri behar zu-
zentasunaren printzipioaren lehentasunezko lekua, justiziaren prin-
tzipioaren alde argudiatzeko erabilitako teoria bere funtsezko puntu 
soiletara murriztuko da. ontasunaren deskribapen horri teoria xumea 
deitzen diot nik: izan ere, justiziaren printzipioetara iristeko lehen mai-
lako ondasunei buruzko premisak bermatzea du helburu. Teoria hori 
landu ondoren eta lehen mailako ondasunena azaldu ondoren, justi-
ziaren printzipioak erabiltzeko aske geratuko gara teoria osoa deituko 
diodanaren ondorengo garapenean. 

Gauzok argitzeko asmoz, ekar dezagun gogora onaren teoria 
batek noiz bete duen funtzioren bat. lehenik eta behin, gizartean zori 
txarrena duten kideak definitzeko erabili ohi da. Desberdintasun prin-
tzipioak hori egin daitekeela suposatzen du. Egia da teoriak ez dauka-
la zertan definitu ongizatearen neurketa erabakigarririk. Ez daukagu 
jakin beharrik zein puntutaraino kaltetuta dauden zori txarrena dute-
nok, zeren, behin talde hori bereiziz gero, euren lehentasunen ordena 
(ikuspegi egokitik begiratuta) har dezakegu oinarrizko egituraren an-
tolamendu egokiaren erabakigarritzat. (15§). Halere, talde hori iden-
tifikatzeko gai izan behar dugu. Gainera, ereduzko gizakien ongizate 
indizea eta itxarobideak lehen mailako ondasunen terminoetan zehaz-
ten dira. Premiazko dituzten beste gauza batzuez aparte, gizabanako 
arrazionalek gauza jakin batzuk gura dituzte, beren bizi-proiektuak 
egin adibidez. Berdinean, hots, baldintza berdinetan, nahiago dituzte 
askatasun eta aukera zabalagoak beste hertsiagoak baino, baita abe-
rastasun maila eta errenta oparoagoa, mendrea baino. aski bistakoa 
dirudi gauza horiek onak direla. Baina esan dut, halaber, norberaren 
buruarekiko errespetua eta norberaren balioaren sentimenduan kon-
fiantza ziurra izatea lehen mailako ondasun garrantzitsuena dela be-
harbada. Eta iradokizun hori justiziaren bi printzipioen aldeko argudio-

tzat erabili dugu (29§). Horrela, itxarobideen hastapeneko definizioa, 
askatasunari, aberastasunari eta horrelakoei erreferentzia soilezkoa, 
behin-behinekoa da; beste lehen mailako ondasun mota batzuk ere 
barne sartu beharra dago, eta horiek problema sakonagoak planteatzen 
dituzte. Horrek, jakina, onaren deskribapen bat eskatzen du; eta horixe 
litzateke teoria xumea. 

Berriro ere ontasunaren ikuspegiren bat erabiltzen da bidezko-
tasun ulerturiko justizia zenbait objekzioren kontra defendatzeko. 
adibidez, esan daiteke jatorrizko kokapenean dauden pertsonek hain 
gutxi dakitela euren egoerari buruz, non ezinezkoa baita justiziaren 
printzipioei buruzko akordio arrazionalik. Ez dakitenez zein diren 
euren xedeak, euren proiektuak hankaz gora joan direla ikus dezakete 
onartu dituzten printzipioen euren kariaz. Beraz, nolatan hel daitezke 
arrazoizko erabaki batera? Erantzun dezakegu esanez pertsonaren hau-
tapen arrazionaltasuna ez datzala hark gehiago edo gutxiago jakitearen 
mende, baizik berak duen informazioan, osoa ez izanda ere, oinarritu-
ta arrazoitzen jakitearen mende. Gure erabakia erabat arrazionala da, 
baldin gure zirkunstantziei aurre egin eta ahal dugun ondoen jarduten 
badugu. Horrela, parteek erabaki arrazional bat har dezakete, hartu, eta 
seguruenik justiziari buruzko ikuskera alternatibo batzuk beste zenbait 
baino hobeak dira. Hala ere, parteek onartu bide duten onaren teoria 
xumeak erakusten du beren askatasuna eta beren buruarekiko erres-
petua ziurtatzen saiatu beharko liratekeela, eta, beren xedeak, direnak 
direlakoak, lortu ahal izateko, gainerako lehen mailako ondasuneta-
riko gehiago behar direla, ezi ez gutxiago. Jatorrizko akordioan esku 
hartzerakoan, beraz, parteek uste dute onari buruzko euren ikuskerek 
halako egitura bat dutela, eta horrekin aski dute printzipioei buruz 
oinarri arrazional baten gainean erabakitzeko. 

Puntuotan esandakoa laburbilduz, nik onaren teoria xumea deitu 
dudanaren premia daukagu lehen mailako ondasunekiko lehentasuna-
rena argitzeko, eta, jatorrizko kokapenean printzipioak hautatzearen 
atzean dagoen arrazionaltasun kontzeptua azaltzeko. Teoria hori be-
harrezkoa da justiziaren printzipioek sorburutzat dituzten ezinbesteko 
premisak finkatzeko. Baina aurrera begira, oraindik aztertzeke dauden 
gaien artean funtsezkoa da onaren deskribapen orokorragoa egitea. 
Horrela, teoria horren mende dago ongintzazko eta eginbidez gaine-
ko egintzen definizioa. Beste hainbeste gertatzen da pertsonen balio 

moralaren definizioarekin. Horra hor etikaren hirugarren kontzeptu 
garrantzitsua, kontratu ikuspegiaren barnean lekua eman behar diogu-
na. azkenez, gogoetatu beharko dugu ea pertsona ona izatea pertsona 
horrentzat gauza ona den, eta, orokorrean ez bada, orduan zein baldin-
tzatan den. Gutxienez zirkunstantzia jakin batzuetan, adibidez gizarte 
ongi antolatuetan edota justiziatik hurbil dagoen estatu batean, pertso-
na ona izatea benetan gauza ona dela gertatzen da, hala uste dut nik 
behintzat. Kasu hori hertsiki erlazionatuta dago justiziaren onarekin 
eta teoria moral baten kongruentziaren arazoarekin. Hori guztia argi 
uzteko onaren azalpen bat behar dugu. Halako teoria osoaren ezauga-
rria, esan dudan bezala, justiziaren printzipioak bermatutzat jotzea da, 
eta gero printzipio horiez baliatzea ontasunaren printzipioa barne du-
ten beste kontzeptu moralak definitzeko. Zuzentasunaren printzipioak 
ezagutuz gero, printzipio horiez balia gaitezke balio moralaren kon-
tzeptua eta bertute moralen ontasuna esplikatzeko. izatez, gizakientzat 
zer gauza diren onak erabakitzen duten bizi-proiektu arrazionalak eu-
rak ere -giza bizitzaren balioak, nolabait esateko- justiziaren printzi-
pioen mende daude. Baina argi dago ezen, gurpil zoroan ez erortzeko, 
teoria xumearen eta osoaren artean bereizi beharra daukagula, eta beti 
gogoan ukan behar dugula biotarik zeinetaz ari garen hitz egiten. 

azkenez, balio sozialak eta justiziaren ikuskera baten egonkor-
tasuna azaltzera iristean, onaren interpretazio zabalagoa behar da. 
adibidez, oinarrizko printzipio psikologiko bat da ageriro maite gai-
tuztenak, ageriro gure ona nahi dutenak, maite izateko joera dugula. 
adibide honetan gure onak, lehen mailako ondasunak ez ezik, azken 
helburuak ere barne hartzen ditu. Gainera, balio sozialak esplikatzeko, 
jardueren ontasuna esplikatuko duen teoria bat behar da, eta, bereziki, 
guztiek beren gizarte instituzioen alde borondatez, justiziaren ikuspe-
gi publikoaren arabera, jardutearen ontasuna. Halako gaiez dihardu-
gunean, teoria osoaren eremuan lan egin dezakegu. Batzuetan azter-
gai izanen ditugu justizia sena edo sentimendu moralak erdietsi ahal 
izateko prozesuak; edota hautemanen dugu ezen gizarte justu batean 
bertako jarduera kolektiboak ere onak direla. Hor justiziaren ikuskera 
daukagunez, ez dago arrazoirik teoria osoaz ez baliatzeko. 

aldiz, ea justizia sena ondasun bat den galdetzen dugunean, 
argi dago arazo garrantzitsua teoria xumeak definitzen duena dela. Ja-
kin nahi dugu ea justizia sena izatea eta mantentzea ona den (zentzu 

xumean) ongi antolaturiko gizarteko kide diren pertsonentzat. Justi-
ziaren sentimendua seguruenik betiere ona bada, ona da kasu konkretu 
horretan. Eta teoria xumearen eremuan justizia sena izatea benetan 
ontzat jotzen badugu, gizarte ongi antolatua, orduan, espero daitekeen 
egonkorrena da. izan ere, bere buruari eusteko jarrera moralak sor-
tzeaz gain, jarrerok nahigarriak dira horiek dituzten pertsona zentzu-
dunen ikuspegitik, pertsonok justiziaren exijentzietatik aparte balora-
tzen dutenean beren egoera. Justiziaren eta ontasunaren lotura horri 
kongruentzia deitzen diot nik, eta justiziaren ona aipatzerakoan azter-
tuko dut erlazio hori. 

61. oNaREN DEFiNiZioa KasU 

ERRaZaGoETaRaKo 

arrazionaltasun kontzeptua proiektuen ebaluazioari segituan 
aplikatzeari ekin aurretik, komenigarriago dirudi erabiliko dudan de-
finizioa gehixeago azaltzea, kasu errazago batzuen gaineko gogoeta 
eginez lehenengo eta behin. Horrela egitean, aipaturiko kontzeptuaren 
zentzua argiro ulertu ahal izateko premiazko diren zenbait bereizketa 
mahairatuko dira. Horrela, suposa dezagun definizioak honako hiru 
fase hauek dituela (gauzak errazteko, fase horiek ontasun kontzeptua 
erabiliz formulatuko dira, -baino hobea kontzeptuaren ordez.): (1) a 
delakoa X on bat izanen da, baldin a horrek X batetik arrazoiz es-
pero diren nolakotasunak (X batez besteko238 edo arauaren gainetiko 
graduan) baditu -eta orduantxe bakarrik-, kontuan izanda X horiei 
ematen zaien edo ematea espero zaien erabilpena, etab. (eranskinotako 
edozein da egokia); (2) a delakoa X on bat izanen da K-rentzat (K hori 
pertsona bat delarik), baldin a horrek baditu -eta orduantxe soilik- K 
delakoak X delakotik arrazoiz espero dituen nolakotasunak, kontuan 
ukanik K-ren zirkunstantziak, ahalbideak eta bizi-proiektuak (beraren 
egitasmoen sistema), eta, beraz, X-ekin egin nahi duena edo hartatik 
espero dezakeen edozein gauza kontuan harturik; (3) aurreko fasearen 
gauza bera, klausula bat erantsiz, zeinaren arabera K-ren bizi-proiek-
tua, edo horretatik adibide honetan interesatzen zaigun zatia, bere har-
tan arrazionala den. oraindik ebazteko dago zer esan nahi duen arra-
zionaltasunak proiektuen kasuan, eta hori geroago eztabaidatuko da. 

238 ikus W.D. Ross, The Rigth and the Good (oxford, The Clarendon Press, 1930, 67 or. 

Baina definizioaren arabera, bizi-proiektu arrazional bat duen norbai-
tek arrazoiz espero ditzakeen nolakotasunak dituela emanik objektu 
jakin batek, objektu hori berarentzat ona dela demostratu dugu. Eta 
gauza mota jakin batzuek baldintza hori betetzen badute pertsonentzat 
oro har, gauza horiek giza ondasunak dira. azkenez, ziur egon nahi 
dugu kategoria horren barruan daudela askatasuna eta aukera, eta nor-
beraren balioaren sentipena.239 

Egin ditzagun orain iruzkin labur batzuk definizioaren lehen 
fase biei buruz. lehen fasetik bigarrenera igarotzera joko dugu, defi-
nizioaren arabera pertsonaren egoeran garrantzitsuak diren ezaugarri 
bereziak kontuan hartu behar diren bakoitzean. Ezaugarri horiek, ge-
hienetan, pertsonon interesak, gaitasunak eta zirkunstantziak izan ohi 
dira. Hautaketa arrazionalaren printzipioak oraindik azaldu ez diren 
arren, eguneroko nozioak aski argia ematen du oraingoz. oro har, zen-

239 Esan dudanez, adostasun zabal bat dago, ñabardura askorekin, onaren 
deskribapen bati buruz lerro horietan zehar. ikus aristoteles, Nikomakorentzako 
Etika, i. eta X. lib.; eta akinoko Tomas, Teologia Bilduma, i-i, q. 5-6, Jentilen 
kontrako Bilduma, iii lib., 1-63 kap., itzul.: Julen Kalzada (Klasikoak, s. a., 
2003 eta 2004), eta Treatise on Happines (Englewood Cliffs, N.J. Prentice-Hall, 
inc., 1964). Kant, The Fundamental Principles of the Metaphysics of Morals, 
academy Edition, iV. lib., 415-419 or.; eta The Critique of Practical Reason, ii. 
kap. lehen zatia1. atalaren 1. lib. ikus H.J.Paton jaunak egindako Kanten anali-
sia, In Defense of Reason (londres, George allen and Unwin, ltd., 1951) 157-
177 or. sidgwick, Methods of Ethics, 7. ed. (londres, Macmillan, 1907), i lib., 
iX. kap. eta iii. lib., XiV. kap. Horrelako irakurketak idealistek eta euron eragina 
dutenek egiten dituzte. ikus adibidez, F.H. Bradley, Ethical Studies, 2. ed. (ox-
ford, The Clarendon Press, 1926), ii kap; eta Josiah Royce, The Philosophy of 
Loyalty (New York, Macmillan, 1908) ii. ikas. Eta oraintsuago, H.J. Paton, The 
Good Will (londres, George allen and Unwin, 1927), ii. eta iii. lib., eta batez ere 
Viii. eta iX. kap; W.D. lamont, The Value Judgment (Edinburgo, The University 
Press, 1955); eta J.N. Findlay, Values and Intentions (londres, George allen eta 
Unwin, 1961), V. kap., i. eta iii. at., eta Vi. kap. Balioaren teoriari buruz natu-
ralistak deiturikoen artean, ikus John Dewey, Human Nature and Conduct (New 
York, Henry Holt, 1922), iii. pt.; R.B. Perry (General Theory of Value (New 
York, longams, Green, 1926), XX-XXii. kap.; eta C. i. lewis, An Analysis of 
Knowledge and Valuation (la salle, iii., open Court Publishing Co., 1946), iii. 
liburua. Honako hauei zor diet nire informazioa, nahiz eta eurek beharbada ona-
rtu ez nik diodana: J.o. Urmson, «on Grading», Mind, 59 lib. (1950); Paul Ziff, 
Semantic Analysis (ithaca, N.Y., Cornell University Press, 1960), Vi. kap; eta 
Philippa Foot, «Goodness and Choice», Proceedings of the aristotelian society, 
35 lib. osag. (1961). 

tzu hainbatean zehatza dago mota jakin bateko objektu on batez min-
tzatzean besterik gabe, lehen faseak esplikatzen duen zentzua, baldin 
eta mota horretako objektuez interesa duten pertsonen artean interesen 
eta zirkunstantzien antzekotasun nahikoa ematen bada arau aintzate-
tsiak xedatu ahal izateko. Baldintza horiek daudenean, zerbait ona dela 
esateak informazio baliagarria transmititzen du. izan ere, gauza ho-
rien gaineko aski esperientzia edo ezagutza arrunt izaten dugu orduan, 
batez bestekoa edo estandarra den objektu baten ereduz aurkeztu ohi 
zaizkigun nolakotasun desiratuon ulerkuntza izan dezagun. sarri as-
kotan, merkataritzaren praktikan, edo bestelako praktikaren batean 
oinarrituriko arau konbentzionalak izaten dira nolakotasunok defini-
tzen dituztenak240. Zenbait adibideri erreparatuz gero, izanen genuke 
ikusterik, zalantzarik gabe, irizpide horiek zelako bilakaera izaten du-
ten eta arau garrantzitsuak zelan gauzatzen diren. Funtsezko puntua 
zera da, halere: irizpide horiek objektuon izaeraren mende eta objek-
tuoz guk geuk dugun esperientziaren mende daudela; eta, beraz, gauza 
jakin batzuk onak direla esan ohi dugu, beste azterketarik gabe, soilik 
aurrekari jakin batzuk suposatzen direnean edota testuinguru jakin 
bat bermetzat hartzen denean. oinarrizko balio judizioak pertsonen 
ikuspuntutik abiatuta egindakoak dira, haien interesak, gaitasunak eta 
zirkunstantziak kontuan hartuta. Baldintzen antzekotasun batek bai-
mentzen digun heinean izan ezik, ezin utz dezakegu alboan, arriskuan 
erori gabe, norbaiten egoera berezia. Nolabaiteko konplexutasuna du-
ten kasuetan, hautatu behar dena premia eta egoera espezifikoei doi-
tu behar zaienean, definizioaren bigarren fasera igarotzen gara. Gure 
balio judizioak pertsona jakin bati egokitu behar zaizkio, oraingo fase 
honek eskatzen duenez. 

oharrok hobeto azaltzeko, ereduzko kategoria jakin batzuetatik 
jasotako adibideak jar ditzakegu: artefaktuak, sistemen parte funtzio-
nalak, eta lanbideak eta funtzioak. artefaktuei dagokienez, erloju ona, 
esate baterako, erlojuak edukitzea arrazoiz itxaron ditzakegun ezau-
garriak dituena da. Desio diren nolakotasunen sorta bat dago hemen, 
argi eta garbi, ordu zehatza markatzearenaz gain. adibidez, ez du izan 
behar lar pisutsua. Ezaugarri horiek neurtu egin beharko lirateke nola-
bait, eta balorazio orokorrean estimazio egokia esleitu. Hemen ez naiz 
hasiko gauza horiek zelan egiten diren azaltzen. Baina aipatzekoa da, 

240 ikus Urmson, «on Grading», 148-154 or. 

onaren definizioa zentzu tradizionalean hartzen badugu analisi gisa-
ra, hau da, identitate kontzeptuaren adierazpen gisara, eta suposatzen 
badugu, definizioz, erlojua ordua markatzeko tresna bat dela, eta arra-
zionaltasunak bere helburuak betetzean hartzen duela definizioz egiaz-
ko zentzua, logikoa izanen da erloju on bat ordua zehazki markatzen 
duena izatea. Gertakari hori egia logikoen eta kontzeptuen definizioen 
izenean soilik ateratzen da. Baina nik onaren definizioa zentzu horre-
tan hartzerik nahi ez dudanez, baizik esan nahi duguna gogoeta egin 
eta gero esateko erabil daitezkeen ordezko adierazpideak eraikitzeko 
orientabide orokor gisara, ez dut hartzen adierazpen hori analitikotzat. 
izatez, gure oraingo helburuetarako guztiz albora utziko dut arazo hori, 
eta ezagutza arruntekoak diren gertakarietara mugatuko naiz, besterik 
gabe, erlojuei (edo beste edozeri) buruz mintzatzean. Ez dago galdetu 
beharrik gertakariok adierazteko erabilitako baieztapen horiek anali-
tikoak diren ala ez. Horri dagokionez, beraz, zalantzarik gabe egia da 
erloju onak ordua puntuan markatzen duena, eta hori eguneroko ger-
takariekin bat etortzea aski da definizioaren egokitasuna berresteko. 

Horretaz gain, argi dago «X on bat» esaldiko «X» letraren or-
dez sarritan izen sintagma ezberdinak erabili beharko direla, testuin-
guruaren arabera. Hortaz, gehienetan ez da aski erloju onez hitz egi-
tea, zeren sarri askotan sailkapen zehatzagoen premia izaten baitugu. 
Eskumuturreko erlojuez, prezisiozko erlojuez, etab., hitz egin beharko 
dugu; eta baita etiketazko traje jakin batekin eramateko eskumuturreko 
erlojuez ere agian. Kasu hauetan guztietan, zenbait arrazoi bereziren 
kariaz sailkapen eta arau egoki jakin batzuk sortuko dira. Gehienetan, 
halako konplexutasunak zirkunstantziek eurek sortzen dituzte, eta be-
harrezko dirudienean baino ez dira aipatzen esplizituki. artefaktuak 
ez diren gauzekin, nolabaiteko lanketa behar izaten da objektuarekiko 
erreferentzian aurkitzen ez diren esanahiak azaltzeko. Horrela, Wild-
cat mendi ona dela esateak, adibidez, eskiatzeko mendi ona dela erans-
tean ematen den hedapen mota horietariko bat beharko du. Edo gau 
ona egiten duela esateak izarrak ikusteko gau ona dela eranstea eska 
dezake, gau gardena eta iluna delako. Termino batzuek hedapen ego-
kia zein den ere iradokitzen dute. Hona hemen adibide bat: gorpu bat 
defuntu on bat dela baieztapena alderatzen badugu hilotz on bat delako 
baieztapenarekin, lehen baieztapenaren zentzua ez da argia, baina bi-
garrenean hilotz hitza aipatzeak hura anatomia azterketarako erabili 
ahal izatea iradokitzen du. Hilotz on bat, ustez, aipatu helbururako 

arrazoiz espero daitezkeen ezaugarriak (direnak direlakoak) dituen hi-
lotz bat da241. ohartaraztea, bide batez, zerbaiti ona deitzen zaionean, 
esaten denaren zati bat behintzat uler dezakegula, nahiz eta ez jakin 
zein diren baloratzen ari garen objektuaren ezaugarri desiratuak. 

sakonean ikuspegi bat datza, zeinetatik artefaktu bat, parte fun-
tzional bat edo jarduera bat baloratzen diren, nahiz eta ikuspegi hori ez 
dagoen esplizitu bihurtu beharrik, jakina. ikuspegi horren ezaugarriak 
honako hauek dira: batetik, judizioa egiteko interes egokia duten per-
tsonak identifikatzea, eta, gero, haiek objektuarekiko dituzten interesak 
deskribatzea. Esaterako, gorputz atalei buruz (sistemen parte funtzio-
nalak), dagokion pertsonaren ikuspuntua onartzen dugu normalean, 
eta haren interesa pertsona normal batena dela suposatzen dugu. Ho-
rrela, begi eta belarri onak izanen dira gure begi-belarrietatik arrazoiz 
espero ditugun nolakotasunak dituztenean, ondo ikusi eta entzun nahi 
dugunean. antzeko zerbait gertatzen da animaliekin eta landareekin: 
ilaje ona edo sustrai onak dituztela diogunean, animaliaren edo lan-
darearen ikuspuntua geure eginen bagenu bezala da. Bada hor, duda-
rik gabe, nolabaiteko artifizioa, batez ere landareen kasuan. Bestalde, 
agian halako judizioak modu naturalagoz azal ditzaketen ikuspegi des-
berdinak izan daitezke. Eta definizioa, seguruenik, egokiagoa izanen 
da kasu batzuetan beste batzuetan baino; baina horrek ez gaitu kezkatu 
behar gehiegi, justiziaren teoriaren helburuei egokiro erantzuten dien 
bitartean. lanbideen kategoriara itzuliz, ezaugarri desiratuak lanbide 
jakin hartan diharduten pertsonenak diren arren, ikuspuntua ematen 
diguten pertsonak ez dira lanbide horretakoak izanen. Horrela, me-
diku on bat, izatez, bere gaixoek mediku batengandik arrazoiz espero 
ditzaketen ezagutza praktikoak eta gaitasunak dauzkana da. Ezagutza 
praktikoa eta gaitasunak medikuarenak dira; baina medikuok balora-
tzeko neurgailu gisa erabilitako sendatzeko interesa, ordea, gaixoena 
da. adibide horiek erakusten dute ikuspuntua aldatu egiten dela kasu 
batetik bestera, eta ontasunaren definizioak ez dauka hura ebazteko 
formula orokorrik. Gauza horiek aukera aurkeztu ahala esplikatzen 
dira, edota testuingurutik inferitzen. 

Gehitu behar da, gainera, gauzak ontzat edo txartzat juzgatzen 
dituen ikuspuntuari dagokionean, ikuspuntu hori ez dela zertan justua 

241 adibidea Ziff jaunarena da, Semantic Analysis, 211 or. 

edo moralki zuzena izan behar242. Norbait espioi ona edo eraile ona 
dela esan daiteke, gaitasun horiek ontzat onartu gabe. Definizioa kasu 
horretara aplikatuz, interpretatu beharko genuke aipagai dugun giza-
banakoak espioi eta eraileetatik arrazoiz espero diren nolakotasunak 
dituela, kontuan izanez espioien eta eraileengandik espero diren egin-
kizunak. Horrek ez du esan nahi espioiek eta eraileek egiten dutena 
egitea espero izatea ondo dagoenik. Gehienetan gobernuak, konspi-
ratzaileak eta halakoak izaten dira espioiak eta eraileak enplegatzen 
dituztenak. Gu espioi eta eraileon zenbait trebezia eta gaitasun balora-
tzera mugatuko gara, gobernuen edota konspiratzaileen ikuspuntutik. 
Espioi edo eraile jakin bat pertsona ona den ala ez beste kontu bat da, 
zeharo desberdina; hori ebazteko, zein kausagatik lan egiten duen eta 
horretarako dituen motiboak juzgatu beharko genituzke. 

Hortaz, ontasunaren definizioaren neutraltasun moral horixe da 
hain zuzen espero genezakeena. arrazionaltasun kontzeptua ez da, be-
rez, zuzentasunaren kontzepturako oinarri egokia; eta kontratu teorian, 
bigarrena beste era batera eratortzen da. Gainera, ontasun moralaren 
ikuskera taxutzeko zuzentasunaren eta justiziaren printzipioak sartu 
beharra dago. Erraz ulertzekoa da ezen, lanbide eta jarduera askoren 
kasuan, printzipio moralek garrantzi handia dutela desio diren nolako-
tasunak zehazterakoan. adibidez, epaile onak justizia egiteko desio 
sendoa du, kasuak zuzentasunez ebaztekoa legeak eskatzen duenaren 
arabera. Bere karguak galdatzen dituen bertute judizialak ditu: inpar-
tziala da, frogak behar bezala baloratzeko gai, eta ez dute baldintza-
tzen aurretiko jarrerek ez interes pertsonalek. Baliteke atributu horiek 
aski ez izatea, baina gehienetan premiazkoak izan ohi dira. aita onaren 
eta emazte onaren ezaugarriak, lagun onarenak eta adiskide onarenak, 
eta hala beste hamaika kasutan, bertuteen teoria batean hartzen dute 
oinarria, eta, beraz, zuzentasunaren printzipioak aurresuposatzen di-
tuzte. Gai horiek teoria osoaren barnekoak dira. arrazionaltasun gisa 
ulerturiko ontasuna balio moralaren kontzeptuaren berdinkide izan da-
din, premiazkoa da bertuteak pertsonek elkarrengandik arrazoiz desio 
dituzten nolakotasunak izatea, behar den ikuspuntua hartzen dutenean. 
Eta kasua, izan ere, horixe dela demostratzen saiatuko naiz dagokion 
unean (66§). 

242 Puntu horri buruz, ikus Ross, The Right and the Good, 67 or. ikuspuntu desberdin samarrari eusten dio a.E. Duncan-Jonesek, «Good Things and Good Thieves», Analysis, 27 lib. (1966), 113-118 or. 

62. oHaR BaT EsaNaHiaRi BURUZ 

Balio judizioei buruzko berba gutxi batzuekin osatuko dut 
teoria xumearen azalpen hau. Gaiok ez dira funtsezkoak gure iker-
ketarako, baina ohar batzuk baliagarriak izan daitezke oker-uler-
tzeak ekiditeko. Beharbada arazo garrantzitsuena ea judizio horiek 
hizkuntzaren erabilpen deskriptiboa edo erabilpen preskriptiboa 
diren jakitean datza. Zoritxarrez, erabilpen deskriptiboko eta era-
bilpen preskriptiboko nozioak ilunak dira; baina harira zuzenean 
joaten saiatuko naiz243. iritzi guztiak bat datozela dirudi bi gertaka-
ri orokorri buruz. lehenik eta behin, «ona» eta «txarra» eta halako 
terminoak batez ere iritziak eta aholkuak emateko, goresteko eta 
goraipatzeko, etab., erabili ohi dira. Jakina, termino horiek ez dira 
beti era horretara erabiltzen; izan ere, baldintzazko baieztapenetan, 
aginduetan, galderetan eta inolako zentzu praktikorik ez duten beste 
ohar batzuetan ere ager daitezke. Gainera, iritzi bat eta aholku bat 
ematerakoan, eta goretsi eta goraipatzerakoan, funtzio ezagun bat 
dute. Bigarrenik, ebaluazio arauak aldatu egiten dira gauza mota ba-
tetik bestera. Etxebizitzei buruz desio dena ez da arropei buruz desio 
den gauza bera. ontasunaren definizio gogobetegarria bi gauza mota 
horiei doitu behar zaie. 

orain teoria deskriptibo bat definituko dut soilki, hurrengo tesi 
pareari eusten dion zentzuan. lehenik, objektu batetik bestera ger-
tatzen den arau aldaketa gertatu arren, «ona» terminoak zentzu (edo 
esanahi) iraunkor bat du, zeina, ondorio filosofikoetarako, deskripti-
botzat jo ohi diren beste predikatu batzuen mota berekoa den. Egiaz, 
zentzu iraunkor horrexek ahalbidetzen digu ulertzea zergatik eta nola 
aldatzen diren ebaluazio arauak gauza mota batetik bestera iragatean. 
Beste tesia zera da: iritzia eta aholkua emateko, eta gorespeneko adie-
razpenetan, «ona» terminoa (eta antzekoak) erabiltzearen egokitasuna 
zentzu iraunkor horrexek ematen duela, esanahiaren teoria orokor ba-
tekin batera. onartutzat ematen dut teoria horrek hizketa egintzak eta 
ilokuzio indarrak barne hartzen dituela, austinek iradokitako ildoe-

243 Nire azalpenak gehienbat J.R. Dearle-ri darraio, «Meaning and speech 
acts», Philosophical Review, 71 lib. (1962). ikus, halaber, Meaning and Speech 
Acts (Cambridge, The University Press, 1969), iV. kap.; eta Ziff, Semantic Analy-
sis, Vi. kap. 

tatik244. Teoria deskriptiboak baieztatzen du ezen onaren esanahi des-
kriptibo iraunkorrak esplikatzen duela hura erabiltzea, benetan ego-
kiro erabiltzen denean, goresteko, aholkatzeko, etab. Ez dago esleitu 
beharrik «ona» terminoari jada bere zentzu deskriptibo iraunkorrak 
eta berbazko ekintzen teoria orokorrak esplikatu ez duen esanahi mota 
berezirik. 

ontasuna arrazionaltasun gisa, berriz, teoria deskriptiboa da 
zentzu honetan. Behar den bezala, guztiek ontzat ematen dituzten bi 
gertakari orokorrak esplikatzen ditu. «onaren» sen iraunkorrari da-
gokionez, bere etapa ezberdinetan definitzea du ezaugarri. Horrela, 
zerbait ona dela esateak zera esan nahi du, bere motako gauzetatik 
arrazoiz espero daitezkeen nolakotasunak dituela, kasu bakoitzaren 
arabera zehaztasun gehiago egiteko aukerarekin. Definizio horren ar-
gitan, erraza da ulertzera ematea ebaluazio arauak zergatik aldatzen 
diren mota bateko gauzetatik besteetakora. Gauzak helburu ezberdi-
netarako nahi ditugunez, argiro arrazionala da haien ezaugarri ezber-
dinen arabera balora ditzagun. lagungarri gerta daiteke «onaren» zen-
tzua funtzio zeinu baten analogotzat hartzea245. Beraz, pentsa dezake-
gu definizioak gauza mota bakoitzari nolakotasun multzo bat esleitzen 
diola, zeintzuen adibideek finkatuko baitituzte konkretuki mota horre-
tako gauzetatik arrazoiz espero daitezkeen nolakotasunak. 

Gainera, arrazionaltasun gisa ulerturiko ontasunaren deskriba-
penak azaltzen du zergatik agertzen den «ona» terminoa iritzi eta ahol-
ku adierazpenetan, eta gorespen nahiz onarpen aitorpenetan. Horrela, 
adibidez, iritzi bat eskatzen zaigunean, norbaitek jakin nahi du, de-
magun, zein portaera uste dugun izanen dela berarentzat onena. Jakin 
nahi du zer uste dugun dela arrazionala berak egitea. Horma zail bat 
gainditzeko ekipoaz eta bide komenigarriaz bere lagunari aholkatzen 
ari zaion eskalatzaileak lagun horren ikuspuntutik hitz egiten du eta 
bere ustez proiektu arrazoizkoena aholkatzen dio. «ona» eta antze-
ko esapideen esanahiak ez du aldatzen adierazpenok gomendiozkoak 
izatea. Testuingurua da guk dioguna aholku bihurtzen duena, nahiz eta 
gure hitzen zentzua berbera izan. Eskalatzaileek, esate baterako, elka-

244 ikus J.l. austin, How to do Things with Words (oxford, The Clarendon Press, 1962), bereziki 99-109, 113-116, 145h or. 

245 Hemen zorretan nago P.T. Geach jaunarekin, «Good and Evil», Analysis, 17 lib. (1956), 37h or. 

rri laguntza emateko eginbeharra daukate, eta, ondorioz, abagune zai-
letan iritzi ongi hausnartua emateko eginbeharra. Halako egoeretan, 
haien hitzak aholku bihurtzen dira. Horrela, egoerak justifikatzen due-
nean, guk dioguna iritzi eta aholkutzat har daiteke, eta kasu batzuetan 
hartu behar da. Dagoeneko zirriborratu dugun zuzentasunaren teoria 
onartuz, zentzu deskriptibo iraunkorrak eta lagun batzuek beste ba-
tzuen iritzia eskatzearen arrazoi orokorrek esplikatzen dituzte «ona» 
terminoaren erabilpen karakteristiko horiek. Ez dugu jo behar, ezein 
kasutan ere, aginduzko edo emoziozko inolako esanahi berezira. 

ohar hauen aurrean argudia daiteke ezen ilokuzio indarren 
teoriak erantzuten diola, erantzun, esanahiaren aginduzko teoria edo 
emoziozko teoria proposatu dutenek galdaturiko guztiari. Kasu horre-
tan badaiteke desadostasunik ez egotea. Nik ez dut esan terminoaren 
esanahia hautemateko garrantzitsua ez denik «ona» hitzaren erabilpen 
ezberdinen ilokuzio indarren interpretazioa, eta gorespena, aholkua 
eta horrelakoak adierazteko haren erabilpena. Eta ez dut ukatzen no-
labaiteko ilokuzio indarra funtsezkoa dela «ona» terminoaren baitan, 
egiatzat hartu ezin den neurrian zerbait ona dela aldarrikatzea eta, aldi 
berean, aldarrikapen horren ilokuzio indarraz bat ez etortzea (indar 
hori testuingurutik lortzen duela onartuz).246 Gertakariok azaltzeko 
moduan datza gakoa. 

Horrela, teoria deskriptiboaren arabera, 
«ona» batik bat go-

mendioaren edo aholkuaren eta horrelakoen indarrarekin erabiltzen da 
duen zentzu deskriptiboagatik hain zuzen, definizioak azaltzen duenez. 
«onaren» esanahi deskriptiboa ez da soilik gauza mota bakoitzerako 
antzeko nolakotasunen zerrenda, halako konbentzio edo hobespen ba-
ten arabera. aldiz, zerrenda horiek, definizioak azaltzen duen moduan, 
mota ezberdinetako gauzetan desiratzea arrazoizkoa denaren argitan 
eratzen dira. Horregatik, «ona» terminoa eta antzekoak halako berbazko 
ekintzetan zergatik erabiltzen diren ulertzea zentzu iraunkor hori uler-
tzearen baitan dago. Era bertsuan, ilokuzio indar batzuk funtsezkoak 
dira «ona» terminoarentzat beraren esanahi deskriptiboaren ondorioz, 
narrazio objektibo baten indarra lokuzio jakin batzuei dagokien era 
berean, lokuzioon esanahi deskriptiboaren kariaz. izan ere, gauza bat 
guretzat oso ona delako baieztapena onartzen badugu aholku gisa es-

246 Puntu horietarako eta beste batzuetarako, ikus J.o. Urmson, The Emotive 
Theory of Ethics (londres, Hutchinson University library, 1968), 136-145 or. 

kaintzen zaigunean, esate baterako, aholku hori onartu eta horren arabera jardunen dugu, zentzudunak bagara. Eztabaida, egotekotan, ez dago gertakari onartuon inguruan, baizik gertakariok azaltzean «ona» terminoaren esanahi deskriptiboak duen lekuari buruz. Teoria deskriptiboak dio ezen, berbazko ekintzen teoria on batekin batera, «onaren» definizioak aipaturiko gertakarien informazio egokia errazten duela. Ez dago bestelako esanahirik sartu beharrik. 

63. oNaREN DEFiNiZioa BiZi PRoiEKTUEi 

DaGoKiENEZ 

orain arte, onaren definizioaren lehen faseak baino ez ditut eztabaidatu, zeinetan ez diren planteatzen emantzat jotzen diren helburuen arrazionaltasunari buruzko galderak. 

Gauza bat K-rentzat X on bat izatea beste honen berdintzat har-
tzen da, alegia, gauza horrek K delakoak (bere interesei eta helburuei 
begira) Xetik arrazoiz espero dituen nolakotasunak izatearen berdin-
tzat. Baina sarritan pertsonaren nahien arrazionaltasuna baloratzen 
dugunez, definizioa hedatu beharra dago, baldin justiziaren teoriaren 
helburuetarako baliagarri izanen bada, funtsezko gai hori barne har-
tzeraino. Hartara, onaren definizioa bizi-proiektuei aplikatzean datza 
hirugarren fase honetako oinarrizko ideia. Pertsona batentzako proiek-
tu arrazionalak pertsona horren ona erabakitzen du. Hemen Royce-ren 
ideia jasotzen dut, zeinaren arabera pertsona bat proiektu baten arabe-
ra bizi den giza bizitza bezala uler daitekeen. Royceren ustez, gizaba-
nakoak bere helburuak eta zioak deskribatzean, bere bizitzan egin nahi 
duena azaltzean, esaten du nor den.247 Proiektu hori arrazionala bada, 

247 ikus The Philosophy of Loyalty, iV. ikasg., iV. atala. Royce-k proiektuaren 
nozioa erabiltzen du norbanakoaren asmo koherenteen, sistematikoen ezauga-
rritzat. Horretan, Roycek 61§, 2. oharrean aipaturiko autoreetariko askorengan, 
Dewey eta Perry-rengan adibidez, aurkitzen den ereduari jarraitzen dio. Eta 
neuk ere gauza bera eginen dut. Terminoari ez zaio zentzu teknikorik ematen, ez 
eta proiektuen egiturak, zentzuzko ondorio begi bistakoak baino eskaintzen ez 
dituztenak, aipatzen. Nik ez ditut ikertzen halako gaiak. Proiektuei buruzko ez-
tabaidarako, ikus G.a. Miller, Eugene Galanter, eta K.H. Pribram, Plans and the 
Structure of Behavior (New York, Henry Holt, 1960); baita Galanter ere, Textbook 
of Elementary Psychology (san Francisco, Holden-Day, 1966), iX. kap. Proiek-
tuaren nozioa baliagarria izan daiteke nahitako egintza baten ezaugarria adieraz-
teko. ikus, adibidez, alvin Goldman, A Theory of Action (Engiewood Cliffs, N.J., 
Prentice-Hall, 1970), 56-73, 76-80 or.; baina nik ez dut ukitzen gai hori. 

pertsona horrek bere onari buruz duen ikuskera ere arrazionala dela esanen dut. Haren kasuan, egiazko ona eta itxurazkoa bat datoz. Era bertsuan, haren interesak eta helburuak arrazionalak dira, eta komeni da eurok erreferentzia puntutzat hartzea definizioaren lehen fase biei dagozkien judizioak egitean. iradokizunok oso xumeak dira, baina xehetasunen azalpena aspergarri samarra da zoritxarrez. Gauzak erraztu nahian, pare bat definiziorekin hasiko naiz, eta hurrengo ataletarako utziko ditut haien azalpena eta iruzkina. 

aipaturiko definizioek honako hau diote: lehenik, pertso-
naren bizi-proiektua arrazionala da baldin -eta orduan soilik- (1) 
hautaketa arrazionalaren printzipioekin bateragarria den proiektue-
tariko bat bada, printzipiook haren egoeraren ezaugarri garrantzi-
tsu guztiei aplikatzen zaizkienean, eta (2) proiektu horixe bada hain 
zuzen aipaturiko baldintza betetzen dutenen artean berak hautatuko 
lukeena deliberamendu arrazionaltasun osoarekin, hau da, gertakari 
garrantzitsuen kontzientzia osoarekin eta ondorioei buruzko gogoe-
ta artatsua egin ondoren.248 (Deliberamendu arrazionaltasun kon-
tzeptua hurrengo atalean eztabaidatuko da). Bigarrenik, pertsonaren 
interesak eta asmoak arrazionalak dira baldin -eta orduan soilik-
pertsona horrentzat arrazionala den proiektuak sustatu eta sorrarazi 
badizkio. Gogoan izan definizio horietariko lehenengoan aipatu du-
dana, hots, proiektu arrazional bat hautaketa arrazionalaren printzi-
pioekin kongruenteak diren proiektu posibleen arteko bat besterik 
ez dela. Konplikazio horren arrazoia zera da: printzipio horiek ez 
dutela proiektu bat onentzat hautatzen. aitzitik, proiektu onenen 
eremu bat daukagu: eremu horretako proiektu bakoitza bertatik 
kanpoko guztiak baino hobea da, baina eremu bereko bi proiekturen 
artean bat ere ez da bestea baino bikainagoa edo eskasagoa. Horrela, 
pertsonaren proiektu arrazionala identifikatzerakoan, jakintzat ema-
ten dut balio goreneko eremuaren barneko proiektua dela pertsona 
horrek deliberamendu arrazionaltasun osoarekin hautatuko lukee-
na. Beraz, norbaiten proiektua kritikatzean, hautaketa arrazionala-
ren printzipioak hausten dituela erakutsiz kritikatuko dugu, edota 
hautatu duena ez delako pertsona horrek hautatu beharko lukeena 

248 Gauzak errazteko, hautatuko litzatekeen proiektu bat eta bera bakarra dagoela suposatzen dut, eta ez batzuk (edo asko), zeinekiko egileak indiferentzia erakutsiko lukeen, adibidez. Hartara, deliberamendu arrazionaltasunez hartuko litzatekeen proiektuaz mintzo naiz ni. 

bere ahalbideak arretaz baloratuko balitu bere egoeraren ezagutza osoaren argitan. 

Hautaketa arrazionalaren printzipioak argitzeari ekin aurre-
tik, berez konplexu samarra den proiektu arrazionalaren kontzeptuaz 
gauza bat edo beste esan nahi nuke. Hori funtsezkoa da onaren de-
finiziorako, zeren bizi-proiektu arrazionalak ebazten baitu pertsona 
jakin batekin zerikusia duten balio judizioak formulatzeko, eta azken 
batean kongruentzia lortzeko, beharrezko den oinarrizko ikuspegia. 
izan ere, salbuespen batzuekin ( 83§), pentsa dezakegu pertsona bat 
zoriontsua dela baldintza (gutxi-asko) aldekoetan trazaturiko bizi-
proiektu arrazional baten burutzapen (gutxi-asko) arrakastatsua er-
diesteko bidean aurkitzen denean, eta proiektu hori gauza daitekeela 
arrazoiz uste duenean. Norbait zoriontsua da bere proiektuak ongi 
garatuz doazkionean, asmo garrantzitsuenak betetzen ari zaizkionean, 
eta bere zori on horren iraunkortasunaz ziur sentitzen denean. arra-
zoiz egin daitezkeen proiektuak pertsona batetik bestera desberdinak 
direnez, bakoitzaren ahalmenen, zirkunstantzien eta abarren arabera, 
gizabanako ezberdinek gauza ezberdinak egitean aurkitzen dute zo-
riontasuna. Beharrezkoa da aldeko zirkunstantzien aipamena, zeren 
norberaren jardueren ebazpen arrazionala kalterik txikiena onartzea 
ere izan baitaiteke, berezko zirkunstantziak gogorrak direnean, edo 
beste batzuen exijentziak zapaltzaileak. 

Zoriontasuna lortzeak, bizitza zoriontsuaren zentzu zabalenean, edo norberaren bizitzaren aldi zoriontsuaren zentzuan, betiere zorte ona izatea eskatzen du neurriren batean. 

aipa ditzagun orain beste puntu batzuk epe luzeko proiektuei 
buruz. lehenengoa proiektuon denbora-egiturari buruzkoa da. Proiek-
tu batek nolabaiteko aurreikuspena beharko du, jakina, etorkizun urru-
tiena eta gure heriotza ere barne hartuz, baina erlatiboki gutxiago es-
pezifikoa izaten delarik geroagoko aldietarako. aurkako gorabehera 
anitz tartekatuko da, noski, baita baliabide oro har lagungarriak ere, 
baina xehetasunak gradualki sartuz joanen dira, informazio gehiago 
eduki ahala eta gure nahiak eta premiak zehaztasun handiagoz ezagutu 
ahala. izan ere, hautaketa arrazionalaren printzipioetariko bat gero-
ratzearena da: etorkizunean gauza batzuetariko bat egin nahi badugu, 
baina ziur ez bagaude zein egin, orduan, baldintza berdinetan, alterna-
tiba baterako nahiz besterako aukera zabalik utziz planifikatu behar 

dugu orain. Ezin dugu pentsatu arrazoizko proiektu bat bizitza osoan zehar hedatuko den jarduerarako jarraibide zehatza izanen denik. aldiz, proiektuen hierarkia bat izanen da egiatan, eta azpi-proiektu zehatzagoak une egokian lerrokatuz joanen dira. 

Bigarren puntua lehenengoarekin lotuta dago. Proiektu baten 
egiturak informazio espezifiko baten premiaz gain, nahien hierarkia 
bat ere islatzen du, orokorragotik zehatzagora lerrokatuz era bertsuan. 
Proiektu baten ezaugarri nagusiek helburu iraunkor eta orokorragoen 
lorpena sustatzen eta bermatzen dute. Proiektu arrazional batek, adibi-
dez, lehen mailako ondasunak barne hartu behar ditu, zeren bestela 
ezin baitu ukan arrakastarik ezein proiektuk; baina gehienetan ez da 
jakiten aurretiaz zein forma konkretu ukanen duten gure nahiok, eta 
horrek une egokira arte itxaron dezake. Horrela, jateko eta edateko 
gogoa aldi luzez ukanen dugula dakigun arren, unea iristen denean 
bakarrik erabaki ohi dugu halako edo bestelako janariak hautatzea. 
Halako erabakiak unean uneko aukeren eta egoerak baimentzen duen 
menuaren arabera hartuko dira. 

Proiektua egitea, beraz, programatzea da hein batean.249 Gure 
jarduerak denbora hurrenkera batean antolatzen saiatzen gara, eta jar-
duera bakoitzak denbora jakin batean zehar iraunen du. Era horretara, 
elkarrekin zerikusia duten desio sail bat bete daiteke modu eraginkor 
eta harmoniatsuan. Gero denboraren eta energiaren oinarrizko baliabi-
deak jarduerei esleitzea etorriko da, jarduerok erantzuten dieten de-
sioen intentsitatearen arabera eta seguruenik beste helburu batzuk lor-
tzeko lagungarri izan daitezkeen neurrian. Deliberamenduaren xedea 
gure jarduerak hobeto antolatu eta ondoriozko gure desioetan eragina 
ukanen duen proiektua aurkitzea da halako moldez, non gure asmoak 
eta interesak emankorki konbinatzeko modua izan dezaten portaera 
eskema bakar baten barruan. Baztertu eginen dira beste helburu ba-
tzuen lorpena eragoztera jotzen duten desioak, edota beste jarduera 
batzuk burutzeko aukera zapuzten dutenak; sustatu eginen dira, or-
dea, berez atseginak izan eta, gainera, beste helburu batzuk lortzeko 
lagungarri direnak. Proiektu bat, beraz, hierarkia baten arabera egoki-
ro lerrokatuta dauden azpi-proiektuez osatuta dago, eta, proiektuaren 
beraren ezaugarri orokorrei esker, helburu eta interes iraunkorrenak 

249 ikus J.D. Mabbott, «Reason and Desire», Philosophy, 28 lib. (1953), puntu 
horren eta beste batzuen eztabaidarako. oso baliagarri izan zaidan lana da. 

04790 

John Rawls 
JUSTIZIAREN TEORIA BAT 

elkarrekin osatzen dira. Helburu eta interes horien soslaiak besterik 
ezin daitezkeenez aurreikusi, azken batean independenteki eta bidean 
aurrera egin ahala ebatziko dira lagungarri diren azpi-proiektuen parte 
eragileak. azpiko mailetan egiten diren berrikusketek eta aldaketek 
ez dute izaten eraginik egituraren osotasunean. Proiektuen ikuskera 
hau zuzena bada, espero izatekoa da bizitzako gauza onak, orokorki 
hitz eginda, proiektu arrazionaletan lekurik garrantzitsuenak dituzten 
jarduerak eta harremanak izanen direla. Eta lehen mailako ondasunak 
proiektuok arrakastaz burutu ahal izateko behar diren gauzak lirateke, 
orokorki, proiektuaren izaera espezifikoa eta beraren azken helburuak 
nolanahikoak izan. 

Tamalez, oharrok laburregiak dira. Baina proiektu arraziona-
laren kontzeptuaz oker-ulertze ohikoenak aurreikustea, eta kontzeptu 
horrek onaren teoriaren barruan duen lekua adieraztea, beste xederik 
ez dute. orain hautaketa arrazionalaren printzipioen esanahia argi-
tzen saiatuko naiz. Printzipio horiek zerrendan eman beharra dago, 
eta horrela, unea iristean, arrazionaltasun kontzeptua ordez dezakete. 
Pertsona baten egoeraren ezaugarri garrantzitsuak printzipio horien 
bidez eta proiektuak doitu behar zaizkien giza bizitzaren baldintza 
orokorren bidez identifikatzen dira. Puntu horretara iritsita, ezagune-
nak diren eta dirudienez eztabaida gutxien duten arrazionaltasunaren 
alderdiak aipatuko ditut. Eta hautaketa egoera epe laburrari dagokiona 
dela suposatuko dut, oraingoz. aldi erlatiboki labur batean, oporraldi-
rako planak egiten ditugunean, kasu, burutu behar den azpi-plan baten 
zehaztasun azkentsuak nola tartekatu behar diren jakitean datza gakoa. 
Desioen sistema orokorrak ez du ukanen agian eragin garrantzitsurik, 
nahiz eta, jakina, tarte horretan desio batzuk beteko diren eta beste 
batzuk ez. 

Halaz ere, epe laburreko arazoei dagokienez bederen, printzipio 
jakin batzuk erabat zuzenak eta eztabaidaezinak direla dirudi. Horie-
tarik lehena bitarteko eraginkorren printzipioa da. Demagun desio du-
gun helburu jakin bat dagoela eta alternatiba guztiak hura lortzeko bi-
tartekoak direla, beste alderdi batzuei dagokienez neutralak izan arren. 
Printzipioak dio ezen helburua erarik onenean lortuko duen alternatiba 
hautatu behar dugula. are gehiago: helburua emanik, bitartekoen gas-
tu txikienarekin lortu behar dugu (direnak direlakoak izan bitarteko-
ok); edota, bitartekoak emanik, helburua ahalik eta modu osoenean 

burutu behar dugu. Printzipio horixe da agian hautaketa arrazionale-
rako irizpide naturalena. izatez, bada joera bat, gero ikusiko dugunez, 
deliberamenduak beti forma horixe hartu behar duela suposatzen due-
na, azken helburu bakar baten arabera arautuko litzatekeelarik azken 
finean (83§). Bestela, uste denez, askotariko helburu kontrajarriak 
orekatzeko forma arrazionalik ez legokeelako. Baina oraingoz albo 
batera utziko dut gai hori. 

Hautaketa arrazionalaren bigarren printzipioa hauxe da: proiek-
tu bat (epe laburrekoa) beste baten aurretik lehenetsi behar dela, lehe-
nengoaren burutzapenak bigarrenaren helburu desiratu guztiak, gehi 
beste helburu bat edo gehiago, betetzen dituenean. Perryk irizpide 
horri barne-hartze printzipioa deitzen dio, eta nik ere gauza bera egi-
nen dut250. Hartara, proiektu barne-hartzaileena jarraitu behar dugu, 
horrelakorik baldin bada. argiago azaltzeko, pentsa dezagun bidaia 
bat planifikatzen ari garela, eta Erromara ala Parisera nora joan eraba-
ki behar dugula. Ezinezkoa dirudi bi hiriak bisitatzea. Bada, gogoeta 
egin ondoren argi badakusagu Parisen Erroman egin nahi dugun guztia 
gehi hiruzpalau gauza gehiago egin ditzakegula, orduan Parisera joa-
nen gara. Proiektu hori ebaztean, helburuen multzo zabalagoa erdies-
ten dugu eta ez da geratuko egin gabe beste proiektuaren bidez egin 
genezakeen ezer. Baina askotan gertatzen da bi proiektuetariko bata 
ere ez dela bestea baino barne-hartzaileagoa; bietariko bakoitzak lor 
dezake besteak lortzerik ez duen helbururen bat. orduan gure asmoak 
bete ditzakeen beste printzipio batera jo beharko dugu, edo, bestela, 
gure asmoei buruzko analisi sakonagoa egin. (83 §). 

Hirugarren printzipio bat probabilitate handienarena dei die-
zaiokeguna da. Demagun bi proiekturen bidez lor daitezkeen hel-
buruak, oro har, berdinak direla. orduan gerta daiteke zenbait helburuk 
gauzatzeko aukera handiagoa izatea proiektu bataren bidez bestearen 
bidez baino, gainerako helburuetariko ezeinek ere ez duelarik, aldi 
berean, lortu ahal izateko probabilitate gutxiago. Esaterako, nahiz 
eta beharbada hala Erroman nola Parisen egin dezakegun nahi dugun 
guztia, baliteke egin nahi ditugun gauza batzuek arrakasta probabi-
litate handiagoa eskaintzea, itxura batean, Parisen, gainerako gauzei 
buruzko probabilitatea, oro har, berdina den bitartean. Kasu horretan, 

250 ikus General Theory of Value (New York, longmans, Green, 1926), 645-649 
or.) 

printzipioak dio Parisera joan beharko genukeela. arrakasta probabili-
tate handiagoak helburu barne-hartzaileenak bezainbeste mesede egi-
ten dio proiektuari. aipatu printzipiook batera daragitenean, hautaketa 
ezin begi bistakoagoa da. Demagun nahiago dugula Tizianoren koadro 
bat Tintorettorena baino, eta bi loteria txarteletik lehenengoak aukera 
gehiago ematen diola Tizianori, eta bigarrenak Tintorettori. Zalantza-
rik gabe, lehen txartela lehenetsi beharko genuke. 

orain arte, hautaketa arrazionalaren printzipioak epe laburre-
ko kasuei ezartzeaz egin dugu gogoeta. orain beste muturra aztertu 
nahi dut, non epe luzerako proiektu bat, bizi-proiektua barne, ebatzi 
behar dugun, lanbide edo ogibide bat hautatu behar dugunean, kasu. 
Pentsa dezakegu halako erabaki bat hartzea kultura molde batek soilik 
ezartzen digun egitekoa dela. Beste gizarte batean ez litzatekeela plan-
teatuko hautaketa hori. Baina, izatez, gai hori, gure bizitzaz zer egin 
behar dugun, hortxe dago beti presente, nahiz eta gizarte batzuek beste 
zenbaitek baino premia larriagoarekin ezartzen diguten, eta gure bizi-
tzako une ezberdinetan ezarri ere. Gauzak doazen moduan joan daite-
zen utzi eta proiekturik ez edukitzea bezalako muturreko erabakia ere 
proiektu bat da, teorikoki, arrazionala izan edo ez. Horrela, bada, epe 
luzeko proiektuaren ideia onartuz gero, argi dagoela dirudi eskema 
hori seguruenik etorkizuneko epealdi bakoitzean emanen duen emai-
tzaren arabera baloratu behar dela. Kasu horretan, beraz, barne-hartze 
printzipioak era honetara funtzionatzen du: epe luzerako proiektu bat 
beste edozein aldirako (edo aldi kopururako) proiektu bat baino hobea 
da, baldin azken honen helburu eta interes guztiak, gehi beste helburu 
eta interesen bat, sustatu eta betetzeko bidea ematen badu. Proiektu 
barne-hartzaileena lehenetsi behar da, lehen proiektuaren helburu guz-
tiak eta beste helburu bat gutxienez hartzen dituelako. Printzipio hori 
bitarteko eraginkorren printzipioarekin konbinatuz gero, biek batera 
era honetara definitzen dute arrazionaltasuna: baldintza berdinetan, 
bitarteko eraginkorrenak lehenetsi behar dira gure helburuak burutze-
ko eta interes zabalago eta anitzagoak garatzeko, asmo horiek gauza 
daitezkeela suposatuz. Probabilitate handienaren printzipioak lehen-
tasun hori aldezten du, helburu zabalagoak egingarriak diren ziur ja-
kiterik ez dagoen egoeretan ere, baldin helburuok burutzeko aukerak 
proiektu murritzagoak eskaintzen dituenak bezain handiak badira. 

Bitarteko eraginkorren eta probabilitate handienaren prin-
tzipioak epe luzeko kasuetara aplikatzea nahiko egokia dela ematen 

du. Barne-hartze printzipioa erabiltzeak, aldiz, arazoak izan ditzake-
ela eman dezake. Epe laburreko helburu sistema finko batekin, gure 
nahiak jada baditugula suposatzen dugu, eta, hori emanik, helburuok 
betetzeko erarik onenari buruz pentsatzen dugu. Epe luzeko hautake-
tan, aldiz, proiektu ezberdinek sustatuko dituzten desioak oraindik 
eduki ez arren, interes zabalenak gara ditzakeen proiektua hautatzera 
makurtzen gara, dena den, interes berriok egingarriak direla suposatu-
ta. Hortaz, norbaitek zera esan dezake: berak interes barne-hartzaile-
enak ez dituenez, ez duela ezer galtzen haiek sustatzea eta betetzea ez 
erabakitzean. Erants dezake, orobat, berak edukitzea inoiz erabaki ez 
dezakeen desioen balizko burutzapena interesik gabeko kontua dela. 
Jakina, argudia dezake, gainera, interes sistema barne-hartzaileenak 
gogobetetzerik ez lortzeko arrisku handiagoan jartzen duela; baina 
objekzio hori albora utzi behar da, zeren printzipioak emantzat jo-
tzen baitu helburuen eredu zabalagoak gauzagarri izateko probabilita-
te berdina duela. 

Badira bi gogoramen epe luzeko kasuetan barne-hartze prin-
tzipioa aldezten dutenak itxura batean. lehenik eta behin, suposa-
tuz pertsonaren zoriontasun maila beraren jomuga burutuen propor-
tzioaren mende dagoela neurri batean, haren proiektuak gauzatzen 
diren heinean, hortik ondorioztatzen da barne-hartze printzipioa kon-
tuan izateak proportzio hura jasotzera eta, ondorioz, pertsonaren zo-
riontasuna gehitzera joko duela. ondorio hori betetzen ez den kasu 
bakarra honako hau litzateke: gutxien barne-hartzailea den proiektu-
aren helburu guztiak dagoeneko segurtaturik egotea. Bigarren gogo-
ramena da ezen, printzipio aristotelikoaren arabera (geroago azaldua, 
65§), nik ziurtzat ematen dudala gizakiek barne-hartze printzipioari 
jarraitzeko goragoko mailako interesa dutela. Nahiago dute epe luzeko 
proiektu zabalagoa, zeren horren burutzapenak gaitasunen konbinake-
ta konplexuagoa eskatzen baitu seguruenik. Printzipio aristotelikoak 
dio ezen, baldintza berdinetan, gizakiek beren ahalmen gauzatuen 
jardunaz (sortzetiko nahiz eskuraturiko gaitasunez) gozatzen dutela, 
eta gozamena hainbat handiagoa dela, gauzatzen den ahalmena -edo 
beronen konplexutasuna- gehitu ahala. Pertsonak zerbait egiteaz go-
zatzen du, gaitasun handiagoa lortu ahala, eta, berdinki ongi burutzen 
dituen bi jardueraren artean, nahiago du gaitasun landu eta korapila-
tsuen kopururik handiena eskatzen diona. Horrela, printzipio aristote-
likoaren alderdi bat dugu era sofistikatuenean landutako trebetasunak 

jokoan jartzen dituen helburuen eredu zabalena burutzeko nahia. Eta nahi hori, hautaketa arrazionalaren beste printzipio batzuei ekiteko goragoko mailako desioekin batera, deliberamendu arrazionalean engaiatzera eta horren emaitzei jarraitzera bultzatzen gaituen jomuga erregulatzaileetariko bat da. 

oharrotan puntu askok azalpen zabalagoa behar dute. Esate 
baterako, argi dago hiru printzipio horiek ez direla aski, oro har, egin 
genitzakeen proiektuak mailakatzeko. Baliteke bitartekoak neutralak 
ez izatea, proiektu barne-hartzailerik ez egotea, asmo burutuak behar 
beste berdinak ez izatea, eta abar. Printzipio horiek aplikatzean, gure 
helburuak deskribatu ohi ditugun moduan irudikatzen ditugu, proiektu 
batek edo bestek burutu dituen helburu gehiago edo gutxiago hartzen 
ditugu kontuan, edo arrakastaren probabilitatea kalkulatzen dugu. Ho-
rregatik, irizpide horiek printzipio zenbakarritzat joko ditut. Ez dute 
eskatzen haragoko azterketarik, ez gure nahien aldaketarik, ez nahion 
intentsitate erlatiboari buruzko judiziorik. Gaiok aparte uzten ditut, 
deliberamendu arrazionaltasuna aztertzen dugunerako. Beharbada 
onena, atariko azalpen hau bukatzeko, hainbatean argia dirudiena na-
barmentzea izanen da: hots, bizi-proiektu arrazionalen artean hautatu 
ahal dugula. Eta horrek esan nahi du oraintxe hauta ditzakegula zein-
tzuk desio ukanen ditugun gerora. 

lehen ikusi batean, hori ezinezkotzat har daiteke. izan ere, ba-
tzuetan pentsatzen dugu gure desio garrantzitsuenak behintzat finkoak 
direla, eta horiek burutzeko bitartekoez soilik deliberatzen dugula. 
Begi bistakoa da, noski, deliberamenduak lehen ez genituen desio ba-
tzuk izatera eraman gaitzakeela: esate baterako, gogoeta baten ondo-
ren, gure asmoak lortzeko baliagarritzat jotzera iritsi garen bitarteko 
jakin batzuk eskuratu nahia. Gainera, argi dago gogoeta egiteak berak 
desio orokor bat zehatzago bihurtzera eraman gaitzakeela, adibidez 
musika entzuteko gogoak doinu jakin bat entzuteko desioa pizten di-
gunean. Baina demagun, halako salbuespenak aparte utzita, ez dugu-
la oraintxe bertan erabakitzen zer desio behar dugun orain. Hala ere, 
bai erabaki dezakegula orain, noski, etorkizunean ukanen ditugun de-
sioetan eraginen duela dakigun zerbait egitea. Pertsona arrazionalek, 
egungo beren desio garrantzitsuenekin batera eta hautaketa arraziona-
laren printzipioekin, edozein unetan erabaki ohi dute egitasmoen ar-
tean, euren egoera eta iritziak kontuan izanda. Horrela, etorkizuneko 

desioen artean hautatu ohi dugu gure egungo desioen argitan, azken 
hauen artean printzipio arrazionalen arabera jarduteko gogoa barne 
dela. Norbanakoak zer izan nahi duen erabakitzen duenean, zein lanbi-
de edo profesiotan jardun, adibidez, bizi-proiektu jakin bat hautatzen 
du. Garaia iristean, hautaketa horrek desioen edo jomugen ildo jakin 
bat erdiestera eramanen du (edo desiorik eta jomugarik ezera), ho-
rien zenbait alderdi esklusiboki bereak eta beste zenbait berak hautatu 
duen lanbideari edo bizimoldeari dagozkienak izanik. Hausnarketok 
aski begi bistakoak dirudite, eta islatu besterik ez dute egiten, norba-
nakoaren kasuan, justiziaren ikuskera baten hautaketak nahitaez era-
giten dituen efektu sakonak gizartearen oinarrizko egiturak sustatu-
riko helburu eta interes ereduetan. antzera batean barne sartuta daude 
justiziaren printzipioen onarpenean gu geu izan nahi dugun pertsona 
motari buruzko konbentzimenduak. 

64. DEliBERaMENDU aRRaZioNalTasUNa 

Jadanik esan dut hautaketa arrazionalaren printzipio xume-
enak (printzipio zenbakarriak) ez direla aski proiektuak eratzeko. 
Batzuetan ez dira aplikatzen, agian proiektu barne-hartzailerik ez da-
goelako, adibidez, edota bitartekoak ez direlako neutralak. Edo sarritan 
gertatzen da balio goreneko mota bat dugula aurrean. Kasu horietan, 
beste printzipio arrazional batzuetara jo daiteke, noski, eta geroago 
aztertuko ditugu horietariko batzuk. Baina suposatuko dut ezen, prin-
tzipio arrazionalek gure judizioetan zentratu eta gogoetarako ildoak 
eratu ahal dituzten bitartean, azken batean guk geure kabuz hautatu 
behar dugula, hautaketa sarri askotan gure ezagutza zuzenean oina-
rritzen delako, ez soilik desio ditugun gauzenean, baizik baita desio 
horren intentsitatearen ezagutzan. Batzuetan ezin da ekidin gure de-
sioen intentsitate erlatiboa baloratu beharra. Printzipio arrazionalek 
lagun diezagukete hori egiten, baina beti ezin dituzte kalkulu horiek 
ohiko eraren arabera ebatzi. Badago, jakina, printzipio formal bat, 
erantzun orokor bat errazten duena itxura batean. Hots, itxaroten den 
gogobetetzeen balantze netoa maximizatzen duen proiektua aukera-
tzearen printzipioa. Edo, irizpidea ez hain modu hedonistan -nahiz eta 
zehaztugabetasun handiagoz- adierazita, seguruenik gure helburu ga-
rrantzitsuenen burutzapenera garamatzan bidea hartzera jo ohi dugu. 
Baina printzipio horrek ere ez digu errazten prozedura esplizitu bat 

04850 

John Rawls 
JUSTIZIAREN TEORIA BAT 

gure asmoak lantzeko. argi dago egilearen beraren esku uzten dela gehien desio duena zer den ebaztea eta bere xede anitzen garrantzi konparatiboari buruzko judizioa. 

Puntu honetara iritsirik, deliberamendu arrazionaltasunaren 
kontzeptua sartzen dut, sidgwicken ideiari jarraituz. sidgwickek era 
honetara deskribatzen du pertsonaren etorkizuneko ona: pertsona ho-
rrek gurako lukeena eta bilatuko lukeena orain, baldin aurkezten zaiz-
kion portaera forma guztien ondorioak une honetan berak zehazki 
aurreikusiko balitu eta haren irudimenean egokiro gauzatuko balira. 
Norbanakoaren ona, izatez, baldintza jakin batzuk betetzen dituen de-
liberamendu gogoetatik ondorioztatzen diren bulka indarren osaketa 
hipotetikoa litzateke.251 sidgwicken nozioa proiektuen hautaketara 
egokituz, pertsona batentzako proiektu arrazionala deliberamendu 
arrazionaltasunez hautatuko lukeena dela esan dezakegu (printzipio 
zenbakarriekin eta hautapen arrazionaleko beste printzipio batzuekin, 
behin printzipiook finkatuta, bateragarriak direnen artetik hautatuko 
lukeen proiektua). Egileak gogoeta artatsu baten ondoren erabakiko 
lukeena, gertakari garrantzitsu guztien argitan birpentsatuz proiektuok 
zeren bidez gauzatuko liratekeen, eta, horrela, bere desio funtsezko-
enak hobekien beteko lituzkeen ekinbidea aztertuz. 

Deliberamendu arrazionaltasunaren definizio horretan, kalkulu 
eta arrazoiketa akatsik ez dagoela suposatzen da, eta gertakariak egoki-
ro baloratzen direla. suposatzen dut, halaber, egileak ez duela inolako 
oker-ulertzerik berak egiatan nahi duenari buruz. Gehienetan, halere, 
bere asmoa erdietsi eta gero ez da kargutzen hura ez duela honezkero 
gogoko, eta orain, berriz, beste gauza bat egin izan nahia egiaztatzen 
du. Esandakoaz gain, egileak bere egoeraz eta proiektu bakoitza buru-
tzearen ondorioez ezagutza zehatza eta osoa duela suposatzen da. Ez 
dago kontuan hartzen ez den zirkunstantzia garrantzitsurik. Horrela, 
norbanakoarentzat proiekturik onena informazio osoa izanik eginen 
lukeena da. Huraxe da berarentzat proiektu objektiboki arrazionala eta 
egiazko ona dakarkiona. Baina gauzak diren modukoak izanik, jakina, 
halako edo holako proiektu bat hautatzean gertatuko denaz izaten du-
gun ezagutza ez-osoa izan ohi da. sarritan ez dakigu zein den guretzat 
proiektu arrazionala; gehienez ere arrazoizko iritzi bat izan dezakegu 
gure ona non dagoen hautemateko, eta batzuetan horretaz ere aieruak 

251 ikus The Methods of Ethics, 7. ed. (londres, Macmillan, 1907), 111h or. 

besterik ezin ditugu ukan. Baina egileak pertsona arrazional batek 
eskueran duen informazioarekin egin ahal duen guztia egiten badu, 
hortik ondorioztatzen den proiektua subjektiboki arrazionala da bera-
rentzat. Baliteke haren hautaketa zoritxarrekoa izatea; baina hala bada 
ere, ez da inferentziak presaka egitearren edota benetan nahi duenari 
buruz nahasita dagoelako, baizik dituen iritziak ulergarriki akastunak 
direlako edota ezagutza aski ez duelako. Kasu horretan ezin zaio per-
tsona bati egotzi beraren itxurazko eta egiazko onaren artean legokeen 
ezein motatako ez-doitasunaren errurik. 

Deliberamendu arrazionaltasunaren kontzeptua oso konplexua 
da, zalantzarik gabe, osagai asko konbinatzen dituelako. Ez naiz saia-
tuko hemen gogoeta prozesu bat desbideratzeko egon daitezkeen era 
guztiak zerrendatzen. Behar izanez gero, egin daitezkeen errakuntza 
motak sailka litezke, egileak erabil ditzakeen froga motak ea ezagu-
tza egokia duen ikusteko, eta abar. ohartarazi beharko litzateke, dena 
den, pertsona arrazionalak normalean ez duela jarraituko deliberatzen 
aurkezten zaion proiekturik onena aurkitu arte. Maiz konformatuko da 
proiektu gogobetegarri bat (edo azpi-proiektu bat) eratzearekin, hau 
da, gutxieneko baldintza batzuk betetzen dituen proiektu batekin.252 
Deliberamendu arrazionala, berez, beste edozein jarduera bezalakoa 
da, eta hartara dedika gaitezkeen neurria erabaki arrazional baten 
mende dago. arau formala honexetan datza, alegia, gure proiektuaren 
hobekuntzatik atera daitezkeen onurak gogoetan emandako denbora-
ren eta ahaleginaren baliokide diren unera arte delibera dezakegula. 
Deliberamenduaren kostuak kontuan hartu ditugunean, irrazionala da 
proiektu hoberena, informazio osoa edukita hautatuko genukeen hura, 
bilatzeaz kezka gaitezen. Erabat arrazionala da proiektu gogobeteko 
bati atxikitzea, kalkulu berrietatik eta ezagutza osagarritik espero diren 
sariek ez dituztenean eragozpenak gainditzen. Ez dago ezer arraziona-
lik deliberamenduari berari herra izatean ere, betiere ondorioak onar-
tzeko prest egonez gero. arrazionaltasun gisa ulerturiko ontasunak ez 
dio esleitzen balio berezirik erabakitze prozesuari. Egilearentzat go-
goeta artatsuak daukan garrantzia desberdina izanen da, seguruenik, 
norbanako batetik bestera. Dena dela, pertsonak portaera irrazionala 
du baldin eta hoberena (edo gogobetekoa) zer den pentsatzeko prest ez 

252 Puntu horri buruz, ikus H.a. simon, «a Behavioral Model of Rational Choice», Quarterly Journal of Economics, 69 lib. (1955). 

egoteak errakuntzetara badarama, errakuntzok ekiditea izanen zukeela onartuko lukeenean, hartaz pentsatzen jarri izan balitz. 

Deliberamendu arrazionaltasunari buruzko azalpen honetan 
halako gaitasun bat suposatu dut pertsona erabakitzailearengan: bere 
oraingo nahiz etorkizuneko desioen eta helburuen ezaugarri nagu-
siak ezagutzen ditu, eta gai da bere desioen intentsitate erlatiboa 
baloratzeko, baita benetan desio duena premiazkoa den ebazteko 
ere. Horrez gain, aurkezten zaizkion alternatibak aztertu eta haien 
sailkapen koherente bat egiteko gai da: dena delako bi proiektu-
ren aurrean, zein hobesten duen edota berdin dion erabaki dezake, 
hobespenok iragankorrak direlarik. Behin proiektua finkatu eta gero, 
hari atxikitzeko gai da, eta hura burutzea eragozten duten tentaldi eta 
itzurbideei aurre egiteko kapaz. suposizio horiek bat datoz azalpen 
osoan zehar erabili dudan arrazionaltasunaren nozio ezagunarekin 
(25§). Hemen ez ditut aztertuko jokabide arrazionalaren alderdiok. 
Probetxuzkoagoa dirudi gure helburuen kritika molde batzuk aipa-
tzea laburki, gure desioen intentsitate erlatiboa baloratzen lagunduko 
digutelakoan sarritan. Gogoan izanik gure xede orokorra proiektu 
(edo azpi-proiektu) arrazional bat burutzea dela, argi dago desioen 
ezaugarri batzuek ezinezko egiten dutela burutzapen hori. adibidez, 
ezin dugu lortu deskribapen absurdua edo ongi finkaturiko egien 
kontrakoa duen helbururik. Hala, ω zenbaki transzendentea denez, 
zentzugabekeria litzateke zenbaki algebraikoa dela demostratzen 
saiatzea. Jakina, matematikari batek, proposizio hori demostratzen 
saiatzean, gertakari garrantzitsu asko deskubri lezake bidenabar, eta 
horrek bere ahaleginak sari litzake beharbada. Baina haren helburua 
gauza faltsu bat demostratzea zenez, haren proiektua kritikagarria 
zatekeen, eta, berak, horretaz jabetzean, helburu hori baztertuko 
zukeen. Gauza bera esan daiteke gure konbentzimendu okerren ondo-
riozko desioekin. Ezin da baztertu iritzi okerrek eragin onuragarriren 
bat izateko duten posibilitatea, guri proiektuekin aurrera jarraitzeko 
ahalbidea emanez, zeren, nolabait esatearren, ilusio probetxuzkoak 
dira. Baina halako konbentzimenduetan oina hartzen duten desioak 
irrazionalak dira, konbentzimenduon faltsutasunak proiektua buru-
tzea ezinezko egiten duen neurrian edo proiektu hobeak hautatzea 
ekiditen duen neurrian. (Honako hau ohartarazi nahi nuke hemen: 
teoria  espezifikoan,  gertakarien  ezagutzaren  balioa  gertakariok 
proiektu arrazionalen burutzapen arrakastatsuarekin duten erlaziotik 

datorrela. orain arte, behintzat, ez dago oinarririk konbentzimendu zuzenei balio intrintsekorik egozteko). 

Gure desioak zein zirkunstantziatan ukan ditugun ere iker de-
zakegu eta gure asmoetariko batzuk, zenbait alderditan, desbidera-
tuak direla ondorioztatu.253 Esaterako, desio bat gehiegi orokortzetik 
erne daiteke, edota asoziazio gutxi-asko akzidentaletatik sortu. Hori 
gazte denboran garaturiko arbuioen kasuan gerta daiteke bereziki, 
beharrezko zuzenketak egiteko esperientzia eta heldutasun nahikorik 
ez dugunean. Beste desio batzuk gehiegizkoak izan daitezke, berriz, 
aurreko aldiren bateko gabezia edo estutasun larri bati neurrigabeko 
erantzuna ematetik hartu duten premiatasun berezi ezagunagatik. Ez 
zaigu interesatzen hemen aztertzea prozesuok eta euron eragin nahas-
lea gure desio sistemaren garapen normalean. Halere, deliberamen-
du jarraibide garrantzitsuak diren gogoetak iradokitzen dituzte. Gure 
desioen sorrera ezagutzeak oso argi erakuts diezaguke, sarri askotan, 
gauza batzuk beste batzuk baino nahiago izaten ditugula. Helburu ba-
tzuek, ikerketa kritiko baten argitan jarriz gero, garrantzi gutxiagokoak 
diruditen edota euren erakargarritasuna erabat galtzen duten bezala, 
beste batzuek, aldiz, hautaketarako behar adinako oinarria eskain-
tzen duen nagusitasun garbia lor dezakete. Gure desio eta arbuioeta-
riko batzuk zorigaitzeko zirkunstantzietan garatu badira ere, oraindik 
posible da, jakina, proiektu arrazionalen burutzapenera egokitzea eta 
agian proiektuok nabariki hobearaztea ere: kasu horretan, azken ba-
tean, guztiz arrazionalak direla gertatzen da. 

azkenez, badira denborarekin zerikusia duten zenbait printzi-
pio, zeintzuk proiektuen artean hautatzeko ere erabil daitezkeen. ai-
patua dut jada gerorapen printzipioa. Printzipio horrek dio ezen, ber-
dinean, proiektu arrazionalek ahalik gutxien engaia gaitezen eskatzen 
dutela, gertakari garrantzitsuen ikuspegi argia izan arte. azaldu ditugu, 
halaber, denbora kontu hutsagatiko lehentasuna baztertzeko oinarriak 
(45 §). Gure bizitza osotasun gisa ikusi behar dugu, norbanako arrazio-
nalak denboran zehar garatzen dituen jardueren multzo gisa. Denbo-
ran duten posizio hutsak, edo presentetik dagoen tarteak, ez luke izan 
behar une bat beste bat baino nahiago izateko arrazoia. Etorkizuneko 
helburuak ezin dira baztertu etorkizunekoak izateagatik soilik, nahiz 
eta garrantzi txikiagoa eman diezaiekegun, jakina, helburuok bete-

253 Paragrafo honetako oharrei dagokienez, R.B. Brandtekin nago zorretan. 

tzeak, beste gauza batzuekin duten erlaziogatik, probabilitate gutxiago 
duela pentsatzeko arrazoiak baditugu. Gure bizitzaren aldiune ezber-
dinei ematen diegun garrantzi intrintsekoak berbera izan beharko luke 
denbora hurrenkeraren une bakoitzean. Balio horiek proiektuaren be-
raren osotasunaren mende leudeke, proiektu hori zehaztu ahal dugun 
neurrian, gure egungo ikuspegiko gorabeheren eraginik izan gabe. 

Beste bi printzipio aplikatzen dira denboran zeharreko proiek-
tuen erakuntza orokorrari dagokionean. Printzipio horietariko bat ja-
rraikitasuna da254. Proiektu bat jardueren hurrenkera katalogatu bat 
denez, aurreko eta osteko jarduerak elkarri lotuta daudela gogora-
razten digu, elkarren eragina dutelarik. Proiektuak bere osotasunean 
nolabaiteko batasuna dauka, hari nagusi bat. Ez dago, nolabait esatea-
rren, onura funtzio bereizi bat aldi bakoitzerako. aldi arteko eraginak 
kontuan izateaz gain, goranzko nahiz beheranzko jauzi handiak ekidin 
beharra dago, logikoki. aurrekoarekin hertsiki lotuta dagoen bigarren 
printzipio batek diosku ezen goranzko, edo behintzat ez hain beheranz-
ko, itxarobideen abantailak aintzat hartu behar ditugula. Bizitzaren 
zenbait etapa dago, bakoitza bere zeregin eta atsegin ezagunekin, prin-
tzipioz. Baldintza berdinetan, azken etapetan bizitza zoriontsua iza-
tea ahalbidetzeko moduan antolatu beharko genituzke gauzak lehen 
etapetan. Badirudi ezen gehienetan goranzko itxarobideak lehenetsi 
behar direla. Jarduera bakoitzaren balioa beraren aldiaren arabera 
neurtzen bada, hori posible dela emanik, aipaturiko lehentasuna ho-
nela esplika daiteke: aldez aurretiko atseginek oroimenezkoek baino 
intentsitate erlatiboki handiagoa dutelako. atseginen guztizko batura 
berbera den arren lekuari lotuta baloratzen direnean, itxarobide haz-
korrek atseginaren neurri bat ematen dute, eta horrexek sortzen du 
diferentzia. Baina zertzelada hori alde batera utzita ere, hobesgarria 
dirudi goranzko proiektua, edo behintzat ez beheranzkoa, zeren osteko 
jarduerek sarri askotan, egitura koherente batean, bizitza oso bateko 
emaitzak eta atseginak jaso eta bil baititzakete, beheranzko proiektuak 
ez bezala. 

Deliberamenduaren baliabideez eta denborarekin zerikusia du-
ten printzipioez egin ditudan ohar horietan, sidgwickek pertsonaren 
onari buruz duen nozioari atxikitzen saiatu naiz. labur esanda, gure 

254 izen hori Jan Tinbergen-gandik hartu dut: «optimum savings and Utility Maximization over Time», Econometrica, 28 lib. (1960). 

ona deliberamendu arrazionaltasun osoz hautatuko genukeen bizi-
proiektuak egiten du, etorkizuna zehazki aurreikusita eta irudimenean 
egokiro burututa egonez gero. Zentzu horrexetan daude arrazional-
tasun baldintzarekin erlazionatuta planteatu berri ditugun gauzak. 
Merezi du azpimarratzea hemen proiektu arrazionala baldintza jakin 
batzuk betez gero hautatuko litzatekeena dela. onaren irizpidea hi-
potetikoa da, justiziarenaren antzera. Egintza jakin bat gure onarekin 
bat ote datorren galdera planteatzen denean, hori deliberamendu arra-
zionaltasunez hautatu beharko litzatekeen proiektuari egokitzen zaion 
neurriaren mende dagoela erantzun behar da. 

Hori bai, proiektu arrazionalaren ezaugarrietako bat zera da: 
norbanakoak, hura gauzatzean, ez duela aldatzen hautatu duena eta ez 
duela nahi horren ordez beste gauza bat egin izana. Pertsona arrazio-
nal batek, orduan, ez du sentituko aurreikusitako ondorioengatiko hain 
arbuio handia, non hautatu duen proiektuarekin jarraitzea deitoratzen 
duen. Hala ere, horrelako damurik ez izatea ez da aski proiektua arra-
zionala dela bermatzeko. Beste proiektu bat izan dezakegu eskueran, 
zeinaz kargutu bagina, askoz hobea iritziko geniokeen. Dena dela, 
daukagun informazioa zuzena bada eta ondorioei buruzko ezagutza 
alderdi garrantzitsuenei dagokienean osoa, ez dugu sentitzen proiektu 
arrazional bat jarraitu izanaren damurik, nahiz eta absolutuki juzgatu-
ta proiektu ona ez izan. Kasu horretan, proiektua objektiboki arrazio-
nala da. Jakina, beste zerbait ere deitora dezakegu, adibidez, bizimodu 
zoriontsurik edukitzea ezinezko izateko moduko zorigaiztoko baldin-
tzetan bizi behar izatea. imajina daiteke inoiz jaio ez izana ere desio 
dezakegula. Baina ez dugu deitoratzen, behin jaio eta gero, proiekturik 
onenari jarraitu izana, proiektu hori denik txarrena izan arren eredu 
ideal batekin alderatuta. Pertsona arrazionalak deitora dezake proiektu 
subjektiboki arrazional jakin bati atxiki izana, baina ez, inola ere, bere 
hautaketa kritikagarria dela pentsatzen duelako. Zeren pertsona ho-
rrek une hartan onena deritzona egiten baitu, eta gero gertatzen bada, 
zorigaitzeko ondorioak ikusirik, bere iritziak okerrak zirela, errua ez 
da berea. Ez dio bere buruari ezer aurpegiratu beharrik. Ez zegoen 
orduan jakiterik zein zen proiekturik onena, ezta zein zen ere hautatua 
baino hobea. 

aurreko gogoetok bilduz gero, printzipio orientagarri hauxe 
ateratzen dugu: norbanako arrazionalak beti jardun behar du halako 

moldez, non, azkenean bere proiektuarekin gertatzen dena gertatu, 
inoiz ez baitu izanen bere buruari ezer aurpegiratu beharrik. Denboran 
zehar dirauen izakitzat duelarik bere burua, esan dezake une bakoitzean 
egin duela arrazoien balantzeak eskatzen zuena, edo behintzat egiten 
uzten zuena.255 Beraz, bere gain hartzen duen edozein arriskuk merezi 
du, halatan merezi ere, non, berak aurreikusteko inolako arrazoirik ez 
zeukan gauzarik txarrena gertatuta ere, jarrai dezakeen esaten berak 
egin zuena edozein kritikatatik harago zegoela. Ez du deitoratzen bere 
hautaketa, ez behintzat gero uste izateraino bere sasoian arrazionalago 
izanen zela beste gauza bat egitea. Printzipio horrek ez digu eragotziko, 
noski, zorigaitzera eraman gaitzaketen urratsak ematea. Ezerk ez gai-
tzake babestu gure ezagutzaren anbiguotasunen eta mugen kontra, ezta 
posible dugun alternatibarik onena aurkituko dugula bermatu ere. De-
liberamendu arrazionaltasunez jokatzeak berma dezakeen gauza baka-
rra zera da, gure portaera edozein gaitzespenetatik harago egotea, eta 
geure buruaz erantzule izatea denbora osoan zeharreko pertsona bakar 
gisa. Benetan harrituko gintuzke norbaitek esateak gaur burutzen di-
tuen egintzak etorkizunean zelan ikusiko dituen pentsatzeak ez duela 
kezkatzen beste baten arazoek kezkatzen duten baino gehiago (azken 
horrek ez duela asko kezkatzen pentsatzekoa delarik). Bere buruaren 
etorkizuneko eskakizunei eta besteen interesei neurri berean uko egi-
ten diena arduragabekoa da, haiekiko ez ezik, baita bere buruarekiko 
ere. Ez dakusa bere burua iraun dirauen izaki gisa. 

orain, horretara begiratuta, norberaren buruarekiko erantzu-
kizunaren printzipioak zuzentasunaren printzipio baten antza du. 
Norberaren buruarekiko eskakizunak une ezberdinetan halako mol-
dez doitu behar dira, non norberak une bakoitzean baiezta baitezake 
jarraitu duen proiektua eta jarraitzen dirauena. Une jakin bateko 
pertsonak, nolabait esatearren, ezin ditu deitoratu berak beste une 
batean buruturiko egintzak. Printzipio horrek ez du kentzen, jakina, 
zailtasunen eta sufrimenduaren borondatezko jarraikitasuna, baina 
onargarria izan behar du horiek egun jasatea, espero duen edo lortu 
duen ona kontuan hartuta. Jatorrizko kokapenaren ikuspuntutik be-
giratuta, norberaren buruarekiko erantzukizunaren logikak nahiko 

255 Paragrafo honetako puntu horri eta beste batzuei buruz, ikus Charles Fried, An Anatomy of Values (Cambridge, Harvard University Press, 1970), 158-169 or., eta Thomas Nagel, The Possibility of Altruism (oxford, The Clarendon Press, 1970), bereziki Viii. Kap. 

argia dirudi. Hor deliberamendu arrazionaltasunaren nozioa aplika-
tzen denez, esan nahi du norbanakoak ezinen direla ados jarri justi-
ziaren ikuskera bati buruz, baldin ikuskera hori aplikatzeak ondorio 
gisa norberaren buruaren kontra erosta jotzera eraman bagintzake, 
aukeretatik eskasena gauzatu izanagatik. Norbanakoek ahalegin 
guztia eginen lukete halako nahigabeak ekiditeko. Eta bidezkota-
sun ulerturiko justiziaren printzipioek beste ikuskera batzuek baino 
hobeto erantzuten dietela dirudi eskakizun horri, konpromisoaren 
tentsioei buruz lehenago azaldu dugun eztabaidatik atera dezake-
gunez (29§). 

azken ohar bat, arrazionaltasun gisa ulerturiko ontasunari 
buruz. ikuskera horrek etengabe proiektuak egiten eta kalkulatzen 
ibiltzea eskatzen duela argudia daiteke. Baina interpretazio hori 
errore batean oinarrituta dago. Teoriaren lehen helburua, izan ere, 
pertsonaren onerako irizpide bat ematea da. irizpide hori delibera-
mendu arrazionaltasun osoz hautatuko litzatekeen proiektu arra-
zionalarekiko erreferentziak definitzen du batik bat. Gogoan hartu 
behar da definizioaren izaera hipotetikoa. Bizimodu zoriontsua ez 
da hau edo hura egitea erabakitzearekin lotzen. Definizio soil ho-
rren bidez ezer gutxi esan daiteke proiektu arrazional baten edukiari 
buruz edo proiektu hori osatzen duten jarduera konkretuei buruz. Ez 
da pentsaezina gizabanako batek, edota gizarte oso batek ere, be-
rezko joera batek mugituta zoriontasuna lortzea. aukera handi bate-
kin eta zorte onarekin, gizaki batzuek erdiets dezakete berez, modu 
naturalez hain zuzen, deliberamendu arrazionaltasunaren bidez lor-
tuko luketen bizimodua. Halaz ere, gehienetan ez gara izaten hain 
zoritsuak, eta, pentsatzen jarri gabe eta denboran zehar bizi garen 
pertsonak garela hauteman gabe, ia seguru da gure portaera deito-
ratzen amaituko dugula. Nahiz eta batek arrakasta izan bere bulka-
da naturaletan konfiantza jartzean, ezusteko makurrik gabe, haren 
onaren ikuskera beharko dugu jakin, azken batean, benetan zoritsua 
izan den ala ez baloratzeko. Berak baietz uste dezake, baina oker 
egon; eta gai hori argitzeko aztertu beharra izanen dugu hark arra-
zoiaren arabera egin zitzakeen hautaketa hipotetikoak, kontuan har-
tuz, jakina, gauza horietaz ez kezkatzeagatik lortu ahal izan dituen 
onurak. Gorago aipatu dudan bezala, erabakitzeko jardueraren balioa 
bera ere balorazio arrazional baten mende dago. Erabakiak hartzeko 
egin behar izanen ditugun ahaleginak, beste hainbat gauza bezala, 

zirkunstantzien mende egonen dira. arrazionaltasun gisa ulerturiko ontasunak pertsonaren esku eta haren egoerako gertakizunen mende uzten du arazo hori. 

65. PRiNTZiPio aRisToTEliKoa 

onaren definizioa formala da soil-soilik. Honako hau besterik 
ez dio, pertsona baten ona pertsona horrek deliberamendu arrazionalta-
sunez balio goreneko proiektuen artean hautatuko lukeen bizi-proiek-
tu arrazionalak ebazten duela. Deliberamendu arrazionaltasunaren 
kontzeptua eta hautaketa arrazionalaren printzipioak kontzeptu aski 
konplexuetan oinarritzen badira ere, proiektu arrazionalen definizio 
soiletik ezin dugu eratorri zer-nolako helburu motak bultzatuko di-
tuzten proiektuok. Helburuoi buruzko ondorioak ateratzeko, zenbait 
gertakari orokor kontuan hartu beharra dago. 

lehenik eta behin, giza premia eta desioen ezaugarri nagu-
siak ditugu, baita horien premiatasun erlatiboa eta errepika zikloak 
eta garapen faseak ere, azken horiek zirkunstantzia fisiologiko eta 
beste mota batzuetakoen eragina dutenak. Bigarrenik, proiektuak 
giza gaitasun eta trebetasunen eskakizunei egokitu behar zaizkie, eta 
baita gizakion heldutasun eta hazkunde joerari eta xede honetarako 
edo hartarako hobekien trebatzeko eta hezteko moduari ere. Hiruga-
rrenik, funtsezko motibazio printzipio bat formulatuko dut, printzipio 
aristotelikoa deituko dudana. azkenik, gizarte interdependentziaren 
gertakari orokorrak hartu behar dira aintzat. Gizartearen oinarrizko 
egiturak proiektu mota jakin batzuk beste batzuk baino gehiago susta 
eta sostenga ditzake, justiziarekin bat datozen modu askotara denon 
ona bultza dezaten sarituz bertako kideak. Zertzelada horiek kontuan 
izatean, proiektu anitzak murriztu egiten dira, halako moldez murriz-
tu ere, non erabakiaren arazoa arrazoizko neurrian definitu bihurtzen 
den, kasu batzuetan behintzat. Zertan esanik ez dago oraindik halako 
arbitrariotasun batek dirauela, ikusiko dugunez; baina zuzentasunaren 
lehentasunak halatan mugatzen du, non jadanik ez baita izanen arazo 
justiziaren ikuspegitik. (68§). 

Giza premiei eta gaitasunei buruzko gertakari orokorrak be-
harbada nahiko argi daude honezkero, eta suposatuko dut sen oneko 
ezagutza bat nahikoa dela gure hemengo helburuetarako. Hala ere, 
printzipio aristotelikoari ekin aurretik, iruzkin labur bat eskainiko 

diet giza ondasunei (halaxe deituko diet) eta justiziaren eskakizunei. 
Proiektu arrazionalaren definizioa dugularik, pentsa dezakegu aipa-
turiko ondasun horiek gure bizitzan leku garrantzitsu bat, funtsezkoa 
ez bada, betetzeko dagozkien ezaugarriak -direnak direlakoak- di-
tuzten jarduerak eta helburuak direla.256 Teoria orokorrean proiektu 
arrazionalek justiziaren printzipioekin bateragarriak izan behar du-
tenez, giza ondasunak antzeko eskakizunaren pean aurkitzen dira. 
Horrela, balio ezagunok, afektu pertsonala eta adiskidetasuna, lan 
onuragarria eta gizarte lankidetza, ezagutzaren bilaketa eta gauza 
ederren gozamena eta kontenplazioa, garrantzitsuak izateaz gain 
gure proiektu arrazionaletan, hobetu daitezkeenak dira, gehienetan, 
justiziak baimentzen duen erara. Dudarik gabe, balio horiek lortu 
eta kontserbatzearren, injustuki jokatzeko tentazioa izan ohi dugu 
sarritan; baina helburu horien lorpenak ez dakar berez injustizia in-
trintsekorik. Gauza injustua egitea ez da sartzen, besteak engainatu 
eta gutxiesteko desioa sartzen den moduan, giza ondasunen deskri-
bapenean. (66§) 

Balio horien interdependentzia soziala agerian geratzen da, ez 
soilik gozatzen dituztenentzat onuragarriak direlako, baizik eta segu-
ruenik beste batzuen ondasunak ere gehituko dituztelako. Helburu 
horiek lortzean, gure kideen proiektu arrazionalei laguntzen ari gara 
gehienetan. Zentzu horretan, ondasun osagarriak dira, eta hortik on-
dasunok modu berezian nabarmentzea. izan ere, zerbait gorestea hura 
aintzat hartzea da, hura on (arrazionalki desiragarri) bihurtzen duten 
ezaugarriak birpasatzea, enfasia eta onarpen adierazpideak erabiliz. 
interdependentzia gertakariok hainbat arrazoi gehiago dira balio ain-
tzatetsiak epe luzeko proiektuetan barne sartzeko. Zeren, beste per-
tsona batzuengandiko begirunea eta borondate ona desio dugula, edo, 
behintzat, haien etsaigoa eta mespretxua ekidin nahi dugula onartzean, 
haien asmoak, eta aldi berean geureak ere, bultzatzen dituzten bizi-
proiektuak lehenestera joko dugu. 

Gure oraingo gaira itzuliz, printzipio aristotelikoa era hone-
tara garatzen dela gogoratu behar da: gizakiek, baldintza berdinetan, 
euren ahalmen burutuez (jaiotzatiko edo erdietsitako gaitasunez) go-
zatzen dute, eta gozamen hori areagotu egiten da, ahalmen gehiago 

256 ondasunon azalpenerako, C.a.Campbellengana jo dut, «Moral and NonMoral Values», Mind, 44 lib. (1935); ikus 279-291 or. 

burutu edota euron konplexutasuna gehitu ahala.257 intuiziozko ideia, 
hemen, zera da: gizakiek hainbat gehiago gozatzen dutela zerbait egi-
ten, zenbat eta jarduera horretan trebeagoak izan, eta, berdinki ondo 
egiten dituzten bi jardueratatik, nahiago dutela berezitasun korapilatsu 
eta sotilen errepertorio zabalena eskatzen duena burutzea. adibidez, 
xakea dama-jokoa baino joko korapilatsu eta sotilagoa da, eta algebra 
aritmetika elementala baino korapilatsuagoa. Eta printzipioak dio bi 
gauzak berdinki ondo egiten dakienak nahiago duela, gehienetan, da-
metan baino xakean jokatu, eta aritmetika baino gogo handiagoz ika-
siko lukeela algebra. Ez daukagu azaldu beharrik hemen zergatik den 
egia printzipio aristotelikoa. seguruenik, jarduera korapilatsuak atse-
ginagoak dira esperientziaren aniztasun eta berritasun irrika asetzen 
dutelako, eta agudezia eta asmakuntza egintzak eskatzen dituztelako. 
asmazioaren eta ezustearen atsegina ere eskaintzen dute, eta, sarri as-
kotan, jardueraren taxuera, oro har, eta horren egitura garapena, lilu-

257 «Printzipio aristotelikoa» izen egokia dela uste dut, aristotelesek zorion-
tasun, jarduera eta gozamenaren arteko erlazioez dioena ikusita Nikomakore-
ntzako Etika liburuan (Vii. lib, 11-14 kap.; eta X. lib., 1-5 kap.). Baina berak 
printzipio hori ez duenez esplizituki jartzen, eta, kasurik onenean, printzipioaren 
zati bat besterik ez dagoenez inplizituki, ez diot deitu «aristotelesen printzipi-
oa». Dena dela, printzipioaren baitako bi puntu bai adierazten dituela aristo-
telesek: (1) Gozamena eta atsegina ez direla beti, inolaz ere, egoera osasungarri 
edo normal batera itzultzearen edota urritasunak gainditzearen emaitza; aldiz, 
atsegina eta gozamenaren forma asko gure ahalmenak egikaritzen ditugunean 
sortzen dira; eta (2) gure potentzia naturalen egikaritza giza ondasun oso ga-
rrantzitsua dela. Gainera, (3) jarduera atseginenak eta gozamen desiragarri eta 
iraunkorrenak berezitasun konplexuagoak eskatzen dituzten trebetasunen egika-
ritzatik sortzen direlako ideia, aristotelesek ordena naturalaz duen ikuskerarekin 
bateragarria izan ez ezik, halako zerbait aditzera ematen du, gehienetan, berak 
egiten dituen balio judizioetan, nahiz eta ez dituen adierazten bere arrazoiak. 
Gozamenari eta atseginari buruzko aristotelesen ikuskeraz, begiratu W.F.R. Har-
die, Aristotle´s Ethical Theory (oford, The Clarendon Press, 1968), XiV kap. 

G.C. Field jaunak bere Moral Theory liburuaren 76-78 or (londres, Methuen, 
1932) egiten duen aristotelesen doktrinaren irakurketak iradokitzen du nabar-
menki nik printzipio aristotelikoa deitu dudana. Mill jaunak ia-ia formulatu ere 
egiten du bere Utilitarism liburuan, ii kap.,4-8 paragraf. Hemen garrantzizkoa 
da R.W. White jaunak, «Ego and Reality in Psychoanalytic Theory», Psycho-
logical Issues, iii lib. (1963), iii. kapituluan sarturiko «efektantzia» motibazio 
kontzeptuak, nik neuk oinarritzat hartu dudana. ikus, halaber, 173-175 or., eta 
180 eta hh. Printzipio honen irakurketari eta beronen izenaren egokitasunari bu-
ruzko eztabaidari dagokionez, J.M. Cooper jaunarekin nago zorretan. 

ragarria eta edertasun handikoa delako. Gainera, jarduera xumeagoek 
ez dute ematen estilo indibidualerako eta adierazpen pertsonalerako 
aukerarik, eta jarduera konplexuek, ostera, aukera hori eman ez ezik, 
eskatu ere egiten dute, zeren nola burutu pertsona guztiek halako jar-
duerak modu berean? Gure bidea aurkitzerik badugu, ekidinezina di-
rudi gure berezko joerari eta iragan esperientzian ikasitakoari jarrai 
diezaiogun. alderdi horietariko bakoitza xake jokoan agertzen da argi, 
hainbesteraino, non maisu handiek beren joko estilo berezia baitute. 
Ez naiz ni izanen gogoetok printzipio aristotelikoaren azalpenak edo 
haren esanahiaren lanketa direnentz ebatziko duena. Nik uste dut ona-
ren teoriarako funtsezko den ezer ez dagoela auzi horren mende. 

Begi bistakoa da printzipio aristotelikoak barne-hartze prin-
tzipioaren aldagai bat jasotzen duela. Edo, gutxienez, konplexutasun 
handiagoaren kasu argienak honako hauek direla: elkarrekin aldera-
tuko diren jardueretariko batek beste jardueraren trebetasun eta be-
rezitasun guztiak barne hartzen dituela, gehi, gainera, beste zenbait. 
oraingoan ere ezin dugu ordena partzial bat besterik finkatu, zeren 
jarduera ezberdinetariko bakoitzak besteetan erabiltzen ez diren gaita-
sunak eska ditzake. azaldutako ordenamendu hori da eduki dezakegun 
onena, harik eta teoria erlatiboki zehatzen bat eta jarduera itxuraz ez-
berdinak aztertzea eta alderatzea ahalbide diezagukeen konplexutasun 
neurriren bat eduki dezagun arte. Baina hemen ez dut eztabaidatuko 
arazo hori; aitzitik, suposatuko dut gure helburuetarako aski dela guk 
konplexutasunaz dugun nozio intuitiboa. 

Printzipio aristotelikoa motibazio printzipio bat da. Gure nahi 
handietariko asko esplikatzen ditu, eta zergatik gauza batzuk egin nahi 
ditugun eta beste batzuk ez gure jardueraren emarian etengabeko era-
ginaren bidez. Gainera, gure desioen jarraibide aldaketak gidatzen di-
tuen lege psikologiko bat azaltzen du. Horrela, printzipioak adierazten 
du ezen, pertsonaren ahalmenak denboran zehar gehituz doazen beza-
la (adibidez, gazte baten nerbio sistemaren garapena, heldutasun fi-
siologiko eta biologikoari esker), eta pertsona horrek bere ahalmenok 
lantzen eta erabiltzen ikasten duen bezala, era berean, eta bere sasoian, 
gaitasun eskuratu berriak eskatzen dituzten jarduera konplexuagoak 
burutzeko gai denean, horiexek izanen dituela nahiago. arestian go-
zatzen zituen gauza xumeagoak ez ditu honezkero aski interesgarritzat 
jotzen, eta ez dute erakartzen. ariketaren eta ikasketaren nekeak zer-

gatik jasan nahi ditugun galdetzen badugu, zera izan daiteke arrazoia 
(kanpoko sariak eta zigorrak alde batera utzita), iraganean gauzak 
ikastean arrakastaren bat izan eta gaur egun halako jarduera baten go-
zamena sentitzean, are atsegin handiagoak espero izatera jotzen dugu-
la gure gaitasunen errepertorio zabalagoa erdiestean. Bada printzipio 
aristotelikoaren alboko efektu bat ere. Beste batzuek gauzatzen duten 
gaitasun ongi garatuen ariketa ikusten dugunean, erakustaldi horiez 
gozatzen dugu eta geuk ere gauza berberak egiteko gogoa pizten da 
guregan. Gure naturan estari hautematen ditugun gaitasunak gauza-
tzen dakitenen modukoak izan nahi dugu. 

Gure sortzetiko ahalmenak zein neurritan ikasten eta lantzen 
ditugun, berriz, hori ahalmen horien izariaren eta haiek gauzatzeko 
ahaleginen zailtasunaren mende dago. lasterketa bat dago, nolabait 
esatearren, gero eta hobeto buruturiko gaitasunak ematen digun 
gozamen hazkorraren eta haren lanketak eragiten dizkigun tentsio 
hazkorren artean, jarduera gero eta gogorrago eta zailago bihurtzen 
den heinean. Gaitasun naturalek goiko muga bat dutela emanez, eta, 
ostera, ikasketaren zailtasunak gero eta gogorragoak izan daitezke-
ela mugarik gabe, buruturiko gaitasunen mailaren bat egon behar 
du, zeinetatik haratago maila horren beste igoera batetik lorturiko 
irabaziak doi-doi konpentsaturik geratuko diren halako maila-igoera 
lortzeko eta mantentzeko beharrezkoak diren praktika berriaren eta 
horretarako ikasketa berriaren zamekin. Bi indar horiek (irabaziena 
eta zamena) elkar neutralizatzen dutenean lortzen da oreka, eta, pun-
tu horretan hain zuzen, buruturiko trebetasun handiagoa erdiesteko 
ahalegina gelditu egiten da. Beraz, jardueragatiko gozamenak asti-
roegi biziagotzen badira ahalmenaren gehikuntzarekin (sortzetiko 
gaitasunaren maila txikiagoko tasa, demagun), orduan, ikasketari 
dagozkion ahalegin handiagoek lehenago gelditzera bultzatuko gai-
tuzte. Kasu horretan, ez gara inoiz engaiatuko halako jarduera kon-
plexuagoetan, ezta haietan parte hartzeak sustatzen dituen desiorik 
izanen ere. 

Halatan, printzipio aristotelikoa gertakari natural gisa onar-
tzean, arrazionala gertatuko da oro har, beste suposizioak aurrean ditu-
gula, gaitasun helduak bermatzea eta lantzea. Hori egitea neurri handi 
samarrean ahalbidetzen duten proiektuak izanen dira, ia seguru, proiek-
tu gorenak edo gogobetegarriak. Ez da bakarrik printzipio aristote-

likoak postulatzen duen zentzu horretan joera bat dagoela, baizik eta 
interdependentzia sozialaren gertakari soilek eta zentzu hertsiagoan 
interpretaturiko gure interesen izaerak ere bide berera makurrarazten 
gaituzte. Proiektu arrazionalak -zuzentasunaren printzipioek mugatua 
beti bezala- zirkunstantziek uzten dioten punturaino hobera egiteko 
bide ematen dio pertsonari, baita beronen gaitasun egiaztatuak ahal 
den neurrian egikaritzeko ere. Gainera, pertsona horrek lagunak bere 
jardueren aldeko izanen ditu seguruenik, denen interesa sustatzen du-
telako, eta, giza bikaintasunaren adierazpen direnez, jardueroz atsegin 
hartzearren. Horrela, bada, besteen estimua eta miresmena desiratzen 
diren heinean, printzipio aristotelikoak onduriko jarduerak onak dira 
beste pertsona batzuentzat ere. 

Badira zenbait puntu kontuan hartu beharrekoak printzipio 
horren oker-ulertzeak ekiditeko. lehenik eta behin, joera bat for-
mulatzen du -eta ez hautaketa jarraibide aldaezin bat-, zeina, joera 
guztiak bezala, gaindi daitekeena den. Joera kontrajarriek eragotzi 
egin dezakete gaitasun egiaztatuaren garapena eta jarduera kon-
plexuagoen lehenespena. ikasketan eta espero den burutzapenean 
badira zenbait azare eta arrisku, hala psikologikoak nola sozialak, 
eta horien beldurrak gaina har diezaioke jatorrizko jauginari. Halako 
gertakariak barne hartzen dituen zentzuan interpretatu behar dugu 
printzipioa. Baina nozio teoriko baliagarria bada, eskatzen duen 
joera erlatiboki sendoa eta erraz ez neutralizatzeko modukoa litza-
teke. Nik uste dut horixe dela, egiatan, kasua, eta gizarte instituzio-
en mailan leku zabala eman behar zaiola, zeren, bestela, gizakiek 
hutsala eta txepela iritziko baitiote beren kultura eta bizimoduari. 
Beren bizitasunak eta irrikak gainbehera eginen diete bizimodua 
egunerokotasun gogaikarri bihurtzen zaienean. Eta badirudi horixe 
berresten duela gizakiaren energiak xurgatzen dituzten bizimoldeek 
konplexutasunak eta sotiltasunak ia mugagabeki garatzera jotzeak, 
dela erlijio debozioen kasuan edota arazo praktiko hutsetan, jolasak 
eta denbora-pasak barne. Gizarte praktikak eta lankidetza jardue-
rak gizabanako askoren asmamenaren bidez berrindartzen direnez, 
trebetasun multzo konplexuagoak eta gauzak egiteko modu berriak 
sorrarazten dituzte gero eta gehiago. Eta prozesu horren jarraibidea 
egintza natural eta askeen gozamena dela berresten dutela dirudi 
haurren eta animalien jolas espontaneoek, zeintzuek guztiek ezauga-
rri berak erakusten dituzten. 

Beste puntu bat da printzipioak ez dioela ezein jarduera mota 
jakin lehenetsi behar denik. Dioen gauza bakarra da ezen, baldintza 
berdinetan, gaitasun egiaztatuen errepertorio zabalagoaren mende 
dauden eta konplexuagoak diren jarduerak ditugula nahiago. Zehaz-
kiago, demagun jarduera kopuru jakin bat katean ordena dezakegula 
barne-hartze erlazioaren arabera. Horrek esan nahi du ezen n jardue-
rak n-1 jardueraren trebetasun guztiak lantzen dituela, gehi besteren 
batzuk, gainera. Pentsa dezagun halako katea mordo bat dagoela ezein 
osagai komunik gabe, eta, gainera, horietariko kate asko jarduera 
beretik abia daitezkeela, baina jarduera hori lantzeko eta aberasteko 
era desberdinak itxuratuz. Printzipio aristotelikoak dioena da, ezen 
halako kateren bateko (eta agian bat baino gehiagoko) jarduera ba-
tean engaiatzen den pertsonak kate horretatik jarraitzeko joera duela. 
Gehienetan nahiago izanen du enegarren jarduera egitea n-1 baino; 
eta joera hori hainbat sendoagoa izanen da bere gaitasuna zenbat eta 
gehiago gauzatzerik duen oraindik, eta zenbat eta neke gutxiago aur-
kitzen duen haren ikasketan eta trebakuntzan. Daitekeena da gaitasun 
gorenak esfortzu txikienarekin gauzatzeko itxarobide handienak es-
kaintzen dizkioten katearen edo kateen ildotik gora egiteko aukera le-
henestea. Pertsonak jarraitzen duen egiazko ibilbidea, erakargarriago 
gertatzen zaion jardueren konbinaketa, haren jauginen eta gaitasunen 
arabera ebazten da, hala nola gizarte gorabeheren arabera eta beraren 
lagunek estimatu eta seguruenik sustatuko dutenaren arabera. Horre-
la, norbanakoek azken batean zein kate ildori jarraitu, haien berezko 
balioek eta gizarte aukerek eragiten dute, jakina. Printzipioak, berez, 
gorago jotzeko jaugin bat dagoela besterik ez dio, nolanahikoak izanik 
ere hautaturiko kateak. Horrek ez du esan nahi proiektu arrazionalak 
helburu jakin batzuk barne hartzen dituenik, ezta gizarte forma berezi 
bat eskatzen duenik ere derrigor. 

Demagun orain, seguruenik funtsezkoa ez den arren, jardue-
ra guztiak kateren batekoak direla. izan ere, giza asmamenak aurkitu 
ahal du -eta gehienetan aurkitzen du-ezagutzen eta gaitasunen inben-
tario hazkorra erakusten duen jarraikitasun kate bat jarduera bakoitza-
rentzat. Halere, katean gora igotzeari utzi eginen diogu urrats berriak 
kate lehenetsiaren maila gehitzeko edo mantentzeko behar diren ba-
liabideak agortzen dituenean. Eta baliabideak hemen zentzu zabalean 
ulertu behar dira, denbora eta energia direlarik garrantzitsuenetakoak. 
arrazoi horregatik konformatzen gara, esate baterako, zapata kordelak 

edo gorbata modu egokian lotzeaz besterik gabe, eguneroko ekintza 
horietan erritual konplexurik erabili gabe normalean. Egunak dituen 
orduak besterik ez ditu, eta horrexek eragozten digu gure ahalmena-
ren erpinera iristea aurkezten zaizkigun egintza kate guztietan. Pre-
soak, ordea, bere gelan denbora asko eman dezake ohiko eguneroko 
gauzak egiten, eta eurok burutzeko era berriak asmatzen, zeintzuetaz 
bestelako egoeran ardurarik ez zukeen. arau formala da gizabanako 
arrazionalak jardueren ildo lehenetsi bat hautatzen duela (justiziaren 
printzipioekin bateragarria) eta bere kateetariko bakoitzean aurrera 
egiten duela, harik eta ezein aldaketa posibletik inolako hobekuntzarik 
erator ezin daitekeen arte. Jarraibide orokor horrek ez diosku, jakina, 
nola erabaki behar dugun; aldiz, denbora eta energiaren baliabide mu-
gatuak nabarmentzen ditu, eta jarduera batzuk hautatzean beste batzuk 
zergatik albora uzten ditugun esplikatzen du, nahiz eta jarduerotan en-
gaiatzen garen moduagatik, gerora berreratzea onartzen duten. 

Horiek horrela, argudia daiteke ez dagoela arrazoi bakar bat 
ere printzipio aristotelikoa egiazkoa dela suposatzeko. auto-erreali-
zazioaren nozio idealista bezala, zeinarekin halako antzekotasun bat 
duen, oinarri handi gabeko printzipio filosofiko bat dela eman dezake. 
Hala ere, eguneroko bizitzako gertakari anitzek berretsia dirudi, hala 
nola haurren eta goi mailako animalia batzuen portaerak. Gainera, 
esplikazio eboluzionista eman ahal zaiola dirudi. Hautespen natura-
lak printzipio hori egiazkoa izatea egin zuten kreaturen alde egin bide 
zuen. aristotelesek dio, ezen gizakiek ezagutzeko gogoa dutela. segu-
ruenik gogo hori garapen natural baten bidez erdietsi dugu, eta, egia-
tan, printzipioa zuzena baldin bada, edozein motatako jarduera kon-
plexu eta zailagoetan -betiere gure eskueran daudenetan- engaiatzeko 
gogoa da.258 Gizakiek esperientziaren aniztasun handiagoaz gozatzen 
dute, berritasuna eta ezustekoak zaizkie laket, eta jarduerok agudeziari 
eta asmamenari eskaintzen dizkioten aukerak. Jarduera espontaneoen 
ugaritasuna, berriz, irudimenean eta fantasia sortzailean esperimen-
tatzen dugun gozamenaren adierazpen bat da. Horrela, printzipio 
aristotelikoak gizakion ezaugarritzat jotzen du modu erabakigarrian 

258 ikus B.G. Campbell, Human Evolution (Chicago, aldine Publishing Co., 
1966), 49-53 or.; eta W.H. Thorpe, Science, Man, and Morals (londres, Mthuen, 
1965), 87-92 or. animaliei dagokienez, ikus irenäus Eibl-Eibesfeldt, Ethology, 
itzul.: Erich Klinghammer (New York, Holt, Rinehart, eta Winston, 1970), 217-
248 or. 

bultzatuak izatea, gorputz beharrizanen presioz ez ezik, gauzak egite 
hutsagatik gozatzeko gogoz ere, behintzat beharrizan premiazko eta 
ezinbestekoenak beteta daudenean. Halako jarduerez gozatzen dugu-
lako adierazleak asko dira eta anitzak, bai haiek burutzen ditugun era 
eta moduagatik, baita geroago haiek hain maiz errepikatzeagatik. Egin, 
ageriko sari baten pizgarririk gabe egiten ditugu, eta sarritan haiek 
egiten ari izatea bera gerta daiteke, besterik gabe, beste gauza batzuk 
egiteko jasotzen den saria.259 Printzipio aristotelikoa, izatez, giza de-
sioek orain existitzen diren gisara duten ezaugarria denez, proiektu 
arrazionalek aintzakotzat hartu beharrekoa da. Esplikazio eboluzio-
nista, nahiz eta zuzena izan, ez da, jakina, gure naturaren alderdi ho-
rren justifikazio bat. izatez, ez da planteatzen justifikazioaren auzia. 
aldiz, galdera honako hau da: printzipio aristotelikoa guk ezagutzen 
dugun giza natura honen ezaugarria denez, zein neurritan sustatu eta 
bultzatu beharra dago, eta zenbateraino kontuan hartu beharra dago 
bizi-proiektu arrazionalen egituraketan? 

Printzipio aristotelikoaren eginkizuna onaren teorian gertakari 
psikologiko sakon bat finkatzean datza, zeinak, beste zenbait gertaka-
rirekin batera eta proiektu arrazionalaren ikuskerarekin, gure balio ju-
diziotzat ditugunak esplikatzen dituen. Hortaz, giza ondasuntzat hartu 
ohi diren gauzak, azken batean, proiektu arrazionaletan hain garrantzi 
handiko lekua duten helburuak eta jarduerak ditugu. Printzipio aristo-
telikoa, izan, aipaturiko judizioak arautzen dituen edukiaren osagai-
etariko bat da. Egiazkoa den heinean, eta zer den ona eta zer den txarra 
auziaz (oreka gogoetatsuan) ditugun konbentzimenduen parekideak 
diren konklusioetara garamatzan neurrian, leku egokia du teoria mo-
ralean. Nahiz eta ikuskera hori pertsona batzuentzat egiazkoa ez izan, 
aplikagarria izaten jarraitzen du epe luzerako proiektu arrazionalaren 
ideiak. Pertsona horientzat ona zer den, lehen egin izan dugun oso 
antzera ebatz dezakegu. irudi dezagun, esate baterako, geometrikoki 
eraturiko gune jakin batzuetan, parterreak eta belarra ongi mozturiko 
halako guneetan, belar izpiak zenbatzea atsegin bakartzat duen per-
tsona bat. Bestalde, adimentsua da eta benetan gutxik izan ohi dituen 
gaitasunak ditu, zeren problema matematiko zailak ebazten irabazten 
duenarekin bizi baita. onaren definizioak aitorrarazten digu ezen per-

259 Horrek tximinoentzat ere balio duela dirudi. ikus Eibl-Eibesfeldt, ibid., 
239 or. 

tsona horrentzat ona, egiazki, belar izpiak zenbatzean datzala, edo, ze-
hazkiago esanda, jarduera horri leku berezia ematen dion proiektuak 
ebazten duela pertsona horren ona. Jakina, harritu eginen gintuzke ha-
lako pertsona bat aurkitzeak. Halako kasuaren aurrean, beste hipotesi 
batzuk egiten saiatuko ginateke. Beharbada gizon bereziki neuroti-
koa da eta bere bizitzako lehen urteetan lagunartearekiko herra sortu 
zitzaion, eta hortik, beste pertsona batzuekin harremana ekiditearren, 
belar izpiak zenbatzearena. Baina haren izaera jarduera xelebre ho-
rretaz gozatzea dela onartzen badugu, eta beste ezertaz ez gozatzea, 
eta egoera aldatzeko modurik ez dagoela, orduan ez dago ezbairik 
harentzako proiektu arrazional bat bere jarduera horretan zentratuko 
dela. Horixe izanen da harentzat bere ekintzen katalogazioa arautuko 
dion helburua, eta horrexek ebatziko du zer den ona berarentzat. Fan-
tasiazko kasu horren adibideaz baliatzea honako hau demostratzeko 
besterik ez da izan: proiektu arrazionalaren terminoetan definituriko 
pertsona baten onaren definizioaren egokitasunak ez duela behar prin-
tzipio aristotelikoa egiazkoa izaterik. Definizioa gogobetegarria da, 
nik uste, nahiz eta printzipio aristotelikoa ezegokia edo guztiz oke-
rra izan. Halere, printzipio hori onartzeak badirudi ongi esplikatzea 
ahalbidetzen digula zein gauza jotzen diren ontzat gauzok diren bezala 
hartzen dituzten gizakientzat. Gainera, printzipio hori lehen mailako 
ona den norberaren buruarekiko errespetuarekin lotuta dagoenez, bi-
dezkotasun ulerturiko justiziaren azpian datzan psikologia moralean 
funtsezko lekua duela ondorioztatzen da (67§). 

66. oNaREN DEFiNiZioa PERTsoNEi aPliKaTUTa 

Pertsonaren ona bizi-proiektu arrazional baten burutzapen 
arrakastatsu modura eta haren ondasun txikiagoak lan horren parte 
modura definitu ondoren, beste definizio batzuk sartzeko tenorean 
gaude. Era horretara, ontasun kontzeptua filosofia moralean leku ga-
rrantzitsua duten beste gai batzuei aplikatzen zaie. Baina hori egin 
aurretik, aipaturik utzi beharko genuke lehen mailako ondasunak 
onaren teoria xumeak esplika ditzakeelako suposizioa. Hots, nik su-
posatzen dut ondasun horiek nahi izatea, beste gauza batzuk nahi 
izateaz gain, arrazionala dela, zeren premiazkoak baitira, oro har, bizi-
proiektu arrazional bat taxutu eta burutu ahal izateko. suposatutzat 
ematen da pertsonek, jatorrizko kokapenean, onaren ikuskera horixe 

onartzen dutela, eta, beraz, jakintzat ematen dute askatasun eta aukera 
handiagoa eta helburuok lortzeko baliabide zabalagoak nahi dituzte-
la. Helburu horiek xedetzat hartuz, hala nola lehen mailako ondasuna 
den norberaren buruarekiko errespetua (67§), jatorrizko kokapenean 
eskueran dituzten justiziaren ikuskerak baloratzen dituzte. 

Egiatan teoria xumearen bidez argitu beharrekoa da askatasuna 
eta aukerak, errenta eta aberastasuna, eta, batik bat, norberaren burua-
rekiko errespetua, lehen mailako ondasunak direla. Justiziaren prin-
tzipioen hertsapenak ezin dira erabili hasierako egoera osatzen duten 
lehen mailako ondasunen zerrenda gehitzeko. arrazoia zera da, noski, 
zerrenda hori zuzentasunaren printzipioen hautaketa eratortzen den 
premisetariko bat dela. Printzipio horiek aipatzea zerrenda esplikatze-
ko gurpil zoro batean sartzea bezala litzateke. onartu beharra daukagu, 
beraz, lehen mailako ondasunen zerrenda arrazionaltasun gisa uler-
turiko ontasunaren ikuskeraren bidez esplika daitekeela, giza desioei 
eta trebetasunei buruzko gertakariekin batera, euron fase ezagunak 
eta hezkuntza eskakizunak barne direla, hala nola printzipio aristote-
likoarekin eta gizarte interdependentzia premiekin batera. Ezin dugu 
jo, ezein unetan, justiziaren exijentzietara. Baina behin konbentzituta 
horrela irits gaitezkeela lehen mailako ondasunen zerrendara, gero bai 
jo dezakegula askatasun osoz, onaren definizioaren ondorengo aplika-
zio guztietan, zuzentasunaren exijentzietara. Ez naiz sartuko hemen 
lehen mailako ondasunei buruzko eztabaidan, horien eskakizunak aski 
begi bistakoak direlakoan. Baina puntu horretara bai itzuliko naize-
la noizean behin, batez ere lehen mailako ondasuna den norberaren 
buruarekiko errespetuarena ukitzean. Jarraian datorrenari dagokionez, 
zerrenda finkatutzat ematen dut eta onaren teoria osoa aplikatzen dut. 
Teoria horren froga, izatez, oreka gogoetatsuan egindako gure balio 
judiziotzat dauzkagunekin bat etortzean datza. 

onaren teoriarako funtsezkoak diren bi kasu geratzen zaizkigu 
aztertzeko. Definizioa hala pertsonentzat nola gizarteentzat baliokoa 
den aztertu behar dugu. atal honetan pertsonen kasua aztertzen dut, 
azken kapitulurako utziz, bidezkotasun ulerturiko justiziaren osagai 
guztiak erabil daitezkeenerako, gizarte onaren gaia. Hortaz, filosofo 
asko saiatu da arrazionaltasun gisa ulerturiko ontasunaren aldaeraren 
bat onartzen abilezia eta funtzioetarako, eta moralak ez diren balioe-
tarako, hala nola adiskidetasuna eta afektua, ezagutzaren bilaketa eta 

edertasunaren gozamena, etab. Egia esan, nik dagoeneko azpimarratu 
dut erabat komunak direla arrazionaltasun gisa ulerturiko ontasuna-
ren osagai nagusiak, zeintzuk iritzi oso desberdinetako filosofoek 
konpartitzen dituzten. Baina sarritan pentsatzen da onaren ikuskera 
horrek balio instrumental edo ekonomikoaren teoria bat adierazten 
duela, balio moralaren kasurako baliozkoa ez dena. Moralki ona den 
pertsona justu edo onginahitsuaz hitz egiten dugunean, esan ohi da 
ontasun kontzeptu ezberdin bat dagoela inplizituki.260 ohartarazi nahi 
dut, dena den, zuzentasunaren eta justiziaren printzipioez baliatzerik 
dugunean, arrazionaltasun gisa ulerturiko onaren teoria osoa gai dela, 
izatez, judiziook barne hartzeko. Teoria instrumental edo ekonomikoa 
deiturikoaren porrota honexetan datza: izatez teoria xumea dena zu-
zenki aplikatzean balio moralaren arazoari. Egin behar duguna zera 
da, ordea, jatorrizko kokapena, zeinetatik zuzentasunaren eta justizia-
ren printzipioak eratortzen diren, deskribatzeko zati bat bezala soilik 
erabili teoria hori. Gero bai aplika dezakegula, mugarik gabe, onaren 
teoria osoa, aske garelarik hura erabiltzeko oinarrizko kasu bietarako, 
hots, pertsona onaren nahiz gizarte onaren kasurako. Funtsezko urra-
tsa zera da, teoria xumea teoria osoa izateraino garatzea, jatorrizko 
kokapenaren bidetik. 

Bide bat baino gehiago iradokitzen da definizioa balio mora-
laren eremura hedatzeko, eta uste dut horietariko bat behintzat nahiko 
baliagarria izan daitekeela. lehenik eta behin, oinarrizko posizio edo 
funtzioren bat identifika dezakegu -esaterako, herritarrarena-, eta 
gero esan pertsona ona dela herritarrek batak bestearengan arrazional-
tasunez desiratzen dituzten nolakotasunetan jendearen batez besteko 
mailatik gora dagoenean. ikuspuntu egokia, hemen, funtzio berbe-
rean beste herritarrak juzgatzen dituen herritarrarena da. Bigarrenik, 
pertsona onaren kontzeptuari dagokionez, interpreta daiteke balorazio 
orokor edo batez bestekoren bat behar duena dela, halatan non pertso-
na ona bere funtzio ezberdinetan, batez ere garrantzitsuentzat jotzen 
direnetan, ondo moldatzen dena izanen baita. azkenik, arrazionalki 
pentsatuta pertsonengan espero izatekoak diren nolakotasunak existi 
daitezke, haien funtzio sozial ia guztiekin erlazioan hautematen di-
renean. Esan nahi baita nolakotasunok, existitzekotan, oinarri zabala 

260 ikus C.a. Campbell, «Moral and Non-Moral Values», Mind, 44. lib. (1935), eta R.M. Hare, «Geach on Good and Evil», Analysis, 18 lib. (1957) 

dutela.261 ideia hori tresnen kasuan argitzeko, oinarri zabaleko no-
lakotasunak honako hauek dira: eraginkortasuna, iraupena, mantentze 
erraztasuna, etab. Ezaugarri horiek ia mota guztietako tresnetan dira 
nahigarriak. oinarri askoz mugatuagoko nolakotasunak dira, adibidez, 
zorrotz irautea, ez herdoiltzea, etab. Zenbait tresnaren kasuan, ez li-
tzateke planteatu ere egin beharko nolakotasunok dituztenentz. ana-
logiaz, pertsona ona -mediku on batekin, abeltzain on batekin, etab., 
alderatuta-, pertsonek batak bestearengan arrazionaltasunez nahi di-
tuzten oinarri zabaleko nolakotasunak (oraindik zehazteke) jendearen 
batez bestekoak baino gradu handiagoan dituena da. 

lehen ikusi batean, azken iradokizunak dirudi onargarriena. 
Beraren baitan lehenengoa sar daiteke, kasu berezi gisa, eta bigarre-
naren ideia intuitiboa hartu. Baina badira eragozpen batzuk horrela 
egiteko. lehenengo gauza zera da, oinarri zabaleko nolakotasunak 
arrazionalki zein ikuspuntutatik lehenesten diren, eta lehenespen hori 
zein suposiziotan oinarritzen den, jakitea. ohartarazi nahi dut, segi-
dan, funtsezko bertute moralak, hots, zuzentasunaren oinarrizko prin-
tzipioen arabera jokatzeko desio sendoak eta normalean eraginkorrak, 
oinarri zabaleko nolakotasunen artean daudela, zalantzarik gabe. Dena 
den, hori egia dela dirudi gizarte ongi antolatuaz edota justiziatik hur-
bil dagoen gizarteaz ari garela suposatzen dugun artean, kasu honetan 
nik suposatuko dudan bezala, hain zuzen. Beraz, halako gizartearen 
oinarrizko egitura justua denez eta halako antolamenduak egonkorrak 
direnez gizarteak justiziaz duen ikuskera publikoaren arabera, gizarte 
horretako kideek, oro har, justizia sen egokia izanen dute, eta euren 
instituzioak finkatuta ikusteko gogoa. Baina egia da, orobat, pertsona 
bakoitzak justiziaren printzipioen arabera jokatuko duela baldin, eta 
soilik baldin, printzipiook gehienbat onartuak badira, eta besteek ere 
betetzen badituzte. Beraz, ongi antolaturiko gizarteko ereduzko kideak 
idoroko du besteek ere funtsezko bertuteak eduki ditzaten nahi duela, 
eta, batez ere, justizia sena izan dezaten. Kide horren bizi-proiektua 
zuzentasunaren exijentziekin bateragarria da, eta seguruenik nahi iza-
nen du besteek ere murrizketa berberak onar ditzaten. Konklusio horri 
erabateko tinkotasuna emateko, halaber ziur egon nahi izanen genuke 
arrazionala dela gizarte ongi antolatuko kide izan eta jada justizia sena 

261 oinarri zabaleko nolakotasunen kontzeptuari eta berori hemen erabiltzeari dagokienez, T.M. scanlonekin nago zorretan. 

erdietsi dutenek sentimendu moral hori mantentzea eta are indartzea. Gai hori geroago aztertuko dut (86§); oraingoz, egoera azaldu den modukoa dela suposatzen dut. Horrela, suposizio guztiok eskueran ditugula, argi dagoela dirudi ezen funtsezko bertuteak gizarte ongi antolatuko kideek batak bestearengan izatea desio duten oinarri zabaleko nolakotasunen artean daudela. 

Beste eragozpen bat ere aipatu behar da. Badira beste nolako-
tasun batzuk bertuteak bezain oinarri zabalekoak direnak, ustez; esate 
baterako, adimendua eta irudimena, indarra eta erresistentzia. izatez, 
atributu horien minimo jakin bat beharrezkoa da jokabide zuzene-
rako, zeren irizmenik eta irudimenik gabe, adibidez, asmo onak aise 
buka baitaitezke gaizki. Bestalde, adimena eta kemena justiziaren eta 
obligazioaren senak gidatzen ez baditu, besteen zilegizko jomugak 
deuseztatzeko baten-baten gaitasuna hobetu besterik ez dute eginen. 
Jakina, ez litzateke arrazionala batzuk hain gailenak izan daitezen 
desiratzea, halako alderdiei dagokienean, instituzio justuak arriskuan 
jartzeraino. Baina balio horiek neurri egokian edukitzea desiragarria 
da, noski, ikuspuntu sozialetik begiratuta, eta, beraz, atributu horiek 
ere, muga jakin batzuen barruan, oinarri zabalekoak ditugu. Hortaz, 
bada, bertute moralak oinarri zabaleko nolakotasunen artean sartzen 
diren arren, ez dira mota horretako bakarrak. 

Beharrezkoa da, orduan, bertute moralak balio naturaletatik be-
reiztea. azken aipatuak indar naturaltzat jo ditzakegu, hezkuntzak eta 
trebakuntzak garatu eta ezaugarri intelektualen edo bestelakoen arabe-
ra burutzen direnak sarritan, eta baliook gutxi gorabehera neurtzeko 
erreferentziatzat erabiliko ditugu ezaugarri horiek. Bertuteak, bestalde, 
zuzentasunaren printzipio jakin batzuen arabera jokatzera bultzatzen 
gaituzten ohiko sentimenduak eta jarrerak dira. Bertute batzuk beste-
etatik bereiz ditzakegu, eurei dagozkien printzipioen arabera. Uste dut, 
gainera, bertuteok dagoeneko definitu dugun justiziaren ikuskera era-
biliz defini daitezkeela; behin ikuskera hori ulertuta, sentimendu mo-
ralak definitzeko eta balio naturaletatik bereizteko erabil dezakegu. 

Pertsona ona, edo balio moraleko pertsona, beraz, jatorrizko 
kokapenean dauden pertsonek batak bestearengan arrazionaltasunez 
desiratzen duen izaera moralaren oinarri zabaleko nolakotasunak jen-
dearen batez bestekoak baino gradu handiagoan dituena da. Justizia-
ren printzipioak jada ebatziak direnez, eta horiekiko atxikimendu osoa 

suposatzen dugula, bakoitzak badaki, gizartean, aipaturiko arauekiko 
atxikimendua sostengatzen duten sentimendu moralak desio behar di-
tuela besteengan. Horrela, esan dezakegu, alternatiboki, gizarte ongi 
antolatu bateko kideek beren lagunengan desio dituen izaera moraleko 
ezaugarriak dituela pertsona onak. Bi interpretazio horietariko batek 
ere ez du sartzen nozio etiko berririk, eta, hala, arrazionaltasun gisa 
ulerturiko ontasunaren definizioa pertsonengana hedatu da. Justizia-
ren teoriarekin batera, zeinek azpi-parte gisa ulerturiko onaren infor-
mazio xumea duen, teoria osoak balio moralaren -etikaren hirugarren 
kontzeptu garrantzitsua- interpretazio gogobetegarria ematen duela 
dirudi. 

Filosofo batzuek uste izan dute ezen, pertsonak pertsona gisa ez 
daukanez eginkizun edo funtzio definiturik, eta ez denez tratatu behar 
tresna edo objektu bezala, arrazionaltasun gisa ulerturiko ontasunaren 
ildoko definizio batek porrot egin behar duela.262 Baina, ikusi dugu-
nez, posible da mota horretako definizio bat taxutzea pertsonek fun-
tzio jakin bat bete behar dutela, edo, are gutxiago, haragoko helburu-
ren baterako erabil daitezkeen gauzak direla suposatu gabe. Egia da, 
jakina, definizioa balio moralaren kasura hedatzeak zenbait suposizio 
inplikatzen dituela. Zehazki, nik abiapuntuko suposiziotzat hartzen 
dut giza bizitzako baldintza dela komunitateren bateko kide izatea eta 
lankidetza molde askotan engaiatzea. Baina suposizio hori justiziaren 
eta balio moralaren teoria bati trabarik ez jartzeko bezain orokorra da. 
izatez, guztiz logikoa da, lehen esan dudan bezala, gure judizio moral-
tzat ditugunoi buruzko informazioa gizartearen gorabehera naturaletan 
oinarritzea. Zentzu horretan, filosofia moralari buruz ez dago ezer a 
priori. Gogoratzea baino ez dago, laburpen gisa, justiziaren printzipio 
jada deduzituen erabilpena dela onaren definizio horrek balio morala-
ren nozioari erantzutea ahalbidetzen duena. Gainera, printzipio horien 
eduki espezifikoa eta eratorpen modua ere egokia da. Bidezkotasun 
ulerturiko justiziaren ideia nagusiak, hots, justiziaren printzipioak ja-
torrizko berdintasun egoera batean pertsona arrazionalek adostasunez 
onartuko lituzketenak direla, erraztu egiten du bidea onaren definizioa 
ontasun moralaren eremu zabalagoetara heda dadin. 

Komenigarria dirudi onaren definizioa beste kasu batzuetara 
hedatu ahal izateko modua aipatzea. Hori egiteak konfiantza handia-

262 ikus, adibidez, Hare, «Geach on Good and Evil», 109h or. 

goa emanen digu hura pertsonei aplikatzean. Demagun, bada, bizi-
proiektu arrazional bat dagoela pertsona bakoitzarentzat, beraren ona 
ebazten duena. Egintza on bat (egintza ongilearen zentzuan) era ho-
netara defini dezakegu orain: egiteko edo ez egiteko aske garen hura, 
hots, ezein obligazio naturalen edo eginbeharren exijentziak ez gaitu 
behartzen hura egitera edo ez egitera, eta beste baten ona (bere proiektu 
arrazionala) sustatzen duena eta sustatzen saiatzen dena. Beste pausu 
bat emanez, egintza ona (onginahizko egintzaren zentzuan) beste per-
tsona baten onerako buruturiko egintza on bat bezala defini dezakegu. 
Egintza ongileak beste baten ona sustatzen du; onginahizko egintza 
bat, berriz, besteak on hori lor dezan asmoz burutzen da. onginahizko 
egintzak beste pertsonari on handia egiten dionean eta egileak beretzat 
galera edo arrisku handi samarrarekin egiten duenean hertsiki inter-
pretaturiko bere interesen ikuspuntutik, orduan egintza hori eginbidez 
gainekoa da. Beste batentzat oso ona litzatekeen egintza bat, batez ere 
kalte edo ezbehar larri batetik babestuko lukeen egintza, elkar lagun-
tzaren printzipioak exijitzen duen eginbehar naturala da, betiere egi-
learentzat oso handiak ez direnean arriskuak eta sakrifizioa. Hartara, 
eginbidez gaineko ekintzatzat har daiteke pertsona batek beste baten 
onerako egiten duena, nahiz eta horretarako eginbehar naturala ezaba-
tzen duen baldintza bete. oro har, eginbidez gaineko ekintzak, izatez, 
eginbeharrak liratekeenak dira, zirkunstantzia salbuesle jakin batzuk, 
egilearen arrazoizko interesen batekin erlazionatuak, tartean ez bali-
ra. Unea iritsita, jakina, zuzentasunaren kontratu informazio oso ba-
terako, jatorrizko kokapenaren ikuspuntutik abiatu beharko genuke, 
zeina norberaren arrazoizko interes gisa ulertu behar den. Baina orain 
ez dut jarraituko gai honekin. 

azkenez, onaren teoria osoak balio moral mota desberdinak 
bereiztea, edo haren eza hautematea, ahalbidetzen digu. Horrela, gi-
zaki injustua, txarra eta gaiztoa bata bestetik bereiz ditzakegu. Pentsa 
dezagun, adibide gisa, gizaki batzuk gehiegizko boterea, hau da, jus-
tiziaren printzipioek baimendutakoa gainditzen duen eta arbitrarioki 
erabili ahal den besteen gaineko agintea erdiesten ahalegintzen direla. 
Kasu bakoitzean eta guztietan dago norberaren helburuak lortzearren 
txarra edo injustua dena egiteko asmoa. Baina gizaki injustuak boterea 
bilatzen badu, aberastasuna eta segurtasuna bezalako xedeak lortze-
arren da, muga egoki batzuen barruan zilegizkoak diren xedeak hain 
zuzen. Gizaki txarra botere arbitrarioaren atzetik doa, halako boterea-

ren erabilpenak dakarkion nagusitasun sentimenduaz gozatzen eta jen-
dearen txaloa bilatzen duelako. Behar bezalako mugekin berez onak 
liratekeen gauza batzuen irritsa ere badu: konkretuki, besteen estimua 
eta buru-jabetasunaren sentimendua. irrits horiek erdiesteko moduak 
bihurtzen du arriskutsu. Gizaki gaiztoak, ostera, aginpide injustua du 
helburu, hain zuzen ere pertsona independenteek jatorrizko berdinta-
sun egoera batean elkarrekin adostuko luketena bortxatzen duelako, 
eta, ondorioz, aginpide hori edukitzeak eta erakusteak beraren nagu-
sitasuna aldarrikatzen du eta besteei zor zaien errespetua erdeinatzen. 
Erakutsi eta erdeinu horixe dira gero hark bilatzen dituenak. Gizaki 
gaiztoa bultzatzen duena injustizia zaletasuna da: mendeko dituenen 
ezintasuna eta umiliazioa ditu gogoko, eta atsegin zaio haien honda-
mendia apropos bilatu duela entzutea haien ahotik. Behin justiziaren 
teoria onarenarekin bildu eta gero nik teoria osoa deitu diodan horre-
tan, horrelako bereizketak eta beste batzuk ere egin ditzakegu. Ez di-
rudi inolako arrazoirik dagoenik balio moralaren aldaera anitzak ezin 
esplikaturik gelditzearen beldur izateko. 

67. NoRBERaREN BURUaREKiKo ERREsPETUa, 

BiKaiNTasUNaK ETa loTsa 

Behin baino gehiagotan aipatu dut lehen mailako ondasunik 
garrantzitsuena, beharbada, norberaren buruarekiko errespetua dela. 
Ziurtatu behar dugu ea arrazionaltasun gisa ulerturiko ontasunaren 
ikuskerak esplikatzen digun zergatik izan behar duen horrek horre-
la. Norberaren buruarekiko errespetua (edo autoestimua) bi alderdiri 
begiratuz defini dezakegu. lehenik eta behin, lehenago esan bezala 
(29§), pertsonak bere balioaz duen sentimendua dago, bere onaren 
ikuskerak, bere bizi-proiektuak burutzea merezi duelako konbentzi-
mendu irmoa. Eta, bigarrenik, norberaren buruarekiko errespetuak 
norberak bere asmoak gauzatzeko duen gaitasunean konfiantza izatea 
esan nahi du, hori bere ahalmenaren barruan dagoen heinean. Gure 
proiektuak balio gutxikoak direla uste dugunean, ezin ditugu garatu 
atseginarekin, ezta haiek egiteaz gozatu ere. orduan, porrotak eta geure 
buruaganako konfiantza ezak nahigabetuta, geure ahaleginean jarraitu 
ezinik sentitzen gara. argi dago, beraz, zergatik den lehen mailako 
ondasuna norberaren buruarekiko errespetua. Hori gabe, ezerk ere ez 
dirudi egitea merezi duen gauza, edo, zenbait gauzak balioa izan arren 

guretzat, haiek lortzen ahalegintzeko borondaterik ez daukagu. Desio 
eta jarduera oro hutsal eta alferrikako bihurtzen dira, desgogoan eta 
zinismoan hondoratzen garelarik. Horregatik, jatorrizko kokapenean 
gizabanakoek ekidin nahi izanen lituzkete, ia kosta ahala kosta, euren 
autoestimua zapuzten duten gizarte baldintzak. Bidezkotasun ulertu-
riko justiziak autoestimuari beste printzipio batzuei baino garrantzi 
handiagoa ematea arrazoi pisutsua da norbanakoek hura berengana 
dezaten. 

arrazionaltasun gisa ulerturiko ontasunaren ikuskerak modu 
zehatzagoz azaltzea ahalbidetzen digu autoestimuaren lehen alderdia, 
norberaren balioaren sentimendua, bultzatzen duten zirkunstantziak. 
Bi dira, funtsean: 1) bizi-proiektu arrazional bat edukitzea, eta, batik 
bat, printzipio aristotelikoari egokiro erantzuten dion bat; eta 2) guk 
geuk eta gure jarduerek besteen estimua eta berrespena dutela ikustea, 
eta beste horiek era berean estimatuak dira eta haien kidetzaz gozatzen 
dugu. Horrez gain, suposatzen dut gizabanakoaren bizi-proiektuak ez 
duela izanen berarentzat erakargarritasun punturik, baldin ez badu lor-
tzen bere ahalmen naturalak puntu interesgarri bateraino kitzikatzea. 
Haren jarduerak printzipio aristotelikoa betetzera iristen ez direnean, 
seguruenik ergelak eta funsgabeak irudituko zaizkigu, eta ez digute 
emanen gai garen sentimendu izpirik, ezta jarduerok burutzea merezi 
duelako konbentzimendurik. Pertsonak bere balioan konfiantza han-
diagoa izan ohi du bere gaitasunak bete-betean gauzatzen direnean eta 
konplexutasun eta sofistikazio egokiarekin antolatzen direnean. 

Baina printzipio aristotelikoarekin batera gertatzen den efek-
tuak eragiten du, halaber, guk egiten duguna besteek berrestea eta go-
zatzea. Zeren, egia bada ere guk egiten ditugun ahaleginak gure lagu-
nek estimatu ezean ezinezkoa zaigula ahaleginok merezi dutelako kon-
bentzimendua mantentzea, egia da, halaber, guk egiten dugunak haien 
miresmena edo atsegina pizten duenean soilik baloratu ohi dituztela 
besteek gure ahaleginak. Horrela, trebetasun xehe eta korapilatsuak 
erakusten dituzten eta zolitasuna nahiz sofistikazioa adierazten duten 
jarduerak dira bai egileak berak eta bai ingurukoek baloratzen dituz-
tenak. Bestalde, pertsonak zenbat eta gogobetegarriago deritzon bere 
bizi-proiektuari, hainbat errazago ospatuko ditu gure lorpenak. Bere 
buruagan konfiantza duena ez da labur geratzen besteak estimatzeko 
orduan. ohar hauek guztiak kontuan hartuz gero, badirudi ezen, per-

tsonek, hala bakoitzak bere burua nola batak bestea, errespetatu ahal 
izateak, euren proiektu komunak arrazionalak eta osagarriak izatea 
eskatuko lukeela: hots, proiektuok haien gaitasun heziak kitzikatzea 
eta bakoitzarengan bere ahalmenaren sentimendua suspertzea, eta hala 
bilbatzea oro pertsona denek estimatu eta gozatuko luketen jarduera 
eskema bakar batean. 

Hortaz, hala ere, batek pentsa dezake halako baldintzak, ge-
hienetan, ezin direla bete. suposa liteke halako zerbait lortu ahal 
izatea oso ongi dohaturiko gizabanakoen elkarte mugatu batean 
soilik, arte, zientzia edo helburu sozial komunak lortzeko elkartuta, 
gerta daitekeela. Eman lezake ez dagoela gizarte osoan norberaren 
buruarekiko errespetuaren oinarri iraunkorrik finkatzeko modurik. 
Baina suposizio hori okerra da. Printzipio aristotelikoaren aplikazioa 
norbanakoarekin eta, beraz, haren balio pertsonalekin eta egoera 
partikularrarekin erlazionatzen da beti. Normalean aski da pertso-
na bakoitzarentzat bera bertako kide den elkarteren bat (bat edo ge-
hiago) egotea, non berarentzat arrazoizkoak diren jarduerak beste 
kideek publikoki berresten dituzten. Horretara, eguneroko bizitzan 
egiten dugunak merezi duelako konbentzimendura iristen gara. Gai-
nera, elkarte lokarriek autoestimuaren bigarren alderdia indartzen 
dute, zeren porrotaren probabilitatea gutxitu eta norberarenganako 
mesfidantza sentimenduaren kontrako laguntza eman ohi baitute 
makurraldiak gertatzen direnean. Jakina, gizakiek ahalmen eta gai-
tasun desberdinak dituzte, eta batzuentzat interesgarri eta erakargarri 
dirudiena beste batzuentzat ez da hala izanen. Halere, gizarte ongi 
antolatuan, komunitate eta elkarteen aniztasun handia dago, eta ho-
rietako bakoitzeko kideek beren ideal propioak dituzte, euren asmoen 
eta gaitasunen neurrira egokituak. Doktrina perfekzionista baten 
arabera juzgatuz gero, talde askoren jarduerak ez dira iritsiko agian 
bikaintasun gradu altura. Baina horrek ez du axola. axola duena da 
elkarte horien barne bizitza egokiro doitzea partaideen ahalmenei eta 
beharrizanei, eta elkarkideek beren balioaz duten sentipenari oina-
rri segurua ematea. Burutzapen maila absolutua, definitu ahal balitz 
ere, lekuz kanpokoa da. Baina dena dela, herritar gisa, bazterrera 
utzi behar dugu perfekzio eredua printzipio politiko gisa, eta ekidin, 
justiziaren helburuei dagokienean, bizimodu ezberdinen balio erlati-
boari buruzko balorazio oro (50§). Hortaz, zera da beharrezkoa per-
tsona bakoitzarentzat: interes konpartituen komunitate bat gutxienez 

izatea, zeinetan bera partaide den eta bertako kideek bere ahaleginak 
aintzat hartzen dituztela dakusan. Eta gehienetan halako segurtasuna 
nahikoa izan ohi da, baldin eta bizitza publikoan herritarrek besteen 
helburuak errespetatzen badituzte eta eskubide politikoak euren 
autoestimua ere bultzatuz egikaritzen badituzte. Funtsezko baldintza 
horixe da, hain zuzen, justiziaren printzipioek sostengatzen dutena. 
Jatorrizko kokapenean dauden gizabanakoek ez dute berenganatzen 
perfekzioaren printzipioa, zeren irizpide horri uko egiteak erraztu 
egiten baitu printzipio aristotelikoa betetzen duten jarduera orotan 
(justiziaren printzipioekin bateragarriak izanik) dagoen ona ezagu-
tzeko bidea. Batzuek besteen helburuak juzgatzen dituzten demokra-
zia horixe da norberaren buruarekiko errespetuaren oinarria gizarte 
ongi antolatu batean. 

Geroago erlazionatuko ditut gaiok gizarte batasunaren kontzep-
tuarekin eta justiziaren printzipioek giza ondasunean duten lekuarekin 
(79-82§§). Hemen, berriz, lehen mailako ondasuna den norberaren 
buruarekiko errespetuaren, bikaintasunen eta lotsaren arteko loturak 
aztertu nahi ditut, eta ea lotsa noiz den emozio morala, emozio natu-
ralari kontrajarria. orain lotsaren ezaugarria azal dezakegu norbaitek 
esperimentatzen duen sentimendu gisa, bere errespetuaren kontrako 
iraina edo bere autoestimuaren kontrako erasoa jasaten duenean. 
lotsaria mingarria da, ondasun estimatu baten galera delako. Baina 
bada desberdintasun bat, aipatu beharrekoa, lotsaren eta atsekabearen 
artean. Bigarrena ia edozein ondasun motaren galerak sortzen duen 
sentimendua da, zerbait zuhurtziarik gabe edo arretarik gabe egin eta 
ondoriozko kaltea deitoratzen dugunean adibidez. Nahigabea azaltze-
rakoan, aukera galduetan edo baliabide alferrik galduetan pentsatzen 
dugu batik bat. Baina deitora dezakegu, halaber, lotsarazten gaituen 
zerbait egitea, edo, baita gure autoestimuaren oinarria jartzen zuen 
bizi-proiektu bat bazterrera uztea ere. Horrela, norberaren balioaren 
sentimendurik ez izatea deitora dezakegu. Nahigabea, beraz, guretzat 
ontzat daukagunaren galerak edo gabeziak eragindako sentimendu 
orokorra da, eta lotsa, berriz, geure buruarekiko errespetuak -onaren 
forma berezi bat- jasandako kolpeek eragiten duten emozioa. 

Hala nahigabeak nola lotsak geure buruari egiten diote erre-
ferentzia; baina lotsak lotura bereziki barnekoa inplikatzen du geure 
buruarekin eta geure buruaren balioaren sentimendua berresteko 

behar ditugun pertsonekin.263 Gainera, lotsa, batzuetan, sentimendu 
morala da, onaren printzipio bat aipatzen delarik hura esplikatzeko. 
Gertakariok argitzea lortu behar dugu. Bereiz ditzagun, batetik, batez 
ere guretzat (dauzkanarentzat) onak diren gauzak, eta, bestetik, gure-
tzat ez ezik besteentzat ere onak diren gure pertsonaren atributuak. Bi 
mota hauek ez dira exhaustiboak, baina agerian uzten dute kontraste 
egokia. Horrela, merkantziak eta jabetzako gauzak (ondasun esklusi-
boak) onak dira, batez ere, euren jabeentzat eta erabiltzaileentzat, eta 
soilik zeharka gainerakoentzat. Horrez gain, irudimena eta talentua, 
edertasuna eta xarmantasuna, eta pertsonaren beste balio eta gaitasun 
natural batzuk, onak dira beste batzuentzat ere: egokiro garatzen eta 
zentzuz burutzen direnean, gure lagunek gozatzen dituzte guk geuk 
bezala. Jarduera osagarriak burutzeko giza baliabideak dira, zeintzu-
etan pertsonek elkartu eta hala beren burutzapenez nola euren izaerako 
besteen burutzapenez gozatzen duten. ondasun motok bikaintasunak 
dira: eurok eduki nahi izatea guztiok (gu geu barne) arrazionaltzat jo-
tzen dugun pertsonaren ezaugarriak eta gaitasunak. Gure ikuspegitik 
begiratuta, bikaintasunok ondasunak dira, bizi-proiektu atseginagoa 
burutzea ahalbidetzen digutelako, gure buru-jabetasun sentimendua 
areagotuz. aldi berean, gurekin bizi direnek ere estimatzen dituzte ha-
lako atributuak, eta haiek gure pertsonagan eta guk egiten dugunean 
sentitzen duten gozamenak indartu egiten du gure autoestimua. Horre-
la, bikaintasunak giza loraldirako baldintzak dira; guztien ikuspegitik 
dira onak. Horregatik guztiagatik, bikaintasunek norberaren buruare-
kiko errespeturako baldintzekin zerikusia dute, eta geure balioan du-
gun konfiantzarekin duten lotura azaltzen dute. 

lotsa naturalari dagokionez, lehenik eta behin, ez da sortzen 
ondasun esklusiboen galeraren edo gabeziaren kariaz, edo gutxienez 

263 Nire lotsaren definizioa hurbil dago William McDougall-enetik, An Intro-
duction to Social Psychology (londres, Methuen, 1908), 124-128 or. autoes-
timuaren eta printzipio aristotelikoa deitu dudanaren arteko loturari dagokionez, 
White jaunari jarraitu diot, «Ego and Reality in Psychoanalytic Theory», 7. kap. 
lotsaren eta erruaren erlazioari buruz, zorretan nago Gerhart Piers eta Milton 
singer jaunekin, Shame and Guilt (springfield, iii. Charles C. Thomas, 1953), 
nire eztabaidaren planteamendua erabat desberdina den arren. ikus, halaber, Erik 
Erikson, «identity and the life Cycle», Psychological Issues, 1. lib. (1959), 39-
41, 65-70 or. lotsaren intimitateari buruz, ikus stanley Cavell, «The avoidance 
of love», Must We Mean What We Say? liburuan (New York, Charles scribner´s 
sons, 1969). 278, 286h or. 

ez da sortzen horregatik zuzenki, baizik eta guk bikaintasun jakin 
batzuk ez edukitzearren, edo horiek gauzatzen ez jakitearren, gure 
autoestimuak jasaten duen laidoagatik. Batik bat guretzat onak diren 
gauzen gabeziak nahigabea sortuko liguke, baina ez lotsa. Horrela, 
batek bere itxuraren edo dorpeziaren lotsa ukan dezake. Nolakotasun 
horiek ez daudenez normalean gure borondatearen mende, ez gaituz-
te sentiarazten errudun; halere, lotsaren eta autoestimuaren artean 
dagoen erlazioa egonik, arrazoizkoa da akatsongatik deprimituak 
sentitzea. akats horiekin gure bizimodua ez da izaten sarritan hain 
gogobetegarria eta besteen estimazioaren laguntza maila urriagoan 
jasotzen dugu. lotsa naturala, beraz, gure pertsonaren akatsengatik 
sortzen da, edota akatsok agerian uzten dituzten gure egintza eta atri-
butuengatik; izan ere, akatsok agerian jartzen dute hala besteek nola 
guk geuk arrazionaltzat joko genukeen zenbait nolakotasunen galera 
edo gabezia daukagula guk. Hala ere, ñabardura bat egin beharra dago. 
Gure bizi-proiektua da gu zertaz lotsatzen garen ebazten duena, eta 
hortik lotsa sentimenduak gure xedeekin zerikusia izatea, hots, egiten 
saiatzen garen gauzekin eta kide nahi ditugun pertsonekin.264 Horrela, 
musikarako gaitasunik ez dutenak ez dira ahalegintzen musikari izaten 
eta ez dute lotsarik sentitzen gabezia horregatik. izatez, ez da gabezia 
bat inola ere, edo ez behintzat beste gauza batzuk egiteko elkarte go-
gobetegarriak osatu ahal badira. ondorioz, esanen genuke ezen, gure 
bizi-proiektua kontuan hartuz, gure kidetza asmo garrantzitsuenak 
burutzeko funtsezkoak diren bikaintasunen galera edo gabezia agerian 
uzten duten gure pertsonaren akatsek edo gure egintzen porrotek lo-
tsarazi ohi gaituztela. 

lotsa moralera itzuliz orain, pertsona onaren deskribapena (au-
rreko atalean) eta lotsaren izaerari buruzko oharrak biltzea baino ez 
daukagu. Horrela, edozeinek ukan dezake lotsa morala bere buruaren 
bikaintasuntzat jotzen dituenean bere bizi-proiektuak eskatzen dizkion 
eta sustatzea dagozkion bertuteak. Bertuteok, edo edonola ere horieta-
riko batzuk, bere kideek, eta berak ere, berarengan desio dituzten no-
lakotasuntzat dauzka. Bikaintasun horiek edukitzea eta bere ekintzetan 
adieraztea beraren asmo erregulatzaileen artean dago, eta beharrezko 
baldintza bat da elkarteko kidetzat nahi dituenen aldetik balorazio ona 

264 ikus William James, The Principles of Psychology, i. lib. (New York, 1890), 
309h or. 

eta estimua jaso ditzan. orduan, nolakotasun horiek beragan falta dire-
la adierazten duten edo agerian uzten duten egintzak eta ezaugarriak, 
eta baita bere akatson kontzientzia edo oroipen soila ere, lotsatzeko 
motiboa izanen ditu seguruenik. lotsa norberaren gutxitze sentimen-
dutik sortzen denez, alde horrexetatik esplikatu behar dugu lotsa mo-
rala nola azal daitekeen. lehenik, jatorrizko kokapenaren irakurketa 
kantiarrak zera esan nahi du: zilegizkoa eta justua dena egiteko desira 
dela pertsonek duten modu printzipala eurek izaki arrazional aske eta 
berdinkide gisa duten izaera adierazteko. Eta printzipio aristoteliko-
tik ondorioztatzen da ezen gizakion izaeraren adierazpen horixe dela 
gure onaren funtsezko osagai bat. orduan, balio moralaren informa-
zioarekin konbinatuta, bertuteak bikaintasunak direla ondorioztatzen 
da. onak dira bai norberaren ikuspegitik, baita besteenetik ere. Haien 
gabeziak hala norberaren autoestimua nola gure lagunek gutaz dutena 
ahultzera joko du. Beraz, akats horien adierazpenek lotsarekin loturiko 
sentimenduekin zaurituko dute norberaren buruarekiko errespetua. 
irakasgarria da lotsa moral eta erru sentimenduen arteko desberdinta-
sunak hautematea. Bata eta bestea egintza berberak sortuak izan dai-
tezkeen arren, ez dagokie esplikazio bera (73§). Pentsa dezagun, adibi-
dez, norbaitek lapurreta egiten duela edo koldarki portatzen dela, eta 
gero errudun eta lotsatuta sentitzen dela. Bere zuzentasun eta justizia 
senaren kontra jokatzeagatik sentitzen da errudun. Baina, bere intere-
sak injustuki aldeztearren besteen eskubideak urratu ditu, eta bere erru 
sentimenduak are biziagoak izanen dira kaltetuekin adiskidetasun edo 
lagunartekotasun loturaren bat badu. Bere portaerak besteok iraindu 
eta haserre jarriko lituzkeela pentsatzen du, eta haien arrazoizko sumi-
naren eta balizko errepresalien beldur da. Baina, horrez gain, lotsatuta 
sentitzen da, bere portaerak agerian uzten duelako ez duela erdietsi 
bere buru-jabetasunaren ondasuna, eta ikusi duelako ez dela bere la-
gunen duin, bere buruaren balioaren sentimendua berresteko behar di-
tuen lagun horien duin. Mespretxagarritzat jo, objektu barregarritzat, 
eta arbuiatuko ote duten beldur da. Bere portaerarekin agerian utzi du 
berak estimatzen eta desiratzen dituen bikaintasunen gabezia. 

ikusten dugu ezen, gure pertsonaren bikaintasunak direnez 
gizarte bizitzako gorabeheretan egiten dugun ekarpena, halako ber-
tute guztiak desiratu behar ditugula, eta haien gabeziak lotsa senti-
tzera eraman gaitzakeela. Baina bertute batzuk bereziki loturik daude 
lotsarekin, modu berezian adierazten dutelako norberaren buru-jabe-

tasuna lortzeko ezintasuna, jabetasun horri dagozkion indarra, balioa 
eta autokontrolaren bikaintasunak barne. Nolakotasun horien gabezia 
agerian uzten duten akatsek lotsa sentimendu mingarrietara eraman 
gaitzakete erraz. Horrela, onaren eta justiziaren printzipioak lotsa mo-
rala eta erruduntasuna sentitzera garamatzaten egintzak deskribatzeko 
erabiltzen diren arren, ikuspegia desberdina da kasu bakoitzean. Kasu 
batean, arreta berezia ematen diegu besteen nahikunde justuak urra-
tzeari eta haiei eragin diegun kalteari, baita, gure ekintzen berri ba-
lute, seguruenik sentituko luketen ernegazio eta haserreari ere. Beste 
kasuan, aldiz, gure autoestimuaren galeragatik eta gure asmoak gau-
zatzeko ezintasunagatik zaurituta sentitzen gara: geure burua murriz-
tuta sumatzen dugu, besteek ukan diezaguketen errespetua gutxituko 
delakoan sortzen zaigun esturagatik, eta geure buruaz sentitzen dugun 
desengainuagatik, geure idealen arabera bizi ezin dugulako. argi dago 
ezen, hala lotsa moralak nola erruduntasunak besteekiko harremane-
tan eragiten digutela, eta bata zein bestea onaren eta justiziaren lehen 
printzipioak onartzen ditugulako adierazpenak direla. Dena dela, gure 
zirkunstantziak era kontrastatuan ikusten direnez, emozio horiek ikus-
puntu desberdinen barruan gertatu ohi dira. 

68. JUsTUaREN ETa oNaREN aRTEKo ZENBaiT 

KoNTRasTE 

Kontratu ikuspegiaren egiturazko ezaugarriak ezagutzera ema-
teko, justuaren eta onaren kontzeptuen arteko zenbait kontraste aipa-
tuko ditut orain. Kontzeptu horiek balio morala azaltzea ahalbidetzen 
digutenez, teoriaren funtsezko kontzeptu biak dira. Nozio bi horiek 
erlazionatzen dituen eta bien arteko desberdintasunak definitzen di-
tuen eraren mende dago doktrina etiko ororen egitura. Bidezkotasun 
ulerturiko justiziaren ezaugarri bereizgarriak puntu horien behaketa-
ren bidez eman daitezke erakustera. 

Desberdintasun bat honako honetan datza: justiziaren printzi-
pioak (eta zuzentasunaren printzipioak oro har) jatorrizko kokapenean 
hautatuko liratekeenak dira; aldiz, hautaketa arrazionalaren printzipio-
ak eta deliberamendu arrazionaltasunaren irizpideak ez dira hautatzen 
inolaz ere. Justiziaren teoriaren lehen egitekoa hasierako egoera defi-
nitzea da, ondorioz ateratzen diren printzipioek justiziaren ikuskera 
zuzena adieraz dezaten ikuspegi filosofiko batetik. Horrek zera esan 

nahi du, egoera horren ezaugarri tipikoak, izatez, printzipioak onar-
tzearen aldeko arrazoibideetan neurrizko presioak liratekeela, eta 
onarturiko printzipioak, berriz, justiziari buruz oreka gogoetatsuan gure 
konbentzimendutzat ditugunei dagozkienak.. Baina onaren teorian ez 
da gertatzen horrelako arazorik. Hasteko, ez dago hautaketa arrazio-
nalaren printzipioei buruzko akordio premiarik. Bakoitzak askatasuna 
duenez bere bizitza nahierara planifikatzeko (asmo horiek justiziaren 
printzipioekin bateragarriak direino), ez da behar adostasunik arrazio-
naltasunaren jarraibideei buruz. Justiziaren teoriak suposatutzat ema-
ten duen guztia honako hau da: onaren informazio xumean, hautake-
ta arrazionalaren arau nabariak aski direla lehen mailako ondasunen 
hobespenaren arrazoia ulertzeko, eta arrazionaltasunaren ikuskeretan 
gertatzen diren aldaketek ez dietela eragiten jatorrizko kokapenean 
onarturiko printzipioei. 

Halere, nik suposatu dut gizakiek printzipio jakin batzuk hobes-
ten dituztela eta arau horiek arrazionaltasun kontzeptua ordezteko ka-
talogazio gisara erabil daitezkeela. Horrela, adibidez, iritzi ezberdinak 
daude ziurgabetasunari aurre egiteko modurik onenari buruz.265 Baina 
ez dago arrazoi bakar bat ere pentsatzea eragozten digunik, ezen giza-
banakoak, euren proiektuak egitean, beren joerei jarraitzen ari direla 
kasu horretan. Beraz, ezin zaio erantsi zerrendari ziurgabetasunaren 
mendeko ezein hautaketa printzipio, onargarria iruditu arren, haren 
kontrako argudio erabakigarririk sortzen ez den bitartean. Horrelako 
arazoez onaren printzipio xumearen teorian soilik arduratu behar dugu. 
Hemen, berriz, lehen mailako ondasunen desio orokorra finkatu ahal 
izateko eta justiziaren printzipioen hautaketa demostratu ahal izateko 
moduan interpretatu behar da arrazionaltasun kontzeptua. Baina, kasu 
honetan ere, iradoki dut ezen hautaturiko justiziaren ikuskerari ez dio-
tela eragiten arrazionaltasunaren irakurketa eztabaidatsuek. Halere, 
edozein kasutan, behin justiziaren printzipìoak hautatu eta gero teo-
ria osoaren eremuan dihardugunean, ez da izanen inolako premiarik 
onaren deskribapena ebazteko hautaketa arrazionalaren arau guztiei 
buruzko adostasuna ezartzeraino. izatez, hori, bidezkotasun ulerturiko 
justiziak instituzio justuen egituraren barnean norbanakoei eta taldeei 
bermatzen dien hautaketa askatasunaren kontra legoke. 

265 ikus R.D. luce eta Howard Raiffa jaunen analisia, Games and Decisions (New York, John Wiley and sons, 1957), 278-306 or. 

Justuaren eta onaren arteko beste kontraste bat honako hone-
tan datza: normalean gauza ona da gizabanakoek beren onari buruz 
dituzten ikuskerak hein handi batean ezberdinak izatea, baina ez da 
gertatzen gauza bera justuaren ikuskerei dagokienean. Gizarte ongi 
antolatuan, herritarrek zuzentasunaren printzipio berberak dituzte eta 
kasu partikularretan iritzi berdina lortzen saiatzen dira. Printzipio ho-
riek azken ordenamendu bat ezarri behar dute pertsonek elkarrekiko 
dituzten eskakizun gatazkagarrien kasuan, eta funtsezkoa da ordena-
mendu hori bakoitzaren ikuspuntutik identifikagarria izatea, oso zai-
la izan daitekeen arren, praktikan, bakoitzak hura onartzea. Bestalde, 
pertsonek era ezberdinetara aurkitzen dute beren ona, eta pertsona 
batentzat gauza onak izan daitezke beste batentzat ez liratekeenak. 
Gainera ez da urgentea publikoki onarturiko judizio batera iristea gi-
zabanako partikular batzuen onari buruz. Halako adostasuna justizia 
arazoetan premiazkoa egiten duten arrazoiak ez dira, izatez, balio ju-
dizioak. Nahiz eta beste baten ikuspuntuan jarri eta harentzat komeni-
garria litzatekeena baloratzen saiatu, aholkulari moduan egiten dugu 
hori, zelanbait esatearren. Bestearen lekuan jartzen saiatzen gara, eta, 
haren jomuga eta beharrizan berdinak ditugula imajinatuz, gauzak 
beraren ikuspuntutik ikusten saiatzen gara. Paternalismo kasuak alde 
batera utzita, geure iritzia ematen dugu eskatzen zaigunean; baina ez 
dago zuzentasun gatazkarik iritzi hori eztabaidatzen denean eta gure 
judizioa onartzen ez denean. 

Gizarte ongi antolatuan, beraz, banakoen bizi-proiektuak des-
berdinak dira, proiektu horiek asmo ezberdinei garrantzi berezia ema-
ten dieten zentzuan, eta pertsonak aske geratzen dira beren ona ebazte-
ko beste batzuen iritziak aintzat hartu gabe, aholku gisara izan ezean. 
Hartara, onaren ikuskeretan gertatzen den aniztasun hori gauza ona da 
berez, edo, beste modu batera esanda, arrazionala da gizarte ongi an-
tolatuko kideek beren proiektuak ezberdinak izan daitezen desiratzea. 
Horren arrazoiak begi bistakoak dira. Gizakiok ahalmen eta gaitasun 
pila daukagu, eta ezinezkoa da horiek denak pertsona bakar batek edo 
pertsonen talde batek burutzea. Horrela, gure joera garatuen izaera 
osagarritik onura atera ez ezik, batak bestearen jardueretatik atsegin 
hartzen dugu. Guk landu ezin izan dugun geure izatearen zati bat bes-
teek agerian jarriko balute bezala da. Beste gauza batzuetara dedikatu 
behar izan dugu, egin genitzakeen gauzetatik arlo txiki batera (79§). 
Baina justiziaren kasuan oso bestelakoa da egoera: printzipio komun 

batzuk ez ezik, horiek kasu partikularretara aplikatzeko modu nahiko 
antzekoak ere behar ditugu, halako moldez, non eskakizun gatazkaga-
rrien azken ordenamendu bat defini daitekeen. Justiziaren judizioak 
zirkunstantzia berezietan baino ez dira aholku izaerakoak. 

Hirugarren desberdintasuna honexetan datza: justiziaren prin-
tzipioen aplikazio asko ezjakintasunaren estalkiak murriztuta daude; 
baina pertsonaren onaren ebaluazioek, ordea, gertakarien ezagutza 
osoan oinarritu behar dute. Horrela, beraz, ikusi dugunez, justiziaren 
printzipioak informazio mota jakin batzuk izan gabe hautatu behar iza-
teaz gain, printzipio horiek konstituzioak eta oinarrizko gizarte antola-
menduak diseinatzeko erabiltzen direnean, hala nola legeen eta egintza 
programen artean ebazteko, antzeko mugen aurrean egoten gara, hain 
hertsiak ez izan arren. legebiltzar konstituziogile bateko diputatuek 
nahiz legegile eta hautesle idealek ere ikuspuntu bat hartu behar iza-
ten dute, zeinetaz gertakari orokor egoki batzuk besterik ez dituzten 
ezagutzen. Bestalde, norbanakoak bere onari buruz duen ikuskerari 
dagokionez, hasieratik doitu beharra dago haren egoera konkretura. 
Bizi-proiektu arrazionalak gure ahalmenak, jomugak eta zirkunstan-
tzia bereziak kontuan hartu behar dituenez, egokia da gure egoera 
sozialaren eta dohain naturalen araberakoa izatea. Ez dago eragozpe-
nik proiektu arrazionalak halako gertakizunei egokitzeko, zeren jus-
tiziaren printzipioak aukeratuta baitaude dagoeneko, eta hala proiek-
tuon edukia, nola eurok bultzatzen dituzten helburuak eta erabiltzen 
dituzten baliabideak ebazten baitituzte. Baina justiziaren judizioetan, 
fase judizial eta administratiboan baizik ez dira alboratzen informa-
zioari buruzko murriztapen guztiak, eta kasu partikularrak dagozkien 
gertakari guztiak kontuan hartuta ebatzi behar dira. 

Kontrasteon argitan azal dezakegu, gainera, kontratu doktri-
naren eta utilitarismoaren arteko diferentzia garrantzitsu bat. onu-
ragarritasun printzipioa desio arrazionalaren betetze gisa ulerturiko 
onari balio gorena ematean datzanez, dauden lehentasunak eta horiek 
etorkizunean jarraitzearen posibilitateak emantzat jo behar ditugu, eta 
ondoren ahalegindu gogobetetzeen balantze neto handiena lortzen. 
Baina, ikusi dugunez, proiektu arrazionalen determinazioa zehaztu-
gabea da funtsezko zenbait alderditan (64§). Hautaketa arrazionalaren 
printzipio nabarienek eta aplikatzen errazenek ez dute espezifikatzen 
zein den proiekturik onena; oraindik gauza asko geratzen da ebazte-

ko. Zehaztugabetasun hori ez da eragozpena bidezkotasun ulerturiko 
justiziarentzat, zeren proiektuen ñabardurek ez baitute ukitzen, inolaz 
ere, zuzena edo justua dena. Gure zirkunstantzia partikularrak dire-
nak direla, gure bizimoldeak justiziaren printzipioetara, zeintzuetara 
independenteki iristen den, egokitu behar du betiere. Horrela, bizi-
proiektuen alderdi arbitrarioek ez dituzte ukitzen printzipiook, ezta 
oinarrizko egitura antolatzeko erari dagokionean ere. arrazionaltasun 
kontzeptuaren zehaztugabetasuna ez da gauzatzen gizakiek elkarri 
inposa diezazkioketen bidezko exijentzietan. Justua denaren lehenta-
sunak eragozten du hori. 

Utilitaristak, ordea, onartu beharra dauka aipatu zehaztugabe-
tasunak baimendutako lehentasunen taxuerak injustiziara -normalean 
injustiziatzat ulertzen denera- eraman dezakeen posibilitate teorikoa. 
Esate baterako, suposa dezagun gizartearen gehiengoak zinez arbuia-
tzen dituela erlijio edo sexu praktika jakin batzuk, eta higuingarritzat 
dauzkala. sentimendu hori hain bizia da, non halako gauzak gertatzen 
diren ideia hutsa nahikoa baita gehienen haserrea eta arbuioa pizteko. 
Nahiz eta jarrerok oinarri moraletan eutsiezinak izan, ez dirudi argu-
dio segururik dagoenik irrazionaltzat jo eta baztertzeko. Desioaren 
burutzapen gorena bilatzeak, beraz, ezelako kalte sozialik eragiten ez 
duten ekintzen kontrako errepresio neurri gogorrak justifika ditzake. 
askatasun indibiduala defendatzeko, kasu horretan, utilitaristak de-
mostratu behar du ezen, zirkunstantziak kontuan harturik, abantailen 
egiazko emaitzak askatasunaren aldekoa izaten jarraitzen duela epe 
luzera; eta argudio horrek arrakasta ukan dezake edo ez. 

Bidezkotasun ulerturiko justizian, ordea, ez da planteatzen inoiz 
arazo hori. Gehiengoaren konbentzimendu biziek, baldin aldez aurre-
tik finkaturiko justiziaren printzipioetan inolako oinarririk ez duten 
lehentasun soilak badira egiatan, ez dute pisurik hasieratik bertatik. 
sentimenduok asetzeak ez dauka, izatez, askatasun berdinaren eskaki-
zunen balantzako platerean jarri ahal izateko inolako baliorik. Besteen 
portaera edo sinestearen kontrako auzia jarri ahal izateko, haien ekin-
tzek kaltetu egiten gaituztela demostratu behar dugu, edota haien 
egintzak baimentzen dituzten instituzioek injustuki tratatzen gaituztela. 
Eta horrek esan nahi du jatorrizko kokapenean onartuko genituzkeen 
printzipioetara jo behar dugula. Printzipio horien aurrean ez du bate-
re axolarik sentimenduen bizitasunak edo sentimenduok gehiengoak 

konpartitzeak. Kontratu irakurketan, beraz, askatasunaren oinarriak 
erabat bereizita daude jendearen lehentasunetatik. izatez, besteen por-
taera baloratzen denean sentimendu jakin batzuk kontuan ez hartzeko 
akordio gisa irudika ditzakegu justiziaren printzipioak. lehenago aipa-
tu dudanez (50§), puntu horiek ezagun-ezagunak dira doktrina liberal 
klasikoan. Berriro aipatu izan ditut demostratzeko ezen, onaren teoria 
osoan, ezin jar dakiokeela inolako objekziorik zehaztugabetasunari. 
Pertsona bat zalantzan utz dezake egin behar duenari buruz, ezin dio-
lako eman erabakia hala edo hola hartzeko jarraibiderik. Baina justi-
ziaren helburua ez denez proiektu arrazionalak betetzeari balio gorena 
ematea, justiziaren edukia ez da ezelan ere ukitzen. Jakina, ezin uka-
tu badirela nagusi diren jarrera sozialak, estatu politikariaren eskuak 
lotzen dituztenak. Gehiengoaren konbentzimenduek eta irritsek ezi-
nezko egin dezakete askatasuna mantentzea. Baina gauza desberdina 
da halako beharrizan praktikoen aurrean makurtzea eta honako justi-
fikazio hau onartzea: hots, aipatu sentimenduak hain sakon eta biziak 
izanik, non beste ezein sentimenduk ezin dituen ordeztu, haiek izan 
behar dutela erabakia ezarriko dutenak. aitzitik, kontratuaren ikus-
pegiak galdatzen du instituzio justuetarantz aurrerapausoak ematea, 
zirkunstantziek uzten duten bezain azkar, halako sentimenduak kon-
tuan hartu gabe. Haren justiziaren printzipioen barnean dago ereduzko 
instituzioen eskema zehatz bat (41§). 

azaldutako kontrasteek argi uzten dute justuaren eta onaren 
kontzeptuek ezaugarri nabariki desberdinak dituztela bidezkotasun 
ulerturiko justizian. Desberdintasunok kontratuaren teoriaren egi-
turatik eta horren ondorioz zuzentasunak eta justiziak hartzen duten 
lehentasunetik sortzen dira. Halaz ere, nik ez dut esan nahi «justua» 
eta «ona» terminoak (eta horien antzekoak) aipaturiko desberdinta-
sunak islatzeko eran erabiltzen direnik. Gure hizkera arruntak kon-
tzeptuon deskribapena adieraztera jo dezakeen arren, egokitasun hori 
ez da beharrezkoa kontratu doktrinaren zuzentasunerako. aitzitik, bi 
gauza dira beharrezko. lehenik, bada gure judiziotzat dauzkagunak 
justiziaren teoriari buruz proiektatzeko era bat, zeinaren arabera, ore-
ka gogoetatsuan, aipaturiko konbentzimenduen baliokideak egiazkoak 
izatea gertatzen den, onar ditzakegun judizioak adierazten dituztelarik. 
Eta bigarrenik, behin teoria ulertu eta gero, interpretazio horiek orain 
defendatu nahi dugunaren bertsio egokiak direla konturatu ahal gara, 
gogoeta egin ondoren. Normalean ordezko baliokide horiek erabiltzen 

ez ditugun arren, agian narritagarriak direlako, edo gaizki interpre-
ta daitezkeelako, edo beste edozein arrazoirengatik, onartzeko prest 
gaude adierazi beharreko guztia adierazten dutela funtsean. Egia esan, 
ordezko horiek ezin dute adierazi baliokide zaizkien judizio arruntek 
adierazten duten gauza bera. Kasua zein neurritaraino den horrela, 
aztertuko ez dudan galdera da. Gainera, ordezkapenek gure hasierako 
judizio moralen abiapuntuarekiko, judiziook gogoeta filosofikoaren 
aurretik zuten taxuerarekiko lerradura gutxi-asko drastikoa adieraz 
dezakete. Dena dela, aldaketa batzuk kritika eta eraiketa filosofikoekin 
lotzen dira, eta gure iritziak berrikusi eta hedatu ahala sortu ahal izan 
dira. Baina kontua da ea bidezkotasun gisa ulerturiko justiziaren ikus-
kerak gaur egun ezagutzen dugun beste edozein teoriak baino hobeto 
gidatzen gaituen gure judiziotzat dauzkagunon egiazko interpretazio-
ra, eta ea baieztatu behar dugunaren adierazpidea errazten digun. 

onaren deskribapena aurkeztu eta gero, egonkortasunaren 
gaira itzuliko naiz orain. Bi fasetan aztertuko dut. Kapitulu honetan, 
ongi antolaturiko gizarteko kideek justizia sena nola lortzen duten 
aztertuko dut, eta sentimendu horrek ikuskera moral ezberdinen bi-
dez definitzen denean duen indar erlatiboaz gogoeta labur bat eginen 
dut. azken kapituluak kongruentziaren gaia aztertuko du, hau da, 
justizia sena gure onaren ikuskerarekin koherentea den ala ez, biek 
laguntzeko moduan bidezko eskema bat eraikitzen. oso kontuan 
hartu behar da kapitulu honen zati handi bat gaian sartzeko dela, 
eta zenbait aipamenek teoria filosofikoarekin zerikusia duten puntu 
garrantzitsuenak adieraztea beste helbururik ez duela. Hasteko, gi-
zarte ongi antolatuaren definizioa ematen dut, eta egonkortasunaren 
esangurari buruz ohar labur batzuk egiten ditut. ondoren, justizia 
senaren garapenaz zertzelada batzuk datoz, behin instituzio justuak 
tinko ezarriak izan ondoren gertatuko dela suposatzen denez. Hala-
ber, neurri bateko arreta ematen zaie psikologia moralaren printzi-
pio batzuei: azpimarratzen dut printzipiook elkarrekikotasunezkoak 
direla, eta egonkortasun erlatiboaren gaiarekin lotzen dut hori. Ka-
pitulua amaitzeko, gizakioi justizia berdinaren bermeak zor izatea 
eragiten duten eta berdintasunaren berezko oinarria definitzen duten 
atributu naturalen azterketa egiten dut. 

69. GiZaRTE oNGi aNTolaTUaREN KoNTZEPTUa 

Hasieran (1§), gizarte ongi antolatuaren ezaugarritzat jo dut 
bertako kideen ona gehitzeko xedearekin diseinatua izatea, eta jus-
tiziaren ikuskera publikoak eraginkorki zuzendua. Horrelako gizar-
tean, hortaz, denek onartzen dituzte justiziaren printzipio berak eta 
badakite besteek ere onartzen dituztela, eta oinarrizko gizarte insti-

tuzioek ere printzipio horiek betetzen dituzte eta bertako kideek ba-
dakite betetzen dituztela. Hartara, bidezkotasun gisa ulerturiko justi-
zia gizartearen ikuskera horren arabera egituratuta dago. Pertsonek, 
jatorrizko kokapenean, onartu behar dute hautaturiko printzipioak 
publikoak direla, eta, ondorioz, eskuarki onarturiko arau gisa eragin 
ditzaketen efektuengatik baloratu behar dituzte justiziaren ikuskerak 
(23§). Publikotasunaren baldintza ez betetzeagatik bazter geratzen 
dira, bestalde, gutxi batzuek, edo denek ere, ulertuta eta jarraituta 
nahiko eraginkorrak litezkeen ikuskerak, gertakari hori oso ezaguna 
ez den neurrian. Honako hau ere aipatu beharra dago, alegia, printzi-
pio horietara adostasunez heltzen denez -gizakiei buruzko eta eurok 
gizartean duten lekuari buruzko egiazko siniste orokorren argitan-, 
hautatzen den justiziaren ikuskera gertakarion oinarriaren gainean 
dela onargarria. Ez dago doktrina teologiko edo metafisikoetara 
jo beharrik ikuskera horren printzipioen alde egiteko, ezta mundu 
honetan bi printzipioek permititzen dituzten desberdintasunak kon-
pentsatuko edo zuzenduko dituen beste mundu bat imajinatzeko ere. 
Justiziaren ikuskerak gure bizitzaren baldintzek justifikatu behar 
dituzte, ezaguna dugun bizitzaren baldintzek, edo ezin dira bestela 
inola justifikatu.266 

Dena den, ongi antolaturiko gizartea berak justiziaz duen ikus-
kerak araututa dago, egon. Horrek zera esan nahi du: gizarte horretako 
kideek justiziaren printzipioek eskatzen duten bezala jarduteko gogo 
sakona, gehienetan eraginkorra, dutela. ongi antolaturiko gizarteak 
denboran zehar irauten duenez, hark justiziaz duen ikuskera egonkorra 
izanen da seguruenik, hau da, instituzioak justuak direnean (ikuskera 
horrek definitu bezalakoak), halako antolamenduetan parte hartzen 
dutenek dagokien justizia sena erdiesten dute, baita antolamenduok 
mantentzeko dagokien partea egiteko gogoa ere. Justiziaren ikuskera 
jakin bat beste bat baino egonkorragoa izanen da, baldin sortzera jo-
tzen duen justizia sena sendoagoa eta joera suntsitzaileak gainditzeko 
kapazagoa bada, eta baimentzen dituen instituzioek injustuki jardute-

266Beraz, baztertzekoak dira, kasu, Platonek bere Politeia izeneko iii. libu-
ruan aipatzen duen gezur zintzoaren baliabidea, hala nola erlijioaren defentsa 
(hartan sinesten ez denean), bestela irauterik izanen ez lukeen gizarte sistema 
bati eusteko, Dostoievskiren Karamazov Anaiak liburuko inkisidore Handiaren 
kasuan bezala. 

ko bulkada eta tentazio ahulagoak sortzen badituzte. ikuskera baten 
egonkortasuna motiboen halako oreka baten mende dago, non lantzen 
duen justizia senak eta sustatzen dituen helburuek normalean garaitza 
lortu behar baitute injustiziaranzko joeren kontra. Justiziari buruzko 
ikuskera baten egonkortasuna (eta definitzen duen gizarte ongi antola-
tua) baloratzeko, aurkako joera horien indar erlatiboa aztertu beharra 
daukagu. 

argi dago egonkortasuna ikuskera moralen alderdi desira-
garria dela. Berdinean, pertsonek jatorrizko kokapenean printzipio 
eskema egonkorrena hautatuko dute. Justiziaren ikuskera bat den 
erakargarriena izan arren beste ezaugarri batzuei dagokienez, akats 
larriduna da, baldin psikologia moraleko printzipioak gai ez badi-
ra gizakiengan aipaturiko ikuskeraren arabera jokatzeko ezinbeste-
ko gogoa pizteko. Hortaz, bidezkotasun gisa ulerturiko justiziaren 
printzipioak aztertzen jarraitzeko, ikuskera hori beste alternatiba 
batzuk baino egonkorragoa dela demostratzea gustatuko litzaidake. 
Egonkortasunean oinarrituriko argudio hori orain arte aurkezturiko 
arrazoiei eranstekoa da gehienbat (29§ atalean azaldutako gogoetei 
dagokiena izan ezik). 

Kontzeptu hori zehatzago aztertzea da nire asmoa, dela berez 
duen interesagatik, dela beste gai batzuk, besteak beste berdintasuna-
ren oinarria eta askatasunaren lehentasuna, aztertzeko bidea errazten 
duelako. 

argi dago egonkortasunaren irizpidea ez dela erabakigarria. 
Horrela, etikari buruzko zenbait teoriak irizpide hori erabat barre-
garritzat jo du, gutxienez berorren irakurketa batzuei dagokienez. 
adibidez, batzuetan esan ohi da Benthamek onuragarritasunaren 
printzipio klasikoa eta egoismo psikologikoaren doktrina defenda-
tzen zituela. Hala ere, lege psikologiko bat baldin bada gizabanakoek 
beren aldeko interesak soilik bilatzea, ezinezko zaie justizia sen era-
ginkorra edukitzea (berori onuragarritasunaren printzipioan defini-
tzen den bezala). Ustezko legegileak egin dezakeen onena zera da or-
duan: interes pertsonaletan edo taldearenetan zentraturiko motiboen 
bitartez antolamendu sozial batzuk diseinatu, herritarrak beren on-
gizatea maximizatzeko moduan joka dezaten konbentzitzeko. ikus-
kera horretan, ondorioztatzen den interes-identifikazioa artifiziala 
da, izatez: arrazoimenaren artifizioan oinarritzen da, gizabanakoek 

beren interesak lortzeko bide gisara betetzen dutelarik eskema instituzionala.267 

Dibergentzia mota hori -batetik zuzentasunaren eta justi-
ziaren printzipioen, eta, bestetik, giza motiboen arteko dibergen-
tzia- ezohikoa da, baina irakasbide ere bada muturreko kasu gisa. 
Doktrina tradizional ia guztiek diote ezen giza natura, hein batean 
bederen, halako moldekoa dela, non instituzio justu batzuen barnean 
bizi eta haien onura hartu izan dugunean pizten zaigula justiziaren 
arabera jokatzeko gogoa. Hori egia den neurrian, justiziaren horre-
lako ikuskera giza jauginei psikologikoki dagokiena da. Gainera, 
egia baldin bada justiziaren arabera jokatzeko gogoa bizi-proiektu 
arrazional baten erregulatzailea ere badela, orduan justiziaren ara-
bera jardutea gure onaren osagai bat da. Kasu horretan, justiziaren 
eta ontasunaren ikuskerak bateragarriak dira, eta teoria oro har kon-
gruentea da. Kapitulu honen helburua hauxe azaltzea da, bidezko-
tasun gisa ulerturiko justiziak nola sortzen duen bere euskarria, eta 
seguruenik alternatiba tradizionalek baino egonkortasun handiagoa 
duela demostratzea, zeren psikologia moralaren printzipioekin ba-
terago baitator. Helburu horrekin, laburki deskribatzera noa giza-
kiek, ongi antolaturiko gizartean, justizia sena eta beste sentimendu 
moral batzuk erdiets ditzaketela. Nahitaez eginen dugu topo zenbait 
arazo psikologikorekin, gehienbat espekulatiboak; baina ene azal-
pen osoan zehar suposatu dut gizakiarekin zerikusi duten gertaka-
ri orokorrak, oinarrizko printzipio psikologikoak barne, jatorrizko 
kokapenean dauden pertsonek ezagutzen dituztela, eta pertsonok 
haietaz baliatzen direla beren erabakiak hartzeko. Hemen arazo ho-
riei buruz gogoeta egitean, gertakariok hasierako akordioari ukitzen 
dioten neurrian aztertzen ditugu. 

Horrek oker-ulertzeak ekidin ditzake, ohar gutxi batzuk egi-
ten baditut orekari eta egonkortasunari buruz. Bi ideia horiek taxuzko 
lanketa teorikoa eta matematikoa eskatzen dute, baina nik era intui-

267 Batzuetan Bentham egoista psikologiko gisa interpretatzen duten arren, 
Jacob Vinerrek ez du egiten horrela, «Bentham and J.s.Mill: The Utilitarian 
Background» (1949), gero The Long View and the Short testuan berremana 
(Glencoe, iii., Free Press, 1958); ikus 312-314 or. Viner da, halaber, legegilearen 
funtzioari buruz Benthamek zuen ikuskeraren irakurketa egokia izan daitekeena 
egiten duena, 316-319 or. 

tiboz erabiliko ditut268. agian lehenbizi aipatu behar da ideiok sis-
tema mota jakin batzuei aplikatzen zaizkiela. Halakoa da orekan 
dagoen sistema bat, eta halaxe dirau denboran zehar mugarik gabe 
kanpoko presioek aldarazten ez duten bitartean. oreka egoera bat 
zehaztasunez definitzeko kontu handiz trazatu behar dira sistemaren 
mugak eta agerian jarri haren ezaugarri erabakigarriak. Hiru gauza 
dira funtsezko: lehenbizi, sistema identifikatu eta barne eta kanpo 
indarrak bereiztea; bigarren, sistemaren egoerak definitzea, egoera, 
betiere, haren ezaugarri erabakigarrien egituraketa jakin bat izanik; 
eta hirugarren gauza, estatuak elkarlotzen dituzten legeak zeintzuk 
diren azaltzea. 

sistema batzuek ez dute oreka egoerarik, eta beste batzuek 
asko dituzte. Kontu horiek sistemaren izaeraren mende daude. orain, 
bada, oreka jakin bat egonkorra izanen da kanpotiko asaldurek era-
gindako desbideraketek, adibidez, sistemaren beraren indarrak akti-
batzen dituztenean lehengo oreka egoerara itzularazteko joerarekin, 
behintzat kanpotiko talkak bortitzegiak ez direnean, jakina. oreka 
ezegonkorra izanen da, ostera, hura asaldatzen duen mugimendu 
batek aktibatzen dituen sistemaren beraren indarrek are aldake-
ta handiagora eramaten dutenean. sistemak gehiago edo gutxiago 
egonkorrak izanen dira oreka berreskuratzeko dituzten barne inda-
rren intentsitatearen arabera. Praktikan gizarte sistema guztiak no-
labaiteko asalduren eraginpean daudenez, egiazki egonkorrak dira, 
adibidez, asaldura normalek eragindako euren oreka posizio lehen-
etsien desbideraketek posiziook lehenera ekartzeko edo behintzat 
lehengotik nahiko hurbil irauteko adina indar eraginkor aktibatzen 

268 sistemei aplikaturiko oreka eta egonkortasun kontzeptuei buruz, ikus, adibi-
dez, W.R. ashby, Design for a Brain, 2. edizio berrikusia (londres, Chapman 
and Hall, 1960), 2-4 eta 19-20 kap. Nik darabildan egonkortasun kontzeptua 
quasi-egonkortasunarena da, izan: oreka jakin bat egonkorra baldin bada, alda-
gai guztiak beren oreka balioetara itzultzen dira nahasmendu batek sistema bere 
orekatik aldendu ondoren; oreka quasi-egonkorrean beraren aldagai batzuk bes-
terik ez dira itzultzen orekaren egituraketara. Definizio horri buruz, ikus Harvey 
leibenstein, Economic Backwardness and Economic Growth (New York, John 
Wiley and sons, 1957), 18. or. ongi antolaturiko gizartea quasi-egonkorra da 
bere instituzioen justiziarekiko eta izaera hori mantentzeko behar den justizia 
senarekiko. Zirkunstantzia sozialen aldaketa batek haren instituzioak justuak 
izateari uztea eragin dezakeen arren, geroago erreformatu egiten dira, egoerak 
eskatzen duen heinean, eta justizia berreskuratzen da. 

dutenean arrazoizko epe baten ondoren. Definiziook zehaztasun handirik gabekoak dira zoritxarrez, baina baliagarriak izan daitezke gure helburuetarako. 

Hemen interesatzen zaizkigun sistemak, noski, justiziaren 
ikuskera ezberdinei dagozkien gizarte ongi antolatuen oinarrizko 
egiturak dira. Eta instituzio politiko, ekonomiko eta sozialen egitura 
hori interesatzen zaigu dagozkion justiziaren printzipioak betetzen 
dituenean, eta bertan esku hartzen dutenek badakitenean publiko-
ki betetzen dituela. Halako sistemen egonkortasun erlatiboa balo-
ratzen saiatu behar dugu. Hala, nik suposatzen dut sistema horien 
mugak nazio komunitate autonomoaren nozioak ematen dituela. su-
posizio hori bere hartan mantenduko dugu justiziaren printzipioak 
nazioarteko zuzenbidera aplikatu arte (58§); baina ez naiz sartuko 
nazioarteko zuzenbideko gaiak, orokorragoak, eztabaidatzen. Hala-
ber, funtsezkoa da ohartaraztea aztergai dugun kasu honetan oreka 
eta egonkortasuna justiziaren oinarrizko egiturari dagokionean eta 
gizabanakoen portaera moralari dagokionean definitu behar direla. 
Justiziaren ikuskera baten egonkortasunak ez du esan nahi gizarte 
ongi antolatuko instituzioak eta ohiturak ez direla aldatzen. izatez, 
gizarte horrek aniztasun handia edukiko du seguruenik, eta antola-
mendu ezberdinak izanen ditu noizbehinka. Testuinguru horretan, 
egonkortasunak zera esan nahi du, alegia, instituzioak asko alda-
tu arren, lehengo berberak edo antzekoak izaten jarraitzen dutela, 
zirkunstantzia sozialen arabera doikuntzak eginez doazen heinean. 
Justiziaren  ekidinezinezko  zeihardurak  eraginkorki  arteztu  edo 
muga jasangarri batzuen eremuan mantentzen dira, sistemaren be-
raren baitako indarren lanari esker. suposatzen dut indarron artean 
funtsezko eginkizuna duela komunitateko kideek partekatzen duten 
justizia senak. Horrela, neurri batean bederen, sentimendu moralak 
premiazkoak dira oinarrizko egitura justiziarekiko egonkorra izan 
dadin bermatzeko. 

itzul gaitezen orain horrelako sentimenduak zelan eratzen di-
ren aztertzera. Gai horri buruz esan behar da, gaingiroki hitz eginez, 
bi tradizio garrantzitsu direla. lehenengoa enpirismoaren doktrina-
tik sortzen da historikoki, eta utilitaristengan aurkitzen dugu, hasi 
Humegandik eta sidgwickenganaino. Bere forma oraintsukoen eta 

garatuenean, ikaskuntzaren gizarte teorian aurkitzen da. Gai garran-
tzitsu bat da hezkuntza moralaren helburua falta diren estimuluak 
ematean datzala: zuzena dena zuzena izateagatik egiteko desioa, eta 
okerra dena ez egiteko desira. Portaera zuzena gehienetan besteei 
eta gizarteari onura dakarkiena da (onuragarritasunaren printzipioan 
definitzen den bezala), eta hori burutzeko ez dugu izaten normalean 
estimulu eraginkorrik; baina gehienetan besteentzat eta gizartea-
rentzat kaltegarria den portaera injustua burutzeko, ordea, bai ukan 
ohi dugula behar besteko motibo bat. orduan gizarteari dagokio hu-
tsuneok nola edo hala konpentsatzea. Horretarako dago gurasoen 
eta itzala duten beste pertsona batzuen onespena eta gaitzespena, 
behar izanez gero sariak eta zigorrak erabiliz, afektua eman eta 
erretiratzetik hasi eta sariak nahiz zigorrak ezartzeraino. Prozesu 
psikologiko jakin batzuen bidez, gauza zuzena egiteko desioa izaten 
eta zuzena ez dena egiteari arbuio izaten ikasten dugu. Bigarren 
tesi bat da arau moral batzuei doitzeko desira bizitzaren hastapene-
tan agertzen dela, arauon arrazoiak egokiro ulertzea lortu aurretik. 
Egiaz, badira horrelako arauen oinarriak onuragarritasunaren prin-
tzipioan inoiz aurkitu ezin dituzten pertsonak269. ondorioa da ezen 
gure geroko sentimendu moralek, seguruenik, gure jatorrizko izaera 
gutxi-asko trakets itxuratzen duen instrukzio goiztiar horren aztar-
nak gordetzen dituztela. 

Freuden teoria ere, alderdi garrantzitsuetan, ikuspegi horren 
antzekoa da. Freuden arabera, haurrek jarrera moralak erdiestea era-
giten duten prozesuak Ediporen egoeraren eta horrek sortzen dituen 
gatazka sakonen inguruan zentratzen dira. autoritatea dutenek (kasu 

269 Hezkuntza moralaren zirriborro hori James Millegandik hartu zuten, Frag-
ment on Mackintosh ataletik, zeina J.s. Millek bere aitaren Analysis of the Phe-
nomena of the Human Mind (1869) liburuaren XXiii. kapituluari erantsi zion 
ohar batean sartu zuen. Pasartea (J.s.) Mill´s Ethical Writings lanaren 259-270 
or. dago, argit.: J.B. schneewind (New York, Collier Books, 1965). ikaskuntzaren 
gizarte teoriaren deskribapen baterako, ikus albert Bandura, Principles of Be-
havior Modification (New York, Holt, Rinehart, and Winston, 1969). ikaskuntza 
moralari buruzko oraintsuko ikerketa bat aurkitzeko, ikus Roger Brown, Social 
Psychology (New York, The Free Press, 1965), Viii. kap; eta Martin l. Hoffman, 
«Moral Development», Carmichael´s Manual of Psychology liburuan, argit.: 
Paul H. Mussen (New York; John Wiley and sons, 1970), 2 lib., 23. kap, 282-332 
or., ikaskuntzaren gizarte teoriari buruz. 

horretan gurasoek) behin eta berriz errepikatzen dituzten manu mo-
ralak bere hersturak konpontzeko modu hoberentzat onartzen ditu 
haurrak, eta super-egoak islatzen dituen ondoriozko jarrerak, Edi-
poren prozesuko fasearen tentsioak islatzen dituztenez, gogorrak 
eta zigortzekoak izanen dira segur aski270. Horrela, Freuden teoriak 
bi puntu hauexek defendatzen ditu: batetik, ikaskuntza moralaren 
funtsezko zati bat bizitzaren hastapenetan gertatzen dela, moralaren 
oinarri arrazoiturik ulertu ahal izan aurretik, eta, betetik, hortik ga-
tazka eta tentsioak ezaugarri dituzten prozesu psikologikoen bidez 
motibo berriak erdiesten direla. izatez, Freuden doktrina ezaugarri 
horien irudikapen dramatikoa da. Hortik zera ondorioztatzen da: gu-
rasoek eta autoritatez jantzitako beste pertsona batzuek joera handia 
dutenez, hainbat eratara, oker eta berekoikeriaz jarduteko laudorioaz 
eta gaitzespenaz, eta oro har sariez eta zigorrez baliatzean, gure has-
tapeneko eta arrazoitu gabeko jarrera moralak seguruenik irraziona-
lak eta justifikazio gabekoak izanen direla alderdi garrantzitsuetan. 
Garapen morala bizitzako hurrengo etapetan, hein batean, jarrera 
horiek zuzentzea izanen da, azkenean egokitzat onartuko ditugun 
zenbait printzipioren argitan. 

ikaskuntza moralaren beste tradizioa pentsamendu arraziona-
listatik eratorria da, Rousseau eta Kant direla adibide, baita batzu-
etan J.s. Mill ere, eta oraintsuago Piageten teoria. ikaskuntza mo-
rala, okerreko estimuluak ematean edo ez ematean baino gehiago, 
gure sortzetiko ahalmen intelektualak eta emozionalak modu askean 
garatzean datza, euron joera naturalaren arabera. Behin ulertzeko 
ahalmenak heldu ondoren, pertsonek gizartean duten lekua ezagutu 
eta besteen ikuspuntua berenganatzeko gai direnean, gizarte lankide-
tzako esparru egoki batzuk ezartzeak batzuei zein besteei dakarzkien 
onurak estimatzen dituzte. Beste pertsona batzuenganako berezko 
sinpatia daukagu, baita kide-sentipenarekiko eta buru-jabetasunare-
kiko jaiotzatiko sentiberatasuna ere, eta horrek, gure lagunekiko ha-
rremanen ulerkuntza argia erdietsi ondoren ikuspegi egokiro orokor 
batetik, sentimendu moraletarako oinarri afektiboa errazten du. Be-

270 Freuden ikaskuntza moralaren teoriari buruzko informaziorako, ikus Roger 
Brown, Social Psychology, 350-381 or.; eta Ronald Fletcher; Instinct in Man 
(New York, international Universities Press, 1957), Vi. kap., 226-234 or. be-
reziki. 

raz, tradizio horrek sentimendu moralak gure izaera sozialaren oharpen osoaren ondoriotzat jotzen ditu271 

Millek era honetara azaltzen du bere iritzia: gizarte justu ba-
ten antolamenduak hain egokiak dira guretzat, non halako gizartea-
rentzat nabariki premiazko den guztia premia fisiko bezala onartzen 
den. Gizarte horren ezinbesteko baldintza da ezen, elkarren artean 
onarturiko elkarrekikotasunaren printzipio batzuk oinarritzat hartu-
ta, gauza guztietan aintzat hartu behar direla besteak. Mingarri egiten 
zaigu gure sentimenduek ezer komunik ez izatea gure kideenekin; eta 
gizartekoitasunerako joera horrek sentimendu moraletarako oinarri 
tinkoa errazten du azkenean. Gainera, Millek dio besteekin ditugun 
harremanetan justiziaren printzipioen aurrean erantzule sentitzeak ez 
duela trabatzen gure naturaren garapena. aitzitik, gure gizarte joerak 
burutzen ditu, eta, on zabalagora irekitzean, gure bulkada zekenenak 
kontrolatzea ahalbidetzen digu. soilik murrizketa ezartzen zaigula 
dakusagunean, ez beste batzuen onari kalte egin diogulako, baizik 
euren desplazer soilagatik, edota haien autoritateari arbitrarioa de-
ritzogulako, sentitzen dugu trabatuta gure natura. agindu moralen 
arrazoiak besteen jomuga justuen ikuspegitik argitzen bazaizkigu, 
aipatu murrizketak ez gaituzte iraintzen, baizik gure onarekin batera-
garritzat onartuak izatera pasatzen dira272. ikaskuntza morala ez datza 
hainbeste estimulu berrien erdiespenaren arazoan, zeren estimuluok 
berez aurkeztuko baitira, gure ahalmen intelektual eta emozionalen 
ezinbesteko garapena gertatu ondoren. Hortik ondorioztatzen da 

271 Rousseauri buruz ikus Emile, ii eta iV lib.; Kanti buruz, The Critique of 
Practical Reason, ii. part., izenburu nahasgarri honekin: «arrazoimen huts 
praktikoaren metodologia»; eta J.s. Milli buruz, ikus hurrengo oharrekoa. Jean 
Piaget-i buruz, ikus The Moral Judgment of the Child, itzul.: Marjorie Gabain 
(londres, Kegan Paul, Trench, Trubner, 1932). ikuskera honen ondorengo ga-
rapena lawrence Kohlberg-en dago; ikus «The Development of Chindren´s 
orientation Toward a Moral order: 1. sequence in the Development of Moral 
Thought», Vita Humana, 6 lib. (1963); eta «stage and sequence: The Cogni-
tive Developmental approach to socialization», in Handbook of Socialitation 
Theory and Research, argit.: D. a. Goslin (Chicago, Rand McNally, 1969), Vi. 
kap. ikuspuntuon kritikarako, ikus Hoffman, «Moral Development», 264-275 or. 
(Piageti buruz, 276-781 or. (Kohlbergi buruz). 

272 Millen interpretaziorako, ikus Utilitarianism, iii. eta V. kap., 16-25 paragr.; 
Askatasunaz, iii kap, 10 paragr.; eta Mill´s Ethical Writings, J.B. schneedwind 
ed., 257-259 or. 

ezen, ikuskera moralen ulerkuntza osoa lortzeko, helduarora itxaron beharra dagoela; umearen adimendua primitiboa da betiere, eta haren moralaren ezaugarri bereziak desagertuz joanen dira hurrengo etapetan. Tradizio arrazionalistak ikuspegi zoriontsuagoa aurkezten du: zuzentasunaren eta justiziaren printzipioak gure naturatik jalgitzen dira eta ez dira gure onaren aurkakoak. Beste ikuskerak, ordea, ez dirudi berme hori barne hartzen duenik. 

Ez naiz saiatuko ikaskuntza moralaren bi ikuskeron meritu 
erlatiboak baloratzen. seguruenik bietan dago gauza zuzen asko, eta 
hobe dela dirudi bietakoa modu naturalez konbinatzen saiatzea. Ko-
meni da azpimarratzea ikuskera morala printzipioen, idealen eta ma-
nuen egitura guztiz konplexua dela, eta pentsamenaren, portaeraren 
eta sentimenaren elementu guztiak ukitzen dituela. Egia da ikuskera 
horren garapenean ikaskuntza mota asko sartzen direla, errefortzu eta 
baldintzapen klasikotik hasi eta arrazonamendu arras abstrakturaino 
nahiz ereduen hautemate zoliraino. Daitekeena da ikaskuntza bako-
itzak bere premiazko funtzioa izatea une jakin batean edo bestean. Hu-
rrengo ataletan (70-72§§) garapen moralaren zirriborroa eginen dut, 
bidezkotasun gisa ulerturiko justiziaren printzipioak gauzatuko lirate-
keen gizarte ongi antolatu batean gerta litekeen moduan. Kasu berezi 
horixe soilik interesatzen zait. Beraz, nire helburua honako hau adie-
raztea da: pertsona batek zer-nolako urrats handien bidez lor dezakeen 
justiziaren printzipioen ulerkuntza eta atxikimendua, ongi antolaturiko 
gizarte mota jakin horretan garatuz doan bitartean. Urrats horiek, ene 
ustez, printzipio, ideal eta manuen eskema osoaren ezaugarri nagusien 
bidez identifikatu behar dira, printzipio, ideal eta manuok gizarte an-
tolamenduei aplikatzen zaizkien moduan hartuta. azalduko dudanez, 
autoritatearen, elkartearen eta printzipioen moralitateen artean bereizi 
beharra daukagu. Garapen moralaren deskribapenari dagokionez, ika-
si beharra dagoen justiziaren ikuskerari lotuta dago bete-betean, eta, 
beraz, teoria horren onargarritasuna, edo beharbada doitasuna, aurre-
suposatzen du.273 

273 Hurrengo 70-72 ataletan ageri den garapen moralaren interpretazioa jus-
tiziaren teoriari lotuta egoteko pentsatua bada ere, iturri ezberdinetatik hartua 
da. Hiru etapen ideia, zeinaren edukia aginduek, funtzio-idealek eta printzipioek 
osatzen duten, William McDougallenaren antzekoa da, An Introduction to So-
cial Psychology (londres, Methuen, 1908), Vii-Viii. kap. Piageten The Moral 
Judgment of the Child lana izan da iradoki didana autoritatezko moralitatearen 

Komenigarri da ohar bat egitea hemen, teoria ekonomikoari 
buruzko oharrak direla-eta lehenago egin dudanaren antzekoa (42§). 
ikaskuntza moralaren deskribapen psikologikoa egiazkoa izatea eta 
egungo ezagutzekin bat etortzea behar dugu. Baina ezinezkoa da, ja-
kina, ñabardura guztiak kontuan hartzea; soslai garrantzitsuenak zirri-
marratzera mugatuko naiz kasurik onenean. Gogoan izan behar dugu 
hurrengo eztabaida honen helburua egonkortasunaren arazoa aztertzea 
eta justiziari buruzko ikuskera ezberdinen sustrai psikologikoak alde-
ratzea dela. Funtsezko puntua honako hau argitzea da, alegia, psikolo-
gia moralaren gertakari nagusiek jatorrizko kokapenean printzipioak 
hautatzerakoan eragiten dutela. interpretazio psikologikoa kaskarra ez 
den bitartean, hain kaskarra, non justiziaren printzipioak ezagutzea 
onuragarritasun araua ezagutzea baino zalantzagarriago gertatzen den, 
kasu, ez da eragozpen konponezinik ondorioztatuko. Espero dut, ha-
laber, jarraian eginen ditudan teoria psikologikoaren erabilpenetariko 
bat ere desegokiegia ez izatea. Erabilpenotatik garrantzi berezikoa da 
berdintasunaren oinarriaren azalpena. 

70. aUToRiTaTEZKo MoRaliTaTEa 

Garapen moralaren sekuentzian lehen etapari deituko diot 
autoritatezko moralitatea. Nahiz eta moralitate horren zenbait alder-
dik hurrengo etapetan ere irauten duen kasu berezietan, umearena jo 
dezakegu autoritatezko moralitatearen hasierako forma. Nik uste dut 
gizarteko kide gazteek hazi ahala erdiesten dutela gradualki justizia 

eta elkartean eta printzipioetan oinarriturikoaren arteko kontrastea, eta etapa 
horien deskribapenaren zati handi bat. ikus, halaber, teoria mota horri buruz 
Kohlbergek geroago egindako lanketa, 6. oharrean aipatu berri diren errefe-
rentzietan, batik bat 369-389 or., non haren sei etapak azaltzen diren. Eta 75§ 
amaieran seinalatzen ditut nire ikuspegiaren eta aipaturiko autoreen arteko zen-
bait desberdintasun. Kholbergen teoriari dagokionez, zera gehituko dut hemen: 
elkartean oinarrituriko morala haren 3tik 5era etapekiko paraleloa dela, nire 
iritziz. Tarte horren barruko garapenak funtzio konplexuagoak, exijentzia handi-
agokoak eta zabalagoak ukan ditzake. Halere -garrantzitsuena dena-, uste dut 
azken etapak, hots, printzipioetan oinarrituriko moralak, eduki desberdinak ukan 
ditzakeela, jadanik azaldu ditugun doktrina filosofiko tradizionaletariko batzuek 
erakusten dutenez. Egia da nik justiziaren teoria jotzen dudala bikainagotzat eta 
suposizio horren gainean lantzen dudala teoria psikologikoa, baina bikainago 
izate hori auzi filosofikoa da, eta, nire iritziz, ezin da finkatu garapenaren teoria 
psikologikoaren bidez soilik. 

sena. Giza bizitzaren halabeharretariko bat da belaunaldien hurrenke-
ra eta haurrei jarrera moralak (xumeenak badira ere) irakatsi beharra. 

alabaina, suposatuko dut gizarte ongi antolatuaren oinarrizko 
egiturak nolabaiteko familia barne hartzen duela eta, beraz, umeak 
beren gurasoen legezko autoritatearen pean aurkitzen direla. Jakina, 
ikerketa zabalago batean familiaren instituzioari objekzioak jarri ahal 
zaizkio eta beste sistema batzuk hobesgarriak direla ondorioztatu, nos-
ki. Halere, badaiteke autoritatezko moralitatearen interpretazioa doitu 
ahal izatea, behar balitz, eskema desberdin horietara. Dena den, ume 
egoeraren ezaugarria da autoritatea dutenengandik, kasu honetan gu-
rasoengandik, datozkien agindu eta manuen baliotasuna aintzakotzat 
hartzeko baldintzetan ez egotea. Ez daki eta ez du ulertzen zertan oina-
rrituta uka dezakeen haien gidaritza. izatez, umeari erabat falta zaio 
askoz geroago erdietsi ohi den justifikazio kontzeptua. Horregatik, ez 
dauka arrazoiz zalantzan jartzerik gurasoengandiko manatuen kome-
nigarritasuna. Baina, gizarte ongi antolatua dela eman dugunez, supo-
sa dezakegu, premiarik gabeko konplikazioak ekiditeko, manu horiek 
erabat justifikatuta daudela. Justiziaren printzipioek definitzen duten 
araberako familia eginbeharren arrazoizko interpretazio batekin bat 
baitatoz. 

suposa dezakegu gurasoek maite dutela haurra, eta umea, den-
borarekin, bere gurasoak maitatzera eta haiengan konfiantza izatera 
iritsiko dela. Zelan gertatzen den aldaketa hori haurrarengan? Galde-
ra horri erantzuteko, honako printzipio psikologiko hau onartzen dut: 
gurasoek lehenago nabariki maite badute, orduan bakarrik iritsiko da 
haurra haiek maitatzera274. Horrela, haurren ekintzak, hasiera batean, 
instintu eta desio jakin batzuek motibatzen dituzte, eta haien helburuak 
arautu, ezerk arautzekotan, euren interes arrazionalak arautzen ditu 
(zentzu egokiro mugatuan). Haurrak maitatzeko ahalmena duen arren, 
bere gurasoei dien maitasuna beste desio bat gehiago da, haiek berari 
dioten maitasun nabaria, eta maitasun hori adierazko ekintzetatik on-
dorioztatzen diren onurak, hautematetik sortzen dena. 

274 lege psikologiko horren formulazioa Rousseauren Emiletik hartuta dago. 
autore horrek dioenez, hasieratik bertatik laket zaigun arren gure kontserbazio-
aren alde dagoen guztia, atxikimendu hori guztiz inkontziente eta instintiboa da. 
«Ce qui transforme cet instinct en sentiment, l´attachemen en amour, l´aversion 
en haine, c´est l´intention manifestée de nous nuire ou de nous être utile». 
(174 or.) 

Gurasoen haurrarenganako maitasuna, berriz, hura zaintzeko 
begi-bistako asmoan adierazten da, beren buruaren maitasun arrazio-
nalak eskatzen diena egiteko asmoan, eta asmo horien burutzapenean. 
Gurasoen maitasuna umearen aurrean sentitzen duten atseginean ageri 
da, baita euren gaitasunaren eta autoestimuaren senari eustean. Umeak 
bere hazkundeko egitekoak burutzeko egiten dituen ahaleginak bul-
tzatzen dituzte gurasoek, eta hura bere lekua hartzera heltzen denean, 
une hori ospatu egiten dute. Gehienbat, besteak maitatzeak ez du esan 
nahi soilik haien desioez eta premiez arduratzea, baizik eta haiek be-
ren buruaren garrantziaz duten sentipena bultzatzea. sasoia iristean, 
bada, gurasoen haurrarenganako maitasunak haurraren haienganako 
maitasuna sortzen du. Haurraren maitasun horrek ez dauka zio utilita-
rista arrazionalik: ez ditu nahi gurasoak bere hasierako xede interesa-
tuak lortzeko bitarteko gisa. aise pentsa daiteke ezen, xede horretan 
begia jarririk, horretarako nahi balitu bezala joka lezakeela, baina hori 
ez litzateke izanen hasierako desioen eraldaketa. Printzipio psikolo-
gikoaren arabera, gurasoen maitasun nabariari esker, afektu berri bat 
sortuko da denborarekin. 

lege psikologiko hori era desberdinetara analiza daiteke ele-
mentu berriak eratuz. Horrela, gertagaitza dateke umeak hauteman-
dako gurasoen afektuak zuzenki afektu horri dagokion sentimendu 
bat sortzea harengan. Beste urrats batzuk susma ditzakegu, hala 
nola: haurrari gurasoek dioten maitasuna hark hautematen duenean 
gurasoen asmo nabarietan oinarrituta, haurrak pertsona gisa duen 
balioaren ziurtasuna lortzen du. Bera denagatik estimatua delako 
kontzientzia hartzen du bere munduan itzala eta boterea duten per-
tsonen aldetik. Gurasoen maitasuna baldintzarik gabekotzat sentitzen 
du; gurasoek arreta ematen diete berari eta beraren ekintza esponta-
neoei, eta berarekiko duten ederrespena ez dago besteen ongizatea 
xede duten portaera diziplinatuen mende. Denborarekin, haurra bere 
gurasoengan konfiantza jartzera eta bere giroan seguru sentitzera 
iristen da; eta horrek besteen aurrean ausardia ematen dio, eta hel-
duz doazen bere ahalmenak erakustera emateko adorea, nahiz eta, 
betiere, bere gurasoen afektuak eta estimuluak bultzatuta. Urratsez 
urrats zenbait trebezia lortzen eta bere autoestimua indartzen duen 
gaitasunaren kontzientzia garatzen du. Prozesu horretan guztian ze-
har garatzen da, orobat, haurraren gurasoenganako afektua. Bere 
arrakastarekin, eta bere munduan nor sentitzearen atseginarekin, 

eta bere balioaren sentipenarekin lotzen ditu gurasoak. Eta horrexek sortzen du haienganako maitasuna. 

ikus dezagun orain zelan agertzen diren haurraren maitasuna 
eta konfiantza. Puntu honetan, autoritate egoeraren ezaugarri be-
reziak gogoratu beharra dago. Haurrak ez dauka bere kritika arau 
propiorik, ez dagoelako manuei oinarri arrazionalen izenean uko 
egiteko egoeran. Gurasoenganako maitasuna eta konfiantza badu, 
haien aginduak onartzeko joera ukanen du. Haiek maitatzen ere ahal-
eginduko da, egiaz estimuaren duin direla pentsatuz, eta eurengandik 
datozkion manuei atxikiko zaie. suposatzen da haiek goi mailako 
ezagutzaren eta boterearen eredu direla, egin behar dena erabakitze-
rakoan begiratu behar diren ereduak. Haurrak, beraz, gurasoek berari 
buruz duten iritzia onartuko du, eta, haien esana egiten ez duenean, 
eurek juzgatzen duten moduan bere burua juzgatzeko joera ukanen 
du. aldi berean, jakina, haurraren gurariek gainditu egiten dituzte 
baimendutakoaren mugak, bestela ez zatekeen egonen halako ma-
nuen premiarik. Hortaz, gurasoengandiko arauak derrigortze gisara 
hartzen dira, eta haurra jarki ahal da arauon kontra. azken batean ez 
dakusa batere arrazoirik haiek bete behar izateko; izan ere, berez de-
beku arbitrarioak dira, eta haurrak ez dauka jatorrizko inolako joera-
rik agintzen dioten gauzok egiteko. Hala ere, gurasoak maite baditu 
eta haiengan konfiantza baldin badu, orduan, behin tentazioan erori 
eta gero, prest dago bere jokabide okerrari buruz gurasoek duten iri-
tziarekin bat etortzeko. arau-urratzea aitortzera makurtuko da eta 
onezkoak egiten ahalegindu. aipatu joera ezberdinotan (autoritate) 
erru sentimenduak agertzen dira. Halako eta beste antzeko joerarik 
gabe, ez legoke erru sentimendurik. Baina egia da, bestalde, senti-
menduon gabeziak maitasun eta konfiantza falta adieraziko lukeela. 
izan ere, autoritate egoeraren eta jarrera etiko zein naturalekin ze-
rikusi duten psikologia moralaren printzipioen izaera den modukoa 
izanik, maitasunak eta konfiantzak erru sentimenduak sortuko dituz-
te gurasoen manuak hautsi ondoren. Gehienek onartzen dute haurra-
ren kasuan zaila dela batzuetan erru sentimenduak zigorraren bel-
durretik bereiztea, batez ere gurasoen maitasunaren eta afektuaren 
galeraren beldurretik. Haurrak ez dauzka bereizketa moralak uler-
tzeko behar diren kontzeptuak, eta hori haurraren portaeran islatuko 
da. Hala ere, suposatu dut haurraren kasuan ere bereiz ditzakegula 
(autoritate) erru sentimenduak beldurra eta estutasunetik. 

autoritatezko moralitatearen garapenaren eskema horren argitan, haurraren ikaskuntza aldezten duten baldintzak honako hauek direla ematen du275. lehenbizikoa: 

gurasoek haurra maite behar dute eta beronen mirespenaren 
duin izan. Horrela, umearengan bere buruaren balioaren sentimen-
dua eta gurasoak bezalakoa izateko desioa pizten dute. Bigarren bal-
dintza: arau argi eta ulergarriak (eta, noski, justifikagarriak) adierazi 
behar dituzte, umearen ulermen mailara egokituak. Gainera, arau ho-
rien arrazoiak azaldu behar dituzte, umeak uler ditzakeen neurrian, 
eta eurek era berean arauok bete, eurei ere dagozkienean. Gurasoek 
eredu izan behar dute manatzen duten moralitatean, eta beronen sako-
neko printzipioak azaldu behar dizkiote denborak aurrera egin ahala. 
Beharrezkoa da hori egitea, ez soilik umearen joera pizteko hurrengo 
etapetan printzipio horiek onar ditzan, baizik baita printzipiook kasu 
partikularretan nola interpretatu behar diren azaltzeko. Daitekeena da 
garapen morala ez gertatzea baldintzok betetzen ez badira, eta, batez 
ere, gurasoen aginduak, gogorrak eta justifikatu gabeak ez ezik, zi-
gorren mehatxupean -zigor fisikoak barne- ezartzen badira. Umeak 
autoritatezko moralitatea ukanen du, prest dagoenean sarien edo zigo-
rren akordurik gabe, manu jakin batzuk betetzeko, zeintzuk agian oso 
arbitrarioak iruditzeaz gain, beraren joera naturalekin inola ere bat ez 
datozenak izanen diren. Eta debekuok betetzeko gogoa izatera heldu 
bada, bere maitasuna eta konfiantza duten pertsona ahaltsuek agin-
du dizkiotelako da, eta eurek ere debekuon arabera jokatzen dutelako. 
orduan ondorioztatzen du halako debekuek bera izatea nahi lukeen 
pertsona motari dagozkion ekinbideak adierazten dituztela. afekturik 
gabe, eredurik gabe, orientabiderik gabe, ezinezkoa da halako proze-
surik gertatzea, eta ez da gertatzen, jakina, zigorren mehatxupeko her-
tsapenean, eta ez maitasunean, oinarritzen diren harremanen giroan. 

autoritatezko morala haurrarengan primitiboa da, gehienbat 
manu sail batean datzalako eta ezin duelako barne hartu zuzentasuna-
ren eta justiziaren eskema orokorragoa, non ezartzen zaizkion arauak 
justifikatuta geratzen diren. Halere, arauen oinarria ulertzeko gai den 

275 Hor E.E. Maccoby-rena erabili eta egokitzen dut, «Moral Values and Behavior in Childhood», J.a. Clausen (Boston, little, Brown, 1968) editorialeko Socialization and Society sailean. Gauza bera egiten dut Hoffmanenaz, «Moral Development», 282-319 or. 

autoritatezko moralitate garatuak ere halako ezaugarrietariko asko ditu, 
baita antzeko bertute eta akatsak ere. Maiz ikusten da autoritatea duen 
pertsona bat, jendearen maitasuna eta konfiantza duena, edo behintzat 
daukan posturako duintzat onartua dena, eta emandako manuak bete 
behar zaizkiona inplizituki. Jendeari ez dagokio, orduan, ondorioez 
arduratzea, hori autoritatea duenaren esku uzten baita. Estimatzen di-
ren bertuteak, berriz, autoritatea duenarekiko obedientzia, apaltasuna 
eta fideltasuna dira; eta akats larrienak desobedientzia, nahikeria eta 
ausarkeria. Gugandik espero dena egin behar dugu zalantzarik gabe, 
zeren horrela ez egiteak ezbaia, konfiantza eza, halako harrokeria bat, 
eta susmorako joera adierazten baititu. argi dagoena zera da: autori-
tatezko moralitateak zuzentasunaren eta justiziaren printzipioen men-
de egon behar duela, horiexek baitira halako muturreko exijentziak 
edo antzeko hertsapenak noiz dauden justifikatuta ebatz dezaketenak. 
autoritatezko moralitatea haurraren kasuan aldi batekoa da, haren 
egoera berezitik eta ulermen mugatutik sortzen den beharrizana. Gai-
nera, paralelo teologikoa, askatasun berdinaren printzipioa kontuan 
harturik, gizartearen oinarrizko egiturari aplikatzen ez zaion kasu be-
rezi bat da (33§). Horrela, autoritatezko moralitateak funtzio mugatu 
bat baino ez dauka funtsezko gizarte antolamenduetan, eta praktika 
horren ezohiko exijentziek nahitaezko egiten dutenean soilik justifika 
daiteke gizabanako jakin batzuei zuzendaritza eta aginpide eskumenak 
ematea. Kasu guztietan, moralitate horren eremua justiziaren printzi-
pioek ebazten dute. 

71. ElKaRTEKo MoRaliTaTEa 

Garapen moralaren bigarren etapa elkarteko moralitatearena 
da. Etapa horrek kasuen eremu zabala hartzen du, elkarte motaren 
arabera, nazio komunitate osoa ere barne har dezakeelarik. Haurraren 
autoritatezko moralitatea batik bat manuen sail batean datza; elkarte-
ko moralitatearen edukia, ordea, norbanakoak bera kide den elkarte 
batean edo bestean ukan dezakeen funtzioari dagozkion arau moralek 
osatzen dute. Estandar horien barnean sartzen dira sen oneko morali-
tate arauak, pertsona bakoitzaren posizio konkretuan sartzeko behar 
dituzten doikuntzekin batera; eta arauok finkarazi, autoritatea duten 
pertsonen onespenak eta gaitzespenak finkatzen dizkio bakoitzari, 
edota taldekideek elkarri. Horrela, etapa honetan, familia bera ere 

elkarte txiki bat bezala hartzen da, zeinaren ezaugarri normala hie-
rarkia jakin bat den eta non kide bakoitzak eskubide eta eginbehar 
jakin batzuk dituen. Umea hazten denean, egoerari dagozkion portaera 
arauak irakasten zaizkio. seme on baten edo alaba on baten bertu-
teak gurasoen onespenetan eta gaitzespenetan islaturiko iguripenen 
bidez azaltzen dira, edo, gutxienez, adierazten. Hortxe dira eskolako 
elkartea eta auzoa ere, baita epe laburreko baina ez horratik garrantzi 
gutxiagoko beste lankidetza era batzuk ere, lagunekin egiteko jola-
sak eta dibertsioak, kasu. antolamenduon arabera, ikasle eta ikaskide 
onaren bertuteak edota kirolari eta lagun onaren idealak ikasten dira. 
Moralaren ikuspegi mota hori bizitzako hurrengo etapetan xedetzat 
jarritako idealetara zabaltzen da, hala nola pertsona helduaren kate-
goria eta lanbide ezberdinetara, hark familia barruan duen posiziora, 
baita gizartekide gisa duenera ere. ideal horien edukia, berriz, emazte 
onaren eta senar onaren, adiskide onaren eta herritar onaren, eta aba-
rren, ikuskera ezberdinek ematen dute. Horrela, elkarteko moralita-
teak ideal kopuru handia barne hartzen du, ideal horietariko bakoitza 
behar bezala definituta dagozkien kategoria edo funtzioen arabera. 
Bizitzan zehar aurrera egin ahala posizio sail ezberdinen bidez, gure 
moral ulerkuntza gehitu egiten da. Hurrenez hurreneko idealen segi-
dak judizio intelektual gero eta handiagoa eta bereizketa moral gero 
eta xeheagoak eskatzen ditu. argi dago ideal horietariko batzuk beste 
batzuk baino zabalagoak direla, eta norbanako bakoitzari exijentzia 
arras desberdinak planteatzen dizkiola. Gero ikusiko dugunez, ideal 
jakin batzuk jarraitu beharrak bidea errazten dio, modu zeharo natura-
lez, printzipioen moralitateari. 

Hori horrela dela, ideal konkretu bakoitza, suposa daitekeenez, 
dagokion posizioa edo funtzioa duen elkartearen helburu eta egitas-
moen testuinguruan esplikatzen da. Bere sasoian, pertsonak elkartea 
eta haren xedea definitzen dituen lankidetza sistema osoaren ikuskera 
lantzen du. Badaki besteek gauza ezberdinak egin behar dituztela, lan-
kidetza eskeman duten lekuaren arabera. Horrela, denborarekin, bes-
teen ikuspuntua bereganatzen eta gauzak haien ikuspegitik begiratzen 
ikasiko du. onargarria dela dirudi, beraz, elkarteko moralitatearen lor-
pena (idealen egitura jakin batzuek islatzen dutena) gauzak ikuspuntu 
desberdinetatik ikusteko eta, aldi berean, gauzok lankidetza sistema 
baten osagai gisa interpretatzeko behar diren gaitasun intelektualen 
garapenaren mende egotea. Egiatan, horretaz pentsatzen hasiz gero, 

behar diren gaitasunen multzoa oso konplexua dela ikusten da276. Beste 
ezer baino lehen, ikuspuntu desberdinok badirela eta besteen ikuspe-
giak ez direla guk ditugun berdinak onartu behar dugu. Baina ez dugu 
soilik ikasi behar besteek gauzak desberdinki ikusten dituztela, baizik 
eta haiek desio eta xede ezberdinak dituztela, baita proiektu eta estimu-
lu ezberdinak ere; eta ikasi behar dugu errealitateok haien hitzetatik, 
portaeratik eta aurpegieratik inferitzen. ondoren, hautemandako ikus-
pegi horiek definitzen dituzten ezaugarriak identifikatu behar ditugu, 
ea zer den besteek gehien behar eta desio dutena, zeintzuk diren haien 
sineste eta iritzi nagusiak. Horrelaxe bakarrik uler eta balora ditzakegu 
haien ekintzak, haien asmoak eta haien motiboak. Elementu nagusiok 
identifikatzeko gai ez bagara, ezinen gara jarri bestearen lekuan, ezta 
guk haren lekuan zer eginen genukeen jakin ere. Hori lortzeko, noski, 
beste pertsona horren ikuspegia benetan zein den jakin beharra dauka-
gu. Baina, azkenez, bestearen egoera ulertu ondoren, geure portaera 
haren egoerarekiko modu egokian erregulatzea geratzen zaigu. 

Gauza horiek egitea, gutxienezko neurri batean behintzat, 
pertsona helduentzat erraza bada ere, zaila gertatzen da umeentzat. 
Dudarik gabe horrek esplikatzen du, hein batean, zergatik autorita-
tezko moralitate primitiboko manuak haurrarengan kanpoko portae-
rari dagozkion terminoetan azaltzen diren, eta zergatik haurrek albo 
batera uzten dituzten, neurri handi batez, motiboak eta intentzioak 
ekintzen balorazioan. Haurra ez da heldu oraindik besteen pertsona 
hautemateko artea menderatzera, hau da, bestearen sineste, intentzio 
eta sentimenduak bereiztera; horregatik, besteen portaeraz egiten duen 
interpretazioan ezin da baliatu alderdion ezagutzaz. Gainera, besteen 
lekuan jartzeko gaitasuna landu gabe duenez oraindik, seguruenik 
galdu eginen litzateke. Ez da harritzekoa, beraz, gauza horiek, azken 
buruko moralitatearen ikuspegitik hain garrantzitsuak, lehen etapan 
kontuan ez hartzea277. Baina gabezia hori gaindituz joanen da gradual-
ki, exijentzia handiagoko funtzioak planteatzen ditugun heinean, es-
kubide eta eginbeharren eskema konplexuagoekin. Horiei dagozkien 

276 Jarraian datozen oharrei dagokienez, ikus John Flavell, The Development of Role-Taking and Communication Skills in Children (New York, Joh Wiley and sons, 1968), 208-211 or. ikus, halaber, G.H. Mead, Mind, Self and Society (Chicago, University of Chicago Press, 1934), 135-164. 

277 Puntu horien eztabaidarako, ikus Roger Brown, Social Psychology, 239-244 
or. 

idealek, oinarrizko egituraren ikuskerak eskatzen duenez, gauzak 
lehen baino gehiagotariko ikuspegietatik ikustea eskatuko digute. 

adimen garapenaren alderdiok ukitu baditut, osotasunaren ize-
nean izan da. Ezin ditut aztertu zehaztasunez, baina bai ohartarazi leku 
zentrala dutela, jakina, ikuspegi moralen lorpenean. Bestearen pertso-
na hautemateko ikaskuntza onago edo txarragoak bere eragina izanen 
du bakoitzaren sentsibilitate moralean; Eta ez da garrantzi txikiagokoa 
gizarte lankidetzaren konplexutasunak ulertzea. Baina gaitasunok ez 
dira aski. asmo manipulatzaile hutsak dituenak ere, eta besteak bere 
onurarako erabiltzeko asmoa, halako gaitasunak ukan behar ditu, indar 
eutsiezina ez badu. limurtze eta engainuaren amarruek gaitasun inte-
lektual berberak eskatzen ditu. aztertu beharra daukagu, bada, nola 
atxikitzen gatzaizkien gure elkartekideei lehenbizi eta gizarte anto-
lamenduei oro har ondoren. Har dezagun guztiek justutzat dauzkaten 
arau publikoak dituen elkarte bat. Nola da posible antolamenduan 
parte hartzen dutenek adiskidetasunezko eta elkarren konfiantzazko 
lokarriz batuta egotea, eta guztiek berei dagokien partea beteko duten 
ziurtasuna izatea batak bestearengan? suposa dezakegu sentimendu 
eta jarrera horiek elkartean parte hartzeagatik sortu direla. Horrela, 
behin pertsonaren kide-sentipen ahalmena gauzatu delarik, afektuak 
erdiestearen ondorioz lehen lege psikologikoaren arabera, bere kideak 
euren eginbehar eta obligazioak betetzeko asmo nabariarekin ikus-
ten dituenez, haienganako adiskidetasun sentimenduak garatzen ditu, 
leialtasunaren eta konfiantzaren sentimenduekin batera. Eta printzipio 
hori bigarren lege psikologikoa dugu. Norbanakoak elkartean banan-
banan sartzen direnez aldi jakin batean zehar, edo taldez talde (betiere 
neurri mugatu egokian), sartu berriek atxikimendu sentimenduak iza-
nen dituzte elkartean lehendik daudenek beren funtzioa bete eta beren 
gizarte posizioari dagozkion idealak praktikan jartzen dituztela iku-
sita. Horrela, gizarte lankidetza sistema batean engaiatuta daudenek 
modu erregularrez badihardute, euren arau justuak (edo bidezkoak) 
mantentzeko asmo nabariarekin, haien arteko adiskidetasun lokarriak 
eta elkarrenganako konfiantza sortuz joanen dira, eta horrek gero eta 
irmoago bilduko ditu eskemara. 

Behin halako lokarriak sortu eta gero, bati erru sentimenduak 
erneko zaizkio bere eginkizuna betetzea lortzen ez duenean. sentimen-
du horiek era ezberdinetara agertuko dira: adibidez, besteei eragindako 

kalteak konpentsatzeko joeran (kalte-ordaina), kalterik gertatu bal-
din bada, edo gure portaera injustua (okerrekoa) izan dela onartu eta 
barkamena eskatzeko jarreran. Erru sentimenduak adierazteko beste 
modu bat da, halaber, zigorra eta zentsura bidezkoak direla aitortzea, 
eta besteen kontra haserretzea edo sumintzea zailagoa dela ikustea, 
norberak bere egitekoa betetzen jakin ez duenean. Joerok ez agertzeak 
adiskidetasun lokarririk eta elkarrenganako konfiantzarik ez dago-
ela erakutsiko luke. Horrek besteekin batzeko erraztasuna adieraziko 
luke, gogoan hartu gabe publikoki onartuak diren eta eztabaidak ebaz-
teko guztiek erabiltzen dituzten bidezko iguripenen arauak eta iriz-
pideak. Erru sentimendu horiek ez dituen halako pertsona bat ez da 
arduratzen besteen gainera jausten diren zamez, ezta haiek zapuztuta 
uzten dituen konfiantza abusuez. aldiz, adiskidetasun eta konfiantza 
harremanak daudenean, aipaturiko inhibizioak eta erreakzioak sortu 
ohi dira eginbehar eta obligazioak ez betetzeagatik. Emozio hertsapen 
horiek galtzen badira, elkarrekiko kide-sentipenaren eta konfiantzaren 
itxurak besterik ez dira geratuko, kasurik onenean. Horrela, lehen eta-
pan gurasoekiko jarrera jakin batzuk garatzen diren bezala, hemen ere 
kidetuen arteko adiskidetasun eta konfiantza lokarriak garatzen dira. 
Kasu bakoitzean, berezko jarrera jakin batzuk daude dagozkien senti-
mendu moralen azpian: sentimendu horien gabeziak halako jarrerarik 
ez dagoela adieraziko luke. 

Bigarren lege psikologikoak, seguruenik, lehenengoaren an-
tzerako garapen moduak ditu. Elkartearen xedapenak justuak direla 
onartzen denez (eta eginkizun konplexuenetan justiziaren printzipiook 
ulertzen eta erabiltzen dira ideal egokia definitzeko), horri esker kide 
guztiek beren jardueretan onura hartzen dutelarik -eta onura hartzen 
dutena dakitelarik-, besteen portaera, euren partea betetzean, onuraga-
rritzat jotzen da bakoitzarentzat. Hemen, bakoitzak bere eginbeharrak 
eta obligazioak ontzat hartzeko asmo nabaria borondate onaren zan-
tzutzat hartzen da, eta ezagutza horrek, bere aldetik, adiskidetasun eta 
konfiantza sentimenduak pizten ditu. Denbora igaro ahala, bakoitzak 
bere partea betetzeko elkarrekiko eraginak indartu egiten dira euren 
artean, halako oreka moduko bat lortzeraino. Baina, halaber, suposa 
dezakegu elkartera oraintsu bildutako kideek eredu moral batzuk eza-
gutzen dituztela, hau da, era ezberdinetara miretsiak diren pertsonak, 
zeintzuek beren posizioari dagokion ideala maila altuan erakusten 
duten. Halako pertsonek gure afektua erakartzen duten ahalmen eta 

gaitasun bikainak eta izaera nahiz tenperamentu bertuteak erakusten 
dituzte, eta eurek bezalakoak izateko eta eurek egiten dituzten gauzak 
egiteko gai izan gaitezen gogoa pizten dute gure baitan. Haien maila-
ra iritsi nahi izate hori, hein batean, euren atributuak beraien posizio 
pribilegiatuak lortzeko nahitaezko baldintzatzat jotzen ditugulako sor-
tzen da, baina printzipio aristotelikoaren alboko efektua ere bada, ze-
ren jarduera konplexu eta sotilagoak erakustera emateaz gozatzen bai-
tugu, eta halako erakustaldiek geuk ere gauza berberak egiteko gogoa 
pizten digute. Horrela, elkarte justu baten funtzio ezberdinei dagoz-
kien ideal moralak pertsona erakargarri eta miresgarriek asmo nabariz 
burutzen dituztenean, daitekeena da ekintzon lekukoek idealok beren-
ganatzea. ikuskera horiek borondate onaren forma gisa hautemanak 
dira, eta haietatik ondorioztatzen den jarduera, berriz, besteek ere es-
tima dezaketen giza bikaintasun gisa agertzen da. lehengo bi prozesu 
psikologiko berberak dira hor: beste pertsona batzuek dihardute gure 
ongizatea hobetzeko asmo nabariarekin, eta, aldi berean, erakartzen 
gaituzten eta imitatzeko gogoa guregan pizten duten dohainak eta 
jokamoldeak ageri dituzte. 

Elkarteko moralak forma anitz ditu, elkartea eta dagokion fun-
tzioa nolakoa den, eta forma horiek konplexutasun maila asko islatzen 
dituzte. Baina exijentzia handieneko funtzioei erreparatzen badiegu, 
gizarteko instituzio garrantzitsuenek definitzen dituzten horiei, hau-
temanen dugu justiziaren printzipioak direla oinarrizko egitura erre-
gulatzen dutenak eta ideal garrantzitsuen kopuru handi baten edukiari 
dagozkionak. izatez, printzipio horiek guztioi dagokigun herritar fun-
tzioari aplikatzen zaizkio, zeren ulertzen baita guztiok ditugula, eta ez 
bakarrik kargu publikodunek, denen onari buruzko iritzi politikoak. 
Horrela, suposa dezakegu badela elkarteko moral bat, non gizarteki-
deak elkarrekiko berdinkide sentitzen diren, lagun eta kide gisa, guz-
tientzat onuragarria eta justiziaren ikuskera komun batek arautua dela 
dakigun lankidetza sisteman bilduta. Moral horren edukiak lankide-
tza bertuteek ditu ezaugarri: justizia eta bidezkotasuna, leialtasuna eta 
konfiantza, zintzotasuna eta inpartzialtasuna. Bizio ohikoenak, berriz, 
zekenkeria eta injustizia, onestasun falta eta engainua, partzialtasuna 
eta arbitrariotasuna dira. akats horietan erortzeak (elkarte) erru senti-
menduak sortu ohi ditu batetik, eta herra eta haserrea bestetik. Halako 
jarrera moralak sortu ohi dira behin gurekin eskema justu (edo zuzen) 
batean kooperatzen dutenei atxiki eta gero. 

72. PRiNTZiPioEN MoRaliTaTEa 

Elkarteko moralitatearen forma konplexuenak erdiesten di-
tuenak, adibidez herritar berdinkidearen idealean islatzen diren be-
zala, badu, ziur, justiziaren printzipioen nolabaiteko ezagutza bat. 
Norbanako eta komunitate anitzenganako afektua garatu du, halaber, 
eta prest dago jarraitzeko bere posizio ezberdinetan ezartzen zaiz-
kion arau moralak, gizarte onespenaren eta gaitzespenaren bidez 
mantentzen direnak. Beste batzuekin kidetu eta aipaturiko ikuskera 
etikoen arabera bizitzera lerratu ondoren, bere jarreraren eta asmoen 
onespena lortzeko interesa dauka. Badirudi ezen, gizabanakoak jus-
tiziaren printzipioak ezagutzen baditu ere, horiek betetzeko estimu-
lua, aldiren batean zehar bederen, haren adiskidetasun lokarrietatik 
eta besteekiko kide-sentipenetik, baita gizartearen onespenarekiko 
interesetik ere sortzen dela batik bat. Gogoeta egin nahi dut, orain, 
laguna goren mailako printzipio horiei atxikitzeko prozesuaz, hala-
tan non, elkarteko moralitatearen aurreragoko fasean, adibidez, kiro-
lari on bat izan gura dezakeen bezala, orain pertsona justua izan gura 
duen. Justiziaren arabera jardun eta instituzio justuak sustatzearen 
ideiak harentzat lehenago mendeko idealek zeukaten erakargarrita-
sun analogoa dute orain. 

Printzipioen moral hori sor daitekeen erari buruzko aieruak 
egitean, (printzipioek, hemen, lehen printzipioak esan nahi dute, 
jatorrizko kokapenean aipatu bezalakoak), ohartaraziko dugu ezen 
elkarteko moralak modu guztiz naturalez eramaten duela justizia 
arauen ezagutzara. Halere, gizarte ongi antolatuan arau horiek ez 
dute soilik justiziaren ikuskera publikoa definitzen, baizik politika 
gaietan interesa duten herritarrei, hala nola funtzio legegilea, judizia-
la eta antzekoak dituztenei, arauok aplikatzea eta interpretatzea gal-
datzen zaie eten gabe. sarri askotan besteen ikuspuntua hartu behar 
dute, ez soilik haiek zer gurako duten eta segurutik zer eginen duten 
jakiteko, baizik eskubide kontrajarrien artean arrazoizko oreka ba-
tera iristeko eta elkarteko moralari dagozkion mendeko ideal ezber-
dinak bateragarri bihurtzeko. Justiziaren printzipioen burutzapenak 
lau etapako sekuentziak (31§) definituriko ikuspuntuak har ditzagun 
eskatzen du. Egoerak aholkatzen duen legez, konbentzio konstituzio-
nal baten ikuspegia, edo legegintzaldi batena, edo antzekoren batena, 
hartzen dugu. azkenean, printzipio horiez erraz baliatzen ikasten da 

eta zein balio bermatzen dituzten ulertzen da, baita zein eratara diren 
ere denontzako onura. Baina horrek, orain, printzipiook hirugarren 
lege psikologiko baten izenean onartzera garamatza. lege horrek 
ondorioz, behin maitasuna eta konfiantzazko jarrerak, hala nola 
adiskidetasuna eta elkarrekiko leialtasunezko sentimenduak sortu 
eta gero aurreko bi lege psikologikoen arabera, orduan bai geu baita 
guk estimatzen ditugunak ere instituzio justu, egonkor eta iraunkor 
baten onuradun garela ezagutzeak dagokion justizia sena sorrarazi 
ohi du gugan. Justiziaren printzipioak aplikatzeko desioa eta haien 
arabera jarduteko gogoa garatzen dugu orduan, ikusirik printzipiooi 
erantzuten dieten gizarte antolamenduek gure ona eta gure elkarte-
kideena aldeztu dutela. azkenean, giza lankidetza justuaren ideala 
estimatzera iristen gara. 

orain, bada, justizia sena bi eratara azaltzen da gutxienez: 
lehenengo era: guri egokiro aplikatzen zaizkigun eta hala geuri nola 
gure kideei onurak ekarri dizkiguten instituzio justuak onartzera bul-
tzatzen gaitu. Geuri dagokigun partea burutu behar dugu antolamen-
duok manten daitezen. Errudun sentitu ohi gara gure eginbehar eta 
obligazioak betetzen ez ditugunean, inolako kide-sentipen berezizko 
lokarrirekin batuta ez egon arren gure onura-emaileekin. Badaiteke 
azken horiek ez izana oraindik aski aukerarik euren partea betetzeko 
asmo nabaria erakusteko, eta horregatik ez izatea horrelako sentipe-
nen jomuga bigarren legearen izenean. Edo agian dagokion eskema 
instituzionala hain orokorra izatea, non lokarri partikularrak ez diren 
iritsiko inoiz hain sendoak izatera. Edonola ere, herritarrak oro har ez 
dira egoten lotuta, gehienetan, norbanakoen arteko kide-sentipen loka-
rrien kariaz, baizik justiziaren printzipio publikoen onarpenaren ka-
riaz. Herritar bakoitza beste zenbait herritarren lagun bada ere, ezein 
herritar ez da izaten denen lagun. alta, elkarrekin justiziaren mendeko 
izateak euren desberdintasunak juzgatu ahal izateko halako ikuspegi 
bateratu bat eskaintzen du. Bigarren era: justizia senak sorrarazten du 
instituzio justuak ezartzearen alde lan egiteko desioa (edo behintzat 
kontra ez egitekoa), edota dauden instituzioen erreformaren alde, jus-
tiziak hala eskatzen duenean. Berezko eginbeharrean oinarrituta jar-
dun nahi dugu antolamendu justuak bultzatzen. Eta joera hori, berriz, 
gure ona bermatu duten eskema partikularrak bultzatzeaz harago doa. 
Halako eskemek islatzen duten ikuskera egoera berrietara hedatzen 
saiatzen da, komunitate zabalago baten onerako. 

Justizia senaren kontra jarduten dugunean, gure erru senti-
menduak justiziaren printzipioekiko erreferentziaren bidez esplika-
tzen ditugu. orduan, autoritatezko nahiz elkarteko erru emozioak ez 
bezala eta oso modu ezberdinean arrazoitu ohi dira sentimenduok. 
Burutu da dagoeneko garapen moral osoa, eta lehen aldiz esperimen-
tatzen ditugu erru sentimenduak zentzu hertsian; eta beste hainbeste 
gertatzen da gainerako emozio moralekin. Haurraren kasuan, ez da 
ulertzen ideal moral baten nozioa, ezta asmoen eta motiboen ego-
kitzapena ere, eta, ondorioz, ez dago marko egokirik (printzipioen) 
erru sentimenduetarako. Elkarteko moralean, sentimendu moralak, 
funtsean, adiskidetasun lokarrien eta norbanako edo komunitate ja-
kin batzuenganako konfiantzaren mende daude, eta portaera morala, 
berriz, kideen onarpenaren premian oinarritzen da hein handi ba-
tean. Eta hori hala izan daiteke moralitate horren exijentzia handie-
neko fasean ere. Norbanakoak, herritar gisa duten eginkizunean, eta 
justiziaren printzipioen edukiaren ezagutza osoarekin, pertsona jakin 
batzuekiko lokarriengatik eta beren elkartearekiko atxikimenduaren 
ondorioz mugi daitezke, batez ere, printzipioon arabera jardutera. 
ostera, printzipioen moralitatea onartuz gero, jarrera moralek nor-
banako edo talde jakin batzuen ongizate eta onarpenarekin zeriku-
sia izateaz gain, zirkunstantziok kontuan hartu gabe hautaturiko 
zuzentasunaren ikuskeraren arabera taxutzen dira. Gure sentimendu 
moralek, orduan, inguratzen gaituen munduko zirkunstantzia akzi-
dentalekiko independentzia ageri dute, zeinaren esangura jatorrizko 
kokapenaren deskribapenak eta horren irakurketa kantiarrak ematen 
baitu. 

Baina sentimendu moralak zentzu horretan gertakizunetatik 
independenteak izan arren, pertsona eta talde jakin batzuekiko di-
tugun atxikimendu naturalek dagokien garrantzia izaten jarraitzen 
dute. Zeren lehenago (elkarteko) errua nahiz erresumina eta bes-
te sentimendu moral batzuk sortzen zituzten arau-hausteek, orain, 
printzipioen moralitatearen baitan, sentimenduak zentzu hertsian 
sortzen dituzte. Norberaren emozioen esplikazioa ematean, da-
gokion printzipioari egiten zaio erreferentzia. Hala ere, sentimen-
du moral horiek biziagoak dira adiskidetasuna eta elkarrenganako 
konfiantzaren lokarriak daudenean, halakorik ez dagoenean baino. 
afektuek, daudenean, erru sentimendua eta haserrea edo beste edo-
zein sentimendu hanpatzen dute printzipioen moralitatearen etapan 

ere. Hortaz, hanpatze hori kongruentea dela onartuz gero, aipatu-
riko lokarri naturalak hausteak arazoak dakartza. Zeren, suposa-
tzen badugu, esate baterako, erru sentimendu arrazional batek (hots, 
egiazko edo arrazoizko sinesteen argitan aplikatzen diren printzipio 
moral egokietatik sortzen den erru sentimendu batek) gure aldetik 
hutsegitea gertatu dela esan nahi duela, eta erru sentimendu biziago 
batek hutsegite handiagoa adierazten duela, orduan, ziur, konfiantza 
bortxatzea, adiskidetasuna zapuztea, etab., bereziki ekidin beharre-
koak dira. Norbanakoekiko eta talde jakin batzuekiko halako loturak 
hausteak sentimendu moral biziagoak eraginen ditu, eta horrek esan 
nahi du hutsegite horiek larriagoak direla. Dena den, iruzurra eta 
leialtasunik eza beti dira txarrak, eginbehar eta obligazio naturalen 
aurkakoak direlako. Baina ez dira beti maila berean txarrak. Txarra-
goak dira, izan ere, afektu eta fede oneko lokarriak gauzatu direnean; 
eta gogoeta hori kontuan hartzekoa da dagozkion lehentasun arauak 
lantzerakoan. 

Gauza bitxia irudi dezake, hasiera batean, zuzentasunaren 
eta justiziaren ikuskera batean oinarrituta jarduteko desioa izatera 
iristeak. Nola daiteke printzipio moralek gure afektuak engaiatzea? 
Bidezkotasun gisa ulerturiko justizian erantzun bat baino gehiago du 
galdera horrek. lehenbizi, ikusi dugunez (25§), printzipio moralek 
eduki jakin bat ukan behar dute. Pertsona zentzudunek hautatu zituz-
tenez elkarren lehian dauden eskakizunen artean erabakitzeko, giza 
interesak aldezteko besteekin adosturiko erak islatzen dituzte. insti-
tuzioak eta ekintzak helburu horien bermearen ikuspuntutik balora-
tzen dira, eta, beraz, funtsik gabeko printzipioak, asteartean zerura 
ez begiratzea adibidez, irrazional eta alferrikakotzat hartu eta albo-
ratzen dira. Jatorrizko kokapenean, pertsona zentzudunek ez dute 
inolako arrazoirik halako arauak onartzeko. Baina, bigarrenik, egia 
da, halaber, justizia sena gizateriarenganako maitasunari lotuta da-
goela. lehenago aipatu dut (30§) onginahia nahasi egiten dela maite 
dituen xede anitzak elkarren aurkakoak direnean. Beharrezkoak dira, 
orduan, hura gidatzeko, justiziaren printzipioak. Justizia senaren eta 
gizateriarenganako maitasunaren arteko desberdintasuna, bigarre-
na eginbidez gainekoa izatean datza, betekizun moralak baino ha-
ragokoa delako eta ez dituelako baliatzen eginbehar eta obligazio 
naturalen printzipioek baimentzen dituzten salbuespenak. Baina argi 
dago bi sentimenduon helburuak hertsiki erlazionatuta daudela, jus-

tiziaren ikuskera berberak definitzen dituelako hein handi batean. 
Batak naturala eta ulergarria baldin badirudi, bestea ere halakoxea 
da. Gainera, erru eta gaitzidura sentimenduak, sortu, guk geuk edo 
hirugarren batzuek beste batzuei injustuki eragindako kalte eta gale-
rengatik sortzen dira, eta gure justizia sena era berean mintzen dute. 
Hori horrela bada, justiziaren printzipioen edukiagatik da. azkenik, 
printzipio horien irakurketa kantiarrak zera erakusten du: gizakiek, 
printzipioon gainean jardutean, beren izaki arrazional aske eta ber-
dinkideen izaera adierazten dutela (40§). Hori egitea euren onari da-
gokionez gero, justizia senak are zuzenkiago jotzen du euren ongiza-
tea erdiestera. Gure izaera komuna guztiok adieraztea ahalbidetzen 
duten antolamenduak finkatzen laguntzen du. izatez, justiziaren sen 
komun edo baterakorik gabe, ezin da egon gizarte adiskidetasunik. 
Beraz, justiziaren arabera jokatzeko desioa ez da, inolaz, jomuga 
arrazionalekin zerikusirik ez duten printzipio arbitrario batzuei itsu-
itsuan men egitea. 

Nik ez nuke esanen, jakina, bidezkotasun gisa ulerturiko jus-
tizia dela justizia sena modu naturalez interpreta dezakeen doktrina 
bakarra. sidgwickek seinalatzen duenez, utilitarista batek inoiz ez 
du pentsatuko lege inpertsonal baten eraginez soilik diharduenik, 
baizik, betiere, sinpatia graduren bat dion izakiren baten edo batzuen 
zerbitzutan.278 irakurketa utilitaristak, eta dudarik gabe perfekzionis-
tak ere, justizia senari psikologikoki ulergarri izatearen ezaugarria 
ematearen baldintza betetzen dute. Hortik aurrera, teoriak idealki 
justua den gauzen egoeraren deskribapena eskaini behar du, gizar-
te ongi antolatuaren ikuskera, halako moldez eskaini ere, non gau-
zen egoera hori lortzeko eta indarrean mantentzeko jomugak gure 
onari erantzun behar dion eta gure sentipen naturalekin kongruentea 
izan behar duen. Gizarte erabat justua gizaki arrazionalek beste ezer 
baino nahiago izan lezaketen ideal baten zati litzateke, hura zer zen 
bete-betean ezagutu eta esperimentatu ondoren279. Justiziaren prin-
tzipioen edukiak, euren eratortzeko moduak eta garapen moralaren 
etapek agerian jartzen dute bidezkotasun gisa ulerturiko justizian po-
sible dela horrelako interpretazioa. 

278 Methods of Ethics, 7. ed. (londres, MacMillan, 1907), 501 or. 

279 Puntu horri buruz, ikus G.C. Field, Moral Theory, 2. ed. (londres, Methuen, 1932), 135h or., eta 141h or. 

Badirudi, beraz, egintza kontziente hutsaren doktrina irra-
zionala litzatekeela. Doktrina horrek dio, lehenik, ezen zuzena eta 
justua dena zuzena eta justua izateagatik bakarrik egin dadin nahi 
izatea dela motibo moral bikainena, beste ezein deskribapen egokia 
ez delarik; eta, bigarrenik, beste motibo batzuek, izatez, balio moral 
bat duten arren, zuzena dena egin dadin nahi izatea giza zoriontasuna 
gehitzen duelako edo berdintasuna sustatzen duelako adibidez, desio 
horiek balio gutxiagokoak direla, moralki, zuzena dena zuzena iza-
teagatik bakarrik egin nahi izatea baino. Rossek dio ezen zuzentasun 
sena bestelako (eta analizagarria ez den) xede baten desioa dela, ze-
ren gure eginbeharra osatzen duten egintzen ezaugarria nolakotasun 
berezia (eta ez-analizagarria) izatean datzalako. Moralki baliotsuak 
diren gainerako desioak, nahiz eta zuzena denarekin zerikusia du-
ten desioak izan, noski, ez dirateke zuzena zuzenagatiko desioak280. 
Baina interpretazio horren arabera, zuzentasun senak ez du batere 
arrazoi agerikorik; kafearen ordez tea nahiago izatearen antza du. 
Horrelako hobespena izan daitekeen arren, zeharo arbitrarioa litza-
teke gizartearen oinarrizko egituraren arautzat jartzea; eta ez da gu-
txiago arbitrarioa izanen zuzentasun judizioen oinarri arrazionalekin 
derrigorrezko lotura zoritsu batek mozorrotuta egon arren. 

Kontratu doktrina ulertzen eta onartzen duenarentzat, ordea, 
justizia sena ez da desira ezberdina norbanako bakoitzari pertsona 
moral gisa ordezkaritza berdina ematen dion jatorrizko kokapen 
batean norbanako arrazionalek adostasunez onartuko luketen prin-
tzipio batzuen arabera jarduteko desiratik. Ez da ezberdina, ezta 
ere, gizakien izaera izaki arrazional, aske eta berdin gisa adieraz-
ten duten printzipio batzuen arabera jarduteko desiotik. Justiziaren 
printzipioek deskribapen horiexei erantzuten diete, eta gertakari ho-
rrek justizia senaren interpretazio onargarri bat ematea ahalbidetzen 
digu. Justiziaren teoriaren argitan, ulertzen dugu sentimendu mora-
lak arau-emaile izatea gure bizitzan eta baldintza formalek esleitzen 
dieten eginkizuna betetzea printzipio moralen gainean. Printzipio 

280 Egintza kontziente hutsaren kontzeptuari buruz, ikus W.D. Ross, The Right 
and the Good (oxford, The Clarendon Press, 1930) 157-160 or.; eta The Foun-
dations of Ethics (oxford, The Clarendon Press, 1939), 205h or. Nozio horrek 
zuzentasuna lehentasun arbitrario bihurtzen duelako ideia J.N. Findlay-rengan-
dik hartu dut, Values and Intentions (londres, Georges allen and Urwin, 1961), 
213h or. 

05510 

John Rawls 
JUSTIZIAREN TEORIA BAT 

horien araupean egoteak esan nahi du, denek arrazoizkotzat onartu-
riko ikuspegi batetik, guztiek zuzentzat ezagutuko lituzketen termi-
noetan bizi nahi dugula besteekin. oinarri horren gainean lankide-
tzan diharduten pertsonen idealak berezko erakargarritasuna dauka 
gure joeretan. 

azkenez, printzipioen moralak bi forma hartzen dituela hau-
teman dezakegu, bata zuzentasunaren eta justiziaren sentipenari 
dagokiona, eta bestea gizateriarenganako maitasunari eta buru-ja-
betasunari. Esan dugunez, bigarrena eginbidez gainekoa da, baina 
lehenengoa ez. Bere zuzentasun eta justiziazko forma normalean, 
printzipioen moralitateak autoritatezko eta elkarteko moralitateen 
bertuteak biltzen ditu bere baitan. azken etapa definitzen du, non 
mendeko ideal guztiak sistema koherente batean ulertzen eta eratzen 
diren, azkenean, printzipio aski orokor batzuen argitan. Beste mo-
ralitateen bertuteek eskema orokorrago horrexen barruan aurkitzen 
dute euren arrazoia eta justifikazioa; eta ikuskera zabalago horrek 
esleitzen dizkien lehentasunek aldarazten dituzte haien hurrenez hu-
rreneko exijentziak. Eginbidez gaineko moralitateak bi alderdi ditu, 
printzipioen moralitatearen betekizunak borondatez zein norabide-
tan gaindituak diren kontuan izanda. Batetik, gizateriarenganako 
maitasuna denen onerako lankidetzan adierazten da, gure eginbe-
har eta obligazio naturaletatik harago doazen bideetatik. Hori ez da 
pertsona arruntentzako moralitatea, eta berorren bertute bereziak 
borondate ona, besteen sentimendu eta desioekiko sentiberatasun bi-
zia eta behar bezalako apaltasuna eta norberarekiko desinteresa dira. 
Buru-jabetasunaren morala, bestalde, bere era xumeenean, zuzenta-
sunaren eta justiziaren eskakizunak erraztasun eta bihozberatasun 
osoz burutzean adierazten da. Benetan eginbidez gaineko bihurtzen 
da gizabanakoak bere bertute bereziak, adorea, bihotz zabaltasuna 
eta bere buruaren kontrola erakusten dituenean diziplina eta trebezia 
handia eskatzen duten ekintzetan. Eta hori egiteko moduari dagokio-
nez, gizabanakoak bi eratara egin dezake: bere eginbeharrak egokiro 
gauzatzeko bertuteok eskatzen dituzten zereginak eta egoerak aska-
tasunez aukeratuz, edo, bestela, goragoko helburuak bilatuz, justizia-
rekin modu koherentean, baina eginbehar eta obligazioen exijentzien 
langa gaindituz. Horrela, eginbidez gaineko moralitateak, santuena 
eta heroiena, ez daude zuzentasunaren eta justiziaren arauekin kon-
traesanean; printzipio horiekin kongruenteak izanik, gizabanakoak 

bere borondatez printzipiook eskatzen dutenaz haraindiko xedeak hautatzea dute ezaugarri.281 

73. sENTiMENDU MoRalEN EZaUGaRRiaK 

Hurrengo ataletan zehatzago azaldu nahi ditut moralaren hiru 
etapei dagozkien zenbait alderdi. iruzkin zabalagoa eskatzen dute 
sentimendu moralaren kontzeptuak, hiru lege psikologikoen izaerak 
eta legeok zein prozesuren bidez burutzen diren ikusteak. Horietariko 
lehen puntura itzuliz, argitu nahi dut «sentimendu» hitz zaharragoa 
erabiliko dudala xedapen gidarien familia iraunkor eta ordenatuen ka-
surako, justizia senaren eta gizateriarenganako maitasunaren kasurako 
adibidez (30§), baita pertsonaren bizitzan leku garrantzitsua betetzen 
duten norbanako edo elkarte konkretuekiko atxikimenduari dagokio-
nean ere. Horrela, badira sentimendu moralak eta naturalak. «Jarrera» 
hitza zentzu orokorragoan erabiltzen dut. sentimenduak bezala, jarre-
rak ere xedapenen familia ordenatuak dira, hala moralak nola natu-
ralak, baina, horien kasuan, joerek ez dute derrigorrean normatiboak 
ez iraunkorrak izan beharrik. azkenez, «sentipen moral» eta «emozio 
moral» esamoldeak erabiliko ditut une jakin batzuetan esperimenta-
tzen ditugun inpresioak eta zirrarak izendatzeko. argi utzi nahi dut, 
halaber, sentimenduen, jarreren eta sentipen moralen arteko erlazioa, 
alde batetik, eta dagozkion printzipio moralak, bestetik. 

sentimendu moralen ezaugarri nagusiak argiago gera daitezke, 
beharbada, haiek identifikatzean planteatzen diren auzi ezberdinak, 
eta azaltzen diren sentimendu ezberdinak, kontuan hartzerakoan282. 

281 Eginbidez gaineko moralitatearen ezaugarrien deskribapena honetan, J.o. 
Urmson-engana jo dut, «saints and Heros», Essays in Moral Philosophiy, argit.: 

a.i. Melden (seattle University of Washington Press, 1958). Buru-jabetasunaren 
nozioa adam smithengandik hartuta dago, The Theory of the Moral Sentiments, 
Vi. part, iii. atala, zeina honako honetan aurki daitekeen: adam Smith´s Moral 
and Political Philosophy, argit.: H.W. schneider (New York, Hafner, 1948), 251-
277 or. 

282 Halako auziak sortzen dira sentipen moralen kontzeptuari Wittgensteinek 
egindako ikerketa mota aplikatzen zaionean bere Philosophical Investigations 
liburuan (oxford, Basil Blackwell, 1953). Halaber ikus, adibidez, G.E.M. ans-
combe, «Pretending», Proceedings of the Aristotelian Society, 32 alea (1958), 
285-289 or.; Phillipa Foot, «Moral Beliefs», Proceedings of the Aristotelian So-
ciety, 59 lib. (1958-1959), 86-89 or.; eta George Pitcher, «on aproval», Philo-
sophical Review, 67 lib. (1958). ikus, halaber, B.a.o. Williams, «Morality and 

Merezi du arreta ematea sentimendu batzuk besteetatik, hala nola 
horiekin nahas daitezkeen jarrera eta sentipen naturaletatik, bereizte-
ko erei. Hortaz, lehenik eta behin, honako hauen moduko galderak 
planteatzen dira: (a) zeintzuk dira sentipen moral jakin bat adierazteko 
erabiltzen diren hizkuntza esamoldeak, eta berauen aldaera esangura-
tsuak, halakorik baldin bada?; (b) zeintzuk dira sentipen jakin bati da-
gozkion portaera adierazpenak, eta zeintzuk dira pertsonak hunkituta 
zelan sentitzen den adierazteko erabili ohi dituen formak?; 

(c) zeintzuk dira emozio moralekin lotura duten sentsazio be-
reziak eta, halakorik bada, sentipen kinestesikoak? Norbait sumindu-
ta dagoenean, esaterako, berotasuna senti dezake, dardara edota ur-
dailean tentsioa. ahotsa trabatu gabe hitz egiteko gauza ez dela jar 
daiteke, eta agian ezinen du ekidin keinuren batzuk egitea. sentipen 
moral baten sentsazio bereizgarriok eta portaera adierazpenok gerta 
daitezkeen arren, horiek ez dute osatzen erru, lotsa, sumin edo dena 
delako sentipena. sentsazio eta adierazpen karakteristiko horiek ez 
dira beharrezko ez nahiko, zenbait kasutan, norbait errudun, lotsaturik 
edo suminduta senti dadin. Horrek ez du esan nahi halako sentsazio 
batzuk eta portaera asalduraren adierazpen jakin batzuk nahitaezko 
gerta daitezkeela ukatzea, erru, lotsa edo sumindura sentipenek gainez 
egiten digutenean. Baina halako sentipenak edukitzeko aski izaten da, 
sarritan, errudun izatearen edo lotsatuta edo suminduta egotearen sen-
tipena duzula esatea zintzoki, eta inpresio hori sentitzearen arrazoien 
esplikazio egoki bat emateko prest zaudela (suposatuz esplikazio hori 
egokitzat onartzen duzula, jakina). 

azken gogoeta horrek arazo nagusiaren aurrean jartzen gaitu 
sentipen moralak gainerako emozioetatik, eta haiek bata bestetik, be-
reizteko orduan, konkretuki: (d) zein da sentipen morala edukitzeko 
behar den behin betiko esplikazioa, eta nola desberdintzen dira es-
plikaziook sentipen batetik bestera? Horrela, norbaiti galdetzen dio-
gunean zergatik sentitzen den errudun, zer motatako erantzuna nahi 
dugu? izan ere, ez da onargarria edozein esplikazio. Ez da aski izanen 

the Emotions», Inaugural Lecture (Bedford College, University of london, 
1965). Eragozpen bat gerta daiteke etikaren emozio teoriarekin C.l. stevenson-
ek aurkezten duen modura aurkeztuta Ethics and Language liburuan (New Ha-
ven, Yale University Press, 1944), hots, sentipen moralak ez-moraletatik ezin 
identifikatu eta bereizi izatea. Gai horri buruzko eztabaidarako, ikus W.P. alston, 
«Moral attitudes and Moral Judgments», Nôus, 2 lib. (1968). 

zigorra espero dela aipatzea soilik; horrek beldurra, angustia, esplika-
tzeko balioko luke, baina ez errudun sentitzea esplikatzeko. antze-
ra batean, iragan ekintzen ondorioz norbaiti kalteak edo ezbeharrak 
etorri zaizkiola aipatzeak haren atsekabe sentipenak esplika ditzake, 
baina ez erruarenak, eta askoz gutxiago damuarenak. Egia da beldurra 
eta angustia sarri askotan gertatzen direla erru sentipenarekin batera, 
begi-bistako arrazoiengatik, baina emozio horiek ez dira nahasi behar 
sentipen moralekin. Ez dugu suposatu behar, orduan, erruaren espe-
rientzia, nolabait, beldurraren, angustiaren eta atsekabearen nahastura 
dela. angustia eta beldurra ez dira, inola ere, sentipen moralak, eta 
atsekabea gure onari buruzko interpretazioren batekin erlazionatuta 
dago, eta agian gure interesak zuhurtziaz aldezteko ezintasunaren on-
dorioz jasan ditugun porrotengatik sortua da. Batzuetan erru neuro-
tikoaren sentipenak eta eredu normalarekiko beste desbideraketa ba-
tzuk ere erru sentipentzat onartzen dira, beldur eta angustia irrazional 
soiltzat hartu beharrean, arautik desbideratzeak eskatzen duen esplika-
zio mota bereziagatik edo. Kasu horietan beti suposatzen da ikerketa 
psikologiko sakonagoak aurkituko duela (edo aurkitu duela) beste erru 
sentipen batzuekiko dagokion antzekotasuna. 

oro har, sentipen moralen beharrezko ezaugarria da, eta sentipe-
nok jarrera naturaletatik bereizteko osagaia, pertsonak bere esperien-
tziaz ematen duen esplikazioak kontzeptu moral bati eta berarekin er-
lazionaturiko printzipioei erreferentzia egitea. Bere sentipenaz ematen 
duen azalpenak justizia edo injustizia aitortu batzuekiko erreferentzia 
egiten du. Horretaz galdetzean, erru sentipenen zenbait forma eskain-
tzen ari gara seguruenik kontra-eredu gisa. Hori ulertzea erraza da, ze-
ren erru sentipenen lehen formak autoritatezko erruarenak baitira, eta 
seguruenik ez dugu lortu gure garapena mota horretako erru sentipen 
hondakinik izan gabe. adibidez, erlijio sekta zorrotz batean hezitako 
bati antzerkira joatea txarra dela erakutsi ahal izan zaio. Nahiz eta jada 
hori ez sinetsi, antzerkira doanean errudun sentitzen jarraitzen duela 
diosku. Baina horiek ez dira benetako erru sentipenak, zeren hura ez 
dago inoren aurrean desenkusatzen, ezta antzezlan gehiago ez duela 
ikusiko erabakitzen, etab. Egiatan esan gurako ligukeena da, beste ezer 
baino gehiago, errudun sentitzen denean jasaten dituen antzeko sen-
tsazio eta sentipenak dituela, nahigabea eta halakoak. Horrela, kontratu 
ikuspegiaren aldetik egokia dena onartzerakoan, sentipen moral jakin 
batzuen esplikazioa jatorrizko kokapenean hautaturiko zuzentasuna-

ren printzipioetan oinarritzen da, eta beste sentipen moral batzuek, al-
diz, ontasun kontzeptuarekin dute zerikusia. Bat errudun sentitzen da, 
esate baterako, eskema justuren batean definiturikoaren arabera dago-
kion baino zati handiagoa eskuratu duela dakielako, edo beste batzuk 
injustuki tratatu dituelako. Edo lotsaturik sentitzen da koldarra izan 
delako gauzak argi eta garbi ez esatearren. Ez du jakin portatzen berak 
helburutzat jarri duen balio moralaren ikuskeraren arabera (68§). sen-
tipen moralak bata bestetik bereizten dituena, berriz, haiek esplika-
tzeko aipatu ohi diren printzipioak eta hutsak dira. Gehienbat, ohiko 
sentsazioak eta portaera adierazpenak berberak izaten dira, asaldura 
psikologikoak direlako eta horien ezaugarri komunak dituztelako. 

aipagarria da ekintza berak sentipen moral bat baino gehia-
go sor dezakeela aldi berean, noiz eta, gertatu ohi denez, bakoitzaren 
esplikazio egokia eman ahal denean (67§). adibidez, iruzur egiten 
duena aldi berean errudun eta lotsatuta senti daiteke: errudun, berega-
nako konfiantza zapuztu eta probetxua injustuki atera duelako, besteei 
egindako kalteak eragiten diolarik errudun sentitzea; lotsatuta, halako 
moduak erabiliz bere begien aurrean (eta besteen aurrean) ahul eta 
konfiantzaren ez-duin agertu delako, bere helburuak lortzeko bitarte-
ko ez-zilegiak eta ezkutukoak erabiltzen dituen pertsona bezala. Es-
plikazio horiek printzipio eta balio desberdinei dagozkie, era horretara 
bereiziz dagozkion sentipenak; baina sarritan bi esplikazioak aplika-
tzen dira. Honako hau gehi dezakegu: norbaitek sentipen morala ukan 
dezan, ez da beharrezko bere esplikazioan dioen guztia egia izatea; 
aski da esplikazioa berak onartzea. Horrela, erratuta egon daiteke da-
gokion baino zati handiagoa eskuratu duela pentsatzean. agian ez da 
errudun. Hala ere, errudun izatearen sentipena dauka, bere esplikazioa 
zuzena delako, eta, okerrekoak izan arren, adierazten dituen usteak 
zintzoak direlako. 

Jarraian, jarrera moralen eta ekintzaren arteko erlazioari 
buruzko galdera sail bat dator: (e) zeintzuk dira sentipen jakin bat 
duen pertsonaren asmo, ahalegin eta joera karakteristikoak? Zelako 
gauzak dira egin nahi dituenak, edo, bere ustez, gai ez delako egin 
ezin dituenak? Haserre bizian dagoen batek bere haserrea zuzentzen 
dion pertsona kolpatu ohi du edo haren asmoak eragotzi. Erru sen-
tipenek atsekabetuta dagoenak, adibidez, etorkizunean behar beza-
la jokatu nahi du, eta bere portaera aldatzen saiatuko da, ondorioz. 

Egin duena onartzeko eta bere errehabilitazioa eskatzeko prest sen-
titzen da, baita zuzentzen zaizkion gaizkiak eta zigorrak onartzeko 
ere; eta ez da hain gai sentituko besteei agirika egiteko, behar bezala 
jokatzen ez dutenean. Egoera konkretuak erabakiko du jarrerotatik 
zeintzuk burutuko diren; suposa dezakegu, orobat, ager daitezkeen 
jarrera sailak ezberdinak izanen direla norbanakoaren moralitatearen 
arabera. argi dago, adibidez, erruduntasunaren adierazpen tipikoak 
eta esplikazio egokiak erabat ezberdinak izanen direla elkarteko mo-
ralitatearen idealek eta funtzioek konplexutasunean eta exijentzian 
gora egin ahala; eta sentipen horiek desberdinak izanen direla, bes-
talde, printzipioen moralitatearekin erlazionaturiko emozioetatik. 
Bidezkotasun gisa ulerturiko justizian, diferentzia horien arrazoia, 
lehenik eta behin, dagokion interpretazio moralaren edukian dago. 
Manuen, idealen eta printzipioen egiturak erakusten du zelako es-
plikazio motak behar diren. 

aurrera jota, galde dezakegu: (f) sentipen jakin bat duen per-
tsona batek zer-nolako emozio eta erantzunak espero ditu beste 
pertsona batzuen aldetik? Zelan erreakzionatuko dutela aurreikusten 
du berari buruz, hori, adibidez, besteen berarekiko jarreren interpre-
tazioan izan ohi dituen distortsio ezberdinetan ageri denez? Horre-
la, errudun sentitzen denak, bere ekintzak beste batzuen eskakizun 
legitimoak urratu dituela aitortzean, bere portaeragatik beste horiek 
irainduta sentituko direla eta nola edo hala zigortuko dutela espero 
du. suposatzen du, halaber, hirugarren batzuk ere haserretuko direla 
berarekin. Beraz, errudun sentitzen dena besteen haserre eta sumin-
duraren beldur da, eta hortik etor dakizkiokeen ustekabeen beldur. 
lotsa sentitzen duenak, ordea, iseka eta mespretxua aurreikusten 
ditu. Portaera eredura ailegatu ezin eta porrot egin duela, eta bere 
idealak konpartitzen dituzten elkartekideen duin ez dela. Baztertu 
eta arbuiatuko duten beldur da, besteen aurrean barregarri eta irriga-
rri bihurtuko ez ote den. Erru eta lotsari sentipenek esplikazio prin-
tzipio desberdinak dituztenez, besteengandik jarrera mota ezberdi-
nen beldur izatera eraman ohi gaituzte. Gehienetan, errua, haserrea 
eta sumina zuzentasun kontzeptuari dagozkio, eta lotsa, mespretxua 
eta barregarri geratzea, aldiz, ontasun kontzeptuari. Eta aurreko 
oharrok, jakina, eginbehar eta obligazio sentipenetara heda daitezke 
(halakorik bada), eta norberaren duintasun eta autoestimuaren sen-
timendura. 

azkenez, zera galde dezakegu: (g) zeintzuk dira sentipen mora-
la sortzen duten ekintzen bulkada tipikoak eta zelan burutu ohi da sen-
tipen hori? Hemen ere alde nabarmenak daude emozio moralen artean. 
Erru eta lotsa sentipenek eremu desberdinak dituzte eta ezberdinki 
gainditzen dira, eta aldaera horiek kasu bakoitzarekin loturiko printzi-
pio bereizleak eta horien oinarri psikologiko bereziak islatzen dituz-
te. Horrela, adibidez, errua kalte-ordainarekin eta berradiskidetzea 
ahalbidetzen duen ahanztearekin konpontzen da; lotsa, ostera, hutsegi-
teen behaketaren frogak gaindituz eta norberaren bikaintasunean kon-
fiantza berretsiz deuseztatzen da. argi dago, halaber, erresuminak eta 
haserreak, adibidez, beren soluzio bereziak dituztela, zeren lehenen-
goa geure buruari egindako kaltetzat daukagunak eragindakoa baita, 
eta bigarrena beste batzuei eragindako kalteengatik sortua. 

Baina erru eta lotsa sentipenen arteko kontrasteak hain dira 
nabarmenak, non komenigarri den aipatzea nola dagozkien moralita-
tearen alderdi ezberdinen artean finkaturiko bereizketei. ikusi dugu-
nez, edozein bertuteren porrotak eragin dezake lotsa; aski da edozein 
pertsonaren bikaintasunen gauzatze formak alderatzea (67§). Horren 
antzera, ekintza txar batek beti eragin dezake erru sentipenen bat, 
besteei nola edo hala kalte egiten zaienean edo haien eskubideak za-
puzten direnean. Horrela, bada, erruak eta lotsak besteei eta norberari 
erreferentzia islatzen dute, portaera moral orotan nahitaezkoa. Halere, 
bertute jakin batzuk, eta, beraz, horiek nabarmentzen dituzten morali-
tateak, sentipen jakin baten ikuspegiaren tipikoagoak dira beste batzuk 
baino, eta, ondorioz, sentipen horrekin estuago erlazionatuta daude. 
Eginbidez gaineko moralitateek, bereziki, aukera handiagoa ematen 
dute lotsa sor dadin, bikaintasun moralaren forma gorenak direlako 

-gizateriaganako maitasuna eta buru-jabetasuna-, eta horiek hauta-
tzean, eskatzen duten benetako mailara ez iristeko arriskuan jartzen 
gara. Errakuntza litzateke, hala ere, sentipen baten ikuspegiari gaine-
rakoei baino garrantzi handiagoa ematea ikuskera moral orokorraren 
barnean. izan ere, zuzentasunaren eta justiziaren teoria norberaren eta 
besteen ikuspuntuak pertsona moral berdin gisa uztartzen dituen elka-
rrekikotasunaren printzipioan oinarritzen da. Elkarrekikotasun horren 
ondorioa dugu bi ikuspegion, pentsamendu eta sentimendu moralaren, 
ezaugarria adieraztea, sarritan ia neurri berean. Ez besteenganako ez 
norberarenganako interesak du lehentasuna, denok berdinak garelako; 
eta pertsonen arteko balantza justiziaren printzipioek ebazten dute. 

Eta balantza horrek aldeetariko baterantz egiten duenean, eginbidez 
gaineko moraletan gertatzen den bezala, norbanakoak askatasun osoz 
alde orokorraren aukera egin duelako da. Horrela, norberaren ikus-
puntuak eta besteenak moralitate jakin batzuen ezaugarri historikoak, 
edota ikuskera orokor baten ikuspegi jakin batzuk direla pentsa de-
zakegun arren, doktrina moral oso batek biak barne hartzen ditu. Be-
renez, bada, lotsaren moralitatea edo erruarena ikuspegi moral baten 
osagaiak baino ez dira. 

azalpen horietan bi puntu nagusi azpimarratu ditut. Beste ezer 
baino lehen, jarrera moralak ez dira jo behar ez sentsazio jakin batzuen 
ez portaera adierazpenen berdintzat, nahiz eta azken biak existitu. sen-
tipen moralek esplikazio jakin batzuk eskatzen dituzte. Horrela, biga-
rrenik, jarrera moralek bertute moral espezifikoen onarpena inplika-
tzen dute; eta halako bertuteak definitzen dituzten printzipioak, berriz, 
dagozkien sentipenak esplikatzeko erabiltzen dira. Emozio ezberdinak 
argitzen dituzten judizioei dagokienez, euren esplikazioan aipaturiko 
arauengatik bereizten dira bata bestetik. Erruak eta lotsak, damuak eta 
nahigabeak, haserreak eta sumindurak, guztiok dute moralaren zati ez-
berdinetako printzipioekiko erreferentzia, edo printzipiook kontrako 
ikuspuntuetatik aipatzen dituzte. Etikaren teoria orok bereizketok es-
plikatu eta horientzako leku bat aurkitu behar du, nahiz eta seguruenik 
teoria bakoitza bere erara saiatuko den hori egiten. 

74. JaRRERa MoRalEN ETa NaTURalEN 

aRTEKo loTURa 

Bada jarrera moralen beste alderdi bat justizia senaren garape-
naren eskeman aipatu dudana: konkretuki, haien lotura zenbait jarrera 
naturalekin283. Hortaz, sentipen morala aztertzerakoan, zera galdetu 
beharko genuke: zein dira, halakorik baldin bada, harekin lotura duten 
jarrera naturalak? Hori horrela izanik, hemen bi arazo daude, bata bes-
tearen alderantzia. lehenengoa da ea zein jarrera natural falta diren, 
norbait sentipen moral jakin batzuk izatera iristen ez denean. Bigarre-
nak, ostera, zein jarrera natural agertzen diren galdetzen du, norbaitek 
sentipen morala duenean. Moralitatearen hiru etapak laburki azaltze-
rakoan, lehen galderari bakarrik erantzun diot, horren alderantzizkoak 

283 atal honi guztiari, eta, egia esan, emozio moralen gaiari oro har dagokionez, asko diot zor David sachs-i 

beste arazo batzuk, eta zailagoak, planteatzen dituelako. azaldu du-
dan iritziaren arabera, autoritatezko egoeraren testuinguruan haurrak 
autoritatea dutenenganako maitasunaren eta konfiantzaren jarrera na-
turalek (autoritate) erru sentipenetara daramate, haiek agindutakoa 
betetzen ez duenean. sentipenon ausentziak aipatu lokarri naturalen 
gabezia jarriko luke agerian. antzera batean, elkarteko moralaren ere-
muan, elkarrekiko konfiantza eta adiskidetasunezko jarrera naturalek 
erru sentipenak sorrarazten dituzte taldeak xedaturiko eginbehar eta 
obligazioak ez betetzeagatik. sentipenon ausentziak atxikimendu ho-
rien gabezia adieraziko luke. Proposizio horiek ez dira nahastu behar 
euren alderantzizkoekin, zeren, egia den arren haserre eta erru sentipe-
nak, adibidez, aipatu afektuen frogatzat har daitezkeela sarritan, beste 
esplikazio batzuk ere egon daitezke eta. oro har, printzipio moralak 
berresteko zenbait arrazoi izaten dira, eta normalean aski da horien 
onarpena sentipen moraletarako. Kontratu teorian, ziur, zuzentasuna-
ren eta justiziaren printzipioek eduki jakin bat daukate, eta, ikusi du-
gun bezala, bada zentzu bat, non printzipioon araberako portaera giza-
teriarenganako ardurak edo beste pertsona batzuen onak bultzaturiko 
portaera bezala interpreta daitekeen. orain albo batera utziko dut az-
tertzea ea gertakari horrek demostratzen duen norbaitek jarrera natural 
jakin batzuen eraginez diharduen, hein batean, batik bat jarrerok per-
tsona jakin batzuenganako atxikimendua barne hartzen duten neurrian, 
eta ez soilik forma orokorragoak diren begikotasunaren eta onginahi-
aren eraginez. Moralitatearen garapenari buruzko aurreko azalpenak 
ziurtasun osoz suposatzen du pertsona jakin batzuenganako afektu 
horrek funtsezko eginkizuna duela moralitatearen lorpenean. Halere, 
zabalik gera daiteke ea jarrerok zein puntutaraino diren beharrezkoak 
ondorengo motibazio moralerako, nahiz eta arraroa litzatekeen, nik 
uste, halako atxikimenduak ez izatea neurriren batean beharrezkoak. 

Horiek horrela, jarrera naturalen eta sentimendu moralen ar-
teko erlazioa modu honetara adieraz daiteke: hala sentimendu nola 
jarrera horiek xedapen karakteristikoen familia ordenatuak dira, eta 
familiok hainbestean datoz bat, non sentipen moral jakin batzuen 
ausentziak lokarri jakin batzuen gabezia adierazten duen. Edo, bestela 
esanda, atxikimendu natural jakin batzuen presentziak emozio moral 
jakin batzuen probabilitatea sortzen du, behar den garapen moralera 
behin iritsi eta gero. adibide baten bidez ikus dezakegu hori horrela 
dela: a delakoak B maite badu, orduan, esplikazio berezirik ezean 

tarteko, a beldur da B arriskuan dagoenean, eta berari laguntza ema-
ten saiatzen da. Gainera, C delakoak B injustuki tratatzeko asmoa 
badu, a haserre izanen da C-ren kontra, eta haren egitasmoa bete ez 
dadin ahaleginduko da. Kasu bietan, a prest ageri da B-ren interesak 
babesteko. Era berean, inguruabar berezirik ezean tarteko, a pozik 
dago B-rekin dagoenean, eta hari kalteren bat edo heriotza gertatuz 
gero, a-k atsekabe handia ukanen du. a bera bada B-k jasaten duen 
kaltearen eragilea, a-k horren damua sentituko du. izan ere, mai-
tasuna sentimendu bat da, xedapenen hierarkia bat, halako emozio 
primarioak sentitzeko eta adierazteko, okasioa gertatzen denean, eta 
era egokian jokatzeko284. Jarrera naturalen eta sentimendu moralen 
arteko lotura berresteko, honako honetaz ohartzea besterik ez: a-k 
damua sentitzea B kaltetzen duenean, edo errudun sentitzea B-ren 
egitasmo legitimoak zapuzten dituenean, edo a-ren haserrea senti-
tzeko joera C saiatzen delako B-ren eskubideen aurka, horiek guz-
tiek lotura psikologiko hertsia dutela maitasun jarrera naturalekin, 
bestearen ondoan pozik egoteko jarrerarekin edo besteak sufritzen 
duenean norberak ere sufritzekoarekin, kasu. sentimendu moralak 
konplexuagoak dira zenbait aspektutan. Beren forma osoan, printzi-
pio jakin batzuen ulerkuntza eta onarpena aurresuposatzen dute, bai-
ta horien arabera juzgatzeko ahalmena ere. Baina, gauzok onartzean, 
badirudi sentipen moralen gertagarritasuna sentimendu moralen zati 
bat dela, hala nola pozik egoteko joera, sufritzeko posibilitatea, etab. 
Maitasuna, zenbaitetan, atsekabe gisa azaltzen da, eta beste batzu-
etan haserre gisa, halatan, non, bata bestea gabe azaltzea berdinki 
salbuespenezkoa litzatekeen. Printzipio moral arrazionalen edukia 
da erlazio horiek ulergarri egiten dituena. 

orain, doktrina horren ondorio garrantzitsu bat zera da, sen-
tipen moralak giza bizitzaren ezaugarri normala direla. Ezinen geni-
tuzke zokoratu zenbait jarrera natural ezabatu gabe aldi berean. Euren 
interesaren arrazoiengatik eta komenigarritasunagatik salbu justizi-
azko eginbeharren arabera inoiz jardunen ez luketen pertsonen artean, 
ezinen litzateke egon adiskidetasun lokarririk ez elkarrenganako kon-
fiantzarik. izan ere, atxikimendu horiek existitzen direnean, zuzenki 
jarduteko bestelako arrazoi batzuk hautematen dira. Hori nahiko argi 

284 Puntu horri buruz, ikus a.F. shand, The Foundations of Character, 2. ed. (londres, Macmillan, 1920), 55h or. 

dagoela dirudi. Baina aurrean esandakotik beste hau ere ondoriozta-
tzen da, hots, egoistak ez direla gai haserrea edo sumindura sentitzeko, 
eurak izan ezean zapuztuak. Egoistetariko batek bestea engainatzen 
badu eta hori agerian geratzen bada, bietariko batek ere ez dauka kexu 
izateko motiborik. Ez batak ez besteak ez dituzte onartzen justizia-
ren printzipioak, ezta jatorrizko kokapenaren ikuspuntutik arrazoizko 
izan daitekeen beste ezein ikuskerarik ere; eta ez dute sentitzen eze-
lako inhibiziorik beren eginbeharrak ez betetzearen ondoriozko erru 
sentipenengatik. ikusi dugunez, haserrea eta sumina sentipen moralak 
dira, eta ez dute, beraz, aurresuposatzen zuzentasunaren eta justiziaren 
onarpenari buruzko esplikaziorik. Baina, hipotesiaren kariaz, ezin dira 
eman esplikazio egokiak. Beren interesaz besterik arduratzen ez diren 
pertsonak haserrea edo sumina sentitzeko gai direla ukatzeak ez du 
esan nahi, jakina, bata besteaz asaldatuta edo deseroso egon ez dai-
tezkeenik. Justizia senik ez duen norbait erreta egon daiteke zuzenki 
jokatzen ez duenarekin. Halere, asaldura eta deserosotasuna haserretik 
eta suminduratik desberdinak dira; haiek ez direlako, bigarrenak be-
zala, emozio moralak. Eta ezin liteke ukatu egoistek besteek adiski-
detasun lokarriak onartzea eta eurak adiskidetasunez tratatzea desio 
dutela. Baina desio horiek ez dira nahasi behar pertsona bat bere la-
gunengatik sakrifikatzera daramaten afektu lokarriekin. Dudarik gabe 
badira zailtasunak sumindura eta asaldura, eta berdin itxurazko eta 
benetako adiskidetasuna, bereizteko orduan. izan ere, ageriko adieraz-
penak eta ekintzak berdinak eman dezakete portaeraren epe mugatu 
bat behatuz gero. Baina, epe luzera, badago desberdintasuna hautema-
terik, gehienetan. 

Esan dezakegu, orduan, justizia senik ez duen pertsona, jus-
tiziak eskatzen duen bezala inoiz jokatuko ez lukeena bere interesak 
eta komenigarritasunak bultzatuta ez bada, adiskidetasun lokarririk ez 
izateaz gain, ez dela sumina eta haserrea sentitzeko gai. Bereziki oina-
rrizkoak diren zenbait jarrera natural eta sentipen moralen gabezia du. 
Beste modu batera esanda, justizia senik ez daukanak funtsezko jarre-
ra eta gaitasun jakin batzuen gabezia du, gizatasun nozioarena barne. 
Horiek horrela, sentipen moralak, gehienek onartzen dutenez, esker 
gaiztokoak dira, halako zentzu zabal batean; halere, ezin diogu inola 
ere haiekiko joerari itzuri egin, geure burua desitxuratu gabe. aukera 
edo joera hori, izan ere, maitasunaren eta konfiantzaren prezioa da, 
adiskidetasunarena eta afektuarena, baita instituzio eta tradizioekiko 

debozioarena ere, horiexek baitira guri onura eman eta gizateriaren interes orokorrei zerbitzatzen dietenak. 

Gainera, pertsonek beren interes eta jomuga propioak dituztela 
onartzean, eta prest daudela beren helburu eta idealak bilatzerakoan 
elkarrekiko presioak egiteko -hau da, pertsonen artean justizia ara-
zoak sortzen dituzten baldintzek lehentasuna hartzen duten heinean-, 
ekidinezina da, tentazioa eta jaidura kontuan hartuz, aipatu joera 
hura gauzatzea. Eta helburu eta ideal bikainek bultzatua izateak umi-
liazioaren nahiz lotsaren posibilitatea dakarrenez, eta umiliazio eta 
lotsa hori ez izateak aipatu helburuen eta idealen gabezia adierazten 
duenez, esan daiteke umiliazioak eta lotsak ere gizatasun kontzeptu-
aren zati bat osatzen dutela. Halaz ere, justizia senik, eta, ondorioz, 
erru posibilitaterik ez duen batek funtsezko jarrera eta ahalmen jakin 
batzuk ez izatea ez da hartu behar justiziak agintzen duen bezala jar-
dutearen arrazoi gisa, baizik eta zera esan nahi du: justizia senik ez 
izateak lekarkigukeenaz jabetzean -gure gizatasunaren zati bat ez iza-
tea ere litzatekeena-, sentipen hori badaukagula onartzera makurtuta 
sentitzen garela. 

Hortik ondorioztatzen da sentimendu moralak giza bizitzaren 
parte normal bat direla. sentimenduok ezin ditugu baztertu, bada, ja-
rrera naturalak ere hondatu gabe aldi berean. ikusi dugu, halaber (30, 
72§§), sentimendu moralak jarrera horiekin kongruenteak direla ho-
nako zentzu honetan, alegia, gizateriarenganako maitasunak eta denen 
onari ekarpena egiteko desioak beren baitan hartzen dituztela, beren 
edukia definitzeko nahitaezkotzat, zuzentasunaren eta justiziaren prin-
tzipioak. aurrean esandako ezerk ez du ukatzen gure sentipen moral 
konkretuak anitz alderditan irrazionalak eta gure onerako kaltegarriak 
izan daitezkeela. Freudek arrazoi du bere ikuspuntutik dioenean ezen, 
jarrerok sarri askotan zigor zaleak eta itsuak direla, zeren haiek lehen 
aldiz barneratu zireneko autoritatezko egoeraren alderdi gogorreta-
riko asko jasotzen baitituzte. suminak eta haserreak, erru eta damu 
sentipenek, eginbehar senak eta besteen zentsurak forma gaizto eta 
suntsitzaileak hartzen dituzte maiz, giza naturaltasuna eta poza ilun-
duz arrazoirik gabe. Jarrera moralak gure gizatasunaren osagai direla 
diodanean, beren esplikazioa zuzentasunaren eta justiziaren printzipio 
zindoetan oinarritzen duten jarrerez ari naiz. azpian duten ikuskera 
etikoaren arrazionaltasuna nahitaezko baldintza da, eta, horrela, jato-

rrizko kokapenean adostasuna lortuko zuketen printzipioek ebazten 
dute sentimendu moralen doikuntza gure naturara285. Printzipio horiek 
hezkuntza morala eta onespen-gaitzespenen adierazpena erregulatzen 
dute, instituzioen proiektuak arautzen dituzten modu berean. Hala ere, 
justizia sena izan arren gizarte ongi ordenatuaren baitako giza jarrera 
naturalen emaitza normala, egia da, halaber, ditugun sentipen mora-
lak irrazionalak eta apetatsuak izan daitezkeela. alabaina, gizarte ongi 
antolatuko bertuteetariko bat da bertako kideek, autoritate arbitrarioa 
desagertu delako, askoz gutxiago sufritzen dutela kontzientzia itogarri 
baten zamen kariaz. 

75. PsiKoloGia MoRalaREN PRiNTZiPioaK 

orain bidezkotasun gisa ulerturiko justiziaren egonkortasun 
erlatiboa aztertzea dagokigu garapen moralaren eskemaren argitan. 
Baina, horretan sartu aurretik, ohar batzuk egin nahi nituzke hiru lege 
psikologikoei buruz. lagungarri izan daiteke legeon laburpena ema-
tea. lege horiek joerak direla, eta, baldintza berdinetan, eraginkorrak 
direla gogoan hartuz, era honetara formula daitezke: 

lehenengo legea: familia instituzioak justuak direla emanik, 
eta gurasoek haurra maite dutela eta maitasun hori haurraren onaz ar-
duratzean adierazten dutela argiro, orduan haurra, bere aldetik, bere 
gurasoen maitasun nabaria hautematean, haiek maitatzera iristen da. 

Bigarren legea: afektuen lorpen horren bidez pertsona baten 
kide-sentipen ahalmena erdietsi dela emanik, lehen legearen arabera, 
eta gizarte antolamendua justua dela eta guztiek publikoki justutzat 
onartua, orduan pertsona horrek bere kideenganako adiskidetasunezko 
eta konfiantzazko sentimendu lokarriak garatzen ditu, kideok asmo 
nabariarekin betetzen dituztenean beren eginbehar eta obligazioak, eta 
dagokien posizioko idealen arabera bizi direnean. 

Hirugarren legea: pertsona baten kide-sentipen ahalmena afek-
tuen lorpenaren bidez garatu dela emanik, lehen bi legeen arabera, 
eta gizarte antolamendua justua dela eta guztiek publikoki justutzat 

285 Millek zera ohartarazten du Askatasunaz lanean (iii. kap., 10 atala): be-
steengatik arau zurrun batzuei atxikita egoteak gure naturaren alderdi soziala 
garatzen badu ere, eta, beraz, alde horretatik gure ongizatearekin bateragarria 
izan, hala ere, besteengatik barik geure mortifikazio hutsagatik aurrera egin gabe 
geratzeak gure natura kamusten duela, horretan amore ematen badugu. 

onartua, orduan pertsona horrek dagokion justizia sena erdiesten du, bai bera, bai berak estimatzen dituenak halako antolamenduen onuradunak direla kargutzean. 

Beharbada lege (edo joera) horien ezaugarri nabarmenena da 
justutzat jotzen den marko instituzional bat aipatzen dutela, eta, azken 
biek, gainera, publikoki justutzat onartzen dena. Psikologia moralaren 
printzipioek leku bat dute justiziaren ikuskeran; eta ikuskera desberdi-
nak erabiltzen direnean, printzipioon formulazio ezberdinak ateratzen 
dira. Horrela, justiziaren ikuskeraren bat sartzen da dagokion senti-
menduaren garapenari buruzko esplikazioan; prozesu psikologiko 
horri buruzko hipotesiek kontzeptu moralak jasotzen dituzte, nahiz 
eta horiek teoria psikologikoaren osagai soiltzat hartzen diren. Hori 
begi-bistakoa da, eta etikaren ideiak argiro azal daitezkeela onartzen 
bada, ez da zaila ulertzea halako legeak izan ahal direla. Gorago azal-
du dugun garapen moralaren laburpenak erakusten du zelan erabil dai-
tezkeen gai horiek. azken batean, justizia sena xedapen hitzartu bat 
da ikuspuntu morala geure egin eta horren arabera jarduteko, justizia-
ren printzipioek definitzen duten heinean bederen. Ez da harritzekoa, 
bada, printzipiook inplizituki egotea sentimendu erregulatzaile honen 
eraketan. Egiatan, daitekeena dirudi ikaskuntza moralaren gure uler-
pena ezin joan izatea ikasi beharreko ikuskera moralez dugun ezagu-
tzatik askoz harago. antzera batean, gure hizkuntza ikasteko moduaz 
dugun ulerpena ere haren egitura gramatikal eta semantikoaz daki-
gunak mugatuta dago. Psikolinguistika linguistikaren mende dagoen 
bezala, ikaskuntza moralaren teoria ere moralaren izaeraren eta era 
ezberdinen interpretazio baten mende dago. Gai hauei buruzko sen 
oneko ideiak ez zaizkigu aski teoriaren helburuetarako. 

Batzuek, dudarik ez, gurago dute teoria sozialek kontzeptu 
moralen erabilpena saihestea. Esate baterako, zeregin komun batean 
engaiatuta daudenen arteko elkarrekintzaren maiztasuna kontuan 
hartzen duten legeen bidez esplikatu nahi dezakete afektu lokarrien 
sorrera, edota zenbait pertsonak erabakia hartzeko edo gidaritza au-
toritarioa egikaritzeko darabilten erregulartasunaren bidez. Horrela, 
lege batek adieraz dezake elkarrekin kooperatzen duten pertsona ber-
dinkideen artean, berdintasuna onarturiko arauek definiturik dutenen 
artean, zenbat eta sarriago elkarrekintzan jardun norbanakoek, orduan 
eta seguruago garatuko direla euren arteko adiskidetasun sentipenak. 

Beste lege batek baiezta dezake ezen, autoritate posizioa duen pertso-
nak zenbat eta gehiago erabili bere botereak, eta zenbat eta irmoagoa 
izan bere mendekoen gaineko gidaritza, hainbat gehiago errespetatuko 
dutela haiek286. Baina lege (edo joera) horiek dagokion antolamendu-
aren justizia (edo bidezkotasuna) aipatzen ez dutenez, irismen oso mu-
gatukoak izan behar dute. autoritatea egikaritzen duen baten mendeko 
direnek era desberdinez begiratuko diote hari, seguruenik, antolamen-
dua bere osotasunean justua izan ala ez, euren zilegizko interestzat 
daukatenaren alde egiteko ondo zuzenduta egon ala ez. Eta gauza bera 
gertatzen da berdinkideen arteko lankidetzari dagokionez ere. insti-
tuzioak, izatez, arau sistema publikoek definituriko giza portaera ja-
rraibideak dira, eta haiek definitzen dituzten ofizioen eta lanbideen 
egikaritzak berak adierazten ditu, normalean, intentzio eta helburu ja-
kin batzuk. Gizarte baten antolamenduen justiziak edo injustiziak eta 
gai horiei buruz gizakiek dituzten sinesteek eragin sakona dute gizarte 
sentipenetan; instituzio bat beste baten ordez onartzea edo ukatzea, 
edo hura erreformatzen edo defendatzen saiatzea nola planteatu behar 
dugun erabakitzen dute. 

objektatu ahal da gizarte teoria askok nahiko ongi funtziona-
tzen duela batere ideia moralik erabili gabe. Begi-bistako adibidea eko-
nomia dugu. Halere, teoria ekonomikoaren kasua oso berezia da, nor-
banakoei eta enpresei eskaintzen zaizkien ekintzak definitzen dituzten 
arau eta exijentzien egitura finko bat suposa daitekeelako sarritan, eta 
motibazio suposizio sinplifikatzaile batzuk oso onargarriak direlako. 
Prezioaren teoria (alderdi funtsezkoenetan bederen) da adibide argiga-
rria. Ez da kontuan hartzen erosleek eta saltzaileek zergatik jokatzen 
duten jarduera ekonomikoa zuzentzen duen legearen arauen arabera, 
ezta zergatik sortzen diren ere lehentasunak edo xedatzen diren lege 
arauak. Gauza horiek gehienbat emantzat onartzen dira, eta, neurri 
bateraino, ez dago horri objekziorik egiterik. Bestalde, demokrazia-
ren teoria ekonomikoa deritzona, hots, prezioaren teoriaren funtsezko 
ideiak eta metodoak prozesu politikora hedatzen duen ikuskera, dituen 

286 iradokitzen diren mota horretako legeen (edo joeren) adibideetarako, ikus 

G.C. Homans, The Human Group (New York, Harcourt, Brace, 1950), 243, 247, 
249, 251 or. Geroagoko liburu batean, hala ere, justizia kontzeptua sartzen du 
esplizituki. ikus Social Behavior: Its Elementary Forms (New York, Harcourt, 
Brace and World, 1961), 295h or., non 232-264 orrialdetan azaldutako teoria 
aplikatzen duen. 

merituak dituela ere, kontuz hartu beharrekoa da287. izan ere, erregi-
men konstituzional baten teoriak ezin ditu arauak emantzat hartu, ezta 
arauoi jarraituko zaiela suposatu ere besterik gabe. argi dago prozesu 
politikoak bere ezaugarri nagusietarikotzat daukala arauak ezartzea 
eta berrikustea, hala nola gobernuaren botere legegilea eta betearaz-
lea kontrolatzea. Guztia prozedura konstituzionalen arabera egiten 
bada ere, prozedurok zergatik onartzen diren azaldu beharra daukagu. 
Konkurrentziako merkatuaren eskakizunen antzeko ezerk ez du ba-
lio kasu honetarako; eta ez dago legezko zehapenik, ohiko zentzuan, 
ekintza mota inkonstituzional askorentzat, legebiltzarreko eta botere 
betearazleko kideen eskutik, ezta botereon ordezkari diren indar po-
litikoen aldetik ere. Buruzagi politikoak, beraz, eurek moralki onar-
garritzat dutenak gidatzen ditu hein batean; eta galga eta oreka kons-
tituzionalen ezein sistema gai ez denez prozesua emaitza justurantz 
eramatea berma dezakeen esku ikusezin bat ezartzeko, nahitaezkoa da 
justizia sen publikoaren maila bat izatea. Badirudi, beraz, erregimen 
konstituzional justua den politikaren teoria zuzen batek justiziaren 
teoria bat aurresuposatzen duela, sentimendu moralak arazo publikoen 
administrazioan nola eragiten duten esplikatuko duena. Gai hori des-
obedientzia zibilaren eginkizunarekin lotuta ukitu dut; nahikoa da he-
men gehitzea kontratu doktrinaren test bat dela helburu horretarako 
zein neurritan balio duen jakitea. 

lege psikologikoei buruzko bigarren puntua da gure azken 
helburuei dagozkien afektu lokarrien aldaketak gidatzen dituztela. 
Hori argitzeko esan dezakegu nahitako ekintza esplikatzea ekintza hori 
gure bizi-proiektuekin edo zirkunstantzien araberako azpi-zati batekin 
nola bat datorren demostratzea dela, eskueran ditugun gure sineste eta 
alternatibak kontuan harturik. Hori esplikazio sail baten bidez egin ohi 
da, lehen gauza bat bigarren bat lortzeko egiten dela esanez, bigarrena, 
berriz, hirugarren bat lortzeko, eta horrela hurrenez hurren, sail hori 
finitua izan eta helburu batean burutu arte, zeinarengatik aurreko gau-
za guztiak egin diren. Gure ekintza ezberdinak azaltzean, arrazoi kate 
ezberdin asko aipa ditzakegu, eta arrazoiok normalean, bizi-proiektu 
baten konplexutasuna eta dituen xedeen aniztasuna den modukoa iza-

287 Demokraziaren teoria horren erreferentzietarako, ikus 31§, 2 oharra, eta 54§, 18 oharra. Teoria garatu dutenek ezagutzen dute, jakina, muga hori. ikus, adibidez, anthony Downs, «The Public interest: its Meaning in a Democracy», Social Research, 29 lib. (1962) 

nik, zenbait puntutan gelditzen dira. Gainera, arrazoi kate batek adar 
bat baino gehiago izan dezake, zeren ekintza bat helburu bat baino 
gehiago aurrera eramateko burutu baitaiteke. Helburu ugariok bul-
tzatzen dituzten jarduerak nola katalogatzen eta elkarrekin orekatzen 
diren, berriz, proiektuaren bidez eta beraren oinarri diren printzipioen 
bidez ebazten da. 

Horiek horrela, gure azken helburuen artean pertsonengatik 
sentitzen ditugun afektuak, haien interesak gauza daitezen daukagun 
ardura eta justizia sena daude. Hiru legeek deskribatzen digute gure 
desio sistemak nola izan ditzakeen azken helburu berriak, lokarri 
afektiboak erdietsiz goazen heinean. Helburu aldaketa horiek bereizi 
beharrekoak dira ezagutza gehigarriaren edo aukera berrien ondorioz 
sortzen zaizkigun desioetatik, baita, modu espezifiko batez, ditugun 
gabeziak ebaztetik ere. Esate baterako, halako leku jakin batera bi-
daiatu nahi duenak ibilbide jakin bat dela onena ikasiko du. informa-
zio hori onartzean, norabide jakin baterantz joateko desioa du. Mota 
horretako desio eratorriek esplikazio arrazionala dute. Eskueran da-
goen ebidentzia kontuan izanez, gure egungo xedeak modu eraginko-
rrenez burutuko dituena egiteko desioak dira; eta aldatuz joaten dira 
ezagutzekin eta sinesteekin batera, baita aurkezten diren aukerekin ba-
tera ere. Hiru lege psikologikoek ez dute eskaintzen desioen esplika-
ziorik zentzu horretan; aldiz, instituzioen eta besteen ekintzek gure 
onari eragiten dioten moduaz dugun ezagutzatik sortzen diren gure 
azken helburuen jarraibidearen eraldaketak dituzte ezaugarri. Jakina, 
beti ez da izaten erraza helburu jakin bat azken helburua ala eratorria 
den egiaztatzea. Bereizketa hori pertsona konkretu baten bizi-proiektu 
arrazionala ointzat hartuta egin ohi da, eta proiektu horren egitura ez 
da begi-bistakoa, oro har, ezta interesatuarentzat berarentzat ere. Bai-
na gure hemengo helburuetarako aski argia da bereizketa hori. 

Hirugarren ohar bat da hiru lege horiek ez direla soilik aso-
ziazio edo indartze printzipioak. Nahiz eta ikaskuntzako printzipio-
okin antzekotasunen bat ukan, zera adierazten dute: maitasun eta 
adiskidetasun sentimendu aktiboak, justizia sena ere barne, beste per-
tsona batzuek gure onerako jarduteko duten asmo nabaritik sortzen 
direla. Haiek gureganako desio onak dituztela ezagutzen dugulako, 
hain zuen, gu ere haien ongizateaz arduratzen gara, ordainez. Horrela, 
instituzio edo pertsona batzuenganako afektuak lortzen ditugu, haiek 

gure onaz arduratzen direla hauteman ahala. Funtsezko ideia elkarre-
kikotasunarena da, «txanpon berarekin ordaintzeko» joera bat. Bai-
na joera hori gertakari psikologiko sakona da. Hura gabe, gure izae-
ra oso desberdina litzateke, eta gizarte eragiketa onuragarria ahula, 
ezinezkoa ez denean. izan ere, gauza ziurra da pertsona arrazionalak 
ezin duela iraun ezaxola bere onari neurri handian dagozkion gauzen 
aurrean; eta pertsona horrek gauzokiko jarreraren bat garatzen duela 
suposatzen badugu, edo afektu berri bat edo arbuio berri bat garatuko 
du. Gure maitasunaren ordainez gorrotoa jasoko bagenu, edo gurekin 
zintzo portatzen direnak gorrotatuko bagenitu, edo gure onerako di-
ren jardueren aurka eginen bagenu, laster deseginen litzateke edozein 
elkarte. Bestelako psikologiadun izakiak inoiz ez dira izan edo aspaldi 
desagertu beharko zuketen eboluzioaren bilakabidean. Giza lagunar-
tekotasunaren baldintza dela dirudi justizia senaren posibilitatea, bes-
teen guganako sentimenduei guk antzeko sentimenduekin erantzutean 
oinarritua. Justiziaren ikuskera egonkorrenak joera horietan tinkoago 
oinarrituta dagoen justizia senari dagozkionak dira, seguruenik (76§). 

Bukatzeko, hona hemen zenbait iruzkin garapen moral oroko-
rrari buruz. Psikologia moralaren hiru printzipioekiko konfiantza 
sinplifikazio bat da, noski. Deskribapen osoagoak ikaskuntza forma 
ezberdinen arteko bereizketa eginen luke, eta, beraz, baldintzapen la-
gungarrien (indargarrien) eta baldintzapen klasikoen artean, era ho-
rretara itxuratuz seguruenik gure emozioak eta gure sentipenak. Be-
harrezkoa litzateke, halaber, ereduari eta imitazioari buruzko gogoeta, 
baita kontzeptuen eta printzipioen ikaskuntzari buruzkoa ere.288. Ez 
dago inolako arrazoirik ikaskuntza forma horien garrantzia ukatzeko. 
Gure helburuetarako, halere, aski izan daiteke hiru etapetako eskema. 
afektuak azken helburu gisa sortzea nabarmentzen duen heinean, 
ikaskuntza moralaren eskemak tradizio enpirikoaren antza hartzen du, 
motibazio berriak lortzearen garrantzia azpimarratzean. 

Bada  loturarik  ikuskera  arrazionalista  deitu  diodanarekin 
ere. lehenik eta behin, justizia senaren erdiespena ezagutzaren eta 
ulerkuntzaren garapenarekin loturiko etapetan gertatzen da. Justizia 
sena lortuko bada, nahitaezkoa da mundu sozialaren eta justua eta 
injustua denaren ikuskera bat izatea. Besteen asmo nabariak norbe-
rak bere buruaz eta egoeraz duen ikuskeraren arabera interpretaturiko 

288 ikus Brown, Social Psychology, 411h or. 

instituzio publikoen testuinguruan ezagutzen dira. Baina ez dut esan 
garapen etapak sortzetikoak direnik edo mekanismo psikologikoek 
determinatuta daudenik. albo batera utzi dut, gainera, aipatu etapetan 
joera natural ezberdinek eragiten dutenentz ebaztearen kontua. aldiz, 
zuzentasunaren eta justiziaren teoria bat erabiltzen da garapenaren es-
perotako bilakabidea izan litekeena deskribatzeko. Gizarte ongi anto-
latua taxututa dagoen moduak, eta eskema orokorra zuzentzen duen 
printzipio, ideal eta manuen sistema osoak errazten dute moralaren 
hiru mailak bereizteko era bat. onargarri dirudi, kontratu doktrinak 
erregulaturiko gizarte batean, ikaskuntza moralak aurkezturiko orde-
na jarraitzea. ikasi behar denaren egiturak berak ebazten ditu etapak, 
errazenetik konplexuenera aurrera eginez, behar diren gaitasunak gau-
zatu ahala. 

azkenez, ikaskuntza moralaren deskribapena esplizituki teoria 
etiko jakin batean oinarritzean, argi geratzen da etapen hurrenkerak 
zein zentzutan islatzen duen garapen progresibo bat, eta ez soilik segida 
erregular bat. Hain zuzen pertsonek beren interes sakonenei erantzuten 
dieten bizi-proiektuak gradualki formulatzen dituzten moduan, halaxe 
iristen dira ezagutzera jatorrizko berdintasun egoera batean onartuko 
lituzketen printzipioetatik nola eratortzen diren manu eta ideal mora-
lak. arau moralak ez dira honezkero hautematen exijentzia soil gisara, 
baizik eta ikuskera koherente batean bilduak daude. orain ondo uler-
tzen da arau horien eta giza nahien arteko erlazioa, eta pertsonek euren 
atxikimendu naturalen hedadura gisa eta onura kolektiboaren alde egi-
teko modu gisa ulertzen dute beren justizia sena. arrazonamendu kate 
ugariak, euren eten puntuekin, ez dira honezkero ezberdinak besterik 
barik, baizik interpretazio sistematiko baten osagaitzat hartzen dira. 
iruzkinok, baina, justiziaren teoria jakin bat aurresuposatzen dute. 
Bestelako teoriaren bat defendatzen dutenek beste azalpen bat emanen 
dute gaioi buruz. Baina, edozelan ere, dena delako justizia ikuskerak 
leku berezia du, seguruenik, ikaskuntza morala azaltzerakoan, nahiz 
eta ikuskera hori teoria psikologikoari bakarrik dagokiona izan, eta 
dagoen horretan filosofikoki zuzentzat onartua ez izan. 

76. EGoNKoRTasUN ERlaTiBoaREN aRaZoa 

Berriro itzuliko naiz bidezkotasun gisa ulerturiko justiziaren 
eta beste ikuskera batzuen arteko alderaketara egonkortasunari da-

gokionean. Beharbada komenigarri izanen da gogoratzea egonkor-
tasunaren arazoa planteatzen dela lankidetza eskema justu bat ezin 
delako orekan egon, eta askoz gutxiago oreka egonkorrean. Jakina, 
jatorrizko kokapeneko ikuspuntutik, justiziaren printzipioak kolekti-
boki arrazionalak dira; denok itxaron dezakegu gure egoera hobetu 
eginen dela, behintzat akordiorik ezean bakoitzaren proiektuak lira-
tekeenarekin alderatuta, printzipio horiek denok betetzen baditugu. 
Egoismo orokorrak desakordio puntu horixe islatzen du. Halaz ere, 
bakoitzaren ikuspegitik, bai norberaren egoismoa eta bai egoismo 
oportunista oraindik hobeagoak lirateke. Jakina, jatorrizko kokape-
naren zirkunstantziak kontuan hartuta, aukera horietariko bat bera 
ere ez litzateke hautagai serioa (23§). Baina eguneroko bizitzan, nor-
banakoak, horretarako joera badu, batzuetan onura handiagoak lor 
ditzake beretzat besteen lankidetza ahaleginen kontura. agian per-
tsona asko dira beren ekarpena egiten ari direnak, eta horregatik, da-
gokien ekarpenari itzuri egiteko aukera aurkezten zaienean (behar-
bada huts egitea inork hauteman gabe), bi sistemen hoberena lortzen 
dute: halako kasuetan, hala ere, egoismo oportunista ia onartua izan 
balitz bezala gertatzen dira gauzak. 

antolamendu justuak orekan ez egotea gerta daiteke orduan, 
egokiro jardutea ez delako, gehienetan, bakoitzaren erantzunik onena 
norberaren kideen portaera justuari. Egonkortasuna bermatzeko, gi-
zakiek halako justizia sen bat edo ardura bat ukan behar dute, hobe 
litzatekeen arren gauza biak izatea, beren hutsegiteagatik kaltetuak 
liratekeenenganako. sentimendu horiek arauak urratzeko tentazioa 
gainditzeko adina sendoak direnean, eskema justuak orduan bai direla 
egonkorrak. orduan bakoitzak bere eginbehar eta obligazioak betetzea 
hartzen du besteen ekintzei erantzuteko modu egokitzat. Bere justizia 
senak erregulaturiko bizi-proiektu arrazionalak darama konklusio ho-
rretara. 

lehen esan dudanez, Hobbesek obligazio politikoarekin lotzen 
zuen egonkortasunaren auzia. subirano hobbestarra lankidetza siste-
mari erantsitako mekanismo gisa irudika dezakegu, berori gabe siste-
ma hori ezegonkorra litzatekeelarik. subiranoaren eraginkortasunean 
orok duen fedeak eliminatzen ditu ezegonkortasun mota biak (42§). 
Halaz ere, begi-bistakoa da elkarren adiskidetasun eta konfiantza ha-
rremanek eta sen oneko justiziaren, normalean eraginkorra izan ohi 

denaren, ezagutza publikoak emaitza berberak dituztela. Zeren, jarrera 
natural horiek eta justua dena egiteko desioa emanik, inork ez du nahi 
bere interesak hobetzerik injustuki, besteen kaltearekin; horrek lehen 
motako ezegonkortasuna baztertzen du. Eta denek onartzen dutenez 
sentimenduok oroz gainekoak eta eraginkorrak direla, ez dago arra-
zoirik inork ere pentsa dezan arauak hautsi beharra duela bere interes 
legitimoak babesteko; eta horrela bigarren motako ezegonkortasuna 
ere baztertuta geratzen da. Badaiteke arau-urratze batzuk gertatzea, ja-
kina, baina halakorik gertatzen denean, elkarrekiko adiskidetasun eta 
konfiantzatik sortzen diren erru sentipenek, justizia senarekin batera, 
antolamendua lehengora ekartzera jotzen dute. 

Gainera, justiziaren sen publikoak erregulaturiko gizartea 
intrintsekoki egonkorra da: baldintza berdinetan, egonkortasuna 
aldezten duten indarrak hazi egiten dira (hein bateraino) denbora 
igaro ahala. Egonkortasun intrintseko hori hiru lege psikologikoen 
elkarrekiko erlazioaren ondorioa da. legeotariko baten funtziona-
mendu eraginkorragoak beste biena indartzen du. adibidez, bigarren 
legeak atxikimendu sendoagoetara bultzatzen duenean, hirugarren 
legearen kariaz erdietsitako justizia sena areagotu egiten da insti-
tuzio justuen onuradunengatiko interes handiagoak bultzatuta. Eta, 
bestalde, justizia sen eraginkorragoak nork bere partea egiteko asmo 
sendoagora eramaten du, eta gertakari hori ezagutzeak adiskideta-
sun eta konfiantza sentimendu biziagoak sustatzen ditu. Beste be-
hin ere, badirudi ezen, lehen legearentzako baldintza aldekoagoek 
eragindako norberaren merezimenduaren ziurtasun irmoagoarekin 
eta kide-sentipen ahalmen handiagoarekin, beste bi legeek arautu-
riko afektuak antzera batean haziko liratekeela. aitzitik, justizia sen 
erregulatzailea garatu eta euren autoestimuan konfiantza duten per-
tsonek asmo nabariarekin zainduko dituzte, seguruenik, beren seme-
alabak. Horrela, beraz, hiru printzipio psikologikoek laguntzen dute, 
hirurek batera, gizarte ongi antolatuko instituzioak sostengatzen. Ba-
dirudi ez dagoela dudarik, bada, bidezkotasun gisa ulerturiko justizia 
ikuskera moral nahiko egonkorra dela. Baina jatorrizko kokapenari 
dagokion erabakia alderaketa baten mende dago: baldintza berdine-
tan, justiziaren ikuskeretatik, egonkorrena den hura da hobestekoa. 
Horri buruz, kontratu ikuskera bere aurkari guztiekin alderatu ahal 
izanen genuke, ahal; baina beste hainbat bider bezala, onuragarrita-
sunaren printzipioa besterik ez dut hartuko gogotan. Helburu horre-

tarako, lege psikologikoen eragiketan parte hartzen duten hiru gauza 
gogoratzea komeni da: konkretuki, gure onaren ardura kondizio ga-
bekoa, manu eta ideal moralen aldeko arrazoien kontzientzia argia 
(azalpenak eta ikasketak, baita justifikazio zehatz eta konbentziga-
rriak emateko posibilitateak ere elikatua), eta, hirugarrenik, manu 
eta idealok betetzen dituztenek eta gizarte antolamenduei dagokien 
ahalegina dakarkietenek arau horiek onartzen dituztela, eta euren 
bizitzan nahiz izaeran gure mirespena eta estimua sortzen dituzten 
giza ontasun erak adierazten dituztela ezagutzea (70§). Hortik ondo-
rioztatzen den justizia sena hainbat sendoagoa da, zenbat eta gehiago 
egiaztatu hiru gauza horiek. lehenengoak gure autoestimuaren sena 
bizitzen du «txanpon berarekin ordaintzeko» dugun joera indartzean, 
bigarrenak ikuskera morala erraz ulertzeko moduan aurkezten du, 
eta hirugarrenak berari atxikitzea erakargarri egiten du. Beraz, justi-
ziaren ikuskera egonkorrena, seguruenik, gure arrazoimena kontuan 
hartzen duena da, gure onarekin kongruentea eta, abnegazioan barik, 
gure autoestimuan erroturikoa den arrazoimena, alegia. 

orain, zenbait zantzuk iradokitzen du ezen bidezkotasun gisa 
ulerturiko justiziari dagokion justizia sena sendoagoa dela beste ikus-
kera batzuek irakasten diguten pareko sentimendua baino. lehenik eta 
behin, gure onaren alde beste pertsona batzuek eta instituzioek duten 
kondiziorik gabeko ardura hori sendoagoa dugu kontratu ikuspegian. 
Justiziaren printzipioan dauden murrizketek askatasun berdina berma-
tzen digute guztioi, eta gure eskubideak ez direla baztertuak ez zapal-
duak izanen onura kopuru handiago baten truke, ezta onurok gizarte 
osoarentzat izanda ere. Kontuan hartzea besterik ez daukagu lehentasun 
arau ezberdinak eta desberdintasun printzipioaren esangura irakurketa 
kantiarraren arabera (pertsonak ez dira bitarteko gisa erabiliak izanen 
inoiz), eta printzipio horren erlazioa haurridetasunaren ideiarekin (29, 
17§§). Bidezkotasun gisa ulerturiko justiziaren alderdion ondorioa 
elkarrekikotasunaren printzipioaren eragiketa goratzea da. Esan dugu-
nez, gure onaren aldeko ardura are kondiziorik gabekoagoak eta bes-
teek ustekabeko aukeraz edo kasualitateaz baliatzeari egindako uko 
garbiak gure autoestimua indartu behar dute; eta on handiago horrek, 
«txanpon berarekin ordaintzearen» bidetik, pertsona nahiz instituzio-
ekin lotura estuagora eraman behar du. Eragin horiek indartsuagoak 
dira onuragarritasunaren printzipioaren kasuan baino, eta, beraz, on-
doriozko atxikimenduek ere sendoagoak izan behar dute. 

Badugu iradokizun hori baieztatzeko modu bat, ongi antola-
turiko gizartea onuragarritasunaren printzipioarekin paraleloki go-
goan hartuz. Kasu horretan, hiru lege psikologikoek izan behar dute 
aldaketa. adibidez, bigarren legeak zera dio orain: denek onarturiko 
helburutzat abantaila kopurua edo batez besteko ongizatea (erabili-
tako aldagaia dena delakoa izan) maximizatzea duten eskema koo-
peratiboetan beren eginkizuna argiro betetzen dutenenganako adiski-
detasun sentimenduak garatzera jotzen dutela pertsonek. ondoriozko 
lege psikologikoa, baina, ez kasu batean ez bestean da lehen bezain 
onargarria. Zeren suposa dezagun batzuen onura handiagoek beste 
batzuen galera txikiagoak konpentsatzearen onarpen publikoan oina-
rrituta eratzen direla instituzio batzuk. Zoritsuagoek onuragarritasuna-
ren printzipioa (beronen edozein eratan) onartzeak, zer dela eta so-
rraraziko ditu haienganako adiskidetasun sentimenduak zori txarragoa 
dutenengan? Halako erreakzioak harrigarri samarra lirudike, batez ere 
egoera hobean aurkitzen direnek beren eskakizunak bultzatu badituzte 
esanez helburuok betetzearen ondorioa guztizko (edo batez besteko) 
ongizate handiagoa litzatekeela. Kasu horretan ez da sartzen jokoan 
elkarrekikotasunaren printzipiorik, eta onuragarritasunaren aipame-
nak susmo txarrak sor ditzake, besterik gabe. Pertsona guztientzako 
interesaren aipua (pertsonok banan hartuz, bakoitzaren onuraren balo-
razio inpartzialaren bidez) ahula da, dena den, justiziaren printzipioek 
sustaturiko interesarekin alderatuz gero. Horrela, onuragarritasuna-
ren irizpideak arauturiko gizarte ongi antolatuaren barruan sorturiko 
atxikimenduek alde handiak ukanen dituzte, seguruenik, gizartearen 
sektore ezberdinen artean. Zenbait taldek desio gutxi ukan dezakete, 
edo batere ez, justiziaren arabera (orain onuragarritasunaren printzi-
pioaren bidez definituriko justiziaren arabera) jarduteko, horrek bere-
kin dakarren egonkortasun galerarekin. 

ongi antolaturiko gizarte mota dena delakoa izan, justizia se-
naren indarra ez da izanen berbera, hori ziur, gizarte talde guztietan. 
Halere, elkarrekiko lokarriek gizarte osoa eta gizartekide bakoitza eta 
guztiak lot ditzaten bermatzeko, justiziaren bi printzipioen antzeko 
zerbait hartu beharra dago. Bistakoa da utilitaristak zergatik ematen 
dion garrantzi berezia sinpatia ahalmenari. Besteen egoera hobetik 
probetxurik ateratzen ez dutenek gogobetetzeen guztizko (edo batez 
besteko) handienarekin identifikatu behar dute, edo bestela ez diote 
jarraitu nahi izanen onuragarritasun irizpideari. Hortaz, halako joera 

altruistak badira, izan, zalantzarik gabe. Baina elkarrekikotasunaren 
printzipio gisa formulaturiko hiru lege psikologikoek eragiten dituz-
tenak bezain sendoak ez dirateke, seguruenik; eta erlatiboki ezohikoa 
dirudi sinpatiagatiko identifikazio ahalmen nabariak. Beraz, halako 
sentimenduek sostengu ahulagoa ematen diote gizartearen oinarrizko 
egiturari. Gainera, ikusi dugunez, ikuskera utilitaristaren onarpenak 
galtzaileen autoestimua suntsitzera jotzen du, batez ere harrezkero zori 
txarragokoak direnean (29§). orain, autoritatezko moralaren ezauga-
rria da, gizarte ordena oro har xedetzat duen moralitate gisa hartzen 
denez, auto-sakrifizioa eskatzea on altuago baten izenean, edota elkar-
te indibidual eta txikiagoen balioa gutxiestea. Niaren hutsaltasuna 
helburu handiagoen zerbitzura gainditu beharra dago. Daitekeena da 
doktrina horrek auto-mespretxua bultzatzea, horren ondorio suntsiga-
rriekin. Egia da utilitarismoa ez dela heltzen horretaraino, baina afektu 
lokarrien garapena desitxuratu eta sinpatia ahalmena areago ahultzen 
duen antzeko efekturen batek egon behar du hor. 

aitzitik, bidezkotasun gisa ulerturiko justiziak erregulaturiko 
gizarte sistema batean oso indartsuak izan daitezke besteen onarekin 
identifikatzea eta haiek egiten dutena estimatzea geure onerako osagai 
gisara (79§). Baina hori posible bada, justiziaren printzipioen baitan 
jadanik inplizituki dagoen elkarrekikotasunari esker da soil-soilik. 
Printzipiook agertzen duten segurtasun iraunkorrean oinarrituta, per-
tsonek beren balioaren sen segurua garatuko dute, gizateriarenganako 
maitasunaren oinarri dena. onuragarritasunaren printzipioak, berriz, 
portaera justuaren oinarritzat sinpatia ahalmena exijitzean zuzenean, 
elkarrekikotasunik gabe, bidezkotasun gisa ulerturiko justiziak baino 
gehiago eskatzen du, eta joera ahulagoen eta ez hain komunen mende 
jartzen da, gainera. Badira beste bi elementu justizia senaren sendo-
tasunari dagozkionak: ikuskera moralaren argitasuna eta haren idea-
len erakargarritasun ahalmena. Hurrengo kapituluan mintzatuko naiz 
bigarrenaz. Han saiatuko naiz demostratzen kontratu ikuspegia bere 
lehiakideak baino kongruenteagoa dela gure onarekin; eta konklusio 
hori hemen onartzeak beste euskarri bat gehiago ematen die aurreko 
gogoetei. Justiziaren printzipioen argitasun handiagoarena lehen ere 
aztertu izan da (49§). Doktrina teleologikoekin alderatuta, justiziaren 
printzipioek ikuskera gardena osatzen dutela esan dut. aitzitik, ongi-
zatearen guztizkoa maximizatzearen ideia, edo perfekzioa lortzeare-
na, lausoa eta zehaztugabea da. Errazagoa da askatasun berdinak noiz 

urratzen diren egiaztatzea eta desadostasunak desberdintasun printzi-
piotik abiatuta zehaztea, trataera desorekatu jakin batek ongizate so-
ziala gehitzen duen ala ez ebaztea baino. Bi printzipioen (eta lehen-
tasun arauen) egitura zehaztuagoak adimenduari prezisio handiagoz 
aurkezten dizkio horiek guztiak, eta oroimenean kontserba daitezen 
ziurtatzen du horrela. Printzipiooi buruzko azalpenak eta argudioak 
ulergarriago eta onargarriagoak dira; onarpen publikoa duten irizpi-
deek argiago zehaztuta daukate guregandik espero den portaera. Hiru 
kasuotan, beraz, kontratu ikuspegiak egonkortasun handiagoa duela 
dirudi. 

aipagarria da Mill, dirudienez, konklusio honekin bat datorre-
la. Dio ezen, zibilizazioaren aurreramenduarekin, jendea gero eta ge-
hiago konturatzen dela gizakion arteko elkartea ageriro ezinezkoa dela 
guztien interesak kontsultatzea ez den beste ezein oinarriren gainean. 
instituzio politikoetan gertaturiko hobekuntzak interesen aurkaritza 
ezabatzen du, baita gizabanakoak nahiz klaseak besteen eskubideak 
gutxiestera bultzatzen dituzten oztopoak eta desberdintasunak ere. 
Bilakaera horren helmuga naturala pertsona bakoitzak besteekiko ba-
tasun sentipena dukeen giza espirituaren egoera da. Millek dio ezen, 
espirituaren egoera hori perfekziora heltzen denean, besteak ere barne 
hartzen dituzten onurak sortzen dituzten gauzak besterik beretzat gura 
ez izatera daramala gizabanakoa. Pertsonaren berezko desioetariko 
bat, orduan, bere sentipenen eta bere erkideenen artean harmonia ego-
tea da. ikusi gura du bere helburuak eta haienak ez daudela elkarren 
kontra, bera ez dagoela besteen onaren aurka egiten, baizik, egiazki, 
haiek desio dutena bultzatzen289. 

orain, Millek hemen azaltzen duen desioa desberdintasun prin-
tzipioaren (edo antzeko irizpideren baten) arabera jarduteko desioa da, 
eta ez, beraz, onuragarritasunaren printzipioaren arabera jardutekoa. 
Millek ez du hautematen alde hori, baina badirudi intuitiboki onartzen 
ari dela ezen gizarte bete-betean justua, non gizakien xedeak guztiek 
onarturiko formetan bat letozkeen, justiziaren printzipioek adierazten 
duten elkarrekikotasunaren nozioari jarraituko liokeena litzatekeela. 
Haren oharrak bat datoz aipaturiko printzipiook seguruenik, onuraga-
rritasun ereduan barik, elkartasunaren eta kide-sentipenaren giza senti-
menduak ageri dituen justiziaren ikuskera egonkorrago baten barnean 

289 Utilitarianism, iii. kap., 10-11§§ 

aurkitzen direlako ustearekin. Eta ondorio hori berrestera dator Millek 
justizia senaren erroez egiten duen deskribapenarekin, zeren uste baitu 
sentimendu hori, sinpatiatik ez ezik, norberaren babesaren eta segurta-
sunaren desiotik ere sortzen dela290. Jatorri bikoitz horrek iradokitzen 
du ezen, haren ustez, justiziak altruismoaren eta norberaren xedeen 
arteko oreka bat aurkitzen duela, eta, beraz, elkarrekikotasunaren no-
zioa barne hartzen duela. Kontratu doktrina ondorio beretara heltzen 
da, baina ez bi joera lehiakideen ad hoc balorazio baten bidez, bai-
zik elkarrekikotasunaren printzipio egokietara ondorio gisa daraman 
eraikuntza teoriko baten bidez. 

Justiziaren printzipioen egonkortasun handiagoa defendatzean, 
lege psikologiko jakin batzuk egiazkoak, edo gutxi gorabehera egiaz-
koak direla onartu dut. Ez naiz gehiago luzatuko egonkortasunaren 
auzian. aipatuko dugu, halere, batek galde dezakeela gizakiok nola 
lortu dugun printzipio psikologiko horiek deskribaturiko izaera. Ebo-
luzioaren teoriak iradokiko luke hautespen naturalaren ondorioa dela; 
justizia sen baterako eta sentipen moraletarako ahalmena gizateria na-
turan dagokion lekura egokitze bat litzateke. Etologoek diotenez, es-
pezie baten portaera ereduak eta euron lorpenaren mekanismo psiko-
logikoak espezie horren gorputz egituren ezaugarri bereizleak bezain 
karakteristikoak dira.; eta portaera eredu horiek beren bilakaera dute, 
organoek eta hezurrek duten bezalaxe291. argi dagoela dirudi talde so-
zial egonkorretan bizi diren espezieetako kideentzat oso onuragarria 
dela lankidetza antolamendu egokiak betetzeko eta eurok mantentzeko 
behar diren sentimenduak garatzeko aukera, batez ere banakoek bizi-
tza luzea eta elkarren beharrizana badute. Halako baldintzek aukera 
kontaezinak bermatzen dituzte, non aukeroi irmoki atxikitako elkarre-
kiko justizia partaide guztientzat onuragarria den292. 

290 ibid., iV. Kap. 16-25§§. 

291 ikus Konrad lorenzen sarrera Darwinen The Expression of the Emotions 
in Man and Animals liburuari (Chicago, University of Chicago Press, 1965), 
xii-xiii or. 

292 Biologoek ez dute beti egiten altruismoaren eta portaera moralaren be-
ste era batzuen arteko bereizketa. Portaera, sarri askotan, altruista edo egoista 
moduan sailkatu ohi da. Baina ez du horrela egiten R. B. Trivers-ek «Evolution 
of Reciprocal altruism» lanean, Quarterly Review of Biology, 46 lib. (1971). 
Berak bereizketa egiten du altruismoaren eta elkarrekiko altruismoaren (nik 
elkarrekikotasuna deitzea besterik gabe nahiago nukeena) artean. Bigarrena, 
berriz, lankidetzako bertute diren bidezkotasunaren eta fede onaren baliokide 

Funtsezko kontua hemen, hala ere, da ea eboluzioaren joeratik 
justiziaren printzipioak onuragarritasunaren printzipioak baino hurbi-
lago dauden jakitea. lehen ikusi batean eman lezake ezen, hautespe-
na beti norbanakoena eta berauen ildo genetikoena bada, eta portaera 
moralaren forma ezberdinek oinarri genetikoren bat badute, orduan 
altruismoa, zentzu hertsian, familiara eta talde txiki eta hurbilekoetara 
mugatuko litzatekeela oro har. Halako kasuetan, sakrifizio handi sama-
rrak egiteko jarrerak egilearen ondorengoak aldeztuko lituzke eta hau-
tespen baterako joera gauzatuko luke. Beste muturrera begiratuz, beste 
gizarte batzuekiko harremanetan portaera eginbidez gainekoetarako 
jaugin handia lukeen gizarteak bere kultura bereizgarriaren iraupena 
jarriko luke arriskuan, eta kideak menderatuak izateko arriskuan leu-
deke. Beraz, suposatu ahalko litzateke onginahi arrazionalaren forma 
unibertsalenen arabera jarduteko ahalmena baztertu beharrekoa dela 
seguruenik, eta, aldiz, justiziaren eta eginbehar naturalaren printzipio-
ak jarraitzeko ahalmena, ahaideak ez diren taldeen eta norbanakoen 
arteko harremanetan, aldeztua gertatuko litzatekeela. ikus dezakegu, 
halaber, sentipen moralen sistemak zein modutan eboluziona lezakeen 
eginbehar naturalak bultzatzeko jaugin gisan eta eskema justuen me-
kanismo egonkortzaile gisan293. Hori zuzena bada, berriro ere oinarri 
seguruagoak dituzte justiziaren printzipioek. 

oharrok ez dute izan nahi kontratu ikuskera justifikatzeko arra-
zoiak. Dagoeneko aurkeztuak ditugu justiziaren printzipioen oinarri 
garrantzitsuenak. Une honetan berrikusten ari gara, besterik gabe, 
dagoeneko onartua dugun ikuskera ea egingarria den, eta ez beste 
aukeraren bat hobea ahal izaterainoko ezegonkorra. arrazoibidearen 
bigarren zatian gaude, non geure buruari galdetzen baitiogu ea aldez 
aurretik egindako onarpena berrikusi beharko litzatekeen (25§). Nik 
ez diot bidezkotasun gisa ulerturiko justizia dela justiziaren ikuskera-
rik egonkorrena. Galdera horri erantzuteko behar den ezagutzak asko-

biologikoa da. Triversek elkarrekikotasunaren baldintza naturalak eta abantaila 
selektiboak eztabaidatzen ditu, hala nola horiek mantendu ahal izateko aukerak. 
ikus, halaber, G.C. Williams, Adoption and Natural Selection (Princeton, Prin-
ceton University Press, 1966, 93-96, 113, 195-197 eta 247 or. Espezien arteko 
elkarrekikotasunari buruz, ikus irenáus Eibl-Eigesfeldt, Ethology, Erich Kling-
hammerrek itzulita (New York, Holt, Rinehart and Winston, 1970), 146h, 292-
302. 

293 azken puntu horri buruz, ikus Trivers, ibid., 47-54 or. 

zaz gainditzen du nik zirriborratu dudan jatorrizko teoria. Teoria hori 
bat zetorren ikuskera aski egonkorra izan beharrarekin, besterik gabe. 

77. BERDiNTasUNaREN oiNaRRia 

itzul gaitezen orain berdintasunaren oinarrira, justiziaren prin-
tzipioen arabera tratatuak izatea eskatzen duten giza ezaugarrietara. 
Printzipio horiek ez dute arautzen, hori da behintzat uste orokorra, 
animaliekiko gure portaera. Zertan oinarritzen gara, bada, gizateriaren 
eta beste izaki bizidun batzuen artean bereizteko eta justiziaren exi-
jentziak gizakion arteko harremanei soilik dagozkiela ondorioztatze-
ko? Justiziaren ikuskeren aplikazio eskala zerk ebazten duen aztertu 
beharra dago. 

Gure galdera argitzeko, berdintasun kontzeptua aplikatzen den 
hiru maila bereiz dezakegu. lehenengo maila arauen sistema publiko 
gisa ulerturiko instituzioen administrazioari dagokio. Berdintasuna, 
kasu horretan, erregulartasun gisa ulerturiko justizia dugu funtsean. 
Horren barruan sartzen da arauen aplikazio inpartziala eta irakurketa 
koherentea, antzeko kasuak antzera tratatzea (estatutuek eta aurreka-
riek definitzen dutenez) eta horrelako manuen arabera (38§). Berdin-
tasuna, maila horretan, sen onari dagokion justizia ideiaren elementu 
gutxien eztabaidatua da294. Berdintasunaren bigarren aplikazioa, askoz 
zailagoa, instituzioen funtsezko egiturari dagokiona da. Berdintasuna-
ren esanahia, kasu horretan, pertsona orori oinarrizko eskubide berdi-
nak esleitzea eskatzen duten justiziaren printzipioen bidez zehazten 
da. Horrek animaliak kanpo uzten dituela suposatzen da; horiek badu-
te babesen bat, egia esan, baina euren egoera ez da gizakiei dagokie-
na. Dena den, ondorio horrek esplikatu gabe jarraitzen du. Justiziaren 
bermeak izakietan zein motatakoei dagozkien aztertu beharra dauka-
gu oraindik. Horrek berdintasunaren auzia planteatzen den hirugarren 
mailara garamatza. 

Badirudi erantzun naturala honako hau dela: pertsona mora-
lak direla hain zuzen ere justizia berdin baterako eskubidea dutenak. 
Pertsona moralak bi ezaugarrik bereizten ditu: lehenengoa, gai direla 
edukitzeko (eta, suposatzen da, erdiesteko) euren onaren sena (bizi-
proiektu arrazional baten bidez adierazia); eta bigarrena, gai direla 
edukitzeko (eta, suposatzen da, erdiesteko) justizia sen bat, justizia-

294 ikus sidgwick, Methods of Ethics, 496. or. 

ren printzipioak aplikatzeko eta, gutxienezko maila batean behin-
tzat, printzipioon arabera jarduteko desio bat, normalean eraginkorra 
dena. Pertsonek jatorrizko kokapenean duten ezaugarriaz baliatzen 
gara hautaturiko printzipioak zein motatako izakiei aplikatzen zaiz-
kien adierazteko. azken batean, suposatzen da irizpide horiek euren 
instituzio komunak eta euren elkarrekiko portaera erregulatzeko era-
biltzen dituztela partaideek; eta irizpideon izaeraren deskribapena sar-
tzen da haiek hautatzeko erabiltzen den arrazonamenduan. Horrela, 
justizia berdina, izatez, jatorrizko kokapenaren ulerkuntza publikoan 
parte hartzeko eta haren arabera jarduteko gaitasuna dutenei dagokie. 
aipatzekoa da nortasun morala, hemen, potentzialtasun gisa defini-
tzen dela, normalean geroago gauzatuko dena. Potentzialtasun horixe 
da justizia xedeak abian jartzen dituena. Geroago itzuliko naiz puntu 
horretara. 

Guk uste dugu, beraz, nortasun moralerako gaitasun hori aski 
dela justizia berdina merezi izateko295. Funtsezko minimoa besterik 
ez da behar. alde batera utziko ditut nortasun morala ere beharrezko 
baldintza ote den. suposatutzat ematen dut justizia senerako ahalmena 
gizaki gehien-gehienek dutela, eta, beraz, gai horrek ez du plantea-

295 Gertakari hori eskubide naturalen kontzeptua interpretatzeko erabil daiteke. 
lehenik eta behin, ondo esplikatzen du zergatik den egokia izen horrekin de-
itzea justiziak babesten dituen eskubideoi. aldarrikapen horiek euren presentzia 
zentzuzko ikerketa metodoak erabilita arrazoi naturalaren bidez egiazta daite-
keen atributu natural jakin batzuen mende daude soil-soilik. atributu horien eta 
eurotan oinarrituriko eskubideen existentzia, berriz, gizarte konbentzioetatik eta 
legezko arauetatik independenteki ebazten da. «Naturalak» deitzearen egoki-
tasuna honexetan datza: justiziaren teoriaren bidez nahiz legearen eta ohituraren 
bidez identifikaturiko eskubideekiko kontrastea iradokitzean. Baina, horrez gain, 
eskubide naturalen kontzeptuak bere baitan duen ideia da ezen eskubide horiek 
hasiera batetik esleitzen zaizkiela pertsonei, eta balio berezi bat ematen zaizki-
ela. Beste balio batzuek erraz gaindi ditzaketen eskubideak ez dira eskubide 
natural. orain, lehen printzipioak babesturiko eskubideek ezaugarri biak dituz-
te, lehentasun arauei zor zaienez. Horrela, bada, bidezkotasun gisa ulerturiko 
justiziak eskubide naturalen teoria baten ezaugarri bereizleak ditu. oinarrizko 
eskubideak atributu naturaletan finkatu eta berauen oinarriak gizarte arauetatik 
bereizi ez ezik, justizia berdinaren printzipioen bidez esleitzen dizkie pertsonei 
eskubideak, eta aipatu printzipiook indar berezi bat dute, zeinaren kontra ezin 
gaindi daitezkeen normalean beste balio batzuk. Nahiz eta eskubide espezifikoak 
ez diren absolutuak, askatasunen berdintasun sistema bai dela absolutua, prak-
tikoki hitz eginez, aldeko baldintzetan. 

tzen arazo praktiko larririk. Zera da funtsezkoa, nortasun morala aski 
izatea gizabanakoa eskubideen subjektu bihur dadin. Huts larria litza-
teke behar besteko baldintza beti betetzen dela suposatzea. ahalmena 
premiazkoa den arren, zuhurtziarik eza litzateke, praktikan, justizia 
oinarri horretara mugatzea. Gehiegizko arriskua litzateke instituzio 
justuentzat. 

argi uztea komeni da justizia berdinerako baldintza askia, nor-
tasun moralerako ahalmena, ez dela inolaz nahitaezkoa. Norbaitek ez 
duenean eskatzen den ahalmena, dela jaiotzaz edo istripuz, akats edo 
gabeziatzat jotzen da. Ez da atributu hori ez duen giza enda edo talde 
ezagunik. soilik gizabanako barreiatuek ez dute gozatzen edo ez dute 
gutxienezko maila batean garatzen ahalmen hori, eta hura garatu ezin 
izatea gizarte zirkunstantzia injustu edo narriatuen, edota ustekabeko 
gertaeren, ondorioa da. Gainera, gizabanakoek justizia senerako ahal-
men ezberdinak dituztela suposa daitekeen arren, hori ez da arrazoia 
ahalmen murritzagoa dutenei justiziaren babes osoa ez emateko. Gu-
txienezko jakin baten barruan, pertsona orok du eskubidea askatasun 
berdina izateko, beste edozein gauza izateko duen hein berean. Justizia 
senerako ahalmen handiagoa, zeina justiziaren printzipioak aplikatze-
ko jarrera eta erraztasun handiagoan, edo kasu partikularretan argu-
dioak taxutzean islatzen den adibidez, trebetasun natural bat da, beste 
edozein trebetasun bezalakoa. Batek trebetasun hori gauzatzearren 
erdiesten dituen onura bereziak desberdintasun printzipioak erregula-
tu behar ditu. Horrela, norbaitek maila gorenean baditu egoera jakin 
batzuetan premiazkoak diren inpartzialtasunaren eta zindotasunaren 
bertute judizialak, egiatan jaso ahal ditu funtzio horren egikaritzari 
dagozkion onuretarik edozein. Halere, desberdintasun horiek ez dute 
zapuztuko askatasun printzipioaren aplikazioa. Batzuetan uste ohi da 
oinarrizko eskubide eta askatasunak gaitasunaren arabera aldatu be-
harko liratekeela, baina bidezkotasun gisa ulerturiko justiziak ezetz 
dio: gutxienezko nortasun morala ukanez gero, pertsonak justiziaren 
berme guztietarako eskubidea dauka. 

Berdintasun oinarriaren azalpen horrek iruzkin batzuk eskatzen 
ditu. lehenik eta behin, argudia daiteke berdintasuna ezin dela oina-
rritu atributu naturaletan. Ez dago ezaugarri naturalik, gizaki guztiok 
berdinean konpartiturik, hau da, denok (edo kopuru nahiko haziak) 
hura maila berean dugunik. Eman lezake ezen, berdintasunaren doktri-

na defendatu nahi badugu, beste era batera interpretatu behar dugula: 
konkretuki, prozedura printzipio gisara, besterik gabe. Hartara, giza-
kiak berdinkideak direla esatea beste hau esatea litzateke, alegia, eure-
tariko batek ere ez daukala lehentasunezko tratu baterako eskubiderik, 
arrazoi bereziek hartara behartu ezean. Froga guztiak berdintasunaren 
alde lerratzen dira: halako prozedura presuntzioa definitzen dute, non 
pertsonek modu berean tratatuak izan behar baitute. Tratu berdine-
kiko salbuespenak denentzako balio duen printzipio sistemak berak 
defendatu eta juzgatu behar ditu kasu bakoitzean, inpartzialtasunez; 
funtsezko berdintasuna begirune berdintasuna dela ulertzen da. 

Prozedura interpretazio horrek zenbait zailtasun ageri ditu296. 
lehenik, antzeko kasuak antzera tratatzeko printzipioa besterik ez 
da, goren mailan aplikatuta, frogaren pisuaren esleipenarekin bate-
ra. Begirune berdintasunak ez du planteatzen murrizketarik desber-
dintasunak justifikatzeko eskain daitezkeen oinarriei buruz. Ez dago 
funtsezko tratu berdinaren inolako bermerik, zeren esklabotzaren eta 
kasten sistemek eurek ere (muturreko kasuak aipatzearren) bete de-
zakete ikuskera hori. Berdintasunaren egiazko segurtasuna justiziaren 
printzipioen edukian, ezen ez prozedura presuntzioetan, oinarritzen 
da. Frogaren pisua erabiltzea ez da aski. Baina, gainera, nahiz eta pro-
zedura interpretazioak benetako murrizketa batzuk ezarri instituzioei, 
hortxe iraunen du oraindik zergatik prozedura kasu batzuetan bai eta 
besteetan ez aplikatzearen auziak. seguruenik klase jakin bateko ba-
nakoei aplikatzen zaie, baina zein klasetakoari? Berdintasunerako 
oinarri natural baten premiarekin jarraitzen dugu, aipaturiko klase hori 
identifikatu ahal izateko. 

Bestalde, ez da egia berdintasuna ahalmen naturaletan oinarri-
tzea berdintasunezko ikuspegiarekin bateraezina denik. Egin behar du-
gun gauza bakarra zera da, ezaugarri berezi bat hautatu (gero azalduko 
dudanez) eta baldintza hori betetzen dutenei aplikatu justizia berdina. 
adibidez, planoan dauden puntuen ezaugarri berezia da zirkulu jakin 
baten barruan egotea. Zirkulu horren barnean dauden puntu guztiek 
dute nolakotasun hori, nahiz eta haien koordenadak hedadura jakin 

296 Zailtasunon azterketarako, ikus s.i. Benn, «Egalitarianism and the Equal 
Condideration of interests», Nomos IX: Equality, argit.: J.R. Pennock eta J.W. 
Ccapman (New York, atherton Press, 1967), 62-64, 66-68 or.; eta W.K. Frank-
ena, «some beliefs about Justice» (The lindley lecture, The University of Kan-
sas, 1966), 16h or. 

baten barruan aldatu. Eta nolakotasun hori gradu berean dute, zeren 
zirkulu barneko ezein puntu ez baita beste edozein barneko puntu 
baino gehiago edo gutxiago barneko. Hartara, nolakotasun espezi-
fiko egokiren bat badago gizakiak berdinkidetzat hartu behar diren 
markoan begirunea identifikatzeko, justiziaren ikuskerak xedatzen 
duena da. Baina jatorrizko kokapeneko parteen deskribapenak identi-
fikatzen du baldintza hori, eta justiziaren printzipioek bermatzen digu-
te ezen, gaitasunean gertaturiko edozein aldaketa, dagokion gamaren 
barruan, beste edozein ahalmen natural gisa hartu behar dela. Ez dago 
ezelako eragozpenik gaitasun natural bat berdintasunaren oinarria izan 
daitekeela pentsatzeko. 

Zelan eman dezake sinesgarria, orduan, berdintasuna atributu 
naturaletan oinarritzeak justizia berdina ahultzen duela? Nolakotasun 
espezifikoaren kontzeptua nabariegia da aintzat ez hartzeko. Esplika-
zio sakonagoren batek egon behar du. Erantzuna da, nire ustez, sarri-
tan teoria teleologiko bat ematen dela jakintzat. Horrela, gogobete-
tzeen balantze netoa maximizatzea zuzena bada, adibidez, eskubide 
eta eginbeharrak helburu hori lortu ahal izateko moduan finkatu be-
har dira. arazoaren alderdi garrantzitsuen artean gizakien trebetasun 
eraginkor ezberdinak eta atseginerako gaitasunak aurkitzen dira. Ger-
ta daiteke, guztizko ongizatea maximizatzeko, oinarrizko eskubideak 
doitu behar izatea halako ezaugarrien aldaketetara. Jakina, suposizio 
utilitarista normalak emanik, berdintasuneranzko joera bat dago. Zera 
da garrantzitsua, hala ere: kasu batean zein bestean oinarri natural ego-
kia eta eskubideen finkapen doitua onuragarritasunaren printzipioaren 
mende dagoela. Doktrina etikoaren edukiak berak baimentzen du, eta 
hura nozio maximizatzaile bat izateak -eta ez, aldiz, berdintasuna atri-
butu naturaletan oinarritzen delako ideiak-, gaitasunean gertatzen di-
ren aldaketek oinarrizko eskubide desberdinak justifikatu ahal izatea. 
Perfekzionismoaren azterketa batek, nik uste, ondorio berera eramanen 
luke. Baina bidezkotasun gisa ulerturiko justizia ez da teoria maximi-
zatzailea. Gure xedea ez da printzipio jakin batzuetan eragina izan eta, 
ondorioz, herritarren eskubide-gradu ezberdinetarako oinarri posible 
gisa balio lezaketen ezaugarri naturalak bilatzea. Kontratu ikuskerak, 
nahiz eta bat datorren teoria teleologiko askorekin atributu naturalen 
garrantziaz, euron banaketari buruzko oinarri askoz ahulagoak behar 
ditu eskubide berdinak xedatzeko. aski da gutxienezko jakin bat be-
tetzea, normalean. 

aipa ditzagun laburki beste zenbait puntu. lehenik, nortasun 
moralaren ikuskera eta eskatzen den gutxienezkoa, maiz, asaldaga-
rriak gerta daitezke. Kontzeptu asko diren arren hein batean lausoak, 
nortasun moralarena bereziki lausoa izan behar duela dirudi. Hala ere, 
arazook hobeto aztertzen dira, nire ustez, problema moral definitu 
batzuen testuinguruan. auzi espezifikoaren izaerak eta eskueran diren 
gertakari orokorren egiturak berak haiek sailkatzeko bide probetxuga-
rria iradoki dezakete. Dena dela, ez dira nahasi behar justiziaren ikus-
kera baten lausotasuna eta oinarrizko eskubideak gaitasun naturalaren 
arabera aldatzen direlako tesia. 

Esan dut nortasun morala definitzen duten gutxienezko es-
kakizunak gaitasun bati, ezen ez haren burutzapenari, egiten diotela 
erreferentzia. Gaitasun hori, dela garatuta edo oraindik garatu gabe, 
duen izakiak justiziaren printzipioen babes osoa jaso behar du. Haur-
txoek eta neskato-mutikoek oinarrizko eskubideak dituztela uste de-
nez (gehienetan euren izenean gurasoek eta tutoreek egikaritua), pre-
miazko eskakizunen interpretazio hori beharrezkoa dela dirudi gure 
judizioekin bat etortzeko. Gainera, potentzialtasuna nahikotzat har-
tzea bat dator jatorrizko kokapenaren balizko izaerarekin, eta printzi-
pioen hautaketak, ahal den neurrian, gertakizun arbitrarioen eraginik 
ez lukeelako ideiarekin. Beraz, arrazoizkoa da esatea ezen, hasierako 
akordioan parte har dezaketenek bermatuta daukatela justizia berdina, 
ustekabeko zirkunstantziarik tartekatu ezik. 

izatez, jakina, horietariko ezein ere ez da literalki argudio bat. 
Ez ditut jarri premisak, zeintzuetatik konklusio hori ondorioztatuko 
litzatekeen, jatorrizko kokapenean justiziaren ikuskeren hautaketare-
kin egiten saiatu naizen bezala, oso zehazki ez izan arren. Ez naiz saia-
tu demostratzen, ezta ere, gizabanakoen karakterizazioa erabili behar 
dela berdintasunaren oinarritzat. are, interpretazio hori bidezkotasun 
gisa ulerturiko justiziaren hobekuntza naturala dela dirudi. azterketa 
oso batek gaitasun gabeziaren kasu bereziak hartuko lituzke. Komen-
tatu dut lehenago, laburki, umeena, paternalismoarekin lotuta (39§). 
Horren antzera kontsidera daiteke euren gaitasuna aldi batez galdu 
dutenen kasua, dela zoritxar, istripu edo tentsio intelektual baten on-
dorioz. Halere, nortasun moralik gabe modu gutxi-asko iraunkorrez 
geratzen direnek eragozpen bat ukan dezakete. arazo hori ezin dut 
aztertu hemen, baina uste dut horrek ez duela materialki eraginen ber-
dintasunaren deskribapenean. 

atal hau iruzkin orokor batzuekin amaitu nahi dut. Beste ezer 
baino lehen, nabarmendu beharrekoa da berdintasunaren oinarriari 
buruzko kontratu ikuspegiaren xumetasuna. Justizia senaren gutxiene-
ko gaitasunak eskubide berdina guztiek izatea bermatzen du. Guztien 
eskubideok justiziaren printzipioen bidez aplikatu beharrekoak dira. 
Berdintasunak naturaren gertakari orokorretan hartzen du oina, eta ez 
bakarrik funtsezko indarrik ez duen prozedura arau batean. Berdin-
tasunak ez du eskatzen aurretiaz pertsonen balio intrintsekoa aintzat 
hartzea edota eurok onari buruz dituzten ikuskeren ebaluazio konpa-
ratiboa. Justizia eman dezaketenei justizia zor zaie. 

Proposizio zuzen horien abantailak are nabariagoak bihurtzen 
dira berdintasunaren beste deskribapen batzuk aztertzerakoan. adibi-
dez, pentsa liteke justizia berdinak esan nahi duela ezen, gizarteak 
pertsona batek ahal duen bizitza onena burutzearekiko ekarpen propor-
tzional berdina egin behar diola bakoitzari297. Horrek lehen ikusi ba-
tean iradokizun erakargarria eman lezake, baina eragozpen larriak ditu. 

lehenik eta behin, bizi-proiektuen ontasun erlatiboa baloratzeko 
metodo bat eskatzeaz gain, euren onaren ikuskera desberdinak dituz-
ten pertsonei ekarpen proportzional berdintzat jotzen dena baloratzeko 
eraren bat aurresuposatzen du. Estandar hori aplikatzeak begi-bistako 
arazoak ditu. Eragozpen are garrantzitsuagoa da batzuen gaitasun han-
diagoek euroi gizarte baliabideak erdiesteko eskubide irmoagoa eman 
diezaieketela, besteentzako onura konpentsagarriak kontuan hartu 
gabe. orduan zera suposatu behar da, pertsonen gaitasun naturalak al-
datzeak behar bezalako eragina ukanen duela bizi-proiektu ezberdinak 
dituztenei laguntza proportzional berdina eman ahal izateko. Baina 
berdintasunaren ikuskera horrek, elkarrekiko abantailaren printzipioa 
zapuzteaz gain, gaitasun naturalen banaketak eta, ondorioz, moralitate 
aldetik arbitrarioak diren gertakizunek giza exijentzien sendotasunean 
eragin zuzena dutela esan nahi du. Bidezkotasun gisa ulerturiko jus-
tiziaren berdintasun oinarriak, aldiz, eragozpen horiek saihestu egi-
ten ditu. Gertakizun erabakigarri bakarra justizia senerako gaitasuna 
edukitzea edo ez edukitzea da. Justiziarekin erantzun diezazuketenei 
justizia eskaintzean betetzen da elkarrekikotasunaren printzipioa bere 
maila gorenean. 

297 ideia horri buruz, ikus W.K. Frankena, «some Beliefs about Justice», 14h or.; eta J.N. Findlay, Values and Intentions, 301h or. 

Beste ohar bat: orain neurri beteagoan batera ditzakegu ber-
dintasunari buruzko bi ikuskera. Zenbait autorek bi berdintasun mota 
bereizi izan dute: batetik, ondasun jakin batzuen banaketaren izenean 
eskatzen den berdintasuna, aipatu ondasunotariko batzuek ia seguru 
goragoko posizioa edo prestigioa emanen dietelarik zoritsuenei, eta 
pertsonei zor zaien begirunearen izenean eskatzen dena, pertsonon 
posizio soziala dena delakoa izan298. lehenengo motako berdintasuna 
justiziaren bigarren printzipioak definitzen du, zeinak erakundeen egi-
tura eta banaketa zatiak arautzen dituen, gizarte lankidetza eraginkorra 
eta egokia gerta dadin. Baina funtsezkoa da bigarren motako berdinta-
suna. Hori justiziaren lehen printzipioak, baita elkarrenganako begiru-
neak eta halako eginbehar naturalek definitzen dute; gizakiek pertsona 
moralak direnez daukate hartarako eskubidea. Berdintasunaren oinarri 
naturalak bere esanahi sakonena ageri du. lehen printzipioak biga-
rrenarekiko duen lehentasunak ekiditen digu berdintasunaren ikuske-
rok beren-beregi, ad hoc, orekatu beharra, eta, aldi berean, jatorrizko 
kokapenaren ikuspuntuko arrazoibideak erakusten digu nola sortzen 
den lehentasun hori (82§). 

aukera berdintasunaren printzipioaren aplikazio koherenteak 
eskatzen du pertsonak euren gizarte posizioaren eraginetatik apar-
te299aintzat hartzea. Baina noraino manten daiteke joera hori? Badirudi 
ezen, aukera berdintasuna (definitu den bezala) betetzen den arren, fa-
miliak aukera desberdinetara bultzatuko dituela bere kideak (46§). Fa-
milia abolitu beharra ote dago, orduan? aukera berdinaren ideia, bere 
hartan hartuta eta lehentasun jakin bat emanda, norabide horretarantz 
makurtzen da. Baina justiziaren teoriaren testuinguruan oro har, askoz 
premia txikiagokoa da bide horretatik abiatzea. Desberdintasunaren 
printzipioa ezagutzeak birdefinitu egiten ditu desberdintasun sozia-
len oinarriak berdintasun liberalaren sisteman ikusten diren eran; eta 
haurridetasunaren eta ordainaren printzipioei euren balio egokia ema-
ten zaienean, gaitasunen banaketa naturala eta gizarte zirkunstantzien 
zertzeladak errazago onar daitezke. Desberdintasunok alde jarri zai-
zkigun une honetan prestago gaude geure zorte ona nabarmentzeko, 

298 ikus B. a. o. Williams, «The idea of Equality»,Philosophy, Politics, and Society, bigarren saila, argit.: Peter laslett eta W.G. Runciman (oxford, Basil Blackwell, 1962), 129-131 or.; eta W.G. Runciman, Relative Deprivation and Social Justice (londres, Routledge and Kegan Paul, 1966), 274-284 or. 
299 ikus Williams, ibid., 125-129 or. 

gizarte barrerak ezabatze soilarekin beste batzuek ukan duten aukera 
berdina ukan bagenu askoz hobeto egonen ginatekeela pentsaturik lur 
jota egoteko baino. Justiziaren ikuskera benetan eraginkorra balitz, 
eta bere hartan publikoki ezagutua, badirudi ikuskera lehiakideek bai-
no probabilitate gehiago eskainiko lukeela gizarte inguruneaz dugun 
ikuspegia aldarazteko eta ordena naturalaren erabideetara eta giza bi-
zitzaren baldintzetara ekantzeko. 

azkenez, gogora ditzagun berriro hemen justiziari buruzko 
edozein teoriaren mugak. Moralaren alderdi asko albo batera uzteaz 
gain, ez da ematen ezelako azalpenik animaliekiko eta gainontzeko 
naturarekiko jokabide zuzenaz. Justiziaren ikuskera, izatez, ikuspegi 
moral baten zati bat baino ez da. Ez dudan arren defendatu justizia se-
naren ahalmena beharrezkoa denik justizia eskubideak merezi izateko, 
badirudi, hala ere, ez zaigula exijitzen ahalmen hori ez duten kreaturei 
justizia zentzu hertsian aplikatzea. Baina hortik ez da ondorioztatzen 
haiekiko, eta ordena naturalarekin ditugun harremanetan ere, inolako 
betekizunik ez dagoenik. Zalantzarik gabe, injustua da animaliekin 
krudelki jokatzea, eta gaitz larria izan daiteke espezie oso bat suntsi-
tzea. animalien plazer eta minaren sentipen ahalmenek, eta bizi-forma 
ezberdinak garatzeko duten gaitasunak, haienganako erruki eta giza-
tasun eginbeharrak ezartzen dizkigute argi eta garbi. Ez naiz saiatuko 
hemen azaldutako usteoi buruz azalpen gehiago ematen. Justiziari 
buruzko teoriaren eremutik landa daude, eta ez dirudi posible denik 
kontratu doktrina haiek modu naturalez barne hartzeraino hedatu ahal 
izatea. Gure animaliekiko eta naturarekiko harremanen ikuskera ego-
kia ordena naturalaren eta bertan guk daukagun lekuaren teoria baten 
mende dagoela lirudike. Metafisikaren eginbeharretariko bat helburu 
horretarako mundu ikuskera egokia lantzea da; aipaturiko gaietarako 
erabakigarriak diren egiak identifikatu eta sistematizatuko lituzke. 
Ezinezkoa da aurresatea zein neurritan berrikusi beharko litzatekeen, 
teoria zabalago horren barruan sartzeko, bidezkotasun gisa ulerturiko 
justizia. Baina arrazoizkoa dirudi espero izatea ezen, pertsonen arteko 
justiziaren deskribapen gisa zuzena bada, ezinen dela izan oso okerra 
hedapen handiagoko harremanok barne sartzen direnean. 

Kapitulu honetan, egonkortasunaren arazoaren bigarren eta 
azken partea aztertuko dut, hots, ea bidezkotasun gisa ulerturiko jus-
tizia eta arrazionaltasun gisa ulerturiko ontasuna kongruenteak diren. 
izan ere, oraindik azaldu gabe geratzen da pertsona baten bizi-proiek-
tuak, ongi antolaturiko gizartearen zirkunstantziak direnak izanik, ha-
ren justizia sena bultzatzen eta berresten ote duen. ongi antolaturiko 
gizarte baten desiderata ezberdinak eta gizarte horren antolamendu 
justuak kideen onerako lagungarri ote diren hurrenez hurren eztabai-
datuz hurbilduko natzaio arazoari. Horrela, ohartzera emanen dut, 
lehenik eta behin, halako gizarteak pertsonen autonomia ahalbidetzen 
duela, baita eurok eskubideaz eta justiziaz egiten dituzten judizioen 
objektibotasuna ere. ondoren adieraziko dut justizia gizarte batasuna-
ren idealarekin konbinatzen dela, bekaizkeria eta ezinikusirako joera 
galgatzen duela, eta askatasunaren lehentasuna nagusitzen den oreka 
definitzen duela. azkenez, bidezkotasun gisa ulerturiko justiziaren eta 
utilitarismo hedonistaren arteko kontrastea aztertuz, instituzio justuek 
norberaren batasuna errazten dutela eta gizakiek pertsona moral aske 
eta berdinkide gisa duten izaera adieraz dezaten ahalbidetzen due-
la demostratzen saiatuko naiz. alderdi horiek guztiak batera bilduz, 
defendatuko dut, orduan, justizia sen eraginkorra pertsonaren onari 
dagokiola ongi antolaturiko gizartean, eta horrela galgatzen direla, 
deuseztatu egiten ez direnean, ezegonkortasunerako joerak. 

78. aUToNoMia ETa oBJEKTiBoTasUNa 

ongi antolaturiko gizarte baten alderdi ezberdinekin hasi 
aurretik, kongruentziaren arazoa gizarte molde horri dagokionez soi-
lik interesatzen zaidala ohartarazi nahi dut. Beraz, adostasun hertsia-
ren teoria aztertzera mugatzen gara oraingoz. izan ere, horixe da az-

tertu beharreko lehen puntua, zeren gizarte ongi antolatuan kongruen-
tziak huts egiten badu, badirudi beste leku guztietan huts eginen duela. 
Bestalde, kasu horretan bertan ere ez da aurretiazko ondoriotzat har-
tzen zuzena eta ona kongruenteak direnik. izan ere, lotura horrek in-
plikatzen du ezen ongi antolaturiko gizarte bateko kideek, euren bizi-
proiektuak hautaketa arrazionalaren argitan baloratzean, beren justizia 
senari eustea erabakiko dutela besteekiko portaeren erregulatzailetzat. 
Eskatzen den baliokidetza bakarra honako hau litzateke: informazio 
ezaren kariaz adostasunez onartuko liratekeen justiziaren printzipioen 
eta hautaketa arrazionalaren printzipioen artekoa, printzipiook ez di-
relarik hautatzen inolaz ere, eta bai ezagutza osoarekin aplikatzen. Era 
nabariki desberdinez esplikaturiko printzipioak doitu egiten dira, hale-
re, justiziaren printzipioak perfektuki gauzatzen direnean. Zer esanik 
ez, kongruentzia horrek kontratu doktrina azaltzen den eran aurkitzen 
du bere esplikazioa. Baina erlazio hori ez da berez gertatzen, eta haren 
oinarria landu beharra dago. 

ongi antolaturiko gizartearen alderdi batzuk aztertzeari ekinen diot orain, zeintzuek, beren osotasunean, pertsona arrazionalak justizia sena tinkotzera eramaten dituzten. Metaketa bidezko argumentua da, gerora arte (86§) beren indarra azaltzen ez duten ohartarazpenen konbergentziaren mende dagoena. 

ohartarazten dut, hasteko, geure jarrera moralen zuzentasuna-
ri buruzko zalantzak izaten ditugula, batzuetan, euren jatorri psiko-
logikoari buruz hausnartzen dugunean. sentimendu horiek, adibidez, 
autoritatearekiko mendetasunak eragindako egoeretan sortu direla go-
goan hartuz, ea erabat bazterrera utzi beharrekoak ez ote diren galde-
tzen diogu gure buruari. Justiziaren onaren aldeko arrazoibidea ongi 
antolaturiko gizarteko kideek justuki jokatzeko borondate eraginkorra 
izatearen mende dagoenez, aipatu zalantzok arindu beharra daukagu. 
imajina dezagun, orduan, norbaitek bere sen moralaren aginduak ora-
ingoz justifikatzeko gai ez den esplika ezinezko inhibizio gisa senti-
tzen dituela. Zergatik ez lituzke hartu behar konpultsio neurotiko soil-
tzat? Eskrupulu horiek egiatan lehen haurtzaroko gertakizunengatik 
itxuratzen eta esplikatzen direla gertatuko balitz, hein handi batean, 
agian norberaren familiaren eta klase egoeraren historiarengatik, eta 
haien defentsarako beste esatekorik ez balego, orduan ez dago se-
guruenik arrazoi bat bera ere gure bizitzak gidatzen jarrai ditzaten. 

Baina, jakina, gauza asko dago ongi antolaturiko gizartean aurkitzen 
denari esateko. Justizia senaren garapenaren funtsezko alderdiak adie-
razi ahal zaizkio, eta zelan ulertu behar den, azken batean, printzipio-
en moralitatea. Haren hezkuntza morala bera, gainera, pertsona moral 
gisa denek ordezkaritza berdina duten hasierako egoera batean berak 
onespena emanen liekeen eskubide eta justiziaren printzipioek arautu-
ta egon da. ikusi dugunez, hark onarturiko ikuskera morala gertakizun 
naturalekiko eta zirkunstantzia sozial akzidentalekiko independentea 
da; eta, beraz, duen sen morala erdiestea ahalbidetu dioten prozesu 
psikologikoak berak zuzentzat, eta ez zorteak edo kasualitateak era-
gindakotzat, onartuko lituzkeen baldintzetan hautatuko lituzkeen prin-
tzipioei dagozkie. 

Eta inork ezin die objekziorik jarri, ongi antolaturiko gizar-
tean, justizia sena finkatzen duten irakaspen moraleko praktikei ere. 
izan ere, justua denaren printzipioen arabera, aldi berean jatorrizko 
kokapenean dauden diren kideek euren onespena ematen diote prin-
tzipiook euren portaeran gauza daitezen beharrezko diren xedapenei. 
izatez, kontu garrantzitsua da, justiziaren ikuskera hautatzeko orduan, 
xedapen horien moldaerraztasuna giza naturaren mugapenetara. Ho-
rrela, gizabanakoaren konbentzimendu moralak ez dira doktrinamen-
du hertsakor baten ondorioa. irakaspena, hasieratik azkenera, adime-
naren garapenak ahalbidetzen duen neurrian arrazoitua da, elkarren 
begirunearen eginbehar naturalak exijitzen duen moduan. Gizartean 
mantentzen diren ideal, printzipio eta agindu horietariko batek ere ez 
du ateratzen bidezko ez den abantailarik giza herbaltasunetik. Pertso-
naren justizia sena ez da agintean daudenek abilki ezartzen duten me-
kanismo psikologiko konpultsibo bat pertsona horren atxikimendu al-
daezina segurtatzeko euren interesak aldezteko arauekiko. Hezkuntza 
prozesua bera ere ez da, horren soilik, azken emaitza gisa sentimendu 
moral aproposak sortzea helburutzat duen kausazko segida bat. Posi-
ble den neurrian, etapa bakoitzak aitzinirudikatzen du, bere irakaspen 
eta azalpenetan, jomugatzat duen eskubide eta justiziaren ikuskera, 
zeinarekiko erreferentziarekin ezagutuko baitugu, geroago, aurkezten 
zaizkigun arau moralak justifikatuak direla. 

ohar eta iruzkinok kontratu doktrinaren, eta doktrina horren 
printzipioak gizarte ongi antolatuan irakaspen moralaren praktikak 
erregulatzen dituztenak izatearen, begi-bistako ondorioak dira. Bi-

dezkotasun gisa ulerturiko justiziaren irakurketa kantiarrari jarraituz, 
esan dezakegu ezen, printzipio horietatik abiatuz jardutean, pertsonek 
autonomoki dihardutela, hots, izaki arrazional, aske eta berdinkide 
gisa duten izaera ondoen adieraziko luketen baldintzetan onartuko 
lituzketen printzipioetan oinarrituta. aipaturiko baldintzok, jakina, 
gizabanakoek munduan duten egoera eta justiziaren zirkunstantzie-
kiko duten lotura islatzen dute. Baina horrek esan nahi du, besterik 
gabe, autonomiaren ikuskera dela gizakientzat egokiena; bestelakoa 
da, seguru-seguruenik, gorago edo beheragoko izaki motei dagokien 
kontzeptua (40§) Horrela, hezkuntza morala autonomiarako hezkun-
tza da. Garaia heltzen denean, bakoitzak jakinen du zergatik hautatu 
behar dituen justiziaren printzipioak, eta printzipiook zelan datozen 
gizakia pertsona moralen gizartean berdinkidea izatearen ezaugarria 
damaioten baldintzetatik. Hortik ondorioztatzen da ezen, aipaturiko 
printzipioak oinarri horren gainean onartzen ditugunez, ez gaudela 
nagusiki ez tradizioak, ez autoritateak, ez besteen iritziak eraginda. 
Eragileok diren premiazkoak izanik ere guk ulerkuntza osoa erdiets 
dezagun, guk geurez independenteki finka ditzakegun arrazoizko 
oinarri batzuen gainean landutako justiziaren ikuskerara iristen gara 
denborarekin. 

orain, kontratu ikuspegian, autonomiaren eta objektibotasuna-
ren kontzeptuak bateragarriak dira, ez baitago antinomiarik askata-
sunaren eta arrazoiaren artean.300 Hala autonomiak nola objektibota-
sunak jatorrizko kokapenarekiko erreferentzia dute ezaugarri modu 
koherentean. Hasierako egoeraren ideia funtsezkoa da teoria osorako, 
eta haren funtzioan definitzen dira beste oinarrizko kontzeptu batzuk. 
Horrela, autonomoki jardutea izaki arrazional aske eta berdinkide gisa 
ados geundekeen printzipio batzuetan oinarrituta, eta hori era horreta-
ra ulertu behar dugula jakinda, jardutea da. Gainera, printzipio horiek 
objektiboak dira. Denok (geu barne garela) jarraitzea nahi genukeen 
printzipioak dira, besterik ez bada guztiok batera hartu ahal izateko 
ikuspegi orokor egokia. Jatorrizko kokapenak definitzen du ikuspe-
gi hori, zeinaren baldintzek objektibotasunari dagozkionak ere barne 

300 autonomiaren bateragarritasunaren arazoa H. D. aiken-ek berrikusten du «The Concept of Moral objectivity» saioan, Reason and Conduct barnean (New York, alfred Knopf, 1962), 134-170 or. ikus, halaber, Huntington Terrel, «Moral objectivity and Freedom», Ethics, 76 lib. (1965), 117-127 or., zeinaren analisiarekin zorretan nagoela aitortzen dudan. 

hartzen dituzten: ikuspegi horren baldintzek azaltzen dizkigute mu-
rrizketak, eta norbera aurkitzen den zirkunstantzien berezitasunetatik 
at diren printzipioen hautaketa gogorarazten digute. Ezjakintasunaren 
estalkiak eragozten digu gure afektu eta interes partikularren arabe-
rako ikuspegi moral berezia taxutzea. Ez dugu begiratzen gizarte or-
dena gure egoeratik, baizik denek oinarri berdin baten gainean har de-
zaketen ikuspuntua egiten dugu geure. Zentzu horretan, gure gizartea 
eta bertan dugun lekua modu objektiboz begiratzen dugu: ikuspuntu 
komun bat partekatzen dugu besteekin, eta, gure judizioei dagokie-
nez, ez ditugu eratzen nork bere joera pertsonalaren ikuspuntutik. 
Hartara, gure printzipio eta konbikzio moralak objektiboak dira aipatu 
ikuspuntu orokorra hautatzeagatik erdietsi eta probatu diren heinean, 
hala nola haren aldeko argumentuen balorazioagatik, jatorrizko koka-
penaren ikuskerak adierazten dituen murrizketen bidez. Judiziozko 
bertuteak, inpartzialtasuna eta zuhurtasuna kasu, gauzak ondo egitea 
ahalbidetzen diguten sentiberatasunaren eta adimenduaren bikainta-
sunak ditugu. 

objektiboak izateko eta gure ikuskera eta judizio moralen lanke-
ta ikuspuntu partekatutik lantzeko ahaleginaren ondorio bat akordiora 
heltzeko prestago egotea da. Egiatan, baldintza berdinetan, hasierako 
egoeraren deskribapen lehenetsia iritzi konbergentzia handiena daka-
rrena da. Hein batean arrazoi horrexegatik onartzen ditugu ikuspuntu 
partekatuaren exijentziak, ezin dugulako espero, arrazoiz, gure iritziak 
batere ez lerratzea gure zirkunstantzia desberdinen zertzeladen era-
ginpean. Baina jakina gure judizioak ez direla bat etorriko gauza guz-
tietan, eta, izatez, gizarte auzi askok, gehienek ez esatearren, konpo-
nezinak izaten jarrai dezakete, batez ere beren konplexutasun osoan 
planteatzerakoan. Zenbait kontzepturen arrazoiak gogoratzea besterik 
ez daukagu, hala nola ezjakintasunaren estalkia, justizia prozesal hu-
tsa (banaketa justiziaren kontrako bezala); ordena lexikala, oinarrizko 
egitura bi partetan banatzea, etab. oro har, baliabide horiek eta bes-
te batzuek auzi politikoak eta sozialak sinplifikatuko dituztela espero 
dute parteek, halako moldez sinplifikatu ere, non adostasun handia-
goari esker lorturiko ondoriozko justiziaren emaitzak gaindituko duen 
egoera moraletan potentzialki pertinenteak diren beste ikuspegi batzuk 
bazter uzteagatik galdu ahal izan dena. Jatorrizko kokapenean aurki-
tzen diren pertsonei dagokie justizia alorreko arazoen konplexutasunari 
buruz ebaztea. Desberdintasun etikoek iraun dezaketen arren, jatorri-

zko kokapenaren ikuspegitiko gizarte munduaren ikuskerak funtsezko 
adostasunak lortzea ahalbidetzen du. Zuzentasunaren eta justiziaren 
printzipioen onarpenak adiskidetasun sozialeko lokarriak sortu eta gi-
zalegearen oinarria jartzen du ez-parekotasun iraunkorren artean. He-
rritarrek badute ezagutzerik elkarren borondate ona eta justizia nahia, 
nahiz eta noizbehinka auzi konstituzionalei buruzko adostasuna, eta 
seguruenik auzi politiko askori buruzkoa, hauts daitekeen. Baina iritzi 
desberdintasunak murriztuko lituzkeen ikuspegi komun bat ez balego, 
arrazoibidea eta argudioak hutsalak lirateke eta ez genuke oinarri arra-
zionalik geure usteen zuzentasunean sinesteko. 

argi dago autonomiaren eta objektibotasunaren interpretazio 
hori justiziaren teoriaren mende dagoela. Jatorrizko kokapenaren ideia 
bi kontzeptuon interpretazio kontsekuente bat emateko erabiltzen da. 
Jakina, justiziaren printzipioak ez direla hautatuko uste izanez gero, 
ikuskera horien edukia behar bezala aldatu beharko litzateke. onura-
garritasunaren printzipioa onartuko litzatekeela defendatzen duenak 
gure autonomia irizpide horri jarraituz adierazten dela uste du. Dena 
dela, ideia orokorra berbera izanen da, eta hala autonomia nola ob-
jektibotasuna jatorrizko kokapenarekiko erreferentziarekin esplika-
tzen dira oraindik. Baina batzuek modu erabat desberdinez ikusi dute 
autonomiaren eta objektibotasunaren ezaugarria. autonomia gure iri-
tzi moralak eratzeko askatasun osoa dela iradoki dute, eta egile mo-
ral ororen judizio kontzientea absolutuki errespetatu behar dela. ob-
jektibotasuna, gero, egileak berak bere askatasun horrekin egokitzat 
ebatzi dituen arau guztiei erantzuten dieten judizioei esleitzen zaie.301 
arau horiek zerikusiren bat izan dezakete, edo ez, beste batzuek ere 
partekatzea arrazoiz espero litekeen ikuspuntu komun bat onartzeare-
kin; jakina, ikuspegi horrekin ez dauka zerikusirik, ezta ere, dagokion 
autonomiaren ideiak. Beste interpretazio horiek aipatzen baditut, kon-
tratu doktrinaren izaera kontrastez adierazteko besterik ez da. 

Bidezkotasun gisa ulerturiko justiziaren ikuspuntutik, ez da 
egia pertsona bakoitzaren judizio kontzienteak absolutuki errespetatu 
beharra dagoela; ez da egia, ezta ere, gizabanakoak beren konbentzi-
mendu moralak eratzeko erabat aske direla. Baieztapen horiek oke-
rrekoak dira zera esan nahi badute, gure iritzi moraletara kontzienteki 
(uste dugunez) iritsi bagara, beti daukagula eskubidea haien arabera 

301 ikus aiken, ibid., 162-169 or. 

jarduteko baimena izan dezagun. Kontzientzia objekzioa aztertze-
rakoan ohartarazi dugu hemen gakoa honexetan datzala: huts egin ahal 
duen kontzientziak agintzen dienaren arabera jarduten saiatzen direnei 
nola erantzun behar zaien erabakitzean, hain zuzen (56§). Zelan egon 
gaitezke seguru haien kontzientzia dela, eta ez gurea, oker dagoena, 
eta zein zirkunstantziatan behar ditzakegu atzera egitera? Kontua da 
galderoi erantzuna jatorrizko kokapeneraino igoaz aurkitzen dela: 
norbaiten kontzientzia desbideratuta dago aipatu egoeran bakoitzak 
bere adostasuna emanen liekeen printzipioak bortxatzen dituzten bal-
dintzak ezarri nahi dizkigunean. Eta guk haren proiektuei uko egin 
diezaiekegu, orduan, gatazka ikuspegi hartatik begiratzen denean bai-
menduko liratekeen moduen arabera. Ez daukagu zertan errespetatu 
literalki norbaiten kontzientzia. Hori bai, pertsona gisa errespetatu 
behar dugu, eta halaxe egiten dugu haren ekintzei mugak jartzean, 
beharrezko denean, hark eta guk ontzat hartzen ditugun printzipioek 
baimentzen duten neurrian. izan ere, jatorrizko kokapenean parteak 
bat datoz eurek hautatu duten justizia ikuskeraren erantzule senti-
tzean. Ez dago gure autonomiaren bortxatzerik, beraren printzipioak 
behar bezala betetzen diren bitartean. Gainera, aipaturiko printzipiook 
diote ezen, sarri askotan, ezin dugula besterenganatu guk geuk egiten 
dugunaren erantzukizuna. aginte kargudunak eurek praktikan jartzen 
dituzten programen eta agintzen dituzten jarraibideen erantzule dira. 
Eta agindu injustuak betetzea edo asmo gaiztoak sustatzea kontsenti-
tzen dutenek ezin dute arrazoitzat jarri, gehienetan, eurek ez zekitela 
besteek baino gehiago, edota errua goragoko kargudunena bakarrik 
dela. Gai horiei dagozkien xehetasunak adostasun partzialaren teorian 
sartzen dira. Funtsezko puntua hemen zera da, gure izaki arrazional, 
aske eta berdinkidearen izaerari ondoen doazkion printzipioek eurek, 
berenez, finkatzen dutela gure erantzukizuna. Bestela izanez gero, ba-
daiteke beren burua justutzat aldarrikatzen duten borondateen talkara 
besterik ez eramatea autonomiak, eta sistema koherente baina indibi-
dualari atxikimendua sortzea objektibotasunak. 

Hemen ohartarazi behar dugu ezen, ziurgabetasun soziala eta 
aspalditik finkaturiko balioekiko fedearen galera gertatzen diren ga-
raietan, zintzotasunaren bertuteetara itzultzeko joera izaten dela: hots, 
egiazaletasun eta zintasunera, argitasun eta erantzukizunera, edo, ba-
tzuek esaten duten bezala, zinezkotasunera. inork ez badaki egiazkoa 
zer den, behintzat gure sinesteak geure egin eta geure modura gauza 

ditzakegu, besteek ematen dizkiguten modura jasotzera mugatu be-
harrean. Honezkero arau moral tradizionalak egokiak ez badira eta 
haien ordezkoak zeintzuk izan daitezkeen adostera iritsi ezin bagara, 
behintzat erabaki ahal dugu, judizio argiz, zelan jokatzea pentsatzen 
dugun, eta ezetza eman era batera edo bestera esatera datorkigunari 
dagoeneko norbaitek erabaki duela gure izenean eta halako edo horre-
lako autoritatea onartu behar dugula. Zeren zintzotasunaren bertuteak, 
jakina, bertuteak baitira, eta pertsona askeen bikaintasunen baitakoak 
izan ere. Baina, beharrezkoak diren arren, ez dira aski, zeren haien 
definizioak ia edozein eduki har baitezake: tiranoak ere neurri handi 
batez azal ditzake atributu horiek, eta, horrela jokatuz, halako xarma 
bat erakutsi, politika aitzakiez edo zoriaren desenkusaz baliatuz bere 
burua engainatu gabe. Ezinezkoa da bertute horietan soilik oinarritu-
ta ikuskera moral bat eraikitzea; formazko bertuteak izanik, bigarren 
mailakoak dira zentzuren batean. Hala ere, justizia ikuskera egokiare-
kin batera -zuzenki ulerturiko autonomia eta objektibotasuna ahalbi-
detzen dituen ikuskerarekin-, benetan direnak bihurtzen dira. Jato-
rrizko kokapenaren ideiak eta egoera hartan hautaturiko printzipioek 
erakusten dute nola burutzen den hori. 

azkenik, orduan, gizarte ongi antolatuak pertsonen autonomia 
bultzatzen du eta haiek justiziaz dituzten judizio ongi hausnartuen ob-
jektibotasuna sustatzen du. Halako gizarteko kideek beren sentimen-
du moralen zuzentasunaz izan ditzaketen zalantzak, aipatu xedapenak 
hautatu ziren moduari buruz gogoeta egitean, berehalakoan desager 
daitezke euren konbentzimenduak jatorrizko kokapenean hautatuko 
ziratekeen printzipioei doitzen zaizkiela ikustean, edo, doitzen ez ba-
zaizkie, euren judizioak berrikusiz, doi dakizkiekeen. 

79. GiZaRTE BaTasUNaREN iDEia 

Jadanik ikusi dugu ezen, bidezkotasun gisa ulerturiko jus-
tiziaren alderdi indibidualistak gorabehera, justiziaren printzipio 
biek euskarri bat eskaintzen dutela dauden instituzioak, baita eurok 
sortzen dituzten desioak eta asmoak ere, baloratzeko. irizpide ho-
riek arau independente bat eskaintzen dute gizarte aldakuntzaren 
ibilbidea gidatzeko, ikuskera perfekzionistara edo gizartearen ikus-
kera organikora jo beharrik gabe (41§). Baina jakiteke geratzen da 
ea kontratu doktrina esparru gogobetegarria ote den komunitatearen 

05960 

John Rawls 
JUSTIZIAREN TEORIA BAT 

balioak ulertzeko, eta baliook gauzatu behar dituzten gizarte anto-
lamenduen artean hautaketa egiteko. Normala baita, izan ere, uste 
izatea justuaren eta onaren kongruentzia, hein handi batean, gizarte 
ongi antolatu batek komunitatearen ona burutu ahal izatearen mende 
dagoela. arazo horren zenbait alderdiri ekinen diot atal honetan eta 
hurrengo hiruretan. 

Hasteko, gogora dezagun jatorrizko kokapenaren baldintzeta-
riko bat zera dela: gizabanakoek jakitea justiziaren zirkunstantzietara 
lotuta daudela. Jakintzat hartzen dute bakoitzak bere onaren ikuskera 
duela, eta, ikuskera horren argitan, batek presioa egiten du, bere eska-
kizunekin, besteen aurka. Horrela, gizartea elkarren onurarako lankide-
tza enpresatzat badute ere, horrek ezaugarri tipikoa du gatazka, eta, aldi 
berean, interesen kidetasuna. Horiek horrela, egoera interpretatzeko bi 
era daude. Bata da justiziaren teoriarena: ideia ahalik eta suposizio 
ahulenetatik printzipio gogobetegarriak eratortzean datza. Teoriaren 
premisak baldintza xume eta arrazoizkoak lirateke, denek edo ia de-
nek onartuko lituzketenak, euron aldeko argumentu filosofiko konben-
tzigarriak eman daitezkeelarik. Eta, aldi berean, zenbat eta handiagoa 
izan printzipioek ordena onargarri bat ezar diezaieketen eskabideen 
hasierako talka, hainbat zabalagoa izan beharko du teoriak. Horrexe-
gatik suposatzen da interesen aurkakotasun sakona gertatuko dela. 

aipatu suposizioak interpretatzeko beste era da eurok gizarte 
antolamendu mota jakin bat, edo egiatan gauzatzen den oinarrizko 
egituraren alderdi mota jakin bat deskribatzen dutela pentsatzea. Ho-
rrela, sozietate pribatuaren kontzeptura sartu gara.302 Ezaugarri nagusi 
hauexek ditu: lehenik, hura osatzen duten kideek, gizabanakoak nahiz 
elkarteak izan, euren helburu pribatuak dituztela, betiere aurkakoak 
edo independenteak, baina ez, inoiz ere, osagarriak. Eta, bigarrenik, 
instituzioak ez dira jotzen berenez balioa duten gauzatzat, eta haietaz 
arduratzea ez da hartzen on gisa, baizik, edozein kasutan, karga gisa. 
Horrela, bada, pertsona bakoitzak bere helburu pribatuetarako bitar-
tekotzat bakarrik baloratzen ditu gizarte antolamenduak. inork ez du 

302 sozietate pribatuaren kontzeptua, edo zerbait antzekoa, leku askotan aur-
kitzen da. oso ezagunak dira Platonen adibideak bere Politeia liburuan., baita 
Hegelen, Philosophy of Right lanean ere, itzul.: T. M. Knox (oxford, The Claren-
don Press, 1942), sozietate zibila epigrafe pean, 182-187§§etan. Kontzeptu ho-
rren habitat naturala teoria ekonomikoan (oreka orokorra) dago, eta Hegelen 
analisiak nabari du hark adam smithen The Wealth of Nations irakurri duela. 

hartzen kontuan besteen ona, edo haiek dutena; aitzitik, bakoitzak onu-
ra proportzio handiena emanen dion eskema eraginkorrena lehenesten 
du. (Formalkiago adierazita, gizabanako bakoitzaren onuragarritasun 
funtzioan diren aldagai bakarrak berak dauzkan ondasunak eta balioak 
dira, ezen ez besteek dituzten ondasunak, ezta euron onuragarritasun 
maila ere.) 

suposa dezakegu, halaber, dauden zirkunstantzietatik ondo-
rioztatzen den botere eta posizio estrategikoaren balantzea dela, hein 
handi batean, mozkinen benetako banaketa ebazten duena. Hala ere, 
banaketa hori, noski, erabat justua eta elkarrekikotasunaren eskaki-
zunak betetzen dituena izan daiteke. Zorionez, daitekeena da egoerak 
ondorio horretara eramatea. ondasun publikoak, neurri handi batez, 
estatuak mantentzen dituen bitartekoez eta baldintzez osatuta daude, 
ondasunok bakoitzak bere helburuetarako erabil ditzan, bere medioek 
ahalbidetzen dioten heinean, errepideetatik bidaiatzean bakoitzak bere 
destinoa duen bezalaxe. Merkatu lehiakorren teoria da mota horretako 
sozietateen deskribapen eredua. Horrelako sozietateko kideak ez di-
renez sentitzen justiziaz jarduteko desioak bultzatuak, antolamendu 
justu eta eraginkorren egonkortasunak, horrelako antolamendurik da-
goenean, zigorrez baliatu beharra izaten du normalean. interes priba-
tuen eta kolektiboen bateragarritasuna, beraz, botere indiferente gisa, 
etsai gisa ez denean, elkarren aurka dauden pertsonei aplikaturiko 
baliabide instituzionalak egonkortzearen ondorioa da. sozietate pri-
batuak ez du irauten elkartuta bere oinarrizko antolamenduak berenez 
justuak eta onak direlako konbentzimendu publikoagatik, baizik kide 
guztiek, edo behintzat sistema mantentzeko behar beste lagunek ho-
nako hau kalkulatzeagatik: gerta daitekeen edozein aldaketak murriztu 
eginen lituzkeela gizabanakoek beren helburu pertsonalak bilatzeko 
erabiltzen dituzten baliabideak. 

Batzuetan defendatu ohi da kontratu doktrinak inplikatzen duela 
sozietate pribatua dela ideala, gutxienez abantailen banaketa elkarre-
kikotasunaren arau egoki bati doitzen zaionean. Baina hori ez da ho-
rrela, gizarte ongi antolatuaren kontzeptuak demostratzen duenez. Eta, 
esan berri dudanez, jatorrizko kokapenaren ideiak beste irakurketa bat 
dauka. ontasuna arrazionaltasun gisa eta gizateriaren izaera soziala 
deskribatzeak ere ikuskera ezberdina eskatzen du. Dena den, gizakien 
elkarkoitasuna ezin da ulertu azalkeriaz. Ez du esan nahi, besterik gabe, 

gizartea beharrezkoa dela giza bizitzarako, edo gizakiek, elkarrekin 
bizi direlako, elkarren onerako batera lan egitera bultzatzen dituz-
ten premiak eta interesak berenganatzen dituztela, euren instituzioek 
ahalbidetzen eta sustatzen dituzten era jakin batzuen bidez. Ezin da 
azaldu gizarte bizitza gure mintzamena eta pentsamena garatzeko eta 
gizarteko nahiz kulturako jarduera komunetan parte hartzeko ezinbes-
teko baldintza delako sinplekeriaren bidez ere. Zalantzarik gabe, gure 
proiektuak eta gure egoera deskribatzeko erabiltzen ditugun kontzep-
tuek eurek ere, baita gure desio eta asmo pertsonalak adierazteko era-
biltzen ditugunek ere, sarritan testuinguru sozial bat aurresuposatzen 
dute, hala nola tradizio luze baten ahalegin kolektiboen emaitza den 
sineste eta ideien sistema bat. Zertan esanik ez, gauza horiek ez dira 
nolanahikoak, baina gure elkarrekiko lokarrien ezaugarria adierazteko 
horiek erabiltzea giza elkarkoitasunaren guztiz axaleko interpretazioa 
ematea da. Zeren horrek guztiak berdin balio baitu euren harremanak 
modu instrumental hustzat dituzten pertsonentzat ere. 

Gizateriaren izaera soziala argi eta garbi azaltzen da sozieta-
te pribatuaren ikuskerarekiko kontrastean. Horrela, gizakiek, izatez, 
azken helburu konpartituak dituzte, eta beren instituzioak nahiz jar-
duera komunak berenez ontzat baloratzen dituzte. Elkarren beharra 
daukagu, nork bere helburuak lortzeko bizimoduan elkarrekin gaude-
nez, eta besteen arrakastak nahiz pozak beharrezkoak eta osagarriak 
ditugu gure geure onerako. Gauza horiek nahiko begi-bistakoak dira, 
baina gaia nolabait lantzea eskatzen dute. ontasuna arrazionaltasun 
gisa deskribatzean, bizi-proiektu arrazionalek, normalean, gutxie-
nez pertsonaren ahalmenetariko batzuen garapena errazten dutelako 
konklusio ezagunera heldu ginen. Printzipio aristotelikoak ere horre-
tara jotzen du. Halere, gizakion oinarrizko ezaugarria da ezen gizaba-
nako batek ere ezin duela egin, zinez, berak egin lezakeen guztia; ezta 
ezin duela egin, a fortiori, beste edozeinek egin ahal duen guzti-guztia. 
Gizabanako bakoitzaren potentzialtasunak, izatez, berak egitea espe-
ro duena baino handiagoak dira; eta gizakiek oro har dituzten ahal-
menak baino askoz txikiagoak. Horrela, bakoitzak hautatu behar ditu 
bere gaitasunetatik eta interes posibleetatik zeintzuk sustatu nahi di-
tuen; horien prestaketa eta gauzatzea diseinatu behar du, eta horiexen 
burutzapena planteatu modu ordenatuan. Pertsona ezberdinek, beren 
gaitasun antzeko edo osagarriekin, beren izaera komuna edo antzekoa 
gauzatzen koopera dezakete, nolabait esatearren. Gizakiak euren ahal-

menen egikaritzaren gozamenean seguru aurkitzen direnean, besteen perfekzioak aintzat hartzeko prestago egon ohi dira, batez ere euren bikaintasun ezberdinek beren leku adostua dutenean denek onarturiko helburuak betetzen dituen bizitzeko eran. 

Horrela esan dezakegu, Humboldti jarraituz, bere kideen pre-
mia eta potentzialtasunetan oinarritzen den gizarte batasunaren bidez 
parte har dezakeela pertsona bakoitzak gainontzekoen balio natural 
burutuen guztizkoan. iritsiak gara, horrela, gizateriaren komunitatea-
ren noziora: kideek, halako komunitatean, instituzio askeek sustatzen 
dituzten hala norbanakoen nola elkarrekiko bikaintasunez gozatzen 
dute, eta bakoitzaren ona jarduera osoaren osagaitzat onartzen, jardue-
ra horren eskema bere osotasunean denek onartua eta denen gogokoa 
delarik. Komunitate horrek denboran zehar dirauela ere imajina dai-
teke, eta, ondorioz, gizarte baten historian, hurrenez hurreneko bela-
naldien elkarri egindako ekarpenak imajina daitezke era bertsuan.303 

303 ideia hori jende askori bururatuko zitzaion, eta obra ugaritan aurkituko da, 
ziur asko, inplizituki. Halere, atal honetan adierazten den moduko haren for-
mulazio zehatz gutxi batzuk baino ezin izan ditut aurkitu. ikus Wilhelm von 
Humboldt, The Limits of State Action, J.W. Burrow ed. (Cambridge, The Uni-
versity Press, 1969), 16 or. eta hurrengoetan, azalpen argi bat. Zera dio: «Gi-
zaki bakoitzak, beraz, ahalmen gailen batekin baino ezin du jardun aldi jakin 
batean; edo, hobeto esanda, gure izaera orokorrak, aldi jakin batean, jarduera 
forma espontaneo bakar baterako paratzen gaitu. Horretatik ondorioztatzen dela 
lirudike, bada, gizakia bere burua zentzu partzial batean lantzera destinaturik 
dagoela ezinbestez, zeren, bere energiak xede anitzetara zuzentzean, ahuldu 
besterik ez baititu egiten. Baina gizakiak bai ekidin ahal duela aldebakartasun 
hori bere izaerako ahalmen ezberdinak -normalean bereiz erabiltzen dituenak-
biltzen saiatuz, lankidetza espontaneo batean integratuz bere bizitzako aldi ba-
koitzean jarduera jakin baten distira ahulak gehi etorkizunak eskainiko dizkio-
nak, hala nola bere ahalegin guztia jarriz lanean darabiltzan ahalbideak gehitzen 
eta dibertsifikatzen, bata bestearekin modu harmoniatsuan konbinatuz, xedeen 
barietate hutsa bilatu beharrean bakoitza bere aldetik lantzeko. Gizabanakoaren 
kasuan lortzen dena, iragana eta etorkizuna orainarekin lotzean, gizartean ber-
tako kideen lankidetzaren bidez lortzen da; izan ere, gizabanako bakoitzak bere 
giza izaeraren ezaugarri posibleak diren perfekzioetariko bat besterik ezin du 
burutu bere bizitzako etapa guztietan. Beraz, kideen barne premia eta gaitasu-
netan oinarrituriko gizarte batasunaren bitartez ahal izanen du bakoitzak beste 
guztien baliabide kolektibo aberatsetan parte hartu» (16h. or.). Gizarte batasun 
hori irudikatzeko adibide argi bat musikari taldearena izan daiteke, zeinetariko 
bakoitza orkestraren edozein tresna besteak bezain ondo jotzeko presta zitekeen, 
baina, adierazi gabeko akordio gisako batez, bakoitzak bere gaitasunak berak 

Gure aurretik zenbait gauza lortu zituztenek geuri utzi digute lorpenoi 
jarraipena emateko zeregina; haien lorpenek eragina dute gure orain-
go ahaleginen hautaketan eta eremu zabalagoa definitzen dute gure 
egitasmoak ulertzeko. Gizakia izaki historikoa dela esatea zera esatea 
da: une jakin batean bizi diren gizabanakoen ahalmenen burutzapenek 
belaunaldi (eta baita gizarte) askoren lankidetzaren premia dutela aldi 
luze batean zehar. Eta esan nahi du, orobat, lankidetza hori iraganean 

hautaturiko tresna bakar batean hobetzeko erabakia hartu zuen, halatan hartu 
ere, non guztien trebetasunak gauzatzen diren baterako joaldietan. ideia ho-
rrek funtsezko garrantzia dauka Kanten « idea for a Universal History» libu-
ruan ere, ikus Kant´s Politics Writings, Hans Reiss ed., H.B. Nisbert-en itzulp. 
(Cambridge, The University Press, 1970). irakurri 42. eta hurrengo orrialdeetan 
dioena, hots, gizabanako bakoitza denbora luzez bizi beharko litzatekeela bere 
ahalmen natural guztiak osoki erabiltzen ikasi beharko balu, eta horrek, ondori-
oz, gizakien belaunaldi luze kalkulaezina eskatuko lukeela agian. Ez dut aurkitu 
ideia hori beren-beregi azalduta espero zitekeen lekuan: esaterako, schiller-en 
Letters on the Aesthetic Education of Man argit. eta itzul.: E. M. Wilkinson eta 

l. a. Willoughby (oxford, The Clarendon Press, 1967), batez ere horietariko 
seigarrenean eta hogeita zazpigarrenean. Ezta, uste dut, Marxen lehen idazkietan 
ere, batik bat Economic and Philosophical Manuscripts-etan. ikus Karl Marx: 
Early Writings, T.B. Bottomore-k itzuli eta argitaratuta (londres, C.a. Watts, 
1963), 126-129, 154, 156-157, 189, 202h or. Halere, shlomo avineri-k uste du 
Marxek antzeko kontzeptua formulatzen duela; ikus haren The Social and Po-
litical Thought of Karl Marx (Cambridge, The University Press, 1969), 231h or. 
aldiz, nire ustetan, pertsona bakoitzak bere izaera osoki burutu eta bere ahal-
men guztiak adierazten dituen gizarte gisara ikustera jotzen du Marxek gizarte 
osoki komunista. Dena den, garrantzitsua da ez nahastea gizarte batasunaren 
ideia giza aniztasunari eta indibidualtasunari esleitzen zaion balio garaiarekin 
(Millen Askatasunaz, iii kap., eta erromantizismo alemaniarrean aurkitzen den 
moduan; ikus a.o. lovejoy, The Green Chain of Being (Cambridge, Harvard 
University Press, 1936), X. kap.; ezta gizabanakoek (gizabanako osoek) ahal-
men naturalak harmonikoki burutzea litzatekeen onaren ikuskerarekin ere; ezta, 
azkenik, euren aparteko dohaina gainerako gizateriaren onerako burutzen duten 
gizabanakoen (artista, estatista, etab.) ekarpenarekin ere. aitzitik, bakoitzaren 
ahalmenak antzekoak diren muturreko kasuan, taldeak berak lortzen du, ber-
dinen arteko koordinazioaren bitartez, bakoitzarengan egoera estarian dauden 
gaitasunen osotasun bera. Edota aipatu ahalmenak desberdinak izan baina egoki-
ro osagarri bihurtzen direnean, kideek talde gisa dituzten ahalbideen guztizkoa 
adierazten dute, eta hori berez onak diren jardueretan, eta ez soilik onura sozial 
edo ekonomikorako lankidetzan. (azken horri buruz, ikus smith, Wealth of Na-
tions, i. lib., i-ii. kap.). Hala kasu batean nola bestean, pertsonek elkarren premia 
dute, zeren besteekin duten lankidetza aktiboaren bidez burutzen baitira osotoro 
pertsonaren ahalmenak. Gizarte batasunean soilik osotzen da norbanakoa. 

egindako ulerkuntzak, gizarte tradizioak ulertzen duen erara, gidatuta 
dagoela uneoro. Giza espeziearekin gertatzen denaz bestela, animalia 
bakoitzak egin dezake eta egiten du bere aldetik, banan, aldi berean 
bizi den bere espezieko beste edozein animaliak egin lezakeen edo 
egin ahal duen ia guztia. Espeziearen banako jakin batek burutzen di-
tuen ahalmenen eremua ez da, oro har, beraren antzeko beste batzuen 
ahalbideak baino materialki murritzagoa. salbuespen nabarmena sexu 
desberdintasuna da. Eta horren zergatia, beharbada, sexu erakarpena 
delako hala gizakien nola animalien banakoek elkarren premia iza-
tearen adibide nabariena. Baina badaiteke sexu erakarpen hori era 
instrumental hutsa izatea, halatan, non banako bakoitzak bere kidea 
bitarteko gisa erabili nahi duen bere plazera edo bere askaziaren jarrai-
pena erdiesteko. atxikimendu hori afektu eta adiskidetasun osagaiekin 
batzen ez bada, ez ditu erakutsiko gizarte batasunaren ezaugarri diren 
nolakotasunak. 

Dena dela, bizimolde askok ditu gizarte batasunaren ezauga-
rriak, hots, azken helburu konpartituak eta euren izaeragatik balora-
tzen diren jarduera komunak. Horren adibide anitz eskain dezakete 
zientziak eta arteak. Familiak, adiskide taldeak eta bestelako talde 
batzuk ere gizarte batasun dira. Baina zenbait abantaila ditu jokoen 
adibide xumeagoei arreta emateak. Horietan lau helburu mota bereiz 
ditzakegu erraz: jokoaren beraren helburua arauetan definitzen den 
moduan, adibidez, ahalik lasterketa gehien irabaztea; jokalarien mo-
tibo ezberdinak jokoan parte hartzeko: jokoak eragiten dien kitzika-
dura, ariketa egiteko gogoa, etab., zeintzuk pertsona bakoitzarentzat 
desberdinak izan daitezkeen; jokoak eskaintzen dituen gizarte hel-
buruak, zeintzuk jokalarientzat eurentzat edo edozein gizartekide-
rentzat ere ustekabekoak eta ezezagunak izan baitaitezke, horrelako 
gaiak ikertzea hartarako behatzaile bati dagokiolarik; eta, azkenez, 
helburu konpartitua, jokalari guztien desio komuna jokoaren buru-
tzapen ona lortzeko. Helburu konpartitu hori lortzeko modu bakarra 
jokoa txukuntasunez garatzea da joko arauen arabera, talde aurkariak 
maila bertsukoak izatea, eta jokalariek oro har ondo jokatzen ari di-
ren sentsazioa edukitzea. Zeren helburu hori lortzen denean, guztiek 
erdiesten baitute atsegina eta gogobetetzea gauza berean. Jokoaren 
garapen ona, nolabait esatearren, denen lankidetza eskatzen duen 
burutzapen kolektiboa da. 

Dena den, argi dago gizarte batasunaren helburu konpartitua 
ez datzala, besterik gabe, gauza jakin beraren desioan. Grant-ek eta 
lee-k Richmond hiria berenganatzeko desio bera zeukaten, baina 
nahi horrek ez zuen haien arteko komunitaterik sortu. Pertsonek, oro 
har, antzeko gauza motak nahi izaten dituzte, hala nola askatasuna eta 
aukera, aterpea eta janaria, baina nahi horiek elkarren aurkako bihur 
ditzake. Norbanakoek helburu konpartitu bat izatea, berriz, euren inte-
resek, betiere justiziaren printzipioek gidatuta daudenean, egitera bul-
tzatu dituzten jardueraren alderdi zehaztatuenen mende dago. Halako 
portaera eskema adostu bat behar da, non bakoitzaren bikaintasunak 
eta gozamenak denen onaren osagarri diratekeen. Bakoitzak besteen 
egintzez goza dezake, orduan, denentzat onargarri den proiektu bat 
elkarrekin burutzean. Joko anitz, bere alderdi lehiakorra izan arren, 
aipatu helburu motaren eredu argi ditugu: jokoaren jardun on eta 
txukunaren desio publikoak arau izan behar du, eta eraginkor, guztien 
atsegina eta gozamena indargabe ez daitezen. 

oso antzera pentsa daiteke, jakina, artearen eta zientziaren ga-
rapenaz, baita erlijioarenaz eta kulturarenaz ere, edozein motatakoa, 
garaia edo arrunta, izan. Batzuen eta besteen ahaleginetatik ikasiz, gi-
zakiek ezagutza eta sineste sistemak eraikiz joan dira mailaz maila; 
gauzak egiteko teknika aintzat hartuak sortu eta sentipen nahiz adieraz-
pen estiloak landu dituzte. Kasu horietan, xede komuna sarri askotan 
sakona eta konplexua da, bakoitza bere tradizio artistiko, zientifiko 
eta erlijiosoak definituta egotean; eta xede hori ulertzeak diziplina 
eta ikasketa luzeak eskatzen ditu maiz. Funtsezkoa da azken helburu 
konpartitua eta berorren alde jarduteko era onartu batzuk egotea, de-
nen lorpenen ezagutza publikoa bidera dezaten. Helburu hori lortzen 
denean, denek aurkitzen dute gogobetetasuna gauza berean; eta ger-
taera horrek, gizabanakoen onaren osagarritasunarekin batera, komu-
nitatearen lokarria finkatzen du. 

Ez ditut azpimarratu nahi, hala ere, artearen eta zientziaren, 
eta molde garaiko erlijioaren eta kulturaren kasuak. izan ere, perfek-
zioaren printzipioa bazter utzi eta demokrazia batzuen nahiz besteen 
bikaintasunen balorazioan demokrazia onartzearen ikuspegiaren ara-
bera, horiek ez dute ezelako meritu berezirik justiziaren ikuspuntutik. 
izan ere, jokoei erreferentzia bera da zenbait zentzutan egokiena, soil-
tasunaren abantaila ukateaz gain. interesgarriena gizarte batasun mota 

asko egotea dela erakusten laguntzen digu, eta, justizia politikoaren 
ikuspegiaren aldetik, ez dugula saiatu behar haiek euren balioaren ara-
bera sailkatzen. Gainera, elkargook ez dute tamaina jakin bat; zeren 
hasi familia eta adiskidetasunetatik eta elkarte askoz konplexuago-
etara hedatzen baitira. Denbora eta espazio mugarik ere ez dute, zeren, 
historiak eta zirkunstantziek asko bereizi arren, euren izaera komuna 
burutzeko lankidetzan parte har baitezakete. Gizarte ongi antolatuak, 
eta egiatan gizarte gehienek, elkartasun mota kontaezina hartzen dute 
seguruenik beren baitan. 

azalpenok sarrera gisa emanik, justiziaren printzipioek giza 
elkarkoitasunarekin duten zerikusia ikus dezakegu orain. ideia nagu-
sia honexetan datza hain zuzen: gizarte ongi antolatua (bidezkotasun 
gisa ulerturiko justiziari dagokiona) gizarte batasun forma bat dela 
bere hartan. izatez, gizarte batasunen gizarte batasun bat da. Bi ezau-
garri bereizgarriak biltzen ditu: instituzio justuen funtzionamendu era-
ginkorra da gizartekide guztiek azken xedetzat konpartitzen dutena, eta 
instituzio forma horiek beren hartan ontzat dauzkate. azter ditzagun 
ezaugarriok hurrenez hurren. lehenengoa garbia da oso. Jokalariek 
joko ona eta txukuna burutzea duten bezalatsu xede konpartitutzat, 
gizarte ongi antolatuko kideek ere lankidetzan jarduteko xede komu-
na dute, oro har, euren izaera eta besteena errealizatzeko, justiziaren 
printzipioek baimentzen duten modura. asmo kolektibo hori, berriz, 
guztiek justizia sen eraginkorra izatearen ondorioa da. Herritar bakoi-
tzak nahi du den-denek jardutea (berak barne) hasierako berdintasun 
egoeran guztien adostasuna izanen luketen printzipio jakin batzuen 
arabera. Nahi hori erregulatzailea da, printzipio moralen helburuta-
sunak eskatzen duenez; eta bakoitzak justiziaz jarduten duenean, de-
nek aurkitzen dute gogobetetasuna gauza berberean. 

Bigarren ezaugarriaren azalpena korapilatsuagoa da, baina, 
orain arte esandakoa kontuan hartuz gero, nahiko argia hori ere. Ze-
raz ohartzea besterik ez daukagu: gizartearen funtsezko instituzioak, 
konstituzio justua eta legezko ordenamenduaren alderdi printzipalak 
beren hartan ontzat har daitezkeen era ezberdinez, behin gizarte bata-
sunaren ideia oinarrizko egiturari oro har aplikatzen zaionean. Horre-
la, lehenengo eta behin, interpretazio kantiarraren arabera esan ahal 
dugu ezen instituzio justuak mantentzearen aldeko denen jarduera 
bakoitzaren onerako dela. Gizakiek beren izaera pertsona moral, aske 

eta berdinkide gisa adierazteko desioa dute, eta hori egiteko modu-
rik egokiena jatorrizko kokapenean onartuko lituzketen printzipioen 
arabera jardutea da. Printzipiook bete daitezen guztiak ahalegintzen 
direnean eta bakoitzak lortzen duenean, orduan pertsona moral gisa 
duten izaera osokiago errealizatzen da hala ikuspuntu indibidualetik 
nola kolektibotik, eta, horrekin, euren on indibiduala nahiz kolektiboa 
burutzen da. 

Baina, gainera, printzipio aristotelikoak forma instituzionalak 
bultzatzen ditu, beste edozein giza jarduera bultzatzen duen bezala. 
ikuspuntu horretatik, ordena konstituzional justuak, eguneroko bi-
zitzako gizarte batasun soilagoei biltzen zaienean, elkargo ugari ho-
rientzat esparrua eskaini eta guztion jarduera konplexua bezain anitza 
eragiten du. ongi antolaturiko gizartean, pertsona bakoitzak ulertzen 
ditu eskema bere osotasunean, belaunaldi askotan zehar praktikan jarri 
behar den bezala, gidatzen duten lehen printzipioak; eta denek dute 
asmo sendoa printzipiooi atxikitzeko beren bizi-proiektuetan. Horre-
tara, bakoitzaren proiektuak, bestelako kasuan lukeena baino egitura 
zabalago eta aberatsagoa erdiesten du; besteen proiektuei doitzen zaie, 
elkarrentzat onargarriak diren printzipio batzuen bidez. Bakoitzaren 
bizitza pribatuena, orduan, beste proiektu baten baitako proiektu bat 
da, nolabait esatearren, eta proiektu super-ordenatu hori gizartearen 
instituzio publikoetan gauzatzen da. Halaz ere, proiektu orokorrago 
horrek ez du ezartzen gizabanako eta elkarte guztien helburuak men-
dean hartzen dituen helburu gain-hartzaile bat, erlijio batasunarena 
edota kultura bikaintasun gorenarena bezalakoa, eta askoz gutxiago 
nazioaren botere eta prestigioarena. aldiz, justiziaren printzipioak 
ordena konstituzionalak berak gauza ditzan da asmo publiko erregu-
latzailea. Eta jarduera kolektibo hori, printzipio aristotelikoa zuzena 
bada, on gisa sentitu behar da. 

ikusi dugu ezen bertute moralak pertsona bakoitzak beregan 
nahiz besteengan arrazoiz desio izateko moduko bikaintasunak, per-
tsonen atributuak, direla, dela bikaintasunok berez duten balioagatik 
edo, bestela, modu horretan sustaturiko jardueretan ageri direlako 
(66-70§§). Baina argi dago bikaintasunok ongi antolaturiko gizar-
tearen bizitza publikoan azaltzen direla. Beraz, printzipio aristo-
telikoarekin batera azaltzen den printzipioak dakar ezen gizakiek, 
instituzio justuak finkatzeko lankidetzan adierazten dutenez, atribu-

tu horiek estimatzen eta gozatzen dituztela elkarrengan. Hortik jus-
tiziaren jarduera kolektiboa giza garapenaren forma gorena izatea. 
Zeren, aldeko zirkunstantziak lagun, ordenamendu publikook man-
tenduz lortzen baita pertsonek beren izaera ondoen adieraztea eta 
bakoitzak ahal dituen bikaintasun erregulatzaile zabalenak erdiestea. 
aldi berean, instituzio justuek ahalbidetzen eta sustatzen dute giza-
banakoek beren helburu pertsonalenak gauzatzen dituzten elkarteen 
barne bizitza anitza. Horrela, justiziaren burutze publikoa komuni-
tatearen balioa dugu. 

ohartarazi nahi dut, azken iruzkin gisa, gizarte ongi antola-
tuak ez duela bazter uzten lanaren banaketa, zentzu orokorrenean 
hartuta. Dudarik gabe, banaketa horren alderdi okerrenak gainditu 
ahal dira: inork ez dauka besteren mende jopukeriaz jarri beharrik, 
ezta giza pentsamena eta sentiberatasuna kamusten dituzten betiko 
zeregin monotonoak hautatu beharrik ere. Gizabanako bakoitzari 
zeregin ezberdinak eskaini ahal zaizkio, haren izaerari dagozkion 
alderdi ezberdinek adierazpide egokia aurki dezaten. Baina, lana 
erabat esanguratsua den arren guztientzat, ezin dugu gainditu, eta 
ez dugu gainditu nahi izan behar, besteekiko dugun dependentzia. 
Erabat justua den gizartean, bakoitzak bere ona bilatzera jotzen 
du berak erabili ohi dituen prozedura ezagun batzuen bitartez, eta 
bakoitzak bere gizartekideengan konfiantza izan ohi du bestela egi-
terik ez zukeen gauzak burutzeko, edo, egitea izanda ere, gauzatu 
ez dituenak gauzatzeko. Tentagarria da suposatzea denek gauza di-
tzaketela beren ahalmenak oso-osorik, eta baten batzuk, gutxienez, 
gizateriaren erabateko eredu bihur daitezkeela. Baina hori ezinezkoa 
da. Giza elkarkoitasunaren ezaugarria dugu, izan ere, izan gintezke-
enaren puskak besterik ez izatea, geurez. arduratu behar dugu, bada, 
guk geuk albora utzi behar ditugun, edo arean ere ez ditugun, bikain-
tasunak lortzera hel daitezen besteak. Gizartearen jarduera kolekti-
boak, elkarte ugariek eta elkarteok erregulatzen dituen komunitate 
zabalagoaren bizitza publikoak gure ahaleginei bultzada eman eta 
gure lankidetza sustatzen du. Baina gure kultura komunari esker lor-
turiko onak askozaz gainditzen du gure lana, puska hutsak izateari 
uzten diogulako: guk geurez zuzenean gauzatzen dugun zatia antola-
mendu zabalago eta justuagoari batzen zaio, zeinaren xedeak berres-
ten ditugun. lan banaketa gainditurik geratzen da, orduan, ez bakoi-
tzak bere baitan osotasuna lortzen duelako, baizik eta guztiek, euren 

joeren arabera askatasunez parte hartu ahal duten gizarte batasunen gizarte batasun justuaren barnean, burutzen duten lan borondatezko eta esanguratsuari esker. 

80. BEKaiZKERiaREN aRaZoa 

Honaino suposatu izan dut jatorrizko kokapenean dauden per-
tsonak ez daudela zenbait jaugin psikologikoren eraginpean (25§). 
Norbanako arrazionala ez dago bekaizkeriaren mendean, behintzat 
uste duenean beraren eta besteen arteko aldeak ez direla injustizia-
ren emaitza eta ez dituztela muga jakin batzuk gainditzen. Parteek, 
gainera, ez dute arrisku eta ziurgabetasunarekiko jarrera ezberdinen 
eraginik ere, ezta inor menderatzeko edo inoren mendean jartzeko 
eta antzeko joerenik ere. Psikologia berezi horiek ere ezjakintasuna-
ren estalkiaren atzean daudela imajinatu dut parteen onari buruzko 
ezagutzarekin batera. Baieztapen horien esplikazio bat da ezen, ahal 
den neurrian, justiziaren ikuskeraren hautaketak ez duela izan behar 
gertakizun akzidentalen eraginik. onarturiko printzipioek aldaketa-
rik gabekoak izan behar dute jaidura horietan dauden diferentziekiko, 
hobespen indibidualetatik eta zirkunstantzia sozialetatik independente 
manten daitezen nahi izateko daukagun arrazoi beragatik. 

suposizio horiek bidezkotasun gisa ulerturiko justiziaren inter-
pretazio kantiarrarekin erlazionatzen dira eta gaia asko sinplifikatzen 
dute jatorrizko kokapeneko ikuspuntutik. Parteek ez dute jasotzen 
jaugin horietan izaten diren diferentzia indibidualen eraginik, eta, ho-
rretara, hor sortuko litzatekeen negoziazio prozesuko konplikazioak 
ekiditen dira. Zeuden jarreren konfigurazioari buruzko informazio 
nahiko zehatzik gabe, ezin esanen litzateke zein akordio, baten bat 
lortuko litzatekeela jota, erdietsiko litzatekeen. Kasu bakoitzean hori 
formulaturiko hipotesi konkretuen mende legoke. Postulaturiko psiko-
logia berezien sailean ikuspuntu moraletik meritu bereizgarriren bat 
erakusterik eduki ezean, onarturiko printzipioak arbitrarioak lirateke 
eta jada ez lirateke arrazoizko baldintzen emaitza. Eta bekaizkeria, oso 
bizia denean bederen, eskuarki saihestu eta beldur izan beharrekotzat 
jotzen denez, desiragarria bide da, ahal izanez gero, printzipioen hau-
taketak nolakotasun horren eraginik ez izatea. Horregatik, sinpletasun 
eta teoria moraleko arrazoiengatik, suposatu dut ez dagoela bekaizke-
riarik ez psikologia berezien ezagutzarik. 

Halaz ere, jaidura horiek hantxe dira, izan, eta nolabait kon-
tuan hartu beharrekoak dira. Hortaz, justiziaren printzipioen aldeko 
arrazoibidea bi partetan zatitu dut: lehenengo parteak aipatu berri di-
tugun suposizioekin jarraitzen du eta honainoko arrazoibidearen zati-
rik handiena du argibide; bigarren parteak galdetzen du ea onarturiko 
ikuskerari dagokion gizarte ongi antolatuak benetan sortuko dituen 
gizarte horrek justutzat dituen antolamenduei azpiak janen dizkieten 
bekaizsentipenak eta jarrera psikologikoen jarraibideak. Hasieran, 
bekaizkeriaren eta psikologia berezien problemarik ez balego bezala 
arrazoitzen dugu; eta gero, zein printzipio hartuko liratekeen ikertu 
ondoren, pentsatzen jartzen gara ea daitekeena den horrela definitu-
riko instituzio justuak jaugin horiek sortu eta bultzatzea, gizarte sis-
tema bidera ezinezko eta gizakien onarekin bateraezin bihurtzeraino. 
Horrela balitz, justiziaren ikuskeraren onarpena berraztertu beharra 
legoke. Baina sorturiko jaidurek antolamendu justuei eutsiko balie-
te, edo erraz egokituko balituzte, arrazoibidearen lehenengo partea 
egiaztaturik geratuko litzateke. Bi urratseko prozeduraren funtsezko 
abantaila jarrera multzo konkreturik segurutzat ez jotzean datza. Gure 
hasierako suposizioen arrazoizkotasuna eta euretatik atera ditugun 
ondorioak aztertzen ari gara, besterik gabe, gure munduko gertakari 
orokorrek ezarritako mugapenen argitan. 

Bekaizkeriaren arazoa psikologia bereziak justiziaren teorian 
nola sartzen diren argitzeko moduan aztertuko dut. Psikologia bakoi-
tzak, dudarik gabe, arazo desberdinak sortzen dituen arren, prozedura 
orokorra ia berbera izan daiteke. Bekaizkeriak arazoa zergatik plan-
teatzen duen seinalatzetik hasten naiz: zehazki honexegatik, desber-
dintasun printzipioak onetsitako desberdintasunak bekaizkeria sozialki 
arriskugarria izateko neurrian sortzeko bezain handiak izan daitezke-
elako. Posibilitate hori argitzea baliagarria da bekaizkeria orokorra-
ren eta partikularraren artean bereizketa egiteko abantaila gutxien 
dituztenek egoera hobean daudenekiko duten bekaizkeria, normalean, 
bekaizkeria orokorra izaten da, hobeto daudenei inbidia haiek dituz-
ten ondasun motengatik, ezen ez dauzkaten objektu konkretuengatik, 
dieten zentzuan. Goi mailako klaseek esaten dute berek aberastasun 
handiagoa eta aukera gehiago dituztelako dietela besteek bekaizkeria; 
haiei inbidia dietenek antzeko abantailak nahi dituzte berentzat. Be-
kaizkeria partikularra, aitzitik, lehia eta norgehiagoka dagoenean sor-
tu ohi da. Kargu eta ohoreen, edo besteen afektuen, bilaketan galtzaile 

ateratzen direnek lehiakideen arrakastak bekaiztera eta hain zuzen ere haiek irabazitakoa gutiziatzera lerratzen dira. Gure arazoa, beraz, zera jakitean datza, ea justiziaren printzipioek, eta bereziki desberdintasun printzipioak aukera berdintasun justuarekin batera, bekaizkeria suntsitzaileegia sortuko duen seguruenik praktikan. 

orain arazo horretarako egokia bide den bekaizkeriaren defini-
ziora nator. ideiak finkatzeko, demagun beharrezko pertsonarteko al-
deraketak lehen mailako ondasun objektiboen -askatasuna eta aukera, 
errenta eta aberastasuna- terminoetan egiten direla, zeintzuk, erraztea-
rren, normalean, desberdintasun printzipioaren aplikaziotik sorturiko 
itxarobide gisa definitu baititut. Hartara, uste izan dezakegu bekaiz-
keria besteen on handiagoa etsaitasunez ikusteko jaugina dela, nahiz 
eta haiek gu baino zoritsuagoak izateak gure abantailarik ez urritu. 
Gu baino egoera hobean daudenak bekaizten ditugu (ondasun zerren-
da hitzartu baten arabera neurtuta hori, gorago esan bezala) eta euren 
onura handiagoak kendu nahi dizkiegu, guk geuk ere zerbait galdu 
beharra ukan arren. Besteek gure bekaizkeriaz konturatzean, euren 
zirkunstantzia hobeak babesten jar daitezke eta geure inbidiak bul-
tzatuta guk euren kontra egin genitzakeen ekintzen aurka egiteko gogo 
biziz. Horrela ulertuta, bekaizkeria kolektiboki kaltegarria da; beste 
bati bekaizkeria dion norbanakoa prest dago bien egoerak okerrago-
tzeko moduko gauzak egiteko, euren arteko desberdintasuna behar 
beste murriztea lortzeko soilik. Hartara, Kantek, zeinaren definizioari 
neurri dezentean jarraitu natzaion, gorrotatzailea den gizateriaren bi-
zioetariko bat bezala analizatzen du, arrazoi osoz, bekaizkeria.304 

Definizio horrek iruzkina eskatzen du. lehenengo eta behin, 
Kantek dioenez, besteen on handiagoaz askotan hitz egiten dugu argi 
eta garbi inbidiagarria dela esanik. Hartara, iruzkinak egin ditzakegu 
senar-emazte batzuen edo familia baten harmonia eta zoriontasun in-
bidiagarrien inguruan. antzera batean, batek beste bati esan diezaioke 
inbidia diela berak dituen aukera edo dohain hobeei. Kasu horietan, 
zeintzuei bekaizkeria onberakoak deituko diedan, ez dago boronda-
te txarrik, ez taziturik ez adierazirik. Guk ez dugu nahi senar-emazte 
horiek edo familia hori hain zoriontsua edo harmoniatsua ez izaterik. 

304 Metaphysics of Morals, ii. part., 36§. aristotelesek seinalatzen du bekaiz-
keriak eta gaizkinahiak ez dutela tarteko izaerarik; horien izenei eurei ere gaiz-
takeria darie. 

adierazpide konbentzional horien bidez beste batzuek dituzten gau-
zen balioa baieztatzen ari gara. adierazten ari gara ezen, guk ez ba-
daukagu ere horrelako gauza onik ez balio berdinekorik, merezi duela 
horien bila ahalegintzea. oharrok egiten dizkiegunek laudoriotzat har 
ditzaten espero dugu, eta ez gure etsaitasunaren seinaletzat. Kasu ez-
berdin samarra da besteen mailara iritsi nahi duenaren inbidia, besteek 
daukatena lortzera garamatzana. Haien on handiagoa ikusteak, sozial-
ki onuragarriak diren bitartekoez baliatuz, geuretzat ere halakoxe gau-
zak eskuratzeko ahalegina egitera bultzatzen gaitu.305 Hortaz, benetako 
bekaizkeria, modu askean adierazten dugun inbidia onberarekin kon-
trastean, herra mota bat da, hala bere objektuari nola bere subjektuari 
kalte egiteko joera duena. Eta besteen mailara iritsi nahi duenaren in-
bidia ere benetako bekaizkeria bihur daiteke porrotezko eta hutsegite 
sentipenezko baldintza batzuetan. 

Beste puntu bat da bekaizkeria ez dela sentimendu morala. Ez 
dago printzipio moralik aipatu beharrik hura esplikatzeko. Nahikoa 
da esatea besteen egoera hobeak atentzioa ematen digula. Haien zorte 
hobeak lur jota uzten gaitu, eta jada ez dugu baloratzen hainbeste geuk 
daukaguna, eta kalte eta galera sentimendu horrek herra eta etsaita-
suna pizten ditu gure baitan. Tentuz ibili behar da, bada, bekaizkeria 
eta erresumina ez bat egiteko. izan ere, erresumina sentimendu mora-
la da. Beste batzuk baino gutxiago daukagulako erresumina sortzen 
bazaigu, haiek hobeto egotea instituzio injustuen edo haien portaera 
bidegabekoaren ondorioa dela uste dugulako da nahitaez. Erresumi-
na erakusten dutenek prest egon behar dute demostratzeko zergatik 
diren injustuak instituzio batzuk edo zertan kaltetu dituzten besteek. 
Bekaizkeria sentimendu moraletatik bereizten duena hura esplikatze-
ko darabilgun era ezberdina da, egoera ikusteko daukagun perspektiba 
ezberdina (73§). 

seinalatu beharrekoak dira bekaizkeriarekin lotuta dauden bai-
na hartakotzat hartu behar ez diren sentimendu ez-moralak. Batik bat 
goganbeharra eta uzkurkeria bekaizkeriaren ifrentzua dira. Hobeto da-
goenak bera baino txartoago daudenak daukaten egoeran gera daitezen 
nahi izan lezake. Bere maila altuagoaz goganbehartsu da eta uzkur 

305 Besteen mailara iritsi nahi izatearen eta bekaizkeriaren arteko bereizketarako, ikus Butler apezpikua, Sermons, I., in British Moralists, argit.: l. a. selbyBigge (oxford, 1897), i. lib. 205 or. 

haiei bere mailan jarriko lituzketen goi abantailak emateko. Eta jaugin 
hori berak behar ez dituen eta erabili ezin dituen onurak haiei ukatze-
ra iritsiz gero, orduan norbanako hori ezinikusiak bultzatuta dabil.306 
Jaidura horiek kolektiboki kaltegarriak dira bekaizkeria den bezala, 
zeren ezinikusiz eta uzkurkeriaz beteriko gizakia prest baitago zerbait 
galtzeko ere, bere eta besteen arteko distantziari eustearren. 

orain arte, bekaizkeria eta uzkurkeria biziotzat jo ditut. iku-
si dugunez, bertute moralak pertsonek besteengan elkartekide gisa 
arrazoiz ikusi nahi dituzten oinarri zabaleko izaerako nolakotasunen 
artean daude (66§). Horrela, bizioak desio ez diren oinarri zabaleko 
nolakotasunak dira, ezinikusia eta bekaizkeria kasu argiak ditugularik, 
guztion kalterako baitira. Parteek, seguruenik, nahiago izanen dituzte 
praktikan jartzean jaugin horiek sortzen ez dituzten justiziaren ikuske-
rak. Normalean espero izaten da jauginok egitera bultzatzen gaituzten 
ekintzak guk ez egitea eta haietatik libratzeko behar diren neurriak har-
tzea. Baina, batzuetan, bekaizkeriara bultzatzen duten zirkunstantziak 
hain dira hertsagarriak, non, gizakiok garen modukoak izanik, ezin 
zaion inori eskatu, arrazoiz bederen, bere herra sentimenduak gaindi 
ditzan. Pertsona baten egoera txarra, lehen mailako ondasun objekti-
boen indizearen arabera neurtua, hark bere buruari zor dion errespetua 
zauritzerainokoa izan daiteke; eta haren egoera ikusita, duen galera 
sentimendua ulertzera eta berarekin kidetzera irits gaitezke. Erresu-
minduta egotera ere hel gaitezke bekaizti bihurtu gaituztelako, zeren 
gizarteak hain desberdintasun handiak permititzen baititu aipaturiko 
ondasunetan, non, ditugun baldintza sozialetan, diferentzia horiek la-
gundu barik, autoestimua galtzera eraman gaitzakete. Bihozmin hori 
sentitzen dutenentzat inbidia sentimenduak ez dira irrazionalak; beren 
herra asetzeak hobeto egotea ekarriko lieke. inbidia norberaren burua-
rekiko errespetua galtzearen aurrean izandako erreakzioa denean, 
norbaitek beste era batera erreakzionatzea arrazoiz espero ezin dai-
tekeen zirkunstantzietan, esan behar dut zurigarria dela. Norberaren 
buruarekiko errespetua lehen mailako ondasun nagusia denez gero, 
suposatzen dut parteek ez luketela adostasunez onartuko horrelako 

306 aristotelesek, Nikomakorentzako Etika, 1108bl-6, ezinikusiari besteen zorte 
txarraz, merezia izan edo ez, poztea jartzen dio ezaugarri. Goganbeharra, uz-
kurkeria eta ezinikusia, bekaiztuak direnen eta behar den guztia daukatenen sen-
timenduak, bekaizkeriaren ifrentzua direlako ideiari dagokionez, G. M. Foster-
ekin nago zorretan. 

galera subjektiboa hutsaltzat jotzea. Kontua, beraz, zera jakitean datza, ea justiziaren printzipioak betetzen dituen oinarriko egitura batek hainbesteko inbidia zurigarria sor dezakeen, non printzipio horiek berraztertu beharra legokeen. 

81. BEKaiZKERia ETa BERDiNTasUNa 

orain jada azter dezakegu inbidia zurigarri orokorraren proba-
bilitatea ongi antolaturiko gizartean. Kasu horixe baino ez dut jorra-
tuko, gure arazoa zera zehaztean baitatza, alegia, ea justiziaren prin-
tzipioetan jarritako ahalegina arrazoizkoa den, gizakien jauginak, eta 
bereziki lehen mailako ondasunetako desberdintasunei dieten herra 
ikusita. 

orain, nik suposatzen dut bekaizkeriarako joeraren sustrai 
psikologiko nagusia norberaren balioarekiko konfiantzarik eza du-
gula, ezintasun sentipen batekin konbinatuta. Gure bizimoldea bizi-
tasunik gabekoa da eta bera aldatzeko edo oraindik egin nahi duguna 
egiteko bitartekoak eskuratzeko ezgai sentitzen gara.307 aitzitik, bere 
bizi-proiektuaren balioaz eta egitasmo hori gauzatzeko duen gaita-
sunaz seguru dagoenak ez du jotzen bekaizkeriara, ezta bere zori onaz 
goganbehartsu ibili ere. ahal izanez gero ere, ez du besteen abantailen 
maila jaitsi nahi berari zer edo zer kostatuta. Hipotesi horrek inplika-
tzen du ezen txartoen daudenek, zenbat eta lokago ukan beren burua-
rekiko errespetua eta handiagoa izan euren perspektibak hobetzeko 
modurik ez dutelako konbentzimendua, orduan eta inbidia handiagoa 
diotela hobeto daudenen egoerari. antzera batean, lehiak eta norgehia-
gokak sorturiko bekaizkeria berezia ere biziagoa izanen da, zenbat eta 
latzagoa izan norberaren porrota, norberaren buruarekiko konfiantzak 
harturiko kolpea mingarriagoa delako eta galerak konpondu ezinezkoa 
eman dezakeelako. Baina bekaizkeria orokorra da hemen gehien inte-
resatzen zaiguna. 

Hiru baldintza dira, nire ustez, etsaitasunezko bekaizkeria olda-
rrak bultzatzen dituztenak. lehenengoa aipatu berri dugun baldintza 

307 Hipotesi mota hori zenbait autorek proposatu dute. ikus, adibidez, Nietzsche, Moralaren genealogia, itzul.: Xabier Mendiguren Bereziartu, i. 10, 11, 13, 14, 16 at.; ii., 11 at.; iii, 14-16 at. (Klasikoak s. a. 1997); eta Max scheler, Resentiment, itzul.: W. W. Holdheim (Glencoe, iii., The Free Press, 1961) 45-50 or. Nietzscheren erresumin nozioa aztertzeko, ikus Walter Kaufmann, Nietzsche (Princeton, Princeton University Press, 1950)), 325-331 or. 

psikologikoa da: pertsonek ez dute konfiantza segururik beren balio-
an eta merezi duen ezer egiteko gaitasunean. Bigarrena (eta baldin-
tza sozialetariko bata) baldintza psikologiko hori askotan mingarri eta 
umiliagarri gisa bizi izatean datza. Norberaren eta besteen arteko dife-
rentzia norberaren gizartearen egitura sozialak eta bizimoldeak jartzen 
digu agerian. Zori txarrena dutenak, beraz, beren egoera maiz gogo-
ratzera behartzen dira, eta, hartara, beren buruaren eta bizimoldearen 
estimu are eskasagora bideratzen dira. Eta hirugarrena: ikusten dute 
euren egoerak ez dietela eskaintzen inolako alternatiba konstruktibo-
rik ondoen daudenen zirkunstantzia zoritsuen kontra egiteko. Beren 
angustia eta gutxiagotasun sentipenak arintzeko, uste dute ongien dau-
denei galeraren bat eragitea beste aukerarik ez dutela, nahiz eta horrek 
eurentzat ere kosturen bat ekarri, eta hori, jakina, etsipenean eta apa-
tian erortzen ez direnean. 

orain, bada, gizarte ongi antolatuaren alderdi askok baldin-
tza horiek arintzen, eta agian eragozten ere, laguntzen dute. lehen-
engo baldintzari dagokionez, argi dago ezen, egoera psikologikoa 
izan arren, gizarte instituzioak oinarrizko kausa eragile bat direla. 
Baina esana dut justiziaren kontratu ikuskerak beste printzipio poli-
tiko batzuek baino tinkoago eusten diola herritarren autoestimuari. 
Foro publikoan pertsona bakoitza subirano berdinkideari zor zaion 
errespetuarekin tratatzen da; eta denek dituzte justutzat jotako ha-
sierako egoera batean onartuko liratekeen oinarrizko eskubide be-
rak. Komunitateko kideek justizia sen komun bat dute eta gizarte 
adiskidetasunezko lokarriz elkartuta daude. Puntuok jorratuak ditut 
jada egonkortasunarekin lotuta (75-76§). Gehi dezakegu batzuen 
irabazi handiagoak txartoen daudenei emandako abantailak kon-
pentsatzeko erabiltzen direla; eta inork ez du uste parte handiagoa 
dutenek gehiago merezi dutenik ikuspuntu moraletik. Zoriontasuna 
bertuteari ematen zaiolako ideia arbuiatu egiten da banaketarako 
printzipio gisa. (48§). Eta gauza bertsua gertatzen da perfekzioaren 
printzipioarekin ere: nolanahikoak izanik ere pertsonek eta elkarteek 
erakusten dituzten bikaintasunak, baliabide sozialetarako dituzten 
eskubideak elkarrekiko justiziaren printzipioen arabera esleitzen 
dira beti (58§). Horregatik guztiagatik, zori txarrena dutenek ez dute 
besteak baino gutxiago direla uste izateko motiborik eta gehienek 
onarturiko printzipio publikoek bermatzen diete beren buruarekiko 
segurtasuna. Beren eta besteen arteko desberdintasunak, hala abso-

lutuak nola erlatiboak, beste gobernu molde batean baino errazago onartuko dituzte. 

Bigarren baldintzara itzulita, gizarte ongi antolatu batean 
permititzen diren diferentzia absolutu eta erlatiboak gutxiago dira 
seguruenik, maiz nagusi izan ohi direnak baino. Nahiz eta, teorian, 
desberdintasun printzipioak mugarik gabeko desberdintasun handiak 
permititzen dituen txartoen daudenen irabazi txikien truke, errenta-
ren eta aberastasunaren gama ez da zabalegia izanen praktikan, behar 
diren oinarriko instituzioak emantzat jota (26§). Gainera, ongi antola-
turiko gizartean dagoen elkarte aniztasunak, bakoitza bere barne bi-
zitza seguruarekin, gizakien perspektibetan dauden aldeen ikuspena, 
ikuspen mingarria bederen, leundu egiten du. izan ere, geure zirkuns-
tantziak gure talde berean edo antzekoan, edo gure ustez, guk ditugun 
jomugekin zerikusia duten egoeretan, daudenen zirkunstantziekin al-
deratzeko joera daukagu. Gizarteko elkarte ezberdinek konparagarri 
ez diren hainbat taldetan zatikatzen dute gizartea, eta talde horietako 
desberdintasunek ez dute inorengan pizten egoera txarragoan daude-
nen bizitzak asalda ditzakeen arreta motarik. Eta aberastasunean eta 
baliabideetan dauden diferentzia horiek ez ezagutze hori errazago 
bihurtzen du, herritarrak non edo han elkarrekin gertatzen direnean, 
hala nola afera publikoetan bederen nahitaez, justizia berdinaren prin-
tzipioak onartuak izateak. Gainera, eguneroko bizitzan eginbehar na-
turalak errespetatu egiten dira halatan, non abantaila gehien daukate-
nek ez duten beren maila altuagoaren erakustaldi arranditsurik egiten, 
horretara gutxiago daukatenen maila beheragotzeko. azken batean, 
bekaizkeriara bultzatzen duten baldintzak kentzen badira, era bertsuan 
kenduko dira seguruenik goganbeharrera, uzkurkeriara eta ezinikusira 

-bekaizkeriaren ifrentzua direnak- bultzatzen dutenak ere. 

abantaila gutxien duten gizarte sektoreek horietako bata ez du-
tenean, zoritsuenek ez dute bestea. ongi antolaturiko erregimenaren 
ezaugarri horiek, denek batera, gutxitu egiten dizkiete zorigabeenei 
beren egoera umiliagarri eta txirotu gisa bizitzeko okasioak. Bekaiz-
keriarako joera badute ere, inbidia hori ez zaie biziegi aterako. 

azkenez, azken baldintzara jota, badirudi gizarte ongi anto-
latuak beste edozeinen pareko alternatiba konstruktiboak eskaintzen 
dizkiela etsaitasunezko bekaizkeria oldarrei. Bekaizkeria orokorra-
ren arazoak, edonola ere, ez gaitu behartzen justiziaren printzipioen 

hautaketa berriz aztertzera. Bekaizkeria partikularrari dagokionez, 
giza bizitzari berez dagokiona, endemikoa da neurri bateraino; lehia-
rekin batuta dagoelarik, edozein gizartetan ager daiteke. Justiziaren 
arazo espezifikoagoa da jakitea kargu eta postuen bilaketak sortu-
riko herra eta goganbeharra zenbateraino dagoen sartuta eta ea ins-
tituzioen justizia desitxura dezakeen ala ez. Zaila da gai hori ebaz-
tea, legegintzako etapan eskura izan daitekeen ezagutza zehatzagoa 
eduki gabe. Baina ez dirudi inolako arrazoirik dagoenik bekaizkeria 
partikularraren arriskuak bidezkotasun gisa ulerturiko justiziak erre-
gulaturiko gizarte batean larriagoak izateko, bestelako ikusmoldez 
antolaturikoan baino. 

Konklusio moduan, bada, diot ez dela daitekeena justiziaren 
printzipioek inbidia orokor zurigarria (ezta bekaizkeria partikularra 
ere) sortzea arazoak sorrarazteko neurrian. Test horren arabera ere, 
justiziaren ikuskerak erlatiboki egonkorra dirudi. orain gustatuko 
litzaidake bekaizkeriaren eta berdintasunaren artean izan daitezkeen 
loturak aztertzea laburki, berdintasuna erabilitako justiziaren teoriak 
zehazturiko zentzu ezberdinetan ulertuta. Berdintasun era asko egon 
arren eta igualitarismoaren barruan graduak badaude ere, justiziaren 
ikuskera batzuk berdintasunezkoak dira nabariki, euretan desberdinta-
sun esanguratsu batzuk permitituta egon arren. Justiziaren printzipio 
biak, nire ustez, ongi kokatuta daude izenburu horren pean. 

autore kontserbadore askok baieztatu dute mugimendu sozial 
modernoetan ageri den berdintasunerako joera bekaizkeria adierazpi-
dea dela.308 Horrekin joera hori deskreditatzen saiatzen dira, bulkada 
kolektiboki kaltegarrien emaitza dela esanda. Baina, tesi hori seriota-
sunez aintzat hartu aurretik, demostratu beharra dago, lehenbizi, objek-
zioa jartzen zaion berdintasun mota benetan injustua dela eta, azken 
batean, denen egoera, abantaila gutxien dutenena barne, okerragotuko 
duena. Hala ere, berdintasuna, justiziaren bi printzipioek definitzen 
duten legez, nabarmentzeak ez du bekaizkeria adierazten. Hori argi 
uzten dute printzipio horien edukiak eta bekaizkeriaren ezaugarriek. 
Eta bistan dago jatorrizko kokapeneko parteek duten izaeragatik ere: 

308 ikus, adibidez, Helmut schoeck, Envy, A Theory of Social Behavior, itzul.: 
Michael Glenny eta Betty Ross (londres, secker and Warburg, 1969). XiV. eta 
XV. kapituluek erreferentzia asko dakartzate. Une batean, Marxek berak ere 
komunismoaren lehenengo etapa bekaizkeria adierazpide gisa ikusi zuen. ikus 
Early Writings, 153h or. 

justiziaren ikuskera herrak eta ezinikusiak inor mugitzen ez duten 
baldintzetan hautatzen da (25§). Horiek horrela, printzipio biek sos-
tengatzen dituzten berdintasunerako eskubideak ez dira sentimendu 
horietatik sortzen. Printzipioak baieztatzen dituztenen eskakizunek 
erresumina adieraz dezakete batzuetan; baina hori, ikusi dugunez, 
beste kontu bat da. 

Justiziaren printzipioek oinarria aldez bederen bekaizkerian 
dutela demostratzeko, frogatu beharra legoke jatorrizko kokapenaren 
baldintza bat edo gehiago jaugin horretatik sortzen direla. Egonkor-
tasunaren arazoak jada egindako hautaketa berraztertzera behartzen 
ez duenez, bekaizkeriaren eraginaren aldeko auzia teoriaren lehenen-
go partearekiko erreferentziaz ebatzi beharra dago. Baina jatorrizko 
kokapenaren baldintza bakoitzak bekaizkeriaren aipamenik egiten ez 
duen justifikazioa dauka. Esate baterako, printzipio moralen funtzioa 
eskakizunak ordenatzeko modu egokiro orokor eta publikoa dela esa-
nez aipatzen da. (23§). izan daitezke, jakina, bekaizkeriatik sortzen 
diren berdintasun motak. igualitarismo hertsia, lehen mailako ondasun 
guztien berdintasunezko banaketa azpimarratzen duen doktrina, bali-
teke jaugin horrexetatik sortua izatea. Horrek esan nahi du berdintasun 
kontzeptu hori jatorrizko kokapenean parteak behar adinako mailan 
bekaiztiak direla suposatuz gero soilik onartuko litzatekeela. Posibili-
tate horrek inola ere ez ditu mintzen justiziaren bi printzipioak. Haiek 
definitzen duten berdintasunaren ikuskera ezberdina bekaizkeriarik ez 
dagoela suposatuta onartzen da.309 

Bekaizkeria sentimendu moraletatik bereiztearen garrantzia 
zenbait adibidetan ikus daiteke. Demagun, lehenbizi, bekaizkeria ba-
serritar pobreen gizartera zirrikitu guztietatik sartuta dagoela. iradoki 
daiteke horren arrazoia aberastasun sozialaren guztizkoa gutxi-asko 
finkoa izatean datzala, halatan, non pertsona batek irabazten duena 
beste batek galdu duena den. Esan liteke gizarte sistema naturalki era-
turiko zero baturako joko aldaezin gisa ulertzen dela. Baina uste hori 
benetan zabalduko balitz eta eskuarki uste izanen balitz ondasunen 
stocka finkoa dela, orduan onartu beharra legoke interes kontrakota-
sun hertsia legokeela. Kasu horretan zuzena litzateke pentsatzea justi-
ziak banaketa zati berdinak galdatzen dituela. Gizarte aberastasuna ez 

309 Paragrafo honetan eta hurrengoetan R. a. schultz-ekin nago zorretan, asko lagundu dizkidaten iradokizunak egin baitizkit. 

da ikusten guztiontzako abantailatsua den lankidetza gisa, eta, horregatik, ez dago oinarririk abantailak ezberdinki banatzeko. Bekaizkeria omen dena, izatez, justifikatua edo justifikatu gabekoa gerta daitekeen erresumina izan daiteke. 

Freuden justizia senaren jatorriari buruzko espekulazioak akats 
bera du. Hark ere seinalatzen du aipaturiko sentimendua bekaizkeriaren 
eta goganbeharraren ondorioa dela. Talde sozialeko zenbait kide beren 
abantailak babesten ardura handiz saiatzen direnez, txartoen daudenak 
bekaizkeriak bultzatzen ditu abantailok kentzera. azkenean, denek 
aitortzen dute ezin dietela elkarrekiko etsaitasunezko jarrerei eutsi 
beren buruari kalterik egin gabe. Hartara, konpromiso gisa tratamen-
du berdina izateko exijentzia onartzen dute. Justizia sena erreakziozko 
formazioa da: jatorrian goganbeharra eta bekaizkeria zena sentimen-
du sozial bilakatzen da, denentzako berdintasuna azpimarratzen duen 
justizia sen. Freudek uste du prozesu hori haurtzaindegian eta beste 
egoera sozial batzuetan adibidez agertzen dela.310 Baina azalpen hori 
onargarria izateko, hasierako jarrerek behar bezala deskribaturik egon 
behar dute. aldaketa gutxi batzuekin, deskribatzen dituen adibideen 
azpiko ezaugarriak jatorrizko kokapenarenekin bat datoz. Pertsonek 
elkarren kontrako interesak edukitzeak eta onari buruz norberak duen 
ikuskera aurrera ateratzen saiatzeak ez du esan nahi, inola ere, bekaiz-
keriak eta goganbeharrak bultzatuta jokatzen dutenik. ikusi dugunez, 
horrelako aurkakotasunak justiziazko zirkunstantziak sorrarazten ditu. 
Hartara, seme-alabak beren gurasoen arreta eta afektua, zeintzueta-
rako justiziazko eskubide berdina dutela esan genezakeen, berenga-
natu nahian norgehiagoka ari direnean, ezin esanen da haien justizia 
sena bekaizkeriatik eta goganbeharretik sortua denik. Egia esan, hau-
rrak maiz izaten dira bekaiztiak eta goganbehartsuak; eta euren nozio 
moralak hain dira primitiboak, non ez duten behar diren bereizketak 
atzemateko modurik. Baina, zailtasunok albo batera utzita, era be-
rean esan genezake haien gizarte sentimendua erresuminetik sortzen 
dela, injustuki tratatuak diren sentsaziotik.311 Eta era bertsuan auto-
re kontserbatzaileei esan dakieke ezen, hobeto daudenek txartoago 
daudenen berdintasun handiagoa lortzeko eskakizunak errefusatzen 

310 ikus Group Psychology and the Analysis of the Ego, ed. berrik., itzul.: James strachey (londres, The Hogarth Press, 1959) 51h or. 

311 ikus Rousseau, Emile. Eta, halaber, J. N. shclar, Men and Citizens (Cambridge, The University Pres, 1969) 49 or. 

dituztenean, uzkurkeria hutsean dabiltzala. Baina baieztapen horrek ere analisi artatsua behar du. akusazio eta kontra-akusazio horietako batek ere ez du ukan behar sinesgarritasunik guretzat, lehenago norbanakoek zintzoki dauzkaten justiziaren ikuskerak eta egoera soziala ulertzeko modua aztertu barik, eskakizun horiek noraino dauden motibo horietan oinarrituta ikusteko. 

ohar horietako bat bera ere ez dago egina justiziara jotzea be-
kaizkeriarentzako mozorroa denik ukatzeko. Erresumina omen dena, 
egiazki, herra izan daiteke. Baina horrelako arrazionalizazioek beste 
arazo bat planteatzen dute. Pertsona batek justiziari buruz duen ikus-
kera ez dela berez bekaizkerian oinarritzen demostratzez gain, ebatzi 
beharra daukagu ea hark bere azalpenean aipatzen dituen justiziaren 
printzipioei zintzotasun berdinez eusten dien, berak interesik ez duen 
beste kasu batzuetara edo, hobeto oraindik, printzipio horiek betez gero 
galeraren bat izanen lukeen kasuetara aplikatzen dituenean. Freudek 
truismo bat baino zerbait gehiago baieztatu nahi du, bekaizkeria, maiz, 
erresuminez mozorrotzen dela dioenean. Hark esan nahi du justizia 
sena eragiten duen energia bekaizkeriatik eta goganbeharretik datorre-
la eta, energia hori barik, bakoitzari justiziaz berea duena emateko go-
gorik ez legokeela (edo askoz gogo motelagoa legokeela). Justiziaren 
ikuskerek erakargarritasun puntu gutxi dituzte guretzat, sentimendu 
horietatik eta antzekoetatik eratorriez landa. Horrexetan oinarritzen da 
bekaizkeria eta erresumina, erratuta, bat egiten dituenean. 

Zoritxarrez, ezin dugu jorratu beste psikologia berezien arazoa. 
Edonola ere, bekaizkeriaren era bertsuan tratatu behar lirateke. insti-
tuzio justuek seguruenik sortuko dituzten zenbait jarreren konfigura-
zioa baloratzen saiatzen gara, hala nola, arrisku eta ziurgabetasunerako, 
inor menderatzeko edo inoren mendean jartzeko eta antzeko jarrerena, 
eta ondoren ahalegintzen gara kalkulatzen ea bideratu ezinezko eta 
eraginik gabeko bihur ditzaketen instituzio horiek. Era berean galde-
tu behar dugu ea hautaturiko ikuskera, jatorrizko kokapenean dauden 
pertsonen ikuspuntutik, onargarria edo toleragarria bederen den, dire-
nak direla gure jaugin bereziak. alternatibarik egokiena joera ezberdin 
horientzat guztientzat leku bat duena da, oinarrizko egitura justu batek 
susta ditzakeen heinean. lan banaketa bat dago, nolabait esatearren, 
kontrako jauginak dituzten pertsonen artean. Jarrera horietako ba-
tzuek, jakina, saria jaso dezakete, erabilitako ahalmen batzuek, hala 

nola, abenturazalea izateko eta ezohiko arriskuei aurre egiteko desio-
ak, jasotzen duten moduan. Baina, kasu horretan, arazoak indarrean 
dirau balio naturaletara itzultzearekin, eta banaketa zatien eztabaida-
rekin estaltzen da (47§). Gizarte sistema batek zer egin behar ez duen 
argi dago: gero erreprimitu eta biderik gabe utzi behar dituen jaugin 
eta jomugak bultzatu. Gizarteak sorturiko psikologia berezien ereduak 
bere antolamenduei eusten dien edo haiek arrazoizko eran molda de-
zaketen bitartean, ez dago hautaturiko justiziaren ikuskera berrazter-
tu beharrik. Nik uste dut, ez dut demostratu baina, bidezkotasun gisa 
ulerturiko justiziaren printzipioek gainditzen dutela test hori. 

82. asKaTasUNaREN lEHENTasUNaREN 

alDEKo aRRaZoiaK 

aztertu dugu jada askatasunaren lehentasunaren esangura eta 
nola dagoen sartuta lehentasun arau ezberdinetan (39, 46§§). orain 
kontratu ikuspegiaren elementu nagusiak aurrean ditugunean, analiza 
ditzakegu lehentasun horren arrazoi nagusiak. suposatu dut ezen, bal-
din jatorrizko kokapenean dauden pertsonek euren oinarrizko askata-
sunak benetan erabil daitezkeela badakite, ez dutela askatasun txikia-
goa onartuko abantaila ekonomiko handiagoen truke (26§). Baldintza 
sozialek eskubide horiek indarrean jartzea eragozten dutenean baka-
rrik heltzen gara euren faltaz ohartzera. askatasun berdinak zibiliza-
zioan aldaketa kualitatibo bat behar-beharrezko denean bakarrik uka 
daitezke, behar den unean denek eduki ditzaten askatasunok. ongi an-
tolaturiko gizartean, askatasun horien guztien gauzatze efektiboa prin-
tzipio bien eta lehentasun arauen joera iraunkorra da, koherentziaz be-
tetzen direnean arrazoizko neurrian aldekoak diren baldintzetan. Guk 
hemen daukagun arazoa, beraz, gizarte ongi antolatuan, jatorrizko 
kokapeneko ikuspuntutik, askatasunaren lehentasunaren alde dauden 
arrazoiak laburbildu eta eratzea da. 

Has gaitezen printzipio bien aldeko arrazoibidearen lehenen-
go partean dauden arrazoiak gogora ekartzetik. ongi antolaturiko 
gizartea definitzeko, justiziaren ikuskera publiko batek eraginkorki 
erregulaturikoa dela esaten dugu (69§). Horrelako gizarteko kideak 
pertsona moral aske eta berdinkideak dira eta halaxe ikusten dituzte 
euren buruak. Hau da, euren izenean zilegitasun osoz elkarri eskaki-
zunak egin ahal izateko moduko oinarrizko helburu eta interesak ditu 

euretariko bakoitzak, eta denek dakite hori; bakoitzak, gainera, erres-
petu eta begirune berdinetarako eskubidea dauka eta badaki daukana, 
euren gizartearen oinarrizko egitura gobernatuko duten printzipioak 
zein izanen diren erabakitzeko orduan. Justizia sen bat ere badute, nor-
malean euren portaera erregulatzen duena. Jatorrizko kokapena horre-
laxe bururaturiko pertsonen arteko berdintasuna eta elkarrekikotasuna 
bere baitan hartzeko dago pentsaturik; eta, euren funtsezko helburu 
eta interesak lehenengo printzipioak gerizaturiko askatasunek babes-
turik daudenez gero, lehentasuna ematen diote printzipio horri. Kon-
tzientzia askatasun justuak bermaturiko interes erlijiosoari dagokio-
nez, adibide gisa jorratu dugu (33, 35 §§). Horri dagokionez, gogoan 
izan behar dugu parteek funtsezko interes partikular bat segurtatzen 
saiatzen direla, nahiz eta, ezjakintasunaren estalkia dela eta, interes 
horren izaera orokorra besterik ez duten ezagutzen, hala nola interes 
erlijiosoa dela. Haiek nahi dutena ez da erlijioren bat praktikatzen laga 
diezaieten, baizik erlijio konkretu bat, hau da, euren erlijioa, dena de-
lakoa, praktikatzen laga diezaieten (28§). Eta beren interes ezezagun 
baina partikularrak segurtatzeko jatorrizko kokapeneko perspektiba-
tik, konpromisoak galdatzen dizkien esfortzuak direla eta (29§), oina-
rrizko askatasunei lehentasuna ematera beharturik daude. 

Gizarte ongi antolatuak parteen goren mailako interesaren alde 
ere egiten du, gizarte instituzioek interesak, funtsezkoak ere barne, 
moldatzeko eta erregulatzeko duten moduagatik (26§). Parteek beren 
buruak beren azken xedeak berrikus eta alda ditzaketen eta horretan 
beren askatasuna zaintzeari lehentasuna ematen dioten pertsona libre-
tzat dauzkate. Justiziaren printzipioek oinarrizko egitura, autonomia 
eta objektibotasunaren azalpenak argitzen duena (78§), zuzentzeko 
duten moduak demostratzen du gizarte ongi antolatuan erdiesten dela 
goren mailako interes hori. 

Pertsonak jatorrizko kokapenean, hortaz, halako interesen hie-
rarkia batek mugitzen ditu. lehenbizi beren goren mailako interesa 
eta funtsezko helburuak (zeintzuen forma orokorra besterik ez duten 
ezagutzen) segurtatu behar dituzte, eta hori askatasunari ematen dio-
ten lehentasunean islatzen da; beren beste desio eta helburuak aurrera 
atera ahal izateko behar dituzten bitartekoak eskuratzeak leku sekun-
darioa dauka. Nahiz eta askatasunean jarritako funtsezko interesak 
helburu zehatz bat eduki, hots, oinarrizko askatasunak efektiboki xe-

datzea, baliteke interes horiek beti ez agertzea gidari gisa. interesok 
gauzatzeak zenbait baldintza sozial eta, gainera, beharrizan eta desio 
materialei maila bateraino erantzutea galda dezake, eta horrexek es-
plikatzen du zergatik murriztu behar diren batzuetan oinarrizko as-
katasunak Baina behin behar diren baldintza sozialak eta beharrizan 
eta desio materialak behar den mailaraino betetzea lortu dugunean, 
gizarte ongi antolatuan eta aldeko zirkunstantzietan gertatzen den 
moduan, goi mailako interesak erregulatzaileak dira hortik aurrera. 
izan ere, Millek uste zuen moduan, interes horiek biziago bihurtzen 
dira gizarte egoerak eraginkortasunez adieraziak izan daitezen aukera 
eman ahala, halatan, non azkenerako erregulatzaile bihurtzen diren 
eta lehentasunezko lekuan agertzen zaizkigun.312 oinarrizko egitura, 
orduan, interes komunitate ezberdinen barne bizitza librea segurta-
tzeko da eta haietan pertsonak eta taldeak, askatasun berdinarekin 
koherenteak diren gizarte batasuneko molde ezberdinetan, erakar-
tzen gaituzten xede eta bikaintasunak erdiesten saiatzen dira (79§). 
Jendeak beren elkarteak gobernatzen dituzten lege eta arauekiko kon-
trola gauzatu nahi du, dela elkarteko asuntoetan zuzenean parte har-
tuz, dela zeharka, kultura eta egoera sozialeko lokarrien bidez eurekin 
elkartuta dauden ordezkarien bidez. 

Honaino justiziaren bi printzipioen arrazoibidearen lehenengo 
partean defendatzen den askatasunaren lehentasunari buruzko arra-
zoiak jorratu ditugu. orain arrazoibidearen bigarren partera jo behar 
dugu eta galdetu ea zenbaterainoko azpijana egin diezaioketen lehen-
tasun horri gizarte ongi antolatu batean sor daitezkeen hainbat eratako 
sentimendu eta jarrerek (80§). orain eman lezake ezen, funtsezko be-
harrizanak erantzunda eta behar diren baliabide materialak eskuratu-
ta daudenean ere, aberastasunaren banaketan norberak daukan maila 
erlatiboari buruzko ardurak iraun eginen duela jendartean. Hartara, 
bakoitzak zati proportzional handiagoa nahi duela suposatuz gero, 
emaitza oparotasun materialaren desio hazkorra izan daiteke era be-

312 ikus J. s. Mill, Principles of Political Economi, argit.: W. s. ashley (londres, 
longmans Green, 1909), 210 or. Erreferentzia ii. liburuko 1. kapituluaren 3§ 
atalaren azken paragrafoaren lehen partearekikoa da. Pasarte hori irakurtzen 
badugu interesen hierarkiaren nozioa, ordena lexikalera daramana, aztertzeko, 
testuan adierazten dudan iritzia funtsean Millena da. Haren ideia bat dator ho-
nako honetako pasarte batekin: Utilitarianism, 11. kap, 6-8 atalak, zeina beste 
erreferentzia batzuekin batera i. kapituluko 23 oin-oharrean aipatu dudan. 

rean. Bakoitza kolektiboki erdietsi ezin den xede bat lortzen saiatzen 
denez gero, pentsatzekoa da gizarteak gero eta ardura handiagoa uka-
nen duela produktibitatea gehitzeko eta eraginkortasun ekonomikoa 
hobetzeko. Eta helburu horiek askatasunaren lehentasunari azpiak ja-
teraino nagusi daitezke. Batzuek, horrexetan oinarrituta, objekzioak 
egin dizkiote berdintasunerako joerari, horrek norbanakoengan euren 
aberastasun sozialaren zati erlatiboarekiko obsesioa eragiten omen 
baitu. Baina, egia den arren ongi antolaturiko gizartean seguruenik 
berdintasunerako joera handiagoa izanen dela, bertako kideek nor-
beraren posizio erlatiboaren ardura modurik ez dute. ikusi dugunez, 
bekaizkeriak eta goganbeharrak ez dute haiengan eragin handirik; 
gehienbat beren eta beren elkartekideen bizi-proiektuen arabera on-
doen deritzena egiten dute, sozialki urrunago dituztenen erosotasun 
eta gozamenengatik desanimatu gabe. Ez dute, hortaz, aberastasun 
ekonomiko absolutu edo erlatibo handiagoaren mesedetan beren aska-
tasunak laburtzera bultzatzen dituen jauginik. 

Ezin da, jakina, hortik ondorioztatu gizarte justuan inor ez dela 
arduratzen gizarte mailaren inguruko kontuez. lehen mailako onda-
sunen artean agian nagusi den norberaren buruarekiko errespetuaren 
deskribapenak indartsu azpimarratu du besteek guri buruz egiten du-
ten balorazioaz dugun ustearen garrantzi handia. Baina gizarte ongi 
antolatuan, maila bat edukitzeko premiari instituzio justuen onarpen 
publikoak erantzuten dio, askatasun berdinak ahalbidetzen dituen inte-
res komunitate libre ugarien barne bizitza bete eta anitzarekin batera. 
Norberaren buruarekiko errespetuaren oinarria, gizarte justuan, ez da, 
beraz, norberari dagokion errenta zatia, baizik funtsezko eskubide eta 
askatasunen banaketa publikoki baieztatua. Eta, banaketa hori berdina 
izaki, denek dute antzeko estatus segurua, gizarte zabalagoaren afe-
ra komunak bideratzeko biltzen direnean. inork ez du sentitzen ber-
dintasunaren baieztapen konstituzionaletik harago jotzeko gogorik, 
bere estatusa hobetzeko baliabide berrien bila. Eta gizakiak, bestalde, 
ez daude prest askatasun berdinaren azpitik dagoen ezer onartzeko. 
lehenengo eta behin, hori egiteak desabantailan jarriko lituzkeelako 
eta euren posizio politikoa ahulduko lukeelako ikuspuntu estrategiko-
tik. Horrek, gainera, publikoki finkatuko luke euren gutxiagotasuna, 
gizartearen oinarrizko egiturak definitua. Eremu publikoan mendeko 
egoera hori edukitzea benetan apalgarria eta autoestimu-suntsitzailea 
litzateke. Eta horrela, askatasun berdina baino gutxiagorekin konfor-

matuz norbanakoak kontzeptu biotan gal lezake. Hori bereziki gerta-
garri da gizarte bat justuago bihurtzen denean, eskubide berdinek eta 
elkarrekiko errespetuzko jarrera publikoek funtsezko lekua daukate-
lako oreka politikoa mantentzeko eta herritarrei euren balioaren ziur-
tasuna emateko eginkizunean. Hartara, gizartearen sektore ezberdinen 
arteko -alderagarriak ez diren taldetzat eduki genitzakeenen arteko-
diferentzia sozial eta ekonomikoek normalean etsaitasunik ez sortu 
arren, desberdintasun politiko eta zibiletik eta diskriminazio kultural 
eta etnikotik sorturiko zailtasunak ezin dira aise onartu. Herritartasun 
berdineko egoera denean estatus premiari erantzuten diona, askata-
sun berdinen lehentasuna are beharrezkoago bihurtzen da. abantaila 
ekonomiko eta sozial erlatiboen esangura, gizakien euren buruarekiko 
konfiantzaren euskarri gisa, deuseztatzea bilatzen duen justiziaren 
ikuskera bat hautatu ondoren, funtsezkoa da askatasunaren lehenta-
sunari irmoki eustea. 

Gizarte ongi antolatuan, hortaz, norberaren buruarekiko erres-
petua  denentzako  herritartasun  berdineko  estatusaren  baieztapen 
publikoak segurtatzen du; baliabide materialen banaketa bere kabuz 
burutzeko uzten da justizia prozesal hutsaren arabera. azken hori erre-
gulatzen dutenak, jakina, oinarriko instituzio justuak dira, zeintzuek 
desberdintasunen gama halatan murrizten duten, non ez den sortzen 
inbidia zurigarririk. Gauzak horrela, estatusaren problema tratatzeko 
era horrek zenbait abantaila ditu. Hartara, demagun besteek norbera-
rekiko egiten duten balorazioa norberak errentan eta aberastasunean 
duen maila erlatiboaren mende dagoela. Kasu horretan, estatus altua-
goa edukitzeak gizartearen zati handi batek baino baliabide material 
gehiago edukitzea inplikatzen du. Denek ezin dute eduki estatusik 
altuena, eta pertsona baten posizioa hobetzea besteren batena jaistea 
da. Norberaren buruarekiko errespetua areagotzeko gizarte lankidetza 
ezinezkoa da. Estatusaren bitartekoak, nolabait esatearren, aldaezi-
nak dira, eta lagun baten irabazia beste baten galera da. Egoera hori, 
argi dago, zoritxar handia da. Pertsonak bata bestearen kontra jarrita 
daude nor bere autoestimuaren bila. lehen mailako ondasun hori gai-
lena izanik, jatorrizko kokapenean parteek, zalantzarik gabe, ez dute 
egon nahi hain elkarren kontra. Horrek, lehenengo eta behin, gizarte 
batasuna lortzea zailago, ezinezko ez denean, bihurtzera joko luke. 
soluziorik onena norberaren buruarekiko errespetuari ahalik gehien 
eustea da horretarako oinarrizko askatasunak esleituz, askatasunok 

berdinak izatea lortu baitaiteke denentzako estatus bera zehaztuz. aldi 
berean, baliabide materialen zati erlatiboak bigarren mailako lekura 
baztertuta gelditzen dira. Horretara, ordena soziala, justiziaren prin-
tzipioek seinalatzen duten moduan, bi partetan zatitzeko beste arrazoi 
batera heltzen gara. Printzipiook desberdintasunak permititzen dituzte 
denen onerako diren ekarpenen truke; askatasunaren lehentasunak, or-
dea, berdintasuna inplikatzen du errespetuaren oinarri sozialetan. 

Gauzak horrela, oso posible da ideia hori erabat gauzatzerik 
ez egotea. Neurri bateraino gizakiek duten beren balioaren sena ins-
tituzioetan duten posizioaren eta euren errenta zatiaren mende egon 
daiteke. Baina, bekaizkeria eta goganbehar sozialaren azalpena zu-
zena baldin bada, orduan, oinarriko antolamendu egokiekin, jaidura 
horiek ez lirateke gehiegizkoak. Baina, teorikoki, norberaren buruare-
kiko errespetua lehen mailako ondasunetan sar dezakegu, ondasunon 
indizeak definitzen dituelarik itxarobideak. orduan, desberdintasun 
printzipioaren aplikazioetan, indize horrek bekaizkeria zurigarriaren 
ondorioak permiti ditzake (80§); zenbat eta latzagoak ondorio horiek, 
orduan eta urriagoak abantaila gutxien dituztenen itxarobideak. Nor-
beraren buruarekiko errespetuari dagokion doikuntzaren bat egin be-
har bada, onena legegintza etapako ikuspuntutik erabakitzea da, non 
parteek informazio gehiago duten eta determinazio politikoaren prin-
tzipioa aplikatzen den. Dudarik gabe, arazo hori konplikazio desatse-
gina da. Justiziaren ikuskera publikoan sinpletasuna berez desiragarria 
denez (49§), inbidia zurigarria posible egiten duten baldintzak, ahal 
izanez gero, ekidin egin behar lirateke. Puntu hori aipatu badut, ebaz-
teko barik zera seinalatzeko soilik izan da, alegia, beharrezko izanez 
gero, abantaila gutxien dituztenen itxarobideak norberaren buruare-
kiko errespetua den lehen mailako ondasuna ere barne hartzeko mo-
duan uler daitezkeela. 

Badirudi, orduan, arrazoibidearen bigarren parteak askatasuna-
ren lehentasuna berresten duela. Hala ere, askatasunaren lehentasuna-
ren azalpen horri norbaitzuek objekzioa jar diezaiokete esanez gizar-
teek norberaren buruarekiko errespetua baieztatzeko eta bekaizkeriari 
eta beste jaidura suntsigarri batzuei aurre egiteko bestelako modu ba-
tzuk dituztela. Hartara sistema feudalean edo kasta sistema batean 
uste da bakoitzak esleiturik duela bere lekua gauzen ordena natura-
lean. Kide bakoitzak bere alderaketak, ustez, bere estamentu edo kasta 

barrura mugatuko ditu, eta, jakina, barruti horiek beste hainbeste talde 
ez-konparagarri izanen dira, giza kontroletik at sortuak eta erlijioak eta 
teologiak berretsiak. Gizakiak beren mailara etsita biziko dira, inoiz 
maila hori auzitan jartzea otu arren; eta guztiek euren buruak boka-
zioz hantxe jarritakotzat dituztenez, bakoitzak uste du bera besteak 
bezain predestinatua eta noblea dela probidentziaren begietarako.313 
Gizartearen ikuskera horrek justizia sozialaren arazoa, arazoa sortzen 
duten zirkunstantziak kontzeptutik kenduz ebazten du. Esaten dute 
oinarrizko egitura jada determinaturik dagoela eta ez dela gizakiek 
alda dezaketen kontua. ikuspegi horren arabera, gizakien lekua mun-
duan gaizki ulertzea da suposatzea ordena soziala gizakiek izaki ber-
dinkide gisa onartuko lituzketen printzipioetara doituko litzatekeela. 

Nik, ideia horren kontra, beti suposatu dut gizarteari buruzko 
gertakari orokorren ezagutzak gidatu behar dituela parteak justiziaren 
ikuskera bat berenganatzean. Ziurtzat jotzen dute, bada, instituzioak 
ez direla aldatu ezinezkoak, ezpada ere aldatu egiten direla denboran 
zehar, zirkunstantzia naturalen eta talde sozialen jardunaren eta gataz-
ken eraginez. Naturaren eragina aitortzen da; baina gizakiak ez dira 
beren gizarte antolamenduak eratzeko gaitasunik gabekoak. Uste hori 
ere justiziaren teoriaren oinarriaren osagai bat da. Hortik ondoriozta-
tzen da bekaizkeriari eta beste jaidura aberrante batzuei aurre egiteko 
era batzuk galarazita daudela gizarte ongi antolatuan. adibidez, ho-
rrelako gizarteak ezin ditu bezatu horiek, horretarako sineste faltsu 
edo oinarririk gabekoak zabalduz. izan ere, gure arazoa gizartea nola 
antolatu behar den jakitea da, baldin jatorrizko kokapenean pertsona 
arrazionalek, egiazko uste orokorrekin, onartuko lituzketen printzipio-
etara doi dadin nahi badugu. Publikotasun printzipioak galdatzen du 
parteek suposatzea eurek, gizarteko kide gisa, gertakari orokorrak ere 
ezagutuko dituztela. Hasierako akordiora eramanen duen arrazoiketak 
ulerkuntza publikora erraz heltzeko modukoa izan behar du. Beha-
rrezko printzipioak zein diren aztertzean, jakina, ezagutza arruntaz, 

313 Puntu horri buruz, ikus Max Weber, Economy and Society, argit.: Guenther 
eta Claus Wittich (New York,, Bedminster Press, 1968) ii. lib. 435h, 598h or. 
ikus, halaber, 490-499 or., gizarte maila ezberdinek erlijioengandik espero du-
tenari buruzko iruzkin orokorretarako. Kontsultatu, orobat, Erns Troeltsch, The 
Social Teaching of the Christian Churches, itzul.: olive Wyon (londres, George 
allen and Unwin, 1931), i. lib., 120-127, 132h, 134-138 or.; eta scheler, Resent-
ment, 56h or. 

sen onak onartzen duen moduan, eta une horretako adostasun zienti-
fikoaz fidatu behar dugu. Baina ez dago arrazoizko alternatibarik hori 
egiteko. onartu beharra daukagu, ezarritako xedeak aldatzen diren 
bezalaxe, arrazoiz hautatzen bide ditugun justiziaren printzipioak ere 
alda daitezkeela. Hartara, gizarte hierarkiko bat berresten duen orde-
na natural finko batean sinestea bertan behera uzten denean, sineste 
hori egiazkoa ez dela suposatuta orain, joera bat sortzen da justizia-
ren bi printzipioen -ondoz ondoko ordenan- norabidean. askatasun 
berdinen babes eraginkorra, gero eta gehiago, garrantzirik handieneko 
bihurtzen da norberaren buruarekiko errespetuari eusteko eta horrek 
lehenengo printzipìoaren lehentasuna baieztatzen du. 

83. ZoRioNTasUNa ETa XEDE NaGUsiaK 

Gero justiziaren onaren gaiari heldu ahal izateko moduan ego-
teko, orain aztertuko dut instituzioek nola determinatzen duten gure 
proiektu arrazionalaren hautaketa eta nola sartzen duten gure ona 
erregulatzen duen elementua. Gai horri zeharka hurbilduko natzaio 
atal honetan, zoriontasun kontzeptura itzuliz eta zoriontasunaz xede 
nagusi batek determinatu gisa pentsatzeko tentazioa seinalatuz. Hori 
egiteak berez eramanen gaitu hedonismoaren eta niaren batasunaren 
arazoetara. Dagokion mementoan ikusiko da nola dauden erlaziona-
turik gai horiek. 

Gorago nioen ezen, salbuespen batzuekin, pertsona bat zorion-
tsua dela baldintza (gutxi-asko) aldekoetan trazaturiko bizi-proiektu 
arrazional baten burutzapen (gutxi-asko) arrakastatsua erdiesteko bi-
dean aurkitzen denean, eta proiektu hori gauza daitekeela arrazoiz uste 
duenean (63§). Hartara, gu zoriontsuak gara geure proiektuak ongi ga-
ratuz doazkigunean, asmo garrantzitsuenak betetzen ari zaizkigunean, 
eta geure zori on horren iraunkortasunaz ziur sentitzen garenean. Zo-
riontasuna erdiestea zirkunstantzien eta zortearen mende dago, eta 
hortik dator aldeko baldintzak aipatzea. Zoriontasun kontzeptua ez dut 
xeheki aztertuko, baina beste puntu gutxi batzuk aipatuko ditut horri 
buruz, hedonismoaren arazoarekin duen erlazioa agerian jartzeko. 

lehenengo eta behin, zoriontasunak bi alderdi ditu: bata, per-
tsona bat gauzatzen ahalegintzen den proiektu arrazionalaren buru-
tzapen arrakastatsua da (jardueren eta helburuen zerrenda), eta bestea 
haren gogo egoera da, arrazoi sendoetan oinarriturik daukan segurta-

suna: bere arrakastak iraunen duelako konfiantza segurua. Zoriontsu 
izateak gauza bi hauek inplikatzen ditu: lorpenen bat ekintzan eta se-
gurtasun arrazionala emaitzari dagokionez.314 Zoriontasunaren defini-
zio hori objektiboa da: proiektuak geure bizitzako kondizioetara ego-
kitu behar ditugu eta geure konfiantza uste sendoen gainean oinarritu 
behar dugu. Beste era batera, zoriontasuna subjektiboki defini daiteke 
honelaxe: pertsona bat zoriontsua da bizi-proiektu arrazional baten 
burutzapen (gutxi-asko) arrakastatsua erdiesteko bidean aurkitzen 
denean, eta gorago esan dugun guztia, honako hauxe gehituz, alegia, 
ezen, baldin erratzen bada edo tronpatzen badute, orduan kasualita-
tez edo kointzidentziaz ez dela ezer jazoko, oker-ulertzeetatik aterako 
duenik. Zorionez ez da bere gezurrezko paradisutik egotzia izanen. 
Horiek horrela, definiziorik hobetsiena justiziaren teoriarekin ongien 
bat datorrena eta gure balio judizio ongi hausnartuekin koherente-
ena dena da. Horretan, aski da konturatzea, gorago seinalatu dugunez 
(82§), suposatu dugula parteek jatorrizko kokapenean uste zuzenak 
dituztela. Justiziaren ikuskera bat onartzen dute, pertsonei eta gizar-
tean duten lekuari buruzko egia orokorren argitan. Hartara, bidezkoa 
bide da suposatzea beren bizi-proiektuak eratzean ere buruargiak di-
rela. Esandako ezer, jakina, ez da argudioa zentzu hertsian. azkenean, 
definizio objektiboa, bistan da, bera osagai duen teoria moralaren zati 
gisa baloratu behar dugu. 

Definizio hori onartuta eta gorago aurkezturiko proiektu arra-
zionalen deskripzioa gogoan izanda, interpretatu ahal ditugu batzuetan 
zoriontasunari eratxekitzen zaizkion ezaugarri bereziak.315 adibidez, 
zoriontasuna autonomoa da, hau da, beragatik soilik hautatzen dugu. 
Proiektu arrazionalak azken helburu asko (edo batzuk bederen) edu-
kiko ditu, eta euretako baten bat partzialki erdietsi nahi izan daite-
ke, beste helburu batzuk osatzen eta bultzatzen dituelako. Eurengatik 
soilik erdietsi nahi diren xedeek elkarri eustea proiektu arrazionalen 
ezaugarri garrantzitsua da, eta horregatik xede horiek ez dira euren-
gatik soilik bilatzen. Hala ere, proiektu osoaren burutzapena eta hori 

314 Puntu horretarako, ikus anthony Jenny, «Happiness», Procedings of the Aristotelian Society, 66 lib. (1965-1966), 101h or. 

315 Bereziki aristotelesek eratxikitzen dizkionak, Nikomakorentzako Etika, 
1097a15-b21. aristotelesek egiten duen zoriontasunaren azalpena aztertzeko, 
ikus W. F. R. Hardie, Aristotle’s Ethical Theory (oxford, The Clarendon Press, 
1968) ii. kap. 

egiteko izaten den konfiantza iraunkorra eurengatik soilik burutu eta 
ukan nahi ditugun kontuak dira. Gogoramen guztiak, eskubideari eta 
justiziari buruzkoak barne (onaren teoria osoa erabilita hemen), azter-
tuak izan dira jada proiektua egitean. Eta, beraz, jarduera osoa auto-
nomoa da. 

Zoriontasuna beharrezko den guztia duen tasuna ere bada: 
proiektu arrazionalak, segurtasunez burutzen denean, bizitza bete-
betean hautagarri bihurtzen du eta ez du ezer gehiagorik eskatzen. 
Zirkunstantziak bereziki aldekoak direnean eta burutzapena beregain-
ki arrakastatsua, pertsonaren zoriontasuna bete-betea da. Jarraitu nahi 
zen ikuskera orokorraren barruan ez da ezer funtsezkorik falta, eta ez 
dago kontua nabariki hobeto ateratzea ekar zezakeen beste jokamolde-
rik. Hartara, gure bizimoduari eusten dioten baliabide materialak beti 
gehiago izan litezkeela imajina daitekeen arren, eta maiz helburue-
tarako bestelako eredua hautatu bazitekeen ere, proiektuaren beraren 
egiazko burutzapenak benetan eduki lezake, musika konposizioek, 
margolanek eta poemek sarri izaten duten moduan, osotasun bat, zei-
na, nahiz eta zirkunstantziek eta giza hutsegiteek maiz desitxuratu, 
begi-bistakoa den burutzapen osotik begiratuta. Hartara, batzuk giza 
loraldirako jarraibide eta emulazio eredu bihurtzen dira, ezein doktrina 
filosofikok bezain ongi irakasten digutelarik nola bizi behar dugun. 

Pertsona, orduan, zoriontsu da proiektu arrazional bat buru-
tzen ari den aldietan eta arrazoiz eta konfiantzaz espero duenean bere 
esfortzuak fruitua emanen dutela. Horrelakoari buruz esan daiteke 
erabateko zoriontasunera hurbiltzen dela, zirkunstantziak arras alde 
dituen eta bizitza bete-betea daukan neurrian. Baina horrek ez du esan 
nahi proiektu arrazional bat garatzean, zoriontasuna bilatzen ari ga-
renik, edo ez behintzat normalean hori ulertzen den zentzuan. izan 
ere, lehenengo eta behin, zoriontasuna ez da beste helburu batzuen 
artean erdietsi nahi dugun xede bat, proiektu osoaren burutzapena 
baizik. Baina suposatu dut, halaber, lehenik, proiektu arrazionalek es-
kubidearen eta justiziaren mugapenak betetzen dituztela (onaren teo-
ria osoak erabakitzen duen moduan). Norbaiti buruz zoriona bilatzen 
duela esateak ez du inplikatzen, hala dirudi behintzat, mugapen horiek 
hausteko ez baiesteko prest dagoenik. Horregatik mugapenon onarpe-
na esplizituago agertu behar litzateke. Eta, bigarrenik, zoriontasuna 
bilatzeak zenbait xede mota bilatzea iradokitzen du, hala nola, bizia, 

askatasuna eta norberaren ongizatea.316 Hartara, kausa justu baten alde 
desinteresatuki buru-belarri jokatzen dutenez, edo euren bizitza osoan 
besteen ongizatea areagotzen dihardutenez, ez da normalean pentsa-
tzen zoriontasuna bilatzen ari direnik. Errakuntza litzateke hori esatea 
santuez eta heroiez, edo eginbidez gaineko bizi-proiektua maila na-
barmenean dutenez. Ez dute epigrafe nabariki ez ongi definitu ho-
rren azpian egotea dagokion helbururik. Baina santuak eta heroiak, 
baita euren asmoetan zuzentasunaren eta justiziaren mugak onartzen 
dituzten pertsonak ere, benetan dira zoriontsuak euren proiektuak 
arrakastaz betetzen direnean. Zoriona bilatzen ahalegintzen ez diren 
arren, zoriontsuak izan daitezke, hala ere, justiziaren eskakizunak eta 
besteen ongizatea aurrera ateratzen edo erakargarri zaizkien bikainta-
sunak berenganatzen jardutean. 

Baina nola da posible, eskuarki, proiektuen artean arrazional-
ki hautatzea? Zein prozedura bete behar du norbanakoak horrelako 
erabaki bati aurre egin behar dionean? Gai horrexetara itzuli nahi dut 
orain. lehen nioen proiektu arrazionala zera dela, hautaketa arrazio-
nalaren printzipìoak betetzen dituzten eta zenbait eratako hausnarketa 
kritikoei ongi eusten dieten proiektu moten artean arrazionaltasunez 
deliberatu ondoren hautatuko litzatekeena. azkenean, zein proiek-
tu dugun nahiago erabaki beharreko puntu batera heltzen gara, hala 
ere, hortik aurrera printzipioak gidatu barik eginda (64§). Bada, hala 
ere, oraindino aipatu ez dudan deliberatzeko prozedura bat, eta geure 
helburuak analizatzekoa da. Hau da, saia gaitezke geure desioen ob-
jektuaren deskripzio zehatzagoa edo argigarriagoa kausitzen, espero 
izanik, gero, dagozkion printzipioek ebatziko dutela kasua. Horretara, 
nahi dugunaren ezaugarriak zehatzago edo sakonago ikusteak agerian 
jarriko du ezen, azken batean, proiektu inklusibo bat dagoela. 

Har dezagun berriro oporraldirako proiektuaren adibidea (63§). 
Maiz, geure buruari galdetzen diogunean zergatik bisitatu nahi ditu-
gun bi leku, konturatzen gara sakonean xede orokorragoak daudela eta 
guztiok hobeto erdiets daitezkeela leku batera joanda, bestera joanda 
baino. Hartara, zenbait arte estilo estudiatu nahi baditugu, gero egin-
dako hausnarketa batek argitu ahal digu proiektu bata bestea baino 
hobea dela horretarako. Zentzu horretan, kontura gaitezke Parisera 
joateko daukagun desioa Erromara joateko daukaguna baino biziagoa 

316 aipaturiko bi betekizun horietarako, ikus Kenny, «Happiness», 98h or. 

dela. sarritan, hala ere, deskripzio zehatzagoa ere ez da erabakigarria 
izaten. Kristau elizarik ospetsuena eta museorik ospetsuena biak iku-
si nahi baditugu, inora joan ezinik geratuko gara. Desio horiek ere, 
jakina, berriro azter daitezke. Desiorik gehienak nola adierazten di-
ren ikusita, ezerk ez du demostratzen guk benetan zer desio dugun 
hobeto argitzen digun karakterizaziorik dagoenik. Baina aitortu behar 
dugu lehenago edo geroago helburu konparatu ezinezkoak erdiesteko 
daukagun posibilitatea edo, hobeto, probabilitatea, helburuon artean 
arrazionaltasunez deliberatuta hautatu beharko dugularik. Geure hel-
buruak era askotara txukun, birmolda eta eralda ditzakegu, elkarrekin 
doitzen saiatuz. Hautaketa arrazionalaren printzipioak gidargi moduan 
erabiliz eta geure desioak ahalik erarik argienean formulatuz, lehenta-
sun hutsezko hautaketaren eremua estutu, bai, ahal izanen dugu, baina 
ez erabat ezabatu. 

Badirudi, bada, erabakia tinkoa ez izatea lagunak helburu asko 
eduki eta, eurok talkan ikustean, elkarrekin konparatu eta bat hautatze-
ko jarraibiderik ez edukitzetik sortzen dela. Deliberamendu praktikoan 
geldiune asko daude, eta asko dira berengatik soilik desio ditugun gau-
zei ezaugarriak aurkitzeko erabiltzen ditugun erak. Hartara, aise ikus 
daiteke zergatik den oso erakargarria erdietsi nahi den xede nagusi 
bakar bat (xede inklusiboaren kontrako gisa), egotearen ideia.317 izan 
ere, baldin beste xede guztiak bere mendean hartzen dituen xede bat 
existitzen bada, orduan seguruenik desio guztiek, arrazionalak diren 
heinean, aplikatu beharreko printzipioak zein diren erakusten duen 
analisi bat admitituko dute. Hautaketa arrazionala egiteko prozedura 
eta hautaketa horren ikuskera, bada, erabat argi leudeke: deliberamen-
dua xedeetarako bitartekoei dagokie beti, xede txikiago guztiak xede 
nagusi bakar baterako ordenaturik egonik. arrazoi-kate txiki mugatu 
ugariak azkenean puntu berera doaz eta han batzen dira. Horregatik, 
erabaki arrazionala, hasteko, beti da posible, kalkulatzeko zailtasunak 
eta informazio falta baino ez daudelako gainditzeke. 

orain, funtsezkoa da xede nagusiaren teorialariak zer nahi duen 
ulertzea, zehazki, hautaketa metodo bat egileak berak betiere erabil 
lezakeena erabaki arrazionala hartzeko. Hiru betekizun daude, bada, 

317 Xede «nagusi» eta «inklusiboen» terminologia W. F. R. Hardie-rena da, «The Final Good in aristotle Ethics», Philosophy, 40 lib. (1965). Bere Aristotle’s Ethical Teory lanean ez darabil hizkuntza molde hori. 

eta deliberamenduaren ikuskerak honako hauek zehaztu behar ditu: 1) 
lehenengo pertsonako prozedura bat, 2) eskuarki aplikagarria dena eta 

3) emaitzarik onenera eramateko garantia eskaintzen duena (behintzat 
aldeko informazio baldintzetan eta kalkulatzeko gaitasuna suposatuta). 
Ez daukagu baldintza horiek betetzen dituen prozedurarik. ausaz har-
turiko prozedurak metodo orokor bat ematen du, baina zirkunstantzia 
berezietan bakarrik izanen da arrazionala. Eguneroko bizitzan geure 
kulturatik hartu eta geure historia pertsonalaren bilakaeran aldatzen 
ditugun deliberamendu eskemak erabiltzen ditugu. Baina ez dago 
hausnarketa mota horiek arrazionalak diren segurantzarik. agian arau 
minimo batzuk soilik betetzen dituzte, nolabait moldatzen laguntzen 
digutenak, egin genezakeen onena egiteko aukera ematetik urrun gel-
ditzen diren arren. Hortaz, baldin prozedura orokor bat bilatzen badu-
gu, gure elkarren aurkako helburuak halatan konparatu eta pisatu ahal 
izateko modukoa, non jarduteko ildorik onena hautatuko dugun, edo 
gutxienez pentsamenduan identifikatuko dugun, orduan badirudi xede 
nagusi baten ideiak erantzun sinple eta naturala ematen duela. 

Pentsa dezagun orain xede nagusi hori zer izan daitekeen. Ezin 
da zoriontasuna bera izan, zeren egoera hori aparte zehazturiko bizi-
proiektu bat gauzatuz erdiesten baita. Gehienez ere esan genezakeena 
zoriontasuna xede inklusibo bat dela, horrekin esan nahirik ezen bera 
gauzatzeak zoriontsu egiten gaituen proiektuak berak anitz helburu, 
direnak direla, barne hartzen eta ordenatzen dituela. Bestalde, arrunt 
desegokia da xede nagusia helburu pertsonal edo sozial moduan ima-
jinatzea, botere politikoa eskuratzea edo herriaren txaloak lortzea, edo 
norberaren eduki materialak ahalik gehien gehitzea izan daitekeelarik 
helburu hori. Ziur asko gure balio judizio ongi hausnartuen kontrakoa 
da, eta, dudarik gabe, ez-gizatiarra, ezergatik ere moteldu gabe bila-
tzen dugun xede horietako bakar batek hain mendean hartuta egotea. 
izan ere, xede nagusi batek badu beste helburu guztiekiko lehentasun 
lexikala bederen, eta hura erdietsi nahiak lehentasun absolutua har-
tzen du beti. Hartara, loiolakoak dio xede nagusia Jainkoa zerbitza-
tzea dela, eta horrekin geure arima salbatzea esan nahi du. Koheren-
tea da onartzean Jainkoaren asmoak aurrera ateratzea dela bigarren 
mailako helburuak orekatzeko irizpide bakarra. arrazoi horrexegatik 
bakarrik izan behar dugu nahiago osasuna gaixotasuna baino, aberas-
tasuna pobretasuna baino, ohorea desohorea baino, bizitza luzea bi-
zitza laburra baino eta, erants genezake, adiskidetasuna eta afektua 

gorrotoa eta ezinikusia baino. atxikimendu orokiko aiherga izan behar 
dugu -dio hark- horiek desordenatu bihurtzen baitira, balantzako pla-
ter orekatuak bezalakoak izatea eta Jainkoaren aintzarik handienerako 
izanen dela uste dugun bideari ekiteko prest egotea eragozten digute-
nez gero.318 

ohartu beharra dago aihergatasunaren printzipio hori bateraga-
rria dela plazer txikien gozamenarekin eta joko eta entretenimendue-
tan parte hartzearekin. izan ere, horrelako jarduerek gogoa laxatu eta 
espirituari atsedena ematen baitiote, eta, hartara, helburu garrantzi-
tsuagoei aurre egiteko moduan jartzen gara. Horrela, nahiz eta Tomas 
akinokoak uste izan Jainkoa ikustea dela giza ezagutza eta ahalegin 
ororen azken xedea, jolas eta entretenimenduei leku bat ematen die 
gure bizitzetan. Halere, plazer horiek xede gorena lortzen laguntzen 
edo behintzat oztopatzen ez duten neurrian bakarrik permititzen dira. 
Gauzak halatan antolatu behar ditugu, non arinkerian eta olgetetan, 
afektuan eta adiskidetasunean, hartzen dugun atseginak ez duen gala-
razi behar gure azken xedearen erdiespenik beteena.319 

Xede nagusiari buruzko ikuspegien ertzeko izaera proposatu-
riko xedearen zehaztasunik ezak eta anbiguotasunak estalduta geldi-
tzen da maiz. Hartara, Jainkoa izaki moral gisa bururatzen bada (izan 
behar duen moduan), orduan beste edozeren gainetik hura zerbitza-
tzeko xedea zehaztu gabe uzten da Jainkoaren asmoak errebelazioan 
argi ez dauden edo arrazoi naturalez nabariak ez diren neurrian. Muga 
horien barruan, moralaren doktrina teologiko batek printzipioak ore-
katzeko eta beste ikuskera batzuk hausten dituen lehentasuna erabaki-
tzeko dauden arazo berak ditu. arazo eztabaidatuak puntu horrexetan 
kokatzen direnez, etika erlijiosoak proposaturiko soluzioa itxurazkoa 
baino ez da. Eta, jakina, xede nagusia argiro zehaztuta dagoenean, 
jomuga objektiboren bat erdiesteko zentzuan, hala nola, botere poli-
tikoa edo aberastasun materiala, orduan azpitik doazen fanatismoa eta 
gizagabetasuna agerikoak dira. Gizakien ona heterogeneoa da niaren 
helburuak heterogeneoak direlako. Gure helburu guztiak xede bakar 
baten mendean jartzeak hautaketa arrazionalaren printzipioak (eta 

318 ikus Los ejercicios espirituales, la Primera semana, «Principio y Fundamento»; eta la segunda semana, «Tres ocasiones en las que se puede hacer una elección prudente». 

319 Jentilen kontrako Bilduma, iii. liburua, XXV. kap. 

kontuan hartu beharreko printzipioak ere), hertsiki hitz eginda, urra-
tzen ez dituen arren, harritu egiten gaitu, hala ere, jokaera irrazional 
edo, agian hobeto, burugabe moduan agertzen baitzaigu. Nia desfi-
guratu egiten da eta bere xedeetako bakar baten zerbitzuan jartzen da 
sistemaren mesedetan. 

84. HEDoNisMoa, HaUTaTZEKo PRoZEDURa Gisa 

Hedonismoa, tradizionalki, honako bi era hauetako batean 
ulertzen da: edo on intrintseko bakarra sentipen atsegingarria delako 
baieztapen gisa, edo norbanakoak lortzen ahalegintzen diren gau-
za bakarra plazera dela dioen tesi psikologiko gisa. Nik, hala ere, 
hirugarren era batean interpretatuko dut, hau da, hedonismoa xede 
nagusi bakar bati dagokion deliberamenduaren kontzeptua burutzen 
saiatzen den zentzuan. Erakusten saiatzen da hautaketa arrazionala 
beti posible dela, printzipioz bederen. Eginen dudan ahalegina ustel 
atera badaiteke ere, hedonismoa utilitarismoaren eta kontratu doktri-
naren arteko kontrastea ikusteko ematen duen argiagatik aztertuko 
dut, labur bada ere. 

imajinatzen dut hedonistak arrazoiketak ondoren azaltzen du-
dan moduan egiten dituela. lehenik, pentsatzen du ezen, giza bizitza 
arrazoimena gidari dela garatuko bada, xede nagusi bat egon behar 
duela. Elkarren lehian ari zaizkigun helburuak orekatzeko modurik ez 
dago, goragoko xede baterako bitarteko gisa ipinita ez bada. Bigarre-
nik, plazera sentipen atsegingarri gisa ulertzen du hertsiki. Uste du 
atsegingarritasuna dela, sentipen eta sentsazioaren atributu gisa, xede 
nagusiaren eginkizuna betetzeko kandidatu onargarri bakarra, eta, ho-
rregatik berez ona den bakarra. Plazera on bakar moduan ikuste hori 
ez da postulatzen zuzenean lehen printzipio gisa eta, ondorioz, ez dago 
gure judizio ongi hausnartuekin kontraesanean. aitzitik, plazerera 
xede nagusi gisa eliminazio prozesu baten bidez iristen da. Hautaketa 
arrazionalak posible direla ziurtzat jota, xede horrek existitu egin be-
har du. aldi berean xede hori ezin da izan zoriontasuna ez beste ezein 
jomuga objektibo. Batzuen gurpil zoroa eta besteen gizagabetasuna 
eta fanatismoa ekiditeko, hedonista barrura begira jartzen da. azken 
xedea introspekzioz identifika daitekeen sentsazio edo sentipenen no-
lakotasun zehatzen batean aurkitzen du. suposa dezakegu, nahi izanez 
gero, atsegingarritasuna guk aldeko jarreraz ikusten eta, baldintza ber-

dinetan, luzatu nahi izaten ditugun sentipen eta esperientzia guztiek 
duten ezaugarri gisa defini daitekeela itxuraz. Hartara, argiago uzteko, 
esan dezakegu atsegingarritasuna arrosak usaintzeari, txokolatea das-
tatzeari, afektua eskaintzean maitasuna jasotzeari eta antzekoei komu-
na zaien ezaugarria dela, eta antzeko eran kontrako atributuari, hots, 
atsekabeari dagokionez.320 

Hedonistak baieztatzen du, bada, egile arrazionalak badakiela 
nola jardun behar duen bere ona zein den erabakitzeko: eskura dituen 
proiektuetatik plazer balantze neto handiena, atsekabeen gainetik, zei-
nek eskaintzen dion begiratu behar du. Proiektu horrexek zehazten du 
haren hautaketa arrazionala, hau da, zeingehiagoka ari zaizkion hel-
buruak ordenatzeko modurik onena. Dagozkion printzipioak arrunki 
aplikatzen dira orain, gauza on guztiak homogeneoak direlako eta, 
beraz, konparagarriak plazera den xede bakarrerako bitarteko gisa. 
Balorazio horiek, jakina, ziurgabetasunez eta informazio faltaz bete-
rik daude, eta, normalean, kalkulu eskas hutsak egin daitezke. Hala 
ere, hedonismoarentzat hori ez da benetako zailtasuna: axola duena 
da plazeraren maximoak onaren ideia argia eskaintzen duela. orain 
esaten zaigu ezagutzen dugula zer den, guk bilatuz gero, gure bizitzari 
molde arrazionala ematen dion gauza bakarra. Neurri handian, arrazoi 
horiexengatik uste du sidgwickek plazerak izan behar duela delibera-
mendua gidatu behar duen xede arrazional bakarra.321 

Garrantzizkoa da bi puntu seinalatzea. lehenik, plazera senti-
penaren eta sentsazioaren ezaugarri berezitzat hartzen denean, kalku-
luen oinarri izan daitekeen neurri zehatz moduan bururatzen da. Espe-
rientzia atsegingarrien intentsitatearen eta iraunaldiaren terminoetan 
kalkulatuta, egin daitezke, teorikoki, beharrezko neurketak. Hedonis-
moaren metodoak lehen pertsonako hautaketa prozedura eskaintzen 
du, zoriontasunaren arauak eskaintzen ez duena. Bigarrenik, plazera 
xede nagusitzat hartzeak ez du inplikatzen helmuga objektibo zehatzak 
ditugunik. askotariko jardueretan eta hainbat gauzaren bilaketan aur-
kitzen dugu plazera. Horregatik, sentipen atsegingarriak maximizatu 
nahiak badirudi fanatismoa eta gizagabetasunaren agerpena behintzat 
ekiditen dituela, eta aldi berean lehen pertsonako hautaketa egiteko 

320 adibide argigarria honako honena da: C. D. Broad, Five Types of Ethical 
Theory (londres, Routledge and Kegan Paul, 1930), 186h or. 
321 The Methods of Ethics, 7. ed. (londres (Macmillan, 1907) 405-407, 479 or. 

metodo arrazional bat definitzen duela. Gainera, hedonismoaren inter-
pretazio tradizional biak orain erraz esplikatzen dira. Plazera benetan 
baldin bada gu lortzen saiatuz gero proiektu arrazionalak identifika-
tzeko gai egiten gaituen xede bakarra, orduan, dudarik gabe, plazera 
on intrintseko bakar gisa agertuko da, eta horrela hedonismoaren prin-
tzipiora heldu izanen gara deliberamendu arrazionalaren baldintzetatik 
ateratako argudio baten bidez. Hortik hedonismo psikologikoaren al-
daera bat ere ondorioztatzen da: zeren, jokabide arrazional orok, beti, 
plazera kontzienteki bilatuko lukeela esatea urrunegi joatea litzatekeen 
arren, sentipen atsegingarrien balantze netoa maximizatzeko pentsatu-
riko jarduera mordo batek erregulaturik bailegoke edonola ere. Horrek 
interpretaziorik ohikoenetara garamatzanez, badirudi hedonismoaren 
funtsezko ideia plazera erdietsi nahi izateak deliberatzeko era arrazio-
nal bakarra eskaintzen duela dioen tesia dela. 

Begi-bistakoa dirudi hedonismoa ez dela xede nagusi arra-
zoizkorik definitzeko gai. Bakar-bakarrik gelditzen zaigu seinala-
tzeko ezen, behin plazera, bururatu behar den bezala, modu konkretu 
batean bururatzen denean haren intentsitatea eta iraunaldia egilearen 
kalkuluetan sartzeko moduan, orduan ez dela onargarria azken xede 
arrazional moduan hartzea.322 Dudarik gabe, sentipenaren edo sen-
tsazioaren ezaugarri bat beste guztiak baino nahiago izatea nork bere 
besteekiko boterea edo bere aberastasun materiala maximizatzeko 
gehiegizko desira bezain desorekatua eta ezgizatiarra da. Zalantzarik 
gabe, arrazoi horrexegatik da sidgwick uzkur atsegingarritasuna sen-
tipenaren nolakotasun berezia dela onartzeko; baina onartu beharra 
dauka hori, baldin plazerak balio behar badu, hark nahi duen moduan, 
balio idealak, hala nola, ezagutza, edertasuna eta adiskidetasuna, bata 
bestearekin konparatu eta baloratzeko.323 

322 Broadek Five Types of Ethical Theory lanean seinalatzen duen moduan. 

323 Methods of Ethics lanean, 127 or., sidgwickek ukatu egiten du plazera sen-
tipenaren nolakotasun neurgarria denik, zeinahi delarik ere nahiespenarekin 
duen erlazioa. Hori autore batzuen interpretazioa dela dio, baina berak ezin onar 
dezakeela. Hark plazera honelaxe definitzen du: «izaki adimentsuek sentitzen 
dutenean, desiragarri gisa bederen edo -konparazio kasuetan- hobesgarri gisa 
atzematen duten sentipena». Badirudi hor arbuiatzen duen interpretazioa gero 
xedeen artean koherentzia sartzeko azken irizpidetzat onartzen duena dela. ikus 
405-407, 479 or. Bestalde, hautaketa metodo hedonistak ez du jada bete daite-
keen jarraibiderik ematen. 

Eta hortxe ditugu beren artean alderatu ezinezkoak diren atse-
ginezko sentipen mota ezberdinak, eta berdin plazeraren dimentsio 
kuantitatiboak ere, intentsitatea eta iraunaldia. Nola orekatu behar 
ditugu elkarrekin talka egiten dutenean? Mota bateko sentipen espe-
rientzia atsegingarri labur baina bizi bat aukeratu behar al dugu, bes-
te mota bateko esperientzia atsegingarri ez hain bizia baina luzeagoa 
bazter utzita? aristotelesek dio gizaki onak, beharrezko izanez gero, 
bere bizia ematen duela bere adiskideengatik, nahiago duelako plazer 
handiko aldi labur bat, atsegin arineko aldi luze bat baino, bizitza zin-
tzoko urtebete bat, existentzia aspergarriko urte asko baino.324 Baina 
nola erabakitzen du hori? Gainera, santayanak dioenez, plazeraren eta 
atsekabearen balio erlatiboa zehaztu behar dugu. Petrarkak dioenean 
mila plazerek ez dutela atsekabe bat balio, horiek alderatzeko bata eta 
bestea baino funtsezkoagoa den jarraibidea hartzen du. Pertsonak be-
rak hartu behar du erabaki hori, bere jaidura eta desioen, oraingoen eta 
gerokoen, gama guztia kontuan hartuta. argi dago ez dugula delibera-
mendu arrazionaltasunetik aurrerago egin. Xede aniztasunaren arazoa 
alde guztietatik sortzen da berriro sentipen subjektiboen alorrean.325 

objekta liteke ezen, ekonomian eta erabakiaren teorian, arazo 
horiek gaindituta daudela. Baina baieztapen hori oker-ulertze batean 
oinarritzen da. Eskariaren teorian, esate baterako, suposatzen da kon-
tsumitzailearen hobespenek zenbait postulatu betetzen dituztela: al-
ternatiba sortan ordenamendu osoa zehazten dute eta ganbiltasuna eta 
jarraitasuna eta antzeko ezaugarriak erakusten dituzte. Horiek suposa-
tuta, demostra daiteke hobespenoi aurre egiten dien onuragarritasun 
funtzio bat existitzen dela, hautaturiko alternatibarentzat funtzioaren 
balioa handiagoa baldin bada, eta baldin bada soilik, alternatiba bat, 
besteak baztertuz, hautatzen den zentzuan. Funtzio hori norbanakoaren 
hautaketen, hark benetan nahiago duenaren, ezaugarria da, betiere ha-
ren hobespenek zenbait baldintza betetzen dituztenean. Ez dio ezertxo 
ere, lehenbizi, norbanakoak bere erabakiak hain ordena koherentean 
nola moldatzen dituen adierazteko, eta ezin du inola ere alegatu nor-
baitek arrazoiz erabili lezakeen lehen pertsonako hautaketa prozedura 
bat denik, norbait horren deliberamenduen emaitza bakarrik erregis-
tratzen duelako. Kasurik onenean, ekonomialarien ustez norbanako 

324 Nikomakorentzako Etika, 1169a17-26. 

325 The Life of Reason in Common Sense (New York, Charles scribner, 1905) 
237h or. 

arrazionalen hautaketek betetzen dituzten printzipioak gida-ildo gisa aurkez daitezke, geure erabakiak hartzean kontuan izan ditzagun. Baina irizpide horiek, horrela ulertuta, hautaketa arrazionalaren printzipioak (edo haien antzekoak) dira, eta berriro ere deliberamendu arrazionaltasunarekin aurkitzen gara.326 

Badirudi, bada, eztabaidaezina dela ez dagoela bere bilaketa 
gure balio judizio ongi hausnartuekin bat datorrela erakusten duen 
xede nagusirik. Bizi-proiektu arrazional bat gauzatzeko xede inklusi-
boa bestelako kontua da erabat. Baina hedonismoak hautatzeko proze-
dura arrazionalik ezin eskaini izateak ez gaitu harritu behar. Wittgeins-
tein-ek demostratu zuen errakuntza bat dela esperientzia berezi batzuk 
postulatzea oroitzapenak irudipenetatik, sinesteak suposizioetatik, 
eta beste jarduera mental batzuk, nola bereizten ditugun esplikatze-
ko. antzera batean, ez dago aurrekaririk demostra dezakeenik mota 
batzuetako sentipen atsegingarriek erreferentzia unitate bat definitzen 
dutela, bera erabiltzean deliberamendu arrazionalaren posibilitatea es-
plikatzen duena. Ez plazerak ez beste ezein xede zehatzek bete dezake 
hedonistek esleituko lioketen funtzioa.327 

326 Hartara, prezioaren teoriak, aurresan ezinezkoa -hautamena duen per-
tsonaren erabakiak- aurresan nahi duelako, huts egin behar duela esanez jartzen 
den objekzioari Walras-ek hauxe erantzuten dio: «inoiz ez gara saiatu askatasun 
osoz harturiko erabakirik aurresaten; erabaki horien ondorioak termino matema-
tikoetan adierazten ahalegindu besterik ez dugu egin. Gure teoriaren arabera, 
suposatzen da saltzaile bakoitzak bere onura edo beharrizan kurbak nahierara 
erabaki ditzakeela.» Elements of Pure Economics, itzul.: William Jaffé (Home-
wood, iii., Richard D. irwin, 1954) 256 or. ikus, halaber, P.a. samuelson, Foun-
dations of Economic Analysis (Cambridge, Harvard University Press, 1947), 
90-92, 97 orrialdeetako oharrak; eta R. D. luce eta Howard Raiffa, Games and 
Decisions (New York, John Wiley and sons, 1957), 16, 21-24, 38 or. 

327 ikus The Philosophical Investigations (oxford, Basil Blackwell, 1953. Espe-
rientzia bereziak postulatzearen kontrako arrazoiketa adibide ezberdin askoren 
bidez egiten da. Plazerari aplikatzeko, ikus G. E. M. anscombe-ren azalpenak, 
Intention (oxford, Basil Blackwell, 1957). Hauxe dio, besteak beste, anscombek: 
«Wittgensteinen esanahiari buruzko ohar bat egoki genezake eta esan ‘plazera 
ezin da inpresio bat izan, zeren ezein inpresiok eduki ditzake plazeraren ondo-
rioak’. Haiek [enpirista britainiarrak] esaten zuten zerbaitetan atsegin edo desira 
bereziz pentsatzen zutenean, iritsia zela, nabariki, beste edozer egiteko unea.» 
(77 or.). ikus, halaber, Gilbert Ryle, «Pleasure», Proceedings of the Aristotelian 
Society, sup. 28 lib. (1954), eta Dilemmas (Cambridge, The University Prtess, 
1954), iV. kap.; anthony Kenny, Action, Emotion and Will (londres, Routledge 
and Kegan Paul, 1963), Vi. kap.; eta C. C. W. Taylor, «Pleasure», Analysis, sup. 

Gauzak horrela, filosofoek uste izan dute esperientzia bereziak 
badirela eta gure bizitza mentala gidatzen dutela hainbat arrazoi ez-
berdinen bidez. Horrela, hedonismoak inora ez garamatzala demostra-
tzea gauza erraza bada ere, garrantzia duena zera ulertzea da, zergatik 
aurki gaitezkeen baliabide etsigarri horretara jo beharrean. seinalatu 
dut jada arrazoi bat: gure ona zein den erabakitzean hobespenezko 
hautaketa hutsaren eremua estutu nahia. Edozein teoria teleologikotan, 
onaren ikuskerako lausotasun edo anbiguotasun oro justuari buruzko 
ikuskerara transferitzen da. Hortik, baldin norbanakoen ona, nolabait 
esatearren, eurei hain zuzen norbanako gisa erabakitzea dagokien 
zerbait bada, gauza bera gertatzen da, muga batzuen barruan, justua 
denarekin. Baina bidezkoa da pentsatzea justua dena ez dela hobes-
pen hutseko kontua, eta, horregatik, onaren behin betiko ikuskera bat 
aurkitzen saiatzen gara. 

Baina bada beste arrazoi bat ere: teoria teleologikoak norba-
nako ezberdinen on ezberdinak alderatzeko era bat behar du, guztizko 
ona maximizatu ahal izateko. Nola egin daitezke balorazio horiek? 
Xede batzuek norbanakoen proiektuak banan-banan hartuta eratzeko 
balio badute ere, ez dira aski justua denaren ikuskera bat definitzeko. 
Badirudi, bada, barrurantz itzultzea, sentipen atsegingarriaren arau-
rantz, pertsona anitzen artean izendatzaile komun bat, gizarte ordena 
espezifikatzeko ahalbidea emanen digun halako pertsonarteko moneta 
bat-edo, aurkitzeko ahalegina dela. Eta iradokizun hori are hertsaga-
rriagoa da, baldin jada baieztatzen bada arau hori pertsona bakoitzaren 
helburua dela, arrazionala den neurrian. 

Konklusio gisa, ez nuke nik esanen doktrina teleologikoa na-
hitaez hedonismo moduren batera eramaten dugunik teoria koheren-
te bat definitzeko helburuz. Badirudi, hala ere, horretaranzko joerak 
baduela naturaltasunik. Esan liteke hedonismoa teoria teleologikoen 
jite sintomatikoa dela, arrazoiketa moraleko metodo argi eta aplika-
garri bat formulatu nahi duten neurrian. Hedonismoaren ahultasunak 
maximizatzeko egokia den xede zehatz bat definitzeko ezintasuna 
islatzen du. Eta horrek iradokitzen du doktrina teleologikoen egitura 

lib. (1963). azterlan horiek egokiena dirudien ikuspegia aurkezten dute. Testu-
an, motibazioa enpirista britainiarren plazeraren ikuskera deritzonaren filosofia 
moralaren ikuspuntutik esplikatzen saiatzen naiz. Jakintzat jotzen dut, nola ez, 
falazia dela, aipaturiko autoreek, nire ustez, demostratu duten moduan. 

erro-errotik gaizki interpretatua dela: hasiera-hasieratik justua eta ona 
oker erlazionatzen dituzte. Ez ginateke ahalegindu behar geure bizi-
tzak taxutzen lehenbizi onari, aparte definituta, begiratuz. Ez dira gure 
helburuak nagusiki gure izaera agerian uzten dutenak, baizik helburu 
horiek eratzeko beharrekotzat onartzen ditugun oinarriko baldintzak 
eta helburuok bilatzeko modua gobernatzen dituzten printzipioak. izan 
ere, nia berak baieztatzen dituen xedeak baino lehenagokoa da: xede 
nagusi bat ere posibilitate askoren artean hautatu behar da. Ez dago 
deliberamendu arrazionaltasuna gainditzeko modurik. Horregatik, al-
derantzikatu egin behar genuke doktrina teleologikoek proposaturiko 
justuaren eta onaren arteko erlazioa, eta justuari eman lehentasuna. 
Teoria morala, orduan, kontrako norabidean jardunez garatzen da. 
orain azken azalpenok kontratu doktrinaren argipean azaltzen saia-
tuko naiz. 

85. NiaREN BaTasUNa 

aurreko azterketaren emaitza da ez dagoela berarekiko erre-
ferentziaz gure hautaketa guztiak arrazoiz egin ahal izateko moduko 
helburu bakarrik. intuiziozko elementu asko sartzen dira ona zer den 
zehaztean, eta, teoria teleologikoan, horiek zuzentasunari eragiten 
diote. Utilitarista klasikoa ondorio hori saihesten saiatzen da hedonis-
moaren doktrinaren bidez, baina alferrik. Gu, hala ere, ezin gaitezke 
hor gera; soluzio konstruktibo bat aurkitu behar diogu hedonismoak 
erantzun nahi dion hautaketaren arazoari. Horrela, berriro ere betiko 
galderarekin dagigu topo: baldin helburuen eredu egokia determina-
tzen duen xede bakarrik ez badago, nola identifikatu behar da bene-
tan proiektu arrazionala? Baina galdera horri eman zaio jada erantzu-
na: proiektu arrazionala deliberamendu arrazionaltasunez aukeratuko 
litzatekeena da, onaren teoria osoaren definizioaren arabera. segurta-
tzeko gelditzen da erantzun hori, kontratu doktrinaren testuinguruan, 
erabat gogobetegarria dela eta ez direla hor sortzen hedonismoari 
datxezkion arazoak. 

Esan dudan moduan, nortasun moralak bi ahalmen ditu ezau-
garri: onaren ikuskera da bata eta justizia sena bestea. Gauzatzen dire-
nean, lehena bizi-proiektu arrazionalaren bidez adierazten da, eta bi-
garrena zuzentasunaren zenbait printzipioren arabera jarduteko desio 
erregulatzaile baten bidez. Hartara, pertsona morala berak hautaturiko 

xedeak dituena da, eta daukan funtsezko lehentasuna honako baldintza 
hauexen aldekoa da, alegia, arrazoidun izaki aske eta berdinkide gisa 
duen izaera adierazten duen bizimolde bat bete-betean -zirkunstan-
tziek uzten dioten neurrian- eraikitzeko gai eginen duten baldintzen 
aldekoa. orain, pertsonaren batasuna haren proiektuaren koherentzian 
agertzen da, batasun hori berak hautaketa arrazionalaren printzipioak, 
bere eskubidearen eta justiziaren senarekin kongruente den eran, be-
tetzeko duen goragoko mailako desioan oinarritzen delarik. Pertsonak, 
jakina, bere helburuak bat-batean barik apurka-apurka taxutzen ditu; 
baina, justiziak permititzen dituen moduen barruan, bizi-proiektua 
formulatzeko eta betetzeko gai da, bere batasuna lantzen duelarik ho-
rretara. 

Xede nagusiaren ikuskeraren ezaugarri bereizgarria ikuskera 
horretan niaren batasuna nola lortzen den egiaztatzeak ematen digu. 
Hartara, nia bakar bat bihurtzen da, esperientzia atsegingarrien guztiz-
koa maximizatzen saiatuz bere muga psikikoen barruan. Ni arrazio-
nalak horrelaxe finkatu behar du bere batasuna. Xede nagusia plazera 
denez, norbanakoa aiherga da bere beste alderdi guztiekiko, eta bere 
balio natural guztiak, gogokoak eta gorputzekoak, eta are bere jaidura 
eta afektu naturalak, esperientzia atsegingarriak erdiesteko material 
gisa ikusten ditu. Gainera niari batasuna ez dio ematen plazera bere 
plazer gisa bilatzeak, baizik plazer gisa soilik. Norberaren plazera ala 
besteena ere ote den bilatu behar dena, horrek beste gai bat plante-
atzen du, albo batera utz daitekeena pertsona bakar baten onaz ari garen 
bitartean. Baina behin hautaketa sozialaren arazoa aztergai dugunean, 
printzipio utilitarista bere forma hedonistan erabat naturala da. izan 
ere, edozein norbanakok bere deliberamenduak plazeraren xede nagu-
sia bilatuz atondu behar baditu eta bere nortasun arrazionala bestela 
segurtatzerik ez badu, orduan badirudi hainbat pertsona, beren aha-
leginak batuta, beren ekintza kolektiboak taldearen esperientzia atse-
gingarriak maximizatuz atontzen saiatuko liratekeela. Hartara, nola 
santuak, bakarrik dagoenean, Jainkoaren aintza bilatuz lan egin behar 
duen, halaxe santuen elkarte bateko kideek elkarlanean jardun behar 
dute, xede bererako behar den guztia egiteko. Kasu indibidualaren eta 
sozialaren arteko desberdintasuna niaren baliabideak, haren gaitasun 
fisiko eta mentalak, sentiberatasun eta desio emozionalak bezalaxe, 
testuinguru desberdinean kokaturik egotean datza. Kasu biotan ma-
terial horiek xede nagusiaren zerbitzurako daude. Baina, elkarlanean 

jardun dezaketen indarren arabera, niaren plazera edo talde sozialarena da maximizatu behar dena. 

Gainera, baldin hedonismora lehen pertsonako hautaketaren 
teoria gisa garamatzaten gogoeten mota berekoak aplikatzen bazaiz-
kio zuzentasunaren teoriari, onuragarritasunaren printzipioak erabat 
onargarria dirudi. Zeren demagun, lehenik, zoriontasuna (sentipen 
atsegingarri moduan definituta) dela on bakarra. orduan, intuizionis-
tek ere onartzen duten moduan, lehen ikusian bederen zuzentasuna-
ren printzipioa da zoriontasuna maximizatzea. Printzipio hori erregu-
latzaile bakarra ez bada, garrantzi maila bat eman behar zaion beste 
irizpideren batek egon behar du, banaketak kasu. Baina portaera so-
zialaren zein xede nagusirekiko erreferentziaz alderatu behar dira ja-
rraibideok? Baldin eskubide judizioak arrazoituak izan behar badute, 
eta ez arbitrarioak, badirudi onuragarritasunaren printzipioak zehazten 
duela behar den helmuga. Beste ezein printzipiok ez dauzka portaera 
justuaren azken xedea definitzeko behar diren ezaugarriak. Nik uste 
dut funtsean arrazoiketa horixe dela Millen onuragarritasunaren froga 
deritzonaren muinean dagoena.328 

Gauzak horrela, bidezkotasun gisa ulerturiko justizian zuzen-
tasunaren lehentasunak eta interpretazio kantiarrak perspektibaren al-
deranzketa osoa burutzen dute. Hori ikusteko, jatorrizko kokapenaren 
ezaugarriak eta hautatzen diren printzipioen izaera gogoratzea beste-
rik ez dago. Parteek nortasun morala hartzen dute niaren funtsezko 
alderditzat, eta ez plazererako eta atsekaberako ahalmena. Ez dakite 
zer-nolako azken helburuak dituzten pertsonek, eta xede nagusiaren 
ikuskera guztiak arbuiatzen dituzte. Ez litzaieke, hortaz, otuko onu-
ragarritasunaren printzipioa bere forma hedonistan onartzea. Ez dago 

328 ikus Utilitarianism, iV. kap. Kapitulu txit eztabaidatu hori, eta batez ere 

3. paragrafoa, aipagarria da Millek, antza denez, uste duelako ezen, baldin on 
bakarra zoriontasuna dela frogatu ahal badu, demostratu duela onuragarritasuna-
ren printzipioa dela justua zer den ebazteko irizpidea. Kapituluaren izenburua 
onuragarritasunaren printzipioaren frogari buruzkoa da; baina bertan ematen zai-
guna zoriontasuna bakarrik dela ona adierazteko arrazoiketa bat da. Baina hortik 
ezer ez da ateratzen justuari buruzko ikuskerari dagokionez. atzera, saiakeraren 
lehenengo kapitulura, jota bakarrik, eta Millek teoria moralaren egiturari buruz 
duen ideia kontuan hartuta, 8§ atalean aztertu dudan eta gorago testuan deskri-
batu dudan moduan, aurki genitzake Millek bere arrazoibidea froga zela uste 
izateko erabili zituen premisa guztiak. 

arrazoi gehiagorik parteek irizpide hori adostasunez onartzeko, beste 
edozein helburu maximizatzeko baino. Beren buruak azken xedeak 
(hainbat beti) hauta ditzaketen eta hautatzen dituzten izakitzat dituzte. 
Nola pertsona batek bere bizi-proiektuari buruz informazio osoaren 
argitan (inolako murrizketarik gabe kasu honetan) erabaki behar duen, 
halaxe hainbat pertsonak beren lankidetzarako baldintzak ezarri be-
har dituzte izaki moral gisa behar bezalako ordezkaritza osoa ematen 
duen egoera batean. Jatorrizko kokapenean dauden parteen helburua 
bakoitzak bere batasuna taxutzeko baldintza justu eta aldekoak sortzea 
da. askatasunean eta hura behar bezala erabiltzeko behar diren bitar-
tekoetan jartzen duten funtsezko interesak garbi adierazten du beren 
buruak batik bat beren bizimoldea hautatzeko eskubide berdina duten 
pertsona moral gisa ikusten dituztela. Hartara, onartzen dute justizia-
ren printzipioak ondoz ondoko ordenan mailakatzen direla, zirkuns-
tantziek lagatzen duten heinean. 

orain azalpen horiek hasieran erabili dugun hautaketaren inde-
terminazioarekin lotu behar ditugu. ideia nagusia da, justuak lehen-
tasuna ukanik, gure onari buruzko ikuskera muga zehatzen barruan 
lantzen dela. Justiziaren printzipioek eta eurok molde sozialetan gau-
zatzeak definitzen dute gure deliberamenduak egiteko esparrua. Nia-
ren batasun esentziala justuari buruzko ikuskerak eskaintzen du jada. 
Gainera, gizarte ongi antolatuan batasun hori denentzat berdina da; 
bakoitzak onari buruz -ona bere proiektu arrazionalak emandakotzat 
hartuta- duen ikuskera komunitatea gizarte batasunen gizarte batasun 
gisa erregulatzen duen proiektu orokor zabalagoaren azpi-proiektu bat 
da. askotariko tamainak eta helburuak dituzten elkarte ugariek, justi-
ziaren ikuskera publikoari esker bata bestearekin doiturik egotean, sin-
plifikatu egiten dute erabakia, kontatu ezin ahala norbanakok, batzu-
etan belaunaldietan zehar, garatu eta egiaztaturiko ideal eta bizimolde 
zehatzak eskainiz. Hartara, geure bizi-proiektua egitean ez gara berri-
ren berri hasten; ez gara beharturik aurkitzen emandako egiturarik edo 
bornu finkorik ez duten kontatu ezin ahala posibilitatetik bat hautatze-
ra. Horregatik, gure ona zehazteko algoritmorik ez lehen pertsonako 
hautaketarako inolako prozedurarik ez dagoen arren, zuzentasunaren 
eta justiziaren lehentasunak segurutik mugatu egiten ditu delibera-
mendu horiek, eta, horretara, egingarriago bihurtzen dira. oinarrizko 
eskubide eta askatasunak jada tinko ezarriak direnez, gure hautaketek 
ezin dituzte gure elkarrekiko eskakizunak indargabetu. 

Gauzak horrela, zuzentasunak eta justiziak lehentasuna dute-
la emanik, onaren ikuskeraren indeterminazioa ez da, hurrik eman 
ere, hain problematikoa. izan ere, teoria teleologikoa xede nagusia-
ren ikuskera bat hartzera daramaten gogoetek indarra galtzen dute. 
lehenik eta behin, hautaketako hobespen hutsezko elementuak eli-
minatzen ez diren arren, jada eskura den zuzentasunaren barruan 
mugaturik gelditzen dira, hala ere. Gizakien elkarrekiko eskaki-
zunak eraginik gabe gelditzen direnez, indeterminazioa ez da, er-
latiboki bederen, kaltegarria. Gainera, zuzentasunaren printzipioek 
onartzen dituzten mugen barruan, ez dago deliberamendu arrazio-
naltasunaz haraindiko inolako zuzentasun arauren premiarik. lagun 
baten bizi-proiektuak irizpide hori betetzen badu eta lagun horrek 
proiektua burutzea lortzen badu, eta hori egitean merezi duela uste 
badu, ez dago inolako oinarririk esateko hobe zatekeela beste zerbait 
egin izan balu. Ez dugu suposatu behar, sinpleki, gure on arrazionala 
modu bakarrean determinaturik dagoenik. Justiziaren teoriaren ikus-
puntutik, suposizio hori ez da inola ere beharrezkoa. Bigarrenik, ez 
daukagu deliberamendu arrazionaltasunetik haratago joan beharrik 
zuzentasunaren ikuskera argi eta bideragarri bat definitzeko. Justi-
ziaren printzipioek eduki zehatza dute eta eusten dien arrazoibideak 
onaren deskripzio espezifikoa eta beraren lehen mailako ondasunen 
zerrenda baino ez ditu erabiltzen. Behin justiziaren ikuskera zehaz-
tuz gero, eskubidearen lehentasunak bermatzen ditu haren printzi-
pioak. Xede nagusiaren ikuskerak teoria teleologikoentzat erakarga-
rri bihurtzen dituzten bi gogoramenak ez daude kontratu doktrinan. 
Hori egituraren alderanzketaren ondorioa da. 

Gorago bidezkotasun gisa ulerturiko justiziaren interpre-
tazio kantiarra sartu dudanean, aipatu dut badela justiziaren prin-
tzipioei buruzko guztien adostasunaren baldintza norbanako bakar 
baten izaera adierazteko ere egokia den zentzu bat (40§). lehen 
ikusian, iradokizun horrek paradoxazkoa ematen du. Nola daiteke 
guztien adostasunaren beharra muga bat ez izatea? arrazoi bat da 
ezjakintasunaren estalkiak segurtatzen duela guztiek modu berean 
arrazoitzea, eta horrela baldintza era naturalean betetzen da. Baina 
esplikazio sakonagoa kontratu doktrinak teoria utilitaristaren kon-
trakoa den egitura edukitzean aurki daiteke. Bigarrenean, pertsona 
bakoitzak bere proiektu arrazionala lantzen du eragozpenik gabe, in-
formazio osoarekin, eta gizarteak, gero, sortzen diren proiektuen be-

tetze globala maximizatzera jotzen du. Bidezkotasun gisa ulerturiko 
justizian, ordea, bat datoz denak, aldez aurretik, beren elkarrekiko 
eskakizunak finkatzeko erabiliko dituzten printzipioetan. Printzi-
pio horiei, ordea, erabateko lehentasuna ematen zaie halatan, non 
gizarte instituzioak eztabaidarik gabe erregulatzen dituzten, eta nork 
bere proiektuak haien arabera taxutzen dituen. ildo horretatik kanpo 
dauden proiektuak berrikusi egin behar dira. Hartara, lehentasuna 
duen akordio kolektiboa denen proiektuei komunak zaizkien lehe-
nengo funtsezko ezaugarri estruktural ziurretatik sortzen da. Niaren 
izaera, pertsona moral, aske eta berdinkide gisa, berbera da denen-
tzat, eta proiektu arrazionalen oinarrizko moldearen antzekotasunak 
adierazten du hori. Gainera, gizarte batasunen gizarte batasun gisa 
ulerturiko gizartearen nozioak demostratzen duen bezala, komunita-
teko kideek parte dute elkarren izaeran: besteek egiten dutena geuk 
egin genezakeen, baina eurek guretzat egiten duten gauza moduan 
ulertzen dugu, eta guk egiten duguna ere, era berdintsuan, eurentzat 
egina da. Nia ni askoren jardueretan errealizatzen denez, denek onar-
tuko lituzketen printzipioetara egokitzen diren justiziazko erlazioak 
bakoitzaren izaera adierazteko egokienak dira. azkenean, bada, guz-
tien adostasunezko akordioaren beharra ongi lotzen da komunitatea-
ren balioak erdiesten saiatzen diren gizakien ideiarekin. 

Pentsa liteke ezen, behin justiziaren printzipioei lehentasuna 
ematen zaienean, azken batean gure bizitza antolatzen duen xede na-
gusi bat dagoela. Baina ideia hori oker-ulertze batean oinarritzen da. 
Justiziaren printzipioak, jakina, eraginkortasunarenak baino lexikalki 
lehenagokoak dira, eta lehenengo printzipioak lehentasuna du biga-
rrenarekiko. Hortik ordena sozialaren ikuskera ideala eratzea dator, 
aldaketaren norabidea eta erreformatzeko ahaleginak erregulatuko 
dituena (41§). Baina eginbehar eta obligazio indibidualaren printzi-
pioa da ideal horrek pertsonengan duen exijentzia zehazten duena, eta 
pertsonek ez dute hori kontrol osoz betetzen. Gainera, beti ari naiz 
suposatzen proposaturiko xede nagusia, definizioz, ona justutik apar-
te espezifikatzen duen teoria teleologiko bati dagokiola. Xede horren 
eginkizuna, aldez bederen, zuzentasunaren ikuskera arrazoizko eran 
zehatz bihurtzea da. Bidezkotasun gisa ulerturiko justizian ezin da 
xede nagusirik egon zentzu horretan, eta, ikusi dugun moduan, be-
harrezko ere ez da horretarako. azkenez, teoria teleologikoaren xede 
nagusia halatan definitzen da, non ezin dugun inoiz erdietsi, eta, ho-

rregatik, bertarantz aurrera egiteko agindua beti aplikatzen da. Gogora 
ditzagun hemen onuragarritasunaren printzipioa zergatik ez den or-
dena lexikalerako benetan egokia adierazteko gorago eman ditugun 
azalpenak: azken irizpideak ez dira sekula jokoan sartuko, kasu be-
rezietan lokarriak apurtzeko izan ezik. Justiziaren printzipioek, bestal-
de, helburu eta murrizketa sozialak adierazten dituzte gutxi-asko (8§). 
Behin instituzioen nolabaiteko egitura bat gauzatzen dugunean, aske 
gara geure ona zehazteko eta lortzen saiatzeko, haren antolamenduek 
jartzen dituzten mugen barruan. 

Hausnarketa horiek kontuan, teoria teleologikoaren eta kontratu 
doktrinaren arteko kontrastea honako era intuitiboan adieraz daiteke: 
lehenengoak ona lokalki definitzen du, adibidez, esperientziaren no-
lakotasun edo atributu gutxi-asko homogeneo bezala, eta guztizkoaren 
gainetik maximizatu behar den magnitude hedagarritzat dauka; bi-
garrenak, ostera, kontrako eran dihardu, gero eta espezifikoagoak 
diren eta bakoitza aurrekoan sartuta dauden portaera justuko forma 
estrukturalen sekuentzia bat identifikatuz eta, horretara, osoaren an-
tolamendu orokor batetik parteen zehaztapen gero eta argiagora joz. 
Utilitarismo hedonista da lehenengo prozeduraren adibide klasikoa, 
eta sinestarazteko moduko sinpletasunez argitzen du prozedura hori. 
Bidezkotasun gisa ulerturiko justizia da bigarren aukeraren adibidea. 
Hartara, lau etapako sekuentziak (31§) akordioen eta estatutuen orde-
na bat formulatzen du, zenbait urratsetan printzipio, eredu eta arauen 
egitura hierarkiko bat eraikitzeko pentsatua, zeintzuek, koherentziaz 
onartu eta aplikatzen direnean, gizarte ekintzarako estatutu zehatzeta-
ra eramaten duten. 

orain, bada, sekuentzia horren helburua ez da portaera erabat 
zehaztea. ideia, aitzitik, norbanakoek eta elkarteek askatasunez beren 
helburuak sustatu eta deliberamendu arrazionaltasunez jardun ahal 
izanen duten mugartera -lausoa izan arren - hurbiltzea da. idealki 
konbergentea litzateke hurbilketa, urratsak egin ahala, esplikatu gabe 
utzitako kasuek gero eta garrantzi txikiagoa izanen luketen zentzuan. 
Eraikuntza guztia gidatzen duen kontzeptua jatorrizko kokapenarena 
eta beraren interpretazio kantiarrarena da: kontzeptu horrek bere bai-
tan dauzka etapa bakoitzean zer-nolako informazioa den egokiena era-
bakitzen duten eta gizarte konkretuan gerta daitezkeen baldintzetarako 
egokiak diren doikuntzak sortzen dituzten elementuak. 

86. JUsTiZia sENaREN oNa 

orain, justiziaren teoriaren parte guztiak aurrean ditugularik, 
osa dezakegu kongruentziaren aldeko arrazoibidea. Nahikoa izanen 
da ongi antolaturiko gizartearen alderdi ezberdinak elkarrekin lotu eta 
testuinguru egokian ikustea. Justiziaren eta ontasunaren kontzeptuak 
printzipio ezberdinekin daude loturik, eta kongruentziaren arazoa iriz-
pide talde biok bata besteari egokitzen zaizkion ala ez erabakitzean 
datza. Zehatzago esanda, kontzeptu bakoitzak, berarekin loturiko prin-
tzipioekin batera, instituzioak, ekintzak eta bizi-proiektuak baloratzeko 
gai egiten gaituen ikuspuntu bat definitzen du. Justizia sena justiziaren 
printzipioak aplikatzeko eta euren arabera eta, beraz, justiziaren ikus-
puntutik jokatzeko desio eraginkorra da. Esan beharra dago, hortaz, 
gizarte ongi antolatu batean bizi direnentzat arrazionala dela (onaren 
teoria xumean definitzen den legez) baiestea euren justizia senak erre-
gulatzen duela euren bizi-proiektua. Demostratzeko dago justiziaren 
ikuspuntua onartu eta berori gidari dela jokatzeko gogo hori bat dato-
rren norbanakoaren onarekin. 

ikuspuntu bi horiek kongruenteak ote diren jakitea faktore era-
bakigarria da egonkortasuna determinatzeko. Baina kongruentzia ez 
da erabakitako konklusioa gizarte ongi antolatuan bertan ere. Egiaz-
tatu egin behar dugu. Jatorrizko kokapenean justiziaren printzipioak 
hautatzearen arrazionaltasuna, jakina, ez dago auzitan. Erabaki horren 
aldeko arrazoibidea egina dugu jada, eta, zuzena bada, instituzio jus-
tuak kolektiboki arrazionalak eta denon onerakoak dira perspektiba 
egokiro orokorretik. arrazionala da, orobat, bakoitzak xedapen horiek 
sostengatzera eta euren eginbehar eta obligazioak betetzera bultzatzea 
besteak. arazoa zera erabakitzean datza, ea justiziaren ikuspegia har-
tzeko desio erregulatzailea pertsonaren beraren onari dagokiona den, 
teoria xumearen argitan ikusten denean informazioko murrizketarik 
gabe. Desio hori benetan arrazionala dela jakitea gustatuko litzaiguke; 
batentzat arrazionala izanik, denentzat da arrazionala eta, beraz ez 
dago ezegonkortasunerako joerarik. Zehazkiago, har dezagun pertso-
na baten kasua gizarte ongi antolatu batean. Hark badaki, hala suposa-
tzen dut nik, instituzioak justuak direla eta besteek ere berak duenaren 
antzeko justizia sena dutela (eta aurrerantzean ere ukanen dutela) eta, 
ondorioz, xedapen horiek betetzen dituztela (eta aurrerantzean ere be-
teko dituztela). agerian utzi nahi dugu ezen, suposizio horiek onartuta, 

arrazionala dela norbaitek, teoria xumean definitzen den bezala, bere 
justizia sena baiestea. Hori burutzen duen bizi-proiektua da hark bere 
elkartekideen antzeko proiektuei eman diezaiekeen erantzunik onena; 
eta edozeinentzat arrazionala izatean, arrazionala da denentzat. 

Garrantzizkoa da aztergai darabilgun arazoa ez nahastea egois-
ta bat gizaki justutzat hartzearekin. Gizaki egoistak bere interesen 
ikuspuntutik ikusten du dena. Bere azken xedeak bere buruarekin ditu 
loturik: bere aberastasuna eta gizarte maila, bere plazerak eta pres-
tigio soziala, etab. Horrelakoak justuki joka lezake, hau da, gizaki 
justu batek eginen lituzkeen gauzak egin litzake; baina egoista izaten 
jarraitzen duen heinean, ezin ditu egin gizaki justuaren arrazoienga-
tik. arrazoi horiek edukitzea egoista izatearekin bateraezina da. Jaso-
tzen dena hauxe besterik ez da, batzuetan justiziaren ikuspuntuak eta 
egoistaren interesenak ekintza beretara eramaten dutela. Horregatik, 
ni ez ari demostratzen gizarte ongi antolatuan egoistak justizia senez 
jardunen lukeela, ezta justuki jokatzen duela ere, horrela jokatzeak 
bere xedeak hobeto sustatuko lituzkeelako. Ez dugu argudiatu nahi ere 
egoistak, gizarte justuan bizi delarik, ulertuko lukeela, bere xedeak 
kontuan izanda, gizaki justu bihurtzeko komenientzia. aitzitik, guri 
interesatzen zaiguna justiziaren ikuspegia hartzeko desio egonkorraren 
ontasuna da. Gizarte ongi antolatuko kideek desio hori jada badutela 
suposatzen dut. Kontua sentimendu erregulatzaile hori haien onarekin 
bat datorren jakitea da. Ez gara ari egintzen justizia edo balio morala 
aztertzen zenbait ikuspuntutatik; ikuspuntu jakin bat, justiziarena hain 
zuzen, hartzeko desioa baloratzen ari gara. Eta desio hori ebaluatu be-
har dugu, ez egoistaren ikuspuntutik, dena delakoa izanik ere, baizik 
onaren teoria xumearen argitan. 

suposatuko dut giza egintzak dauden desioetatik sortzen direla 
eta desioak gradualki soilik alda daitezkeela. Ezin dugu une jakin ba-
tean gure xede sistema kolpez aldatzea erabaki (63§). Garen moduko 
pertsonei dagokien moduan eta ditugun desioen arabera dihardugu 
orain, eta ez, baldin lehenago modu ezberdinean hautatu izan bagenu, 
izan gintezkeen moduko pertsonei dagokien moduan edo genituzkeen 
desioen arabera. Helburu erregulatzaileak bereziki daude mugapen 
horren mendean. Hortaz, nahikoa lehenago erabaki behar dugu ea 
baietsiko dugun geure justizia sena, etorkizun luze samarrean izanen 
dugun egoera baloratzen ahaleginduz. Ezin ditugu bi aukerak ukan. 

Ezin dugu mantendu justizia sen bat eta horrek inplikatzen duen guztia 
eta, aldi berean, injustuki jokatzeko prest egon, hori egiteak abantaila 
pertsonalen bat ekarriko digula ikusiz gero. Pertsona justua ez dago 
prest zenbait gauza egiteko, eta, tentazioan errazegi erortzen bada, 
jada prest zegoen seinalea da.329 Gure galdera, orduan, psikologia jakin 
bat eta desio sistema jakin bat dituztenei dagokie. Gehiegi eskatzea li-
tzateke, argi dago, egonkortasuna horrelako murrizketen mende egon 
ez dadin galdatzea. 

Gauzak horrela, interpretazio batean galderak zentzu nabari bat 
dauka. Norbaitek justizia sen eraginkor bat duela jota, orduan ukanen 
du dagozkion printzipioak betetzeko desio erregulatzailea ere. Hau-
taketa arrazionalerako irizpideek kontuan hartu behar dute desio hori. 
Norbaitek, deliberamendu arrazionaltasunez, beste ororen gainetik 
justiziaren ikuspegitik jardun nahi badu, arrazionala da horrela jar-
dun dezan. Horregatik, era horretan, kontua xumea da: diren moduko 
pertsonak izanik, gizarte ongi antolatuko kideek beste ezer baino na-
hiago dute justuki jokatu, eta nahi hori euren onaren osagai bat da. 
Behin benetan azkena eta eraginkorra den justizia sena geureganatzen 
dugunean justiziaren lehentasunak eskatzen duen legez, tinko eusten 
diogu arrazionalak garen heinean sentimendu hori zaindu eta bultza-
tzera garamatzan bizi-proiektuari. Gertakari hori ezagutza publikokoa 
denez, lehenengo motako ezegonkortasuna ez da existitzen, eta, be-
raz, bigarrenekoa ere ez. Benetako kongruentzia arazoa honako hau 
imajinatzen badugu gertatzen dena da, alegia, norbaitek bere justizia 
senari onaren teoria xumeak zehazten dituen arrazoiekin lotzen duten 
beste deskripzioak betetzen dituen neurrian soilik balioa ematen diola. 
Ez genuke konfiantzarik jarriko egintza kontziente hutsaren doktrinan 
(72§). Demagun, orduan, justuki jokatzeko desioa ez dela azken de-
sioa, atsekabea, miseria edo apatia ekiditekoa edo interes inklusiboa 
betetzeko desioa bezalakoa. Justiziaren teoriak justizia sena zertarako 
desioa den esplikatzen duten beste deskripzio batzuk ematen ditu; eta 
deskripzio horiek onaren teoria xumeari darraion lagunak sentimendu 
hori bere bizi-proiektuaren erregulatzaile gisa baietsiko duela demos-
tratzeko erabili behar ditugu. 

329 ikus Philippa Foot, «Moral Beliefs», Proceedings of the Arisotelian Society, 59 lib. (1958-1959), 104 or. asko zor diot saiakera horri, alderdi guztietan jarraitu ez badiot ere. 

Horrexen beste, bada, auzia zehazteko. orain kongruentzia-
ren oinarriak seinalatu nahi ditut, azalduriko zenbait puntu berriku-
siz. lehenengo eta behin, kontratu doktrinak galdatzen duen bezala, 
justiziaren printzipioak publikoak dira: gizarte ongi antolatuko kideek 
komunzki onartzen eta partekatzen dituzten konbikzioak dituzte ezau-
garri (23§). Ez gaitu kezkatzen norbaitek printzipio horiek zalantzan 
jartzeak. Hipotesi hutsez onartzen du, besteek bezala, hautaketarik 
onena direla jatorrizko kokapeneko ikuspuntutik (Hori, jakina, beti 
jar daiteke zalantzan, baina arazo erabat ezberdina planteatzen du). 
orain, besteek justizia sen eraginkorra dutela (eta izanen dutela) su-
posatzen denez gero, gure lagun hipotetikoa sentimendu moral batzuk 
eduki nahi dituen ekintza plan bat kontuan hartzen ari da, nahiz eta, 
bere interesen alde egiteko parada sortuz gero, betiere libreki jokatze-
ko prest egonda. Justiziaren ikuskera publikoa denez, hausnartzen ari 
da iruzur eta hipokresiazko portaera sistematikoari lotu behar zaion, 
onarturiko ideia moralak agertuz, bere helburuari dagokion moduan, 
euretan sinetsi gabe. iruzurra eta hipokresia txarrak izateak ez du hura 
kezkatzen, nire ustez, baina izanen du kostu psikologiko bat, kontuz 
ibili beharra eta bere poseari eutsi beharra ukanen baitu, eta horren 
ondorioz berezkotasuna eta naturaltasuna galduko ditu.330 Gizarterik 
gehienetan, gauzak dauden moduan, pretentsio horiek baliteke prezio 
garestiegirik ez edukitzea, instituzioen injustiziak eta besteen portaera 
maiz kaxkarrak norberaren trikimailuak luzaz irautea errazten dute-
lako; baina gizarte ongi antolatuan ez dago horrelako erraztasunik. 
Justuki jokatzearen eta jarrera naturalen artean lotura egoteak berres-
ten ditu azalpen horiek (74§). Justiziaren printzipioen eta psikologia 
moralaren legeak direnak izanik, gure lagunekin justuak izateko eta 
maite ditugunei justizia egiteko desioa afektu horien parte bat da, eure-
kin egoteko gogoa edo galtzen ditugunean sentitzen dugun atsekabea 
diren bezalaxe. onartzen badugu, bada, afektu horiek beharrezko di-
rela, gure jokaera plana, seguruenik, afektuz eta kide-sentipenez lotuta 
gaudenekin soilik justuki jokatzekoa eta gogoko ditugun bizimoldeak 
errespetatzekoa izanen da. Baina gizarte ongi antolatuan lokarriok 
zabal samar hedatzen dira, eta forma instituzionalekiko loturetara 
ere hedatzen dira, hiru lege psikologikoak erabat eraginkorrak dire-
la suposatuta kasu horretan. Gainera, eskuarki, ez dugu aukeratzerik 

330 ikus Foot, ibid., 104 or. 

zeini eginen diogun kalte geure injustiziaz. adibidez, zergak ordain-
tzean iruzur egiten badugu, edo komunitateari zor diogun ekarpenetik 
itzurtzeko moduren bat aurkitzen badugu, mundu guztiari egiten dio-
gu kalte, geure lagun eta elkartekideei eta gainerako guztiei. Pentsa 
genezake, jakina, bereziki estimatzen ditugunei geure irabazien zati 
bat ezkutuan ematea, baina hori dudazko kontua da eta arriskutsua. 
Hortaz, gizarte ongi antolatuan, non benetako lokarriak hala pertso-
nengana nola molde sozialetara hedatzen diren, eta non gure akatsen-
gatik kalteturik nor gertatuko den aukeratzerik ez dugun, norberaren 
justizia sena babesteko oinarri sendoak daude. Hori egiteak estimatzen 
ditugun instituzioak eta pertsonak modu natural eta errazean babesten 
ditu eta gizarte lokarri berri eta zabalagoak gustura onartzera bultza-
tzen gaitu. 

Beste oinarrizko gogoeta bat hauxe da: aristotelesen printzi-
piotik (eta lagun daroan efektutik) ondorioztatzen da gizarte ongi 
antolatuko bizitzan parte hartzea on handi bat dela (79§). Konklusio 
hori justiziaren printzipioen eta bakoitzaren proiektuetan duten lehen-
tasunaren mende dago, baita gure izaeraren ezaugarri psikologikoen 
mende ere. Kontratu ikuspegiaren xehetasunak dira erlazio hori ezar-
tzen dutenak. Horrelako gizartea gizarte batasunen gizarte batasuna 
delako, maila altuan burutzen ditu giza jardueraren era desberdinak; 
eta, giza espeziearen izaera soziala delarik eta gure ahalmenek eta jai-
durek bizialdi batean adieraz daitekeena aise gainditzen dutelarik, bes-
teen ahalegin kooperatiboen beharrean gaude, ez bakarrik ongizatea 
lortzeko, baizik gure indar estariak errealizatzeko ere. Eta inguruan 
nolabaiteko arrakasta izanik, bakoitzak jardun kolektiboak duen abe-
rastasun eta aniztasun handiagoaz gozatzen du. Hala eta guztiz ere, 
bizitza horretan bete-betean parte hartzeko, beraren ikuskera erregu-
latzailearen printzipioak onartu behar ditugu, eta horrek esan nahi du 
geure justizia sena baietsi behar dugula. Zerbait gure geurea dugun 
gauza legez estimatzeko, nolabaiteko leialtasuna ukan behar diogu. 
Gizartearen esfortzuak gizarte batasun batean biltzen dituena batzuek 
eta bestetzuek justiziaren printzipioak aintzat hartu eta onartzea da; 
baieztapen orokor horrexek hedatzen ditu identifikazioaren loturak 
komunitate osora eta ahalbidetzen du aristotelesen printzipioak efektu 
handiagoa edukitzea. Burutzapen indibidualak eta taldearenak ez dira 
jada on pertsonal banandu gisa ikusten. Geure justizia sena ez baies-
tea, ordea, geure burua ikuspegi estuagora mugatzea da. 

azkenez,  interpretazio  kantiarrarekin  erlazionaturiko  arra-
zoia dago: justuki jokatzea izaki arrazional libre eta berdinkide gisa 
egin nahi dugun zerbait da (40§). Justuki jokatzeko desioak eta iza-
ki moral berdinkide gisa daukagun izaera adierazteko desioak azken 
batean praktikan desio bera dena adierazten dute. Norbaitek egiazko 
sinesteak dituenean eta justiziaren teoria behar bezala ulertzen due-
nean, bi desio horiek norabide berean bultzatzen dute. Hain zuzen ere 
printzipio beretatik, zehazki jatorrizko kokapenean hautatuko lirate-
keenetatik, abiatuta jarduteko bi jarrera dira. Baieztapen hori, jakina, 
justiziaren teoria konkretu batean oinarritzen da. Teoria hori zuzena ez 
bada, berdintasun praktikorik ez dago. Baina gizarte ongi ordenatua-
ren kasu berezia teorian ageri dituen ezaugarriekin bakarrik interesa-
tzen zaigunez, arrazoiz uste izan dezakegu bertako kideek euren ar-
teko harremanen oinarria den justiziaren ikuskera publikoa argi eta 
garbi ulertzen dutela. 

Demagun horiexek direla onaren deskripzio soilak geure jus-
tiziaren sena mantentzeko ematen dizkigun arrazoiak (edo berorren 
ezaugarriak). orain planteatzen den arazoa ea erabakigarriak diren 
jakitea da. Hemen, hainbat alderditan lehen printzipioen balantzea-
ren antzekoa den motiboen balantzearen ohiko zailtasunarekin egiten 
dugu topo. Batzuetan erantzuna arrazoien balantze bata bestearekin 
konparatuz aurkitzen da, zeren seguruenik, baldin lehenengo balan-
tzea ekintza mota baten alde argiro badago, orduan bigarena ere alde 
egonen da, betiere alternatiba horren alde dituen arrazoiak sendoa-
goak badira eta beste alternatiben alde dituenak ahulagoak. Baina al-
deraketa horietatik argudiatzeak zenbait arrazoi taxutzea suposatzen 
du, argi eta garbi norabide batean bestean baino areago doazenak, 
erreferentzia puntu gisa balio izateko. Horiek gabe, ez gaitezke joan 
baldintzazko alderaketetatik haratago: lehenengo balantzea hautaketa 
baten alde badago, bigarrena ere berberaren alde dago. 

Horiek horrela, puntu honetan bistan dago justiziaren printzi-
pioen edukia elementu erabakigarria dela ebatzirako. Pertsona batek 
justizia sen erregulatzailea edukitzea pertsona horren onerako izatea 
justiziak eskatzen dionaren mende dago. Justuaren eta onaren kon-
gruentzia kontzeptu bakoitza zehazteko erabilitako arauek xedatzen 
dute. sidgwickek seinalatzen duenez, utilitarismoa sen ona baino zo-
rrotzagoa da egilearen interes pribatuen sakrifizioa eskatu orduan, hori 

denen zorion handiagoa erdiesteko beharrezkoa denean.331. Kontratu 
teoriak baino gehiago eskatzen duena ere bada, zeren, nahiz eta gure 
eginbehar naturalak gainditzen dituzten ongintzako ekintzak gauza 
onak diren eta guganako estimazioa sorrarazten duten, ez dira beha-
rrezko zuzentasun kontu gisa. Utilitarismoak eman lezake goragoko 
mailako ideala dela; baina horren beste alderdia da batzuen ongizate 
eta askatasun txikiagoa baimen lezakeela, jada zoritsuagoak izan dai-
tezkeen beste batzuen zoriontasun handiagoa lortzearren. arrazionala 
den pertsonak, bere proiektua egitean, duda eginen luke hain printzi-
pio zorrotzari lehentasuna eman aurretik. segurutik biek gainditzen 
dute pertsona horren sinpatiarako gaitasuna eta arriskugarriak dira be-
raren askatasunerako. Hartara, bidezkotasun gisa ulerturiko justizian 
justuaren eta onaren kongruentzia nekez gertatzekoa izan arren, uti-
litarismoaren interpretazioan baino daitekeenagoa da ziur. arrazoien 
baldintzazko balantzea kontratu dotrinaren alde dago. 

Puntu ezberdin samar bat ekar lezake gogora honako hau du-
daz beterik pentsatzeak, alegia, gure justizia sentimendua zaintzeko 
erabakia arrazionala izan daitekeen arren, erabaki horren ondorioz 
azkenean galera handia paira genezakeela edo are erabat hondatuta 
gera gintezkeela. ikusi dugunez, pertsona justua ez dago prest zenbait 
gauza egiteko, eta, hartara, kontrako zirkunstantzietan, injustuki joka-
tu baino lehen, hiltzeko arriskuan jartzeko aukera egin dezake. Hala 
ere, egia den arren gizaki batek justiziagatik bizia gal dezakeela beste 
batzuek bizitzen segituko luketenean, gizaki justuak, gauza guztiak 
kontuan hartuta, berak nahien duena egiten du; zentzu horretan etor 
dakiokeela aurreikusi duen zoritxarrak ez du lur jota utziko. Kontu 
hori maitasunaren arriskuen pare-parekoa da; izatez, kasu berezi bat 
besterik ez da. Elkar maite dutenak, edo pertsonei eta bizitzeko erei 
atxikimendu handia izatera heltzen direnak, aldi berean, hondatzeko 
arriskuan jartzen dira: zoritxarrak eta besteen injustiziak erraz eraso-
tzeko moduan uzten ditu maitasunak. adiskideek eta maitaleek arris-
ku handiak hartzen dituzte elkarri laguntzeko; eta gauza bera egiten 
dute senideek gogo onez. Horretarako hain prest egotea euren atxi-
kimenduei zor zaie, beste edozein jaidurari adina. Maite dugunean, 
zaurgarriak gara: maiteko dugun ala ez kalkulatzen hasten bagara, hor 
ez dago maitasunik, kito. Eta min edo kalte gutxien egin dezaketen 

331 Methods of Ethics, 246-253, 499 or. 

maitasunak ez dira onenak. Maite dugunean minaren eta galeraren 
arriskuak onartzen ditugu. Bizitzaren bilakaera orokorra segurutik 
izanen denaz daukagun ezagutza kontuan hartuta, ez dugu uste arrisku 
horiek guk maitatzeari uztea eragiteko bezain handiak direnik. Gai-
tzak etorriz gero, gorrotatu egiten ditugu, eta beren azpikeriekin gaitz 
horiek dakartzatenei aurre egiten diegu. Maite badugu, ez dugu geure 
maitasuna deitoratzen. orain, horiek guztiak egiak badira maitasunari 
buruz mundua daukagun moduan egonda, edo oso maiz dagoen mo-
duan egonda, badirudi egiak behar dutela izan ongi antolaturiko gizar-
tean ere, eta justizia senari buruz ere berdin. izan ere, besteak justuak 
diren gizartean, gure maitasunek batez ere naturako ezbeharren eta 
inguruko gertakizunen arriskuan jartzen gaituzte. Eta gauza bertsua 
afektu horiekin lotuta dauden justizia sentimenduei dagokienez ere. 
Gauzak dauden moduan geure maitasunak baiestera garamatzan arra-
zoien balantzea erreferentzia puntu moduan hartuta, badirudi, behin 
adin nagusira helduta, prest egon beharko genukeela geure justizia se-
nari eusteko gizarte justuko baldintza aldekoagoetan. 

Pertsona moral gisa daukagun izaera adierazteko desioaren 
ezaugarri berezi batek indartu egiten du konklusio hori. Niaren bes-
te jaidura batzuekin, gradu eta zabaltasun hautaketa bat dago. Gure 
iruzur eta hipokresiazko politikak ez du erabat sistematikoa izan be-
harrik; gure instituzioekiko eta pertsonenganako lotura afektiboak 
sendotasun handiago edo txikiagokoak izan daitezke, eta gure parte 
hartzea gizartearen bizitza orokorrean betea edo ez hain betea. Posibi-
litateen continuum bat dago, eta ez dena edo ezerezeko erabakia, nahiz 
eta, sinplifikatzeko, dezente mintzatu naizen termino horietan. Baina 
izaki arrazional aske eta berdinkide gisa daukagun izaera adierazte-
ko desioa zuzentasunaren eta justiziaren printzipioen lehentasunaren 
arabera jokatuta bakarrik bete daiteke. Hori helburutasun baldintzaren 
ondorioa da: printzipio horiek erregulatzaileak direnez, euren arabe-
ra jokatzeko desioa, bera ere beste desio batzuekiko erregulatzailea 
den neurrian bakarrik betetzen da. lehentasun horren arabera jokatuz 
adierazten du gertakizunetatik eta kasualitatetik aske garela. Horrega-
tik, geure izaera errealizatzeko, geure justizia sena zaintzeko proiek-
tua egitea beste biderik ez daukagu, gure gainerako helburuak berak 
gida ditzan. sentimendu hori ezin da bete beste xede batzuen aurrean 
amore eman eta haien parean ipintzen badugu, besteen artean senti-
mendu bat gehiago balitz bezala. Beste ororen gainetik modu jakin 

batean jokatzeko desioa da, bere lehentasuna bere baitan daukan aha-
legin bat. Beste helburu batzuk euretariko bakoitzari leku bat emanen 
dion proiektu baten bidez erdiets daitezke, eurak lortzea posible baita, 
zeinahi izanda ere ordenamenduan duten lekua. Baina hori ez da es-
kubide eta justizia senaren kasua; eta, horregatik, gaizki jokatzeak beti 
dauka erru eta lotsa sentimenduak pizteko arriskua, geure sentimendu 
moral erregulatzaileen porrotak sorturiko emozioak direlarik. Horrek 
ez du esan nahi, jakina, izaki aske eta arrazional gisa daukagun izaera 
errealizatzea, berez, dena edo ezerezeko kontua denik. aitzitik, geure 
izaera adieraztean lortzen dugun maila, logikaz, justizia senaren ara-
bera, azken erregulatzaile gisa, jokatzean lortzen dugun koherentzia 
mailaren mende dago. Egin ezin duguna da geure izaera justizia sena 
beste desio askoren artean baloratu behar den desio bat balitz bezala 
ikusten duen proiektu bati jarraituz adierazi. izan ere, sentimendu ho-
rrek pertsona zer den agertzen du, eta horretan amore ematea ez da 
niarentzat askatasunaren erreinua lortzea, baizik munduko gertakizu-
nei eta gorabeherei bide ematea. 

azken puntu bat aipatu behar dut. Demagun gizarte ongi or-
denatuan ere pertsona batzuentzat beren justizia sena baiestea ez dela 
gauza ona. Euren helburuak eta desioak eta euren izaeraren berezita-
sunak direnak direlako, onaren deskripzio soilak ez die sentimendu 
erregulatzaile horri eusteko arrazoi nahikorik eskaintzen. argudiatu 
izan da horiei ezin zaiela, zintzo jokatuta, justizia bertute gisa gomen-
datu.332 Eta hori segurutik zuzena da, onartuz gero gomendio horrek 
inplikatzen duela oinarri arrazionalak (teoria xumeak identifikatuak) 
jokabide horixe aholkatzen duela haientzat. Baina orduan beste galde-
ra bat gelditzen da erantzuteko: ea beren justizia sena baiesten dutenek 
pertsona horiek injustuki tratatzen ari diren, instituzio justuekin dituz-
ten eginbeharrak bete ditzaten galdatzen dietenean. 

Baina, zoritxarrez, ez gaude oraindik galdera horri egokiro 
erantzuteko moduan, horrek zigorraren teoria bat aurresuposatzen 
duenez eta nik ezer gutxi esan dudanez gero justiziaren teoriaren zati 
horri buruz (39§). Hauta litekeen edozein ikuskerarekiko adostasun 
hertsia suposatu dut eta, gero, aurkezturiko zerrendatik zein hartu 
behar litzatekeen aztertu dut. Baina desobedientzia zibilaren kasuan 

-adostasun partzialaren teoriaren beste parte bat- egin dugun an-

332 ikus Foot, ibid., 99-104 or. 

tzera arrazoi genezake. Hartara, ziurtzat jota onartzen dela edozein 
ikuskerarekiko atxikimendua inperfektua izanen dela erabat boron-
datezkoa izanez gero, zein baldintzatan hitzartuko lukete jatorrizko 
kokapenean dauden pertsonek baliabide penal egonkortzaileak era-
bili ahal izatea? Tinko esanen ote lukete pertsonari bere onerako 
izanen dena bakarrik, teoria xumean definitzen den moduan, galda 
dakiokeela? 

Kontratu doktrina osoaren argitan, garbi dagoela dirudi ez luke-
tela hori eginen. izan ere, murrizketa hori, praktikan, egoismo oroko-
rraren berdina litzateke, zeina, esan dugunez, arbuiatu beharrekoa 
litzatekeen. Gainera, zuzentasunaren eta justiziaren printzipioak ko-
lektiboki arrazionalak dira; eta bakoitzari interesatzen zaio beste guz-
tiek xedapen justuak bete ditzaten. Egia da, halaber, justizia senaren 
baiespen orokorra balio sozial handia dela, elkarrekiko konfiantza eta 
segurtasunerako oinarria jartzen baitu, oinarri horretatik normalean 
denei datorkielarik onura. lankidetza eskema bat finkatzen duten zi-
gorretan bat etortzean, parteek lehenik justiziaren printzipioak hau-
tatzean onartzen duten beren interesekiko muga mota bera onartzen 
dute. Jada azterturiko arrazoiak ikusi eta printzipio horiek hitzartu on-
doren, arrazionala da instituzio justuak mantentzeko beharrezko diren 
neurriak baimentzea, askatasun berdinari jarritako mugak eta legearen 
inperioa behar bezala onartuak direla suposatuta. (38-39§). Justuki 
jokatzeko prest egotea eurentzat gauza ona ez dela uste dutenek ezin 
dituzte ukatu baieztapen horiek. Egia da, jakina, horien kasuan xeda-
pen justuak ez dietela euren izaerari bete-betean erantzuten eta, beraz, 
baldintza berdinetan, ez lirateke beren justizia sena baietsiko balute 
liratekeen bezain zoriontsuak. Baina, horiei buruz hauxe besterik ezin 
da esan: horien izaera da berorien zoritxarra. 

Puntu nagusia, orduan, hauxe da: justiziaren ikuskera bat 
justifikatzeko, ez dugula baieztatu beharrik gizaki orok, beraren 
ahalmenak eta nahiak nolanahikoak izanik ere, behar besteko arra-
zoia duela (teoria xumeak definitzen duen bezala) bere justizia sena 
zaintzeko. izan ere, garen pertsona motaren, ditugun eta betetzeko 
gain garen desio eta helmugen araberakoa da gure ona. are gerta 
daiteke askok ez aurkitzea beren onerako justizia senik; baina, kasu 
horretan, egonkortasunerako elkarlanean diharduten indarrak ahula-
goak dira. Baldintza horietan baliabide penalek eginkizun handiagoa 

dute gizarte sisteman. Zenbat eta handiagoa izan kongruentzia falta, 
orduan eta handiagoa, baldintza berdinetan, ezegonkortasuna bere 
gaitz konkomitanteekin. Baina horretariko ezerk ez du deuseztatzen 
justiziaren printzipioen arrazionaltasun kolektiboa; beste behin ere 
denen onerako izanen da printzipio horiek denek errespetatzea. Ho-
rrek erabat balio du, justiziaren ikuskera beste ikuskeraren bat na-
hiago izateko neurrian ezegonkorra ez den bitartean bederen. Baina 
ni demostratzen saiatu naizena da kontratatu doktrina bere lehiaki-
deak baino hobea dela horretan, eta, beraz, jatorrizko kokapenean 
egindako printzipioen hautaketa ez dela aztertu behar berriz. izan 
ere, giza elkarkoitasunaren arrazoizko interpretazioa (justizia sena 
geureganatzeko  moduaren  deskripzioak  eta  gizarte  batasunaren 
ideiak emandakoa) suposaturik, badirudi justizia bidezkotasun gisa 
ikuskera aski egonkorra dela. Presoaren dilema orokortuaren arris-
kuak justuaren eta onaren arteko adostasunaren bidez kentzen dira. 
Baldintza normaletan, jakina, ezagutza eta konfiantza publikoa in-
perfektuak dira betiere. Horregatik, gizarte justuan ere arrazoizko da 
zenbait antolamendu hertsagarri onartzea adostasuna segurtatzeko; 
baina haren helburu nagusia herritarren elkarrenganako konfiantza 
bermatzea da. Mekanismo horietara nekez joko da, eta eskema sozia-
laren zati txiki bat baino ez dute hartuko. 

orain bidezkotasun gisa ulerturiko justiziaren analisi luze samar 
honen azkenean gaude. seinalatzeko gelditzen zaigun puntu bakarra 
da kongruentziak ontasunaren definizioaren aplikazioen sekuentzia 
osatzeko ahalbidea ematen digula. Esan dezakegu lehenik, gizarte 
ongi antolatuan, pertsona bat ona izatea (eta bereziki justizia sen era-
ginkorra edukitzea) gauza ona dela pertsona horrentzat; eta bigarrenik 
molde horretako gizartea gizarte ona dela. lehenengo baieztapena 
kongruentziaren ondorioa da; bigarrena egia da, gizarte ongi antola-
tuak edozein gizartetan arrazoiz nahi izatekoak diren nolakotasunak 
dauzkalako gaiari dagozkion bi ikuspuntuetatik. Hartara, gizarte ongi 
antolatuak, jatorrizko kokapeneko perspektibatik, kolektiboki arrazio-
nalak diren justiziaren printzipioak betetzen ditu; eta, norbanakoaren 
ikuspegitik, justiziaren ikuskera publikoa norberaren bizi-proiektuaren 
erregulatzaile gisa baiesteko desioa bat dator hautaketa arrazionalaren 
printzipioekin. Konklusio horiek komunitatearen balioak defendatzen 
dituzte, eta, berorietara heltzean, bidezkotasun gisa ulerturiko justizia-
ri buruz egiten saiatu naizen azalpena osatzen dut. 

87. JUsTiFiKaZioaRi BURUZKo aZKEN oHaRRaK 

Ez naiz saiatuko justiziaren teoriaren aurkezpena laburbiltzen. 
Horren ordez, teoria horren alde proposatu dudan arrazoibide motari 
buruzko iruzkin gutxi batzuk eginez bukatzea gustatuko litzaidake. 
ikusmolde guztia aurrean daukagun une honetan, teoria horren alde 
nolako gauzak esan daitezkeen modu orokorrean ohartzeko moduan 
gaude. Hori eginez, oraindik zalantzan egon daitezkeen zenbait puntu 
argituko ditugu. 

Filosofoak teoria etikoak ondoren aipatzen diren era bietariko 
batean justifikatzen saiatzen dira. Batzuetan, printzipio ebidenteak 
aurkitzen ahalegintzen dira, euretatik gure judizio ongi hausnartuak 
esplikatzeko gai den arau eta manu multzo bat ateratzeko modukoak. 
Horrelako justifikazioa kartesiartzat jo genezake. aurresuposatzen du 
lehen printzipioak egiazkotzat eta are ezinbestez egiazkotzat ukan di-
tzakegula; gero arrazoiketa deduktiboak konbikzio hori premisetatik 
konklusiora eramaten du. Bigarren jarrera (hizkuntza abusuz natu-
ralismoa deritzona) honako honexetan datza: kontzeptu moralen de-
finizioak segurutik moralak ez diren terminoetan sartzean eta, gero, 
sen oneko eta zientzian oinarrituriko prozeduren bidez, defendaturiko 
judizio moralekin horrela parekaturiko baieztapenak egiak direla de-
mostratzean. ikuspegi horretan etikako lehen printzipioak ebidenteak 
ez diren arren, konbikzio moralen justifikazioak ez du zailtasun be-
rezirik planteatzen. inguratzen gaituen munduari buruzko beste baiez-
tapen batzuk bezalaxe era daitezke. 

Nik ez dut hartu justifikazioaren ikuskerotariko bata ez bestea. 
izan ere, printzipio moral batzuek naturalak eta are nabariak eman le-
zaketen arren, oztopo handiak daude ezinbestez egiazkoak direla de-
fendatzeko, edo horrek zer esan nahi duen azaltzeko ere. Nik, baieztatu, 
printzipio horiek kontingenteak direla baieztatu dut, jatorrizko koka-
penean gertakari orokorren argitan hautatuak diren zentzuan (26§). 
Ezinbestez egia moralak izateko aukera gehiago dutenak printzipioen 
hautaketari ezarritako baldintzak dira; baina, izatez, badirudi onena 
dela baldintza horiek azkenean osagai dituen teoria osoaren barruan 
baloratu beharreko arrazoizko klausulatzat hartzea. Ez dago baldintza 
multzorik edo lehen printzipiorik, moralitaterako beharrezkotzat edo 
behin betikotzat eta, beraz, justifikazioaren karga eramateko bereziki 
egokitzat aldarrika daitekeenik. Bestalde, naturalismoa deritzonaren 

metodoak, lehenik, kontzeptu moralak ez-moraletatik bereizi behar 
ditu eta, gero, proposaturiko definizioetarako onarpena lortu. Justi-
fikazioa lortzeko, esanahiaren teoria argia aurresuposatzen da, eta ba-
dirudi ez dagoela horrelakorik. Eta, edonola ere, definizioak doktrina 
etikoaren parte nagusi bilakatzen dira, eta eurak ere justifikatu egin 
behar dira. 

Horregatik, hobe izanen da, nire ustez, teoria moral oro beste 
edozein teoria bezala ikustea, bere alderdi sokratikoak behar bezala 
kontuan hartuta (9§). Ez dago arrazoirik uste izateko teoria morala-
ren lehen printzipioek edo supostuek ebidenteak izan behar dutenik, 
edo haren kontzeptuen eta irizpideen ordez ez-moraltzat ziurtatu dai-
tezkeen beste nozio batzuk erabil daitezkeenik.333 Hartara, nik, esate 
baterako, baieztatu badut ere zerbait zuzena edo justua izatea jato-
rrizko kokapenean onartuko liratekeen dagozkion printzipioekin bat 
etortzea bezala uler daitekeela eta, horrela, lehenengo nozioen ordez 
azkenekoak jar ditzakegula, definizio horiek teoriaren beraren barruan 
eratzen dira (18§). Nik ez diot jatorrizko kokapenaren ikuskera berez 
indar moralik gabekoa denik edo oinarri duen kontzeptu taldea etikoki 
neutrala denik (23§). arazo hori alde batera uzten dut besterik gabe. 
Ez dut jarraitu gero, lehen printzipioek, ez eurekiko baldintzek ez de-
finizioek ere doktrina moralaren justifikazioan leku berezi bat ematen 
dieten aparteko ezaugarriak balituzte bezala. Funtsezko elementuak 
eta baliabide teorikoak dira; baina justifikazioak ikuskera osoan eta 
berorrek doitzeko eta gure judizio ongi hausnartuak oreka gogoeta-
tsuan eratzeko duen moduan du euskarria. lehenago esan dugunez, 
justifikazioa gogoeta askok elkarri euste kontua da, elementu guztiak 
ikuspegi koherente batean bata bestearekin doitze kontua (4§). ideia 
hori onartzeak esanahi eta definizio arazoak albo batera uzteko eta 
justiziaren funtsezko teoria bat garatzeko ahalbidea ematen digu. 

333 Hemen proposaturiko iritzia bat dator 9§ ataleko azalpenarekin, zeinak 
«outline for Ethics» (1951) lanari darraion. Baina honako lan honetan aurkitzen 
dugun justifikazioaren ikuskeraz baliatzen da: W. V Quine, Word and Object 
(Cambridge, M. i. T. Press, 1960), 1. kap. eta beste. ikus, halaber, autore be-
raren Ontological Relativity and Other Essays (New York, Columbia University 
Press, 1969), 4. saiakera. Pentsamendu eta judizio morala barne hartuko dituen 
ikuskera hori garatzeko, ikus Morton White, Toward Reunion in Philosophy 
(Cambridge, Harvard University Press, 1956) iii. partea, bereziki 354-258, 263, 
266h or. 

06580 

John Rawls 
JUSTIZIAREN TEORIA BAT 

Teori horren azalpenaren hiru parteekin osotasun bateratua 
egin nahi da, bata besteari eusten ipiniz ondoren orokorrean azaltzen 
den moduan. lehenengo parteak egitura teorikoaren funtsezko pun-
tuak aurkezten ditu, eta justiziaren printzipioak horrelako ikuskeren 
hautaketari buruzko arrazoizko klausulen bidez aldezten dira. Baldin-
tza horien naturaltasuna azpimarratu dut eta eurok onartzeko dauden 
arrazoiak aurkeztu ditut, baina ez dut alegatu ebidenteak direnik, ezta 
kontzeptu moralen analisiak edo termino etikoen esanahiak galdatuak 
direnik ere. Bigarren partean justiziak nolako instituzioak agintzen 
dituen eta norbanakoei nolako eginbehar eta obligazioak ezartzen diz-
kien aztertu dut. Nire helburua zera demostratzea izan da beti, pro-
posaturiko teoria gure konbikzio ongi hausnartuen puntu finkoekin 
hobeto doitzen dela, beste ohiko doktrinak baino, eta gure judizioak 
berrikusi eta estrapolatzera garamatzala, hausnartu ondoren gogobete-
garriagoak iruditzen zaizkigun moldeetan. lehenengo printzipioak eta 
judizio partikularrak, ongi pentsatuta, elkarrekin ongi samar irauteko 
moduan ageri dira, beste alternatibekin konparatuta bederen. azkenez, 
hirugarren partean, justizia bidezkotasun gisa ikusmolde bideragarria 
den ikusteari ekin diogu. Horrek egonkortasunaren arazoa plantea-
tzera eta justua eta ona, definitzen diren moduan, kongruenteak diren 
aztertzera behartu gaitu. Gogoeta horiek ez dute erabakitzen printzi-
pioen hasierako onarpena arrazoibidearen lehengo partean, baina be-
rretsi bai egiten dute (81§). Gure izaera jatorrizko hautaketa egitea 
ahalbidetzeko modukoa dela demostratzen dute. Zentzu horretan, esan 
genezake giza espezieak izaera morala duela. 

Baina baten batek esan lezake justifikazio molde horrek mota 
biko zailtasunekin egiten duela topo. lehenik, justifikazio hori ez dago 
libre akordioaren gertakari hutsera jotzen duela esanez aurkez da-
kiokeen kexutik. Bigarrenik, nik aurkezturiko arrazoibideari jarritako 
objekzio espezifikoagoa dago, alegia, arrazoibidea parteek jatorrizko 
kokapenean euretatik bat aukeratzeko aurrean duten justiziaren ikus-
keren zerrenda partikular baten mende dagoela, eta pertsonen arteko 
akordioa suposatzen duela, baina ez soilik euren judizio ongi haus-
nartuei buruz, baizik justiziaren printzipioak hautatzeko arrazoizko 
baldintzatzat dituztenei buruz ere. Esan daiteke ongi hausnarturiko 
konbikzioei buruzko akordioa etengabe aldatzen ari dela eta desberdi-
na dela gizarte batetik, edo haren zati batetik, bestera. Puntu finkoak 
deritzenetariko batzuk ez daitezke benetan finka, eta bakoitzak ez ditu 

printzipio berak onartuko, dituzten judizioetan hutsuneak betetzeko. 
Eta justiziaren ikuskeren edozein zerrenda, edo printzipioekiko arra-
zoizko baldintzatzat jotzen direnei buruzko edozein adostasun, arbi-
trarioa da gutxi-asko. Bidezkotasun gisa ulerturiko justiziaren alde 
aurkezturiko argudioak, eztabaida dagoen moduan, ez die mugapen 
horiei ihes egiten. 

objekzio orokorrari dagokionez, ihardespena da justifikazioa 
gurekin ados ez daudenei, edo geure buruari, zalantzati gabiltzanean, 
zuzenduriko arrazoibidea dela. Pertsonen artean, edo pertsona batek, 
elkarren aurkako ikuspegiak edukitzea aurresuposatzen du, eta bes-
teak, edo norbera, gure eskakizunen eta judizioen oinarri diren prin-
tzipioen arrazoizkotasunaz konbentzitzen saiatzen da. Justifikazioak, 
jendea arrazoiaren bidez elkartzea lortzeko denez, eztabaidan parte 
hartzen duten guztiek defendatzen dutenetik egiten du aurrera. ikus-
puntu idealetik, justiziaren edozein ikuskera norbaiten aurrean justi-
fikatzea ikuskera horren printzipioen froga ematea da, biok onartzen 
ditugun premisetatik jardunik; printzipiook, berriz, gure judizio ongi 
hausnartuekin bat datozen ondorioak dituzte. Froga hutsa, hortaz, ez 
da justifikazioa. Frogak proposizioen arteko erlazio logikoak garatzen 
ditu, besterik ez. Baina frogak justifikazio bihurtzen dira behin abia-
puntuak alde biek onartzen dituztenean, edo konklusioak hain zabalak 
eta sendoak direnean, non euren premisetan adierazitako ikuskeraren 
zindotasunaz konbentzitzen gaituzten. 

Erabat bidezkoa da, bada, justiziaren printzipioen aldeko arra-
zoibidea  nolabaiteko  adostasun  batetik  abiatzea.  Justifikazioaren 
izaera da hori. Hala ere, objekzio espezifikoagoak zuzenak dira, arra-
zoibidearen indarra lortzen den adostasunaren ezaugarrien mende da-
goela inplikatzen dutelako. Hemen merezi du zenbait puntuz ohartzea. 
Hasteko, alternatiben zerrendaren bat, neurri batean, arbitrarioa dela 
onartu arren ere, objekzioa ez da zuzena, baldin zerrenda guztiak di-
rela arbitrarioak ulertzen bada. Teoria tradizional nagusiak bere bai-
tan dituen zerrenda neurri txikiagoan da arbitrarioa, hautagairik na-
barienak kanpo uzten dituen beste bat baino. Justiziaren printzipioen 
aldeko arrazoibidea, dudarik ez, indartu eginen litzateke, printzipio 
horiek sistematikokiago baloraturiko zerrenda handiago batetik egin 
daitekeen hautaketarik onena direla demostratuz gero. Baina zalan-
tza egiten dut, hala ere, justiziaren printzipioak (nik definitu ditudan 

bezala) ikuskerarik onena ote diren zerrenda oso baten antzekoa izan 
daitekeen zerrenda batean. (Hemen, hala ere, suposatzen dut ezen, 
konplexutasunak eta beste eragozpen batzuek sorturiko muga nagusia 
kontuan izanda, arrazoizko alternatiba gauzagarrien multzoa benetan 
mugatua dela). Eskaini dudan arrazoibideak, zuzena izanda ere, hauxe 
besterik ez du demostratzen, alegia, egokia den teoria ere (horrelako 
teoriarik inon badago), azkenerako, kontratu doktrinaren antzekoagoa 
izanen dela, ikusi dugun beste edozein doktrinarena baino. Eta konklu-
sio hori berori ere ez dago frogaturik zentzu hertsian. 

Edonola ere, justizia bidezkotasun gisa ikuskera horiekin al-
deratzean, erabilitako zerrenda ez da ad hoc besterik gabe: teoria 
adierazgarriak ditu bere baitan, orain arte ikuskera arrazoizkoenak eta 
gauzagarrienak diruditenei buruzko adostasun historikoa barne har-
tzen duen filosofia moralaren tradiziotik jasoak. Denborarekin, posi-
bilitate berriak landuko dira, justifikaziorako oinarri konbentzigarria-
goak eskainiko dituztenak, ikuskera nagusia gero eta test zorrotzagoen 
pean jarri ahala. Baina horrelakoei buruz aieruak besterik egiterik ez 
daukagu. oraingoz, kontratu doktrina birformulatzen eta ohiko alter-
natiba gutxi batzuekin alderatzen saiatzea komeni da. Prozedura hori 
ez da arbitrarioa; beste ezein bidetatik ezin dugu aurrera egin. arra-
zoizko baldintzei buruzko adostasunak duen zailtasun berezira itzu-
lita, seinalatu behar litzateke filosofia moralaren helburuetariko bat 
akordiorako oinarri posibleak bilatzea dela, bat bera ere ez dagoela 
dirudien tokian. Dauden adostasunen gama zabaltzen saiatu behar du, 
eta ikuskera moral arras onak sortzen, azter ditzagun. oinarriak justi-
fikatzea ez daukagu eskueran: deskubritu egin behar dira eta egokiro 
adierazi, batzuetan zortez asmatuz, eta beste batzuetan teoriaren es-
kakizunak seinalatuz. Horrexetarako biltzen dira hautaketarako bal-
dintza ezberdinak jatorrizko kokapenaren kontzeptuan. ideia zera da, 
ikuskera bakoitzari behar adina arrazoizko eragozpen edo muga jarriz, 
argi geratuko dela aurkezturiko alternatiben artean bat dela hobetzat jo 
beharrekoa. Gustatuko litzaiguke ikuspegi partikular baten nagusita-
suna (gaur egun ezagunak direnen artean) adostasun bete berri horren 
emaitza, agian itxaron gabeko emaitza, izatea. 

Bestalde, jatorrizko kokapenaren nozioan sarturiko baldintza 
multzoari ez zaio azalpenik falta. Posible da betekizun horiek arra-
zoizkoak direla defendatzea eta printzipio moralen helburuarekin eta 

komunitateko lokarriak sortzeko duten eginkizunarekin lotzea. Horien 
antolamenduaren eta helburuaren arrazoiak, kasu, aski argi daudela 
dirudi. Eta orain ikus dezakegu publikotasuna justifikazio prozesua 
(mugan, nolabait esatearren) kontrako ondoriorik gabe ongi asko gau-
za daitekeen zentzuan esplika daitekeela. izan ere, publikotasunak de-
nei ematen die aukera beren portaera besteen aurrean justifikatzeko 
(portaera justifikagarria denean), norberarentzako ondorio kaltegarri-
rik edo kezkagarririk gabe. serio hartzen badugu gizarte batasunaren 
ideia eta gizartearena batasun horien gizarte batasun gisa, orduan pu-
blikotasuna, zalantzarik gabe, baldintza naturala da. laguntza ematen 
du gizarte ongi antolatua jarduera bat izan dadin, eta zentzu horretan 
bertako kideek elkarren berri dute eta elkar ezagutzen dute, eta ikus-
kera erregulatzaile berari darraizkio; eta guztiak dira guztien ahalegi-
nen etekinetan partaide, horretarako denek onarturikotzat jotzen di-
ren moldeak erabilita. Gizartea ez dago bananduta lehen printzipioen 
elkarren arteko onarpenari buruz. Eta izan ere halaxe izan behar du, 
justiziaren ikuskeraren eta printzipio aristotelikoaren (eta beraren on-
dorio konkomitanteen) eragin bateratzailea sortuko bada. 

Printzipio moralen funtzioa, jakina, ez da unibokoki definitzen; 
interpretazio ezberdinak izan ditzake. interpretazio horien artean hau-
tatzeko, hasierako egoerari ezaugarriak jartzeko baldintza multzorik 
ahulena zeinek darabilen ikusten saia gintezke. Baina horrek daukan 
zailtasuna da ezen, nahiz eta baldintza ahulagoak hobetzat jo behar 
diren, beste zirkunstantziak berdinak izanik, ez dagoela multzo ahu-
lenik; ez dago inolako baldintzarik gabeko minimorik eta horrek ez 
du inondiko interesik. Horregatik, bete beharreko minimo bat bilatu 
behar dugu, baldintza ahulen multzo bat, hala ere justiziaren teoria 
eraikitzeko aukera emanen diguna. Bidezkotasun gisa ulerturiko jus-
tiziaren zenbait parte horrelaxe ikusi beharko lirateke. Zenbait aldiz 
seinalatu dut printzipioekiko baldintzen izaera minimoa, printzipioak 
bakarka hartzen direnean. adibidez, motibazio elkarrekiko desintere-
satuaren suposizioa ez da asko galdatzen duen klausula. Teoria hau-
taketa arrazionalaren kontzeptu hainbatean zehatzean oinarritzeko 
aukera emateaz gain, gutxi eskatzen die parteei: horrela, hautaturiko 
printzipioek gatazka orokorragoak eta sakonagoak konpon ditzakete, 
desio izatekoa dena berori, dudarik gabe (40§). Beste abantaila bat 
ere badu: jatorrizko kokapenaren elementu moral nabarienak bereiz-
ten ditu, baldintza orokorren, ezjakintasunaren estalkiaren eta horre-

lakoen forman, halatan bereizi ere, non argiago ikus genezakeen justiziak geure interesekiko ardura gainditzea galdatzen digula. 

Kontzientzia askatasunari buruzko analisiak argiago uzten du 
elkarrekiko desinteresaren suposizioa. Horretan parteen kontrakota-
suna oso handia da, baina demostra daiteke ezen, akordiorik posible 
izatekotan, askatasun berdinaren printzipioari buruzkoa dela posible. 
Eta, seinalatu dugun moduan, ideia hori doktrina moralen arteko ga-
tazketara ere heda daiteke (33§). Parteek suposatzen badute gizartean 
eurek ikuskera moral bat (zeinaren edukia ez baitute ezagutzen) baiez-
tatzen dutela, lehen printzipioa ere baiets dezakete. Badirudi, beraz, 
printzipio horrek ikuspegi moraletan leku espezial bat duela; mutu-
rreko akordio bat definitzen du, behin desberdintasun aski zabalak 
postulatzen ditugunean, justiziaren ikuskera praktiko baterako zenbait 
baldintza minimorekin bateragarriak direnak. 

orain zenbait objekzio seinalatu nahi ditut, justifikazio meto-
dotik atekoak direnak eta, aldiz, justiziaren teoriaren beraren zenbait 
ezaugarriri dagozkienak. Eurotako bat kontratu ikuspegia doktrina 
indibidualista itsua dela dioen kritika da. Zailtasun horrek aurreko 
azalpenetan du erantzuna. izan ere, behin elkarrekiko desinteresaren 
suposizioaren arrazoia ulertuta, objekzioa lekuz kanpo dagoela diru-
di. Bidezkotasun gisa ulerturiko justiziaren egituraren barruan, gai 
kantiarrak birformula eta adieraz ditzakegu hautaketa arrazionalaren 
ikuskera orokor egokia erabiliz. Esate baterako, autonomiaren eta lege 
moralaren interpretazioak aurkitu ditugu, izaki arrazional aske eta ber-
dinkide gisa daukagun izaeraren adierazpenak diren zentzuan; inpe-
ratibo kategorikoak bere analogoa du, pertsonak bitarteko soil gisa, 
edo bitarteko gisa -soil kenduta-, sekula ez tratatzeko ideiak duen 
bezalaxe. Gainera, azken partean agerian jarri da justiziaren teoriak 
komunitatearen balioak ere esplikatzen dituela; eta horrek indartu egi-
ten du aurreko gai bat, zehazki, justiziaren printzipioetan txertaturik 
pertsonaren ideal bat dagoela, arkimedesen puntu bat eskaintzen due-
na gizartearen oinarrizko egitura juzgatzeko (41§). Justiziaren teoria-
ren alderdi horiek poliki-poliki garatzen dira, balio sozialei buruz ezer 
xedatzen ez duen ikuskera sobera arrazionalista dirudienetik hasita. 
Jatorrizko kokapena justiziaren edukia -hura definitzen duten printzi-
pioak- zehazteko erabiltzen da batik bat. Geroagora arte ez da ikusten 
justizia gure onaren zati gisa eta gure elkarkoitasun naturalarekin er-

lazionatuta. Jatorrizko kokapenaren ideiaren merezimenduak ezin dira 
baloratu haren ezaugarri batzuk bakarrik kontuan hartuta, baizik, maiz 
esan dudan moduan, berari buruz eraikitako teoria osoaren bidez. 

Justizia bidezkotasun gisa kontratu doktrinaren aurkezpen za-
harragoak baino konbentzigarriagoa bada, nik uste dut hori dela ja-
torrizko kokapenak, gorago esan denez, ikuskera bakarrean biltzen 
duelako hautaketa arazo argi samar bat printzipio moralak hartzeko 
orduan, zabal onartzen denez, eragina izateko egokiak diren baldin-
tzekin. Hasierako egoera horrek ongi konbinatzen du behar den argita-
suna dagozkion mugapen etikoekin. argitasun horixe zaintzeko, aldez 
bederen, saihestu dut parteei motibazio etikoa eranstea. Parteek beren 
interesak, ezagutu ahal dituzten neurrian, sustatzeko kalkulaturikoa 
dirudienean soilik oinarrituta erabakitzen dute. Hartara, zuhurtziazko 
hautaketa arrazionalaren ideia intuitiboa esplotatu ahal dugu. Hala ere, 
hasierako egoeraren aldaketa etikoak zehatz ditzakegu, parteek gogo-
eta moralen eragina dutela suposatuz. Errakuntza bat da objektatzea 
jatorrizko akordioa ez litzatekeela jada etikoki neutrala izanen. izan 
ere, kontzeptu horrek ezaugarri moralak dauzka jada eta, adibidez, 
printzipioekiko baldintza formalek eta ezjakintasunaren estalkiak ere 
eduki behar dituzte. Nik jatorrizko kokapenaren deskripzioa bereizi 
besterik ez dut egin, halatan, non elementu horiek ez diren agertzen 
parteen ezaugarrietan, nahiz eta hor ere auzitan jar daitekeen zer den 
eta zer ez den elementu morala. Ez daukagu problema hori ebatzi be-
harrik. Garrantzitsua horretan da jatorrizko kokapenaren ezaugarri ez-
berdinak modurik sinpleen eta konbentzigarrienean adieraztea. 

inoiz aipatu izan ditut jatorrizko kokapenaren zenbait aldaketa 
etiko (17§). Esate baterako, suposa liteke parteek aintzat hartzen dute-
la zera dioen printzipioa, hots, inork ez duela beretzako onurarik atera 
behar merezi gabeko abantailetatik eta gertakizunetatik, eta, ondorioz, 
akzidente naturalen eta zori sozialaren efektuak arintzen dituen jus-
tiziaren ikuskera bat hautatzen dutela. Edo esan daiteke elkarrekiko-
tasun printzipio bat onartzen dutela, banaketako antolamenduak ba-
naketa kurbaren gorako zati zeiharrean beti egotea galdatzen duena. 
Beste behin ere, lankidetza justu eta borondatezkoaren kontzepturen 
batek mugatu egin ditzake parteek onartzeko prest dauden justizia-
ren printzipioak. Ez dago apriorizko arrazoirik uste izateko aldake-
tok ez direla hain konbentzigarriak edo adierazten dituzten mugapen 

moralak ez direla hainbeste jendek konpartituak. Gainera, ikusi dugu 
badirudiela aipatu berri ditugun posibilitateek desberdintasun prin-
tzipioa berresten dutela, beste euskarri bat eskaintzen diotelarik. Nik 
horrelako ikuspegirik proposatu ez badut ere, posibilitate horiek az-
terketa berria merezi dute. Funtsezkoa auzitan dagoen printzipiorik ez 
erabiltzea da. Hartara batez besteko onuragarritasunaren printzipioa 
jatorrizko kokapenean arriskuan jartzearen kontrako arau bat ezarriz 
arbuiatzeak fruiturik gabeko bihurtuko luke metodoa, zeren zenbait 
filosofok printzipio hori zenbait egoera arriskutsutan izaten den jarre-
ra inpertsonal egokiaren ondoriotzat hartuta justifikatu nahi izan bai-
tute. Beste argudio batzuk aurkitu behar ditugu onuragarritasunaren 
irizpidearen kontra: arriskuan jartzearen egokitasuna auzitan dauden 
gaien artean dago (28§). Hasierako akordioaren ideiak bere baldintzak 
egiatan zabal onartuak badira edo izatera hel badaitezke bakarrik ukan 
lezake arrakasta. 

Batzuek esan dezakete beste akats bat justiziaren printzipioek 
sorburua pertsonenganako errespetuan, pertsonei datxezkien balio eta 
duintasunean ez edukitzea dela. Jatorrizko kokapenak (nik definitu 
dudan bezala) ideia hori ez daukanez, edonola ere esplizituki ez be-
deren, pentsa daiteke bidezkotasun gisa ulerturiko justiziaren aldeko 
arrazoibidea ez dela zuzena. Nik, alabaina, uste dut ezen, justiziaren 
printzipioak eraginkorrak gizakiek justizia sena eduki eta elkar erres-
petatzen badute soilik izanen badira ere, errespetuaren edo pertsonei 
datxekien balioaren ideia ez dela oinarri egokia printzipio horietara 
iristeko. ideia horiexek dira, hain zuzen ere, interpretazio bat behar 
dutenak. Egoera onginahiarenaren antzekoa da: zuzentasunaren eta 
justiziaren printzipioak gabe, onginahiaren helburuak eta errespe-
tuaren exijentziak bitzuok dira zehaztugabeak; biek aurresuposatzen 
dituzte printzipio horiek, euretatik aparte eratorrita (30§). Hala ere, 
behin justiziaren ikuskera erdietsi denean, errespetuaren eta giza duin-
tasunaren ideiei esanahi zehatzagoa eman dakieke. Besteak beste, 
pertsonenganako errespetua pertsonak eurek errespetu hori justifika-
turik dagoela ikusteko moduan tratatuz erakusten da. Baina horretan 
baino ageriagoan dago baliatzen ditugun printzipioen edukian. Har-
tara, pertsonak errespetatzea zera onartzea da, hots, justizian oinarri-
turiko bortxaezintasuna daukatela, gizarte osoaren ongizateak berak 
ere deuseztatu ezin duena. Horrek esan nahi du zenbaitzuek askata-
suna galtzea ezin dela inoiz justifikatu hortik beste batzuek ongizate 

handiagoa berenganatuko dutela eta. Justiziaren lehentasun lexikalek, 
Kanten esanetan, prezio ororen gainetik dagoen pertsonen balioa adie-
razten dute.334 Justiziaren teoriak ideia horien bertsio bat eskaintzen 
du, baina ezin gara euretatik abiatu. Ez dago jatorrizko kokapenaren 
edo antzeko interpretazioen konplikazioak saihesteko modurik, erres-
petuaz eta berdintasunaren oinarri naturalaz ditugun ideiak sistema-
tikoki aurkeztu behar badira. 

ohar horiek hasieran seinalatu dugun sen oneko konbikziora 
garamatzate berriro, hau da, justizia gizarte instituzioen lehenengo 
bertutea dela dioskunera (1§). Justiziaren lehentasunari buruzko senti-
pen horiek ulertu eta baloratzeko aukera emanen digun teoria bat azal-
tzen saiatu naiz. Justizia bidezkotasun gisa da emaitza: iritzi horiek 
artikulatzen ditu eta euren joera orokorrari eusten dio. Eta nahiz eta 
ez den, jakina, teoria erabat gogobetegarria, eskaintzen du, nire us-
tez, alternatiba bat gure filosofia moralean hain luzaro leku gailen bat 
ukan duen ikuspegi utilitaristaren ordez erabiltzeko. Justiziaren teoria 
doktrina sistematiko bideragarri moduan aurkezten ahalegindu naiz, 
ona maximizatzeko ideia beste teoria lehiakiderik ezagatik gera ez da-
din nagusi. Teoria teleologikoen kritikak ezin du aurrera egin ataletan 
bananduta. Beste ikuspegi mota bat eraikitzeko ahalegina egin behar 
dugu, argitasunari eta sistematizazioari dagokienez bertute berak uka-
nen dituena, baina gure sentiberatasun moralen interpretazio bereizle-
agoa eskainiko duena. 

azkenez, gogora dezakegu jatorrizko kokapenaren izaera hi-
potetikoak galdera hauxe egitera bultzatzen gaituela: zergatik eduki 
behar dugu interesik, moral edo bestelakorik, horretan? Birgogora 
dezagun erantzuna: egoera horren deskripzioan sartzen ditugun bal-
dintzak guk egiatan onartzen ditugu. Edo, onartzen ez baditugu, noiz-
behinka baliaturiko gogoeta filosofikoen eraginez argi ikus genezake 
onartu behar ditugula. Jatorrizko kokapenaren alderdi bakoitzari eman 
dakioke alderdi hori berretsiko duen erantzuna. Hortaz, zera egiten 
dugu, ikuskera bakarrean batu elkarrekin ukan behar dugun portae-
ran, ongi hausnartu ondoren, arrazoizkotzat onartzeko prest gauden 
baldintza guztiak. (4§). Behin ikuskera hori ulertzea lortu dugunean, 
behar den ikuspuntutik so egin diezaiokegu edonoiz gizarte munduari. 

334 ikus The Foundations of the Metaphysics of Morals, 434-436 or., academy Edition, iV. kap. 

Nahikoa da zenbait eratan arrazoitzea eta lorturiko konklusioei jarrai-
tzea. ikuspegi hori ere objektiboa da, eta gure autonomia adierazten du 
(78§). Pertsona guztiak pertsona bakar batengan fusionatu beharrean, 
ezberdin eta bereizitzat hartuz, inpartzialak izateko aukera ematen 
digu, garaikideak barik belaunaldi askotakoak diren pertsonen artean 
ere. Hartara, gizartean daukagun lekua egoera horretako perspektiba-
tik ikustea leku hori sub specie aeternitatis ikustea da: giza egoera, ez 
bakarrik gizarte ikuspegi guztietatik, baizik denbora ikuspegi guztieta-
tik ere ikustea da. Eternitateko perspektiba ez da munduaz haraindiko 
lekuren bateko perspektiba, ezta izaki transzendente baten ikuspuntua 
ere; pertsona arrazionalek mundu honetan ukan dezaketen pentsatzeko 
eta sentitzeko era bat da. Eta pertsonek, hori egitean, edozein belau-
nalditakoak izanik ere, perspektiba indibidual guztiak eskema bakar 
batean elkar ditzakete eta guztiek baiets ditzaketen printzipio erregu-
latzaileetara irits daitezke, euron arabera bizitzeko bakoitza bere ikus-
pegitik. Bihotz garbitasuna, horrelakorik erdiesterik balego, ikuspuntu 
horretatik argi eta garbi ikustea eta onginahiz eta buru-jabetasunez 
jardutea litzateke. 

